
PLUTARH 


USPOREDNI ŽIVOTOPISI 
I 


AUGUST hi ZAGREB 


OBJAVLJIVANJE OVE KNJIGE POTPOMOGNUTO JE DOTACIJOM IZ FONDA ZA SUFINANCIRANJE DRUŠTVENO 
VRIJEDNE KNJIGE RSIZ-a ZA KULTURU SRH : 


PLUTARH I NJEGOVI 
»USPOREDNI ŽIVOTOPISI« 


O Plutarhovu životu 


Na pitanje koje razdoblje u povijesti čovječanstva smatra 
najsretnijim jedan je ugledni britanski povjesničar odgovorio da je 
to bilo vrijeme vladavine careva Antonina u Rimu. Ne računajući 
posljednjega, krvožednog tiranina Komoda, ta je dinastija vladala od 
98. do 180. godine n. e. a sačinjavali su je Trajan, Hadrijan, 
Antonin Pijo (po kome su nazvani Antoninima) i Marko Aurelije. 
Može nas taj odgovor nesumnjivo kompetentnog stručnjaka iznena- 
diti, možemo prema njemu imati rezerve; ostaje ipak činjenica da je 
poslije krvavih građanskih borbi nakon Neronove smrti 68. i 
69. godine te relativna smirivanja za careva Flavijevaca (Vespazijana, 
Tita i Domicijana) u tih gotovo stotinu godina golema rimska država 
doživjela blagostanje kakvoga dotad nije bilo: mir i red unutar 
granica, sigurnost prema vanjskim neprijateljima, ekonomski pro- 
cvat praćen razmahom umjetnosti, sve su to oznake jednog uistinu 
“ sretnog razdoblja, posljednjega takvog u životu dugovjeke države 
koja će otada postupno slabiti pod udarcima unutrašnjih nereda i 
vanjskih neprijatelja pa najzad, nekih tristo godina kasnije, i 
potpuno klonuti. 

U. to vrijeme rimska književnost doživljava ponovno bujanje 
stvaralačkih snaga: Plinije Mlađi, Marcijal, Juvenal, Tacit samo su 
najznačajnija imena jednog veoma plodnog perioda. Začudo, taj se 
polet relativno slabo odrazio u grčkoj književnosti koja se — možda 
uz Diona iz Pruse — može pohvaliti samo jednim velikim stvaraocem, 
Plutarhom iz Heroneje, kao što će u slijedećoj generaciji opet jedini 
značajniji pisac biti satiričar Lukijan iz Samosate (koji uz to i nije 
pravi Grk). Anonimni autor spisa O uzvišenom, koji je vjerojatno 
živio u 1. st. n. e., s tugom će konstatirati da je ekonomski procvat 
doveo do stanja tromosti duha u kojem više nema »velikih značaje- 
va«. Možda je to doista razlog slabe produktivnosti grčke književno- 
sti s početka naše ere, a možda su razlozi drugi. U svakom slučaju, 
Plutarh je jedno od posljednjih velikih imena dokršćanske grčke 
literature, ako već ne dubinom ili originalnošću, a ono svakako 
širinom interesa, erudicijom i, nadasve, opsegom svoga djela. 


6 PLUTARH I NJEGOVI »USPOREDNI ŽIVOTOPISI« 


Nemamo pouzdanih podataka ni za Plutarhovu godinu rođenja 
ni smrti. U spisu O natpisu E u Delfima sam kaže da je kao mladić 
zajedno s učiteljem Amonijem i bratom Lamprijom bio u Delfima 
kad je Neron posjetio to proročište. Kako je Neron bio tamo god. 
66/67, a prema grčkom shvaćanju »kao mladić« značilo bi da Plutarh 
tada još nije napunio 20 godina ali da nije imao ni mnogo manje, 
zaključuje se da je Th. Mommsen s pravom pretpostavio da se 
Plutarh rodio između 46. i 48. Kroničar Eusebije svjedoči nam da 
je god. 119. Plutarh još bio živ: kao starac bio je imenovan za 
»epitropa« Grčke. Epitrop teško može biti upravitelj, kako to 
tumače neki autori. Ali svakako nemamo razloga sumnjati da je te 
godine Plutarh još bio na životu. Budući da iz njegovih spisa 
proizlazi da mu nije poznato dovršenje nekih građevina iz dvadesetih 
godina drugog stoljeća (Hadrijanov kip u Delfima, obnovljeni 
Olimpijejon u Ateni) kao i okolnost da nije uvršten u popise 
»dugovjekih«, sve to govori da je umro neposredno poslije 120. Ima 
doduše mišljenja da se rodio ranije (oko 40) i da je umro kasnije 
(125-127). 

Rodio se u gradiću Heroneji, na zapadnoj granici Beotije prema 
Fokidi, u srednjoj Grčkoj. Heroneja je bila maleno mjestance, ali 
poprište nekoliko značajnih bitaka. Ondje su 447. Beoćani pobijedili 
Atenjane i tako ih zauvijek lišili nade u dominaciju nad susjednom 
Beotijom; god. 338. ondje je Filip Makedonski uništio posljednje 
nade u očuvanje grčke samostalnosti; a godine 86. tu je Lucije 
Kornelije Sula pobijedio Arhelaja, vojskovođu Mitridata VI, i-time 
je Grčka definitivno ostala u sferi rimskog utjecaja. 

Plutarh je potekao iz ugledne obitelji, iako to nije bila najugled- 
nija ni najobrazovanija obitelj u gradu, kako misle neki. Njegov se 
pradjed Nikarh još sjećao bitke kod Akcija. Plutarhov djed Lampri- 
ja, čovjek živa duha, neiscrpne energije i široka obrazovanja, javlja 
se u Plutarhovim dijalozima kao i njegov otac Aristobul, koji je ipak 
bio u pozadini, u sjeni djeda i Plutarhove braće, Lamprije i Timona, 
koji su česti sudionici u razgovorima i raspravama. Ne spominje se 
majka, pa to može biti indicija da je rano umrla. 

Za svog djeda Plutarh kaže da je bio »maštovit i pun dobrih 
priča«. Poznavao je liječnika Filotu iz Amfise, koji je upoznao raskoš 
Kleopatrina i Antonijeva dvora za vrijeme studija medicine u 
Ajeksandriji. Dakako, Filota je morao biti znatno stariji od djeda 
Lamprije, ali to ne isključuje njihovo moguće poznanstvo. 

Među tzv. etičkim spisima sačuvano je devet knjiga Plutarhovih 
Symposiaka problemata, što se najbolje može prevesti kao Caskanja 
uz čašicu. Tu Plutarh bilježi o čemu se sve razgovaralo na »simposi- 
jima« kojima je sam prisustvovao. Simposij je riječ za koju je 
poznato da ju je teško prevesti. Poslije objeda ili večere uklonilo bi 

se jelo sa stola i prešlo bi se na »desert« uz piće. Uz to redovno su 
se vodili razgovori na razne teme a atmosfera je bila opuštena. 
Premda su u Plutarhovo vrijeme žene sudjelovale pri glavnom 
objedu, na simposijima njih nije bilo. Simposij je kao tema poznat i 
iz ranije grčke književnosti (Platon, Ksenofont) a i kasnije (Atenej). 
Plutarhove su teme razgovora redovno trivijalne pa je prvenstveno 
značenje njegovih Ćaskanja u oslikavanju sredine i situacije u kojoj 
je Plutarh živio jer u njegovim Caskanjima sudjeluju stvarne, 
povijesne osobe, a među njima i njegovi prijatelji i rođaci i sam 
autor. Plutarh je pravio bilješke o tome što se govorilo. Jednom 
kasnije pozvao ga je njegov odlični rimski prijatelj Sosije Senecion 
da u znak svog prijateljstva književno obradi te bilješke »po ugledu 
na Platona, Ksenofonta, Aristotela i druge«. Plutarh je to učinio, a 
mnogi od njegovih Etičkih spisa zapravo su temeljitije raspravljene 
teme razgovora na simposijima. 

Polovica simposija odigrava se u kući Pluiarhove porodice u 
Heroneji, ostali u Korintu, Delfima, Elidi (na odgovarajućim grčkim 
igrama istmijskim,. pitijskim i olimpijskim), pa u Aidepsu na Fubeji, 
u Patri i Rimu. Glavni nedostatak Plutarhovih Caskanja, u čemu se 
razlikuju npr. od Platonova, koji posebno smeta današnjeg čitaoca, 
njihova je neodređenost u pojedinostima u kojima bismo željeli 
preciznost. No razumljivo je da Plutarhu nije bilo do toga jer on piše 
za prijatelje koji su bili osobno prisutni pa im je »kontekst« bio 
dovoljno poznat. Drugi je nedostatak Plutarhova osobna skromnost 
i diskretnost zbog koje on o sebi daje veoma malo podataka, premda 
je bio sudionik u tim razgovorima. Tako mi o njemu ne znamo 
mnogo, ne znamo kako mu je izgledala kuća niti kako je izgledao on 
sam. Igrom slučaja nije nam sačuvan nijedan Plutarhov portret, čak 
niti idealizirani, kakvi su bili česti u antici. 

Ne znamo mnogo niti o njegovu obrazovanju. U Ateni, gdje su 
stjecali više obrazovanje mladi ljudi iz čitave Grčke, slušao je 
akademičara Amonija, s kojim ga zajedno nalazimo kasnije i u 
Delfima. Tko je stvarno bio taj Amonije nije pouzdano utvrđeno. 
Općenito se smatra da je to poznati Amonije iz Lamptre za koga 
znamo da je pisao O žrtvemnicima 1 žrtvama gdje on uglavnom govori 
o vjerskim pitanjima. Moguće je i da je Plutarhov velik interes za 
religiju potekao od Amonijeve poduke. S druge strane, neobično je 
da Plutarh nigdje ne. spominje znamenitu knjigu svog učitelja, a ima 
i indicija da je Amonije iz Lamptre živio mnogo ranije. Svakako, već 
po imenu očito je Amonijevo egipatsko porijeklo. 

Treba pretpostaviti da je Plutarhova obitelj bila imućna i da je 
živjela od prihoda s imanja. Inače bi bilo nemoguće da se sinovi u 
tolikoj mjeri posvete neproduktivnoj aktivnosti kakva je književnost 
i filozofija. Materijalna sigurnost omogućavala je Plutarhu i njegovoj 

braći da znatan dio vremena provode u čitanju, razmišljanju i 
raspravljanju. Tako je njihov dom postao — kao i mnogi u antici — 
neka vrst neslužbenog obrazovnog centra, kulturnog stjecišta, ili 
slobodne sveučilišne zajednice, kako veli jedan autor. 

Kao i drugi mladići iz imućnih obitelji, i Plutarh je dosta 
putovao. Već kao mladić bio je u službenoj posjeti kod rimskog 
namjesnika u Korintu a kasnije proputovao gotovo cijelu Grčku. Bio 
je u Maloj Aziji (predavao je u Sardu ili Efezu), u Aleksandriji (što 
se jedva dade naslutiti iz jedne njegove uzgredne, više nego diskretne 
opaske), a najmanje dvaput bio je i u Rimu. Putovanja su u to 
vrijeme bila uobičajena i u Caskanjima ćemo kao sudionike naći 
ljude koji su proputovali praktično čitav tada poznati svijet i to ne 
iz poslovnih razloga nego iz puke želje za znanjem i iz radoznalosti 

(primjerice Soklar iz Heroneje). 
No Plutarh se uvijek, i kad je postao glasovit pa su ga i 
najugledniji Rimljani primali kao sebi ravna te s poštovanjem i 
uvažavanjem slušali njegovo mišljenje, vraćao u svoju rodnu Hero- 
neju jer nije želio »da postane još manja«. Oženio se ondje Timokse- 
nom (čije ime također doznajeino tek posredno) s kojom je živio u 
skladnu braku i koja mu je rodila četiri sina a zatim i dugo željenu 
kćerkicu kojoj su ime dali po majci. Od sve te djece Plutarha su 
nadživjela samo dva sina. Osobito je bolan bio gubitak kćerkice koja 
je bila umiljato djetešce i miljenica obitelji. Umrla je kao dvogodi- 
šnjakinja za Plutarhove odsutnosti. Dirljiv je spis kojim on nastoji 
utješiti svoju suprugu zbog tog gubitka. U njemu Plutarhove dobre 
strane kao pisca i praktičnog moralista dolaze najpotpunije do 
izražaja: čuo je s kakvom je suzdržanošću i dostojanstvom ona 
primila teški gubitak; udarac je bio bolan; dijete je bilo milo, 
umiljato prema svima, čak i prema svojim lutkama. Prije smrti nije 
imalo razloga da prigovara sudbini; zato moramo nastojati taj čas 
spojiti sa sadašnjim, inače ćemo doći u opasnost da požalimo što se 
uopće rodila. Moramo brižno čuvati sjećanje na nju zato što joj je 
život bio tako sretan. Sama kćerkica bila je pošteđena svake boli. 
Nemoj misliti, obraća se Plutarh Timokseni, da je smrt potpuni 
nestanak. Ti i ja posvećeni smo u misterije i znamo da je duša 
besmrtna; božanskog je porijekla i božanska joj je i sudbina. 
Kratkoća tamnovanja u tijelu za nju je pravi blagoslov: dijete nije 
imalo vremena da zavoli svoju tamnicu kako se to ponekad dešava 
pticama u kavezu. Najgora bijeda starosti nisu sjedine i tjelesna 
slabost nego zarobljenost svjetovnim stvarima i zaboravljanje na 
božanske. Oni koje bogovi pozovu k sebi pošteđeni s duga lutanja. 

Taj sažetak pokazuje tipične Plutarhove osobine u etičkim 
raspravama: humanizam, blagost, suzdržanost i obzirnosi prema 
bliskima, a napose njegovu toliko karakterističnu »filantropiju«. 

Na postamentu Hadrijanova kipa u Delfima, postavljenu oko 
god. 126, uklesan je natpis koji pokazuje da je taj postament bio 
načinjen ranije: ondje čitamo da je u vrijeme njegova postavljanja 
Mestrije Piutarh bio Apolonov svećenik u Delfima. Navođenje 
rimskoga gentilnog imena — koje je Plutarh preuzeo od svog 
prijatelja Lucija Mestrija Flora — znači da je dobio rimsko građansko 
pravo. Vjerodostojna je i vijest da mu je car Trajan dodijelio čast 
konzulara, bivšega konzula. Sumnjivije su druge dvije. Prema prvoj, 
Plutarh je osobno prijateljevao s Trajanom. Po drugoj, car je naredio 
namjesniku Ilirika da ne donosi nikakve odluke o grčkim poslovima 
bez Plutarhove suglasnosti. Ova je potonja vijest naročito sumnjiva 
zato što je u Plutarhovo vrijeme Grčka činila zasebnu pokrajinu 
Ahaju i nije bila administrativno podložna namjesniku Ilirika. Ipak, 
nema sumnje da je Plutarh uživao i u Rimu velik ugled i prestiž. 
Među njegovim su prijateljima neki vrlo ugledni ljudi iz tadašnjih 
vladajućih krugova. Ponajprije spomenuti Sosije Senecion, Trajanov 
intimni prijatelj, kome je Plutarh posvetio Usporedne životopise i na 
čiji su poticaj nastala Caskanja uz čašicu, zatim filozof Favorin, 
prijatelj cara Hadrijana, pa Gaj Avidije Nigrin i brat mu Avidije 
Kvijeto (kome je upućen poznati spis O kasnoj kazni bogova), Seksto 
Sula, Lucije Herenije, Lucije Mestrije Flor i drugi. Iznenađuje što 
Plutarh, kako se čini, nije imao nikakva dodira s uglednim ljuđima 
od pera onog doba koji su bili njegovi suvremenici: ne spominju ga 
ni Plinije ni Dion Hrisostom ni Kvintilijan, koji mu je inače bio 
veoma sličan po duhovnom habitusu. Nije, čini se, poznavao ni 
Marcijala, Valerija Flaka, Silija Italika, Stacija, Tacita, Heroda 
Atika. Moguće je da je razlog tome što se Plutarh stvarno zatvorio 
u svoju malenu i provincijsku Heroneju u koju nisu marili dolaziti 
ugledni književnici onog vremena. : 

Osim što je bio ponosni Grk svjestan velikoga kulturnog 
nasljeđa svoje domovine, Plutarh je bio odan i svojoj užoj domovini 
Beotiji i rodnom gradu. Taj se lokalpatriotizam očitovao u brojnim 
službenim dužnostima što ih je Plutarh obavljao u užem zavičaju: 
bio je beotarh (član najvišeg upravnog vijeća Beotije), arhont eponim 
u Heroneji, predsjedavajući amfiktionijskog vijeća, a vršio je i 
mnoge svećeničke dužnosti. Godinama je nastojao da se delfijskom 
proročištu vrati bar dio negdašnjeg ugleda i značenja. Na pitijskim 
igrama obavljao je dužnost agonotheta ili ravnatelja igara a glavnog 
organizatora na onima koje su bile održane za Hadrijanove vladavine, 
dakle poslije 117. god. Uz to bio je svećenik delfijskoga boga 
tijekom mnogo godina, kako sam kaže. Delfi su mu postali drugi 
dom, u njima je boravio gotovo onoliko koliko i u rodnoj Heroneji, 
a tamo su nastali i pitijski dijalozi. 

Plutarhova svećenička djelatnost nije bila puka forma ili poza 

jer on je bio duboko religiozan čovjek, i kad govorimo o njegovim 
filozofskim uvjerenjima, ne možemo ih odvajati od vjerskih nazora. 
Prvi mu je učitelj bio akademičar Amonije i, doista, Plutarh je čitava 
života ostao odan platonističkom učenju, naravno onome što je ono 
značilo pet stoljeća poslije Platonove smrti. Platon mu je božanski 
čovjek o kome govori uvijek s najvećim divljenjem. Svoje je dijaloge 
pisao po uzoru na Platonove ako i nije dosegao njihovu dubinu i 
ljepotu. Vjerovanje u Platona kao utjelovljenje filozofije vodilo je 
Plutarha do toga da ga je slijepo slijedio i u očiglednim pogreškama 
a u malom broju stvari u kojima se nije slagao s njime jedva da se 
usuđivao to neslaganje jasno izraziti: na primjer, iako je Plutarhu 
pederastička ljubav bila posve strana 1 odvratna, on je odbija veoma 
suzdržano. 

Dakako, u pet stoljeća koja su dijelila Plutarha od Platona ušlo 
je u Akademijino učenje mnogo toga što je bilo strano Platonovu 
filozofskom sustavu. Osjetne su jake primjese skepticizma koje 
Plutarha navode da se s ustručavanjem upušta u mnoge filozofske 
probleme. Jake su u njega natruhe peripatetičkog učenja u metafizi- 
ci, poetici i prirodnim znanostima. U najprisnijem je dodiru Plutarh 
bio sa stoicizmom i epikureizmom, dvjema filozofskim školama čije 
učenje nije prihvaćao, ali nije odbijao doticaje s njihovim predstavni- 
cima. Kod epikurejaca samoj su Plutarhovoj prirodi bili neprihvat- 
ljivi materijalizam, ateizam i hedonizam. Kod stoičara antagonizam 
nije bio ništa manji (radilo se o staroj i srednjoj stoi), ali često je 
Plutarh u svojim pogledima zapravo mnogo bliži stoicima nego bilo 
kojem drugom filozofskom pravcu: primjerice kad ne samo da ne 
kritizira nego, naprotiv, veliča samoubojstvo brojnih svojih junaka 
u Životopisima koji su radije birali svojevoljnu smrt nego sramotan 
život (Temistoklo, Demosten, Kleomen, Katon Utički, Brut i 
Kasije, Antonije, Oton). Pored toga, ima kod njega i tragova 
novopitagorejskog utjecaja. 

Plutarh ne sumnja u postojanje vječnog Boga koji je — kao i kod 
Platona — izvor svakog bitka i svakog dobra. O naravi tog Boga on 
se nigdje pobliže ne izjašnjava. Napose nigdje ne kaže kako pomiriti 
njegovu egzistenciju s tradicionalnim grčkim politeizmom koji on, 
opet poput Platona, prihvaća kao dio djedovske tradicije svog 
narođa. Kao Pindar i Platon, i on odbacuje drevne mitove koji 
dovode u konflikt bogove s moralnim zakonima, a odbija i orgija- 
stičke kultove koji su dolazili s istoka. Nije mu strana alegorijska 
interpretacija mitova, u čemu je opet blizak stoi. 

Dok se u Pitagorinu duhu drži šutnje o svetim stvarima, 
Plutarh je eksplicitniji o problemu zla u svijetu i o pitanju kako to 
da dobro, premda potječe od Boga, ne nadvladava uvijek; to je i 
prirodno, jer za Plutarha je etika bit filozofije. U raspravi O kasnoj 

kazni bogova Plutarh nalazi rješenje u Platonovu duhu onkraj smrti, 
u zagrobnu životu duše koja je vječna. Drugi spisi o tom problemu 
nisu sačuvani, ali je očito da je metempsihoza bila jedno od uporišta 
Plutarhove eklektičke teorije o duši. Da objasni sve što u svijetu ne 
može spojiti s mudrošću i dobrotom božanstva, Plutarh pribjegava 
učenju o demonima u Ksenokratovu i Posejdonijevu duhu. Demoni 
su posrednici između Boga (ili bogova) i ljudi, a s njima se u vezu 
dovodi i proročka vještina, koja je za svećenika deKfijskog Apolona 
morala biti osobito važan problem. No kako se sve to izlaže u 
dijalozima, često ne možemo biti sigurni ne iznosi li dotični govornik 
svoje osobno gledište koje se razlikuje od Plutarhova. Pa i sam 
Plutarh iskazuje gdjegdje blagu skepsu o ljudskoj mogućnosti da 
spozna konačnu istinu u tim stvarima. A ima i proturječja koja se 
ne mogu pripisati dijaloškom obliku spisa. Tako u Dionovu životo- 
pisu kaže da nije moguće ne povjerovati u opstojnost zlih demona, 
dok u Pelopidinu, kroz usta drugoga, ali uz očigledno odobravanje, 
u to sumnja. Ipak, posve slijedeći Platona, u cjelini Plutarh čvrsto 
vjeruje u demone. Štoviše, ne uviđa da time raskriljuje vrata 
praznovjerju, protiv kojega je uperen jedan od spisa iz etičkog 
zbornika: ondje tvrdi da je ono još veće zlo od potpuna ateizma. 
Kasnije će se približiti mističnoj religioznosti pa će i sud o prazno- 
vjerju ublažiti. 

Bez obzira na porijeklo zla i na ulogu demona, Plutarh je 
uvjeren u postojanje jedne providnosti kojoj ništa ne izmiče; ali kako 
pomiriti tu providnost sa slobodnom voljom, sa silama zla i s Tihom 
ili božanskim slučajem, to valjda ni njemu samome nije bilo jasno, 
kaže K. Ziegler. 

No osnovna je pažnja usmjerena na etiku i u njoj treba da se, 
po Plutarhovu sudu, iskaže pravi filozof. Glavna je zadaća naći put 
vrline i sreće i održati se na njemu; njoj je posvećeno sve njegovo 
nastojanje u ophođenju s prijateljima i učenicima. Vrlina je za nj 
ostvarenje dominacije razuma nad iracionalnim dijelovima duše, nad 
instinktima i strastima, ali ne u smislu njihova iskorjenjivanja u 
duhu stoičke apatheje, koju on pobija kao i sva druga radikalna 
shvaćanja. Njegovo se približava nekoj »metriopatheji« u peripatetič- 
kom smislu. 

Vješto povezivanje raznih tradicionalnih filozofskih shvaćanja i 
nesumnjiv talent za živo i dramatično pripovijedanje okrunjeni su 
kod Plutarha njegovom filantropijom, jednim stavom koji se jako 
približava pojmu ljubavi prema bližnjem u kršćanstvu. Nije zato 
neobično što se već rano postavljalo pitanje nije li Plutarh bio 
upoznat s kršćanskim shvaćanjima i pod njihovim utjecajem. Kao 
kod Plinija ili Seneke, koji su također po nekim etičkim pogledima 
veoma bliski kršćanstvu, i kod Plutarha odgovor je odrečan. Njegova 

je moralna pozicija, naizgled bliska kršćanstvu, rezultat razvoja 
moralnih tradicija od Sokrata i Platona do Akademije, peripatosa i 
stoe kako su se one očitovale u najvrsnijih umova cnog vremena. 
Plutarhovi pogledi na Boga i bogove, na providnost, na đušu, na 
grijeh, na besmrtnost, na zagrobnost i dr. pokazuju da unatoč 
podudarnostima između njegova shvaćanja i kršćanstva postoje i 
duboke proturječnosti. Pa ipak, i ta ga je površinska sličnost učinila 
prihvatljivim i simpatičnim crkvenim ocima pa je on jedan od onih 
poganskih pisaca kojima su se najviše služili. 

Svećenička blagost i miroljubivost zajedno s uvjerenjem koje 
potječe još od Polibija da je Rimu providnost namijenila ulogu 
vladara svijeta učinile su od Plutarha lojainog podanika carstva, Bio 
je pun zahvalnosti za sigurnost koju je svijetu i njegovoj domovini 
pružila moć Rima i preuzeo je na se zadatak da svojim sunarodnja- 
cima otvori oči za one vrline koje su Rimljanima omogućile njihova 
velika djela i za blagodati carske vlasti. Istovremeno, međutim, u 
svakom trenutku želi osvajačima ukazati na velike kulturne vrednote 
svog naroda. U političkim spisima poziva sugrađane da budu svjesni 
potrebe da slušaju rimske gospodare, ali i da čuvaju ono malo 
samostalnosti i samosvijesti koji su im ostali. Zato se u njega ne može 
naći niskog ulagivanja i laskanja kojima se pokoreni nastoje dodvoriti 
i poniziti pred moćnima. Plutarh s Rimljanima razgovara na ravnoj 
nozi. 


O Plutarhovu korpusu 


Zadivljujuća je književna plodnost Plutarhova. Premda je izgubljeno 
oko pola onoga što znamo da je napisao, još uvijek je sačuvani dio 
jedan od najopsežnijih književnih opusa dokršćanske Grčke. On 
obuhvaća 4355 stranica običnog formata Teubnerove biblioteke, u 
što nije uračunato oko 180 stranica fragmenata iz izgubljenih djela. 
A da je to doista polovina svega što je Plutarh napisao, dokaz je tzv. 
Lamprijin katalog. U leksikonu Su(i)da iz 10. stoljeća zabilježeno je 
da je »Lamprija, sin Plutarha iz Heroneje, sastavio popis svega što 
je njegov otac napisao o sveukupnoj grčkoj i rimskoj povijesti«; a u 
nekim se rukopisima Plutarhovih djela nalazi i kratko pismo 
neimenovana autora u kojem on također nepoznatu adresatu javlja 
da mu šalje na njegov zahtjev popis djela svoga oca. Dugo se 
vjerovalo u autentičnost tog pisma, ali danas je opće mišljenje da je 
Su(i)dina vijest kao i sam katalog krivotvorina iz 4. a pismo falsifikat 
iz 13. ili 14. stoljeća. Osnovni je razlog tom uvjerenju to što Plutarh 
nije imao sina Lampriju. Osim toga, stil je pisma loš a autor se 

očigledno ugledao u jedno pismo Plinija Mlađeg (III, 5) koje je slična 
sadržaja. 

U Lamprijinu se katalogu nalazi 227 djela (u 278 »knjiga«), od 
kojih su sačuvana 83 (u 87 knjiga), dok je 114 (u 191 knjizi) 
izgubljeno, dakle, gotovo dvije trećine. Petnaestak izgubljenih djela 
iz Lamprijina popisa poznato nam je donekle po fragmentima. Ali i 
takav katalog je nepotpun. U njemu se ne navodi 18 sačuvanih 
Plutarhovih djela, a niti 15 izgubljenih za koja po indirektnoj 
tradiciji (citati, fragmenti) znamo da su postojala. Među njima su i 
dva životopisa, Leonidin i Metelov. Ako zbrojimo sačuvana i na 
drugi način posvjedočena Plutarhova djela s onima iz Lamprijina 
kataloga, dobit ćemo oko 260 spisa (u oko 320 knjiga) koji su 
koncem antike kolali pod Plutarhovim imenom. Ako od toga 
odbijemo sigurno ili vjerojatno neautentična (što je moguće utvrditi 
samo za sačuvana djela), dobit ćemo još uvijek impozantnu brojku 
od oko 250 djela u 300 knjiga. 

Plutarhova se djela svrstavaju u dvije velike skupine, Usporedne 
životopise i tzv. Morala ili etičke spise. Opsegom te su dvije skupine 
približno podjednake (točnije, otprilike kao šest prema sedam). Oko 
tri četvrtine ukupnog korpusa obrađuje životopise Grka ili druge 
grčke teme,-ostatak Rimljane i rimske. 

Naziv Morala dosta je neodređen, ali s obzirom na raznovrsnu 
tematiku spisa na koje se odnosi, dobro pristaje. Ti se spisi obično 
svrstavaju u podskupine: pedagoški (O slušanju pjesmika, O slušanju; 
neautentični su O odgoju djece, O glazbi, O plemeniuosti duha), 
retoričko-epideiktički (O sreći Rimljana, O sreći ih vrlini Aleksandra 
Velikog, O sreći, O slavi Atenjana, Da li je korisnija vatra ili voda, Da 
li se vrlina može naučiti, Da hi je poročnost dovoljna da čovjeka učini 
nesretnim, Da li su duševne patnje gore od tjelesnih; neautentičan je O 
sudbini), o psihologiji životinja (O mesoještvu govori I 1 II, Da hi više 
razuma imaju kopnene ili vodene životinje, O tome kako se nerazumne 
Životinje služe razumom, O ljubavi prema potomstvu), filozofski u 
užem smislu (O postanku svjetske duše u Timeju, Platomička pitanja, 
O požudi i žalosti, Da li je podložnost afektima dio ljudske duše ih 
njezina sposobnost, O duši, O proturječama u stoika, O općim pojmo- 
vima protiv stoika, O tome da stoici iznose apsurdnije tvrdnje od 
pjesnika, Protiv Kolota, O tome da nije moguće ugodno živjeti po 
Epikurovim načelima, Da hi je ispravno rečeno da treba živjeti neopaže- 
10), popularno-filozofski (O moralnoj vrlini, O vrlini 1 poroku, O 
napredovanju u vrlini, O susprezanju srdžbe, O zavisti i mržnji, O 
radoznalosti, O brbljavosti, O pohlepi za bogatstvom, O izbjegavanju 
zaduživanja, O lažnom stidu, O samohvali, O ljubavi, O duševnom 
miru, Upute o pridržavanju higijene, Utjeha supruzi, Ljubavni, O 
bratskoj ljubavi, O laskavcu i prijatelju, O mnoštvu prijatelja, O koristi 

od neprijatelja; neautentični su Utjeha Apoloniju i Ljubavne priče), 
politički (Upute o upravljanju dršavom, O progonstvu, Treba hi da 
starac upravlja dršavom, O tome da mudrac treba da najviše raspravlja 
s narodnim vođama, Neobrazovanom vođi naroda, O monarhiji, demo- 
kraciji i oligarhiji; neautentično je Obrazovanje Trajana), teološki (O 
praznovjerju, O natpisu E u Delfima, O Pinjinim proroštvima, O 
opadanju proročišta, O Sokratovu demonu, O Izidi i Ozirisu, O kasnoj 
kazni bogova, O glokobnim danima, O Dedalima u Platen, O vezu 
Velike Majke), prirodoznanstveni (O licu na mjesecu, O prvom uzroku 
hladnoće, Uzroci ih fizikalna pitanja), spisi antikvarnoga karaktera 
(Ženske vrline, Uzroci ili rimska pitanja, Uzroci ili grčka pitanja; 
neautentični su Duhovite izreke kraljeva 1 vojskovođa, Duhovite izreke 
Lakonaca, Manje usporedbe, O rijekama), književno-egzegetski (O 
Herodotovoj zlobi, sažetak Usporedbe Aristofana i Menandra, Komen- 
tari za Hesioda, Homerske vježbe, Pitanja o Aratovim znacima, Uz 
Nikandrov spjev Protuotrovi za ugrize otrovnih životinja; neautentični 
su O životu i pjesništvu Homerovu, Životi desetorice govornika, O 
poslovicama Aleksandrijaca, O metrima, O fizikalnim postavkama 
filozofa, Ekloga o nemogućem), spisi mješovita sadržaja (Gozba 
sedmorice mudraca, Caskanja uz čašicu). 

Za razliku od etičkih spisa, životopisi su uglavnom sačuvani. Ta 
se skupina sastoji od usporednih životopisa Grka i Rimljana te od 
pojedinačnih životopisa, od kojih su sačuvana samo četiri a izgub- 
ljeno ih je mnogo; sačuvani su Galbin i Otonov, te Aratov i 
Artakserksov koji se kod Lamprije navode kao par među usporedni- 
ma, ali je to zacijelo pogreška nastala alfabetskim redanjem životo- 
pisa jer je teško vidjeti u čemu bi bila sličnost između njih dvojice. 

Prvih dvadeset 1 pet jedinica u Lamprijinu katalogu čine 25 
parova usporednih biografija: to su 22 sačuvana para — odnosno 23 
ako se životopisi Agisa, Kleomena i braće Grakho broje dvaput; 
zatim fiktivni par Arat-Artakserkso, te jedini izgubljeni, Epami- 
nonđa-Scipion. Ovaj je potonji u katalogu bio na sedmom mjestu a 
po svoj je prilici ispravna Wilamowitzova pretpostavka da je nastao 
prvi. Gubitak tog para osobito je bolan zato što je Epaminonda bio 
Plutarhu ne samo najveći Beoćanin nego 1 najveći Grk, dakle obrazac 
onoga što je Plutarh smatrao utjelovljenjem najviših vrlina. Osim 
toga, vjerojatno je u uvodu tom paru autor iznio i neke programske 
i načelne napomene a možda je u njemu bila i generalna posveta 
Sosiju Senecionu, kojemu se kasnije Plutarh obraća još tri puta 
(Tezej 1, Demosten 1 i 31 i Dion 1). No nije jasno koji je od dvojice 
Scipiona bio u paru s Epaminondom: Scipion Stariji, pobjednik nad 
Hanibalom kod Zame, ili Mlađi, osvajač Numancije i Kartage. To 
je važno i zato što se među pojedinačnim izgubljenim biografijama 
u Lamprijinu katalogu navodi i biografija »Scipiona Afričkog«. 

Logično je, naime, pretpostaviti da je rimski pandan Epaminondi 
morao biti onaj koga je Plutarh smatrao obrascem etičkih kvaliteta 
među Rimljanima. Danas prevladava mišljenje da je s Epaminondom 
Plutarh usporedio Scipiona Starijeg a da je u onoj pojedinačnoj 
biografiji bio prikazan život Mlađega. Razlog bi mogao biti u 
okolnosti što su obojica dobili odlučujuće bitke i donijeli svojoj 
domovini dotad neslućenu moć: Epaminonda kod Leuktre 471. kad 
je definitivno slomljena dominacija Sparte u Grčkoj, a Scipion kod 
Zame 201. kad je pobjedonosno okončan drugi punski rat u kojem 
su Rimljani dugo vremena bili na rubu katastrofe, a ovako su se 
riješili svog najopasnijeg takmaca u borbi za prevlast u Sredozemlju. 
Konrat Ziegler, vjerojatno najveći stručnjak za Plutarha u ovom 
stoljeću, u svom članku u Paulyjevoj i Wissowinoj Realnoj enciklope- 
diji kao dodatni argument navodi da Plutarh, kad citira biografiju 
Scipiona Mlađeg, dvaput ga naziva Scipionom Afričkim, dok u 
sličnoj situaciji za Scipiona Starijeg kaže samo »Scipion« (vidi 
Tiberije Grakho 21 i Gaj Grakho 10 odnosno Ptr 8). Taj se dokaz ne 
čini osobito uvjerljivim jer Plutarh i jednog i drugog naziva čas 
Afričkim čas samo Scipionom: npr. Scipion Afrički je Stariji u Timu 
Flamininu 18 i 21 i Emiliju Paulu 5, a Mlađi u Emiliju Paulu 38, 
Gaju Mariju 3, Tiberiju Grakhu 21 i Gaju Grakhu 10. Samo je Scipion 
Stariji u Piru 8, Katonu Starijem 27, Pompeju 76 i Katonu Mlađem 7, a 
Mlađi u Emilhju Paulu 22, Gaju Mariju 12 i 13 i Gaju Grakhu 10. U 
Tiberiju Grakhu 21 izraz »u Scipionovu životopisu« odnosi se na 
Mlađega! Inače, kad Plutarh želi točnije naznačiti na kojega od 
njih dvojice misli, za Starijega će reći »Prvi« (npr. Pompej 14) ili, što 
je značajno, »Veliki« (Marko Katon Stariji 3, 111 15), dok će za 
Scipiona Emilijana kazati »Mladi« ( Katon Stariji 15) ili »Mlađi« 
(Emilije Paulo 39). Zbog atributa »Veliki« i zato što je Scipion 
Stariji, kako vidimo u životopisu Fabija Maksima i Tita Flaminina, 
bio prikazan kao čovjek s jedne strane samosvjesno odlučan a s 
druge skroman i taktičan, a te su osobine krasile i slavnog Tebanca, 
vjerojatno je ispravno Wilamowitzovo naslućivanje da je on bio 
parnjak Epaminondi. 

Uz te u parove svrstane životopise Plutarh je pisao i pojedinačne 
biografije careva Galbe i Otona, ahejskog političara i vojskovođe 
Arata i perzijskog kralja Artakserksa II Mnemona. Osim njih, 
Lamprijin katalog navodi izgubljene biografije rimskih careva od 
Augusta do Nerona te Vitelija, Scipiona Afričkog (Mlađeg), Herakla, 
Daifanta, Aristomena, Hesioda, Pindara, Arata (vjerojatno pjesnika 
Nebeskih pojava) i filozofa Krateta. Čini se da je životopis Oktavijana 
Augusta bio prvi koji je Plutarh uopće sastavio, dakle, prethodio je 
i prvom paru usporednih biografija (Epaminonde i Scipiona Stari- 
jeg). Augustova biografija iz razumljivih razloga nije usporedna: ta 

s kime bi od Grka mogao usporediti utemeljitelja principata ? Osim 
Scipiona i niza careva, pojedinačne su biografije trojice mitskih 
junaka (Heraklo, Daifant, Aristomen), trojice pjesnika (Hesiod, 
Pindar, Arat) i jednoga filozofa (Kratet). Izbor je vidljivo beotski 
obojen: Beoćani su Heraklo, Hesiod, Pindar i Kratet, Daifant je 
nacionalni junak beotskih susjeda Fočana a slavili su ga i u Jampoli, 
gradiću nedaleko od Heroneje. Aristomen, junak mesenskog rata u 
borbi sa Spartom, navodno je pomogao Tebancima kod Leuktre. 
Vjerojatno je Plutarh namjeravao nastaviti s pisanjem životopisa a 
dva i sam spominje: u spisu O Herodotovoj zlobi 32 kaže da će o tome 
što je sve Herodot propustio da ispriča o junaštvima Spartanaca »biti 
napisano u Leonidinu životopisu«, ali da će nešto odmah spomenuti. 
A u biografiji Gaja Marija 29 govori o životopisu Metela Numidskoga 
na kojem upravo rađi (»...bit će rečeno u onome što pišem o 
njemu«). Naravno, ne možemo pouzdano znati da li je ta dva 
životopisa doista i dovršio, ali, kako kaže Ziegler, to što ih nema u 
Lamprijinu popisu nije dokaz o protivnome. 

Kronologija nastanka i pojedinačnih i usporednih životopisa 
inače je vrlo sporna i nejasna. Ima nekih unakrsnih natuknica i 
upućivanja, pa npr. iz uvoda Tezeju-Romulu proizlazi da je taj par, 
ako i nije baš posljednji, zacijelo među posljednjima napisan. Ali 
ponekad Plutarh citira uzajamno, npr. u Dionu 58 Timoleonta a u 
Timoleontu 13 133 Diona, u Brutu 9 Cezara a u Cezaru 62 i 68 Bruta. 
Ima 1 »kružnog citiranja«: U Kamilu 33 citira se Romul, u Romulu 
21 i Tezeju 1 Likurg-Numa, u Num 9 i 12 Kamilo. Sve to veoma 
otežava utvrđivanje vremenskog slijeda nastanka biografija. 

Svakako je jasno da Plutarh nije odmah u početku zamislio 
pisanje životopisa u tom broju i opsegu. Sam kaže u uvodu Emiliju 
Paulu da je ideja potekla od drugih, ali da je s radom nastavio iz 
vlastita nagnuća. Da sve biografije nisu bile zamišljene kao cjelina, 
vidi se i iz okolnosti da su samo one usporedne bile posvećene Sosiju 
Senecionu, dok je Aratova upućena nekom inače nepoznatom 
Polikratu. 

Pisanje biografija — pa ni usporednih — nije bilo neka naročito 
originalna ideja. U 4. st. pr. n. e. enkomijastičke, pohvalne životo- 
pise pisali su Ksenofont (Agesilaj) i Isokrat (Evagora). U 
1. st. pr.n.e. rimski je pisac Kornelije Nepot sastavljao kratke 
biografije vojskovođa i državnika. Na kraju svoje zbirke kaže da je 
vrijeme da završi s time i da će, kad budu podvizi pojedinih rimskih 
generala uspoređeni, biti lakše utvrditi kojemu treba dati prednost. 
Time kao da je pozivao na pisanje usporednih biografija. A njih je, 
u obliku jednostavnih vježbi, zacijelo prakticirala grčka školska 
praksa, pa vjerojatno i sam Plutarh u rađu s učenicima. Ta se 
metoda u biti malo razlikuje od poznate retoričke »formule« uspore- 

đivanja dvojice govornika ili retoričara točku po točku, kakva nam 
je poznata u ne naročito inventivnu i zanimljivu obliku iz spisa 
Dionizija Halikarnašanina, npr. u njegovoj usporedbi Herodota i 
Tukidida. Na te Dionizijeve retoričke usporedbe podsjećaju one 
Plutarhove kojima završava 18 parova usporednih biografija (nema 
ih na kraju Temistokla-Kamila, Pira-Gaja Marija, Aleksandra-Cezara 
i Fokiona-Katona Utičkog). Ti Plutarhovi rezimeji djeluju danas 
klišejizirano, suhoparno, stereotipno i dosadno (pa su neki bez 
dovoljna razloga čak sumnjali u Plutarhovo autorstvo), ali su u 
nekim prošlim epohama bili i predmet nama danas teško shvatljiva 
divljenja (npr. Montaigneova). 

Uspoređuju se, dakle, po jedan Grk i Rimljanin. Na grčkoj je 
strani prednost dana »klasičnom razdoblju« koje predstavljaju deset 
Atenjana, tri Spartanca i dva Tebanca (uključivši izgubljenog Epami- 
nondu), a poslije Aleksandra Makedonskog preko dijadoha niz 
završava dvojicom spartanskih kraljeva Agisom i Kleomenom te 
ahejskim strategom Filopemenom, »posljednjim Helenom«, umrlim 
182. godine. Od Rimljana polumitsko razdoblje zastupaju dvojica 
prvih kraljeva Romul i Numa Pompilije, zatim prve početke 
republike Publikola, Koriolan i Kamilo. Zatim slijede imena iz 
vremena drugog punskog rata (Fabije Maksim, Klaudije Marcelo, 
Scipion Stariji, Katon Stariji, Tit Flaminin, Emilije Paulo), dok. 
ostali pripadaju vremenu građanskih ratova i nemira koje je završilo 
bitkom kod Akcija i uspostavom principata (braća Grakho, Marije, 
Sula, Sertorije, Lukul, Kras, Pompej, Cezar, Ciceron, Katon 
Utički, Brut i Antonije). Uglavnom je Plutarh najprije birao Grka a 
onda mu tražio rimskog parnjaka, ali u nekim je slučajevima bilo i 
obrnuto: tako je Koriolan u rukopisima ispred Temistokla, Seriorije 
ispred Eumena a Emilije Paulo ispred Timoleonta. Razlozi za takav 
redoslijed nisu jasni. U prvom slučaju Rimljanin je živio prije Grka, 
ali u ostala dva to nije moglo biti razlogom, jer je Grk prethodio 
Rimljaninu. Neki izdavači i priređivači izdanja okreću rukopisni red 
pa i u tim slučajevima stavljaju Grka ispred Rimljanina. Da to nije 
uvijek lako izvesti, vidi se iz uvodne napomene uz Emilija Paula. 
Zato se treba držati tradicije koja je zacijelo autorova. O izboru 
parova i osoba koje Plutarh uspoređuje često se čuje da je ponekad 
smislen, ali ponekad i posve proizvoljan. Tako se lako može 
razumjeti što Demosten stoji u paru s Ciceronom, Tezej s Romulom, 
Agis i Kleomen s braćom Grakho. No ponekad je teže naći sličnosti: 
mnogi ih ne vide između Nikije i Krasa, Perikla i Fabija Maksima, 
Alkibijada i Koriolana. Ipak, možda je Plutarh u tome bio sretnije 
ruke nego što to suvremeni kritičari hoće priznati. Može se tako reći 
da su i Nikija i Kras bili imućni i častohlepni ljudi koji su imetak 
koristili za stjecanje moći, ali su zbog častohleplja jadno skončali; 1 

Alkibijad i Koriolan su bili talentirani ali beskrupulozni vojskovođe 
i političari koji su vlastite interese stavili ispred lojalnosti prema 
domovini; možda su najproblematičniji Periklo i Fabije, iako su 
obojica majstori oprezne strategije kojom su u kritičnim povijesnim 
situacijama vješto očuvali integritet svoje domovine. I zar je pravično 
reći da je jedina sličnost između Lisandra i Sule što su obojica 
osvojili Atenu, između Agesilaja i Pompeja što su obojica neslavno 
završili u Egiptu, između Diona i Bruta što su obojica bili učenici 
Akademije? Prva su dvojica tipično makijavelistički bezobzirni a 
često i etički problematični zastupnici politike svoje države odnosno 
svoje stranke, Agesilaj i Pompej su veliki vojskovođe čiji uspjesi nisu 
imali trajna učinka, a Dion i Brut su, kako to i Plutarh naglašava u 
usporedbi, ubojice tirana i nesebične žrtve svojih uzvišenih ciljeva. 
Ili možda mi danas više i ne možemo misliti o velikanima antike a 
da nam odmah ne dođe Plutarh u sjećanje ? Dobro je jednom rečeno 
da se vojničke i državničke veličine stare Grčke i Rima za nas 
praktično iscrpljuju s onima koje je Plutarh opisao, a ostali su ostali 
u sjeni. 


O Plutarhu kao piscu »Usporednih životopisa« 


Od nesumnjivo obilne biografske književnosti prije Plutarha 
sačuvano je vrlo malo: Ksenofontov enkomijastični Agesilaj u kojem 
autor nekritički veliča prijatelja, biografske skice Kornelija Nepota, 
više nacrti za biografije nego cjeloviti životopisi. To je dalo poticaja 
spekulacijama. Tako je F. Leo pretpostavio da su nekada postojala 
dva tipa životopisa, jedan stvoren u krugovima peripatetičara a 
namijenjen široj publici, te drugi, aleksandrijski, koncipiran znan- 
stveno i namijenjen stručnjacima. Obrazac prvog bili bi Plutarhovi 
životopisi, drugoga Svetonijevi, prvenstveno oni književni ali i 
njegovi životopisi careva. Slabost te inače posve hipotetske slike je 
u tome što i one peripatetičke biografije koje su nam sačuvane 
pokazuju pretežno književni oblik i karakter. Prema W. Uxkull-Gyl- 
lenbandu, biografija je kao književna vrsta utrnula u 2. st. pr. n.e. 
a onda su Panctije i Posejdonije stvorili biografiju novog tipa kakvu 
kasnije reprezentira Plutarh. Ni ta hipoteza nema jače dokumentarne 
potpore. Stoga je bolje odustati od traženja formalnih izvora Plutar- 
hovim Usporednim životopisima. 

U sadržajnom pogledu ono što najviše upada u oči svakorne jest 
Piutarhovo naglašavanje činjenice da on ne piše povijest nego 
životopise. S jedne je strane jasno da je glavni interes autora 
upravljen u sasvim drugom smjeru nego Tukididov ili Polibijev. Ali 

isto tako teško je zaobići činjenicu da u Životopisima tri četvrtine 
građe čini ono što je obično predmet povijesti. Zato možda i nije 
neobično što je u pojedinim razdobljima (napose u 19. stoljeću) 
Plutarh bio ocjenjivan dosta nepovoljno. On, naime, s povjesničareva 
stanovišta zaslužuje kritiku koja mu je izricana: njegova je kronolo- 
gija često zbrkana, geografija neprecizna, vojnički izvještaji nestruč- 
ni, motivacija naivna, objašnjenja pojedinih zbivanja apsurdna, Ne 
imože se smetnuti s uma niti to da Plutarh, čovjek mirne, blage i 
miroljubive ćudi, u svojim Životopisima često veliča upravo suprotne 
osobine od onih koje preporučuje i svojim životom i etičkim spisima. 

No u toj kritici ne smijemo zanemariti niti nesumnjivo brojne 
vrline Plutarha kao pisca. On je prvenstveno učitelj praktična 
morala. Time se dade objasniti što gdjegdje pretjeruje u težnji za 
poučnošću na štetu objektivnosti prikaza. Njegovo je zanimanje 
prvenstveno usmjereno prema ljudskom karakteru i ponašanju: zato 
mu motivacija često ispada proizvoljna. Kako je to lijepo opisao 
Zlatko Pleše u predgovoru ovoj knjizi, Plutarh želi prikazati »uzorite 
ličnosti«, obrasce ljudskih postupaka i naravi koje te postupke 
proizvode. Ljudske sudbine kao uzor ili opomena za naš život, to je 
ono što Plutarh ima pred očima. To ne moraju uvijek biti uzorne 
ljudske naravi. Kako sam spominje, slavni je svirač Izmenija vodio 
svoje učenike da slušaju ne samo dobre nego i loše svirače da bi 
naučili i kako treba i kako ne treba svirati. Takvi su primjeri 
Alkibijad i Koriolan, Demetrije i Antonije. Mlad čovjek treba da 
oblikuje svoj značaj uspoređujući sebe i s obrascima vrline i s 
obrascima opačine. Kad u uvodu paru Demetrije-Antonije Plutarh 
kaže da velike naravi proizvode i velike vrline ali i velike mane, 
prisjećamo se autora spisa O uzvišenome koji slično zaključuje o 
velikim piscima čije su greške uočljivije od grešaka osrednjih pisaca: 
jednom svojom omaškom Herodot se, na primjer, »osramotio pred 
vječnošću«. 

Plutarhu nije do one istine koja je ideal Tukidiđu ili Tacitu. To 
je pokazao na plastičnom primjeru R. H. Barrow. Iz izvora imamo 
samo oskudne podatke o tzv. sastanku u Luki trojice članova prvog 
trijumvirata: Pompeja, Cezara i Krasa. Jedino Ciceron daje neke 
podatke o tom događaju koji je, međutim, morao poprilično značiti 
u ono vrijeme. Kad je istekao Pompejev i Krasov zajednički 
konzulat a Cezarovo se namjesništvo u Galiji već primaklo kraju, 
uslijed sve jače senatske opozicije i neprilika što su ih trijumvirima 
stvarali Domicije i Katon a i zbog vječnog animoziteta između 
Pompeja i Krasa, novi mehanizam vlasti funkcionirao je sve slabije. 
U takvoj situaciji pozvao je Cezar god. 56. ostalu dvojicu na dogovor 
u sjevernoitalski etrurski gradić Luku. Budući da Plutarh piše 
životopise sve trojice učesnika, očekivali bismo da će se prikazi tog 

događaja u sve tri biografije podudarati. Ali već površno čitanje 
pokazuje znatne razlike: u jednom se, na primjer, kaže da su 
rezultati dogovora bili odmah objavljeni, u drugome da su bili držani 
u tajnosti i da su ljudi tek naslućivali i nagađali o čemu se radilo. Tu 
nema govora da bi se radilo o nekoj subjektivnoj obojenosti zbog 
različite perspektive svakog od trojice: Plutarh daje objektivan 
izvještaj. Ali kako objektivan? Njega očito ne zanima objektivna 
istina u smislu egzaktne povijesne metode: on ne piše udžbenik 
rimske historije nego životopis trojice istaknutih političara. Zacijelo 
se za svaki od njih služio drugim izvorima a i sjećanje na pročitano 
vjerojatno je davalo različite rezultate. Da je Plutarhu netko skrenuo 
pažnju na te razlike, on bi vjerojatno odgovorio da ne piše povijest 
nego životopise. To ne znači da Plutarhu nije do objektivnosti. 
Dokaz je tome biografija Lukulova. Taj je rimski državnik i 
vojskovođa učinio veliku uslugu gradu Heroneji. Plutarh hoće da 
mu izrazi svoju zahvalnost tako što piše njegovu biografiju. Ali on 
ne piše pohvalnu biografiju u kojoj će veličati Lukulove vrline a 
prešućivati njegove mane jer to niti Lukul ne bi prihvatio. Istina 
mora uvijek imati prednost, ali to je ona istina koja je Plutarhu 
važna, ne istina o sitnim stvarnim ili kronološkim pojedinostima 
nego istina o čovjeku o kojemu piše. 

Često se može pročitati da je Plutarhu pri pisanju životopisa 
osnovni motiv bio posredovanje između Grka i Rimljana da bi 
pridonio njihovu boljem razumijevanju i bržem stapanju. Zato on, 
kaže se, hoće Rimljanima pokazati da Grci nisu samo »gladni 
Grčići«, kako ih naziva Juvenal, a Grcima da Rimljani nisu divlji 
barbari. Nigdje u Životopisima nema ničega što bi ukazivalo na takvu 
autorovu tezu. Naprotiv, Plutarh je ponosni Grk svjestan golemog 
kulturnog nasljeđa svog naroda, ali istovremeno lojalan podanik 
Rima u čijoj svjetskoj velevlasti nazire prst sudbine ali i izraz 
njihovih posebnih vrlina koje su pridonijele da su Rimljani svoj 
poredak nametnuli svemu dostupnome svijetu. U vrijeme kad je 
Plutarh živio Grci i Rimljani proživjeli su u granicama iste države 
već više od tri stotine godina a politički i kulturni dodiri bili su 
znatno stariji. O Rimskom Carstvu iz vremena Antonina može se 
govoriti kao o grčko-rimskom svijetu, o zajednici u kojoj je stapanje 
obaju naroda već bilo poodmakilo. I Plutarh je jedan od onih pisaca 
koji — u tradiciji Polibija ili Dionizija iz Halikarnasa — vide u rimskoj 
dominaciji povijesnu zakonitost i volju nadljudskih sila a istovre- 
meno nastoje naći razloge toj dominaciji u karakteristikama rimskog 
naroda i njegova načina življenja. 

O vrlinama Plutarha kao pisca nadahnuto piše u ovoj knjizi 
Zlatko Pleše. No valja još nešto napomenuti. Plutarh je izrazit 
majstor. fabule i naracije. Način na koji iznosi dramatske epizode 

doista je impresivan: dovoljno je sjetiti se prizora Pirove smrti u 
Argu ili Antonijeva tužnog kraja u Aleksandriji ili potresnog bijega 
starca Marija kroz močvare pa onda to usporediti na primjer s 
veličanstvenim prizorom kad Marije, još sav kaljav i zapušten, uz 
bok Cini dočekuje predstavnike Rima, one iste koji su bili krivci 
njegova progonstva a sada strepe od njegova mrka pogleda koji je 
mnogo rječitiji od Cininih riječi. Dramatičnost je najveća vrlina 
Plutarhova pripovijedanja. U tome, ali i u još ponečemu, on 
podsjeća na drevne epske »pjevače priča«, napose na Homera. Kao 
što Homer nikad ne propušta da u pričanje uplete kakvu zanimljivu 
pričicu, anegdotu ili digresiju, tako i Plutarh bez ustručavanja 
ubacuje svoje čuvene ekskurse koje su neki nestrpljivi priređivači 
teksta prebacivali u fusnote. Primjer su tome njegove česte prirodo- 
znanstvene spekulacije. Tako u životopisu Tita Flaminina opisuje da 
su Grci podigli silnu viku od radosti kad im je Tit kao poslanik 
rimskog Senata i naroda objavio da im se vraća njihova sloboda 
(prirodno, Plutarhu je daleko misao da je to bila prosta demagogija 
i da od te slobode ničega stvarnog nije bilo). Vika je bila tolika da 
su se neke od ptica koje su nadlijetale Korint, mjesto gdje se to 
događalo, strmoglavile mrtve na zemlju. I sad Plutarh razmišlja: da 
li je uzrok tome naglo raskidanje zraka što ga je izazvala buka, 
uslijed čega su se ptice našle u zrakopraznu prostoru i zato izgubile 
oslonac u letu? ili je možda jak i prodoran zvuk poput strelice 
pogodio ptice u letu i usmrtio ih ? U životopisu Emilija Paula opisuje 
kako je rimski vojskovođa po obilju raslinja zaključio da na mjestu 
taborovanja, u podnožju Olimpa, mora biti vode, pa je naredio da 
se iskopa bunar, koji se stvarno brzo ispunio bistrom tekućinom; 
onda se Plutarh pita jesu li to skrivene podzemne rezerve vode koje 
su samo čekale da izbiju na površinu ili je voda nastala iznenadnim 
zgušnjavanjem pare u zemlji oslobođene kopanjem bunara. Kad 
objašnjava kako je Koriolan dobio svoj nadimak, to mu je prilika da 
nabroji niz takvih grčkih i rimskih pridjevaka i objasni im postanak 
i značenje. A kad pripovijeda kako je božansko nadahnuće potaknulo 
Valeriju da nagovori Volumniju neka na čelu rimskih matrona 
pokuša odvratiti Koriolana od napada na rođni grad, ta se epizoda 
uvodi dugačkim ekskursom u kojem se razmatra pitanje ljudske 
motivacije u Homera. Sve te digresije prilika su autoru da demon- 
strira svoju golemu erudiciju a svjedočanstvo su jednog drugačijeg 
stava prema čitanju nego što je naš današnji: Plutarhu se nikamo ne 
žuri i on očekuje od svog čitaoca da čita polagano. U prizorima brzih 
akcija i nagla nizanja događaja ponekad se pokazuje da Plutarh 
takvom brzom tempu zbivanja nije dorastao pa su njegovi opisi 
takvih događaja gdjegdje na granici kaosa. Ali kad se radnja odvija 
sustavno i polako, Plutarh je u svom elementu. 


O Plutarhu u kasnija vremena 


Plutarh je bio jedan od najčitanijih pisaca u pojedinim razdob- 
ljima evropske kulture. Već u antici marljivo ga je čitao Aulo Gelije, 
koji u svojim Atičkim noćima (I, 26) bilježi jednu anegdotu koja 
dobro ilustrira kako Plutarhovu narav tako i njegov odnos prema 
robovima. Plutarh je imao nevaljala i lijena roba koji je, međutim, 
često slušao i čitao gospodareve rasprave i predavanja te se tako 
prilično izvještio u filozofiji. Kad je uradio neku nepodopštinu, 
Plutarh naredi da ga svuku i izlemaju remenom. Isprva je krivac 
samo srdito protestirao da nije učinio nikakvo zlo, ali kako se 
kažnjavanje nastavljalo, udario je u druge žice jadikujući da se 
Plutarh ne ponaša kako priliči pravom filozofu: t4 sramota je za nj 
da se prepušta gnjevu jer je često učio o štetnosti gnjeva a napisao: 
je o tome i posebnu raspravu, »doista lijepu raspravu k tome«. Ono 
što preporučuje u raspravi slabo se slaže s njegovim sadašnjim 
prepuštanjem ružnim emocijama. Tad Plutarh odgovori polagano i 
blagim glasom: »Misliš da sam srdit. Jesi li zaključio po mom licu, 
glasu, rumenilu i riječima da sam srdit? Moje oči ne sijevaju, moj 
govor nije zbrkan, ja ne vičem; niti mi je pjena na ustima niti 
crvenilo na licu. Ne govorim ništa čega bih se trebao stidjeti ili što 
bih kasnije morao žaliti. Ne drhtim od gnjeva niti se naokolo 
bacakam u paroksizmu. U slučaju da ti nije poznato, io su znaci 
napada ljutine.« Tad se okrene onome koji je mlatio krivca i reče 
mu: »Dok ovaj i ja raspravljamo o tim stvarima, ti samo nastavi.« 

Smatra se da se Arijan služio Plutarhovim Aleksandrovim 
životopisom a Pausanija Epaminondinim, Filopemenovim i vjero- 
jatno Aristomenovim. Životopise su poznavali car Marko Aurelije i 
Elije Aristid, a oni su utjecali i na Apijana i Amincijana, koji je po 
Plutarhovu uzoru pisao usporedne biografije Dionizija Sirakuškog i 
cara Domicijana te Filipa Makedonskog i Oktavijana Augusta. U 
3. stoljeću retor Menandar preporučuje čitanje Plutarha a Porfirije 
ga zdušno proučava u čemu su ga slijedili kasni novoplatoničari car . 
Julijan, Temistije, Libanije, Proklo i Damascije. Eunapije je životo- 
pise smatrao najboljim Plutarhovim djelom a Himerije, koji se dičio 
da potječe od Plutarhova sina, preporučivao je Plutarha kao učitelja 
omladini. Ateneju su se, prirodno, sviđala Caskanja uz čašicu a 
Makrobije ih je djelomično oponašao u svojim Saturnalijama. 

Premda na više mjesta spominje židovstvo ironizirajući bigot- 
nost i praznovjerje njegovih pripadnika, čini se da Plutarh nije 
poznavao kršćanstvo. Ipak, kako je bio jedan od onih antičkih 
mislilaca koji su po duhovnom profilu bili bliski kršćanskim pogledi- 

ma, napose u etici (poput Seneke Mlađega), nije čudo da ga 
kršćanski autori često hvale. Iz njega crpe — doduše bez navođenja 
izvora — Klement Aleksandrijski, Ivan Hrisostom, Grgur Nazijanski 
i Grgur iz Nise a osobito Basilije čije su propovijedi protiv srdžbe, 
protiv lakomosti i protiv zavisti, te upute za čitanje klasika bez 
sumnje oblikovane prema Plutarhovu uzoru. Eusebije ga često citira 
pa su kod njega sačuvani odlomci izgubljenih Plutarhovih spisa a i 
Konstantinov je životopis sastavljen prema Plutarhovima. U 5. st. 
biskup Teodoret iskreno mu se divi vjerujući da je Plutarh čitao 
Evanđelja, Izidor Peluzijski ga proučava a Justinijanov povjesničar 
Agatija piše epigram za Plutarhov kip što su ga podigli Rimljani. 
Lamprijin katalog pokazuje koliko je još Plutarhovih spisa bilo 
poznato potkraj antike 1 iz njega je vidljivo da ih je bilo mnogo. Ali 
vidljivo je također da nije bilo cjelovita izdanja korpusa, zbog čega 
je i bilo moguće da se dio izgubi a i da se autentični spisi pomiješaju 
s neautentičnima. 

Od Agatije pa sve do Teofilakta Simokate i Fotija u 9. stoljeću 
nemamo vijesti o Plutarhu pa je očito da se u tom vremenskom 
razdoblju izgubilo ono što nam nije sačuvano. Fotije je poznavao 
drugu polovicu Usporednih životopisa, ali ne i prvu koja je došla do 
nas neovisno o toj tradiciji. Od 9. stoljeća Plutarhom se bave brojni 
bizantski učenjaci i drugi pisci. U 10. st. spominje ga leksikon 
Su(t)da a Konstantin Porfirogenet po uzoru na nj piše Basilijevu 
biografiju. U Il. st. za njegova djela znaju Mihajlo Pselos i Joanes 
Mauropos, koji u jednom epigramu moli Krista da poštedi od 
vječnog prokletstva Platona i Plutarha. U 12. st. čita ga Joanes 
Tzetzes a oduševljeno veliča Teodor Metohita. I krajem 13. st. živi 
onaj koji ima najveće zasluge za očuvanje Plutarhova korpusa, 
Maksim Planud. ' 

Na zapadu Planudov je suvremenik Dante ali on o Plutarhu 
ništa ne zna, a i Petrarca ga poznaje slabo, uglavnom po neautentič- 
nom Trajanovu obrazovanju. Cini se da ga nije poznavao niti 
Boccaccio. Tek je priljev bizantskih učenjaka u 15. st. pred prijet- 
njama Osmanlija doveo do boljeg poznavanja Plutarha na zapadu 
zahvaljujući ljudima poput Gemista Pletona ili kardinala Besariona. 
Mnogi ga humanisti počinju proučavati i prevoditi na latinski: 
Decembrio, Palla Strozza, Guarino, Giustiniani, a napose Leonardo 
Bruni. Pri tome su većinom davali prednost biografijama Rimljana, 
što je i prirodno. Prvi je tiskani prijevod Plutarha bio onaj Giovannija 
Antonija Campane iz god. 1471. Istovremeno Donato Acciaimoli piše 
biografije Hanibala i Scipiona Starijega (koje su dugo bile smatrane 
Plutarhovima!) a nešto kasnije Niccolo Machiavelli životopis Ca- 
struccia Castracanija koji završava usporedbom svog junaka s Fili- 
pom Makedonskim i Scipionom. Dok je u antici Plutarh svoju slavu 

zahvaljivao prvenstveno etičkim spisima, sad su njegove biografije u 
prvom planu. Ipak, na grčkom je najprije tiskana Moraha: kod Alda 
Manuzija u Veneciji 1509. a tekst je priredio Demetrije Dukas u 
suradnji s Erazmom Roterdamskim. Već 1517. tiska Filippo Giunta 
u Firenci prvo izdanje Usporednih životopisa po jednom rukopisu 
koji je obradio Bonino. Dvije godine kasnije izlaze biografije i kod 
Manuzija a tekst je mnogo temeljitije priredio Francesco Asulano. 
Redoslijed po kojem je Asulano svrstao životopise održao se do 
danas praktično kod svih važnijih izdanja a taj se poštuje i u ovom 
prijevodu. 

Erazmov rad na Plutarhu nije se iscrpio u suradnji na Aldovu 
izdanju etičkih spisa. Na latinski je preveo mnoge njegove dijaloge; 
nazivao ga je »najučenijim« (doctissimus) i izjavio da osim Biblije nije 
čitao ništa svetije od njega (nihil sanctius). Podjednako divljenje 
pokazivao je i praeceptor Germaniae Philip Melanchthon koji je svoje 
izdanje pseudo-Plutarhova spisa O odgajanju djece 1519. popratio 
predgovorom punim oduševljenja a u svojim predavanjima o Plu- 
tarhu govori kao o »klasičnom piscu« (classicus author). Blagi mudrac 
iz Heroneje manje je privlačio vatrene i plahovite naravi poput 
Lutherove. God. 1519. već se pojavljuju prvi njemački prijevodi i u 
tridesetim i četrdesetim godinama prevedena je većina spisa iz 
njegova korpusa. Xylander i Cruserius izdali su 1564. vrijedan 
latinski prijevod životopisa i 1570. etičkih spisa a Xylander je 1574. 
priredio izvrsno izdanje Morala u izvorniku. 

No u drugoj polovici 16. st. značajniji su radovi Francuza. 
Godine 1572. objavio je čitavog Plutarha Stephanus (Henri Estienne) 
uz izvrsnu kritiku teksta te uz suradnju nekolicine vrhunskih 
filologa i to je izdanje postalo temelj za sva kasnija. Za širenje 
popularnosti Plutarha u Francuskoj a i izvan nje kapitalno je 
značenje francuskog prijevoda Jacquesa Amyota: Virae 1559. a 
Moralia 1572. Još prije Amyota na latinski ga je prevodio Budaeus 
(Guillaume Budć) te ga zajedno s Rabelaisom, koji ga je čitao u 
izvorniku, učinio poznatim u Francuskoj. Ipak, može se reći da je 
tek Amyotov prijevod, koji je postao klasično djelo francuske 
književnosti, postigao da je Plutarh otad dio lektire svakog obrazova- 
nog Francuza a u 16. i 17. st. on je najčitaniji pisac u Francuskoj. 
Unesen je u školske programe i na njemu su se obrazovali kraljevi 
Charles IX i Henri III a Henriju IV bio j je na imiliji pisac. Amyotov 
slavni suvremenik Montaigne poznavao ga jei ranije, ali je tek nakon 
čitanja Amyotova prijevoda odlučio postati »novi Plutarh«. Povjesni- 
čaru Brantomeu Životopisi su bili uzor za njegove Vies des grands 
capitaines i Hommes illustres. St. Evremond proglasio je Usporedne 
životopise jednim od najljepših književnih djela na svijetu. Corneille 
je odatle uzeo sižeje za tragedije Sertorius i Agćsilas, Racine za 

Miihridatea, ali je i u njegovim drugim dramama očit utjecaj 
Plutarha a mogu se naći i doslovni citati. Racine je čitao Amyotov 
prijevod bolesnom Louisu XIV a i sam je proučavao grčki tekst. 
Brunetičre će kasnije napisati da je Plutarh za francusku tragediju 
bio ono što i Homer za grčku. U modi je bilo sastavljanje raznih 
paralleles i comparaisons po ugledu na Plutarha, pa se ni Pascal nije 
mogao oteti tome. 

Biografije u Amyotovu prijevodu počeo je od 1579. prevoditi na 
engleski Th. North i tako je podastro građu Shakespeareu za 
tragedije Koriolan, Fulije Cezar i Antonije i Kleopatra, koje se temelje 
na odgovarajućim životopisima, dok je sižej za Timona Atenjanina 
uzet iz 69. glave Antonijeva životopisa. No i drugdje se vidi kako je 
temeljito Shakespeare poznavao Plutarha. Utjecaj etičkih spisa 
vidljiv je u Essays Shakespeareova suvremenika Francisa Bacona, ali 
je on poznavao i biografije i ugledao se u njihov stil. Jedan je 
prijevod Plutarha na engleski izravno s grčkoga bio objavljen između 
1683. i 1686, radio ga je 41 učenjak a predgovor je napisao John 
Dryden, još jedan oduševljeni poštovalac Plutarhov, koji je svoju 
tragediju Cleomenes the Spartan hero sastavio prema završnom dijelu 
Kleomenova životopisa. 

Koliko je veliko bilo značenje Plutarha u 17. stoljeću, toliko su 
razmjerno beznačajni bili rezultati filološkog rada u to vrijeme. 
Drugačije je u 18. stoljeću: Bryanusova i Solanusova izdanja biogra- 
fija u Londonu od 1723. do 1729. na temelju nova kolacioniranja 
rukopisa, Reiskeovo cjelovito izdanje u Leipzigu od 1774. do 1782. 
s izvrsnim popravcima teksta, prvo kritičko izdanje Morakia Švicarca 
Daniela Wyttenbacha koji je radio u Nizozemskoj (Oxford 1795 
1830. i Leipzig 1796-1834). Usporedo s time Plutarha počinju 
doslovce obožavati kao moralista i filantropa, vjesnika ideala slobo- 
de, hvalitelja muževne vrline, protivnika tiranije i velikog povjesni- 
čara: Johannes Miiller, Bodmer, von Haller, La Harpe, Pestalozzi, 
a osobito J. J. Rousseau. Pod njegovim je utjecajem bujao entuzija- 
zam za Plutarha kod Montesquieua, d*Alemberta, Diderota, Dacie- 
ra. U Fngleskoj dive mu se pjesnici Thomson i Pope. 

U Njemačkoj u 18. st. Friedrich II poznavao ga je od malena 
preko Amyotova prijevoda 1 čitao ga i na vojnim pohodima. Lessing 
mu baš nije bio osobito sklon, ali Goethe ga je čitao u mladosti a u 
starosti se »zaljubio« u njega. Ne manje zanimanje pokazivali su 
Klinger, Hamann, Jacobi i Beethoven koji ga je čitao »kao Bibliju«. 
Ali najdublje je divljenje pobuđivao u Jean Paula kome je bio sličan 
i duhom i stilom, te Schillera koji je po njegovim obrascima likova 
oblikovao razbojnika Moora i markiza Posu a zamislio je i tragediju 
Temistoklo te niz biografija slavnih Nijemaca po Plutarhovu uzoru, 
koje bi ga učinile »njemačkim Plutarhom«. Entuzijazam za Plutarha 

bio je tolik da se ne samo vjerovalo da je on napisao i Kristovu 
biografiju nego su čak mislili i da su je zaista pronašli. 

U stoljeću koje je slijedilo slabi zanimanje za Plutarha, Istina, i 
ranije je bilo kritički nastrojenih ljudi poput Voltairea ili Bolingbro- 
kea. Ali sada su prema njemu neprijateljski raspoloženi protivnici 
francuske revolucije poput Mitforda ili Macauleyja zato što je 
Plutarh bio miljenik revolucionara. I Winckelmannov je neohumani- 
zam pažnju više usmjeravao prema pravim klasicima Homeru, 
Sofoklu, Platonu, Tukididu, Demostenu, pored kojih je Plutarh 
izgledao poput epigona. Naredni je. motiv za neprijateljstvo bila 
averzija romantičara prema (malo)građanskom moraliziranju i nji- 
hova uvećana zainteresiranost za nacionalnu prošlost. Uz to, povije- 
sna je kritika ukazala na sve nedostatke Plutarha kao povjesničara: 
sad se povijesno istraživanje trudi da otkrije veze između naroda, 
država i ideja pa se kraj takve orijentacije Plutarhova metoda koncen- 
triranja na pojedinca pokazivala nedostatkom. Naprotiv, sve se in- 
tenzivnije znanstveno proučavaju izvori biografija: ističu se radovi 
Koraesa i Schaefera, a spomen zaslužuje i Sintenisovo kritičko 
izdanje gdje je prvi put upotrijebljen zakon hijata što ga je otkrio 
Benseler. Manje je pažnje filologija posvećivala etičkim spisima. 
Ipak treba spomenuti Duebnerovo izdanje (Pariz 183921846) i 
Schellensovu studiju o hijaau u Morakha (Bonn 1864). Potkraj 
stoljeća počinju izlaziti Treuevi radovi i Bernardakisovo izdanje 
(Leipzig 1888-1896) koje je Wilamowitz tako žestoko kritizirao, 
često s nepravom, Tek će u ovom stoljeću istraživalački radovi o 
etičkim spisima dobiti nov zamah. 

Ali među ljudima od duha i kulture Plutarhu se i dalje dive 
mnogi, među ostalima Wilhelm von Humboldt, Niebuhr, Richard 
Wagner, Gottfried Keller, Chateaubriand, Sainte-Beuve, Flaubert, 
Benjamin Franklin, R. W. Emerson, Gerhard Hauptmann... 


O ovom prijevodu 


Prvi prijevodi Usporednih životopisa na latinski bili su Guarinov 
1410. i Budćov u 16. sioljeću. Paralelno su nastajali i prijevodi na 
narodne jezike. Prvi ih je na talijanski preveo B. Jaconelio 1482, na 
španjolski Alfonso de Palencia 1491, na njemački H, Boner 1541, a 
sredinom 16. st. na francuski George de Selve. Najpoznatiji je 
prijevod bio, kako je već spomenuto, Amyotov na francuski. 


U nas ovo je prvi cjeloviti prijevod Plutarhovih Životopisa. Od 
značajnijih ranijih prevodilaca spomenuti treba Stjepana Senca koji 

je u nakladi »Matice hrvatske« objavio Izabrane životopise znamenitih 
Grka 1 Rimljana u dva sveska (Zagreb 1891. i 1892). U njima su 
obuhvaćeni Temistoklo, Aristid, Periklo, Kimon, Alkibijad, Demosten 
i Aleksandar odnosno Koriolan, Kamilo, Katon Stariji, Tiberije 1 Gaj 
Grakho, Marije, Sula, Ciceron i Cezar. Odlomke iz Aristida, Perikla 
i Aleksandra uvrstio je Senc u svoje Primjere iz grčke književnosti 
(Zagreb 1909). Miloš N. Đurić preveo je Aleksandra (Novi Sad 
1943), kasnije objavljena zajedno s Cezarom (Beograd 1950). U 
Atinskim državnicima (Beograd 1950) prevedeni su životopisi Solona, 
Temistokla, Aristida, Kimona, Perikla, Alkibijada i Demostena. 
Odlomke iz Likurga i Pelopide uvrstio je u svoju Istoriju starih Grka 
do smrti Aleksandra Makedonskog (Beograd 1955). Kasnije je još 
preveo Diona i Bruta. Helenski 1 rimski junaci (Beograd 1958) sadrže 
Aristida, Katona Starijeg, Koriolona, Alkibijada, Aleksandra i Cezara. 
Na slovenski preveo je Anton Sovre Katona Starijeg, Tiberija i Gaja 
Grakha, Marija, Sulu, Pompeja, Cezara, Cicerona i Bruta (Življenja 
velikih Rimljanov, Ljubljana 1950) te Solona, Temistokla, Kimona, 
Perikla, Aikibijada, Pelopidu, Fokiona, Pira, Agisa i Kleomena 
(Življenja velikih Grkov, Ljubljana 1959). 

Ostatak od 35 biografija, pored onih koje je preveo Senc, 
preveo je u 5 knjiga Koloman Rac i taj je prijevod ostao u rukopisu. 
Negdje 70-ih godina, koliko mi je poznato, otkupio je »Liber« taj 
rukopis od nasljednika i povjerio redakturu dvojici zagrebačkih 
klasičnih filologa. Kako oni taj posao ni poslije više godina nisu 
dovršili, zamolio me tadašnji urednik »Libera« da to ja preuzmem. 
Kad sam započeo s radom ustanovio sam da su moji prethodnici 
uradili jedva malo više od ispravljanja pravopisnih grešaka u prvih 
pet parova Račevih Ispoređenih životopisa, ali i da je prijevod 
praktično neupotrebljiv kako zbog arhaičnosti jezika i, napose, 
leksika, tako i zbog nesretne tendencije, koja je zamjetna i u Senca 
iako ne u tolikoj mjeri, da se dugački Plutarhovi periodi nemilice 
sjeckaju na kratke proste rečenice — što, primjerice, Đurić nije radio 
— u duhu neke narodnjačko-vukovske tradicije. Takvim je staccato- 
-stilom potpuno izmijenjen dojam što ga daje Plutarhova složena 
sintaksa u izvorniku. Stoga sam predložio uredniku da umjesto toga 
iznova prevedem sve (uključivo Senca), i on se s time složio. Posao 
je trajao prilično dugo, što je i razumljivo, a konačni je rukopis 
obuhvaćao preko 2500 tipkanih kartica. Nastojao sam održati 
ujednačenost terminologije i biti što vjerniji periođičkom Plutarho- 
vom stilu, što će možda stavljati gdjegdje povećane zahtjeve na 
čitaoca, iako je nešto toga otklonjeno u lekturi. Od pojedinosti pri 
prevođenju spomenut ću samo dvije. Općenito se kaže da Plutarh 
obiluje figurom hendiadyoin: ja sam ih često ostavljao nerazriješene 
i u prijevodu. U Plutarhovu tekstu i u citatima iz drugih antičkih 

pisaca svugdje sam ostavljao »Heleni«, a u bilješkama umjesto toga 
»Grci«. Ostale će pojedinosti čitalac i sam lako uočiti. Prijevod je 
čekao na objavljivanje više godina zbog financijskih teškoća »Libera« 
1 sada izlazi u izdanju novog nakladnika. U međuvremenu nisam u 
njemu vršio nikakve promjene. 


ZDESLAV DUKAT 


Predgovor 


Plutarhovo djelo, iako tek napola sačuvano, po opsegu je jedno 
od najvećih, a po sadržaju jedno od najbogatijih i najraznovrsnijih u 
danas dostupnoj književnoj ostavštini Antike. Taj golemi korpus 
sadrži u sebi dvije zasebne, zaokružene cjeline — takozvane Etičke 
spise, zbirku teorijskih rasprava tematski daleko raznorodnijih no što 
bi se to prema naslovu dalo zaključiti, i Usporedne životopise, u 
kojima Plutarh, kroz prikaze života i karaktera slavnih likova grčke 
i rimske prošlosti, gradi idealan lik antičkog čovjeka. Otkako se u 
petnaestom stoljeću Zapad počinje izravno upoznavati s helenskom 
baštinom, Usporedni životopisi postaju jedno od najčitanijih antičkih 
djela i pribavljaju svom autoru veliku slavu i ugled koji će potrajati 
sve do kraja osamnaestog stoljeća. Vrijeme kojemu je Antika bila 
obrazac savršenstva, mjera duhovne i tjelesne ljepote, doživljavalo je 
Plutarhove junake kao uzore vrline i herojstva, kao modele dostojne 
podražavanja: »Vjerovao sam«, piše Rousseau u Zspovijestima, »da 
sam Grk ili Rimljanin... Kad sam jednoga dana za stolom pripovi- 
jedao Scevoline doživljaje, svi su se prestrašili vidjevši me gdje 
primičem ruku žeravnici i držim je na njoj, u želji da zorno prikažem 
njegov pothvat.« Ta izrazita sugestivnost Plutarhovih životopisa, 
dramatičnost proistekla. iz gotovo impresionističkog poigravanja 
historijom, iz zapostavljanja povijesnih činjenica na račun prikaza 
unutarnjeg života likova, utjecale su prije svega na dramske pisce — 
tako su biografije Koriolana, Cezara i Antonija poslužile Shakespea- 
reu kao predložak za istoimene drame. Sveopće divljenje pretvorilo 
se, međutim, s pojavom neohumanističke struje, u sveopće poricanje 
originalnosti i misaone snage Plutarhove epohe, sve na račun 
isticanja stvaralačkog genija jednoga Homera, Platona, Sofokla ili 
Tukidida. Historijska kritika devetnaestog stoljeća samo je ojačala i 
učvrstila negativan i krajnje potcjenjivački sud o tom velikom 
antičkom biografu i filozofu — potaknuta uspjehom što ga je 
»traganje za izvorima«, ta velika Gorgona historijskog pozitivizma, 
postiglo u području biblijskih istraživanja, ona je Plutarha proma- 
trala isključivo kao izvor za rekonstrukciju antičke historiografije od 
Ksenofonta do Tacita. Tek u našem stoljeću, nakon prvih desetljeća 

ravnodušnosti, kad je Plutarh svođen na ime kojim se opterećuje 
đačka memorija, suvremeni istraživači — a ako je suditi prema sve 
većem broju modernih prijevoda, i šira čitalačka publika — ponovo 
otkrivaju Plutarha, ovaj put ne više kao moralista, već kao pouzda- 
nog historičara i etnografa, kao prethodnika novoplatoničke filozof- 
ske struje i, prije svega, kao jednog od najsjajnijih predstavnika 
antičkog književnog »baroka«. Gledano u tom širem kontekstu 
ponovnog buđenja interesa za Plutarha, Dukatov prijevod svih 
sačuvanih usporednih i pojedinačnih životopisa otvara mogućnost da 
se i u našoj sredini započne s ozbiljnijim proučavanjem ne samo 
Plutarhova raznolikog opusa već i jednog u nas malo poznatog 
razdoblja zrelosti Rimskog Carstva, obilježenog kulturnim sinkreti- 
zmom i pregrštom duhovnih sinteza od presudne važnosti za 
kulturnu povijest Evrope. Osim toga, taj prevodilački pothvat 
ispravlja na neki način propust prethodnih generacija, jer u odnosu 
na druge evropske narode, naša kultura dobiva kompletan prijevod 
Plutarhovih biografija s prevelikim zakašnjenjem, zakašnjenjem 
koje se ne mjeri desetljećima, već čitavim stoljećima. 

Plutarh se rodio u beotskom gradiću Heroneji četrdesetih 
godina prvog stoljeća naše ere, za vrijeme vladavine cara Klaudija. 
U svojoj uglednoj i imućnoj obitelji mladi je Plutarh stekao prva 
znanja o »dobrom i lijepom« te osjetio interes za duhovne znanosti. 
Takva je pogodna duhovna klima sigurno samo učvrstila odluku da 
u Ateni, tada jednom od glavnih univerzitetskih središta, produbi 
svoja znanja i proširi intelektualne vidike. No, za razliku od drugih 
obrazovanih mladića svoga vremena, Plutarh se, nakon završenog 
školovanja u Platonovoj Akademiji, vratio u rodni grad, odlučivši se 
tako za neku vrst intelektualne izolacije i odrekavši se, možda zbog 
svoje povučene naravi sklone mirnom, obiteljskom životu, »tog 
izobilja knjiga i razgovora svih vrsta« koje mu je nudilo veliko 
središte poput Atene. Pa ipak, boravak u toj riznici duha i slavne 
prošlosti grčkog naroda, ostavio je na njega neizbrisiv trag, razvio 
ljubav prema onim disciplinama što se ne bave riječima, nego 
stvarima, i usadio mu bezgranično divljenje prema »božanskom 
Platonu«, njegovu vječnom uzoru. Skeptični racionalizam što ga je 
ponio iz Akađemije, u zrelim godinama zamjenjuje interes za 
nadnaravno i za tradicionalnu religiju, interes koji se još više 
produbljuje stupanjem na funkciju Apolonova svećenika u Delfima. 
Bilo bi, međutim, pogrešno Plutarhovo zanimanje za filozofiju 
pripisati njegovoj mladenačkoj, a sklonost prema pitanjima vjere 
njegovoj zreloj i staračkoj dobi. Atena i Delfi odražavaju dva vida 
njegove osobnosti, uvijek u skladnoj, našem vremenu teško shvatlji- 
voj ravnoteži, i uvijek podjednako važna za točno razumijevanje 
njegovih filozofskih koncepcija. 

Iako je živio daleko od carske metropole, u jednoj od udaljenih 
provincija pod rimskom upravom, Plutarh je bio u neprekidnom 
dodiru s Rimom — kao poslanik rodnog grada, kao prijatelj rimskih 
uglednika, kao svećenik carevima dragog svetišta u Delfima, kao 
građanin s visokim položajem u rimskoj hijerarhiji i, napokon, kao 
pristaša Trajanove politike kulturnog povezivanja grčkog i rimskog 
naroda. Upravo u takvoj političkoj klimi, kao rezultat težnje za 
boljim međusobnim poznavanjem i oslobađanjem od naslijeđenih 
predrasuda, nastali su ako već ne svi, a ono svakako najveći dio 
Usporednih životopisa. 

Plutarhovi su Usporedni životopisi galerija slika velikih grčkih i 
rimskih državnika i vojskovođa, sparenih na temelju analogija u 
njihovu karakteru, njihovu usudu ili historijskim prilikama u kojima 
su živjeli. Počesto se taj kriterij primjenjuje na osnovu uviđanja neke 
površne sličnosti, pa zbog toga i dolazi do neuspjelih, nategnutih 
poređenja, do neuvjerljivih spojeva. Pored dvadeset i tri usporedne 
biografije, od kojih je ona najranija, par Epaminonda-Scipion, izgub- 
ljena, taj poveliki korpus obuhvaća također pojedinačne, većinom 
izgubljene životopise grčkih heroja, pjesnika, filozofa i rimskih 
careva od Augusta do Vitelija. Kad smo rekli da sve te biografije 
sačinjavaju jednu galeriju slika, mislili smo na ona mjesta u kojima 
se Plutarh, tumačeći svrhu i namjenu svog djela, sam poslužio 
metaforom slike i slikara. Da se tu ne radi o historijskom,zapisu, 0 
želji da se kronološkim redom zapišu i pobroje događaji prošlosti, 
Plutarh jasno govori u uvodu Aleksandra-Cezara: »T4 ja ne pišem 
povijest nego životopise, i niti kod najznamenitijih djela nema uvijek 
očitovanja vrline ili opačine, nego kakva sitna stvar, riječ ili šala 
često bolje otkrije značaj nego bitka s tisućama mrtvih, najveće vojne 
sile i opsade gradova. I tako, upravo kao što slikar nastoji postići 
sličnost s onim koga slika usredsređujući se na lice i izraz očiju 
kojima se otkriva značaj, a vrlo malo pažnje posvećuje ostatku 
njegove osobe,'i meni treba dozvoliti da prodrem u ono što otkriva 
dušu ljudi o kojima pišem i da kroz to prikažem život svakoga od 
njih, ostavivši drugima da opišu njihove velike bitke.« U uvodu 
Nikijina životopisa Plutarh piše da ne želi biti poput Timeja »koji 
se, ponadavši se da će umijećem zasjeniti Tukidida, a za Filista 
pokazati da je sasvim dosadan i nevješt pisac, gura svojom poviješću 
posred onoga što je njima osobito uspjelo, bojeva, pomorskih bitaka , 
i govora pred narodom«. No, on isto tako ne može »šutke mimoići 
djela koja su izložili Tukidid i Filist jer ona u najvećoj mjeri kriju 
narav mog junaka i ćud što leži zapretana ispod mnogih teških 
patnji«, ali ih se dotiče tek nakratko, tek toliko da se ne učini 
nemarnim i nehajnim. Ipak, prva mu je i prava nakana »sabrati one 
pojedinosti koje su većini pisaca promakle, a što drugi spominju 

uzgred ili je navedeno na zavjetnim darovima ili u skupštinskim 
zaključcima, ali ne gomilajući beskorisnu povijesnu građu nego 
podajući čitateljima ono što služi razumijevanju značaja i postupa- 
ka.« Ljudska priroda, međutim, nije savršena, pa tako i najljepši 
likovi, najljupkiji modeli, imaju obično neki sitan nedostatak koji 
slikar neće ni posve izostaviti ni sasvim točno prikazati: »u ovom će, 
naime, slučaju portret biti ružan, u onome nesličan predlošku — isto 
tako, budući da je teško ako ne i nemoguće prikazati život čovjeka 
čistim i besprijekornim, u onim lijepim dijelovima treba upotpuniti 
istinitost sličnošću. Ali one pogreške i ljage, koje se uslijed neke 
strasti ili političke nužde miješaju u njegovo djelovanje, smatrajući 
ih većma manjkavostima kakve vrline nego zločinačkim rezultatima 
opačine, ne treba u našoj povijesti odveć revno i preopširno 
naznačivati nego tako kao da se stidimo zbog ljudske prirode zato 
što ne stvara nikakav savršeno neporočan ili neprijeporno prema 
vrlini usmjeren značaj« (Kimon 2). Ono što priječi stvaranje takvog 
karaktera je složena, miješana narav čovjekove duše u kojoj razumski 
dio, potpomognut umom, božanskim elementom u čovjeku, nastoji 
nadvladati utjecaj nerazumskog dijela i tjelesne sjetilnosti. Strasti i 
pretjerana čuvstva što se rađaju kao posljedica čovjekove smrtne, 
propadljive naravi, njegove prijemljivosti za ugodu i bol, neke ljude 
pomućuju više, a neke manje. Tek oni najbolji, a takva je većina 
Plutarhovih likova, uspijevaju uspostaviti duševni sklad, podrediti 
nerazumski dio duše razumu i usmjeriti strasti prema njihovoj 
jedinoj pravoj svrsi, prema vrlini, bilo onoj teoretskoj, koju nazi- 
vamo mudrošću, ili praktičnoj, kojoj dajemo ime razboritosti. 
Plutarhovi su junaci u neprestanoj potrazi za pravom mjerom, oni 
kao da utjelovljuju praktičnu vrlinu o kojoj Plutarh govori u spisu 
De virtute morali. Samim time oni predstavljaju stvarne uzore čijim 
se podražavanjem može postići moralno savršenstvo. Onoliko, narav- 
no, koliko je dopušteno čovjeku, igrački u rukama prevrtljive 
sudbine što se poigrava ljudskim životima, koja i najvećeg junaka 
može u samo jednom trenu, u jednom kratkom, iznenadnom 
blijesku pretvoriti u obično smrtno biće. 

Doista, »sitna stvar, riječ ili šala često bolje otkrije značaj nego 
bitka s tisućama mrtvih, najveće vojne sile i opsade gradova« 
(Aleksandar 1). Kratko snoviđenje, predznak poraza, nejasno ukaza- 
nje, blijesak munje, mogu u jednom jedinom trenutku izmijeniti 
pojedinčevu sudbinu, razoriti isprazne nađe, ispuniti beznađem ili 
povratiti optimizam, hrabrog čovjeka pretvoriti u kukavicu ili vratiti 
izgubljeno dostojanstvo. U času kad je Krasova vojska ugledala 
Parte kako, nabodenu na koplje, nose odsječenu Publijevu glavu, što 
je potreslo i slomilo borbeni duh vojnika, »kažu da je Kras barem u 
tom, za njega strašnom trenutku, pokazao sjajnije držanje no ikad; 

prolazeći, naime, redovima, vikao je: "Moja je, Rimljani, i samo 
moja ta bol; ali velika slava i sreća Rima stoji neslomljiva i 
nepobjediva u vašem spasu. Ako osjećate neko sažaljenje za mene 
koji sam izgubio najdivnijeg od svih sinova, pokažite to svojom 
srdžbom na neprijatelje'« (Kras 26). Historija je, dakle, svedena na 
kratke priče, povijesne anegdote, na niz gotovo teatarskih scena. 
Čitav život kao trenutak u vremenu i prostoru. Historija kao fikcija. 
Život kao vječni, neprekinuti san. 

»Kad je Krasova glava bila donesena na partski dvor, stolovi su 
bili uklonjeni, a tragički glumac po imenu Jason iz Trala pjevao je 
Agavin prizor iz Euripidovih Bakha. Dok su mu odobravali, Silak, 
stavši na vrata i poklonivši se kralju do zemlje, baci u sredinu 
uzvanika Krasovu glavu. Kad su je Parti podigli uz pljesak i poklike 
radosti, na kraljevu zapovijed sluge dadoše Silaku mjesto za stolom, 
a Jason, predavši Pentejevu masku jednom od članova kora, pa 
uzevši Krasovu glavu i ponesen bakhičkim zanosom, otpjeva u 
nadahnuću do kraja one stihove: 


Nosimo iz planine 
Svježe odrezan bršljan u palaču, 
Presretan ulov.« (Kras 33) 


»Tako kažu da je Krasov pohod završio kao tragedija« (ibid.). Jedan 
tren, jedan Jasonov pokret, bio je dovoljan da se uništi scenska 
iluzija, da se uspostavi okrutna stvarnost smrti. Ali, u tom istom 
trenu, čitav jedan ljudski život pretvara se u fikciju, u jednu od već 
toliko puta viđenih uloga što ih čovjek odigrava u toj tjeskobnoj, 
nedohvatnoj igri sa Sudbinom. »Pa je li onda«, priča mudri Emilije 
Paulo, upustivši se u razlaganje o sudbini i ljudskom usudu, 
»primjereno da se onaj koji je smrtan čovjek, kad mu pripadne 
uspjeh, oholi i ponosi što je pokorio neki narod, grad ili kraljevstvo, 
ili treba da radije razmišlja o tom obratu sudbine koja, stavivši pred 
oči ratniku primjer slabosti koja je zajednička svim ljudima, uči ga 
neka ništa ne smatra stalnim i trajnim ?« Aleksandar Makedonski 
uzdigao se do najvišeg vrhunca moći i stekao najveću silu, a onda je 
sve to »u jedan cigli sat palo i dospjelo vama pod noge«, nestalo u 
nepovrat. »Nećete li, vi mladi, odbacivši tu ispraznu razmetljivost i 
oholost zbog pobjede, ponizno se prignuti pred budućnošću, nepre- 
stano očekujući čas kad će demon najzad hitnuti u svakoga od vas 
svoju zavidnu odmazdu za vaš sadašnji uspjeh ?« (Emilije Paulo 27). 

Kod Plutarha, kao i kod Tacita, Seneke ili Lukana, sve je 
lomno, sve prolazno — »urbes constituit aetas, hora dissolvit: 
momento fit cinis diu silva.« Uhvatiti čas koji izmiče, ovjekovječiti 
ljepotu mladosti trenutak prije no što zauvijek nestane, okameniti 
gestu, riječ, onaj sudbonosni tren kad se sav život sabire u jedan 

nezaboravni blijesak, kad sve postaje prozirno i jasno, da onda 
zauvijek nestane, kao kad je Antonije, jedne tihe aleksandrijske 
noći, iznenada začuo povorku svog zaštitnika Dionisa kako uz 
zanosnu muziku izlazi iz grada i ostavlja ga zauvijek, osjetivši u taj 
čas svu ispraznost svojih nadanja i varavost sudbine što mu, umjesto 
moći i slave, donosi smrt — sve to pripada jednom gotovo »barok- 
nom« osjećaju zasićenosti i nostalgije za prošlim, sretnijim vremeni- 
ma, i svjedoči o rezignaciji Plutarhove epohe, o lažnom sjaju jednog 
vremena u kojem pojedinac osjeća nemir i strah pred sutrašnjicom. 
Kao svakom »baroknom« piscu, Plutarhu također nedostaje osjećaj 
za objektivnost, kritičko sagledavanje činjenica koje je resilo jednog 
Tukidida — u svijetu bez potresa i oluja, u kojem politika više nije 
stvar svakog slobodnog čovjeka, bilo je, uostalom, i nemoguće 
postati pravim historičarom. Stoga i Plutarhovi likovi nisu povijesne 
ličnosti, ljudi od krvi i mesa, već naprosto portreti vrline koja nastoji 
utišati prejake strasti i nezdrava čuvstva, Covjek u svom najboljem 
izdanju, uzor za život, ali i svjedočanstvo o nesavršenosti ljudske 
prirode. 

Pejzaž Plutarhovih životopisa također odražava tjeskobnost i 
naglašenu senzualnost svojstvene »baroknim« epohama — obično je 
to trenutna impresija, plod uzbuđene mašte, čas kada priroda, u 
potresu ili oluji, pokazuje svoju stihijsku, neukrotivu snagu. Smireni 
i svjetliji tonovi prevladavaju tek tamo gdje se pisac nostalgično 
prisjeća legendarne prošlosti koja bar načas može utišati tjeskobu 
sadašnjosti: »Priča kaže, kad još aventinski brežuljak nije bio 
naseljen, ali je obilovao izvorima i sjenovitim šumskim dolinama, da 
su na nj zalazila dva poluboga, Piko i Faun« (Numa 15). No, priroda 
se prije svega doživljava kao prostor božanskih ukazanja, pun 
stravičnih znamenja i predskazanja junakove propasti: »Kad je pala 
noć i vojnici se poslije večere prepuštali počinku i snu, mjesec, koji 
je bio pun i visoko na nebu, iznenada se poče zatamnjivati i, 
izgubivši svjetlo i promijenivši različite boje, nestade. Dok Rimljani, 
kao što je u njih običaj, dozivahu njegovu svjetlost natrag, udarajući 
u mjed i dižući prema nebu brojne upaljene ugarke i baklje, 
Makedonci nisu radili ništa slično, nego je strava i zaprepaštenje 
obuzimalo njihov tabor i polako se među mnogima od njih širio 
šapat da ta pojava označuje pomračenje kralja« (Emilije Paulo 17). 
Često se, da bi se dočarala strahota presudnih bojeva, zaglušujućoj 
zveci oružja i kricima umirućih vojnika suprotstavlja tišina i vedrina 
noći uoči bitke; a na snažnim kontrastima svjetla i tame gradi se opis 
strašne oluje što se sručila na Krasovu vojsku: »Kad je pak Kras kod 
Zeugme prevodio vojsku preko Euirata, brojni, posve neobični 
udarci groma praštali su oko njih, a brojni blijesci munje sijevali su 
vojsci u lice i vjetar, mješavina magle i orkana, sručivši se na splavi, 

na mnoga ih mjesta porazbija i satre; dvama udarcima groma 
pogođeno bi mjesto na kojem je Kras kanio taborovati. A jedan od 
zapovjedničkih konja, bogato opremljen, silom povukavši za sobom 
u rijeku svoga uzdodržu, nestade pod površinom« (Kras 19). Osjećaj 
neminovne propasti Krasova pohoda samo pojačava nešto kasniji 
opis sumornog krajolika kroz koji se, na nagovor izdajničkog 
barbarina, zaputila rimska vojska: »U to vrijeme, dakle, pošto ga je 
barbarin uspio uvjeriti, Kras je, odvojivši se od rijeke, vodio vojsku 
sredinom.ravnica putom isprva ugodnim i lakim, ali uskoro mučnim 
jer se nastavljao dubokim pijeskom i ravnima bez drveća, bez vode 
i bez dohvatljive međe dokle god je dosizao pogled, tako da nisu 
samo žeđ i teškoće pri marširanju iscrpljivali vojnike, nego je i sam 
prizor pred njima budio neutješnu potištenost budući da nisu vidjeli 
ni biljke, ni vode tekućice, ni gorskog ispupčenja strmih obronaka, 
ni trave gdje niče, nego samo more beskrajnih hrpa pustinjskog 
pijeska koje su okruživale vojsku« (Kras 22). Fantastični, gotovo 
nadnaravni ugođaj Plutarhovih krajolika postiže se finim nijansira- 
njem zagasitih tonova ili tehnikom naglašenog kontrasta svjetlosti i 
tame, što govori o poetičnosti i slikovitosti Plutarhova jezika. 
Upravo zbog te vještine građenja sugestivnih slika, zbog česte 
upotrebe različitih vrsta metafora — od onih produženih i implicitnih 
pa sve do difuznih metafora, kad početna usporedba daje metafori- 
čan ton čitavom odlomku - i, na kraju, zbog neprestanog poigravanja 
značenjskim razinama pojedinih termina, Plutarhov stil pred prevo- 
dioca postavlja velike, teško ispunjive zahtjeve. Jedno je sigurno — 
njegov jezik nije nipošto onako uglađen i jednoličan, onako uravno- 
težen, suh i monoton kako bi se to prema većini novijih prijevoda 
dalo zaključiti. Tako ponekad hvali spartansku brahilogiju i atičku 
jasnoću i jednostavnost, Plutarhovu je temperamentu više odgovarala 
širina, bogatstvo razvedenih, harmoničnih perioda. A što nije do u 
tančine izbrusio 1 dotjerao svaki od tih višestrukih sklopova, razlog 
je, pored nedostatka vremena, i određena odbojnost prema slijepom 
podvrgavanju krutim retoričkim pravilima — i upravo ga ta prirod- 
nost, ta lakoća pisanja, izdvajaju iz obilja retorički intonirane proze 
njegova vremena i čine ga literarno vrijednim, zanimljivim i svježim 
piscem. Pored metaforičnosti Plutarhova jezika, za prevodioca su 
kamen kušnje i spomenuti periodi, rečenični spojevi koji u izvorni- 
ku, zbog razvijene hipotakse i obilja participskih i infinitivnih 
konstrukcija u grčkom jeziku, djeluju prirodnije no u bilo kojem 
modernom jezičkom standardu. Za razliku od prevodilaca što su se 
odlučili na nasilna skraćivanja, povlađujući tako ukusu modernog 
čitaoca naviklog na kratku, sažetu informaciju, no zaboravljajući 
pritom da prijeveđ podrazumijeva preslikavanje ne samo sadržajne 
već 1 jezične razine izvornika, Dukat uspijeva u naš jezik prenijeti 

karakterističnu razvedenost Plutarhove rečenice — tako ni na planu 
izraza ne iznevjerava grčki predložak, a pritom ipak ostvaruje, 
zahvaljujući ponajprije svom prevodilačkom iskustvu i odličnom 
poznavanju hrvatskog jezika, savršeno ražumljiv, stilski dotjeran i 
literarno vrijedan prijevod jednog od najpoznatijih i najčitanijih 
djela antičke književnosti. 


ZLATKO PLEŠE 


TEZEJ 


(po mitskoj kronologiji 
postao atenski kralj 1235. pr. n. €.) 


1. Kao što, Sosije Senecione,! istraživači na polju zemljopisa ono što 
izmiče njihovu znanju trpaju na rubove zemljovida i dopisuju primjedbe 
kao npr. »ono dalje pustinja je bez vode, puna zvjeradi«, ili »močvara 
nepregledna«, ili »snježno polje skitsko«,* ili »ledeno more«, tako se i 
meni pri pisanju Usporednih životopisa, obradivši vrijeme što ga može 
doseći vjerodostojno zaključivanje i ono koje je pristupačno povijesnom 
istraživanju zasnovanom na činjenicama,* činilo zgodnim o drevnoj starini 
reći: »Ono dalje bajke su i građa za tragediju, pjesnici se i pripovjedači 
bave time; tu nema više vjerodostojnosti ni sigurnosti«. 

Nakon što sam izdao djelce o zakonodavcu Likurgu i kralju Numi 
mislio sam da bi bilo prikladno segnuti do Romula jer smo se u povijesti 
primakli njegovu vijeku. Dok sam razmišljao, onako po Eshilu:* 


S junakom takvim tko će pobif se? 

Na njega kog ću poslat ? Tko će jamac bir? 
činilo mi se zgodnim da osnivača krasne i opjevane Atene suprotstavim i 
usporedim s ocem nepobijeđenoga i preslavnoga Rima. Neka mi samo 
pođe za rukom da ono što je bajka pročistim razumnim prosuđivanjem, 
sredim i ruhom povijesti odjenem. A gdje građa bude tvrdokorno prkosila 
vjerojatnosti i ne htjedne se stopiti s vjerojatnim, irebat ću dobronamjer- 
nih čitalaca koji će blagonaklono primiti drevne priče. 


2. U Tezeja i Romula ima, čini se, mnogo sličnosti, Obojica su 
nesigurna i mutna porijekla. Zato se i držalo da su sinovi božji: 


Oba su kopljanici i svikolici to znamo.* 


Unatoč snazi bilo je u njih razbora.“ Od dva najslavnija grada na svijetu, 
Atene i Rima, Romul utemelji Rim, a Tezej ujedini Atenu. Otmica žena 
povezana je i s jednim i s drugim. Ni jedan od njih ne uteče domaćoj 
nesreći ni uđesu roda. Za obojicu se najposlije kaže da su se sukobili sa 
svojim sugrađanima, ako istina ima ikakve koristi od onoga što se čini 
ispripovijedano s najmanje tragičkoga pretjerivanja.? 


3. Tezej je po ocu bio u rodu s Erehtejem? i prvim starosjediocima,!* 
a po majci potomak Pelopov. Pelop!! je imao djece najvećma od svih 
kraljeva na Peloponezu, Silno se osilio i obogatio poudavši mnogo kćeri 
za najodličnije ljude, a mnogo sinova razmjestivši po gradovima kao 
vladare. Jedan od njih, Pitej, djed Tezejev, utemeljio je nevelik grad 
Trezen i najviše od svih stekao glas vješta govornika i najmudrijeg čovjeka 

onoga doba. A oblik je i sila te mudrosti bila kao u Hesioda koji se najviše 
proslavio mudrim izrekama u Poslovima.!* Za jednu od njih kažu da je 
Pitejeva i to ova: 


Čovjeku prijaku plaća nek? dbećina je dosta." 


To tvrdi i filozof Aristotel, a Euripid, nazivajući Hipolita »gojencem 
čistoga Piteja«,! pokazuje kako su ljudi o njemu sudili. 

Kažu da je Egeju, koji je želio djece,“ Pitija rekla ono glasovito 
proroštvo kojim mu naredi da ne obljubi nijedne žene dok ne stigne u 
Atenu ; ali.to, čini se, nije rekla baš jasno. Zato on, kad došavši u Trezen, 
saopći Piteju božju poruku koja je glasila ovako: 

Čovječe od sviju najbolji, nogu, što od mijeha viri, 

Nemoj odrješiti prije no što stigneš u grad Atenu." 

Nije jasno što je razumio Pitej kad je nagovorio ili varkom naveo Egeja 
da obljubi Etru. Razabravši da je tjelesno općio s kćerkom Pitejevom, te 
naslutivši da je zanijela, sakri svoj mač i sandale pod velik kamen u 
šupljinu veliku taman toliko da je to moglo u nju stati. Etri, pak, naloži, 
da ga, rodi li mu se sin i odraste do toga da bude kadar dići kamen i 
izvaditi pohranjene stvari, s tim pošalje k njemu, ali tako da nitko ne zna, 
krijući od sviju koliko je najvećma moguće — jer se silno plašio Palantovi- 
ća, koji su protiv njega kovali zavjere i prezirali ga jer nije imao djece, a 
Palantu!* ih se rodilo pedesetoro. Rekavši to — otiđe. 


4. Jedni kažu da su Etrinog sina odmah prozvali Tezejem poradi onih 
znakova prepoznavanja, a po drugima to se zbilo tek u Ateni, kad ga je 
Egej posinio.“ Dječak je bio odgajan kod Piteja, a kažu da je imao 
staratelja i učitelja po imenu Konida kojem u čast atenjani još i danas uoči 
Tezejeve svetkovine kolju ovna, a sjećaju ga se i štuju s kudikamo većim 
razlogom nego Silaniona i Parasiju," koji su naslikali, odnosno isklesali 

lik Tezejev. 


5. Budući da je već i u tadašnje doba bio običaj da oni koji se rastaju 
s djetinjstvom idu u Delfe i bogu prikažu svoju kosu, dođe u Delfe i Tezej 
— a kažu da ima mjesto koje se još i danas po njemu zove Tezeja — pa ošiša 
glavu samo sprijeda, kako to Homer kaže“ za Abante; i taj način šišanja 
po njemu bi nazvan tezejskim. Abanti su se prvi tako šišali; i to nisu, 
kako neki misle, naučili od Arapa, niti su se poveli za Mižanima.* Bili 
su ratoborni i vični borbi iz bliza, te su se najbolje od svih umjeli hvatati 
u koštac s neprijateljem, o čemu svjedoči i Arhiloh** u sljedećim 
stihovima: 
Luka ne mare mnogo natezat nit zrakom im gusto 
Zuji praćice zuj, kreševo Ares kad bog 
Na polju zavrgne bojnom. Mač krvavo zaigra kolo, — 
Takav im mili se boj, u njem vještaci su baš 
Ti gospodari Eubčje, sve slavni na koplju junaci. 
Da ih neprijatelji ne bi mogli hvatati za kosu, šišali-su se. Na to je, kažu - 
zacijelo mislio i Aleksandar Makedonski kad je naložio vojskovođama da 
Makedonci obriju bradu jer je ona u boju veoma zgodna za hvatanje. 

6. Dugo je Etra krila pravo Tezejevo porijeklo. A Pitej rasturi glas 
da je djetetu otac Posejdon. Posejdona, naime, Trezenjani osobito štuju i 
taj im je bog zaštitnik grada. Njemu prinose prvine plodova i ostić* su im' 
znak na novcu. 

Kad je Tezej postao mladić koji je uz tjelesnu snagu pokazivao u 
punom cvatu hrabrost i čvrstinu duha, te razboritost i moć shvaćanja, 
odvede ga Etra do kamena i ispričavši mu istinu o njegovu porijeklu, 
pozva ga da uzme očeve znakove prepoznavanja i otplovi u Atenu. On se 
sagne, poduhvati kamen i lako ga makne, ali ne htjede poći morem 
premda je put bio siguran i premda su ga molili i djed i mati. Bilo je, 
naime, teško u Atenu putovati pješke, putem koji ni na kom dijelu nije 
bio bezopasan zbog pljačkaša i zlotvora. Ta čini se da je ono doba iznijelo, 
doduše, na svijet ljude silom ruku, brzinom nogu i snagom tijela 
nadnaravno obdarene i neumorne, ali koji svoje prirodne darove nisu 
upotrebljavali ni za kakvo dostojno ni korisno djelo, nego im je godila 
neobuzdana obijest, a uživali su da snagu koriste za divljaštvo, okrutnost, 
obaranje, nasilje i zatiranje svega što bi im dopalo ruku. Držali su da stid, 
pravednost, poštenje i čovječnost svijet hvali zato što se ne usuđuje činiti 
krivo i boji se da će mu biti vraćeno istom mjerom, ali da to nimalo ne 
priliči jačim ljudima. Neke je od njih Heraklo na svome putu svijetom 
ubio, a neki su se od straha posakrivali i povukli, a kako se nisu isticali, 
nije za njih mario. Ali kad ga je stigla nesreća jer je ubio Ifita,?' te otiđe 
u Lidiju gdje je dugo robovao kod Omfale, što je sam sebi nametnuo kao 
kaznu za to ubojstvo, u Lidiji zavlada divan mir i sigurnost, ali u Heladi 
opet uzbujaše i provališe stara zlodjela jer ih nitko nije gušio ni susprezao. 
Opasan bijaše stoga put ljudima koji su s Peloponeza pješke putovali u 
Atenu. Pitej opiše Tezeju svakog razbojnika, kakav je i što radi sa 
strancima, te ga stane nagovarati da krene morem. No ovoga je, kako se 
čini, odavno u potaji uspaljivala slava Heraklova junaštva; o njemu je 
najviše govorio i najradije je slušao kad je tko pripovijedao kakav je, 
pogotovo ako je dotični vidio Herakla i bio svjedokom njegovih djela i 
riječi. A onda se očevidno njemu desilo sasvim isto kao mnogo godina 
poslije Temistoklu koji je rekao da mu slava Miltijadova ne da spavati. 
Tezej se tako divio junaštvu Heraklovu da su mu njegova djela obnoć bila 
san, a obdan modra ; dražila ga je želja za nadmetanjem jer je mislio činiti 
1810. 4: 


7. Bili su oni slučajno i rodom povezani jer su bili djeca bratučeda. 
Etra je, naime, bila kći Pitejeva, a Alkmena? Lisidikina. A Lisidika i Pitej 
bijahu brat i sestra, djeca Hipodamije i Pelopa. Zato je Tezej držao 
strašnim i nepodnošljivim što Heraklo traži zločince po svemu svijetu i 
čisti zemlju i more, a on sam izmiče borbama koje mu stoje na putu s 
jedne strane bježeći preko mora i sramoteći oca koga svijet naziva i smatra 
njegovim, a s druge pravome ocu“ noseći kao znakove prepoznavanja 
samo sandale i neomašten mač umjesto da odmah junačkim djelima i 
podvizima učini očiglednim karakter svoga plemenita roda. U takvom 
duševnom stanju i u takvim mislima zaputi se odlučan da nikome ne čini 
krivice, a da krši silu nasilnika. 

8. Najprije ga se u Epidauriji' uhvatio Perifet koji je kao oružje 
upotrebljavao topuzinu, pa su ga i zvali Topuzlija, te ga spriječi da ide 
dalje, a Tezej se pobije s njim i ubije ga. Poveselivši se topuzini, uze je 
sebi za oružje, te ju je odonda neprestano imao uza se kao Heraklo lavlju 
kožu.“ Heraklu bijaše ona dokazom koliku je golemu zvijer svladao, a 
Tezej je pokazivao topuzinu koju je svladao, a koja je u njegovim rukama 
postala nesavladiva. Na Istmu smakne Sinisa, savijača omorike, baš 
onako kako je on ubijao mnoge.“ A to mu ne uspije ni vježbom ni 
poznavanjem razbojnikove vještine, nego junačkim srcem, važnijim i od 
vještine i od svake vježbe. Sinis je imao veoma lijepu i stasitu kćer po 
imenu Perigunu. Kad joj otac poginu, ona pobježe, a Tezej je krene svuda 
tražiti. Ali ona zađe u šumu obraslu gustom šikarom, punu bodljikava 
raslinja i viline metle te krajnje bezazleno i djetinjasto stade biljke, kao 
da osjećaju, moliti i zaklinjati da je izbave i sakriju, a ona ih nikada neće 
uništavati ni paliti. No kad ju je Tezej zazvao i zadao joj vjeru da će se 
lijepo brinuti za nju i da joj neće ništa nažao učiniti, ona iziđe. Tjelesno 
se s njim združivši rodi Melanipa, a poslije je Tezej dade za ženu 
Deijoneju, sinu Euritovu, Ehaljaninu. Od Tezejeva sina Melanipa rodi se 
ljoks, koji je s Ornitom utemeljio naseobinu u Kariji. Odatle potječe 
djedovski običaj u Joksovića, muškaraca i žena, da ne pale bodljikavo 
raslinje ni vilinu metlu, nego da ih štuju i časte. 


9. Kromionijska** krmača, što su je zvali Feja, ne bijaše zvijere 
beznačajno, nego opako i teško savladivo. Da je napadne i ubije Tezej je 
skrenuo sa svog puta da se ne bi činilo da sve radi od nužde. Osim toga, 
smatrao je da se pravi junak mora tući sa zlotvorima kad ga napadnu, ali 
da na smionu zvjerad treba navaliti prvi. Neki pak vele da je Feja bila 
razbojnica, žena krvoločna i razvratna, koja je prebivala kraj Kromiona a 
krmačom su je prozvali zbog ćudi i života; najposlije je zaglavila od 
Tezejeve ruke. 


10. Skirona pak smakne na granici megarskoj strmoglavivši ga s 
hridine. On je, kako većina veli, plijenio prolaznike, a neki tvrde, da je 
od obijesti i razuzdanosti pružao noge strancima i nalagao im da ih peru, 
te ih, dok su ih prali, udarcem noge gurnuo u more. No megarski se pisci 
protive toj tradiciji i, kako Simonid* kaže, »biju boj s davnim vremenom«, 
te vele da Skiron nije bio nasilnik ni razbojnik, nego onaj koji kažnjava 
razbojstva, drug i prijatelj čestitih i poštenih ljudi. Eaka* drži Helene 
najpobožnijima, u Ateni Kihreja Salaminjanina štuju kao boga i svatko 
poznaje Pelejevu i Telamonovu vrlinu ; a Skiron je bio zet Kihrejev, tast 
Eakov i djed Peleja i Telamona koje je rodila Endeida, kćer Skirona i 
Harikle. Nije, dakle, kažu, vjerojatno da bi prvi od ljudi mogli stupati u 
srodstvo s najvećom huljom, pa primati od njega i davati mu ono što je 
najveće i najdragocjenije. 

Nije Tezej, kažu oni, zauzeo Eleusinu kojom su vladali Megarani ni 
ubio Skirona tada kad je prvi put krenuo u Atenu, nego poslije, kad je u 
boju nadmudrio njezina vladara Diokla. O tome, dakle, postoje protu- 
slovlja. 

11. U Eleusini svlada Kerkiona*/ iz Arkadije i pogubi ga; pošavši 
malo dalje, nadvlada u Erineju Damasta zvanoga Prokrust i prisili ga da 
u krevetu trpi iste muke kojima je on mučio putnike.* U tome se ugledao 
u Herakla koji se napadačima osvećivao na isti način na koji su ovi htjeli 
ubiti njega. Tako je Busirisa zaklao kao žrtvu, Anteja*“ nadrvao, Kikna“! 
potukao u dvoboju, Termeru razbio glavu i ubio ga. Kažu da je po tome 
i nastala uzrečica: termerska nevolja.“ Termer bi, čini se, svakoga tko bi 
se na nj namjerio udario glavom i ubio. Tako je i Tezej kažnjavao 
zlikovce. Kako su oni mučili druge, mučio je i on njih pa ih je stizala 
pravda na isti način na koji su oni činili nepravde. 


12. Pošavši dalje, dođe na obale Kefisa gdje ga sretoše ljudi od roda 
Fitalida. Oni ga prvi pozdrave a on ih zamoli da ga po običaju očiste,# 
posvete ga, žrtvuju žrtvu pomirnicu i pogoste u kući ; dotada se Tezej nije 
putem namjerio ni na kakvu ljudsku prijaznost. Kažu da je kući stigao 
osmoga dana mjeseca kronija, što ga sada zovu hekatombejon**. Došavši 
u grad, nađe narod u smutnji i razdoru, a i Egej i njegov dom bijahu u 
rđavu stanju. Medeja, naime, koja je pobjegla iz Korinta* i Egeju obećala 
da će ga vradžbinama osloboditi neplodnosti, s njim je živjela. Kako je 
znala za Tezeja, a Egej se, jer je bio star, plašio svega iz straha od pobune, 
nagovori ga da Tezeja, tog stranca, ugosti i otrovom smakne. Tezej, je, 
došavši na objed, smatrao najboljim da ne otkrije tko je, već da ocu pruži 
ključ za prepoznavanje. Stoga, kad je meso bilo na stolu, izvuče mač kao 
da će njime rezati i tako mu ga je pokazivao.“ Egej ga odmali prepozna 
i baci na pod čašu s otrovom a onda ispita sina, zagrli ga, skupi građane 
i preporuči im ga, a oni ga rado prime zbog njegove hrabrosti. Pripovijeda 
se da se otrov, kad je čaša pala, prolio ondje gdje je danas ograđeni prostor 
u Delfiniju.“ Tu je, naime, stanovao Egej; a i Hermov stup,“ onaj na 
istoku hrama, nazivaju Hermom na Egejevim vratima. 


13. Palantovići“ su se prije nadali da će se dokopati kraljevske vlasti 
kad Egej umre bez djece. Ali kad je Tezej bio izabran za nasljednika, nisu 
više mogli trpjeti što kraljuje Egej, posinak Pandionov i nikakav rod 
Erehtejevićima, i što će nakon njega kraljevati Tezej, opet došljak i 
tuđinac, te se prihvate oružja. Razdijele se, pa jedni krenu javno iz Sfeta 
na grad sa svojim ocem, a drugi se u Gargetu smjeste u zasjedu da 
protivnike napadnu s dviju strana. Bijaše s njima glasnik, čovjek 
Hagnunćanin, imenom Leo. On dojavi Tezeju što snuju Palantovići. 
Tezej iznenada napadne one u zasjedi i sve ih posmica. Kad to sazna 
Palantova četa, rasprši se. Od toga vremena kažu da nema ženidbe 
između sela Palene i Hagnunta. I kod njih nije običaj oglašavati: Aktiete. 
leć"! Mrska im je ta riječ zbog izdajstva onoga čovjeka. 


14. Tezej pak, željan podviga i ujedno nastojeći steći ljubav naroda, 
pođe na maratonskoga bika koji je Četverograđu** zadavao nemalo jada. 
Svladavši ga, provede ga živa gradom narodu naočigled, a onda ga žrtvova 
Apolonu u Delfiniju. A ona priča o Hekali i njezinu gostoprimstvu i 
dočeku nije, čini se, bez zrnca istine. Sastajala su se, naime, sela iz okolice 
i hekalsku žrtvu žrtvovala Zeusu Hekalejskome, te iskazivala štovanje 

Hekali zovući je od milja Hekalinom, jer je i ona Tezeja, premda sasvim 
mlada, dočekala i iskazivala mu pažnju na starački način i nježno ga 
nazivala imenima od milja. Kad je polazio: u boj,“ zavjetovala se Zeusu 
da će mu prinijeti žrtvu ako se Tezej vrati živ. Umrla je prije nego što se 
vratio, ali to je za svoju gostoljubivost primila, kako Pa Filohor,* 
na Tezejevu zapovijed spomenuto uzdarje. 


15. Domala dođoše s Krete po treći put sakupljači danka. Većina se 
povjesničara slaže da je Minos, zato što se činilo da mu je sin Androgej 
na prevaru zaglavio u Atici, narodu u ratu“ počinio mnogo zla i da je 
božanstvo uništavalo zemlju te je navalila nerodica, pa teška bolest i 
poplave. A kad je bog naložio Atenjanima da se izmire s Minosom, jer će 
to njegov božanski gnjev ublažiti i prestat će nevolje, pošalju glasnika s 
molbom i uglave ugovor da mu svakih devet godina šalju kao danak po 
sedam mladića i isto toliko djevojaka. Mladež, što se odvozila na Kretu, 
uništavao je, kako pripovijeda najtragičnija verzija priče, Minotaur u 
labirintu ili je lutala pa ondje pogibala ne mogavši naći izlaza. A Minotaur 
je, kako kaže Euripid,* bio 


Mješovit ik pa grozan skot i poguban, 
I pola bik, i pola čovjek — ćudi dvje." 


16. No Filohor veli da se s time Krećani ne slažu, nego tvrde da je 
Labirint, dođuše, bio tamnica; ali da u njoj nije bilo nikakve nevolje osim 
što utamničenici nisu mogli uteći. A tvrde i to da je Minos za Androgeja 
priređivao igre, te je pobjednicima kao nagradu davao onu djecu koja su 
u međuvremenu bila čuvana u Labirintu. U pređašnjim je igrama 
pobijedio Tauro, čovjek koji je tada imao najveći utjecaj na Minosa i bio 
njegov vojskovođa, osoba ne baš blage ni pitome ćudi pa je s atenskom 
djecom postupao obijesno i i okrutno. Ni sam Aristotel u svom Botijejskom 
ustavu* očigledno ne vjeruje da je Minos ubijao djecu, nego drži da su 
ona kao nadničari ostarjela na Kreti; kaže da su Krećani jednom, 
ispunjavajući zavjet, poslali ljude kao prvine u Delfe, a s njima zajedno 
pošli su i potomci onih Atenjana. Kako se nisu mogli, ondje prehraniti, 
prešli su najprije u štaliju i i ondje se naselili po Japigiji,*? a odande su opet 
krenuli u Trakiju i i prozvali se Botijejcima.“ Zato djevojke Botijejke pri 
jednoj žrtvi pjevaju: »Hajdemo u Atenu !« 


Čini se da je zaista nesreća biti neprijatelj gradu u kojega ima grla i 
pjesme. Ta i na Minosa su se uvijek bez prestanka sipale u atičkim 
kazalištima psovke i pogrde, a nije mu bio od koristi ni Hesiod, koji ga“ 
naziva »najkraljevskijim«, ni Homer, koji ga zove »uzdanikom Zeuso- 
vim«."! Nadjačali su tragički pjesnici pa su s glumačke platforme u 
kazalištu rasturili o njemu po svijetu glas da je bio okrutan i silovit, Pa 
ipak kažu da je Minos kralj i zakonodavac, a Radamant sudac i čuvar 
pravde što ju je Minos uredio. 


17. Kad je došlo vrijeme trećem danku i očevi, u kojih je bilo 
nevjenčane djece, morađoše ih odlukom ždrijeba dati, opet se stala u 

građana buditi mržnja na Egeja; tužili su se i ljutili zato što on, iako kriv 
svemu,“ jedini nikako ne sudjeluje u kazni, nego na nezakonitu sinu i 
tuđincu temelji svoju vlast, a ni brige ga nije za njih što ostaju sami i bez 
zakonite djece. To je boljelo Tezeja i, držeći da to ne smije zanemarivati, 
nego da treba sa sugrađanima dijeliti udes, pođe i preda sebe bez ždrijeba. 
Drugi se zadiviše njegovoj srčanosti i zavolješe njegov osjećaj časti, ali 
Egej ga je molio i preklinjao, pa kad je vidio da ga ne može skloniti ni 
odvratiti, odabere ždrijebom ostalu djecu. Helanik* pak veli da grad nije 
mladića ni djevojaka ždrijebao i slao, nego da je sam Minos dolazio i 
birao, te je Tezeja od sviju najprije odabrao prema utanačenju: bilo je 
utanačeno da Atenjani daju lađu, a da se mladež ukrca bez svakoga 
»oružja bojnog« i s njim se poveze; a kad pogine Minotaur, da bude kraj 
kazni. Prije toga, dakle, nije bilo nikakve nađe u spas. Zato su i slali lađu 
s crnim jedrom uvjereni da je nesreća nesumnjiva; ali kako je tada Tezej 
tješio oca i hvalio se da će ukrotiti Minotaura, Egej dade kormilaru drugo, 
bijelo jedro s nalogom da ga na povratku razapne ako se Tezej spasi; ne 
spasi li se, neka plovi s crnim i tako navijesti nesreću. Simonid, međutim, 
tvrdi da jedro što ga je dao Egej nije bilo bijelo nego »grimizno, obojeno 
sočnim cvijetom bujne česvine«. I to je jedro učinio znakom njihova spasa. 

Lađom je kormilario Amarsijin sin Fereklo, kako kaže Simonid: 
Filohor tvrdi da je od nekoga Skira sa Salamine Tezej dobio Nausitoja za 
kormilara a za potkormilara Feaka“* jer Atenjani, u ono doba još nisu 
marili za more; jedan od odabranih mladića, naime, bio je Menesto, 
Skirov unuk po kćeri.““ To potvrđuju hramovi heroja Nausitoja i Feaka, 
što ih je u Faleronu podigao Tezej do svetišta Skirova, a kažu da se 
Kormilarska svetkovina slavi njima u čast. 


18. Poslije ždrijebanja povede Tezej odabranome iz pritaneja," pođe 
u Delfinij i prikaže za njih »pribjegarsku grančicu« Apolonu. Bila je to 
grančica sa svete masline ovijena bijelom vunicom. Poslije molitve krene 
6. munihiona“ k moru a toga se dana i sada još šalju djevojke u Delfinij 
da umilostivljuju boga. Priča se da mu je bog u Delfima odgovorio neka 
za vodiiju uzme Afroditu i nju zove da mu bude pratilja na putu; kad je 
kod mora žrtvovao kozu, sama se prometnula jarcem; po tome božicu i 
zovu Epitragijom.*? 


19. Kad je dojedrio na Kretu, kako piše i pjeva većina autora, dobi 
od Arijadne* koja se zaljubila u njega pređu i ona ga pouči kako će proći 
krivudavim hodnicima Labirinta, pa ubije Minotaura i otplovi s Arijad- 
nom i mladeži. A Ferekid* tvrdi i to da je Tezej kretskim lađama probio 
dno da ne mogu u potjeru. Demon" pak kaže da je vojskovođa Tauro 
zaglavio u luci zametnuvši pomorsku bitku kad je Tezej polazio. Ali 
Filohor pripovijeda đa je Minos priređivao natjecanje, a držalo se da će 
Tauro opet sve nadbiti, pa su mu zavidjeli. I moć je njegova zbog njegove 
naravi bila omražena, a ogovarali su ga i zbog prevelike intimnosti s 
Pasifajom.' Zato Minos i dopusti Tezeju da se natječe. Budući da je na 
Kreti bio običaj da natjecanja gledaju i žene,“ desila se ondje Arijadna 
koju smete. njegova pojava i ispuni divljenjem njegova atletska vještina 

kad je sve nadvladao. I Minos je bio oduševljen njime najviše zato što je 
Tauro u rvanju podlegao i bio osramoćen, pa vrati Tezeju djecu i oprosti 
gradu danak. , 

Klidem"* je, međutim, izvijestio o tome na prilično osebujan i 
neobičan način započevši sasvim izdaleka : tvrdi da je u Helena postojala 
neka zajednička odluka da ni jedna troveslarka“* ne smije isploviti s više 
od pet ljudi; jedini je to smio vođa Arge Jason jer je plovio naokolo čisteći 
more od gusara. No kad je Dedal“ na trgovačkoj brodici pobjegao u 
Atenu, pođe Minos mimo te odredbe u potjeru s ratnim lađama, ali ga 
oluja zanese na Siciliju i ondje završi život.“* A kad je njegov sin 
Deukalion, koji je bio u neprijateljskim odnosima s Atenjanima, poslao 
njima zahtjev da mu izruče Dedala i prijetio da će inače poubijati 
omladinu što ju je Minos od njih dobio kao taoce, Tezej mu odgovori 
blago otklanjajući izručenje Dedala koji je i njemu bio po rodu bratučed 
kao sin Erehtejeve kćeri Merope, ali sam se dade na gradnju brodovlja 
djelomice kod kuće u Timetadama,“ daleko od puta kojim prolaze 
stranci, a djelomice pod nadzorom Piteja u Trezenu, jer je želio da to 
ostane skriveno. A kad su lađe bile spremne, zaplovi s Dedalom i s 
bjeguncima s Krete kao vodičima; kako nitko nije ništa naslutio, nego su 
Krećani mislili da se primiču prijateljske lađe, osvoji luku i iskrca se, te 
dopre do Knosa"" prije nego što su neprijatelji doznali za njegov dolazak; 
zametnuvši bitku pred vratima Labirinta, ubije Deukaliona i njegovu 
tjelesnu stražu. Kako je sad Arijadna preuzela vođenje državnih poslova, 
sklopi s njom sporazum, te povrati mladež i uglavi prijateljstvo između 
Atenjana i Krećana koji se zakleše da nikada neće započeti s neprijatelj- 
stvima. 


20. Još se mnogo pripovijesti pripovijeda i o tome i o Arijadni, ali se 
one nimalo ne slažu. Jedne kazuju da ju je Tezej ostavio i ona se objesila, 
po drugima su je brodari odvezli na Naks, te je živjela s Dionisovim 
svećenikom Enarom, a Tezej ju je napustio zbog ljubavi prema drugoj: 


Silna ga morila ljubav k Egli, Pandpeja kćeri." 


Hereja Megaranin tvrdi da je taj stih Pizistrat izbacio iz Hesiodovih 
spjevova baš kao što je, s druge strane, u Homerov Svijet mrtvih? 
Atenjanima za volju uvrstio stih: 


Tezeja i Pirutoja, preslavnu djecu božansku;*“" 


štaviše, neki tvrde da je Arijadna čak s Tezejem rodila sinove Enopiona i 
Stafila; a jedan je.od tih i Hijanin Ion koji kaže o svojoj domovini: 


Nekad Enčpion nju Tezejev naseli sin. 


Najblagoglasnije od legendarnih priča na ustima su takoreći svima; no 
posve osoben izvještaj o tome objavio je Amatunćaninš! Peon. Kaže da je 
oluja bacila na Kipar Tezeja s trudnom Arijadnom kojoj je bilo veoma 
slabo i mučno od ljuljanja valova, te je samo nju iskrcao na obalu, a njega 
je, dok je nastojao pomoći brodu, opet more od obale odvuklo na pučinu. 
Domaće su žene, kaže, prihvatile Arijadnu i njegovale je tužnu zato što 
je bila osamljena, te joj donosile krivotvorena pisma kao da joj tobože 

Tezej piše i brinule su se za nju i pomagale joj kad je bila u trudovima; 
a kad je umrla prije nego je rodila, pokopale su je. Kad je, kaže, Tezej 
došao i silno se ražalostio, ostavio je tamošnjim ljudima novaca sa 
zahtjevom da prinose žrtve Arijadni, a podigao je i dva malena kipića njoj 
u čast, jedan od srebra, a drugi od mjedi. Prigodom žrtve na dan drugoga 
gorpijeja,* veli Peon, jedan od mladića liježe pa ječi i ponaša se kao žena 
u trudovima; a gaj u kojem pokazuju njezin grob zovu, kaže, Amatunćani 
gajem Arijadne Afrodite. 

I neki od Nakšana imaju vlastitu priču: bila su, vele, dva Minosa i 
dvije Arijadne od kojih se jedna udala za Dionisa na Naksu i rodila mu 
Stafila i njegova brata, a mlađa, koju je Tezej ugrabio i ostavio, dospjela 
je na Naks zajedno sa svojom dadiljom imenom Korkinom, čiji se grob 
pokazuje. Umrla je, kažu, ondje i ta Arijadna, ali joj se ne iskazuju 
jednake časti kao onoj prvoj. Jer svetkovinu one prve Arijadne slave uz 
veselje i igru, a ovoj se žrtve prinose s nekom žalošću i tugom. 


21. Na povratku s Krete pristane Tezej na Delu; i pošto je prinio 
žrtvu bogu i posvetio u hramu Afroditin kip što ga je dobio od Arijadne, 
zaplesa s mladićima ples za koji kažu da ga Deljani još i sada plešu, a koji 
je oponašanje krivudavih i ispresijecanih hodnika Labirinta i sastoji se od 
nekih ritmičkih zavoja i zaokreta. Tu vrstu plesa nazivaju Deljani »ždral«, 
kako izvješćuje Dikearh.* Tezej ga je otplesao oko Rožnoga žrtvenika 
složenog od samih lijevih rogova. A kažu da j je uveo i atletska iona 
na Delu i prvi pobjednicima dao palminu grančicu. 


22. Kad su se primicali Atici, zaboravi Tezej, a zaboravi od veselja i 
kormilar, ono jedro kojim je trebalo da Egeju objave svoj spas, te se ovaj 
u očaju baci sa stijene i zaglavi. A Tezej, doplovivši, stade u Faleronu da 
bi prinio žrtve što ih je na polasku obećao bogovima, a u grad posla 
glasnika da javi njegov povratak. Ovaj se namjeri na mnogo ljudi koji su 
jadikovali zbog kraljeve smrti i na druge koji su se, kako je prirodno, 
veselili, te ga radosno pozdravljali i kitili vijencima za spasonosnu vijest. 
On je, dakle, primao vijence i ovijao ih oko svoga glasničkog štapa, pa 
kad se vratio k moru dok još Tezej nije izlio ljevanice stade podalje ne 
želeći omesti žrtvu. A kad je ljevanica bila dovršena, javi smrt Egejevu. 
Nato oni uz bučne jauke pohitaju u grad. Kažu da iz tog razloga sve do 
danas kod svetkovine Oshoforija** ne ovjenčava glasnik sebe nego gla- 
snički štap, a prisutni pri ljevanici kliču: »Eleleu! lju, iju!«; prvi je od 
tih povika uobičajeni poklič žurbe i pobjedonosne pjesme, a drugi 
zaprepaštenja i uzrujanosti. 

Kad pokopa oca, ispuni Tezej sedmoga dana mjeseca pijanepsiona? 
svoj zavjet Apolonu; toga su, naime, dana sretno stigli u grad. Običaj da 
se tog dana kuha varivo kažu da potječe odatle što. su spašeni putnici 
pomiješali ostatak namirnica, u jednom loncu skuhali za sve, pa se 
zajedno pogostili i poblagovali. Tog dana nose i »mironosnicu«, maslinovu 
grančicu obavijenu vunom, kao što je svojedobno bila Tezejeva pribjegar- 
ska palica, a puna je svakovrsnih prvina plodova kao znak da je nerodice 
nestalo, te pri tome pjevaju: 

Smokve 1 obilat hljeb nam mironosnica nosi 
Iu posudi meda te ulja da natremo Djelo, 
Čašu još kapljice čiste pa neka se opije, spava." 


Neki ipak kažu da se to radi na spomen Heraklovićima*" koje su Atenjani 
na taj način prehranjivali; ali većina prikazuje stvar onako kako je bilo 
ranije spomenuto. 


23. Lađu na kojoj je Tezej otplovio s mladeži i vratio se živ i zdrav, 
znamenitu tridesetoveslarku, čuvali su Atenjani sve do vremena Demetrija 
Faleranina** uklanjajući staro drvo a umećući drugo, zdravo i učvršćujući 
je; filozofima ta lađa služi za primjer prijeporu u pitanju rasta* jer jedni 
tvrde da ostaje ista a drugi da ne. ' 

Atenjani svetkuju i svetkovinu Oshoforija koju je uveo Tezej. Jer nije 
on, kažu, poveo sve iždrijebane djevojke, nego dvojicu mladića, svojih 
znanaca, nježna ženskog lica, ali dušom junačke momke; njihovu vanj- 
štinu gotovo je posve izmijenio toplim kupeljima, zadržavanjem u sobi, 
pomastima i ličilima za kosu, za glatkoću kože i za boju puti i, naučivši 
ih da po glasu, držanju i hodu budu po mogućnosti što sličniji djevojkama 
i da se naoko nimalo od njih ne razlikuju, uvrsti ih među djevojke a da 
nitko nije opazio. A kad se vratiše, pođoše on i ti mladići u povorci onako 
odjeveni kao što su sada oni koji nose grančice vinove loze. A nose ih po 
priči u čast Dionisu i Arijadni ili, još prije, zato što su se vratili u vrijeme 
dozrijevanja grožđa; »ručkonoše«*“ se pridružuju i sudjeluju kod žrtve 
oponašajući majke odabranih mladića i djevojaka; jer išle su za njima 
noseći im prismok i kruh; tom se zgodom pričaju priče, jer su i one svojoj 
djeci pripovijedale da ih razvedre i utješe. U svakom slučaju to su 
pojedinosti što ih saopćuje Demon. Odabrano bi i mjesto posvećeno 
Tezeju i Atenjani odrediše da obitelji, koje su dale djecu za danak, snose 
troškove žrtve. Za žrtvu su se brinuli Fitalovići; Tezej im je povjerio tu 
dužnost kao nagradu za njihovu gostoljubivost. 


24. Poslije Egejeve smrti Tezej, zamislivši veliko i divno djelo, 
ujedini sve žitelje Atike u jedno gradsko središte i učini jedan narod od 
onih koji su bili dotada rasijani i teško ih je bilo sazvati da vijećaju o 
općem dobru, a katkada su se, dapače, čak svađali i ratovali međusobno. 
Obilazeći općine i rodove nastojao ih je nagovoriti, pri čemu je prost i 
siromašan svijet brzo prihvaćao njegov poziv, a moćnicima je ocrtavao 
ustav bez kralja i demokraciju u kojoj će on biti samo vođa u ratu i čuvar 
zakona, dok će u svemu drugome svi imati jednaka prava. Jedne uvjeri, 
a drugi, koji su se bojali njegove već velike vlasti i njegove odvažnosti, 
voljeli su to dopustiti drage volje nego na silu. Ukinuvši, dakle, posvuda 
uredovne zgrađe, vijećnice i poglavarstva, pa sagradivši za sve zajedničku 
uređdovmi zgradu i vijećnicu ondje gdje sada stoji »stari grad«, prozove 
grad Atenom, a Panateneje učini zajedničkom svetkovinom. Proslavio je 
i Metekije*! šesnaestog hekatombejona;** slave ih još i sada. Odrekavši se 
tada kraljevske vlasti kako je obećao, dade se na uređivanje države 
započinjući s odobrenjem bogova. Jer kad je pitao za grad, stiže mu iz 
Delfa proroštvo: 

Tezeju, Egejev sine a porode Piteja kćeri, 

Mnogim gradovima moj ti smjesti i postavi otac 

Međe 1 udes ondje u onome vašemu gradu. 

Ali dok smiješ, nemoj u duši odviše klonu? 

Brigama slomljen; ta m'jek će po pučini plivati morskoj.?? 


Izvješćuju da je to proroštvo kasnije Sibila izrekla gradu prozborivši: 
Poput m'jeha se kvasiš; aP sudba ti nije potonuP. 


25. Želeći još više povećati grad, pozivao je sve ljude nudeći im 
jednaka prava. Kažu da je Tezejev proglas: »Ovamo dođite, svi ljudi !« 
nastao iz želje da stvori jedinstvenu državu. Ali nije dao da od svjetine 
koja je nagrnula u veliku broju nastane pomiješana i zbrkana demokracija, 
nego je prvi odijelio plemiće, ratare i obrtnike dajući plemićima da vrše 
bogoslužje, da budu poglavari, učitelji zakona i tumači nebeske i svete 
volje, ali ih inače gotovo izjednači s ostalim građanima; prije se smatralo 
da po ugledu prvenstvo ide plemstvu, po koristi ratarima, a po brojnosti 
obrtnicima. Đa se prvi, kako veli Aristotel, priklonio puku i napustio 
svoje samovlašće, čini se da svjedoči i Homer jer je u Popisu brodova?“ 
jedino Atenjane nazvao »narodom«. 

Također dade iskovati novac s utisnutim likom vola; da li zbog 
maratonskog bika, zbog Minosova vojskovođe? ili zato što je građane htio 
potaknuti na ratarstvo, ne znamo. Odatle, kažu, potječu izrazi »vrijedan 
sto goveda« i »vrijeđan deset goveda«. Nakon što je Megaru čvrsto 
pripojio Atici, podigne na Istmu onaj glasoviti stup i ureže u nj natpis 
na razmeđa u dva trimetra, od kojih je onaj prema istoku govorio: 


To nije Peloponez nego Fonija;? 
a onaj prema zapadu: 
To Peloponez je a nije Zonija.? 


Uvede i istamske igre po ugledu na Herakla; htio se prodičiti time da 
Heleni po njemu slave istamske igre u čast Posejdonu kao što po Heraklu 
slave olimpijske igre u čast Zeusu. Jer igre što su se ondje priređivale u 
počast Melikertu** obavljale su se obnoć, te su više bile nalik na misterije 
nego na igre i narodnu slavu. Neki tvrde da je Tezej istamske igre uveo 
na spomen Skironu, jer je kao njegov rođak želio okajati prolivenu krv. 
Skiron je, naime, bio sin Kaneta i Pitejeve kćeri Heniohe. Drugi pak to 
kažu za Sinisa a ne za Skirona, te smatraju da je Tezej uveo to natjecanje 
njemu na spomen. Bilo kako mu drago, odredio je u dogovoru s 
Korinćanima da Atenjanima, koji budu dolazili na istamske igre, daju 
počasno mjesto onoliko prostrano koliko bi prostora zahvatilo razastrto 
jedro sa svečane lađe, kako su izvijestili Helanik i Halikarnašanin 
Andron.!9% 


26. Otplovio je također, kako kažu Filohor i neki drugi, na Euksin 
da s Heraklom napadne Amazonke, te kao počasni dar za hrabrost dobi 
Antiopu. Ali većina, među kojima Ferekid, Helanik i Herodor, tvrde da 
je Tezej krenuo na taj pohod za svoj račun poslije Herakla i zasužnjio 

Amazonku ; ta je verzija vjerojatnija. Jer nema izviješća da je itko od onih 
što su pošli s njim na vojnu zarobio Amazonku. Bion čak veli da je i tu 
odveo na prevaru; ti Amazonke su po prirodi sklone muškim navikama, 

pa nisu pobjegle kad je Tezej pristao u njihovoj zemlji, nego su mu poslale 
i gostinske darove. On je pozvao onu koja je nosila darove da uđe u lađu; 
pa kad je ušla, otplovio je. Neki Menekrar, koji je objavio Povijest 
bitinskoga grada Nikeje, pripovijeda da. je Tezej s Antiopom dulje boravio 
u onom kraju, a s njim su slučajno bila u vojsci tri mladića iz Atene, braća 
Eunej, Toant i Soloent. Soloent je ljubio Antiopu i krio to pred drugima, 
a odao je samo jednom drugu ; taj to saopći Antiopi, a ona odrešito odbije 
Soloentovu ljubav, ali postupi razborito i obzirno te se ne potuži Tezeju. 
Tad se Soloent u očaju baci u rijeku i utopi, a Tezeju, kad je doznao za 
uzrok i jad mladićev, bi veoma žao. U tuzi mu pade na um neko pitijsko 
proroštvo što ga je primio; jer Pitija mu je u Delfima naredila da osnuje 
grad tamo gdje ga u tuđini snađe prevelika tuga i žalost, te da mu neke 
od svojih drugova postavi za glavare. Zbog toga grad što ga je utemeljio 
prozove po bogu Pitopol, a obližnju rijeku Soloent u čast mladiću. I ostavi 
ondje njegovu braću kao gradske poglavare i zakonodavce, a s njima 
Herma, jednoga od atenskih plemića; po njemu zovu Pitopoljani jedno 
mjesto u gradu Hermovom kućom, ali pogrešno naglašuju drugi slog, te 
slavu prenose od junaka na boga.!"! 


27. To je bio povod amazonskome ratu; a čini se da stvar za Tezeja 
nije bila ni beznačajna ni ženska. Ta ne bi se Amazonke u Ateni utaborile 
ni zametnule bitku prsa o prsa čak kod Pniksa i Muzeja da nisu ovladale 
zemljom i nekažnjeno provalile u grad. Da su, kako izvješćuje Helanik, 
prešle zamrznuti kimerski Bospor pa stigle unaokolo, teško je povjerovati; 
no da su se utaborile u gradu, svjedoče i imena mjesta i grobovi palih. 

Dugo su jedna i druga strana otezale i oklijevale s navalom. Napokon 
Tezej, po nekom proroštvu prinijevši žrtvu Strahu, zametne s njima boj. 
Bitka je bila mjeseca boedromiona, na onaj dan kad još i danas Atenjani 
svetkuju Boedromije. Klidem, koji želi sve podrobno prikazati, izvješćuje 
da se lijevo krilo Amazonki protezalo u pravcu mjesta koje se danas zove 
Amazonej, a da je desno dopiralo do Pniksa u Hrisi. S onim prvim, kaže, 
borili su se Atenjani, koji su napali Amazonke onamo od Muzeja; grobovi 
palih su uz cestu koja vodi ka gradskim vratima pokraj svetišta heroja 
Halkodonta, a koja sada zovu pirejskima. Tu su bili potisnuti sve do 
svetišta Eumenida i uzmakli su pred ženama. Ali oni, što su udarili od 
Paladija, Ardeta i Likeja, potisnuše desno krilo Amazonki do tabora i 
mnogo ih pobiše. Poslije tri mjeseca dođe do ugovora o miru posredova- 
* njem Hipolite; Klidem, naime, onu koja je bila udata za Tezeja ne naziva 
Antiopom nego Hipolitom. 

Neki pak tvrde da je ta junakinja uz Tezeja bila boj i pala od 
Molpadijina koplja, pa je onaj stup kod svetišta u Olimpiji postavljen njoj 
u čast. A nije ni čudo da se povijest koleba kod tako drevnih događaja; 
kažu i to da je ranjene Amazonke Antiopa potajno otpremila u Halkidu i 
da su ondje našle njegu, te su neke tamo i pokopane kod mjesta što se 
danas zove Amazonej. Ali da se rat završio ugovorom o miru svjedočan- 


TEZEJ 49 


stvom je ne samo ime mjesta do Tezejeva hrama koje nazivaju Horkomo- 
zijem!* nego i ona žrtva Amazonkama što se od davnina prinosi prije 
Tezejeve svetkovine. A i Megarani pokazuju kod sebe grob Amazonki na 
putu koji vodi od trga k Rusu!* gdje je Romboid.!'* Pripovijeda se da su 
druge izginule kod Heroneje i da im je grob do potoka koji se u starini, 
kako se govori, zvao Termodont a sada Hemon; o tome sam pisao u 
životopisu Demostenovu.!'* No Amazonke očevidno nisu ni Tesalijom 
prošle mirno; jer njihove grobove još i dandanas pokazuje narod kod 
Skotuse i Pasjih glava. 


28. To je, dakle, o Amazonkama vrijedno spomena. A što piše 
pjesnik Tezeide o amazonskom ustanku kad je Antiopa napala Tezeja, jer 
se ženio Fedrom i s njom se Amazonke digle na osvetu, a poubijao ih je 
Heraklo, to je očito priča i izmišljotina. Tezej se Feđrom oženio poslije 
Antiopine smrti, a od Antiope imao je sina Hipolita ili, kako veli 
Pindar,'* Demofonta. O nesreći pak Fedre i Tezejeva sina Hipolita,!" 
budući da ništa kod povjesničara ne proturječi tragičkim pjesnicima, valja 
držati da je tako kako su to oni prikazali. 


29. Ima, međutim, i drugih pripovijesti o Tezejevim ženidbama koje 
su izmakle pozornici, a nemaju ni plemenita početka ni sretna završetka. 
Pripovijeda se da je oteo neku Trezenjanku Anaksu, a zatim, kad je ubio 
Sinisa i Kerkiona, da je silom obljubio njihove kćeri. Oženio se i majkom 
Ajantovom Peribejom, pa onda opet Ferebejom i kćerkom Ifiklovom 
Ljopom. Pa i zato što je zbog ljubavi prema Egi ostavio Arijadnu, kako je 
spomenuto,!* okrivljuju ga da to nije bilo ni lijepo ni dolično. A nadasve 
je otmica Helene poplavila Atiku ratom i za nju završila bijegom i 
propašću ; ali o tome bit će spomena malo kasnije. 

Herodor misli da Tezej nije sudjelovao ni u jednoj od mnogih 
pustolovina u koje su se upustili u ono doba najveći junaci osim što je 
pomogao Lapitima u njihovu ratu s Kentaurima. Ali drugi tvrde da je ne 
samo bio s Jasonom u Kolhidi'* nego da je pomogao Meleagru uništiti 
kalidonskog vepra; i odatle je, vele, potekla poslovica »Ništa bez Tezeja«; 
te da je on, ne zatraživši ničijeg savezništva, izveo mnoge krasne podvige, 
pa se po tome o njemu pronijela riječ: »Gle drugog Herakla !« Pomogao 
je i Adrastu da pokopa junake koji su pali pod Kadmejom,'" ali nije to 
učinio, kako je to prikazao Euripid u svojoj tragediji,!!! tako što je bitkom 
prisilio Tebance, nego ih je nagovorio i ugovorom uglavio tu stvar; tako, 
naime, kaže većina. A Filohor dodaje da je to bio prvi ugovor o ukopu 
poginulih. Ali da je Heraklo bio prvi koji je mrtve vratio neprijatelju 
zabilježeno je u pripovijestima o Heraklu.''“ Grobovi mnogih vojnika 
pokazuju se u Eleuteri'!* a grobovi vojskovođa blizu Eleusine; Tezej je to 
učinio da ugodi Adrastu. Protiv Euripidovih Pribjegarki!"* svjedoče 
Eshilovi Eleusinjani!!* u kojima je prikazan Tezej kako govori o tome. 


30. Za njegovo prijateljstvo s Piritojem!! kažu da je nastalo na 


slijedeći način. Tezej je bio veoma na glasu zbog snage i hrabrosti; hoteći 
se o tome uvjeriti i iskušati ga, Piritoj otjera s Maratona njegova goveda, 
pa kad je čuo da ga on s oružjem goni, ne pobježe, nego se okrene i pode 

mu ususret. A kako opaze jedan drugoga i začude se ljepoti i zadive 
srčanosti jedan drugoga, okaniše se boja, a Piritoj prvi pruži desnicu i reče 
neka mu Tezej-sudi što je odagnao goveda, a on će rađo podnijeti kaznu 
koju mu dosudi. No Tezej mu ne samo oprosti kaznu nego i ponudi da 
mu bude prijatelj i saveznik, te zakletvom utvrde prijateljstvo. Kad se 
poslije toga Piritoj ženio Deidamijom, zamoli Tezeja da dođe, upozna 
zemlju i sprijatelji se s Lapitima. A desilo se da je i Kentaure pozvao na . 
gozbu. No kad su se ovi u obijesti razuzdali i pijani stali dirati žene, skoče 
Lapiti na obranu i jedne odmah poubijaju, a druge svladaju kasnije u ratu 
i istjeraju ih iz zemlje, pri čemu im je Tezej pomagao i u boju i u ratu. 
Herodor pak veli da se to nije tako zbilo, nego je rat već bio planuo kad 
je Tezej pritekao Lapitima u pomoć i da je tada prvi put vidio na svoje 
oči Herakla budući da se veoma potrudio da ga sretne u Trahinu gdje se 
Heraklo odmarao od potucanja i junačkih podviga; a na tom su sastanku, 
kaže, obojica bili puni poštovanja, prijaznosti i mnoge pohvale. Ali opet 
bi se čovjek priklonio onima koji saopćuju da su se njih dvojica često sreli. 
I Heraklovo posvećenje u svete tajne eleusinske rezultat je Tezejeva 
truda, pa i ono očišćenje prije posvećenja jer je to Heraklo molio zbog 
nekih svojih nehotičnih čina. 


31. Kad je Tezeju već bilo pedeset godina, kako kaže Helanik, učini 
s Helenom ono što nije pristajalo njegovoj dobi. Stoga neki pisci, nastojeći 
popraviti tu najtežu optužbu protiv njega, kažu da nije on oteo Helenu, 
nego da su je ugrabili Ida i Linkej,!!/ a on ju je primio i čuvao, te je nije 
Tindarej u strahu od Hipokoontova sina Enarsfora koji ju je silom želio 
dobiti još kad je bila nejaka. A vjerojatno je i najviše svjedoka za ovo što 
slijeđi. . 

Došli su obadvojica! u Spartu i ugrabili djevojku kad je u hramu 
Artemide Ortije plesala u kolu, te pobjegli a potjera nije išla za njima dalje 
od Tegeje. Kad su bili na sigurnu i prošli Peloponez, dogovore se da 
Helena bude žena onome koji je ždrijebom dobije, a taj će pomoći svome 
drugu do druge žene. Tako se složivši, stanu ždrijebati i dobije je Tezej; 
i uzevši djevojku, povede je u Afidnu;!?" tu ostavi s njom svoju majku, a 
povjeri je i prijatelju Afidnu; reče mu da je čuva i krije od ljudi. Sam pak, 
vraćajući uslugu Piritoju, krene s njim u Epir po kćer mološkoga kralja 
Aidoneja'“! koji je svojoj ženi nadjenuo ime Perzefona, kćeri Kora, a psu 
Kerber.!* Proscima svoje kćeri nalagao je da se rvu sa psom, pa onaj koji 
ga nadjača, neka je vodi. Kad dozna da Piritoj i drug mu ne dolaze u 
prosce nego kao otmičari, pohvata ih; i Piritoja odmah ukloni bacivši ga 
psu, dok je Tezeja čuvao zatvorena. 


32. U to se doba Menestej, sin Petejev, unuk Ornejev, praunuk 
Erehtejev, prvi, kako vele, od ljudi dao na pridobijanje popularnosti i 
ulagivanje svjetini, pa stao okupljati i podjarivati moćnike koji su bili 
kivni na Tezeja i smatrali da je vlast i prijestolje pootimao svim plemićima 
u zemlji, pa se zatvorio u jedan grad te postupa s njima kao s podanicima 
i robovima. Bunio je puk i grdio ga da tobože snivaju o slobodi, a uistinu 

su izgubili domovinu i svoje svetinje, te mjesto mnogih dobrih kraljeva 
svoje krvi moraju poslušno gledati jednoga gospodara, došljaka i tuđinca. 
Dok je on tako rovario, za prevrat se od velike važnosti pokazao rat kad 
su napali Atenu Tindarejevi sinovi;'“* a neki tvrde da ih je Menestej i 
nagovorio da dođu. 

Isprva, međutim, nisu činili nikakva zla, nego su tražili sestru. Ali 
kad su im iz grada odgovorili da je niti imaju niti znaju gdje je, pribjegnu 
oni ratu. Tada Akadem, koji je na neki način doznao za njezino skrovište 
u Afidni, to odade. Zato su ga još za života Tindarejevi sinovi štovali, pa 
premda su poslije mnogo puta Lakedemonjani provalili u Atiku i svu 
zemlju pustošili, nisu dirali Akademiju!“ zbog Akadema. A Dikearh!# 
veli, kako su onda s Tindarejevim sinovima na vojnu pošli iz Arkadije 
Ehedem i Marat, da je po prvome sadašnja Akademija dobila ime 
Ehedemija, a po drugome se prozvalo selo Maraton, jer se ovaj drago- 
voljno žrtvovao prije bitke podvrgavajući se nekom proroštvu. 


Kad su stigli do Afidne i u boju pobijedili, razorili su mjesto. Kažu 
da je ondje među ostalima pao i Skironov sin Alik, koji je tada vojevao 
na strani Dioskura, a po njemu se i mjesto u Megaridi gdje je pokopan 
zove Alik. Hereja'“ izvješćuje da je Alik kod Afidne poginuo od ruke 
samoga Tezeja i kao svjedočanstvo navodi stihove o Aliku: 


...koga u prostranoj jednom Afidni 
Tezej, ljepokose Helene otmičar, dok se je bio, 
ubi. 


Pa ipak, nije vjerojatno da bi uz nazočna Tezeja njegova mati i Afidna 
pale u zarobljeništvo. 


33. Kako su poslije zauzeća Afidne u Ateni bili u strahu, nagovori 
Menestej narod da Tindarejeviće puste u grad 1 lijepo ih dočekaju, jer oni 
ratuju samo s Tezejem zbog njegova nasilja, a ostalom su čovječanstvu 
dobrotvori i spasioci. Te su njegove riječi Tindarejevići potvrđivali 
djelom; iako su, naime, imali sve u vlasti, nisu tražili ništa osim da ih 
posvete u svete tajne eleusinske, jer gradu nisu ništa manji rod od 
Herakla. I ta im povlastica, dakle, pripade nakon što ih je posinio Afidno 
kao Herakla Pilije; postigoše časti ravne božanskim, te ih nazvaše 
Anakesima!“' bilo zbog obustavljanja neprijateljstava," bilo zbog njihove 
pomne brige da se nikome ne dogodi nikakvo zlo kraj onolike vojske u 
gradu ; jer se izraz anakds ćkhein upotrebljava za one koji su brižni ili paze 
na nešto;1? možda je to i razlog što kraljeve nazivaju anaktes. Ima ih koji 
“ kažu da se Tindarejevići zovu Anakes zbog pojavljivanja njihovih dviju 
zvijezda na nebu;'* jer Atičani za »gore« kažu anćkas, a za »odozgo« 
anćkathen. 


34. Kažu da je Tezejeva mati Etra, postavši sužnjem, bila odvedena 
u Lakedemon, a odande s Helenom u Troju.**! 1 Homer!* to posvjedočuje 
kad spominje da su Helenu slijedile 


Etra, Piteja kći, Klimćna volooka k tome.!? 
Neki zabacuju i taj stih kao i legendu o Munihu za koga kažu da ga je u 

potaji Demofontu rodila Laodika'*“ a Etra joj ga u Iliju pomogla othraniti. 
Nekakvu osobitu i sasvim drukčiju pripovijest o Etri navodi Istro u 
trinaestoj knjizi svoje Atičke povijesti; piše da neki vele da je Aleksandar 
Paris bio svladan u boju od Ahileja i Patrokla u Tesaliji, na obali Sperheja, 
ali da je Hektor! zauzeo grad Trezen, opljačkao ga i odveo Etru koja je 
ondje bila ostavljena. Ali u tome ima mnogo nedosljednosti. 


35. Kad je Mološanin Aidonej ugošćivao Herakla i slučajno spome- 
nuo Tezeja i Piritoja, te po što su došli i kako su zatečeni stradali, Heraklu 
je teško palo što je jedan jadno poginuo a drugi pogiba. Što se Piritoja 
tiče, smatrao je, dakako, beskorisnim da to predbacuje kralju, ali je tražio 
od Aidoneja da pusti Tezeja i zahtijevao tu uslugu. Kad je Aidonej 
popustio, Tezej se oslobođen vrati u Atenu gdje njegovi prijatelji još nisu 
bili potpuno svladani. Pa“koliko je god komada zemlje ranije narod 
darovao njemu sve ih je, osim četiri, posvetio Heraklu i umjesto 
Tezejevima prozvao ih Heraklovima; kako izvješćuje Filohor. Ali kad je 
htio opet vladati kao nekad i upravljati državom, zapadne u razmirice i 
sukobe našavši da oni, koji su prije njegova odlaska mrzili na nj mrze još 
uvijek, a uz to da ga se više ne boje, a vidio je da se narod jako iskvario 
i želi da mu se ugađa umjesto da šutke izvršava naloge. Pokušavajući, 
stoga, vladati silom, podlegne demagogiji i protivnoj stranci, a najzad, 
izgubivši svaku nadu, posla djecu na Eubeju k Elefenoru, sinu Halkodon- 
tovu, a sam u Gargetu prokune Atenjane ondje gdje je danas mjesto zvano 
Araterij,!* pa odjedri na Skir, gdje ga je, kako je mislio, vezalo 
prijateljstvo s tamošnjim ljudima kao i to što je po ocu posjedovao imanja 
na otoku. U to je vrijeme kraljem Skiranima postao Likomed. Došavši, 
dakle, k njemu, Tezej stane tražiti da mu preda polja jer kani ondje 
prebivati; neki tvrde da ga je nagovarao da mu pomogne protiv Atenjana. 
Ali Likomed, bilo što se bojao slave toga čovjeka ili što je želio ugoditi 
Menesteju, odvede ga na strm vrhunac kao da će mu pokazati njegova 
dobra, pa ga gurne sa stijene i usmrti. Neki tvrde da je pao sam od sebe 
spotaknuvši se dok je po običaju šetao poslije večere. Onaj čas nitko nije 
mario za njegovu smrt, nego je Atenjanima kraljem postao Menestej, a 
sinovi Tezejevi su kao obični ljudi krenuli s Elefenorom pod Troju. Ali 
«kad je Menestej ondje umro, vrativši se, sami preuzeše kraljevsko 
dostojanstvo. U kasnija vremena, međutim, osjetiše se Atenjani potaknu- 
tima da štuju Tezeja kao poluboga i iz drugih razloga, a osobito zato što 
se mnogima učinilo u boju s Perzijancima na Maratonu da vide Tezejevu 
prikazu kako pred njima nasrće na barbare.!“ 


36. Poslije perzijskih ratova, za arhonta Fedona,!* poruči Atenjanima 
Pitija da odu po Tezejeve kosti, te da ih časno pokopaju i čuvaju. A teško 
ih je bilo donijeti, pa čak i prepoznati grob, zbog negostoljubivosti i 
neprijaznosti stanovnika Dolopljana.'* Pa ipak Kimon, osvojivši otok, 
kako je zabilježeno u njegovu životopisu,“ bi obuzet jakom željom da ga 
nađe, te se, kad je jedan orao stao kljucati i, kako kažu, pandžama grepsti 
po nečemu nalik na humak, on po nekom božanskom nadahnuću dosjeti 
i duboko prokopa. Nađoše lijes s velikim tijelom, a uza nj mjedeno koplje 

i mač. To Kimon doveze na troveslarki, a Atenjani radosno dočekaju 
Tezeja sa silnim sjajem i žrtvama kao da se sam glavom vraća u grad. I 
tako on leži usred grada do sadašnjeg vježbališta,!“! a utočište je robovima, 
svoj sirotinji i ljudima koji se boje jačih, jer im je Tezej za života postao 
zaštita i pomoć, pa i sad dobrostivo prima molbe siromaha. Najveću mu 
žrtvu prinose osmog pijanepsiona kad se s mladeži vratio s Krete. Ali ga 
i svakoga osmoga dana u mjesecu slave zato što je, kako izvješćuje 
putopisac Diodor,“ osmoga hekatombeona prvi put došao iz Trezena ili 
zato što misle da njemu priliči taj broj više nego ikome, jer se za nj kaže 
da je Posejdonov sin. Ta i Posejdona slave svakoga osmoga u mjesecu. 
Brojka osam prvi je kubus od parnoga broja i dvostruki prvi kvadrat. Zato 
znači stalnost i nepomičnost moći tog boga koga zovemo Čuvarom 
sigurnosti i Zemljodršcem.!# 


Bilješke 


! Sosije Senecion, filozof, pripadnik Akademije, prisan prijatelj Plutarhov, jedan od 
mnogih koje je Plutarh stekao za boravka u Rimu. Posvetio mu je svje etičke spise O 
napredovanju u vrlini i Razgovori za stolom, a obraća mu se i u uvodu Demostena i Diona, 
pa mu tako »posvećuje« te »knjige« životopisa. Čini se da je identičan s adresatom 
znamenitog pisma Plinija Mlađeg o javnom čitanju. Taj je Sosije Senecion bio 4 puta 
konzul između 98. i 107. a uživao je povjerenje i poštovanje cara Trajana koji mu je dao 
podići spomenik, Vidi Plinije, Pisma, 1, 1314, 4. 

? Skitiju je teško geografski omeđiri jer su Skiti bili nomadi. Kao evropska Skitija može se 
označiti područje između Boristena (danas Dnjepra) i Tanaisa (danas Don). 

3 Koje bi to vrijeme bilo? Službeni datum osnivanja Rima bila je godina 753. pr. n. e. 
Numa je Romula, po predaji, naslijedio 714. Može se dedukcijom (iz 1, 18) zaključiti da 
je Tukidid Likurgovo zakonodavstvo u Sparti stavljao u godinu 820. pr. n.e. 

* Grčki tragičar iz 6/5. st. pr. n. €. 

* Sedmorica protiv Tebe, stihovi 435, 395 i 396 u slobodnoj Plutarhovoj preradi. Prijevod | 
je K. Raca. 

* Homer u flijađi 7, 281, o Ajantu (Telamonovu) i Hektoru. Prijevod Maretić-Ivšić. 

7 Spoj vrlina što ga Plutarh uvijek rado otkriva (npr. kod Temistokla). 

* Tragično pretjerivanje (ili tragična pretjeranost) bilo bi da su ih sugrađani ubili. 

* Erehtej je po mitu bio sin boga Hefesta i Zemlje (rođen je iz zemlje). Bio je jedan od 
“prvih kraljeva u Atici. 

1% Atenjani su se ponosili tvrdnjom da su potekli iz atičkog tla i da se nisu nikada selili za 
razliku od drugih naroda. Starosjedilaštvo daje u primitivnoj svijesti neko veće pravo na 
određeno područje. Toga ima i danas. 

" Djed Agamemnona i Menelaja, sin Tantalov, Došljak iz Male Azije. Po njemu je 
Peloponez nazvan (»Pelopov otok«). 

!? Drevni epski pjesnik Hesiod, Becćanin, vjerojatno živio u 8. ili početkom 7. st. Radi se 
o 370. stihu iz njegova poučnog epa Poslovi i dani. Pripisivanje tog stiha Piteju čista je 
fantastika. : 

3 Prijevod K. Raca. 

“4 Djelo je izgubljeno. 

!5 Stih 11. Funipidove tragedije Hipolit. Hipolita, sina Tezeja i Amazonke, odgojio je njegov 
prastric Pitej. 

'* Priča analogna mitu o Edipu. Vidi Pausaniju 1, 27, 8. 

!7 Usp. Euripidovu Medeju, 674 i 676. Prijevod je Račev, dotjeran. 

'# Palant je Egejev brat. 

Ime Tezej izvodi se ovdje od grč. th&sis »postavljanje, polaganje«. 

2 Isto kao u prethodnoj bilješci. Igra riječi: grč. thćsthai »posiniti«. 

2! Atenjanin Silanion živio je u prvoj polovici 4. st., a Efežanin Parasije postao je slavan 
krajem 5. st. 

2 Ilijada 2, 542. Abanti, pleme tračkog porijekla, prešlo je iz Fokide na Eubeju. Njihov je 
način češljanja odavao određen stupanj divljaštva. 

25 Maloazijski narod. 

** Znameniti lirski pjesnik s otoka Para (7146762). 

5 Odlomak izgubljene pjesme. Prijevod K. Raca. 

* Znak Posejdona kao boga mora. 


TEZEJ - BILJEŠKE 55 


7 Sin Eurita, kralja Ehalije. Ubio ga je u nastupu bjesnila. 

2 Temistoklo 3, 

2 Mati Heraklova. 

3" Egeju; onaj je prvi Posejdon. 

3 U Argolidi na Peloponezu. 

# Kožu nemejskoga lava. 

% Dvije bi omorike savio i za vrhove privezao nesretnika. Tad bi ih pustio i one bi žrtvu 
rastrgale. Tako je, veli Plutarh, Aleksandar Veliki dao pogubiti Darijeva ubojicu Besa: 
Aleksandar 43. 

34 Kromion kraj Korinta. 

# Simonid Kejanin (556-468), pjesnik zborske lirike, izvanredno cijenjen. 

* Sin Zeusa i Egine, poslije smrti sudac u podzemlju. 

*7 Bio je rvač. 

% Tko je bio manji od kreveta, rastezao ga je dok ne izdahne, a većima je odsijecao noge. 

# Egipatski kralj koji je klao kao žrtvu bogovima svakog stranca. 

€ Libijski kralj, sin Geje (Zemlje). Nepobjediv u rvanju dok je stajao u dodiru s majkom 
Zemljom. Heraklo ga je digao u zrak i zadavio. 

4! Sin Aresa, boga rata. 

# Nevolja što je čovjek sam navuče na sebe. 

# Uvijek se treba očistiti od prolivene krvi čak i kad je ubojstvo bilo legitimno: i Apolon 
se čistio poslije ubojstva čudovišta Pitona. Putopisac Pausanija (za careva Antonina, 
2. st. n. €.) vidio je prikaz Tezejeva očišćenja na žrtveniku Zeusa Melilihija (1, 237, 3). 

“* Srpanj/kolovoz. 

# Pošto je ubila Jasonovu nevjestu i vlastitu djecu. 

# Uz mač o pojasu se nosio i nož. Kad se izvuče nož, vidi se držak mača. 

# Hram Apolonov i do njega sudište za ubojstva, Nagađa se đa je to bilo negdje istočno od 
Olimpijejona. 

* Stupić s Hermovom glavom. O te stupiće vezivali su konje. 

# Budući da je njihov otac, kao i Egej, bio sin Pandiona i unuk Kckropa, bio je legitimni 
pretendent na prijestolje. 

* Grč, Lećs. Ista riječ znači »narod«. 

5! »Čuj, narode l« Ali može značiti i: »Poslušajte Leja!« 

*? Stari naziv za područje četiri mjesta u Atici: Maratona, Zenoje, Probalinta i Trikorita 
(Strabon 8). 

# Protiv bika. 

*%* Atenski povjesničar u 2. st. pr. n. e. Sačuvani su samo fragmenti njegova djela. 

55 Platon, Zakoni 706. 

*% 12 nepoznate izgubljene tragedije. 

7 Prijevod K. Raca. 

% Izgubljeno djelo. 

# U donjoj Italiji. 

% Borijeja je područje na makedonskoj Haikidiki, sjeverno od Olinta, nastanjeno tračkim 
žiteljstvom. 

"i Odiseja 19, 179. je izgubljeno Hesiodovo djelo na koje aludira Plutarh (vjerojatno 
Katalozi). 

€ Egej je bio kriv za Androgejevu smrt. 

#3 Povjesničar u doba Herodota. 

“ Ime naroda. Homerovi su Feačani (u Odiseji) moreplovci. 

#4 Pa je zato Skiro učinio Tezeju tu uslugu. 

# Uredska zgrada pritana (otprilike vlade u Ateni, izvršne vlasti) na trgu u kojoj je gorjela 
sveta vatra, 

€ Travanj. 

# Grč. trđgos »jarac«. 

# Minosova kći. 

# Povjesničar iz Karije; pisao je najstariju atičku povijest. 

?% Pisao je o Atici; živio negdje u 4. st. pr. n. e. 

7" Minosovom ženom, kćerkom boga sunca Helija. 

2 Za razliku od matice Grčke gdje to nije bilo dozvoljeno. 

3124. st. pr. n. e. Pisao je atičku povijest. 

Lađa s tri reda vesala. To su ratne lađe. 

5 Graditelj Labirinta (koji je stvarno kraljevski dvor na Kreti). 

8% Vidi Herodot 7, 170; Diodor 4, 79. 

%# Selo u Atici. 

7" Najveći grad na Kreti, danas važan arheološki lokalitet. 

7 Zabilježeno kod Ateneja 557a. Prijevod K. Raca. 

? 11. pjevanje Odiseje. 

* Odiseja 11, 631, Prijevod Maretića i Ivšića. 

*! Amatunt je bio grad na Kipru. 

* Jedanaesti mjesec u Makedonaca, odgovara našem kolovozu/rujnu. 

# Aristotelov učenik. 

#* Mladići u ženskoj odjeći išli su za te svetkovine s grančicama loze s grozdovima (dskkoi) 
iz Atene u Faleron. Viđi slijedeću glavu. 

9 a Listopad. 

Prijevod prema K. Racu. 

# Po Heraklovoj smrti njegova su djeca, bjećedi pred Euristejem, došla u Atenu tražeći 
zaštitu i noseći u rukama pribjegarske grančice. Vidi Euripidove Herakloviće. 

* Demetrije Faleranin (345-283) bio je regent Atene od 317. do 307. u ime Kasandra, 
vladara Makedonije i i Grčke. 

# Tvar se u tijelu mijenja, pa se pita ostaje li tijelo isto ili ne. 

% Ždrijebom odabrane djevojke koje su posluživale posvećeni objed. 

?I Svetkovina doseljavanja. 

?% Srpanj/kolovoz, 

% Prijevod prema K. Racu. 

*% Ilijada 2, 547. 

% Taura. 

* Korintskoj prevlaci. 

7 Prijevod K. Raca. 

% Tebanski kralj Atamant poludi i nješiova žena Ina baci se sa sinom Melikertom u more. 
Ona postade morska božica Leukoteja, a njega dupin ponese prema korintskoj prevlaci 
i ondje postade morski bog Palemon, Sizif njemu u čast uvede istmijske igre. 

*? Lađa koja j je vozila poslanstvo s darovima i žrtvom. 

10 Još jedan pisac atičke povijesti. 

"i Onaj se Atenjanin zove na grčkome Hćrmos, a bog Hermo zove se grčki Hermes; od 
prvoga je genitiv Hćrmu, a od drugoga Hermii. 

12 Od grč. kćrkos »zakletva« i dmnymi »zaklinjem se«. 

/ »Struja« jer je voda s planine poviše grada jednom tekla onuda. 

14 Valjda po (nepravilnu) obliku. 

195 Glava 19. 

*6 Izgubljeno djelo. 

1 Fedra se zaljubila u pastorka Hipolita, pa kad ju je on odbio, ubila se potvorivši ga u 
oproštajnom pismu da ju je silovao. Otac ga prokle i Hipolit jadno zaglavi. Vidi 
Euripidovog Hipolita. 

18 TJ 20. glavi. 

4% Po zlatno runo. 

1 Citadela Tebe. Radi se o legendarnoj opsadi Tebe argivske vojske predvođene sedmori- 
com vođa. 

M Pribjegarske, stihovi 653. i dalje. 

1? Izgubljeni Plutarhov životopis Herakla ? 

15 Na granici Atike i Beotije. 

14 Stihovi 1213. i dalje. 

15 Izgubljeno djelo. 

16 Kralj Lapita. 

"7 Braća koja su se zbog goveda zavadila s Kastorom i Polideukom (Poluksom); oni ubiju 
Kastora, našto Polideuk ubije njih. 

"5 Kastor i Polideuk, braća Helenina. 

1% Tezej i Piritoj. 

120 Mjesto u Atici. 

21 To je i drugo ime vladara podzemlja Hada. 

122 Troglavi pas u podzemlju. 

123 Tli Dioskuri, Kastor i Polideuk (Poluks). 

14 Sjenovit gaj blizu rječice Kefisa, oko milju sjeverozapadno od Atene. 
Tu je podučavao Platon. Vidi Kimona13. 

15 Aristotelov učenik, povjesničar i kulturolog. 

126 Megarski povjesničar. , 

i? »Gospodari« (rjeđi oblik od ikokaće). 

128 Grč, anokke. 

12 Grč. anak6s ćkhei. 

150 Zeus ih je pretvorio u zvijezde koje pomažu mornarima u nevolji, 

351 Parisova otmica. 

152 Thijada 3, 144. 

1% Prijevod Maretića i Ivšića. 

1 Demofont, sin Tezeja i Fedre; Laođika, kći Prijama i Hekabe. 

15 N ajveći trojanski junak. 

186 Tj, »mjesto za molitvu (ili kletve)«. 

18 Perzijance. Vidi Pausanija 1, 15, 4. 

38 476/5. 

5? Tegalsko pleme u podnožju planine Pinda. 

140 Glava 8. 

“I Mjesto gdje mladi vježbaju, a starci gledaju i šeću. To je mjesto gdje filozofi borave i 
naučavaju. 

14 Nije identičan sa sicilskim povjesničarom. 

15 More (Posejdon) obuhvaća i drži zemlju: zato Asfalije i Geoh. 


ROMUL 


(po mitskoj kronologiji 
osnovao Rim 753. pr. n. €.) 


1. Odakle i zašto je grad Rim dobio svoje poznato i u svem svijetu 
slavno ime, o tome se povjesničari ne slažu. Jedni kažu da su se ondje 
naselili Pelazgi koji su, skićući se, prošli najviše naseljena svijeta i svladali 
najviše naroda, te su zbog snage svoga oružja tako prozvali grad.! Drugi 
opet navode da je nekolicina Trojanaca, kad je Troja pala, utekla i 
dočepala se lađa, a vjetar ih je odnio u Etruriju, te su pristali na rijeci 
Tiberu. Kad su njihove žene već bile očajne jer im je dodijalo more, jedna 
ih, koja se isticala rodom i umom, po imenu Roma, posavjetuje neka spale 
lađe. Muškarci su se isprva srdili, ali kasnije, kad su se od nevolje naselili 
na Palatinu, kako su domala bili preko očekivanja sretni jer su se uvjerili 
da je zemlja dobra, a đa ih susjedi prijazno dočekuju, iskazivahu na razne 
druge načine visoke počasti Romi, a napose po njoj prozvaše grad jer je 
ona bila uzrok njegovu osnutku. Kažu da odonda traje običaj da žene 
cjelovom pozdravljaju rođake i domaće muškarce, jer su i one žene tako 
ljubile i milovale svoje muževe onda kad su spalile brodovlje moleći ih i 
zaklinjući da se okane gnjeva.? 


2. Jedni kažu da je Roma, koja je dala ime gradu, bila kći Itala i 
Leukarije, a drugi da je bila kći Heraklova sina Telefa, te da se udala za 
Eneju,* po drugima za Enejina sina Askanija. Neki vele da je Roman, sin 
Odiseja i Kirke, osnovao taj grad, a po nekima ga je sagradio Emationov 
sin Romo kog je poslao Diomed* iz Troje; neki opet to tvrde o Romisu, 
tiraninu Latina, koji je istjerao Etruščane što su došli iz Tesalije u Lidiju, 
a iz Liđije u Italiju. Ali ni oni koji s punim pravom iznose da se grad zove 
po Romulu ne misle svi jednako o njegovu rodu. Jedni tvrde da je bio sin 
Eneje i Deksiteje, kćeri Forbantove, a da se još nejak dovezao u Italiju s 
bratom Remom; ostale su brodice, kažu, propale u nabujaloj rijeci, ali 
ona u kojoj su bili dječaci polako je skrenula k travnatoj obali, pa kako 
su se neočekivano spasili, mjesto bi nazvano Roma." Drugi vele da se ' 
Roma, kći spomenute Trojanke, udala za Telemahova' sina Latina i 
rodila Romula, a treći opet da ga je, s Martom? se sjedinivši, rodila 
Emilija, kći Eneje i Lavinije. A neki pak o njegovu rođenju pričaju prave 
bajke. Tarheciju, naime, kralju Albana, čovjeku najbezobzirnijem i 

 najokrutnijem, javi se u kući neobična prikaza: da se iz ognjišta podiglo 
muško spolovilo i ostalo ondje mnogo dana. A bilo je u Etruriji Tetijino!? 
proročište odakle stiže Tarheciju proročanstvo da se s prikazom tjelesno 
združi djevojka, jer će roditi sina veoma slavna i ugledna zbog vrline, 

sreće i snage. Tarhecije otkrije proročanstvo jednoj od svojih kćeri i naloži. 
joj da se poda, ali ona ne posluša nego posla sluškinjicu. Kad je to 
Tarhecije doznao, plane i obje strpa u tamnicu da ih pogubi, ali kad mu 
se u snu ukaže Vesta!! i reče mu da ih ne ubija, on naloži djevojkama u 
tamnici da tkaju nekakvo tkanje, pa kad završe s tkanjem, udat će ih. I 
one su obdan tkale, ali druge su obnoć na Tarhecijevu zapovijed parale 
tkaninu. Kad sluškinja, oplođena prikazom, rodi blizance, Tarhecije ih 
predade nekom Teraciju i zapovjedi mu da ih ubije, ali on ih, vele, odnese 
i položi blizu rijeke; zatim je, kažu, dolazila vučica i dojila ih, a razne su 
ptice donosile komadiće hrane i stavljale ih njima u usta sve dok to nije 
opazio neki govedar koji se, sav u čudu, odvaži prići i uzeti djecu. Tako 
su se spasili, a kad su odrasli, navale, vele, na Tarhecija i svladaju ga. U 
svakom slučaju, to je naveo neki Promation koji je sastavio italsku 
povijest. 


3. Ali ono najbitnije iz pripovijesti koja ima najviše vjerodostojnosti 
i najviše svjedočanstava izdao je prvi od Helena Peparećanin Dioklo!? za 
kojim se najvećim dijelom poveo i Fabije Piktor.! Ta pripovijest ima 
.drugih varijanti, ali u osnovi je ovakva: od kraljeva u Albi, poteklih od 
Eneje, prešlo je kraljevstvo nasljedstvom na dva brata, Numitora i 
Amulija,'“ Kad je Amulije podijelio čitavu baštinu na dvoje stavivši na 
jednu stranu kraljevsku čast, a na drugu blago i zlato iz Troje, Numitor 
odabere krunu. Tad mu Amulije, imajući blago i budući moćniji od 
Numitora, lako otme kraljevstvo, a u strahu da će se od Numitorove kćeri 
roditi djeca učini je Vestinom svećenicom da dovijeka živi neudata kao 
djevica. Nju jedni nazivaju Ilijom, drugi Rejom, a treći opet Silvijom. Ali 
nedugo potom bi uhvaćena da je trudna protiv zakona određenog za 
Vestalke.!? Kraljeva kći izmoli oca da je poštedi zakonske smrtne kazne; 
no on je ipak dađe utamničiti i bila je držana u samici da ne rodi dijete 
bez Amulijeva znanja. Kad rodi dva dječaka neobične veličine i ljepote, 
uplaši se zbog toga Amulije još više, pa naredi sluzi da ih uzme te da ih 
baci. Za ovoga neki kažu da se zvao Faustul, dok drugi tvrde da to nije 
bio taj nego onaj koji ih je prihvatio. Metne, dakle, djecu u naćve i siđe 
k rijeci da ih baci, ali kad vidje da je silno nabujala i huči, ne usuđi se 
prići, nego ih položi blizu obale i otiđe. Kako se rijeka prelijevala, poplava 
dohvati naćve, digne ih i blago ponese na mjesto veoma pitomo što ga 
sada zovu Kermal, a nekad su ga nazivali German, kako se čini, zato što 
se za »braću« kaže germani. 


4. U blizini bijaše divlja smokva koju su zvali Rominalij ili, kako 
većina misli, zbog Romula, ili zato što blago preživajući'“ planduje ondje 
u hladu, ili, još najvjerojatnije, zbog dječjega sisanja, jer su stari dojku 
zvali ruma i jer jednu božicu koja se brine za njegu nejake djece zovu 
Rumina, a pri prinošenju žrtava njoj ne upotrebljavaju vino nego žrtvu 
polijevaju mlijekom. Dok su djeca tu ležala, pripovijedaju da ih je vučica 
dojila,!“ a jedan je djetić dolazio, hranio ih i čuvao. Smatra se da su te 
životinje posvećene Martu; dijetla pak osobito štuju i časte Latini; po 
tome se pogotovu povjerovalo majci kad je kazivala da su djeca Martova. 

Ali opet kažu da je ona bila žrtva varke Amulija koji ju je razdjevičio 
pokazavši joj se u oružju i silom je obljubivši. 

Drugi vele da je ime dječje dadilje svojom dvoznačnošću okrenulo 
priču u područje bajoslovnoga. Jer Latini kažu lupa od zvijeri za vučicu, 
a od žena za kurtizanu. A takva je bila, kažu, žena Faustula koji je djecu 
othranio po imenu Aka Larencija. Njoj Rimljani prinose žrtve i Martov 
svećenik izlijeva ljevanicu u mjesecu aprilu, a svetkovinu zovu Larentalije. 


5. Jednu drugu Larenciju štuju s ovoga razloga. Čuvar Heraklova 
hrama u dokolici, kako se čini, iz šale predloži bogu da se poigraju kocke 
i napomene, da će mu bog, ako dobije igru, dati lijep dar, a izgubi li, 
prostrijet će bogu bogato stol i s njim će spavati lijepa žena. S tom 
pogodbom baci najprije kocke za boga a onda za se i pokaza se da je 
pobijeđen. Kako je htio održati riječ, a držao je da je pravo da ustraje kod 
utvrđene pogodbe, priredi mu ručak i najmi Larenciju koja je bila u 
cvijetu mladosti i ljepote, ali još nepoznata,! namjesti počivaljku u hramu 
i počasti je, a poslije gozbe zatvori vrata kao da će k njoj doći bog. I doista 
se pripovijeda da je bog pohodio ženu i rekao joj da u zoru ide na Forum 
i đa onoga koga najprije sretne zagrli i učini svojim prijateljem. Srete je, 
dakle, čovjek već vremešan, prilično bogat a bez djece, neženja, imenom 
Tarucije. On leže s Larencijom i zavoli je, a na samrtnoj postelji učini je 
nasljednicom velikog i lijepog imetka što ga je ona u oporuci većim 
dijelom ostavila narodu. Postala je ugledna i smatrali su je miljenicom 
božjom. Kažu da je nestala na onome mjestu na kojem je bila pokopana 
i ona prva Larencija. Mjesto se danas zove Velabrum jer su se za čestih 
poplava rijeke na onome mjestu ljudi čamcima prevozili na Forum, a 
prijevoz trajektom nazivaju velatura." Neki pak vele da su priređivači 
igara nad putom koji vođi na hipodrom'! razapinjali jedra, a počinjali su 
odande; a na latinskom se jedro kaže velum. Iz tih se razloga u Rimljana 
iskazuje čast toj drugoj Larenciji. 


6. Što se pak djece tiče, njih uze krišom od sviju Amulijev svinjar 
Faustul, a kako tvrde neki, koji se drže onoga što je vjerojatno, znao je 
za to Numitor i kriomice slao hranu hraniteljima djece. I čitati, i pisati, 
i drugo što treba djeci odlična roda učili su dječaci u Gabiju** kamo su ih 
odveli. A izvješćuju da su ih prozvali po »dojki« Romul i Rem, jer su ih 
vidjeli kako sišu divlju zvijer. Plemeniti je lik njihov odmah, ako su i bili 
nejaki, veličinom i oblikom odavao pravu narav; kad su odrasli, obojica 
bijahu srčani i muževni pokazujući pred svakom opasnošću odvažno srce 
i posve neustrašivu smionost. No činilo se da je u Romula više razbora i 
smisla za upravljanje, jer je u druženju sa susjedima na paši i u lovu davao 
o sebi jak dojam da je po prirodi rođen više da zapovijeda nego da skuša. 
Zato su prema jednakima i nižima bili ljubezni, a prezirali su kraljeve 
nadzornike i upravitelje, te pastirske glavare smatrajući da nisu ništa bolji 
od njih i nisu marili ni za njihove prijetnje ni za gnjev. Njihove životne 
djelatnosti i zanimanja bili su dostojni slobodna čovjeka; nisu držali da 
slobodnome pristaje dokolica i nerad, nego da on treba da vježba tijelo, 
lov lovi, trči, odbija razbojnike, hvata tatove i brani slabe od nasilja. Zbog 
svega su toga bili veoma na glasu. 

7. Kad su se oko nečeg Amulijevi pastiri zavadili s Numitorovima“? 
i odveli im goveda, Romul i Rem to ne otrpješe nego ih izmlate, natjeraju 
u bijeg i oduzmu im mnogo plijena. Za Numitora koji se ljutio nije ih bilo 
briga, već stanu skupljati i primati mnogo sirotinje i mnoge robove 
usadivši im zametak odmetničke smjelosti i samosvijesti. Dok je Romul 
bio zabavljen nekom žrtvom — a bio je sklon žrtvovanju i gatanju — 
namjere se Numitorovi pastiri na Rema koji je išao s malobrojnom 
pratnjom te se pobiju. Padali su uđarci i zadavane su rane na obje strane, 
ali Numitorovi nadvladaju i Rema uhvate živa. Kad su ga doveli pred 
Numitora i potužili se na nj, nije ga kaznio samo zato što se bojao 
zamjerki svoga brata koji je bio osion, nego je pošao k njemu tražeći 
pravdu budući da mu je brat, a njega, koji je kralj, izgrdile su sluge. A 
kako su se i ljudi iz Albe ljutili i mislili da čovjek bez krivnje trpi 
nepravdu, Amulije, davši se dirnuti, preda Rema Numitoru da uradi s 
njim što ga volja. On ga uzme, pa kad dođe s njime kući, stade se diviti 
mladiću koji je tjelesnom veličinom i snagom nadmašivao sve druge. 
Vidio mu je na licu smionost i neustrašivost srca kakve nema u roba i 
hladnokrvnost u onoj neprilici. Čuo je za njegova djela ravna onome što 
je na njemu vidio, a što je najvažnije, kako se čini, jer je bog bio na pomoć 
i ravnao počecima velikih zbivanja, dokučujući istinu naslućivanjem i po 
slučaju, zapitao ga je tko je i kako se rodio, a blagim mu je glasom i 1 
prijaznim pogledom ulijevao pouzdanje i nadu. A on odvažno reče: 
»Doista ti neću ništa zatajiti; ta čini se da si vredniji kraljevske časti od 
Amulija. Saslušavaš, naime, i ispituješ prije nego što kažnjavaš, a on ljude 
predaje bez istrage. Prije smo znali da smo djeca kraljevih slugu Faustula 
i Larencije (a blizanci smo), ali otkako smo pred tobom optuženi pa nas 
grde i kleveću te nam se radi o glavi, slušamo velike stvari o sebi. Da li 
je to istina, čini se da o tome sada odlučuje pogibao što nam prijeti. 
Pripovijeda se da je naš porod tajanstven, a othranjivanje i dojenje dok 
smo bili novorođenčad još čudniji, jer su nas hranile ptice i zvijeri kojima 
su nas bacili, sisom vučica, a djetlić komadićima hrane dok smo ležali u 
nekakvim naćvama do velike rijeke. Još postoje naćve i čuvaju se, a 
nečitljiva su pismena urezana u mjedeni okov koja će možda kasnije, ako 
izginemo, kao znaci biti roditeljima beskorisna.« 

. Prosuđujući po tim riječima i nagađajući po licu dob, Numitor se 
nije otimao slatkoj nadi koja mu se osmjehivala, nego je gledao kako će 
se potajice sastati sa kćeri i to joj saopćiti; još je, naime, bila pod strogim 
nadzorom. 


8. Kad je Faustul dočuo da je Rem uhvaćen i pređan, zamoli Romula 
da pomogne bratu otkrivši mu istinu o njihovu rođenju. A prije je znao 
samo natuknuti i odati tek toliko da im, ako su pažljivo slušali što govori, 
poraste samosvijest; sam se pak zaputi,“ noseći naćve, Numitoru pun 
brige i straha što ih je izazivao kritički trenutak. U kraljeve straže“ na 
vratima pobudio je sumnju, pa kako su ga sumnjičavo gledali, a on se na 
pitanja zbunjivao, nađu da pod haljetkom krije naćve. Među stražarima 
je bio jedan od onih koji su dječačiće primili da ih bace i bili prisutni kod 
njihova izlaganja. Kad taj vidje naćve i prepozna ih po izradi i pismenima, 


62 USPOREDNI ŽIVOTOPISI 


nasluti o čemu se radi i ne propusti da tu stvar odmah otkrije kralju, te 
podvrgne Faustula ispitivanju. U velikoj i teškoj stisci Faustul ne odoli, 
ali opet ne podlegne sasvim pritisku, pa prizna da su dječaci na životu, 
ali reče da pasu stoku daleko od Aibe; sam je, reče, išao noseći naćve Iliji 
koja je često zaželjela da ih vidi i rukom dotakne kako bi krijepila nadu 
u život djece. 
i Ono, dakle, što se dešava ljudima, koji su smeteni i rade štogod od 
" straha ili u gnjevu, to zadesi Amulija. U brizi pošalje čovjeka, inače čestita 
i odana Numitoru, s nalogom da pita Numitora da li je njemu stigao 
kakav glas o tome da su djeca živa. Došavši, dakle, i ugledavši Rema 
gotovo u zagrljaju i na grudima Numitorovim, taj ih čovjek utvrdi u nadi 
i potakne da se svojski prihvate posla, te se sam odmah ponudi za druga 
i pomagača. A da su i htjeli, situacija im nije dala otezati. Jer Romul je 
već bio blizu i mnogo je građana iz mržnje ili straha od Amulija prelazilo 
k njemu. Sa sobom je vodio veliku vojnu silu razvrstanu u satnije od kojih 
je svakoj bio na čelu momak koji je nosio na koplju rukovet sijena i 
granje; takve Latini nazivaju manipulima; po tome se i dandanas takvi 
momci u vojsci zovu manipularijima. 2 A istovremeno dok je iznutra Rem 
bunio narod, a izvana se primicao Romul, tiranin, ne učinivši i ne 
smislivši ništa da se spasi, u neprilici i zabuni, uhvaćen zaglavi. 

lako većinu toga kazuje Fabije i Peparećanin Diklo za koga se čini 
da je prvi izdao djelo o osnutku Rima, nekima je to sumnjivo zbog 
dramatskog i romanesknog karaktera njihova opisa. No ne treba da zato 
ne vjerujemo kad vidimo kakva djela tvori sreća i kad imamo na umu 
rimsku državu koja se ne bi popela do one moći da joj nije početak 
božanski i da u njemu nema ništa veliko ni čudesno. 


9. Kad poslije Amulijeve smrti i ponovna smirivanja prilika braća 
nisu htjela prebivati bez vlasti u Albi, a ni vladati za života svoga djeda, 
vladu predaju njemu, a dolične počasti majci; oni čak odluče živjeti sami 
i osnovati grad u onom kraju u kom su bili othranjeni;* to je zacijelo 
najvjerojatniji od uzroka. Ali možda je bilo od potrebe, kako se oko njih 
okupilo mnogo robova i odmetnika, da se ili potpuno okane vlasti 
raspustivši ih ili da se napose s njima nastane. A narod u Albi nije držao 
dostojnim da se s njim izmiješaju odmetnici i da ih nije htio primiti kao 
sugrađane, to prije svega pokazuje onaj slučaj sa ženama,“ koji nije bio 
čin obijesne smjelosti, nego posljedica nužde, budući da nije bilo žene 
koja bi svojevoljno pošla za odmetnika: ta preko svake su mjere iskazali 
štovanje ugrabljenima. A kao drugo, iek što je grad bio utemeljen, uredili 
su neko sveto utočište bjeguncima koje su nazivali svetištem boga Azileja* 
i primali su sve: niti su izručivali gospodaru roba, niti dužnika vjerovniku, 
niti vlastima ubojicu, nego su govorili da po pitijskom proroštvu jamče 
za sigurnost svima, te se grad brzo napunio; kažu da isprva nije bilo više 
ođ tisuću ognjišta. To se, međutim, dogodilo kasnije. 

Ali čim su se prihvatili osnivanja grada, odmah se zavade poradi 
mjesta. Romul utemelji ono što se zove Roma quadrata, a znači »četvero- 
kutan«;*“ želio je da grad postoji na tome mjestu, dok je Rem želio grad 
na nekom čvrstom mjestu na Aventinu što je po njemu nazvano Remorij, 

a sada se zove Rignarij. Sporazumješe se da će spor riješiti promatranjem 
ptica dobre kobi, pa sjednu svaki za se; kažu da se šest jastrebova 
ukazalo Remu, a dvaput toliko Romulu. Ali drugi tvrde da ih je Rem 
uistinu ugledao, a da je Romul slagao: tek kad mu je došao Rem ukazalo 
se Romulu dvanaest jastrebova. Zato još i sada Rimljani kod gatanja 
promatranjem ptica ponajviše pažnje obraćaju na jastrebove. 

Herodor Ponćanin izvješćuje da se i Heraklo radovao kad mu se pri 
nekom pothvatu ukazao jastreb. Pa i jest on najneškodljivija od svih 
životinja, jer ne otima ono što ljudi siju, sade ili napasaju, već se hrani 
strvinom, a ne ubija niti tamani išta živo; ptice ne dira ni-kad su mrtve 
budući da su iste vrste. Orlovi, pak, sove i sokolovi udaraju i'ha istorodne 
životinje dok su žive i kolju ih; pa ipak, po Eshilu, 


Da P može ptica, pticu proždrijev, čista bit? 


Osim toga druge nam vrste tako reći uvijek lijeću pred očima i neprestano 
se daju vidjeti; jastreb je pak rijedak prizor i znamo da nije baš lako naići 
na jastrebovu mladunčad. Upravo je to što se jastreb rijetko i nakratko 
javlja navelo neke na čudnu pomisao da on izvana, iz nekakva drugog 
svijeta ovamo dolazi, kao što gatari vide božje poslanje u svakoj pojavi 
koja se ne javlja prirodno ni sama od sebe. 


10. Kad je Rem razabrao prevaru, bio je srdit,* pa se Romulu, kad 
je ovaj kopao jarak kojim je trebao proći gradski bedem, čas rugao zbog 
dijelova njegova djela, čas ga ometao. Kažu da je najposlije, kad je 
preskočio jarak, ondje pao od udarca, po jednima Romulova, a po 
drugima Celerova, jednoga od njegovih drugova. U toj borbi padoše i 
Faustul i Plistin, o kojem izvješćuju da je bio Faustulov brat i da je 
sudjelovao u odgoju Romula i Rema. Celer se, međutim, preseli u 
Etruriju; po njemu su hitre i vatrene ljude Rimljani prozvali celeres. I 
Kvinta Metela nazvali su Celerom budući da je malo dana po očevoj smrti 
priredio gladijatorske igre, te se ljudi začudiše brzini njihova priređiva- 
nja. 


11. Pokopavši u Remoriji“ Rema skupa sa svojim odgojiteljima,?* 
Romul stade graditi grad. Pozvao je iz Etrurije ljude koji su po nekim 
svetim pravilima i knjigama sve do u sitnice razlagali i upućivali kao kod 
rođenja u svete obrede. Iskopan bi kružni jarak oko onoga što je sada 
Komicij*“ i u nj položiše prvine od svega što je bilo po zakonu uživati 
slobodno, a po prirodi nužno; napokon donese svaki grudicu zemlje iz 
onoga kraja odakle je došao pa je baci u to, te sve pomiješaju. Taj jarak 
zovu istim imenom kao i nebo: mundus. Zatim oko toga središta zacrtaju 
grad kad kakav krug. Osnivač grada onda pričvrsti na plug mjeden lemeš, 
upregne bika i kravu, pa sam tjera i urezuje unaokolo duboku brazdu, 
gradsku među, a ljudi, koji idu za njim, prigrću unutra one gruđe što ih 
plug prebaci i nijedne ne ostavljaju vani ako padne preko međe. Tom se 
brazdom određuje gradski zid, a prostor u njemu zove se skraćeno 
pomerium, tj. zaziđe ili za zidom.“ Gdje misle namjestiti gradska vrata 
dignu lemeš, prenesu plug i ostave prostor. Po tome drže čitav zid osim 

vrata svetim; a kad bi se i vrata držala svetima, ne bi ljudi mogli bez 
božjega straha ni dopremati ni otpremati stvari potrebne a nečiste. 


12. Općenito se priznaje da osnutak grada pada na dan dvadeset- 
prvoga aprila; i taj dan Rimljani svetkuju nazivajući ga rođendanom svoje 
domovine. Isprva, kako kažu, nisu žrtvovali ništa živo, nego su smatrali 
da domovini treba održavati čistu i bez krvi svetkovinu koja se zove po 
njezinu postanju. Pa ipak, i prije osnutka bijaše u njih neka pastirska 
svetkovina istoga dana, a zvali su je Parilije.*? 

Danas prvi dan u mjesecu ne pada kod Rimljana i Helena na isti dan; 
ali vele da je onaj dan kad je Romul osnivao grad bio točno trideseti“ i 
da je bilo pomračenje sunca za koje misle da zna i epski pjesnik Tejanin 
Antimah,“' jer se desilo treće godine šeste olimpijade.“ A u vrijeme 
filozofa Varona,“ najnačitanijeg poznavaoca povijesti kod Rimljana, živio 
je prijatelj mu Tarucije, inače filozof i matematičar, baveći se izračunava- 
njem horoskopa radi vježbanja umnih sposobnosti i činilo se da je u tome 
izvrstan. Preda nj je Varon postavio zadaću da po podacima o događajima 
u Romulovu životu dedukcijom izračuna dan i sat rođenja toga čovjeka 
baš onako kako se izvode rješavanja geometrijskih problema; ta ista 
znanost, reče, mora po vremenu rođenja proreći život čovjeka i po zadanu 
životu dokučiti vrijeme njegova poroda. Tarucije se, dakle, prihvati 
zadatka pa, ogledavši sve što je on doživio i uradio, dužinu života i način 
smrti, sve to usporedi, te baš smiono i odrešito objavi da je mati začela 
Romula prve godine druge olimpijade,“ mjeseca hejaka* po egipatskom 
kalendaru, dvadesettrećega dana, o trećoj uri kad je sunce potpuno 
pomrčalo, a na svijet se rodio u mjesecu totu,* dvadesetprvoga dana, o 

.sunčanu izlasku. Rim je pak osnovao devetoga dana mjeseca farmutija,*7 
između druge i treće ure.“ Smatraju, naime, da je udes grada, kao i 
čovjeka, pod utjecajem vremena koje se dade izračunati prema položaju 
zvijezda u času postanka. Ta i slična razmatranja možda će više čitaoca 
privlačiti neobičnošću i osebujnošću no što će mu dodijavati svojom 
bajoslovnošću. 


13. Poslije osnutka grada najprije razdijeli svu za oružje doraslu 
momčad u vojničke odjele od kojih je svaki imao tri tisuće pješaka i tristo 
konjanika. Te odrede nazvaše legijom jer su se sastojali od ratnika 
odabranih? između svih. S ostalima je postupao kao s narodom i to 
mnoštvo bi nazvano populus; stotinu najuglednijih imenuje za vijećnike 
nazvavši ih patricijima, a njihov skup senatom;*' jedni kažu da su vijećnici 
bili prozvani patricijima zato što su bili očevi! zakonitoj djeci, a po 
drugima prije zato što su mogli označiti svoje očeve, a to baš nisu mogli 
mnogi od onih što su se slijevali u grad; treći opet izvode to ime od 
patronstva. Tako su, naime, zvali, a zovu i danas, pokroviteljstvo držeći 
da je među onima, koji su došli s Euandrom,* bio neki Patron koji se 
starao za potrebne i pomagao im, pa je ostavio svoje ime u nazivu te 
institucije. Najviše bi se čovjek mogao približiti istini kad bi smatrao da 
ih je Romul tako nazvao jer je držao da je dužnost prvih i najmoćnijih “ 
ljudi da se brinu očinskom brigom i skrbi za neznatnije, a da je ujedno 

upućivao ostale neka se ne boje uglednih i ne ljute na njih zbog časti koje 
im se ukazuju, nego neka se s naklonošću utječu njima držeći ih i 
obraćajući im se kao očevima. Jer sve do danas strani svijet naziva članove 
senata glavarima, a sami Rimljani sabranim ocima, upotrebljavajući ime 
koje ima najveći ugled i čast, a pobuđuje najmanje zavisti. U početku su 
ih zvali naprosto »oCi«, a poslije, kad im je bio pridodan veći broj, 
»sabrani oci«. I tim je uzvišenijim naslovom Romul razlučio senatski 
stalež od pučkoga; na druge je načine odvajao moćnike od svjetine 
nazivajući ih patronima, što znači pokroviteljima, a ove klijentima, što 
znači štićenicima; ujedno im je usađivao čudesnu uzajamnu naklonost 
koja je imala biti temeljem najvećih prava za jedne i druge. Jer patroni su 
klijentima tumačili običaje, zastupali ih u parnicama, ukratko, bili su im 
savjetnici i staratelji u svemu, a služba klijenata nije se sastojala samo u 
iskazivanju štovanja patronima, nego su im pomagali udavati kćeri i 
plaćati dugove ako su bili siromašni. Nikakav zakon niti magistrat nije 
silio patrona da svjedoči protiv klijenta niti klijenta protiv patrona. Ali u 
kasnije vrijeme, dok su ostala prava ostala na snazi, to da ugledni uzimaju 
novac od neznatnijih počelo se smatrati sramotnim i ponižavajućim. 
Toliko, dakle, o tome. 


14. Četvrtoga mjeseca poslije osnutka, kako izvješćuje Fabije, odva- 
žili su se na otmicu žena.* Neki kažu da j je Romul bio ratoborne ćudi i 
da su ga neka proroštva dovela do uvjerenja da je Rimu suđeno da se 
ratom razvija i povećava dok ne postane najveći, pa je zato počinio 
neizazvano nasilje nad Sabinjanima; jer nije, kažu, uzeo mnogo djevojaka, 
nego samo trideset, budući da mu je većma trebao rat nego ženidbe. No 
to nije vjerojatno; videći gdje se grad odjednom puni stanovnicima od 
kojih malo tko ima ženu, a većinu njih, smjesu sirotinje i neugledne 
čeljadi, svijet prezire i očekuje da neće ostati dugo na okupu, ponada se 
da će nepravda nanesena Sabinjanima na neki način biti početak njihovu 
stapanju i sjedinjavanju kad im blag postupak prema ženama postane 
zalog tome, te se dađe na to na sljedeći način. 

Ponajprije dade rasturiti glas da je našao žrtvenik nekog boga skriven 
pod zemljom. Tog su boga nazivali Konzo i to zato što je bio bog savjeta 
(ta još 1 sada »savjet« se kaže consilium, a vrhovne magistrate nazivaju 
»konzulima«, tj. savjetnicima); a možda se radilo i o Posejdonu Hipiju.* 
Žrtvenik se, naime, nalazi na većem hipodromu“ i zakrit je sve vrijeme, 
a otkriva se samo za konjičkih trka. Drugi pak naprosto kažu, kako savjet 
mora biti tajan i sakriven, da nije bez razloga što je žrtvenik tog boga bio 
sakriven pod zemljom." Kad je žrtvenik izišao na vidjelo, stane Romul 
na njemu spremati sjajnu žrtvu i oglašavati igre i svečanu predstavu. I 
mnogo se svijeta okupi, a on sam s najuglednijima sjedne sprijeda u 
grimiznoj halji. Znak za navalu bio je đa ustavši odgrne halju i opet se 
njome ogrne. Držeći, dakle, mač, mnogi su upirali pogled u njega, pa kad 
je dao znak, trgnuše mač i s vikom nasrnuše, te stadoše otimati kćeri 
Sabinjana, dok su njih same puštali i propuštali. Kažu da je pilo 
ugrabljeno samo trideset djevojaka po kojima su prozvane kurije,** ali 
Valerije Anćanin* navodi petstodvađesetsedam, a Juba" šestoosamdeset- 

tri. Najbolje je opravdanje Romulu ovo: oteo je, naime, samo jednu udatu 
ženu, Hersiliju, za koju im je promaklo da je udata, jer na otmicu nisu 
pošli od obijesti i radi nasilja, nego od prijeke potrebe da združe i sjedine 
plemena. Za Hersiliju pak vele jedni da se njom oženio Hostilije, čovjek 
veoma ugledan u Rimljana, a drugi sam Romul i da je s njom imao djecu: 
jednu kćer Primu ,! tako nazvanu po redoslijedu rođenja, i samo jednog 
sina kome je Romul nadjenuo ime Adlije* po velikom okupljanju građana 
pod njime; potomstvo ga je prozvalo Avilije. No Trezenjaninu Zenodotu, 
koji daje taj izvještaj, proturječe mnogi. 


15. Kažu da se desilo te su među otmičarima neki ne baš ugledni 
ljudi vodili djevojku koja se jako isticala ljepotom i veličinom. A kad su 
ih sreli neki ugledniji Rimljani i kušali im je oteti, vikahu oni da je vode 
Talasiju, čovjeku mladu, ali uglednu i čestitu. Kad su to čuli oni drugi, 
povlađivahu poklicima i pljeskanjem, a neki su se, štaviše, okrenuli i pošli 
s njima, pa iz odanosti i naklonosti Talasiju iz svega grla klicali njegovo 
ime. Odonda do dana današnjega kod svadbe Rimljani klicanjem zazivaju 
Talasija kao Heleni Himeneja: ta vele da je Talasije bio sretan sa ženom. 

Ali Kartažanin. Sekstije Sula, čovjek kome nije nedostajalo ni 
učenosti ni ljupkosti stila, rekao nam je da je tu riječ Romul upotrijebio 
kao lozinku za otmicu. Stoga su svi koji su vodili djevojke vikali 
»Talasije l«, pa se zato taj običaj očuvao kod svadbe. Ipak većina, a jedan 
jei Juba, misli da je to bio poklik i i poziv na marljivost i na predenje 
vune,“ jer se tada italski govor još nije otresao helenskih riječi. Ako to 
kazivanje nije krivo ako Rimljani i jesu tada upotrebljavali riječ zalasfa 
kao i mi, svejedno bi se mogao tkogod domisliti drugome, vjerojatnijem 
uzroku. Kad su se, naime, poslije rata s Rimljanima Sabinjani s njima 
izmirili, nagodiše se u pogleđu ugrabljenih žena da one muževima neće 
raditi nikakav drugi posao nego samo presti. Stoga je i ubuduće ostao 
običaj u svatovima da oni, koji udaju djevojku, ili je prate, ili su naprosto 
prisutni, u šali kliču »Talasije!« i time potvrđuju da se žena vodi kući ni 
za kakvu drugu službu osim za predenje vune. A sve dosada traje navada 
da mlada ne prelazi sama preko praga u kuću, nego da je dignu pa unesu, 
jer ni onda nisu ušle, nego su ih silom unijeli. Neki vele da je i običaj da 
se kosa udavači dijeli oštricom koplja spomen na to da je kod prve svadbe 
bilo boja i neprijateljstva; o tome smo potpunije govorilji u Rimskim 
pitanjima." 

I najzad, otmica je bila počinjena osamnaestog dana u tadašnjemu 
mjesecu sekstilu,* a sada je to august, na dan na koji se sada svetkuju 
Konzualije.* 


16. Sabinjani su bili mnogobrojni i ratoborni, a prebivali su po 
neobzidanim selima jer su držali da im dolikuje da budu samosvjesni i 
neustrašivi budući da su se doselili iz Lakedemona." Ali opet, kad su 
vidjeli da su sputani dragocjenošću talaca i jer su se bojali za kćeri, pošalju 
poslanike pozivajući Romula razboritim i odmjerenim riječima da im vrati 
djevojke i popravi one nasilje, a onda ugovorom i zakonom uglavi 
prijateljstvo i srdačne odnose između oba naroda. No kad Romul nije 

puštao djevojaka, nego je tražio da Sabinjani dozvole ženidbu s Rimljani- 
ma, dugo su vijećali i pripremali se za rat. Akron, kralj ceninjanski, 
čovjek žestok i vješt ratu, sumnjao je u Romula poradi njegovih ranijih 
smionih podviga; držao je da je već zbog onoga što je uradio sa ženama 
svima opasan, te se ne smije trpjeti da prođe bez kazne, pa se odmah digao 
na oružje i s velikom je vojnom silom pošao na nj; i Romul na njega.# 
Kad su bili na vidiku i ugledali jedan drugoga, stanu se uzajamno izazivati 
na dvoboj dok su vojske mirovale pod oružjem. Zavjetovavši se da će, ako 
ga pobijeđi i obori, ponijeti njegovo oružje i prikazati ga Jupiteru, Romul 
ne samo da svlada Akrona u borbi, nego i njegovu vojsku u nastaloj bitki 
potuče i zauze njegov grad;* ne učini ipak ništa nažao narodu što ga je 
ondje zatekao, samo mu zapovjedi da poruši svoje kuće i da ga prati u 
Rim, gdje će svi postati ravnopravni građani. 

Ništa, međutim, nije većma podiglo Rim nego to što bi svaki put kad 
je koga svladao njega sebi priključio i obuhvatio svojim opsegom; Romul 
pak, razmislivši kako bi njegov zavjet Jupiteru što više ugodio, a 
građanima bio na veselje, posiječe veliki hrast koji je rastao u taboru i 
isteše ga u obliku pobjednoga znaka," pa naokolo povješa Akronovo 
oružje sve po utvrđenom redu; sam stegne haljinu pojasom, a lovorom 
ovjenča glavu bujne kose, Uprtivši na desno rame drvo tako da je stršalo 
uvis, stupao je začinjući pobjedničku pjesmu, a vojska ga je slijedila pod 
oružjem, dok su ga građani dočekivali s radošću i divljenjem. Ta je 
povorka pružila zametak i obrazac kasnijim trijumfima; a pobjednički je 
znak prozvan zavjetnim darom Jupitera Feretrija. Jer »udariti« kažu 
Rimljani ferire, a Romul se pomolio da onoga čovjeka udari i obori; taj se 
pak plijen, veli Varon, zove opima jer i bogatstvo Rimljani zovu opes. Ali 
vjerojatnije bi moglo biti izvođenje od Romulova podviga jer se junačko 
djelo kaže opus." Kad vojskovođa izvede podvig da vlastitom rukom ubije 
neprijateljskog vojskovođu, dano mu je da bogovima prikaže spolia opima. 

taviše, ta slava dopade samo trojicu rimskih vođa, prvoga Romula 
koji je ubio Ceninjanina Akrona, drugoga Kornelija Kosa koji je usmrtio 
Etruščanina Tolumnija,"“ a posljednjega Klaudija Marcela koji je svladao 
galskoga kralja Britomarta.'* Kos i Marcelo već su doista na četveropre- 
zima ulazili u grad sami noseći svoje pobjedničke znakove; ali Dionizije 
ne kaže pravo“ da se Romul provezao na kolima. Jer povjesničari 
izvješćuju da je Demaratov sin Tarkvinije prvi od kraljeva trijumfu dao 
njegov oblik i uzdigao ga do tolika sjaja; a po drugima je Publikola prvi 
proslavio trijumf na kolima.“ Kipove Romula koji nosi pobjednički znak 
moguće je vidjeti u Rimu; na svima je prikazan kako ide pješke. 


17. Poslije osvojenja Cenine, dok su još ostali Sabinjani bili zauzeti 
pripremama, dignu se stanovnici Fidene, Krustumerija i Atemne na 
Rimljane; u bitki do koje je došlo budu poraženi te predadoše Romulu 
svoje gradove da ih razori, zemlju da je podijeli i sebe same da ih preseli 
u Rim. Romui podijeli među sugrađane zemlju, ali onu što su je 
posjedovali očevi ugrabljenih djevojaka ostavi njima. 

Kako je to srdilo ostale Sabinjane, zavojštiše na Rim izabravši sebi 
Tacija za vojskovođu; bilo je gradu teško prići jer ga je štitio današnji 

Kapitolij gdje je bila posada i vođa joj Tarpej, a ne djevojka Tarpeja, kako 
kažu neki čineći od Romula budalu. Ali Tarpeja, koja je bila zapovjedni- 
kova kći, izdade tvrđu Sabinjanima poželjevši zlatne narukvice što ih je 
na njima vidjela, pa je zatražila da joj dadu kao plaću za izdajstvo ono što 
nose na lijevoj ruci. Kad je Tacije pristao, otvori ona noću jedna vrata te 
pusti Sabinjane unutra. I nije, kako se čini, Antigon" jedini rekao da 
izdajice voli dok izdaju, a mrzi kad su izdali, niti je to bio Cezar rekavši 
za Tračanina Remetalka"* da voli izdajstvo, ali mrzi izdajicu, nego je to 
zajednički osjećaj prema takvim huljama kod ljudi koji ih trebaju baš kao 
što čovjek treba otrov i žuč nekih životinja: zadovoljni su korišću dok je 
primaju, ali mrze zločin kad postignu ono što su trebali. To čuvstvo 
prema Tarpeji osjeti i Tacije kad reče svojim Sabinjanima neka imaju na 
umu utanačenu pogodbu i neka joj nitko ne uskraćuje ništa što ima na 
ljevici. I prvi skine s ruke narukvicu pa je zajedno sa štitom baci na nju. 
A kako su to činili svi, gađana zlatom i zatrpana štitovima, izdahne, od 
njihova mnoštva i težine. A i Tarpej, kad ga je Romul stavio pred sud, 
bude osuđen zbog izdajstva, kako Juba veli da saopćuje Sulpicije Galba.? 
Ne može se vjerovati onima koji govore o Tarpeji da je bila kći sabinskoga 
vođe Tacija pa je, budući da je na silu živjela s Romulom, počinila onu 
izdaju, a zatim pretrpjela opisanu | Kaznu od svojega oca; jedan je od onih 
koji to pripovijedaju i Antigon." Pjesnik Simil pak trabunja sasvim 
koješta kad misli da Tarpeja nije izdala Kapitolij Sabinjanima nego 
Galima jer se zaljubila u njihova kralja, pa kaže i ovo: 
Blizu do one kapitolske hridi djevi Tarpoji 
Stajaše kuća, stan, & srušt zidove, Rim; 
ežnja za bračnijem logom, za žezlonošom keltskim 
Dušu joj okupi svu, — izdade očinski dom.! 
A inalo kasnije kaže govoreći o njezinoj smrti: 
Al: je Bojani s nebrojenim plemenima keltskim 
Ne odvšli tad onamo nč vodu Pad, 
Nego iz ubojnih ruku oružje bacili svoje 
NA& mrsku djevojku tu, — nakit joj donese smrt.?? 


18. Brijeg se pak po ondje pokopanoj Tarpeji nazivao Tarpejskim sve 
dok kralj Tarkvinije ne posveti to mjesto Jupiteru i ujedno Tarpejine 
ostatke prenese drugamo, a njezina imena nestade. Samo hridinu na 
Kapitoliju s koje su bacali zločince zovu još i danas Tarpejskom. 

Kad su Sabinjani držali u vlasti citadelu," Romul ih, gnjevan, stade 
izazivati na boj; Tacije se nije bojao prihvatiti bitku jer je vidio da 
Sabinjani u slučaju da budu nadjačani imaju čvrsto mjesto za uzmak. Oko 
mjesta po srijedi,“* gdje su se imali pobiti, bilo je mnogo brežuljaka, te se 
činilo da će zbog nezgodna položaja za jedne i druge kreševo biti žestoko 
i teško jer u tjesnacu nema daleka bijega ni potjere. Slučajno je prije 
nekoliko dana poplavila rijeka, te je ostala duboka nevidljiva bara u nizini 
gdje je sada Forum. # Nije je bilo lako opaziti pogledom niti je se bilo lako 
čuvati, a bila je inače opasna i podmukla. Sabinjane, koji su u neznanju 
srtali onamo, posluži sreća. Kurcije, čovjek ugledan, uznosit slavom i 

junaštvom, jahao je na konju daleko ispred drugih; kad mu je konj stao 
tonuti u blatnu bezdanu, neko je vrijeme pokušavao udarcima i povicima 
da ga istjera, a kako je to bilo nemoguće, pustivši konja, stane sam sebe 
spasavati. Stoga se ono mjesto zbog njega još i danas naziva lacus Curtius;%* 
izmakavši, dakle, toj opasnosti, Sabinjani zapodjenuše ustrajan boj koji 
ne donese odluke premda ih je mnogo popadalo, a među njima i Hostilije. 
Za njega kažu da je bio muž Hersilijin i djed onome Hostiliju koji je 
zakraljio poslije Nume. Poslije je, kako je prirodno, u kratko vrijeme bilo 
mnogo bojeva, a najviše spominju jedan i i to posljednji u kojem je Romula 
pogodio kamen u glavu te umalo nije pao i obustavio otpor Sabinjanima, 
našto Rimljani uzmaknu pred Sabinjanima, te se stadoše povlačiti u 
bijegu na Palacij potiskivani s ravnice. No već se Romul oporavljao od 
udarca pa je htio oružjem stati bjeguncima na put i jakim ih je glasom 
pozivao da staju i bore se. Ali kako se oko njega slijevala bujica bjegunaca 
i nitko nije imao hrabrosti da se okreće, digne Romul ruke k nebu pa se 
pomoli Jupiteru neka zaustavi vojsku i ne zapusti Rimljane u nevolji nego 
im pomogne. Čim je izrekao molitvu, mnoge obuze stid pred kraljem i u 
bjegunce se vrati srčanost. Najprije se, dakle, zaustave ondje gdje sada 
stoji hram Jupitera Statora, a to bi se moglo protumačiti kao »Zaustavlja- 
ča«; sabivši ponovo redove potisnu Sabinjane do mjesta gdje danas stoji 
tzv. Regija" i do Vestina hrama. 


19. Dok su se tu spremali da obnove bitku, zadrži ih prizor neobičan 
za gledanje i pogled koji se ne da opisati. 8 Biloj je vidjeti ugrabljene kćeri 
Sabinjana kako srljaju i iz svih smjerova s vikom i jaukom posred oružja i 
leševa k svojim muževima i očevima kao da su bogom opsjednute, jedne 
noseći u naručju nejaku dječicu, drugima je po licu lepršala raspuštena 
kosa, a sve su zvale najslađim imenima sad Sabinjane sad Rimljane. Obje 
se vojske, dakle, ganuše i razmaknuše da one stanu u sredini između 
jednoga i drugog bojnog reda; ujedno se svuda orio plač, a vojske obuze 
silno sažaljenje od tog prizora, a još više od njihovih riječi koje su započele 
dokazivanjem i prijekorom, a završile zaklinjanjem i molbom. »Pa što 
smo vam (rekoše) skrivile i nažao učinile da smo jedne teške jade već 
morale pretrpjeti a druge sada trpimo? Ugrabili su nas silom i nezakonito 
ljudi kojima sada pripadamo, a kad su nas ugrabili, zanemariše nas i 
braća, i očevi, i rodbina dok nas vrijeme nije sljubito najčvršćim vezama 
s onim što nam je bilo najmrže te učinilo da sada strepimo za nasilnike i 
bezakonike kad se bore i plačemo kad ginu. Ta niste došli da se krivcima 
osvetite za nas dok smo još bile djevice, nego sada od muževa trgate žene 
i od djece majke donoseći nama jadnicama pomoć tužniju od ondašnje 
nebrige i izdajstva. Toliko nas ovi zavolješe, a tako nas vi sažalijevate! Pa 
čak i da se borite s kakva drugog razloga trebalo bi da prestanete zbog 
nas jer ste postali tastovi, i djedovi, i rođaci Rimljanima. Ako je pak rat 
zbog nas, odvedite nas sa zetovima i djecom, vratite nam očeve i rođake 
i nemojte nam oteti djece ni muževa. Zaklinjemo vas, nemojte da opet 
postanemo ratno roblje !« 

Mnogo je takvoga govorila Hersilija, a druge molile sve dok najposlije 
ne sklopiše primirje i vođe se sastadoše na dogovor. Žene su, međutim, 

svojim očevima i braći dovodile svoje muževe i djecu, potrebnima su 
donosile hrane i napitka, a ranjenike nosile svojim kućama i njegovale ih; 
i davale su im da vide da one gospodare u kući, a muževi su im pažljivi 
i u dobrohotnosti ukazuju im svaku čast. Nato uglave neka žene koje god 
žele žive sa svojim supruzima, ali, kako je spomenuto," oslobođene od 
svakog posla i svake službe osim predenja. U gradu neka zajedno 
prebivaju Rimljani i Sabinjani i neka se grad po Romulu zove Rimom, a 
svi njegovi žitelji Kvirićanima po Tacijevu zavičaju,“ dok neka kraljuju i 
vojskom zapovijedaju obojica zajedno. Mjesto gdje je to bilo utanačeno 
zove se sve do danas Komicij jer Rimljanima comire*“ znači »sastati se«. 


20. Kad se grad tako udvostručio, još sto patricija bi izabrano između 
Sabinjana, a legije porastu na šest tisuća pješaka i šesto konjanika. 
Ustanoviše tri plemena i nazvaše ih jedno po Romulu Ramnes, drugo po 
Taciju Tities, a treće Luceres po gaju kamo su se mnogi, kad je u njemu 
davano utočište, sklonili i zatim dobili građansko pravo; a gaj se na 
latinskom kaže lucus. A da je bilo toliko plemena, potvrđuje sam naziv 
jer još i sada plemena nazivaju »tribusima«, a glavare plemena »tribuni- 
ma«. Svako je pak pleme imalo deset bratstava za koja neki kažu da nose 
imena otetih žena. No čini se da to nije istina jer se mnoga bratstva zovu 
po mjestu. Ali su ipak mnogim drugim iskazali ženama počast, a od toga 
i ovime: miču im se s puta pri prolazu, ne izriču ništa ružno u prisustvu 
žene i nitko se ne smije pred njima pokazati gol jer inače podliježe 
gonjenju pred sudom za krvne zločine, a djeca im nose nekakvu ogrlicu 
nazivanu po obliku bulla zato što je slična mjehuru od vode? i haljinu s 
grimiznim obrubom. 

Kraljevi nisu odmah zajedno vijećali nego najprije svaki za se sa 
svojom stotinom, a kasnije su sve sazivali na jedno mjesto kao sada. 
Stanovao je Tacije gdje je sada hram Monetin,* a Romul kod takozvanih 
Stuba lijepe obale; to je ondje gdje se s Palacija silazi k Velikom 
hipodromu.“ Rekoše da je tu također izrastao onaj sveti drijenak o kojem 
se priča da je Romul jednom, iskušavajući snagu, s Aventina izmetnuo 
koplje koje je imalo drenkovo držalo, a oštrica se zarila duboko i nitko 
nije bio kadar izvući koplje premda su pokušavali mnogi, ali u plodnoj 
zemlji potjera drvo mladice i izraste golemo drenkovo stablo. Oni koji 
dođoše za Romulom ogradiše ga zidom jer su ga čuvali i štovali kao da je 
jedna od najvećih svetinja. Kad bi se kojem posjetiocu činilo da drvo nije 
bujno ni zeleno nego kao da vene i gine, smjesta bi svakome koga bi sreo 
dovikivao, a oni su, kao đa je požar, vikali: »Vode!« i odasvud su trčali 
noseći na ono mjesto pune sudove vode. Ali kad je Gaj Cezar," kako vele, 
popravljao stepenice oko ograde i kad su radnici raskapali okolicu, 
promaklo im je da su jako oštetili korijenje, te je drvo uvenulo.? 


21. Sabinjani tada prihvatiše rimske mjesece o kojima je koliko je 
trebalo napisano u Numinu životopisu;? Romul se pak posluži njihovim 
izduženim štitovima i izmijeni svoje i rimsko naoružanje jer su Rimijani 
prije nosili okrugle argivske štitove.'““ Svetkovali su i žrtvovali zajedno i 
nisu dokinuli nijednu od svetkovina što ih je dotada slavio jedan ili drugi 


ROMUL Ti 


narod, nego su još uveli nove kao što su Matronalije na spomen ženama 
zbog završetka rata, pa Karmentalije.'"! Za Karmentu misle neki da je 
Suđenica koja odlučuje o ljudskom porodu ; zato je i štuju majke. Drugi 
pak kažu da je bila žena Arkađanina Euandra,!“ gatarka i nadahnuta 
proricateljica u stihovima, zbog čega je dobila nadimak Karmenta 
(stihove, naime, nazivaju carina); a pravo joj je ime bilo Nikostrata. I u 
tome postoji slaganje; ali neki vjerodostojnije tumače Karmentu kao onu 
koja je »lišena uma« zbog mahnitosti u proročkome zanosu. »Biti lišen« 
kažu, naime, Rimljani carere a »um« nazivaju mens. O Parilijama već je 
bilo riječi,!* Što se pak tiče Luperkalija, po vremenu njihova svetkovanja 
moglo bi se učiniti da su imale karakter čišćenja; obavljaju se, naime, u 
nepovoljne dane!“ mjeseca februara čije bi se ime moglo protumačiti kao 
»mjesec čistilac«!* pa su i sam dan svetkovine od starine zvali febratom. 
Ali ime te svetkovine znači isto što i helenske Likeje.!“* Zato se čini da je 
prastara i da potječe od Arkađana iz Euandrove!" pratnje. Doista, to je 
tumačenje općenito prihvaćeno jer je moguće da je ime nastalo po vučici!? 
koja je dojila Romula i Rema. A pored toga vidimo da Luperci!" počinju 
svoj trk oko grada odande gdje kažu da je Romul bio izložen. Ali ono što 
se pri tome obredu radi takvo je da mu je teško dokučiti razlog. Kolju, 
naime, koze, zatim do njih dovedu dva dječaka plemenita roda pa jedni 
okrvavljenim nožem dodiruju njihova čela a drugi odmah prinose mlije- 
kom okvašenu vunu i njom ih otiru. Kad ih otaru, dječaci treba da se 
smiju. A onđa razrežu kozje kože pa trče goli samo s pojasima oko bedara 
a kožom udaraju koga god sretnu.'" Mlade se pak žene ne uklanjaju 
udarcima jer drže da im pomažu za trudnoću i lak porod. Osobitost je te 
svetkovine i to što Luperci žrtvuju psa. 

Neki Buta, zapisujući u elegijskim distisima fantastična objašnjenja 
postanka rimskih običaja, kaže da su Romul i Rem, svladavši Amulija, puni 
veselja u trku dojurili do mjesta gdje im je nejakima vučica podala sisu, te 
da je svetkovina oponašanje one trke pa zato trče dječaci plemenita roda 


Tukući koga god sretnu k'o onda, iz Albe kad ono 
Goli dršeći mač trčahu Romul i Rem!!! 


I, kaže Buta, to što primiču krvavi mač znamen je onda prolivene krvi i 
opasnosti, a čišćenje mlijekom spomen na hranjenje blizanaca. Gaj Acilije 
pak izvješćuje da je Romulu i njegovu bratu jednom prije osnivanja grada 
nestala stoka; i pomolivši se Faunu,'! veli, pohitali su u potragu goli da 
im ne bi dodijavao znoj; i to je razlog što Luperci trče naokolo goli. Ako 
je ta žrtva rađi očišćenja, mogao bi tko reći da se žrtvuje pas kao prikladna 
žrtvena životinja; jer i Heleni u svojim obredima čišćenja iznose štenad 
radi pokapanja i na mnogo mjesta vrše takozvano »žrtvovanje i nošenje 
naokolo štenadi«.!!? A ako se ti obredi obavljaju kao žrtva zahvalnica 
vučici što je othranila i spasila Romula, nije neumjesno što se žrtvuje pas: 
ta on je neprijatelj vukovima; osim ako, Zeusa mi, to nije kazna toj 
životinji što dosađuje Lupercima dok trče. 


22. Priča se da je i obredno štovanje vatre prvi uveo Romul, te da je 
odabrao svete djevice Vestalke da je čuvaju. Drugi to pripisuju Numi,!!** 

premda inače pripovijedaju da je Romul bio osobito bogobojazan i osim 
toga izvješćuju da je bio vješt gatanju, te da je radi gatanja nosio takozvani 
lituus, a to je zakrivljen štap kojim motrioci ptica određuju dijelove 
nebeskog svoda.!!“ Štap se čuvao .na Palaciju dok ga nije nestalo za galske 
provale kad je pao grad. Kad su barbari bili istjerani, nađen je, kažu, 
neoštećen duboko pod pepelom premda je sve drugo oko njega od vatre 
propalo i bilo uništeno.!!? 


Romul je propisao ačke zakone od kojih j je oštar onaj koji ne dopušta 
ženi da ostavi muža, ali dopušta mužu da otjera ženu zbog trovanja, 
podmetanja djece!* ili preljuba. Otpravi li je tko zbog drugog razloga, 
jedan će dio imetka pripasti ženi, a drugi Cererinu"" hramu; a tko 
god otpusti ženu, treba da žrtvuje podzemnim bogovima. Čudno je što - 
Romul nije odredio nikakvke kazne za oceubojice, nego je oceuboj- 
stvom nazvao svako ubojstvo kao da je već to prokletstvo, a pravo 
oceubojstvo nemoguće. I kroz dugo se razdoblje učinilo da s pravom 
nije predvidio takav zločin. Ta isteklo je gotovo šesto godina a da nitko 
u Rimu nije takvo što uradio, nego se pripovijeda da je poslije Hanibalova 
rata Lucije Hostije prvi postao oceubojica. To je, međutim, dovoljno o 
tome. 


23. Pete godine Tacijeva kraljevanja sretnu neki kraljevi rođaci i 
suplemenici putem poslanike koji su išli iz Laurenta u Rim pa im 
pokušaju silom oteti novce,!!* a kad se ovi nisu dali nego su se branili, 
ubiju ih. Za to drsko i strašno nedjelo Romul je smatrao da treba smjesta 
kazniti krivce, ali je Tacije to osujećivao i otezao s kažnjavanjem. I to je 
bio jedini uzrok otvorenu razdoru među njima; a u svim su ostalim 
stvarima, držeći se reda, u najvećoj mjeri vladali zajednički i u slozi. 
Rođaci pak ubijenih, kako zbog Tacija nisu mogli doći do zakonske 
pravde, ubiju ga navalivši na nj dok je u Laviniju s Romulom žrtvovao, 
a Romula, kao pravedna čovjeka, isprate želeći mu svako dobro. A on, 
ponijevši Tacijevo tijelo, pokopa ga časno te počiva kod takozvanog 
Armilustrija'" na Aventinu, ali ubojstvo nikako ne kazni. Neki pisci 
izvješćuju da se grad Laurent prepao i izručio Tacijeve ubojice, a Romul 
ih pustio rekavši da je krv krvlju okajana. To je potaklo naklapanje i 
rođila se sumnja da mu je bilo drago što se riješio druga u vlasti, ali se 
prilike nisu poremetile niti su se Sabinjani pobunili, nego su ga i dalje 
poštivali, jedni iz naklonosti prema njemu, drugi u strahu od njegove 
moći, a treći opet zato što su u njega gledali kao u milostiva boga. 

A štovao je Romula i mnogi strani svijet; stari su Latini, poslavši k 
njemu, sklopili prijateljstvo i savezništvo. Fidena pak, grad susjedan 
Rimu, osvoji,!“ kako neki kažu, poslavši iznenada konjanike i rekavši im 
neka podsijeku šarke na vratima, a onda se neočekivano pojavivši osobno; 
ali drugi kažu da su stanovnici Fidene prvi navalili, odvukli plijen i silno 
poharali zemlju i predgrađa, a Romul im je postavio zasjedu, mnogo njih 
posmicao i zauzeo grad, ali ga nije uništio niti razorio, nego ga je učinio 
rimskom naseobinom poslavši onamo na aprilske Ide dvije tisuće petsto 
stanovnika. 

24. Poslije toga navali pošast donoseći ljudima iznenadnu smrt bez 
prethodne bolesti, a pogađala je i polja neplodnošću, a stoku jalovošću. 
U građu je kišilo kapljama krvi, te je neizbježne nevolje pogoršavao 
praznovjerni strah, Ali kako je ista nevolja stala snalaziti i stanovnike 
Laurenta, sad se činilo nesumnjivim da božji gnjev bije oba grada zbog 
pravde pogažene poslije umorstva Tacija i poslanika. I kad su jedni 
drugima predali ubojice i kaznili ih, nevolje se očevidno smiriše; Romul 
očisti grad žrtvama pomirnicama za koje izvješćuju da ih prinose još i 
danas na Ferentinskim vratima. 

A još prije prestanka pošasti navališe Kamerijci na Rimljane i 
preplaviše im zemlju misleći da se zbog nesreće koja ih je zadesila neće 
moći braniti. No Romul smjesta pođe na njih, svlada ih u bitki i poubija 
šest tisuća; i grad im osvoji, a polovicu preživjelih preseli u Rim, dok 
dvaput toliko rimskih naseljenika koliko je ondje preostalo Kamerijaca na 
sekstilske Kalende iseli iz Rima u Kameriju. Toliko mu je građana 
pretjecalo premda je Rim postojao tek šesnaest godina. Među drugim 
plijenom donese iz Kamerije i i mjedeni četveropreg, postavi ga u Vulkano- 
vu!“! hramu i dađe načiniti svoj lik kako ga ovjenčava Pobjeda. 


25. Tako je jačala rimska država pa su joj se slabiji susjedi 
podvrgavali i i bili zadovoljni ako su bili ostavljeni na miru; ali jaki su iz 
zavisti i straha držali da je ne treba trpjeti, nego da se treba odupirati 
njezinu rastu i obuzdavati Romula. Od Etruščana najprije su Vejani, koji 
su posjedovali prostranu zemiju i prebivali u veliku gradu, započeli rat! 
tražeći Fidenu za koju su tvrdili da pripada njima. A to nije bilo samo 
nepravično nego upravo smiješno jer tom gradu onda u opasnosti i u ratu 
nisu pritekli u pomoć, nego su pustili ljude da izginu a sada su tražili kuće 
i zemlju kad je to bilo u posjedu drugih. Kad im je Romul s prezirom 
tako i odgovorio, razđijeliše se na dvoje, te jednom vojskom udariše na 
trupe u Fideni, a drugom pođoše Romulu u susret. Kod -Fidene 
pobijediše dvije tisuće Rimljana, te ih sasjekoše, ali Romul ih potuče, te 
izgubiše preko osam tisuća ljudi. I ponovo se zametne boj kod Fidene; i 
svi se povjesničari slažu da je najveći dio posla obavio sam Romul 
pokazavši svaku moguću vještinu i odvažnost, te se činilo da je u njega 
snaga i brzina kudikamo veća od ljudske. Ali pusta je bajka što kažu neki, 
štaviše, posve je nevjerojatno: da je, pričaju naime, od četrnaest tisuća 
palih Etruščana Romul sam svojom rukom pobio preko polovice jer čini 
se da je i u Mesenjana bilo pusto hvalisanje kad su govorili o Aristomenu! 
da je triput prinio žrtvu za po stotinu ubijenih'“* Lakedemonjana. 

Kad je nastao bijeg neprijatelja, Romul pusti preživjele neka bježe, 
a sam krene u njihov grad. Ali oni, kako je poraz bio težak, ne uzmogoše 
se održati, nego, izmolivši mir, sklopiše savez i prijateljstvo na sto godina, 
te prepustiše Rimljanima velik dio svoje zemlje što ga zovu Septempagium, 
a to znači »Sedmožuplje«, zatim solane na rijeci Tiberu i predadoše 
pedeset talaca iz najodličnijih kuća, našto Romul proslavi i taj uspjeh na 
oktobarske Ide vodeći u trijumfalnoj povorci, uz silu drugih sužnjeva, i 
vođu Vejana, starca koji se u vođenju ratnih operacija pokazao nerazbori- 
tim i unatoč svojoj dobi neiskusnim. Zato još i sada, prinoseći žrtvu zbog 

kakve pobjede, vode preko Foruma na Kapitolij starca u dječačkoj togi 
preteksti objesivši mu dječju amajliju, a glasnik oglašuje: »Evo, Sardijci 
na prodajul« '“* Za Etruščane se, naime, priča da su doseljenici iz 
Sarda,!* a Veji su etrurski grad. 


26. To je bio zadnji rat što ga je Romul poveo. Poslije toga ni on ne 
izbježe onome što se zna desiti mnogima, štaviše osim malobrojnih svima, 
koji se uslijed velike i neočekivane sreće uzdignu do moći i sjaja: uznijevši 
se svojim uspjesima i prekomjerno se uzoholivši, zapuštao je demokratski 
duh i skrenuo na mrsko i mučno samovlašće i to najprije po vanjskome 
držanju kojim se zaogrtao. Oblačio je grimiznu tuniku, a povrh nje 
grimizom optočenu togu, dok je javne poslove obavljao sjedeći u počasnoj 
stolici s naslonom. Oko njega su uvijek bili momci zvani Celeres po brzini 
u vršenju svoje službe.!'*“ Drugi su pak išli pred njim tjerajući štapovima 
svjetinu s puta pripasavši remenje da odmah vežu one koje bi-im on 
zapovjedio. 

»Svezati« kazivali su Latini u staro doba ligare, a danas govore 
alligare; zato se prutonoše zovu »liktori«, a prutovi bacula, jer su se tada 
njima služili kao »batinama«.!“ No vjerojatno je da je »k« umetnuto, te 
se sada nazivaju Žlictores, dok se ranije zvahu Žitores jer su bili ono što se 
helenski kaže leitourgoi.!* Ta Heleni još i sada zovu ono što je javno Ičiton, 
a narod l4ds. 


27. Poslije smrti djeda Numitora i prelaza vlasti u Albi na nj Romul, 
ugađajući puku, predađe mu vladu, te je svake godine Albanima 
imenovao glavara. Time poduči i utjecajne ljuđe u Rimu, te su i oni tražili 
samostalnu vladu bez kralja; vladu u kojoj će se naizmjence slušati i 
vladati. Niti, naime, takozvani patriciji nisu imali udjela u državnim 
poslovima, nego im je kao odličje ostao samo naziv i nošnja, a više su se 
od običaja nego radi davanja mišljenja okupljali u vijećnici. Ondje su 
šutke slušali Romulove zapovijedi i odlazili samo s tom prednošću pred 
pukom što su ranije doznali njegovu odluku. Drugi su njegovi postupci 
bili od manjega značaja; ali kad je na koplju stečene zemlje sam na svoju 
ruku razdijelio među vojnike i vratio Vejanima taoce bez pristanka ili želje 
pairicija, učini se da on naprosto grubo vrijeđa senat. Stoga pade na senat 
sumnja i kleveta kad je Romula domala iznenada nestalo. A nestalo ga je 
na None u juliju, kako ga sada zovu, a u kvintilu,!“ kako su ga onda 
nazivali. O njegovoj smrti nije ostala nikakva sigurna niti općeprihvaćena 
vijest; zna se samo o datumu, kako je bilo ranije rečeno. Jer se još i sađa 
na taj dan radi štošta slično onome što se dogodilo toga dana. 

A ne treba se čuditi toj neizvjesnosti; iako je Scipion Afrički'*' umro 
kod kuće poslije ručka, nije se našao uvjerljiv dokaz o načinu njegove 
smrti, nego jedni vele da je preminuo prirodnom smrću budući da je bio 
po naravi boležljiv, po drugima se sam otrovao, a po trećima noću su u 
kuću provalili njegovi protivnici pa ga zadavili. A ipak je Scipion ležao 
mrtav na odru svima naočigled, te je tijelo kod svih koji su ga gledali 
budilo neku sumnju i nagađanje o onome što se dogođilo. No kako je 
Romu! naglo ostavio ovaj svijet, ni dio mrtva tijela, ni krpica odijela nisu 

bili viđeni. Jedni su nagađali da su se senatori u Vulkanovu hramu digli 
na ni, smakli ga i raskomadali tijelo, pa je svaki turio u njedra po ko- 
rad i odnio; drugi misle da Romula nije nestalo u Vulkanovu hramu, 
niti samo u prisutnosti senatora, nego da je upravo vani održavao 
skupštinu kod takozvane Kozje bare,'? a najedamput se u zraku do- 
godila čudna i neizreciva pojava i nevjerojatna promjena: suncu je 
pomrčao sjaj te nastade noć, ali ne blaga i mirna, nego odasvud udare 
strašni gromovi i bijesni udarci vjetra s pljuskom. Brojna se svjetina u 
međuvremenu rasprši u bijegu, a uglednici se zbiše jedni uz druge; kad 
se nevrijeme stišalo i sunce sinulo, a narod se opet skupio na isto mjesto, 
te stao željno tražiti kralja da ga vidi, uglednici, kažu, nisu dopuštali 
da ga traže i da se time bave, nego su sav narod nagovarali neka časti 
i štuje Romula kao božanstvo jer su ga bogovi uzeli k sebi i on će im 
umjesto dobra kralja biti milostiv bog. Mnoštvo se, stoga, razilazilo 
vjerujući tome i veseleći se u dobroj nadi u njegovu milost; ali bilo ih 
je koji su to ogorčeno i ljutito pobijali i time zadavali brige patricijima 
ocrnjujući ih da glupostima zasljepljuju narod, a sami su svojom rukom 
umorili kralja. 


28. Kažu da je tada došao na Forum čovjek, rođom prvi među 
patricijima, po karakteru najugledniji, uzdanik i prijatelj Romulov, jedan 
od doseljenika iz Albe, Juljie Prokul.!** Zaklevši se najvećim svetinjama, 
pod prisegom reče pred svima da mu se, dok je išao putem, Romul 
uzkazao dolazeći mu u susret, krasan i velik izgledom kao nikada prije, 
a u sjajnu i plamenu oružju. On se sam, reče, od toga prizora prepao i 
rekao: »Kralju, što ti se dogodilo ili što si naumio kad si nas patricije 
ostavio plijenom nepravednoj i opakoj svađi, a sav grad kao siroče u 
neizmjernoj tuzi?« Našto je, reče, on odgovorio: »Prokule, bogovima se 
svidjelo da toliko vremena proboravim među ljudima pa onda, pošto 
osnujem grad kojem je suđena najveća vlast i slava, da opet prebivam na 
nebu odakle sam došao. Nego zbogom i kaži Rimljanima neka uz hrabrost 
gaje i umjerenost pa će se vinuti do najveće ljudske moći. A ja ću biti vaše 
milostivo božanstvo Kvirin.« To se Rimljanima učini vjerođostojnim 
zbog govornikova značaja i zbog zakletve; štaviše, obuze ih ujedno i neko 
božansko nadahnuće nalik na mistični zanos: ta nitko se, kažu, ne 
usprotivi, nego se okaniše sumnje i klevete, pa se stadoše moliti Kvirinu 
i zazivati ga kao boga. 

To je nalik na legende što ih Heleni pripovijedaju o Prokonešaninu 
Aristeji i o Kleomedu Astipalejaninu.!** Za Aristeju, naime, kažu da je 
nastradao u nekoj valjarskoj radionici, pa kad su prijatelji došli po njegovo 
tijelo, nije mu bilo traga; neki pak putnici, vele, čim su se vratili s puta 
iz tuđine, kazivali su da su sreli Aristeju gdje ide u Kroton. A za 
Kleomeda, koji je bio divovske snage i stasa, a ćudi nepromišljene i 
mahnite, da je činio mnoga nasilja, a najzad da je u nekoj školi za dječake, 
udarivši šakom o stup koji je podupirao strop, prebio ga po sredini i srušio 
krov; pošto dječaci zaglaviše, gonjen, kažu, umakao je u velik sanduk i, 
zatvorivši poklopac, držao ga je iznutra tako da ga nisu mogli skinuti 
premda su se mnogi zajedno silom upinjali; a kad su sanduk razbili, nisu, 

vele, u njemu toga čovjeka našli ni živa ni mrtva. Zaprepašteni poslaše 
poslanike u Delfe a Pitija im reče: 


Posljednji je od heroja Kleomed Astipalejac. 


Priča se da je nestalo i Alkmenina!* tijela kad su je nosili na ukop, 
a na nosiljki se pojavio kamen koji je ondje ležao. Ukratko, kojekakve 
takve priče pričaju ljudi koji protiv vjerojatnosti pripisuju božanske crte 
onome što je po prirodi smrtno kao i onome što je božansko. 

U svakom slučaju, sasvim poreći vrlini božanstvenost bezbožno je i 
nisko, ali je opet ludo s nebom miješati zemlju. Treba, dakle, da se 
držimo sigurnoga i po Pindaru!* da dopustimo da 


tijelo sviju pokorava se svesilnoj smrti, 

al živ ipak ostaje neki života odsjaj; 

jer od bogova jedino dolazi to. 
Ta došlo je odande i onamo će se vratiti, ne s tijelom, nego kad se 
najvećma rastavi i odvoji od tijela i bude sasvim čisto, bez mesa i 
posvećeno. Jer po Heraklitu!* »suha je duša najbolja« koja izleti iz tijela 
kao munja iž oblaka. A okaljana tijelom i njime prožeta teško se, poput 
oteščale i maglaste pare, oslobađa i s mukom se vraća.!** Nipošto, stoga, 
ne smijemo tijelo dobra čovjeka protiv prirode otpravljati u nebo, nego 
moramo svakako vjerovati da kreposna duša po svojoj naravi i božanskoj 
pravdi ide od ljudi k herojima, od heroja k dobrim dusima,!'* a od dobrih 
duhova, ako se, kao kod svetih misterija, savršeno očisti i posveti, pa 
odbaci sve smrtno i čuvstveno, prelazi k bogovima, ne po zakonu 
državnome!“ nego po istini i pravoj razložitosti, i ondje nađe najljepši i 
najblaženiji kraj. 


29. Za ime Kvirin što ga je Romul dobio kažu jedni da znači isto što 
Enijalije,'“' po drugima da znači »građanin« zato što su i građane zvali 
Kvirićanima, a po trećima su, kažu, kopljani šiljak ili čitavo koplje stari 
nazivali quiris, pa zato, vele, zovu Herom Kviritskom njezin kip oslonjen 
o koplje, a pozdravljaju i Martovim imenom posvećeno koplje u Regiji! 
i kopljem kao počasnim darom odlikuju prve junake u ratu. Stoga je, 
kažu, Romul kao neki bog-ratnik ili kopljanik prozvan Kvirinom. Bilo 
kako bilo, svetište mu je podignuto na brežuljku koji se po njemu zove 
Kvirinal, a dan kad je on nestao zove se pučkim bijegom i Nonae 
capratinae jer onda iz grada silaze do Kozje bare!“ radi prinošenja žrtve; 
jer capra je njihova riječ za kozu. Dok polaze na žrtvovanje, izvikuju 
mnoga domaća imena, kao na primjer Marko, Lucije i Gaj, oponašajući 
onaj negdašnji bijeg i međusobno dozivanje u strahu i zabuni. 

Ali neki tvrde da to nije oponašanje bijega nego hirnje i užurbanosti 
pripisujući to sljedećoj zgodi. Kad su Gali zauzeli Rim, a Kamilo ih 
istjerao i kad se grad zbog slabosti još teško oporavljao, zavojštiše na nj 
mnogi od Latina s vođom Livijem Postumijem. Smjestivši vojsku 
nedaleko Rima, on posla glasnika s porukom da Latini žele oživjeti staro, 
već zamrlo prijateljstvo i srodstvo i novim ženidbama opet izmiješati 
rodove. Ako, dakle, Rimljani pošalju mnogo djevojaka i udovica, postići 

će mir i prijateljstvo kao što je ranije bilo sa Sabinjanima, uz jednake 
uvjete. Kad su to Rimljani čuli, bojali su se s jedne strane rata, a s druge 
su držali da predaja žena nije manje sramotna od ropstva. Dok su bili tako 
u neprilici, posavjetuje ih služavka imenom Filotida ili, kako neki kažu, 
Tutola, neka ne čine ni jedno ni drugo, nego neka lukavstvom izbjegnu 
i rat i predaju talaca. Lukavstvo je pak bilo u tome da samu Filotidu i s 
njom zgodne sluškinjice, lijepo odjevene kao slobodne žene, pošalju 
neprijateljima; zatim će Filotida noću dići baklju, a Rimljani neka dođu 
s oružjem i obračunaju se s usnulim neprijateljima. To je bilo učinjeno, 
jer su se Latini dali nagovoriti. I Filotida digne baklju s neke divlje 
smokve zastrvši je odostrag rupcima i zavjesama tako da je svjetlo 
neprijateljima bilo nevidljivo, a Rimljanima jasno vidljivo. Čim ga, dakle, 
Rimljani opaziše, odmah žurno pohitaju; zbog žurbe su jedan drugoga na 
gradskim vratima mnogo puta po imenu zvali. Napadoše neočekivano 
neprijatelje i svladaše ih, pa sada svetkuju tu svetkovinu kao sjećanje na 
tu pobjedu. A Nonae capratinae zovu se tako zato što Rimljani divlju 
smokvu nazivaju caprificus; tom zgodom goste žene izvan grada pod 
hlađom smokvinih grančica.“ Sluškinje se pak okupljaju obilazeći 
naokolo i igraju se, a potom se tuku i nabacuju kamenjem jedna na drugu, 
jer su i onda Rimljanima u boju pomogle i sudjelovale u borbi.!“ 

Te pojedinosti, dakle, prihvaćaju mnogi povjesničari, ali ono izviki- 
vanje imena kad zabijeli dan i odlazak do Kozje bare radi prinošenja žrtve 
čini se da pristaje više onoj pređašnjoj pripovijetki osim ako se, dakako, 
slučajno nisu obje zgode zbile istoga dana, ali raznih godina. A pripovijeda 
se da je Romul nestao s ovoga svijeta kad su mu bile pedeset četiri godine, 
a u tridesetosmoj godini kraljevanja. 


Bilješke 


i Grč. rhbmč »snaga«. 

2 Vidi Vergilijevu Eneidu V 604-699, 

* Po drugoj, vjerodostojnijoj predaji, raj je običaj omogućavao muževima da provjere da 
im žene nisu pile vina. 

* Po mitskoj predaji, doveo je Trojance u Italiju. 

* Grčki junak pod Trojom. 

* Lat. oblik imena Rima. Viđi i bilj. 1. 

? Odisejev sin Telemah. 

* Rimski bog rata. 

* Stanovnika grada Albe Longe jugoistočno od Rima. 

2 Tetija je po mitskoj predaji žena Okeanova. 

U Božica kućnog ognjišta. 

12 Živio je negdje u 4. st. pr. n. e. Peparet je kikladski otok. 

15 Najstariji rimski povjesničar; sudjelovao je u drugom punskom ratu; napisao je na 
grčkome povijest Rima od Enejina dolaska u Italiju do svog vremena. 

4 Vidi Livije 1, 3. 

'5 Očigledno protuslovlje s onim što se kaže u 22. glavi o Vestalkama uvođenje kojih se 
pripisuje ili Romulu ili Numi. 

*# Takvu bi živu zakopali. 

*' Lat. ruminafe »preživati«. 

% Vidi Livije 1, 4, 6-7. 

5 U Etičkim spisima 27382 Plutarh za nju veli da je bila kurtizana. 

2% Starinski termin što ga navodi Varon u značenju »prijevoz, otprema«. 

2 Tj. Circus Maximus. 

22 Gradić u Laciju. 

2 Vidi Livije 1, 5, 3 i dalje. 

% Živio je u Albi gdje i kralj Amulije. 

5 TJ Amulijeve straže, kad je izlazio iz dvora, 

25 Manipulariji znači naprosto »obični vojnici«. 

2 Vidi Livije 1, 6, 3 i dalje. 

* Otmica Sabinjanki: vidi 14. glavu. 

2 Ime ili vjerojatnije pridjev tvoren od grčke imenice dsvlon »azil, utočište«, 

% »Četverokutni Rim« obuhvaćao je u biti brijeg Palacij (Palatin). 

3 Vidi Livije 1, 7, 1. 

* Pribjegarke stih 226. Prijevod prema K. Racu. 

8 Vidi Livije 1, 7, 2. 

* Cecilije Metel Celer, konzul god. 60. pr. n. e. 

# Vrh brežuljka Aventina. Vidi 9. glavu. 

* Fausrulom i Plistinom. 

?" Prostor uz Forum gdje se narod okupljao u skupštinu. Mundus znači ili svemir ili jedan 
od njegovih glavnih dijelova, nebo, zemlju ili podzemlje. Jarak je simbolizirao ponor 
podzemlja. Augurski mundus (središte neba) stvarno je bio na Palaciju (Palatinu). 

* Od post viza« i moerus ( = murus) »zid«. 

* Ili Palilije: u čast pastirskoj božici Pales. 

# Po grčkome. 

“I Suvremenik Platonov. 

# God, 754, 

“ Marko Terencije Varon, »najučeniji Rimljanin«, živio je od 116. do 26. god. pr. n. e. 

“# God, 772. 

# Prosinac. 

“# Rujan. 

# Travanj. 

“ Između osam i devet sati izjutra. 

# Lat. legere »birati«. Prihvatljiva etimologija. 

50 Lat. senex »starac«. 

5! Lat. pater »otac«; vidi Livije 1, 8, 7. 

*? Došao je po jednoj priči iz Arkadije i osnovao još prije Romula grad na Palaciju (Palatinu). 

55 Lat. patres conscripti. Danas se smatra vjerojatnijim da epitet potječe odatle što su svi 
senatori bili upisani u isti registar, album senatorium. 

4 Vidi Livije 1, 9. 

#5 Kasno izjednačivanje koje prihvaća Livije. Konzo će prije biti zemno božanstvo, po 
nekima drevno italsko božanstvo poljoprivrede. 

5% Circus Maximus. 

" Žrtvenik je bio držan pod zemljom da označi skrivenost prirodnih procesa pri vegetaciji. 

# To je Livijevo mišljenje. Kurije su trideset odjeljaka na koje su bila podijeljena tri drevna 
rimska tribusa (plemena) radi političkih i vjerskih potreba. Vidi Livije 1, 13, 6 i dalje. 

* Rimski ljetopisac. Ancij je grad u Laciju. 

% Juba IL, kralj Numidije, kasnije Mauritanije. Cezar ga je zarobio poslije bitke kod Tapsa, 
a August mu vratio dio očevine. U Rimu se svestrano naobrazio i pisao povijest rimsku, 
libijsku, arapsku i asirsku. Umro je god. 19. n. e. 

*! Lat. prima »prva«. 

*# Grčka etimologija (posve bez osnova): izvodi se iz grč. aollćs »hrpimice, okupljen, 
sabran«. Nema nikakva razloga zašto bi Romulov sin imao ime izvedeno iz grčkoga. 

# Grč. ralasla. 

#29,30i31 (Etički spisi 285c). 

ke Sestilis, šesti mjesec u vrijeme kad je rimska godina počinjala martom pm Kasnije 
je po Augustu taj mjesec nazvan augustom. 

% Poljodjelska svetkovina nazvana vjerojatno po bogu Konzu. Sadržavala u i predstave u 
cirku. 

€ Prema Dioniziju Halikarnašaninu (Rimske starine 2), Sabinjani su tvrdili da potječu od 
spartanskih nezadovoljnika koji su, zlovoljni zbog Likurgove strogosti, napustili domo- 
vinu i naselili se u sabinskoj zemlji. 

& Vidi Livije 1, 10. 

# Vidi Propercije IV 6—16. 

"U Izvorno deblo drveta o koje se vješao plijen. Kasnije je dobio oblik monumentalnog 
spomenika. 

7! Ova je druga etimologija danas odbačena. 

2 Prema Liviju (4, 19, 1-5), bilo je to god. 436. 

75 Drugi ga zovu Viridomarom. Bilo je to god. 222. Vidi Marcelo 7, 

"4 Rimske starine 2, 34. 

5 Vidi Publikola 9. 

"e Vidi Livije 1, 11. 

7 Kralj Azije, živio od 382. do 301. 

7 Trački kralj koji je napustio Antonija i prešao Augustu. »Cezar« je Oktavijan August. 

? Djelo mu je izgubljeno. 

% Antigon iz Karista (na Eubeji), povjesničar, suvremenik Ptolemeja II Filadelfa. 

ŠI Prijevod K. Raca. 

# Prijevod K. Raca. Očigledna je — i lako razumljiva — zbrka i miješanje s galskim 
osvojenjem Rima. 

# Vidi Livije 1, 12. 

% Između Palacija i Kapitolija. 

#5 Forum je naprosto trg, središnje mjesto antičkoga grada. No kako je rimski središnji trg 

imao ogromno povijesno značenje i bio praktično političko središte svijeta kroz gotovo 
tisuću godina, u ovom je prijevodu ostavljen latinski naziv, 

% Kurcijevo jezero. 

# Regia znači »kraljevski dvor«, Poslije je bio nastamba dostojanstvenika koji se zvao rex 
sacrificulus, a prinosio je žrtve što ih je nekoć obavljao kralj. Vidi Numa 14, 

* Hram Veste stajao je u podnožju Palacija (Palatina), prema Forumu i Svetoj cesti, Do 
danas nije sigurno identificiran. 

# Vidi Livije 1, 13. 

2|s; glava. 

*I To je sabinski grad Kure (Cures). Etimologija je kozi biiva: ali plauzibilna je i druga po 
kojoj Kvirićani znači naprosto »članovi kurije«. 

* Običniji je oblik glagola cotre. 

%5 Bila je to polukugla od zlatna ili srebrna lima. 

** Junona Moneta, božica lijepih opomena; kako je ondje bila i državna kovnica novca, zove 
se i novac »moneta«. 

5 Grčki je tekst zacijelo iskvaren. Moralo se raditi o scalae Caci ili Kakovim stubama. 

* Cirku Maksimu. 

9 Kaligula. 

% Kaligula je mnogo toga restaurirao, a još više namjeravao restaurirati. 

* Glava 18. i 19. 

1% Argivski je štit izdužen četverokut dok je sabinski okrugao. 

01 Karmentalije su bile 11. siječnja. 

12 Vidi Plutarhova Rimska pitanja 56 (Moralia 278b-c) i Livije 1, 7, 8. 

1% TJ 12. glavi. Parilije (točnije Palilije, u počast božice stada Pales) bile su 21. travnja, 

14 Dies nefasti; to su bili prvih 15 dana veljače (februara). U te je dane bilo zabranjeno 
sudovanje. Zadnji, 15. dan bile su Luperkalije, veseli »nepovoljni« dan. 

15 Lat, februare »čistiti«. 

1 Arkađani su tom svetkovinom slavili Zeusa Likeja (»Svjetlo, Svijetloga«). 

107 Mitski osnivač Palancija u podnožju brežuljka Palacija, kasnije obuhvaćena Rimom. Vidi 
Livije 1, 5, 1-2. 

1 Lat, lupa »vučica« (grč. Bikaina). 

1 Svećenici Fauna, rimskog Pana, 

10 Vidi Antonije 12. 

NI Prijevod prema K. Racu. 

12 Šumsko božanstvo (odgovara grčkome Panu). 

1 Grč. periskylakismoi, žrtve pri kojima su ubijali i nosili naokolo štenad. 

l13a Vidi Numa 9. i 10. 

14 Augur je na uzvisini poslije ponoći zakrivljenim štapom nacrtao dvije crte, jednu od juga 
prema sjeveru, a drugu od istoka prema zapadu, Zatim bi paralelama s tim crtama 
obilježio četverokut u koji bi sjeo i čekao znakove. Ako su dolazili s istoka, bili su 
povoljni, ako sa zapada, nepovoljni. Crtama odijeljeni dijelovi nebeskoga svoda izvorno 
su bili templa; zemaljski templum (»hram«) samo je projekcija nebeskog templuma. 

15 Vidi Kamilo 32. 

ti6 TU rukopisima stoji: »zbog trovanja djece ili podmetanja ( = krivotvorenja) ključeva« što 
neki tumače tako da je muž jedini gospodar imanja. U gornjem prijevodu usvojena je 
Cobetova emenđacija teksta. 

1 Cerera je božica poljodjelstva. 

1 Vidi Livije 1, 14, 1-3. 

1? Taj naziv označuje i čišćenje vojske (oružja) dne 19. listopada i mjesto gdje se ono vršilo. 

120 Vidi Livije 1, 14, 4-11. 

PI Bog vatre (grčki Hefest). 

12 Vidi Livije 1, 15, 1-5. 

13 Aristomen je bio junak drugoga mesenskog rata koji je trajao od 685. do 674. 

H# Grč, hekatomphćnia, žrtva zahvalnica za 100 ubijenih neprijatelja. 

"5 Ali to možda potječe iz kasnijeg doba kad je Tiberije Grakho osvojio Sardiniju pa se 
roblje kupovalo odande (Sardijac može značiti i Sardinijca). 

126 Porijeklo Etruščana je nejasno. 

12 Vidi glavu 10. i Livije 1, 15, 8. 

ME Grč. bakterfai, Za takve grčke etimologije latinskih riječi vidi 15. glavu i bilješku. 

15 Od leit6s »narodni« i ćrgon »djelo«. Od toga danas liturgija. Leiturgoi znači doslovno 
»službenici naroda«. 

1% Peti mjesec brojeći od ožujka (lat. guingue »pet«) kojim je isprva počinjala rimska godina. 
Kasnije je nazvan julijer u počast Juliju Cezaru. 

BI Radi se o Scipionu Emilijanu (Mlađem) koji je umre 132. god., vjerojatno umoren. 

152 Tu je kasnije bio podignut Flaminijev cirk. Vidi Livije 1, 16, 14. 

183 Vidi Livije 1, 16, 5-8. ' 

134 Prokonez je otok u Propontidi (danas Marmara u Mramornome moru); Astipaleja je 
jedan od otoka Sporada. Za Aristeju vidi Herodot 4, 14 i dalje, za Kieomeda Pausanija 
9, 6 i dalje, 

185 Alkmena, Heraklova mati. 

2 Fragment izgubljene pjesme. Prijevod je u ritmiziranoj prozi (ili slobodnom stihu) jer je 
veoma teško reproducirati kompliciran lirski metar izvornika (a neki misle da se i ne 
radi o doslovnom citatu nego prepričavanju). 

17 Filozof jonske škole, živio oko 513? u Efezu. Po njemu, duša je iskra božanske vatre. 

13 Onamo odakle je došla. 

1? »Demonima«; Plutarhu draga ideja koju on razvija na više mjesta u svojim Etičkim 
spisima. 

40 Kao rimski carevi. 

41 Bog rata. 

"42 Drevna Numina palača na Svetoj cesti, kasnije sjedište svećenika koji se zvao rex 
sacrificulus i prinosio žrtve kao nekad kralj. Po drugima, ondje je prebivao pontifex 
maximus, vrhovni svećenik u Rimu. 

145 Dar. Caprae palus. 

4 U sjenicama. 

165 Vidi Kamilo 33. 


Usporedba Tezeja i Romula 


1. To su, dakle, spomena vrijedni podaci što smo ih uspjeli doznati 
o Romulu i Tezeju. Prije svega, očevidno je da je Tezej od svoje volje, 
jer nitko ga nije silio, posegnuo za velikim djelima premda mu je bilo 
moguće preuzeti ne baš neznatnu vlast i bez straha kraljevati u Trezenu. 
Romul je, međutim, bježao od svog ropstva i prijeteće kazne, te je po onoj 
Platonovoj: baš od straha postao junak i iz bojazni da ne pretrpi ono 
najgore dao se od nevolje na izvršavanje velikih podviga. Nadalje, najveće 
je Romulovo djelo što je ubio jednog tiranina, onoga u Albi, dok su 
Tezeju Skiron, Sinis, Prokrust i Korinet bili samo uzgredna djela i 
pripreme: ubijao ih je, kažnjavao i oslobađao Heladu od strašnih silnika 
još prije nego je itko od onih koje je on izbavljao znao tko je. Tezej se 
mogao mirno voziti morem u Atenu bez ikakvih neprilika s gusarima, a 
Romul nije smio mirovati dok je Amulije bio živ. A važan je dokaz tomu 
ovo: Tezej se zbog drugih digao na zlotvore a da njemu samome nitko 
nije učinio ništa nažao, a Romul i Rem su slabo marili što tiranin svima 
nanosi nepravdu dokle god sami nisu od tiranina trpjeli zlo. Pa doista, 
ako je velika stvar to što je Romul u boju sa Sabinjanima dopao rane, što 
je ubio Akrona i u bitki svladao mnoge neprijatelje, moguće je tim 
podvizima uz bok staviti Tezejev boj s Kentaurima i borbu s Amazonka- 
ma. A što se Tezej pokazao smionim u vezi s kretskim dankom, bilo da 
se predao kao hrana nekakvoj nemani, kao žrtva na grobu Androgejevu 
ili - a to je najblaža verzija onoga što se pripovijeda — u službu osionih i 
neprijateljskih ljudi pa je dobrovoljno odjedrio s djevojkama i mladićima, 
nitko ne bi mogao iskazati kolika je to smionost, velikodušnost ili 
požrtvovanje za opće dobro ili pak želja za slavom i vrlinom. Stoga se, 
meni bar, čini da filozofić ne definiraju loše ljubav kao pomaganje 
bogovima u zbrinjavanju i spasavanju mladih. Ta Arijadnina se ljubav 
čini da je bila više nego išta božje djelo i sredstvo da se spasi Tezej. I nije 
pravo karati nju što se zaljubila, nego se treba čuditi što nisu svi muškarci 
i sve žene osjetili takva čuvstva; ako je pak samo ona doživjela tu strast, 
ja bih, što se mene tiče, rekao da je s pravom bila dostojna da je bog ljubi 
jer je voljela lijepo i dobro i ljubila najveće vrline u muškarca. 


2. Obojica su po svojoj prirodnoj sposobnosti bili državnici, ali 
nijedan od njih nije zadržao do kraja kraljevski način upravljanja. Udaljili 
su se od njega i izvršili promjenu, jedan u pravcu demokracije, drugi 
samovlašća, počinivši tako istu pogrešku premda suprotnim postupcima. 

Jer vladar mora prije svega čuvati samu vlast, a čuva je ne manje kad se 
uzdržava od onoga što ne dolikuje nego kad se drži onoga što dolikuje. 
Tko olabavljuje ili pojačava svoj autoritet, nije više kralj ni vladar nego 
postaje ili demagog ili despot i ulijeva podanicima ili mržnju ili prezir. Ali 
ipak, čini se da je ono prvo pogreška koja proistječe iz blagosti i 
čovjekoljublja, a ova druga iz sebičnosti i surovosti. 


3. Ali opet, ako ne valja nesreće sasvim pripisivati sudbini, nego u 
njima kao uzrok tražiti različite ćudi i strasti, neka nitko ne brani ni to 
što je Romul učinio bratu ni što Tezej sinu u nepromišljenoj naglosti i u 
prebrzu i nerazumnu gnjevu, premda povod koji je potakao srdžbu većma 
opravdava onoga koji je prevršio mjeru zbog većega uzroka kao od težega 
udarca.* Za Romula, koji se zavadio s bratom kad je raspravljao i 
razmišljao o općem dobru, nitko ne bi mogao povjerovati da mu je 
najednom razum zaslijepila tolika strastvena ljutnja. Tezeja je pak zavela 
ljubav, ljubomora i kleveta žene, a tome se odrvalo posve malo ljudi. Još 
je važnije što se Romulov bijes izvrgao u djelovanje i čin veoma nesretna 
ishoda, a Tezejev je gnjev dopro samo do riječi, grdnje i staračke kletve, 
a čini se da su ostale nesreće bile mladiću suđene. Na temelju toga mogao 
bi čovjek dati svoj glas za Tezeja. 


4, No Romulu je ponajprije velika prednost to što se od najneznatni- 
jega početka vinuo do visoka položaja. Jer on i brat mu, koji su bili 
nazivani robovima i djecom svinjara prije nego što su se domogli slobode, 
oslobodili su gotovo sve Latine stekavši istovremeno najljepša imena: 
krvnici neprijatelja, spasioci roda, kraljevi plemena i osnivači gradova; ne 
preseljivači kao Tezej, kad je ono od mnogih naselja sastavljao i gradio 
jedno, a rušio mnoge gradove koji su nosili imena po starim kraljevima i 
herojima. Romul je to, doduše, radio kasnije kad je neprijatelje prisiljavao 
da ruše i satiru svoje domove i prisjedinjuju se pobjednicima. On isprva 
nije mijenjao niti povećavao grad koji je već postojao,* nego ga je stvarao 
iz ničega i stjecao ujedno sebi zemlju, domovinu, kraljevstvo, rod, brak, 
svojtu a da nije nikoga uništavao niti upropaštavao, već je bio dobrotvor 
ljudima bez doma i ognjišta koji su htjeli biti narod i građani. Razbojnike 
i zločince, istina, nije ubijao, ali je u ratu pridobio narode, pokorio 
gradove i proslavio trijumf nad kraljevima i vojskovođama. 


5. Osim toga, i počinitelj Remova ubojstva prijeporan je i većinu 
krivnje prebacuje na druge; s druge strane, Romul je očevidno spasio od 
pogibije majku, a djeda, koji je neslavno i nečasno trpio podložništvo, 
posadio je na Enejino prijestolje. I svojevoljno mu je učinio mnogo dobra, 
a naškodio mu nije ni nehotice. Što je pak Tezej zaboravio i zanemario 
nalog o jedru, to bi, mislim, jedva skinuio s njega optužbu zbog 
ocoubojstva, pa branio ga tko makar kako dugo pred popustljivim 
sucima. Doista, i neki atički pisac, uvidjevši da je preteško braniti Tezeja 
onima koji to žele, izmišlja da se Egej, kad se lađa primicala, žurno trčeći 
na akropolu đa je vidi, spotakao i pao niz stijenu kao da nije imao pratilaca 
ili kao da je na putu k moru, kojem je hitao, bio bez pratnje ikakve 
služinčadi ! 

6. Pa i za Tezejeve krivice u vezi s otmicom žena nema prihvatljiva 
opravdanja. Kao prvo, bile su učestale: ugrabio je Arijadnu, Antiopu, 
Trezenjanku Anaksu, a poslije svih Helenu, on ocvao nju koja se još nije 
razvila nego je bila nedorasla i nezrela, dok je on već prevalio dob i za 
zakonit brak. Zatim zbog motiva — neudate kćeri trezenske, lakonske i 
amazonske zacijelo nisu bile. dostojnije da mu rode djecu od kćeri 
Erehtejevića i Kekropovića u Ateni. To budi sumnju da je tako postupao 
od obijesti i iz požude. Romul pak ponajprije, premda je ugrabio gotovo 
osam stotina žena na broj, uzeo je ne sve nego samo jednu, kako kažu, 
Hersiliju, a druge je porazdijelio neoženjenim sugrađanima. Zatim je 
štovanjem, ljubavlju i pravičnim postupanjem prema ženama poslije 
otmice pokazao da je ono nasilje i krivica bila najljepše i najveće 
državničko djelo za ujedinjenje. Tako je on izmiješao jedan s drugim, 
stopio oba naroda i svojoj državi pribavio izvor buduće odanosti i moći. 
Vrijeme je svjedok poštovanja, ljubavi i postojanosti što ih je on usadio u 
bračnu vezu. Ta u dvjestotrideset godina niti se muž usudio napustiti 
zajednicu sa ženom niti žena s mužem; kao što u Helena samo pravi 
čudaci od učenosti mogu imenovati prvoga ubojicu oca ili majke, tako svi 
Rimljani znaju da je Spurije Karvilije prvi otpravio ženu okrivivši je da 
je nerotkinja. A pored tolikog protoka vremena i rezultati njegovih djela 
svjedoče za Romula. Zbog te su, naime, ženidbe kraljevi učinili vlast 
zajedničkim dobrom, a oba naroda dobiše građanska prava. Tezejevi 
brakovi, naprotiv, nisu Atenjanima donijeli nikakvo dobro ni sporazum s 
bilo kime, nego neprijateljstva, ratove i klanja građana, te su napokon 
izgubili Afidnu i sudbini koja je zbog Aleksandara zadesila Trojance jedva 
izmakli po samilosti neprijatelja zato što su pali pred njih ničice i zazvali 
bogove. Tezejeva majka, dođuše, nije došla u pogibelj, ali stvarno je 
doživjela isto što i Hekaba* kad ju je ostavio i zanemario sin osim ako 
zgoda s njezinim sužanjstvom nije izmišljena, kao što bi morala biti laž i 
ta priča, kao i većina ostalih. Pa i u onome što se priča o božanstvu u 
životu obojice ima velika razlika: Romul se spasio po velikoj milosti 
bogova, a proroštvo koje je Egeju reklo da u tuđini ne dira žene čini se 
da pokazuje da je do Tezejeva rođenja došlo protiv volje bogova. 


! Fedon 68 D. Sokrat naziva »od straha hrabrima« one koji se suočuju sa smrću iz straha 
od većih zala. 
* Polemon koga citira u Etičkim spisima 780 a. 
3 Iz ljubomore prokleo je sina Hipolita, a Posejdon je iz mora poslao bika od kojeg su se 
Paca Hipolitovi konji te je ovaj jadno zaglavio. 
ena trojanskoga kralja Prijama koja je poslije pada Troje postala ropkinjom. 


LIKURG 


(po mitskoj kronologiji 
reformirao spartanski ustav 884. pr. n. e.) 


1. O zakonodavcu Likurgu ne može se reći uglavnom ništa što nije 
sporno: i o njegovu rođenju, i o putovanjima, i o smrti, i povrh svega o 
njegovoj zakonodavnoj i državničkoj djelatnosti postoje različiti izvještaji, 
a najmanje ima slaganja o vremenu kad je živio. 

Jedni kažu da je vrijeme pune njegove zrelosti palo istovremeno kad 
i Ifitovo! i da je zajedno s njime uveo olimpijsko primirje;* među tima je 
i filozof Aristotel koji navodi kao dokaz disk u Olimpiji na kojem se čuva 
zapisano Likurgovo ime.* Ali oni, koji vrijeme računaju redoslijedom 
kraljeva u Sparti, kao Eratosten“ i Apolodor, dokazuju da je Likurg bio 
mnogo stariji od prve olimpijade.“ Timej" pak nagađa da su u Sparti bila 
dva Likurga koja nisu živjela u isto vrijeme, pa da su jednome od njih 
dvojice zbog njegove veće slave pripisana djela obojice; k tome stariji, 
misli on, nije bio vremenom življenja daleko od Homera, a neki čak tvrde 
i da se susreo s Homerom oči u oči. Ksenofont* također pretpostavlja 
veliku starinu u odlomku gdje kaže da je taj čovjek živio u vrijeme 
Heraklovića. Po rodu, dakako, i posljednji su spartanski kraljevi bili 
Heraklovići, ali Ksenofont očito želi pridržati ime Heraklovića za one 
prve i neposredne Heraklove potomke. 

Pa ipak, premda povijest tako tapka u mraku, pokušat ću izložiti 
prikaz toga čovjeka slijedeći pisce kod kojih ima najmanje proturječja ili 
one koji imaju najpriznatije svjedoke za ono o čemu pišu. Tako? i pjesnik 
Simonid!" kaže da Likurgu otac nije bio Eunom nego Pritanis čiji su 
sinovi bili Likurg i Eunom, dok većina pisaca uopće ne izvodi njegovo 
porijeklo na taj način, nego je, kažu, Aristodem, sin Proklov, imao sina 
Soisa, Sois Euriponta, ovaj Pritanisa, od ovoga je potekao Eunom, dok je 
Eunom od prve žene imao Polidekta, a od druge mlađega sina Likurga, 
kako izvješćuje Dieutihida!" po kome je Likurg šesto koljeno od Prokla, 
a jedanaesto od Herakla.!! 


2. Od njegovih je predaka najviše divljenja pobudio Sois!* pod čijim 
su žezlom Spartanci učinili helote'? svojim robovima i prisvojili mnogo 
zemlje otete Arkađanima. Pripovijeda se o tom Soisu i to da se, opsjednut 
od Klitorijaca'* na tešku i bezvodnu mjestu, obvezao da će im vratiti 
oružjem osvojenu zemlju ako se i on sam i njegovi ljudi napiju iz obiižnjeg 
vrela. Pošto su se obje strane zaklele na taj dogovor, skupivši svoje ljude, 
nudio je kraljevsku čast onome koji se ne napije; kako, međutim, nijedan 
ne izdrža, nego se svi napiše, Sois poslije sviju sam siđe k vodi i samo se 

njom poprska dok su još neprijatelji bili nazočni, pa onda, vele, otiđe i 
zadrži zemlju uz obrazloženje da se nisu svi napili.! . 

Ali premda je iz tih razloga izazivao divljenje, nisu njegovu kraljevsku 
lozu nazvali po njemu nego po njegovu sinu Euripontovićima, jer se čini 
da je Euripont prvi olabavio pretjerani apsolutizam svoje kraljevske vlasti 
nastojeći steći popularnost i naklonost mnoštva. No kako je uslijed toga 
popuštanja narod postajao preuzetan, a od kasnijih su kraljeva jedni bili 
omraženi jer su ugnjetavali puk, dok su drugi trpjeli sve njegove hirove 
bilo iz želje da mu ugađaju ili iz slabosti, bezakonje i nepokornost 
zavladaše nadugo Spartom; zbog toga i oca Likurgova, koji je tađa bio 
kralj, zadesi smrt. Dok je nastojao zaustaviti neku svađu, zaglavi od 
udarca kuhinjskim nožem ostavivši prijestolje svome starijem sinu Poli- 
dektu. 


3. Kad je za kratko vrijeme i ovaj umro, trebalo je, kako su svi 
mislili, da kraljuje Likurg; i sve dok se nije pokazalo da je žena njegova 
pokojnog brata trudna, on je i bio kralj. Ali čim je doznao za to, on objavi 
da prijestolje pripada djetetu ako bude muško, a sam je upravljao 
državom kao kraljev skrbnik. Skrbnike kraljeva bez oca Lakedemonjani 
nazivahu prodikoi.'* Kako mu je, međutim, ta žena slala tajne poruke i 
iznosila prijedloge hoteći uništiti nerođeno dijete pod uvjetom da se on 
oženi njome kad bude kralj Sparte, zgadi mu se takav njezin karakter, ali 
ne odbije njezinu ponudu nego, pretvarajući se da je odobrava i prihvaća, 
reče da nije potrebno da upropašćuje zdravlje i dovodi u opasnost svoj 
život izazivajući otrovnim sredstvima pobačaj; on će se, naime, pobrinuti 
da porod bude odmah uklonjen. Navevši tako žensku da dočeka porođaj, 
kad dozna da je pri rađanju, posla efore i nadziratelje za vrijeme njezinih 
trudova kojima je bilo naređeno da dijete, bude li žensko, predaju 
ženama, a bude li muško, donesu njemu bez obzira na to što on radio. 
Baš dok je bio za večerom s najvišim zvaničnicima rodi se muško dijete; 
i dođoše poslužitelji donoseći mu dječačića. A on, prihvativši ga, kako se 
pripovijeda, i rekavši nazočnima: »Kralj vam se rodio, Spartanci !«, položi 
ga na kraljevo mjesto i dade mu ime Harilaj zato što su svi prisutni bili 
“prepuni radosti!“ izražavajući glasno divljenje veličini njegova duha i 
njegovoj pravednosti. Ali i u drugom je pogledu uživao štovanje svojih 
sugrađana i, ako je i bilo ljudi koji su mu se pokoravali kao kraljevu 
skrbniku i čuvaru kraljevske vlasti, još ih se više našlo koji su mu se 
pokoravali zbog njegovih vrlina, te rado i spremno izvršavali ono što im 
je on nalagao. 

Bilo je, međutim, i takvih koji su mu zavidjeli i nastojali se 
suprotstavljati usponu k moći tako mlada čovjeka, osobito pak rođaci i 
prisni prijatelji kraljeve majke za koju se njima činilo da joj je nanijeta 
uvreda, dok je njezin brat Leonida, izruživši jednom odveć drsko 
Likurga, čak natuknuo da pouzdano zna da Likurg ima jednom biti 
kraljem budeći tako sumnjičenja i pripremajući unaprijed tlo za objedu 
da se Likurg urotio protiv kraljeva života za slučaj da se malome kralju 
nešto dogodi. Neke priče takve vrste puštala je u opticaj i kraljica majka; 
kako mu je sve to dodijavalo i kako je bio u strahu od nesigurne 

budućnosti, odluči izbjeći sumnjičenje tako da otputuje iz zemlje i nastavi 
s lutanjem sve dok njegov sinovac, došavši u zrelu dob, ne rodi sebi 
nasljednika na prijestolju. 

4. Otplovivši s tom namjerom, najprije stiže na Kretu; i proučivši 
tamošnja ustavna uređenja i došavši u dodir s najuglednijim ljudima, 
pozavidje im na nekim zakonima i preuze ih da ih prenese kući i ondje 
primijeni; a bilo ih je i takvih za koje osjeti samo prezir. Sklonuvši ga 
ljubeznošću i prijateljstvom, otpremi u Spartu jednoga od ljudi koji su 
ondje bili smatrani mudrim državnicima, Talesa,!* prividno obična 
lirskog pjesnika koji je to svoje umijeće upotrijebio kao krinku, a stvarno 
je postizavao ono što i najmoćniji zakonodavci. Jer njegove su pjesme do 
te mjere bile pozivi na poslušnost i slogu putem napjeva i ritmova koji su 
sadržavali tako velik red i moć smirivanja da su slušaocima neopazice 
ublažavale ćud i navikavaje ih na nadmetanje u dobru, daleko od 
uzajamne zlonamjernosti koja je tada bila uobičajena; tako je Tales na 
neki način Likurgu utirao put za odgoj Spartanaca. 

S Krete Likurg otplovi u Aziju želeći da, pošto usporedi jonsku 
rasipnost i raskoš s kretskim načinom života, koji je bio priprost i strog, 
kao što liječnik sa zdravim tijelima uspoređuje nezdrava i bolesna, 
promotri razliku između njihovih životnih nazora i ustavnih uređenja. 
Kako se ondje, kako se čini, i prvi put namjerio na Homerove spjevove 
što su ih čuvali Kreofilovi'* potomci, pa razabrao da političke i odgojne 
pouke“ sadržane u njima nisu manje vrijedne ozbiljne pažnje nego zabava 
koja vodi užitku i raspuštenosti,“ revno ih zapiše i sabere da ih donese 
ovamo. Postojala je, naime, kod Helena već neka neodređena predodžba 
o tim epovima, ali malobrojni su posjedovali neke njihove dijelove jer su 
se pjesme ovdje-ondje nasumce prenosile; ali Likurg je bio doista prvi 
koji ih je učinio stvarno poznatima. 

Egipćani misle da je Likurg došao i k njima i da je, zadivivši se 
najvećma njihovu odvajanju vojničkog staleža od ostalih, prenio to u 
Spartu i, odijelivši zanatlije i rukotvorce, učinio političko uređenje uistinu 
uljuđenim i čistim. U svakom slučaju, tu tvrdnju Egipćana potvrđuju i 
helenski povjesničari; a da je Likurg posjetio i Libiju i Hispaniju i da se, 
obišavši Indiju, upoznao s gimnosofistima,“* ne znam da je naveo itko 
osim Spartanca Aristokrata,“ sina Hiparhova. 


5. Lakedemonjani su žalili za odsutnim Likurgom i opetovano su 
slali po njega osjećajući da njihovi kraljevi osim naslova i počasti nemaju 
ništa drugo čime nadvisuju mnoštvo svojih podanika, dok je u njega narav 
rođena vladara i sposobnost da vodi ljude. Ni kraljevima, dabome, 
njegova nazočnost kod kuće nije bila nepoćudna, nego su se nadali da će 
uz njegovu prisutnost narod biti manje drzak prema njima. Vrativši se, 
dakle, k sunarodnjacima koji bijahu u takvu raspoloženju, odmah se 
poduhvati mijenjanja postojećeg poretka i preuređenja ustavnog uređenja, 
uvjeren da od djelomična zahvata u zakone ne bi bilo učinka niti koristi 
kad ne bi, kao kod tijela u lošu stanju i prepuna raznovrsnih boleština, 
istjeravši, odnosno lijekovima i čišćenjima potpuno promijenivši postojeću 
smjesu životnih sokova, uveo.nov i različit način življenja. Došavši do tog 

zaključka, najprije otputuje u Delfe; i pošto je prinio žrtvu bogu i upitao 
ga za savjet, vratio se noseći onaj glasoviti odgovor proročišta u kojem mu 
se Pitija obratila kao božjem miljeniku, više bogu nego čovjeku, i izjavila 
da mu bog ispunjava molbu i obećaje ustav koji će biti daleko najbolji od 
sviju ostalih. 

Osokoljen time, nastojao je pridobiti za se aristokrate, te ih je 
pozivao da se zajedno s njime late posla, isprva potajno razlažući svoje 
zamisli prijateljima, a zatim malo pomalo privlačeći sve više ljudi i 
okupljajući ih za predstojeće djelovanje. A kad je za to došao pravi 
trenutak, naredi tridesetorici prvih građana da u zoru s oružjem iziđu na 
trg zato da njegovim protivnicima utjeraju strah i prepast u kosti. Imena 
dvadesetorice najuglednijih među njima zabilježio je Hermip;*“* onome 
pak koji je ponio najveći udio u svim Likurgovim reformama i bio mu 
suradnikom pri zakonodavnom radu kažu da je ime bilo Artmijađa. U 
početku strke kralj Harilaj, uplašivši se da je čitava zavjera uperena protiv 
njega, zakloni se u Mjedeni dom;“ no pošto se dade uvjeriti i primi 
zakletve za svoju sigurnost, otišao je odande i sudjelovao štaviše u 
pothvatu reformatora jer je bio blage ćudi; tako se i pripovijeda da je 
njegov sudrug u kraljevskoj časti Arhelaj rekao onima koji su mladića 
uznosili pohvalama: »Kako bi Harilaj mogao biti valjan čovjek kad nije 
ni prema zločincima strog ?« 

Od više novina što ih je Likurg uveo prva i najvažnija bila je 
osnivanje vijeća staraca“ za koje Platon kaže“" da je, združeno s »grozniča- 
vom« vladom kraljeva i dobivši jednak glas s njima u odlučivanju o 
najznačajnijim pitanjima, pribavilo državi sigurnost i trijeznu umjerenost. 
Jer dok je politički poredak ranije bio neustaljen i naginjao sad za 
kraljevima prema tiranidi, sad za mnoštvom prema demokraciji, dobivši 
u moći vijeća neku vrst ravnomjerna opterećenja za državni brod i dovevši 
ga u ravnotežu, on sada steče najsigurniju sređenost i stabilnost budući 
đa je dvadesetosam vijećnika uvijek pružalo podršku kraljevima kad se 
radilo o suprotstavljanju demokraciji a s druge strane ojačavali su narod 
da se odupre prijetnji tiranide. Aristotel kaže“ da je broj od dvadesetosam 
vijećnika bio utvrđen tako što su Likurga dvojica od njegovih prvotnih 
trideset pristaša ostavila pošto su se uplašila. Ali Sferož veli da ih je 
odmah od početka toliko“ uzelo učešća u Likurgovu naumu. Neki bi 
razlog zadržavanju baš tog broja moglo biti i to što se on dobiva od 
sedmice pomnožene s četiri i što je, budući da čini zbroj svojih faktora, 
prvi savršeni broj poslije šestice." No meni se čini najvjerojatnijim da je 
Likurg odredio toliko vijećnika zato da bi ukupan broj bio trideset 
pribrajanjem dvojice kraljeva onoj dvađesetosmorici. 


6. Likurg se tako potrudio oko utemeljenja te službe da je o njoj 
donio iz Delfa božansku poruku koja se naziva retra.* A ona glasi ovako: 
»Podigavši hram Zeusu Silaniju i Ateni Silaniji,* podijelivši narod na file 
i obe,“ ustanovivši vijeće od tridesetorice zajedno s arhagetima, sazivaj“ 
od vremena do vremena skupštinu između Babike i Knakija* i ondje 
iznosi i povlači prijedloge; ali narodu neka ostaje odlučujuća vlast i moć.« 
U toj izreci »podijeliti na file i obe« znači razdiobu i podrazdiobu naroda 

na dijelove od kojih je proročište jedne nazvalo filama a druge obama. 
Pod arhagetima misle se kraljevi, a »sazivati skupštinu« kaže apellazein 
zato što je začetak i izvor ustavnog uređenja pripisan pitijskome bogu. 
Babika se sada naziva Himar a Knakij Enunt; ali prema Aristotelu“ 
Knakij je rijeka a Babika most. Između njih održavali su Spartanci svoje . 
skupštine jer nije bilo ni trijemova, ni ikakve druge vrste građevine za tu 
svrhu. Likurg je, naime, držao da ništa od toga nimalo ne pridonosi 
valjanu vijećanju, nego više šteti ispraznom umišljenošću čineći ozbiljne 
namjere ljudi u skupštini tričavima i taštima dok gledaju u kipove i slike, 
pozornice kazališta ili prekomjerno iskićene krovove vijećnica. Kad se 
mnoštvo jednom tako sabralo, nikome drugome nije bilo dopušteno da 
izrekne mišljenje osim članovima vijeća staraca i kraljevima o čijem je 
iznesenom mišljenju narod bio ovlašten donijeti odluku. Kako je, među- 
tim, mnoštvo kasnije oduzimanjem i dodavanjem iskrivljavalo i izvrtalo 
smisao izloženih mišljenja, kraljevi Polidor i Teopomp dopisaše zakonskoj 
odredbi ovaj propis: »Ali ako narod usvoji iskrivljeno mišljenje, neka 
vijećnici, starješinci i arhageti budu ovlašteni na raspuštanje skupštine !«, 
što znači: neka ne odobre rezultat glasanja, nego neka se posvema povuku 
i raspuste narodnu skupštinu s obrazloženjem da ona preinačuje i izvrće 
izneseno mišljenje suprotno dobrobiti države. Čak uspješe uvjeriti grad 
da bog tako naređuje, kako negdje Tirtej* podsjeća ovim stihovima: 


Feba saslušav, proroštvo don'ješe kući iz Pita, 
Božju k tome još r'ječ, uspjeh joj siguran bje: 

Kralji što časte ih bogi u v'jeću nek imaju vlast svu, 
Kajima briga je sad Sparta, mileni grad. 

Drugi su včjećmici starci, pa onda ljudi iz puka 
Slušajuć* zakona glas nepromjenljiva vjek.« 


7. Premda je Likurg tako izmiješao politički sustav, kako su ipak 
njegovi nasljednici vidjeli da se oligarhijski element, još prejak i dominan- 
tan, »nadima i žesti«, kako kaže Platon,“ »poput uzde natakoše mu moć 
efora« od kojih su prvi, Elat i njegovi drugovi, bili postavljeni nekih sto 
trideset godina poslije Likurga za kraljevanja Teopompa; za toga kralja 
kažu također da je, kad ga je žena grdila da će sinovima predati kraljevsku 
vlast manju od one što ju je primio, rekao: »Ne, nego veću uioliko koliko 
će biti trajnija.« Ta stvarno, odbacivši svoje pretjeranosti, a s njima se 
riješivši i zavisti, ona izmaknu opasnosti tako da spartanske kraljeve nije 
zadesilo ono što su Mesenjani i Argivljani uradili svojima koji ne htjedoše 
popustiti niti otpustiti svoje vlasti u korist naroda. A to je i najvećma 
iznijelo na vidjelo Likurgovu mudrost i dalekovidnost ako se promatraju 
razdori između naroda i kraljeva i loša vladavina kod spartanskih srodnika 
i susjeda, Mesenjana i Argivljana. Oni su u početku bili na ravnoj nozi sa 
Spartancima, a pri podjeli zemljišta ždrijebom učinilo se da su bili čak 1 
u prednosti;“ pa ipak njihovo blagostanje ne potraja dugo, nego, 
nasilnošću svojih kraljeva i neposlušnošću svjetine poremetivši ustaljeni 
poredak, pokazaše da je Spartancima uistinu čovjek koji im je uskla- 
dio i popravio ustavno uređenje blagoslov božji. To je, međutim, bilo 
kasnije. 


90 USPOREDNI ŽIVOTOPISI 


8. Druga i najsmionija Likurgova politička mjera bila je preraspodjela 
zemlje. Kako je u tom pogledu nejednakost bila strašna i mnoštvo je ljudi 
bez imovine i sredstava nalijegalo u grad, dok se bogatstvo usredotočilo 
u rukama sasvim malobrojnih, Likurg, odlučan da istjera obijest i zavist, 
zločin i raskoš, te one još starije i gore bolesti države, bogatstvo i 
siromaštvo, nagovori sugrađane da svu svoju zemlju, učinivši je zajednič- 
kim vlasništvom, iznova podijele, te da žive jedni s drugima na osnovu 
posvemašnje jednakosti uz jednake zemljišne čestice, pa time i jednaka 
sredstva za život natječući se prvenstveno vrlinom u uvjerenju da nema 
druge razlike niti nejednakosti između čovjeka i čovjeka osim one koju 
određuje prijekor za sramotna i pohvala za lijepa djela. 

Dovodeći djela u sklad s riječima, podijeli perijecima* ostalu 
lakonsku zemlju u trideset tisuća čestica, a onu koja je pripadala gradu 
Sparti u devet tisuća; tolik je, naime, bio broj zemljišnih čestica pravih 
Spartanaca; neki, međutim, tvrde da je Likurg ovima podijelio šest 
tisuća, a da je tri tisuće kasnije pridodao Polidor;* drugi opet da je ovaj, 
pošto je Likurg podijelio polovicu od onih devet tisuća, dodao drugu 
polovicu. Čestica svakog pojedinca bila je dovoljno velika da donosi 
godišnji prinos od sedamdeset vagana# ječma za muškarca, a dvanaest za 
njegovu ženu i razmjeran iznos žitkog uroda.“ Likurg je držao da će im 
čestica te veličine biti dostatna jer će im trebati hrane koliko je dovoljno 
za održavanje krepkosti i zdravlja tijela, a drugo im ništa neće trebati. 
Pripovijeda se, kad je jednom kasnije, vraćajući se s putovanja, prolazio 
zemljom upravo po završetku žetve, gledajući gomile žita jednu do druge 
i jednake veličine, da se nasmiješio i rekao nazočnima da sva Lakonija 
izgleda kao vlasništvo mnogo braće koja su je netom podijelila među se. 


9. Poduhvativši se zatim dijeljenja pokretne imovine da bi zatro svaki 
trag nejednakosti i imovinske razlike, kad je vidio kako teško primaju 
izravno oduzimanje, udari zaobilaznim putem i političkim mjerama uguši 
njihovo koristoljublje. Ponajprije ukine sav zlatan i srebren novac te 
odredi upotrebu samo željezna; zatim ovome pri velikoj težini i količini 
dade malu vrijednost tako da je za iznos od deset mina“ u kući trebala 
velika ostava i jaram stoke za prenošenje. Kad je taj novac ušao u opticaj, 
mnogi oblici nepravičnosti bili su prognani iz Lakedemona. Ta tko bi išao 
bilo krasti bilo otimati ono što nije bilo moguće sakriti, nije bilo 
zadovoljstvo posjedovati, niti je korisno rasjeći na dijelove ? Jer kaljenjem 
užarena željeza octom oduzimao mu je vrijednost i činio ga beskorisnim 
za druge svrhe budući da je postajalo krhko i neobrađivo. ' 

Poslije toga istjera beskorisna i suvišna zanimanja. A i bez ikakva bi 
tjeranja većina njih otišla skupa s novcem kakav je upotrebljavala ostala 
Helada zato što nije bilo sredstava za kupovanje njihovih proizvoda. 
Željezni se, naime, novac nije mogao iznositi u ostalu Heladu, niti je 
ondje imao vrijednosti budući da su ga ismijavali; tako nije bilo moguće 
kupovati stranu robu, pa ni tričarije izvana; niti je trgovački teret 
pristizao u njihove luke, niti je na lakonsko tlo stupao majstor riječi, ni 
proricatelj sljepar, ni držalac prostitutki, ni izrađivač zlatna i srebrna 
nakita zato što ondje nije bilo novca. A raskoš, tako malo pomalo lišena 

onoga što ju je podjarivalo i i hranilo, ugasila se sama; i ljudi velika imetka 
nisu imali ničega više od ostalih jer bogatstvo nije imalo načina da iziđe 
na javu, nego je ostajalo pohranjeno u kućama i ležalo neupotrebljivo, 
Zato i jesu obične priručne i neophodne naprave kao što su počivaljke, 
stolci i stolovi kod njih bile izrađivane najbolje, a lakonski krčag bio je 
osobito na glasu zbog upotrebljivosti među vojnicima na vojnome pohodu, 
kako veli Kritija.“ Jer njegova je boja prikrivala odbojan izgled vode koju 
su često bivali prisiljeni piti, a kako se muljeviti talog hvatao uz njegove 
oble strane i slijegao iznutra, samo je čišći dio dopirao do ustiju onoga 
koji je pio. Za sve to trebalo je da zahvale svome zakonodavcu; jer 
rukotvorci, oslobođeni izrade beskorisnih predmeta, pokazivahu ljepotu 
svoje vještine na neophodnima. 


10. Naumivši da još neposrednije udari na raskoš i ukloni težnju za 
bogatstvom, uvede svoju treću i najljepšu političku mjeru, ustanovu 
zajedničkih blagovanja, tako da bi mogli večeravati jedni u društvu s 
drugima od zajedničke hrane i određenih jela umjesto da blaguju kod 
kuće zavaljeni na raskošne postelje uz raskošne stolove, tovljeni za mraka 
rukama kuharskih vještaka poput proždrljivih životinja i upropašćujući 
zajedno s ćudoređem i svoja tijela prepuštena svakom prohtjevu i 
pretjerivanju za trpezom koje traži dugo spavanje, tople kupelji, potpuno 
mirovanje i neku vrst svakodnevna bolesničkog njegovanja. Bio je, 
dakako, i to velik uspjeh, ali bi još veći bio učiniti bogatstvo kako veli 
Teofrast,* nežuđenim, i bezvrijednim pomoću zajedništva obroka i 
jednostavnosti načina prehrane. Jer kad je bogat išao na istu večeru kao 
i siromah, nije se mogao koristiti svojim obiinim sredstvima niti ih 
uživati, pa ih čak nije mogao ni pokazati; stoga je Sparta bila jedini grad 
pod suncem gdje se mogao vidjeti onaj mnogospominjani prizor slijepa 
Pluta** kako leži beživotan i nepokretan poput slike. Jer bogatima nije 
bilo dopušteno čak ni to da kod kuće objeduju ranije pa onda napunjena 
želuca idu na zajedničko blagovanje; dapače, ostali su pažljivo vrebali 
onoga koji niti jede niti pije s njima, pa ga grdili kao slabića i čovjeka 
odveć mekušasta za zajednički način prehrane. 


11. Kažu da je zato ovaj posljednji politički zahvat i bio najveći razlog 
zlovolje imućnih protiv Likurga kao i uzrok tome što su ga, združivši se 
u veliku broju protiv njega, javno napadali ljutitim povicima; najzad, 
gađan od mnogih kamenjem, uteče trkom s trga. I dospije se zakloniti u 
hram prije nego što ga ostali dograbiše; ali mu jedan mladić, Alkandar, 
inače ne bez prirodna dara, ali nagao i vatren, prateći ga u stopu, udarcem 
štapa izbi oko kad se osvrnuo. Ali Likurg, ne klonuvši pred tom nesrećom 
nego stavši sučelice svojim sugrađanima, pokaza im okrvavljeno lice i 
razbijeno oko; silan stid i skrušenost obuzeše ih na taj prizor tako da mu 
predadoše Alkandra i ispratiše ga njegovoj kući ljuteći se svi zajedno zbog 
onoga što je doživio. Likurg njih pohvali pa ih otpusti, a Alkandru, uvevši 
ga u kuću, ne učini nikakvo zlo ni riječju ni djelom, nego, udaljivši svoje 
redovne sluge i dvoritelje, naredi ovome neka ga poslužuje. A mladić, 
kojemu nije manjkalo plemenita duha, izvršavao je ono što mu je bilo 

nalagano bez riječi i, ostajući tako uz Likurga i dijeleći s njime 
svakodnevni život, upoznavajući njegove blagosti, duševno spokojstvo, 
strogost njegovih životnih načela i njegovu neslomljivost. pod teretom 
napora sam postade odanim Likurgovim pristašom, a i svojim je dobrim 
znancima i prijateljima običavao govoriti da Likurg nije krut i bezobziran, 
nego blag i dobroćudan prema drugima kao nitko. Mladić je dakle, bio 
kažnjen tako i podnio takvu kaznu da je od nevaljala i preuzetna mlada 
momka postao izvanredno uravnotežen i trijezan čovjek. A Likurg u 
spomen na svoju nezgodu podiže hram Ateni koji nazva Optilitis; jer 
tamošnji Dorani za »oko« kažu optilos. Neki pisci, međutim — a jedan je 
od njih i Dioskorid koji je sastavio raspravu o lakonskom ustavu*"— tvrde 
đa je Likurg dobio udarac u oko, ali da nije oslijepio, nego da je svetište 
božici i sagradio u znak zahvalnosti za svoje ozdravljenje. Bilo kako bilo, 
Spartanci se poslije toga nesretnog događaja odučiše od navike da nose 
štapove kad idu u skupštinu. 


12. Što se tiče zajedničkih objeda, Krećani ih nazivaju andrefa,"! a 
Lakedemonjani phidina bilo zato što pridonose »prijateljstvu« i prija- 
znome ophođenju pri čemu zamjenjuju »l« sa »de,% bilo što priučavaju 
ljude na jednostavnost i »štednju«.?* No sasvim je moguće da je, kako neki 
tvrde, prvo slovo bilo dodano osnovnoj riječi edita koja se morala odnositi 
samo na način prehrane i i jedenje. %* Sastajahu se u skupine od po petnaest 
ili malo manje ili više. Svaki je od sudionika zajedničkog blagovanja 
pridonosio po vagan ječma mjesečno, osam vrčeva“ vina, pet funti* sira, 
dvije i po funte smokava, te k tome za prismok sasvim malen iznos novca. 
Osim toga, kad bi tko žrtvovao prvine plodova ili donio kući iz lova 
lovinu, poslao bi dio za zajednički objed. Jer kad bi god tko zakasnio zbog 
žrtve ili lova, bilo je dopušteno da večera kod kuće, ali trebalo je da ostali 
prisustvuju zajedničkom blagovanju. I dugo se vremena pomno održavao 
taj običaj zajedničkog blagovanja. Kad je, na primjer, kralj Agis, vrativši 
se s pobjedničke vojne protiv Atenjana, želio večerati sa svojom ženom i 
slao po svoje porcije, polemarsi*“ mu ih ne poslaše, a kad je srdit sljedećeg 
dana propustio prinijeti obaveznu žrtvu, kazniše ga globom. 

I dječaci su dolazili na zajedničko blagovanje kao da tako pohađaju 
školu trijezne umjerenosi, te slušahu političke razgovore i gledahu ljude 
koji su im bili poučni primjeri slobodna odgoja, a sami se navikavahu na 
šaluvi zadirkivanje bez lakrdijanja, ali i da se ne ljute kad njih zadirkuju. 
Doista se, naime, čini da je to bila izrazita osobina Lakonaca da su 
podnosili šale; ali ako ih netko nije trpio, mogao je samo zatražiti i šaljivac 
je prestao. Svakome tko je ulazio najstariji u društvu rekao je pokazavši 
na vrata: »Kroz ova nikakva riječ ne izlazi«. Ovako kažu da se provjera- 
valo onoga koji je htio postati učesnikom zajedničkog blagovanja. Svaki 
od drugova za stolom uzeo bi u ruku kuglicu sređine kruha* pa kad je 
prošao sluga noseći posudu na glavi, bacao ju je kao glasovnicu šutke u 
nju i to onaj koji je izražavao pristajanje onakvu kakva je bila, a onaj koji 
je odbacivao novog člana zgnječivši je snažno u ruci. Jer zgnječena je 
kuglica imala značenje probušene glasovnice.? I ako nađu samo jednu 
takvu, ne primaju pridošlicu jer žele da svi budu rado u društvu jedan s 

drugim. Za tako odbijena kandidata kažu da je »kadiran«; posuda u koju 
ubacuju kuglice kruha zove se, naime, kddikhos." Od prismoka najviše je 
na cijeni kod njih crna juha, tako da stariji među njima čak i ne traže 
komadić mesa nego ga prepuštaju mladima, dok sebi daju za svoje obroke 
nalijevati juhe pa se goste. Pripovijeda se da je jedan od pontskih kraljeva 
radi te juhe čak kupio lakonskoga kuhara; kad ju je potom okusio, 
namrštio se, našto mu je kuhar rekao: »Kralju, tu juhu treba jesti tek 
pošto se okupaš u rijeci Euroti«. Pošto umjereno popiju, odlaze kući bez 
zublje; nije im, naime, dopušteno da hodaju uz svjetlo niti tom niti 
. drugom prilikom da se navikavaju smjelo i bez straha kretati po noćnome 
mraku. Takav je, dakle, red pri zajedničkom blagovanju. 


13. Nijedan od svojih zakona Likurg nije zapisao; štaviše, jedna od 
takozvanih retra*! to zabranjuje. Jer on je smatrao, ako su glavna i 
najvažnija načela za dobrobit i sreću države čvrsto usađena u navike i 
odgoj građana, da ona ostaju postojana i stalna jer imaju jače jamstvo nego 
što je prisila u voljnom opredjeljenju što ga mladima ucjepljuje odgoj koji 
obavlja funkciju zakonodavca kod svakoga od njih. Što se pak tiče manje 
zamašnih stvari kao što su poslovni ugovori i slučajevi kod kojih se 
okolnosti mijenjaju prema potrebama trenutka, bolje je bilo ne skučivati 
ih prinudom pisana teksta i nepromjenljivim običajima, nego dopuštati 
da prema prilikama trpe modifikacije koje preporuče obrazovani ljudi. Ta 
cjelokupnu zakonodavnu djelatnost on je vezao uz odgoj. 

Stoga je jedna od njegovih retrđ bila, kako je spomenuto, ne služiti 
se pisanim zakonima. Druga je opet bila uperena protiv rasipnosti: neka 
svaka kuća ima krov izrađen sjekirom, a vrata pilom i nikakvim drugim 
oruđem. Jer upravo kao što kažu da je kasnije rekao Epaminonda za 
svojim vlastitim stolom da uz takav ručak nema mjesta izdaji, tako je 
Likurg prvi jasno uočio da takva kuća ne podnosi raskoš i rasipnost i 
nema čovjeka tako neotesana i nerazumna da u priprostu i narodsku kuću 
unosi srebrnonoge ležaljke, grimizne pokrivače, zlatne pehare i raskoš 
koja ide uz takvo pokućstvo, nego bi nužno usklađivao i prilagođivao kući 
ležaljku, ležaljki odjeću, a ovoj svu ostalu opremu i namještaj. Iz 
naviklosti na takvu jednostavnost kažu da je Leotihida Stariji“ za večere 
u Korintu, ugledavši strop s bogato ukrašenim četvrtastim oplatama, 
upitao svog domaćina da li to kod njih raste četverouglasto drveće. 

Kao treća spominje se ona Likurgova retra koja zabranjuje česte 
vojne pohode protiv istih neprijatelja da ovi ne bi, privikavajući se na 
česte obrane, postali iskusni u ratovanju. Upravo je to zamjerka što je u 
potonje vrijeme najviše stavljaju kralju Agesilaju: da je neprekidnim i 
čestim upadima i vojnim pohodima u Beotiju učinio Tebance ravnoprav- 
nim suparnicima Lakedemonjanima. Zato je Antalkida rekao vidjevši ga 
ranjena: »Lijepu školarinu ubireš od Tebanaca što si ih naučio da se bore 
kad to nisu htjeli niti znali.« Takve je, dakle, odredbe Likurg nazvao 
retrama kao da dolaze od boga i glas su proročišta. 


14. Na području odgoja — a to je smatrao najvažnijim i najljepšim 
zadatkom zakonodavca — počinjući od samog začetka, brigu je vodio o 

brakovima i rođenjima. Jer nije istina da je, kako tvrdi Aristotel, 
prihvativši se toga da žene vrati krotkosti odustao, ne inogavši prevladati 
veliku raspuštenost i dominaciju žena koja je bila posljedica zaokupljenosti 
muževa brojnim vojnama za vrijeme kojih su bili prisiljeni ostavljati dom 
njima u vlasti pa su ih zato, ukazujući im više štovanja nego što ih iđe, 
nazivali gospodaricama; dapače, i odgoju žena Likurg je posvetio svu 
moguću pažnju. Tijela djevojaka očeličio je trčanjem, rvanjem i bacanjem 
diska i koplja da bi plod njihovih utroba, dobivši jedar zametak u jedrim 
tijelima, bolje sazrijevao a one se same, podnijevši porod s jakošću, lakše 
i uspješmije borile s porođajnim bolovima. Oslobađajući ih svake meku- 
šnosti, razmažena odgoja i ženskastih navika, privikne djevojke da ništa 
manje nego momci idu u ophodima samo u donjoj haljini i da na 
određenim svetkovinama plešu i pjevaju u nazočnosti miadića koji ih 
gledaju. A gdjekad su, zadirkujući na zgodan način, korile one koji su 
činili pogreške; i onda opet pjevajući hvalopjeve onima među njima koji 
su to zasluživali nadahnjivale su mladiće jakom težnjom za slavom i 
žarom. Jer onaj koga bi djevojke uznijele hvalopjevima i koji bi među 
njima postao slavljen odlazio bi ushićen njihovim pohvalama; a ubodi 
njihovih šaljivih zadirkivanja nisu bili ništa manje djelotvorni od ozbiljnih 
opomena, osobito zato što su i kraljevi i starci zajedno s drugim 
građanima pratili taj prizor. 

U obnaživanju djevojaka nije bilo ničeg sramotnog jer je bilo praćeno 
stidljivošću a bez putenosti; dapače, izazivalo je u njima naviknutost na 
jednostavnost i žarku želju za zdravom ljepotom tijela, a ujedno je 
omogućavalo ženama da osjete blag okus nimalo neplemenita uzvišena 
mišljenja jer su osjećale da se ono ne osniva ni na čemu drugome nego na 
dioništvu, srčanosti i plemenitu častoljublju. Odatle im je moglo nadoći 
na pamet i da govore i da misle onako kako se izvješćuje o Leonidinoj 
ženi Gorgi. Kad joj je, naime, neka, kako se čini, strana žena rekla: »Vi 
Lakonke jedine vladare muževima«, ona je odgovorila: »Ta jedine i 
rađamo muževe«. 


15. Štaviše, bilo je u tome i poticaja na brak; mislim time ophode 
djevojaka, njihovo obnaživanje i atletska nadmetanja pred očima mladića 
pri čemu ih, po Platonovoj riječi,“ nisu vodile potrebe geometrijske“ 
nego erotske; pa ne samo to, nego je Likurg stavio i žig sramote na 
neženje. Bili su isključeni od gledanja igara gole mladeži; a zimi su na 
zapovijed poglavarstava nagi obilazili u krug trgom, a dok su išli, pjevali 
su neku pjesmu uperenu protiv njih samih kojoj je smisao bio da trpe 
pravednu kaznu za svoje nepoštivanje zakona; pored toga, uskraćivano 
im je poštovanje i pažljiva uslužnost koju su mlađi ljudi ukazivali 
starijima. Odatle i nije bilo ni od koga zamjerke onome što je bilo rečeno 
Derkilidi,“ premda je bio ugledan vojskovođa. Kad je došao u neko 
društvo, neki mu mladić ne htjede ustupiti svoje sjedalo rekavši: » Ta nisi 
ni ti rodio onoga koji će meni ustupiti mjesto«. 

Brakovi su se sklapali otmicom djevojaka, ali ne dok su još malene i 
nezrele za brak, nego kad su u punom cvatu svoje ljepote i posve zrele. 
Otetu bi preuzela ona koju nazivaju djeverušom, pa joj ošišala glavu do 

kože, a onda, odjenuvši je u mušku gornju haljinu i sandale, položila je 
na slamaricu samu, bez svjetla. Tad bi joj mladoženja, niti pijan niti 
iznemogao nego trijezan, povečeravši kao uvijek na zajedničkom blagova-. 
lištu, krišom se ušuljavši, odriješio pojas djevojaštva i, podigavši je na 
ruke, prenio je na počivaljku. Pošto bi s njom proveo nedugo vrijeme, 
pristojno je odlazio u svoje uobičajeno prenoćište da ondje spava s drugim 
mladim ljudima. I tako je postupao i unaprijedak provodeći dan i 
počivajući noću sa svojim vršnjacima, a svoju nevjestu pohađajući 
kriomice uz svaku mjeru opreza, pun stida i straha da ga ne opazi netko 
od ukućana; ujedno se i mlada dovijala i pomagala mu kako da 
neprimjetno udese sastanak jednoga s drugim kad se ukaže prigoda. I to 
nisu činili samo kratko vrijeme; neki su tako i djecu dobili prije nego što 
su za danjeg svjetla vidjeli svoje žene. Takvo je sastajanje bilo ne samo 
vježba u samosvladavanju i suzdržanoj trijeznosti, nego je sjedinjavalo 
muževe 1 žene kad su im tijela bila puna stvaralačke energije i njihovi 
ljubavni osjećaji uvijek novi i svježi, daleko od zasićenosti i zamiranja 
uslijed obilna općenja; dapače, uvijek je u njihovim srcima preostajao 
neki zaostali žar, neki slabo ugašeni plamen uzajamne čežnje i nježnosti. 
Pošto je čednosti i stezi dao toliku viast nad brakovima, ne manje 
uznastojao je istjerati ispraznu i ženskastu strast za ljubomornim posjedo- 
vanjem učinivši za njih časnim — svejednako održavajući bračnu vezu 
čistom od svakog pretjerivanja i nedostojnosti — sjedinjavanje u rađanju 
djece s drugim ljudima koji to zaslužuju; ismijavao je one koji, videći u 
tome isključivu i ekskluzivnu povlasticu, radije progone takve čine 
ubojstvima i ratovima. Tako je starijemu mužu mlade žene bilo dopušte- 
no, ako bi osjetio naklonost i uvažavanje prema kojem lijepom i čestitom 
mladom čovjeku, da je uvede k njemu i da, kad je on napuni plemenitim 
sjemenom, usvoji njihov porod kao da je njegov vlastiti.* I opet, valjanu 
čovjeku koji je osjetio divljenje prema nekoj ženi zbog lijepe djece što ju 
je rodila mužu i zbog njezina čedna vladanja bilo je dopušteno da se uz 
pristanak muža sjedini s njom kao da tako sadi u zemlji rodnoj krasnim 
plodovima i tako čini da se rađaju dobra djeca u čijim će žilama teći krv 
plemenitih ljudi. Jer ponajprije Likurg nije smatrao djecu vlasništvom 
njhovih očeva nego zajedničkim vlasništvom države, pa stoga nije želio da 
njezini građani potječu od kakvih god, nego od najboljih roditelja. 
Nadalje, vidio je mnogo gluposti i taštine u zakonskim propisima drugih 
naroda o tome, jer oni pri uzgajanju pasa i konja ustraju na tome da imaju 
najbolje rasplodne životinje što ih uslužnost ili novac mogu pribaviti, ali 
svoje žene čuvaju zaključane zahtijevajući od njih da rađaju samo s njima, 
pa makar oni bili slaboumni, bez snage ili boležljivi, kao da djeca od loše 
loze ne pokazuju svoju zloću najprije prema onima čija su i koji ih 
othranjuju, dok su im, nasuprot tome, dobra ako su od takva roda. 
Sloboda koja je tako prevladala u to vrijeme u bračnim odnosima, 
usmjerena prirodnosti i državnome boljitku, bila je daleko od lakoumnosti 
za koju kažu da se kasnije pojavila kod njihovih žena tako da je preljub 
u njihovoj zemlji bio posvema nepoznat. I spominje se riječ nekoga 
Gerade,* Spartanca iz veoma davna razdoblja, koji je na pitanje stranca 
kakva je kod njih kazna za preljubnike rekao: »Nema kod nas. stranče, 

preljubnika«. A kad je ovaj prihvatio: »Ali ako bude koji takav ?«, Gerada 
reče: »Globa je za nj bik koji će moći, nagnuvši se preko Tajgeta, piti iz 
Eurote«. Kad se stranac začudio i rekao: » Ta kako bi govedo moglo biti 
tako veliko ?«, Gerada, nasmiješivši se, odgovori: »A kako bi se u Sparti 
mogao naći preljubnik?« Takvi su, dakle, izvještaji što ih nalazimo o 
njihovim brakovima. 


16. Otac nije imao pravo odlučivanja hoće li se dijete othranjivati, 
nego ga je uzeo te nosio na mjesto zvano »narodno svratište«* gdje su 
zasijedali najstariji od njegova plemena koji su pregledali djetešce, pa ako 
je bilo jedro i krepko, naređivali ocu da ga othrani dodijelivši mu jednu 
od devet tisuća zemljišnih čestica; ako j je pak bilo neugledno i izobličeno, 
odašiljahu ga u takozvane Apotete,' mjesto poput provalije u podnožju 
Tajgeta, u uvjerenju da život onoga koga priroda nije u samome začetku 
dobro opremila u pogledu zdravlja i snage nije na korist niti njemu niti 
državi. Po istome načelu žene nisu svoju novorođenčad kupale u vodi 
nego u vinu iskušavajući tako na neki način njihovo tjelesno ustrojstvo. 
Pripovijeda se, naime, da padavičavu i nezdravu djecu od jaka vina 
obuzimaju grčevi te gube svijest, dok zdravu ono, štaviše, krijepi i jača 
im konstituciju. I njihove su dadilje pokazivale veliku brižljivost i vještinu 
tako da su odgajale dojenčad bez pelena postižući da joj se udovi i tijelo 
slobodno razvijaju, da bude zadovoljna prehranom a ne izbirljiva u jelu, 
da se ne plaši mraka i da se ne boji ostati sama, te da ne zna za ružnu 
mrzovoljnost i cmizdrenje. Stoga su i neki inozemci kupovali svojoj djeci 
Lakonke za dadilje; tako i za Amiklu, đadilju Atenjanina Alkibijađa, 
izvješćuju da je bila Lakonka,"“ 

Ali njemu, kako veli Platon, Periklo postavi za nadziratelja Zopira 
koji se ničim nije isticao među ostalim robovima; Likurg pak sinove 
Spartanaca ne dadeu ruke niti kupljenim niti unajmljenim nadzirateljima, 
a niti je svakom ocu bilo dopušteno da podiže i odgaja sina po svojoj volji, 
nego čim su napunili sedam godina, sam ih je zakonodavac preuzimao pa 
: ih uvrštavao u skupine" gdje su se, živeći i hraneći se zajedno, privikavali 
da se jedni s drugima igraju i zajedno uče. Kao vođu grupe postavljao im 
je dječaka koji se isticao razborom i srčanošću u borbi; u njega upirahu 
oči, slušahu njegove naredbe i podvrgavahu se kaznama što ih je izricao 
tako da je taj odgoj bio vježba u poslušnosti. Pored toga, stariji su 
nadgledali njihove igre i, navođeći ih većinom na glumljene bitke i 
prepirke, pažljivo su proučavali kakva je svakome od njih narav kad se 
radi o smionosti i o postojanosti u njihovim borbama. 

Čitanje i pisanje učili su samo za najnužnije potrebe; sva je ostala 
njihova izobrazba bila sračunata na to da dobro slušaju zapovijedi, 
ustrajno podnose napore i pobjeđuju u borbi. Zato je s napredovanjem u 
dobi njihovo vježbanje bilo sve napregnutije uz šišanje glave do kože i 
navikavanje da hodaju bosi i da se većinu vremena igraju goli. Napunivši 
dvanaest godina, nisu više nosili košulje, a dobivali su po jednu gornju 
haljinu godišnje, tijelo im je bilo zapušteno i slabo je znalo za kupelji i 
mazanje uljem; samo u neke malobrojne dane u godini uživali su takve 
lagodnosti. Spavali su zajedno po četama'* i skupinama na slamaricama 

koje su sami sebi pripremali od trstike s Eurote pošto bi joj rukama, bez 
noževa, otkinuli vrške. Zimi su podmetali i miješali sa slamaricama biljku 
zvanu čkalj za koju se držalo da razvija određenu toplinu. 


17. U toj dobi već su se s njima počinjali družiti njihovi ljubavnici, 
ugledni mladi ljudi; i stariji su brižno pazili na njih kako češćim 
posjećivanjem njihovih vježbališta, tako i prisustvovanjem njihovim 
nadmetanjima u snazi i duhovitosti, a to nisu činili samo onako uzgred, 
nego zato što su'smatrali da su na neki način svima očevi, odgajatelji i 
vođe tako da nisu propuštali ni trena ni mjesta a da nije bilo nekoga -da 
opominje i kažnjava kad bi neki dječak činio greške. I ne samo to: između 
najodličnijih i i najvaljanijih ljudi u gradu postavljahu odgojnog nadnadzor- 
nika,? a po grupama sami su sebi na čelo uvijek stavljali najrazboritijega 
i najbojovnijega od takozvanih irena.* Irenima nazivaju one kojima su već 
protekle dvije godine otkako su izišli iz dječačke dobi," a melirenima? 
najstarije od dječaka. Taj, dakle, iren, dvadesetogodišnjak, zapovijeda 
podređenima u njihovim prividnim borbama, a u kući ga oni poslužuju 
pri večeri. Većima naređuje da donose drva, a manjima povrće. I oni to 
donose tako što kradu, jedni zalazeći u vrtove, a drugi potajno, veoma 
lukavo i oprezno uvlačeći se u blagovaonice odraslih; onaj koga uhvate 
biva temeljito išiban jer se za nj smatra da j je nemarno i nevješto krao. 
Kradu također što god mogu od hrane učeći da spretno izvode prepade 
na one koji spavaju ili su neoprezni. A uhvaćenima kazna je šibe i 
gladovanje. Jer večera im je mršava zato da, boreći se sami protiv gladi, 
budu primoravani na smionu poduzetnost i lukavost. 

I to je glavna svrha oskudne hrane; a kažu da joj je sporedna 
poticanje rasta tijela. Jer ono se proteže u visinu kad mu mnoštvo hrane 
ne zadržava nadugo životni dah i ne zadaje mu posla tlačeći ga u dubinu 
i širinu, nego se uslijed svoje lakoće uspinje uvis pri čemu tijelo raste 
nesputano i bez napora. A čini se đa to isto stvara i ljepolikost: vitak i 
mršav tjelesni ustroj, naime, spremnije se prilagođuje prirodnom razvoju 
udova, dok mu se gojni i preobilno hranjeni svojom težinom odupiru, a 
nesumnjivo se upravo tako novorođenčad žena koje su se u trudnoći 
pročišćavale? rađa vitka, ali lijepo oblikovana i ljupka, jer ga lakoća 
roditeljskog tkiva čini podložnijim oblikovanju. Ali razlog toj pojavi neka 
ostane otvoren za istraživanje. 


18. Dječaci kradu s takvom savjesnošću da se pripovijeda da je jedan 
ođ njih koji je ukrao lisičića i već ga nosio skrivena pod svojom kabanicom 
trpio da mu zvjerka pandžama i zubima kida utrobu samo da njegova 
krađa ostane neprimijećena sve dok nije izdahnuo. Ta priča i nije 
nevjerojatna sudeći prema današnjim mladićima od kojih sam vidio 
mnoge kako umiru pod udarcima na žrtveniku Ortije." 

Liježući poslije večere, iren bi naređivao jednome od dječaka neka 
zapjeva, a drugome bi postavio pitanje koje je tražilo promišljen odgovor; 
na primjer, tko je najvrsniji čovjek u gradu ili kako postupa takav čovjek ? 
Dječaci su se time navikavali da ispravno prosuđuju i da odmah od 
“X početka pokazuju zanimanje za ponašanje svojih odraslih sugrađana. Jer 

ako je jedan bio upitan tko je valjan građanin ili tko je na lošu glasu, a 
nije bio u stanju odgovoriti, smatrali su to znakom duha troma i bez 
plemenitih stremljenja. A trebalo je da odgovor sadrži i razlog pa i 
obrazloženje zbijeno u nekoliko sažetih riječi; onoga tko je pogrešno 
odgovorio kažnjavao je iren ugrizom u palac. Često je iren kažnjavao 
dječake i u nazočnosti starijih i poglavarstava dajući tako priliku da se 
prosudi jesu li mu kazne opravdane i primjerene. I dok je izvršavao 
kaznu, nitko ga nije priječio, ali kad su dječaci otišli, polagao je račun ako 
mu je kazna bila stroža nego što je trebalo ili, naprotiv, preblaga i 
preslaba. 

Ljubavnici dječaka dijelili su s njima njihov ugled i u jednom i u 
drugom smislu; i pripovijeda se, kad je jednom nekom dječaku za vrijeme 
borbe izmakla nelijepa riječ, da su poglavarstva kaznila globom njegova 
ljubavnika. Štaviše, premda je ta vrst ljubavi do te mjere bila kod njih 
dopuštena da su čak i lijepe i čestite žene ljubile djevojke, suparništva u 
ljubavi nije bilo, nego su oni koji su se zaljubljivali u iste osobe to radije 
uzimali za osnovu uzajamna prijateljstva i ustrajali su u zajedničkim 
naporima da onoga koga ljube učine što je moguće savršenijim. 


19. Dječaci su također učili da se služe govorom čija je reskost 
bila praćena ljupkošću i koji je mnogo pažljiva razmatranja sažimao 
u malo riječi. Svom je željeznom novcu Likurg doista dao malenu 
vrijednost pri velikoj težini, kako je spomenuto)! ali od govora je, 
naprotiv, učinio novac prilagođen izražavanju obilja duboka značenja 
jednostavnom i sažetom dikcijom postižući navikom dugotrajne šutnje 
kod dječaka sentencioznost i ispravnost u odgovorima. Jer kao što je 
sjeme onih koji su neumjereni u spolnom općenju većinom sterilno i 
neplodno, tako i neumjerenost u govorenju čini govor ispraznim i 
nezanimljivim. Kad se, stoga, neki Atičanin podrugivao lakonskim 
mačevima zbog njihove kratkoće i rekao da ih pelivani na predstavama 
lako gutaju, kralj Agis odgovori: »Pa ipak, mi još kako uspijevamo 
dohvatiti neprijatelje tim malenim bodežima«; a ja vidim da iakonski 
govor, premda se čini kratkim, još kako pogađa u srce stvari i opčinjava 
um slušateljstva. 

Čini se, naime, da je i sam Likurg bio kratkorječiv i sentenciozan 
ako treba suditi po njegovim izrekama koje se spominju; takva je, na 
primjer, ona o ustavnom uređenju čovjeku koji je tražio uspostavljanje 
demokracije u gradu: »Ti počni time da je uspostaviš u svojoj kući«. Pa 
opet o žrtvama onome koji ga je upitao zašto ih je propisao tako malene 
i jeftine: »Da ne bismo nikada prestali častiti božanstvo«.*“ Onda o 
atletskim natjecanjima: da nije zabranio građanima da se nadmeću samo 
u onima gdje nema ispružanja podignute ruke. Pripovijedaju se i njegovi 
odgovori putem pisama na pitanja građana: »Kako bismo se mogli 
obraniti od neprijateljske navale ?« »Ostavši siromašni i ne žudeći da 
budete jedan veći od drugoga«. I opet o gradskim zidinama: »Nije 
moguće da bude neutvrđen grad kome se kruništa sastoje od muževa a ne 
od opeka«. Kod tih i takvih pisama, međutim, u autentičnost nije lako 
povjerovati, a ni ne povjerovati. 

20. Za odbojnost Spartanaca prema dugačkim govorima dokaz su 
ovakve sentenciozne izreke. Pošto je netko u nezgodan čas raspredao o 
nekim nimalo nevažnim stvarima, kralj Leonida reče: »Stranče, ti o 
* onome što treba onda kada ne treba«. Likurgov nećak Harilaj, upitan 
zašto je njegov stric propisao tako malen broj zakona, odgovori da ljudima 
od malo riječi niti zakona ne treba mnogo. Kad su se neki tužili na sofista 
Hekateja što nije, primljen na njihovo zajedničko blagovanje, prozborio 
ni riječi, Arhidamida reče: »Onaj tko zna kako zna i kada da govori«. A 
što sam rekao** o zabilježenim jetkim izrekama da nisu bez dražesti, evo 
im primjera. Kad ga je neki nevaljao čovjek gnjavio neumjesnim pitanjima 
i osobito često zapitkivao: »Tko je najbolji od Spartanaca ?«, Demarat mu 
odvrati: »Najnesličniji tebi«. Kad su neki hvalili Eliđane što pošteno i 
pravično ravnaju olimpijskim igrama, Agis reče: »Pa kakva je to velika 
stvar ako Eliđani u pet godina jedan dan postupaju pravično ?>« Kad mu 
je jedan stranac nastojao pokazati svoju odanost i opetovano ponavljao da 
ga njegovi sugrađani nazivaju prijateljem Sparte, reče mu Teopomp: 
»Dragi moj, bolje bi ti ipak bilo da te nazivaju prijateljem svojih 
sugrađana«. Kad je neki atenski besjednik glasno nazivao Lakedemonjane 
neukima, Pausanijin sin Plistoanaks reče: »Pravo kažeš; ta jedini od 
Helena mi od vas ne naučismo nikakvo zlo«. Onome koji ga je upitao 
koliko ima Spartanaca, Arhidam odgovori: »Dovoljno, prijatelju, da 
tjeramo od sebe zle«. 

I po njihovim je dosjetkama moguće donijeti zaključak o njihovu 
uobičajenu načinu govorenja. Jer privikavahu se da nikada ne govore 
nasumce niti da izuste riječ koja na ovaj ili onaj način ne sadrži kakvu 
misao vrijednu razmatranja. Tako jedan koga su pozivali da dođe čuti 
čovjeka koji oponaša slavuja reče: »I njega sam samoga čuo«. Pročitavši 
ovaj natpis: 

Dok su jednoć gasili tiramidu, ove je mjedeni Ares 

smaknuo; na vratima Selinunta izgiboše,? 


drugi reče: »Ti su ljudi zaslužili svoju smrt; ta trebalo je da ga puste da 
dogori do kraja«.* Kad mu je netko obećavao da će mu dati pijetlove za 
borbu?“ koji ginu boreći se, jedan mladi Spartanac odgovori: »Nemoj, daj 
mi rađije takve koji ubijaju boreći se«. Drugi pak, ugledavši ljude gdje u 
zahodu sjede na stolicama, reče: »Ne desilo mi se nikada da sjednem 
ondje odakle se ne mogu podići da ustupim mjesto starijemu !« Karakter 
njihovih sentencioznih izreka bio je takav da i nije bilo neumjesno što su 
neki rekli da je posebna karakteristika Lakonaca bila većma ljubav prema 
mudrosti nego ljubav prema tjelovježbanju. 


21. I njihovom obrazovanju u pjesništvu i glazbi nije se posvećivalo 
ništa manje ozbiljne pažnje nego dobru stilu i čistoći govora; dapače, i 
njihove su popijevke imale u sebi žalac koji je budio srčanost i poticao 
oduševljenu i djelotvornu želju za aktivnošću: jezični izraz bio im je 
jednostavan i neizvještačen, a sadržaj uzvišen i takav da oplemenjuje 
značaj. Većinom su to bili hvalopjevi umrlima za Spartu koji su ih slavili 
kao sretnike, pogrde za one, koji su se pokazali kukavicama, prikazujući 

život što su ga proživjeli jadnim i nesretnim, te obećanja hrabrosti i 
hvalisanja njome kako već priliči kojoj dobi; od ovih posljednjih ne bi bilo 
loše navesti jednu radi primjera. Od triju korova što su bili sastavljani o 
svetkovinama odgovarajući trima dobima, kor staraca započinjao je svoju 
pjesmu riječima: 

Mi nekoć snašni mladi ljudi bijasmo. 
Kor muškaraca u naponu snage odgovarao je riječima: 

Mi to baš jesmo; ako želiš, motri sad! 
A treći, kor dječaka: * 

Mi mnogo ćemo jednom vrsniji još bit. 


Ukratko, ako bi tko obratio pažnju na lakonske pjesme od kojih su 
se neke čuvale još u moje vrijeme i prisjetio se koračnica koje su izvodili 
uz frulu navaljujući na neprijatelje, zaključio bi da i Terpandar* i Pindar? 
nisu bili u krivu kad su povezivali hrabrost s glazbom. Prvi je, naime, 
spjevao o Lakedemonjanima ovo: 

Cvjeta tu mladijeh koplje 1 Muza milozvučna poja, 

Još širokostazna pravda," 


a Pindar veli: 


Tu vijeća staraca 

I mladih ljudi koplja odlikuju se, 

Pa kola, Muza i fadost.?! 
Oni tako pokazuju da su Spartanci izvanredno obdareni istovremeno za 
glazbu i za rat: 


Jer nadmeće se s gvožđem lijepa svirka kitare, 


kako je rekao lakonski pjesnik.“ Ta i pred samu bitku kralj je prinosio 
žrtvu Muzama prisjećajući time, kako se čini, svoj borce njihova odgoja 
i njihovih lijepih odluka da budu spremni suočiti se s opasnošću i da 
izvršavaju spomena vrijedna djela.? 


22. Popuštajući u vrijeme rata i u krutosti stege mladića, nisu im 
branili da uljepšavaju kosu i ukrašavaju oružje i odjeću radujući im se kao 
konjima koji se propinju i njište kako se približava natjecanje. Stoga, 
puštajući dugu kosu čim su prestali biti efebi,* u vrijeme pogibli najviše 
su je njegovali da izgleda sjajna i s lijepim razdjeljkom, jer su se sjećali 
također neke Likurgove izreke o kosi da lijepe čini pristalijima, a ružne 
strašnijima. I tjelesne su im vježbe na vojnama bile manje oštre, a ni ostali 
im život nije bio tako sapet i stegnut tako da su oni bili jedini ljudi na 
svijetu kojima je rat bio odmor od vježbanja za rat. Kad je bojni red 
najzad bio poredan i neprijatelji blizu, kralj bi klao žrtvenu kozu, a 
istovremeno naređivao svima neka stavljaju vijence na glavu i zapovijedao 
frulašima neka sviraju Kastorov napjev; u isto vrijeme sam ih je vodio uz 
pean u taktu koračnice tako da je to bio prizor podjednako veličanstven 
i zastrašujući kad su stupali u ritmu frule bez ikakva kidanja bojnog reda 
i bez smutnje u srcu, nego su se mirno i veselo dali od melodije svoje 

pjesme voditi u smrtnu pogibao. Jer nije vjerojatno da u ljudi takva 
duševnog stanja nastaje bilo strah bilo prekomjeran bijes nego čvrsta 
samosvijest popraćena nadom i samopouzdanjem budući da su uvjereni 
da je bog s njima. E 

Kralj je polazio na neprijatelje uvijek u pratnji ovjenčana slavodobit- 
nika s atletskih natjecanja. I tvrde za jednog Spartanca kome su nudili 
velike iznose novca da odustane od borbe, ali ih on nije primio, nego je 
uz velik napor nadrvao svog protivnika, da je na nečije riječi: »Kakvu si 
korist stekao svojom pobjedom, Lakonče?«, nasmiješivši se, rekao: 
»Stajat ću ispred svoga kralja kad se budem borio s neprijateljima«. 
Potukavši i pobijedivši neprijatelje gonili bi ih koliko je bilo potrebno da 
njihovim bijegom učvrste svoju pobjedu, a zatim bi se odmah povlačili 
jer su smatrali neslavnim i Helena nedostojnim sjeći i ubijati one koji se 
odriču borbe i koji su napustili bojno polje. I taj je postupak bio ne samo 
plemenit i velikodušan nego i koristan. Jer njihovi su protivnici, znajući 
da Spartanci ne ubijaju one koji im ne pružaju otpor nego da štede one. 
koji uzmiču, smatrali bijeg probitačnijim od ustrajna odupiranja. 


23. Za samog Likurga sofist Hipija“ tvrdi da je bio izvanredno vješt 
ratovanju i da je stekao iskustvo na mnogim vojnama, a Filostefan? mu 
pripisuje i podjelu spartanskog konjaništva na ulame; ulam je bio, kaže, 
kako ga je Likurg ustanovio, skup od pedeset konjanika u četverouglastoj 
bojnoj formaciji. Ali po Demetriju Faleraninu,?“ Likurg je, ne upustivši 
se ni u kakav vojni pothvat, u punome miru uspostavio svoj usravni 
poredak. A čini se da je i zamisao općeg primirja u vrijeme olimpijskih 
igara morala poteći od čovjeka blaga i predodređena za mir. Pa ipak neki 
tvrde, kako nas podsjeća Hermip,* da u početku Likurg nije uopće 
pokazivao zanimanje za Ifitovu inicijativu niti je u njoj sudjelovao, nego 
da se slučajno nalazio ondje putujući tuđinom i prisustvujući igrama kao 
gledalac; ali je, veli, čuo iza sebe glas poput ljudskoga koji ga je korio i 
izražavao čuđenje što Likurg ne potiče svoje sugrađane da uzimaju učešća 
u toj sveopćoj svetkovini; a kad se okrenuo pa nije bilo nigdje vidjeti 
onoga koji je to izustio, zaključi da je glas bio božanski te je svratio k Ifitu 
i, pomogavši mu urediti svetkovinu, podao joj je više ugleda i stalnosti. 


24. Odgoj Spartanaca protezao se do njihove zrele dobi. Nikome, 
naime, nije bilo dopušteno da živi kako hoće, nego su u gradu kao u 
vojnom logoru imali propisan način života i provođenje vremena u javnoj 
službi i, kako su uopće smatrali u toku čitava života da ne pripadaju sebi 
nego domovini, ako nisu izvršavali neki drugi zadatak, nadzirali su 
dječake podučavajući ih u nečemu korisnome ili su sami učili od starijih 
od sebe. Jer jedna od lijepih i sretnih povlastica što ih je Likurg priskrbio 
svojim sugrađanima bila je obilje dokolice budući da im uopće nije 
dozvolio da se makar samo dotaknu ma kakva rukotvornog umijeća, a 
potrebe za naporno i mukotrpno skupljanje novca nije bilo nikakve zato 
što bogatstvo naprosto nije pobuđivalo zavisti niti pribavljalo štovanje: 
heloti su za njih obrađivali zemlju plaćajući im ranije spomenuti!“ danak. 
Stoga je jedan od njih, boraveći u Ateni u vrijeme zasjedanja sudova i 

doznavši da jedan Atenjanin, globljen zbog nerada, ide kući sav očajan, 
a prate ga prijatelji koji suosjećaju s njime u njegovoj tuzi i boli, zamolio 
nazočne da mu pokažu koji je taj što ga osudiše zato što je živio kao 
slobodan čovjek. Tako su ropskim smatrali posvećivanje zanatima i 
zgrtanju novca. Parnica je, kako je i prirodno, nestalo zajedno s prijašnjim 
. novcem jer nisu znali niti za lakomost niti za oskudicu, nego je nastala 
jednakost u opskrbljenosti i lakoći življenja uslijed jednostavnosti potreba. 
Korski plesovi, svetkovine, gozbe, razbibriga lovom, tjelovježbe i prija- 
teljsko ćaskanje ispunjahu im sve vrijeme kad baš nisu bili na vojnom 
pohodu. 


25. Mlađi od trideset godina uopće nisu zalazili na trg, nego su im 
sve nabavke za potrebe domaćinstva obavljali rođaci i ljubavnici. I za 
starije bilo je sramotno da ih se neprestano vidi kako se ondje zadržavaju, 
pa su najveći dio dana provodili u vježbalištima i narodnim svratištima.!"! 
Jer i kad -su se okupljali u njima, dokoličarili su jedni s drugima na 
primjeren način ne spominjući ničega što se tiče zarađivanja novca ili 
trgovačkih poslova; dapače, glavna je svrha takva razgovora bila hvaliti 
neki plemenit čin ili grditi kakav sraman uz šalu i smijeh, što je put prema 
opominjanju i ispravljanju činilo lakim i prirodnim, Ta ni sam Likurg 
nije bio pretjerano strog; dapače, Sosibije'“ izvješćuje da je on čak 
posvetio malen kip Smijeha uvevši tako šalu u pravi čas na sastanku uz 
piće i tome slične zabave da im zasladi napore i mučno življenje. 

U jednu riječ, navikavao je svoje sugrađane da ne žele niti znaju 
Živjeti za sebe, nego da, srasli poput pčela, uvijek imeđusobno i sa 
zajednicom, zbijajući se oko svoga vođe, gotovo izvan sebe od ushita i 
plemenita slavoljublja, čitavi pripadaju domovini; ta se namisao dade 
razaznati i u nekim njihovim izrekama. Tako Pedaret, kad nije bio 
izabran među tristo odabranih," otiđe veoma veselo iskazujući radost što 
grad ima tri stotine građana boljih od njega; Polikratida, jedan od 
poslanika vojskovođama perzijskoga kralja, kad ga oni upitaše da li je 
poslanstvo došlo u privatnu ili službenu svojstvu, reče: »Ako uspijemo, 
u službenu, ako pak ne, u privatnu.« Kad su je pohodili neki Amfipolićani 
koji su došli u Lakedemon, Brasiđina majka Argileonida upita da li je 
Brasida!* poginuo lijepo i dostojno Sparte; a kad su ga oni veoma veličali 
i govorili da nema drugoga takva čovjeka u Sparti, ona uzvrati: »Ne 
govorite tako, stranci! Plemenit je 1 valjan bio Brasida, ali Sparta ima 
mnogo ljudi boljih od njega.« 

26. Starce vijećnike postavio je, kako je spomenuto,!“ isprva sam 
Likurg između onih koji su uzeli učešća u izvršenju njegova nauma; a 
kasnije je uredio da svako smrću ispražnjeno mjesto popunjava onaj za 
koga prosuđe da je vrlinom najbolji od Spartanaca koji su navršili šezdeset 
godina. I od svih nadmetanja na svijetu činilo se da je to bilo najveće i da 
je na njemu borba bila najživlja; jer nije trebalo izabrati najbržega od 
brzih niti najsnažnijega među snažnima, nego među vrsnima i mudrima 
najvrsnijega i najmudrijega da kao pobjedničku nagradu za svoju vrlinu 
ima doživotnu, da tako kažem, vrhovnu vlast u državi budući gospodarom 
života i smrti, časti i beščašća i uopće svih najvažnijih životnih pitanja. A 

izbor se obavljao na ovaj način. Pošto se sastala narodna skupština, 
odabrani su ljudi bili zatvarani u obližnju prostoriju tako da niti su oni 
mogli vidjeti skupštinu niti skupština njih, nego su samo čuli \viku 
skupštinara. Jer kao i u drugim prilikama vika skupštine odlučivala je 
između kandidata koji nisu bili uvođeni svi zajedno nego pojedinačno po 
redoslijedu određenu ždrijebom i prolazili su šuike kroz nju. Onda su 
zatvoreni suci koji su kod sebe imali tablice za pisanje, bilježili j jačinu vike 
za svakog pojedinca ne znajući kome j je upućena osim da je bio uveden 
prvi, drugi ili treći i tako dalje. A onaj koji je bio pozdravljen najjačom i 
najglasnijom vikom, njega su proglašavali izabranim. Taj bi, ovjenčan 
vijencem, redom pohodio hramove bogova ; slijedilo ga je mnoštvo mladih 
ljudi hvaleći i veličajući ga, te mnogo žena slaveći njegovu vrlinu 
hvalopjevima i nazivajući njegov život sretnim. A svaki od njegovih 
najbližih, nudeći mu večeru, govorio je da ga grad časti tom trpezom. 
Završivši svoj obilazak, odlazio je na zajedničko blagovanje; i ondje je sve 
drugo bilo kao obično osim što su preda nj stavljali još jedan obrok koji 
je on uzeo pa ga čuvao; poslije večere od žena iz njegove rodbine koje su 
se nalazile na vratima zajedničke blagovaone pozivao je k sebi onu koju 
je najviše cijenio i, dajući joj sačuvani obrok, govorio je da ga je on dobio 
kao nagradu za vrlinu i da ga kao takav daje njoj tako da su i nju žene 
hvalile i pratile je kući. 


27. Nadalje, Likurg je izvrsno uredio i sve u vezi s pogrebima. 
Uklonivši, naime, sav praznovjerni strah, ne zabrani pokapati mrtve u 
gradu niti držati nadgrobne spomenike blizu hramova tako upoznajući 
mlade s takvim prizorima i privikavajući ih na to da ih smrt ne smućuje 
i ne plaši kao nešto što kalja one koji dotaknu mrtvo tijelo ili prođu 
između grobova. Kao drugo, ne dopusti da se išta zakapa skupa s" 
mrtvacem, nego, pokrivši tijelo grimiznim pokrovom i palminim lišćem, 
polagahu ga u grob. Napisati ime umrloga na grob nije bilo dozvoljeno 
osim kod čovjeka pala u ratu ili žene umrle za vrijeme dok je obavljala 
svećenički službu. Za posmrtnu počast odredi kratko vrijeme, jedanaest 
dana; dvanaestoga, pošto se prinese žrtva Demetri, trebalo je prestati sa 
žalovanjem. Uistinu ništa nije bilo ostavljeno i zanemareno, nego je sve 
* nužne pojedinosti života povezivao s nekim poticajem na vrlinu ili s 
karanjem mane; punio je grad mnoštvom dobrih primjera tako da je 
neprestano susretanje i srastanje s njima nužno vodilo i oblikovalo one 
koji su koračali stazom prema dobru. 

Iz tog razloga nije davao dopuštenje onima koji to žele, da borave u 
tuđini i putuju naokolo donoseći sa sobom tuđe običaje i povođenje za 
primjerima života ljudi bez odgoja koji žive u drugačijim sustavima vlasti. 
Štaviše, tjerao je iz grada one što se skupljahu i stjecahu onamo ni za 
kakvu korisnu svrhu, ali nije to činio, kako tvrdi Tukidid,!“* iz straha da 
se ovi ne bi poveli za spartanskim uređenjem i naučili korisne pouke u 
vrlini, nego prije zato da ti ljudi ne postanu učiteljima kakve nevaljalštine. 
Ta zajedno sa strancima neizbježno se u grad uvode strana učenja; a nova 
učenja donose nove odluke. Iz njih nužno izrastaju mnogi novi osjećaji i 
voljna opredjeljenja koja kao da unose pogrešne note u sklad postojećeg 

poretka. Zato je mislio da je potrebnije čuvati grad od najezde rđavih 
običaja nego od zaraženih tijela što dolaze izvana. 


28. Nema u svemu tome traga nepravičnosti niti sebičnosti koju neki 
zamjeraju Likurgovim zakonima smatrajući ih djelotvornima da proi- 
zvedu hrabrost, ali nedostatnima za pravednost. No takozvana tajna 
služba kod Spartanaca,!“ ako je ona stvarno jedna od Likurgovih uredbi, 
kako o tome izvješćuje Aristotel,'“ mogla je kod Platona!" stvoriti takvo 
mišljenje o spartanskom državnom uređenju i o tom čovjeku. Tajna je 
služba bila ovakva: poglavarstva su od vremena do vremena nasumce po 
zemlji razašiljala one od mladića!“ koji su se činili najrazboritijima 
opremljene mačevima i najnužnijim namirnicama te ničim drugim; 
raštrkujući se po zabitnim mjestima, za dana su se skrivali i odmarali, a 
noću, silazeći na putove, smicali su sve helote koje su mogli uhvatiti. A 
često su, prolazeći i poljima gdje su heloti radili, ubijali najsnažnije i 
najjače od njih. Tako izvješćuje i Tukidid u Povijesti peloponeskog rata!!! 
da su heloti za koje su Spartanci zaključili da zbog svoje izuzetne hrabrosti 
zaslužuju da se ovjenčaju kao slobodni građani, što su i postali, te da 
obiđu hramove bogova, malo kasnije svi takvi — a bilo ih je više od dvije 
tisuće — netragom nestali na takav način da niti tada niti kasnije nitko nije 
umio reći kako su zaglavili.“ A Aristotel napose kaže da čak efori, čim 
nastupe svoju službu, navješćuju rat helotima zato da ih mogu ubijati bez 
ljage od umorstva. 

I u drugom su pogledu surovo i okrutno postupali s helotima, pa su 
ih tako prisiljavali da piju mnogo čista vina a onda ih dovodili na 
zajedničko blagovanje pokazujući mladima što je pijanstvo. Naređivahu 
im također da pjevaju smiješne i prostačke pjesme i plešu takve plesove 
a da se klone onih koji su dostojni slobodna čovjeka. Zato i kažu da su 
kasnije, kad su Tebanci za svoga pohoda na Lakoniju!!* zapovijedali 
zarobljenim helotima da pjevaju pjesme Terpandra, Alkmana i Lakonca 
Spendonta,"“ ovi odbijali opravdavajući se da njihovi gospodari ne žele 
tako nešto. Stoga su oni koji su govorili da j je u Lakedemonu slobodan 
čovjek više slobodan nego igdje, a rob više rob nego igdje, sasvim 
ispravno uočili razliku između te države i ostalih. Po mojem su mišljenju, 
međutim, takve okrutnosti u Spartanaca niknule u kasnije doba, a osobito 
poslije velikog potresa!“ za kojega povjesničari izvješćuju da su se heloti 
digli protiv njih zajedno s Mesenjanima, nanijeli njihovoj zemlji najviše 
zala i doveli grad u najveću pogibao. Jer što se mene tiče, ja ne bih 
Likurgu pripisao tako odvratnu ustanovu kao što je tajna služba zaključu- 
jući o njegovoj naravi na temelju blagosti i pravednosti u drugim 
slučajevima, a to je posvjedočilo i božanstvo.!! 


29, Kad su njegove glavne reforme najzad bile čvrsto usađene u 
običaje naroda i ustav dovoljno odrastao i očvrsnuo da može sam sebe 
održavati i čuvati, baš onako kao što Platon kaže!" da se bog obradovao 
zbog nastanka svemira i njegova stavljanja u pokret, tako ispunjen 
veseljem i zadovoljstvom zbog ljepote i veličine svog zakonodavstva sad 
kad je ono ušlo u primjenu i stupalo svojim putem, Likurg živo poželi da 

ga, koliko je to ostvarivo ljudskoj promisli, ostavi budućim pokoljenjima 
besmrtno i nepromjenljivo. Sabravši, dakle, sav narod u skupštinu, reče 
. im da je za dobrobit i krepost države sve drugo što je urađeno primjereno 
i dostatno, ali da ono što je najglavnije i najvažnije ne može iznijeti pred 
njih prije nego zatraži savjet od delfijskoga boga. Treba, stoga, da ostanu 
vjerni uspostavljenim zakonima, te da ništa ne mijenjaju niti u što diraju 
sve dok se on osobno ne vrati iz Delfa; jer pošto se vrati, učinit će sve 
što bude bog smatrao najboljim. Kad su se svi složili s time i potakli ga 
neka ide, dobivši prisegu od kraljeva i staraca vijećnika, a zatim od ostalih 
građana, da će ostati vjerni uspostavljenom ustavnom poretku i pridrža- 
vati ga se do Likurgova povratka, otputi se u Delfe. 

Stigavši u proročište i prinijevši žrtvu bogu, upita da li su postavljeni 
zakoni dobri i dostatni za dobrobit i krepost države. Kad je bog odgovorio 
da su njegovi zakoni dobri i da će grad pratiti najveća slava sve dok bude 
živio po Likurgovu ustavu, on dade zapisati to proroštvo pa ga posla u 
Spartu. Sam pak, ponovo prinijevši žrtvu bogu i izgrlivši se s prijateljima 
i sinom, odluči da nikad ne oslobodi sugrađane njihove zakletve, nego da 
poživjeti, a i počinuti ako to želi i kad se činilo da posjeduje dovoljno 
sreće. Umori, dakle, sebe glađu smatrajući da kod državnika i smrt mora 
biti u službi države i da niti konac njegova života ne smije biti bez 
djelotvornosti, nego da mora postati zaslužno djelo. Što se pak njega 
samog tiče, kraj života, držao je, uistinu mu je bio dovršenje sreće, a svoju 
će smrt svojim sugrađanima ostaviti kao stražara nad svime onim lijepim 
i dobrim što je u životu uradio budući da su se zakleli da će se pridržavati 
njegova političkog uređenja sve dok se on ne vrati. I u svojim se 
proračunima ne prevari; njegov je grad bio na prvome mjestu u Heladi 
po dobru zakonitu redu i slavi ostavši vjeran Likurgovim zakonima pet 
stotina godina u koje od četrnaest kraljeva koji su slijedili za njim nijedan 
nije niti dirnuo sve do Agisa, sina Arhidamova. Jer uvođenje efora nije 
značilo labavljenje nego učvršćivanje ustavnog poretka i premda se činilo 
da je to bilo urađeno u korist naroda, stvarno je aristokraciju učinilo 
silnijom. 

30. Ali za Agisova kraijevanja po prvi put poče zlatan i srebren novac 
pritjecati u Spartu, a s novcem zavlada lakomost i želja za bogatstvom 
krivnjom Lisandra koji je, premda sam nepodmitljiv, ispunio državu 
ljubavlju prema izobilju i raskoši donijevši iz rata zlato i srebro i tako 
potkopavši Likurgove zakone.!!* Jer dok su ovi bili na snazi, Sparta je 
živjela životom ne grada pod ustavom, nego čovjeka otvrdnula od napora 
i puna mudrosti, pa i više još; kao što pjesnici pletu priče o Heraklu kako 
je sa svojom lavljom kožom i kijačom prolazio svijetom kažnjavajući 
bezakone i zvjerske tirane, tako je Sparta jednim jedinim poštanskim 
štapom!" i prostom lakonskom kabanicom držala Helene u dobrovoljnoj, 
čak i željenoj podložnosti, pa dokidala vlast nepravednih vladara i tirana 
u drugim državama, bila sucem u ratovima i stišavala pobune često i ne 
pomaknuvši nijedan štit nego samo poslavši jednog poslanika čiji su nalog 
odmah svi izvršavali kao što se pčele, kad im se pojavi kraljica, sve roje i 

redaju oko nje. Toliko je država bila silno jaka svojim dobrim zakonskim 
poretkom i pravednošću. 

To je razlog što se ja barem čudim onima koji govore da su se 
Lakedemonjani znali pokoravati, ali da nisu znali zapovijedati i s 
odobravanjem navode anegdotu o kralju Teopompu koji je, kad mu je 
netko rekao da se Sparta održava sigurnom zahvaljujući vještini u 
zapovijedanju njezinih kraljeva, odgovorio: »Prije zbog građana koji 
znaju slušati«; ta ljudi ne podnose da slušaju one koji nemaju sposobnosti 
da vladaju, nego je poslušnost nauk koji se uči od zapovjednika (jer onaj 
koji lijepo vodi postiže i da za njim lijepo idu; i kao što je krajnje 
dostignuće u jahačkoj vještini učiniti konja pitomim i pokornim uzdi, 
tako je zadatak umijeća kraljevanja usaditi ljudima poslušnost), a Lakede- 
monjani usađivahu drugim Helenima ne samo spremnost da slušaju, nego 
ih nadahnjivahu željom da im budu podložni i poslušni. Jer kad su slali 
poslanstva u Spartu, nisu tražili ni lađe, ni novaca, ni tešku pješadiju, 
nego samo jednog spartanskog vođu; i kad su ga dobili, postupali su s 
njime s počastima i poštovanjem kao Sicilci s Gilipom, Halkiđani s 
Brasidom, a svi maloazijski Heleni s Lisandrom, Kalikratidom i Agesila- 
jem, pa te ljude nazivahu kod pojedinačnih naroda sređivateljima i 
opominjateljima,!“ a u grad Spartanaca kao cjelinu upirahu oči kao u 
nadziratelja i učitelja pristojna privatnog života i sređena političkog 
poretka. Čini se da se tome položaju Sparte podrugivao i Stratonik'“! 
podnoseći u šali prijedlog zakona da Atenjani priređuju misterije i svečane 
ophode, Eliđani organiziraju igre jer to rade najbolje, a Lakedemonjani, 
ako ovi budu griješili, da im šibanjem deru kožu.!'“ To je bilo rečeno kao 
šala; ali sokratovac Antisten, gledajući Tebance gorde poslije Leuktre,“ 
reče da se oni ničim se razlikuju od malenih dječaka koji se kočopere zato 
što su izlemali svoga školskog nadzornika.!“ 


31. Pa ipak, nije tada bila glavna namjera Likurgova da svoj grad 
ostavi na vrhovništvu nad najvećim brojem drugih; nego je, smatrajući 
da sreća cijeloga grada kao i u životu pojedinaca nastaje vrlinom i 
unuirašnjom slogom, sve uredio i udesio prema tom cilju da Spartanci, 
postavši slobodni, samodostatni i trijezno umjereni, ostanu takvi što je 
moguće duže. Tu osnovu političkog poretka preuzeo je i Platon,!? i 
Diogen, i Zenon,!'* i svi oni koji su postizali pohvale za svoje pokušaje 
da kažu nešto o tom pitanju premda su za sobom ostavili samo spise i 
riječi. Likurg pak nije iznio na svjetlo dana rasprave i govore, nego 
nedostižan sustav ustavnog uređenja i zato što je onima, koji drže da 
mnogospominjana prirodna predispozicija za mudrost postoji samo u 
teoriji, dao primjer grada koji se čitav bavi filozofijom, njegova je slava 
prirodno nadvisila slavu sviju onih koji su ikada uveli koji politički sustav 
među Helene. Zbog toga i kaže Aristotel da su njemu u Sparti iskazane 
počasti bile manje od onih što ih je zasluživao, premda je uživao najveće. 
Jer ima hram i prinose mu se godišnje žrtve kao bogu. Pripovijeda se 
također, kad su njegovi zemni ostaci bili dopremljeni kući, da je grom 
udario u njegov grob; teško da se to dogodilo kome drugome od 
istaknutih ljudi osim kasnije Euripidu koji je umro i bio pokopan u 

Makedoniji kod Aretuze. Stoga je Euripidovim obožavaocima jak argu- 
ment i svjedočanstvo u njegovu korist to što se njemu jedinome poslije 
smrti desilo isto što ranije i bogovima najmilijemu i najsvetijemu čovjeku. 
Kažu neki da je Likurg umro u Kiri,!““ Apolotemis da je preminuo 
u Elidi kamo je bio prenesen, a Timej i Aristoksen!“ da je završio svoje 
dane na Kreti; a Aristoksen tvrdi da Krećani pokazuju i njegov grob u 
području Pergama, kod javnog puta. Pripovijeda se također da je ostavio 
jedinorođenog sina Antiora; kad je ovaj umro bez potomstva, rod se 
zatro. Prijatelji i rođaci, međutim, uvedoše neke periodičke sastanke koji 
potrajaše kroz mnogo godina i dane u koje se sastajahu nazvaše Likurgi- 
dama. Aristokrat, sin Hiparhov, tvrđi da su poslije Likurgove smrti na 
Kreti njegovi gostinski prijatelji na njegovu molbu spalili njegovo tijelo i 
rasuli pepeo u more da spriječe da ne bi, ako jednom njegovi ostaci budu 
preneseni u Spartu, narod promijenio ustavni poredak jer se on tobože 
vratio i tako ih odriješio od njihove prisege. Eto, toliko o Likurgu. 


Bilješke 


! Ifit, kralj Elide (gdje je Olimpija), utemeljitelj ili obnovitelj olimpijskih igara na kojima 
je, po predaji, prva registrirana pobjeda zabilježena god. 776. 

? Za vrijeme igara u cijeloj je Grčkoj vladalo primirje. 

3 Vijest potječe iz jednoga izgubljenog djela Aristotelovog. Vidi Pausanija 5, 4, 5 i dalje. 
Eratosten, povjesničar, geograf, filolog, astronom, matematičar; knjižničar aleksandrijske 
biblioteke. Živio krajem 3. st. 

* Neki ovdje čitaju Diodor (Sicilski, povjesničar). 

5 Po predaji, 776-773. pr. n. e. Neki antički autori stavljaju Hfita u god. 885. 

" Pisac povijesti, osobito sicilske, živio oko god. 300. pr. n. €. 

* Atenjanin, povjesničar i didaktični pisac, prijatelj Sokratov. Radi se o Državi Lakedemo- 
njana 10, 8: »Kažu da je Likurg živio u vrijeme Heraklovića.« 

* Neki misle da ovdje ima praznina u tekstu otprilike slijedećeg sadržaja: »Nema sloge o 
njegovu porijeklu budući da«. Tako i K. Sintenis, jedan od najuglednijih priređivača 
Plutarhovih životopisa, koji ovdje započinje 2. glavu. 

1 S otoka Keja, suvremenik i takmac Pindarov, jedan od najvećih pjesnika grčke zborske 
lirike. 

M4 Pisac povijesti svog rodnog grada Megare. 

4 Aristodem, od čijih blizanaca Euristena i Prokla potječu obje kraljevske loze u Sparti 
(Agidi i Euripontidi), bio je po predaji sin Aristomaha, sina Kleodeja, sina Hila, sina 
Herakla. Vidi Pausanija 3, 1-10, Herodot 7, 204 i 8, 131. 

'2 Ili Soj. 

15 Državni robovi u Sparti (Lakedemonu). 

'4 Stanovnici arkadskoga grada Klitora. 

5 Takve su lukavštine i doskočice Grci osobito cijenili. 

15 Skrbnici. 

" Od khafrč »radujem se« i I46s »narod«. 

8 To nije jonski filozof prirode iz Mileta, jedan od sedmorice mudraca, nego Krećanin iz 
Gortina, čije zrelo doba pada oko god. 680. 

! Kreofila su u antici smatrali prijateljem i možda očuhom Homerovim, kome je Homer 
ostavio svoja djela. Kao domovinu spominju mu žij, Sam i 1j. Pripisivali su mu 
(izgubljeni) epski spjev Osvojenje Ehalije. 

2 žlomerove. 

.2 Plutarh nije potpuno uvjeren u povijesnu vrijednost Homera, 

2 »Nagomudri« naših starijih prijevoda. Radi se o indijskim mudracima koji su živjeli goli 
u šumama i čini se da su bili prethodnici fakira ili jogina. O njima se osobito iscrpno 
govori u romanu Život Apolonija Tijanskog od Filostrata. 

25 Aristokrat, pisac rimskog razdoblja, autor jednog djela o Sparti. 

% Hermip iz Smirne, filozof i biograf, živio u drugoj polovici 3. st. pr. n. e. 

#5 Atenin hram. 

2 Gerusija (od gćrontes »starci«). 

* Zakoni TIL 691 E. 

* Izgubljeno djelo, 

2 Učenik Zenona, osnivača stoičke filozofske škole; u 3. st. pr. n. e. živio u Aleksandriji 
i Sparti. 

30 Tj. 28. 

1"6=1+2+3,a tim se brojevima dade dijeliti 6; isto je tako 28=1+2+4+7+14. 
Plutarh pripisuje Likurgu pitagorejske ideje. 

*? »Rijek« (zakon). Politička načela sankcionirana ili čak naređena od bogova. 

* Ne zna se pravo značenje tih epiteta pa neki usvajaju Bryanovu ispravku: Helaniju odn. 
., Helaniji, što bi značilo »grčki/grčka«. 
** Obje su dijelovi plemena i možda odgovaraju atičkim fratrijama, »bratstvima«. 
# Vjerojatno značenje riječi u izvorniku, ali sporno. Izvornik je u dorskom dijalektu s dosta . 
dvojbenih i nejasnih mjesta i izraza. 

# Vjerojatno mali pritoci rijeke Eurote. 

* Apolonu s čijim se imenom dovodi u vezu grč. apelldzein »sazivati (narod u skupštinu)«, 
izvorno »skupljati«, Sumnjiva etimologija. 

še ' Izgubljeno djelo. 

* Očigledan anakronizam: u problematično Likurgovo doba nikakva se skupština nije 
mogla sastajati u tako raskošnu dekoru. 

€ Spartanski pjesnik iz sredine 7. st. Odlomak izgubljene pjesme u elegijskim distisima 
(heksametar plus pentametar). 

“I Zakoni III 692 A. 

“#2 Spartancima. —. 

“# Stanovnici okolnih mjesta Lakonije. Nisu imali puna građanska prava kao Spartanci, ali 
su bili slobodni, imovinskopravno samostalni i služili su u vojsci. Uglavnom su bili 
trgovci i zanatlije; otprilike odgovaraju atenskim metecima samo što nisu doseljenici kao 
ovi nego starosjedioci. 

“4 Kralj iz dinastije Agisovića (Agida), po predaji vladao od 776. do 724. 

# Radi se o spartanskom vaganu (mjerovu, medimnu) od 74 litre, za trećinu većem od 
atenskoga (52,53 litre). 

* Ulja i vina. 

*# Mina je vrijedila 100 drahmi. 10 mina po nekim procjenama odgovara vrijednosti od 78,5 
predratnih zlatnih dinara ili 40 engleskih funti ili 200 američkih dolara kupovne moći u 
isto doba. 

“ Političar i pjesnik, prijatelj i učenik Sokratov, jedan od vođa tridesetorice tirana u Ateni. 

* Eučki spisi 527 b. 

# Pluto je bog bogatstva; prikazivan je slijepim. 

*% Krajem 4. st. pr. n.e. 

*I Muški objed. 

2 Grč. philta »prijateljstvo«, philophros$nč »ljubeznost«, 

3 Grč. pheido »štednja«. 

“4 Grč. 648 »jedem«, edčdć »jelo«. 

#5 Vrč je imao oko 3,25 litara. 

*# Funta iznosi 437 g. 

"' U Sparti vojni zapovjednici podređeni kraljevima. 

*## Sredinom kruha otirali su ruke poslije jela. 

** Probušena glasovnica u Ateni na sudu je značila osudu. 

9 Ili kddos od čega je tvoren glagol »kadirati«. 

S Vidi bilj. 32. 

€ Leotihida I, kralj od 492. do 469, zajedno s Periklovim ocem Ksantipom pobijedio 
Perzijance kod Mikaje. 

#Poliika 2, 1270 A 6. 

“ Država 5, 458 D. 

€ Misli na odgoj atenskih mladića. 

€ Spartanski vojskovođa Derkilida zapovijedao je grčkom armijom u Aziji od 399. do 394. 
Njegove su mu pobjede omogućile da sklopi veoma povoljan mir s Tisafernom. 

" Ovdje je grčki izvornik u lošem stanju, Smisao je svakako da je dijete bilo smatrano 
muževljeviin. 

% TJ Etičkim spisima 228 c (Lakonske apoftegme 20) ime mu je Geradata. 

% Grč. Ićskhč. To je zgrada gdje bi se ljudi sastajali na razgovor, javna i uvijek otvorena 
zgrada, 

2 »Izlagači«. 

" Vidi Alkibijad 1. 

2 Veći Alkibijad 122 B. 

3 Grč. agćle »stado, četa«. 

"4 Skupine se dijele u čete, grč. fiš, 

5 Paidonćmos, ravnatelj odgojnog zavoda, 

7 Mladi ljudi od 20 do 30 godina. 

7" Dječačka je dob trajala do 18 godina. 

%# »Budućim irenima«, dob ad 18 do 20 godina. 

? Uzimale purgative za čišćenje crijeva. 

# Artemida Ortija na čijem su žrtveniku šibali dječake svake godine. 

ŠI U 9, glavi. 

#2 Trebalo je da troškovi budu maleni da niti u vrijeme oskudice ne prekinu s prinošenjem 
žrtava. 

# Dizanjem i pružanjem ruke pobijeđeni moli milost pobjednika u ratu. To je i znak 
priznanja poraza (kao danas dizanje ruku u znak predaje). 

“U 19. glavi. 

# Selinunt je bio dorski grad na jugozapadnoj obali Sicilije. Prozni prijevod elegijskog 
đistiha. 

% Građani nisu zaslužili da ih tko brani. 

# Borbe pijetlova i oklade uz njih bile su u Grka veoma omiljene. 

% S Lezba, pjesnik i pjevač, živio u 7. (ili 8.) st., otac grčke glazbe; povećao broj žica kitare 
(citre) s četiri na sedam. 

# Najveći grčki lirski pjesnik (6/5. st.); pisao korsku liriku. 

% Pravda se izriče javno, svima na pogled, za razliku od skrivanja pod tiranskim režimima. 
Zato je »širokostazna«. 

?I Ulomak izgubljene pjesme. 

** Alkman (2. pol. 7. st.), možda rodom iz Sarda u Lidiji, stekao je građansko pravo u 
Sparti. Začetnik dorske lirike. 

* Ta je rečenica u izvorniku nejasna i sumnjiva i prijevod j je približan. 

*% Mladići s napunjenih 18 godina. 

** Hipija iz Elide, suvremenik Sokratov; po njemu su nazvana dva Platonova dijaloga. 

* Filostefan iz Kirene, povjesničar i geograf, živio u 2. pol. 3. st. pr. n. e. 
" God. 317. do 307. regent Atene u ime Kasandra, vladara Makedonije. 

*% Hermip iz Smirne, povjesničar i biograf, živio u 2. pol. 3. st. pr. n.e, 

* Do 30. godine. 

1% Glava 8. 

II Vidi bilj. 69. 

ME Spartanski gramatičar iz 2. pol. 3. st. pr. n. e 

5 Tristo vitezova, pratnja kraljeva. 

** Spartanski junak peloponeskog rata, pobijedio ali i poginuo 422. kod Amfipola gdje je 
pao i Atenjanin Kleon. 

#5 Glava 5. 

'%6 TJ Periklovu nadgrobnu govoru palim Atenjanima, 2, 39, 1. 

17 Grč. krypteia »skrivanje«. 

1% Izgubljeno djelo. 

1% Zakoni L, 633 B. 

1% Od 20. do 30. godine. 

N14, 80. 

"2 Bilo je to kad su Atenjani zaposjeli Pil i odsjekli Spartance na Sfakteriji. Pobili su ih u 
strahu da se ne združe s Atenjanima. 

15 Pod Epaminondom 369. prodrli su sve do Sparte. 

14 Ža prvu dvojicu vidi bilj. 88 i 92. O trećem ne znamo ništa. 

15 God. 464. Vidi Kimon 16. 

NE Vidi glavu 5. 

117 Timej 37 C. 

"5 Osvojio je 404. Atenu i donio u Spartu 1000 talenata (prema jednoj procjeni 4,715.000 
zlatnih predratnih dinara); vidi njegov životopis. 

1% Doslovno: skitalom, štapom s tajnom porukom. Na drveni štap namatalo se kožno 
remenje na kojem je bilo službeno saopćenje. Kad bi remenje bilo skinuto, poruka se 

mogla pročitati samo tako da se remenje ponovno omota oko drvena štapa istih 
dimenzija. Na taj su način komunicirali s ljudima na službi u tuđini i s vojskovođama 
na vojnim pohodima. 

120 Harmostima i sofronistima. 

1 Znamenit glazbenik iz doba Aleksandra Velikog, rodom Atenjanin. 

22 Vidi glavu 18. 

3 Pobjeda nad Lakedemonjanima 371. Kraj spartanske hegemonije u Grčkoj. 

'% Rob »pedagog« koji je dječake pratio u školu i učio pristojnosti. 

15 U Državi. 

16 Diogen iz Babilona (ne Kinik iz Sinope iz doba Aleksandra Velikog !), učenik Hrisipov 
i jedan od nasljednika Zenona na čelu stoičke škole. Bio je jedan od trojice filozofa u 
atenskom poslanstvu u Rim god. 155. Napisao je jednu (izgubljenu) raspravu Zakoni. 
Zenon je osnivač stoičke filozofske škole. 

12? Kira, grad u korintskom zaljevu, služio je kao luka Delfima. 

1 Apolotemis je povjesničar iz nepoznata razdoblja, Timej sicilski povjesničar oko god. 
300. a Aristoksen. Aristotelov učenik. 


NUMA 


(po mitskoj kronologiji 
753-672. pr. n. e.) 


1. I o vremenu kada je živio kralj Numa postoji živo neslaganje 
premda se čini da se rodoslovlja od početka do njega točno izvode. Ali 
neki Klodije u Kronološkom istraživanju (to je, naime, otprilike naslov 
njegove knjige) uporno tvrdi da su oni stari popisi nestali kad su Gali 
poharali grad,“ a da su oni, koji se sada pokazuju, krivotvorine nastale 
zbog želje sastavljača koji su htjeli ugađati pojedincima uvrštavajući ih na 
silu u prve obitelji i u najuglednije kuće s kojima ovi nisu bili ni u kakvoj 

vezi. Stoga, kad se kaže da je Numa postao prisan Pitagorin? prijatelj, 
jedni potpuno poriču da je Numa posjedovao bilo kakvu helensku kulturu 
pa ili je po naravi bio sposoban da sam svojim vlastitim naporom postigne 
vrlinu ili je kraljeva kultura potekla od nekog barbarina još boljeg od 
Pitagore; drugi opet kažu da se Pitagora rodio kasnije jer je bio gotovo 
pet generacija mlađi od njega,* ali da se Spartanac Pitagora, olimpijski 
slavodobitnik u trčanju na šesnaestoj olimpijadi, u trećoj godini otkako 
je Numa zakraljio,* proputovavši Italijom, susretao s Numom i pomogao 
mu urediti ustavni poredak odakle potječe to da se po Pitagorinoj uputi 
nemalen broj lakonskih uredbi umiješao među rimske. Uostalom, Numa 
je bio sabinskoga roda, a Sabinjani hoće da ih se smatra iakedemonskim 
doseljenicima. Vremenski je, međutim, redoslijed događaja teško utvrditi, 
a to osobito vrijedi za onaj koji se oslanja na olimpijske slavodobitnike, 
čiji je popis, kažu, u kasno doba izdao Hipija iz Elide“ ne crpeći ni iz 
kakva pouzdana izvora; što smo spomena vrijedna doznali o Numi, to 
ćemo izložiti uzevši za početak prikladno mjesto.? 


2. Već trideset i sedam godina Rim se izgrađivao pod Romulovim 
kraljevskim žezlom; i petoga“ dana u početku mjeseca“ — a taj se dan sada 
zove kapratinskim Nonama!! — prinosio je Romul neku javnu žrtvu ispred 
grada kod mjesta zvana Kozja bara u nazočnosti senata i većine naroda. 
Kad iznenada nastade veliko komešanje u zraku i na zemlju se spusti 
oblak skupa s vjetrom i pljuskom, desi se da se ostala svjetina, prepavši 
se, razbježala i raspršila, a Romula je nestalo i niti živ niti mrtav ne bi 
nađen, a teška sumnja pade na patricije i po narodu se protiv njih pronese 
glas da su, osjećajući odavna kraljevsku vlast kao teret i želeći je prenijeti 
na sebe, ubili kralja. A stvarno se činilo već neko vrijeme da se on ophodi 
s njima odveć osorno i samosilnički. Nego to su sumnjičenje nastojali 
zataškati određujući mu božanske počasti da pokažu da Romul nije mrtav 
nego da ga je zapala bolja sudbina; i Proklo, ugledan čovjek, zakle se da 

je vidio Romula kako se u punom oružju uzdiže u nebo i da je čuo kako 
mu njegov glas naređuje neka ga nazivaju Kvirinom."? 

Nov je nemir i razdor sad potresao grad u vezi s postavljanjem 
novoga kralja jer se došljaci još nisu potpuno stopili s prvotnim građani- 
ma, nego je puk još bio poput sitno uzbibana mora, a patriciji su bili puni 
međusobna sumnjičenja zbog različita porijekla. Pa premda su svi 
smatrali da im treba kralj, zavada i nesuglasica nastala je ne samo oko 
čovjeka koji će to biti nego i oko plemena koje će ga dati. Jer oni koji su 
zajedno s Romulom u početku sagradili grad osjećali su nepodnošljivim 
da Sabinjani, pošto su dobili dio grada i zemlje, ustrajno traže da vladaju 
nad onima koji su ih primili, dok Sabinjani, koji se poslije smrti svoga 
kralja Tacija!* nisu razišli s Romulom nego su dopustili da on vlada sam, 
imali su opravdan razlog da traže da budući vladar dođe iz njihovih 
redova. Ta nisu se oni, govorili su, kao slabiji pridružili jačima, nego je 
njihovo pridruživanje povećalo brojnu snagu Rimljana i zajedno s njima 
podjednako su unaprijedili ugled grada. O tome su se, dakle, prepirali. 

Da razdor uslijed bezvlađa ne bi doveo do rasula sad kad je bilo 
obustavljeno svako vršenje vlasti, odrediše patriciji, kojih je bilo sto i 
pedeset,!* da svaki od njih, preuzimajući naizmjence znakove kraljevske 
časti, prinosi bogovima uobičajene žrtve i obavlja javne poslove šest sati 
noću i šest sati danju. Ta ravnopravna dioba vremena, naime, činila se 
dobro zamišljenom da osigurava jednakost između privremenih vladara, 
a u odnosu na narod mijenjanje ljudi na vlasti uklanjalo je moguću zavist 
jer su vidjeli da isti čovjek u toku istoga dana i noći postaje od kralja 
običan građanin. Taj oblik vlade Rimljani nazivaju međuvlađem. ! 


3. Ali premda se činilo da patriciji na taj način upravljaju ustavno i 
bez tlačenja, opet su bili predmet sumnjičenja i zlonamjernog govorkanja 
da su državno uređenje promijenili u oligarhiju i da državu drže pod 
svojim skrbništvom, a da ne žele da im vlada kralj. Nato se obje stranke 
sporazumješe među sobom da svaka bira kralja iz redova one druge; to 
bi bio, mislili su, najbolji način da u nastaloj situaciji učine kraj 
strančarskom nadbijanju: tako izabran kralj bio bi podjednako nakionjen 
jednima i drugima voleći jedne zato što su ga izabrali, a drugima ostajući 
odan zbog srodništva. Pošto su Sabinjani prepustili Rimljanima da odluče 
tko će prvi birati, učini se ovima boljim da dobiju kralja Sabinjanina koga 
sami odaberu nego da im Sabinjani postave kraljem Rimljanina svoga 
izbora. I posavjetovavši se između sebe, postaviše za kralja od Sabinjana 
Numu Pompilija, čovjeka koji se nije priključio onima koji su se preselili 
u Rim,ali po svojim je vrlinama bio tako poznat svima da su ga, kad je 
bio izabran, Sabinjani prihvatili još s većim oduševljenjem nego oni koji 
su ga izabrali. Saopćivši, dakle, narodu svoju odluku, pošalju k njemu 
prvake obiju stranaka kao zajedničko poslanstvo da ga zamole neka dođe 
i preuzme kraljevsku vlast. 

Bijaše pak Numa iz ugledna sabinskoga grada Kure po kome 
Rimljani sami sebe skupa s njima pridruženim Sabinjanima nazvaše 
Kviritima,'* a sin je bio Pompona, visoko cijenjena čovjeka, kao najmlađi 
od. četvorice braće; po nekoj sretnoj podudarnosti što su je htjeli bogovi 

rodio se upravo na onaj dan na koji je Romul utemeljio Rim; a to je bilo 
deset dana prije svibanjskih Kalenda.!" Po prirodi značaj mu je bio kao 
stvoren za svaku vrst kreposti, a sam je sebe još više oplemenio stegom, 
ustrajnošću u teškoćama i bavljenjem filozofijom uklonivši iz svoga srca 
ne samo ružne strasti nego i onu osionost i gramzljivost koje su na visokoj 
cijeni među barbarima, jer je smatrao da je istinska hrabrost obuzdavanje 
požuda razumom. Istjerujući ujedno po tom načelu iz kuće svaku raskoš 
i rasipnost i stavljajući se na raspolaganje svakome i sugrađaninu i 
strancu, te kako sam nije svoje časove dokolice koristio za lagodnosti 
življenja i stjecanja nego za služenje bogovima i razložito razmatranje 
njihove naravi i moći, uživao je veliko ime i glas tako da ga je i Tacije, 
Romulov kraljevski suvladar u Rimu, premda je imao samo jednu kćer, 
Taciju, učinio svojim zetom. On se ipak ne uznese tim brakom toliko da 
bi se preselio na stan k svome tastu, nego ostade među Sabinjanima 
njegujući svoga ostarjelog oca, a ujedno je i Tacija pretpostavila život 
svoga muža kao obična građanina časti i slavi što ih je uživala zbog 
svog oca u Rimu. Kažu, međutim, da je umrla dvanaest godina poslije 
udaje. 


4. Numa je pak, napuštajući život u gradu, volio većinu vremena 
provoditi pod vedrim nebom i lutati sam boraveći u božjim lugovima, na 
svetim livadama i po samotnim mjestima. Ponajviše je odatle potekla 
priča o božici da u stvari slavni Numa nije ostavio život među ljudima od 
duševne sjete i smućenosti nego zato što je okusio užitak uzvišenijeg 
druženja i bio udostojan božanskoga braka, pa kako mu je boginja Egerija 
poklanjala svoju ljubav i dijelila s njime život, postao je čovjekom 
blaženim i nadahnutim božanskom mudrošću. Sasvim je, međutim, jasno 
da ta priča nalikuje mnogima od veoma drevnih legendi koje su, primivši 
ih, s ljubavlju sačuvali Frigijci o Atisu,* Bitinijci o Herodotu, Arkađani 
o Endimionu,? a drugi narodi još o nekim smrtnicima za koje se vjerovalo 
da su postigli blažen život u ljubavi s božicama. A ima i razloga za 
vjerovanje da božanstvo, koje nije ljubitelj konja i ptica nego ljudi, želi 
da bude zajedno s osobito dobrima između njih i da ne zabacuje niti 
prezire društvo sveta i mudra čovjeka. Ali da neko božanstvo ili 
polubožanstvo osjeća tjelesno zadovoljstvo u sjeđinjavanju sa smrtnim 
tijelom u punom cvatu njegove ljepote, ići tako daleko da se povjeruje čak 
u to već je teško. 

Čini se, međutim, da Egipćani ovdje uvode prihvatljivo razlikovanje 
da nije nemoguće da se božanski dah tjelesno sjedini sa ženom i da položi 
u nju zametak porodu, ali da ne postoji spolni odnos niti tjelesno općenje 
muškarca s božicom. No oni gube iz vida činjenicu da je općenje 
uzajaman odnos u koji oba sudionika ulaze na jednak način. Pa ipak, da 
kod božanstva može biti osjećajna nagnuća prema čovjeku i, na temelju 
tog čuvstva, i onoga što se naziva ljubavlju, te da to teži da razvije kod 
ljubljenoga karakternost i kreposnost, to bi bilo primjereno vjerovati. I 
zato ne griješe oni što kazuju priče o tome da je Apolon bio zaljubljen u 
Forbanta, Hijacinta i Admeta“' kao i u Sikionjanina Hipolita o kome tvrde 
također, koliko bi se god puta desio na plovidbi morem u Kiru iz Sikiona, 

da je Pitija, kao da bog zna za njegov dolazak i raduje mu se, izgovarala 
ovaj proročanski epski stih: 


Opet, gle!, na more ide Hipolita mila mi glava. 


Drevna je priča i da se Pan“ zaljubio u Pindara i njegove lirske stihove. 
A božanstvo je radi Muza podijelilo znake časti i Arhilohu i Hesiodu“ 
poslije njegove smrti. Postoji i priča, o kojoj se sve do naših dana čuvaju 
brojna pouzdana svjedočanstva,“ da je Sofoklo još za života bio počašćen 
Asklepijevim gostoprimstvom a da mu je, kako se pripovijeda, poslije 
smrti drugi bog pribavio doličan pokop.“ Ako, dakle, dopuštamo te 
slučajeve božanske milosti, je li onda stvarno uputno ne vjerovati da je 
Zaleuka,* Minosa, Zaratuštru, Numu i Likurga, koji su upravljali 
kraljevstvima i propisivali ustavne poretke, često posjećivalo božanstvo ? 
Ili nije li vjerojatno da su bogovi pokazivali zanimanje za njih i družili se 
s njima da ih pouče i posavjetuju o onome što je najbolje, a da su s 
pjesnicima i cvrkutavim liričarima, ako su uopće stupali u dodir, činili to 
samo za zabavu ? Pa ipak, ako tko misli drukčije, »širok je put«, kako veli 
Bakhilid.“7 Jer nije bez vrijednosti niti mišljenje suprotno prethodnome 
koje se iznosi o Likurgu, Numi i drugim takvim muževima da su, imajući 
posla s neobuzdanom i hirovitom svjetinom i uvodeći velike promjene u 
društvenom poretku, ishitrili od boga poslanu poruku, a ta je poruka bila 
spasonosna upravo za one radi zavaravanja kojih je bila izmišljena. 


5. Ali da se vratimo našem pripovijedanju; Numa je već napunjao 
četrdesetu godinu kad su mu došli poslanici iz Rima pozivajući ga da 
preuzme krunu. Poziv su prenijeli Proklo i Veles, a ranije se očekivalo da 
će jednoga od njih narod izabrati za kralja pri čemu su Prokla podupirali 
Romulovi podanici a Velesa Tacijevi. Oni, dakle, prozbore kratko jer su 
pretpostavljali da Numa s oduševljenjem prihvaća svoju dobru sreću; to, 
međutim, kako se čini, nije bio nimalo lak zadatak nego takav da je tražio 
i mnogo uvjeravanja i molbi da nagovore i navedu čovjeka koji ] je život 
proveo u miru i spokoju da prihvati vladavinu nad gradom koji je na neki 
način i svoje postojanje i svoj rast dugovao ratu. U prisustvu svog oca i 
jednoga od svojih rođaka, Marcija, Numa odgovori: »Svaka je promjena 
u ljudskom životu opasna; ali onoga koji ne osjeća nikakve oskudice niti 
ima za što da se tuži na svoju situaciju samo bezumlje navodi da drugačije 
uređuje svoj život i da preinačuje svoj uobičajeni način življenja; a taj, 
ako i nema drugih prednosti, pruža barem sigurnost u odnosu na 
nesigurnu budućnost. No sudbina onoga koji kraljuje u Rimu ne može se 
čak ni samo nazvati nesigurnom ako je suditi po onome što je zadesilo 
Romula koga je stigao loš glas da se zločinački urotio protiv svog 
suvladara Tacija, a njegova ga je smrt navukla na patricije da su ga 
zločinački ubili. Pa ipak, isti ti ljudi veličaju hvalopjevima Romula kao 
sina božjeg i pripovijedaju kako se još kao maleno dijete spasio na 
nevjerojatan i othranio na posve čudesan način; ja sam pak i smrtna roda, 
i othranjen i odgojen od ljudi koje dobro znate; štaviše, osobine moje 
naravi koje se hvale daleko su od značajki čovjeka koji bi imao biti 
kraljem, naime moja velika povučenost i posvećivanje proučavanjima koja 

nemaju nikakve veze s politikom te moja dobro poznata i sa mnom srasla 
ljubav prema miru, djelatnostima tuđima ratu i ljudima koji se sastaju 
samo radi čašćenja bogova i prijazna društvenog ophođenja, a koji inače 
žive sami težeći zemlju ili gajeći stoku. Vama je, međutim, Rimljani, 
htjeli vi to ili ne, Romul ostavio mnoge ratove, a da njima odolijeva, gradu 
treba kralj iskusan i u naponu snage; pa i narod je stekao jaku naviku da 
ratuje i, zahvaljujući uspjesima, oduševljenje za to i nitko nije slijep da 
ne vidi njegovu želju da raste svladavajući druge tako da bih ja bio 
smiješan služeći bogovima i učeći štovanju pravde a mržnji prema nasilju 
i ratu grad kome većma treba vojskovođa nego kralj.« 


6. Dok je Numa takvim razlozima otklanjao kraljevsku čast, Rimljani 
su ulagali svaki mogući napor zaklinjući ga i moleći neka ih ne uvali 
ponovno u razdor i građanski rat budući da nema nikoga drugoga kome 
daju svoj pristanak obje stranke; a kad poslanici odstupiše, i otac i 
Marcije, salijećući ga nasamo, nastojahu ga nagovoriti da primi veliki dar 
bogova. »Čak ako i sam, zadovoljan onim što imaš, niti trebaš bogatstva 
niti se otimaš za slavu koju pribavljaju vlast i vlađarska moć jer posjeduješ 
bolju, onu koju daje vrlina, drži ipak kraljevanje služenjem bogu koji diže 
veliku pravednost što je u tebi i ne dopušta joj da počiva i leži 
neupotrijebljena te ne bježi od vlasti ine izmiči joj jer za razumna čovjeka 
ona je polje otvoreno lijepim i velikim djelima koje dozvoljava iskazivanje 
veličanstvenih počasti bogovima i kroti srca ljudi na najlakši i najbrži 
način čineći ih naklonjenima prema pobožnosti putem preobrazujućeg 
utjecaja njihova vladara. Taj je narod zavolio i Tacija premđa je bio vladar 
tuđinac i uspomeni na Romula iskazuje božanske počasti. A tko zna nije 
li i taj pobjednički narod sit rata i, prezasićen trijumfima i plijenom, 
željan blaga vladara, odana prijatelja pravde, koji će ih voditi stazama reda 
i mira? Pa ako su i posvema neumjereni i mahniti za ratom, ne bi li bilo 
bolje da ti, držeći u rukama uzđe vlasti, drugamo usmjeravaš njihovu 
žestinu, a da svome rodnome gradu i svemu sabinskom narodu postaneš 
veza naklonosti i prijateljstva s gradom krepkim i moćnim ?« Tim su 
uvjeravanjima, kako se pripovijeda, potporu davala izvrsna znamenja i 
gorljiv zanos Numinih sugrađana koji ga, kad doznaše za poslanstvo, 
moljahu neka ide preuzeti kraljevsku vlast u Rimu radi ujedinjenja i 
stapanja građana. 


7. Kako je, dakle, odlučio da popusti, prinijevši žrtve bogovima, 
krene Numa u Rim. U susret mu iziđoše senat i narod uz iznenađujuće 
dokaze svoje ljubavi prema tom čovjeku: žene su ga blagosiljale doličnim 
poklicima, žrtve su bile prinošene u hramovima, a radost je bila opća kao 
da ne primaju kralja svome gradu nego kraljevstvo. Kad ga dovedoše na 
Forum, Spurije Vetije, koji je odlukom ždrijeba u tom času bio među- 
kralj, stavi to pred građane na glasanje i svi glasaše za Numu; ali kad 
su mu donijeli znakove kraljevskog dostojanstva, zatraživši da pričekaju 
reče da je potrebno da njegov izbor za kralja potvrdi i božanstvo. Uzevši 
tada sa sobom augure i svećenike, uziđe na Kapitolij; ondašnji ga Rim- 
ljani nazivahu Tarpejskim brežuljkom. Pošto ondje prvi među augurima 

okrene zastrto lice Numino prema jugu stavši sam iza njega i dotičući se 
desnom rukom njegove glave, izgovori molitve i, kružeći pogledom na sve 
strane, motrio je na ptičja ili druga znamenja slana od bogova. Muk je, 
nevjerojatan pri toliku mnoštvu, vladao Forumom dok su ljudi istegnuta 
vrata napregnuto iščekivali što će biti sve dok se ne ukazaše dobrokobne 
ptice i okrenuše u desno. Odjenuvši nato kraljevsku odjeću, siđe Numa 
s uzvisine među narod. Tada su odjekivali veseli poklici dobrodošlice 
Numi kao najpobožnijemu i bogovima najmilijemu čovjeku. 

Preuzevši vlast najprije raspusti četu od tri stotine što ih je Romul, 
držeći ih uvijek uza se, nazivao Celeres što znači »Brzi«;? jer Numa nije 
želio pokazivati nepovjerenje prema onima koji su imali povjerenja u 
njega niti kraljevati onima koji ga u njega nisu imali. Kao drugo, 
postojećim svećenicima Jupitera i Marta dodade trećega, Romulova, davši 
mu naziv flamen Quirinalis.?? Još prije tog vremena nazivahu Rimljani 
svoje svećenike flamines po šeširima“! što ih nose na glavama, a usko 
obavijaju lubanju i neka su vrst pilamina, kako izvješću uju, jer je tađa više 
helenskih riječi bilo pomiješano s latinskima nego sada.“ Tako Juba tvrdi 
da je latinski naziv za svećenički ogrtač /aena identičan s helenskom 
»hlainom«, a da se dječak s oba živa roditelja, koji poslužuje Jupiterova 
svećenika, naziva Kamilo baš kao što i neki od Helena Herma zovu 
Kadmilo po njegovoj službi bogovima.“ 


8. Poduzevši te političke mjere da stekne naklonost i odanost naroda, 
Numa se odmah prihvati toga da grad od tvrda i ratničkoga učini mekšim 
i pravičnijim kao što se i željezo čini mekšim ; jer ako je ikada grad bio u 
onome što Platon naziva »grozničavim« stanjem,** Rim je to u ono vrijeme 
nesumnjivo bio nastavši odmah u početku iz prevelike smionosti i 
vratolomne poduzetnosti najdrskijih i najbojovnijih ljudi što su se sa svih 
strana protisnuli onamo, a kako je našao u brojnim vojnim pohodima i 
neprekidnim ratovima hranu i način za povećanje svoje moći, pa kao što 
ono šio se usađuje u zemlju trešnjom se još jače učvršćuje, tako se činilo 
da Rim ojačava od opasnosti koje mu prijete. I stoga Numa, smatrajući 
da nije nimalo lak ni beznačajan pothvat narod tako preuzetan i okorio 
uzeti u ruke i preurediti za miran život, prizove pomoć bogova pridobija- 
jući naklonost naroda i pripitomljujući njegovu divlju i ratobornu ćud 
velikim dijelom žrtvama, ophodima i zborskim plesovima što ih je sam 
ustanovio i uveo, a ujedno je u njima bila sa svečanošću pomiješana 
ugodna i vedra razonoda; a gdjekad je, dojavljujući im neke zastrašujuće 

pojave, neobične nadzemaljske prikaze i prijeteće glasove, zarobljavao i 
upokoravao njihovu pamet praznovjerjem. To je i bio glavni razlog što je 
mudrost i obrazovanost toga čovjeka bila pripisana njegovu druženju s 
Pitagorom; jer veliku je ulogu u filozofiji ovoga kao i u politici onoga 
igralo bogoslužje i obredni čini. Pripovijeda se i da je izvanjsku uznositost 
držanja usvojio zato što je dijelio Pitagorin stav u tome. Smatra se doista 
da je taj filozof pripitomio orla zaustavivši ga u letu nekim svojim 
basnama i natjeravši ga da sleti k njemu na zemlju, a također da je 
pokazao svoje zlatno bedro prolazeći kroz sakupljeno mnoštvo na olimpij- 
skim igrama; postoje vijesti i o drugim njegovim pronalascima i djelima 

koja su mirisala na čudesa, s obzirom na koja je i Timon Flijunćanin* 
napisao: 


Puagoru, što slavi opsjenara naginje 4, 
u lovu na ljude, prijatelja govora bombastičnog.?! 


Numina je pak gluma bila, kako je spomenuto,* tajna ljubav neke boginje 
ili gorske nimfe prema njemu i prisno: druženje s Muzama; njima je, 
naime, pripisivao najveći dio svojih proročanskih iskaza, a Rimljane je 
poučio da osobito i posebno iskazuju štovanje jednoj Muzi koju je nazvao 
Tacitom što znači »Šutljivom« ili »Nijemom«; a čini se da je to bio čin 
čovjeka koji je obnavljao i uvažavao pitagorejski propis šutnje. . 

Nadalje, i Numine odredbe u pogledu božjih kipova potpuno su u 
sklađu s Pitagorinim učenjem. Ovaj je, naime, tvrdio da prapočelo nema 
niti osjetila niti osjećaja, da je nevidljivo, nestvoreno i samo umom 
pojmljivo, a Numa je zabranio Rimljanima da iskazuju štovanje božjem 
kipu u obliku čovjeka ili životinje. I u to ranije vrijeme nije kod njih bilo 
naslikana ili izdjeljana lika božanstva, nego dok su za prvih sto sedamdeset 
godina neprekidno gradili hramove i podizali bogoslužna svetišta, nisu za 
njih izrađivali nikakve oblikovane kipove uvjereni da je bezbožno činiti 
uzvišenije predmete sličnima nižima i da je boga nemoguće dokučiti 
drukčije osim umom. A i žrtveni su se propisi posvema držali pitagorej- 
skog bogoslužja; većina ih je, naime, bila nekrvna, pa su se sastojali od 
brašna, ljevanica i najpriprostijih prinosa. 

Pored toga, drugim izvanjskim dokazima vojuju oni koji dovode u 
vezu ta dva čovjeka.“ Jedan je od njih da su Rimljani unijeli Pitagoru u 
listine osoba s građanskim pravom, kako je priopćio komički pjesnik 
Epiharmo u nekom spisu posvećenu Antenoru, a Epiharmo“" je živio 
davno i pripadao je pitagorejskoj školi; drugi je takav dokaz da je od 
četvorice sinova što su se rodili kralju Numi jednoga nazvao Mamerkom 
po Pitagorinu sinu. Od njega kažu da je i rod Emilija, koji je bio uvršten 
među patricijske, dobio ime jer je kralj tako nazivao od dragosti 
umiljatost i ljupkost govora toga čovjeka.*! Štaviše, sam sam slušao mnoge 
ljude u Rimu kako pripovijedaju, kad je jednom Rimljanima bilo dano 
proroštvo neka u svome gradu podignu spomenik najmudrijemu i 
najhrabrijemu od Helena, da su na Forumu postavili dva brončana kipa, 
jedan Alkibijadov, a drugi Pitagorin.“ Budući da je, međutim, Numino 
poznanstvo s Pitagorom veoma dvojbeno, i opširno raspravljanje toga 
pitanja i vjerovanje u to bilo bi znak djetinjaste svadljivosti. 


9. Numi se pripisuje i uvođenje i ustanova reda velkih svećenika koji 
se nazivaju pontifices i kažu da je on sam bio prvi od njih. Po nekima 
nazvani su pontifices po tome što su u službi bogova koji su moćni i vladari 
svega svijeta; jer potens je latinska riječ za »moćan«; drugi pak tvrde da 
tu riječ uzeti u značenju »moguć« jer je navodno zakonodavac naređivao 
tim svećenicima samo one svete čine koji su mogući a ako im to priječi 
neka ozbiljnija zapreka, da im propuštanje njih nije uzimao za zlo. No 
većina daje tom nazivu najsmješnije tumačenje da on ne znači ništa drugo 
nego »graditelji mosta« po žrtvama što su se prinosile na mostu a bile su 

najsvetije i najdrvenije; jer pons je latinska riječ za »most«. Štaviše, 
čuvanje i održavanje tog mosta, kažu, kao i svakog drugog nepromjenlji- 
vog i tradicionalnog obreda bilo je dužnost tih svećenika.“ Ta kod 
Rimljana se, vele, rušenje drvena mosta smatra ne samo nedopuštenim 
nego svetogrdnim. A pripovijeda se također da je zbog nekakva proroštva 
bio sklopljen pomoću klinova bez ikakva željeza, isključivo od drva. - 
Kameni je pak most bio sagrađen mnogo godina kasnije za Emilijeve 
. kvesture.“ Pa ipak, kažu da je i drveni bio kasniji od Numina vremena 
jer je bio dovršen od kralja Anka Marcija, Numina unuka po ženskoj lozi. . 
Vrhovnoga od pontifika** dopala je dužnost tumača božanske volje i 
proricatelja““ a još više ravnatelja vršenja svetih obreda jer se nije brinuo 
samo za javne bogoslužne radnje, nego je nadzirao privatne žrtve i 
sprečavao svako odstupanje od utvrđenih običaja, kao i poučavao što je 
god bilo potrebno za iskazivanje časti bogovima ili njihovo umilostivljava- 
nje. Bio je i nadziratelj svetih djevica zvanih Vestalke. Numi se, naime, 
pripisuje i posvećenje djevica Vestalki i uopće štovanje i čašćenje vječne 
vatre koju one čuvaju, bilo zato što je biće vatre, čisto i neiskvareno, 
povjeravao neoskvrnutim i neokaljanim osobama, ili zato što ga je kao 
neplodno i jalovo dovodio u vezu s djevičanstvom. Jer gdje god ima u 
Heladi vatra koja se ne gasi, kao u Pitu i Ateni, briga za nju ne povjerava 
se djevicama nego udovicama prestarima za ponovnu udaju;*' ako se ona 
nekim slučajem ugasi kao što se pripovijeda da se sveta luč utrnula u 
Ateni za Aristionove tiranije,“ a u Delfima kad su Međani spalili hram? 
i za vrijeme Mitridatova rata i rimskih građanskih ratova kad je zajedno 
sa žrtvenikom bila uništena vatra, kažu da se ne smije ponovno upaliti od 
druge vatre, nego da se načini posve nova paleći čist i neokaljan plamen 
od sunčevih zraka. A to se najvećma radi udubljenim ogledalima čija 
udubljenost slijedi stranice istokračna pravokutna trokuta koje se svode 
od obodnice u jednu središnju točku. Kad su, dakle, ona postavljena 
nasuprot suncu tako da se njegove zrake, padajući na njih sa svih strana, 
skupljaju i usredotočuju u središtu, sam se zrak ondje razređuje a lakoća 
i suhoća onamo stavljenih tvari brzo se pali uslijed njihova odbijanja 
budući da sunčana zraka dobije tvarnost i snagu vatre. Neki, štaviše, drže 
da svete djevice ne bdiju ni nađ čime drugim osim vječne vatre; neki opet 
tvrde da se kod njih kriju neki sveti predmeti koje drugi ne smiju vidjeti, | 
a što je o njima dopušteno i doznati i reći navedeno je u mome životopisu 
Kamilovu.? 


10. Najprije, dakle, kažu da su kao Vestalke bile zaređene Geganija 
i Verenija, pa onda opet Kanuleja i Tarpeja; pošto je kasnije Servije“! 
dodao druge dvije, održavao se taj njihov broj sve do naših dana. Tim je 
svetim djevicama kralj odredio tridesetogodišnju čistoću za koje su kroz 
prvo desetljeće učile što treba da rade, kroz drugo vršile sve dužnosti koje 
su naučile, a kroz treće poučavale druge. Potom je bilo dopušteno onoj 
koja hoće da po isteku toga vremena sklapa brak i tako se prihvati drugog 
načina življenja pošto položi svetu službu. Kažu, međutim, da ih nije 
mnogo prihvatilo tu mogućnost, a niti one koje su je prihvatile nije 
zadesila sreća, nego su, kao žrtve kajanja i potištenosti kroz ostatak 

života, ispunile ostale praznovjernim strahom tako da su sve do starosti i 
smrti ustrajale u svom djevičanstvu. 

Ali Numa im nije podijelio velike povlastice od kojih je jedna i to da 
za očeva života mogu načiniti oporuku i obavljati druge svoje poslove bez 
skrbnika** kao majke troje djece;** kad izlaze u javnost, pred njima idu 
liktori; i ako slučajno sretnu čovjeka koga vode na smaknuće, taj se ne 
pogubljuje ; ali djevica se mora zakleti da je susret bio nehotičan i 
slučajan, a ne namjeran. Onaj tko prođe ispod nosiljke u kojoj njih nose 
kažnjava se smrću. Kazna je djevicama za manje prestupe šibanje, pri 
čemu krivu vrhovni svećenik gdjekad šiba i golu iza razastrte zavjese na 
tamnu mjestu ; ali ona koja prekrši zavjet djevičanstva pokapa se živa kod 
vrata koja se zovu kolinska; ondje ima neko uzvišenje od zemlje koje se 
proteže podaleko s unutrašnje strane gradskog zida; naziva se latinskom _ 
riječi za humak. Pod njim iskapa se nevelika podzemna prostorija u koju 
se silazi odozgo. U njoj leži počivaljka i goruća luč te veoma mali obroci 
najnužnijih: namirnica, na primjer kruh, voda u posudi, mlijeko i ulje, 
kao da time skidaju sa sebe krivnju što glađu uništavaju život posvećen 
najuzvišenijim vjerskim obredima. Samu pak kažnjenicu, stavljenu u 
nosiljku i odozgo je pokrivši i svezavši remenjem tako da se niti glas ne 
može čuti iznutra, nose preko Foruma. A sav se svijet šutke uklanja S 
puta i bez glasa ispraća nosiljku u strašnoj potištenosti; i nema užasnijeg 
prizora od toga niti dana u koji grad trpi dublju tugu. Kad je nosiljka 
donesena na odredište, poslužitelji odriješe veze a vrhovni svećenik, 
izmolivši neke tajne molitve i ispruživši ruke prema bogovima neposredno 
prije kobnog časa, izvodi osuđenicu potpuno zastrtu i postavlja je na 
ljestve koje vode dolje u podzemnu prostoriju. Zatim on sam zajedno s 
ostalim svećenicima odvraća lice; kad ona siđe, ljestve se podižu i 
prostorija se pokriva nabacivanjem velikim količinama zemlje odozgo 
tako da se to mjesto izravna s ostalim humkom. Tako bivaju kažnjavane 
one koje se ogriješe o svoje sveto djevičanstvo. 


11. Pripovijeda se nadalje da je Numa izgradio i Vestin kružni hram 
kao hranilište svete vatre oponašajući oblik ne zemlje izjednačene s 
Vestom nego čitava svemira u čijem središtu pitagorejci drže da se nalazi 
vatra jer taj element oni nazivaju Vestom'* i jedinicom; a zemlja, misle, 
niti je nepokretna, niti u središtu kružnoga kretanja nebeskih tijela, nego 
se vrti u krug oko središnje vatre pri čemu niti je najvažniji, niti 
najprvobitniji element svemira. Kažu da je i Platon u starosti imao istu 
predodžbu o zemlji da ona stoji u prostoru drugog ređa, dok središnji i 
glavni pripada nekom drugom, nadmoćnijem planetu. 


12. Pontifici također objašnjavaju onima koji to žele tradicionalne 
pogrebne običaje jer je Numa poučio da ne smatraju da ima bilo kakve 
ljage na takvim činima, nego neka štuju i donje bogove uobičajenim 
obredima budući da oni primaju pod svoju vlast ono što je najglavnije u 
nas, osobito pak boginju zvanu Libitina koja nadzire svete počasti 
iskazivane mrtvima bilo da je ona Prozerpina ili prije, kako pretpostavljaju 
najučeniji Rimljani, Venera pripisujući ne baš loše i rođenje i smrt moći 

jedne božice. Sam je Numa također odredio vrijeme žalosti prema dobi 
umrloga; tako se za djetetom mlađim od tri godine uopće ne žali, a za 
starijim se ne žali više mjeseci nego što je ono proživjelo godina do najviše 
deset, dok se dulje od toga ne žali nijedna dob, nego je deset mjeseci 
određeno kao razdoblje najdulje žalosti;* to je i vrijeme koliko ostaju u 
udovištvu žene koje su izgubile muževe. Ona pak koja se udala prije 
isteka tog vremena morala je po Numinoj zakonskoj odredbi žrtvovati 
skotnu kravu. 

Kako je Numa uveo i mnoge druge svećeničke redove, spomenut ću 
još dva, Salijaca i Fecijala, jer ti u najvećoj mjeri pokazuju pobožnost toga 
čovjeka. Fecijali su neka vrst čuvara mira, a ime su, kako se meni čini, 
dobili po svojoj funkciji koja se sastojala u tome da riječju"" mire svađe 
ne dopuštajući da se pokreće rat prije nego je bila propala svaka nađa da 
se ostvari pravda mirnim putem. Ta i Heleni nazivaju stanjem mira* ono 
kada upotrebom pregovora a ne silom izglade svoje međusobne razmirice. 
Rimski su Fecijali često odlazili k počiniteljima nepravde osobno ih 
nagovarajući neka budu pravični; a ako su ovi i dalje postupali nepravič- 
no, oni su, zazvavši bogove za svjedoke i bacivši mnoge strašne kletve na 
sebe same i na svoju domovinu ako bez pravedna razloga izlaze na vojnu, 
tek tada objavljivali onima rat. Ali ako su Fecijali zabranjivali rat i 
uskraćivali svoj pristanak, niti vojniku niti kralju rimskome nije bilo 
dozvoljeno hvatati se oružja, nego je trebalo da vladar, pošto dobije 
od njih uvjeravanja da je razlog za započinjanje rata pravedan, tada 
razmišlja o najboljem načinu kako đa ga vodi. A pripovijeda se i da je ona | 
galska katastrofa* zadesila grad zato što su se Rimljani ogriješili o te 
svećenike. 

Barbari su, naime, upravo opsijeđali Kluzij;*“ kao poslanika u njihov 
tabor Rimljani poslaše Fabija Ambusta da ishodi prestanak neprijateljstva | 
u korist opsijedanih. Ali pošto je primio nedoličan odgovor i misleći da 
je time njegova poslanička služba završena, mladalački nepromišljeno 
zgrabi oružje pa izazove na dvoboj najvaljanijega od barbara. U borbi ga 
je pratila sreća i, oborivši protivnika, skine mu oružje; otkrivši tko je on, 
Kelti pošalju glasnike u Rim optužujući Fabija da je protiv ugovora o 
miru i vjerolomno započeo protiv njih nenajavljeni rat. Tad su Fecijali 
“nastojali nagovoriti senat neka izruči toga čovjeka Keltima, ali on, 
pribjegavši pod zaštitu mnoštva i iskoristivši svoju popularnost kod 
naroda, izmakne kazni. Malo potom Kelti navališe pa poharaše Rim osim 
Kapitolija. Ali to je potanje opisano u Kamilovu životopisu. 


13. Svećenike Salijce pripovijeda se da je Nluma ustanovio sljedećim 
povodom: u osmoj godini njegova kraljevanja pošast koja se širila Italijom 
uznemiri i Rim. Dok su ljudi bili obeshrabreni, priča se da je metalni štit, 
padajući s neba, dopao Numi u ruke. O njemu kralj je, kažu, dao jedno 
čudno objašnjenje koje je doznao od Egerije i od Muza. Štit je, reče, došao 
na spas gradu i treba ga brižljivo čuvati tako da se načini jedanaest drugih 
gotovo isto takva izgleda, veličine i oblika kao onaj da eventualnome tatu 
zbog njihove sličnosti bude nemoguće da se dočepa pravoga; treba 
nadalje, reče, posvetiti Muzama mjesto na koje je pao i okolne livade gdje 

su one, pohodeći Numu, obično provodile vrijeme u razgovoru s njime. 
A izvor koji kvasi to mjesto treba proglasiti svetom vodom djevica 
Vestalki da one, grabeći iz njega, svakodnevno prskaju i čiste hramsko 
svetište. Kažu, štaviše, da je istinitost svega toga posvjedočio i i trenutačni 
prestanak pošasti. Kad j je Numa izložio štit pred Oči umjetnika i i naredio 
im neka se natječu koji će načiniti najvjerniju kopiju, svi otkloniše osim 
Veturija Mamurija, jednoga od najvrsnijih rukotvoraca onog vremena, 
koji je postigao takvu sličnost i izradio svih jedanaest tako nalik na onaj 
prvi da ih više ni sam Numa nije mogao razaznati. Za čuvanje i brigu nad 
tim štitovima uvede red svećenika Salijaca. Salijcima ih nazvaše ne, kako 
neki pripovijedaju, po čovjeku sa Samotrake ili iz Mantineje imenom 
Saliju koji je prvi počeo podučavati ples u oružju, nego prije po samnom 
plesu koji je karakteriziralo poskakivanje,“ a koji plešu prolazeći gradom 
kad nose svete štitove u mjesecu martu“ odjeveni u kratke grimizne 
tunike, opasani širokim mjedenim pojasima* i noseći na glavama mjedene 
kacige a malenim bodežima udarajući o štitove. Ali ples je prvenstveno 
stvar nogu ; jer one se pokreću veselo opisujući u brzu i ponavljanu ritmu 
zavoje i okrete u kojima udružuju snagu s okretnošću. 

Same pak štitove nazivaju anciia zbog njihova oblika; 3 ovaj, naime, 
nije okrugao niti potpuno. obao kao kod obična štita, nego imaju sa svake 
strane vijugave usjeke čiji se krajevi višestruko svijaju i jedan drugome 
priklanjaju čineći oblik krivulj e;* ili im je pak ime od lakta“ o kojem 
ga nose. Jer to je rekao Juba nastojeći izvesti tu riječ iz helenskoga.* Ali 
naziv bi mogao bio nastati odatle što je izvorni štit pao odozgo ili od 
izliječenja“ bolesnih ili od prestanka suše,“ pajošod prestan- 
ka?! nevolja po čemu su i Atenjani prozvali Dioskure Anakes"* ako baš 
treba izvoditi to ime iz helenskoga. 

Kažu da je Mamuriju nagradom za njegovo divno umijeće postalo 
spominjanje njegova imena u pjesmi koju Salijci izvode za vrijeme svoga 
ratničkog plesa. Drugi pak tvrde da se tu ne pjeva o Veturiju Mamuriju 
nego o veterem memoriam, što znači »davni spomen.« 


14. Kad je tako uredio svećeničke redove, sazida Numa blizu Vestina 
hrama takozvanu Regiju, to jest kraljevsku palaču; i ondje je provodio 
najveći dio vremena vršeći svete obrede, pođučavajući svećenike ili baveći 
se u sebi spokojnim razmatranjem božanskih stvari. Imao je i drugu kuću 
na brežuljku Kvirinalu, mjestu koje još i sada pokazuju. U svim javnim 
ophodima i uopće povorkama svećenika naprijed su išli glasnici nalažući 
narodu neka prestaje s radom i počiva. Jer baš kao što kažu da pitagorejci 
ne dopuštaju da se bogovima ljudi klanjaju i mole usput nego su željeli, 
naprotiv, da odlaze iz svoje kuće u izričitoj namjeri ravno k bogoslužju 
za to pripremljene duše, tako je Numa smatrao da njegovi sugrađani ne 
smiju niti slušati niti gledati neki bogoslužni čin mimogred i nemarno, 
nego treba da budu slobodni od svega što im odvraća pažnju i da 
posvećuju svoje misli vjerskoj službi kao činu od najvećega značenja, pri 
čemu se ulice za bogoslužja održavaju čistima od štropota, lupanja i 
stenjanja i svega sličnog što već prati neophodan fizički rad. A: čuvajući 
neki trag tome još i danas, kad je magistrat zaokupljen promatranjem 

ptica ili žrtvama, viču mu: »Hoc age!« a te riječi znače »To radi!«? 
pomažući time kod pomoćnika buđenje pozornosti i opominjući ih na red. 

I mnogi su drugi njegovi propisi bili slični onima kod pitagorejaca. 
Tako ovi savjetovahu da se ne sjedi na žitnoj mjerici,'* da se mačem ne 
čeprka po vatri," da se ne okreće pri odlasku od kuće“ i da se 
nebesnicima žrtve prinose u neparnu a podzemnim bogovima u parnome 
broju, pri čemu su krili značenje svakoga od tih propisa od mnoštva,“ pa 
je tako i kod nekih Numinih pravila smisao. skriven; na primjer, ne smije 
se bogovima žrtvovati ljevanica od neobrezane loze niti žrtva smije biti 
bez brašna; klanjati se treba okrećući se, a po završenu klanjanju treba 
sjediti. Prva dva pravila čini se da uče obrađivanju zemlje kao dijelu 
pobožnosti; a pripovijeda se da je okretanje onih što se klanjaju oponaša- 
nje kružnoga kretanja svemira, ali prije bi se pomislilo da se klanjatelj, 
budući da su mu, kako hramovi gledaju prema istoku, leđa okrenuta 
prema sunčevu izlasku, potom okreće i pokazuje svoje poštovanje prema 
hramskom božanstvu opisujući tako potpun krug!“ i povezujući na taj 
način ispunjenje svoje molbe s oba božanstva; osim ako, Zeusa mi, to 
mijenjanje položaja, slično kao egipatski kotači, ne daje mutno naslutiti i 
uči da nema nikakve stalnosti u ljudskom položaju, nego da se moramo 
zadovoljavati i prihvaćati kako god bog obrće i vrti naš život. A što se tiče 
sjedenja poslije klanjanja, kažu da je to predznak uslišenja molitve i 
stalnosti milosti koje prima. A kažu i da taj odmor razdvaja dvije različite 
radnje; tako dovršavajući jednu, prethodnu radnju, klanjatelji, vele, 
sjedaju u prisutnosti bogova da započnu s drugom pod njihovim pokrovi- 
teljstvom. No to se također može dovesti u sklad s onim ranije rečenim 
da nas zakonodavac nastoji navići da se ne obraćamo božanstvu kad smo 
zaposleni drugime i usput, kao u žurbi, nego kad imamo vremena i kad 
smo dokoni. 


15. Takvim je vjerskim odgojem grad postao tako krotak i pun 
divljenja za Numinu moć da je prihvaćao njegove priče premda su svojom 
neobičnošću nalikovale bajkama i l nije smatrao nevjerojatnim i nemogućim 
ništa što je on poželio da vjeruju i čine. Pripovijeda se barem da je, 
pozvavši jednom za svoj stol ne baš malen broj sugrađana, dao iznijeti 
pred njih prosto posuđe i veoma jednostavna jela; a kad su počeli večerati, 
iznenadivši ih izjavom da božica s kojom živi dolazi da ga posjeti, 
iznenada, gle!, pokazao i im je, kažu, da je kuća puna skupocjenih čaša a 
stolovi pretrpani raznovrsnim jelima pripravljenim u obilnim količinama. 
Ali vrhunac je svakog nesmisla ono što izvješćuju o njegovu razgovoru s 
Jupiterom. Priča kaže, kad još aventinski brežuljak nije bio naseljen, ali 
je obilovao izvorima i sjenovitim šumskim dolinama, da su na nj zalazila 
dva poluboga, Piko i Faun; u gotovo svemu drugome njih bi se moglo. 
usporediti sa satirima ili Panovima, ali kažu da su obilazili Italijom 
izvodeći vlašću nad opojnim napicima i vještinom u bajanju iste trikove 
kao oni što ih Heleni prozvaše idskim Daktilima.# Kažu da je Numa te 
polubogove svladao pomiješavši s vinom i medom vodu iz vrela iz kojega 
su običavali piti. Uhvaćeni, stali su mijenjati oblik i uzimati na se 
drugačiji izgled pokazujući se pred kraljevim očima u liku groznih i 

strašnih prikaza; ali kad razabraše da su čvrsto uhvaćeni i da ne mogu 
pobjeći, otkrili su mu unaprijed mnogo onoga što će se zbiti, a osobito 
naučili su ga očišćenju mjesta u koje je udario grom, a to se vrši sve do 
danas pomoću luka, vlasi i sleđica.? Neki pak tvrde da nisu ti polubogovi 
uputili Numu u postupak očišćenja, nego da su oni čaranjem doveli 
Jupitera s neba, a da je taj bog ljutito naložio Numi da treba da obred 
očišćenja obavi glavama; a Kad je Numa prihvatio: »Luka ?«, da je rekao: 
naloga, upitao: »Vlasima?«, a kad je Jupiter odgovorio: »Ne, nego 
živima...«, »Sleđicama ?«,* pridometnuo je Numa poučen od Egerije 
kako da govori. Onda se, kažu, bog umilostivljen vratio na nebo, a 
mjesto bi po tome nazvano Ilicij"' i to je bio način na koji se obavljalo 
očišćanje. Te bajoslovne i smiješne priče pokazuju stav ondašnjih ljudi 
prema bogovima što im ga je usadila navika. A za samoga Numu tvrde 
da se u svojim nadama do te mjere pouzdavao u božanstvo da se čak i 
onda kad mu je jednom bila donijeta vijest da se primiču neprijatelji, 
nasmiješio i rekao: »Ali ja prinosim žrtvu !« 


16. Tvrde da je bio prvi koji je podigao hram Dobroj Vjeri i bogu 
Terminu. I naučio je Rimljane da Dobru vjeru čine najvećim jamstvom 
svojih zakletava, a njom se nepresiano služe sve do današnjega dana; 
Termin bi pak bio neki bog međa i prinose mu i javne i privatne žrtve 
ondje gdje su granice njihovih polja i to sada žive, dok je u stare dane 
žrtva bila nekrvna jer je Numa mudro zaključio da međašnji bog, čuvar 
mira i svjedok pravičnosti, treba da bude čist od krvi. A uopće se i čini 
da je taj kralj omeđio rimsko područje jer Romul nije htio odrnjeravanjem 
svoje zemlje priznati koliko je oteo tuđe; međa je, znao je, okov za 
nezakonitu moć ako je se poštuje; ako je se pak ne poštuje, dokaz je 
nepravde. I stvarno, u početku zemljište koje je pripadalo gradu i nije bilo 
prostrano, nego je većinu toga Romul kasnije stekao kopljem; sve to 
podijeli Numa građanima bez sredstava želeći ukidanjem siromaštva 
ukloniti izvor nanošenja nepravde i, navraćajući narod na teženje tla, 
privoditi ih kulturi zajedno sa zemljom. Ta nema nijednoga drugog 
zanimanja koje usađuje tako snažnu i brzu ljubav prema miru kao život 
od obrađivanja zemlje pri kojem se uvijek čuva i postoji ratnička smionost 
kao spremnost da se brani svoje, ali se iskorjenjuje neobuzdani nagon 
ratnika za nanošenjem zla drugima 1 za gramzljivošću. Stoga i jest Numa 
smiješao za svoje sugrađane zemljodjelstvo kao mirotvorni napitak i, 
zavoljevši to umijeće više radi oplemenjivanja značaja nego radi bogaćenja, 
porazdijelio gradsko područje na kotare koje nazva pagi i u svakom 
odredio nadziratelja i stražarske patrole. Ali nadgledajući ih ponekad 
osobno i zaključujući o značaju građana po stanju njihovih polja, jedne je 
podizao na položaje časti i povjerenja, dok je nemarne i nebrižne korio i 
grdio nastojeći ih dovesti k pameti. 


17. Od ostalih njegovih mjera najviše divljenja pobuđuje dioba puka 
po zanimanjima. Jer kako se smatralo da se grad sastojao iz dvaju 
plemena, kako je spomenuto,“ ili, bolje, bio na njih pocijepan i ni na koji 

način nije htio postati jedinstvenim niti je bilo moguće izbrisati raznoliko- 
sti i razlike, nego je, naprotiv, bio pun neprestanih sukoba i svađa između 
obaju sastavnih elemenata, Numa je, pomislivši da se i prirodno krute 
tvari koje se ne daju miješati mogu mrvljene i drobljene lakše miješati i 
međusobno spajati zahvaljujući sićušnosti svojih dijelova, odlučio sveko- 
liko mnoštvo naroda pocijepati na veći broj djelića; i tako je mislio, 
unijevši nova razlikovanja, ukloniti ono prvotno i veliko koje bi se 
izbrisalo među manjinama. Podijeli ih stoga po zanimanjima na glazbeni- 
ke," zlatare, tesare, bojadisare, postolare, kožare, kovače i lončare. 
Skupivši u jedno preostale zanate, sastavi od sviju njihovih pripadnika 
jedan ceh, odredi za svaku vrstu sastanke, skupove i bogoštovne čine 
kako je kojoj što priličilo i tako po prvi put istjera iz grada naviku da se 
govori i misli o jednim građanima kao o Sabinjanima, a o drugima kao o 
Rimljanima ili o jednima kao o podanicima Tacijevim, a o drugima kao 
o Romulovim; iz nove podjele proizišla je skladna povezanost i stapanje 
sviju sa svima. 

Od njegovih se političkih mjera hvali i ispravka zakona koji je 
dopuštao očevima da prodaju sinove jer je izuzeo oženjene pod uvjetom 
da je brak bio sklopljen uz pristanak i na poticaj očev. Smatrao je, naime, 
da je nepodnošljivo za ženu koja se udala za čovjeka koga je smatrala 
slobodnim da mora živjeti s robom. | 


18. Prihvatio se i uređenja kalendara ne baš strogom preciznošću, ali 
niti bez ikakve znanstvene podloge. Jer za Romulova kraljevanja Rimljani 
su određivali duljinu mjeseci protivno zdravu razumu i bez reda računa- 
jući neke od dvadeset dana, druge od trideset i pet, a neke i više budući 
da nisu imali pojma o nejednakostima između kretanja Mjeseca i Sunca, 
nego su pazili samo na jedno, da godina ima tristo i šezdeset dana. A 
Numa, izračunavajući da je razlika između mjesečeve i sunčane godine 
jedanaest dana jer prva ima tristo pedeset i četiri, a druga tristo šezdeset 
i pet, udvostručujući tih jedanaest dana uvede svake druge godine iza 
februara prestupni mjesec koji Rimljani nazivahu mercedinom,*“* a imao 
je dvadeset i dva dana. Ali ta je popravka imala izazvati ubuduće veće 
popravke.?# i ' 

Promijeni i red mjeseci; mart, koji je bio prvi, učini trećim, a prvim 
januar koji je za Romula bio jedanaesti, dok je februar, koji je bio 
dvanaesti i posljednji, postao drugi kao i sada. Ali ima ih mnogo koji kažu 
da je te mjesece, januar i februar, Numa dodao kalendaru jer su u početku 
Rimljani imali samo deset mjeseci u godini kao što neki barbari imaju tri, 
a od Helena Arkađani četiri, a Akarnjani šest, dok je kod Egipćana godina 
imala jedan mjesec, a kasnije, kako tvrde, četiri. Stoga, ako i obitavaju u 
veoma mladoj zemlji,“ smatraju se izvanredno drevnim narodom i 
pretovaruju svoje genealogije neizmjernim brojem godina zato što svaki 
mjesec broje kao godinu.* 


19. Da su Rimljani prije ređali deset mjeseci u godini, a ne dvanaest 
dokaz je naziv posljednjeg mjeseca ; jer još ga i danas nazivaju »Desetim« :* 
da je mart bio prvi pokazuje redoslijed: peti od njega nazivaju, naime, 

»Petim«; šesti »Šestim« i isto tako po redu svaki od ostalih* jer kad su 
januar i februar stali stavljati ispred maria, spomenuti su mjesec zvali 
petim, a brojali ga kao sedmi. I razložito je uostalom da je prvim bio 
nazivan mjesec mart koji je Romul posvetio Martu;* da je drugi aprii kao 
imenjak Afrodite j jer u tome mjesecu žrtvuju toj božici, a o Kalendama 
žene se kupaju ovjenčane mrčikom.* Neki, međutim, tvrde da Aprtlis nije 
izveden od imena Afrodite j jer nema haknuto p, nego da taj mjesec punog 
cvata proljeća otvara?! i raskriva pupoljke raslinstvu; jer to znači ta 
riječ. Sljedeći mjesec po redu, maj, zove se Maji,* majci Merkurovoj ; 
posvećen je, naime, Merkuru; juni se zove po Junoni.*' Ima, međutim, 
ljudi koji tvrde da su ta dva mjeseca dobila ime po starijoj i mlađoj dobi; 
jer maiores je kod njih riječ za »starije«, a tumores za »mlađe«. Svaki od 
preostalih mjeseci nazivahu po redu kako se broji: Peti, Šesti, Sedmi, 
Osmi, Deveti i Deseti; zatim bi peti nazvan juli po Cezaru, pobjedniku 
nad Pompejem; šesti pak august po drugome Cezaru koji je preuzeo vlast, 
a dobio je naslov August. Onima koji za ovima slijede Domicijan za 
kratko vrijeme dade svoje pridjevke,* ali kad je on bio ubijen,* dobiše 
natrag svoja imena septembar, odnosno oktobar. Samo zadnja dva 
očuvaše svoje nazive prema položaju u redoslijedu kako ih dobiše u 
; početku. 

Od mjeseci što ih je Numa dodao ili premjestio“ februar bi mogao 
biti u nekoj vezi s očišćanjem;* jer to je najbliže značenje riječi? i u tome 
mjesecu prikazuju žrtve pokojnicima!" i slave svetkovinu Luperkalija'" 
koja po većini svojih obilježja nalikuje očišćanju;'"“ a prvi mjesec, januar, 
nazvan je po Janu.!* I mislim da je Numa mart, nazvan po Martu, 
uklonio s prvoga mjesta zato što je želio da se u svakoj prilici više cijeni 
građanska moć od vojničke. Jer za Jana se pripovijeda da je u pradavnoj 
starini, bilo da je bio polubog ili kralj, kao pravi promicatelj građanskog 
i društvenog reda izmijenio prijašnji zvjerski i divlji način življenja svojih 
podanika. I zbog toga ga pređočuju s dva lica naznačujući time da je 
učinio da ljudski život promijeni oblik i izgled. 


20. Ima u Rimu i njegov hram!“ s dvojim vratima koji se naziva 
vratima rata. Uobičajilo se da bude otvoren u vrijeme rata, a zatvoren kad 
nastupi mir. Ovo drugo bilo je teško i dešavalo se rijetko, jer je država 
neprestano bila upletena u kakav rat budući da je uslijed svoje veličine 
stalno bila u gloženju s barbarskim narodima što su je okružili. Jedino za 
Cezara Augusta bi zatvoren poslije obaranja Antonija;!* i prije toga, za 
konzulovanja Marka Atilija i Tita Manlija,!* bio je zatvoren za kratko; 
zatim bi odmah otvoren pošto je izbio rat. Za Numina kraljevanja, 
međutim, nije bio viđen otvoren niti jedan dan, nego je ostao zatvoren 
bez prekida kroz četrdeset i tri godine; tako je potpuno i posvuda Numa 
zatirao klicu rata. Jer nije samo rimski narod pripitomljavala i opčinjavala 
kraljeva pravednost i blagost, nego je i okolne gradove, kao da odande 
piri svjež lahor iki povjetarac što donosi zdravlje, zahvatio početak 
promjene i sve ih je preplavila čežnja za zakonitim poretkom i i mirom, za 
obrađivanjem zemlje, podizanjem djece u miru i štovanjem bogova. 
Svetkovine i vesele gozbe ispunjahu Italiju; bez straha posjećivahu jedni 

druge, i miješajući se, dočekivahu se prijazno jer je iz Numine mudrosti 
kao iz kakva vrela navirala plemenitost i pravičnost u srca sviju i 
razlijevala se vedra spokojnost njegova duha; stoga kažu da su čak i 
pjesničke hiperbole preslabe da prikažu tadašnje stanje mira: »A na 
željezom okovanim drškama štitova crvenkastosmeđih paukova tkanja«! 
i »Plijesan svladava oštrovrha koplja i dvosjekle mačeve, a nema više jeke 
mjedenih trublji niti se kao med sladak san otima vjeđama.«!“" fer nema 
vijesti niti o ratu, niti o pobuni, niti o prevratu za Numina kraljevanja ; 
štaviše, nije bilo mržnje na nj ni zavisti; niti je žudnja za vlašću navela 
ljude na urotu i zavjeru protiv njega, nego je, dapače, bilo strah od bogova 
za koje se činilo da se osobito staraju za tog čovjeka, bilo poštovanje 
prema njegovoj vrlini, bilo čudesna sretna sudbina, čuvajući u njegovo 
doba život ljudi netaknut i čist od svake opačine, iznijela u njemu živ 
primjer i potvrdu one Platonove izreke koju se on mnogo godina kasnije 
odvažio izreći o državnoj upravi" 5 da je jedini konac i prestanak zala što 
biju ljude ako po nekoj sretnoj božanskoj sudbini kraljevska moć, sastavši 
se u istoj osobi s filozofskom misaonošću, dade autoritet vrlini i učini je 
jačom od zloće. »Blažen je i sam« taj mudrac usitinu, »a blaženi su također 
oni koji slušaju riječi što izlaze iz mudračevih usta.«* Ta možda nije 
potrebna nikakva prisila niti prijetnja u ophođenju s mnoštvom, nego, 
kad vide vlastitim očima jasan uzor vrline u primjernu životu vladara, 
svojevoljno stupaju stazom razborite trijeznosti i pridružuju mu se u 
prilagođivanju i besprijekornu i blaženu životu u prijateljstvu i uzajamnoj 
slozi uz pravednost i umjerenost u kome leži najplemenitiji cilj svake 
vladavine; najpogodniji je za kralja od sviju onaj koji takvim načinom 
života i raspoloženjem može nadahnuti svoje podanike. A čini se da je 
Numa iznad svega to shvatio. 


21. U pogledu njegovih brakova i djece nastala su među povjesni- 
čarima suprotna mišljenja. Jedni, naime, kažu da nije sklopio braka 
osim s Tacijom i da nije postao ocem drugoj djeci osim kćeri Pompiliji; 
drugi mu pak osim nje pripisuju četiri sina, Pompona, Pina, Kalpa 
i Mamerka od kojih je svaki ostavio za sobom kuću potomstva 1 odlična 
roda. Jer od Pompona su potekli Pomponiji, od Pina Pinariji, od Kalpa 
Kalpurniji, a od Mamerka Mamerciji koji su zbog tog razloga i dobili 
pridjevak Reges što znači »Kraljevi«. Ali ima i treća skupina autora koji 
optužuju prethodne da se dodvoravaju tim porodicama i pridaju im lažna 
rodoslovlja izvodeći ih iz Numina potomstva pa kažu da Pompilija nije 
bila kći Tacijina nego Lukrecije, druge žene kojom se Numa oženio kad 
je već bio kralj; ipak, svi se slažu da se Pompilija uđala za Marcija. 
Taj je pak Marcije bio sin onog Marcija koji je potakao Numu da pri- 
“hvati žezlo;'!“ i taj se stariji Marcije preselio s Numom u Rim i, stekavši 
članstvo u senatu, uživao poštovanje, a poslije Numine smrti, ušavši 
s Hostilijem u natjecanje za kraljevsku čast i poražen, umorio se glađu. 
No njegov sin Marcije, Pompilijin muž, ostade u Rimu i rodi Anka 
Marcija koji je postao kraljem poslije Tula Hostilija. Ovaj je, kako 
se pripovijeda, imao samo pet godina kad je Numa umro smrću niti 
brzom niti iznenadnom, nego venući postupno od starosti i lake bolesti, 

kako izvješćuje Pizon. A umro je proživjevši nešto preko osamdeset 
godina. 


22. Zavisti vrijednim učiniše njegov život i zbog pokopa saveznički i 
prijateljski puci, sabravši se na pogrebne svečanosti skupa sa službenim 
žrtvenim darovima i vijencima, patriciji, podigavši odar na ramena, i 
svećenici bogova, svi nazočni u pratećoj povorci, dok je ostalo mnoštvo u 
koje su se umiješale i žene i djeca slijedilo uz jecanje i plač ne kao da 
prisustvuju ukopu kralja starca, nego kao da svaki od njih pokapa nekoga 
od najdražih u punom naponu životne snage uz najdublje žaljenje. Mrtvo 
tijelo, međutim, ne predadoše vatri jer je on to zabranio, kako se 
pripovijeda, nego, načinivši dva kamena lijesa, položiše ih ispod Janiku- 
la!!! i jedan je od njih sadržavao tijelo, a drugi svete knjige što ih je sam 
napisao kao helenski zakonodavci svoje zakonske ploče;!!'* ali kako je još 
za života podučio svećenike o onome što je napisao, pa im u srce usadio 
sadržaj i smisao svega, naredio je da se one pokopaju zajedno s njegovim 
tijelom uvjeren da se takve tajne ne čuvaju dobro u neživim spisima. 
Tvrde da iz tog razloga ni pitagorejci ne pohranjuju svoje učenje u pismo, 
nego ga dostojnima usađuju u posebno odgojeno pamćenje. Kad su 
njihova razlaganja o teško razumljivim i tajanstvenim postupcima u 
geometriji bila odana jednome od nedostojnih, oni ustvrdiše da božanstvo 
daje znak da velikim i općim zlom kažnjava takav protuzakonit i bezbožan 
postupak. Stoga treba imati mnogo uviđavnosti prema onima koji živo 
nastoje uspostaviti vezu Nume s Pitagorom na temelju tolikih sličnosti. 

Anćanin,''* međutim, izvješćuje da j je u lijes bilo položeno dvanaest 
svećeničkih obrednih knjiga, a zajedno s njima drugih dvanaest helenskih 
filozofskih. Neke četiri stotine godina kasnije konzuli su bili Publije 
Kornelije i Marko Bebije;''* kako su pale velike kiše, bujica, razvalivši 
humak, izbaci lijesove; i kad su spali poklopci, vidjelo se da je jedan lijes 
posvema prazan i bez ikakva traga i ostatka tijela, ali u drugome bili su 
nađeni spisi za koje se pripovijeda da ih je pročitao Petilije koji je tada 
bio pretor i onda ih donio pred senat govoreći da mu se čini nedopuštenim 
i grešnim da se ono što je napisano razglasi u mnoštvu; stoga i knjige, 
donesene na Komicij,'!* budu spaljene. : 

Doista je istina o svim pravednim i čestitim ljudima da ih poslije 
smrti prati veća naknadna hvala jer ih zavist ne nadživljuje za dugo, a kod 
nekih čak umire prije njih; pa ipak, u Numinu slučaju udesi potonjih 
kraljeva učiniše njegovu slavu još sjajnijom. Jer od njih petorice koji su 
vladali poslije njega posljednji, zbačen s vlasti, ostarje u progonstvu, a od 
ostale četvorice nijedan ne umrije prirodnom smrću nego trojica zaglaviše 
od urotničke ruke, a Tulo Hostilije, Numin neposredni nasljednik na 
prijestolju, narugavši se većini njegovih lijepih osobina, a prije svega i 
osobito njegovoj bogobojaznosti, i izruživši je da čini ljude lijenima i i žens- 
kastima, okrene misli građana na rat, ali ni sam ne ustraja pri toj svojoj 
nepromišljenoj obijesti, nego, mijenjajući mišljenje pod utjecajem teške i 
komplicirane bolesti, prepusti se praznovjerju koje nije imalo ništa zajed- 
ničkoga s Numinom pobožnošću; a takvo je čuvstvo još većma usadio u 
svoje podanike kad je, kako se pripovijeda, izgorio od udarca groma.'*: 


Bilješke 


! Vidi Likurg 1. 

? God. 390 Gali su potukli Rimljane i zauzeli i spalili Rim. Vidi Kamilo 19-29. 

3 Filozof, živio u 6. st., a život završio u donjoj Italiji. 

* Predaja stavlja Pitagoru između 592. i 490, ali te brojke nisu nimalo pouzđane i biografija 
tog filozofa sve je prije nego sigurno utvrđena. . 

* Po jednima 712, po drugima 657, 

5 God. 709, odnosno 654, 

? Sofist u 5. st., suvremenik Sokratov; dva Platonova dijaloga nazvana su po njemu. 

# Tj. Numinim usponom na prijestolje. 

? Zapravo sedmog. 

0 Ne kaže koji, aH misli se kvintil, odnosno juli, dakle srpanj. 

UH Tađa se slavila svetkovina Junone Kapratine, odnosno točnije Kaprotine. 

1 Vidi Romul 27—28. 

'5 Po predaji god. 744. 

"Vidi Romul 20. 

5 Za republike to je značilo razdoblje između isteka mandata konzula i nastupa službe 
novih konzula. 

16 Po drugima naziv Quirites dolazi od curia »kurija, bratstvo«, a kvirićani (kviriti) označavali 
su kasnije građanstvo u opreci prema vojnicima. 

AA travnja. Vidi Romul 12. 

* Aus je bio frigijski pastir u koga se zaljubila božica Kibela i pretvorila ga u piniju. 

" Po drugima Rodoetu. Ni o jednom ni o drugom ne znamo ništa. 

* Endimion, mladić izvanredne ljepote. U nj se zaljubila Selena (božica mjeseca, često 
identificirana s Artemidom) kad ga je ugledala gdje spava na gori Latmu u Kariji. Zbog 
toga neki umjesto »Arkađani« čitaju »Karijci«. Sve te maloazijske legende imaju puteni 
karakter, što ih jasno odvaja od predaje o moralnom djelovanju Egerije na Numu. 

žI Forbant je očistio otok Rod od zmija i bio uvršten među zvijezde, Hijacinta je Apolon 
nehotice ubio pri bacanju diska i pretvorio u cvijet, a Admet je bio pastir u Tesaliji. 

2 Pastirski bog. 

3 Delfijsko je proročište bacilo prokletstvo na čovjeka koji je ubio pjesnika Arhiloha (s 
Para, 7. ili 6. st.) zato što je »ubio slugu Muza«, a isto takvo proroštvo poručilo je 
Orbomenjanima kad je kod njih zavladala pošast da im je »jedini lijek da kosti (epskog 
pjesnika) Hesioda iz Naupakta donesu natrag u Orhomen«. 

“ Postojalo je maleno svetište tome na spomen. 

5 Sofoklo je bio svećenik heroja Aikona ili Halona (ime je dvojbeno) u svetištu podno 
Akropole, a kad su Atenjani 420. uvodili kult Asklepija, primio je boga (heroja), valjda 
u obliku kipa ili svete zmije, u svoju kuću do dovršenja hrama. Kad je Sofoklo umro, 
nisu ga Atenjani mogli pokopati u obiteljskoj grobnici u Kolonu na putu prema Dekeleji 
zbog Spartanske vojske u Đekeleji. Tad se bog Dionis javio u snu spartanskom vođi 
Lisandru i naložio mu da dopusti pjesnikov ukop. Vidi Pausanija 1, 21, 1. 

* Zakonodavac epizefirskih Lokrana. Njegov zakonik, prvi u Grčkoj, stavlja se obično u 
gođinu 660. 

2 Fragment iz izgubljene pjesme. Bakhilid je veliki pjesnik korske lirike, suvremenik 
Pindara i Simonida kome je bio nećak. 
# Vidi glavu 2. i bilj. 15. 

2 Lako naoružana četa. Vidi Romul 26. 

% Romul je bio deificiran pod imenom Kvirina. 

3! Plutarh bez ustručavanja izvodi lat. flamen iz grč. sumnjivog pilamćnai, što bi trebalo biti 
izvedenica od pflos »pust«. Radilo se o šiljatu pustenu klobuku, ovitu maslinom, s 
čuperkom vune na vrhu. Stvarno flamen dolazi ili od naziva tog čuperka vune ili, po 
drugima, od flamma »plamen« jer su svećenici palili žrtve. 

?? Vidi Romul 15. 

# Djecu bez obaju ili čak samo jednog roditelja preziru čak i bogovi. 

* U rukopisima je »Kamilo«, a »Kadmilo« je Sintenisov popravak. Plutarhovo je izvođenje 
više nego sumnjivo. 

* Zakoni 3, 691E. Platon ne govori o gradu nego o moći. Vidi Likurg 5. 

%* Timon Flijunćanin (320-230), rođen na sjeveroistoku Peloponeza, autor satiričkog 
pjesmotvora o raznim filozofskim školama. 

* Prijevod je u prozi. U izvorniku su dva heksametra (šestomjera). 

*% Glava 4. 

% Numu s Pitagorom. 

4 Epiharmo s Kosa (540-450), prvi diri komediograf, proveo je zadnje godine života na 
dvoru tiranina Hijerona Sirakuškog. Bio je pristaša pitagorejske škole i velik dio njegovih 
fragmenata ima filozofski karakter. 

“I! Plutarh povezuje lat. ime Aemilius s grč. riječi haimylia »blagost, umiljatost, dragost.« 

*ž Kako izvješćuje Plinije Stariji (Prirodoslovlje 34, 12), ti su kipovi stajali na Komiciju u 
Rimu od vremena samnitskih ratova (343-290) do Sulina (138--78). 

% Ispravna je baš ta etimologija koju Plutarh iz nepoznata razloga smatra smiješnom. 

4 God. 179. pr. n. e. 

# Pontifex Maximus bio je vrhovni svećenik. 

* On nije bio posebno osposobljen za proricanje niti je proricao u božanskom nadahnuću, 
nego je saopćavao znakove božje volje, davao im tumačenje i izvlačio praktične zaključke 
na temelju njih. Plutarh govori u prošlosti jer je u njegovo vrijeme car bio vrhovni 
svećenik, 

# U Delfima najmanje 50 godina stare. 

*# Aristiona je za tiranina postavio pontski kralj Mitridat god. 88, a protjerao Sula 86, Vidi 
Luku! 19 i Sula 13. 

#? Zapravo Perzijanci koji su zamijenili Međane kao vladaoci Azije, ali Grci ih nisu 
razlikovali. Ne postoji suglasnost kad je bio taj palež, ali mora da je bio u 2. pol. 
6. st. pr. n. e. 

5 Glava 20. 

"! Servije Tulije, šesti i pretposljednji rimski kralj, po predaji vladao od 578. do 534. 

** Neka vrst emancipacije jer rimsko je pravo ženu tretiralo kao trajno malodobnu. 

** Povlastica »majke troje djece« potječe tek od Augusta. 

** Boginja ognjišta (a to joj ime i znači kao u grč. Hestia). 

55 Jer se vatra ne đa rastaviti na manje dijelove. 

* Vidi glavu 19. 

* Povezujući ime s lat. fateri ili fari »govoriti«. Nemoguća etimologija. 

%# Eirenč od eirč »pitam, govorim«. Sumnjivo izvođenje. 

5% Galska invazija iz god. 390. 

$ Etrurski grad, sjedište kralja Porsene. Postao je rimski saveznik i bio opsjednut od Gala 
god. 391. 

S Glava 17. i 18. 

# Od lat. salire »skakati«. Vjerojatna etimologija. 

# Posvećen bogu rata Martu. 

** Kao kakvom kratkom pregačom. 

# Grč. ankylos »zakrivljen«. 

$€ Grč. ankćn. 

# Nema nikakva temelja za izvođenje tog nejasnog termina iz grčkoga. Juba II bio je 
numidski kralj, koga je Cezar zarobio kod Tapsa a August oslobodio. Za svog je boravka 
u Rimu stekao široko obrazovanje i postao ugledan povjesničar. 

% Grč. anćkathen. 

€ Grč. dkesis. 

2 Grč. andskhesis. 

7! Grč. aukhmos »suša«. ' 

2 »Gospodari, vladari, zaštitnici, pomagači«. Češći je oblik Anakies. 

2 Tj. i ništa drugo. Misli samo na svoju religioznu funkciju! 

4 Da se ne jede badava kruh. Mjerica (henik) imala je oko litru žita koliko se smatralo 
dovoljnim za jednodnevnu prehranu. 

7 Ne dražiti ljutita! 

% Biti postojan u važnim časovima! 

7" Po drugome mišljenju, te zabrane nisu imale simboličko značenje, nego su samo 
obnavljale drevne tabue. s 

7 Na ulazu u hram okreće se prema istoku a onda opet polukružno prema hramskom 
božanstvu. 

% Bajni gnomi (čovječuljci) povezani s gorama Idom u Frigiji i na Kreti i legendom o božici 
Kibeli. Ddktylos znači »prst«. Pripisivao im se izum kovačke vještine i otkriće vatre pa 
su ih na Kreti štovali kao bogove. 

? Sitna ribica u Sredozemnome moru. 

% Numa je pređuhitrio Jupitera koji je htio reći »Ljudima«. 

Z Zapravo Elicij. Taj Jupiterov epitet nema nikakve etimološke veze s grč. hileds »rnilostiv«. 
Glava 2. 

# Trebali su ih za bogoslužje, igre i pogrebe. 

%* Možda od lat, merces, mercedis »plaća, nadnica« jer su se najamnine i plaće isplaćivale u 
zadnjem mjesecu godine. 

%a Misli na julijevsku reformu kalendara. 

#5 Ako se Egipat izjednači s Deltom, jedinim dijelom Egipta koji su Grci dobro poznavali, 
a koji je rezultat taloženja naplavina Nila. Teško je inače reći što je Plutarh mislio na 
tome mjestu pa neki priređivači teksta izbacuju riječi od »ako...« do »...zemlji«. 

# Naivno objašnjenje. Danas znamo da je 4. egipatska dinastija vladala već oko 
2800. god. pr. n. e. 

# Decembrom. 

# Sedmi septembrom, osmi oktobrom, deveti novembrom, deseti decembrom prema 
quinque »pet«, sex »Šest«, septem »sedam«, octo »osam«, novem »devet« i decem »deset«. 

# Zbog Romulova kulta Marta, njegova pretpostavljenog oca. 

% Legenda o ljubavi Marta i Venere (Afrodite) objašnjava tu interpretaciju imena aprila 
(božičino se ime izgovaralo Apkrodite), lingvistički potpuno neosnovanu. Mrčika je bila 
posvećena Veneri-Afroditi. 

% Lar. aperire notvarati«. 

% Maja je kći Atlanta i majka Merkurova. 

* Grčki Hermo, 

% Junona (grčka Hera) žena je Jupitera (Zeusa). 

% Rujan/septembar germanikom zbog svoje pobjede nad Germanima, a listopad/oktobar 
domicijanom. 

* God. 96. n. €. 

"7 Od svršetka godine na početak. 

% Lat. februare včistiti«. 

# Stvarno čini se da je arhaični glagol februare izveden iz imena mjeseca februara. 

"9 13, veljače. 

11 15, veljače. 

12 Vidi Romul 21. 

1% Bog početka. 

4 Zapravo natkrit prolaz. 

15 God, 29. pr. n. e. 

16 God. 235. pr. n. e. poslije prvog punskog rata. 

la Misli se: »leže«. 

17 Slobodni citati, očigledno po sjećanju, iz jedne izgubljene pjesme korskog liričara 
Bakhilida Kejanina, nećaka Simonidova. Njegova puna zrelost pada oko god. 
470. pr. n. e. 

1 Država VI 487E i Zakoni IV 712A. 

19% Zakoni IV 7I1E. Početak citata nije potpuno točan. 

10 Glava 6. 

NI Brežuljak na desnoj obali Tibera. 

12 Misli se prvenstveno na Solonove zakone ispisane na drvenim piramidama koje su se 
mogle okretati. 

15 Kvint Valerije iz Ancija (Anćanin), rimski povjesničar u 1. st. pr. n. e., napisao je 
povijest Rima od iskona do Sulina vremena. 

14 God. 181. pr. n. €. 

115 Prostor do Foruma; ondje se sudovalo i održavale skupštine zvane centurijatske komicije. 

"5 TIzaludno je pokušavao zazvati grmljavinu žrtvujući Jupiteru Eliciju, bogu noćnih 
bljeskova, koga se zazivalo na Aventinu. No Tulo se nije pridržavao svih propisa za 
obrede što ih je utvrdio Numa i razljućeni bog munjom je udario u njegovu kuću koja 
se zapalila. Tulo je u njoj izgorio, po predaji god. 640. pr. n. e. 


Usporedba Likurga i Nume 


1. Nakon što smo izložili život Nume i Likurga, pa oba sad leže pred 
našim očima, ne smijemo se ustručavati, ako to 1 jest težak zadatak, 
skupiti jasno vidljive razlike među njima. Jer zajedničke su im crte jasne 
iz njihova djelovanja, na primjer trijezna umjerenost, pobožnost, držav- 
nička i odgajateljska nadarenost kao i to da su obojica jedinstven izvor 
svome zakonodavstvu pripisali bogovima; a od osobenih plemenitih djela 
svakoga od njih dvojice prvo je kod Nume preuzimanje kraljevske časti, 
a kod Likurga odricanje od nje. Jer onaj ju je dobio premda je nije tražio, 
a ovaj ju je imajući, vratio. Onoga drugi postaviše za svoga gospodara iako 
je bio običan građanin i stranac, ovaj sam sebe od kralja učini običnim gra- 
đaninom. Lijepa je stvar, dakako, steći pravednošću kraljevsku čast, ali 
lijepo je i dati prednost pravednosti pred kraljevskom časti. Vrlina je, na- 
ime, jednoga tako proslavila da su ga ocijenili dostojnim kraljevske krune, 
a drugoga je učinila tako velikim da je mogao kraljevsku krunu prezreti. 

Na drugome mjestu, potom, kad je, kao što glazbenici ugađaju lire, 
jedan zategao raskošju olabavljene žice Sparte, dok je Numa popustio 
prejako zategnute žice Rima, veća je, dakako, bila težina Likurgova 
zadatka. Jer on nije nastojao nagovoriti sugrađane da skinu oklope i 
odlože mačeve, nego da se okane zlata i srebra i da izbace skupocjene 
prostirke i stolove, ne da svetkuju i prinose žrtve pošto prestanu s 
ratovima, nego da ostave gošćenje i piće pa naporno vježbaju pod oružjem 
i u rvalištima. Zato je jedan ostvario sve svoje ciljeve uvjeravanjem 
zahvaljujući naklonosti i poštovanju što ih je uživao, dok je drugi, izlažući 
se opasnostima i trpeći ranjavanja, jedva najzad prevladao. 

Prijazna je, međutim, i čovjekoljubiva bila Muza koja je nadahnjivala 
Numu, te je on preobratio sugrađane na mir i pravednost i ublažio 
njihovu žestoku i vatrenu ćud. A ako budemo prisiljeni da pripišemo 
Likurgovu ustavnom uređenju i postupak prema helotima, stvar najokrut- 
niju i najnezakonitiju, ustvrdit ćemo da je Numa bio kao zakonodavac 
daleko helenskiji jer je i robovima, priznatima kao takvima, dao da okuse 
dostojanstva slobode uvevši običaj da se za Saturnalija! goste izmiješani 
zajedno sa svojim gospodarima. Jer i to kažu da je bila jedna od drevnih 
Numinih uredbi koji je time dopustio pristup uživanju godišnjih plodova 
zemlje onima koji su sudjelovali u radu na njihovu uzgajanju. Neki ipak 
pripovijedaju da se taj običaj čuva kao sjećanje na drevnu jednakost 
Saturnova doba kada nitko nije bio smatran robom niti gospodarom nego 
svi srodnicima po istome plemenu i jednakopravnima.? 

2. Jednom riječju, očevidno je da su obojica podjednako vodili svoje 
narode prema nezavisnosti i trijeznoj umjerenosti, a što se tiče drugih 
vrlina, jednome je srcu više prirasla hrabrost, drugome pravednost; osim 
ako, Zeusa mi, narav i običaji obaju naroda, koji su bili u osnovi ustavnog 
poretka svakoga od njih, kako su bili različiti, nisu zahtijevali različitu 
obradu. Ta niti je Numa iz plašljivosti učinio kraj ratovanju, nego zato 
da spriječi nanošenje nepravde, niti je Likurg učinio svoje sunarodnjake 
ratobornima radi nanošenja nepravde, nego zato da se ona njima ne 
nanosi. Obojica su, dakle, uklanjajući postojeće pretjeranosti i popunjava- 
jući manjkavosti kod svojih sugrađana, morali uvođiti velike promjene. I 
doista, u pogledu razvrstavanja i podjele građanstva na staleže prema 
odgovarajućim sustavima vlasti, Numina je bila izrazito narodnjačka i u 
duhu želja puka stvarajući narodnu cjelinu iz šarolike mješavine zlatara, 
svirača na fruli i kožara, a likurgovska kruta i aristokratska jer je prezrivo 
prebacivala zanatske vještine u ruke robova i stranih doseljenika i 
ograničavala same građane na rukovanje štitom i kopljem tako da su bili 
vještaci rata i sluge Aresovi a ništa drugo niti su znali niti su učili osim 
slušanje zapovjednika i pobjeđivanje neprijatelja. Jer slobodnima nije bilo 
dopušteno da se bave poslovnom djelatnošću zato da budu posvema i 
jednom za svagda slobodni, nego je sve novčarsko poslovanje bilo 
prepušteno robovima i helotima upravo kao posluživanje pri večeri i jelu. 
Numa nije izvršio nikakva takva razdvajanja, nego je učinio kraj vojničkoj 
lakomosti, ali nije zabranio druge oblike stjecanja novca, niti je iskorijenio 
nejednakost koja je odatle potekla, nego je dopustio neograničeno 
napredovanje u bogaćenju i nije obratio pažnju na velik porast siromaštva 
i njegovo postepeno slijevanje u grad premda mu je bila dužnost da 
odmah u početku, dok još nije bilo općenite i velike neravnopravnosti po 
imetku, već su ljudi još živjeli od poprilično podjednakih sredstava, poput 
Likurga predusresti gramzljivosti i poduzeti mjere opreza protiv šteta što 
ih ona donosi jer te nisu bile malene, nego su posijale sjeme i zametak 
najvećeg broja najtežih zala koja su izbila. Ali što se tiče preraspodjele 
zemlje, niti se može zamjeriti Likurgu što ju je izvršio, niti Numi što nije. 
Jednome je, naime, proizišla jednakost pružila osnovu i temelj za ustavno 
uređenje, dok kod drugoga, budući da je dioba zemljišnih čestica 
ždrijebom bila tek skorašnja, nije bilo prijeka razloga da provodi novu 
preraspodjelu niti da dira u prvotnu diobu koja je, kao što je vjerojatno, 
još bila na snazi. 

3. Što se tiče bračne i roditeljske zajednice, premda su obojica 
ispravno i državnički mudro gušili kod muškaraca sebičnu ijubomoru 
postupci im se pri tome nisu baš u svemu podudarali, nego je rimski muž, 
ako je imao dovoljan broj djece za othranjivanje, nagovoren od drugoga 
kome je djece nedostajalo, mogao ovome odstupiti ženu jer je imao vlast 
da je zaručuje s drugim za stalno ili na neko vrijeme, a Lakonac je, dok 
žena ostaje u njegovoj kući i brak zadržava svoja iskonska pravna 
obilježja, dopuštao onome koji je ishodio njegov pristanak da se sjedini S 
njom radi rađanja djece.“ A mnogi su muževi kao što je spomenuto, čak 
pozivali u svoje domove ljude za koje im se činilo da bi bilo najvjerojatnije 

da od njih poteku naočita i valjana djeca. Kakva je, dakle, razlika između 
tih dvaju običaja ? Ne radi li se ovdje o potpunu nehaju prema zakonitoj 
ženi i prema osjećaju ljubomore koji smućuje većinu ljudi i izjeda im srce, , 
dok se ondje priznaje, navlačeći veo novih zaruka kao uz sramežljivu 
čednost, da je zajedničko posjedovanje žena nepodnošljivo ? 

Pored toga, Numina je pažljiva briga za djevojke bila usmjerena na 
ženstvenost i pristojnost; a Likurgova sasvim slobodna i neženstvena dala 
je pjesnicima povoda da o njoj govore. Tako ih, kao Ibik,* nazivaju 
»golobedrima«' i grde ih da su pomamne za muškarcima kao Euripid koji 
veli: 


S mladićima pust ostavljaju one dom 
Bedćra nagih, haljina zadignutih.? 


Jer stvarno djevojačke halje nisu odozdo bile sašivene, nego su se u hođu 
vijorile i obnaživale cijelo bedro. I najjasnije je tu sliku prikazao Sofoklo 
u ovim stihovima: 


I onu djevu mlađahnu Hermionu 
Što oko bedra otkrita 
Halja joj se nabire.? 


Zato i kažu da su njihove žene postale odveć smione i muškaračke ćudi 
u prvom redu prema svojim muževima jer su neograničeno vladale svojim 
domovima uzimajući uz to udjela u javnim poslovima izricanjem svog 
mišljenja najslobodnijim riječima u najvažnijim pitanjima. Ali Numa je 
udatim ženama brižljivo čuvao dostojanstvo i poštovanje što ga kod 
muškaraca uživahu od Romula naovamo kad su oni pažljivim ophođenjem 
nastojali izbrisati sjećanje na otmicu, ali im je nametnuo veliku čednost, 
otklonio njihovo preveliko uplitanje u muške poslove, naučio ih trijeznoći 
i privikao na šutnju pri čemu su se potpuno uzdržavale od vina, a nisu 
uzimale riječ ni o najpotrebnijim temama ako muž nije bio s njima. U 
svakom slučaju, pripovijeda se da je senat, kad je jednom neka žena sama 
nastupila na trgu zastupajući pred sudom svoju stvar, poslao pitati boga 
kakav događaj gradu navješćuje to čudno znamenje. A za njihovu 
uobičajenu poslušnost i krotkost velik je dokaz to što su bile zapamćivane 
one manje podložne. Jer kao što kod nas povjesničari bilježe imena onih 
koji su počinili umorstvo rođaka, zaratili protiv braće, postali ocoubojice 
ili materoubojice, tako Rimljani spominju da se od svoje žene prvi rastao 
Spurije Karvilije, a da se dvjestotrideset godina od osnutka Rima!“ do tada 
ništa takvo nije dogodilo, dok je Pilarijeva žena imenom Taleja bila prva 
koja se zavadila sa svojom svekrvom Geganijom za kraljevanja Tarkvinija 
Oholog."' Tako je lijepo i dolično uredio zakonodavac njihove bračne 
odnose. 


4. Nadalje, način na koji su djevojke bile davane za udaju odgovara 
njihovu odgoju uopće jer ih je Likurg udavao zrele i strastveno željne 
braka zato da općenje s mužem, dolazeći u vrijeme kad to već priroda 
traži, bude prije početak nježne ljubavi nego mržnje i straha uslijed 
protuprirodne prisile, te da tijela budu dovoljno jedra za podnošenje 

trudnoće i porođajnih boli, jer je bio uvjeren da svrha braka i nije drugo 
nego rađanje djece, dok su Rimljani svoje kćeri davali za udaju kao 
dvanaestogodišnjakinje ili još i mlađe; na taj bi način mogle, mislili su, i 
tijelo i srce donositi svome mužu u najvećoj mjeri čisto i nedirnuto. 
Očevidno je, dakle, da praksa jednih više gleda na prirodu imajući u vidu 
rađanje djece, a praksa drugih više na oblikovanje značaja imajući u vidu 
zajednički život. 


No zacijelo svojim nadziranjem dječaka, njihovim okupljanjem u 
družine, stegom i zajedničkim življenjem, pa brižnim rasporedom njiho- 
vih obroka, tjelovježbi i igara Likurg dokazuje da Numa nije ni u čemu 
bolji od nekog prosječnog zakonodavca u tome što je odgoj mladića 
prepustio željama ili potrebama otaca bilo da je netko htio sina učiniti 
zemljoradnikom ili brodograditeljem, dao ga da uči za kovača ili za svirača 
na fruli; kao da ne treba da od početka svi budu upravljani prema jednom 
istom cilju, te da im se karakteri podjednako oblikuju prema tom cilju, 
nego kao da su putnici na istome brodu koji se, dolazeći svaki iz druge 
potrebe i s drugom nakanom, tek za opasnosti i iz straha za svoje združuju 
u zajednicu, dok inače svaki gleda samo svoje probitke. I nije uputno 
zamjerati većini zakonodavaca propust bilo zbog njihova neznanja, bilo 
zbog slabosti; ali kad je mudar čovjek pristao da preuzme kraljevsku vlast 
nad narodom koji je tek nedavno nastao i koji mu ni u čemu nije pružao 
otpor, što bi dolikovalo da mu bude prva ozbiljna briga nego odgoj 
dječaka i uvježbavanje mladića da se spriječe međusobne razmirice i 
smutnje uslijed različitosti karaktera te da od početka budu izgrađivani i 
oblikovani tako da u uzajamnome skladu stupaju istom stazom vrline ? To 
je doista bilo ono što je, uza sve ostalo, poslužilo Likurgu u očuvanju i 
stalnosti i trajnosti njegovih zakona. Ta malen bi bio strah Spartanaca od 
zakletve da on nije kroz odgoj i stegu na neki način nakvasio značaje 
dječaka svojim zakonima i usadio im zajedno s hranom takvo oduševljenje 
za svoj ustavni poredak da je najbitniji i najglavniji dio njegova zakonodav- 
stva potrajao na snazi više od pet stotina godina poput jake boje koja se 
čvrsto uhvatila tkanine. Ono pak što je bilo cilj Numine politike, održanja 
mira i prijateljstva Rima s ostalim narodima, nestalo j je zajedno s njime; 
i poslije njegove smrti dvostruka vrata hrama,!* koja je on držao 
neprekidno zatvorenima kao da je u njima krotio stvarno zatvoreni rat, 
Rimljani širom raskriliše pa napuniše Italiju krvlju i leševima; tako 
najljepša zgrada pravde koju je podigao ne potraja, čak ni kratko vrijeme 
jer joj je nedostajalo vezne tvari — odgoja. 


»Pa ŠLo«, reći će tkogod »zar ne zahvaljuje Rim svoj napredak 
ratovima ?« i pri tome taj postavlja pitanje koje traži opsežan odgovor ako 
ga treba dati ljudima za koje se napredak sastoji u bogatstvu, raskoši i 
premoći više nego u sigurnu položaju, blagosti i zadovoljstvu samim 
sobom povezanim s pravičnošću. Pa ipak, učinit će se da i to ide na ruku 
Likurgu; jer dok su Rimljani toliko porasli svojom moći čim su izmijenili 
Numine uredbe, Lakedemonjani su, tek što su odstupili od Likurgova 
uređenja, s najvišega pali na najniže mjesto i izgubili vrhovništvo nad 
Helenima došavši u pogibao da budu potpuno uništeni. Unatoč tome, 

velika je i uistinu božanska stvar kod Nume to što je kao stranac bio 
pozvan na prijestolje i što je promijenio snagom uvjerenja i zavladao 
gradom koji nikako nije bio njegovih pogleda a sve to:bez pribjegavanja 
oružju ili bilo kakvu nasilju za razliku od Likurga koji je poveo aristokrate 
protiv naroda, dok je Numa svojom mudrošću i pravednošću osvojio srca 
svih građana i doveo ih u sklad. 


! Svetkovina u počast Saturnu, slavila se 17. prosinca. Od Cezara svetkovina se protegla i 
na dva slijedeća dana. Uvođenje Saturnalija pripisivalo se kralju Tulu Hostiliju ili 
posljednjem rimskom kralju Tarkviniju Oholom. 

? Za vlade Jupiterova oca Saturna vladalo je po mitskoj predaji zlatno doba. 

* Od Romula, misli Plutarh, čestice nisu mijenjale vlasnika i zato su zemljišni posjedi ostali 
jednaki. 

* Ta su djeca bila smatrana muževljevom. 

5 Vidi Likurg 15. 

* Lirski pjesnik koji je živio na dvoru samskog tiranina Polikrata oko sredine 6. st. pr. n. e. 

? Haljina im je sa strane imala rasporak. 

* Andromaha 597-598. 

* Iz jedne izgubljene tragedije. 

1% Kako je do tog razvoda došlo god. 231. neki čitaju »petstotrideset«, što bi bilo približno 
točno (precizno: petsto dvadeset i tri). Spurije je ženu otjerao zbog neplodnosti. 

1" Po tradiciji, od 533. do 509. god. pr. n. e. 

1? Radi se o Janovu hramu. Vidi Numa 20. 


SOLON 


(oko 640-560. pr. n. €.) 


1. Filolog Didim! u svom odgovoru na Asklepijadov spis“ o Solono- 
vim zakonskim pločama naveo je tvrdnju nekog Filokla koji, suprotno 
mišljenju ostalih što spominju Solona, kaže da mu je otac bio Euforion. 
Ta svi jednoglasno tvrde da se rodio od Eksekestida, čovjeka, doduše, po 
imetku, kako kažu, i utjecaju srednjega građanskog sianja, ali po rodu iz 
prve kuće: bio je porijeklom Kodrov* potomak. Za majku Solonovu 
pripovijeda Heraklid Ponćanin* da je bila bratučeda Pizistratove? majke. 
I isprva je među njima vladalo veliko prijateljstvo već zbog srodstva, a 
isto tako i zbog darovitosti i mladenačke ljepote Pizistratove, jer je Solon, 
kako kažu neki, Pizistrata strasno volio. Stoga se, čini se, nije kasnije, 
kad su se zbog politike razišli, mržnja prometnula ni u kakvu krutu ni 
divlju strast, nego je ona klica ostala u duši i sačuvala Zeusove vatre plam 
još živi, spomen i zahvalnost za ljubav. 

Da Solon prema lijepim mladićima nije bio čvrst i jak da dočeka 
ljubav kao šakač na šake, može se razabrati iz njegovih pjesama. Proglasio 
je i zakon koji zabranjuje robu da se maže uljemž i da ljubi mjadiće. Držao 
je to lijepom i plemenitom zabavom i na neki način pozivao dostojne k 
onome od čega je odbijao nedostojne. Kaže se i da je Pizistrat postao 
ljubavnikom Harmovim, te da je podigao Erosu kip u Akademiji? na 
mjestu gdje trkači štafete s bakljom!“ pale svoju svetu zublju. 


2. Kad mu je otac rasuo imetak u nekakve čovjekoljubive, kako veli 
Hermip, i dobrotvorne svrhe, Solon je imao dosta prijatelja koji su ga 
htjeli potpomagati, ali on se stidio primati od drugih. Ta bio je iz kuće 
koje je bila navikla podupirati druge. Zato se još mlad dao na trgovinu. 
Ali neki kažu da je Solon putovao više zato da steče iskustva i znanja nego 
da se obogati. On je, naime, po općem sudu žarko čeznuo za mudrošću, 
kako bar već postariji veli: 

Stareć' da provodi v'jek mnogom se učeći još. 

Bogatstvo ga nije zanosilo, nego, dapače, kaže da je jednako bogat 
onaj u koga 


srebra je mnogo, 
Zlata još, plednoga tla, polja žitorodna svud, 
Ug to konja i mazgi, te onaj u koga od svega 
eluca raskoš je tek, bedrđ i nogu još k tom, 
Pa kad uz to dijete i žena ga dopadne mlada, 
Dok je u njega dob zgodna i prikladna još." 


Ali na drugome mjestu kaže: 

Blaga imati želim, al? krivdom ga steći ne želim; 


S vremenom pravde sud mora nas svakako stić 1? 


Nema uostalom nikakva razloga zašto da se valjan i za upravljanje 
državom podoban čovjek trudi stjecati ono što mu je suvišno, kao ni zašto 
da prezire ono što mu je potrebno i dovoljno. U ondašnje doba, po 
Hesiodu, rad ne bijaše nikakva sramota! i zanat nije stvarao razlike među 
ljudima; štaviše, trgovina je bila na glasu jer je pridobijala barbare, 
pribavljala prijateljstvo kraljeva i činila ljude iskusnima u koječemu. Neki 
su i osnovali velike gradove, kao npr. Masiliju!* Protis koga su zavoljeli 
Gali na Rodanu. I za Talesa i matematičara Hipokrata kažu da su se 
prihvatili trgovine a i Platon je u Egiptu prodajom nekakva ulja namirio 
troškove svog puta. 


3. Stoga, ako je Solonov način života bio rastrošan i mekoputan i ako 
u svojim pjesmama govori o naslađama otvorenije negoli dolikuje filozof- 
ski obrazovanu čovjeku, misli se da je sve to posljedica njegova bavljenja: 
trgovinom. Mnoge je, naime, pogibelji morao preturiti pa je za naknadu 
tražio opet i neke velike užitke i slasti. A da je sebe većma ubrajao među 
siromahe nego bogataše, vidi se iz ovih njegovih stihova: 


Mnoga je rđa bogataš, boštenjak sirotinja gola, 
Ali za bogatstvo s njim nč mijenjam kreposti ja! 

Vijekom dov 'jeka vječna 1 stalna ona je nama, 
Blago pak čas ima taj, čas je u drugoga već. 

Pjesničkim se darom isprva nije ni za što ozbiljno služio, nego ga je, 
čini se, upotrebljavao za zabavu i veselje u dokolici; kasnije je u svoje 
pjesme umetao filozofske maksime i preplitao ih mnogim državničkim 
mislima, ali ne radi spomena i povijesti, nego radi opravdavanja svojih 
djela, a pokatkad i radi poticanja, opominjanja i karanja Atenjana. Neki 
tvrde da je i zakone mislio složiti u stihu prije nego što ih objavi, pa 
spominju da je početak bio ovakav: 


Prije svega se Zeusu, Kronidu kralju, pomoPmo, 
Zakončma ovim dobru da poda sreću i diku! 


U filozofiji najviše je prigrlio, kao i većina mudraca, političku etiku. 
U fizici je odviše naivan i zastario, a to se vidi iz ovih stihova: 
Mećave sila 1 tuče iz oblaka nastaje često: 
Bljesne li munje žar, za njim će tresnuti grom. 
Vjetrovi pučinu dišu, more uzmutiti znadu; 
Ako ga ne dira iko, dobro nada sve je tad. 


I uopće je, čini se, samo Talesova mudrost tada spekulacijom segla 
preko granica svakidašnje prakse. Ostali!“ su stekli ime »mudrac« po 
državničkoj sposobnosti. 


4. Priča se da su se ti mudraci sastali u Delfima i onda opet u Korintu 
gdje je Perijandar priredio njihov zajednički sastanak i gozbu. A još je 
više pridonio njihovu ugledu i slavi onaj tronog što je kružio i obredao 
sve i koji su iz plemenite naklonosti jedan drugome prepuštali. Kad su 

ribari s Kosa,' kako kažu, bacali mrežu, neki stranci iz Mileta kupili su 
unaprijed ulov prije nego što su ga uopće vidjeli. Dok su ga izvlačili, 
ukaže se zlatan tronog za koji kažu da je Helena putem iz Troje ondje 
bacila u more jer se sjetila nekog starog proročanstva. U prvi čas metnu 
stranci prepirku s ribarima zbog tronoga, a kad su se zatim gradovi 
umiješali u tu svađu i došlo do rata, naloži Pitija proroštvom oboma neka 
tronog dadu najmudrijem čovjeku. I tako ga najprije pošalju Talesu u 
Milet:!* od srca su rado Košani darovali njemu jednomu ono oko čega su 
se zaratili sa svima Milećanima zajedno. Ali Tales reče da je Bijant mudriji 
od njega i tronog bi poslan ovome. A on ga opet otpremi trećemu kao 
mudrijemu. Onda je tako obilazio od jednoga do drugoga i po drugi put 
stigao Talesu. Napokon, kad je iz Mileta dospio u Tebu, posvete ga 
Apolonu Izmenijskom. Teofrast,' međutim, veli da je tronog bio najprije 
poslan Bijantu u Prijenu,? a zatim da ga je Bijant odaslao Talesu u Milet. 
Tako je obredao sve i opet došao Bijantu, a najposlije bio otpremljen u 
Delfe. To je verzija koju pripovijeda većina pisaca, samo što jedni kažu 
da dar nije bio tronog nego zdjelica što ju je poslao Krez, a po drugima 
bila je to čaša koju je ostavio Batiklo.?* 


5. Spominju i neki poseban sastanak Solonov s Anaharsisom“* i zatim 
Talesov sa Solonom pa bilježe ovakve razgovore. Anaharsis je, kažu, 
došao u Atenu, do kuće Solonove, i stao kucati i govoriti da je tuđinac, 
a došao je da sklopi vezu prijateljstva i gostinstva s njim. Kad je na to 
Solon odgovorio da je bolje sklapati prijateljstvo kod kuće, Anaharsis 
odvrati: »Pa dobro, ti si kod kuće; sklopi dakle vezu prijateljstva i 
gostinstva sa mnom!« Tada ga Solon, zadivivši se doista njegovu 
oštroumlju, ljubezno primi i zadrži ga neko vrijeme kod sebe. Solon se tad 
već bavio javnim poslovima i sastavljao zakone. Doznavši za to, Anaharsis 
je ismijavao Solonov rad što ovaj misli da će suzbiti nepravdu i lakomost 
sugrađana pisanim zakonima, koji se ništa ne razlikuju od paučine, nego 
će, kao i ona, zadržati slabe i malene kad se uhvate, a moći će ih i bogati 
raskinuti. Na to kažu da je Solon odgovorio da ljudi čuvaju i ugovore kad 
nijednoj od stranaka nije od koristi gaziti ih; pa i on, reče, tako prilago- 
đuje zakone građanima da pokaže svima da je bolje vršiti pravdu nego 
činiti bezakonje. Zbilo se, dakako, više onako kako je slutio Anaharsis 
nego prema Solonovoj nadi. A kad je bio u narodnoj skupštini rekao je i 
to da se čudi što kod Helena govore drže mudri, a odluke donose neuki. 


6. Kad je Solon došao Talesu u Milet, kažu da se čudio što je on 
potpuno nezainteresiran za ženidbu i za to da ima djecu. Tales tada nije 
ništa rekao, ali za nekoliko dana nagovori nekog stranca da kaže da je baš 
stigao iz Atene nakon puta od devet dana. Solon ga zapita ima li što novo 
u Ateni, a ovaj, poučen od Talesa što treba da kaže, reče: »Ništa drugo 
osim što je baš bio ukop nekog mladića, a ispratio ga je do groba sav grad. 
Ta bio je, kažu, sin ugledna čovjeka i po vrlini prvoga među građanima. 
Ali njega ondje nije bilo, nego su rekli da već dugo vremena izbiva.« 
»Kako li je nesretan taj čovjek !« reče Solon. »A kako se zvao ?« »Čuo sam 
mu ime«, odgovori onaj čovjek, »ali ga se ne sjećam; samo se mnogo 
govorilo o njegovoj mudrosti i pravednosti«. 

Tako je iza svakoga odgovora Solona 'sve više obuzimao strah i 
najzad, već sav uzrujan, sam natukne ime strancu i zapita ga nije li se 
pokojnik zvao sinom Solonovim. Čovjek potvrdi, a on se stane tući po 
glavi pa raditi i govoriti sve drugo kako se već dešava da radii govori onaj 
koga srva bol. A Tales ga uhvati za ruku, nasmija seireče:»Toti, Solone, 
mene odvraća od toga da se ženim i da imam djecu, to što i tebe, 
najpostojanijega od ljudi, poražava. Ali ne boj se zbog te vijesti: nije 
istinita«. To, veli Hermip, pripovijeda Patek,** koji se običavao hvalisati 
da ima u sebi Ezopovu dušu. 


7. Pa ipak, nerazuman je i kukavica onaj koji iz straha od gubitka 
propušta stjecati ono što nam je potrebno; na taj način ne bi čovjek mogao 
osjetiti zadovoljstvo niti ako ga dopadne bogatstvo, ni slava, ni mudrost, 
jer je stalno u strahu da bude toga lišen. Ta i vrlinu, od koje nema većega 
ni slađega dobra, vidimo da zatiru bolesti i otrovi. Ni sam se Tales nije 
mogao sasvim riješiti straha time što se nije ženio osim ako se nije uklonio 
i tome da ima prijatelje, rodbinu i domovinu. Štaviše, kako kažu, Tales 
je stekao posinka Kibista, sina svoje sestre. Duša, naime, ima u sebi 
uvijek neku klicu nježnosti i kao što je prirodno da osjeća, misli i sjeća 
se, tako je prirodno i da voli. Zato duša tom sposobnošću voljenja uranja 
i prianja uz nešto što joj nije krvnom vezom blisko, jer je stalno u strahu 
da bude toga lišena, baš kao što se u kući ili na dobru, kad nestane 
baštinika po krvi, udome tuđi ljudi, nezakonita djeca ili družina pa, 
preuzevši imanje, vežu za sebe i tu potrebu za voljenjem, a“s ljubavlju se 
u nas rađa i briga i strepnja za njih. Stoga ćeš vidjeti ljude gdje hladna i 
kruta srca raspravljaju o braku i rađanju djece, a onda ih, kad im dijete 
kućnoga roba ili čedo kakve inoče boluje i izdiše, razapinje žaljenje za 
njima i kukavno jadikuju. Neki dapače, kad im pogine pas ili konj, od 
žalosti zapadaju u sramotnu i nepodnošljivu bezvoljnost. Drugi, naprotiv, 
ako i izgube valjanu djecu, ne doživljavaju to kao neku strahotu niti 
počinjaju išta sramotno, nego ostatak života provedu u skladu s razumnoš- 
ću. Jer slabost je, a ne naklonost, ono što budi beskrajnu tugu i sirah u 
ljudi koje razum nije privikao na udarce sudbine. Oni ne uživaju ni onda 
kad imaju ono za čim žude jer ih pomisao na budućnost vječno ispunja 
mukama, strepnjom i tjeskobom zbog straha od gubitka. Pa ipak, ne valja 
se ni siromaštvom zaštititi od gubitka imetka, ni samotnim životom od 
gubitka prijatelja, ni bezdjetstvom od smrti djece, nego moći rasuđivanja 
od svih nesreća. Ali toliko je o tom, bar zasad, i više nego dovoljno. 


8. Kako su Atenjani zbog otoka Salamine s Megaranima? vodili dug 
i težak rat, oni klonuše pa proglasiše zakon: neka ubuduće nitko ni 
pismeno ni usmeno ne predloži da treba da grad postavlja zahtjeve za 
Salaminom, ili neka bude kažnjen smrću. Tu je sramotu Sdlon teško 
podnosio, pa kad je vidio da mnogo mladih žele početak rata, a sami se 
zbog zakona ne usuđuju započeti, stade se pretvarati da je umno 
poremećen i iz kuće se po gradu pronese glas da je poludio. Potajice pak 
sastavi elegijske stihove, nauči ih da može govoriti naizust i skokom od 
kuće, odjuri na trg stavivši na glavu vunenu kapicu.“ Silna se svjetina 
strči a on se popne na glasnički kamen i otpjeva elegiju kojo; je početak: 

Sćm sam k'o glasnik sa Salamine žuđene došo 
Mjesto govora svog pjesmu da zapjevam sad. 


Toj je pjesmi naslov Salamina a ima stotinu veoma lijepo sastavljenih 
stihova. Kad ju je otpjevao, počnu je hvaliti Solonovi prijatelji, a osobito 
je Pizistrat poticao građane i nagonio ih da slušaju njegove riječi. Narod 
ukine zakon i opet se prihvati rata a Solona učini vođom. 

A što se obično u narodu pripovijeda,“ ovakvo je: kažu da je Solon 
s Pizistratom otplovio do Kolijade* i zatekao ondje sve atenske žene kako 
Demetri prinose drevnu žrtvu. Zato otpravi pouzdana čovjeka na Sala- 
minu neka se pretvara da je prebjeg i savjetuje Megaranima da s njim što 
prije krenu Kolijadi ako hoće uhvatiti najuglednije atenske žene. Mega- 
rani poslušaju i pošalju momčad na brodu. Solon spazi brod gdje dolazi 
s otoka i naloži ženama da se uklone, a njihovom odjećom, povezačama i 
obućom opremi mlađe još golobrade momke, te im naredi neka uzmu 
bodeže i sakriju ih kod sebe, pa neka se igraju i plešu uz more dok se 
neprijatelji ne iskrcaju a brod bude u njihovim rukama. Tako su i radili. 
Megarani, zavedeni prizorom i primakavši se, iskakivahu s broda na 
tobožnje žene natječući se međusobno. I nitko ne uteče nego svi izginu a 
Atenjani zaplove prema otoku i odmah ga zauzmu. 


9. Drugi tvrde da Solon nije tako zauzeo otok nego mu je najprije 
bog u Delfima objavio: 


Zemlje glavare, mjesne heroje, žrtvom ublaži, . 
Što ih asopska zemlja?" svud njedrima zakriva svojim, 
Koji suncu na zapad neprestano gledaju mrtvi?" 


Solon je, doplovivši obnoć na otok, zaklao žrtve herojima Perifemu i 
Kihreju. Zatim je i od Atenjana uzeo pet stotina dobrovoljaca pošto je 
skupština zaključila da oni budu na čelu otočkih vlasti ako zauzmu otok. 
Zavezavši se s mnogo ribarskih lađica koje je pratila i lađa tridesetoveslar- 
ka, usidri se na Salamini kod nekog lukobrana koji je gledao prema 
Niseji."! A kad je Megaranima na Salamini stigla neka nesigurna vijest o 
tome, skoče u zabuni na oružje da pođu onamo a otprave i brod da vreba 
na neprijatelje. Ali kad se ovaj primakne, svlada ga Solon i zarobi 
Megarane. Naloži neka se najsnažniji Atenjani ukrcaju, te neka plove 
gradu i kriju se koliko god mogu. Ujedno povede ostale Atenjane da se 
na kopnu pobiju s Megaranima. Pa dok je još bitka trajala, osvojiše oni s 
broda grad. 

Tu pripovijest, čini se, potvrđuje i obredni običaj. Salamini bi se, 
naime, primicala jedna atička lađa najprije tiho, onda bi s vikom i bojnim 
pokličem pojurili, a s lađe bi skočio jedan jedini naoružan čovjek i s 
krikom potrčao na vis Skiradij** pred one koji su s kopna navaljivali. A 
blizu je hram Enijalijev* što ga je podigao Solon. Ta pobijedio je 
Megarane i što ih nije izginulo u bitki, pustio je na vjeru. 

10. Bez obzira na to Megarani, međutim, nisu odustajali pa kako su 


obje strane mnogo jada zadavale i trpjele u ratu, najposlije uzmu 
Lakedemonjane za posrednike i suce. Većina tvrdi da je Solonu pomogao 

Homerov ugled: umetnuo je, naime, u Popis lađa“ stihove i na sudu ih 
pročitao: 

Sa Salamine Ajant povede dvanaest lađa, | 

U red ih namjesti isti gdje atenske stajahu čete,?* 


Sami Atenjani misle da je to pusto naklapanje, a kažu da je Solon sucima 
dokazao da su Filej i Eurisak, sinovi Ajantovi,* u Ateni dobili građansko 
pravo, predali njima otok i naselili se u Atici, jedan u Brauronu, a drugi 
u Meliti. Imaju općinu Filejevića koja nosi ime po Fileju. Odande je bio 
Pizistrat. 

Kažu da je Solon, hoteći još jače pobiti Megarane,. ustvrdio da 
Salaminjani ne pokapaju mrtvace onako kako ih ukapaju Megarani nego 
onako kao Atenjani. Megarani pokapaju mrtve okrećući ih prema istoku, 
a Atenjani prema zapadu. Ali Hereja Megaranin,** opovrgavajući to, veli 
da i Megarani okreću mrtvačevo tijelo prema zapadu kad ga polažu u 
grob, a još je od toga važnije da u Atenjana svatko ima jednu raku, a u 
Megarana leže po trojica i četvorica u jednoj. Ipak, kažu da su Solonu 
pomogla i neka pitijska proroštva u kojima je bog Salaminu nazavo 
jonskom.* Taj su spor presudila petorica Spartanaca: Kritolaida, Amom- 
faret, Hipsihida, Anaksila i Kleomen. 


11. Već je Solon doista i po tome bio siavan i velik. A još su mu se 
Heleni više zadivili i proslavili ga kad se zauzeo za hram u Delfima rekavši 
da mu treba priskočiti u pomoć i ne puštati da proročištu Kirejci* čine 
nasilje, nego da radi očuvanja ugleda božanstva valja pomagati Delfima. 
Amfiktionijci“" ga poslušaju i krenu u rai, kako posvjedočuju i mnogi 
drugi, a Aristotel u svom Popisu pitijskih slavodobitnika pripisuje taj 
prijedlog Solonu. Ali vrhovnim zapovjednikom u tom ratu nije bio 
izabran on, kako Hermip veli da to tvrdi Euant Samljanin. Ta niti 
govornik Eshin*! to nije rekao, a u delfijskim kronikama zapisan je kao- 
atenski vođa Alkmeon a ne Solon. 


12. Kilonsko je oskvrnuće već odavno uznemiravalo grad otkako je 
članove Kilonove* urote, koji su se zatekli radi zaštite božici Ateni, 
arhont Megaklo nagovorio da dođu pred sud. Oni privežu o prijestolje 
božičino predenu nit i držali su je se, ali kad su, silazeći, došli do hrama 
Časnih Božica,“ nit se sama od sebe prekine, a Megaklo i drugi arhonti 
navale da ih pohvataju kao da im je time tobože božica otkazala 
pribjegarska prava. One vani kamenuju, a smaknu i one što su potražili 
zaštitu kod žrtvenika; pošteđeni su bili samo oni koji su se zaklonili pod 
okrilje arhontskih žena. Odonda su arhonte prozvali svetogrdnicima i 
mrzili na njih, a preživjele Kilonove pristaše neprestano su se dizale protiv 
Megaklovih potomaka. U ono doba, kad se mržnja najjače razmahala i 
pukao razdor u narodu, imao je Solon već velik ugled, pa nastupi kao 
posrednik zajedno s atenskim prvacima te, moleći i urazumljujući one 
koje nazivahu svetogrdnicima, nagovori ih da se podvrgnu sudu i dadu 
sebi suditi od tri stotine po plemičkom porijeklu izabranih sudaca. 
Tužitelj je bio Flijanin Miron i oni biše osuđeni: tko je bio živ, ode u 
progonstvo, a mrtvima iskopaše tijelo i baciše preko granice. 

Za tih nemira navale i Megarani, te Atenjani izgube Niseju* i budu 
opet protjerani sa Salamine, a nekakvi strahovi iz praznovjerja kao i čudne 
prikaze opsijedahu grad. Vrači kazivahu da kroz žrtve izlazi na javu 
prokletstvo i oskvrnuće koje treba očistiti. U toj situaciji pozovu s Krete 
Epimenida iz Festa i on dođe; njega kao sedmoga uvrštavaju među 
sedmoricu mudraca neki koji ne priznaju Perijandra. Smatralo se da je on 
čovjek bogu mio i da u božanskim stvarima ima mudrost proročkoga 
nadahnuća i poznavanje svetih tajni. Zato su ga suvremenici i zvali sinom 
nimfe imenom Balte i novim Kuretom.# 

Došavši, Epimenid se sprijatelji sa Solonom pa mu u mnogome 
pomože i utre put njegovom zakonodavstvu. Bogoštovne obrede učini 
Atenjanima sređenijima, a ublaži obrede žalovanja pripojivši neke žrtve 
odmah uz pogreb, a ukinuvši grube i barbarske običaje kojih se dotada 
držala većina žena. A najveće mu je djelo što je nekim pomirbenim 
obredima, očišćenjem i podizanjem hramova posvetio i očistio grad, te ga 
učinio poslušnim pravdi i priklonio ga slozi. A kad je vidio Munihiju* i 
dugo je promatrao, kažu da je rekao nazočnima da je čovjek slijepac za 
budućnost: ta Atenjani bi, reče, izjeli zubima to mjesto da znaju koliko 
će im jada zadati. Kažu da je nešto slično naslutio i Tales. On je, naime, 
naredio neka ga mrtva pokopaju na nekom zabitnom i neznatnom mjestu 
u miletskom polju prorekavši da će jednom to mjesto biti miletski trg. 

Epimenidu su se Atenjani silno divili i nudili mu mnogo blaga i 
velike časti, ali on nije zatražio ništa drugo osim grančice sa svete 
masline“ i, dobivši je, otišao. 


13. Kad je, dakle, bila uklonjena kilonska smutnja i kad su, kako je 
spomenuto,“ bili prognani oskvrnitelji, udare Atenjani opet u onaj stari 
razdor oko oblika vlasti. Koliko je bilo razlika prema zemljištu, na toliko 
se stranaka pocijepao grad. Brđani (dijakrijci) su bili za krajnju demokra- 
ciju, doljani (pedijejci) za krajnju oligarhiju, dok su oni treći, primorci 
(paralijci), tražeći neki srednji i mješoviti oblik vlade, bili drugima 
dvjema strankama na putu i priječili da pobijedi ili jedna ili druga. Ali u 
to doba dosegne svoj vrhunac nejednakost između siromaha i bogataša, 
te je grad bio u veoma opasnu stanju; činilo se da bi ga mogla smiriti i 
osloboditi nereda samo tiranida. Sav je, naime, puk bio zadužen kod 
bogatih. Ili su im obrađivali polja plaćajući jednu šestinu uroda, po čemu 
su se zvali šestinari (hektemorijci) ili kmetovi (teti), ili su posuđivali novac 
uz zalog svojega tijela, te su ih vjerovnici mogli zaplijeniti, pa su jedni 
postajali robovi, a drugi su bili prodavani u tuđinu. Mnogi su čak bili 
prisiljavani prodavati vlastitu djecu — nijedan to zakon, naime, nije 
zabranjivao — ili bježati iz grada zbog okrutnosti vjerovnika. Ali većina 
se, i to oni najjači, dogovarahu i jedan drugoga poticahu da to ne trpe, 
nego da, izabravši sebi jednoga pouzđana čovjeka za vođu, oslobode one 
koji su pali u dužničko ropstvo, da zemlju iznova podijele i potpuno 
promijene državno uređenje. 


14. Tada najrazboritiji od Atenjana, uvidjevši da je Solon jedini 
posvema čist od onih pogrešaka i da ne sudjeluje u nasilju bogataša niti 

ga sapinje bijeda kao siromašne, stanu ga moliti da se prihvati javnih 
poslova i dokonča razdor. Pa ipak, pripovijeda Fanija Lezbljanin* da je 
Solon sam, posluživši se varkom prema jednima i drugima da bi spasio 
grad, potajno ubogima obećao diobu zemlje, a imućnima potvrdu zaduž- 
nica. No sam Solon veli da je isprva oklijevao prihvatiti se državne uprave 
ida se bojao ovamo lakomosti jednih, onamo prkosa drugih. 9 Izabrali su 
ga za arhonta poslije Filombrota,! a ujedno i za pomiritelja i zakonodavca 
pri čemu su ga imućna rado prihvatili bogati, a kao poštena siromašni. A 
kaže se da se i neka njegova riječ koja se pronosila — rekao je jednom prije 
da jednakost ne dovodi do rata — sviđala i imućnima i onima koji nisu 
imali ništa jer su jedni očekivali da će steći jednakost svojim dostojan- 
stvom i ugledom, a drugi opet mjerom svoje vrijednosti i svojom > 
brojnošću. Stoga se u jednih i u drugih rodila velika nada i njihovi vođe 
stanu salijetati Solona preporučujući mu tiranidu* i nagovarajući ga da se 
smionije prihvati uprave u gradu kad je grad potpuno u njegovoj vlasti. 
A i mnogi se od onih koji nisu pripadali nijednoj stranci nisu ustručavali 
postaviti na čelo države čovjeka, najpravednijega i najtreznijega, jer su 
vidjeli da je razborito i na zakonu osnovano provođenje reforme mučno i 
teško. Neki vele da je Solon u Delfima primio proroštvo koje glasi: 


Sjedni po srjeđi na brodu i posao vrši krmarov ! 

Mnogo Atenjana ima što tebi će bi? pomagači.?? 
A najvećma su ga kuđili druzi što zbog imena zazire od samovlašća kao 
da ono po vrlini onoga koji bi ga primao ne bi doskora moglo postati 
zakonitom kraljevskom vlašću i kao da nisu prije Eubejani Tinondu a 
sada Mitilenjani Pitaka postavili sebi za vladara. Ali ništa ne odvrati 
Solona od njegove odluke, nego, kako vele, reče prijateljima da je tiranida 
doduše lijepo mjestance, ali nema izlaza. A Foku piše u svojoj pjesmi: 


A poštedjeh li 
Domovinu tiranske P vlasti, silć nemile 
Ne maših nit osramotih nif okaljah glasa svog, 
Ne kajem se stoga ništa: tako, mislim, prije ću 
Dići se nad ljude sve.* 


Odatle se jasno vidi da je on i prije svoga zakonodavnog rada bio veoma 
ugledan. A što su mnogi, zato što se klonio tiranide, o njemu govorili s 
podsmijehom, o tome je napisao ovako: 


Nije Solon čovjek uman niti dobar savjetnik. 

Bog ga darom darivaše Pjepim, aP on nč primi; 
Lov uloviv, zadivi se, pune mreže velike 

Ne privuče: pamet, srce jednim mahom izgubi. 
Želio bih da zavladam, blago steknem bezbrojno 

I Ateni tiraninom da sam samo jedan dan, 

Nek? me onda na mijeh odru i zatru mi čitav rod." 


15, Tako je pjesmom prikazao da puk i prosta svjetina govore o 
njemu. Ali ako je i odbio tiranidu, nije baš sasvim blago obavio posla. 
Nije pri postavljanju zakona postupao mlitavo; nije popuštao pred 

moćnima, niti je ugađao onima koji su ga izabrali. Ondje gdje je stanje 
bilo dobro koliko je to samo moguće, nije upotrijebio lijeka ni uveo 
novosti pobojavši se da ne bi, pošto do kraja smete i uzbuni grad, bio 
onda preslab da ga opet podigne i uredi po najboljim načelima. A gdje j je 
mislio da će mu riječ slušati i silu, ako j E upotrijebi, trpjeti, ondje je to 1 . 
radio, kako sam kaže: 


U jedno sljubih, složih silu i gradila 


Stoga kad su ga poslije zapitali je li Atenjanima dao najbolje zakone, reče: 
»Najbolje od onih koje bi oni bili prihvatili«. A što noviji pisci kažu da 
su Atenjani, prikrivajući ružnoću stvari časnim i ugodnim imenima, 
dosjetljivo nazivali eufemistički bludnice družbenicama,*" saveznički da- 
nak doprinosom, svoje posade po gradovima stražom, a tamnicu nastam- 
bom ; taj je domišljaj, čini se, prvi smislio Solon kad je ukidanje dugova 
nazvao rasterećenjem.* To mu je, naime, bila prva mjera koju je poduzeo 
odredivši da se ondašnji dugovi oproste, a ubuduće da nitko više ne smije 
posuđivati uz zalog osobe dužnika. Ali opet neki napisaše, a među njima 
Androtion,*? da Solon siromašne nije zadovoljio time što im je olakšao 
položaj ukinućem dugova nego uvođenjem umjerenih kamata, a oni su 
sami tu čovječnu uredbu i s njom nastalo povećanje mjera i nominalne 
vrijednosti novca prozvali rasterećenjem.“ Jer od mine, koja je prije 
vrijedila sedamdeset i iri drahme," načini sto drahmi tako da su ljudi 
vraćali na broj jednako, a po vrijednosti manje. To je bila velika pomoć 
onima koji su plaćali, a nije bilo ni štete onomu koji je primao. No većina 
pisaca tvrđi da je to rasterećenje značilo ukinuće svih dugova, a s ovom 
se verzijom bolje slažu Solonove pjesme. U njima se Solon hvali da je sa 
založene zemlje 


Uklonio mnogi zalog-kamen postavljen; 
I robovaše prije, sad je slobodna.%# 


I od građana, prodanih zbog duga u roblje, vrati jedne iz tuđine 
A već jezik atički 
Zaboravili, lutajući kojekud. 


A druge, što su ropstvo tu podnosili 
Baš sramno,“ 


kaže da je učinio slobodnima. Zbog toga njegova rada veli da mu se 
dogodila najveća neugodnost. Kad je namislio otpustiti dugove i tražio za 
to prikladne razloge i zgodnu prigodu, saopći to prijateljima u koje je 
imao najviše povjerenja i koji su mu bili najbliži; Kononu, Kliniji i 
Hiponiku. Reče im da ne kani dirati u zemlju,“ nego je odlučio samo 
ukinuti dugove. A oni odmah to iskoriste i, preduhitrivši ga, uzajme silne 
novce u bogatih te pokupuju mnogo zemlje. A kad je izišla odluka pa oni 
uživali imetak a novaca nisu vraćali vjerovnicima, navukoše na Solona 
tešku optužbu i potvoru kao da ne stradava i on zajedno s drugima, nego 
je suučesnik prijevare.“ Ali taj prijekor bi odmah opovrgnut dokazom s 
pet talenata: našlo se, naime, da je potraživao pet talenata i on ih je po 
zakonu prvi oprostio. Neki, među njima i Rođanin Polizel, spominju 

petnaest talenata. Njegove su pak prijatelje otada uvijek nazivali okresiva- 
čima dugova. 


16. Ali Solon nije zadovoljio niti jednu niti drugu stranku, nego je 
uvrijedio bogate jer im je uništio. zadužnice, a još više sirotinju jer nije 
izvršio preraspodjelu zemlje, kojoj su se nadali, niti je, kao Likurg, 
uspostavio potpunu jednakost ljudi i načina življenja. Ali Likurg je bio 
jedanaesti potomak Heraklov i kraljevao je mnogo godina Spartom te je 
imao velik ugled, prijatelje i moć, što mu je sve išlo na ruku u onom što 
je lijepo zamislio za državu, a k tome je upotrijebio više silu nego riječ 
tako da su mu i oko izbili,* pa je zato postigao najvažniji uspjeh za opće 
dobro i slogu grada: da nitko od građana nije bio ni siromah ni bogataš. 
Solon to, istina, nije postigao svojim državnim uređenjem jer je bio 
pučanin 1 čovjek iz srednjeg staleža, ali mu rad nije zaostao za onom moći 
što ju je imao premda je polazio samo od volje građana i njihovog 
povjerenja u njega. A što se zamjerio većini koja je drugo očekivala, o tom 
je sam rekao: 


Lude to im bjehu misli, ljute se na mene sad, 
Popr'jeko me oččma svi ko dušmanina gledaju.? 


Ali opet kaže da se tko drugi domogao iste vlasti, 


Taj puka ne bi zadrž'o nit mirovo 
Dok, smućkav mPjeko, ne bi obr'o maslaca." 


Ipak su ljudi ubrzo razabrali prednosti njegovih mjera i okanili se 
svojih prigovora, pa zajednički prinijeli žrtvu, a ovu su prozvali »rastere- 
ćenjem«, te Solona imenovali ispravljačem ustava i zakonodavcem ne 
postavivši mu neko ograničenje, nego su mu povjerili sve podjednako: 
državne službe, skupštinu, sudove, vijeća, da za svako od toga odredi 
imovni cenzus, broj ljudi i vrijeme sastajanja,'! te da ukida ili ostavlja što 
iu se god svidi od postojećih institucija. 


17. Prije svega ukine Drakontove“ zakone osim zakona o ubojstvu? 
zbog njihove strogosti i težine kazni. Jer gotovo za sve je prestupe bila 
određena jedna kazna: smrt, pa su ljudi osuđeni zbog dangube gubili 
glavu, a tko je ukrao povrće ili voće bio je jednako kažnjavan kao i 
svetokradica i ubojica. Zato je poslije Demad"* izišao na glas rekavši da 
je Drakont svoje zakone napisao krvlju a ne crnilom. A sad je Drakont, 
kako kažu, na pitanje zašto je za većinu prijestupa odredio smrt kao kaznu 
odgovorio da po njegovu sudu mali prekršaji to zaslužuju, a za velike da 
teže kazne nema. 


18. Kao drugo, želeći da sve više službe, kako je bilo dotada, ostavi 
imućnima, a da ostalu upravu, u kojoj još narod nije imao učešća, 
poizmiješa, Solon procijeni imetak građana,“ pa onoga koji je dobivao pet 
stotina mjera suhoga i tekućega priroda, uvrsti u prvi razred i nazove ih 
petstomjercima (pentakosiomedimni).“ U drugi razred uvrsti one koji su 
mogli hraniti konja i dobivali tri stotine mjera priroda. Njih su zvali 
obveznicima konjaničkog poreza (vitezovima). Jarmašima (zeugitima) 

prozvali su se pripadnici trećeg razreda, a prihod im je bio dvjesto mjera 
obojenog priroda zajedno. Svi su se ostali zvali nadničari (teti) i njima nije 
dao pristupa ni do kakve službe; oni su sudjelovali u državnoj upravi 
samo polazeći narodnu skupštinu i sudeći. Ta j je sudačka vlast isprva bila 
.neznatna, ali poslije se pokazala veoma značajnom jer je većina sporova 
dolazila pred te suce porotnike. Pa i za ono o čemu je odredio da sude 
upravne vlasti jednako je dopustio svakome priziv na porotni sud. Priča 
se također da je zakone sastavio ponešto nejasno i da ima u njima štošta 
dvosmisleno da time poveća vlast porotnom sudu. Jer kad se stranke u 
sporu nisu po zakonu mogle nagoditi u pogledu onoga o čemu su se 
parbili, dešavalo se da su morali svaki put tražiti suce porotnike i svaku 
parnicu predavati njima, koji su tako na neki način bili gospodari nad 
zakonima. Solon sam sebe za to ovako hvali: 


Puku dadoh toliku moć kolika je dosta, 

Nit mu oduzeh čast, niti joj dodadoh što. 

Drugi pak imahu vlast i bogatstvom bijahu dičmi: 
Za njih se pobrinuh ja s pravdom da imaju sve; 
Stadoh obuhvatitv štitom ja moćnim 1 ; jedne + druge 
Nitko da nikome sla činiti ne bude jak." 


A kako je zaista mislio da još i više valja doskočiti slabosti puka, 
svakome dade pravo da parnicom ište zadovoljštinu ako bi tko kome 
nanio zlo, jer i kad je netko drugi bio udaren, zlostavljen ili ranjen, smio 
je svatko tko je god mogao ili htio tužiti krivca i sudski ga goniti. S 
pravom je zakonodavac priučavao građane da se osjećaju kao jedno tijelo 
i da sudjeluju zajedno u boli jedan s drugim. Tome zakonu odgovaraju i 
njegove riječi što se spominju. Upitan, naime, kako se čini, kojim se 
gradom najljepše upravlja, reče: »Onim u kojem se oni, koji ne trpe 
nepravdu, ne trude ništa manje od onih, koji je trpe, da se počinitelji 
kazne.« 


19. Kako je sastavio vijeće na Aresovu brežuljku (Areopag) od onih 
koji su godinu dana bili arhonti — a bio mu je i sam članom kao bivši 
arhont — vidio je da još u narodu kipi i buja obijest zbog oprosta dugova, 
pa ustanovi i drugo vijeće te je, izabravši po sto ljudi" iz svakog plemena, 
kojih je bilo četiri, tima naredio da razmatraju javna pitanja prije narodne 
skupštine i da ne dopuštaju da se išta bez njihova prethodna razmatranja 
iznosi pred skupštinu. Tada je ono više vijeće učinio nadzornikom nad 
svime u državi i čuvarom zakona držeći da će grad, počivajući na dva 
vijeća kao o dva sidra, manje biti bacan valovljem i da će narod više 

. održavati mirnim. : 

Većina, dakle, kaže da je, kako je spomenuto, vijeće na Aresovu 
brežuljku? ustanovio Solon. Svjedočanstvo im je, čini se, najviše to što 
Drakont nigdje ne navodi areopagite niti spominje to ime, nego uvijek 
kad govori o ubojstvu, obraća se efetima.* Ali trinaesta Solonova ploča 
sadrži njegov osmi zakon napisan od riječi do riječi ovako: »Od beščasnih, 
koji su bili beščasni dok još Solon nije bio arhont, neka budu vraćena 
građanska prava svima osim onih koji su bili tuženi pred Areopagom ili 

pred efetima ili od kraljeva“! u pritaneju* zbog umorstva ili ubojstva ili 
težnje za tiranidom kad je bio proglašen ovaj zakon !« To pet dokazuje da 
je vijeće na Aresovu brežuljku postojalo još prije Solonove vlade i 
zakonodavstva. Jer tko su oni koji su bili prije Solona osuđeni na Aresovu 
brežuljku ako je Solon prvi povjerio areopaškom vijeću sudbenu vlast ? 
Osim ako, Zeusa mi, nije nastala neka nejasnoća u tekstu ili je nešto ispalo 
tako da su oni, koji su bili osuđeni zbog prestupa koji su sada u 
nadležnosti areopagita, efeta i pritana, ostajali beščasni kad je taj zakon 
bio proglašen, dok su drugim osuđenicima vraćena građanska prava. O 
tome, međutim, i sam razmišljaj ! 


20. Od ostalih njegovih zakona najosebujniji i najčudniji je onaj koji 
naređuje neka bude beščastan tko za strančarskog razdora ne pristane ni 
uz jednu stranku.* Kako se čini, on ne želi da itko bude nehajan i 
nezainteresiran prema općemu dobru, a svoje da osigura pa da se hvališe 
što ne stradava i ne trpi zajedno s domovinom, nego neka smjesta svatko 
pristane uz bolju i pošteniju stvar, pa dijeli opasnosti i radije pomaže nego 
da u sigurnosti čeka onu koja nadjačava. 

Besmislen se i smiješan čini zakon koji kćeri baštinici, ako je tko po 
zakonu dobije pod vlast i postane joj gospodar, a ne bude sposoban 
tjelesno s njom općiti, dopušta da sklapa vezu s najbližim muževljevim 
rođacima. Neki kažu da je to pravo za one koji nisu sposobni spolno, 
općiti, a radi novca uzimaju kćeri baštinice i pod plaštem zakona čine 
nasilje nad prirodom. Jer kad vidi gdje baštinica opći s kim god hoće ili 
će odustati od ženidbe, ili će sebi navući sramotu na vrat trpeći kaznu za 
lakornost i bezobraznost. A dobro je i to đa baštinica ne smije imati spolni 
odnos sa svakim nego samo s kojim muževijevim rođakom da bi 
potomstvo pripadalo obitelji i bilo članom roda. Na to smjera i to što 
nevjestu sa ženikom zatvaraju skupa istom onda kad pojede dunju* i što 
baštinicu svakako mora onaj koji je uzme obljubiti tri puta na mjesec. Jer 
ako se i ne bi rodilo djece, to je znak štovanja muža prema čestitoj ženi i 
ljubavi koja uklanja mnoge sitne zadjevice što se svagda kupe i koja ne 
dopušta da se zbog razmirica sasvim odbije jedno od drugoga. 

Kod drugih je udaja Solon ukinuo miraz te naredio neka mlada 
donosi sa sobom tri haljine i posude od male cijene i ništa drugo. Nije, 
naime, htio da ženidba služi dobitku i trgovini, nego da bračna zajednica 
muža i žene nastane radi rađanja djece i radosti ljubavnog uživanja. 

Dionizije, naime, kad je njegova majka tražila da je uda za nekoga 
građanina, reče da je kao tiranin prekršio državne zakone, ali da nema 
snage činiti nasilje protiv zakona prirode promičući brakove mimo dobi. 
U državama se ne smije dopustiti takav nered ni trpjeti spolne zajednice 
u prekasnoj dobi i nedolične, koje nimalo ne odgovaraju uiozi ni svrsi 
braka. Starcu, koji za ženu uzima mladu djevojku, reći će valjan poglavar 
ili zakonodavac ono što i Filoktetu:*" 

Kako možeš jadan sretno ženit se 2% 


A nađe li u ložnici bogate starice mladića gdje se kao jarebica tovi živeći 
s njom, preselit će ga k mladoj djevi za udaju, kojoj treba muž. Toliko, 
dakle, o torne. 

21. Hvale i onaj Solonov zakon koji zabranjuje loše govoriti o 
pokojniku. A i bogoljubno je držati svetima one koji su preminuli, 
pravedno je ne dirati u onoga koga više nema 1 politički je mudro ne 
dopuštati mržnji da vječno traje. A zabranio je i o živima zlo. govoriti u 
svetištima, sudovima, zgradama vlasti i za vrijeme svečanosti javnih igara; 
ili naredi da prekršitelj plaća tri drahme osobi koju je uvrijedio a još dvije 
državnoj blagajni. Jer nigdje ne susprezati gnjev znak je neodgojenosti i 
raspuštenosti, a opet svagdje se suspreći teško je, a nekima i nemoguće. 
Zakon treba da propisuje prema mogućnostima ako se hoće da uz neku 
korist kažnjava nekolicinu, a ne mnoge bez ikakva rezultata, 

Solon je izišao na glas i zakonom o oporukama. Prije nije bilo moguće 
oporučno raspolagati imovinom, nego su novci i kuća morali ostati 
pokojnikovoj porodici; on, međutim, dopusti da čovjek, ako nema djece, 
može svoj imetak dati komu god hoće i tako prijateljstvu dade prednost 
pred srodstvom a naklonosti pred prisilom te imetak učini vlasništvom 
posjednika. Ali opet nije oporučna darovanja dopustio slobodno i bez 
ograničenja, nego samo onda ako nisu bila učinjena pod utjecajem bolesti 
i opojnih sredstava, radi izbjegavanja pljenidbe, pod prinudom ili zbog 
nagovora oporučiteljeve žene. Sasvim je dobro i dolično sudio da poslušati 
nekoga mimo onoga što je najispravnije znači isto kao i biti prisiljen, pa 
je izjednačio prijevaru s nasiljem i ugađanje nasladom s mučenjem, jer to 
oboje može čovjeka jednako raspametiti. 

I za izlaske žena, za njihovo ožaljivanje mrtvih i za njihova svetkova- 
nja ustanovio je zakon koji je sprečavao nered i neumjerenost. Naredio je 
da žene polaze iz grada najviše s tri haljine i nose jela 1 pila najviše za 
jedan obol, a košara im ne smije biti veća od lakta. Ne smiju putovati 
noću, osim ako se voze na kolima sa svjetiljkom koja im osvjetljava put. 
Zabrani da se do krvi grebu u znak tuge, da oplakuju unaprijed 
sastavljenim tužaljkama i da nariču pri pogrebu osoba koje im nisu rod. 
Nije dopustio klati vola kao žrtvu za mrtva, više od tri haljine polagati 
kome u grob, niti ići tuđem grobu osim na sprovodu. Većinu toga 
zabranjuju i i naši zakoni," samo što ovi povrh toga nalažu nadzornicima 
žena da kažnjavaju one koje takvo što rade zato što se time prepuštaju 
nemuževnim i ženskastim pretjeranostima i nastranostima u žalovanju. 


22. Vidio je da se grad puni ljudima koji se neprestano odasvud 
slijevaju u Atiku i da je većina zemlje neplodna i loša, a da moreplovci ne 
običavaju ništa morem dovoziti onamo gdje nema robe za zamjenu, pa je 
zato u sugrađana potakao zanimanje za obrt i propisao zakon da sin ne 
mora hraniti oca ako ga ovaj nije naučio neki zanat. Likurg je živio u 
gradu čistu od rulje stranaca i imao, kako veli Euripid,* zemlje za mnoge 
mnogo, za dvaput toliko ljudi previše, i još, kao najvažnije, mnoštvo 
. državnih robova razasutih oko Lakedemona, koje je bolje bilo ne puštati 
da besposliče nego ih neprestano tlačiti radom i naporima. Bilo mu je 
zgodno osloboditi građane mučna i gruba posla pa ih pritegnuti oružju da 
uče samo tu vještinu i u njoj se vježbaju. A Solon, udešavajući više zakone 
prema prilikama nego prilike prema zakonima, vidio je prirodu zemlje 
gdje jedva dotječe onima koji je obrađuju i ne može hraniti velik broj 

besposlenih i dokoličara, pa je zato uzdigao ugled zanatima i naredio 
vijeću na Aresovu brežuljku da pazi od čega tko živi i da kažnjava 
besposlene. 

Ali još je stroži propis po kojem ni sinovi rođeni od kurtizane, kako 
izvješćuje Heraklid Ponćanin,* ne moraju hraniti svoga oca. Jer tko 
izbjegava časni status braka pa uzima k sebi ženu ne radi djece nego radi 
uživanja, taj dobiva svoju plaću time što sebe lišava svakog prava na 
prigovor sinovima da ga zanemaruju budući da im je samo njihovo 
rođenje učinio sramotom. 


23. Uopće, najčudnijima se, čine Solonovi zakoni o ženama. Dopustio 
je, naime, ubiti preljubnika kad ga tko zateče na djelu, ali otme li tko i 
siluje slobodnu ženu, odredio je za nj samo novčanu kaznu od sto drahmi, 
a dvadeset ako je podvede, osim ako ona, dakako, nije jedna od onih što 
se javno nude za novac, a time misli kurtizane. Ta ove otvoreno odlaze k 
onima koji im plaćaju. Osim toga, ne dopušta prodavati kćeri ni sestre osim 
ako otkrije đa nije više djevica jer je već bila s muškarcem. No nerazumno 
je jedno isto djelo jedanput kažnjavati oštro i nemilosrdno, a drugi put 
blago kao za šalu određujući kakvu god globu kao kaznu. Ali možda je to 
zato što je onda bilo u gradu malo novca te ga je bilo teško dobaviti, a to 
je činilo novčane kazne teškima. Kod procjene žrtava računa Solon ovcu i 
drahmu kao protuvrijednosti mjeri žita. Odredio je da se slavodobitniku na 
istamskim igrama daje sto drahmi, a slavodobitniku na olimpijskima 
petsto. Tko je donio vuka, dobio je pet drahmi, a tko vučića, jednu. 
Demetrije Faleranin"! veli da je ono bila cijena govedu, a ovo ovci. A cijene 
što ih na šesnaestoj ploči određuje za birane žrtve prirodno su bile 
mnogostruko veće od tekućih cijena, ali prema sadašnjima i te su niske. Od 
davnina ratovali su Atenjani s vucima jer im je zemlja bolja za pašu nego 
za obrađivanje. Ima ih koji kažu da ni plemena nisu bila prozvana po 
sinovima ljonovim, nego po vrstama u koje su u početku bili po načinu 
. života podijeljeni: ratničko Hopliti, zanatlijsko Argadi, a od dviju preostalih 
ratari su bili Geleonti a pastiri i stočari Egikoreji.* 

Kako zemlja nema dosta vode ni od nepresušnih rijeka, ni od jezera, 
ni od obilnih izvora, nego je većina naroda imala iskopane zdence, izdao 
je zakon da narod smije na javni zdenac samo unutar »konjskog puta«; 
»konjski put« je razdaljina od četiri stadija; a gdje je udaljenost do javnog 
zdenca veća, neka traže sebi svoju vodu. Iskopaju li kod sebe deset hvati 
u dubinu a ne nađu vode, tada neka uzimaju od susjeda puneći dvaput 
na dan kabao od šest kongija.“* Držao je da treba pritjecati u pomoć u 
oskudici, ali ne podupirati lijenost. Veliko iskustvo pokaza i kod 
određivanja mjere za nasad: zapovjedi, tko sadi što drugo u polju, neka 
sadi pet siopa daleko od susjeda; a tko sadi smokvu ili maslinu, devet. 
Ove, naime, svojim korijenom sežu dalje i njihovo susjedstvo nije bez 
štete za neke biljke jer im oduzimaju hranu i ispuštaju sok koji 
gdjekojemu nasađu škodi. Naredio je da svatko tko hoće kopati jame i 
jarke, koliko kopa u dubinu, tolika neka bude i udaljenost od susjedove; 
i tko namješta košnice, neka su od onih što ih je drugi ranije postavio u 
razmaku od tristo stopa. 

24. Od uroda dopustio je samo prodaju ulja u tuđinu, a drugo je 
zabranio izvoziti. I naložio je neka arhont prokune takva ili, ako to ne 
učini, da sam plati sto drahmi državnoj blagajni. Taj se zakon nalazi na 
prvoj Solonovoj ploči. Pomislio bi stoga tkogod da nisu sasvim nevjerodo- 
stojni oni koji kažu da je i izvoz smokava bio u starini zabranjen, te je 
onaj koji je prokazao ili prijavio takve izvoznike bio nazvan »prokazivačem 
smokava« (sikofantom).** Propisao je i zakon za štete što ih čine 
četveronošci u kojem naređuje da i pas koji ugrize bude predan vezan 
drvenom ogrlicom s lancem dugim tri lakta; to je dobra zamisao za 
povećanje sigurnosti. 

Ali zakon o novim građanima budi sumnju jer po njemu mogu 
građanima postati samo oni koji su zauvijek prognani iz svoje domovine 
ili koji sa svim svojim kućanstvom preseljuju u Atenu radi bavljenja 
zanatom. A to kažu da je učinio ne toliko zato da tjera ostale, koliko 
privlačeći u Atenu takve ljude sigurnošću da će jedni biti pouzdani silom 
prilika, jer su izgubili svoju domovinu, a drugi iz uvjerenja, jer su je sami 
ostavili. 

Karakteristična j je. i ona Solonova odredba o javnom objedovanju što 
je sam naziva parasitijom.?* Ne dopušta da ista osoba često dolazi na 
. gozbu, a kažnjava onoga tko smije a neće; ono prvo smatra lakomošću, 
ovo drugo preziranjem zajedništva. 


25. Odredio je za sve zakone da ostanu na snazi sto godina; i bili su 
ispisani na drvene ploče koje su se okretale u četvrtastim okvirima. Od 
njih se još u naše vrijeme u pritaneju čuvalo nešto ostataka, a bili su 
nazvani, kako veli Aristotel, »kirbe«. I komički pjesnik Kratin* negdje 
kaže: 

U ime onog Solona 1 Drakonta, 

Uz čije već se kirbe ječam suši sad. 

Neki pak vele da su samo one ploče koje sadrže propise o svetim obredima 
i žrtvama posebno nazvane kirbama, a ostale aksonima.* Kako bilo da 
bilo, vijeće je polagalo zajedničku zakletvu da će se držati Solonovih 
zakona, a svaki se tezmotet (čuvar zakona)“ na trgu kod glasničkoga 
“kamena još napose zaklinjao da će, ako prekrši koju naredbu, u Delfima 
postaviti kao zavjetni dar zlatan kip težine jednake njegovoj. 

Solon opazi i nejednakost mjeseci i da se kretanje Mjeseca ne slaže 
sasvim ni sa zalazom ni s izlazom Sunca, nego da često puta istoga dana ' 
Mjesec iziđe prije Sunčeva zalaska a zađe poslije njegova izlaska. Zato je 
odredio da se taj dan zove »stari i mladi«. Držao je da jedan njegov dio, 
onaj prije sastanka sa Suncem, pripada prethodnomu mjesecu, a drugi već 
onomu koji počinje. On je, kako se čini, prvi ispravno razumio Homera"? 


kad veli: 
Ovaj kad svršava mjesec i kada nastaje drugi.'" 


Sljedeći dan nazove početkom mjeseca. Dane poslije dvadesetoga nije 
brojio dodajući dvadesetici, nego oduzimajući od trideset i, odbijajući sve 
manje i manje brojke kako je vidio da se smanjuje mjesečeva svjetlost, 
izbrojio bi do trideset.!* 

Čim je Solon izdao zakone, dolazili su neki danomice pa hvalili, ili 
prigovarali, ili savjetovali da tekstu štogod doda ili ukloni, a veoma je 
velik bio broj onih koji su postavljali pitanja i tražili savjet, te iskali od 
njega tumačenja i razjašnjenja značenja i svrhe svake odredbe. Videći da 
je s jedne strane besmisleno to činiti a s druge da je zazorno to ne činiti, 
pa kako je htio da se neprilikama potpuno makne s. puta i ukloni 
negodovanju i kritičnosti sugrađana (tž & djelu veliku baš, kaže sam, teško 
ugodit' je svim), uze to što je bio vlasnikom broda za izgovor putovanju, 
zatraži od Atenjana dopuštenje za desetogodišnje odsustvo i otplovi. 
Nadao se da će se kroz to vrijeme oni priviknuti na njegove zakone. 


26. Najprije je stigao u Egipat i, kako sam veli, proboravio 
Rječine Nila na ušću a kanopskom žalu nadomak." 


Neko je vrijeme proveo u traganju za mudrošću i u društvu najučenijih 
svećenika, Psenofisa iz Heliopola i Sonhisa iz Saisa. Od njih je čuo, kako 
kaže Platon, i priču o Atlantidi!* i poduhvatio se da je u obliku pjesme 
prenese Helenima. Zatim otplovi na Kipar, gdje ga je osobito zavolio 
Filokipro, jedan od tadašnjih kraljeva, koji je vladao nevelikim gradom 
što ga je Tezejev sin Demofont utemeljio na rijeci Klariju, na mjestu po 
prirodi, dođuše, sigurnu, ali neudobnu i jadnu. Solon ga zato nagovori 
da grad premjesti na lijepu ravnicu koja je ležala ispod njega i da ga učini 
ugodnijim i većim. I sam se osobno pobrinuo za osnivanje novoga grada 
i uredio ga kako je za život i sigurnost najbolje, tako da je k Filokipru 
nagrnulo mnogo doseljenika i drugi su mu kraljevi pozavidjeli. Zato i 
“ prozove grad Soli Solonu u čast, a prije se zvao Epeja.'* A i sam Solon 
spominje to osnivanje grada; u svojim se, naime, elegijama obraća 
Filokipru, te veli: 


Ti sad ovdje u Solima vladaj još godina mnogo, 

Stanuj & gradu tom, zd tobom i sav tvoj rod. 
Mene pak s brzicom lađom nek? s otoka slavnoga zdrava 

Kipranka otprati sad, ljubice vijenac su njoj. 
Ljubav 1 diku za naselje ovo podarila men, 

Sretan još dala mi put, domu da vratim se svom 9 

27. Što se njegova sastanka s Krezom tiče, neki misle pomoću 

kronologije dokazivati da je izmišljen. Ali ja tu vijest, tako znamenitu, 
posvjeđočenu tolikim svjedocima i koja, što je još važnije, Solonovu 
značaju pristaje i dostojna je njegove duševne veličine i mudrosti, ne 
. mislim žrtvovati nekim, kako ih nazivaju, kronološkim proračunima što 
ih do dana današnjega nebrojeni ispravljaju a opreke ne mogu dovesti ni 
u kakav sklad. Kažu, dakle, za Solona da je na Krezovu molbu došao u 
Sard!“ i da mu se dogodilo slično kao čovjeku s kopna kad je prvi put 
silazio k moru. Kao što je, naime, onaj, videći jednu rijeku za drugom, 
svaki put mislio da je to more, tako se i Solonu, kad je prolazio dvorom 
i vidio silu dvorjanika sjajno nagizdanih kako se šepire u gomili pratilaca 
i staražara, svaki činio Krezom, dok ga ne dovedoše do samoga kralja, 
obasuta svime što je god od nakita mislio da ima izvanrednoga, prekomjer- 

noga i dostojnoga zavisti u dragu kamenju, odjeći bogatih boja i 
zlatarskim majstorima da pruži doista prizor veoma uzvišen i pitoreskan, 
Ali kad je Solon stao preda nj, a nije se s pogleda prenerazio niti rekao 
išta od onoga čemu se Krez nadao, nego je, štaviše, svakome pametnome 
jasno pokazivao da prezire takav nedostatak ukusa i afektaciju, zapovjedi 
ovaj da mu otvore vrata riznice pa da ga vode da mu pokažu ostalo silno 
bogatstvo i raskoš, premda to nije uopće bilo potrebno. Jer Krez je sam 
po sebi bio dostatan da pruži predodžbu o svojem značaju. Kad je Solon 
bio doveden natrag pošto je vidio sve, zapita ga Krez zna li kojega čovjeka 
sretnijega od njega. Solon odvrati da zna i da je to bio njegov sugrađanin 
Tel, pa ispripovijeda da je Tel bio čestit čovjek, da je ostavio uglednu 
djecu, da je život proveo bez ikakve oskudice i da je umro za domovinu 
slavno kao junak. Sad se već činilo Krezu da je Solon čudak i prostak kad 
sreću ne mjeri po gomili srebra i zlata, već više cijeni život i smrt obična 
i jednostavna čovjeka iz naroda nego toliku moć i vlast. Ali ga ipak 
ponovno zapita zna li koga drugoga koji je poslije Tela sretniji od njega. 
A _Solon opet odgovori da zna Kleobisa i Bitona, ljude koji su se istakli 
bratskom ljubavi i sinovskom prema majci: oni su se, reče, kad volovi 
nisu stigli na vrijeme, sami upregli u jaram pred kola i i odvezli majku do 
Herina hrama!" dok su je sugrađani nazivali sretnicom, a ona se radovala. 
Pošto su zatim žrtvovali i pili, sutradan, nakon počinka, nisu više ustali, 
nego ih ugledaše gdje su umrli smrću bez boli i tuge u tolikoj slavi. m 
nas«, reče ljutito Krez »ne ubrajaš nikako među sretnike ?« A Solon, ne 
hoteći mu laskati a ni dalje ga jariti, odvrati: »Kralju Liđana, Helenima 
je bog u svemu dao umjerenost i zbog te umjerenosti ima u nas neka 
plaha, kako se čini, i narodska mudrost, ne kraljevska ni sjajna: ta 
mudrost, videći kako se u životu svakojako mijenja sreća, ne da čovjeku 
da se uznosi sadašnjim blagodatima niti da se divi sreći ljudskoj dok još 
ima vremena da se ova preokrene. Svakome se, naime, primiče promjen- 
ljiva i nesigurna budućnost, a kome bog do kraja dađe povoljan uspjeh, 
toga držimo sretnim. Hvaliti pak čiju sreću dok je još živ iu životu se 
izlaže opasnostima nije sigurno: ni vrijedno, kao niti proglasiti koga 
slavodobitnikom usred natjecanja i ovjenčati ga vijencem.« To rekavši, 
Solon se udalji pošto je svojim riječima Kreza ozlovoljio, ali ga nije 
urazumio. 


28. Basnopisac Ezop — desio se, naime, slučajno u Sardu pozvan 
onamo i štovan od Kreza — ražali se što Solon nije našao nikakve 
prijaznosti pa mu, opominjući ga, reče: »Solone, s kraljevima treba što 
manje ili što ugodnije govoriti«. »Ne, Zeusa mi«, odvrati Solon »nego što 
manje ili što blagotvornije«. 

Onda je, dakle, Solona Krez tako prezreo; ali kad se s Kirom pobio, 
pa u bitki podlegao, prijestolni grad izgubio, živ bio uhvaćen i imao biti 
spaljen, pa su ga već vezana popeli na lomaču, a gledali svi Perzijanci i 
Kir bio nazočan, poviče tri puta koliko je god dosizao glasom i imao snage 
doviknuti: »O Solone!«!* Kir se začudi i posla ljude da ga pitaju kakav 
je to čovjek ili bog Solon kojega on jedinoga zaziva u teškoj nevolji. I Krez 
mu ništa ne zataji nego reče: »Taj čovjek bijaše jedan od mudraca u 

Helena, koga sam pozvao k sebi, ali ništa nisam htio da čujem ni naučim 
što mi je trebalo, nego samo da me vidi i otiđe kao svjedok moje ondašnje 
sreće, gubitak koje bijaše doista veće zlo nego što je njezino dobivanje bilo 
dobro. To dobro, dok je sreća trajala, bijaše pusta riječ i primisao; ali 
njezin mi se obrat svršava u strašnim patnjama i nepopravljivim nesreća- 
ma, koje su stvarne. I zato mi je on, sluteći po onome onda ovo sada, 
savjetovao da pazim na završetak života i da se drsko ne uznosim taštim 
mislima.« Kad su te riječi bile prenesene Kiru, budući da je bio mudriji 
od Kreza i jer je na primjeru pred sobom vidio snagu Solonove riječi, nije 
Kreza samo pustio, nego ga jei uvijek, dok je god živio, poštivao. I Solon 
je stekao slavu da je jednom riječju jednoga kralja izbavio, a drugoga 
poučio. 


29. Dok je Solon izbivao, u gradu su se opet gložili. Doljanima je na 
čelu bio Likurg; primorcima Alkmenov sin Megaklo, a brđanima Pizi- 
strat.“ Među ovima bilo je mnoštvo nadničara koji su bili najviše 
ogorčeni na bogate. Još se grad držao zakona, ali svi su iščekivali prevrat 
i željeli drugo uređenje. Nisu se samo nadali da će se izjednačiti s 
drugima, nego da će, dapače, promjenom imati više i sasvim nadvladati 
svoje protivnike. Kad je u tim prilikama Solon stigao u Atenu, poštovanje 
i počast iskazivali su mu svi, ali u javnosti govoriti i djelovati nije više bio 
jednako sposoban ni voljan zbog svoje starosti, nego je sam na svoju ruku 
odlazio k vođama stranaka pa gledao da ih pomiri i složi, a činilo se da 
Pizistrat najviše mari za nj. Bilo je u toga čovjeka nešto milo i ugodno u 
razgovoru, bio je pripravan pomagati siromasima, a u neprijateljstvu 
ostajao je obziran i umjeren. A u onome čega od prirode nije imao znao 
se tako pretvarati da mu se više vjerovalo nego onima koji su posjedovali 
ta svojstva. Držali su ga savjesnim i ozbiljnim čovjekom koji najviše cijeni 
jednakost i ljuti se ako bi tko dirao u postojeće uređenje i išao za 
prevratom; time je, naime, varao mnoštvo. Ali Solon ubrzo prozre 
njegovu pravu ćud i prvi razabra njegove tajne zle naume, no ipak ne 
zamrzi na nj, nego je pokušavao da ga obuzda i urazumi. Govorio je 
njemu i drugima, ako mu tko iz srca odstrani želju za prvenstvom i izliječi 
strast za tiranidom, nema drugoga čovjeka prirodno obdarenijega za 
vrlinu niti boljega građanina. 

Kako je uto Tespis'“ već počeo pokretati razvoj tragedije, a novina 
tog pothvata privlačila je većinu naroda premda još nije došlo do 
natjecanja na igrama, Solon, kako je po svojoj naravi rado slušao i učio, 
a u starosti se još više prepuštao dokolici i zabavi, pa, Zeusa mi, i piću i 
glazbi, pođe da vidi Tespisa koji je, kako je bio običaj u starih pjesnika, 
sam glumio. Poslije predstave obrati mu se Solon pitanjem ne stidi li se 
pred tolikima onoliko lagati. A kad mu Tespis odvrati da nije ništa strašno 
u igri takvo što govoriti i raditi, udari Solon štapom o zemlju i reče: 
»Ubrzo ćemo, međutim, takvu igru, kad je tako hvalimo i cijenimo, 
nalaziti u našim ugovornim uglavcima !« 


30. Kad je Pizistrat, sam se izranivši,!! došao na trg vozeći se na 
kolima i podjarivao narod tvrdnjom da mu neprijatelji rade o glavi iz 

političkih razloga, a mnogi su u znak odobravanja ljutito vikali, Solon - 
priđe blizu, stane do njega i reče: »Sine Hipokratov, ne glumiš dobro 
homerskoga Odiseja.!!* Jer nagrdivši sebe, on je prevario svoje neprijate- 
lje, a ti time zavaravaš sugrađane.« Mnoštvo je nakon toga bilo pripravno 
boriti se za Pizistrata i narod se skupi u skupštini. Ariston podnese 
prijedlog da se Pizistratu dade pedeset topuzlija kao tjelesna straža, ali 
Solon ustade i usprotivi se, te izrekne mnogo toga nalik na ono što je 
napisao u svojim pjesmama: 


Čovjeku gledate vi na jezik, na umilnu riječ mu. 
Ali svaki od vas po lijinu kreće se tragu, | 
Pritom u sviju vas prazan u glavi je um. 


Ali videći da su siromasi spremni ugađati Pizistratu i da galame a da 
bogati kukavički bježe, ode rekavši da je od prvih pametniji, a od drugih 
hrabriji: pametniji od onih koji ne razumiju što se događa, a hrabriji od 
onih koji, doduše, razumiju, ali se boje suprotstavljati tiranidi."'* Narod 
odobri prijedlog i nije se više s Pizistratom netezao oko broja topuzlija, 
nego je očigledno puštao da ih uzdržava i vodi koliko god hoće sve dok 
ovaj nije zaposjeo Akropolu. A kad se to zbilo i grad se sav uzbunio, 
Megaklo!" s ostalim Alkmeonovičima smjesta pobjegne, a Solon, premda 
je već bio vrlo star i nije imao nikoga da mu pomaže, ipak izađe na trg i 
porazgovori sa sugrađanima dijelom grdeći njihovu nerazboritost i mlita- 
vost, a dijelom podbadajući ih još i potičući neka se ne odreknu svoje 
slobode. Tada reče i onu svoju poznatu da im je nedavno bilo lakše 
stati na put tiranidi kad je nastajala, ali je veće i sjajnije djelo iskorijeniti 
je i uništiti sad kad je već nastala i ojačala. A kad se od straha nitko 
nije na nj osvrtao, otiđe svojoj kući, uzme oružje, položi ga na ulicu ispred 
vrata i reče: »Koliko sam mogao, pomogao sam svojoj domovini i 
njezinim zakonima«.'! I otada je živio u miru, a kad su mu prijatelji 
savjetovali neka bježi, nije se na to obazirao, nego je, pišući pjesme, grdio 
Atenjane: 


Stiže P vas nevolja ljuta a radi kukavštine vaše, 
Nemojte s udesa tog bogove kriviti vi! 

Sami ojačaste ove kad stražu im dadoste jaku, 
Zato snađe vas sad grdnog robovanja jad,“ 


31. Kad su ga zbog toga mnogi upozoravali da će poginuti od ruke 
tiranina i pitali u koga se uzda kad tako bezumno postupa, on reče: »U 
svoju starost«. Pizistrat mu je, međutim, kad se domogao vlasti, stao tako 
iskazivati štovanje časteći ga, pokazujući mu svoju naklonost i pozivajući 
ga k sebi da mu je Solon bio čak savjetnikom i odobravao mnoge njegove 
postupke. I doista, Pizistrat je održavao na snazi većinu Solonovih zakona 
pokoravajući im se sam i prisiljavajući na to prijatelje. Kad su ga tako 
zvali pred Areopag zbog optužbe za ubojstvo, a već je bio na vlasti, došao 
je propisno da se brani, ali tužitelj se ne pojavi na sudu. I sam je donio 
druge zakone, od kojih jedan nalaže da se ratni bogalji hrane na državni 
trošak. Ali Heraklid veli da se Pizistrat u tome poveo za Solonom, koji je 
to već prije odredio za osakaćenog Tersipa. A kako je izvijestio Teofrast, 


SOLON 157 


zakon protiv lijenosti nije postavio Solon nego Pizistrat, čime je zemlju 
učinio plodnijom, a grad mirnijim. 

Solon se prihvatio velika posla, pripovijesti ii legende o Atlantidi, 
što ju je čuo od učenjaka u Saisu, a ticala se Atenjana, ali je odustao ne 
zato što nije, kako tvrdi Platon,!'!" imao vremena, nego više zbog starosti, 
jer se uplašio dugotrajnosti pisanja. Jer da je imao izobilje vremena, 
otkrivaju njegove riječi: 


Stareći provodim v'jek, mnogom se učeći još; 
JER, 


Posao Kipranke i Dionisa i Muza! je sada 
Srcu mojemu drag, ljudima radost je on. 


32. Za Platona je građa o Atlantidi bila zapuštena gruda lijepe zemlje 
što mu je nekako po srodstvu sa Solonom!" pripadala, pa je živo 
uznastojao da je obradi i iskiti. Na početku postavi velike trijemove, 
ograđene prostore i dvorišta kakvih nije imala nijedna druga pripovijest, 
ni legenda, ni pjesma. Ali kasno je započeo, te je prije završio život nego 
posao, pa koliko se veselimo napisanome, toliko jače žalimo što nije 
dovršeno. Kao što je bilo s Olimpijejonom!“ u gradu Ateni, tako je 
Platonova mudrost među mnogim krasnim djelima ostavila samo priču o 
Atlantidi nedovršenu. 

Kako je, dakle, Pizistrat došao na vlast kao tiranin, Solon je, kako 
izvješćuje Heraklid Ponćanin, živio dugo vremena, ali prema Faniji 
Erešaninu ni dvije godine. Pizistrat je, naime, preuzeo vlast kao tiranin 
za arhonta Komije,!“' a Fanija tvrdi da je Solon umro za Hegestrata, koji 
je postao arhontom poslije Komije. A što se tiče predaje da je pepeo 
njegova spaljena tijela bio rasut po otoku Salamini, to je tako besmisleno 
da je sasvim nevjerojatno i nalik na bajku, ali je ipak zabilježeno kod 
vjerodostojnih pisaca, među njima i filozofa Aristotela. 


Bilješke 


!Iz1.sti pr.n. e., suvremenik cara Augusta. Antički izvori tvrde da je napisao više od 
3500 knjiga pa ga zato nazivaju Khalkoćnteros »gvozdena želuca«. 

* Izgubljen. 

3 Posljednji od legendarih atenskih kraljeva. Predaja ga je stavljala u 11. st. 

* [z Herakleje na Pontu (Crnome moru), učenik Platonov i Aristotelov, filozof, povjesničar 
i pjesnik. 

5 Atenski tiranin (560-527). 

* Iz Euripidovih Bakha, stih 8. 

7 Iz Sofoklovih Ti rahinjanka, stihovi 441/442. 

5 Tj. da bude gimnastičar. 

* Eros je bog ljubavi. Akademija je gaj S vježbalištem oko milju mo. mer ma od Atene, 
posvećen heroju Akademu; ondje je učio Platon. 

% Trčanje s upaljenim bakljama bilo je sastavni dio svetkovine Panateneja u čast boginje 
Atene ili, po drugima, u čast bogova vatre i svjetla (Prometeja, Hefesta). Trkači su, 
pojedinačno ili grupno u podjednakoj udaljenosti, predavali zapaljene zublje jedan 
drugome. 

! Prijevod prema K. Racu. 

P Prijevod K. Raca. 

13 Stih 311. iz didaktičnog epa Poslovi i dani epskog pjesnika Hesioda (vjerojatno oko god. 
700. 

!4 Danas Marseille. 

bi s Jonski filozof prirode iz 6. st. Vodu je smatrao prapočetkom svega. 

* Misli se na tzv. sedam mudraca, U najčešćoj verziji to su Tales iz Mileta, Bijant iz Prijene, 
Hilon iz Sparte, Kleobu! iz Linda (na Rodu), Perijandar iz Korinta, Pitak iz Mitilene 
(na Lezbu), Solon iz Arene, Često se spominje Mison (mjesto Pejinis)ea a ima i drugih 
imena. 

!" Otok uz maloazijsku obalu. 

#5 Znamenit grad i luka u jenskom dijelu maloazijske obale. 

5 Iz 4/3. st. pr. n. €., učenik i nasljednik Aristotela na čelu peripatetičke škole. Od djela 
sačuvani su Karakteri i jedna rasprava O biljkama. 

2 Jonski grad u Maloj Aziji. 

2 Zadnji lidijski kralj, vladao od 560. do 546. Poslovično bogat. Bio je prijatelj grčke 
kulture. 

* Znamenit kipar iz Magnezije u Lidiji u 6. st. 

#? Mladi Skit odlična roda koji je u 6. st. mnogo putovao Grčkom da bi upoznao njezinu 
kulturu i uveo je u svojoj zemlji. Nije baš sigurno da se radi o povijesnoj osobi. 

2 Pitagorejac, pristaša učenja o metempsihozi (seljenju duša). 

25 Stanovnici Megaride s glavnim gradom Megarom na korintskoj prevlaci. 

% Plutarh to naglašava jer su Atičani normalno išli gologlavi, a pokrivala za glavu nosili su 
samo bolesni. Solon je upravo time želio upozoriti da nije normalan, 

?? Prijevod K. Raca. 

27 Misli se: o toj vojni. 

%# Rt u Atici, pokraj luke Falerona, s hramom božice Demetre. 

2 Asopska je zemlja otok Salamina jer mu ime potječe od nimfe Salamine, Kćeri riječnog 
boga Asopa u Beotiji. 

30 Prijevod prema K. Racu. 

*I Rukopisi Plutarhova djela imaju ovdje »prema Eubeji«. Da se radi o grešci prilikom 
rukopisne tradicije govorila bi okolnost da je to geografski jedva moguće: Eubeja leži uz 
istočnu obalu Atike (Salamina je na zapadu), dakle je od Salamine dijeli čitava Atika i 
srednji dio grčkoga kopna. No premda u prilog Niseji govori kontekst u ovoj i 12. glavi, 
danas se ta emendacija poznatog priređivača izdanja Plutarhovih Živoropisa Nijemca 
Sintenisa ne prihvaća jednodušno iako je vrlo vjerojatno da je tradicionalni tekst na tome 
mjestu iskvaren. 

? Misli se da je u rukopisnom izvoru tu nešto ispušteno. 

3 Aresov. 


* 2. pjevanje Ilijade. Megaranin Dijeuhida optuživao je Solona za to, drugi Pizistrata, 
Aristarh, znameniti filolog u 2. st., izbacio ih je, ali Aristotel ih citira bez ikakvih ograda. 
Stihovi su u skladu s više drugih odlomaka Ilijade. 

# 2, 557-558. Prijevod je Maretića i Ivšića, samo što je ime »Ajas« zamijenjeno kod nas 
uobičajenijim oblikom »Ajant«. 

*€ Telemonov sin, rodom Salaminjanin, uz Ahileja najveći grčki junak pod Trojom. 

" Lokalni povjesničar u Megari. Sačuvani su oskudni fragmenti njegova djela. 

* Atenjani su, naime, bili Jonjani a Megarani Dorani. 

? Stanovnici lučkoga grada Kire u Fokidi. 

4 Članovi amfiktionije, vjerskog i političkog saveza što su ga sklopila neka grčka plemena 
i gradovi. Osobito je značenje imala amfiktionija 12 sudionica sa središtem u Delfima. 

*I Govornik, Demostenov suvremenik i protivnik, u govoru Protiv Ktesifonta 109. 

“ Kilon, slavodobitnik na olimpijskim igrama i zet megarskog tiranina Teagena, pokušao 
je prigrabiti vlast u Ateni god. 612 (po drugima 636) na štetu aristokracije. 

# Erinija Eumenida (Furija, Srda). 

“4 Megarska luka na Saronskom zaljevu. Vidi i bilj. 31! 

* Kretski svećenici idejskog Zeusa (po gori Idi) koji su dobili ime po polubogovima kojima 
je, po priči, Reja predala na čuvanje i brigu novorođenog Zeusa. 

* Najmanja i najistočnija od 5 atenskih luka. U njoj je bila istoimena citadela koja je 
strateški dominirala ne samo Pirejem nego i sanom Atenom pa je često dobivala posadu 
stranih zavojevača. 

*# Sveta je maslina bila na Akropoli, a zasadila ju je po mitu božica Atena kad se natjecala 
s Posejdonom za posjed Atike. Ž 

%# Vidi Aristotel, Atenski ustav 13, 4. 

# Pisac u 4/3. st., Aristotelov učenik. 

% Aristotel, Atenski ustav 5, 3. 

*I God. 594. 

* Tiranida je izvorno, a također na ovome mjestu, ustavna vlast po kojoj državom upravlja 
tiranin (gospodar, zapovjednik). Tek je kasnije ona u Grčkoj dobila značenje neustavne 
i nasilničke vladavine pojedinaca. U ovom se prijevodu u prvom značenju govori o 
tiranidi, a samo u drugom o tiraniji. 

3 Prijevod prema K. Racu. : 

** Prijevod prema K. Racu. 

* Prijevod prema K. Racu. To su trohejski osmerci (metrički naglašeni su neparni slogovi). 

*% Prijevod K. Raca. 

7 Grč. heterama, što doista izvorno znači »prijateljice, drdige«. 

5% Grč. seisdkhiheia, od sei6 »stresam« i dkhthos »teret, breme«. 

% Pisac atičke povijesti u 4. st. pr. n. e. 

% Widi Aristotel, Atenski ustav 10,1. 

*I Tom je novčanom reformom Solon umjesto dotadašnje eginske uveo eubejsku (halkidsku) 
vrijednost mine. Izveo je, dakle, devalvaciju od 27%. | drahma vrijedila je 4,37 g srebra. 

# Na kamenu je bio zapisan iznos duga. 

# Prijevod prema K. Racu. 

# Prijevod prema K. Racu. 

6 Tj, dijekti je. 

$ Vidi Aristotel, Atenski ustav 6. 

# Po mišljenju nekih novijih autora mitski lik, po drugima ipak povijesna osoba kakvom 
ga je smatrao i Pluiarh. Vidi životopis. 

% Likurg 11. 

& Prijevod prema K. Racu, 

? Prijevod prema K. Racu. 

7 Tj, koliko mora imati prihoda, koliko će u kojoj službi biti članova i koliko godina treba 
da imaju. 

7* Drakont je po predaji atenski zakonodavac koji je negdje god. 624. prvi modificirao dotad 
nenapisane zakone unijevši u njih veoma stroge i teške kazne, odakle atribut »drakonski«, 

7 Vidi Aristotel, Atenski-ustav 7, 1. 

% Atenski demagog i govornik, suvremenik Demostenov (4. st.), 

"5 Vidi Aristotel, Atenski ustav 7, 3 i dalje. 

# Medimno je inače u Grka bila mjera samo za suhe rasute tvari (prvenstveno žito) i iznosila 
je 51,84 1 (po drugima 52,25 1), a mjera za tekući prirod (vino, ulje), metret, iznosila je 
391, ali Solon ne luči obje mjere. Petstomjerac. je, dakle, morao imati prihod od 
262, 5 litre suha i tekućeg prie. 

7 Prijevod prema K. Racu. 

8 Vidi Aristotel, Atenski ustav 8, 4. 

? Areopag je brežuljak posvećen bogu rata Aresu pokraj Akropole u Ateni. Po njemu se 
nazivalo vijeće sastavljeno od bivših arhonata koje je imalo dužnost da čuva zakone, a 
Solon mu je još dao vlast da sudi svima koji su se udružili da sruše demokratski poredak. 
Arhonti su bili najviši državni službenici; bilo ih je 9, A po prvome, eponimu, nazivale 
su se i brojale godine. Drugo vijeće koje se spominje u tekstu imalo je karakter narodnog 
vijeća. Uvođenjem općeg i jednakog prava glasa u narodnoj skupštini, narodnog vijeća i 
porotnog suda Solon je postao utemeljiteljem atenske demokracije. 

% Suci u krivičnim predmetima, osobito za ubojstva iz nehata, Protiv njihovih odluka nije 
bilo prava žalbe. Njihovi su prerogativi bili jako smanjeni u korist narodnog poroinog 
suda helijeje. Areopag je sudio samo za ubojstvo s predumišljajem. 

% Misli time arhonte kraljeve. Arhont kralj bio je drugi u hijerarhiji poslije arhonta 
eponima. Upravljao je javnim žrtvama i vjerskim svetkovinama i predsijedao sudu 
areopagita i efeta. 

# Uredska zgrada pritana, izvršnog odbora narodnog vijeća, stvarno vlade u Ateni (najviša 
izvršna vlast). 

8 Vidi Aristotel, Atenski ustav 8, 5. 

* Kao što dunja ugodno miriši, tako i riječi bračnih drugova uvijek treba da odišu ljubavlju. 

% Dionizije Stariji, sirakuški tiranin 405—367. 

% "To nije iz Sofoklova Filokteta, nego iz istoimene tragedije nepoznata autorstva. U Etičkim 
spisima 789a Plutarh citira iz nje dva stiha. 

#7 Prijevod K. Raca. Radi se o jampskom trimetru (metrički naglasak na parnim slogovima). 

# Plutarh misli zakone svoga rodnoga grada Heroneje u Beotiji (u srednjoj Grčkoj). 

# Ne zna se pije. 

% Vidi bilj. 4 

*% Atenski državnik, govornik, filozof i pisac. Od 317. do 307. bio j je regent e uime 
vladara Makedonije i Grčke Kasandra. 

% ljon je mitski praotac plemena Jonjana. Ergadi su valjda bili žitelji eleusinske ravnice, 
geleonti plemići i svećenici u atenskoj ravnici a egikoreji brđani sjeveroistočne Atike; ta 
se imena kod Herodota 5, 66, izvode iz imena četvorice sinova mitskog Ljona. Plutarhova 
je etimologija nategnuta: misli se da hopliti nemaju veze s h6pla »oružjem«, niti ergadi s 
ćrgon »djelo, posao«; niti geleonti s g# »zemljom«, ni egikoreji s aix »kozorm«. 

8 1 stadij = 177,6 m, 1 hvat = 1,776 m (deseti dio stadija a sastojao se od 6 stopa), 1 
stopa = 0,296 m, 1 kongij = 3,241. 

* Još bez pejorativna značenja. Kasnije »denuncijant, potkazivač«. 

* Ovdje znači »jesti s kime«. Od toga »parazit«. 

% Atenski ustav 7, 1. 

** Otac atičke (stare) komedije, živio od oko 520. do 423; često mu je teglatika politička; 
bio je žestok protivnik Perikla. Sačuvani samo fragmenti. 

*? Kirbe doslovno znače »okretaljke«, a aksoni »osovine«. 

% To su bila šestorica od 9 arhonata (osim eponima, kralja i polemarha). Predsijedali su 
sudskim porotama. 

% Stih 14, 162 = 19, 307 Odiseje gdje se govori o danu Odisejeva povratka kući. 

% Prijevod prema Maretiću i Ivšiću. 

Prvih se deset dana brojilo: mlađ, drugi, treći itd. s dodatkom »od početka mjeseca«, 
od 11. do 20. prvi, drugi itd. »i sredini mjeseca« ili »poslije desetoga«, a od 21 do 29. 
ili 30. deveti (deseti), osmi (deveti) itd, »na svršetku mjeseca«. Zadnji je dan bio »stari 
1 novi«. 

1? Nešto dotjerani prijevod K. Raca. 

95 Timej 21 i Kritija 108B. Prema Platonu, Atlantida je bila moćan otok u Atlantskom 
oceanu koji je potonuo u more uslijed potresa u jednom danu. Danas su mišljenja o 
povijesti te vijesti podvojena. 

% Na sjevernoj obali Kipra. 

/5 Prijevod prema K. Racu. Kipranka je atribut boginje ljubavi Afrodite jer se prema 
jednoj priči rodila iz mora kod Kipra. 

6 Herodot 1, 30-33. Sard je glavni grad Lidije. 

17 Jer je bila Herina svećenica. 

18 Vidi Herodot 1, 86. 

1% Vidi Aristotel, Atenski ustav 13, 4. 

1% On je po predaji tvorac tragedije jer je, kažu, god. 534. kao sugovornik zboru satira koji 

. su pjevali ditiramb bogu Dionisu uvodio i povezivao dijelove pjesme: uveo je recitativni 
dio drame. 

NI Vidi Herodot 1, 59, i Aristotel, Atenski ustav 14, 1. 

12 Odisej se sam izranio da bi uspio ući u Troju tobože kao prebjeg (Odiseja 4, 244). 

1% Vidi Aristotel, Atenski ustav 14, 2. 

14 Unuk Megakla koji je donio Iliu umorstva na grad (vidi 12. glavu). Djedu je bilo kasnije 
dopušteno da se vrati iz progonstva. 

15 Hoće reći: »A sađa drugi treba da učine svoje«. 

16 Prijevod K. Raca. 

1 Timej 21C. Nema traga takvu djelu Solonovu i atribucija njemu zacijelo je plod bujne 
Platonove Inašte. 

18 Tj. ljubav, vino i pjesma. 

1% Po majci Periktioni Platon je bio potomak Solonova brata. Sam spominje tu vezu preko 
ujaka Kritije (vođe tzv. tridesetorice tirana) u Harmidu 155A. 

!2% Monumentalni Zeusov hram u jugoistočnom dijelu Atene. Započeo ga je graditi 
Pizistrat, god. 175. nastavio sirijski kralj Antioh IV a dovršio tek rimski car Hadrijan 
početkom 2. st. n. e. Ostaci stupova vide se još i danas. 

PUBLIKOLA 


(umro 460. pr. n. €.) 


1. Takav je bio Solon s kojim uspoređujemo Publikolu; to mu je ime 
u čast! izmislio rimski narod, a prije se zvao Publije Valerije, te se 
smatralo da je bio potomak onoga Valerija kojemu se u starini najviše 
pripisivala zasluga što su Rimljani i Sabinjani od neprijatelja postali 
jednim narodom. Jer nadasve je on bio taj koji j je nagovorio kraljeve? da 
se sastanu i pomire. Ovome je, kako kažu, naš Valerije bio krvni rod i, 
dok su još kraljevi vladali Rimom, uživao je ugled zbog rječitosti i 
bogatstva uvijek se prvom služeći ispravno i slobodna govora u službi 
pravde, dok je od drugoga širokom rukom i dobrostivo pomogao 
potrebnima te je odmah bilo jasno da će.biti među prvima u državi ako 
nastane demokracija. 

Tarkvinije Oholi nije vlast stekao pošteno, nego prekršivši božanske 
i ljudske zakone i nije se njom služio na način dostojan kralja, nego 
nasilnički i tiranski. Zato ga je narod mrzio i osjećao se tlačenim, te 
prihvati kao povod pobuni nesreću Lukrecijinu, kad se ona, silovana, 
ubila. Lucije Brut, prihvaćajući se prevrata u državi, pođe prvome 
Valeriju i i njegovom najrevnijom potporom istjera kraljeve.* Dok se činilo 
da će narod umjesto kraljeva izabrati jednoga vrhovnog zapovjednika, 
Valerije je mirovao, jer je Brutu, koji je bio vođa u borbi za slobodu, po 
njegovu sudu više dolikovalo da vlada. Ali jer je ime samovlade bilo 
omraženo i jer je narod smatrao da bi bezbolnije podnio podijeljenu vlast, 
predlagao je i tražio da dvojica budu birana na najvišu funkciju vlasti. 
Valerije se nadao da će biti izabran uz Bruta i da će zajedno s njime biti 
konzul, ali se prevari. Mjesto Valerija izabran bi protiv volje Brutove 
njemu kao sudrug u vlasti Tarkvinije Kolatin,* muž Lukrecijin, koji 
vrlinom nije nimalo nadvisivao Valerija. Ali utjecajniji građani još su se 
bojali kraljeva, koji su pokušavali mnogo toga poduzeti izvana ne bi li 
ublažili ogorčenje građana, pa su ovi htjeli za vrhovnog zapovjednika, 
imati najžešćega njihova neprijatelja u uvjerenju da im on neće praviti 
ustupke. 


2. Ljuteći se, dakle, što mu se, zato što osobno nije pretrpio nikakvo 
zlo od tirana, ne vjeruje da sve radi samo za domovinu, Valerije istupi iz 
senata, otkaza sva zastupanja pred sudom i sasvim napusti bavljenje 
državnim poslovima, te se o tome stalo u narodu govorkati; u brzini su 
se pribojavali da će on u gnjevu pristati uz kraljeve i srušiti poredak koji 
se još nije ustalio. Ali kako je Brut sumnjao i u neke druge, pa je stoga 

htio uz žrtvu zapriseći senat i urekao dan za to, Valerije dođe baš vedra 
lica na Forum i prvi se zakune da neće ni u čemu popuštati niti praviti 
ustupke Tarkvinijevcima, nego da će vojevati svom snagom za slobodu. 
To razveseli senat, a ujedno ispuni pouzdanjem konzule. A prisegu 
odmah i djelom potvrdi. Došli su, naime, poslanici od Tarkvinija s 
pismom smišljenim da zavede puk i s umjereno sročenom usmenom 
porukom kojom su mislili da će najprije zavesti svjetinu tvrdeći da dolaze 
do kralja za koga se činilo da se okanio svoje oholosti i da postavlja 
umjerene zahtjeve. Konzuli su držali da poslanike treba izvesti pred 
narod, ali Valerije ne dopusti, nego se odupre i spriječi da ne bi bilo 
povoda ni izlike za prevrat siromašnim ljudima koji su teže podnosili rat 
nego tiranidu. 


3. Iza toga došli su drugi poslanici s porukom da se Tarkvinije odriče 
prijestolja i da se okanio rata, ali da traži novce i imovinu za se, za 
prijatelje i za rođake* jer će od toga živjeti u progonstvu. Mnogi su bili 
ganuti, a najviše je to zagovarao Kolatin. Ali Brut, čovjek nepokolebljiv 
i žestok u srdžbi, otrči na trg nazivajući svoga druga izdajicom kad namiče 
sredstva za rat i za tiranidu onima kojima bi uistinu bilo strašna greška 
izglasati isplatu čak i stvarne potpore za život u progonstvu. A kad se 
građani sabraše u skupštinu, .prvi progovori pred narodom prost čovjek 
Gaj Minucije koji potakne Bruta i opomene Rimljane neka gledaju da 
novci radije zajedno s njima vojuju protiv tirana, nego s tiranima protiv 
njih. Rimljani, međutim, budući da su posjedovali slobodu za koju su 
ratovali; odlučiše da ne žrtvuju mir za novce, nego da zajedno s tiranima 
izbace i novce.“ 

Tarkviniju bijaše, dakako, najmanje do novaca; on je tražio istovre- 
meno kako da iskuša narod i da pripremi izdajstvo. Oko toga su poslanici 
i nastojali ostajući u gradu pod izlikom likvidacije kraljevskog imetka. 
Govorili su da dio toga prodaju, dio čuvaju, a dio otpremaju, sve dok nisu 
potkupili dvije od porodica koje su bile smatrane odličnima — porodicu 
AKvilija s tri senatora i Vitelija s dva. Svi ti bili su po svojim majkama 
nećaci konzula Kolatina, a pored toga Vitelijevci su bili po drugoj vezi 
rod Brutu. Njihovu je sestru imao Brut za ženu i s njom više sinova. Od 
njih dvojicu odraslih pridobiju Vitelijevci kao rođake i drugove i nagovore 
ih da pristanu na izdaju, te da se povežu s visokim rodom i nadom u 
kraljevstvo Tarkvinijevaca, a okane se očeve tupoglavosti i strogosti. 
Strogošću su zvali njegovu neumoljivost prema zlikovcima, a tupoglavost 
je, kako se čini, dugo vremena hinio kao sredstvo za sigurnost od tirana 
i prikrivao se njome, pa se ni poslije nije oslobodio toga nađimka što ga 
je dobio. 


4. Kad su se mladići dali nagovoriti i došli Akvilijevcima na dogovor, 
odluče svi da će se zakleti velikom i strašnom zakletvom: zaklat će 
čovjeka, izliti njegovu krv kao žrtvu i dotaknuti se njegove utrobe. S tim 
ciljem sastali su se u kući Akvilijevaca.* Ali prostorija gdje su to kanili 
učiniti bila je, kako je i prirodno, pusta i mračna. Tako nisu opazili roba 
po imenu Vindicija, koji se unutra sakrio, ali ne da uhodi ili zato jer je 

imao neku slutnju što će biti, nego je slučajno bio unutra i, kako su žurno 
unišli, pobojao se da će ga opaziti pa se pritajio zaklonivši se za kovčeg 
koji je ondje bio, tako da je mogao vidjeti što su oni radili i čuti što su 
zasnovali. A odlučili su ubiti konzule, pa su napisali pisma koja su to 
otkrivala i predali ih poslanicima za Tarkvinija. Oni su, naime, stanovali 
ondje kao gosti Akvilijevaca i prisustvovali zavjeri. Kad su poslije 
obavljena posla urotnici otišli, iskrade se Vindicije krišom iz kuće, ali nije 
znao što bi, nego je bio u neprilici misleći da je — kao što i jest — strašno 
tužiti ocu Brutu sinove zbog najogavnijega djela i ujaku Kolatinu nećake. 
A nije držao nijednoga običnog rimskoga građanina pouzdanim u tako 
značajnoj tajni. Ali kako je opet bio u stanju sve prije nego mirovati, 
tjeralo ga je to što je i on znao za tu tajnu, zaputi se nekako do Valerija 
privučen najvećma prijaznošću i ljubeznošću toga čovjeka? jer je pristup 
do njega svima potrebnima bio lak i kuću je uvijek držao otvorenom, a 
nije zazirao od razgovora ni od druženja ni s jednim od ljudi neznatna 
roda. 


5. Kad Vindicije, dakle, dođe k njemu i sve ispriča u prisutnosti 
samo Valerijeva brata Marka i žene, prenerazi se i zaprepasti Valerije, te 
ne pusti više toga čovjeka, nego ga zatvori.u sobu i kao stražu postavi 
pred vrata svoju ženu a bratu naredi neka opkoli kraljevski ljetnikovac, 
domogne se, ako uzmogne, pisama i pazi na ukućane. Sam krene s 
mnoštvom štićenika i prijatelja, koji su uvijek bili oko njega, i s mnogo 
služinčadi u dom Akvilijevaca kojih nije bilo kod kuće. Kako to nitko nije 
očekivao, provali kroz vrata i nabasa na pisma u dijelu kuće gdje su 
konačili poslanici. Dok je on to radio, trkom dotrče Akvilijevci i, 
sukobivši se s njima na vratima i nastojeći mu oteti pisma. Ali su se 
Valerije i njegovi branili i, ovivši im toge oko vrata,'“ gurani i gurajući, 
probiše se silom i s mukom kroz uske ulice do Foruma. Istovremeno se 
isto događalo i kod kraljevskog ljetnikovca gdje Marko uhvati druga 
pisma u pripremljenoj prtljazi, a vukao je sa sobom na Forum onoliko 
kraljevskih ljudi koliko je samo mogao. 


6. Kad su konzuli utišali buku, na zapovijed Valerijevu bi doveden 
iz kuće Vindicije. Podignuta bi optužba, pročitana pisma, a optuženi se 
ne usudiše reći bilo što u svoju obranu. Ostali su potišteni šutjeli, a 
nekolicina, hoteći ugoditi Brutu, spominjali su progonstvo.!! A i suze 
Kolatinove i šutnja Valerijeva davahu optuženima blagi tračak nade. Ali 
Brut pozove po imenu svakoga od dvojice svojih sinova i reče: »Hajde, 
Tite! Hajde, Tiberije! Što se ne branite od optužbe?« A kad triput 
zapitani ništa ne odgovoriše, odvrati lice i ovako reče liktorima: »Ostalo 
je sada vaš posao.« Oni smjesta pograbe mladiće, strgnu s njih haljine, 
saviju im ruke na leđa i udarcima štapova stadoše im mrcvariti tijela, i 
dok drugi nisu imali snage to gledati, pripovijeda se da on niti je očiju 
svratio drugamo, niti je samilost imalo promijenila izraz gnjeva i odbojne 
strogosti na njegovu licu. Strašan mu je bio pogled kojim je gledao sinove 
kako trpe kaznu sve dok ih liktori ne rastegoše po tlu i odrubiše im glave 
sjekirom. Tada, prepustivši druge krivce odluci drugoga konzula, ustade 

i ode.!* Učinio je djelo koje je teško dolično i hvaliti i kuditi. Ili mu je 
uzvišenost vrline nagnala dušu u neosjetljivost za bilo kakve osjećaje, ili 
veličina jada u bešćutnost. Ni jedno ni drugo nije neznatno ni prirodno 
za čovjeka, nego je ili božansko, ili zvjersko. No pravo je da se sud o tome 
čovjeku ravna više po njegovoj slavi, nego da se slabošću onoga koji 
prosuđuje dovodi u sumnju njegova vrlina. Jer Rimljani drže da Romu- 
lovo podizanje grada nije bilo tako veliko djelo kao Brutovo osnivanje i 
uređenje republike, 


7. Kad je, dakle, Brut otišao s Foruma, dugo je vrijeme trajalo opće 
zaprepaštenje, groza i muk zbog onoga što se dogodilo. Ali zbog 
mlitavosti i otezanja Kolatinova ohrabre se Akvilijevci i stanu tražiti da 
im se dade vremena da pripreme obranu i da im se preda Vindicije kao 
njihov rob, a da ne bude u vlasti tužitelja. Kad je Kolatin bio voljan složiti 
se s time i nato stao raspuštati skupštinu, Valerije niti je mogao predati 
toga čovjeka, koji se pomiješao sa svjetinom oko sebe, niti je dopuštao da 
narod pusti izdajnike i da se raziđe. Najposlije ih dohvati rukama i poče 
zvati Bruta i vikati da Kolatin loše postupa ako je sudrugu u vlasti 
nametnuo potrebu da ubija sinove, a sam misli da treba da podjeljuje 
pomilovanje izdajicama i neprijateljima domovine njihovim ženama za 
volju. Konzul ljutit naloži neka vode Vindicija, a liktori razmaknu 
svjetinu i stanu hvatati toga čovjeka i tući one koji su im ga otimali. Ali 
Valerijevi prijatelji stanu preda nj i uzmu ga braniti, a narod je vikao i 
tražio da dođe Brut: On se, stoga, okrene i vrati 1, kad nastade tišina đa 
može govoriti, Brut reče da je svojim sinovima bio sam dovoljan sudac, 
a donošenje presude drugima prepušta građanima koji su slobodni, pa 
neka govori tko hoće i neka nastoji uvjeriti narod. Ali nije više ustrebalo 
riječi; kad se glasalo, bili su jednoglasno osuđeni i posmicani. 

Kolatin je, kako se čini, bio pod nekom sumnjom već zbog srodstva 
s kraljevima, a ljudi su se zlovoljili na nj i zbog drugoga od njegova dva 
imena, jer su zazirali od imena Tarkvinija. A kad se još to dogodilo, 
zamjeri se do kraja, te od svoje volje napusti vlast i otiđe iz grada. Tako 
dođe opet do izbora, a Valerije bude sjajno izabran konzulom i tako primi 
uzdarje dostojno njegove revnosti. Kako je držao da treba da i Vindicija 
dopadne nešto od toga, predloži da on u Rimu bude prvi oslobođenik i 
da glasa u kuriji u kojoj god hoće. A drugim je oslobođenicima kasno, 
poslije duga vremena, pribavio pravo glasa Apije'* nastojeći da se time 
dodvori narodu. Potpuno se oslobađanje roba sve dosada zove »vindicta« 
po onome, kako vele, Vindiciju.! 


8. Poslije toga kraljevsko blago bi dano Rimljanima da ga razgrabe, 
a dvorac su i ljetnikovac razorili do temelja. Najljepši dio Martova polja 
pripadao je Tarkviniju i to posvete tome bogu.“ A bilo je baš žito 
požnjeveno i snoplje je još ležalo. Ali jer je polje bilo posvećeno, držali su 
da ne valja žita vršiti ni koristiti se njime, nego se svijet strči i stane 
snopove nositi u rijeku. Isto su tako u nju bacali drveće koje su sjekli, te 
Martu ostavljali zemlju neobrađenu i bez ploda. A kako se jedno na drugo 
trpalo i gomilalo, ne ponese to struja daleko, nego gdje je prvo bilo 

naneseno i nailazilo na tvrdo korito zaustavilo se, ono što je zatim dolazilo 
nije imalo prolaza, nego je zapinjalo i prepletalo se. Tako je ta nakupina 
dobivala jakost i čvrstinu koja je rasla od struje. Struja, naime, nanese 
silu mulja koji se prikupljao, pa podavao građe i ljepljivih tvari. A i udarci 
valova nisu izazivali trešnju, nego, blago gnječeći, sve u jedno zbijali i 
stapali. Zbog veličine i čvrstine dobivalo je to sve novu i novu veličinu i 
prigrtalo zemlju koja je primala većinu onoga što je nosila rijeka. To je 
sada Sveti otok niže nasuprot gradu; ra njemu su hramovi bogova i 
trijemovi,!* a zove se na latinskom »Između dva mosta«. 

Neki kažu da se to nije dogodilo onda kad je Tarkvinijevo polje bilo 
Martu posvećeno, nego u kasnija vremena kad je Tarkvinija prepustila 
gradu neko drugo zemljište koje je međašilo s onim. Tarkvinija je bila 
djevica svećenica Vestalka, a dobila je za to velike počasti, među njima i 
pravo da kao jedina od žena može svjedočiti. Ali kad su izglasali da se 
može udavati, ona to nije prihvatila. Pričaju da se to tako dogodilo. 


9, Kad je izgubio nadu da će izdajstvom povratiti vlast, Tarkvinija 
su veoma rado primili Etruščani" i s velikom vojskom krenuli da ga vrate 
na prijestolje. Ususret im krenu konzuli s Rimljanima i svrstaju se na 
svetim mjestima, od kojih jedno zovu Ursovim gajem, a drugo Ezuvij- 
skom livadom.* A kad su počeli zametati boj, sraze se međusobno Arunt, 
Tarkvinijev sin, i Brut, rimski konzul, ali ne po slučaju, nego iz mržnje 
i gnjeva, ovaj osvećujući se tiraninu i dušmanu domovine, a onaj željan 
osvete zbog izgona, te nasrnu konjima jedan na drugoga. Sukobe se više 
u bijesu nego s razborom te, ne štedeći se, zajedno poginu jedan od ruke 
drugoga. Bitka, kojoj je uvod bio tako strašan, ni završetak nije imala 
blaži, nego su vojske zadavale i primale jednake udarce dok ih ne rastavi 
oluja. 

Valerije je bio smeten jer nije znao ishoda boju, ali je vidio gdje mu 
s jedne strane vojnike obuzima malodušnost zbog vlastitih poginulih, a s 
druge da se uznose zbog broja palih neprijatelja. Tako je bitka bila 
neodlučna i gubici veličinom podjednaki. No opet je pogled izbliza na 
viastite izginule više bio potvrdom poraza nego što je nagađanje o 
neprijateljevu gubitku davalo naslutiti pobjedu. A kad dođe noć kakva 
već može biti ljudima poslije takva boja i tabori se utišaju, kažu da se 
potresao gaj, a iz njega zaorio gromki glas objavljujući da je Etruščana 
palo za jednoga više nego Rimljana. To se zacijelo oglasilo neko božan- 
stvo.ž Vijest odmah izazva među Rimljanima pobjedničko klicanje, 
glasno i puno pouzdanja, a Etruščani se prestraše i smetu, te većina 
pobjegne iz tabora i rasprši se. Na preostalih nešto manje od pet tisuća 
navale Rimljani i zarobe ih, a tabor opljačkaju. Kad su prebrojili mrtve, 
nađu da neprijatelja ima jedanaest tisuća tristo, a Rimljana za jednoga 
manje. Kažu da je bitka bila zadnjega dana veljače. Za tu bitku Valerije 
je proslavio trijumf, te je bio prvi od konzula koji je ušao u grad vozeći 
se na četveropregu. Taj događaj pružio je uzvišen i veličanstven prizor, a 
gledaoce nije, kako neki tvrđe, ispunjao ni zavišću ni zlovoljom jer inače 
ne bi bio ostao stalno održavan kao predmet tolika nastojanja i želje za 
slavom kroz dugi niz godina. 

S pohvalom su bile primljene i počasti što ih je Valerije namijenio 
svome drugu konzulu i njima uljepšao sprovod i pokop. Održao mu je i 
nadgrobni govor, koji se Rimljanima tako svidio i tako im je ušao u volju 
da su otada svakog valjanog i velikog čovjeka, kad je umro, uglednici 
slavili pohvalnom besjedom. Kažu da je taj nadgrobni govor stariji od 
helenskih,“ ako nije i to običaj uveden od Solona, kako izvješćuje 
govornik Anaksimen.?* 


10. Ali na Valerija su se ljutili i srdili više zato što Brut, koga je narod 
držao ocem slobode, nije tražio da sam vlada, nego je i prvi i drugi put 
uzeo sebi druga. »A ovaj ovdje je«, govorili su, »sebi sve prigrabio te nije 
nasljednik Brutove vrhovne vlasti, koja ga nimalo ne ide, nego nasljednik 
Tarkvinijeva tiranstva. Ali što treba s jedne strane da riječju Bruta kuje 
u zvijezde, a s druge djelom da se povodi za Farkvinijem, pa sam s 
. pratnjom svih prutića i sjekiricaŽ silazi iz kuće koja je tolika kolika nije 
bila kraljeva što ju je razorio ?2« I doista, stan je Valerijev na mjestu zvanu 
Velija““ bio veleban. Kuća se dizala nad Forumom i s visine zahvaćala cio 
vidik, a pristup izvana bio je težak i mučan. Kad je silazio, lebdio je 
naizgled kao u zraku, a sjaj se njegove pratnje činio kao u kralja. Ali je 
pokazao koliko je dobro kad je tko na vlasti i obavlja zamašne poslove a 
ima uho za iskrene i istinite riječi a ne za laskanja. Kad je, naime, od 
prijatelja u razgovoru doznao da puk za nj drži da griješi, nije se s njima 
posvadio niti se naljutio. Brzo je skupio mnoštvo radnika i još one noći 
srušio kuću i do temelja je svu razvalio. Pa kad su se sutradan Rimljani 
okupili i gleđali to, svidje im se njegova plemenitost i stanu se diviti, iako 
su se ljutili zbog kuće i žalili za njom zbog njezine veličine i ljepote, jer 
je poput kakva čovjeka zbog zavisti s nepravom propala, a njihov će 
poglavar poput beskućnika prebivati kod drugih. Valerija su prijatelji 
primali na stan dok mu nije narod dao mjesto i sagradio kuću, skromniju 
od prijašnje, ondje gdje je sada svetište božansiva zvana Vika Pota.? 

eleći pak učiniti ne samo sebe, nego i svoju vlast, umjesto zastrašujuće, 
podložnom i milom mnoštvu, odstrani sjekirice s liktorskih prutića, a 
same je prutiće, ulazeći u skupštinu, naklanjao i spuštao pred narodom 
naglašavajući veličansivo vlasti naroda. I taj običaj održavaju konzuli sve 
do sada. I prije nego što je mnoštvo postajalo svjesno toga, on je uspio, 
ne ponizujući sebe, kako su mislili, nego prigušujući i uklanjajući njihove 
zavidljive osjećaje takvom svojom umjerenošću, dodati svome stvarnom 
utjecaju na njih baš onoliko koliko se činilo da je oduzimao od svoga 
autoriteta i narod mu se podlagao sa zadovoljstvom i s voljom je trpio 
njegov jaram. Zato ga i prozvaše Publikola; a to ime znači »prijatelj 
naroda«; 1 to je ime potisnulo ono njegovo staro, pa ćemo se njime i mi 
služiti u izvještavanju o njegovu daljem životu. 


11. Dopustio je, naime, da tko god hoće može tražiti konzulsku čast 
i natjecati se za nju; ali prije uvođenja u dužnost svoga sudruga u vlasti, 
kako nije znao tko će taj biti, a bojeći se njegova protivljenja iz zavisti ili 
neznanja, poslužio se svojom samovlašću za svoje najznačajnije i najbolje 
političke mjere. Ponajprije popuni senat kome je broj članova već opao: 

jedni su ranije zaglavili od Tarkvinijeve ruke a drugi nedavno pali u boju 
s Etruščanima. Kažu da je onih, koje je Publikola uvrstio među senatore 
bilo sto šezdeset i četvorica. Potom je proglasio nekoliko zakona; jedan 
od kojih je osobito ojačao puk dopuštajući osuđeniku priziv protiv 
presude konzula na narod, drugim je određivao da glavu gubi onaj koji 
sebi prisvoji magistraturu koju mu nije podijelio narod, a treći, poslije ta 
dva, kojim je pritekao u pomoć sirotinji, oslobodio je građane poreza od 
obrta i postigao je da su se svi revnije prihvaćali zanata. Pa i za onaj, 
uveden protiv neposlušnosti konzulima, učinilo se da je ne manje puku u 
prilog i da je napisan većma u korist mnoštva nego moćnika. Jer kazna 
što ju je odredio za neposluh bila je samo u vrijednosti pet goveda i i dviju 
ovaca. Vrijednost je ovce iznosila deset obola,“? a goveda stotinu, jer u to 
vrijeme Rimljani nisu mnogo upotrebljavali kovani novac, nego im se 
imovina sastojala u sitnu i krupnu blagu. Zato imetak i do dana 
današnjega po ovcama zovu peculium“ a na najstarijem su novcu otisnuti 
govedo, ovca ili prase. Pa i sinovima su svojim nadijevali imena Suilije, 
Bubulko,*' Kaprarije i Porcije: capra je naziv za kozu, a porcus za prase. 


12. Premda je tako postao pučkim zakonodavcem i pokazao se 
umjerenim, za prekomjerni je prijestup odredio krajnje strogu kaznu. 
Izdao je zakon po kojem je slobodno bez suda ubiti onoga koji hoće biti 
tiranin, a ubojici je oprostio ubojstvo ako dokaže da je ubijeni bio kriv. 
Jer premda nije moguće da bi tko kradom od sviju snovao tako nešto, nije 
opet nemoguće da taj, ostavši neprimijećen sve dok ne postane odveć 
moćan, pretekne suđenje koje upravo takav zločin onemogućuje. Zato je 
dopustio, tko god može, neka kaznu prije izvrši na zločincu. 

Pohvale je primio i zbog zakona o državnoj blagajni. Kad je, naime, 
trebalo da građani od svoga imetka daju doprinose za ratna sredstva, a 
nije bio voljan sam se prihvatiti upravljanja time niti dopustiti svojim 
prijateljima da to čine a niti uopće državne novce predati u kuću kakva 
privatnika, odredi Saturnov hram za državnu blagajnu gdje je ona još 
uvijek sve do sada, a narodu je prepustio da imenuje dvojicu mladih ljudi 
za kvestore. Prvi su bili izabrani Publije Venturije i Minucije Marko, a 
skupljen je velik iznos novca. Popisano je, naime, sto [rideset tisuća 
građana, a siročadi i udovicama doprinos je bio oprošten.“ 

Uredivši to, dade da njemu kao drug u službi bude izabran 
Lukrecije, otac Lukrecijin, kome je kao starijem ustupio vrhovništvo i 
predao mu takozvane fasce;* i ta se povlastica starijega očuvala od njega 
sve do naših dana. Ali Lukrecije umre nekoliko dana kasnije, pa na novim 
konzulskim izborima izabran bi Marko Horacije i on je dijelio konzulsku 
službu s Publikolom kroz preostalo vrijeme do kraja godine. 


13. Kad je Tarkvinije po drugi put spremao u Etruriji rat protiv 
Rimljana, kažu da se dogodilo veliko znamenje. Kad je Tarkvinije još bio 
kralj i gotovo bio dovršio hram Jupitera Kapitolijskoga, bilo po dobivenu 
proroštvu ili inače po svojoj vlastitoj odluci povjerio je nekim etrurskim 
zanatlijama iz Veja** da na njegov krov postave kola od pečene zemlje, a 
uskoro potom bio je zbačen s vlasti. Kad su Etruščani oblikovali kola i 

stavili ih u peć da se peku, nije se glina stisnula i stvrdnula u vatri kako 
to obično biva kad vlaga ispari, nego se umjesto toga četveropreg raširio, 
nabujao i dobio toliku veličinu, čvrstinu i tvrdoću da ga je muka bila 
izvaditi čak i pošto su skinuli krov s peći i razvalili joj zidove. Kako se 
gatarima to činilo božanskim znakom sreće i moći za one u kojih će biti 
četveropreg, odlučiše Vejani da ga ne isporuče Rimljanima koji su ga 
tražili i odgovoriše da to pripada Tarkvinijevcima a ne onima koji su 
Tarkvinijevce protjerali. Ali poslije malo dana u Vejima su se održavale 
utrke kola. Igre su inače pružile uobičajenu uzbudljivu predstavu, ali kad 
je vozač kola, ovjenčan, polagano vozio pobjednički četveropreg iz 
trkališta, uplaše se konji bez ikakva vidljiva uzroka pa ili po kakvoj 
božanskoj odluci ili po čistu slučaju jurnu svom brzinom prema gradu 
Rimu skupa s vozačem koji se uzalud naprezao da ih obuzda ili umiri 
glasom, te ga, pošto se prepustio sili i jurnjavi, vukoše sve dok ga, stigavši 
do Kapitolija, ne izbaciše ondje kod vrata koja se sada zovu Ratumenski- 
ma. Zapanjeni i prestravljeni tim događajem Vejani dopuste zanatlijama 
da isporuče naručena kola. 


14. Hram je Jupiteru Kapitolijskome zavjetovao Tarkvinije, sin 
Demaratov, kad je bio u ratu sa Sabinjanima, ali stvarno ga je sagradio 
Tarkvinije Oholi, sin ili unuk onoga koji se zavjetovao. Ali nije dospio da 
ga posveti, nego je bio otjeran prije potpuna dovršenja. Stoga, čim je 
hram bio potpuno završen, Publikola je živo želio čast da ga on posveti. 
Ali to je pobudilo ljubomoru mnogih između plemića kojima su manje 
smetale ostale njegove časti na koje je kao zakonodavac i vojni zapovjednik 
stekao pravo; no za ovu su mislili da ne treba da mu pripadne jer većma 
priliči drugima i zato su hrabrili i podjarivali Horacija neka posvetu 
svojata za sebe. U vrijeme, dakle, kad je Publikola baš morao na vojnu, 
izglasavši da Horacije posvetu izvrši, povedoše ga na Kapitolij znajući da 
ne bi prodrli s time da je Publikola nazočan. Neki, međutim, tvrde da je 
ždrijebom bio određen Publikola da ide na vojnu protiv svoje volje, a 
Horacije da obavi posvetu. A po onome što se događalo kod posvećivanja 
dade se zaključiti kako je stvar stajala. Na septembarske ide, a taj se dan 
gotovo potpuno podudara s uštapom atičkog mjeseca metagitniona,** kad 
se svi okupiše na Kapitoliju, Horacije je u nastaloj tišini obavio sve ostale 
obrede i dohvatio vrata hrama kao što je običaj, pa stao besjediti riječi 
uobičajene prilikom posvete; ali upravo u taj čas Publikolin brat Marko, 
koji je dugo stajao uz vrata i vrebao pravu priliku reče: »Konzule, tvoj je 
sin umro od bolesti u taboru«. To se bolno kosnu sviju koji su čuli; ali 
Horacije, nimalo smeten, nego rekavši samo: »Bacite, dakle, mrtvaca 
kamo želite, jer ja ne primam na sebe žalosti«, dovrši obred posvećivanja. 
A vijest nije bila istinita, nego ju je Marko izmislio da odvrati Horacija 
od njegove dužnosti. Divljenja je, stoga, dostojna postojanost toga 
čovjeka bilo da je razabrao u onom trenu prevaru, bilo da je povjerovao 
glasu ne dopustivši mu da ga dirne.* 


15. Čini se da se sličan slučaj desio i kod posvećenja drugoga hrama. 
Onaj prvi, što ga je, kako je spomenuto, sagradio Tarkvinije a posvetio 


170 USPOREDNI ŽIVOTOPISI 


Horacije, uništi požar za građanskih ratova.“ A drugi podiže Sula dok je 
za posvetu bio određen Katul,* jer je Sula prije umro. A kad je taj hram 
također bio uništen za burnih događaja pod Vitelijem,* treći započne i 
potpuno dovrši Vespazijan“ praćen i u tome, kao i inače, dobrom srećom, 
te doživje da ga vidi završena, a ne doživje da ga vidi i kako domala 
propada, nego je toliko veću sreću doživio od Sule koji je umro prije nego 
je svoj posvetio, a ovaj je umro prije no što je njegov uništen. Jer odmah 
po smrti Vespazijanovoj izgorje Kapitolij.“ 
etvrti je hram na istome mjestu dovršio i posvetio Domicijan.“ A 

pripovijeda se da je za temelje hrama Tarkvinije potrošio četrdeset funti# 
srebra; trošak pak za pozlatu ovoga hrama u naše doba ne bi se mogao 
podmiriti ni najvećim privatnim imetkom u Rimu jer je iznio više od 
dvanaest tisuća talenata.“ Stupovi su isktesani od penteličkoga mramora? 
u veoma sretnu odnosu debljine prema visini; vidjeli smo ih, naime, u 
Ateni. Ali kad su ih u Rimu otesali i izgladili, nisu dobili toliko glatkoće 
koliko su izgubili od sklada i ljepote pokazavši se sada mršavima i 
tankima. Pa ipak, tko se začudio raskoši Kapitolija, taj bi, da vidi u domu 
Domicijanovu trijem, baziliku, kupaonicu ili odaju za inoče, morao, kao 
Epiharmo“ rasipniku: 

Nisi dobročinac. Bolest imaš: davat' ti je slast, reći Domicijanu: 
»Nisi pobožan ni častoljubiv. Bolest imaš: gradit ti je slast; želiš da ti 
sve, kao onome Midi,“ postaje zlato i kamen.« Toliko, dakle o tome. 


16. Poslije one velike bitke u kojoj je izgubio i sina u dvoboju s 
Brutom, Tarkvinije potraži zaklon u Kluziju* i pribjegne laru* Porseni, 
najmoćnijemu kralju italskome za koga se činilo da je čestit i plemenitih 
stremljenja; on mu obeća svoju pomoć. Najprije posla k Rimljanima 
naređujući im da prime Tarkvinija; a kad oni ne poslušaše, navijesti im 
rat i javi vrijeme kada će i mjesto gdje će provaliti, te dođe s velikom 
silom.*' Publikola bi u odsutnosti po drugi put izabran za konzula i s njim 
Tit Lukrecije; vrativši se u Rim i hoteći u prvom redu samosviješću 
nadmašiti Porsenu, stade graditi grad Sigliuriju kad je on već bio blizu. 
Utvrdi ga uz velik trošak i otpravi onamo sedam stotina naseljenika da 
pokaže da mu rat ne zadaje briga niti straha. Pa ipak, kako je juriš na, 
gradski bedem bio žestok, Porsena istjera posadu, a bjegunci umalo ne 
dovukoše neprijatelje sa sobom u Rim. Publikola im priskoči u pomoć 
pred gradskim vratima, zametne bitku uz obalu rijeke i odolijevao je 
bujici nadirućih neprijatelja dok nije dopao teških rana, te su ga na 
nosilima iznijeli iz boja. A kad se to isto dogodi i njegovu drugu u vlasti 
Lukreciju, malodušnost obuze Rimljane, te se pokušavahu bijegom 
spasiti u grad. Neprijatelj se već htio protisnuti drvenim mostom, te 
Rimu zaprijeti pogibao da bude na juriš zauzet. Ali prvi se odupre ispred 
drvenog mosta Horacije Koklo,** a s njim dvojica najuglednijih ljudi — 
Herminije i Larcije. Horacije je dobio nadimak Koklo zato što je u ratu 
izgubio jedno oko. Neki, međutim, tvrde da je to bilo zbog tupasta nosa 
koji je bio tako utisnut da ništa nije razdvajalo oči, a obrve su mu se 
slijevale u jedno. Mnoštvo ga je zbog toga htjelo zvati Kiklopom, ali, kako 
im se jezik zaplitao, prevagne u puku ime Koklo. Ovaj je, stojeći pred 

mostom, odbijao neprijatelje sve dok odostrag njegovi drugovi ne razvališe 
most. Tada skoči onako u oružju u rijeku, umakne plivajući premda 
ranjen etruščanskim kopljem u butinu, i iziđe na drugu obalu. Publikola 
se zadivi njegovu junaštvu i predloži da odmah svaki Rimljanin priloži za 
nj onoliko hrane koliko treba čovjeku za jedan dan a poslije da mu još 
dadu toliko zemlje koliko sam opluži u jeđan dan. Osim toga postave mu 
kip od mjedi u Vulkanovu hramu da mu ta počast bude utjehom za 
hromost od rane.? 


17. Kako je Porsena pritješnjavao grad, glad je napala Rimljane,“ i 
druga etruščanska vojska istovremeno provali u zemlju. Publikola, treći 
put konzul, držao je da Porseni treba odolijevati mirujući i čuvajući grad. 
Ali protiv one druge vojske Etruščana provali iz grada, pobije se s njima 
i posmiče ih pet tisuća. 

Pripovijest o Muciju spominju mnogi i na razne načine, a mi treba 
da je ispripovjedimo onako kako je najvjerodostojnija.“ Bio je to čovjek 
obdaren svakom vrlinom, a najizvrsniji u ratnoj vještini. Smišljajući o 
tome kako će pogubiti Porsenu, uvuče se u njegov tabor noseći etruščan- 
sku odjeću i govoreći njihovim jezikom. Zaobiđe povišeno mjesto gdje je 
sjedio kralj, pa kako ga nije dobro poznavao, a bojeći se pitati za nj, trgne 
mač i ubije onoga za koga je pomislio da je između ljudi koji su sjedili 
zajedno najvjerojatnije kralj. Uhvaćen zbog toga, bio je ispitivan; kako je 
baš Porseni, koji je imao žrtvovati, bila donesena neka žeravnica u kojoj 
je gorjela vatra, nadnese Mucije desnu ruku nad plamen. Meso se pržilo, 
4 on stajao, te neustrašiva i hladna lica giedao u Porsenu dok ga kralj u 
čudu ne pusti, pruži mu s uzvisine mač i vrati mu ga; a on posegne 
ljevicom i primi ga. I zato kažu da je dobio nadimak Scevola, što znači 
Ljevak. Tad reče da je nadvladao strah pred Porsenom, ali je podlegao 
njegovoj plemenitosti, te mu od srca rado otkriva ono što pod silu ne bi 
nikad odao. »Trista je«, reče »Rimljana odlučilo isto što i ja, te se vrzu 
tvojim taborom i vrebaju priliku; ja se, na koga je prvoga pao ždrijeb i 
poduhvatio sam se djela, ne ljutim na sudbinu što sam promašio čovjeka 
plemenita i takva da mu prije dolikuje da bude prijatelj nego neprijatelj 
Rimljanima«. Čuvši to, Porsena povjeruje i bi skloniji nagodbi ne toliko, 
čini mi se, iz straha od one tri stotine, koliko zadivljen i začuđen ponosom 
i hrabrošću Rimljana. 

Za toga čovjeka Mucija, kome svi složno daju nadimak Scevola, tvrdi 
Atenodor,“ sin Sanđdonov, u spisu posvećenu Oktaviji, sestri Augusta 
Cezara, da mu je nadimak bio Postum.?? 


18. Kako je sam Publikola doista smatrao da Porsena nije gradu 
toliko opasan kao neprijatelj koliko vrijedan kao prijatelj i saveznik, nije 
se sustezao da se podvrgne Porseninoj presudi u sporu s Tarkvinijem, 
nego je više puta smjelo izazivao Tarkvinija na to uzdajući se da će 
dokazati da je Tarkvinije najveći zlotvor od sviju ljudi i da je s pravom 
zbačen s vlasti. A kad Tarkvinije odgovori osorno da ne prima nikakva 
suca a ponajmanje Porsenu ako ovaj kao saveznik prevrće vjerom, 
Porsena, razljutivši se i prozrevši ga, a jer je i sin njegov Arunt molio i 

zauzimao se za Rimljane, čini kraj ratu: Rimljani će se povući iz onoga 
kraja što su ga otrgli od etruščanske zemlje i vratiti zarobljenike, a dobit 
će natrag prebjege. Pod tim uvjetima dadu Rimljani kao taoce deset 
mladića iz aristokratskih obitelji i isto toliko djevojaka, jedna od kojih 
bijaše i Publikolina kći Valerija. 


19. Dok se to zbivalo, a Porsena se već okanio svake bojne priprave 
zbog zadane riječi, siđu te rimske djevojke na kupanje onamo gdje je 
obala činila uvalu u rijeci, pa je voda bila potpuno mirna i bez valova. A 
kad su vidjele da nema nikakve straže i da nitko ne prolazi niti plovi preko 
rijeke, obuze ih želja da uteku plivajući unatoč jakoj struji i dubokim 
virovima. Neki kažu da je jedna, po imenu Klelija, na konju prevalila put 
potičući i sokoleći one koje su plivale. Kad su se spasile i došle Publikoli, 
on se nije zadivio niti ih je ljubezno dočekao, nego se namrgodio jer će se 
činiti da slabije drži vjeru od Porsene, a smionost će djevojačka biti uzrok 
rimskoj sramoti. Zato pohvatavši ih, posla ih natrag Porseni. Doznavši za 
to unaprijed, Tarkvinije i njegovi ljudi postaviše zasjedu te kod prijelaza 
napadoše one što su vodili djevojke jer su bili brojniji od njih. Dok su se 
napadnuti ipak branili, Publikolina kći Valerija jurnu posred boraca pa 
uteče, a trojica slugu probiju se zajedno s njom te je spasiše. Kako su, 
međutim, ostale, izmiješane s borcima, bile u opasnu položaju, sin 
Porsenin Arunt, doznavši za to, hitro požuri u pomoć, neprijatelje natjera 
u bijeg, a Rimljane izbavi. 

Kad je Porsena ugledao natrag dopremljene djevojke, stane istraživati 
koja je bila začetnica bijega i nagovorila ostale. Čuvši ime Klelijino, 
pogleda je blaga i prijazna lica pa zapovjedi da mu dovedu jednoga 
kraljevskoga konja, sjajno opremljena, i daruje joj ga. To uzimaju za 
dokaz oni koji tvrde da je samo Klelija na konju prešla rijeku. Drugi pak 
to ne prihvaćaju, nego tvrde da je Etruščanin počastio njezinu muževnu 
hrabrost. Tko ide Svetom cestom na Palatin, ondje stoji njezin kip na 
konju premda neki vele da kip nije Klelijin nego Valerijin.?? 

Pomirivši se s Rimljanima, Porsena pruži građu mnogo dokaza svoga 
veledušja a napose zapovjedi Etruščanima da ponesu sazno oružje a drugo 
ništa te da ostave tabor prepun hrane i svakojake opskrbe što sve predađe 
Rimljanima. Zato još i u naše dane oni koji prodaju javna dobra oglašuju 
najprije Porsenine stvari čuvajući trajnu počast čovjeku kao spomen za 
zahvalnost prema njemu. A stajao je do vijećnice i njegov mjedeni kip 
priproste i starinske izradbe.“ 


20. Kad su poslije toga u zemlju provalili Sabinjani, konzulom je bio 
izabran Publikolin brat Marko Valerije i Postumije Tubert. Koristeći se 
u najzamašnijim stvarima savjetom i pomoći Publikole, Marko pobijedi u 
dvije velike bitke u drugoj od kojih ne izgubi nijednoga Rimljanina, a 
uništi trinaest tisuća neprijatelja." Uz trijumf pripade mu i počast da mu 
se na javni trošak sagradi kuća na Palatinu. I dok se vrata drugih kuća 
tada otvarahu unutra u vestibul, samo su u njegovu domu postavili 
vanjska vrata tako da su se otvarala napolje zato da bi, podjeljivanjem te 
povlastice, neprekidno primao uz to i javnu počast. 

Kažu da su ranije takve bile sve grčke kuće zaključujući po 
komedijama u kojima oni koji kane izići iz kuće bučno lupaju na 
unutrašnju stranu svojih vrata da bi upozorili prolaznike ili one koji stoje 
pred njima i da ih ne zahvate vrata otvarana na ulicu. 


21. Dogodine je Publikola opet bio konzulom po četvrti put; a 
očekivao se rat sa združenim Sabinjanima i Latinima.* Istovremeno neka 
vrst praznovjerna straha obuze grad: sve su, naime, trudne žene pobaci- 
vale i svi su porodi bili preuranjeni. Stoga Publikola po uputi iz 
sibilinskih knjiga“ umilostivi žrtvama Plutona i na preporuku iz Pita“ 
obnovi neke igre, te tako ohrabri grad pouzdanjem u božanstvo, a onda 
obrati pažnju na pogibelji koje su prijetile od ljudi. Jer velikima su se 
činile pripreme i savez neprijatelja. 

Bio je među Sabinjanima Apije Klaus,* čovjek utjecajan novcem i 
snagom tijela ugledan u borbi, ali najviše istaknut zahvaljujući glasu o 
njegovoj vrlini i rječitosti. Ali ne izbježe onome što zadesi sve velike ljude, 
te su mu zavidjeli; i kad je nastojao spriječiti rat, zavidnicima pruži 
priliku da ga optuže da hoće uvećati snagu Rimljana s ciljem da uspostavi 
svoju tiranidu i porobi domovinu. Kad je opazio da te riječi mnoštvo rado 
sluša i da ga napadaju zagovornici rata i vojevanja, uplašio se ishoda, ali, 
kako je oko sebe imao širok i moćan krug prijatelja i rođaka koji su ga 
branili, nastavio je sa svojim otporom. I to dovede do otezanja i odgađanja 
rata kod Sabinjana. 

Publikola, dakle, trudeći se ne samo da sve dozna o tome, nego i 
potičući i podjarujući oporbu, imao je prikladne ljude koji su Klausu od 
njega ovako poručivali: »Publikola misli da se ti kao valjan i pošten čovjek 
ne smiješ ni za kakvo zlo osvećivati svojim sugrađanima makar trpio 
krivicu. Ali ako se hoćeš radi svoga spasa preseliti i ukloniti mržnji, on 
će te primiti uz javne i privatne počasti kako priliči tvojoj vrlini i sjaju 
Rima.« O tom je Klaus mnogo puta razmišljao i činilo mu se da je to u 
onoj nevolji najbolje. Pozivao je i prijatelje a oni su podjednako nagovarali 
mnoge druge. Tako digne pet tisuća porodica sa ženama i djecom, 
najmanje buntovan dio sabinskoga naroda i odan tihome i mirnome 
životu, pa ih povede u Rim. Publikola je to unaprijed znao pa ih je 
prijazno i srdačno dočekao i podijelio im sva građanska prava. Porodice 
došljaka odmah je izmiješao s građanima, svakoj dodijelio dva jutra 
zemlje uz rijeku Anion, a Klausu dade dvadeset i pet jutara i unese ga u 
popis senatora. To je njemu bio početak političkog djelovanja, a kako je 
u tome pokazao razbora, popne se do najvišega dostojanstva, zadobije 
veliku moć i utemelji rod koji nije ni od kojega u Rimu lošiji, rod 
Klaudijevaca. 


22. Rascjep među Sabinjanima bi riješen seobom tih ljudi, ali pučki 
vođe nisu im dali da se smire. Jadikovali su da će Klaus kao bjegunac i 
neprijatelj izvršiti ono na što ih kod kuće nije mogao nagovoriti, naime 
da Rimljani ne buđu kažnjeni za počinjena nasilja. Dignu se, stoga, i s 
velikom se vojskom utabore kod Fidene. Postave zasjedu od dvije tisuće 
teško naoružanih pješaka u guštari pred Rimom, u dubokoj drazi. 

Namjeravali su u zoru poslati nekolicinu konjanika da naočigled pljačkaju 
zemlju, a rekoše im da, kad se god primaknu gradu, uzmiču dok 
neprijatelji ne nalete na zasjedu. To još istoga dana dozna Publikola od 
prebjega, pa brzo udesi sve prema tome i porazdijeli vojsku. Njegov zet 
Postumije Balbo iziđe s tri tisuće teško naoružanih pješaka još uvečer, 
zaposjedne vrhunce brežuljaka pod kojima su Sabinjani vrebali u zasjedi, 
te ih je držao na oku. Drugu u službi, konzulu Lukreciju, koji je vodio 
lako naoružanu i najhrabriju momčad u gradu, naloži neka udari na one 
konjanike kad stanu plijeniti, a on će s ostalom vojskom unackolo zaobići 
neprijatelje. Igrom slučaja ujutru se spustila gusta magla. Tada Postumije 
s vikom udari na zasjedu s visova. I Lukrecije pusti svoju momčad protiv 
sabinske konjice, a Publikola napadne neprijateljski tabor. Svuda su 
stradale i ginule sabinske čete. A one, što se ondje nisu ni branili nego 
bježali, Rimljani odmah poubijaju. Jer upravo nade što su ih jedni 
polagali u druge bile su im prava propast. Kako su jedni mislili da su 
drugi sigurni, nije im bilo ni na pameti da se bore i ustraju, nego jedni 
nagnuše trčati iz utvrđena tabora k zasjedi, a ovi drugi opet k onima u 
tabor, pa tako one ka kojima su bježali susretoše kako i sami bježe, a one 
od kojih se nadahu pomoći susretoše i same potrebne pomoći. Što nisu 
izginuli svi Sabinjani nego se nekolicina spasila zasluga je obližnjega grada 
Fidene,“ koji je osobito bio utočište onima koji su umakli iz tabora kad 
su ga Rimljani zauzimali. A svi koji se ne dohvatiše Fidene zaglaviše ili 
ih žive odvedoše kao zarobljenike. 


23. Taj su uspjeh Rimljani, premda su obično sva velika djela 
pripisivali božanstvu, držali samo djelom svoga vojskovođe. I prvo što se 
moglo čuti od ljudi koji su bili u boju bilo je da im je Publikola neprijatelje 
kao da su hromi i slijepi, gotovo vezani, predao da ih mačem pokolju. A 
narod se veoma obogati plijenom i sužnjevima. 

Ali Publikola, odmah pošto je proslavio trijumf i predao grad 
konzulima koji su bili izabrani poslije njega, umrije usavršivši svoj život, 
koliko to mogu ljudi, svime što se smatra lijepim i dobrim. A narod, kao 
da mu nije za života po zasluzi iskazao počast, nego mu još duguje svu 
zahvalnost, odluči da mu tijelo bude pokopano na državni trošak i da 
svatko priloži njemu na čast po četvrtinu asa, 5% T žene su se same za sebe 
dogovorile i prožalile godinu dana za njim, a žalovanje im je bilo 
dostojanstveno i zavisti vrijedno." Ukopan je po zaključku građana 
unutar grada“? do mjesta zvana Velije i sva je njegova porodica dobila 
pravo ukopa na tome mjestu. Sada se, međutim, ondje ne pokapa nitko 
od njegova roda, nego ponesu onamo mrtvaca, ondje ga polože pa netko 
uzme goruću zublju i primakne je a zatim odmakne, potvrđujući tim 
činom da je porodici ondje slobodan ukop, ali da odustaje od te 
povlastice, i zatim mrtvaca odnose. 


Bilješke 


! ime znači »narodni prijatelj«; vidi kraj 10. glave. 

? Rimskog Romula i sabinskog Tacija. 

3 Vidi Livije 1, 58 i dalje i 2, 2, 11. 

* Vidi Livije 1, 60, 4. 

5 Vidi Livije 2, 3, 5. 

5 Vidi Livije 2, 4, 3. 

"Brutus na latinskome znači »glup, tupoglav«, a Brut se pretvarao da je takav da spasi 
glavu od Tarkvinija Oholog, zadnjega rimskoga kralja. 

# Vitelijevaca, prema Liviju 2, 4, 5. 

* Vindicije je stvar izložio konzulima, prema Liviju 2, 4, 6. 

1% Da ih zadave. 

! Da ih spase smrtne kazne. 

2? Vidi i Livijev prikaz u 2, 5, 5-9. 

5 Lat. curia, otprilike »bratstvo«, jeđan od tridesetak odjela na koje su bili podijeljeni 
rimski građani u najstarije doba. 

“4 Apije Klaudije Ceko (Slijepi), cenzor 312, sagradio vodovod i Apijevu cestu od Rima do 
Kapue. 

15 Vidi Livije 2, 5, 10. 

5 Martu. 

! Žvali su ga Tiberinskim otokom ; veličina mu je bila oko 300 m u dužinu a 85 m u širinu. 
S gradom su ga spajala dva mosta. Na njemu su štovali boga liječništva Eskulapa (grčkog 
Asklepija). 

18 Vidi Livije 2, 5, 1-4. 

! Stanovnici Veja i Tarkvinija, prema Liviju 2, 6, 4 i dalje. 

* Između grada Veja i rijeke Tibera. 

2 Prema Liviju 2, 7, 1, Etruščani su se prestravljeni povukli. 

? Silvan, prema Liviju 2, 7, 2. 

8 Grci su, prema predaji, prvi put besjedili u počast palima poslije bitke na Maratonu 
490. god., a to je bilo kratko vrijeme prije Bruta. 

% Povjesničar i retor iz 4. stoljeća, iz Lampsaka, mnogim anegdotama povezan s Filipom i 
Aleksandrom Makedonskim (Velikim). 

5 Pratila su ga 24 liktora, dvostruko veći broj nego što ih je inače bilo uz konzula, jer je 
on sada poslije Brutove smrti bio jedini konzul. Kao simbol vlasti, liktori su pred 
najvišim upravnim i vojnim dostojanstvenicima nosili svežnjeve prutića sa sjekiricom u 
sredini (lat. fasces). 

% Predio na brežuljku Palaciju. 

? Od lat. vincere »pobijediti« i potiri »domeći se«, To je nadimak božice pobjede čiji je hram 
stajao u podnožju Velije (Livije 2, 7, 12). Prema Liviju, Valerije je zidao kuću na Veliji, 
ali da utiša narodnu zavist, dao je snijeti građevni materijal u podnožje brežuljka i 
sagradio kuću ondje. 

% Od patricija. 

2 Obol je najmanja grčka jedinica za novac i težinu. Težio je 0,73 g srebra. - Najveća 
jedinica, talent, imala je 60 mina, i mina 100 drahmi a 1 drahma 6 obola. Dakle, talent 
je irhao 36.000 obola. Zlato je vrijedilo oko 10 do 12 puta više od srebra. 

% Pekulij nije bio neposredno obuhvaćen očevinom; bila su to, na primjer, manja sredstva 
što su ih mogli nakupljati robovi da se otkupe. Naziv dolazi od pecus, »stoka«, 

31 Suilije od sus, »svinja«, a Bubulko od Bos, »govedo«. 

* Vidi Kamilo 2. 

% Vidi bilj. 25. i Livije 2, 8, 1-4. Kad su oba konzula bila u gradu, mijenjali su se svaki 
mjesec u službi, a onaj koji je vršio službu imao je fasce. 

4 Grad u južnoj Italiji, danas Isola Farnese. 

#5 Septembarske su ide 13. rujna, a metagitnion je drugi mjesec atičkoga kalendara (druga 
polovica kolovoza i prva rujna). 

* Vidi Livije 2, 8, 6—8. 

#? God. 83. za borbi između Sule i ostataka Marijeve stranke. 

# God. 69. pr. n. e. 

* God. 69. n. e. poslije smrti cara Nerona. 

“% God. 79, n.e. 

“I God. 80. n. €. 

* Vladao od 81. do 96. 

+ Rimska funta (libra) težila je 327,36 g. Ovdje: 13.100 kg srebra. 

% Po jednoj procjeni talent je vrijedio 250 engleskih funti ili 1200 američkih dolara kupovne 
vrijednosti oko 1914. godine; danas oko 3009 američkih dolara. 

4 Pentelik je gora i općina sjeveroistočno od Atene, na glasu po mramoru. Ranije mu je 
ime bilo Briles. 

€ Grčki komediograf i iz Sirakuze u 6/5. st. Uveo je sicilsku narodnu lakrdiju u umjetničku 
književnost i dotjerao je, Sačuvani samo fragmenti. 


s Prijevod X. Raca. 

* Po mitu, frigijski je kralj Mida poželio da sve čega se dotakne postane zlato i Dionis mu 
ispuni želju. Kad je gotovo umro od gladi i žeđi, pokajao se. 

* Grad u Etruriji, danas Chiusi. 

** Kralju. 

*t Vidi Livije 2, 9. 

*? Horacijev podvig mnogo dramatičnije pripovijeda Livije (2, 10). 

* Rimski bog vatre i kovaštva Vulkan, grčki Hefest, također je bio hrom. 

54 Vidi Livije 2, 12, 1. 

5 Plutarhova je verzija mnogo manje koherentna i dramatična od Livijeve (2, 12). 

** Prema Liviju (2, 13, 1-5), Mucijeve su riječi tako prestravile Porsenu da je Rimljanima 
predložio mir. 

“ Stoički filozof iz Tarsa u 1. st. pr. n. e. Bio je pozvan u Rim da bude učitelj Oktavijanu 
Augustu koji ga je kasnije uzeo i za odgojitelja svom pastorku Tiberiju. 

5 U grč. Opsigonos, kako Plutarh prevodi rimsko ime Postumus, »Kasno rođeni«. August 
Cezar je Oktavijan August. 

* Prema Liviju (2, 13, 6-11) koji daje drukčiju verziju te epizode s Klelijom, djevojke je 
Mucijev primjer potakao na hrabrost, u spomen čega su Rimljani na najvišoj točki Svete 
ceste (Via Sacra) postavili kip djevojke na konju. 

* Vidi Livije 2, 14, 1-4. 

*# Vidi Livije 2, 16, 1. 

€# Livije vrio kratko prikazuje taj rat (2, 16, 2-6). 

€ U sibilinskim knjigama, nazvanima po proročici Sibili, bila su sabrana proročanstva; 
upotrebljavane su u Grčkoj već u arhajsko doba. Rimljani su preuzeli jednu takvu zbirku 
u gradu Kumi, najstarijoj grčkoj naseobini u Italiji. Zbirka je sadržavala žrtvene i 
obredne propise kojima se može osigurati zaštita nekih božanstava kao ovdje boga 
podzemlja Plutona (grč. Had). 

* Delfa. Poruka je bila od Apolona. 

€ Prema Liviju, to je sabinska verzija imena Apije Klaudije. 

* Rimski iugerum imao je 240 m u dužinu i 120 u širinu, tj. iznosio je 1/4 hektara. 

€ U Laciju. 

# As je kovani bakreni novac od 1 funte (327,36 g). 

# »Sljedeće godine, za konzula Agripe Menema i Publija Postumija, Publije Valerije umrije 
po općem priznanju Rimljana najuglednijih u umijeću rata i u miru na vrhuncu svoje 

slave, ali tako siromašan da nije bilo sredstava za njegov pogreb. Stoga bi pokopan na 
javni trošak i žene su žalile za njime kao za Brutom« (Livije 2, 16, 7). 

" Zakoni dvanaest ploča (iz god. 450/449) zabranjivali su pokapanja unutar grada. Možda 
su time samo sankcionirali stariji običaj. 


Usporedba Solona i Publikole 


1. Zar nema neke osobitosti u toj usporedbi? Nije li u njoj nešto što 
nikako ne postoji u drugima koje sam sastavio, naime da je ovaj 
oponašalac onoga, a onaj njemu svjedok ? Gledaj kako se one riječi što ih 
je Solon izrekao Krezu o sreći većma dadu primijeniti na Publikolu nego 
na Tela! Tel, za koga je Solon rekao da je zbog sreće, vrline i dobre djece 
bio najsretniji čovjek, niti se sam spominje kao valjan čovjek u Solonovim 
pjesmama, niti su mu izišli na glas sinovi, niti kakva služba. A Publikola 
je za života bio u Rimljana prvi po utjecaju i slavi zbog vrline, a poslije 
njegove smrti još se u naše vrijeme broje Publikole, Mesale i Valeriji 
među najuglednije rodove i porodice. Šest stotina godina izvode oni slavu 
svoga plemenitog roda od njega. Tel se kao junak borio u bojnom redu i 
od neprijateljskog oružja poginuo; Publikola je, međutim, svoje neprijate- 
lje poubijao, što je bolja sudbina od smrti, a pošto je domovinu vidio kao 
pobjednicu zahvaljujući njegovoj upravi i zapovjedništvu u ratu, stigla ga 
je u časti i slavi smrt kakvu je Solon držao vrijednom zavisti i sretnom. 
Pa još i ono što je Solon u prepirci o duljini života rekao Mimnermu:? 


Oh, bez suza ne prošla smrt, već dragima gruđi, 
Kada izdahnem ja, stezalo jecanje, bol, 


čini Publikolu sretnim čovjekom. Njegova smrt ne izmami samo prijate- 
ljima i najbližoj okolini nego i svemu gradu, tisućama i tisućama ljudi, 
suze, čežnju i žalost za njim. Žene Rimljanke, kad su ga izgubile, žalile 
su za njim kao za sinom, bratom ili rođenim ocem. 

»Blaga imati želim«, kaže Solon »al? krivdom ga steći ne želim«,* jer 
će slijediti kazna; a Publikola nije nepošteno stekao bogatstvo, štoviše, on 
ga je časno trošio čineći dobro potrebnima. Stoga, ako je Solon od sviju 
najmudriji, Publikola je najsretniji. Jer što je prvi sebi želio kao najveće 
i najljepše dobro, to je Publikoli uspjelo steći, uživati i do kraja očuvati. 


2. Tako je Solon uzveličao slavu Publikolinu, a on opet Solonovu. 
Učinio ga je najljepšim uzorom u upravljanju državom za onoga koji 
uvodi red u demokraciju; oduzeo je vlasti* nadutost i učinio ju je svima 
prijaznom i blagom, a poslužio se mnogim Solonovim zakonima. Jer i 
narodu je dao vlast da postavlja svoje glavare, a tuženicima pravo priziva 
na skupštinu kao Solon na porotu. Nije uredio drugo vijeće kao Solon, 
nego je ono koje je postojalo gotovo udvostručio. I uvođenje kyestora za 
upravljanje financijama došlo je zato da bi konzul, ako je pošten, imao 

vremena za važnije poslove, a ako je nevaljao, da ne bi našao još više 
prigode da čini nepravdu, što bi mogao kad bi raspolagao i vlašću i 
novčanim sredstvima. A mržnja na tiranidu bila je još jača u Publikole. 
Ako bi tko pokušao da se domogne tiranske vlasti, Solon određuje za nj 
kaznu na sudu, a ovaj dopušta ubiti ga i prije sudske osude. Solon se s 
punim pravom diči da su mu prilike dale mogućnost da bude tiraninom, 
a građani ga nimalo nevoljko primali, ali je on odbio. Isto je tako dika 
Publikoli što je primio tiransku vlast, a preinačio je u demokratsku i nije 
se poslužio prerogativima kojima se mogao poslužiti. I čini se da je Solon 
prvi opazio da narod i 


onda za vođama svojim najbolje slijedi, 
Odveć kad nije on slobodan ni skučen baš. 


3. Osobita je zasluga Solonova oprost dugova, čime je osobito 
učvrstio slobodu građana. Jer nema nikakve koristi od zakona ako daju 
ravnopravnost koju sirotinji dugovi otimaju; nego upravo ondje gdje se 
čini da ljudi uživaju najviše slobode najvećma robuju bogatima jer u 
sudovima, pred oblastima i u javnim govorima oni vrše njihove zapovijedi 
i u njihovoj su službi. A još je od toga najvažnije što iza svakoga dokinuća 
dugova slijedi razdor u državi, a samo se Solon zgodno poslužio tim neke 
vrste lijekom smionim ali moćnim i učinio kraj građanskome razdoru koji 
je već buknuo, svlađavši svojom vrlinom i osobnim ugledom nepopular- 
nost i omraženost iog čina. 

Po cjelokupnom političkom djelovanju po svom je početku sjajniji 
Solon: poveo je druge, a sam nije pošao ni za kime. Sam je, a bez drugih, 
izradio većinu svojih političkih mjera, i najznačajnije od njih. Ali prema 
završetku onaj je drugi sretan i dostojan zavisti. Solonov je, naime, ustav 
sam Solon vidio oboren, a Publikolin se poredak u građu očuvao do 
građanskih ratova. Čim je Solon dao zakone, ostavio ih je zapisane na 
drvenim pločama i bez ikakva branitelja pa odmah otišao iz Atene. A 
Publikola je ostao, vladao, upravljao gradom pa tako učvrstio i osigurao 
usiav. Osim toga, onome nije uspjelo spriječiti Pizistrata, premda je vidio 
što smjera, nego je podlegao njegovoj tiranidi koja se podizala. A 
Publikola je kraljevstvo, koje je jačalo mnoge godine i bilo moćno, oborio 
i uništio. Pokazao je istu vrlinu i jednaku volju kao Solon, ali je svojoj 
vrlini dodao dobru sreću i djelotvornu energiju. 


4. Što se tiče ratnih uspjeha, ni onu vojnu protiv Megarana, kako 
smo mi ispripovijedali, Soionu ne priznaje Platejanin Daimah.* A Publi- 
kola je osobno kao vojnik i kao vojskovođa uspješno završio najveće 
bojeve. Pa još i u političkom radu onaj se poslužio nekim djetinjastim 
načinom i, napravivši se ludim, izašao da govori o Salamini. A ovaj se bez 
oklijevanja bacio u najveću opasnost ustavši protiv Tarkvinijevaca i 
otkrivši njihovo izdajstvo; što su zlotvori bili kažnjeni i nisu umakli, 
najviše je njegova zasluga, te nije samo tirane same izbacio iz grada, nego 
im je i svaku nadu podrezao. Tako je u okolnostima gdje je bilo borbe, 
žestine i opiranja istupio snažno i krepko, a još se boljim iskazao ondje 
gdje je trebalo miroljubiva ophođenja i blaga uvjeravanja. Porsenu, 


180 USPOREDNI ŽIVOTOPISI 


čovjeka nepredobitna i strašna, vješto je pridobio i učinio ga prijateljem. 
Ali opet, reći će sađa netko da je Solon Atenjanima povratio Salaminu 
koju su već napustili, a Publikola je prepustio zemlju što su je Rimljani 
bili stekli. No djela treba da procjenjujemo prema ondašnjim prilikama 
jer državnik, vješt postupiti u svakoj prilici na najprihvatljiviji način, 
žrtvuje često puta nešto, a cjelinu očuva, i malo pusti, a više dobije. Tako 
je i taj čovjek onda pustio tuđu zemlju, a spasio svoju, pa onima koji su 
držali da je velik uspjeh samo očuvati grad pribavio još tabor podsjedača. 
Time što je neprijatelja učinio sucem i pobijedio u parnici dobio je povrh 
toga toliko koliko bi Rimljani rado bili dali za pobjedu, Jer Porsena nije 
samo učinio kraj ratu, nego im je također ostavio ratnu spremu zbog 
povjerenja u njihovu vrlinu i čestitost koju mu je konzul ulio svojim 
primjerom. 


! Grčki pjesnik elegija, Solonov suvremenik (koncem 7. st. pr. n. €.). Prije K. Raca. 
2 Vidi Solon 2. 

* Konzujskoj. 

* Prijevod prema K. Racu. 

5 Grčki povjesničar i putopisac iz 3. st. pr. n. e. 


TEMISTOKLO 


(oko 524 — oko 459. pr. n. €.) 


1. Odviše mutno porijeklo nije pogodovalo Temistoklovu' stjecanju 
slave. Potekao je, naime, od oca Neokla, ne baš odviše ugledna čovjeka 
u Ateni, iz frearijske općine i pripadnika leontidskog plemena; a po majci 
nije bio zakonit,“ kako govore ovi stihovi: 


Ja sam Abrotonon, Tračanka rodom, ali se dičim: 
Veljeg Helenima ja rodih Temistokla,? 


Fanija; međutim, piše da Temistoklova mati nije bila Tračanka već 
Karanka i da joj ime nije bilo Abrotonon nego Euterpa. A Neant čak 
dodaje ime njezina zavičaja u Kariji - Halikarnasa. 

To i jest razlog što nezakonita djeca zalaze u Kinosarg (a to je 
vježbalište izvan gradskih vrata, posvećeno Herklu, jer ni on nije bio 
među bogovima pravi bog, već je bio nezakonita roda budući da mu je 
mati bila smrtna žena),* pa Temistoklo nastojaše nagovoriti neke mladiće 
zakonita porijekla da idu u Kinosarg i da vježbaju s njime; uspjevši u 
tome, čini se da je na lukav način uklonio razliku između zakonito i 
nezakonito rođene djece. 

No očevidno je da je bio povezan s rodom Likomovića;* jer kad su 
barbari“ u općini Fliji spalili hram koji je bio zajedničko svetište 
Likomovića, on ga je, kako izvješćuje Simonid,' na svoj trošak dao 
obnoviti i ukrasiti slikama. 


2. Općenito se priznaje da je još kao dječak bio pun žestine i po 
prirodi bistar, a po svom je opredjeljenju naginjao velikim pothvatima i 
političkom djelovanju. U vrijeme odmora, naime, i dokolice od učenja 
nije se, kao ostali dječaci, igrao niti prepuštao besposlici, nego su ga 
nalazili kako vježba sam za se u sastavljanju nekakvih govora. Ti su govori 
bili optužba ili obrana nekoga od dječaka. Zato mu je njegov učitelj 
običavao govoriti: »Od tebe, sinko, neće biti ništa beznačajno, nego 
svakako nešto veliko, bilo dobro, bilo zlo«. Štoviše, kad se dao na učenje, 
one predmete, koji su smjerali oblikovanju značaja, nekoj ugodi ili 
plemenitu umijeću, izučavao je nemarno i bezvoljno,*-ali one, za koje se 
govorilo da imaju veze s pronicljivošću ili s praktičnom djelatnošću, očito 
je volio više nego što je odgovaralo njegovoj dobi, kao čovjek koji se 
pouzdaje samo u svoju prirođenu darovitost. 

Iz tog je razloga kasnije bio prisiljavan da se od podrugivanja onih 
za koje se činilo da su obrazovani u takozvanim slobodnim i otmjenijim 

naucima brani drskije govoreći da ne zna ugađati liru niti svirati kitaru, 
ali da umije grad malen i neznatan preuzeti.i učiniti ga slavnim i velikim. 
Stesimbrot ipak tvrdi da je Temistoklo bio Anaksagorin učenik i da je 
marljivo studirao pod nadzorom filozofa prirode Melisa, ali pri tome 
griješi u kronologiji. Jer Periklo koji je bio mnogo mlađi od Temistokila, 
bio je taj kome je Meliso bio protivnik u zu Pvjelntvu pri opsadi Sama? 
i koji je bio blizak Anaksagori. 

Stoga bi čovjek radije pristajao uz one koji vele da je Temistoklo bio 
učenik Frearijca Mnesifila, čovjeka koji niti je bio učitelj govorništva, niti 
jedan od takozvanih filozofa prirode, nego se bavio onim što se tada 
nazivalo mudrošću, a bila je to uistinu vještina u politici i praktična 
umješnost. To je učenje Mnesifil preuzeo i dalje prenosio poput učenja 
neke škole, koje potječe u neprekinutoj predaji od Solona. Kasnije su oni 
poslije njega tu mudrost pomiješali s odvjetničkom vještinom i, pošto su 
vježbanje od praktičnog rada prenijeli na govor, prozvaše ih sofistima. 
Tom je, dakle, čovjeku Temistoklo bio učenikom u samome početku 
svoga javnog djelovanja. 

U prvim je uzletima svoje mladosti, međutim, bio neujednačen i 
nepostojan, jer se prepuštao samo svojoj naravi koja je bez razmišljanja i 
susprezanja izazivala velike obrate u njegovu stremljenju čas za ovim a čas 
za tome suprotnim i često se dala zavesti na gore, kao što je kasnije sam 
priznavao govoreći da od najbješnje ždrebadi postaju izvrsni konji kad 
samo dobiju pravu izobrazbu i biranje. A što neki tome dodaju izmišljajući 
priče da ga se otac odrekao i da mu je majka sama sebi oduzela život 
rastužena lišenjem građanskih prava koje je zadesilo njezina sina, čini se 
da je zlonamjerna neistina; baš obrnuto, ima ih koji kažu da mu je otac, 
odvraćajući ga od bavljenja državnim poslovima, pokazivao na morskoj 

obali stare troveslarke, odbačene i zanemarene, pripominjući da se 1 
mnoštvo jednako odnosi prema narodnim vođama kad mu postanu 
beskorisni. 


3. Čini se ipak da su brzo i dok je još bio u žaru mladenačke žestine 
Temistokla zaokupili politički poslovi; njime je snažno zavladala težnja 
za slavom. Stoga se od sama početka, u želji da bude prvi, smiono 
suprotstavljao neprijateljstvu ljudi koji su posjedovali moć i prvenstvo u 
gradu a osobito Lisimahovu sinu Aristidu, koji je uvijek išao suprotnim 
smjerom od njega. Pa ipak, čini se da je njegovo neprijateljstvo prema 
tome čovjeku imalo sasvim sitničav povod; pošto se, naime, obojica 
strastveno zaljubiše u lijepog Stesilaja, koji j je bio rodom Kejanin, kako 
je izvijestio filozof Ariston, otada su i u svom javnom djelovanju nastavili 
s takmaštvom. Pa ipak, čini se da je različitost načina življenja i značajeva 
povećala njihove razmirice. Jer Aristid je po prirodi bio staložen i 
aristokratske ćudi, a javnim se poslovima nije bavio radi popularnosti niti 
ugleda, nego zato da ono najbolje postigne promišljenošću i pravičnošću, 
te je bio prisiljen da se često suprotstavlja Temistoklu koji je poticao 
narod na mnoge nove i neobične pothvate, pa se Aristid opirao njegovu 
rastućem utjecaju. 

Ta za Temistokla se pripovijeda da je strastveno čeznuo za slavom i 

da je iz častoljublja toliko žudio za velikim djelima da su ga još kao 
mladića, kad je došlo do bitke s barbarima kod Maratona!" i kad je svima 
bila na ustima Miltijadova umješnost u vođenju vojske, viđali većinom 
zađubljena u vlastite misli, po cijele noći nije spavao i učtivo je izbjegavao 
uobičajene pijanke, a onima, koji su ga zapitkivali čudeći se promjeni 
njegova načina života, odgovarao bi da mu Miltijadova pobjeda ne da 
spavati. Ostali su, naime, poraz barbara kod Maratona držali završetkom 
rata, Temistoklo pak tek početkom većih bojeva za koje je sebe mazao 
uljem poput atleta kao branič čitave Helade i vježbao svoj grad za ono što 
je, zasada još daleko, očekivao da ima doći. 


4. Ponajprije, kako su Atenjani običavali dijeliti između sebe dohotke 
od srebrnih rudnika u Lauriju, on se jedini usudi istupiti pred narodnu 
skupštinu s prijedlogom da se ta dioba napusti i da se tim novcem izgrade 
troveslarke za rat s Eginjanima.!! Taj je, naime, rat bio u to doba 
najznačajniji u Heladi i otočani su mnoštvom svojih brodova gospodarili 
morem. Zato je Temistoklo to lakše proturio svoju zamisao jer sugrađane 
nije plašio Darijem niti Perzijancima — ti su, naime, bili odveć daleko da 
bi izazivali ozbiljan strah svojim mogućim dolaskom — već se za ratne 
pripreme u zgodan čas poslužio njihovom mržnjom i zavišću pred 
Eginjanima. Rezultat je bio da je tim novcem sagrađeno stotinu troveslar- 
ki, koje su stvarno sudjelovale u pomorskome boju protiv Kserksa.!“ 

Otada je Temistoklo svoj grad postupno mamio i usmjeravao prema 
moru smatrajući da svojom pješadijom nisu ravni niti susjedima, dok bi 
snagom svojih brodova Atenjani bili kadri ne samo suzbiti barbare nego 
i Heladom vladati, te je, kako veli Platon,“ od nepokolebljivih teških 
oružanika načinio brodare i pomorce i time navukao na se prijekor da je 
svojim sugrađanima oduzeo koplje i štit i ponizio atenski narod veslačkom 
klupom i veslom. No on je to proveo tek onda kad je nadvladao 
Miltijadovo protivljenje, kako izvješćuje Stesimbrot. 

Da li je on time povrijedio strogost i čistoću društvenog uređenja, 
neka bude prepušteno razmatranju filozofa; ali da je tada Helenima došao 
spas s mora i da su te troveslarke opet podigle grad Atenu, posvjedočio 
je, pored mnogoga drugoga, i sam Kserkso. Iako je, naime, njegova 
vojska ostala neokrnjena, ipak je pobjegao poslije poraza svojih brodova 
smatrajući da Helenima više nije dorastao protivnik, a Mardonija je, kako 
se meni čini, ostavio više zato da Helene spriječi u gonjenju nego da ih 
potčini. 


5. Jedni tvrde da je Temistoklo revno nastojao oko stjecanja novca 
zbog svoje velikodušne izdašnosti; volio je, naime, žrtvene gozbe i 
veličajnost u izdacima za goste, pa mu je za to trebalo mnogo sredstava. 
Drugi mu, naprotiv, predbacuju veliku škrtost i sitničavost tvrđeći da je 
čak prodavao jela koja su mu slali na dar. Kad je od trgovca Difilida 
zatražio ždrijebe a ovaj mu ga nije htio dati, zaprijeti mu da će od njegove 
kuće uskoro napraviti trojanskoga drvenoga konja, a time je nišanio na 
rodbinske tužbe i parnice u koje će zaplesti toga čovjeka s nekim njegovim 
ukućanima. 

Častohlepljem nadvisio je sve tako da je još mlad i neugledan 
molbama privolio svirača kitare Epikla iz Hermione, koji je bio veoma 
tražen kod Atenjana, da kod njega drži svoje vježbe jer je želio postići čast 
da mnogi ljudi traže njegovu kuću i k njemu redovno zalaze. Tako je 
otišao u Olimpiju gdje se s Kimonom nadmetao u gozbama, šatorima i 
drugome sjaju i opremi, ali se to Helenima nije dopadalo. Mislili su, 
naime da Kimonu, čovjeku mladu iz bogate kuće, to treba dopuštati, ali 
je Temistoklu, koji još nije bio poznat, već se, kako se činilo, bez 
dovoljnih sredstava i zasluga nastojao uzdići, to pribavljalo prijekor da je 
razmetljivac. Kao horeg!* pobijedio je na natjecanju tragedija, premda se 
već tada takvo natjecanje njegovalo velikim trudom i revnošću, pa je 
postavio i spomen-ploču o toj pobjedi s natpisom: »Temistoklo Frearijac 
bio je horeg, Frinih pjesnik, a Adimant arhont.« 

Pa ipak, s pukom se dobro slagao tako što je znao napamet ime 
svakoga građanina i tako što se u privatnim pravnim sporovima pokazivao 
kao pouzdan sudac; tako je jednom Simonidu Kejaninu, koji je od njega, 
kad je obavljao dužnost stratega, zatražio nešto što nije bilo pravo, rekao: 
»Niti bi ti bio dobar pjesnik da pjevaš neskladno, niti ja valjan arhont da 
ti činim uslugu mimo zakona.« Drugi je put opet tome Simonidu 
podrugljivo govorio da je besmisleno što kudi Korinćane koji obitavaju u 
veliku gradu, a daje izrađivati svoje portrete premda je tako ružne 
vanjštine. Rastući tako utjecajem i ulazeći narodu u volju, svojom je 
strankom najzad nadvladao i ostrakizmom uklonio Aristida.! 


6. Kad je već Međanin!'* dolazio na Heladu, a Atenjani vijećali o tome 
tko da im bude vrhovni zapovjednik, ostali su se, prepavši se opasnosti, 
svojevoljno odrekli zahtjeva na zapovjedništvo, a samo je Eufemidov sin 
Epidik, koji je bio narodni vođa vješt u rječitosti, ali duha mlitava i 
podmitljiv, težio za tom čašću, te se moglo očekivati da će kod glasanja 
pobijediti. Stoga Temistoklo, pobojavši se da će helenska stvar propasti 
ako vodstvo zapadne njega, novcem otkupi Epidikovo častoljublje. 

Hvale i njegov postupak prema tumaču koji se nalazio među onima 
što ih je kralj poslao da traže zemlje i vode; toga prevodioca dade uhvatiti 
pa ga posebnim zaključkom skupštine pogubi zato što se usudio upotrije- 
biti helenski jezik za naloge barbara. Isto govore i u pogledu njegova 
postupka prema Artmiju iz Zeleje:'“ na prijedlog Temistoklov uniješe ga 
u popis ljudi lišenih građanskih prava zajedno s njegovom djecom i rodom 
zato što je zlato Međana donio među Helene. Ali najveća od njegovih 
zasluga bila je što je helenske unutrašnje razmirice utišao i gradove 
međusobno izmirio nagovorivši ih da zbog vanjskog rata odlože svoja 
uzajamna neprijateljstva. Kažu da se za to zajedno s njime najviše zalagao 
Arkađanin Hilej. 


7. Preuzevši zapovjedništvo, odmah stade nastojati da građane ukrca 
u njihove troveslarke; pokušavao ih je nagovoriti da što dalje od Helade 
morem pođu ususret barbarinu. No tome su se mnogi odupirali, pa zato 
povede brojnu vojsku zajedno s Lakedemonjanima u klanac Tempe'* da 
ondje brane Tesaliju za koju se onda još nije činilo da pristaje uz Međane. 

Ali odande se povukoše neobavljena posla, a Tesalci prijeđoše perzijskom 
kralju i tako je sva zemlja do Beotije bila na strani Perzijanaca. Sad su već 
Atenjani pokazivali već zanimanje za Temistoklov savjet u. pogledu 
bacanja težišta na more i on bi s brodovljem poslan k Artemiziju da 
nadzire morske tjesnace. 

Kad su ondje Heleni zahtijevali da ih vode Euribijad i Lakedemonja- 
ni, a Atenjani, koji su brojnošću brodova nadmašivali sve ostale zajedno, 
nisu htjeli da budu podložni drugima, Temistoklo, spoznavši opasnost, 
sam: prepusti vrhovništvo Euribijadu, a Atenjane stade umirivati obeća- 
njem da će, ako se pokažu valjanim junacima u ratu, učiniti da im se 
Heleni ubuduće dragovoljno pokoravaju. Time je stekao svakako najveću 
zaslugu za spas Helade, a Atenjane osobito proslavio time što su 
neprijatelje nadvisili hrabrošću, a saveznike uviđavnošću. 

Kad se barbarsko brodovlje primaklo Afeti,' prestravi se Euribijad 
mnoštva brodova pred sobom i, doznavši da dvije stotine drugih plovi 
naokolo poviše Skijata, htjede se što brže povući u Heladu da se dohvati 
Peloponeza i zaštiti lađe kopnenom vojskom misleći da je kraljeva sila na 
Imoru posve nepredobitna. Sad se uplaše Eubejani da ih Heleni ne ostave 
na cjedilu, te se potajno dogovarahu s Temistoklom poslavši k njemu 
Pelagonta s mnogo novaca. A on, uzevši novce, kako izvješćuje Herodot, 
dade ih Euribijadu. 

Budući da mu se između sugrađana najviše suprotstavljao Arhitel, 
koji je bio kapetan svete lađe“! i koji je, ne imajući novaca da isplati svoje 
mornare, žurio da otplovi kući, Temistoklo stane još više podjarivati 
njegovu posadu protiv njega tako da mu oni, pojurivši na nj, ugrabiše 
večeru. Tada, kako je Arhitel bio zbog toga potišten i ogorčen, posla mu 
Temistoklo u košarici večeru od kruha i mesa, a odozdo podmetne talenat 
srebra i poruči mu neka sada večera a sutra u zoru neka se pobrine za 
svoju momčad; inače on će ga pred sugrađanima optužiti da je primio 
novac od neprijatelja. U svakom slučaju, to pripovijeda Lezbljanin Fanija. 


8. Bitke s barbarskim brodovima, koje su se tada odigrale u 
tjesnacima, nisu, doduše, donijele odluku za čitav rat, ali su Helenima 
izvanredno poslužile kao iskustvo, jer ih je u toku tih borbi praktična 
provjera poučila da ni veliko mnoštvo brodova, ni nakit i sjaj ukrasnih 
figura na lađama, ni hvalisava vika i barbarske bojne pjesme ne zadaju 
nikakav strah ljudima koji se umiju hvatati u koštac i usuđuju boj 
zametati, nego treba, prezirući takve stvari, kidisati na neprijatelje i, 
srazivši se s njima, boriti se do odluke. Čini se da je to i Pindar veoma 
dobro uočio i zato je o bitki kod Artemizija“ rekao: 


Gdje Atenjana sinci položiše blistavi 
temeljac slobode. 


Jer samopouzdanje je doista temelj pobjede. 

Artemizij je dio Eubeje iznad Hestijeje, morski žal isturen prema 
sjeveru, a upravo nasuprot njemu leži u negdašnjoj Filoktetovoj zemlji 
grad Olizon. U njemu se nalazi mali hram Artemide s nadimkom Istočna, 
oko kojega je posađeno drveće, a naokolo ukopani stupovi od bijela 

kamena; kad se taj kamen rukom otare, pušta od sebe boju i miris 
šafrana. Na jednome od tih stupova bijaše u elegijskim stihovima ispisan 
ovaj natpis: 


Svakoga roda i plemena ljudi iz Azije zemlje 
Sinovi atenski tu, negda na pučini toj, 

Vojujuć pobiše onda kad Međanđ izginu vojska; 
Ovaj staviše znak djevi Artčmidi tad.? 


Na obali pokazuju mjesto usred gusta pijeska gdje se može iz dubine 
kopati crn prah poput pepela, koji kao da je nastao vatrom, i misli da je 
to mjesto na kojem su spalili olupine lađa i poginule. 


9. Kad su, međutim, k Artemiziju glasnici donijeli vijesti o događa- 
jima kod Termopila pa su Heleni doznali da je Leonida pao,.a Kserkso 
. postao gospodar prolaza na kopnu, stadoše uzmicati dublje u Heladu; 
Atenjani su zbog svoje hrabrosti i ponoseći se svojim uspjesima bili na 
kraju, iza sviju. Gdje je god Temistoklo, ploveći duž obale, vidio 
pristaništa i zaklone potrebne neprijateljima, ondje je na kamenove, koje 
je ili slučajno nalazio, ili sam ponamještao oko sidrišta i izvora, dao urezati 
natpise uočljivim slovima zaklinjući Jonjane da prijeđu k njima ako ikako 
mogu, jer su im oni pređi* i jer se za njihovu slobodu izlagahu opasnosti, 
Ali ako to ne mogu, neka u bitkama nanose barbarima štetu i neka među 
njima stvaraju zabunu. Nadao se da će time ili pridobiti Jonjane, ili ih 
dovesti u nepriliku kad postanu barbarima sumnjivi. 

No kad je Kserkso kroz Doridu sa sjevera provalio u Fokidu i 
fočanske gradove ognjem pustošio, nisu im Heleni priskočili u pomoć 
iako su ih Atenjani molili da neprijatelja predusretnu u Beotiji pred 
Atikom kao što su i oni na moru pritekli drugima u pomoć kod 
Artemizija. Kako ih nitko nije slušao, nego su se svi čvrsto držali 
Peloponeza, odlučni bili da skupljaju svu vojsku onkraj Istma i Istam?* 
zidom pregrađivali od mora do mora, zbog ie je izdaje Atenjane 
obuzimala koliko srdžba, toliko i malodušnost i utučenost zato što su 
ostali sami. Nisu, naime, ni pomišljali da se upuštaju u boj s tolikim 
stotinama tisuća, a što je u taj čas jedino bilo nužno, naime da svoj grad 
napuste i da se oslone na brodove, o tome većina nije htjela niti čuti 
govoreći da im ne treba ni takve pobjede, niti znaju za ikakav spas ako 
žrtvuju svetišta bogova i grobove otaca. 


10. Sađa Temistoklo, doista ne znajući kako da mnoštvo pridobije 
ljudskim rasuđivanjem, postavi stroj za dovođenje bogova kao u tragediji“ 
pa poče na njih djelovati nadzemaljskim znamenjima i proroštvima. Kao 
jedno od znamenja uzimao je događaj sa zmijom“ za koju se čini da je u 
one. dane iščezla iz unutrašnjosti svetišta. I žrtvene darove, koji su joj 
svaki dan davani, nađu svećenici netaknute te objave narodu — a 
tumačenje je bilo Temistoklovo — da je boginja njihov grad napustila 
pokazujući im pravi put k moru. Štoviše, nastojao je poznatim proro- 
štvom* privesti narod svojim gledištima govoreći da onaj drveni zid ne 
znači ništa drugo nego njihove brodove, pa zato Apolon Salaminu naziva 

božanskom, a ne strašnom niti kletom, jer će taj otok dati ime veliku i za 
sve Helene sretnu događaju. Kad je najzad prodro sa svojim mišljenjem, 
podnese narodnoj skupštini pismeni prijediog da se njihov grad preporuči 
božici Ateni, zaštitnici grada Atene, a.da se svi za vojničku službu 
sposobni ukrcavaju na troveslarke dok djecu, žene i robove neka svatko 
spasava kako može. Pošto je ovaj prijedlog bio usvojen, većina Atenjana 
skloni djecu i žene u Trezen,* a Trezenjani su ih veoma uslužno primali 
u kuće; zaključiše čak da se oni hrane na državni trošak, da svakome daju 
na dan po dva obola, da djeci bude slobodno odasvud uzimati voće i još 
da se za njih plaćaju učitelji. Taj je pismeni prijedlog podnio Nikagora. 

No kako Atenjani u državnoj biagajni nisu imali novaca, Aristotel 
kaže da je vijeće na Areopagu odredilo osam drahmi svakome koji služi 
kao vojnik i to je bio glavni razlog što su troveslarke bile popunjene, ali 
Klidem i to prikazuje kao Temistoklovo lukavstvo. Kad su, naime, 
Atenjani silazili u Pirej, veli da je nestala Gorgonina glava s božičina kipa; 
i tad je Temistoklo, pretvarajući se da je tražeći i pretražujući sve, nalazio 
među prtljagom mnogo skrivena novca, pa kad je taj bio zaplijenjen, oni 
koji su se ukrcavali na brođove bili su obilno snabdjeveni novcem za 
opskrbu. 

Kako se čitav grad otiskivao na more, u jednih je taj prizor izazivao 
žalost, a u drugih divljenje smjeloj odluci zato što djecu ispraćahu 
drugamo a sami, nedirnuti jadikovanjem i suzama roditelja i njihovim 
zagrljajima, prelažahu na otok Salaminu. Osim toga, mnogi koji su bili 
zbog starosti ostavljani izazivali su sućut; a bilo je veoma dirljivo i 
ganutljivo gledati i pitome domaće životinje kako uz čeznutljiv cvilež trče 
za svojim gospodarima koji su ulazili u brodove. Tako izvješćuju da se 
pas Periklova oca Ksantipa nikako nije mogao od njega rastati, nego je 
skočio u more i, plivajući kraj njegove troveslarke, izašao na Salaminu, 
gdje je od iscrpljenosti odmah uginuo. Kažu da je mjesto što ga još danas 
pokazuju kao Pasji humak njegov grob. 


11. To su bili doista veliki uspjesi Temistoklovi, ali još više to što je, 
opazivši da njegovi sugrađani čeznu za Aristidom i boje se da će on iz 
srdžbe prijeći barbarinu i upropastiti helensku stvar — njega je naime, 
Temistoklo u stranačkoj borbi prije rata nadvladao pa prognao ostraki- 
zmom — predložio narodnoj skupštini zaključak da onima koji su bili 
prognani na neko vrijeme bude slobodno đa se vrate i da zajedno s ostalim 
građanima djelom i riječju rade ono što je za Heladu najbolje. 

Kad je Euribijad, koji je zbog ugleda Sparte bio vrhovni zapovjednik 
broda, ali je pred opasnošću bio slabić, htio razviti jedra i ploviti na Istam 
gdje je bila sakupljena i kopnena vojska Peloponežana, Temistoklo se 
usprotivio i kažu da su tada pale znamenite riječi. Kad mu je, naime, 
Euribijad rekao: » Temistoklo, šibom udaraju one koji kod javnih natjeca- 
nja krenu prije dana znaka«, »Dabome«, odvrati Temistoklo »ali one koji 
zaostaju ne ovjenčavaju pobjedničkim vijencem«. A kad Euribijad za- 
inahne štapom da ga udari, Temistoklo reče: »Udari, ali me i poslušaj !« 
Kako se Euribijad zadivio njegovu miru i pozvao ga da govori, Temistoklo 
ga stade navraćati na svoj prijašnji prijedlog. Kad netko reče da čovjek 

bez domovine nema prava nagovarati one koji domovinu imaju da je 
ostave i.žrtvuju, okrenuvši mu se, Temistoklo mu reče: »Mi smo doista, 
bijedniče, ostavili kuće i gradske zidine ne želeći da zbog mrtvih stvari 
budemo u ropstvu. Ali imamo mi najveći grad u Heladi, naših dvije 
stotine brodova koji su vam sada na raspolaganju da vam budu na pomoć 
ako hoćete da se njima spasavate. No ako odete i po drugi nas put izdate, 
onda će smjesta mnogi od Helena saznati da su Atenjani stekli i slobodan 
grad, i zemlju ne goru od one koju su izgubili«. Kad Temistoklo to reče, 
promisli Euribijad i strah ga obuze da ih ne bi Atenjani ostavili i otišli. A 
kad mu je neki Eretrijac pokušavao u nečemu protusloviti, reče Temisto- 
klo: »Zar imate nešto kazati o ratu i vi koji, poput sipa, imate mač ali 
nemate srca < 


12. Neki kažu da je, dok je Temistoklo tako govorio odozgo s 
brodske palube, bila viđena sova“ gdje s desne strane leti posred brodova 
i sjeda na koš na jarbolu; to je bio glavni razlog što su prihvatili njegovo 
mišljenje i počeli se spremati za pomorsku biiku. Ali kad je neprijateljsko 
brodovlje, primičući se Atici, zaposjelo faleronsku luku tako da je sve 
okolne obale zaklonilo pogledu, a sam se perzijski kralj spustio sa 
suhozemnom vojskom k moru te ga ugledaše s cjelokupnom vojskom, pa 
se sve neprijateljske sile sabraše na jednome mjestu, izvjetriše Helenima 
Temistoklove riječi i opet se Peloponežani stanu brižno osvrtati na svoj 
Istam ljuteći se ako bi tko spomenuo biio što drugo; odlučeno bi da te 
noći uzmaknu, pa su već i kormilari dobivali zapovijed za plovidbu. No 
tada Temistoklo, teško podnoseći što će Heleni odbaciti prednosti koje 
im daje uskoća onog mjesta i što će se raspršiti po gradovima, stane 
smišljati i izvoditi poznatu spletku sa Sikinom. 

Taj je Sikin bio rodom Perzijanac i ratni zarobljenik, ali Temistoklu 
odan i nadziratelj njegove djece. Njega on potajno posla Kserksu s 
nalogom da kaže da Temistoklo, atenski vojskovođa, pristaje uz kralja i 
zato mu prvi javlja da Heleni hoće bježati, a on ga potiče neka im ne 
dopusti umaći, nego, dok su zbunjeni jer su odvojeni od svoje pješačke 
vojske, neka navali i uništi njihovu pomorsku silu. Tu poruku Kserkso 
primi s veseljem misleći da mu je poslana iz dobronamjernosti, te odmah 
dade izdati naređenje zapovjednicima svojih brodova neka u ostale 
brodove mirno smještavaju posade, a s dvije stotine neka smjesta isplove 
i unaokolo sa svih strana zatvore morski tjesnac i opkole obližnje otoke 
da ni jedan neprijatelj ne uzmogne pobjeći. 

Dok su oni to izvodili, Lisimahov.sin Aristid, prvi ih spazivši, dođe 
do Temistoklova šatora premda mu nije bio prijatelj nego, kako je 
spomenuto, baš njegovim nastojanjem ostrakizmom izgnan; kad je 
Temistoklo izišao preda nj, opiše mu kako su ih neprijatelji opkolili, a 
Temistoklo, poznavajući provjerenu čestitost toga čovjeka i diveći mu se 
E njegova dolaska u takvu trenutku, ispripovijedi mu ono sa Sikinom 

i stane ga moliti neka usrdno pomogne nagovariti Helene, koji u njega 
imaju više povjerenja, da pomorsku bitku zametnu u onom tjesnacu. 
Pohvalivši Temistokla, Aristid stane obilaziti vojskovođe i kapetane 
troveslarki potičući ih na boj. I dok su oni unatoč svemu još uvijek bili 

nepovjerljivi, pojavi se troveslarka s otoka Tena,*' koja je pod zapovjedni- 
štvom Panetijevim svojevoljno prešla k njima, potvrđujući vijest o 
opkoljavanju, tako da su Heleni s hrabrošću rođenom iz nužde krenuli da 
se suoče s opasnošću. 


13. U ranu je zoru Kserkso sjedio na uzvisini nadgledajući svoje 
brodovlje i njegov raspored za boj na mjestu, kako veli Fanodem, poviše 
Heraklova hrama, ondje gdje je otok Salamina uskim tjesnacem odvojen 
od Atike, ali kako tvrdi Akestodor, ležalo je ono na granici Megaride, 
iznad takozvanih Rogova; ondje je dao postaviti zlatan stolac i kraj sebe 
smjestio mnoge pisare kojima je bio zadatak da bilježe sve što se bude 
događalo za vrijeme bitke. 

Dok je Temistoklo kraj admiralskog broda prinosio žrtvu, dovedu 
preda nj tri zarobljenika izvanredno lijepe vanjštine, odjećom i zlatom 
sjajno urešene. Govorilo se da su to sinovi kraljeve sestre Sandake i 
Artaikta. Čim ih je gatalac Eufrantid ugledao, plane iz žrtava velik i sjajan 
plamen, a istovremeno se s desne strane kao povoljan znak začu kihanje. 
On uhvati desnicom Temistokla i reče mu neka mladiće posveti smrti i 
sve ih uz zavjetnu molitvu žrtvuje Dionisu Mesožderu“ jer će tako 
Helenima u isto vrijeme doći spas i pobjeda. Temistoklo se prestravi 
vračevih riječi jer su mu bile neprirodne i jezive, ali kao što u presudnim 
bitkama i u sudbonosnim prilikama obično biva, mnoštvo se većma 
nadalo spasu od besmislenih nego od razumnih sredstava. Oni stanu u 

. jedan glas zazivati boga, dovuku zarobljenike do žrtvenika i natjeraju 
Temistokla da izvrši žrtvu onako kao je gatar naredio. U svakom slučaju, 
to izvješćuje Lezbljanin Fanija, koji je bio filozof i vrlo dobro upućen u 
povijesnu književnost. ' 


14. Što se tiče broja perzijskih brodova, o tome pjesnik Eshil, kao 
čovjek koji to pouzdano znade, kaže u svojoj tragediji Perzijanci ovo: 


U Kserksa, znam, bje lađa na broj tisuću 
što vodio ih on; a isticalo se 
brzinom dvjesto sedam. To je račun sav.? 


Atičkih je brodova bilo na broj sto osamdeset, a na svakom je od njih bilo 
osamnaest momaka za borbu s palube. Četvorica od njih bijahu strijelci, 
a ostali teško naoružani pješaci. 


Čini se da je Temistoklo isto tako dobro uočio zgodan čas kao i 
zgodno mijesto, jer je pripazio da svoje troveslarke ne razmjesti pramcem 
prema barbarskima prije nego dođe onaj sat koji svagda od mora kroz 
tjesnac tjera svjež vjetrić i velik val. To nije štetilo helenskim brodovima 
jer su bili plitka gaza i oniski. Ali perzijskim je brodovima krma stršila 
uvis, a i paluba im je bila visoko građena, te su se zato tromo primicali. 
Zato ih je nadolazeći val skretao s pravca i njihove je bokove izlagao 
Helenima koji su se naglo zalijetali motreći na Temistokla u uvjerenju da 
on najbolje vidi što je korisno i jer je na njega išao Arijamen, Kserksov 
admiral, koji je imao golem brod, pa je s njega kao sa zidina bacao strijele 
i koplja. On je bio čestit čovjek i od kraljeve braće kudikamo najvrsniji i 

najpravedniji. Njega su Aminija iz Dekeleja i Soklo iz Pedileje, koji su 
plovili na istom brodu, kad su im se lađe pramcima sukobile, jedna o 
drugu udarile i ostale visjeti o mjedenim kljunovima, baš u času kad je 
stupao na njihovu troveslarku, svojim kopljima izboli i bacili u more. 
Njegovo je mrtvo tijelo plutalo s drugim olupinama lađa dok ga nije 
prepoznala Artemizija“ i dala donijeti Kserksu. 


15. Kažu da je u tom času bitke sinulo jarko svjetlo od Eleusine a po 
trijasijskoj ravnici“ do mora orila se jeka i: poklič kao kad mnogo ljudi 
zajedno prati mističnog Ijakha** u pohodu.: Potom se učini kao da se iz 
mnoštva onih koji viču podiže od zemlje oblak i opet sliježe, te pada na 
brodove. Drugima se, opet, učini kao da vide utvare i sjene oružanih ljudi 
koji, dolazeći od Egine, pružaju ruke u zaštitu helenskih troveslarki. 
Nagađalo se da su to Eakovići*" koje su prije bitke u molitvama zazivali 
u pomoć. ' 

Prvi koji je osvojio neprijateljski brod bio je Likomed, kapetan jedne 
atenske trijere, koji, odsjekavši ukrasnu figuru broda, posveti je Apolonu 
Lovoronoši u Fliji. Ostali su bili brojem ravni barbarima koji su u 

* tjesnacu navaljivali red po red, nalijetali jedni na druge i napokon, pošto 
su pružali otpor sve do mraka, bili nagnani u bijeg. Time su Heleni, kako 
je rekao Simonid, izvojštili onu krasnu i preslavnu pobjedu od koje 
sjajnije djelo na moru nisu izveli niti Heleni, niti barbari, i to zajedničkom 
hrabrošću i žarom boraca, ali i razboritošću i umješnošću Temistokla. 


16. Poslije pomorske bitke Kserkso je, još razljućen zbog neuspjeha, 
pokušavao da svojom kopnenom vojskom napadne Helene prešavši na 
Salaminu preko nasipa pošto zaspe tjesnac u sredini. Ali Temistoklo, 
iskušavajući Arjstida, stane tobože predlagati da otplove svojim brodo- 
vima na Helespont i da ruše mostove »da uhvatimo Aziju u Evropi«. 
Aristid je bio nezadovoljan tim prijedlogom pa reče: »Sad smo ratovali s 
nehajnim barbarinom. Ali ako zatvorimo u Heladu čovjeka koji je 
gospodar tolikih četa i strahom ga prisilimo da bude hrabar, neće on više 
pod zlatnim šatorom spokojno promatrati bitku, nego će biti na sve 
spreman i zbog vlastite će opasnosti osobno sam sve nadzirati, pa će 
ispraviti svoje ranije propuste i bolje će se posavjetovati o onome što je 
na kocki. Mi mu, dakle, Temistoklo«, reče »ne smijemo postojeći most 
rušiti, već mu, štoviše, ako je to ikako moguće, moramo još i drugi 
sagraditi i toga. čovjeka što brže izbaciti iz Evrope«. »E, pa dobro«, reče 
Temistoklo »ako misliš da je to korisno, onda je vrijeme da svi mi 
razmatramo i smišljamo načine da ga se što brže odstrani iz Helade«. 

Kad to bi odlučeno, posla jednoga kraljevog uškopljenika, po imenu 
Arnaka, koga je našao među zarobljenicima, s nalogom da kaže kralju da 
su Heleni, pošto su svojim brodovljem zavladali morem, odlučili ploviti 
na Helespont do spojenih brodova i rušiti most. No Temistoklo je, reče, 
u brizi za kralja i savjetuje mu neka se žuri do svojih voda i neka prijeđe 
preko, a on će dotle nastojati da svoje saveznike zatezanjem zadrži od 
“gonjenja. Kad je to barbarin čuo, tako se preplašio da se brže bolje stao 
povlačiti. Dalekovidna razboritost Temistoklova i Aristidova potvrdila se 

iskustvom u borbi s Mardonijem, jer ako su se Heleni kod Plateje ogledali 
i samo s malim dijelom Kserksove vojske, opet su stavili sve na kocku. 


17. Herodot veli* da se od gradova najviše odlikovala Egina, ali 
Temistoklu priznaše stvarno svi, iako zbog zavisti protiv volje, prvo 
mjesto. Kad su se, naime, vojskovođe povukli na Istam i pred žrtvenikom 
glasali o tome, svaki je sebe označivao kao prvoga u hrabrosti, a 
Temistokla kao drugoga do sebe. Lakedemonjani ga dovedoše u Spartu 
i, dok su vijenac od maslinovih grančica dali Euribijadu kao nagradu za 
odvažnost, Temistoklu ga dadoše za mudrost. A pokloniše mu i najbolja 
kola u gradu i ispratiše ga do svojih granica s tri stotine mladih ljudi. 

Kod slijedećih igara što su se svečano održavale u Olimpiji pripovi- 
jeda se da su, tek što je Temistoklo došao na trkalište, svi prisutni, 
umjesto da se zanimaju za takmičare, čitav dan njega gledali te ga s 
udivljenjem i uz pljeskanje pokazivali strancima tako da je on, razdragan, 
priznao pred svojim prijateljima da prima u punoj mjeri plodove za 
napore koje je podnio za Heladu. 


18. Temistoklo je, naime, i po naravi bio veoma slavoljubiv ako se 
smije suditi po onome što se još i sad pripovijeda. Kad ga Atenjani 
izabraše za zapovjednika brodovlja, nikakav privatni ni državni posao nije 
obavljao po određenu redu, već je sve što je valjalo raditi odgađao do 
onoga dana kad je trebalo da otplovi zato da bi se zbog toga što je sve te 
poslove obavljao istovremeno i pritom saobraćao s najraznovrsnijim 
ljudima činilo da je moćan i izvanredno utjecajan. 

Kad je pregledao mrtve koje je more izbacilo na obalu i opazio na 
njima zlatno prstenje i narukvice, on sam prođe pokraj njih, ali ih pokaže 
svome prijatelju koji ga je pratio pa mu reče: »Uzmi to sebi, ti nisi 
Temistoklo«. Neki Antifatu, ljepotan na glasu, koji se ranije prema njemu 
ponio oholo, a kasnije mu se zbog njegove slave dodvoravao, reče: 
»Momče, istina kasno, ali najzad smo obojica istovremeno došli k 
pameti«. Za Atenjanje znao je govoriti da oni njega ne štuju i ne dive mu 
se, nego postupaju s njim kao s platanom trčeći pod nju kad ih bije oluja, 
a čupajući je i trgajući kad je oko njih vedrina. Kad mu je onaj Serifljanin 
rekao da slavu ne duguje samom sebi, nego svojoj domovini, odgovori 
mu: »Istinu govoriš: jer niti bih ja postao slavan da sam Serifljanin, niti 
bi ti da si Atenjanin«. 

Kad bi se neki drugi između vojskovođa, kojemu se činilo da je 
izvršio nešto korisno za grad Atenu, hvalio pred Temistoklom i uspoređi- 
vao svoja djela s njegovima, ispriča ih Temistoklo kako se dan iza 
svetkovine, u koji se još slavilo, posvadio sa svetkovinom tvrdeći da je 
ona puna poslova i da zamara, a kad on dođe, da svi uživaju besposleni 
ranije pripremljena jela. A svetkovina je na to rekla: »Istinu kažeš; ali da 
nisam najprije ja došla, ni tebe ne bi bilo«.? »Pa tako«, zaključi 
Temistoklo »da mene tada nije bilo, gdje biste sada vi bili?« Za svoga 
sina, koji je gospodovao svojoj majci a preko nje i njemu, znao je u šali 
govoriti da je najmoćniji u Heladi jer Helenima zapovijedaju Atenjani, 
Atenjanima on sam, njemu dječakova majka, a njoj njihov sin. A kako je 

u svemu želio biti osobit, tako je prodajući imanje, naredio da se oglašuje 
da ima i čestita susjeda. Između prosaca svoje kćeri odabrao je valjana a 
ne bogata, govoreći da radije traži čovjeka koji treba novaca nego novce 
koji trebaju čovjeka. Takav je, dakle, bio Temistoklo u svojim aforistič- 
kim izrekama. 


19. Poslije opisanih slavnih djela odmah se latio obnove i utvrđivanja 
grada, kako izvješćuje Teopomp, podmitivši efore*" da mu se ne usprotive, 
ali, kako pripovijeda većina, on ih je prevario. Došao je, naime, u Spartu 
tobože kao poslanik, pa kad mu Spartanci prigovarahu što utvrđuje grad 
Atenu, a tužio se i Polijarh, koji je baš radi toga bio poslan iz Egine, 
Temistoklo je to poricao i zahtijevao da pošalju u Atenu ljude koji će se 
na svoje oči u to uvjeriti. Tim je zavlačenjem pribavljao vremena za 
zidanje utvrda, a ujedno je želio da ti poslanici budu Atenjanima taoci za 
njega. Tako je i bilo; kad su, naime, Lakedemonjani saznali istinu, nisu 
mu učinili ništa nažao, nego su ga pustili kući srdeći se u sebi. 

Nato stane on izgrađivati Pirej uočivši prirodan položaj atenskih 
luka. Sav je grad usmjeravao prema moru, u čemu je njegova politika bila 
u određenoj mjeri suprotna politici starih atenskih kraljeva. Jer oni su, 
kako se pripovijeda, nastojali građane odvratiti od mora i privići ih da 
Žive od obrađivanja zemlje a ne od pomorstva, pa su proširili onu priču 
o božici Ateni kako se zbog te zemlje zakvačila s Posejdonom*! i pobijedila 
pokazavši sucima svoju svetu maslinu. Ali Temistoklo nije, kako veli 
komički pjesnik Aristofan, »Pirej gradu primijesio«,* nego je grad vezao 
za Pirej a kopno za more. Time je i narod ojačao protiv aristokrata i 
ispunio ga smjelošću jer je vlast prešla u ruke mornara, veslača i 
kormilara. Zato su kasnije i govornicu na Pniksu,“ koja je bila tako 
postavljena da gleda na more, tridesetorica tirana okrenuli prema unutra- 
šnjosti Atike držeći da je pomorska viast izvor demokracije, a da je 
oligarhija u manjoj mjeri mrska zemljoradnicima. 


20. Temistoklo je zamislio i nešto još značajnije. Pošto se nakon 
Kserksova odlaska grčko brodovlje usidrilo u Pagasi“* i ondje zimovalo, 
u govoru Atenjanima u narodnoj skupštini reče da ima na umu pothvat 
koji je za njih koristan i spasonosan, ali ga ne može javno iznijeti. Kad su 
Atenjani zahtijevali da ga saopći jedinome Aristidu, pa ako on prihvati, 
neka ga izvršuje, Temistoklo saopći Aristidu da kani zapaliti usidrene 
grčke brodove; nato Aristid, istupivši pred narod, reče da nijedno djelo 
niti je korisnije niti nepravednije od onoga koje Temistoklo kani izvesti. 
Zbog toga, dakle, Atenjani nalože Temistoklu neka se toga okani. 

Kad su u amfiktionijskoj skupštini“ Lakedemonjani predlagali da 
budu isključene iz amfiktionijskog saveza one države, koje se nisu na 
njihovoj strani borile protiv Međanina, Temistoklo, uplašivši se da će 
Lakedemonjani sasvim preuzeti kontrolu pri glasanju i da će sve biti 
onako kako oni hoće ako uspiju iz skupštine izabciti Tesalce, Argivljane 
i još Tebance, zagovarao je te države i preokrenuo mišljenje amfiktionij- 
skih delegata razloživši im da je samo trideset i jedna država sudjelovala 
u tom ratu, a većina su njih posve malene; bilo bi, stoga, neprihvatljivo 

kad bi ostala Helada bila isključena iz saveza, a skupština došla u vlast 
dva ili tri najveća grada. Time se, međutim, osobito zamjerio Lakedemo- 
njanima i zato su nastojali uzvisivati svojim počastima Kimona čineći tako 
od njega političkog suparnika Temistoklu. 


21. A bio je Temistoklo omražen i kod saveznika zato što je plovio 
od otoka do otoka i od njih utjerivao novac. Kad je, na primjer, iskao 
novaca od Andrana, Herodot veli“ da im je rekao i dobio odgovor kako 
slijedi. Rekao je, naime, da dolazi s dva božanstva, Uvjeravanjem i Silom, 
a oni mu odvratiše da su i u njih dva velika božanstva, Siromaštvo i 
Oskudica, koja ih sprečavaju da mu dadu novaca. 

Lirski pjesnik Timokreont Rođanin u jednoj pjesmi s mnogo gorčine 
udara na Temistokla zato što je drugim prognanicima za novac izradio da 
.se vrate u domovinu, a njega je, premda mu je bio prijatelj i gost, zbog 
novaca zapustio. Evo kako ona glasi: 


No ako ti hvališ Pausaniju, a ti Ksantipa, 
A ti Leutihidu, ja hvalim Aristida, 
Iz Atene svete čovjeka, 
to njemu ne bi premca, jer Leti" mrski Temistoklo 
Jest lažljivac, varalica, izdajica; Timokreonta, gosta svog, 
Podmićen novcem lopovskim, nije htio voditi 
U domovinu Ijalis. 
Tri je talenta dobio 1 otišao onda dovraga; 
Nepravedno vodi jedne natrag, druge goni, a treće ubija | 
Kad napuni džep. Na Istmu je kao smiješan gostioničar 
Meso hladno nudio; 
A gosti su jeli želeći da Temistoklu ne svane sretan dan. 


No još je grublja i bezobraznija pogrda kojom se Timokreont nabacio na 
Temistokla poslije njegova progonstva i osude u jednoj pjesmi kojoj je 
početak ovakav: 


Muzo, raširi pjesme ove 
Slavu po svoj Heladi 
Kako je dolično i pravo. 


Pripovijeda se da je Timokreont bio prognan pod optužbom da pristaje 
uz Međane i da je za njegovu osudu glasao i Temistoklo. Kad je, dakle, 
i Temistoklo bio okrivljen za simpatije prema Međanima, spjevao je 
Timokreont protiv njega ove stihove: 


Timokreont nije jedini 

Koji s Međanima vjeru hvataše, 
I drugih ima nitkova; 

Nisam ja jedina kusa lija, 

Ima i drugih lisica." 


22. A kad su najzad već i sugrađani iz zavisti rado prihvaćali takve 
klevete protiv njega, prisiljavalo ga je to da često u narodnoj skupštini 
spominje svoja djela postajući time dosadan. Tako je onima koji su bili 
njime nezadovoljni rekao: »Zašto postajete umorni od toga da od istih 

ljudi često primate dobro?« No on je ozlovoljio narod i time što je 
sagradio hram Artemidi koju je nazvao Aristobulom (Najboljom Savjetni- 
com) dajući time razumjeti da je on gradu Ateni i Heleniuma dao najbolji 
savjet. Taj je hram sagradio biizu svoje kuće u Meliti, kamo sada krvnici 
bacaju tijela smaknutih i odnose haljine i konopce onih koji su počinili 
samoubojstvo vješanjem. U tom je hramu Aristobule stajao mali kip 
Temistokla još u moje doba; a po njemu se vidi da je bio junačka ne samo 
duha nego i vanjštine. : 

Poslužiše se, dakle, protiv njega ostrakizmom*“ umanjujući tako 
njegov ugled i preveliku moć, kako su obično činili sa svima za koje su 
mislili da ih tište svojim uijecajem i da su neprimjereni demokratskoj 
jednakosti. Ostrakizam, naime, nije bio kazna nego utišavanje i ublažava- 
nje zavisti koja je uživala u ponižavanju istaknutih ljudi i nalazila oduška 
svojoj nenavisti u tom oduzimanju građanskih prava. 


23. Kad je iz Atene izgnani Temistoklo boravio u Argu, dadoše 
događaji u vezi s Pausanijom njegovim neprijateljima priliku da udare na 
nj. Onaj koji je protiv njega podnio tužbu zbog izdaje bio je Leobot, sin 
Alkmeonov, iz općine Agraule, a tužbi su se pridružili Spartanci. Pletući, 
naime, one poznate izdajničke spletke, Pausanija ih je isprva tajio 
Temistoklu premda mu je bio prijatelj; ali kad je vidio da je ovaj prognan 
iz države i da je zato ogorčen, odvaži se pozvati ga da sudjeluje u njegovim 
izdajničkim pothvatima pokazujući mu pisma kralja i podjarujući ga 
protiv Helena koje je nazivao pakosnima i nezahvalnima. Temistoklo 
odbije Pausanijino salijetanje i nedvosmisleno uskrati svoje učešće, ali o 
tim ponudama nije nikome ništa rekao niti je prijavio Pausanijin izdajnički 
naum jer je očekivao ili da će ovaj odustati od njega, ili da će na drugi 
način izići na vidjelo potpuno nepromišljene, bezumne i pogibeljne 
Pausanijine težnje. Tako su poslije Pausanijina smaknuća bila pronađena 
neka pisma i spisi o toj stvari koja baciše sumnju i na Temistokla. 
Okrivljavali su ga Lakedemonjani, a optuživali ranijim optužbama zavid- 
nici između sugrađana. Kako nije bio u Ateni, branio se pismeno: kad bi 
bilo istina, kako ga neprijatelji pred građanima kleveću, da je uvijek težio 
za vlašću i da po svojoj naravi niti može niti hoće biti podložan, nikad ne 
bi sebe sama skupa s Heladom prodao barbarima niti neprijateljima. 
Usprkos tome dade se narod nagovoriti od njegovih tužitelja te posla ljude 
s nalogom da ga uhite i izvedu na sud pred Helene. 


24. No Temistoklo je za to doznao unaprijed pa prijeđe na Korkiru, 
jer su ga ondje proglasili dobročiniteljem svoje države. Kad su, naime, 
bili u zavadi s Korinćanima, uzeše njega za suca i on učini kraj 
neprijateljstvu presudivši da Korinćani plate dvadeset talenata i da 
zajednički nastavaju Leukadu kao naseobinu jednih i drugih. Odande 
pobjegne u Epir, pa budući da su ga gonili i Atenjani i Lakedemonjani, 
prepusti se mučnoj i očajničkoj nadi pobjegavši k Admetu, kralju 
Mološana, koji je nekada od Atenjana nešto zamolio, a Temistoklo, tada 
na vrhuncu moći, uvredljivo ga je odbio te se Admet neprekidno ljutio 
na nj i bilo je jasno da će mu se osvetiti ako ga se domogne. No u onoj 

se nevolji Temistoklo više uplaši svježe i zemljačke zavisti nego davne i 
kraljevske srdžbe pa se ovaj bez oklijevanja predade i učini sebe 
Admetovim pribjegarom na osobit i posve neobičan način: držeći, naime, 
njegova sinčića, klekne uz ognjište, jer takvo pribjegarstvo drže Mološani 
najsvetijim i gotovo jedinim koje se ne smije odbiti. Neki, međutim, kažu 
da je kraljeva žena Ftija uputila Temistokla na tu vrst pribjegarstva i 
posadila svoga sinčića uza nj na ognjište, a drugi opet da je sam Admet 
udesio taj oblik pribjegavanja i s njime zajedno odglumio da bi se pred 
Temistoklovim progoniteljima mogao izgovoriti religioznim obzirima koji 
ga sile da im ne izda toga čovjeka. 

Onamo mu Epikrat Aharnjanin posla ženu i djecu koje je potajno 
otpremio iz Atene; zbog toga ga je kasnije Kimon dao osuditi i smaknuti, 
kako izvješćuje Stesimbrot. Zatim ovaj, ne znam kako zaboravivši ili 
prikazujući kao da je to Temistoklo zaboravio, veli da je on otplovio na 
Siciliju i da je od tiranina Hijerona“ tražio kćer za ženu obećavajući da 
će mu podložiti Helene, a tek kad je Hijeron to odbio, da je onda otplovio 
u Aziju. 


25. Ali nije vjerojatno da se to tako dogodilo. Teofrast, naime, u 
spisu O kraljevskoj vlasti izvješćuje da je Temistoklo, kad je Hijeron 
poslao u Olimpiju konje za utrku i razapeo ondje neku vrst skupocjeno 
iskićena šatora, pred Helenima održao govor da tiraninu treba šator 
rastrgati i njegove konje isključiti iz utrke. A Tukidid opet tvrdi da je 
Temistoklo sišao na drugo more i otplovio iz Pidne' a da nitko od ljudi 
na brodu nije znao tko je on. Istom kad je vjetar zanio lađu prema otoku 
Naksu koji su Atenjani upravo opsijedali,“ otkrije on u strahu svoj 
identitet kapetanu lađe i kormilaru i dijelom molbama, dijelom: pri- 

*jetnjama, govoreći da će ih tužiti i potvoriti pred Atenjanima da ga 
na početku plovidbe nisu primili u neznanju nego zato što su bili 
podmićeni, prisili ih da se provezu pokraj otoka i da se dohvate Azije. Od 
njegova su imetka njegovi prijatelji velik dio potajno uzeli i prevezli u 
Aziju; a od onoga što se našlo i što je zaplijenila državna blagajna 
Teopomp veli da je iznijelo sto talenata, Teofrast pak osamdeset, iako 
Temistokiov imetak nije bio vrijedan niti tri talenta prije nego se on počeo 
baviti politikom. 


26. Kad je doplovio u Kimu i doznao da mnogi vrebaju na obali mora 
da ga uhvate, a osobito Ergotel i Pitodor — bio je, naime, unosna lovina 
za takve koji rado iz svega i svačega izvlače dobitak, jer ga je kralj ucijenio 
na dvije stotine talenata — pobježe u Egu, eolski gradić gdje ga nitko nije 
poznavao osim njegova gostoprimca Nikogena koji je bio najbogatiji 
čovjek u Eoliji i dobro poznavao moćnike iz unutrašnjosti. Ondje je ostao 
nekoliko dana krijući se; a onda poslije večere iza neke žrtve Olbije, 
nadziratelj Nikogenove djece, pavši u zanos i u proročkom nadahnuću, 
izusti ovaj stih: 

Noći glas svoj, noći savjet, noći podaj pobjedu! 


I usnuvši poslije toga, Temistoklu se učini da je u snu vidio zmiju koja 
mu se omata oko trbuha i puže mu prema vratu; pretvorivši se potom u 

orla, čim mu dotače lice, obuhvati ga krilima, podigne i ponese daleko 
gdje se pojavilo nešto poput zlatna glasnička štapa na koji ga orao čvrsto 
posadi oslobođena silna straha i tjeskobe. : 

Nikogen ga, međutim, posla na put pošto je smislio ovo. Većina 
barbarskih naroda, a osobito perzijski, pokazuju u pogledu svojih žena 
divlju i opasnu ljubomoru. Jer oni ne samo udate žene nego i kupljene 
robinje i inoče jako čuvaju da ih ne vidi nitko izvana, već da provode život 
zatvorene kod kuće, a kad putuju, voze se u kolima pod zastorima koji 
su unaokolo čvrsto navučeni. Pripremio je takva kola i za Temistokla, te 
se on zavukao u njih i vozio se, a ako je tko usput što pitao, svaki su put 
njegovi pratioci odgovarali da voze iz Jonije grčku ženu za nekoga 
kraljevskog dvorjanina. 


27. Tukidid i Haron iz Lampsaka izvješćuju da je Temistokla, kako 
je Kserkso već bio mrtav, primio njegov sin; no Efor, Dinon, Klitarh, 
Heraklid i još mnogi drugi vele da je došao samome Kserksu. Čini se da 
je Tukidid najvećma u skladu s kronološkim podacima iako ni oni nisu 
posve pouzdani. Temistoklo se, dakle, u tom za nj najkritičnijem času 
namjeri najprije na hilijarha'* Artabana, te reče da je Helen i da želi 
porazgovoriti s kraljem o veoma važnim poslovima do kojih je vladaru 
veoma stalo. Nato ovaj reče: »Stranče, ljudski su običaji različni; jednima 
je lijepo jedno, drugima drugo; ali svima je lijepo da se domaći običaji 
poštuju i čuvaju. Za vas kažu da se najviše divite slobodi i jednakosti, 
Nama su, opet, mnogi običaji lijepi, ali je najljepši taj da svoga kralja 
štujemo i klanjamo mu se do zemlje kao slici boga koji sve održava. Ako 
ćeš mu se, dakle, odobravajući naše običaje, pokloniti do zemlje, možeš 
kralja vidjeti i s njime progovoriti, ali ako misliš drukčije, onda ćeš mu 
morati poslati poruku preko drugih kao glasnika. Jer po starodrevnom 
običaju kralj ne saslušava nikoga tko mu se ne pokloni do zemlje.« Kad 
je to čuo, Temistoklo mu odgovori: »Ta ja sam, Artabane, zato i došao 
da uvećam slavu i moć kralju i ne samo da ću se sam pokoriti vašim 
zakonima jer je takva volja boga koji Perzijance čini velikima nego će se 
zahvaljujući meni kralju klanjati još više ljudi nego sada. Stoga neka to 
nimalo ne stoji na putu mojim riječima koje mu želim saopćiti.« »A što 
da za tebe kažem«, reče Artaban »tko je taj Helen koji je stigao? Jer po 
svojoj razboritosti nisi nalik na kakva god obična čovjeka.« A Temistoklo: 
»To, Artabane, ne može nipošto saznati nitko prije kralja.« 

Tako veli Fanija. A Eratosten, u svojoj raspravi O bogatstvu dodao 
je tome da je Temistoklo pristup kralju i preporuku za nj sebi isposlovao 
preko neke žene Eretrijke što ju je hilijarh imao. 


28. Kad je, dakle, bio doveden pred kralja i pred njim se poklonio 
do zemlje, ostade stajati šutke, a kad je kralj naredio svome tumaču neka 
ga upita tko je i tumač ga upitao, reče: »Ja, kralju, koji sam došao k tebi, 
Temistoklo sam iz Atene, izgnanik gonjen od Helena, od koga su 
Perzijanci doživjeli mnogo zla, ali još više dobra jer sam zapriječio njihovo 
gonjenje kad je Helada dospjela u sigurnost, te mi je spasavanje domovine 
dalo priliku da i vama učinim neku uslugu. U svojoj sam sadašnjoj nevolji 

ja na sve spreman, pa sam evo došao pripremivši se i da primim 
zahvalnost ako se dobrostivo hoćeš pomiriti, i da molbama nastojim 
ublažiti tvoj gnjev ako pamtiš učinjena zla. A ti uzmi moje neprijatelje za 
svjedoke dobročinstva što sam ih učinio Perzijancima, te sada iskoristi 
moju nesreću više da pokažeš svoju velikodušnost nego da zadovoljiš 
svoju srdžbu. Jer tvoj je pribjegar onaj koga ćeš spasiti, a neprijatelj 
Helena onaj koga ćeš uništiti«. To rekavši, Temistoklo spomene božanska 
znamenja kao potvrđu svojim riječima i ispriča viđenje što ga je imao u 
Nikogenovoj kući i proročanstvo dodonskog Zeusa, da mu je bilo 
naređeno da pođe k imenjaku toga boga i da je odmah shvatio da ga on 
šalje k njemu jer obojica su veliki kraljevi i kao takvima im se obraćaju. 
Kad je Perzijanac to čuo, njemu nije ništa odgovorio premda se zadivio 
njegovoj umnosti i smjelosti, ali je pred prijateljima sam sebe nazivao 
sretnim kao da ga je zapala najveća sreća, te se pomoli Ahrimanu** da 
njegovim neprijateljima daje uvijek takvu pamet da svoje najbolje ljude 
tjeraju od sebe, a pripovijeda se da je i bogovima prinio žrtve i onda 
odmah sjeo za gozbu, te da je noću usred sna od veselja triput zaviknuo: 
»Imam Temistokla Atenjanina !« 


29. U osvit dana sazove kralj svoje prijatelje i dade uvesti Temistokla 
koji se nije nadao ničemu dobru zato što je vidio kraljeve dvorjane kako 
pokazuju svoje neraspoloženje i psuju čim su pri njegovu ulasku čuli 
njegovo ime. Osim toga, hilijarh Roksan je, kad je Temistoklo prolazio 
ispred njega, a kralj već sjedio i svi ostali šutjeli, tiho uzdahnuo i rekao: 
»Ti prevrtljiva helenska zmijo, kraljev te zao duh doveo ovarmno«. Međutim, 
kad je došao kralju pred lice i opet mu se do zemlje poklonio, pozdravi ga 
kralj i obrati mu se prijazno rekavši da mu već duguje dvije stotine talenata: 
jer budući da se sam predao, pravo je da dobije ono što je obećano cnome 
koji ga dovede; a još mu je mnogo više obećavao, hrabrio ga i dopuštao mu 
da otvoreno govori o helenskim stvarima što god hoće. : 

No Ternistoklo odgovori da je čovječji govor nalik na izvezene 
prostirke: jer poput njih i on pokazuje utkane likove kad je razastrt, a 
kad je smotan, onda ih sakriva i izobličuje; zato mu treba vremena. Kralj 
se obrađuje toj slikovitoj usporedbi“ pa mu zapovjedi neka odredi rok, 
a on zatraži godinu dana i nauči dovoljno perzijski, pa je dolazio kralju 
bez pomoći tumača, što je one podalje od kralja navelo na misao da se tu 
raspravljalo o helenskim prilikama. No kako je kralj uvodio u ono vrijeme 
mnoge promjene i što se tiče dvora i prijatelja, porodi se u moćnika zavist 
jer su bili uvjereni da se on drznuo pred kraljem i protiv njih govoriti bez 
ustručavanja. Počasti, naime, što ih je uživao bile su daleko veće od 
počasti ostalim strancima, pa je čak sudjelovao u kraljevim lovovima i u 
njegovim kućnim zabavama tako da je bio predstavljen i kraljevoj majci i 
postao joj pouzdanikom, a na kraljev nalog bio je uveden i u učenje maga. 
A kad je Spartanac Demarat,* pozvan da zatraži neku milost, zaiskao da 
se smije s uspravnom tijarom na glavi na način perzijskih kraljeva provesti 
kroz Sard.,* Mitropaust, kraljev bratić, dotakne se Demaratove tijare i 
reče: »Ova tijara nema pod sobom mozga da ga pokriva; a ti nećeš biti 
Zeus ako samo uzmeš munju u ruku«. Pošto je kralj odvrgao Demarata 

srdit zbog njegove molbe, te se činilo da je prema njemu neumoljiv, 
Temistoklo ga je svojim zagovaranjem uspio pomiriti s njime. 

Tako se pripovijeda i za kasnije kraljeve, za kojih su se perzijski 
odnosi još više isprepletali s helenskima, kad su god ustrebali nekoga 
Helena, da su svakome pismeno obećavali da će kod njih biti utjecajniji 
od Temistokla. Kažu da je i sam Temistoklo, kad je već bio moćan i 
mnogi su mu se dodvoravali, jednom, kad je preda nj bio prostrt stoi pun 
sjajna obilja, rekao svojoj djeci: »Djeco, propali bismo da nismo propa- 
li«."" Većina pisaca veli da su mu bila dana tri grada za kruh, vino i 
prismok, Magnezija, Lampsak i Mijunt; Kizičanin Neant i Panija dodaju 
tome dva druga, Perkotu i Paleskepsidu, za posteljinu i odjeću. 


30. Kad je Temistoklo silazio k moru zbog helenskih poslova, uroti 
se protiv njegova života jedan Perzijanac, po imenu Epiksija, koji je bio 
satrap Gornje Frigije, a već je odavna držao u pripremi neke Piziđane da 
Temistokla ubiju kad stigne na konak u selo zvano Lavlja Glava. Ali 
pripovijeda se da se Temistoklu, dok je o podne spavao, u snu ukazala 
Majka bogova* te mu rekla: »Temistoklo, uklanjaj se Lavljoj Glavi da se 
ne namjeriš na lava. A ja za taj savjet tražim od tebe Mnesiptolemu za 
službenicu.« Time, dakako, jako uznemiren, pomolivši se u znak zahval- 
nosti božici, ostavi glavnu cestu, pođe unaokolo drugim putem i, prošavši 
ono mjesto, zakonači kad je već bila pala noć. No jedna od tovarnih 
životinja koje su mu nosile šator padne u rijeku i zato su Temistoklovi 
sluge razapeli i sušili ponjave. U tom su se času primicali oni Piziđani s 
mačevima i, kako pri mjesečini nisu točno razaznali ono što se sušilo, 
pomisliše da je to Temistoklov šator i da će unutra naći njega gdje spava. 
Ali kad su se sasvim primakli i počeli podizati ono što su mislili da je 
zavjesa, nasrnu na njih stražari te ih pohvataju. Izbjegavši tako opasnosti 
i začudivši se ukazanju božice, sagradi u Magneziji hram Dindimenin* i 
svoju kćerku Mnesiptolemu učini njezinom svećenicom. 


31. Kad je došao u Sard i u dokolici razgledao krasotu i mnoštvo 
zavjetnih darova, opazi u hramu Majke bogova takozvanu Vodonošu, 
mjeden kip djevojke visok dva lakta, što ga je on sam u Ateni kao 
nadstojnik zdenaca dao napraviti od naplaćene globe i postaviti pošto je 
pohvatao one koji su javnu vodu potajno skretali i odvodili k sebi, te bilo 
što mu se dalo nažao da je taj kip zarobljen ili što je htio pokazati 
Atenjanima kolik je njegov ugled i utjecaj kod kralja, posla poruku 
satrapu Lidije tražeći da tu djevojku otpremi natrag u Atenu. Ali kako je 
barbarin bio ljutit i rekao da će kralju napisati pismo o tome, Temistoklo, 
uplašivši se, skloni se u harem gdje je novcem pridobio njegove inoče i 
tako je uspio ublažiti njegovu srdžbu i ubuduće se pokazivao opreznijim, 
jer se sada bojao i zavisti barbara. On, naime, nije lutao po Aziji, kako 
tvrdi Teopomp, nego je stanovao u Magneziji, gdje je dobivao velike 
darove i živio u jednaku štovanju kao i najodličniji Perzijanci, te je tako 
dugo vremena proveo bezbrižno jer je kralj bio zabavljen poslovima u 
unutrašnjosti zemlje i zato nije mnogo mario za prilike u Heladi. Ali kad 
se Egipat uz pomoć Atenjana odmetnuo“ i helenski su brodovi plovili sve 
do Kipra i Kilikije, a Kimon bio gospodar na moru, to je kralja potaklo 

na poduzimanje protumjera protiv Helena i na sprečavanje povećanja 
njihove moći na.njegovu štetu. Već su se i čete pokretale i slali vojskovođe 
pa su i u Magneziju k Temistoklu stizale poruke s kraljevim naređenjem 
neka se prihvati helenskih stvari i ispuni svoja obećanja. No Temistoklo 
se nije dao natjerati nekakvom srdžbom na sugrađane niti zavesti tolikom 
čašću i silom spremnom za rat, nego je, držeći po svoj prilici da taj 
pothvat nije niti izvediv jer je tada Helađa imala i druge sposobne 
vojskovođe i osobito jer je Kimon bio izvanredno uspješan u svojim 
ratnim pohodima, a ponajviše iz obzira prema slavi svojih djela i zbog 
pobjednih znakova iz svojih negdašnjih pobjeda, zaključio da je najbolje 
da svoj život završi dostojnom smrću. Stoga prinese bogovima žrtvu, 
skupi svoje prijatelje, oprosti se s njima i zatim, kako veli najproširenija 
verzija, napivši se volovske krvi, a po drugima, uzevši brzodjelujući 
otrov, premine u Magneziji proživjevši šezdeset i pet godina"! od kojih je 
najveći dio proveo kao državnik i vojskovođa. Kad je kralj saznao za 
uzrok i način njegove smrti, kažu da se još više zadivio tome mužu i da 
je s njegovim prijateljima i rođacima i dalje prijateljski postupao. 


32. Temistoklo ostavi tri sina od Arhipe iz Alopeke, Lisandrove 
kćeri: Arheptolisa, Polieukta i Kleofanta koga spominje i filozof Platon 
kao izvrsna jahača,“ ali u drugome nevrijedna spomena. Od dvojice 
starijih sinova Neoklo je umro još kao dječak od konjskog ugriza, a 
Diokla je posinio djed Lisandar. Kćeri je imao nekoliko od kojih se 
Mnesiptolema, rođena od Temistoklove druge žene, udala za Arheptolisa, 
polubrata od druge majke, Italija za Hijanina Pantoida, a Sibarida za 
Atenjanina Nikomeđa; Nikomahbu je dobio za ženu od njezine braće 
Temistoklov nećak Frasiklo doplovivši u Magneziju poslije ujakove 
smrti, a on je odgojio i Asiju, najmlađu od sve djece. 

Magnežani imaju na trgu i sjajan Temistoklov nadgrobni spomenik ; 
što se tiče njegovih ostataka, ne zaslužuje pažnje Andokid koji u svome 
Govoru drušbenicima veli da su Atenjani te ostatke ukrali pa razbacali (jer 
on tom laži nastoji podbosti pristaše oligarhije protiv naroda), a i Filarh 
u svojoj povijesti, kao u tragediji, samo što nije postavio kazališni stroj i 
uveo je u radnju nekakvog Neokla i Demopolisa kao Temistoklove sinove 
u želji da izazove uzbuđenje i potresnost, a i običan čovjek može odmah 
razabrati da je to izmišljeno. Putopisac Diodor zabilježio je u svome djelu 
O spomenicima, više po nagađanju nego po znanju, da se u blizini velike 
pirejske luke, nasuprot podbrežju Alkimu, pruža kao neki rt, a kad se 
oko njega zakrene unutra gdje je more dosta mirno, nalazi se prilično 
veliko kameno postolje i na njemu Temistoklov grob nalik na žrtvenik. 
On misli da to posvjedočuje i komički pjesnik Platon u ovim stihovima: 

Na lijepu mjestu grob su tebi nasuli; 

Odasvud on će pozdravljati putnike 

I gleda? njihov odlazak i dolazak, 

I motrit lađe što se trkom nadmeću. 

Za Temistokiove su se potomke neke počasti čuvale u Magneziji sve do 
našega vremena, a prihode je od njih uživao i Temistoklo iz Atene, koji 
nam je postao prisan drug i prijatelj u školi filozofa Amonija. 


Bilješke 


! Postoji mišljenje da su izgubljene jedna ili više uvodnih glava Temistoklova životopisa. 

? Zakonitim je priznavano dijete kome su i majka i otac bili punopravni atenski građani. 
Ako to majka nije bila (a pogotovo ako te nije bio otac), dijete je bilo nezakonito i moralo 
je ići u posebno vježbalište u Kinosargu, vjerojatno u južnom predgrađu Atene. 

* Njezin epitaf? Zabilježeni su kod Ateneja 13, 576, a pripisuju se slabo znanom pjesniku 
Amfikratu. Prijevod je prema S. Sencu. 

“ Zvala:se Alkmena i bila je žena tebanskoga kralja Amfitriona. 

5 Likomovići (Likomidi) bili su ugledna svećenička obitelj; po tome bi Temistoklo 
pripadao zapravo odličnu rodu. 

* Perzijanci pod Kserksom 480. godine. 

7 Simonid Kejanin (556-468), jedan od najvećih pjesnika zborske lirike i jedan od tvoraca 
epigrama, spjevao je veći broj epigrama posvećenih događajima iz grčko-perzijskih ratova. 

* Dio rukopisne tradicije ima ovdje »nimalo nemarno i bezvoljno«, što ne daje naročit 
smisao. 

* God. 440. 

! God. 490, 

1 484 —483. 

! Kod Salamine 480. 

13 Žakoni 4, 706. 

* Bilo je to 476. Dužnost je korega bila da opremi i uvježba zbor za natjecanje dramskih 
pjesnika. Ta je javna dužnost (liturgija) bila, dakle, povezana s velikim materijalnim 

jE izdacima, ali joj se nijedan imućan građanin nije mogao ukloniti. 
483/2. 

5 Grci nisu pravili razlike između Međana i Perzijanaca. 

1 Artmiju iz Zeleje i njegovu osudu SLON. i Demosten u IIi govoru protiv Filipa (glave 
42-45). 

' Tempe je bio klanac između planina Ona i Ose. Kroza nj je tekla rijeka Penej koja je 
Tesaliju odvajala od Makedonije. 

s Na ulazu u termajski zaljev. Po legendi, odande su Argonauti krenuli na svoje putovanje. 
8,5. 

21 Tako su se zvala dva državna broda, salaminski i paralijski. Oni su se upotrebljavali u 
izvanrednim i hitnim prigodama a morali su stalno biti pripravni za polazak. Njima su 
se služili za prijevoz poslanstva, hitnih poruka, svečanog ophoda na Del, itd. 

2 Rt na sjevernoj strani otoka Eubeje. 

5 Prijevod prema S. Sencu. 

24 Atenjani su tvrdili da su oni naselili Joniju (u Maloj Aziji) u 11. st. 

% Korintska prevlaka. 

25 Tzv. deus ex machina, jedan od scenskih efekata u tragediji: pomoću posebne bi se mašine 
nad pozornicu spuštalo božanstvo koje je odlučivalo, proricalo, osuđivalo ili opraštalo. 

% Atenina sveta zmija smatrana je čuvaricom Akropole. 

2 Vidi Herodot 7, 141. 

* Primorski grad u južnoj Argolidi. 

2 Po mišljenju ljudi antike sipa nema srce, a kost u njenim leđima nalik je na mač. 

% Atenina ptica, amblem grada Atene. 

3! Jedan od Kiklada, pod perzijskom vlašću. 

#* Vjerojatno tako nazvan zato što su mu nekoć prinosili i ljudske žrtve. 

? Stihovi 341-343. : 

* Kraljica Karije, koja se u bitki kod Salamine, kao perzijska podanica, istakla Iukavošću 
i prisebnošću. ' 

# Između Atene i Eleusine. 

# Vika je Demetri u čast. ljakho označuje boga zazivana u povorci, a obično identificirana 
s Dionisom kao djetetom. 

*" Niz mitskih heroja potekao je od Eaka: Pelej, Telamon, Ahilej, Ajant, Pir Neoptolem 
(sin Ahilejev). Vidi Herodot 8, 64. 

8 8.93, 

# Ezopova basna. 

“ Najviši nadzorni magistrati u Sparti, osobito nadziratelji kraljeva. 

*! Atena i Posejdon darovima su se nadmetali čija će biti Atena (grad). Posejdon ga obdari 
slanim izvorom (po drugima konjem), a božica Atena maslinom i grad bude njoj dosuđen. 
Ta je borba bila prikazana na zapadnom zabatu Partenona na Akropoli. 

# Vitezovi 815. 

# Brežuljak u Ateni zapadno od Akropole na kojem se sastajala narodna skupština. 
Govornica je bila isklesana u kamenu i okrenuti je nije bilo moguće. 

* U pelazgičkom zaljevu, 

€ Amfiktionci su bili članovi vjerskog i političkog saveza susjednih plemena ili gradova. 
Sastajali su se svake godine kod najbližeg svetišta. Najpoznatiji je takav savez bio 
pilejsko-deifijski od dvanaest plemena. Sastajali su se u proljeće kod Apolonova hrama u 

Bi Delfima, a u jesen kod Demetrina u gradu Anteli blizu Termopila. 

8, 11. 
4 Majka Apolona i Artemide. Pausanija je pobjednik kod Plateje, a Leutihida i Ksantip 
- (otac Periklov) kod Mikale, sve god. 479. 
* U prijevodu nije reprođucirana komplicirana metrička struktura Timokreontovih pjesa- 


ma. 

#* Oko 472. 

9 Sirakuški tiranin. Za njegovo vrijeme Sirakuza je bila na vrhuncu moći. 

*! To je grad u Epiru. Radi se, dakle, o Egejskome moru. Tukididov je navod u 1, 137. 

52 Oko 469. 

# Doslovno: »tisućnik«, jer je zapovijedao kraljevskom tjelesnom gardom. Stvarno je 
hilijarh bio dvorski maršal i veliki vezir, prvi kraljev doglavnik. 

**Po Zaratuštrinu učenju Ahriman je zli duh kao suprotnost dobrom Ahuri Mazdi 

(Ormuzdu). 

Na orijentalni način. 

"5 Prognani spartanski kralj, pribjegao Kserksu i sudjelovao u njegovu pohodu na Grčku. 

*% Tijaru (perzijsko pokrivalo za glavu, vrst turbana) samo su kraljevi smjeli nositi 
uspravnu, a ostali preklopljenu. 

" Tukidid 1,138, 

%% Božica zemlje i njezine plodnosti, izdanak drevnog mediteranskog matrijarhalnog kulta 
plodnosti; nazivala se još Rejom, Kibelom. Osobito su je štovali u Lidiji i Frigiji. 

% Pridjevak Majke bogova po brdu Dindimu kod građa Pesinunta u Frigiji gdje su je 
osobito častili. 

% God. 459. 

i Tukidid 1, 138. 

#2 Menon 93. 

# Prijevod prema S. Sencu. 


54a 


KAMILO 


(umro 365 ? pr. n. e. floruit 401-367. pr. n. €.) 


1. Od mnogih značajnih stvari koje se pripovijedaju o Furiji Kamilu 
najosebujnijom i najčudnovatijom čini se da on, koji je kao vojskovođa 
postigao veoma mnoge i velike uspjehe, pet puta bio izabran za diktatora, 
četiri puta proslavio trijumf, bio proglašen drugim utemeljiteljem Rima, 
ni jednom nije bio konzul. Razlog je tome tadašnje političko stanje jer 
narod, zbog zavade sa senatom, nije dao da se biraju konzuli, nego je za 
vršenje vrhovne vlasti! birao vojničke tribune“ čije je vladanje, premda su 
uvijek djelovali s konzulskim ovlaštenjima i autoritetom, zbog njihova 
broja bilo manje omraženo. Jer to što je na čelu uprave javnih poslova 
stajalo šest ljudi a ne dvojica bila je neka utjeha onima koji su se ogorčeno 
odupirali oligarhiji.? 

U to vrijeme, dakle, Kamilo, dosegavši slavom i djelima vrhunac, ne 
htjede postati konzulom protiv volje naroda premda je u međuvremenu 
grad u mnogo navrata dopustio biranje konzula, ali u mnogim i raznovr- 
snim drugim magistraturama,“ koje su mu bile povjerene, postupio je 
tako da ih je, i kad je sam bio nosilac vrhovne vlasti, obavljao u zajednici 
s drugima, ali slava od toga pripadala je njemu osobno jako je dijelio 
zapovjedništvo; u prvom slučaju njegova je umjerenost bila razlogom što 
je vladao ne izazivajući zavist, u drugome njegova mudrost koja mu je bez 
pogovora osiguravala prvo mjesto. 


2. U vrijeme kad kuća Furija još nije uživala velik ugled, sam je 
vlastitim trudom kao prvi dopro do slave u velikoj bitki s Ekvijcima i 
Volščanima služeći u vojsci pod diktatorom Postumijem Tubertom. 
Jašući, naime, ispred vojske i pogođen u bedro nije posustao, nego 
izvlačeći iz rane zabodeno koplje i boreći se s najvrsnijima od neprijatelja 
natjera ih u bijeg. Za to djelo, uz ostala odlikovanja što ih je dobio, 
imenovan bi cenzorom, a ta je služba u ono vrijeme uživala velik ugled. 
Spominje se i lijep rezultat njegova cenzorstva: dijelom nagovaranjem, 
dijelom prijetnjama globom postigao je da se neoženjeni muškarci požene 
ženama koje su bile udovice (a takvih j je zbog ratova bilo mnogo), ali od 
nužde je poreskim obveznicama učinio i siročad, koja j je do tada bila 
izuzeta od poreza. Razlog ovome bile su neprestane vojne za koje su 
trebali veliki izdaci, a osobito je Rimljane opterećivala opsada Veja. Neki 
stanovnike toga grada nazivaju Vejetancima. 

Bio je to grad ures Etrurije; mnoštvom oružja i brojnošću vojnika 
nimalo nije zaostajao za Rimom, a dičio se bogatstvom, profinjenošću, 

raskoši i sjajem života svojih žitelja; mnoge je lijepe bojeve zametnuo 
ratujući s Rimljanima za slavu i moć. Ali u ono vrijeme, satrt velikim 
bitkama, odrekao se svojih ranijih častoljubivih težnji; nego Vejani, 
podigavši visoke i čvrste zidine i napunivši grad oružjem, streljivom, 
živežem i svakom potrebnom opremom, u potpunoj su sigurnosti podno- 
sili opsadu koja je bila dugotrajna, ali ne manje mučna i teška za 
opsjedatelje. Njih, naime, navikle na kratkotrajno vojevanje izvan svojih 
granica u toku ljeta, a na zimovanje kod kuće, tad su prvi put vojnički 
tribuni nagnali da u neprijateljskoj zemlji, sagradivši utvrđene stražarnice 
i zidom učvrstivši tabor, spajaju zimu i ljeto, a već je bila gotovo na 
izmaku sedma godina rata. Stoga su krivili i službujuće magistrate i, kako 
im se činilo da mlitavo vode opsadu, smijenili su ih izabravši druge da 
nastave rat; jedan od ovih bio je i Kamilo, tada po drugi put vojnički 
tribun. Ali u ono vrijeme nije uradio ništa u pogledu opsade jer ga je 
zapalo da vodi rat protiv Falerijaca i Kapenjana? koji su tada, zbog 
zauzetosti Rimljana, nanijeli njihovoj zemlji mnogo zla i zadali im mnogo 
neprilika za vrijeme čitavog etrurskog rata; Kamilo ih pritijesni i zatvori 
u njihove utvrđene gradove nanijevši im velike gubitke u ljudstvu. 


3. I tada, kad je rat bio na vrhuncu, strah izazva onaj događaj koji 
se zbio s Aibanskim jezerom, čudo ravno najnevjerojatnijima jer se nije 
moglo pripisati ni nekom općepoznatom uzroku, niti je imalo prirodo- 
znanstveno objašnjenje. Bila je, naime, već jesen i ljeto j je završavalo a da 
nije bilo niti upadljivo kišovito, niti uznemirivano južnim vjetrovima; od 
jezera, rijeka i vrela svake vrste, kojima Italija obiluje, jedna potpuno 
presušiše, druga se s mukom i jedva održaše, dok su rijeke sve, kao što 
redovno biva ljeti, potekle duboko dnom korita i plitke vodostajem. Ali 
Albansko jezero, koje ima i svoj izvor i otjecanje samo u sebi, a opkoljeno 
je planinama plodna tla, bez ikakva je uzroka, osim ako to nije bio neki 
natprirodni, vidljivo rastući stalo bujati i primicati se podnožju planina, 
te je postepeno doticalo njihove najviše visove, a pritom se dizalo bez 
ikakva burkanja i talasanja. To je najprije izazivalo čuđenje ovčara i 
pastira; ali kad je množina i težina vode probila neku vrst prevlake koja 
je jezero rastavljala od zemlje što leži ispod njega, pa je golema bujica 
potekla dolje preko oranica i nasada k moru, nisu bili preneraženi samo 
Rimljani nego se i svim stanovnicima Italije činilo da to nije predznak 
nečega neznatna. Mnogo se o tome govorilo u vojsci koja je opsijeđala 
Veje, tako da su i opsijedani dočuli za nesreću što ju je izazvalo jezero. 


4, Kao što biva kod opsada koje svojom dugotrajnošću daju mnogo 
prilike za saobraćanje i razgovore s neprijateljima, dogodilo se da se neki 
Rimljanin pobliže upoznao s jednim od građana Veja i postao povjerljiv 
prema njemu, čovjeku koji se razumio u drevna proroštva i bio na glasu 
da zahvaljujući gatalačkoj vještini posjeduje znanja koja nadilaze znanje 
drugih. Videći da je toga čovjeka, kad je čuo za izlijevanje jezera, obuzela 
izvanredna radost i đa je stao zbijati šalu s opsadom, Rimljanin mu reče 
da to nije jedino čudo što su ga donijeli ti dani, nego da su se Rimljanima 
ukazala i druga znamenja, još neobičnija od toga, koja mu on želi saopćiti 

da posred tih općih nevolja poboljša svoju osobnu situaciju ako je 
moguće. Kad ga je Vejanin spremno stao slušati i upustio se u razgovor 
nadajući se da će čuti neke tajne, Rimljanin, onako razgovarajući i 
odvlačeći ga malo pomalo, kad su bili podalje od gradskih vrata, podigne 
ga u zrak jer je bio snažniji od njega i, kad su pritrčali neki vojnici iz 
tabora, svladavši ga i dobivši potpuno u vlast, predade zapovjednicima. 
Našavši se tako pritiješnjen nuždom i shvativši da se odlukama sudbine 
doista ne može umaći, otkri im tajna proroštva o svome rodnome gradu: 
da neće biti osvojiv prije nego što Albansko jezero, pošto se prelije i 
poteče novim puiovima, neprijatelji ne spriječe u miješanju s morem 
potisnuvši ga natrag i skrenuvši ga s njegova toka. 

Doznavši to i našavši se u velikoj neprilici što da radi, senat je 
zaključio da je dobro poslati u Delfe poslanike da pitaju boga.“ Poslanici, 
ljudi velika ugleda i utjecaja: Kos Licinije, Valerije Potit i Fabije Ambust, 
otplovivši onamo i dobivši odgovor od boga, vratiše se; on im je 
objavljivao da su zanemarili neke tradicionalne obrede u vezi s takozvanim 
latinskim svetkovinama/ i nalagao im da vodu Albanskog jezera, zaustav- 
ljajući je da se ne slijeva u more, potiskuju koliko je to moguće u njezino 
staro ležište ili, ako to ne mogu, da je kanalima i jarcima odvedu u ravnicu 
i ondje puste da ode u zemlju. Kad je to bilo dojavljeno, svećenici stadoše 
prinositi zanemarene žrtve, a narod polaziti na posao i skretati vodu. 


5. U desetoj godini rata* senat je, ukinuvši druge magistrature, 
imenovao Karnila diktatorom; odabravši za svog zapovjednika konjani- 
štva* Kornelija Scipiona, najprije se svečano zavjetuje bogovima da će, u 
slučaju da rat slavno završi, prirediti velike igre!" i da će posvetiti hram 
božici koju Rimljani zovu Mater Matuta. 

Prema svetim obredima njezina kulta moglo bi se zaključiti da je to 
najvjerojatnije Leukoteja."! Žene, naime, uvode u svetište služavku 
šibajući je, zatim je istjeruju, pa uzimaju u naručje djecu svoje braće i 
sestara umjesto svoje i prilikom žrtve čine pokrete koji nalikuju onima 
Dionisovih dojilja i onima što ih je činiia Ina trpeći zbog muževljeve inoče. 

Poslije svečana zavjeta Kamilo provali u zemlju Fališčana“ i u 
velikoj bitki pobijedi njih i Kapenjane koji su im došli u pomoć. 
Okrenuvši se zatim opsadi Veja i videći da je izravan juriš na grad opasan 
i teško izvediv, stade kopati lagume!* jer je tlo oko grada bilo za to 
prikladno i dopuštalo je da se radovima dopre u dubinu, a da neprijatelji 
ništa ne opaze. Kad su mu stoga nade bile na dobru putu da se ispune, 
sam navali izvana odvlačeći ih na gradske zidine, a drugi su neopazice išli 
kroz podzemne rovove i došli u unutrašnjost citadele kod Junonina 
hrama, najvećega u gradu i najviše čašćenoga. 

Pripovijeda se da je slučajno baš u taj čas zapovjednik Etruščana 
prinosio žrtvu; a gatalac je, vidjevši uirobu žrtve i glasno uskliknuvši, 
rekao da bogovi udjeljuju pobjedu onome koji dovrši tu žrtvu; čuvši te 
riječi Rimaljani koji su bili u podzemnim rovovima brzo probiju pod i s 
vikom i zveketom oružja izrone na površinu dok su neprijatelji u prepasti 
pobjegli, pa brzo zgrabivši žrivenu utrobu, donesoše je Kamilu. Ali 
možda će se učiniti da to nalikuje bajci. 

Kad je grad bio jurišem zauzet i Rimljani su plijenili i pljačkali 
njegovo neizmjerno bogatstvo, Kamilo, gledajući sve to s citadele, 
najprije dok je ondje stajao, a zatim, kad su mu prisutni čestitali, pruživši 
ruke bogovima i moleći se, reče: »Najveći Jupiteru i bozi koji budno 
motrite na dobra i zla djela, sami zacijelo znate da mi Rimljani nismo 
protiv pravde, nego u nužnoj samoodbrani udarili na grad pakosnih i 
bezakonih ljudi. Ali ako«, reče »za ovaj uspjeh treba da nas snađe 
primjerena odmazda, molim vam se, poštedite nje grad i vojsku Rimljana 
i izvršite je na meni uz najmanju moguću štetu.« Kad je to izrekao, dok 
se okretao, kao što je u Rimljana običaj da se poslije molitve i klanjanja 
bogovima okrenu udesno, posrnuvši pade. A kad su se nazočni jako 
uznemirili, pribravši se opet od pada, on reče da mu je molitva uslišana 

.jer je ta njegova mala nezgoda naknada za najveću sreću. 


6. Opustošivši grad, odluči prenijeti Junonin kip u Rim, kao što se 
* zavjetovao. I pošto su se skupili radnici u tu svrhu,'* Kamilo je prinosio 
žrtvu i molio se boginji neka primi njihovu predanost i neka milostivo 
dijeli boravište s bogovima koji su Rim uzeli pod svoju zaštitu, kadli kažu 
«da je kip, tiho se oglasivši, rekao da hoće i da pristaje. Livije!" pak veli 
da se Kamilo molio polažući ruku na kip božice i zazivao je, a da su mu 
odgovorili neki od prisutnih da ona hoće, da pristaje i da rado ide s njime. 
Ali oni koji ustraju uz čudo i brane ga imaju najvećeg zagovornika u 
sudbini Rima, jer od skromna i prezrena početka on nije mogao doprijeti 
do tolike slave i moći bez pomoći božanstva, koja se u svakoj prilici 
očitovala brojnim i jasnim znacima; u svakom slučaju navode se i druga 
čuda iste vrste, sad da je s božjih kipova potekao znoj, sad da su se iz njih 
začuli uzdisaji, a vidjelo se da kipovi okreću lice i sklapaju oči, o čemu je 
izvijestio nemali broj prijašnjih povjesničara. A mogli bismo spomenuti i 
miogo toga što zavređuje čuđenje, a čuli smo od ljudi naših dana, pojave 
koje se ne bi moglo naprečac zabaciti. Ali kod takvih stvari opasna je i 
prebrza lakovjernost, i prevelik skepticizam zbog ljudske slabosti koja 
nema granica niti vlast nad samom sobom, nego se daje zanijeti sad u 
isprazno praznovjerje, sad u prezrivo omalovažavanje bogova; najbolje je 
biti oprezan i ni u čemu ne pretjerivati. 


7. Kamilo pak, bilo zbog zamašnosti svog djela — jer je nakon 
devetogodišnje opsade'* razorio grad koji je bio ravnopravan takmac 
Rimu — bilo zbog onih koji su ga nazivali sretnikom, ponesen do nadutosti 
i umišljenosti koja je strana građanskom magistratu koji se drži zakona, i 
u drugom je pogledu razmetljivo proslavio trijumf,'“ a čak je upregao 
bijeli červeropreg konja, te se popeo na kola'* i provezao Rimom, premđa 
to nijedan vojskovođa ni prije ni poslije nije učinio. Rimljani, naime, kola 
s takvom zapregom smatraju svetima, posvećenima kralju i ocu bogova. 
Zbog toga dođe na loš glas među građanima nenaviklima da trpe takvu 
bahatost; drugi razlog za pritužbu na njega postalo im je njegovo 
suprotstavljanje zakonu o raseljavanju grada. Tribuni, naime, predlagahu 
da se narod i senat podijele na dva jednaka dijela pa da jedni ostanu 
stanovati gdje jesu, a druga polovica, koju izvuku ždrijebom, da se preseli 

u osvojeni grad s obrazloženjem da će im biti udobnije i da će dvama 
velikima i lijepim gradovima moći bolje čuvati i svoju zemlju a ujedno i 
drugo blagostanje. Narod, dakle, koji je sada postao brojan a siromašan, 
radosno to prihvati, te se neprestano bučno okupljao oko govornice!? 
tražeći da se o tome glasa; ali senat i najutjecajniji od ostalih građana, 
smatrajući da ta politika pučkih tribuna vodi ne diobi nego uništenju 
Rima i kako su zbog toga bili veoma uznemireni, uiekli su se za pomoć 
Kamilu. On pak, zazirući od natezanja, pronalazio je izlike da narod 
zaposli drugime, čime je stalno zadržavao prihvaćanje tog zakona. Zbog 
toga im je, dakako, bio nemio. 

Ali najočitiji i najvažniji razlog njegove omraze kod naroda nastao je 
zbog pitanja desetine plijena iz Veja, u čemu je puk našao ne baš 
neosnovan, ako i ne sasvim pravičan povod za svoje nezadovoljstvo. 
Polazeći na Veje, Kamnilo se, kako se čini, zavjetovao da će, ako osvoji 
grad, desetinu plijena posvetiti delfijskom bogu.“ Ali kad je grad bio 
zauzet i opljačkan, bilo iz ustručavanja da dosađuje građanima, bilo 
zaboravivši od mnoštva poslova svoj zavjet, pustio je vojnike neka se 
naužiju plijena. Kasnije, kad mu je već istekao rok službe,?! iznese stvar 
pred senai, a i gataoci javljahu da se na žrtvama očituju znaci srdžbe 
bogova, koja traži utaženje prinošenjem zavjetnih darova. 


8. Kad je senat izglasao zaključak da se plijen ne dijeli nanovo — to 
bi, naime, bilo teško — nego da oni koji su dobili od plijena javno pod 
zakletvom doprinesu desetinu od toga, to je izazivalo mnogo mučnih i 
nasilnih posljedica za vojnike, ljude siromašne koji su se mnogo namučili, 
a sada prisiljavane da od onoga što su stekli i već potrošili namaknu tako 
velik dio. Pred njihovim burnim negodovanjem protiv njega i u nedo- 
statku boljeg 1 izgovora Kamilo najzad pribjegne najneumjesnijem od svih 
objašnjenja priznajući da je zaboravio na svoj zavjet. Vojnici su se ljutili 
što on, pošto se onda zavjetovao da će za posvetu božanstvu ubrati 
desetinu od neprijateljske imovine, sada je ubire od imovine vlastitih 
sugrađana. No ipak, pošto svi namakoše dio koji je bio potreban, 
odlučeno bi da načine zlatan vrč pa ga pošalju u Delfe. Zlata je, međutim, 
u gradu bilo nedovoljno; i dok su magistrati razmišljali odakle da ga 
nabave, žene, dogovorivši se same od sebe, dadoše za posvetni dar zlatni 
nakit što ga je svaka imala na sebi, a to je iznijelo u težini osam talenata 
zlata.“ Uzvraćajući im doličnom počašću, senat donese zaključak da se i 
ženama poslije smrti, kao i muškarcima, drži pohvalni govor po zasluzi; 
prije toga nije, naime, bio običaj javnom besjedom slaviti ženu kad umre; 
onda izabraše trojicu između najodličnijih građna kao poklonike proroči- 
štu i, opremivši ratnu lađu najboljom momčadi i svečano je ukrasivši, 
poslaše je na put. 

A bila je za njih uistinu podjednako mučna i oluja i tišina na motu, 
jer im se tada desilo da su, dospjevši na sam rub propasti, umakli poiom 

opasnosti na neočekivan način. Kad se, naime, vjetar slegao, napale su ih 
kod Eolovih otoka liparske troveslarke“ smatrajući ih gusarima. Na 
njihove molbe i preklinjanja odustadoše od potapanja lađe, ali, privezavši 
je užetom i doteglivši do obale, javno oglasiše na prodaju i i teret i ljude, 

zaključivši da se radi o gusarima. Najzad uz veliku muku jedan čovjek, 
njihov zapovjednik Timesitej, zahvaljujući svojoj spretnosti i utjecaju, 
nagovori ih da puste Rimljane. On i vlastite lađe porine u more pa ih 
otprati i pridruži im se pri posvećivanju zavjetnog dara; za to u Rimu 
primi i dolične počasti. 


9, A kad su pučki tribuni opet pokretali pitanje zakona o razdvajanju 
građana, rat s Fališčanima, izbivši u zgodan čas, dade vodećim ljudima u 
gradu priliku da izaberu magistrate po svojoj volji ida Kamila s petoricom 
drugih imenuju vojničkim tribunom jer se smatralo da situacija zahtijeva 
čovjeka koji u sebi ugled i slavu združuje s iskustvom. Pošto ga narod 
izabra, Kamilo s vojskom provali u zemlju Fališčana; i stane opsijedati 
Falerije, čvrst grad dobro opskrbljen svime za rat potrebnim, ne što bi 
držao da je lak zadatak zauzeti ga i da se to dade izvesti za tren oka, nego 
hoteći izmoriti sugrađane i odvratiti im pažnju da ne budu, boraveći 
besposleni kod kuće, plijen demagoga i da ne izazivaju nemire. Rimljani 
su se, naime, gotovo redovno služili tim lijekom poput liječnika, tražeći 
vani oduška za uznemirujuća sianja državnog organizma. 


10. Fališčani su se, međutim, s takvim prezirom odnosili prema 
opsadi pouzdavajući se u svoju sigurnost u svakom pogledu da su se svi 
ostali, osim branilaca gradskih zidina, kretali gradom u mirnodopskoj 
odjeći, a djeca su im kao obično odlazila u škole i njihov ih je učitelj 
izvodio iz grada u prirodu uz gradske zidine da šeću i bave se tjelovje- 
žbom. Jer Fališčani su, kao i Heleni, imali zajedničkog učitelja želeći da 
im se dječaci od početka zajednički okupljaju i odgajaju. Taj učitelj, 
međutim, radeći o izdaji Falerijcima pomoću djece, izvodio ih je svakog 
đana onkraj gradskih bedema, isprva blizu, a zatim, pošto su završili 
tjelovježbu, vraćao bi ih opet u grad. Potom, odvlačeći ih pomalo sve 
dalje, navikao ih je da se ne boje učinivši da vjeruju da su u potpunoj 
sigurnosti, i najzad se sa svima njima zaputi među rimske predstraže i 
predade im ih zatraživši da ga odvedu Kamilu. A kad je bio odveden i 
stao preda nj, reče da je odgajatelj i učitelj djece, ali da je, odabravši radije 
da pokuša steći Kamilovu milost nego da vrši svoju službu, došao k njemu 
donoseći mu grad u liku djece. Čuvši to, Kamilu se učini da mu se ukazala 
sva grozota njegova čina; i rekavši prisutnima da je rat strašna stvar i da 
se privodi kraju preko mnogih nepravdi i nasilja, ali da za časne ljude ipak 
i u ratu postoje neki zakoni i da se ne smije stremiti za pobjedom uz cijenu 
prihvaćanja usluga koje proizlaze iz nečasnih i bezbožnih djela (jer velik 
vojskovođa.treba da vojuje oslanjajući se na vlastitu vrlinu, a ne na tuđu 
opakost), naredi liktorima da s tog čovjeka strgnu haljinu i da mu ruke 
saviju na leđa a da se dječacima porazdaju šibe i bičevi da izdajicu, 
kažnjavajući ga, potjeraju u grad. 

Fališčani su baš opazili učiteljevu izdaju i grad su, kako je i prirodno 
pri takvoj nesreći, ispunile jadikovke a ljudi i žene podjednako bezglavo 
su jurili na zidine i ka gradskim vratima, kadli dječaci dotjeraše svoga 
učitelja, gola i vezana, zasipajući ga sramotnim zlostavljanjem, a Kamila 
nazivajući svojim spasiteljem, svojim ocem i svojim bogom, tako da je ne 

samo roditelje dječaka nego 1 ostale građane pogled na taj prizor ispunio 
divljenjem i čežnjom za Kamilovom pravednošću. I u žurbi skupivši se u 
skupštinu poslaše k njemu poslanike povjeravajući mu sebe i svoje, a 
Kamilo ih otpravi u Rim. Stavši pred senat, oni rekoše da su ih Rimljani, 
cijeneći pravednost više od pobjede, naučili da im poraz postane draži od 
slobode ne toliko zato što smatraju da zaostaju za njima snagom, koliko 
jer priznaju da su pobijeđeni u vrlini. A kad je senat vratio stvar Kamilu 
da je riješi i da donese odluku, pošto je uzeo od Fališčana novaca i 
uspostavio prijateljstvo s njima, on se povuče. 


11. Ali čim su se vojnici, koji su očekivali da će opljačkati Felerije, 
vratili u Rim praznoruki, optužiše Kamila pred ostalim građanima da je 
mrzitelj puka i da je siromašnima uskratio mogućnost da se okoriste 
zaslužnim plijenom. A kad su pučki tribuni, opet iznijevši zakon o 
raseljavanju građana, pozvali narod da o njemu glasa, a Kamilo, ne 
zazirući ni od kakve omraze niti otvorenosti u govoru, očevidno je više 
od sviju vršio otvoren pritisak na mnoštvo, oni protiv volje glasanjem, 
istina, odbiše zakon, ali su se veoma ljutili na Kamila tako da nisu nimalo 
popuštali u srdžbi ni kad ga je zadesila nesreća u obitelji (izgubio je, 
naime, jednoga od dvojice sinova koji je umro od bolesti). A ipak on je, 
čovjek blag i osjećajan, veoma teško podnio svoju bol, pa kad je dobio 
obavijest o sudskom postupku protiv njega, ostao je od tuge kod kuće 
zatvorivši se sa ženama svoje obitelji. 


12. Tužitelj je, međutim, bio Lucije Apulej, a optužba zbog krađe 
etruščanskih dobara. I zaista, govorilo se da su nekakva mjedena vrata, 
koja su pripadala ratnom plijenu, bila viđena kod njega. Ali narod je bio 
razdražen i očito je bilo da će na bilo kakvu izliku glasati za njegovu 
osudu. Tako, dakle, skupivši svoje prijatelje i raine drugove, a bilo ih je 
nemalen broj, zamoli ih neka ne dopuste da ga nepravedno osude zbog 
neosnovanih optužbi i da postane predmetom poruge svojim neprijatelji- 
ma. A kad su mu prijatelji, posavjetovavši se međusobno i porazgovorivši, 
odgovorili da smatraju da mu neće moći biti od pomoći protiv osude, ali 
da će, ako bude osuđen, zajedno s njime platiti novčanu kaznu, ne 
mogavši to podnijeti, odluči u srdžbi da napusti grad i ode u progonstvo. 
Zagrlivši, dakle, ženu i sina, pođe šuteći do gradskih vrata; ondje zastane 
i, okrenuvši se natrag i ispruživši ruke prema Kapitoliju, pomoli se 
bogovima, ako on, ne po pravdi nego zbog obijesti naroda i zavisti, 
pogrđivan ide u progonstvo, neka se Rimljani brzo pokaju i pokažu 
svemu svijetu da ga trebaju i da žale za njim. 


13. On, dakle, pošto je poput Ahileja zazvao kletve na svoje 
sugrađane i udaljio se iz grada, u odsutnosti bi osuđen na novčanu kaznu 
od petnaest tisuća asa. 

To, preračunato u naš“ novac, iznosi tisuću petsto drahmi. Jer as je 
tada bio uobičajena novčana jedinica, a mjedena* desetica zato se zvala 
denar.? 

Nema nijednog Rimljanina koji ne vjeruje da je pravda ubrzo uslišila 
Kamilove molitve i da zadovoljština, koja je uslijedila, njemu nije bila 

nimalo ugodna nego bolna, ali svakako znamenita i glasovita; jer teška je 
odmazda zadesila Rim i uz golemu pogibao i propast pomiješanu sa 
sramotom osvane taj čas gradu bilo da je sudbina učinila da se to tako 
dogodi, bilo da je zadatak nekoga od bogova bio da ne zanemaruje vrlinu 
naplaćenu nezahvalnošću. 


14. Ponajprije se, dakle, učinilo da je predznak približavanja velike 
nevolje smrt cenzora Julija; Rimljani, naime, službu cenzora osobito štuju 
i smatraju je svetom. Kao drugo, još prije Kamilova progonstva, čovjek 
doduše niti osobito ugledan, niti član senata, ali smatran čestitim i 
valjanim, Marko Cedicije, dojavi vojničkim tribunima stvar koja je 
zasluživala da se zbog nje zabrinu, Reče, naime, da se, idući prethodne 
noći ulicom koju zovu Novom, zazvan od nekoga jasnim glasom, okrenuo 
i da nije vidio nikoga, ali da je čuo glas jači od ljudskoga kako mu govori 
ovo: »Hajde, Marko Cedicije, reci magistratima pošavši x njima rano 
izjutra,.neka uskoro očekuju Gale.« Kad su to čuli, vojnički su se tribuni 
samo smijali i šalili. I malo potom desi se ono s Kamilom. 


15. Za Gale, koji su keliskoga roda, pripovijeda se da su, zbog 
svojega mnoštva ostavivši vlastitu zemlju jer nije bila dostatna da ih sve 
hrani, krenuli u potragu za drugom; kad ih se našlo mnogo desetaka 
tisuća mladih i bojovnih ljudi, a vodili su sa sobom još više žena i djece, 
jedni, prešavši Ripejske planine* u pravcu sjevernog Okeana, razliše se i 
zaposjedoše najudaljenije krajeve Evrope, a drugi, naselivši se između 
Pirinejskoga gorja i Alpa, dugo vremena obitavahu u susjedstvu Senonaca 
i Keltibera;*' ali kad kasnije okusiše vino tada prvi puta dopremljeno iz 
Italije, tako se, kažu, zadiviše tom piću i tako ih sve zanese taj novi užitak 
da su, zgrabivši oružje i uževši sa sobom svoje porodice, krenuli prema 
Alpama u potrazi za zemljom koja daje takav plod, jer su ostali svijet 
smatrali neplodnim i divljim. 

Onaj pak, koji je među njih donio vino i prvi u njih potakao želju za 
Italijom, bio je, pripovijeda se, Etruščanin Aruni, čovjek ugledan i po 
naravi nipošto loš, ali ga je zadesila sljedeća nesreća. Bio je staratelj 
dječaka bez roditelja, ali bogatstvom prvoga u gradu i čudesne ljepote 
imenom Lukomona. Ovaj je od mladosti živio s Aruntom i, postavši mlad 
čovjek, ne napusti kuću, nego se pretvarao da uživa u zajedničku životu 
s njime. I dugo je vremena ostalo neopaženo da je zaveo Aruntoyu ženu, 
a ona njega; ali kad je njihova strast već daleko dotjerala i niti su je se 
mogli osloboditi niti je više skrivati, mladić je otvoreno pokuša odvući i 
oženiti se njome, a muž iznese stvar pred sud, ali bi nadvladan od 
Lukomona velikim brojem njegovih prijatelja i izdašnim trošenjem 
novca, pa ostavi svoju domovinu; doznavši o Galima, dođe k njima i 
postade im vodičem na vojnom pohodu u Italiju. 


16. Odmah pošto provališe Gali postadoše gospodari sve zemlje koju 
su od davnina držali Etruščani, a protezala se od Alpa na obje strane do 
oba mora, kao što posvjedočuju i njihova imena. Jer sjeverno se more 
naziva Jadranskim po etrurskom gradu Adriji, a ono koje leži prema jugu 
upravo se i zove Etrurskim.* Sva je ta zemlja obrasla drvećem, bogata 

pašnjacima za stoku i natapana rijekama. Ima i osamnaest gradova, lijepih 
i velikih, dobro uređenih kako za unosno poslovanje, tako i za gizdav 
život, koje Gali, istjeravši Etruščane, sami zaposjedoše. Ali to se dogodilo 
davno prije vremena o kojem govorimo. 


17. Tada Gali, zavojštivši na etrurski grad Kluzij,* stadoše ga 


opsijedati. A Kluzijci, zatekavši se za pomoć Rimljanima, zaiskaše od njih 
da pošalju k barbarima poslanike s pismom. Oni poslaše trojicu od roda 
Fabijevaca, ljude veoma cijenjene, koji su uživali najveće počasti u gradu. 
Njih Gali primiše uljudno zbog imena Rima i, prekinuvši bitku kod 
gradskih zidina, upustiše se u pregovore s njima. Na pitanje poslanika što 
su uradili Kluzijci da su došli napasti njihov grad, reče kralj Gala Breno: 
»Kluzijci nam čine nepravdu time što, premda su u mogućnosti obrađivati 
samo malen dio zemlje, ustrajno sebi prisvajaju posjedovanje čitave i neće 
je dijeliti s nama, koji smo stranci, a brojniji i siromašni. To je, dakle, 
ista nepravda što su je i vama, Rimljani, ranije činili Albanci, Fidenjani 
i Ardejani, a u posljednje vrijeme Vejani i Kapenjani, te mnogi Fališčani 
i Volsci. Vi ih, vojujući protiv njih ako ne dijele s vama svoja dobra, 
pretvarate u roblje, plijenite ih i gradove im sravnjujete sa zemljom ne 
čineći pri tome baš ništa ni strašno ni nepravedno, nego držeći se 
najstarijeg od zakona koji jačemu daje dobra slabijih posvuda počinjući 
od boga i završavajući s divljim zvijerima. Jer i u njih je prirodno usađeno 
da jači traže da imaju više od slabijih. Zato prestanite sažaljevati Kluzijce 
zbog opsade da ne naučite i Gale da budu dobra i milosrdna srca prema 
žrtvazna Rimljana.« 

Iz tih riječi razabraše Rimljani da se Breno ne želi nagoditi pa su, 
uvukavši se u Kluzij, hrabrili i poticali njegove građane da s njima izvedu 
ispad iz grada protiv barbara, bilo želeći doznati njihovu vrsnoću ili 
pokazati svoju. Kad su, dakle, Kluzijci provalili iz grada i nastala bitka 
uz gradske zidine, jedan od Fabijevaca, Kvint Ambust, natjera konja 
ravno na stasita i lijepa Gala koji je izjahao daleko ispred ostalih, a isprva 
zbog brzine kojom su se sukobili i blještanja oružja koje mu je zakrilo lice 
Rimljanin ostađe neprepoznat. Ali kad je, nadvladavši i oborivši protivni- 
ka, stao skiđati s njega oružje, Breno, prepoznavši ga, pozove bogove za 
svjedoke da je ovaj, kršeći svim ljudima zajedničke svete i pravedne 
zasade, došao kao poslanik, a ponio se kao neprijatelj. Prekinuvši smjesta 
bitku, pusti Kluzijce, a vojsku povede na Rim. Ali ne hoteći da se učini 
da se njegov narod gotovo obradovao uvredi i samo tražio izliku za rat, 
posla zahtjev da se krivac kazni; ujedno je polagano napredovao. 


18. Kad se u Rimu sastao senat i mnogi su drugi prekoravali 
Fabijevca, a osobito svećenici zvani Fecijali; ustrajno su bogovima 
zaklinjali senat i zahtijevali da ljagu zbog počinjena nedjela prebace na 
jednoga, i to krivca, pa tako očiste od nje ostale Rimljane. 

Te je Fecijale kao red osnovao Numa Pompilije, najbliži i najpraved- 
niji od kraljeva, kao čuvare mira i kao suce i jamce za zakonitost razloga 
za započinjanje rata. 

Kad je senat iznio stvar pred narod i svećenici jednodušno optuživali 

Fabija, svjetina se tako izruga religiji i ismije je da Fabija zajedno s 
braćom imenova vojničkim tribunima. Doznavši za to i puni ogorčenja, 
Kelti nisu dopustili da išta bude na putu njihovoj hitnji, nego su 
napredovali svom brzinom; i premda su njihov broj, sjaj njihove opreme 
i bijesna žestina izazivali prepast kod onih u čiji su kraj došli i ti su već 
mislili da im je sva zemlja propala, a odmah za njom da će propasti i 
njihovi gradovi, Gali protiv očekivanja nikome nisu činili ništa nažao, niti 
su bilo što uzimali s njihovih polja, nego su, štaviše, prolazeći pokraj 
gradova, dovikivali da idu na Rim 1 da ratuju samo s Rimljanima, a za 
druge su sigurni da su im prijatelji. 

Dok su barbari nastupali u takvom naletu, izvedu vojnički tribuni 
Rimljane u boj. Brojem, doduše, nisu bili slabiji (bilo ih je, naime, ne 
manje od četrdeset tisuća teško naoružanih pješaka), ali većinom su bili 
neuvježbani i tada su po prvi put uzeli oružje. Osim toga, odnemarili su 
Rimljani sve svete obrede, pa niti su prinijeli žrtve da dobiju povoljna 
znamenja, niti su zapitali gataoce, kako bi bilo umjesno prije opasnosti 
bitke. Ali najviše je od svega njihove operacije remetilo višesvruko 
zapovjedništvo. Pa ipak, prije toga i za manje su važne bitke često 
izabirali pojedinačne zapovjednike koje nazivaju diktatorima, jer im 
nikako nije bilo nepoznato kako je velika prednost pri suočavanju s 
opasnom krizom imati samo jednu misao i pokoravati se jednom neogra- 
ničenom autoritetu koji u svojim rukama drži tezulju pravde. Ne baš malo 
pogoršao je situaciju njihov nerazborit postupak prema Kamilu, jer je 
postalo opasno zapovijedati bez ugađanja i dodvoravanja svjetini. 

Odmakavši od grada devedeset stadija,** ulogoriše se uz rijeku Aliju 
koja se nedaleko od njihova tabora ulijevala u Tiber. Kad su se barbari 
pojavili, ondje se zbog nediscipline sramotno pokazavši u boju, Rimljani 
bijahu potučeni. Lijevo krilo Kelti odmah uništiše zatjeravši ga u rijeku; 
desno, koje je izbjeglo njihovu navalu uzmakavši iz ravnice k brežuljcima, 
manje postrada; i od ovih većina se probi u grad; a ostali, koji se spasiše 
pošto su neprijatelji sustali od klanja, pobjegoše noću u Veje uvjereni da 
je s Rimom gotovo i da su mu svi stanovnici izginuli. 


19. Ta se bitka odigrala poslije ljetnog suncostaja, za mjesečeva 
uštapa,* onoga dana na koji je ranije velika nesreća stigla Fabijevce: jer 
tri stotine članova toga roda pobili su Etruščani. Ali bolno je sjećanje na 
ovaj drugi poraz prevladalo, te se sve do danas taj dan po rijeci naziva 
»danom Alije«. 

Što se pak“ tiče »nesretnih dana«,* bilo da neke treba smatrati 
takvima ili je Heraklit" s pravom prekorio Hesioda što jedne naziva 
dobrima, a druge lošima* kao da ne zna da je priroda svakog dana jedna 
te ista, o tome je drugdje iscrpno raspravljeno.* Ali ipak, možda bi se 
spominjanje manjeg broja primjera dobro uklopilo u karakter ovog spisa. 
Ponajprije, dakle, petoga dana mjeseca hipodromija, koji Atenjani nazi- 
vaju hekatombejom,*“ uspjelo je Beoćanima izvojevati dvije presjajne 
pobjede. kojima su učinili Helene slobodnima, onu kod Leuktret! i kod 
Keresa;* ovu potonju dvjesto godina ranije, kad su pobijedili Latamiju i 
Tesalce.*“ Pa onda opet, šestoga dana mjeseca boedromija“* Perzijanci su 

bili potučeni od Helena kod Maratona,* trećega kod Plateje“ istodobno 
kao i kod Mikale,* a dvadesetšestoga kod Arbele.* Štaviše, Atenjani su 
pobijedili pod zapovjedništvom Habrije u pomorskoj bitki kod Naksa oko 
uštapa mjeseca boedromija,# a oko dvadesetoga kod Salamine? kako sam 
pokazao u svojoj raspravi O danima." I mjesec targelij** očito je barbarima 
donio teške udarce; jer u tom je mjesecu i Aleksandar** kod Granika** 
pobijedio barbarske vojskovođe, Kartažani su na Siciliji bili potučeni od 
Timoleonta dana dvadesetčetvrtoga targelija, a čini se da je toga dana bila 
zauzeta i Troja, kako izvješćuju Efor,* Kalisten,* Damast" i Filarh.* 
Obrnuto, metagitij,* koji Beoćani nazivaju panemonom, nije bio povoljan 
za Helene. Jer sedmog dana tog mjeseca i u bitki kod Kranona, poraženi 
od Antipatra, bili su potpuno uništeni; i ranije kod Heroneje," boreći se 
s Filipom,“ nesretno su postradali. A toga istoga dana u mjesecu 
metagitiju iste godine Arhidam* i njegova vojska, prešavši u Italiju, bili 
su ondje razbijeni od barbara. Kartažani“ sa strahom gledaju dvadeset- 
drugi dan toga mjeseca jer im je uvijek donosio najviše najtežih nesreća. 

Nije mi, opet, nepoznato niti da je otprilike u vrijeme misterija$ i 
Teba bila do temelja razorena od Aleksandra,“ i da su poslije toga 
Atenjani morali primiti makedonsku posadu“ oko dvadesetoga boedromi- 
ja, upravo na dan na koji započinje ophod mističnog ljakha.* Slično 
tome, Rimljani su istoga dana jednom ranije pod Cepionom izgubili tabor 
pred navalom Kimbara,% a kasnije pod zapovjedništvom Lukulovim 
pobijedili Tigrana i Armence.? Kralj Atal"' i Pompej Veliki umrli su na 
svoj rođendan. I uopće, može se navesti mnogo primjera osoba kojima je 
isti dan donio oprečne sudbine. 

Ali za Rimljane je dan Alije jedan od najnesretnijih, a zbog njega to 
vrijedi i za druga dva svakog mjeseca,“ jer pri nastupu nesreće bojažljivost 
i praznovjerje prešli su, kako to obično biva, svoje prirodne granice. To 
je, međutim, brižljivije razloženo u spisu O porijeklu rimskih običaja." 


20. Da su se poslije one bitke Gali odmah dali u potjeru za 

bjeguncima, ništa ne bi spriječilo potpuno uništenje Rima i smrt sviju koji 
su još u njemu ostali; toliku su stravu unosili bjegunci među one koji su 
ih dočekivali a tolika je opet bila smetenost i luđilo koje je njih ispunjalo. 
Ovako pak barbari, ni sami ne mogavši povjerovati u veličinu svoje 
«pobjede, u presilnoj radosti dadoše se na uživanje i dijeljenje dobara 
zaplijenjenih u neprijateljskom taboru pruživši tako laku mogućnost 
bijega svjetini, koja je bježala iz grada, a onima koji su ostajali još nešto 
nade jer su dobili vremena da se pripreme. Žrtvovavši, naime, ostali grad, 
učvršćivali su Kapitolij zalihama streljiva i obrambenim zidovima. A 
među prvim pobrinuše se za svetinje koje otpremiše na Kapitolij, ali 
Vestinu vatru Vestine djevičanske svećenice zgrabiše zajedno s ostalim 
svetinjama koje su im bile na brizi pa pobjegoše. 

Ipak, neki izvješćuju da one nisu čuvale ništa drugo osim vječnu 
vatru, za koju je kralj Numa određio da se štuje kao počelo svega. Jer ona 
je najpokretljivija u svoj prirođi; ta rođenje je neko kretanje ili je u 
svakom slučaju praćeno kretanjem ; a ostale čestice materije u nedostatku 
topline, ležeći trome i nalik na mrtve, žude za snagom vatre da ih prožme 


KAMILO 213 


poput duše i na koji god da način ona njima pristupi, postaju sposobne 
da nekako djeluju i da se na njih djeluje. Nju, dakle, kažu da je Numa, 
jer je bio izvanredan čovjek i jer se za nj zbog njegove mudrosti govorilo 
da se druži s Muzama““, učinio svetom i naredio da bude danonoćno 
održavana kao slika vječno žive sile koja održava red u svemiru. Drugi 
opet kažu da vaira, kao kod Helena, gori pred svetištima kao element 
očišćenja, a da se predmeti unutar hrama kriju od pogleda sviju osim tih 
djevica koje nazivaju Vestalkama. I najraširenija priča sadrži tvrdnju da 
je ondje“ pohranjen slavni trojanski Paladij“* što ga je Eneja " donio u 
Italiju. A ima ih koji prenose legendu po kojoj je Dardan,? odnijevši svete 
predmete Samotračana? u Troju, ondje proslavio misterije u njihovu čast 
i posvetio ih pošto je utemeljio grad, a Eneja ih je, ukravši ih za osvojenja 
Troje, očuvao sve do svog naseljavanja u Italiji." Oni pak koji se prave 
da znaju više o tome tvrde da su ondje*' pohranjena dva nevelika suda, 
od kojih je jedan otvoren i prazan, a drugi pun i zapečaćen, a ni jedan ni 
drugi ne može vidjeti nitko osim nepovredivih* djevica. Ali drugi misle 
da je te tobožnje znalce zavelo to što su u vrijeme o kojem govorimo svete 
djevojke većinu svetih predmeta pobacale u dva ćupa, pa ih onda sakrile 
u zemlju ispod Kvirinova hrama i što to mjesto još do današnjega dana 
nosi po njima ime »Ćupići«.# 


21. Najzad, uzevši najsvetije i najdragocjenije od svetih predmeta, 
one pobjegoše uz rijeku.* Ondje se desi među bjeguncima Lucije Albin, 
čovjek pučanin, koji je na kolima odvozio u sigurnost ženu i sitnu djecu 
zajedno s nužnim stvarima za kuću. Kad vidje svete djevice kako, noseći 
u njedrima božju svetinju, prolaze bez pratnje i veoma se muče, brzo 
poskidavši s kola ženu, djecu i stvari, dade ih njima da se popnu na njih 
i sklone se u neki od helenskih gradova.? Ta, dakle, Albinova bogoboja- 
znost i upadljivo ukazivanje poštovanja bogovima u trenucima najveće 
opasnosti nije zasluživalo da bude mimoiđeno bez spomena. 

Ali svećenici ostalih bogova i stari ljudi, koji su obnašali konzulat i 
proslavili trijumf, nisu mogli podnijeti da ostave grad, nego, odjenuvši 
svoju svećeničku i svečanu odjeću, slijeđeći riječi koje je prvi izgovarao 
vrhovni svećenik*“ Fabije, izrekoše molitvu sa zavjetom da sebe za 
domovinu posvećuju kao žrtvu usudu, pa tako svečano opremljeni 
posjedaše na Forum očekujući svoju nadolazeću sudbinu. 


22. Treći dan poslije bitke stiže Breno do grada sa svojom vojskom; 
našavši gradska vrata otvorena i zidine bez branitelja, najprije se uplaši 
zasjede i varke ne mogavši vjerovati da su Rimljani zapali u tako 
posvemašnje beznađe. Ali kad razabra istinu, ujahavši kroz Kolinska 
vrata, zauzme Rim nešto više od tristo šezdeset godina od njegova 
osnutka*“ ako se može vjerovati u čuvanje točnosti kronologije podataka 
o slijedu tih događaja, kad je ovu i u pogledu drugih kasnijih upravo ta 
Katastrofa učinila dvojbenom. Čini se ipak da je o toj velikoj nesreći i 
zauzeću Rima neki više-manje neodređen glas odmah dopro do Helade; 
Heraklid Ponćanin,* naime, koji nije živio mnogo vremena poslije toga, 
u svojoj raspravi O duši tvrdi da je sa zapada stigla vijest da je vojska iz 

zemlje Hiperborejaca, došavši izdaleka, osvojila helenski grad Rim koji 
leži negdje na obalama Velikog mora." Ne bih se začudio da autor bajki 
i. izmišljotina kakav je Heraklid istinitu priču o zauzeću Rima iskiti 
dodavanjem Hiperborejaca i Velikog mora. No filozof Aristotel očevidno 
je čuo pouzdane vijesti o tome da su Kelti zauzeli grad, ali ipak kaže da 
je njegov spasilac bio Lucije;"!' a vlastito ime Kamilovo bilo je Marko, a 
ne Lucije. Nego to je valjda bilo stvar nagađanja. 

Zaposjevši Rim, Breno opkoli Kapitolij stražom, a sam, silazeći 
preko Foruma, čudio se promatrajući ljude koji su ondje sjedili u redu i 
šuteći što nitko nije ustao ususret neprijateljima koji su dolazili i što nije 
promijenio ni izraz lica ni boju, nego što su svi mirno sjedili, opušteni i 
bez straha, naslonjeni na štapove, očiju uprtih jedni u druge. Cuđenje je 
obuzimalo Gale pri tom neobičnom prizoru i, kako su se dugo vremena 
ustručavali prići im i dotaći ih se, bili su zbunjeni nisu li ono viša bića. 
A kad jedan od njih, osmjelivši se, stane blizu uz Marka Papirija* i, 
primakavši ruku, blago ga uhvati za podbradak i stane ga potezati za 
bradu koja mu je bila dugačka, Papirije, udarivši ga štapom, razbije mu 
glavu, no barbarin ga, trgnuvši mač, ubije. Nato, nasrnuvši, pobiše i 
ostale i smaknuše svakoga od drugih Rimljana na koga su se namjerili, a: 
kuće pljačkahu i plijenjahu kroz mnogo dana, zatim ih spališe i sravniše 
sa zemljom u svojem bijesu na branitelje Kapitolija jer se ovi ne odazvaše 
na njihove pozive na predaju, nego im čak, braneći se sa zidova od 
njihovih navala, zadađoše teške udarce. Zbog toga Gali opustošiše grad i 
okrenuše pod mač sve koje su uspijevali uhvatiti, muškarce i žene, starce 
i djecu bez razlike. 


23. Kako se opsada otezala Galima je ponestajalo zaliha hrane; zato, 
razdvojivši svoje snage, jedni sa svojim kraljem ostadoše paziti na, 
Kapitolij, a drugi su, obilazeći naokolo, pljačkali zemlju i, napadajući 
sela, pustošili, ne svi zajedno, nego jedni ovdje, drugi ondje, po 
jedinicama i četama, raspršujući se puni preuzetnosti zbog svojih uspjeha 
ne plašeći se ničega. A najbrojnija i najbolje uređena njihova skupina 
pošla je na grad Ardeju u kojem je boravio Kamilo od svog progonstva 
ne baveći se doduše nikakvim javnim poslovima i živeći potpuno 
povučeno, ali gajeći nade i prepuštajući se razmišljanjima ne čovjeka koji 
.se zadovoljava time što je izmakao oku i ruci svojih neprijatelja, nego 
onoga koji vreba kako će se osvetiti ako se ukaže prilika. Zato, videći da 
su Ardejci dosta brojni, ali đa im manjka smionosti zbog neiskustva i 
mlitavosti njihovih vođa, povede razgovor najprije s mladima kako 
neuspjeh Rimljana ne treba smatrati rezultatom hrabrosti Kelta, niti 
nevolju koja je zbog nepromišljenosti njih zadesila zaslugom onih koji 
nisu ništa učinili da pobijede, nego naprosto djelom sreće. Lijepo je, 
naime, reče, uz rizik opasnosti odbiti navalu stranog i barbarskog naroda 
za koji je, kao i vatri, jedina konačna granica stjecanju vlasti zator 
pobijeđenih; međutim, u sadašnjoj situaciji, ako budu smioni i pripravni, 
on će im pružiti priliku za pobjedu bez opasnosti. 

Kad su mladi prihvatili njegove riječi, Kamilo pođe ka magistratima 
i vijećnicima. A čim je predobio i njih, naoruža sve koji su bili u dobi za 


KAMILO 215 


služenje vojske i držao ih je na okupu unutar gradskih zidina želeći da 
neprijatelji, koji su bili blizu, ne znaju za njih. A kad su se oni, prošavši 
na konjima tim krajem i pretrpani mnoštvom plijena, bezbrižno i 
nemarno utaborili u ravnici a onda ih noć zatekla pijane i tišina zavladala 
.taborom, Kamilo, doznavši sve to od uhoda, izvede Ardejce; prošavši tiho 
prostor između grada i galskog tabora, oko ponoći udari na šanac oko 
tabora silnom vikom i trubljenjem trublji sa sviju strana plašeći ljude koji 
su od buke jedva dolazili k sebi, omamljeni od pića i jedva razbuđeni. 
Malobrojni, otrijeznivši se od straha i prihvativši oružje, pružiše otpor 
Kamilu i njegovim ljudima tako da su pali braneći se; ali većinu ubijahu 
zatičući ih nenaoružane, još svladane snom i vinom. A nemnoge, koji 
noću utekoše iz tabora, za dana, dok su se raspršeni potucali onim 
krajem, konjanici, dostižući ih, ubijahu. 


24. Glas o.tom uspjehu, brzo se prenoseći po susjednim gradovima, 
k sebi je pozivao mnoge za vojsku sposobne, a osobito Rimljane koji su, 
umakavši iz bitke na Aliji, bili u Vejima; jadikovali su među sobom: 
»Kakvog je vođu zao duh oduzeo Rimu samo zato da Ardejce ukrasi 
Kamilovim uspjesima, a grad koji je rodio i othranio takva čovjeka 
uništen je i propao. A mi, u nedostatku vojskovođe, sjedimo okruženi 
tuđim zidovima prepustivši Italiju njezinoj sudbini. Hajde, pošaljimo k 
Arđejcima pa tražimo njihovog vojskovođu iii uzmimo sami oružje pa 
pođimo k njemu! Jer on nije više prognanik niti smo mi građani sad kad 
naša domovina više ne postoji nego je u rukama neprijatelja.« To odlučiše 
i, poslavši ka Kamilu, zamoliše ga da preuzme zapovjedništvo. Ali on 
odgovori da neće prije nego to po zakonu izglasaju građani na Kapitoliju. 
On, naime, smatra da su oni ti koji održavaju domovinu i on će se rado 
pokoravati njihovim zapovijedima, ali protiv njihove volje ni u što se neće 
miješati. Ta obazrivost i karakternost Kamilova izazva divljenje. Ali nije 
se vidjelo kako to dojaviti na Kapitolij; štaviše, činilo se nemogućim da 
se glasnik probije do citadele dok neprijatelji drže grad. 


25. Ali bio je među mladima neki Poncije Kominije koji je porijeklom 
pripadao srednjem staležu, ali je bio željan slave i časti; on kao 
dobrovoljac preuze teški zadatak. I ne ponese pismo za one na Kapitoliju 
da neprijatelji, ako bude uhvaćen, ne otkriju Kamilove namjere, nego, 
pod odrpanom odjećom noseći komade pluta, ostali put pređe bez straha 
po danu, ali kad se našao blizu grada, već pod noć, kako nije mogao 
rijeku" prijeći mostom koji su barbari čuvali, omotavši oko glave svoju 
odjeću koje niti je bilo mnogo niti je bila teška, pa spustivši se s plutom 
oko tijela u vodu i njime olakšavan pri prelaženju na drugu obalu, iziđe 
kod grada. I izbjegavajući stalno one od neprijatelja koji su bili budni 
ravnajući se po vatrama i buci, pođe do Karmentskih vrata gdje je bilo 
najmirnije, a s te se strane kapitolijski brežuljak najstrmije uzdiže i opasan 
je golemom stijenom punom oštrih bridova; neopažen uspne se po njoj i 
s mukom i uz velik napor primakne stražama koje su čuvale obrambeni 
zid gdje je bio najniži. Pozdravivši ih i rekavši im svoje ime, povučen 
preko zida, pođe da potraži rimske magistrate. Pošto se senat brzo 

sakupio, izašavši preda nj, javi im Kamilovu pobjedu za koju ranije nisu 
doznali i izloži im odluku vojnika; pozove ih također da potvrde 
Kamilovo zapovjedništvo jer je on jedini koga će građani koji su vani 
slušati. Saslušavši ga i posavjetovavši se, senatori imenovaše Kamila 
diktatorom i poslaše Poncija istim putem natrag pri čemu je bio isto tako 
dobre sreće kao i pri dolasku. Jer ostade neprimijećen od neprijatelja i 
dojavi Rimljanima izvan grada senatsku odluku. 


26. Kad je oni oduševljeno pozdraviše, dođe Kamilo te nađe već 
dvadeset tisuća ljudi pod oružjem, a još više ih skupi od saveznika, te se 
stane spremati za napad. [Tako je Kamilo bio po drugi put izabran za 
diktatora, i otišavši u Veje, nađe svoje vojnike i još ih više skupi od 
saveznika namjeravajući napasti neprijatelje.) 


Ali u Rimu neki od barbara, slučajno prolazeći kraj mjesta kuda je 
Poncije noću započeo svoje penjanje do Kapitolija, opaziše posvuda 
tragove ruku i nogu kako se prihvaćao i rukama čvrsto držao a na mnogo 
mjesta pootkidano raslinje izniklo iz stijena i odronjenu zemlju, pa 
obavijestiše o tome kralja. I on, došavši onamo i razgledavši to, tada ne 
reče ništa, ali uvečer, sabravši najopreznije momke i najbolje penjače 
među Keltima, reče im: »Neprijatelji nam pokazuju da ovaj put, za koji 
nismo znali, nije za ljude neprohodan niti nepristupačan, a velika je 
sramota poslije početka kakav imamo na koncu popuštati i ostaviti kao 
: neosvojivo mjesto kad nas sami neprijatelji upućuju na to da je osvojivo. 
Kuda je, naime, jednome lak uspon, niti mnogima nije teško da se uspnu 
jedan po jedan, nego će i snage i podrške biti mnogo ako se to poduzima 
zajednički. A svaki će primiti darove i počasti koje budu dolikovale 
njegovoj srčanosti.« 


27. Kad je kralj to izrekao, Gali s oduševljenjem prihvate da to izvrše 
i oko ponoći velika skupina njih, uspevši se zajedno na stijenu, u tišini se 
penjahu pripijajući se uz mjesta koja su bila strma i teško prohodna, ali 
ipak su pred njihovim pokušajima popuštala i dopuštala im pristup lakše 
nego što se očekivalo tako da prvi, dosegavši vrhove i postavivši se-u 
borbeni raspored, samo što se nisu dohvatili vanjskih utvrđenja i napali 
usnule stražare; jer niti čovjek niti pas nije ih opazio. Ali kod Junonina 
hrama bile su neke svete guske, u druga vremena obilno hranjene, no 
kako je tada žita već s nategom jedva dostajalo za samu posadu, one su, 
zanemarivane, bile u lošem stanju. Ta je životinja, međutim, i po prirodi 
oštrijih osjetila i plaši se svake buke; ove pak, i zbog gladi bez sna i 
nemirne, brzo zamijetiše dolazak. Gala i trkom i gačući stadoše juriti 
prema njima, te tako probudiše sve, a sad i barbari, kako nisu bili više 
neprimijećeni, nisu štedjeli buke i žešće napadahu. Branitelji, zgrabivši u 
žurbi svaki oružje koje mu je došlo pod ruku, hitali su u pomoć kako je 
već tko mogao. Od sviju prvi Manlije, bivši konzul, velike tjelesne snage 
i izvanredno odvažan, suočivši se istovremeno s dvojicom neprijatelja, 
preteče jednoga dok je dizao bojnu sjekiru mačem mu odsjekavši desnu 
ruku, a drugoga, udarivši ga štitom u lice, gurne natrag niz stijenu. Onda, 
postavivši se na zidu s drugima koji su pritrčali u pomoć i okupili se oko 


KAMILO 217 


njega, odbije ostale neprijatelje kojih se nije mnogo popelo do gore, niti 
su urađili bilo što dostojno njihove smjelosti. Tako izbjegavši tu opasnost 
u osvit dana Rimljani baciše zapovjednika straže niz stijenu među 
neprijatelje, a Manliji izglasaše nagradu za pobjeđu koja mu je bila više 
na čast nego od koristi: skupiše za nj koliko j je hrane svaki za onaj dan 
dobivao, domaćega žita pola funte, tako, naime, Rimljani nazivaju tu 
mjeru), a vina četvrtinu grčke litre. 


28. Poslije toga su Gali bili obeshrabreniji. Zalihe hrane, naime, bile 
su im oskudne jer ih je strah od Kamila sprečavao da je dobavljaju, a 
bolest se uvukla među njih budući da su šatorovali među ruševinama gdje 
je bez reda bilo nabacano mnoštvo leševa; pored toga je i dubok sloj 
pepela, iz kojega se isparavao djelovanjem vjetra i vrućine zrak iskvaren 
suhoćom i oštrinom, činio disanje bolnim. No najviše ih je uzdrmala _ 
promjena uobičajenog načina života; naglo su došli iz sjenovitih krajeva 
gdje se lako moglo naći zaklona od ljetne žege u zemlju nisku, pod jesen 
neugodne klime, a i sjedenje pred Kapitolijem i besposlica su već postale 
dugotrajnima: ta bio je to već sedmi mjesec što su dangubili u opsijedanju. 
Stoga je smrtnost u njihovu taboru bila velika i zbog velikog broja umrlih 
nisu ih više mogli niti pokapati. 

To, međutim, nije niti položaj opsijedanih činilo boljim. Jer glad se 
povećavala, a to što nisu znali što je s Kamilom stvaralo je malodušnost; 
nitko, naime, nije dolazio od njega jer su barbari sada budno stražarili 
nad gradom. Iz tog razloga, kako su i jedni i drugi bili u nevolji, javljali 

.su se pomirljivi prijediozi najprije preko predstraža koje su se međusobno 
susretale; zatim, kad su tako odlučili najugledniji, sastane se s Brenom 
na razgovor rimski konzularni tribun Suipicije, pa bi dogovoreno da 
Rimljani isplate tisuću funti zlata, a Gali, kad ih prime, da se odmah 
povuku iz grada i zemlje. Kad su prisegli na te uvjete i zlato bilo 
doneseno, a Gali kod vaganja nisu postupali pošteno, isprva krišom, a 
zatim i otvoreno potežući i iskrećući ravnovjesje tezulja na vagi, Rimljani 
se zbog toga razljutiše. No Breno, kao za porugu i ismjehujući ih, skine 
sa sebe mač skupa s pojasom, pa ga baci na tezulju k utezima. Na 
Sulpicijevo pitanje: »Što to znači?«, odgovori: »Ta što drugo nego: jao 
pobijeđenima!«* Ta izreka otada posta poslovicom. Jedni su se od 
Rimljana ljutili i smatrali da treba, uzevši zlato, opet otići natrag i trpjeti 
opsadu; ali drugi su ih poticali neka se primire uz podnošljivu nepravdu 
i ne povezuju misao na sramotu s time što daju više nego s time što uopće 
daju, pristajući na to zbog položaja u kome se nalaze: to nije dično, ali je 
nužno. 


29. Dok su se oni o tome prepirali s Galima i međusobno, Kamilo je 
s vojskom bio kod gradskih vrata; doznavši što se zbiva, zapovjedi ostaloj 
svojoj vojsci da ga slijedi u borbenom poretku i polagano, a sam s 
najboljim trupama odmah, žureći se, pođe k Rimljanima. A kad se svi 
pred njim razdvojiše đa ga propuste i primiše ga kao državnoga poglavara 
s doličnim poštovanjem i u tišini, podigavši zlato s vage, predade ga 
liktorima, a Keltima naloži neka uzmu vagu 1 utege pa otiđu dodavši da 

je djedovski običaj kod Rimljana da domovinu izbavljaju željezom a ne 
zlatom. A kad se Breno ljutio govoreći da mu se nanosi nepravda 
kršenjem ugovora, odvrati mu Kamilo da ugovor nije zakonito sklopljen 
i da njegovi uglavci nisu valjani; jer kako je on već bio izabran za diktatora 
i nije bilo drugoga zakonitog magistrata,“ ugovor s Galima sklopili su 
ljudi koji za to nisu bili ovlašteni. Ali sada treba da kažu ako nešto žele; 
jer došao je on koji ima potpun zakonski autoritet da podjeljuje oprost 
onima koji za to mole i da izriče kazne krivcima ako ne pokazuju kajanje. 
Zbunjen tim riječima, Breno se lati oružane čarke u kojoj obje strane 
dotjeraše samo do potezanja mačeva i uzajamna gurkanja jednih izmiješa- 
nih s drugima kao što je i prirodno jer su se nalazili između kuća, po 
ulicama i na prostorima gdje nije bilo moguće postrojiti bojni red. No 
ubrzo se pribravši, Breno odvede svoje Kelte u njihov tabor bez većih 
gubitaka. A obnoć, digavši tabor, sa svom svojom vojskom ostavi grad te 
se, odmakavši šezdeset stadija,“ utabori uz Gabijsku cestu.!"! U osvit 
dana stiže ga Kamilo sjajno naoružan s Rimljanima koji su tada bili puni 
samopouzdanja; i poslije žestoke, dugotrajne bitke natjera Gale u bijeg uz 
velik pokolj i zauzme njihov tabor. Od bjegunaca jedni su bili odmah 
prilikom gonjenja sasječeni, a većinu, koja se raspršila unaokolo, napadali 
su stanovnici okolnih sela i gradova pa ih ubijali. 


30. Tako je Rim na čudan način bio osvojen, a na još čudniji 
oslobođen pošto su ga barbari u svemu držali sedam mjeseci. Jer ušli su 
u nj par dana poslije kvintilskih Ida,!% a bili su istjerani oko februarskih 
Ida." Kamilo proslavi trijumf onako kako je i dolikovalo onome koji je 
postao spasiocem domovine koja je već propala i koji je Rimu vratio Rim; 
jer građani koji su pobjegli iz grada pratili su skupa sa ženama i djecom 
njegova trijumfalna kola kad su ulazila u grad, a oni koji su bili opsjednuti 
na Kapitoliju i za dlaku izmakli smrti od gladi išli su im ususret grleći 
jedni druge i plačući od sreće što su je dočekali, dok su svećenici i 
službenici božjih hramova, donoseći svekolike svete predmete koje su, 
bježeći, ondje sakrili i potajno sa sobom iznijeli, tako sačuvane pokazivali 
građanima koji su željeni prizor primali s radošću kao da se sami bogovi 
s njima opet vraćaju u Rim; pošto je prinio žrtve bogovima i očistio grad 
prema uputama onih koji su se razumijevali u takve obrede, Kamilo 

obnovi postojeće hramove, a sam podiže hramove Kaži i Božjem Glasu'“* 
pronašavši ono mjesto na kome je noću glas božanstva, najavljujući 
dolazak barbarske vojske, dopro do ušiju Marka Cedicija. 


31. Unatoč živu nastojanju Kamilovu i velikim naporima svećenstva 
mjesta gdje su ranije stajali hramovi tek su teško i uz veliku muku najzad 
bila otkrivena; ali kako je i grad trebalo iznova graditi iz stanja potpuna 
razorenja, mnoštvo je obuzimala malodušnost pred tim zadatkom i' 
oklijevali su jer su bili lišeni svega i jer im je u tom času oporavak i 
počinak od nevolja bio većma potreban nego da se utruđuju i iscrpljuju 
na poslu za koji nisu imali ni sredstava ni tjelesne snage. Dok su im se 
tako misli opet pomalo svraćale na Veje, grad svime snabdjeven a ostao 
netaknut, dali su prilike za demagoške spletke onima koji su navikli 

govoriti puku samo da mu ugađaju i čule su se buntovne riječi protiv 
Kamila, da on iz častoljublja i i radi vlastite slave njih nastoji lišiti grada 
koji stoji spreman da ih primi i sili ih đa šatoruju u ruševinama i da 
ponovno podižu ono što je samo jedno veliko zgarište zato da se o njemu 
ne govori samo kao o vođi i vojskovođi Rima, nego, gurnuvši Romula u 
stranu, i kao o njegovu utemeljitelju. 

Zato senat, uplašen tim nemirima, ne dopusti Kamilu, ma koliko je 
on to želio, da odloži svoju vlast prije isteka godine, iako nitko dotada 
nije bio dikatator dulje od šest mjeseci, a istovremeno je senat nastojao 
umirivati i ublaživati narod nagovarajući ga i moleći, pokazujući mu 
humke i grobove predaka, podsjećajući ga na svetišta i posvećena mjesta 
koja su Romul, Numa ili koji drugi od kraljeva uz zaziv bogova njima 
predali na čuvanje. Od najvažnijih božanskih znamenja isticali su svježe 
odsječenu glavu nađenu pri kopanju temelja za Kapitolij kao znak da je 
tome mjestu suđeno da postane glavom Italije? i Vestinu vatru, koju su 
djevice poslije rata ponovno zapalile a oni koji ostave grad opet je utrnjuju 
i gase zauvijek, što će za njih biti sramota bilo da budu gledali grad 
nastanjen došljacima i tuđincima, bilo napušten i ostavljen stoki za pašu. 

Dok su se senatori tako jadali i svakome napose pojeđinačno i često 
svima zajedno u narodnoj skupštini, njih je opet u srce diralo mnoštvo 
kukajući zbog nastale nevolje i moleći ih neka ih ne prisiljavaju da sađa, 
kad su se goli i bez igdje ičega spasili kao iz nekakvog brodoloma, 
sastavljaju razbijene komadiće grada dok drugi stoji spreman da ih primi. 


32. Odluči, dakle, Kamilo da stavi stvar na raspravu u senatu; 
mnogo je i sam izrekao zalažući se za njihovu domovinu, a mnogo i svaki 
drugi koji je želio; najzad, podigavši se, pozove Lucija Lukrecija koji je 
prema utvrđenom običaju prvi davao mišljenje!“ neka se izjasni prvi, a 
zatim ostali senatori po stalnome redu." A kad je nastala tišina i 
Lukrecije baš mislio započeti, slučajno je vani prolazio centurion sa 
smjenom dnevne straže i, obrativši se jakim glasom onome koji je išao na 
čelu noseći bojni znak,!% zapovjedi mu da se zaustavi i da usadi znak u 
zemlju jer će ondje biti najljepše smjestiti se i ostati. Kako su te riječi pale 
u prijelomnom trenutku i u času dok su razmišljali o nesigurnoj 
budućnosti, Lukrecije, poklonivši se bogovima, reče da se priključuje 
svojim glasom njihovoj volji, a ostali, jedan po jedan slijediše njegov 
primjer. A čudesna se promjena zbila i u nagnuću puka, jer su jedan 
drugoga pozivali i poticali da se prihvati posla ne po nekakvu redu i 
rasporedu, nego kako je u koga bilo spremnosti i volje. Zato je grad bio 
izgrađen zbrkanih ulica i ispremiješanih kuća uslijed njihove žurbe i 
brzine. Pripovijeda se, naime, da se za godinu dana grad podigao iznova 
od novih zidina sve do pojedinačnih stambenih zgrada. 

Kad su oni kojima je Kamilo povjerio da iznova označe sveia mjesta 
i da ih obnove, jer je sve bilo ispreturano, obilazeći Palacij došli do 
Martova svetišta, našli su ga razorena i spaljena od barbara, ali pretražu- 
jući i raščišćavajući to mjesto naiđoše na augurski'“ štap Romulov zakopan 
u veliku i duboku naslagu pepela. Taj je štap svinut na jednom kraju i 
zove se lituus; njime se gataoci služe pri određivanju nebeskih polja kad 

sjedaju gatati po letu ptica, kako se njime služio i Romul jer je bio izvrstan 
gatalac. A kad je njega nestalo između ljudi, svećenici, uzevši taj štap, 
čuvahu ga nedodirljiva kao bilo koji drugi sveti predmet. Pronalazak 
njega, očuvana od propasti u ono vrijeme kad je sve drugo bilo uništeno, 
učini ih veselijima učvrstivši im nade u budućnost Rima u uvjerenju da 
mu to znamenje osigurava vječni opstanak. 


33. Još se nisu riješili tih poslova, kad ih iznenadi rat jer su Ekvijci, 
Volsci i Latini istovremeno provalili na njihovo područje, a Etruščani 
opsijedali Sutrij, saveznički grad Rima. A kako su konzularni tribuni, 
koji su imali zapovjedništvo nad vojskom, utaboreni Mecijske gore,!!" bili 
pod opsadom Latina i u opasnosti da izgube svoj tabor pa su poslali u 
Rim tražeći pomoć, Kamilo bude po treći put imenovan diktatorom. O 
tom ratu postoji dvostruka predaja; započet ću s onom legendarnom. 


Kažu da su Latini, bilo tražeći izliku za rat ili što su uistinu željeli 
oživjeti iskonsko srodstvo dvaju naroda, poslavši k Rimljanima, tražili od 
njih slobodne mlade djevojke za žene, a kad su Rimljani bili u neprilici 
što da rade — s jedne su se naime, strane pribojavali rata, a s druge su 
sumnjali da je to traženje žena zapravo zahtjev da im se predaju taoci 
prikriven lijepim imenom uzajamne ženidbe — služavka po imenu Tutula 
ili, po drugima, Filotida, savjetova magistratima neka pošalju s njom 
sluškinje mladenačke dobi i otmjene vanjštine urešene kao nevjeste iz 
dobrih kuća, a ostalo će biti njezina briga. Magistrati su, kažu, popustivši 
njezinu nagovaranju, izabrali od služavki onoliko koliko je ona procijenila 
prikladnim za svoj naum i, opremivši ih odjećom i zlatom, predadoše ih 
Latinima koji su taborovali nedaleko od grada. Noću ostale djevojke 
neopazice ukloniše mačeve neprijatelja a Tutula (odnosno Filotida), 
uspevši se na visoku divlju smokvu i raširivši iza sebe svoju gornju 
haljinu, podigla je, kažu prema Rimu upaljenu zublju kao što se 
dogovorila s magistratima, ali o čemu nitko drugi od građana ništa nije 
znao. Zato se i dogodilo da je izlazak vojnika iz građa bio bučan jer, kako 
su ih magistrati požurivali, oni su jedni druge zvali po imenu i jedva se 
nekako postrojavali u borbeni poredak. A kad su jurnuli na palisadu 
neprijatelja koji su spavali ne očekujući ništa slično, zauzeli su, kažu, 
njihov tabor i pobili većinu njih. To se, vele, dogodilo na None mjeseca 
koji se onda zvao kvintil a sada juli!!? i svetkovina što se slavi na taj dan 
spomen je na taj pothvat. Jer najprije, izlazeći hrpimice kroz gradska 
vrata, izvikuju glasno mnoga domaća i obična imena kao Gaj, Marko, 
Lucije i slična, oponašajući kako su onda u žurbi vojnici zvali jedni druge; 
zatim služavke, sjajno nagizdane, obilaze naokolo i šale se dobacujući 
dosjetke ljudima koje susreću. Među njima se odigrava i neka bitka kao 
sjećanje da su i onda one sudjelovale u boju s Latinima. A dok se goste, 
sjede u sjeni smokvinih grana; i taj dan Rimljani nazivaju Kapratinskim 
Nonama!!* po divljoj smokvi, kako misle, s koje je mlada služavka dala 
znak zubljom; jer divlja smokva zove se na latinskom caprificus. 

Ali drugi tvrde da se većina toga što se na toj svetkovini govori i 
radi odnosi na sudbinu Romulovu ; istoga, naime, onoga dana on je, kažu, 
nestao iznad gradskih vrata obavijen iznenadnom tminom i olujom koja 

je sve obuhvatila, kako neki drže, za pomrčine sunca, i taj je dan prozvan 
Kapratinskim Nonama po mjestu gdje se to zbilo; koza se, naime, na 
latinskom zove capra; a Romul je iščezao dok je držao govor narodu kod 
takozvane Kozje bare, kao što je navedeno u njegovu životopisu. !!“ 


34. Druga verzija, koju usvaja većina povjesničara, glasi ovako: 
Kamilo, imenovan po treći put diktatorom i doznavši da vojsku pod 
konzularnim tribunima opsijedaju Latini i Volsci, bi prisiljen pozvati pod 
oružje i one građane koji više nisu bili u dobi za vojnu stužbu nego su je 
već premašili. Zaobišavši u velikom krugu Mecijsku goru i ostavši tako 
neprimijećen od neprijatelja, smjesti svoju vojsku njima iza leđa i, 
žapalivši brojne vatre, pokaza time!" svoju prisutnost. Opsijedani Rimlja- 
ni, ohrabreni, smjerahu navaliti i zametnuti bitku; ali Latini i Volsci, 
zatvorivši se unutar svog opkopa, ograđivahu gustom palisadom od 
drvena kolja i zaštićivahu preprekama svoj tabor sa sviju strana nalazeći 
se između dvije neprijateljske vojske i odlučivši da čekaju pojačanja od 
kuće, a očekujući istovremeno i pomoć od Etruščana. Razabravši njihovu 
namjeru i bojeći da mu se ne dogodi da i sam bude opkoljen kao što je 
on opkolio neprijatelja, Kamilo požuri da iskoristi svoju prednost. Kako 
su neprijateljske prepreke bile od drva, a jak je vjetar puhao u svanuće 
od planina, snabdjevši se zapaljivim strelicama i izvevši u zoru svoje 
trupe, naredi jednom dijelu da gađaju strijelama i dižu galamu na 
suprotnoj strani,!'“ a sam je s onima koji su imali bacati vatru na mjestu 
odakle se vjetar obično najsnažnije zalijetao na neprijateljski šanac čekao 
pravi čas. Kad se, pošto se bitka već zametnula, sunce stalo pomaljati a 
vjetar snažno puhati, Kamilo, davši znak za juriš, zasu šanac nebrojenim 
plamenim strijelama. Kad je oganj u gustom kolju drvene palisade ubrzo 
našao hranu i širio se uokrug, Latini, ne imajući u pripremi nikakvo 
sredstvo za gašenje, kako je već tabor bio pun vatre, zbijani na malom 
prostoru, provaljivahu natjerani nuždom protiv naoružanih neprijatelja 
postrojenih u borbenom poretku ispred šanca. I malo ih od tih uteče, a 
one koji su ostali u taboru sve je progutala vatra, dok je najzad Rimljani 
ne ugasiše pa razgrabiše plijen. 


35. Pošto je to bilo dovršeno, ostavivši sina Lucija da kao zapovjednik 
tabora čuva zarobljenike i plijen, sam provali u neprijateljsku zemlju. I 
zauzevši grad Ekvijaca i pokorivši Voiske, odmah povede vojsku k 
Sutriju, jer još nije doznao za sudbinu Surtrijaca, nego je žurio njima u 
pomoć misleći da su u opasnosti i pod opsadom Etruščana, Ali slučaj je 
htio da su oni već predali grad neprijateljima, a ovi su ih pustili da odu 
bez igdje ičega osim jedino haljine na sebi; i Kamila koji je dolazio 
susretoše putem sa ženama i djecom jadikujući zbog svoje nesreće. A 
Kamilo, oplakujući ih i ražalivši se i sam na taj prizor i videći da 
Rimljanima, kojima su se Sutrijci vješali oko vrata, teku suze i da su puni 
ogorčenja zbog onoga što se dogodilo, odluči nimalo ne odlagati osvetu 
nego odmah istoga dana krenuti na Sutrij računajući đa će ljude koji su 
netom osvojili grad imućan i bogat i nisu ostavili nikoga od neprijatelja u 
njemu a ne očekuju ih niti izvana, naći potpuno opuštene i bezbrižne; a 

računao je ispravno. Jer ne samo da je neprimijećen prošao zemljom nego 
ga nisu opazili ni kad je stigao do gradskih vrata i zaposjeo gradske zidine; 
nitko ih, naime, nije čuvao, nego su se raštrkali po kućama gdje su pili 1 
zabavljali se. A kad su razabrali da su neprijatelji već zagospodarili 
situacijom, od prekomjerna jela i pijanstva bili su u tako jadnu stanju da 
mnogi ni za bijeg nisu imali snage; čekajući po kućama ginuli su 
najsramotnijom smrću od sviju!" ili su se predavali neprijateljima. Tako 
se dogodilo da je grad Sutrij u jedan dan bio dvaput osvojen i da ga oni 
koji su ga držali izgubiše, a oni koji su ga izgubili povratiše zahvaljujući 
Kamilu. 


36. Trijumf proslavljen zbog.tih pobjeda nije mu donio manje 
priznanja ni slave nego prva dva. Ta i one od građana, koji su mu najviše 
zavidjeli i radije pripisivali sve njegove uspiehe sreći nego njegovoj 
sposobnosti, njegovi su novi uspjesi prisiljavali na priznanje da je njegova 
slava rezultat njegove vrsnoće i poduzetnosti. Među njegovim poricate- 
ljima i zavidnicima najuočljiviji bio je Marko Manlije, onaj koji je prvi 
potisnuo Gale od citadele kad su noću napali Kapitolij i zato je dobio 
pridjevak Kapitolijski. On, naime, smatrajući da treba da bude prvi od 
građana i ne mogavši na častan način nadmašiti Kamila slavom, prihvatio 
se uobičajene i dobro poznate taktike onih koji idu za tiranijom nastojeći 
ulagivanjem pridobiti puk, osobito pak zadužene tako što je jednima 
pomogao i zastupao ih kao odvjetnik pred sudom protiv vjerovnika, a 
druge, uhapšene, silom otimao i sprečavao da ih se po zakonu izvodi pred 
sud, tako da se ubrzo oko njega okupilo mnogo ljudi bez sredstava i 
zadavalo velik strah najodličnijim građanima!!* prkošenjem i izazivanjem 
smutnji na Forumu. A kad je Kvint Kapitolin,'!* postavljen diktatorom 
da suzbije te nemire, bacio Manlija u zatvor, a narod na to obukao 
žalobnu odjeću, što se dešavalo samo kod velikih i općenarodnih nesreća, 
senat, uplašivši se nereda, naloži da Manlije bude pušten, Ali on, 
oslobođen, nije bio ništa bolji nego je poslije puštanja još naprasitije 
podjarivao narod i izazivao razdor u gradu. Napokon ponovno izaberu 
Kamila za konzularnog tribuna. 

Ali kad se pred sudom vodio postupak protiv Manlija, velika je 
smetnja tužiteljima bio vidik s toga mjesta. Naime mjesto, na kojem je 
Manlije bio svoju noćnu bitku s Keltima, stršalo je nad Forumom i 
pobuđivalo kod gledalaca sažaljenje. Manlije je i sam pružao ruke u tom 
pravcu i plačući budio sjećanje ljudi na svoj slavni boj, tako da suci u 
neprilici nisu znali što čine i višekratno su odlagali postupak jer niti su 
htjeli optuženika osloboditi krivnje pri očiglednim dokazima njegova 
zločina, a niti su bili u stanju primijeniti zakon protiv njega kad je, zbog 
onog mjesta koje se odande vidjelo, svima bio pred očima njegov slavni 
podvig. Zato Kamilo, postavši svjestan svega toga, premjesti sudište van 
grada u Petelinski gaj;'"“ kako se odatle nije mogao vidjeti Kapitolij, 
tužilac iznese optužbu, a kod sudaca sjećanje na prošle događaje ustupi 
mjesto pravednu gnjevu zbog optuženikovih sadašnjih zločina. Tako, 
dakle, Manlije, osuđen, bi odveden na Kapitolij i strmoglavljen niz onu 
stijenu pa mu na taj način isto mjesto postade spomenikom najsretnijeg 

djela i najveće nesreće. A Rimljani, razorivši do temelja njegovu kuću, sa- 
gradiše ondje hram božici koju zovu Opominjateljicom!“! i izglasaše za- 


ključak da nijedan patricij ne smije stanovati na kapitolijskom brežuljku.: 


37. Kamilo, pozvan da bude konzularni tribun po šesti put, 
otklanjao je budući da je već bio poodmakle dobi, a možđa i stoga što se 
bojao ljudske zavisti i odmazde usuda zbog tolike slave i uspjeha. Ali 
najočigledniji je razlog bila tjelesna slabost; stjecajem okolnosti, baš je tih 
dana bio bolestan. Ali narod mu ne dopusti da izbjegne magistraturi, 
nego, vičući da od njega ne traži da jaši konja niti đa u potpunu oružju 
sudjeluje u bojevima već da samo savjetuje i naređuje, prisili ga đa 
preuzme vrhovno zapovjedništvo i da s jednim od svojih drugova u službi, 
Lucijem Furijem, odmah povede vojsku protiv neprijatelja. To su bili 
Prenestinci i Volsci koji su s velikom vojskom pustošili zemlju rimskih 
saveznika. Pošto je izveo vojsku na vojnu i utaborio se do neprijatelja, 
sam je smatrao najzgodnijim da razvlači rat da bi, ako bi ustrebalo bitke, 
povratio tjelesnu snagu za odlučni boj. Ali kako je njegova druga u službi 
Lucija želja za slavom nezadrživo vukla u opasnost, a kako je isti žar 
razbuđivao i kod vojničkih tribuna i centuriona, Kamilo, pobojavši se da 
se ne bi činilo da iz niske zavisti staje na put uspjehu i častoljublju mladih 
ljudi, za čime oni željno streme, pristane protiv volje da Lucije svrsta 
vojsku u poredak za bitku, a sam zbog bolesti ostade s malim brojem ljudi 
u taboru. Ali kad se Lucije prenaglo upustio u bitku i bio razbijen, 
Kamilo, razabravši da Rimljani bježe, ne uzmogne se suspreći nego, 
skočivši sa svoga ležaja, dođe sa svojim pratiocima do vrata tabora 
gurajući se kroz bjegunce prema progoniteljima tako da su se jedni od 
Rimljana odmah okretali i polazili za njim, a oni koji su se tiskali odostrag 
zaustavljali su se pred njim i, sastavljajući štitove u neprekinut niz, 
sokolili jedni druge da ne ostavljaju svog zapovjednika. Na taj način 
neprijatelji bijahu zaustavljeni pri gonjenju toga dana; a slijedećega ih 
Kamilo, izvevši svoju vojsku i zametnuvši bitku, potuče do nogu i zauzme 
njihov šanac upavši unutra zajedno s bjeguncima i pobivši većinu njih. 
Potom doznavši da su Etruščani osvojili grad Satrik i poklali sve 
stanovništvo, a bili su to Rimljani,!“ posla veći i teško pokretni dio vojske 
u Rim, a sam s najmlađim i najvatrenijima napadne Etruščane koji su 
držali grad i, svladavši ih, jedne od njih istjera, a druge poubija. 


38. Vrativši se s mnoštvom plijena u Rim, dokaza time da su 
najrazboritiji od sviju bili oni građani koji se nisu uplašili tjelesne slabosti 
i starosti vođe koji je posjedovao iskustvo i hrabrost, nego su ga izabrali 
premda on to nije želio i premda je bio bolestan radije nego one od ljudi 
u punoj mladenačkoj dobi koji su žudjeli i otimali se za zapovjedništvo. 
Stoga, i kada su pristizali glasovi da su se Tuskulanci odmetnuli, Rimljani 
zatražiše da Kamilo povede vojsku protiv njih izabravši sebi na pomoć 
jednoga od petorice svojih drugova u službi.!“? A on, premda su to svi 
željeli i molili ga, mimoišavši ostale, na sveopće iznenađenje odabere 
Lucija Furija. Jer on je bio taj koji je protiv Kamilova mišljenja netom 
od prevelika žara zametnuo odlučnu bitku i u njoj doživio neuspjeh; no 

Kamilo, hoteći, kako se činilo, prikriti onu nezgodu i oprati toga čovjeka od 
sramote, dade prednost upravo njemu pred svima ostalima. Ali Tuskulanci, 
kad je već Kamilo nastupao protiv njih, hoteći lukavo popraviti svoju gre- 
šku, napuniše ravnicu ljudima koji su, kao u vrijeme mira, obrađivali zem- 
lju i pasli stada, gradska vrata držahu širom otvorena i djecu ostaviše u ško- 
lama da uče. Od naroda su se mogle vidjeti zanatlije u svojim radionicama 
kako se bave zanatima, a otmjeno građanstvo u mirnodopskoj odjeći na 
trgu, dok su magistrati žurno obilazili gradom određujući konačišta za Rim- 
ljane kao da ne očekuju nikakvo zlo niti su ga svjesni. Unatoč tim njihovim 
postupcima Kamilu nije ni na pamet padalo da posumnja u to da su Tusku- 
lanci pripremali izdaju, ali sažalivši se na njihovo pokajanje, naredi da pođu 
u senat pa da uznastoje ublažiti njegov gnjev; sam se pridruži molbama is- 
hodivši da gradu bude otpuštena svaka krivica, te su, štaviše, građani dobili 
rimsko građansko pravo. '“* To su bili najznačajniji rezultati njegovog šestog 
konzularnog tribunata. 


39. Kad je poslije toga Licinije Stolon potakao u gradu veliku bunu 
koja je dovela do razdora između puka i senata, jer je puk silom htio 
iznuditi da pri postavljanju dvaju konzula jedan svakako bude pučanin, 
a ne obojica patriciji, pučki su tribuni bili izabrani, ali j je svjetina spriječila 
izbore za konzule. Pa kako je zbog bezvlađa!“ stanje srtalo prema sve 
većim neredima, senat imenuje Kamila diktatorom po četvrti put protiv 
volje puka. Niti on sam nije baš čeznuo za tim — nije se želio suprotstavljati 
ljudima koji su u mnogim i teškim bojevima stekli pravo da mu otvoreno 
kažu da je veće uspjehe postigao na bojnom polju s njima nego u političkoj 
aktivnosti s patricijima i da su ga sada iz zavisti izabrali za diktatora ili 
da skrši puk ako bude dovoljno jak, ili da bude sam skršen ako podlegne. 
Pa ipak, nastojeći odvratiti prijeteće nevolje, doznavši za dan u koji pučki 
tribuni namjeravahu ozakoniti svoj zakonski nacrt, pismenim proglasima 
najavi za taj dan popisivanje svih za vojnu službu podobnih građana!* i 
pozove narod s Foruma na Martovo polje prijeteći teškim novčanim 
kaznama onima koji ne poslušaju. Ali kako je to samo izazivalo nov otpor 
pučkih tribuna koji su sa svoje strane prijetili i svečano se zaklinjali da će 
ga kazniti globom od pedeset tisuća drahmi'“" ako ne prestane narodu 
priječiti glasanje i usvajanje zakona, Kamilo, bilo da se uplašio nove osude 
“na progonstvo, nedolične za čovjeka njegovih godina i velikih zasluga, 
bilo da nije mogao i da je htio nadvladati silu naroda koja je bila neodoljiva 
i nesavladiva, povuče se tada u svoju kuću; narednih dana, ispričavši se 
bolešću, zahvali se na svojoj službi. 

Senat imenuje drugog diktatora; a taj, odredivši za svog zapovjednika 
konjaništva!“ samog vođu bune Stolona, dopusti potvrđivanje zakona 
koji je najviše ozlojeđivao patricije. Zabranjivao je, naime, da itko 
posjeduje više od pet stotina jutara!“ zemlje. Tada je, dakle, Stolon 
postao glasovit zahvaljujući pobjedi kod glasanja; ali malo potom bude 
otkriveno da sam posjeduje onoliko koliko je priječio drugima i bi kažnjen 
po svom vlastitom zakonu. 


40. Ali još dok je preostajao spor oko izbora konzula, što je bila 
glavna teškoća i prvi zametak razdora, te je zadao najviše briga senatu u 

njegovoj razmirici s narodom, iznenada stigoše jasne vijesti da Kelti, još 
jednom krenuvši s Jadranskog mora, u jačini od mnogo desetina tisuća 
nastupaju prema Rimu. Zajedno s glasom stizali su i podaci o ratnim 
operacijama jer je zemlja bila pustošena, a ljudi, svi kojima nije bilo lako 
naći utočište u Rimu, raspršivali su se po planinama. Ta prijetnja učini 
kraj razdoru i, pošto se mnoštvo združilo s aristokracijom, a puk sa 
senatom, izabraše svi jednodušno Kamila po peti put za diktatora. On je 
već bio u dubokoj starosti i imao je gotovo osamdeset godina; ali videći 
potrebu i i opasnost nije tražio isprike da ga toga oslobode, kao ranije, niti 
je pribjegao i izgovorima, nego je, smjesta preuzevši vrhovno zapovjedni- 
štvo, stao novačiti borce. 

Znajući da je glavna snaga barbara u njihovim mačevima kojima oni, 
zadajući udarci na pravi barbarski način i bez ikakva umijeća, većinom 
rasijecaju ramena i glave, dade iskovati za većinu svojih ljudi kacige od 
čista željeza i izglačane površine da se mačevi oklizuju o njih ili da se 
lome,'? a štitove dade naokolo obrubiti pločicama od mjedi jer drvo samo 
nije moglo odolijevati udarcima; same vojnike uputi da se služe svojim 
dugačkim kopljima držeći ih u ruci kao sulice!*! i da, podmećući ih pod 
neprijateljske mačeve, na njih dočekuju udarce. 


41. Kad su Kelti bili blizu, ulogoreni na rijeci Anionu, otežali i 
pretrpani neizmjernim plijenom, Kamilo, izvevši svoju vojsku, smjesti je 
u jednu šumsku udolinu koja se blago uzdizala, a bilo je u njoj mnogo 
uzanih klanaca tako da je najveći dio vojske bio skriven, dok se činilo da 
se vidljivi dio od straha stisnuo na vrletna mjesta. 

Hoteći još više učvrstiti to njihovo mišljenje, Kamilo se nije prihvaćao 
obrane niti kad su mu pustošili pod nosom, nego je, ogradivši se šancem, 
mirovao sve dok nije opazio da su se jedni raštrkali u potrazi za krmom, 
a drugi se u taboru čitavo vrijeme nemilice prežderavaju i i opijaju. Tada, 
još za noći poslavši naprijed svoje lako naoružane trupe da ometaju 
barbarima svrstavanje u borbeni poredak i da među njima izazivaju metež 
čim budu izlazili iz tabora, u zoru povede dolje u ravnicu i postroji u 
poredak za bitku tešku pješadiju!“ koja se pokaza brojnom i punom želje 
za bojem, a ne, kako su barbari očekivali, malobrojnom i plašljivom. 
Samopouzdanje Kelta najprije, međutim, pokoleba to što su smatrali da 
je njih nedostojno da budu prvi napadnuti, a zatim ih je rimska laka 
pješadija svojim napadajem, i prije nego što su zauzeli svoj uobičajeni 
bojni raspored i razvrstali se po jedinicama, uznemirivala i prisiljavala da 
se bore nasumce bez reda. Najzad, kad je Kamilo poveo u napad svoju 
tešku pješadiju, Gali, trgnuvši mačeve, pohitaše da se pobiju u borbi 
izbliza, ali ih Rimljani predusretahu dugačkim kopljima i dočekivahu 
njihove udarce na dijelove okovane željezom, te tako skretahu u stranu 
oštricu njihova željeza koje je bilo meko i slabo iskovano pa su se mačevi 
brzo iskrivljavali i svijali nadvoje dok su im štitovi, probijani, otežavali 
jer se koplje vuklo za njima.!* Stoga su i odbacivali vlastito oružje pa se 
pokušavali domoći rimskoga i odbiti u stranu njihova koplja hvatajući ih 
rukama. Ali Rimljani, videći ih tako nenaoružane, počeše se služiti svojim 
dugačkirm mačevima i nastade velik pokolj onih u prvim redovima, dok 

su ostali bježali ravnicom u svim pravcima. Kamilo je, naime, unaprijed 
zaposjeo brežuljke i uzvisine, a tabor je Gala bio lako osvojiv jer su ga u 
svojoj preuzetnoj samouvjerenosti propustili utvrditi. i 
Kažu da se ta bitka odigrala trinaest godina poslije zauzeća Rima, a 

da je Rimljanima, koji su se veoma bojali tih barbara, usadila trajan 
osjećaj samopouzdanja pred Keltima smatrajući da su ih u onoj ranijoj 
prilici'* pobijedili zahvaljujući bolesti i neočekivanoj nesreći Gala, a ne 
svojom većom snagom. U svakom slučaju, njihov je strah bio tolik da su 
donijeli zakon da se svećenici oslobađaju obaveze služenja u vojsci osim 
u slučaju rata s Galima. 


42. To je, dakle, bio zadnji vojnički uspjeh što ga je Kamilo izvojštio. 
Grad Velitru,'* naime, zauzeo je usput na istoj vojni jer mu se predao 
bez borbe. Ali na političkom ga je bojištu još čekala najveća borba, to teža 
što ju je trebalo voditi s narodom koji se vratio ojačan pobjedom i silom 
je tražio da se izabere konzul pučanin, što je bilo suprotno ustaljenoj 
tradiciji, dok se senat protivio i nije dopuštao da Kamilo položi svoju 
službu misleći da će se uz pomoć njegova snažnog i velikog autoriteta 
uspješnije boriti braneći aristokraciju. Ali kad mu je jednom, dok je 
zasijedao na Forumu i obavljao javne poslove, zapovjedio službenik, 
poslan od pučkih tribuna, da pođe za njim i stavio ruku na nj kao da 
će ga silom odvući, a galama i metež ispunili Forum kao još nikad do- 
tada, jer su Kamilovi pratioci gurali pučkog službenika s povišena 
mjesta gdje je bila Kamilova službena stolica, dok je svjetina odozdo 
dovikivala tražeći da se odvuče diktator, Kamilo, ne znajući što da 
radi u nastaloj situaciji, ne odreče se svoje časti, nego, povevši sa sobom 
senatore, pođe u senat. I prije nego što je ušao, okrenuvši se prema 
Kapitoliju, pomoli se bogovima da sadašnje nemire uprave prema 
najpovoljnijem ishodu zavjetovavši se da će sagraditi hram Slozi kad 
prestanu neredi. 

Premda je u senatu nastala velika rasprava između suprotnih mišlje- 
nja, ipak prevlada ono blaže i popustljivo prema puku, koje je dopuštalo 
da jedan od konzula bude biran iz redova pučana. A kad je diktator 
objavio to narođu kao zaključak senata, odmah se, kako se moglo i 
očekivati, radosni izmiriše se senatom i ispratiše Kamila pljeskom i 
glasnim povlađivanjem. Sutradan, sabravši se, izglasaše da se izgradi 
hram Sloge kao što se Kamilo zavjetovao, pročeljem prema Forumu i 
mjestu skupštine!“ kao spomen na te događaje i da se takozvanoj latinskoj 
svetkovini! pridoda jedan dan pa da svetkovina ubuduće traje četiri 
dana, a da odmah svi Rimljani s vijencima na glavama prinesu žrtvu. A 
na izborima koje je proveo Kamilo izabrani su bili konzuli Marko Emilije 
iz redova patricija i Lucije Sekstije iz redova pučana. I to je bio posljednji 
javni čin Kamilov. 

. 43. Sljedeće godine zarazna epidemija, navalivši na Rim, odnese 
nebrojeno mnoštvo obična naroda i većinu magistrata. Umrije i Kamilo, 
po dobi i upotpunjenošću životnog puia zreo za to ako je to ikada itko 
bio, ali rastuživši Rimljane više nego smrt sviju onih zajedno koji su u to 
vrijeme umrli od te bolesti.!?? 


Bilješke 


! Rimski imperium. 

2 To nisu bili obični vojnički tribuni koji su kasnije postojali u vojsci, nego tzv. tribuni 
militum consulari potestate, vojnički tribuni s konzulskom vlašću. 

3 Narod je tražio da jedan od konzula bude pučanin. Najzad su taj spor riješili nagodbom: 
neće se birati 2 konzula nego 6 vojničkih tribuna s konzulskom vlašću, a ovi su mogli 
biti pučani. 

* Ostavljen je rimski naziv za taj pojam koji je vrlo teško prevesti. Magistratura je funkcija, 
služba, čast, a ujedno znači i njezino izvršavanje. 

5 Kapetana je etrurski grad, a Faleriji grad italskih Faliska koji su se i geografski i kulturno 
potpuno uklopili među Etruščane. 

* Apolona. 

? Feriae Latinae; uveo ih je Tarkvinije Oholi, po predaji zadnji rimski kralj, a slavila su ih 
latinska plemena na Albanskoj gori u čast Jupiteru Lacijaru. 

* God. 396. 

? Kao što je diktator bio magister populi, zapovjednik »naroda«, tj. pješadije, tako je njegov 
pomoćnik i zamjenik (nešto kao veliki vezir kod Osmanlija ili hilijarh kod antičkih 
Perzijanaca) magister eguitum, zamjenik konjaništva. 

2 Podrazumijeva se: njima u čast. 

! Ina, žena tebanskoga kralja Atamanta, bila je ljubomorna na jednu robinju u koju se 
Ataman strastveno zaljubio i progonila je nesretnicu. Atamant poludi i pojuri s mačem 
u ruci da sasiječe ženu koja, bježeći, skoči sa sinom Melikertom u more. Otada su je, po 
priči, štovali kao božicu Leukoteju, a sina joj kao boga Palemona. Ina je ranije spasila i 
othranila Dionisa Bakha, sina svoje sestre Semele i Zeusa. Zato su joj majke pružale djecu 
svojih sestara i braće, a ne svoju. 

2 Vidi bilj. 5. 

13 Podzemne rovove ispod zidina i utvrda. 

“4 Da je ponesu. 

15 22. Tit Livije je živio u 1. st. n, e. i napisao veliku, dijelom sačuvanu povijest Rima 
od postanka. 

#5 Nije uspjeh Kamilov u tome što je opsada toliko trajala, nego što je osvojio građ koji je 
izdržao tako dugotrajnu opsađu. 

! Plutarhu nije do konzistentnosti karaktera; on uzima pojedine crte anegdotski izdvojene 
i ilustrirane: čovjek, koji je ovdje razmetljiva, čak bogohulna oholica, malo je prije bio 
pobožan, požrtvovan i smjeran narodni vođa koji se plaši prevelike sreće! 

18 Trijumfatorska. 

' Na Forumu (glavnom rimskom trgu). Forum znači središnji trg svakoga antičkoga grada 
(kao agorć kod Grka). Ali zbog središnje političke važnosti rimski je Forum postao pojam 
pa se zato ovdje ne prevodi. 

?* Apolonu. 

| Diktatorske. 

? Talenat kao jedinica težine nije uvijek i posvuda imao istu vrijednost. Ovdje se zacijelo 
misli tzv. solonsko-atički talenat od“oko 26,2 kg; 8 talenata iznosilo bi 209,6 kg. 

2 Danas Liparski otoci kod Sicilije. 

% Troveslarke, lađe s tri reda vesla. 

5 U starije doba narodna je skupština donosila odluke u krivičnim postupcima. 

% Ilijada I 407—412. 

# Grčki. 

25 Agi su bili od mjedi, odnosno zapravo od bakra. 

2 Podrazumijeva se: a to je po vrijednosti jedna drahma. Denar, latinski denarius (od čega 
naš dinar) dolazi od deni »po deset« i assis »as«. 

* Po jednima u Skitiji, po drugima možda Ural. 

2 Ti narodi nisu baš bili susjedni, jer su Senonci živjeli oko današnje Seine a Keltiberi — 
ako se oni stvarno kriju pod Plutarhovim »Keltorijima« — u Hispaniji. 

** Naime Tirenskim. Tireni je drugi naziv za Etruščane. 

*# Danas Chiusi. 

* Otprilike 17, 28 km. 

5 Bilo je to 18. srpnja 390. 

* Dani u koje se nije sudovalo niti su se održavale skupštine; to su u Ateni bila 3 posljednja 
dana u mjesecu, zatim 25. targelij i onih 7 dana kad su se mrtvima prinosile žrtve. U 
Rimu su se nazivali dies nefasti. Ali dan u koji je Rim zadesila kakva katastrofa poput 
poraza na Aliji nije bio samo dies nefastus, nego i dies ater (»crni dan«). 

37 Filozof iz Efeza na prijelazu iz 6. u 5. st. pr. n. e., začetnik dijalektičkog mišljenja. 

* U epu Poslovi i dani, 

* O tome se ne zna ništa. 

“0 Srpanj/kolovoz. 

“I Epaminondina pobjeda nad Spartancima i saveznicima, kraj spartanske hegemonije u 
Grčkoj, 

# Utvrda na vrhu planine u sjev. Beotiji kod Tespije. 

# Ništa o tome nije poznato. 

# Rujan/listopad. 

* Pobjeda Atenjana i Platejaca pod Miltijadovim zapovjedništvom god. 390 nad vojskovo- 
dama Darija I. 

“ Grci pod vodstvom Pausanije pobijedili su Kserksove kopnene snage pod Mardonijem 
god 379. 

# Gorski ogranak na rtu Trogiliju na obali Male Azije nasuprot otoku Samu; danas Samsun 
daši. Istog dana kad su kod Plateje pobijedili Mardonija, grčka, pretežno atenska 
mornarica, pod zapovjedništvom Periklova oca Ksantipa pobijedila je perzijsku. 

# Pobjeda Aleksandra Makedonskog nad Darijem IHI god. 331. Bitka se zapravo odigrala 
kod mjesta Gaugamele, a ne kod samoga grada Arbele. 

#* God. 376. Time je nestalo spartanske hegemonije na moru, kao što je nje na kopnu 
nestalo nakon Leuktre god. 372; vidi bilj. 41. 

0 Pobjeda Grka u velikoj pomorskoj bitki nad brodovljem perzijskoga kralja Kserksa kod 
otoka Salamine. Bitka se odigrala krajem rujna (što otprilike odgovara Plutarhovu 
datumu). 

*i Nije sačuvano. 

>? Svibanj/lipanj. 

% Makedonski (ili Veliki). 

54 God. 334. 

#5 Autor izgubljene opće povijesti Grčke u 4. st. pr. n.e. 

5 Aristotelov nećak; pratio je Aleksandra na pohodu na istok, ali je pao u nemilost i 
zaglavio. Bio je filozof i povjesničar. Djela su mu izgubljena. 

37 Geograf i povjesničar u 5. st. pr. n. e. Djela su mu izgubljena. 

% Filarh iz Atene (?), živio je u 2. polovici 3. st. pr. n. e. i napisao 28 (izgubljenih) knjiga 
povijesti. 

* Kolovoz/rujan. 

% God. 322. u tzv. Lamijskom ratu koji je izbio poslije smrti Aleksandra Makedonskog. 

I Sada Kaprena. Bitka je bila god 338. i faktično je značila kraj grčke političke 
samostalnosti. 

# Makedonski, otac Aleksandrov, 

* Spartanski kralj Arhidam došao je u pomoć Grcima grada Tarenta protiv Lukanaca, ali 
u kolovozu 338. bude potučen i ubijen. 

% Budući da se ovdje inače govori o grčkim uspjesima i neuspjesima, neki mijenjaju u 

»Kalhedonjani«; Kalhedon je bio grad u Bitiniji na ulazu u trački Bospor, sada Kadi 
Kioj. Nije poznat razlog niti za Kartažane, niti za Kalhedonjane. 

$ FEleusinske su misterije imale početak 14. boedromija (kraj rujna). 

* Makedonskog. Bilo je to kad su se poslije Filipove smrti 336. Tebanci i Atenjani pobunili 
protiv makedonske prevlasti. Teba je bila razorena u kolovozu 335, 

#7 To je netočno. I sam Plutarh nigdje drugdje ne spominje tako nešto (npr. u životopisu 
Aleksandrovu i Demostenovu). 

# Tjakho je mistično ime Dionisa Bakha. Njegov se kip u svečanoj povorci nosio iz Atene 
u Eleusinu. Eleusinski su misteriji bili inače posvećeni Demetri i Kori (Perzefoni), 
njezinoj kćeri. 

#* Godine 185. kod Aranzija. 

? God 69. kod Tigranokerte. Radi se o armenskom kralju Tigranu I. 

7! Vjerojatno se radi o Atalu II Filađelfu, kralju pergamskome, koji je vladao od 159. do 139. 

2 Za dva dana kcii slijede za danom bitke na Aliji. 

7 Obično citirano kao Aetia ili Qyaestiones Romanae (otprilike »Rimske starine«; naslov u 
gornjem tekstu dan je prema sadržaju spisa). Ovo se mjesto odnosi na Quaest, 25 ili Etički 
spisi (Moraha) str. 209-210, 

* Egeriju, mističnu nadahnjivateljicu Numinu, neki su smatrali Muzom a ne nimfom. U 
Numinu životopisu Plutarh dopušta da mudri rimski zakonodavac svoje reforme duguje 
koliko Egeriji, toliko i Muzama. 

5 U svetištu Vestina hrama. 

7 S neba pali kip božice Palade Atene. 

?" Nakon propasti Troje on je, po priči, doveo preostale Trojance u Italiju. Njegov potomak 
Romul osnovao je Rim, a od Enejina sina Askanija Jula potječe po tradiciji julijevski rod 
kojemu je pripadao Cezar. 

*% Sin Zeusa i Elektre, kćeri Titana Atlania; zbog poplave otišao je iz Arkadije na 
Samotraku, a odande u Troju. Po njemu se kraj oko Troje nazivao Dardanijom, a 
Dardani su jedno od imena za Trojance u Ilijadi. 

P Otok Samotraka (danas Samotraki) u Egejskohe moru bio je poznat po svojim 
misterijirmna i kultovima Kabiri. 

% Dionizije Halikarnašanin, od koga potječe ta verzija, čini se da je pomiješao »svete 
predmete« i »trojanske Penate (kućne bogove)«. 

# TJ svetištu Vestina hrama. Vesta je bila rimska božica kućnoga ognjišta. 

# Prijevod latinskoga »sakrosanktne«. No vjerojatno je Plurarhov latinski izvornik imao 
neko drugo značenje, otprilike »presvete« iti sl. 

# Lat. Doliola, od doliolum, deminutiv od dolium »sud, ćup, bačva«, 

# Tiber. 

#5 Stvarno su otišle u etrurski grad Cere. 

5 Pontifex maximus. 

8 Po tradiciji, god. 753. 

# Filozof, iz Herakleje na Pontu (Crnome moru); živio je od oko 390. do oko 310. Bio je 
učenik Platonov. Od njegovih 47 djela sačuvani su nam gotovo samo naslovi. 

# Budući da je grčki oblik imena Rima (Rk6mč) bio identičan imenici »snaga«, i nehotice 
je moglo doći do uvjerenja da se radi o grčkome gradu. 

* Ocean, češće konkretno Arlantik. 

i! O tome ne znamo ništa. 

** Marko Papirije Mugilan, konzularni tribun 418. i 416., konzul 411. 

** Misli se vjerojatno: kao diktator. 

% Tiber. 

* Tekst u uglatim zagradama, koji djelomično ponavlja ono što je bilo rečeno u prethodnoj 
rečenici, neki smatraju naknadno umetnutim i neautentičnim. 

* Zacijelo se misli: od zrajne koristi. 

* Rimska je funta iznosila 0,33 kg, a grčka litra (kola, mjerica) 0,274 1. Domaće je žito pir. 

* Vae victis! 

* Izbor diktatora značio je suspenziju ovlaštenja svih drugih magistrata (konzula, konzular- 
mihi tribuna — a to je bio Sulpicije). Kamilo se vješto poslužio pravnom smicalicom. 

1% Oko 10,5 km. 

“I Vodila je od Eskvilinskih vrata do građa Gabija, 

102 Kvintilske su Ide bile 15. srpnja. Kvintilis je prvotno ime petog, kasnije sedmog rimskog 
mjeseca (od gquingue »pet«), koji je naknadno Cezaru u čast prozvan julijem. 


5 Februarske Ide padale su na 13. veljače. 

1% Ajo Lokucije (Atus Lecutius) od aio i loguor, oboje »govorim«; taj bog je oličenje glasa 
koji je Marka Cedicija upozorio na dolazak Gala (vidi 14. glavu); Plutarhov je prijevod 
nespretan. Ara Ati Locutti poznata je i u kasnije vrijeme. 

15 T9 je bilo za posljednjega rimskoga kralja Tarkvinija Ohologa koji je kopao temelje za 
Kapitolij, Gatalac je tada prorekao da ta glava pretkazuje da će to mjesto postati glavom 
Italije. 

16 Bio j je, dakle, prvak senata (Princeps senatus). 

97 To je bio najsvečaniji način izglasavanja odluke: prvo se pitalo za mišljenje bivše 
konzule, zatim bivše pretore i tako redom ostale prema dostojanstvu. Kad je bila 
postignuta većina, postupak se prekidao. 

1% Isto što danas zastava. 

% Auguri su bili u Rimu tumači božanskih znamenja. : 

1 Mecij je područje u Laciju nedaleko grada Lanuvija: 

11 Da sakrije signal od pogleda Latina. 

12.7, srpnja. 

'11 None su bile 5. ili 7. dan u mjesecu. 

14 27, glava. 

15 Opsjednutim Rimljanima. 

16 Od one gdje se on nalazio. 

117 Jer se nisu ni pokušali braniti. 

'"" Optimatima, pripadnicima stranke imućnih. 

1% To je Plutarh pomiješao imena. Prema Titu Liviju (VI 11, 10) diktator je bio Aulo 
Kornelije Kos koji je za svog »zapovjednika konjaništva« (magister equitum) ili pomoćnika 
uzeo Tita Kvinkcija (a ne Kvinta) Kapitolina. 

10 Blizu Flumentanskih vrata. 

\! šli Savjetnice zbog mnogih dobrih savjeta koje su Rimljani dobili od nje; latinsko joj je 
ime Moneta. To je Junona koja je imala hram s posvećenim guskama. Poslije je u hram 
Junone Monete bila prenesena državna kovnica novca, pa se otuda novac i danas naziva 
monetom. 

122 Blizu Ancija. U njemu je bila rimska kolonija. 

'5 Konzularnih tribuna bilo je šest. 

124 Tog je značilo: sva politička prava kao građani Rima. Normalno su saveznički gradovi u 
Italiji imali tzv. italsko građansko pravo, koje je bilo manjeg opsega. Tako Italci nisu 
mogli biti birani za rimske magistrate, nisu imali povlastice u sudskim procesima kao 
Rimljani i sl. 

125 Nije bilo nikakve izvršne vlasti (konzula). 

126 Takve su se listine povremeno sastavljale. Kamilova mjera odgovarala bi današnjoj 
mobilizaciji. 

!2? Plurarhovo preračunavanje valuta nije pouzdano. Grčka drahma obično je i najčešće 
vrijedila oko 90 zlarnih predratnih. francuskih santima. Ona nema pravog ekvivalenta u 
rimskom novcu. Ovdje se vjerojatno misli na srebrni denar čija je vrijednost bila nešto 
veća od zlatnog francuskog predratnog franka. Taj je iznos globe vrijedio otprilike 
39.500 predratnih zlatnih jugoslavenskih dinara. 

1% Magister equitum, pomoćnik i 1 zamjenik diktatora. 

1% Radi se o rimskom jutru, iugerum, koje je iznosilo 28.800 m? ili 0,252 hektara. 

"15% Da se oklizuju o glatku površinu, odnosno da se lome zbog čvrstoće materijala od kojega 
su bile načinjene. 

5! Naime: da njima zadaju i dočekuju udarce, a ne da im služe samo za bacanje. 

'3* Legionare. Nejasno je kako je pješadiju »vodio dolje u ravnicu« ako su se prethodnoga 
dana utaborilj u jednoj »šumskoj udolini«. 

3 Koplje se zabolo, šiljak svinuo, te je ono ostalo visjeti o štitu i vuklo se za njim po zemlji 
držano svinutim šiljkom. 

154 Kako. na uzvisine nisu mogli zbog dide, a znali su da im tabor nije nikakva zaštita, 
Galima je preostalo samo da bježe ravnicom. 

185 Trinaest godina prije toga, poslije oslobođenja Rima. 

36 Na južnom rubu Albanskoga gorja. Danas Velletri, 

57 To je bio komicij, sjeverozapadni dio Foruma na obronku Kapitolija. Ondje su se 
održavale narodne skupštine i pretor je sudio. 

138 Vidi bilj. 8. 

1 TImro je god. 365. 


PERIKLO 


(oko 490-429. pr. n. €.) 


1. Opazivši da neki bogati stranci u Rimu u svom naručju naokolo 
nose i miluju štenad i majmunčad, Cezar ih August,' kako se govori, 
zgodno upita zar kod njih žene ne rađaju djecu, ukorivši tako zaista 
vladarskom riječju sve one koji na životinje troše nama od prirode 
usađenu ljubav i nježnost što smo je dužni pružati samo ljudima, Budući 
đa je našoj duši prirođena također želja za učenjem i sklonost promatra- 
nju, nije li pravo da budu prekoravani oni koji tu sklonost zloupotreblja- 
vaju za slušanje i gledanje stvari koje nisu vrijedne nikakva truda, a 
zanemaruju sve što je lijepo i korisno? Naša čula zapažaju vanjski svijet 
samim dojmom što ga on čini na njih pa možda moraju promatrati svaku 
pojavu koja im se nadaje, bila ona korisna ili ne, ali pri služenju svojim 
umom svaki čovjek, ako to želi, ima urođenu sposobnost da se uvijek 
odvraća i da bez ikakve teškoće prenosi pažnju na ono što hoće, tako da 
treba ići za onim što je najbolje ne samo da ga čovjek promatra nego i 
zato da se promatranjem usavršava. Jer kao što je oku korisna ona boja 
koja svojom živošću i podjednako svojom ugodnošću oživljuje i jača 
sposobnost gledanja, tako treba svoju sposobnost mišljenja navraćati na 
onakve prizore koji svojom ugodnošću upućuju na dobrotu osebujnu za 
mišljenje. 

Takvi prizori postoje samo u onima koji ih proučavaju revnošću i 
gorljivošću koja vodi nasljedovanju; jer u drugim slučajevima divljenje 
činu ne prati odmah i težnja da se što takvo uradi. Dapače, u mnogo se 
slučajeva događa baš obrnuto kad uživamo u djelu a preziremo tvorca; 
radujemo se mirisnim uljima i grimiznim tkaninama, ali bojadisare i 
mirodijare smatramo nedostojnom i prostom čeljadi. Stoga je zgodno 
rekao Antisten? čuvši da je Izmenija izvrstan svirač frule: »Da, ali 
bezvrijedan čovjek; ta inače ne bi bio tako izvrstan svirač frule«, I Filip? 
je svome sinu, koji je na jednoj gozbi ljupko i vješto udarao u kitaru, . 
rekao: »Zar se ne stidiš tako lijepo prstima udarati u žice ?« Jer dovoljno 
je da kralj sluša tuđe udaranje u žice; on iskazuje veliku počast Muzama 
i ako je samo promatrač drugih koji se u takvim stvarima natječu. 


2. Sam se baviti prostim poslovima znači isto što i ne mariti za ono 
što je lijepo jer to posvjedočuje trud ulagan u beskorisne stvari; i nijedan 
plemenit mladić nije zato što je u Pizi vidio Zeusa ili u Argu Heru poželio 
postati Fidija ili Poliklet“ niti postati Anakreont, Fileta ili Arhiloh* zato 
što su ga oduševile njihove pjesme. Ako nas djelo razgaljuje svojom 

ljupkošću, ne slijedi nužno da poštovanje zaslužuje onaj koji ga je načinio. 
Stoga gledaoci i nemaju koristi od onakvih stvari koje ne buđe živu želju 
za nasljedovanjem i stremljenje koje pokreće dobru volju i snagu đa bi se 
stvorilo slično djelo. Ali zato nas vrlina samim svojim djelima neposredno 
dira tako da se, diveći im se, ujedno natječemo s onima koji su ih 
napravili. Kod onih dobara koja nam sreća daje volimo posjedovanje i 
uživanje, a kod dobara koja dolaze od vrline volimo djelatnost, te ono 
prvo radije primamo od drugih, a drugo radije sami dajemo drugima. Sve, 
naime, što je lijepo silno privlači k sebi i izravno usađuje želju za 
djelovanjem ; jer ne oblikuje se samo značaj motriočev oponašanjem, već 
mu proučavanje djela ucjepljuje odlučnu namjeru da ga izvrši. 

Zbog toga sam i ja odlučio nastaviti s bilježenjem životopisa i evo, 
sastavio sam i ovu desetu knjigu koja sadrži životopis Perikla i Fabija 
Maksima koji je do kraja izdržao rat s Hanibalom. To su bili ljudi slični 
i u ostalim vrlinama, ali osobito u blagosti i pravednosti, ljudi koji su se 
time što su znali podnositi bezobzirnu neuviđavnost svoga naroda i svojih 
drugova u vlasti svojoj domovini pokazali izvanredno korisnima. Da li tim 
sudom pravo pogađam onamo kamo treba, siobodno je suditi po sadržaju 
ovoga spisa. 


3. Periklo je bio iz plemena Akamantovića, iz općine Holarga, a i s 
očeve i s majčine strane bio je iz prve kuće i loze; jer Ksantip, koji je kod 
Mikale pobijedio vojskovođe perzijskoga kralja,“ oženio se Agaristom, 
unukom Klistena koji je protjerao Pisistratoviće, smjelo srušio tiransku 
vlast, postavio zakone i ustanovio ustav, u kojem su načela u korist opće 
sloge i blagostanja najzgodnije izmiješana. Agaristi se učinilo u snu da je 
rodila lava i za nekoliko dana rodi Perikla." Dijete je inače po tijelesnom 
obličju bilo bez mane osim što mu je glava bila odveć izdužena i 
nerazmjerna prema tijelu. Zato gotovo svi njegovi portreti imaju na glavi 
kacigu jer umjetnici po svoj prilici nisu željeli prikazivati njegovu 
izobličenost. No atički ga pjesnici nazivahu »Skinokefalom«, tj. Lukovi- 
coglavim; morska se, naime, lukovica naziva ponekad skhinos. Od 
komediografa Kratin* veli u svojim Hironima: »Svađa i starodrevni Kron, 
sjedinjeni ljubavlju, rodiše najvećeg tiranina, kojega bogovi nazivaju 
*glavozbirom'.«“ A tako opet u Nemezi: »Dođi, Zeuse, gostoljupče 
glavati !«“ Telekliđ pak govori o njemu kako sad unezveren od poslova 
sjedi na Akropoli »oteščale glave, sad opet kako iz devetokrevetne* glave 
sam rađa silnu tutnjavu ratnu«;* a Eupolis!" u svojim Općinama pita za 
svakog demagoga koji se iz Hada!! popeo natrag gore, a kad mu najposlije 
spomenuše Perikla, reče: 


Ta baš si ono glavno odozdo donio. 


4. Učiteljem u glazbi bio mu je, kako većina tvrdi, Damon, čije ime 
kažu da treba izgovarati s kratkim prvim slogom; ali Aristotel!“ veli da 
je Periklo muzičku naobrazbu stekao kod Pitoklida.!" Čini se da je taj 
Damon bio savršen sofist, samo se zaklanjao iza riječi glazba da bi tu svoju 
izuzetnu vještinu skrivao pred mnoštvom, dok je ovamo Periklu kao 
političkom atletu bio trenerom i učiteljem. Pa ipak, nije ostalo neprimije- 

ćeno da se Damon tek zaklanja za svoju liru te ga kao smutljivca i 
prijatelj a tiranide prognaše ostrakizmom, a komički ga pjesnici uzeše na 
nišan. Čak i i Platon!“ stavlja nekome u usta pitanje: 

K*o prvo zato reci mi, zakhnjem te: ti, 

Što kažu, Hiron," čdgoji nam Perikla.“ ' 
Periklo je bio i učenikom Zenonu iz Eleje, koji se, kao i Parmenid,!* bavio 
prirodom i izvještio u metodi pobijanja kojim bi protivnika stjerao u 
škripac, kao što je rekao i Flijunćanin Timon!" ovim riječima: 

Neodoljivu snagu velju dvojezičnoga 

Zenona što napada sve. 
No onaj koji se najviše družio s Periklom i najviše mu usadio veličajnost 
držanja i i način mišljenja zamašniji od obične demagogije, koji j je uopće 
svjesnome dostojanstvu njegova : značaja dao polet i i višu usmjerenost, bio 
je Anaksagora iz Klazomene!"“ koga su njegovi suvremenici nazivali 
Umom bilo zato što ih je zadivila njegova oštroumnost, koja se u 
tumačenju prirode pokazala neobično velikom, ili zato što je on bio prvi 
koji svemiru kao načelo uređena poretka nije postavio slučaj niti nuždu, 
već um, čist i bez primjesa, sastavljen od istovrsnih dijelova, dok je sve 
ostalo izmiješano od raznih počela. 


5. Taj je čovjek Perikla osobito zadivio, pa je ovaj, opajajući se 
njegovim učenjem o svemirskim tijelima, takozvanom meteorologijom, i 
njegovim spekulacijama o nebeskim pojavama, usvajao ne samo ono 
ozbiljno mišljenje i uzvišen način govora koji je čist od prostačkoga i 
bezočnoga lakrdijanja nego i sabranost izraza lica koje se nije razvlačilo 
na smijeh, blagost u nastupu i suzdržanost u odijevanju koju nikakav 
afekt u govoru nije remetio, pa spokojni ton njegova glasa i mnoga druga 
svojstva koja su sve ispunjala velikim divljenjem. Jednom je, na primjer, 
kad ga je nekakav bezobrazan i neotesan čovjek psovao i grdio, on to na 
trgu cijeli dan šuike podnosio obavljajući pritom nekakav hitan posao; 
uvečer je mirno pošao kući, a onaj čovjek za njim, sipajući na nj svakakve 
pogrde. Kad se već spremao da uđe u kuću, a već se bilo smračilo, 
zapovjedi sluzi da uzme luč, pa toga čovjeka isprati i odvede kući. 

Istina, pjesnik Ion'* veli da je Periklo u društvu bio nabusit i nadut 
i da je u njegovu uzvišenu govoru bilo dosta primjesa preuzetnosti i 
prezira prema drugima, dok se kod Kimona'" hvali njegova obzirnost, 
umiljatost i uljudna uglađenost u vladanju. Ali pustimo Iona, koji je tražio 
da vrlina, kao i tragička tetralogija, svakako ima nekakav satirski 
dodatak. Druge, koji su Periklovu ozbiljnost nazivali častohlepljem i 
umišljenošću, pozivao je Zenon da i oni budu častohlepni, jer je držao da 
i samo vanjsko nasjedamo nesvjesno pobuđuje želju za tim i naviku u 
tome. 


6. Od drugovanja s Anaksagorom nije Periklo stekao samo te koristi 
nego se čini da se uzdigao i nad praznovjerje što ga uzrokuje strah od 
nebeskih pojava kad im čovjek ne poznaje uzroka. Jer nadzemne pojave 
izazivaju kod ljudi užas kome je uzrok neukost u tim stvarima. Od toga 
nas oslobađa prirodoslovije, te nas umjesto strašljiva i grozničava prazno- 

vjerja ispunja sigurnom bogobojaznošću praćenom dobrim nadama. 

Pripovijeda se da je gatalac Lampon, kad su jednom sa sela Periklu 
donijeli glavu ovna sa samo jednim rogom, vidjevši jaki i tvrdi rog što je 
izrastao posred čela rekao da će pri postojanju dviju moćnih stranaka u 
građu, Tukididove!* i Periklove, prevlast najzad prijeći na jednoga od njih 
i to na onoga kome je to znamenje došlo; no Anaksagora je rasjekao onu 
glavu i pokazao mozak, koji nije ispunio šupljinu lubanje, već se izdužio 
poput jajeta i iz čitave lubanje skupio na onome mjestu gdje je počinjao 
korijen roga. Tada je Anaksagora bio onaj koji je pobrao divljenje 
prisutnih; ali domala bio je to Lampon, jer je Tukidid bio srušen, te je 
sveukupna briga za interese naroda došla pod Periklov nađzor. 

No ništa, mislim, nije priječilo da obojica, filozof prirođe i gatalac, 
ne budu u pravu jer je jedan dobro pogađao uzrok, drugi svrhu. Jednome 
je, naime, bio posao da prosudi odakle i kako je nešto nastalo, a drugome 
da unaprijed objavi svrhu i značenje toga. Oni pak, koji kažu da nalaženje 
uzroka nekoj pojavi znači ukidanje njezina značenja, ne pomišljaju na to 
da pobijanjem božanskih znamenja ujedno ukidaju od ljudi stvorene 
znakove poput zvuka gonga, signala vatrom i sjene kazaljke na sunčanu 
satu; a to je sve napravljeno da bi i po nekom uzroku i po uređenju bilo 
znak nečega. No to možda pripada u raspravu druge vrste. 


7. Dok je Periklo bio mlad, veoma se čuvao da se suoči s narodom 
jer se smatralo da svojom vanjštinom nalikuje tiraninu Pizistratu, a kako 
je i u njega bio glas ugodan, a jezik u razgovoru okretan i brz, najstariji 
su ljudi bili zapanjeni tom sličnošću. K tome bio je bogat i glasovita roda, 
te imao veoma moćnih prijatelja pa se bojao da ga ne pogodi ostrakizam. 
Stoga se nije uopće bavio politikom, ali je u svojim ratnim pohodima bio 
hrabar i poduzetan. No kad je Aristid bio mrtav, Temistoklo? u 
progonstvu, a Kimon svojim ratnim pohodima ponajviše bio zabavljen 
izvan Helade, Perikio je odlučno i živo prigrlio narodnu stvar, te umjesto 
manjine bogataša odabrao većinu siromašnih usprkos svojoj naravi koja 
nipošto nije bila demokratska. Ali se, kako se čini, bojao da ne padne u 
sumnju da teži za tiranidom, a uz to je vidio da je Kimon naklonjen 
aristokraciji i da uživa osobite simpatije aristokrata. Zato potraži naklo- 
nost mnoštva i time pribavi sebi sigurnost i moć protiv svoga takmaca. 

Odmah je drugačije uredio i sav svoj način življenja. U gradu je, 
naime, postojao samo jedan put kojim su ga viđali kako ide — onaj prema 
trgu i vijećnici. Pozivima na ručak i svakom takvom prijateljskom 
općenju i saobraćanju tako se oteo da za ono dugo vrijeme dok se bavio 
politikom ni k jednom svom prijatelju nije otišao na objed. Jedino kad se 
njegov bratić Euriptolem ženio, bio je do prikazanja žrtve!“ prisutan, a 
onda je odmah otišao. Jer takva su prijateljska općenja kadra nadvladati 
svaki ponos, pa je teško u intimnu ophođenju sačuvati izvanjsku dostojan- 
stvenost. Ali na istinskoj se vrlini u najljepšem svjetlu pokazuje ono što 
je najprimjetnije, a na čestitim ljudima ništa nije stranu čovjeku tako 
divljenja vrijedno kao što je njihovim prijateljima njihov svakidašnji život. 

I s narodom je Periklo izbjegavao zasićenost zbog neprestana dodira, 
pa mu se zato približavao u razmacima. On nije govorio o svakom 

predmetu niti je svaki put dolazio u skupštinu, već se, kako veli 
Kritolaj,“ kao salaminska lađa“ nudio samo za velike potrebe; a drugo je 
obavljao tako što je pred narod slao prijatelje i druge govornike. Kažu da 
je jedan od ovih bio i onaj Efijalt koji je slomio moć areopaškog vijeća i 
građanima, kako veli Platon, »natočio čašu nepomiješane slobode«,** od 
koje se narod, kako kažu komički pjesnici, razulario poput konja, te »već 
nije nikako htio slušati uzdu, nego je Eubeju ujedao i po otocima kao 
bijesan skakao«. 


8. Sa svojim je načinom života i sa zamašnošću svojih misli Periklo 
usklađivao i svoj govor poput glazbena instrumenta i pri tome je mnogo 
puta napinjao žice Anaksagorine zalijevajući filozofijom prirode svoju 
retoriku kao da je boji. jer on je »to svoje uzvišeno mišljenje i svoju 
svestranu sposobnost savršena izlaganja«, kako kaže božanstveni Platon? 
»pored svojih prirođenih lijepih sposobnosti stekao« iz znanosti o prirodi, 
pa kako je ono što mu je bilo od koristi prenio na umijeće govorenja, 
daleko je nadmašio sve ostale govornike. Tako kažu i da je dobio svoj 
nadimak; neki ipak misle da su ga nazvali »Olimpljaninom« po umjetni- 
nama kojima je ukrasio svoj grad ili po sposobnosti što ju je pokazao u 
državnoj upravi i na vojnim pohodima. A nije nimalo nevjerojatno da su 
mu mnoge vrline što ih je taj čovjek u sebi stopio pribavile tu čast. Ali 
komedije tadašnjih pjesnika, koji su i ozbiljno i'u šali mnogo zabadali u 
nj, jasno pokazuju da je on taj nadimak dobio ponajviše zbog svog stila 
govorenja, te kažu da on »grmi i sijeva« kad javno govori“* i da »nosi 
na jeziku strašnu munju«. 

Spominje se i jedna izjava Tukiđida, sina Melesijina, koja se tiče 
Periklove govorničke snage. Tukidid je, naime, pristajao uz aristokrate, 
te je veoma dugo bio Periklov politički protivnik. Kad ga je lakedemonski 
kralj Arhidam pitao tko je bolji rvač on ili Periklo, Tukidid je odgovorio: 
»Kad ja njega u rvanju oborim, onda on tvrdi da nije pao i uspijeva u to 
uvjeriti one koji su svojim očima vidjeli kako pada«. No istina je da je i 
sam Periklo u svojim govorima bio oprezan, tako da se svagđa stupajući 
na govornicu molio bogovima da mu protiv volje ne izmakne nijedna riječ 
koja ne pristaje predmetu rasprave. 

Napisano nije ostavio ništa osim svojih prijedloga narodnoj skupštini; 
a i od njegovih izreka malo se koja spominje, kao na primjer ona da treba 
ukloniti Eginu“ koja je krmelj Pireja“ ili ona kad je rekao da već vidi 
kako se rat od Peloponeza obara na njih.“ A kad je jedanput Sofoklo? 
kao strateg zajedno s njime na pomorskom pohodu pohvalio lijepa 
dječaka, reče Periklo: »Sofoklo, vojskovođa treba da ima ne samo čiste 
ruke, nego i čiste oči«. Stesimbrot“* opet pripovijeda da je, držeći 
nadgrobni govor u pohvalu onih koji su poginuli na Samu, Periklo rekao 
da su oni postali besmrtni poput bogova; jer ni ove ne vidimo, već samo 
po štovanju što ga uživaju i po blagoslovu što ga udjeljuju sudimo da su 
besmrtni; tako je i s onima koji su pali za domovinu. 


9. Tukidid? opisuje Periklovu upravu kao dosta aristokratsku jer je 
bila »tek po imenu demokratska, a uistinu je vlast bila u rukama prvoga 

građanina«. I mnogi drugi tvrde da je on bio prvi od koga se narod dao 
zavesti na podjelu osvojene zemlje građanima, na isplaćivanje kazališnog 
novca i na raspodjelu novčane naknade za vršenje građanskih dužnosti, 
pa se tako naučio na zlo i tadašnjom politikom od štedljiva i radina naroda 
postao rastrošan i neobuzdan. Neka se zato po samim činjenicama 
razmotri što je bilo uzrok toj lošoj promjeni! 

U početku je, naime, Periklo, boreći se protiv Kimonova ugleda, 
nastojao narod primamiti k sebi; ali kako je bio slabiji bogatstvom i 
novcem kojima je Kimon pridobivao siromašnije dajući svakoga dana 
objed svakom Atenjaninu koji je to želio, odijevajući starije i uklanjajući 
sa svojih dobara plotove da svatko po volji uzima plodova, Periklo, 
nadvladavan tim vještim demagoškim postupcima, pribjegao je diobi 
javnih novaca, na što ga je, kako izvješćuje Aristotel, posavjetovao 
Damonid iz općine Oje. I podmitivši za kratko vrijeme mnoštvo isplaćiva- 
njem kazališnog novca i sudačkih dnevnica, te drugim novčanim darovima 
i potporama, isprva se njime“! služio protiv areopaškog vijeća kojemu sam 
nije bio članom budući da nije bio ždrijebom izabran ni za prvog 
arhonta,* ni za tezmoteta,* ni za basileja,** ni za polemarha.* Jer te su 
se službe od starine podjeljivale ždrijebom, pa tko bi položio »ispit«,* taj 
bi preko njih ulazio u areopaško vijeće. Zato je Periklo, kako je njegova 
moć u narodu ojačala, još većma uznastojao moć tom vijeću skršiti tako 
da mu je po Efijaltu bila ođuzeta većina sudske jurisdikcije, a Kimon, 
pod optužbom da je simpaziter Lakonaca i neprijatelj demokracije, bi 
ostrakizmom prognan? 7 premda je bio čovjek koji bogatstvom i rodom ni 
za kime nije zaostajao, a osim toga je izvojevao najsjajnije pobjede nad 
barbarima i Atenu napunio sitnim novcem i plijenom, kako je zabilježeno 
u njegovu životopisu. Tolika je bila Periklova moć u narodu. 


10. Progonstvo ostrakizmom trajalo je po zakonu za prognane deset 
godina; ali u međuvremenu** upadnu Lakedemonjani s velikom vojskom 
u okolinu Tanagre, a Atenjani im odmah pođu ususret. Kimon dođe iz 
progonstva, te stane naoružan u bojni red zajedno s pripadnicima svojega 
plemena želeći se djelom oprati od optužbe da pristaje uz Spartance 
izlaganjem ospasnosti zajedno sa svojim sugrađanima, ali Periklovi se 
prijatelji skupe, te ga otjeraju s obrazloženjem da je prognanik. To je 
valjda i bio razlog što se Periklo u toj bitki najžešće borio i najjasnije od 
sviju pokazao da ne štedi svoga života. No svi Kimonovi prijatelji do 
jednoga padoše, a njih je Periklo isto tako okrivljavao za pristajanje uz 
Lakonce; sad Atenjane obuze gorko kajanje i žal za Kimonom budući da 
su bili pobijeđeni na granicama Atike, te ih je s dolaskom proljeća čekao 
težak rat. Opazivši, dakle, to, Periklo bez oklijevanja ugodi želji mnoštva 
i štaviše sam napisa prijedlog narodnoj skupštini kojim se taj čovjek 
poziva natrag, a on, vrativši se, ugovori mir između oba grada.“ Jer 
Lakedemonjani su bili prema njemu baš toliko prijazni koliko su mrzili 
Perikla i ostale pučke vođe. 

Neki, međutim, tvrde da je Periklo prijedlog o Kimonovu povratku 
podnio skupštini tek onda kad je posredovanjem Kimonove \ sestre 
Elpinike među njima uglavljen tajni sporazum po kojem bi Kimon sa 

dvjesto brodova isplovio i u tuđini imao zapovjedništvo radi osvajanja 
kraljeve** zemlje, dok bi Periklu ostala vlast u gradu. Mislilo se da je ta 
Elpinika i prije“ bila učinila Perikla blažim prema Kimonu kad je ovome 
zbog one optužbe prijetila smrtna kazna. Perikla je, naime, narod izabrao 
za jednoga od tužitelja, a kad je Elpinika došla k njemu i molila ga za 
brata, on se nasmiješio i rekao: »Stara si,** Elpiniko, stara da bi obavljala 
tako zamašne poslove«. No usprkos tome samo je jedanput ustao da 
govori ispunjajući time formalno svoju dužnost; tako je od svih tužitelja 
on Kimonu najmanje naudio i onda se povukao. 

Kako bi, dakle, čovjek mogao povjerovati Idomeneju* koji Perikla 
okrivljuje da je narodnoga vođu Efijalta, koji mu je bio prijatelj i suradnik 
u javnome djelovanju, iz čiste ljubomore i zavisti zbog njegove slave 
potajno dao umoriti? Ne znam odakle je on to pokupio, no time kao da 
je bacio žuč na toga čovjeka koji možda nije bio u svemu bez prigovora, 
ali je imao plemenito srce i časti željnu dušu u kojoj ne niče tako okrutna 
i čak zvjerska strast. Što se pak tiče Efijalta koji je bio strah i trepet 
pristalicama oligarhije, neumoljiv kod polaganja računa i kod sudskoga 
gonjenja sviju onih, koji su se ogriješili o narod, njegovi su se neprijatelji 
zavjerili protiv njega i potajno ga dali ubiti p » Aristodiku iz Tanagre, kao 
što je naveo Aristotel.“ Kimon pak umrije kao zapovjednik u vojni na 
Kipru.? 


Jl. Kako su aristokrati još prije toga vidjei da je Periklo postao 
najugledniji među građanima i željeli da postoji netko tko bi mu se u 
gradu suprotstavljao i njegovu moć bar toliko suzbijao da to ne bude 
potpuno samovlašće, postaviše protiv njega Tukidida iz Alopeke, čovjeka 
umjerena koji je ujedno bio po tazbini rođak Kimonov, da mu bude 
protivnikom. Budući da nije bio tako vješt ratovanju kao Kimon, ali je 
zato bio sposobniji u skupštini i upravi, ostajao je u gradu i hvatao se s 
Periklom u koštac s govornice, te uskoro uspostavio ravnotežu u političkoj 
borbi. 

On, naime, ne dopusti da aristokrati ostanu razasuti i izmiješani s 
narodom kao ranije, uslijed čega je njihov prestiž zbog malobrojnosti bio 
potamnjen, nego ih odvoji i sastavi u jedno, te dade njihovu utjecaju veću 
težinu postigavši tako ravnovjesje tezulja na vagi. Postojala je, istina, već 
otprije neka duboka pukotina kao na komadu željeza, koja je nagovješći- 
vala neslogu između demokratskog i aristokratskog opredjeljenja. Ali 
častoljubivo nadmetanje te dvojice usjeklo je veoma dubok rez u državi 
tako da se jedan njezin dio počeo nazivati narodnom strankom, a drugi: 
strankom oligarha. 

"Zato je Periklo, sada pogotovo sasvim pustivši uzde narodu, državom 
upravljao prema njihovoj želji dovijajući se da u gradu uvijek bude neka 
svečana predstava, neka javna gozba ili svečani ophod i zabavljajući narod 
ne baš vulgarnim nasladama,“ a k tome je svake godine slao šezdeset 
troveslarki u kojima su brojni građani za plaću plovili osam mjeseci 
vježbajući se i ujedno učeći pomorskoj vještini. Pored toga, poslao je 
tisuću naseljenika na Herzonez,*" pet stotina na Naks, dvjesto pedeset na 
Andro i tisuću u Trakiju među Bizanćane, a druge opet u Italiju, gdje se 

obnavljao Sibaris koji nazvaše Turiji.““ Tako je iz grada kao kakav balast 
uklanjao prostu svjetinu koja je bila lijena i od besposlice spremna na 
svašta, ublažujući ujedno time bijedu naroda, a saveznike plašeći takvim 
susjedstvom i postavljajući im stražu da ne misle na pobunu. 


12. Ono što je Ateni donijelo najviše radosti i ukrasa, a ostalome 
svijetu najviše zadivljena čuđenja i što Heladi jedino svjedoči da njezina 
mnogospominjana negdašnja moć i staro blagostanje nije laž, naime divota 
njezinih javnih građevina, baš je to najvećma od sviju Periklovih političkih 
mjera biio predmet ogovaranja i klevetanja njegovih neprijatelja koji su u 
skupštinama vikali da na narod pada sramota i rđav glas što je zajedničko 
blago svih Helena s Dela* prenio k sebi i da mu je još najpristojniji izgovor 
protiv tog prijekora taj da je od straha od barbara zajedničko blago odande 
uklonio da bi se čuvalo na sigurnu mjestu. A taj mu je izgovor Periklo 
oduzeo, te Helada zaključuje da očevidno trpi strašnu uvredu, čak 
tiranstvo, gledajući kako »mi od njezinih za ratne svrhe utjeranih doprinosa 
svoj grad pozlaćujemo i gizdamo kao taštu ženu ukrašavajući ga skupocje- 
nim kamenjem, kipovima i hramovima od tisuću talenata«. 

Periklo je, opet, narodu objašnjavao da za novce ne duguju računa 
saveznicima jer ih brane u ratu i suzbijaju barbare, a da za to ne dobivaju 
ni jednoga konja, ni jedan brod, ni jednog vojnika. Što saveznici daju, to 
su jedino novci, a novci ne pripadaju onima koji ih daju, nego onima koji 
ih primaju ako ovi ispunjaju ono za što ih primaju. Budući da je pak 
njihov grad dovoljno opskrbljen ratnom opremom, treba njegovo obilje 
upotrebljavati za onakve stvari od kojih će, kad budu dovršene, imati 
vječnu slavu, a dok se dovršuju, trenutačno blagostanje time što se pojavi 
svakovrsna djelatnost i svakojake potrebe koje blide svaku vještinu, 
pružaju rada svakoj struci i gotovo da svemu gradu daju zaradu, pa se on 
tako iz svojih vlastitih sredstava istovremeno ukrašuje i prehranjuje. 

Ljudi muževne dobi i u punoj snazi dobivali su obilna životna 
sredstva od državna novca služeći vojsku, a mnoštvo prostih radnika, koji 
po Periklovoj volji nisu bili uzeti u vojsku, nije trebalo niti da ostanu bez 
udjela u državnim prihodima, niti da primaju plaću za besposličarenje i 
dokoličenje. Zato je narodu predložio velik broj zamisli zamašnih gradnja 
i nacrte dugotrajnih pothvata koji su zahtijevali sudjelovanje radnika 
raznih struka da bi i onaj dio stanovništva koji je ostao kod kuće, ne manje 
od onih koji su služili kao mornari, vojnici u utvrdama i na bojnome 
polju, imao pravnog osnova da od državne imovine dobiva korist i dio. 
Građa za to bila je kamen, mjed, slonova kost, zlato, ebanovina i 
čempresovina, a obrtnici koji će to izrađivati i dogotavljati tesari, kipari, 
kovači, klesari, bojadisari, zlatari, tokari za slonovaču, slikari, vezilje, 
rezbari, žatim ljudi za otpremanje i dopremanje svega toga, trgovci, 
mornari i kormilari na moru, a na kopnu kolari, konjušari, vozari, užari, 
tkalci, sedlari, cestari i kamenari. Pa kao što vojskovođe imaju svaki svoju 
vojsku, tako je svaki obrt imao postrojeno mnoštvo prostih nadničara kao 
oruđe za rad majstorima onako kako je to tijelo duši, tako da su potrebe 
tih pothvata tako reći svakoj dobi i prirodnoj sposobnosti dijelile i 
razdavale ono obilje. 

13. Tako su se te građevine dizale velebne svojom veličinom, a 
neusporedive.oblikom i ljepotom i majstori natjecali da postignu savršen- 
stvo ljepotom izrade Dj najčuđesnija, pak, bila je brzina gradnje. Stvari za 
koje se mislilo da će svaka pojedina jedva biti dovršena za mnogo 
pokoljenja i ljudskih vijekova, sve su za cvata jedne jedine političke 
karijere dobivale konačni oblik. Pa ipak, kažu da je jednom Zeuksis,“ 
čuvši da se slikar Agatarh silno oholi što svoje likove slika lako i brzo, 
rekao: »A j ja za mnogo vremena«. # Jer u radu lakoća i brzina ne daju djelu 
trajne težine niti preciznosti u ljepoti; ali vrijeme, dano na zajam 
trudoljubivu nastanku djela, u njegovu očuvanju odužuje se kamatom 
trajnosti nastaloga. Zbog toga su Periklova djela to divnija što su u kratko 
vrijeme nastala za mnoge vijekove. Jer svako je pojedino ljepotom već 
onda bilo klasično, a vitalnošću je do dana današnjega svježe i novo. Tako 
cvjeta u njima neprolazna mladost čuvajući njihov izgled netaknut 
vremenoin kao da je u tim djelima vječno cvatući dah i duša koja nikad 
ne stari. 

Ravnatelj i nadzornik nad time bio mu je Fidija, premda su 
pojedinim djelima bili zabavljeni znameniti graditelji i majstori. Jer 
stotinu stopa dugi Partenon“* gradio je Kalikrat i Iktin, a hram? 
posvećivanja u Eleusini počeo je graditi Koreb, te je postavio stupove u 
podnožju i spojio ih arhitravima; poslije njegove smrti postavio je 
Metagen iz Ksipete friz i gornje stupove, dok je svetište nadsvodio 
kupolom sa središnjim otvorom Ksenoklo iz Holarga. Dugački pak Zid, 
za koji Sokrat veli" da je sam čuo kako Periklo predlaže njegovo 
podizanje, preuzeo je Kalikrat. Ovomu se poslu u jednoj komediji ruga 
Kratin"! da sporo odmiče: 


odavno ga Periklo (Ž kaše) 
riječima dovršuje, aP činom ga ni nž miče, 


Odeon je po svom unutrašnjem rasporedu imao mnoštvo sjedala i 
mnoštvo stupova, a krov mu je bio kružno i ukoso sagrađen završavajući 
jednim jedinim šiljkom, pa kažu da je tako bio točna reprođukcija šatora 
Velikoga kralja;** i nad time je nadzor bio povjeren Periklu. Zato se i opet 
Kratin u svojim Tračankama njemu podruguje: 


Gle, lukovicoglavi dolazi Zeus, 
Na glavi mu Odeon kao kapica, 
Jer ostrakizam sada daleko je već. 


Častoljubiv kakav je bio, tada je Periklo prvi puta dao u skupštini izglasati 
zaključak da se o Panatenejama* priređuje glazbeno natjecanje i kao 
izabrani sudac odredi sam kako natjecatelji treba da sviraju u frulu, 
pjevaju ili udaraju u kitaru. Pa kao onda, tako je i u kasnija vremena 
Odeon bio mjesto za pohađanje glazbenih nadmetanja. 

Propileje na Akropoli dovršene su za pet godina, a graditelj bijaše 
Mnesiklo. Čudan slučaj koji se kod gradnje dogodio otkrio je blizinu 
boginje“ koja ne samo da se nije držala po strani od gradnje nego se čak 
i sama prihvaćala toga posla i pomogla završiti ga. Najmarljiviji i 
najrevniji se obrtnik oklizne, padne s te visine, te se tako teško povrijedi 

da su liječnici digli ruke od njega. Kako je Periklo bio utučen, u snu mu 
se ukaže boginja i odredi način liječenja kojim je toga čovjeka brzo i lako 
izliječio. Zato je on i dao postaviti mjedeni lik »Atene od Zdravlja« na 
Akropoli do njezina žrtvenika koji je, kako pripovijedaju, i prije ondje 
stajao. | 

Fidija je izradio zlatni kip boginje, pa je na mramornoj ploči 
zabilježeno da je to njegovo djelo; gotovo sve je bilo njemu povjereno: te 
je, kako smo spomenuli, zbog Periklova prijateljstva on bio na čelu svim 
majstorima. To je protiv jednoga“ izazvalo zavist, a protiv drugoga“ 
potaklo klevetu da Fidija sa slobodnim ženama koje dolaze razgledati 
gradnju Periklu ugovara sastanke. Tu priču prihvatiše komički pjesnici i 
raširiše glas o njegovoj velikoj razvratnosti povezujući svoje klevete sa 
ženom Periklova prijatelja i podzapovjednika Menipa i s pticogojstvom 
Pirilampa, Periklova dobra prijatelja, kojemu su prišivali da onim 
ženama, s kojima je Periklo održavao intimne veze, potajno šalje paunove 
na dar.? 

Pa čemu bi se još čovjek mogao začuditi kod ljudi koji su po načinu 
življenja lakomisleni podrugljivci i koji klevetanjem uglednijih prinose 
žrtvu zavisti mnoštva kao kakvu zlu demonu kad se i Tašanin Stesimbrot 
usudio Periklu javno pripisati strašnu i bajoslovnu bezbožnost na ženi 
njegova sina? Zato se istraživanjem istina i čini teško dokučiva pa i 
neulovljiva, jer kasnijim naraštajima protok vremena ometa ispravno 
spoznavanje događaja, a događajima suvremeno istraživanje djela i ljudi 
nagrđuje i i izvrće istinu s jedne strane zavist i mržnja, a s druge ugađanje 
i laskanje. 


14. Kad su govornici Tukididove stranke počeli vikati na Perikla da 
rasipa novce i upropašćuje državne dohotke, upita on u skupštini narod 
misle li da je mnogo potrošeno; kad oni rekoše da je potrošeno i previše, 
odgovori: »Neka, dakle, ti troškovi ne padnu na vaš nego na moj teret, 
pa ću na te zgrade staviti posvetni natpis u svoje vlastito ime«. Tek što je 
Periklo to rekao, bilo zato što su se zadivili njegovoj velikodušnosti ili što 
su se takmičili s njegovim častoljubljem za slavu tih djela, uzvikaše se 
pozivajući ga neka troši državne novce i plaća troškove ništa ne štedeći. 
A najzad se podvrgao s Tukididom borbi za ostrakizam i, preturivši 
sretno opasnost, otjerao njega u progonstvo“ a protivnička se stranka 
raspala. 


15. Kad je, dakle, tako svaki razdor bio uklonjen i država se nekako 
smirila i potpuno ujedinila, uzeo je Periklo u svoje ruke i grad Atenu i 
sve što je o Atenjanima ovisilo: prinose, vojske, troveslarke, otoke i more 
i k tome veliku moć koju su im osiguravali Heleni, a i veliku moć koju 
.su im omogućivali barbari, prevlast učvršćenu podloženim narodima, 
prijateljstvom mnogih kraljeva i savezima s vladarima. Ali sam više nije 
bio onaj isti, krotak pred narodom i spreman da popušta željama mnoštva 
i ugađa im kao brodar vjetrovima. Štoviše, okanio se popustljivog i 
gdjekad mlitavog upravljanja narodom, koje je nalik na ljupku i meku 
glazbu, te je u svojoj politici udario u žice aristokratske, čak kraljevske. 

Tom se politikom služio na najveće opće dobro ispravno i besprijekorno, 
te je narod ponajviše dokazima i uputama vodio tako da mu je bilo po 
volji. No kad je ponekad narod pokazivao nezadovoljstvo, on je pritezao 
uzde i silom ga vukao k njegovu probitku: oponašajući posvema liječnika 
koji u zamršenoj i dugotrajnoj bolesti u zgodan čas dopušta neškodljive 
užitke, a onda opet prema potrebi primjenjuje bolne zahvate i gorke 
lijekove koji donose bolesniku spas. Jer u svjetini koja ima takvu golemu 
državu rađaju se, dakako, svakojake strasti; a Periklo je bio jedini koji je 
posjedovao prirodni dar da svaku od tih strasti vješto iskoristi. Osobito 
su mu njihove nade i strahovi bili poput kormila kojima je pravovremeno 
susprezao njihov prkos, a otklanjao i hrabrio njihovu malodušnost. On je 
tako dokazao da je govorništvo, po riječi Platonovoj,“ vođenje duša a 
glavni mu je zadatak umješno postupanje s ćudima i porivima kojima je, 
kao nekim žicama i zvucima duše, potreban veoma fin dodir i udarac. No 
glavni razlog uspjehu nije bila jednostavno snaga njegova govora nego, 
kako veli Tukidid,“ ugled što ga je taj čovjek stekao svojim načinom 
življenja i pouzdanje u nj jer je svatko znao da se on nikakvim darovima 
ni novcima ne da podmititi. Zahvaljujući njemu, Atena je od velika grada 
postala najveći i najbogatiji, pa premda je utjecajem nadvisio mnoge 
kraljeve i vladare od kojih su ga neki oporučno odredili skrbnikom svojim 
sinovima, svoju imovinu, kakvu mu je otac ostavio, nije uvećao ni za 
jednu drahmu. 


16. Njegova je pak moć posve očevidna iz jasna Tukididova izlaganja, 
dok je komički pjesnici daju naslutiti kroz zlobne aluzije nazivajući njega 
i njegove drugove novim Pizistratovićima i tražeći od njega zakletvu da 
neće postati tiranin, čime su htjeli reći da se njegova prevelika moć slabo 
slaže s demokracijom, te je odveć ugnjetavačka. Teleklid kaže da su mu 
Atenjani predali 


Od gradova doprinose, gradove još, da ih vezuje 1 da ih driješi, 
Njine utvrde kamene, jedne da gradi, a druge potom da ruši, 
Njine ugovore, vlast, moć, mir i bogatstvo i ostale darove sreće," 


I to nije bio samo rezultat sreina trenutka niti vrhunac cvata ili 
kratkotrajna popularnost jedne uprave, već je on četrdeset godina bio prvi 
čovjek među ljudima poput Efijalta, Leokrata, Mironida, Kimona, 
Tolmida i Tukidida, a poslije pada i progonstva Tukididova dobio je za 
punih petnaest godina stalnu i neprekidnu vrhovnu vlast i to tako što je 
svake godine bio ponovno biran za stratega.“ K tome je ostao nepodmitljiv 
premda nije bio sasvim nehajan u stjecanju novca. Upravljanje imetkom 
što ga je zakonitim nasljeđivanjem stekao od oca, da ga ne bi zanemario 
i rastepao, a opet da ne bi zbog njega uz druge poslove imao neprilika i 
gubljenja vremena, uredio je tako kako je mislio da mu je najudobnije i. 
najtočnije. Sav je, naime, godišnji prirod najedanput prodavao, a onda je 
pojedinačno na trgu kupovao sve potrebno za život i prehranu. Zbog toga 
on svojim odraslim sinovima nije bio ugodan, ni ženskoj čeljadi darežljiv 
uzdržavatelj, nego su se one tužile na te izdatke dan po dan i točno 
odmjeravane za najpotrebnije, te nije bilo nikakvih uzgrednih troškova 

kao inače u velikoj kući i u materijalnu obilju; svaki utrošak i svaki 
primitak strogo je slijedio broj i mjeru. A onaj koji je svu tu strogu točnost 
neprestano održavao bio je jedan jedini sluga, Euangel, koji je bio ili 
prirodno obdaren ili ga je Periklo izvježbao tako da je nadmašio sve druge 
u vođenju gospodarstva, 

“Takvo Periklovo ponašanje doduše nije bilo u skladu s Anaksagori- 
nom mudrošću, jer je ovaj u svom božanskom zanosu i ponositosti 
zapustio svoje gospodarstvo i zemlju ostavio neobrađenu ovcama za pašu, 
2li život spekulativna filozofa nije, mislim, isto što i život državnika, jer 
prvi svoju misaonu moć primjenjuje bez pomoći oruđa i vanjskih 
sredstava za postizanje plemenitih ciljeva, a drugi se sa svojom osobnom 
sposobnošću zapliće u ljudske potrebe, pa može ponekad u bogatstvu naći 
ne samo jednu od životnih nužnosti nego i jednu od plemenitih svrha 
života kao što je bilo i kod Perikla koji je pritjecao u pomoć mnogim 
siromasima. Štaviše, i za Anaksagoru kažu, kad je Periklo bio veoma 
zaokupljen poslovima pa ga je, već starca, zanemario, da je ležao 
umotan u haljine hoteći sebe umoriti glađu; kad je to Periklo slučajno 
doznao, prepavši se, otrči, kažu, tome čovjeku i stade ga moliti na 
sve moguće načine sažalijevajući ne toliko njega koliko sebe ako izgubi 
takva savjetnika u upravljanju državom. Tad Anaksagora, vele, otkrije 
glavu pa mu reče: »Periklo, čak i oni koji trebaju svjetiljku dolijevaju u 
nju ulja«. 


17. Kad su se Lakedemonjani počinjali ljutili na rastuću moć 
Atenjana, Periklo, potičući narod na još veću uznositost i na samosvjesnu 
težnju za velikim djelima, predloži skupštini pismeni zaključak da se svi 
Heleni, gdje god prebivali u Evropi ili Aziji, pozovu na dogovor, te da i 
mali i veliki gradovi pošalju poslanike u sabor u Atenu da vijećaju o 
helenskim svetištima koja su barbari spalili, o žrtvama što ih za Heladu 
duguju bogovima, a na koje su se zavjetovali za vrijeme borbi s 
barbarima, te o moru* da bi svi njime mogli ploviti bez straha i u miru. 
U tu svrhu bilo je poslano dvadeset ljudi starih preko pedeset godina, od 
kojih petorica pozivahu Jonjane i Dorane u Aziji i otočane do Lezba na 
sjeveru i Roda na jugu, petorica krenuše u krajeve na Helespontu i u 
Trakiji sve do Bizanta, petorica su bila odaslana u Beotiju, Fokidu i na 
Peloponez, a odande preko Lokriđe na susjedni kontinent sve do 
Akarnanije i Ambrakije, dok ostali putovahu preko Eubeje u krajeve oko 
gore Ete i malijskoga zaljeva, a onda u ahejsku Frijotidu i Tesaliju 
nagovarajući svuda ljude da dođu 1 sudjeluju u vijećanju o miru i 
zajedničkoj akciji Helade; ali ne postigoše ništa niti se gradovi sakupiše 
zbog protivljenja Lakedemonjana, te se taj pokušaj najprije izjalovio na 
Peloponezu. Tu sam, međutim, pojedinost dodao da pokažem Periklovu 
narav i širinu njegovih. pogleda. 


18. Kao vojskovođa Periklo je ponajviše bio glasovit po svojoj 
opreznosti; niti se svojevoljno upuštao u bitku koja je bila nejasna ishoda 
i uključivala opasnost niti se ugledao i povodio za vojskovođama koji su 
postigli sjajan uspjeh i divljenje stavljajući sve na kocku, nego je svojim 


244 USPOREDNI ŽIVOTOPISI 


sugrađanima uvijek ponavljao da će oni, koliko je u njegovoj moći, ostati 
živi zauvijek i besmrtni. 

Gledajući kako se Tolmid, sin Tolmejev, zbog svoje ranije dobre 
sreće i izuzetnih počasti što ih je stekao u ratovima sasvim u nevrijeme 
sprema da provali u Beotiju i kako je najodličnije i osobito častoljubive 
mlade ljude nagovorio da kao dobrovoljci pođu u rat, te se njih samih, 
bez ostale vojske, nakupilo tisuću, Periklo ga je pokušavao suspreći i u 
narodnoj skupštini odvratiti znamenitim riječima: ako ne vjeruje Periklu, 
neće pogriješiti ako pričeka najmudrijeg savjetnika — vrijeme. Te su mu 
riječi, istina, u onaj čas pribavile tek osrednje priznanje; ali poslije 
nekoliko dana, kad je stigla vijest da je Tolmid u bitki kod Koroneje 
potučen,“* sam poginuo i mnogi odlični građani izginuli, to donese 
Periklu silan prestiž i naklonost kao razumnu čovjeku kojemu je stalo do 
njegovih sugrađana. 


19. Od njegovih je vojni najviše zadovoljstva izazvala ona na trački 
Herzonez*' jer je donijela spas ondje nastanjenim Helenima: ne samo što 
je doveo tisuću atenskih doseljenika i time ojačao stanovništvo tamošnjih 
gradova, nego je i prevlaku“ pregradio utvrdama i prijevojima od mora 
do mora i tako zapriječio upade Tračana koji su preplavljivali Herzonez i 
učinio kraj dugotrajnu i tešku ratu koji je onaj kraj, u usku dodiru sa 
susjednim barbarskim područjima i prepun razbojničkih bandi na me- 
đama i unutar međa, sve vrijeme tištao. No najveće je divljenje pobudio 
i kod stranaca“ se proslavio time što je oplovio Peloponez zaplovivši sa 
sto troveslarki iz Pege u Megari. Jer ne samo da je opustošio: širok pojas 
primorja kao ranije Tolmid nego je prodro svojim teško naoružanim 
pješacima s brodova i dalje od mora i potisnuo sve neprijatelje u njihova 
utvrđenja, jer su se preplašili njegova dolaska; a kad ga Sikionjani 
dočekaše kod Nemeje i zametnuše bitku, potuče ih do nogu i podigne 
pobjedni znak. Iz naklonjene mu Ahaje uze u svoje troveslarke vojnika i 
odveze se sa svojim brodovljem na kopno nasuprot Ahaji, proveze se 
mimo Aheloja, pregazi Akarnaniju, zatvori Enijađane* u njihov grad, 
opustoši i pohara im zemlju i tek se onda uputi kući pošto se neprijateljima 
pokazao strašnim, a svojim sugrađanima pouzdanim i odlučnim vojskovo- 
đom. Jer one koji su sudjelovali u pohodu nije zadesila nikakva nezgoda 
. čak ni kao posljedica slučaja. 


20. Kad je s velikim i sjajno opremljenim brodovljem zaplovio u 
Pont,“ postigao je ono što su helenski gradovi tražili i prema njima se 
ponio ljubezno, a okolnim je barbarima pokazao veličinu svoje sile i 
neustrašivu smionost Atenjana kojom oni plove kamo god žele i kojom su 
sve more podvrgli svojoj vlasti. Sinopljanskim prognanicima ostavi 
trinaest brodova s vojnicima pod Lamahovim zapovjedništvom da im 
pomažu protiv tiranina Timesileja. A kad je ovaj bio istjeran, predloži 
Periklo da šesto atenskih dobrovoljaca otplovi u Sinopu i da se nastane 
skupa sa Sinopljanima porazdijelivši među se kuće i zemlju što su ih prije 
imali u vlasti tiranin i njegovi pristaše. 

Ali u drugome nije popuštao impuizivnim težnjama svojih sugrađana 

niti se dao zavesti kad su oni od tolike snage i sreće zaneseni dobili želju 
da opet udare na Egipat i uznemiruju u priobalju vlast kraljevu.“ Mnoge 
je već obuzimala i ona nesretna i kobna žudnja za Sicilijom koju su kasnije 
raspalili govornici poput Alkibijada. Neki su čak sanjarili o Italiji 1 
Kartagi ne baš sasvim bez realnih izgleda s obzirom na veličinu dotad 
stečene nadmoći i na sretan tok njihovih pothvata. 


21. Ali Periklo je to istrčavanje susprezao i potkresavao tu pretjeranu 
poduzetnost, te je veći dio njihove moći usmjeravao na čuvanje i 
osiguravanje dotadašnjih tečevina držeći da je velik zadatak potiskivati 
Lakedemonjane i suprotstavljati im se u svakom pogledu, kako je 
pokazao u mnogim drugim slučajevima, a osobito svojim držanjem u 
svetom ratu. Kad su, naime, Lakeđemonjani s vojskom navalili na Delfe 
i tamošnji hram, koji je bio u vlasti Fočana, vratili Delfljanima, dođe 
Periklo odmah čim su oni otišli s vojskom i uspostavi opet vlast Fočana.?! 
A kad su Lakedemonjani »pravo prvoga pitanja«, koje su im podijelili 
Delfljani, dali urezati mjedenome vuku na čelo, dobije" on i za Atenjane 
»pravo prvoga pitanja« i dade to na istome vuku urezati s desne strane. 


22. Da je Periklo imao pravo što je atensku moć zadržavao u 
granicama uže Helade, to su mu posvjedočili događaji. Najprije se, 
naime, odmetnuše Eubejani" protiv kojih je s vojskom prešao na njihov 
otok. Odmah zatim bi javljeno da su Megarani Atenjanima postali 
neprijatelji“ i da je na atičkoj granici neprijateljska vojska koju vodi 
lakedemonski kralj Plistoanaks. Stoga Periklo svom brzinom vrati svoje 
vojne sile natrag s Eubeje za rat u Atici; i ne usudi se upustiti u bitku s 
tako brojnim i tako izvrsnim teško naoružanim pješacima premda su mu 
je oni nudili, ali videći da je Plistoanaks posve mlad i da od članova svoga 
ratnog savjeta najviše sluša Kleandrida koga su efori zbog kraljeve 
mladosti poslali zajedno s njime kao čuvara i ađutania, stade ovoga 
potajno iskušavati; i ubrzo, podmitivši ga novcem, nagovori ga da 
Peloponežane odvede iz Atike. 

Ali kada se vojska povukla i razišla po gradovima, Lakedemonjani, 
ogorčeni, kazne svoga kralja novčanom globom, pa kako nije imao 
dovoljno novaca da je isplati, on otiđe iz Sparte, a Kleandrida, koji je bio 
u bjegstvu, osudiše u odsustvu na smrt. Ovaj je bio otac Gilipa koji je na 
Siciliji potukao Atenjane. Čini se da je njemu pohiepa za novcem bila 
prirođena kao kakva nasljedna bolest, jer su i njega poslije njegovih lijepih 
djela uhvatili u ružnima i sramotno istjerali iz Sparte. To smo, međutim, 
podrobno izložili u Lisandrovu životopisu.? 


23. Kad je Periklo, polažući račun o svome zapovjedništvu, zabilježio 
trošak od deset talenata kao izdatak »za potrebe«, narod je to prihvatio 
bez rasprave i nije taj misterij ni istražio. Ali neki pisci, jedan od kojih je 
i filozof Teofrast,* izvješćuju da je od Perikla svake godine putovalo u 
Spartu deset talenata kojima je postizao odlaganje rata podmićujući sve 
ljude na vlasti čime, istina, nije kupovao mir, već samo vrijeme kroz koje 
se mogao mirno pripremiti da ratuje s boljim izgledima na uspjeh. Bilo 
kako bilo, okrenuvši se ponovno protiv odmetnika i prešavši na Eubeju s 

pedeset brodova i pet tisuća teško naoružanih pješaka, podloži tamošnje 
gradove. Iz Haikide istjera takozvane Konjogojce" koji su se veoma 
isticali bogatstvom i ugledom, a Hestijejce sve ukloni iz njihove zemlje pa 
naseli na njihovo mjesto Atenjane postupivši s njima tako nemilosrdno 
samo zato što su oni, zarobivši jednu atičku lađu, pobili njezinu posadu. 


24. Kad malo zatim sklopiše Atenjani i Lakedemonjani mir na 
trideset godina,“ predloži Periklo u skupštini pomorski pohod protiv 
Sama," a za povod ratu protiv Samljana uze to što nisu poslušali kad se 
od njih tražilo da prekinu rat s Milećanima. 

No kako se čini da je sa Samljanima tako postupio za ljubav Aspaziji, 
možda je ovo najzgodnija prilika da se istraži koju je to vještinu ili 
prirođenu moć imala ta žena, te je stekla vlast nad prvim državnicima i 
filozofima dala prigodu da o njoj govore nadahnuto i opširno. Da je bila 
rodom iz Mileta, kći Aksiohova, o tome postoji općenito slaganje; kažu 
da je, ugledavši se u neku Targeliju, Jonjanku iz davnih vremena, 
zaokupila najutjecajnije ljude. Jer i Targelija je bila veoma lijepa, pa kako 
je bila umiljata i rječita, bila je u intimnim vezama s veoma mnogim 
Helenima, te je sve one koji su se zbližili s njom pridobila za kralja i tako 
je preko njih, kako su bili veoma moćni i ugledni, u gradovima posijala 
sjeme simpatija za Međane. Za Aspaziju kažu neki da je Periklovu 
naklonost stekla svojom rijetkom političkom mudrošću; ta i Sokrat je 
ponekad sa svojim učenicima zalazio k njoj, a njegovi su prijatelji dovodili 
k njoj svoje žene da je čuju, premda je vodila ne baš pristojan i častan 
obrt jer je odgajala mlade kurtizane; Eshin* tvrdi da je trgovac Lisiklo 
od čovjeka niska roda i beznačajna postao prvi među Atenjanima tako što 
je poslije Periklove smrti živio s Aspazijom. A u Platonovu Meneksenu,*! 
ako i jest prvi dio napisan u šaljivu tonu, ima bar toliko povijesnih 
činjenica da je ta žena uživala slavu da je mnogi Atenjani posjećuju kao 
učiteljicu govorništva. Čini se ipak da su Periklovi osjećaji prema Aspaziji 
potekli iz zaljubljenosti. Jer imao je ženu koja mu je bila blizak rod i ranije 
je bila udata za Hiponika kome je rodila Kaliju zvana Bogati; a i kao 
Periklova žena rodila je Ksantipa i Parala. Kasnije, budući da im bračni 
život nije bio ugodan, on je s njezinim pristankom prepusti drugome, a 
sam uze k sebi Aspaziju u koju se žestoko zaljubio. I na odiasku iz kuće 
i na povratku s trga, kako kažu, svaki ju je dan milovao i ljubio. 

Ali u komedijama nju oslovljavaju novom Omlfalom i Dejanirom, a 
onda opet Herom.* Kratin ju je otvorenom nazvao priležnicom ovim 
riječima: j 

Neprirodna pohota rodi svoju Heru Aspaziju, 

priležnicu kujooku.* 

Čini se da je ona Periklu rodila nezakonita sina za koga mu je Eupolis u 
svojim Općinama u usta stavio ove pitanje: 

Te P žirv moj poluran? 
na što odgovara Mironid: 

I muž bi bio već 
sramote da se bludničine na plaši. 

Kažu da je Aspazija postala tako glasovita i slavna da je čak Kir," 
koji je zaratio na kralja radi prijestolja, svoju najmiliju inoču, koja se 
ranije zvala Milta, prozvao Aspazijom. Ona je bila rodom Fokejka,* kći 
Hermotimova; kad je Kir u bitki pao,* odvedoše je kao zarobljenicu 
kralju gdje je zadobila velik utjecaj. Kako mi je to kod pisanja palo na 
pamet, možda bi bilo neprirodno to odbaciti i prešutjeti. 


25. Što se pak tiče rata protiv Samljana, Perikla okrivljuju da ga je 
on u narodnoj skupštini dao izglasati najviše zbog Milećana, a na molbu 
Aspazijinu. Ti su, naime, gradovi bili u ratu zbog Prijene, pa kako su 
Samljani bili nadmoćniji, nisu htjeli poslušati nalog Atenjana da se okane 
rata i predaju stvar njihovoj arbitraži. Periklo, dakle, otplovi onamo* pa 
zbaci oligarhijsku vladu na Samu i uzme pedesetoricu od najuglednijih 
ljudi i isto toliko njihove djece kao taoce, te ih otpremi na Lemno. Kažu, 
međutim, da mu je svaki talac za sebe nudio po talenat, a pored toga su 
mu još mnogo talenata nudili oni koji nisu željeli da se u njihovu gradu 
uspostavi demokracija. Osim toga, Perzijanac Pisutno,* naklonjen Sam- 
ljanima, poslao mu je deset tisuća zlatnika zalažući se za taj grad. Ali 
Periklo od svega toga nije primio ništa, nego je sa Samljanima postupio 
onako kako je bio odlučio i, uspostavivši demokratsku vladu, vrati se u 
Atenu. Nato se oni odmah pobuniše pošto je Pisutno kradom oteo njihove 
taoce* i u ostalome ih opremio za rat. Zato Periklo ponovo otplovi protiv 
njih jer oni nisu gubili vrijeme u mirovanju niti su se prepali, nego su 
itekako gorljivo odlučili Atenjanima osporavati vlast na moru. U žestokoj 
pomorskoj bitki kod otoka koji zovu Tragija Periklo izvojuje sjajnu 
pobjedu jer je sa četrdeset četiri broda nadvladao njihovih sedamdeset, od 
kojih je dvadeset bilo prijevoznih vojnih lađa.?? 


26. Prateći ih u stopu u pobjedničkom gonjenju osvoji luku i stane 
opsijedati Samljane koji su se još nekako usuđivali provaljivati iz grada i 
zametati s njime boj pred gradskim zidinama. A kad iz Atene stiže drugo, 
veće brodovlje i Samljani bijahu odasvud opkoljeni, uzme Periklo 
šezdeset troveslarki i zaplovi na morsku pučinu zato, kako kaže većina 
pisaca, što je htio poći ususret feničkim brodovima koji su dolazili 
Samljanima u pomoć i s njima zametnuti bitku što dalje od Sama. No 
prema Stesimbrotnu namjeravao je udariti na Kipar; ali to se ne čini 
vjerojatnim. 

Makar kakva bila njegova namjera, učinila se pogrešnom. Jer kad je 
on otplovio, Itagenov sin Meliso, filozof, koji je tada bio zapovjednik 
vojske Samljana, omalovaživši bilo malen broj neprijateljskih brodova 
bilo neukost njihovih zapovjednika, nagovori svoje sugrađane da navale 
na Atenjane. U nastaloj bitki Samljani pobijede, pohvataše mnogo 
zarobljenika, uništiše velik broj brodova i tako dobiše vlast nad morem, 
te su sebi dobavljali sve potrebno za rat koliko prije nisu imali. A Aristotel 
tvrdi da je i sam Periklo prije toga bio u pomorskoj bitki poražen od 
Melisa. 

Samljani su zarobljenim Atenjanima za osvetu na čelo užizali sovu; 
Atenjani su, naime, njima užizali samsku lađu.?! Samska je lađa brod 

uzvinuta pramca nalik na svinjsku njušku i s većom brodskom šupljinom 
i širim bokovima tako da može ploviti i debelim morem i da je brza. To 
je ime dobila po tome što se prvi put pojavila na Samu kad ju je dao 
sagraditi tiranin Polikrat. Na te žigove kažu da je nišanio i zagonetni 
Aristofanov stih: 


Ta samski narod vrlo je naobražen.?? 


27. Bilo kako bilo, kad je Periklo doznao za nevolju svog brodovlja, 
došao mu je brže u pomoć. I pošto mu je Meliso ponudio bitku, nadvlada 
i razbije neprijatelje, a onda odmah opkoli njihov grad jer mu je bilo milije 
da ga svlada i zauzme uz utrošak novca i vremena nego uz rane i pogibli 
svojih sugrađana. No kako je bila muka suzdržati Atenjane koji su tim 
zatezanjem bili nezadovoljni i čeznuli za bojem, Periklo svu vojsku 
porazdijeli na osam dijelova koji su morali vući ždrijeb; pa tko izvuče 
bijeli bob, mogao se odmarati i dokoličariti dok su se ostali borili. Zato i 
kažu da oni koji ugodno provedu neko vrijeme po bijelom bobu taj dan 
nazivaju bijelim. , 

Efor** pripovijeda da je Periklo upotrijebio opsadne sprave koje su 
ga zadivile svojom novinom i da je ondje bio i Artemon koji ih je izumio; 
a kako je bio hrom, dao se u nosiljci donositi k najprečim poslovima i zato 
ga prozvaše Nosalom. No to pobija Heraklid Ponćanin? Anakreontovim 
pjesmama u kojima se Artemon Nosalo spominje mnogo pokoljenja prije 
samskog rata i tadašnjih događaja; a za Artemona veli da je bio mekušna 
načina življenja i tako bespomoćan pred svojim strahovima da je ponajviše 
sjedio kod kuće gdje su mu dvojica slugu nad glavom držala mjeden štit 
da ne bi što odozgo palo na nj; a kad je bio prisiljen izići, u maloj se 
nosiljci dao naokolo nositi malo iznad zemlje* i zato bi prozvan 
Nosalom. 


28. Poslije osam mjeseci*“ Samljani se predadoše i Periklo im poruši 
zidove, oduzme brodove i kazni ih velikom novčanom kaznom, dio koje 
platiše Samljani odmah, a drugo obećaše donijeti u određenu roku i 
dadoše za to taoce. Samljanin Duris* dodaje tome kao građu za tragediju 
veliku surovost koju predbacuje Atenjanima i Periklu, a o kojoj ne 
izvješćuju ni Tukidid, ni Efor, ni Aristotel; nego čini se đa on ne govori 
istinu niti kad tvrdi da je Perikio samske zapovjednike brodova i mornare 
dao odvesti na trg u Miletu i deset ih dana držao pribijene uza stup, a 
kad su već sasvim iznemogli, da je naredio da ih pobiju razbivši im glave 
toljagama, a zatim dao nihova mrtva tjelesa baciti nepokopana. Ta Duris 
se ni ondje gdje ni najmanje ne suosjeća s poraženima ne običava u svojem 
pripovijedanju oslanjati na istinu, a ovdje se to više čini da je nevolje svoje 
domovine prikazao strašno da bi ocrnio Atenjane. 


Kad se Periklo, upokorivši Sam, vratio u Atenu, priredi ondje častan 
ukop poginulima u tom ratu a govor, što ga je po običaju proslovio nad 
njihovim grobovima, pobudio je sveopće divljenje. Ali kad je silazio s 
govornice, stezale su mu druge žene ruku i obavijale ga vijencima i 
vrpcama kao kakva pobjedničkog atleta, a Elpinika, pristupivši blizu k 

njemu reče: »To je divljenja vrijedno, Periklo, i dostojno vijenaca što si 
učinio da nam izginu mnogi valjani građani ne u ratu s Feničanima ili 
Međanima kao moj brat Kimon nego pokoravajući saveznički i srodan 
grad«." Kad je to Elpinika izgovorila kažu da joj je Periklo, mirno se 
nasmiješivši, odgovorio Aristofanovim stihom: 


To ne bi tf se, tako stara, mazala.!“ 


Ion kaže da se Periklo zbog svoje pobjede nad Samljanima bio neobično 
uznio zato što je Agamemnonu trebalo deset godina da osvoji barbarski 
grad, a on je za devet mjeseci svladao prve i najmoćnije od Jonjana. I 
doista taj njegov ponos nije bio neopravdan; dapače, taj je rat doista nosio 
u sebi veliku neizvjesnost i mnogo opasnosti ako je zbilja, kako tvrdi 
Tukidid," malo nedostajalo da Sam Atenjanima preotme nadmoć na 
moru. 


29. Poslije toga, kad se već primicala oluja peloponeskog rata, a 
Korinćani već vodili rat protiv Korkirana, Periklo nagovori narod da 
ovima pošalju pomoć i tako sebi pridruže otok moćan pomorskom silom 
u vrijeme kad su Peloponežani gotovo bili u ratu s njima. Narod izglasa 
da se pomoć pošalje, ali otpremi tek deset brodova pod vodstvom 
Kimonova sina Lakedemonija kao njemu za porugu ; jer u Kimonovoj se 
kući osjećala jaka naklonost i prijateljstvo prema Lakedemonjanima. Da 
bi, dakle, na Lakedemonija pala još veća sumnja zbog simpatija prema 
Sparti ako se pod njegovim zapovjedništvom ne postigne nikakav velik i 
značajan uspjeh, dao mu je Periklo malo brodova i poslao ga protiv 
njegove volje. Uopće je Kimonove sinove neprestano potiskivao tvrdeći 
da oni ni svojim imenima nisu pravi Atenjani nego tuđinci i ke 
jednom je ime bilo Lakedemonije, drugome Tesal, a trećemu Elej. I 
smatralo se da je svoj trojici mati bila Arkađanka. 10: 


Kako se, dakle Periklu veoma zamjeralo zbog onih deset brodova da 
je prijateljima Atene u nuždi pružio slabu pomoć, a protivnicima koji su 
ih optuživali ozbiljan izgovor za rat, posla on ponovno u većem broju na 
Korkiru!" druge brodove koji stigoše onamo poslije bitke.!?? 

Korinćanima koji su se ljutili zbog te intervencije i Lakedemonu se 
žalili na Atenjane pridružiše se Megarani, tužeći se na to što su sa svakog 
trga, iz svih luka gdje su Atenjani gospodari isključeni i izagnani usprkos 
općem pravu i položenim zakletvama Helena.'“* I Eginjani su držali da 
trpe nepravdu i nasilje, pa su zato jadikovali pred Lakedemonjanima, ali 

* samo potajno jer se nisu usuđivali da se otvoreno potuže na Atenjane. Uto 
se odmetne i Potideja koja je, premda naseobina Korinćana, bila podložna 
Atenjanima, pa njezina opsada još više ubrza rat. 

No unatoč svemu, kako su poslanici bili slani u Atenu i kako je 
lakedemonski kralj Arhidam većinu tužbi nastojao riješiti mirnom nagod- 
bom i umirivao svoje saveznike, ne čini se da bi se Atenjani iz ostalih 
razloga bili zapleli u rat da su se samo dali sklonuti da ukinu svoj 
zaključak o Megaranima i da se izmire s njima. I zato što se tome najžešće 
odupro, te je narod razdražio da ustraje u svojoj svađi s Megaranima, 
Periklo je bio jedini krivac za rat. 

30. Kad je iz Lakedemona u Atenu stiglo poslanstvo radi pregovora 
o tome, a Periklo se izgovarao nekakvim zakonom koji mu brani skinuti 
ploču!'* na kojoj je bio napisan zaključak narodne skupštine, pripovijeda 
se da je Polijalko, jedan između poslanika, rekao: »Ti ploču nemoj 
skinuti, nego je samo okreni prema zidu ; tanema zakona koji ti to brani«. 
Premda je taj odgovor bio oštrouman, Periklo nije ni za dlaku popustio. 
Bilo je, dakle, kako se čini, u njega i neke potajne osobne mržnje na 
Megarane; a za službenu i javnu optužbu protiv njih uzeo je to što sebi 
prisvajaju svetu oranicu,!* pa zato podnese skupštini prijedlog da se k 
njima i k Lakedemonjanima pošalje isti glasnik s tužbom protiv Megara- 
na. Taj je zaključak skupštine, koji je Periklo sastavio, smjerao na 
razborito i blago opravdanje. No kad'je poslani glasnik Antemokrit 
poginuo, kako se mislilo, krivnjom Megarana, podnese Harin protiv njih 
prijedlog zaključka da neprijateljstvo bude nepomirljivo i da se ne 
primaju niti šalju bilo kakvi poslanici; da se svaki Megaranin koji stupi 
na atičko tlo kazni smrću, a svaki vojskovođa, kad polaže uobičajenu 
službenu zakletvu, da se pored toga zaklinje i da će dva puta svake godine 
uđariti na megarsku zemlju; napokon, da se Antemokrit pokopa blizu 
Trijasijskih vrata koja se sada zovu Dipilon.!Y No Megarani poriču da su 
ubili Antemokrita, te krivnju!“ bacaju na Aspaziju i Perikla pozivajući se 
na razvikane i otrcane stihove iz Aharnjana:!? 


Na putu kad u Megaru opijeni 
Mladići kotabom ukradu bludnicu 
Simćtu, Megaran, bjesni s bola toga, 
Dv'je bludnice Aspazijine otmu tad.*“ 


31. Kako je, dakle, nastao prvi početak, nije lako razabrati, ali što 
onaj zaključak nije ukinut, u tome svi podjednako krivnju bacaju na 
Perikla. Samo što neki tvrde da se on čvrsto odupro kako iz plemenite 
gordosti tako i iz promišljena uvida i prema pravim interesima grada 
držeći onaj zahtjev iskušavanjem popustljivosti, a popuštanje priznanjem 
. slabosti. Drugi ga opet više krive da je iz neke osionosti ili svadljivosti 
prezreo Lakedemonjane da bi pokazao svoju snagu. 

Ali najgora od sviju optužbi, za koju ima najviše svjedoka, glasi 
otprilike ovako: kipar Fidija bio je, kako je spomenuto, preuzeo posao na 
Ateninu kipu, no time što se sprijateljio s Periklom i kod njega stekao 
velik utjecaj pribavio je sebi neprijatelje u jednima, koji su mu bili 
zavidni, dok su drugi na njemu htjeli iskušati kakav će narod biti sudac 
Periklu. Zato nagovore nekog Fiđijina pomoćnika Menona da sjedne kao 
pribjegar na trgu!!! tražeći nekažnjivost ako prijavi i optuži Fidiju. Narod 
usvoji zahtjev toga čovjeka i u skupštini bi povedena istraga protiv Fidije, 
ali pronevjera se nije mogla dokazati; Fidija je, naime, po Periklovu 
savjetu od samog početka zlato na kipu tako obradio i optočio da se sve 
moglo skinuti i težinu provjeriti,!“ a to je Periklo tada i naložio tužiteljima 
đa učine. 

Ali slava njegovih djela opteretila je Fidiju zavišću; a najvećma joj je 
pridonijelo što je, prikazujući na Ateninu štitu bitku s Amazonkama, 

urezao i svoj vlastiti lik kao ćelava starca koji je objema rukama podigao 
kamen i što je umetnuo veoma lijep portret Perikla kako se bori :s 
Amazonkom. Vješto izrađeno držanje ruke koja je pred Periklovim licem 
upravo ispružila koplje kao da hoće sakriti sličnost koja je s obje strane 
očigledna. Fidiju, dakle, odvedu u pritvor gdje je umro od bolesti, a kako 
tvrde neki, od otrova što mu ga dadoše Periklovi neprijatelji da bi 
potvorili Perikla.!!* Potkazivaču Menonu podijeli narod na Glikonov 
prijedlog oslobođenje od plaćanje poreza i naloži stratezima da se brinu 
za njegovu sigurnost. 


32. Otprilike u to vrijeme!!* tužio je komički pjesnik Hermip 


Aspaziju zbog bezboštva a i zbog toga što, navodno, prima slobodne žene, 
koje dolaze na sastanak s Periklom. Diopit!!* pak podnese skupštini 
prijedlog da se uvedu prijave zbog teških zločina protiv države za one koji 
ne vjeruju u bogove ili iznose učenja o nebeskim pojavama. Time je htio 
preko Anaksagore upraviti sumnju na Perikla. Narod je prihvaćao te 
klevete i po pismenu prijedlogu Drakontidovu odmah potom bi donesen 
zaključak da Periklo pred pritanima!“* položi račun o novcima i da suci 
donesu presudu glasajući pred žrtvenikom na Akropoli. Ali Hagnon je taj 
dio zaključka izmijenio podnijevši prijedlog da se postupak vodi pred 
tisuću petsto sudaca bilo da se nazove tužbom zbog pronevjere i mita ili 
zbog zloporaba. 

Za Aspaziju je Periklo isposlovao oslobođenje od optužbe pošto je, 
kako veli Eshin, prolivši obilne suze namolio suce; no za Anaksagoru se 
pobojao, te ga je dao tajom otpraviti iz grada. A _ kako se zbog Fidije 
zamjerio narodu, pa se i sam uplašio suda, raspirio je rat koji je već 
prijetio i pomalo tinjao jer se nađao da će raspršiti svađe 1 utišati zavist 
kad se grad u velikoj stisci i opasnostima povjeri njemu jedinome zbog 
njegova ugleda i njegove moći. Pripovijeda se, dakle, da su to razlozi iz 
kojih nije dopustio da narod popusti Lakedemonjanima, ali istina o tome 
je nejasna. 


33. Znajući dobro da će Atenjani u svemu biti popustljivi ako Periklo 
bude srušen, Lakedemonjani su ih pozivali da skinu krvnu ljagu zbog 
ubojstva Kilonovih pristaša!!“ koja je s majčine strane ležala na Periklovoj 
kući, kako izvješćuje Tukidid.!* Aki taj se pokušaj za one koji su ga 
poduzeli izjalovio u suprotno: jer umjesto sumnje i ogovora Periklo 
stekne još veće povjerenje kod svojih sugrađana zato što su vidjeli da 
neprijatelji njega najviše mrze i boje ga se. Zbog toga je on, prije nego što 
je Arhidam s Peloponežanima provalio u Atiku, Atenjanima javno rekao: 
bude li Arhidam pustošio sve drugo, a štedio njegova imanja, bilo zbog 
veze gostoprimstva koja postoji među njima ili zato da bi njegovim 
neprijateljima davao povoda za klevetanje, on svoju zemlju i gospodarske 
zgrade na njoj prepušta gradu. 

Lakedemonjani zajedno sa svojim saveznicima doista upadnu u 
Atiku s velikom vojskom pod vodstvom kralja Arhidama. Pustošeći 
zemlju, prodru do Aharne gdje se utaboriše misleći da se Atenjani neće 
moći suzdržati, nego će im od gnjeva i ponosa ponuditi bitku. Ali Periklu 

se činilo preopasnim da se upusti u bitku u kojoj bi sam grad bio ulog u 
igri protiv šezdeset tisuća peloponeskih i beotskih teško naoružanih 
pješaka (toliko ih je, naime, bilo pri prvome upadu). One koji su se htjeli 
boriti i nisu mogli podnijeti neprijateljsko pustošenje umirivao je govoreći 
da oboreno i posječeno drveće brzo raste, ali ubijene ljude nije lako 
ponovo dobiti. Nije htio narod sazivati u skupštinu jer se bojao da ne 
bude natjeran na nešto protiv svoga boljeg uvjerenja, nego je, kao što 
kormilar na brodu kad se na širokoj pučini podiže vjetar, sve učvrstivši i 
zategnuvši konopce, postupa prema svome umijeću ne mareći za suze i 
molbe putnika koje muči morska bolest i strah, tako je i Periklo, dobro 
zatvorivši grad i osiguravši sve stražama, postupao prema svome nahođe- 
nju slabo mareći za one koji su galamili i bili nezadovoljni. Pa ipak, mnogi 
su mu od prijatelja dosađivali molbama, a mnogi od neprijatelja prijet- 
njama i optužbama, dok su korovi!!? pjevali prostačke pjesme i rugalice 
u kojima su ga grdili kao strašljiva vojskovođu koji zajedničke interese 
žrtvuje neprijateljima. Već ga je napadao i Kleon!“ kome je gnjev građana 
na Perikla bio put do vodećeg položaja, kako pokazuju Hermipovi 
anapesti:!? 


Ti satirski kralju,!“ a zašto nećeš 
Koplje da nosiš, već govoriš samo 
O ratu tom sada strašne riječi, 

A duša je u tebi Teles?'? 

A ako na tvrdu brusu tko oštri 
Tek bodež, tad tebi cvokoću zubi 
Što te grize naš vatreni Kleon.!“ 


34. Sve to međutim, nije Perikla pokolebalo, nego je mirno i šutke 
podnosio svaku pogrdu i omrazu, te odaslavši sto brodova na Peloponez, 
sam nije otplovio s njima, već je ostao da čuva kuću i čvrsto drži grad u 
vlasti dok ne otiđoše Peloponežani. Ugađajući mnoštvu zbog rata ipak!“ 
zlovoljnu, pridobivao ga je dijeljenjem novca i predložio raspodjelu 
osvojene zemlje; tako je, istjeravši sve Eginjane, ždrijebom podijelio 
njihov otok među Atenjane. A neka su im utjeha bile i nevolje što ih je 
trpio neprijatelj. Jer oni što su plovili oko Peloponeza opustošiše velik dio 
zemlje, te sela i male gradove, a sam Periklo provali kopnom u megarsku 
zemlju i sasvim je uništi. Po tom je već bilo jasno da Lakeđemonjani, 
nanoseći velike štete Atenjanima na kopnu, ali trpeći ih i sami od njih s 
morske strane, ne bi bili tako dugo razvlačili rat, već bi ga se brzo okanili, 
kako je Periklo u početku nagovijestio, da nije neka natprirodna sila 
pomrsila ljudske proračune. 

Ali ovako navali najprije kužni zator'* i podavi ljudstvo u najboljim 
godinama i snazi. Strađajući od njega i tjelesno i duševno, posvema 
pobjesniše protiv Perikla pomahnitavši od bolesti kao na liječnika ili oca 
i dadoše se na to da ga zlostavljaju nagovoreni od njegovih neprijatelja 
koji su tvrdili da bolest dolazi odatle što se mnoštvo seoskoga stanovništva 
trpa u grad, te je usred ljeta tolik narod prisiljen u gomilama stanovati u 
malim kućercima i zagušljivim drvenarama i životariti u zatvorenu 

prostoru i neredu, umjesto da bude na čistu, svježu zraku kao prije. A 
iome je kriv “onaj koji je zbog rata seosku svjetinu sručio za gradske 
zidine, pa opet toliko ljudstvo ni za što ne upotrebljava, nego ih je utorio 
kao marvu da se uzajamno okužuju ne dajući im nikakve promjene niti 
oduška. 


35. Hoteći zaliječiti te nevolje i usput ponešto naškoditi neprijatelji- 
ma, Periklo opremi sto i pedeset brodova i, ukrcavši mnogo valjanih teško 
naoružanih pješaka i konjanika, upravo je kanio isploviti ulijevajući 
veliku nađu građanima, a zadajući neprijateljima ne manji strah od te sile. 
Već su brodovi bili popunjeni posadama i Periklo se bio popeo na svoju 
troveslarku kadli se desi pomrčina sunca i nastade mrak, te se svi 
prepadoše gledajući u tome važno znamenje. Videći stoga da se kormilar 
preplašio i smeo, Periklo mu navuče svoju kabanicu na oči i tako ih 
prekrivši upita ga drži li on to za kakvu nesreću ili za znak nesreće. A 
kad ovaj odgovori da ne, reče Periklo: »Pa u čemu se onda ovo razlikuje 
od onoga osim što je ono što je tu pomrčinu izazvalo nešto veće od moje 
kabanice 2« To se barem pripovijeda u filozofskim školama. 

Pošto j je, dakle, otplovio, čini se da Periklo nije obavio ništa što bi 
bilo u srazmjeru s njegovim ratnim pripremama, a kad je opsjeo sveti grad 
Epidaur,!“ što mu je dalo nade da će grad osvojiti, zbog bolesti mu se 
pothvat izjalovi. Kako je udarila, pokosila je ne samo njih, nego k tome 
i sve one koji su samo došli u dodir s vojskom. Atenjani su zbog toga bili 
srđiti na nj, pa je pokušavao da ih tješi i hrabri. Ali niti je utišao njihov 
gnjev, niti je preokrenuo njihovo raspoloženje prije nego što su protiv 
njega kao oružje upotrijebili svoje glasovnice i, dobivši ga u svoju vlast, 
oduzeli mu čast stratega i kaznili ga novčanom kaznom, koja je iznosila 
petnaest talenata, prema onima koji navode najmanji iznos, a pedeset, 
prema onima koji navode najveći. Kao tužitelj je u toj parnici u 
zapisnicima bio upisan Kleon, kako kaže Idomenej,!* a Simija, kako veli 
Teofrast, dok Heraklid Ponćanin spominje Lakratida. 


36. Nevolje u javnosti imale su, međutim, ubrzo prestati jer kao 
pčela svoj žalac, tako je i narod napustio svoju ljutnju čim je ubo. Ali 
njegove su obiteljske prilike bile žalosne: pošast mu je ugrabila mnoge 
bliske ljude, a razdor u kući zadavao mu je i otprije velikih briga. Njegov, 
naime, najstariji zakoniti sin Ksantip, od prirode rasipan, a uz to oženjen 
mlađom i rastrošnom ženom, kćeri Tisandra, sina Epilikova, bio je vrlo 
nezadovoljan očevom točnošću u davanju mršava uzdržavanja i uvijek u 
malim iznosima. On, dakle, posla k jednome od očevih prijatelja i uzme 
od njega novac kao da ih je Periklo tražio. Kad je taj poslije tražio novce 
natrag, još mu je Periklo navalio na vrat parnicu. To je opet ozlovoljilo 
mladoga Ksantipa i on stade javno ružiti svoga oca izvrgavajući smijehu | 
njegove kućne rasprave i razgovore sa sofistima ; kad je, naime, reče 
Ksantip, kod petoboja!“ netko Epitima iz Farsala nehotice pogodio 
kopljem i ubio, Periklo je potratio čitav dan raspravljajući s Protagororn!'“ 
treba li u strogom smislu krivcem toj nesreći držati koplje ili radije onoga 
koji ga je bacio ili pak suce natjecanja. Osim toga Ksantip je, kako tvrdi 

Stesimbrot, razglasio klevete o Periklu i svojoj ženi; uopće taj mladi 
čovjek ostade do svoje smrti u Bepomulio zavadi s ocem; jer i Ksantip 
se za pošasti razbolio i umro. 

Onda je Periklo izgubio i sestru i najveći dio rođaka i prijatelja koji 
su mu bili od najveće koristi u državnoj upravi. No on nije očajavao niti 
je pogazio svoj ponos i duševnu veličinu usprkos nesrećama; nisu ga 
vidjeli da plače ni kod pokopa, a niti kasnije na nečijem grobu barem do 
časa kad je izgubio svoga još jedinoga zakonitog sina Parala. Pa i tađa, 
slomljen, silio se da ostane vjeran svome značaju i da do kraja čuva svoju 
dostojanstvenost, ali kad je polagao vijenac na tog pokojnika, svlada ga 
tuga od tog prizora, te brizne u plač i proli mnogo suza, a takvo što nije 
učinio nikada u čitavu svom životu. 


37. Grad je okušavao ratnu sreću s drugim vojskovođama i političari- 
ma, ali kako se jasno vidjelo da nijedan nije utjecajem tome dorastao niti 
je pružao jamstvo za veličinu takvog vodećeg položaja, čeznuo je za 
Periklom i pozivao ga na govornicu i u uredsku zgradu | atenskih 
stratega.! No on je kod kuće ležao utučen od tuge dok ga nisu Alkibijad 
i ostali njegovi prijatelji nagovorili da istupi da javno govori. Pošto se 
narod ispričao za svoju bezobzirnu neuviđavnost i Periklo opet preuzeo 
državne poslove, te pošto je bio izabran za stratega, zatraži da se ukine 
zakon o nezakonitoj djeci, što ga je prije sam bio predložio, da ne bi 
prestankom nasljedstva njegovoj kući utrnulo ime i loza. 

S tim je zakonom bilo ovako. Kad je Periklo prije mnogo godina!*! 
bio na vrhuncu svoga političkog djelovanja i kad je još, kako je 
spomenuto, imao zakonitih sinova, predložio je zakon da budu Atenjani 
samo oni kojima su oba roditelja Atenjani. A kad je egipatski kralj!“ 
poslao narodu na poklon četrdeset tisuća mjerica žita koje je trebalo 
dijeliti građanima, po onom zakonu nastadoše mnogi sudski procesi 
protiv nezakonitih sinova koji su dotađa ostali prikriveni ili su izbjegli 
pažnji, a mnogi su stradavali i Kao žrtve lažnih prijava potkazivača. I tako 
bi prodano u ropstvo gotovo pet tisuća ljudi koji su bili osuđeni; onih pak 
koji su zadržali svoje građansko pravo, te su bili poslije ispitivanja sudski 
proglašeni Atenjanima bilo je sto četrdeset tisuća i četrdeset na broj. 
Dakako da je bila veoma ozbiljna stvar da zakon koji je bio strogo 
primijenjen protiv tolikih opet ukine onaj isti koji ga je predložio. Ali 
nesreća koja je snašla Periklovu kuću bila je kao kakva kazna koju je 
platio za ondašnju svoju preuzetost i osornost, te ona potakne Atenjane 
na sućut. Pomisliše da je pretrpio kaznu što mu je odrediše bogovi i da 
treba s njime čovječno postupati, pa mu zato dopustiše đa svom 
nezakonitom sinu nadjene svoje ime i da ga upiše u plemensku listinu.i3? 
To je onaj isti koga je narod kasnije, poslije bitke kod Arginusa!** u kojoj 
je dedo Peloponežane, zajedno s ostalim zapovjednicima dao po- 
gubiti 


38. Tađa,'* kako se čini, spopade pošast Perikla ne razvijajući se 
naglo niti žestoko kao kod drugih nego nekim polaganim pobolijevanjem 
koje se protezalo kroz mnoge obrate trošeći mu pomalo tijelo i potkopava- 

jući snagu njegova duha. Bar Teofrast, nabacivši u svojoj Etici pitanje 
ravna li se značaj prema sudbinskim udesima i izrođuje li se tišten 
tjelesnim patnjama, izvješćuje da je Periklo u svojoj bolesti jednom svom 
prijatelju koji ga je došao pohoditi pokazao amajliju što su mu je žene 
objesile oko vrata hoteći time reći da mora da je s njime jako loše kad i 
tu budalaštinu podnosi. 

Kad mu je već bio blizu konac, najodličniji su građani i prijatelji koji 
su još ostali na životu, sjedeći oko njega, razgovarali o njegovoj sposobno- 
sti i moći kako su bile velike i ocjenjivali su njegova djela i mnoštvo 
pobjednih znakova: bilo ih je, naime, devet koje je kao pobjedonosni 
vojskovođa podigao u slavu svoga grada. O tome su oni govorili između 
sebe misleći da ih on više ne razumije nego da je već izgubio svijest. No 
Periklo je sve pozorno slušao i onda, prekinuvši ih, progovori da se čudi 
što kod njega spominju i hvale ono za što zaslugu treba da dijeli sa srećom 
i što je već mnogim vojskovođama palo u dio, a ne spominju ono što je 
najljepše i najveće. »Jer nijedan«, reče »živi Atenjanin nije zbog mene 
odjenuo crninu.« 


39. Moramo se, dakle, diviti tom čovjeku ne samo zbog njegove 
pravičnosti i blagosti koju je očuvao u mnogim odgovornim dužnostima i 
velikim neprijateljstvima, već i zbog plemenitosti kojom je od sviju svojih 
zasluga najljepšom smatrao to što kod tako silne moći nikad nije popustio 
zavisti ni strasti, niti je s ikojim svojim neprijateljem postupao tako kao 
da je nepomirljiv. I čini mi se da onaj njegov spomenuti nadimak, inače 
djetinjast i gizdav, ova jedina okolnost čini besprijekornim i primjerenim 
što se tako blagonaklon značaj i život čist i neporočan u vršenju vlasti 
mogao nazivati olimpskim, kao što smatramo da je pravo to da rod 
bogova, upravo zato što nam je uzročnik dobara, a nije uzročnik zala, 
vlada i kraljuje svemirom, u čemu nismo kao pjesnici koji, smućujući 
svojim neukim mnijenjima, sami sebe pobijaju svojim pričama. Jer oni 
kažu da je mjesto na kojem prebivaju bogovi sigurno i tiho sjedište gdje 
nema vjetrova ni oblaka, već uvijek podjednako sjaji tiha vedrina i čisto 
svjetlo!“ tvrdeći da samo takav način življenja dolikuje blaženu i besmrtnu 
biću, ali same bogove prikazuju punima razdora, neprijateljstva, gnjeva i 
drugih strasti koje ne dolikuju ni ljudima s imalo razbora. No možda će 
se učiniti da su to stvari za raspravu druge vrste. 

Tok događaja doveo je Atenjane do brze spoznaje što je značio 
Periklo i do bolna osjećaja njegova gubitka. Oni, naime, koji su za njegova 
života njegovu viast osjećali kao težak teret koji njih potpuno zasjenjuje 
odmah su, čim im se on uklonio s puta, kušajući sreću s drugim 
državnicima i narodnim vođama, složno priznavali da se nije rodio značaj 
koji je u ponosu bio umjereniji i u blagosti uzvišeniji. A ona njegova vlast 
na kojoj su mu zavidjeli i o kojoj se ranije govorilo da je samovlašće i 
tiranija sad se pokazala kao spasonosna tvrđava državnog poretka: tolika 
je iskvarenost i mnogostruka opačina pritisnula državu, a Periklo ju je 
slabio i potiskivao da ne izbije na javu, te priječio da ne postane 
neizlječivim zlom preotevši mah. 


Bilješke 


! Tj. Oktavijan August, prvi rimski ćar. 

2 Učenik Sokratov, osnivač kiničke filozofske škole. 

* Makedonski kralj. Sin je Aleksandar Veliki koji je u dobi od 10 godina pobudio divljenje 
atenskih poslanika svojim smislom za društvenost. 

* Znameniti grčki kipari iz 5. st. pr. n. e. U Pizi (staro ime za Olimpiju) izradio je Fidija 
Zeusov kip od zlata i slonovače, a Poliklet u Argolidi Herin kip za božičin hram. 

5 Tri grčka liričara: Anakreont, pjesnik ljubavnih i vinskih pjesama iz 7. st., jambograf 
Arhiloh iz sredine 6. st., Fileta (Filita), ljubavni liričar oko god. 300. Plutarh kao primjer 
bira pjesnike koji po njegovu mišljenju, uza svu visoku razinu svoje umjetnosti, ne mogu 
koristiti u moralnom pogledu. Zato je K. Sintenis u svom izdanju teksta Životopisa na 
ovome mjestu ispravio rukopisno Philćmen (jedan od najpoznatijih pjesnika nove atičke 
komedije, 4/3. st. pr. n. e.) u Philčičs. 

Sa 22. rujna 479. 

** Prema Herodotu (6,131), bila je Klistenova nećakinja. 

€ Vidi Herodot 6, 131. 

* Predstavnik stare atičke komedije, živio oko 520. do 423, često je napadao Perikla u 
svojim komedijama. 

? »Glavozbir« (od »glava« i »sabirem«) prema homerskom »oblakozbir« (»sakupljač oblaka) 
za Zeusa. 

7“ Karatos (od kdra »glava«), Zeusov epitet kod Beoćana. 

š »Devetokrevetni« (za devet kreveta odnosno ležaljki na kojima su Grci i Rimljani ležali 
za stolom) atribut je za blagovaonicu, d : 
.* »Rađa« asocira na mitsko rođenje božice Atene iz Zeusove glave. Na to nišani i »tutnjava 
ratna«: Atena je, uz ostalo, i božica rata. U citatima iz komedija nije reproducirana 

metrička struktura izvornika, za neke još prijeporna. 

% Uz Kratina i Aristofana najznačajniji pjesnik stare atičke komedije, živio je od oko 446. 
do 411. Kao i Kratinova, i njegova su djela izgubljena. 

U Podzemnog svijeta mrtvih. 

!4 Zapravo Platon, Veći Alkibijad 118C. 

"> Zapravo kod Pitoklidovog učenika Agatokla. 

!? Komediograf, ne istoimeni filozof. Stvarao od 428. do 389. 

5 U mitologiji najpoznatiji i jedini uljuđeni Kentaur; odgojitelj Ahileja i mnogih drugih 
mitskih heroja; pripisivao mu se izum lire. 

4 U ovom i slijedećem citatu dana je u prijevodu i metrička shema izvornika. Radi se o 
jampskom trimetru (metrički jaka su parna mjesta /slogovi/). 

'5 Parmenid (oko 500. pr. n. €.) glavni je predstavnik tzv. elejske filozofske škole: bitak i 
mišljenje čine jedinstvo, mišljenje je istinito, a osjetilnost varljiva. Njegov učenik Zenon 
(oko 460. pr. n. €.), koga je Aristotel nazvao osnivačem dijalektike, otkrio je protivurječ- 
nosti između stvarnog i pojmovnog; znamenite su njegove logičke aporije ili sofizmi, npr. 
o Ahileju i kornjači kao argument protiv kretanja. 

15“ Skeptički filozof iz Ilije u 3. st. pr. n. €., učenik Pironov. Slavu je stekao epom Rugalice 
u kojem je, parodirajući homerske stihove, izvrgao ruglu učenja starijih i novijih filozofa. 

155 Živio od 499. do 428. 

'* Pjesnik, filozof i povjesničar u 5. st., rođom s otoka Hija. U djelu Slike s putovanja dao 
je skice znamenitih ljudi s kojima se susretao, 

"7 Sin Miltijadov, poslije perzijskih ratova (i Temistoklova progonstva god. 474) vodio je 
konzervativac zajedno s Aristidom atensku politiku. God. 461. poslan u progonstvo, 457. 
pozvan natrag. Vidi njegov životopis, glava 9. 

Iš Rodom iz općine Alopeke, atenski političar; nakon Kimonove smrti 449. na čelu 
konzervativne stranke i najopasniji Periklov protivnik. Ne valja ga miješati s povjesniča- 
rom Tukididom Mlađim. 

1 Aristid »Pravedni«, jedan od vojskovođa na Maratonu, u sukobu s Temistoklom 482. 
poslan ostrakizmom u progonstvo, 480. pozvan natrag, umro oko 468. Temistoklo je oko 
474. bio ostrakizmom prognan iz Atene. Vidi životopis obojice. 

9 Tj. kad je objed završio i prešlo se na piće i zabavu. 

2 Filozof-peripatetičar i retor u 2. st. pr. n.e. 

2 Salaminfa, jedan od dvaju atenskih državnih brodova specijalne namjene. 

2? Nakon Temistoklova pada vođa demokratske stranke u Ateni, nepodmitljiv i čestit. 

23 U Dršavi VIII 14. Kao protivnik demokracije, Platon je veoma nesklon Periklu. 

% U antici vino se pilo pomiješano s vodom u raznim omjerima da bi se izbjeglo opijanje. 

5 Fedro 270A. 

5a Aristofan, Aharnjani 528-531. 

% Atena će, nakon ponovnog rata god. 457/6, pokoriti taj od davnine neprijateljski otok. 

27 Najveća atenska ratna luka. 

* Vjerojatno je poenta u tome da je Periklo već za korintsko-korkirskog rata ispravno 
ocijenio da će se on proširiti i na Atenu (1 Spartu), što se i dogodilo. Periklo govori o 
ratu kao o olujnu oblaku koji se iz daljine približava i donosi nevrijeme. 

2 Glasoviti tragički pjesnik, bio je jedan od stratega u samskom ratu 441. 

2 Znamenit povjesničar u 5. st., jedan od prvih predstavnika memoarske književnosti; 
divio se Kimonu, a bio protivnik Temistoklu i Periklu. Sačuvani su ulomci njegova 
političkog pamfleta O Temistoklu, Tukididu i Periklu. 

2 Znamenjt povjesničar u 5. st.; u Povijesti peloponeskog rata 2, 65. 

3 Atenski ustav 27. 

3! Mnoštvom, pukom, svjetinom. 

3* Ovdje se misli arhont-eponim, prvi od devetorice arhonata, najviših upravnih dostojan- 
stvenika u Ateni. 

3 Šestorica arhonata (pored eponima, basileja i polemarha); predsijedali su vijećima 
narodnog suda (porotnog suda). 

*“ Drugi po redu arhont; imao je prvenstveno vjerske i obredne dužnosti (negdašnjega 
kralja, zato se i zove basilej »kralj«). 

#5 Treći arhont, zapovjednik vojske. Funkcije arhonata jako je stegao razvoj demokracije u 
Ateni. 

% Tj. polagao je račun o svojoj osobnoj neporočnosti, imovnom stanju i da mu nema 
zamjerke ni u privatnom životu. 

? God. 461. Vidi Kimon 17. 

* God, 457. 

# God. 450. 

*“" Perzijskoga kralja. Za Grke je on kralj par excellence. 

“I God. 463. kad je Kimon bio okrivljen da se dao podmititi od kralja Aleksandra i zato 
nije udario na Makedoniju premda je mogao. Vidi Kimon 14. 

“ Aludirajući na govorkanja da ga je Elpinika pridobila svojim tjelesnim čarima. 

# Filozof i povjesničar u 4/3. st. pr. n. €. 

“Atenski ustav 25. 

#5 God. 449. Vidi Kimon 18. 

# »Zabavljajući .... nasladama«: neki vide u izvorniku ovdje jampski trimetar nepoznata 
«autora. 

#5 God. 447. Vidi glavu 19, 

#5 God. 444. Sibaris su razorili stanovnici susjednoga Krotona god. 510. 

* God. 454, prenesena je saveznička blagajna s Dela u Atenu. 

# Rodom iz Herakleje u južnoj Italiji, živio u 5. st. Usavršio je u slikarstvu upotrebu svjetla 
i sjene. 

# Tj. mnogo mi je vremena potrebno, ali mi zato slike vrijede mnogo vremena. 

“5 Dug 38,84 metra, građen u dorskom stilu od 447. do 432. 

* Demetrin. 

% U Platonovu Gorgiji 455E. 

5 Vidi bilj. 6. Ne zna se iz koje je to komedije. 

* Prijevod prema S. Sencu. 

%% Perzijskoga. 

* Smisao trećeg stiha nije jasan: ili je to zajedljiv prigovor narodu koji se nikad nije poslužio 
ostrakizmom protiv faktičnog samovladara u Ateni, ili je aluzija na borbu s vođom 
aristokratske stranke Tukididom koji je bio ostrakizmom protjeran otprilike u isto 
vrijeme kad pada dovršenje Odeona. U prijevodu nije reproducirana metrička struktura 
stihova u izvorniku. 

55 Panateneje su glavna svetkovina svih Atenjana održavana u prvoj polovici srpnja svake 
godine, a osobito svečano svake pete godine, u čast božice Atene. Nakon raznih 
gimnastičkih i glazbenih takmičenja u svečanu se ophodu atenskim ulicama vozio do 
Akropole Ateni posvećen vezeni plašt (pćplos). (Te) je ophod bio prikazan na frizu 
Partenona. 

5 Atene. 

"7 Fidije. 

*# Perikla. 

* Paunovi su u Grčkoj bili takva rijetkost da su ljuđi čak iz Sparte i Tesalije dolazili u 
Atenu da ih vide. 

% God. 442, Narod se tajnim glasanjem morao izjasniti koga od njih dvojice smatra 
opasnijim po državni poredak; onaj protiv koga je bilo predano više glasovnica (Astraka) 
morao je otići u desetogodišnje izgnanstvo. 

€ Fedro 271C. 

82,65. 

# Prijevod je u prozi. Teleklid je komediograf. Djela izgubljena. 

4 U Ateni jedan od desetorice vrhovnih vojnih zapovjednika s jednogodišnjim mandatom. 
Četrdeset godina: okruglo uzeto od 469. do 429. O promjeni Periklovih metoda od 
demagogije do pravog nacionalnog vođe, o čemu Plutarh iscrpno raspravlja već više glava, 
govori i Tukidid. 

$# Radilo se zacijelo o opasnosti od gusara. 

%5 God. 447. 

#59 Iste 447. godine. 

# Kojom je herzoneški poluotok povezan s kopnom. 

7 Neatičana ? Bilo. je to god. 453, 

* Enijada je grad u Akarnaniji. 

$& Pont Euksin, Crno more. Bilo je to vjerojatno oko 436. 

2% Misli se: perzijskoga kralja. 

? Oko god. 448. 

72 Naravno, od Fočana. 

7 God. 446. 

74“ Megarani su tada imali atensku posadu da ih štiti od susjednog Korinta. 

5 Glave 16. i17. 

% 3, st. Poslije smrti svoga učitelja Aristotela stao na čelo peripatetičke škole. Sačuvani su 
njegovi Karakteri i jedno djelo O biljkama. 

7 Witezove, aristokrare. 

% God. 446/5, 

? God. 440. 

: Sokrarov učenik, u izgubljenu dijalogu Aspazija. 
235E. 

* Omfala je lidijska kraljica kojoj je Heraklo morao robovati tri godine. Dejanira_.je 
Heraklova žena koja je iz ljubomore skrivila muževljevu smrt. Hera je sestra i žena 
Zeusova, 

# Pasjih očiju; prema Herinu homerskom epitetu »volooka«. Stihovi su iz izgubljenih 
Kratinovih Hironđ. 

* Kir II Mlađi koji se borio za krunu s bratom Artakserksom i pao kod Kunakse 401. 

# Fokeja u maloazijskoj Joniji. 

% Vidi Ksenofont, Anabaza 1, 10, 2. 

#7 Početak samskog rata bio je 442. ili 441. 

# Satrap (namjesnik) u Sardu u Lidiji, 

# S namjerom da ih vrati, 

% Teži brodovi s jačom posadom. 

* Sdmaina, lađa samske konstrukcije; otisnuta je bila na novcima otoka Sama. 

* Misli se: nego troveslarke (trijere). 

% 12 izgubljenih Babilonaca. Nije jasno u čemu je poanta tog stiha. 

% Povjesničar u ć, st. pr. n. e. 

% Iz Herakleje na Pontu (Crnome moru), filozof i povjesničar u 4. st., učenik Platonov, 
kasnije se priklonio Aristotelu, 

* Zato da ne padne s velike visine! 

7 Od početka opsade. 

% Povjesničar iz 4/3, st,.pr. 1. €. 

% Sam je bio jonski grad, a uz to još utemeljen od Atenjana. 

1% Ti, prestara si da se petljaš u takve poslove. 

101 8, 76. 

Dola Vidi Kimon 16. 

12 Korkira, danas Korfu (Krf), naseobina Korinćana, pobunila se protiv svoje metropole. 

1% Kod otočja Sibote u rujnu 433. gdje su Korinćani pobijedili Korkirane, ali ih se iz straha 
od Atenjana nisu usudili progoniti. Vidi Tukidid 1, 50, 5. 

1% Misle na sklopljeni 30-godišnji mir. 

15 Ploča je bila postavljena uza zid. 

4% Pojas plodne zemlje između Megare i Eleusine posvećen eleusinskim božicama Demetri 
i Perzefoni (Kori); unatoč zabrani Megarani su je obradili. 

7 "Ti, Dvostruka vrata. 

/% Za neprijateljstvo Atene i Megare. 

1% Aristofanova komedija, stihovi 524. i dalje. 

11 Prijevod prema K. Racu, 

U Tj. uz oltar 12 bogova koji je vrijedio kao utočište. 

12 Vidi Tukidid 2, 13, 5. 

15 Kao da je tobože dao ukloniti opasna svjedoka. 

14 Vjerojatno god. 432. 

15 Vrač i fanatični borac za pravovjerje. 

15 Odbornici Vijeća od pet stotina koji su po mjesec dana naizmjence obavljali državne 
poslove (otprilike današnje vlade), a za to su hranu dobivali besplatno od države u 
pritaneju, svojem sjedištu. 

17 Pristaše olimpijskog slavodobimika Kilona koji je 636. ili 632. zasnovao urotu protiv 
aristokratske vlade pobili su pripadnici alkmeonovske obitelji pod vodstvom arhonta 
Megakla Alkmeonovića u hramu. Periklova je majka bila od Megaklova rođa. Vidi Solon 
12 i Tukidid 1, 126. Na sličan su način Spartanci ranije pokušali oboriti i demokratskog 

a reformatora Klistena. »Skinuti ljagu« značilo je prognati ljagom okaljane. 

1, 127. 

"1? Naime komički korovi. 

20 Bogat kožar, spominjan i kao Anaksagorin tužitelj, tip nasilna i arogantna demagoga, ne 
bez osobne hrabrosti. Poslije Periklove smrti vladat će atenskom skupštinom sve do 
pogibije kod Amfipola 422. Zbog demagogije žestoko ga je napadao komediograf 
Aristofan. ' 

2! Yrst stiha ritma koračnice. Stihovi su iz izgubljenih Moira (»Sudaja<). 

122 Pod satirima misli Periklove prijatelje koji su time označeni kao ništarije. 

13 Nemoguće je ustanoviti tko bi to bio, ali kontekst i ton ukazuje da se rađi o nekoj 
kukavici. 

"4 Prijevod S. Senca. 

'5 Ljnatoč odlasku Peloponežana. 

12% Ništa se pobliže ne zna o naravi te epiđemije koja se obično bez osnova naziva kugom. 
Bilo je to god. 430. Vidi Tukidid 2, 47-54. 

“7 Grad na sjeveroistočnoj obali Peloponeza, u Argolidi. Zove se »sveti« jer je oko 10 km 
zapadno od njega bilo Asklepijevo svetište s bolnicama, ostalim zgradama i kazalištem. 
Postojao je još jedan »Afamejski« Epidaur na istočnoj obali Lakonije. 

128 Povjesničar iz 3. st., učenik i prijatelj Epikurov. 

12% Rvyanje, trčanje, skok, bacanje diska i bacanje koplja. 

12% Znameniti sofist koji se i prvi nazvao tim imenom. 

150 God. 429. 

181 God, 451/450. 

132 Psametih. 

18 To je značilo ozakoniti dijete i dati mu puno građansko pravo. 

14 Otočje između Lezba i maloazijske obale. God. 406. atensko je brodovlje tu pobijedilo 
Peloponežane. Budući da zbog oluje atenski admirali nisu mogli iz valova spasiti svoje 

, < brodolomce niti pokupiti tijela poginulih, šestorica budu u Ateni osuđeni i pogubljeni, 
a među njima i Periklov sin. 

185 U rujnu 429, dvije i po godine poslije početka peloponeskog rata. Istog je mjeseca te 
godine Periklo umro. 

186 Odiseja VI 42 i dalje. 


FABIJE MAKSIM 


(umro 203. pr. n. €.) 


1. Takav je bio Periklo u svojim spomena vrijednim djelima prema 
“tradiciji koju smo primili, a sada prijeđimo u našem izvješćivanju na 

Fabija. Kažu da je jedna nimfa, a po drugima žena iz onoga kraja, 
sjedinivši se u ljubavnom zagrljaju s Heraklom kraj rijeke Tibera, rodila 
Fabija, začetnika brojnog i u Rimu vrlo uglednog roda Fabijevaca.!' Neki 
izvješćuju da su prvi članovi toga roda u drevna vremena bili nazivani 
Fodi: prema njihovom običaju da stupicama hvataju lovinu; tako se, 
naime, sve do današnjega dana u latinskom »jarci« zovu fossae, a »kopati« 
kaže se fodere; s vremenom, zamjenom tih dvaju glasova prozvaše ih 
Fabii.? Ta j je obitelj dala mnogo velikih ljudi a od Ruta, koji j je bio najveći 
od njih pa je zato od Rimljana dobio nadimak Maksim, u četvrtoj se 
generaciji rodio Fabije Maksim o kome ovo pišemo. 

Nadimak mu je bio Verukoz* po tjelesnoj osobitosti; imao je, naime, 
malu bradavicu koja mu je izrasla iznad usnice; a nadimak Ovikula, što 
znači »ovčica«, nadjenut mu je bio još kao dječaku zbog blagosti i 
tromosti“ njegova značaja. Zaista, njegova mirnoća i šutljivost uz veliku 
opreznost s kojom se upuštao u dječje zabave, pa sporost i teškoće pri 
učenju, te dobroćudnost i popustljivost prema drugovima davale su kod 
onih koji su ga površno poznavali povoda sumnji da se radi o nekoj 
tupoglavosti i nehajnosti; a samo ih je malen broj bio koji su razaznavali 
čvrstoću karaktera kao znak duhovne dubine i duševnu veličinu i 
lavovsku srčanost njegove naravi. Ali ubrzo, kako je vrijeme odmicalo i 
njega razbuđivali zahtjevi djelatna života, davao je o sebi Znati i mnoštvu 
da je prividan nedostatak energije zapravo hladnokrvnost, da je njegova 
opreznost promišljenost i da je to što nije ni u čemu nagao i što se ni na 
što ne da lako potaći postojanost i stalnost. Videći da je bavljenje 
politikom zamašan zadatak i da je broj ratova velik, svoje je tijelo, kao od 
prirode dano oružje, vježbao za ratove a govor za sredstvo uvjeravanja 
naroda, davši mu oblik koji je veoma dobro bio usklađen s njegovim 
načinom života. Jer u njemu nije bilo afektacije niti isprazna podilaženja 
Forumu,“ nego je razum kod njega progovarao izvanredno osobnim 
načinom i dubinom kroz obilje sentencija, za koje kažu da su bile 
najvećma nalik na one Tukididove." Sačuvan je, naime, njegov govor što 
ga je održao pred narodom u pohvalu svoga sina koji je umro poslije svoga 
konzulata.* 


2. Prvi od njegovih pet konzulata koje j je odslužbovao donio mu je 
trijumf nad Ligurcima.? Potučeni u bitki i pretrpjevši teške gubitke, bili 


262 USPOREDNI ŽIVOTOPISI 


su potisnuti u Alpe i prestali su s razbojničkom pljačkom i robljenjem 
susjednih dijelova Italije. No kad je Hanibal, prodrijevši u Italiju!" i po 
prvi put pobijedivši u bitki kod rijeke Trebije,'' sim kretao kroz Etruriju 
pustošeći zemlju, a u Rimu izazvao silnu prepast i stravu, pri čemu su se 
javljala znamenja, jedna dobro poznata Rimljanima kao što su gromovi,!? 
a druga sasvim neobična i veoma čudna (bilo je rečeno da su se štitovi 
sami od sebe proznojili krvavim znojem, da su kod Ancija!? pri žetvi sjekli 
klasje koje je krvarilo, da je usijano i goruće kamenje padalo iz zraka, da 
se učinilo da se raskinulo nebo nad Falerijima,!'* pa da je padalo i posvuda 
se rasipalo mnoštvo pločica a na jednoj se od njih jasno moglo vidjeti od 
riječi do riječi ovo: »Mart maše svojim oružjem«!), konzula Gaja 
Flaminija ništa od toga nije moglo smesti jer je po naravi bio čovjek 
strastven i častoljubiv, ponesen velikim uspjehom što ga je izvojevao prije 
toga protiv svih očekivanja kad se, unatoč neslaganju senata i žestoku 
protivljenju svog druga u službi, srazio s Galima i potukao ih, dok su 
Fabija znamenja, istina, manje uznemirivala jer je to smatrao besmisle- 
nim, iako su izazivala jak dojam kod mnogih. Ali kad je doznao kako je 
malen broj neprijatelja i i da trpe oskudicu, pozivao je Rimljane neka budu 
postojani i ne upuštaju se u bitku s čovjekom koji, žaspolaže vojskom 
izvježbanom kroz mnoge bojeve upravo za tako nešto,!* nego neka, šaljući 
pomoć saveznicima i držeći u rukama gradove, puštaju da pomalo sahne 
ta vrhunska pripremljenost Hanibalova kao plamen koji se razbuktao na 
sitnoj i neznatnoj stvarnoj podlozi. 


3. Nije, međutim, uspio uvjeriti Flaminija, nego ovaj, rekavši 
da neće trpjeti da se rat približi Rimu niti da će, kao davno Kamilo," 
u samome gradu oružjem rješavati sudbinu grada, zapovjedi vojnič- 
kim tribunima da izvedu vojsku; on pak sam, dok je skakao na konja, 
koga bez ikakva vidljiva razloga i objašnjenja obuze drhtavica i strah, 
bi izbačen i pade naglavačke, ali ipak nimalo ne promijeni mišljenje, 
nego, kako je krenuo u početku da se susretne s Hanibalom, po- 
stroji svoje trupe u borbeni poredak kod jezera zvanog Trazimensko!? 
Etruriji. 

Kad su se vojnici srazili u borbi izbliza, u času kad je bitka došla u 
kritičnu fazu, dogodi se potres koji je razorio građove, skrenuo rijeke iz 
njihovih korita i odlomio podnožja gorskih visova. No, premda je ta 
katastrofa nastupila s takvom silovitošću, nitko je od boraca uopće nije 
primijetio. Sam Fiaminije, međutim, pruživši mnogo dokaza o svojoj 
smjelosti i snazi, pade kao i cvijet rimske vojske oko njega; a kad su ostali 
bili natjerani u bijeg, pokolj je bio strašan i petnaest tisuća bi sasječeno, 
a isto toliko zarobljeno. Premda je veoma želio iskazati počast Flaminije- 
voj hrabrosti dostojnim pogrebom, Hanibal ne nađe njegovo tijelo među 
poginulima, nego je ostalo potpuno nepoznato kako je nestalo. 

Što se tiče poraza na Trebiji, o njemu nisu otvoreno javili, gi 
vojskovođa koji je napisao izvještaj, ni poslani glasnik, nego je pobjeda 
lažno proglašena spornom i dvojbenom; ali čim je pretor Pomponije 
doznao za ovaj drugi poraz, sazvavši narod u skupštinu, istupi preda nj 
te bez okolišanja i zavaravanja, a s mnogo odlučnosti reče: »Rimljani, 

pobijeđeni smo u velikoj bitki i naša je vojska uništena, a konzul 
Flaminije je mrtav. Zato savjetujie se o mjerama za svoj spas i sigurnost.« 
Te riječi poput nagla udarca vjetra po golemu moru uzbibaše grad i u 
“toliku zaprepaštenju logično se rasuđivanje nije moglo ustaliti niti održati. 
Ipak se najzad svi združiše u mišljenju da položaj traži uvođenje 
neograničene vlasti pojedinca, što nazivaju diktaturom, te čovjeka koji će 
je držati u rukama s neslomljivom odlučnošću i bez straha; nadalje, da je 
jedini takav Fabije Maksim, koji posjeduje samopouzdanje i dostojanstve- 
nost značaja ravnu veličini te službe, a povrh toga u onoj je životnoj dobi 
kad tijelo još raspolaže dovoljnom snagom da izvršava zamisli uma i kad 
se smjonost sjedinjuje s razboritošću 


4. Kad je, dakle, to bilo odlučeno, Fabije, imenovan diktatorom i 
postavivši za svog zapovjednika konjaništva Marka Minucija,!? kao prvo 
zatraži od senata odobrenje da za vrijeme vojnih pohoda jaše na konju. 
To mu, naime, nije bilo dopušteno, nego je bilo zabranjeno po jednom 
starom zakonu bilo zato što su Rimljani najviše polagali na snagu svoje 
pješadije, pa su smatrali da iz tog razloga treba da i njezin zapovjednik 
ostane u falangi? i da je ne ostavlja,“! bilo što su željeli, kad je već moć 
te službe u svakom drugom pogledu tako velika kao kod tirana, da se 
barem u toj pojedinosti jasno vidi ovisnost diktatora o narodu. Me- 
đutim, sam Fabije, hoteći odmah pokazati uzvišenost i dostojanstvo 
svoje časti kako bi mu građani bili većma podložni i poslušni, pojavi se u 
javnosti u pratnji skupine od dvadeset 1 četiri liktora;“ i kad mu je ususret 
dolazio drugi konzul,“ poslavši liktora naredi mu neka otpusti svoje 
liktore i, odloživši obilježja svoje službe, njega susreće kao običan 
građanin. 

Započinjući poslije toga s najljepšim od sviju početaka, s bogovima, 
i tumačeći narodu da je nedavni poraz pretrpio zato što je njihov 
zapovjednik pokazivao omalovažavanje i prezir prema božanstvu, a ne 
zato što su se vojnici pokazali lošim borcima, navodio ih je da se ne plaše 
neprijatelja, nego da umilostivljuju i i časte bogove, ne usađujući i im time 
praznovjerje nego pobožnošću učvršćujući njihovu hrabrost i nadama u 
pomoć bogova umanjujući i uklanjajući strah od neprijatelja. U to vrijeme 
potražili su savjet u mnogima od tajnih i državi korisnih knjiga koje zovu 
sibitinskima;** i pripovijeda se da su se neka od u njima pohranjenih 
proroštava podudarala s udesima i događajima onog vremena. Ono što se 
iz njih razabralo nije smio saznati nitko drugi; zato diktator, izišavši među 
svjetinu, zavjetova se da će žrtvovati bogovima cjelokupan godišnji prirast 
u kozama, svinjama, ovcama i govedima koliko ih god planine, ravnice, 
rijeke i i livade Tralije do idućeg proljeća“ othrane i da će prirediti glazbene 
i kazališne igre u čast bogova za tristo triđeset i tri tisuće sestercija i k 
tome tristo trideset i tri i jednu trećinu denara. To iznosi u hetenskom : 
novcu osamdeset i tri tisuće i petsto osamdeset tri drahme i dva obola.#* 
Teško je navesti razlog za točno propisivanje baš toga iznosa, osim ako se 
nije time željelo slaviti značenje broja tri koji, po prirodi savršen, prvi od 
neparnih brojeva?! i početak množine, sadrži u sebi prve razlike i osnovne 
elemente svakog broja izmiješavši ih i usklađivši u jednu cjelinu. 

5. Tako Fabije, vezavši misli mnoštva uz njegove odnose s božan- 
stvom, učini da ono vedrije gleda na budućnost; ali sam, položivši sve 
nađe u pobjedu u sebe sama, držeći da i božanstvo podjeljuje uspjehe na 
temelju hrabrosti i razboritosti, usmjeri svoju pažnju na Hanibala, ne zato 
što bi namjeravao riješiti stvar s njime bitkom, nego s promišljenom 
namjerom da satire i pomalo uništava njegovu snagu u naponu obiljem 
vremena, njegovu oskudicu svojim velikim sredstvima, a malobrojnost 
njegove vojske množinom ljudi što ih je imao. Stoga se uvijek, logorujući 
na gorovitim mjestima izvan domašaja neprijateljske konjice, nadvijao 
prijeteći iz visine, pa kad je neprijatelj mirovao, ni on se nije micao, a kad 
je onaj bio u pokretu, silazio je s visova obilazeći ga uokrug i pokazivao 
se na toliku rastojanju da ne bude protiv volje natjeran u bitku, ali opet 
dovoljnu da samim svojim oklijevanjem zađaje neprijatelju strah da će se 
najzad upustiti u bitku. Ali trošeći samo tako vrijeme bio je općenito 
preziran od sviju i u samom taboru psovan, a neprijateljima se, dakako, 
činio kukavicom i običnom ništicom; svima osim jednom čovjeku — 
Hanibalu. On je jedini prozreo vještinu svog protivnika i način na koji je 
Fabije odlučio voditi rat i, prosudivši da svakom mogućom lukavštinom 
ili prisilom treba tog čovjeka uvući u bitku ili su Kartažani propali, jer se 
ne mogu poslužiti svojim oružjem na kojem su nadmoćni, a ono u čemu 
zaostaju za Rimljanima, brojnost i sredstva, stalno se smanjuje i troši u 
bescilj, pribjegavao je svakoj vrsti strateških zamisli i majstorija i 
pokušavao kao dobar atlet naći mjesto gdje da ga pograbi; navaljivao je i 
nastojao unijeti metež u njegovu vojsku i zavlačio Fabija u raznim 
pravcima, želeći ga odmamiti od njegova čvrsta obrambenog plana. 

Ali naum Fabija, uvjerena u povoljan ishod, ostao je čvrst i 
nepromjenljiv. Dosađivao mu je, međutim, njegov zapovjednik konjani- 
štva Minucije željan bitke u nevrijeme i presmion, te laskanjem zavodio 
vojsku koju je napunio mahnitom žestinom i ispraznim nadama; vojnici 
su se podrugivali Fabiju i prezrivo ga nazivali Hanibalovim pedagogom,? 
a Minucija su smatrali velikim čovjekom i i vojskovođom dostojnim Rima. 
Idući sve dalje u aroganciji i drskosti i izrugujući se taktici taborovanja 
po visovima riječima da diktator stalno priređuje lijepa kazališta za 
predstavu pustošenja i paljenja Italije, Minucije je Fabijeve prijatelje 
zapitkivao da li on to vodi svoju vojsku u nebo zato što je izgubio svaku 
nadu na zemlji, ili samo bježi od neprijatelja uzimajući oblake i magle kao 
zaštitne šančeve. Kad su to prijatelji dojavili Fabiju i savjetovali mu da 
riskirajući bitku učini kraj svome lošem glasu, on reče: »U tom bih 
slučaju doista bio veća kukavica nego što se sada čini da jesam ako bih se 
iz straha od poruga i uvredljivih šala dao odvratiti od svojih zrelih 
planova. Zaista nije sramotan strah što ga netko osjeća za domovinu, ali 
strahovati pred mišljenjem ljudi, pa i pred klevetama i psovanjem, nije 
osobina čovjeka dostojna tako visoka položaja kao što je moj nego onoga 
koji robuje ludama kojima treba da bude poglavar i gospodar.« 


6. Poslije toga Hanibal učini pogrešku. Hoteći, naime, odvući svoju 
vojsku podalje od Fabija i domoći se ravnica bogatih pašom, naredi 
svojim domaćim vodičima da ga odmah poslije večere povedu u područje 

Kasina.*“ Ali kako oni nisu točno čuli ime zbog Hanibalova barbarskog?! 
izgovora, ubace hitro njegovu vojsku na rubno područje Kampanije, u 
grad Kasilin posred kojega teče rijeka što je Rimljani nazivaju Vultur- 
nom,“ dijeleći ga nadvoje. Taj je kraj inače posve okružen gorjem, ali je 
otvoren prema moru gdje se širi u močvare nastale prelijevanjem rijeke, 
po kojima su visoke hrpe pijeska, a završava na morskoj obali koja zbog 
velikih valova nema dobra sidrišta. Dok je Hanibal tuda silazio udolinom, 
Fabije, iskoristivši svoje poznavanje putova, zaobiđe ga, pa postavi četiri 
tisuće teško naoružanih pješaka koji mu zakrčiše izlaz, a ostalu vojsku 
smjesti na povoljne položaje po ostalim visovima, dok je s najlakšim i 
metež u čitavoj vojsci, uništio oko osam stotina neprijateljskih vojnika. 
Razabravši pogrešnost svog položaja i svu njegovu opasnost, te hoteći 
izvesti vojsku odande, Hanibal razapne vodiče na križ, ali je bio bez nade 
u uspjeh pokušaja da izravnim napadom silom potisne neprijatelje iz 
gorskih prijevoja koji su bili u njihovim rukama. A kako su mu svi ljudi 
bili obeshrabreni i veoma uplašeni, te smatrali da ih sa svih strana 
okružuju neprilike kojima nije moguće umaći, odluči varkom nadmudriti 
neprijatelja. A ta je bila ovakva. 

Naredi da uzmu oko dvije tisuće zarobljenih goveda pa im za svaki 
rog kao zublju privežu svežanj prutića ili suharaka ; zatim noću, kad bude 
dan znak, neka goveda, upalivši zublje, tjeraju prema prijevojima uz 
tjesnace i neprijateljske straže. Dok su oni kojima je bilo naređeno to 
izvršavali, istovremeno pokrene ostalu vojsku, pošto je već bio pao mrak. 
Dok je vatra bila malena i palila samo drvo, goveda su mirno išla tjerana 
prema podnožju planina, a ovčari i govedari, koji su gledali s visova, 
čudili su se plamenovima što su sjali na vršcima rogova kao da to u gustom 
poretku maršira vojska uz mnogo baklji. Ali kad su rogovi stali 
dogorijevati do korijena i živo meso počelo osjećati vatru, životinje su, u 
muci mašući i tresući glavama, te zasipajući jedna drugu mnoštvom 
plamičaka, prestrašene i mučene jakim bolovima jurile po planinama s 
krajevima repova i čelima u plamenu, paleći velike dijelove šume kroz 
koju su bježale. Strašan je to bio prizor Rimljanima, koji su čuvali 
prijevoje; jer plamenovi su bili nalik na zublje u rukama ljudi što trče 
amo-tamo, te su bili veoma uznemireni i uplašeni misleći da ih sad odavde 
sad odande napadaju neprijatelji i i da ih opkoljuju sa svih strana. Zato nisu 
imali hrabrosti ostati na svojim mjestima, nego su, napuštajući tjesnace, 
uzmicali ka glavnini vojske. U tom trenu Hanibalovi laki oružanici, 
primakavši se, zaposjedoše prijevoje, a ostala njegova vojska već im se 
prikučivala bez ikakva straha vukući za sobom golem i težak plijen. 


7. Još je bila noć kad je Fabiju pošlo za rukom da zamijeti varku (jer 
su neka od raštrkanih goveda na bijegu došla u ruke njegovim ljudima), 
ali u strahu od zasjeda u mraku držao je vojsku pod oružjem nepokretnu. 
A kada je nastao dan, goneći neprijatelja, navali na njegovu zalaznicu i na 
tešku zemljištu nastade borba prsa o prsa i velik metež, sve dok Hanibal 
sa čela ne posla vješte gorštake Ibere,“ okrutne i brze, koji navališe na 
teško naoružanu rimsku pješadiju i, poubijavši nemalo njihovih ljudi,“ 

natjeraše Fabija na povlačenje. Tad bi on više no ikad izvrgnut vrijeđanju 
i preziru. Ta odrekavši se smjela oslanjanja na oružje s idejorn da nadvlada 
Hanibala nadmoćnim prosuđivanjem i i promišljenošću, očigledno je sam 
baš time bio pobijeđen i nadmudren. 

Hoteći još više raspaliti gnjev Rimljana na nj, Hanibal, kad je došao 
do njegovih polja, naredi da se sva ostala pale i uništavaju, a jedino 
njegovih zabrani da se itko dotakne; čak i stražu postavi koja nije 
dopuštala da im & nandsi bilo kakva šteta niti da se s njih što uzima. Kad 
je io bilo javljeno u Rim, još se više pojača omraza na Fabija; pučki su 
tribuni jako vikali protiv njega pred svjetinom, najviše na poticaj i 
podjarivanje Metilija koji je, ne iz neprijateljstva prema Fabiju nego kao 
rođak zapovjednika konjaništva Minucija, smatrao da ocrnjivanjem onoga 
pridonosi časti i slavi ovoga; a i senat je bio srdit osobito predbacujući 
Fabiju uvjete koje je s Hanibalom ugovorio glede ratnih zarobljenika. Jer 
njih su se dvojica sporazumjeli da zarobljenike mijenjaju čovjeka za 
čovjeka, a ako ih na jednoj strani bude više, da onaj, koji ih dobiva natrag, 
za svakoga dade dvjesto pedesei drahmi. Kad je, dakle, bila izvršena 
razmjena glavu za glavu, utvrđeno bi da je kod Hanibala preostalo još 
dvjesto četrdeset Rimljana, za koje senat odluči da ne šalje otkupninu, a 
uz to je još okrivljavao Fabija da na način nedoličan i za državu nekoristan 
nastoji dobiti natrag ljude koji su zbog kukavičluka postali lovina 
neprijatelja. To čuvši, Fabije podnese gnjev rimskih građana spokojno, 
no kako novaca“ nije imao, a nije mogao trpjeti da prekrši riječ danu 
Hanibalu i da svoje sugrađane prepusti njihovoj sudbini, posla sina 
u Rim s nalogom da proda njegova polja i da novac odmah donese njemu 
u tabor. Pošto je mladić rasprodao polja i brzo se vratio, posla Fabije 
otkupninu Hanibalu i dobi natrag zarobljenike; i kad su mu mnogi od 
njih kasnije htjeli vratiti otkupninu, ni od jednoga ne primi, nego je svima 
oprosti. 


8. Kad ga poslije toga svećenici pozvaše u Rim radi nekih žrtava, 
predade vojsku Minuciju ne samo uz zapovijed da se kao neograničeni 
vrhovni zapovjednik ne upušta u bitku niti sukobljuje s neprijateljima, 
nego i uz opetovane savjete i molbe u tom smislu; no Minucije, na sve to 
ne obrativši ni najmanje pažnje, odmah prijeđe u ofenzivu. I uvrebavši 
jednom Hanibala kad je ovaj veći dio vojske bio odaslao u nabavku žita i 
udarivši na preostale, odbaci ih za njihov šanac, poubija ne baš malen broj 
i sve ih ispuni strahom da će ih opsjesti. I kad se Hanibalova vojska opet 
skupila u taboru, Minucije se sretno povuče ispunivši tako sebe bezgranič- 
nom razmeiljivošću, a vojnike vratolomnom preuzetnošću. Ubrzo se 
napuhani izvještaj o tome proširi Rimom. I Fabije, čuvši to, reče da se 
više boji Minucijevih uspjeha nego neuspjeha;* ali narod se bio ushitio i 
s radošću trkom okupljao na Forumu, a pučki tribun Metilije, stavši na 
govornicu, stade im govoriti veličajući Minucija, a Fabija optužujući ne 
više zbog mlitavosti niti zbog kukavičluka, nego čak zbog izdaje, uplićući 
ujedno u optužbu i prve i najmoćnije između ostalih političara da su u 
početku izazvali taj rat zato da sruše demokraciju i grad odmah skuče pod 
jaram neodgovorna samovlašća koje će svojim zavlačenjem s operacijama 

dati Hanibalu priliku da se ugnijezdi i vremena da mu kao gospodaru 
Italije opet pristigne nova vojska. 


9. Kad Fabije istupi bez trunke namjere da se uopće brani pred 
pučkim tribunom, nego samo rekavši da žrtve i svete obrede treba obaviti 
što je brže moguće tako da on uzmogne produžiti k vojsci da kazni 
Minucija što se pobio s neprijateljem unatoč njegovoj zabrani, silna 
uzrujanost prostruji narodom kad je čuo da će Minucije doći u pogibao. 
Jer diktator je ovlašten i zatvarati i kažnjavati smrću bez suđenja; a mislili 
su da bijes Fabijev, izazvan u čovjeka velike blagosti kakav je bio on, 
mora biti silan i neumoljiv. Stoga drugi, prestravljeni, ostadoše bez riječi; 
ali Metilije, koji je kao Pučki tribun imao povlasticu nepovredivosti (a kad 
se izabere diktator, to je jedina javna služba koja ne gubi svoja ovlaštenja, 
nego ostaje na snazi i nakon suspenzije sviju ostalih),* stade žestoko 
salijetati narod moleći ga neka ne žrtvuje Minucija niti dopusti da mu se 
dogodi ono što je Manlije Torkvat učinio svome sinu* kome je, pošto se 
odlikovao u borbi i bio ovjenčan kao pobjednik, sjekirom dao odsjeći 
glavu, nego neka Fabiju oduzme tiransku vlast i povjeri državu onome 
koji je sposoban i voljan da je spasi. 

Dirnuti tim riječima, ljudi se doduše ne usudiše prisiliti Fabija da 
položi svoju samovladu, premda je izgubio povjerenje sugrađana, ali 
izglasaše da Minucije ima ravnopravan udio u zapovjedništvu, pa da 
nastavi voditi rat s istim ovlaštenjima kao i diktator, stvar koja se dotada 
u Rimu nije dogodila, no malo se kasnije, poslije katastrofe kod Kane, 
opet ponovila.“ U to vrijeme diktator Marko Junije bio je na bojnome 
polju, a jer se u gradu ukazala potreba popunjenja senata, budući da su 
mnogi senatori zaglavili u toj bitki, izabraše drugoga diktatora Fabija 
Buteona.*' No razlika je bila u tome što je ovaj, pošto je istupio u svojoj 
funkciji pred narod, odabrao prikladne ljude i l popunio senat, a onda isti 
dan otpustio liktore i izmakao svojoj pratnji, pa zatim, uletjevši u svjetinu 
i pomiješavši se s njom, ostao na Forumu obavljajući i sređujući neki svoj 
privatni posao kao običan građanin. 


10. Podijelivši Minuciju ista ovlaštenja kao i diktatoru*', narod je 
mislio da je pokazao moć ovome i posve ga ponizio, ali pri tome nisu 
ispravno prosuđivali toga čovjeka. Jer on neznanje svojih sugrađana nije 
smatrao svojom nesrećom, nego je, poput mudroga Diogena,“ kome je 
netko rekao: »Ovi te ismijavaju «, a on odvratio: »Ali me neće ismijati la, 
smatrajući da su ismijavani samo oni koji dopuštaju da ih to pogađa i koji 
se zbog toga uzbuđuju, Fabije hladnokrvno i ravnođušno podnosio tu 
situaciju koliko se njega ticala pružajući tako dokaz tvrdnji filozofa** da 
časna i dostojanstvena čovjeka nije moguće vrijeđati niti sramotiti. No 
nepromišljenost gomile mu je smetala zato što se ticala općeg dobra, jer 
je daia priliku čovjeku nezdravih ambicija u ratu; pa u strahu da taj 
čovjek, pomahnitavši potpuno od isprazne slave i oholosti, ne izazove 
kakvu veću nevolju prije nego on to dospije spriječiti, krišom od sviju 
iziđe iz grada; i stigavši u tabor i našavši da Minucija više nije moguće 
obuzdati, nego da, neugodan i zaslijepljen, traži da naizmjence sam 

zapovijeda, ne pristade na to, nego podijeli s njime vojsku držeći da je 
bolje da sam zapovijeda dijelom vojske nego naizmjence čitavom. I prvu 
i četvrtu legiju uze sam, a drugu i treću predade njemu jednako podijelivši 
s njim i savezničke čete. Budući da se Minucije kočoperio i uživao što je 
dostojanstvo najviše i najznačajnije magistrature bilo poniženo i pogrđeno 
zbog njega, Fabije mu je dozivao u pamet da mu nije boriti se s Fabijem 
nego, ako je razuman, s Hanibalom ; ako li pak silom hoće da se nadbija 
sa svojim drugom u službi, neka pazi da se ne pokaže da je onaj, koga su 
građani počastili i učinili pobjednikom, nebrižljiviji za njihovu sigurnost 
i spas od onoga koji je bio pobijeđen i osramoćen pred njima. 


11. Ali Minucije je sve to smatrao staračkim pretvaranjem; uzevši sa 
sobom vojsku koja ga je dopala, utabori se sam i zasebice,* a da Hanibalu 
nije bilo nepoznato ništa od onoga što se događalo, nego je vrebajućim 
okom sve pomno pratio. Bio je između njega i Rimljana brežuljak koji 
nije bilo teško zaposjesti a koji je, zaposjednut, pružao čvrsto uporište za 
tabor i zadovoljavajuće u svakom pogledu. Ravnica oko njega, osmotrena 
iz daljine, bila je ravna i glatka zbog odsustva raslinja, ali je u stvari na 
njoj bilo nekih nevelikih jaraka i drugih udubljenja. Iz tog razloga, 
premda je mogao krišom zauzeti taj brežuljak na najlakši način, Hanibal 
ne htjede, nego ga ostavi u nadi da će pružiti povod za bitku. Ali kad 
vidje Minucija odvojena od Fabija, noću u one jarke i udubljenja razaspe 
nešto vojnika, a u osvit dana otvoreno posla nekolicinu da zauzmu 
brežuljak da bi naveo Minucija u bitku za nj. 

To se doista i dogodi. Najprije Minucije posla lako naoružane trupe, 
zatim konjanike, a najzad, videći da Hanibal dolazi u pomoć svojima na 
brežuljku, spusti se u ravnicu s cjelokupnom vojskom u borbenom 
poretku. I zametnuvši žestoku bitku, suzbijao je one što su strijeljali s 
brežuljka bijući se s neprijateljem i održavajući ravnotežu sve dok 
Hanibal, videći da je neprijatelj krasno upao u zamku i ostavio nebranjena 
leđa onima u zasjedi, ne podiže ugovoreni znak. Kad su nato odasvud 
stali iznicati njegovi ljudi i uz glasnu viku navaljivati te ubijati protivnike 
iz zadnjih redova, neopisiva pometnja i užas obuze Rimljane, smjelost 
samog Minucija bi uzdrmana — zabrinuto je bacao poglede sad na jednoga 
od svojih viših časnika, sad na drugoga, jer se nijedan od njih nije 
usuđivao ostajati na mjestu, nego su se svi tiskali u bijeg, koji nije bio 
spasonošan. Jer Numiđani, sada gospodari situacije, kružili su jašući 
unaokolo ravnicom i ubijali ih kako su se oni raspršivali. 


12. Dok su Rimljani bili u takvu škripcu, Fabijevoj pažnji nije 
izmakla opasnost, nego je, predviđajući, kako se čini, već unaprijed 
ishod, vojsku držao svrstanu pod oružjem i brižljivo je pratio razvoj 
događaja ne preko glasnika, nego sam iz vlastite osmatračnice pred 
šancem. Kad, dakle, razabere da Minucijeva vojska zapada u okruženje i 
da je u neredu i kad je njihova vika, koja je dopirala, pokazivala da oni 
više ne pružaju otpor nego su već u paničnome bijegu, pljesnuvši se po 
bedru i duboko zastenjavši, reče nazočnima: »Herkule, koliko je brže 
nego što sam ja očekivao, a sporije nego što je njegova vratolomnost 

najavljivala Minucije sam sebe upropastio!«, pa naredivši da se svom 
brzinom istaknu bojni znakovi i da ih vojska slijedi, poviče: »Sada, 
vojnici, neka svatko žuri imajući na pameti Marka Minucija; jer on je 
čovjek sjajan i rodoljubiv. A ako ga je njegova žarka želja da istjera 
neprijatelje zavela na grešku, drugom ćemo ga prilikom okrivljavati.« 

Čim se, dakle, Fabije pojavio na sceni, natjerao je u bijeg i raspršio 
Numiđane koji su galopirali naokolo po ravnici; zatim se okrene protiv 
onih koji su Minucijeve Rimljane napadali s leđa i poubija sve koji mu se 
nađoše na putu, a ostali, prije nego budu odsječeni i opkoljeni onako kako 
su to sami uradili s Rimljanima, uzmakavši pobjegoše. Hanibal pak, 
videći obrat situacije i Fabija kako se krepčinom koja se ne bi očekivala 
od njegove dobi probija gore k Minuciju na brežuljak, prekine bitku i, 
davši trubom znak za povlačenje, odvede Kartažane'u njihov opkop dok 
su se i Rimljani veselo vraćali. Pripovijeda se da je i Hanibal, odlazeći, o 
Fabiju prijateljima u šali rekao otprilike: »Doista, nisam li vam često 
najavljivao da će taj oblak što je lebdio na visovima jednom provaliti 
pljuskom ?« 


13. Poslije bitke Fabije, skinuvši oružje s neprijatelja koje je pobio, 
povuče se a da nije prozborio nijednu oholu ni tešku riječ o svom drugu 
po dostojanstvu ; ali Minucije, skupivši svoju vojsku, reče: »Suborci moji, 
ne počiniti nikakve pogreške u vođenju velikih pothvata prelazi ljudske 
snage, ali upotrijebiti svoje neuspjehe poslije počinjene pogreške kao 
pouke za budućnost obilježje je valjana i razumna čovjeka. Ja stoga 
priznajem, premda imam maloga razloga da se tužim na sudbinu, da 
imam veće razloge da je hvalim. Jer ono što nisam ranije mogao razumjeti 
naučio sam u malenu dijelu dana spoznavši da nisam sposoban zapovije- 
dati drugima, nego da treba da budem pod zapovjedništvom drugoga i da 
nisam smio iz častoljublja nastojati da budem pobjednikom nad onima# 
od kojih je dičnije biti pobijeđen. Vama je, dakle, u svemu drugome 
zapovjednik diktator, ali u iskazivanju zahvalnosti njemu ja ću vam sam 
biti vođom pokazujući se prvim u tome da mu budem poslušan i da vršim 
njegovu zapovijed.« 

To rekavši i zapovjedivši da se istaknu orlovi,“ te da ih svi slijede, 
povede ih k Fabijevu opkopu. I ušavši unutra, proslijedi k zapovjednič- 
kom šatoru*' tako da su se svi čudili i bili u nedoumici. Kad je Fabije 
izišao pred šator, Minucije ga, spustivši pred njim bojne znakove,“ sam 
jakim glasom pozdravi kao oca, a njegovi vojnici Fabijeve kao svoje 
patrone.** Kad je nastala tišina, Minucije reče: »Dvije si pobjede danas, 
diktatore, izvojevao: srčanošću nad Hanibaliom, a razboritošću i plemeni- 
tošću nad svojim drugom u službi; prvom si nam spasio živote, drugom 
si dao veliku pouku nama koji smo bili pobijeđeni od neprijatelja na svoju 
sramotu, a od tebe na svoju čast i spas. Oslovljavam te plemenitim 
imenom oca zato što ne znam časnijega kojim bih ti se obratio, jer od 
dobročinstva moga roditelja veće je ovo tvoje dobročinstvo. On me, 
naime, samo rodio,“ dok tebi dugujem ne samo svoje spasenje, nego i 
spasenje sviju ovih mojih ljudi.«* To rekavši i zagrlivši Fabija, poljubi 
ga. A bilo je vidjeti i vojnike kako rade to isto: jedni su drugima padali 


i 

oko vrata i od srca ih cjelivali tako da je sav tabor bio ispunjen veseljem 
i suzama radosnicama. 


14. Poslije toga Fabije položi svoju službu i opet su bili birani 
konzuli. I prvi od njih zadržali su način ratovanja što ga je uveo Fabije, 
izbjegavanje odlučujuće bitke s Hanibalom uz pružanje pomoći savezni- 
cima i sprečavanje njihova odmetnuća; ali kad bi na konzulsku čast 
promaknut Terencije Varon, čovjek neugledna roda, ali u životu dobro 
poznat po usrdnom dodvoravanju svjetini i po naglosti, odmah je bilo 
jasno da će zbog svoga neiskustva i nepromišljenosti staviti sve odjednom 
na kocku. Običavao je, naime, vikati u skupštinama da će se rat 
nastavljati sve dok bude grad upotrebljavao ljude poput Fabija kao svoje 
vojskovođe, ali da će on sam neprijatelje pobijediti onoga istoga dana kad 
ih ugleda. Istovremeno, dok je držao takve govore, skupljao je i novačio 
toliku vojsku koliku Rimljani još nikada nisu upotrijebili ni protiv kojeg 
neprijatelja. Jer osamdeset je osam tisuća ljudi bilo svrstano za bitku na 
veliku prepast Fabija i svih razumnih Rimljana; nisu, naime, očekivali da 
će se grad moći oporaviti u slučaju da izgubi toliko ljudstvo u naponu 
. snage. 

Zato je Fabije i nastojao Terencijeva druga u službi, Emilija Paula," 
čovjeka s iskustvom iz mnogih ratova, ali narodu nesimpatična i zastrašena 
zbog neke novčane kazne koja ga je zadesila, potaći i osokoliti da suspreže 
mahnitost svoga druga razlažući mu da se za spas domovine mora boriti 
ne protiv Hanibala, nego protiv Terencija; jer ovaj žuri da što prije 
zametne bitku ne opažajući gdje mu je snaga, dok onaj* to čini jer opaža 
gdje je njegova vlastita slabost. »A ja, Paule«, reče »zaslužujem da se meni 
više vjeruje u procjeni Hanibalova položaja i čvrsto te uvjeravam da će 
on, ako mu nitko ne pruži priliku za bitku ove godine, ostati u Italiji i 
propasti ili je napustiti bježeći, budući da čak i sada, kad se čini 
pobjednikom i gospodarom zemlje, nitko od njegovih neprijatelja“ nije 
prešao na njegovu stranu, a od vojske što ju je doveo od kuće nije više 
preostala niti jedna trećina.« Na to kažu da je Paulo rekao: »Za mene, 
Fabije, ako gledam svoje interese, bolje je da podlegnem kopljima 
neprijatelja nego još jednom glasačkim pločicama svojih sugrađana; ali 
ako je položaj države takav, nastojat ću da radije budem dobar vojskovođa 
po tvome mišljenju nego po mišljenju sviju drugih koji sile u protivnome 
smjeru.« S takvim opredjeljenjem pođe Paulo u rat. 


15. No Terencije, čvrsto se uhvativši za pravo da naizmjence 
zapovijeda po jedan dan i utaborivši se nasuprot Hanibalu uz rijeku 
Aufidije. i kod grada zvanoga Kana," u osvit dana istakne znak za bitku 
(a bila je to grimizna gornja haljina“ razastrta iznad zapovjednikova 
šatora), tako da su i Kartažani bili u početku uzrujani videći smionost 
rimskoga vojskovođe i mnoštvo njegove vojske, dok njih nije bilo niti 
upola toliko. Ali Hanibal, naredivši vojsci da se naoružava, sam je, 
odjahavši s nekoliko pratilaca na neki brežuljak blagih padina, promatrao 
neprijatelje koji su se već postrojavali za bitku. A kad je jedan od ljudi iz 

njegove pratnje, čovjek po sposobnostima njemu ravan, po imenu Gisgon, 

rekao da ga začuđuje broj neprijatelja, Hanibal učini ozbiljno lice i reče: 
»Nešto ti je drugo, Gisgone, još čudnije od toga promaklo«. A kad je 
Gisgon upitao što je to, odgovori: »Da se u toliku mnoštvu nitko ne zove 
Gisgon«. Kako je ta dosjetka došla neočekivano, prasnu svi u smijeh i 
silazili su s brežuljka prepričavajući šalu svima koje su susretali, tako da 
se množina vojnika od srca smijala, a oni iz Hanibalove pratnje od smijeha 
nisu mogli doći k sebi. Kad su to Kartažani vidjeli, obuze ih samopouzda- 
nje jer su zaključivali da njihov vojskovođa mora da osjeća jak 1 dubok 
prezir prema neprijatelju kad se tako šali i smije pred prijetećom 
opasnošću. 


16. U toj bitki Hanibal se poslužio strateškim lukavstvima ponajprije 
iskoristivši prednosti mjesta tako da je imao vjetar u leđa; jer ovaj se 
poput orkana praćena plamtećim munjama survavao na zemlju i, podižući 
s pješčanih i izloženih ravni oblak prašine koja je svuda prodirala, preko 
kartaške falange tjerao ga na Rimljane i šibao ih njome u lice dok su oni 
odvraćali pogled i tako zapadali u nered. Drugo je bilo u vezi s bojnim 
rasporedom: postrojivši, naime, najsnažnije i najbojovnije svoje trupe s 
obje strane središta, on je sredinu popunio najlošijim ljudstvom upotrije- 
bivši je kao isturen klin daleko ispred ostale falange." Ali elitnim su 
trupama dane ove upute: kad se Rimljani, razbivši središte Kartažana i 
natisnuvši se za onima koji se budu povlačili, stvarajući svojim uzmakom 
prazan prostor, nađu unutar kartaške falange, da smjesta, oštro zaokre- 
nuvši, s obje strane udare na bokove Rimljana i obuhvate ih tako što će 
ih zatvoriti odostraga. A to je, čini se, i prouzročilo najveće krvoproliće. 
Jer čim je kartaško središte popustilo i povuklo za sobom Rimljane koji 
su ih gonili a Hanibalov borbeni poredak, promijenivši se, poprimio oblik 
mjeseca mlađaka te časnici elitnih jedinica, smjesta skrenuvši svoje 
vojnike ulijevo odnosno udesno, udarili na nezaštićene bokove Rimljana, 
svi koji nisu dospjeli izbjeći opkoljavanje bili su usred okruženja svladani 
i uništeni. 

Pripovijeda se da je i rimske konjanike zadesila neobična nezgoda. 
Paula je, naime, kako se čini, njegov konj, ranjen, zbacio, a njegovi 
pratioci, jedan za drugim, sjahavši, stali su kao pješaci braniti konzula. A 
kad konjanici to vidješe, pretpostavljajući da je bila izdana općenita 
zapovijed, svi poskakaše s konja te se stadoše s neprijateljima boriti 
pješice. Vidjevši to, Hanibal reče: »To mi je milije nego da su mi bili 
predani vezani«. Ali pojedinosti poput te mogu se naći kod pisaca 
opširnih povijesti toga rata. 

Što se konzula tiče, Varon s malobrojnom pratnjom odjaha u grad 
Venuziju, dok je Paulo, u silnoj vrevi onoga rasula i pokriven mnogobroj- 
nim strijelama koje su stršale iz njegovih rana, tjelesno i duševno slomljen 
tolikom nevoljom, sjedio na nekom kamenu čekajući da ga netko od 
neprijatelja dotuče. Glava i lice bili su mu obliveni tolikom krvlju da su 
ga samo malobrojni mogli prepoznati, pa i prijatelji i pobočnici prođoše 
kraj njega ne znajući da je to on. Samo Kornelije Lentui, mlad patricij, 
ugledavši i prepoznavši ga, sjaše s konja i, privevši ga k Paulu, zamoli ga 
neka ga uzme i spasi sebe radi sugrađana kojima sada više nego ikada 

treba dobar vođa. Ali Paulo mu odbije molbu i prisili mladog čovjeka dai 
opet, sav u suzama, uzjaše a zatim, uhvativši ga za desnicu, reče: »Javi, | | 
Lentule, Fabiju Maksimu i sam posvjedoči da je Emilije Paulo do kraja | i 
ostao vjeran njegovim uputama i da nije prekršio ništa od onoga o čemu | 
se s njime dogovorio, ali je bio pobijeđen najprije od Varona a zatim od | 
Hanibala«. S tom porukom odasla Lentula, a sam se baci posred pokolja | 
i pogibe. Pripovijeda se da je u toj bitki palo pedeset tisuća Rimljana, da , 
je četiri tisuće bilo zarobljeno živih a da je onih koji su poslije bitke bili 
uhvaćeni u oba tabora“ bilo ne manje od deset tisuća.? 

17. Kad su pri toliku uspjehu Hanibala prijatelji nagovarali neka ide 
za svojom dobrom srećom i upadne u grad zajedno s bjeguncima, — ta | 
petoga će dana od pobjede večerati na Kapitoliju — nije bilo lako reći | 
kakvo ga je razmišljanje odvratilo od toga, no čini se da je njegovo | 
oklijevanje i strašljivost bilo prije djelo njegova zlog demona“ ili nekog 
boga koji je stao na put njegovu napredovanju“. Zato i kažu da mu je : 
Kartažanin Barka“ u srdžbi rekao: »Ti znaš pobijediti, ali pobjedu | 
iskoristiti ne znaš«. Pa ipak, ta je pobjeda unijela toliku promjenu u 
njegov položaj da j je, premda prije te bitke nije imao ni grada, ni tržiša, | 
ni luke u Iraliji, te je s mukom i jedva grabežem pribavljao vojsci nužnu | 
opskrbu, bez sigurne ratne baze iz koje bi polazio u ratne operacije, pa je | 
lutao i obilazio naokolo sa svojom vojskom kao s velikom razbojničkom | 
bandom, tada gotovo sva Italija došla u njegovu vlast. Jer najbrojniji i | 
najznatniji narodi dobrovoljno su prešli na njegovu stranu, a Kapua, koja 
je bila grad s najvećim ugledom poslije Rima, odlučno se priključi 
njegovoj stvari. 

Ne samo, dakle, kako veli Euripid," 

da prijatelja kušaš treba teško zlo," 


nego i da iskušaš razumne vojskovođe. Jer ono što je prije bitke kod 
Fabija bilo nazivano kukavštinom i tromošću, odmah poslije bitke 
smatralo se ne ljudskom oštroumnošću, nego darom prave božanske i 
nadzemaljske misaone moći da iz tolike udaljenosti predviđa budućnost 
u koju su jeđva mogli vjerovati oni koji su je doživjeli. Zato Rim, položivši 
odmah u njega sve preostale nade i potraživši utočište u umu tog čovjeka 
Kao u svetištu i žrtveniku, našao je u njegovoj razboritosti prvi i najveći 
razlog tome što još postoji i nije potpuno uništen kao što se dogodilo za 
galske katastrofe." Ta on, koji se u trenucima prividne sigurnosti, kad se 
činilo đa ništa strašno ne prijeti, pokazao opreznim i slabo sklonim nadi, 
tada, kad su se svi prepustili beskrajnoj boli i bespomoćnoj zbunjenosti, 
jedini je išao gradom mirna koraka, smirena lica i uz ljubezan pozdrav 
uklanjajući naricanje žena i sprečavajući okupljanje onih koji su se 
sastajali da svoje zajedničko jadikovanje iznose na javu,“ te je nagovorio 
senat da se sastane i ohrabri magistrate, pri čemu je sam bio i snaga i moć 
svake magistrature jer su svi upravljali svoje poglede u njega. 


18. U tim okolnostima postavi na gradska vrata straže da zaustavljaju 


svjetinu koja je napuštala grad i bježala, a za žaljenje za mrtvima odredi 
i mjesto i vrijeme naredivši da onaj, koji ih želi oplakivati, to čini kod 

kuće kroz trideset dana; poslije toga trebalo je prestati svako ožaljivanje 
i izvršiti čišćenje grada. Kako je u te dane padala Cererina svetkovina, 
učinilo se boljim potpuno propustiti žrtve i svečani ophod nego naglašavati 
veličinu nesreće malobrojnošću i potištenošću učesnika u ophodu; ta i 
božanstvo se, obrazlagali su, raduje kad ga časte sretni ljudi. Međutim, 
sve ono za što su se zalagali gataoci radi umilostivljenja bogova ili 
odvraćanja kobnih znamenja izvršavalo se." I u Delfe bi, naime, poslan 
da pita proročište Piktor,"“ rođak Fabijev, a kad je bilo otkriveno da su 
dvije Vestine djevice prekršile zavjet čistoće, jednu, kao što je običaj,“ 
živu zakopaše, a druga se sama ubi. 

Ali najviše bi se čovjek zadivio smirenom dostojanstvu grada, što je, 
kad se konzul Varon vraćao s bijega ponižen i utučen kao onaj koji bi se 
vraćao poslije najsramotnijeg i najzlosretnijeg neuspjeha, njemu senat 
pošao u susret na gradska vrata i sav ga narod pozdravljao. Magistrati i 
prvaci senata, od kojih je jedan bio i Fabije, kad je nastala tišina, 
pohvališe ga što poslije tolike nesreće nije izgubio nadu u spas grada, nego 
je došao da vrši svoje dužnosti i da pomoću zakona i sugrađana radi na 
spasavanju grada uvjeren da je u njihovoj moći da to postignu. 


19. Kad doznaše da je poslije bitke Hanibal skrenuo prema drugim 
krajevima Italije, ohrabriše se te odaslaše zapovjednike s vojskama. Od 
ovih najugledniji bijahu Fabije Maksim i Klaudije Marcelo," čija su 
potpuno oprečna prirodna nagnuća izazivala podjednako divljenje. Ovaj 
potonji, naime, kako je bio, kao što je navedeno u njegovu životopisu, 
čovjek blistave i optimističke poduzetnosti, ruke uvijek spremne za boj, 
a po naravi nalik onima koje Homer najradije naziva »ljubiteljima rata« i 
»divlje srčanima«,? prve je svoje bojeve u ratu vodio na smion i neustrašiv 
način protiv Hanibala, čovjeka isto takve smjelosti; Fabije pak, držeći se 
onih svojih poznatih prvotnih uvjerenja, očekivao je da vidi kako 
Hanibal, ako se nitko ne bude upuštao u bitku s njime niti ga izazivao, 
sam postaje sebi najteži protivnik i iscrpljuje se u ratu kao atlet čija je 
tjelesna snaga postala prenapregnutom i preopterećenom pa najvećom 
brzinom izgubi svoj tjelesni napon. Zbog toga Posejdonije* kaže da su 
Fabija Rimljani nazivali svojim štitom, a Marcela svojim mačem, a da se 
miješanje Fabijeve postojanosti i sigurnosti s Marcelovim temperamentom 
pokazalo za Rimljane spasonosnim. Često se sučeljavajući s Marcelom, 
koji je bio poput plahovite rijeke, Hanibalova se vojska poiresala i 
odlamala komad po komad, dok se Fabijevim sporim tokom bez buke i 
neprestanim podrivanjem koje nije sustajalo ona neprimjetno rušila i 
trošila; i najzad je dospio u toliku stisku da je bio izmoren od borenja s 
Marcelom i u strahu od Fabijeva izbjegavanja borbe.! 

To su, naime, bila dvojica ljudi s kojima je vodio rat gotovo sve 
vrijeme bilo da su vršili službu pretora, prokonzula ili konzula; jer svaki 
je od njih bio konzulom po pet puta. Ali za petog Marcelovog konzulata 
Hanibal ga namami u klopku i ubije;* no protiv Fabija nije nimalo 
uspijevao, premda je opetovano protiv njega primjenjivao svaku vrst 
varke i iskušavanja s izuzetkom što ga jednom, prevarivši ga, umalo ne 
obori.“ Sastavivši, naime, pismo kao da tobože dolazi od utjecajnih i 

istaknutih Metaponćana,** posla ga Fabiju uvjeravajući ga u njemu da će 
mu izručiti grad ako dođe i da oni koji rade na tome samo čekaju da se 
on pojavi u blizini i stigne. To pismo pokrene Fabija na akciju, pa je kanio 
s dijelom vojske krenuti onamo noću; ali kako ptičja znamenja nisu bila 
povoljna, odustane, a malo potom iziđe na vidjelo da je pismo, koje mu 
je stiglo, vješta Hanibalova krivotvorina i da ga je on vrebao u zasjedi pred 
gradom. Ali to što se Fabije spasio moglo bi se pripisati milosti bogova. 


20. Što se tiče odmetanja gradova i: pobuna saveznika, Fabije je 
smatrao da ih treba suzbijati i obeshrabrivati postupajući prijazno i blago 
bez provjeravanja svake sumnje i bez pokazivanja strogosti baš u svakom 
sumnjivom, slučaju. Pripovijeda se, na primjer, kad je doznao za jednog 
marsičkog* vojnika, koji se osobito isticao među saveznicima hrabrošću i 
odličnim porijeklom, da je razgovarao s nekim vojnicima u taboru o 
prebjegavanju k neprijatelju, da se nije uzrujao, nego je, priznavši mu da 
je bio nezasluženo zanemarivan, rekao da je dosada bila krivnja zapovjed- 
nika što su časti dijelili više prema svojoj naklonosti nego prema zashigama, 
ali ubuduće bit će vlastita krivnja pojedinca ako ne dođe k njemu i 
otvoreno mu ne kaže što želi. I to rekavši, obdari ga neprijateljskim 
konjem i odlikuje drugim nagradama za hrabrost tako da od njega nije bilo 
pouzdanijeg i i odanijeg čovjeka. Fabije j je, naime, smatrao nepodnošljivim 
što konjušari i psetari istjeruju mušičavost, plahovitost i mrzovoljnost 
životinja brigom, drugovanjem i hranjenjem više nego bičem i ogrlicama, 
dok zapovjednik ljudi ne temelji veći dio stege na ljubeznosti i blagosti, 
već postupa s više grubosti i nasilja nego što zemljodjelci postupaju s 
divljim stablima smokve, kruške i masline oplemenjujući ih i čineći. 
uzgojem od njih pitome masline, kruške i smokve. 

Drugi put dojaviše mu centurioni za nekoga drugog, po rodu 
Lukanca,%* da često napušta svoje mjesto i odluta iz tabora. Fabije ih upira 
kakvim ga znaju čovjekom u drugom pogledu. Kad su svi svjedočili da 
drugoga takva vojnika ne bi lako našao i ujedno pripovijedali neka 
njegova zapažena junaštva 1 podvige, istražujući uzrok tom nedostatku 
stege, Fabije pronađe da je taj momak duboko zaljubljen u neku djevojku 
i da svaki dan, izlažući se opasnosti na dugim pješačenjima, polazi iz 
tabora k njoj. Poslavši stoga bez njegova znanja neke ljude i uhirivši tu 
ženu, sakrije je u svoj šator pa pozove Lukanca te mu reče nasamu: »Nije 
mi nepoznato da ti protiv rimskih navada i zakona često provodiš noći 
izvan tabora; ali isto tako nije mi ostalo skriveno niti da si ranije bio 
valjan. Neka, dakle, tvoji prijestupi budu poravnati tvojim junačkim 
djelima, ali ubuduće stražarenja nad tobom povjerit ću drugome. « Tada, 
na iznenađenje vojnika; izvede djevojku, predade je njemu i reče: »Ova 
mi jamči da ćeš ostajati u taboru s nama; a ti ćeš djelom pokazati nisi li 
nas napuštao radi kakve druge nepodopštine, a ljubav i ova djevojka bili 
su ti samo izgovor.« To, dakle, izvješćuju o tome. 


21. Grad Tarent, 5 osvojen** izdajom, Fabije zauze na sljedeći način. 
U njegovoj je vojsci služio mlad Tarenćanin koji j je imao sestru punu 
povjerenja i nježnosti prema njemu. U nju je bio zaljubljen neki 

Brutijac,** zapovjednik posade kojoj je Hanibal povjerio čuvanje grada. 
Ta činjenica pobudi kod mladog Tarenćanina nadu* i on s Fabijevim 
znanjem ode u grad pretvarajući se da je pobjegao k sestri u Tarent. Prvi 
dani protekoše 1 Brutijac je ostajao kod svoje kuće misleći da njezin brat 
ne zna za nj. Zatim joj mladić reče: » Tamo preko mnogo se pričalo da ti 
živiš s moćnim i utjecajnim čovjekom. Tko je taj ? Jer ako je, kako kažu, 
visoko cijenjen zbog hrabrosti i ugledan, rat, koji sve miješa, nimalo ne 
mari za rod; ništa nije sramotno ako je učinjeno pod prinudom ; naprotiv, 
rijetka je sreća u vrijeme kad je pravičnost tako slaba naći silnika koji 
blago postupa s nama.« Na to žena dade poslati po Brutijca i i upozna brata 
S njim; ubrzo steče barbarinovo povjerenje jer je išao na ruku njegovoj 
strasti i jer se činilo da zahvaljujući njemu sestra postaje naklonjenija i 
podatnija nego što je prije bila tako da nije bilo teško postići promjenu 
lojalnosti zaljubljena čovjeka, pa još k tome plaćenika, nadom u velike 
darove koje mu je obećavao od Fabija. 

To je, dakle, verzija koju o tome navodi većina povjesničara;“! neki 
pak kažu da žena, koja je predobila Brutijca, nije bila rodom Tarenćanka 
nego Brutijka i Fabijeva priležnica, koja je, doznavši da je njezin 
sugrađanin i poznanik zapovjednik brutijske posade, otkrila to Fabiju i, 
sastavši se s onim čovjekom pod gradskim zidinama, nagovorila ga i 
privukla na svoju stranu. 


22. Dok se to zbivalo, Fabije, smišljajući da odvuče Hanibala od 
Tarenta poruči svojim vojnicima u Regiju** da opustoše Brutij i jurišem 
zauzmu Kauloniju."* Tamo je bilo osam tisuća utaborenih vojnika, 
većinom prebjega i najbeskorisnijih ljudi što ih je, kažnjene beščašnošću ,** 
sa Sicilije dopremio Marcelo i čiji bi gubitak bio najmanja nesreća i šteta 
za Rim. Fabije je, naime, očekivao, pošto ih žrtvuje kao mamac 
Hanibalu, da će ga odvući od Tarenta; a to se i dogodilo. Jer Hanibal je 
smjesta pojurio onamo s vojskom u potjeru. A pet dana pošto je Fabije 
opkolio Tarent, onaj mladić, dogovorivši se s Brutijcem, dođe sa sestrom 
noću k njemu znajući točno i ogledavši mjesto na kojem je Brutijac 
namjeravao, vrebajući priliku, predati grad i i prepustiti ga napadačima. 
Fabije, međutim, nije osvojenje ostavio ovisnim samo o izdaji, nego je, 
primaknuvši se sam onamo, mirovao dok je ostala vojska navaljivala na 
gradske zidine s kopna i s mora istodobno. dižući veliku viku i buku sve 
do trenutka kad je Brutijac, dok je većina Tarenćana trčala u pomoć 
onamo i pomagala braniteljima zidina, dao Fabiju znak i on, uspevši se 
ljestvama na zid, zagospodario gradom. 

Ipak se čini da je tada Fabije podlegao svome častoljublju; najprije 
je, naime, zapovjedio svojim ljudima da pobiju sve Brutijce da se ne bi 
saznalo da je grad pao izdajom. Tu se prevari u svom očekivanju i navuče 
na sebe prijekor zbog vjerolomstva i okrutnosti. Izginuše i mnogi od 
Tarenćana; prodanih u ropstvo bilo je trideset tisuća, a vojska opljačka 
grad; u državnu je blagajnu bilo donijeto tri tisuće talenata. Dok je sve 
drugo bilo odnošeno i odvlačeno kao plijen, pripovijeda se da je vojni 
računovođa upitao Fabija što naređuje u pogledu bogova, jer tako je 
nazivao njihove slike i kipove. A Fabije je, kažu, odgovorio: »Ostavimo 

Tarenćanima njihove razljućene bogove«. Međutim, divovski kip Hera- 
klov, prenijevši ga iz Tarenta, postavi na Kapitolij, a blizu njega svoj 
brončani lik na konju, u čemu je ispao mnogo neukusniji od Marcela, 
štaviše, blagost i čovječnost Marcelova time se pokazala još divnijom po 
svojoj suprotnosti, kako je zabilježeno u njegovu životopisu.* 


23. Pripovijeda se da je Hanibal stigao u svojoj potjeri“ na svega 
četrdeset stadija od Tarenta*“ i da je otvoreno rekao: »Bio je, znači, i u 
Rimljana neki drugi Hanibal; ta izgubismo grad Tarent onako kako ga 
dobismo«,* ali nasamu mu je, kažu, tada prvi put palo na pamet da prizna 
prijateljima da je već odavno vidio da im je teško raspoloživim snagama 
ovladati Italijom, a da sada razabire da je to nemoguće. Svoj drugi trijumf 
proslavio je Fabije sjajnije nego prvi kao vješt atlet koji se nadmeće s 
Hanibalom .i lako osujećuje njegove zamisli; kao da njegova rvačka 
stezanja i zahvati nisu više imali negdašnju čvrstinu. Dio vojske omlitavio 
mu je, naime, od raskoši i bogatstva“ a dio je otupio i istrošio se u 
besprekidnim bojevima. 

Bio je neki Marko Livije, koji je zapovijedao posadom u Tarentu kad 
je Hanibal naveo grad da se odmetne od Rima; ipak, on se, držeći 
citadelu, nije dao otisnuti odande i sačuvao ju je sve dok Rimljani nisu 
ponovno pokorili Tarenćane. Njega su smetale počasti Fabijeve i i jednom, 
davši se zavesti zavišću i častohlepljem, reče senatu da njemu, a ne 

"Fabiju, treba upisati u zaslugu osvajanje Tarenta. Nasmijavši se na to, 
Fabije odvrati: »Istinu govoriš: ta da ti grad nisi izgubio, ne bih ga ja bio 
mogao osvojiti«. 


24. Uz ostale sjajne počasti što su ih Rimljani ukazivali Fabiju jedna 
je bila i izbor njegova sina za konzula.'“ Kad je ovaj preuzeo svoju službu 
i sređivao neke stvari koje su se ticale rata, njegov otac, bilo zbog starosti 
i slabosti ili iskušavajući sina, uzjaše na konja pa pođe prema njemu 
posred onih koji su s njime razgovarali i stajali oko njega. Ali mladić,!" 
opazivši ga izdaleka, ne dopusti toga, nego, poslavši liktora, zapovjedi ocu 
da sjaše i tako pristupi ako nešto treba od-konzula. I dok su ostali bili 
povrijeđeni tim nalogom i šutke uprli pogled u Fabija smatrajući da taj 
postupak nije u skladu s njegovim dostojanstvom, on sam, hitro skočivši 
s konja, brže pohrli korakom prema sinu i, zagrlivši ga i poljubivši, reče: 
»Ispravno, sine, prosuđuješ i postupaš jer si shvatio nad kakvim ljudima 
imaš vlast i kako si visoku službu od njih primio. Tako smo i mi i naši 
pređi povećali slavu Rima stavljajući uvijek i roditelje i djecu iza dobra 
domovine.« 

Kao istinito pripovijeda se da je pradjed našeg Fabija, '“? koji je 
stekao najveću slavu i utjecaj u Rimu jer je pet puta bio konzul i proslavio 
najsjajnije trijumfe za pobjede u najvećim ratovima, pošao u rat kao 
legat! svome sinu konzulu.'“* Za trijumfa sin je ušao u građ vozeći se u 
četveropregu, dok ga je otac slijedio na konju zajedno s ostalom pratnjom, 
ponosan što, premda je gospodar svome sinu!“ i najveći od građana i po 
imenu i stvarno, stavlja sebe poslije zakona i izabrana magistrata. Ali to 
nije bilo jedino što je kod njega izazivalo divljenje. 


F3 

No desi se da je Fabiju umro sin; tu je nesreću podnio s najvećom 
odmjerenošću kao razborit čovjek i dobar, otac, a govor što ga na pogrebu 
uglednih ljudi besjede rođaci sam izreče stavši na Forumu i napisan 
objavi!" 


25. Kad je Kornelije Scipion,!"" poslan u Hispaniju, poslije pobjeda 
u mnogim bitkama odande istjerao Kartažane, a Rimu je pribavio 
mnoštvo naroda, velikih gradova i sjajna plijena, te je uživao popularnost 
i slavu koliko nitko drugi i, postavši konzulom! i opazivši da narod od 
njega traži i očekuje velik podvig, smatrao natezanje s Hanibalom u Italiji 
odveć zastarjelom i senilnom taktikom, pa je namjerio, preplavivši 
smjesta Afriku i područje Kartage rimskim oružjem i trupama, pustošiti 
ga i tako premjestiti rat iz Malije onamo, te je na taj pothvat svim srcem 
poticao narod, Fabije pokuša ispuniti grad strahom svake vrste tvrdeći da 
pod utjecajem čovjeka nepromišljena i mlada srću u krajnju i najveću 
opasnost. Nije štedio ni riječi ni djela za koje je mislio da će odvratiti 
građane od toga, te je uspio uvjeriti senat. No narod je držao da on 
Scipiona napada iz zavisti zbog njegove ratne sreće i da se boji da ne bi, 
ako Scipion izvede kakvo veliko i sjajno djelo i rat ili potpuno završi ili 
ukloni iz Italije, njegov neuspjeh da rat dokonča u toliko godina bio 
pripisan njegovoj lijenosti i mlitavosti. 
ini se da se u početku Fabije zaletio u opoziciju iz svoje velike 
opreznosti i promišljenosti u strahu od opasnosti koja je bila velika, ali da 
je postao žešći i iz svadljivosti se dao zavesti častohlepljem i i takmaštvom 
u pokušaju da spriječi uzdizanje Scipiona, pa je i Krasa,!" Scipionova 
druga u službi, nastojao nagovoriti da ne prepušta zapovjedništvo nad 
vojskom Scipionu i da mu ne popušta, nego da sam, ako bude ta politika 
prihvaćena, prijeđe u Afriku na Kartagu i usprotivi se odobravanju novca 
za tu vojnu. Novce je, međutim, Scipion, prisiljen da ih sam pribavlja, 
skupljao za svoj osobni račun od etruščanskih gradova koji su mu bili 
prijateljski naklonjeni i privrženi; Krasa je pak zadržavalo djelomice to 
što po naravi nije bio svadljiv nego popustljiv, a djelomice i i vjerski zakon 
budući da je obnašao čast vrhovnog svećenika.!! 


26. Suprotstavljajući se Scipionu opet na drugi način, Fabije je 
nastojao spriječiti mlade ljude, željne da pođu s njime, i zadržati ih vičući 
u senatu i skupštinama da Scipion ne bježi samo sam od Hanibala, nego 
i odvodi morem preostale vojne rezerve iz Italije zavodeći nadama mlade 
i nagovarajući ih da ostave roditelje, žene i grad, na vratima kojega sjedi 
neprijatelj pobjednik i i još nepobijeđen. I doista, iim je riječima uplašio 
Rimljane i oni izglasaše odluku da Scipion može upotrijebiti samo trupe 
na Siciliji i da od onih, koji su s njime bili u Hispaniji i koji su mu bili 
odani, može povesti samo tri stotine. U svakom slučaju u tome se činilo 
da je Fabije postupao pod utjecajem svoje oprezne naravi. 

Ali kad su, čim je Scipion prešao u Afriku, odmah! stale stizati 
vijesti o čudesnim uspjesima i podvizima izvanredne veličine i sjaja i kao 
potvrda glasima uslijedio silan plijen i zarobljeni numidski kralj, “* kad su 
istovremeno bila spaljena dva neprijateljska tabora!!* i u njima stradalo 

mnogo ljudi, a izgorjelo mnoštvo oružja i konja, pa kad su Kartažani 
poslali Hanibalu poslanstva zovući ga i moleći da pusti svoje neostvarene 
nade u Italiji pa dođe u pomoć rodnome gradu, u Rimu je Fabije, dok je 
Scipionovo ime poslije tolikih uspjeha bilo svakome na ustima, tražio da 
mu se pošalje nasljednik da ga zamijeni, premda nije za to imao nikakvo 
drugo opravdanje osim što je naveo dobro poznato načelo da je opasno 
povjeravati sreći jednoga čovjeka tako zamašne interese — teško je, naime, 
očekivati da istoga čovjeka stalno prati sretna sudbina — čime se već 
zamjerio mnogima kao mrzovoljan i zloban čovjek kome je starost 
potpuno oduzela hrabrost i samopouzdanje, te je prekomjerno zadivljen 
Hanibalom. Jer ni kad je ovaj s vojskom otplovio iz Italije nije Fabije 
dopustio sugrađanima da se raduju i ispunjaju samopouzdanjem neuzne- 
miravani i sigurni, nego je osobito tada govorio da je položaj grada veoma 
opasan: ta Hanibal će u Africi pred Kartagom udariti na njih još većom 
snagom i Scipion će biti suočen s vojskom još toplom od krvi mnogih 
imperatora,!!* diktatora i konzula. Grad je zbog takvih govora još jednom 
bio smeten; premda je rat prešao u Afriku, građani su mislili da su 
njegove strahote još bliže Rimu. 


27. No kratko poslije toga Scipion do nogu potuče Hanibala! i obori 


u prašinu i pogazi ponos pale Kartage, te vrati svojim sugrađanima radost 
koja je prelazila sva njihova nadanja, pa uistinu ono 


Što silnom trešnjom potreslo se pridiže.!!“ 


Ali Fabije Maksim riije doživio da vidi konac rata niti je čuo za Hanibalov 
poraz, a nije ni doživio velik i trajan prosperitet svoje domovine, nego se, 
otprilike u vrijeme kad je Hanibal otplovio iz Italije, razboli te umre.!!7 
Epaminondu!'* su, istina, Tebanci pokopali na javni trošak zbog siroma- 
štva u kojem je umro; kažu, naime, da poslije njegove smrti u njegovoj 
kući nije bilo nađeno ništa osim željezna novčića; Fabija Rimljani ne 
pokopaše na javni trošak, ali svaki građanin od svoga priloži najsitniji 
novčić, ne zato što zbog njegova siromaštva ne bi dostajalo za pogreb, 
Nego zato jer ga je narod pokapao kao da pokapa oca koji j je u svojoj smrti 
tako primio počast i slavu koja je dolikovala njegovu životu. 


Bilješke 


! Fabijevci su bili, uz Kornelije, Cecilije, Valerije i Emilije, jedna od pet najuglednijih 
obitelji u republikanskome Rimu. Pojedine grane tih obitelji (npr. od Kornelija Scipioni, 
od Valerija Mesale, od Cecilija Meteli, od Emilija Pauli) ravnale su sudbinom Rima u 
pojedinim razdobljima republike. Važnost pojedinih obitelji i njihovih veza i saveza 
postala je predmetom istraživanja tek u novije vrijeme (npr. kod Ronalda Symea). 

? Fantastična etimologija (u lingvistici nazivana pučkom), Bez sumnje ime Fabijevaca u 
vezi je s latinskom riječi faba »bob«. 

* Lat. Maximus »najveći«. Kvint Fabije Maksim Rul ili Rulijan istakao se koncem 
4. st. pr. n. e. u ratovima sa Samnićanima, Etruščanima, itd. 

“ Lat. Verricosus, Bradavičavko. 

* Drugi ovdje čitaju »ozbiljnosti«, što se, istina, slabije uklapa u kontekst. 

5 Svjetini. 

? Vjerojatno najveći, a svakako najdublji grčki povjesničar (živio od oko 455, do oko 400), 
autor Povijesti Peloponeskog rata. 

* Vidi Ciceron, Cato Maior, 12. Kvint Fabije Maksim u četiri je gođine, od 216. do 213, 
prošao tzv. cursus konorum (redoslijed službi) od vojničkog tribuna do konzula, što je 
zacijelo bilo posljedica ugleda njegova oca. Umro je god. 207. Izraz »poslije svoga 
konzulata« nije, dakle, posve na mjestu jer zavodi na pogrešan zaključak (tako B. Perrin 
krivo prevodi: »umro je kao konzul«), 

* God. 233. Ligurci su bili narod u sjeverozapadnoj Kaliji, 

9 God. 218. 

H Iste godine. Trebija je u sjevernoj Italiji (danas Trebbia). 

# Grom zdesna bio je povoljan, a slijeva nepovoljan predznak. Osobito su bili smatrani 
značajnima gromovi pri vedru nebu. 

5 Veoma star grad u Laciju (danas Torre ili Porto d*Anzio) na stjenovitu jezičku kopna 
isturenu u more; omiljeno ljetovalište imućnih Rimljana, puno palača, ljetnikovaca i 
hramova (npr. obiju Fortuna, Eskulapov, Herkulov, itd.). 

4 Glavni grad Faliska, iraiskog plemena u južnoj Etruriji. Danas ruševine kod Civita 
Castellana. 

5 Mavors telum suum concutit CTit Livije. 22, 1). Telum je u latinskome napadačko oružje 
(koplje, mač, strelice) za razliku od obrambenog arma (štit, kaciga, oklop). 

!5 Presudnu bitku. 

!" Vidi Kamilov životopis. 

8 God. 217. 

1 slučajevima izvanredne opasnosti (prirodne, vanjske ili unutarnje), diktatora su uz 
odobrenje senata određivali konzuli. Diktator je imao neograničenu vlast (prvenstveno 
izvršnu) na vrijeme od najviše šest mjeseci i dok je trajala diktatura, svi su ostali 
magistrati (tzv. redovni, za razliku od diktature koja je izvanredna) bili pod suspenzijom. 
Diktator je sebi birao pomoćnika i zamjenika: taj je imao naslov zapovjednika konjaništva 
(magister equitum) jer se za diktatora smatralo da je zapovjednik pješađije (magister populi), 
najvažnijeg roda vojske u Rimu. 

Kako nije bilo konzula da imenuje Fabija điktatorom — jer je Flaminije poginuo, a drugi 
je konzul bio sam Fabije — iznimno je ovaj put diktatora odredio sam narod, pa je zato 
Fabije imao naslov pro-diktatora (»v. d. diktatora«), kako izvješćuje Tit Livije (22, 8). 
Marko Minucije Ruf, konzul 221. god., pobjednik na Histrima, na temelju uspjeha 

protiv Hanibala imenovan je — što je bio jedinstven slučaj — u Fabijevoj odsutnosti 
njegovim sudiktatorom, ali je to kasnije neopreznošću pokvario i sam se podvrgao 
Fabijevu vrhovništvu. Poginuo je kod Kane. 

2 Falanga je tipično makedonski bojni poredak iako se taj naziv općenito upotrebljavao i 
za razne tipove grčkog hoplitskog načina borbe. Plutarh bez pravog opravdanja prenosi 
taj termin na rimski bojni red koji je bio sasvim drugačijeg ustrojstva. 

ž! Vidi bilj. 19. 

2 Liktori su bili posebna kategorija službenika pojedinih magistrata. Imali su ih samo viši 
magistrati: pretor 6, konzul 12, diktator 24. Pratili su svog magistrata u javnosti noseći 
fasce (svežnjiće pruća s umetnutom sjekiricom) i išli pred njime. Između ostalog vršili su 
hapšenja, izvršavali na licu mjesta kazne koje bi izrekao magistrat. Liktori su mogli biti 
samo slobodni građani i oslobođeni robovi, ali robovi ne; bili su plaćeni državni 
službenici, isprva na godinu dana, kasnije doživotno. Liktore su imali i neki svećenici. 
U carsko doba broj liktora bio je povećan. i 

3 Nije jasno tko bi to mogao biti. Za izvanrednih magistrata (osim diktatora to je i 
interreks) privremeno je prestajala funkcija redovnih: Premda Fabijev postupak ne budi 
simpatije, en je samo postupio na normalan, zakonski propisan način. 

% Sibile su bile bogom opsjednute, lutajuće proročice. Jedna od njih, Sibila iz Kuma, 
prema tradiciji prodala je kralju Tarkviniju Prisku knjige s drevnim proroštvima, koje 
su bile pohranjene na Kapitoliju, gdje su god. 83. skupa s hramom izgorjele. Poslije duga 
traženja nađen je u Eritrama prijepis, koji je god. 12. car August dao pohraniti u 
Apolonovu hramu na Palaciju. Definitivno ih je dao spaliti Stilihon god. 408. Iako su u 
njima često tražili savjeta, one su stvarno sadržavale samo kultne odredbe. Od njih treba 
razlikovati druge zbirke slična imena, npr. sibilinske izreke grčkoga porijekla, koje 
spominje, među ostalima, i Ciceron, pa sibilinske knjige u 14 svezaka (nešto je sačuvano) 
sa sadržajem grčko-hebrejsko-kršćanskim i mnoštvom proroštava ex eventu (& onome što 
se već dogodilo). 

5 Ver sacrum »sveto proljeće« (Fit Livije 22, 10). 

* Rimski srebrni sestercij vrijedio je u Fabijevo doba 2 1/2 asa a denar 4 sestercija. Denar 
je vrijedio nešto malo više od grčke drahme. 

2 »Jedan« se nije uzimao kao neparan broj (valjda zato što je manji od 2). 

| je jednina (singular), 2 je dvojina (dual — barem u grčkome; u latinskom postoje samo 
rijetki tragovi), a 3 i dalje množina (plural). 

? Pedagog je bio rob koji je bogatašku djecu pratio na putu u školu i natrag (pa nije imao 
nikakve veze s pedagogijom); vojnici su htjeli reći da se Fabije ni za dlaku ne odvaja od 
Hanibala. 

% U Laciju, u srednjoj Italiji; danas ruševine San Germano. 

3! Stranog. Ovdje ta riječ nema nikakva pogrdnog prizvuka. 

* Izvorno, vjerojatno etruščansko ime bilo joj je Sotrona. 

# Stanovnici Hispanije. 

% Prema grčkom povjesničaru Polibiju — tisuću. 

# Vidi Periklov životopis, glava 33. 

* Za otkup zarobljenika. 

? »Nego neuspjeha« dopunjuje se prema tekstu Tita Livija (secunđum se magis quam adversa 
timere). U rukopisima Plutarhova djela tih riječi nema. 

# Položaj pučkih tribuna bio je, kako se vidi, sasvim specifičan. Zbog osobne nepovredivo- 
sti za vrijeme trajanja službe (sakrosanktnost), oni su bili jedina magistratura koju je svaki 
rimski car obnašao kroz sve vrijeme svoje vladavine. 

Praktična moć pučkih tribuna bila je veoma velika, kako se vidjelo u mnogim prilikama 
(npr. za reformi: braće Grakha, za građanskih ratova u 1 st. pr. n. e. i sl.). Makar nisu 
bili članovi senata niti se ubrajali među više magistrate, oni pravno nisu bili podređeni 

: ni konzulima ni senatu, već jedino narodnoj skupštini, a njome su više vladali nego što 
su je slušali, što je bilo i prirodno. Pučki tribunat, strogo uzeto, i nije bio magistratura 
u smislu rimske ustavnosti jer su prerogativi tribuna bili gotovo isključivo, osobito u 
početku, negativne naravi (sprečavanje, zabranjivanje, pravo veta, itd.). 

* God. 340. za rata s Latinima konzuli su zabranili dvoboje. Unatoč tome, sin jednoga od 
konzula, Tita Manlija Imperija Torkvata, pobio se uoči bitke s latinskim vođom 

Geminijem Metijem, jer je bio izazvan, i pobijedio ga. Otac ga nato zbog neposlušnosti 
dade smaknuti. 

% Vidi 16. glavu. 

4! To je bilo izvanredno popunjavanje senata, jer se redovno popunjavanje vršilo ulaskom 
viših magistrata (konzula, pretora) po isteku mandata. 

# Plutarhovo je izjednačavanje oba slučaja, Minucijeva i Buteonova, problematično, jer 
Minucije je ostao magister eguitum i dijelio je vojno zapovjedništvo, ali nije imao 
neograničena ovlaštenja diktatora. 

# Poznati kinički filozof iz Sinope, u 4. st. 

“ Stoičkih. : 

“5 Oko 2,5 km od Fabija, prema Polibiju (III 103). 

“ Prema Titu Liviju (22, 28) — pet tisuća konjanika i pješaka; prema Polibiju (III 104) — 
pet tisuća lakih oružanika i druge pješadije, te petsto konjanika. 

# Numidska je konjica bila na glasu. 

% I jedno i drugo homerski su načini izražavanja boli. 

# Taj se plural svakako odnosi na Fabija. 

* Bojni znak rimske legije (kao danas zastava) bio je orao. Oko god. 100. uveo je Marije 
kao zajednički znak legije srebrna orla (kasnije je bilo i zlatnih) koji raširenih krila sjedi 
na vrhu motke okovane odozdo željezom. 

5! Tzv. pretoriju, u središtu tabora. 

5 Spuštanjem bojnih znakova odavala se počast isto kao danas zastavama. 

# Patron je izvorno pravni zastupnik i zaštitnik svojih »klijenata« pred magistratima i 
sudom. Klijenti su slobodni ljudi (često oslobođeni robovi) koji su bili u nekoj 
poluovisnosti prema patronima. Za carstva raj je odnos velikim dijelom izgubio svoj 
smisao. 

5* Kod antičkih autora uobičajeno je da se govori da je otac rodio sina u smislu da je sin od 
njega začet. Isto se nalazi u biblijskim rodoslovljima Starog i Novog zavjeta, 

* Minucijev je govor malo retoričko remek-djelo. 

*e God. 216. Prema Titu Liviju i Valeriju Maksimu, sin mesara, a i sam isprva mesar. Kad 
se obogatio, sve se više uzdizao ulagivanjem svjetini, pa je 218. god. postao pretor, a 216. 
konzul. 

5 Prvi put konzul 219. god. Otac pobjednika nad Perzejem (vidi njegov životopis). 

#* Hanibal zna gdje je njegova vlastita slabost. 

% Rimskih saveznika. 

€ TJ Apuliji (južna Italija), na desnoj obali Aufidija (danas Ofanto), blizu mora. Bitka se 
odigrala 2. kolovoza 216. 

€ To je više zapovjednikov paludamentum, plašt, nego obična haljina (tunika). 

% I ovdje, kao i inače, falanga znači naprosto bojni red. 

€ Stari grad na tromeđi Samnija, Apulije i Lukanije (danas Venosa). Također rodno mjesto 
pjesnika Horacija. 

% Svaki je konzul imao svoj tabor. Kod tih 10.000 zarobljenih u taborima očito se radilo o 
slugama i robovima. 

#5 Drugi navode nešto drugačije brojke: Tit Livije (22, 49) 40.000 rimskih pješaka i 2700 
konjanika, grčki povjesničar Polibije (UI 117) 70.000 mrtvih i 10.000 zarobljenih, dok je 
Hanibal izgubio svega 5700 vojnika. 

% Prema mišljenju ljudi antike, ti su demoni posrednici između ljudi i božanstva, a mogu 
biti dobronamjerni ili zlonamjerni. Oni su imali važnu ulegu u Plutarhovoj teologiji po 
kojoj svaki čovjek ima svog demona (dobrog ili zlog) koji ga prati kroz čitav život. 

# Opće je mišljenje i starih i novih povjesničara da je Rim bio posve bez obrane protiv 
eventualnog napadaja Kartažana. 

% Po Liviju zvao se Maharbal. Barka (fenički Barag, »munja«) bio je nadimak Hanibalova 
oca Hamilkara (fenički Abd-Melkart, »Sluga /boga/ Melkarta«). 

# Iz jedne izgubljene tragedije. 

? Smisao: u nevolji viđimo tko nam je neprijatelj. Stih je jampski šesterac (trimetar). 

" Vidi životopis Kamilov, glava 15. i dalje. 

7 Roditelji poginulih. 

7 Cerera je boginja poljskih plodova, koja je s vremenom sve više poprimala obilježja grčke 
Demetre. S obizorm na datum bitke (2. VIII), Plutarh očito ne govori o Cererinoj 

najstarijoj svetkovini Cerialia (19.IV), nego o nekoj drugoj, kasnije uvedenoj, koja se 
održavala u kasno ljeto. Slavilo se sjedinjenje Cerere (Demetre) s njezinom kćerkom 
Prozerpinom (Perzefonom). 

#4 Tako su bili živi zakopani jedan Grk i jedna Grkinja, jedan Gal i jedna Galkinja. 

7 Nosio je pridjevak svoga djeda koji je oslikao zidove hrama Spasa, posvećena god. 302. 
Ovaj Fabije bio je jedan od prvih rimskih povjesničara, a napisao je na grčkome povijest 
Rima od mitskoga Eneje do svojih dana. 

% Vidi životopis Nume, glava 10. Vesta je smatrana kćerkom Saturna i Ope (Ogs »obilje«); 
bila je boginja kućnog ognjišta, domaćeg života i kućnog blagoslova. U hramu blizu 
Foruma zajedno s državnim Penatima (kućnim bogovima) poštovana je pod simbolom 
vječne vatre koju su čuvale djevice Vestalke: isprva bilo ih je 4, kasnije 6. Birane su u 
dobi između 6 i 9 godina i morale su 30 godina ostati nevine u službi božice. Po Liviju 
(22, 57), ove dvije grešnice zvale su se Opimija i Floronija. Ljubavnika ove druge, Lucija 
Kantilija, vrhovni je svećenik (pontifex maximus) lao šibati sve dok pod udarcima nije 
izdahnuo. 

7 Vidi njegov životopis. Marko Klaudije Marcelo osvojio je god. 212. Sirakuzu. 

7% Marcelo, glava 1. 

? Značenje tog drugog homerskog atributa nije nedvojbeno utvrđeno: drugi ga tumače kao 
»vrlo cijenjeni«. 

% Poznati grčki stoički filozof, prirodoznanac i povjesničar iz 2/1. st. pr. n. e., rodom iz 
Apameje u Siriji. Nastavio je povijesno djelo Polibija (2. st. pr. n. €.). Kao filozof izvršio 
je velik utjecaj na rimsku filozofiju (Ciceron, Seneka). 

*! Naime, Hanibal. Kad je bilo borbe, umarao ga je Marcelo, kad borbe nije bilo, plašio ga 
je Fabije. Plutarh dosta uljepšava sliku u korist Rimljana. Do pravog preokreta u ratu 
došlo je tek 208/207. god., kad su Rimljani uspjeli potpuno odsjeći Hanibala od Afrike, 
Hispanije i Sicilije i stisnuti ga u Ktaliji, iako ni tako rat ne bi dobili da nisu Kartažani 
pozvali Hanibala u Afriku da brani grad od Scipiona. 

* U Lukaniji god. 208. Vidi Marcelo, 29. 

3 Slika je iz palestre (rvališta): kao rvač rvača. 

** Stara grčka naseobina u Tarentskom zaljevu, u Lukaniji (danas Torre di Mare); ondje je 
živio 1 umro Pitagora. Poslije kanske bitke grad je pristao uz Hanibala. 

# Marsi, narod u srednjoj Italiji, bili su kasnije začetnici tzv. savezničkog rata (90- 
88. god.); njihova je hrabrost bila Jegendarna, 

% T ukanija je pokrajina u južnoj Italiji. 

zA Najbogatija i najmoćnija grčka naseobina u Kalabriji, u južnoj Italiji (danas Taranto). 
Grad je 212. god. osvojio Hanibal, a 209. Fabije. 

* Og Hanibala. 

# Brurij je današnja Kalabrija na dnu Apeninskog poluotoka. 

% Da bi se njome mogao okoristiti. 

*I Tako u osnovi glasi Livijeva verzija (27, 15). 

% Grčka naseobina u Brutiju (Kalabriji) nasuprot Siciliji, osnovana oko god. 700. (danas 
Reggio di Calabria). 

* Grčko naselje na istočnoj obali Brutija. 

"To su bili ostaci poraženih kod Kana, po kazni premješteni na Siciliju. 

* Glava 21. Livijevo je mišljenje (22, 16), međutim, drukčije. Marcelo je opljačkao djela 
grčke umjeinosti u Sirakuzi (god. 212.). Fabije je pobio ljude, ali poštedio njihove 
bogove; Marcelo je poštedio ljude, ali je uzeo njihove bogove. Zapravo je teško reći koji 
je bio gori. 

% Žureći Tarentu u pomoć. 

#7 Kad je grad pao. 40 stadija je oko 7 kilometara. 

* Naime, neočekivano. 

* God. 216-215. prezimio je Hanibal u bogatom gradu Kapui. 

1% Bifo je to god. 213, odmah poslije četvrtog Fabijevog konzulata. Zvao se također Kvint 
Fabije Maksim, a kolega mu je bio Tiberije Sempronije Grakho. 

"LJ Rimu se ostajalo izvenis (mladić) i sa 40 godina. 

X Kyint Fabije Maksim Rul ili Rulijan. 

1% Lepat je bio pobočnik viših magistrata kad su djelovali izvan Italije. Još za Punskih 
= ratova nije ih bilo (zato je ovaj Plutarhov navod anakronizam ; radilo se valjda o nekoj 

časničkoj ili pobočničkoj službi Fabija Rula); kasnije su postali namjesnicima pokrajina 
i zapovijedali jednom do dvije legije. 

1% Kvint Fabije Maksim Gurgit. 

5 Otac obitelji (pater familias) imao je doživotnu apsolutnu vlast nad svim članovima 
obitelji: mogao ih je ubiti, prodati u roblje i sl. 

*6 Vidi glavu 1. 

7 Publije Kornelije Scipion, nakon pobjede nad Hanibalom kod Zame god. 202, nazvan 
Afrički, a za razliku od osvojitelja Kartage Scipiona Emilijana nazivan i Starijim. 

1% God. 205. 

2% Publije Licinije Kras Divit, konzul 205. sa Scipionom, god. 212. postao je vrhovni 
svećenik (pontifex maximus). 

19 Vrhovni je svećenik morao bdjeti nad žrtvnim obredima u gradu i zato nije smio 
napuštati Italiju. Taj je zakon prekršio senat u korist Scipiona Nazike, ubojice Tiberija 
Grakha god. 133, zatim u korist trijumvira Krasa, Kasnije se potpuno prestao 
primjenjivati. 

M God. 204. 

12 Sgfaks, kralj numidskog plemena Masesilijaca, zarobljen god. 203. 

213 Ti gu se tabori sastojali od koliba od trstike i slame. Pritom je izgorjelo 58.000 ljudi. 

'4 Titulu imperatora imao je izvorno svaki magistrat koji je zapovijedao vojskom i to je 
značenje ostalo i kasnije. Imperator je, međutim, u potonje vrijeme bio i vojskovođa 
koga su tom titulom pozdravili vojnici na bojištu poslije pobjede (aklamacija). Redovito 
je takvome odobravan trijumf. Kasnije je naslov imperatora ulazio obavezno u službenu 
titulaturu careva i postao sinonim za taj naslov. 

#5 God. 202. kod Zame, tj. kod mjesta Naraggara (vjerojatno današnji Ain-Sidi-Jusef ili 
K'siba_M'ran), na sjeveru današnjeg Alžira. Tom je bitkom završio II punski (ili 
Hanibalov) rat. 

'16 Nešto izmijenjen stih 163. Sofoklove Antigone. Prijevod je prema K. Racu. 

#7 Umro je god. 203, Prema Valeriju Maksimu, doživio je gotovo 100 godina, a službu 
augura (svećenika-gataoca) obavljao je 62 godine. 

!18 Poznati tebanski vojskovođa iz 5/4. st., jedan od najgenijalnijih vojnih stratega i taktičara 
u čitavoj antici. 


Usporedba Perikla i Fabija 
Maksima 


1. Takva je, dakle, priča o životu tih ljudi. Budući da su za sobom 
ostavili mnogo lijepih primjera državničke i vojničke vrline, započnimo 
razmatranje njihovih vojničkih uspjeha najprije zapažanjem da bi se za 
Perikla moglo zaključiti da je, imajući narod koji je bio u najvećem 
procvatu a čija je vlastita snaga bila u punom naponu i moć na najvišem 
vrhuncu, proveo život bez spoticanja i padova zbog općeg blagostanja i 
vojne sile Atene, dok uspjesi Fabija, koji je preuzeo svoj grad u trenucima 
najveće sramote i nesreće, nisu održali njegov prosperitet u sigurnosti, 
nego su ga iz katastrofalna položaja doveli u bolje stanje. Uz to, pobjede 
Kimonove i pobjedni znaci Mironidovi i Leokratovi, kao i brojni uspjesi 
Tolomidovi!, omogućili su Periklu da kao strateg“ u gradu više praznuje 
i svetkuje nego da ratom održi i sačuva; Fabije pak, čije su oči gledale 
mnoge poraze i bjegove, mnoge pogibije i smrti imperatora i vojskovođa, 
jezera, ravnice i šume pune poubijanih vojnika, rijeke koje su sve do mora 
tekle pune krvi i trupala u oluji, koja se u njegovo doba pokrenula i 
survala na državu, pružao joj je ruku pomoćnicu i oslonac, te nije 
dopuštao da zbog pogrešaka njegovih prethodnika zapadne u potpuno 
rasulo. Pa ipak, moglo bi se učiniti da nije tako teško ravnati gradom 
poniženim u nesrećama, koji je nuždom nametnuta razboritost. učinila 
poslušnim, kao što je teško zauzdati narod ponesen postignutom srećom 
i nadut od obijesti i preuzetnosti; a očigledno je upravo na taj način? 
Periklo zavladao Atenjanima. Ali i veličina i množina nevolja koje su 
zadesile Rimljane u Fabijeve dane pokazale su silnu i veliku duševnu 
snagu čovjeka koji se njima nije dao smesti niti je napustio vlastita načela. 


2. Nasuprot Periklovu osvojenju Sama može se staviti Fabijevo 
zauzeće Tarenta a, Zeusa mi, nasuprot Eubeji gradove Kampanije; jer 
samu su Kapuu svladali konzuli Fulvije i Apije.* U otvorenoj bitki Fabije 
očito nije postigao pobjede osim one za koju je proslavio svoj prvi trijumf* 
dok je Periklo podigao devet pobjednih znakova za pobjede što na kopnu, 
što na moru. Pa ipak, ne spominje se nijedno takvo Periklovo djelo kao 
što je ono Fabijevo kad je Minucija istrgao iz Hanibalovih šaka i spasio 
čitavu jednu rimsku vojsku; ta to je djelo plemenito i uz hrabrost 
istovremeno pokazuje i razboritost i dobrotu; kao što se opet s druge 
strane ne spominje neka Periklova greška poput one koju je počinio 
Fabije kad je bio nadmudren Hanibalovim lukavstvom s govedima, kad 
je uhvatio neprijatelja u uskim klancima u koje je zašao sam od sebe i igrom 

slučaja, ali ga je noću pustio da mu izmakne i da se sa svanućem probije, 
te ga je Hanibal preduhitrio i, dok je Fabije oklijevao, pobijedio onoga 
čiji je bio zatvorenik. A ako valjan vojskovođa treba ne samo da 
iskorištava prednosti sadašnjeg stanja, nego da ispravno prosuđuje i o 
budućnosti, Atenjani su se uvjerili da je rat završio onako kako je Periklo 
predvidio i predskazao; upuštajući se, naime, u prevelike pothvate, 
upropastili su svoju moć; ali Rimljani su, poslavši Scipiona na Kartagu 
suprotno Fabijevim nazorima, postigli potpunu pobjedu ne sretnim 
slučajem nego mudrošću i hrabrošću svoga vojskovođe, koji je neprijatelje 
potukao do nogu. Stoga upravo neuspjesi njegove domovine svjedoče o 
Periklovoj pronicljivosti, dok uspjesi Rimljana dokazuju da se Fabije 
potpuno prevario. A isto je takva velika pogreška vojskovođe upasti u 
nevolju zbog nedostatna predviđanja kao i propuštanje prilike za uspjeh 
zbog nedostatka samopouzdanja. Jer jedna ista nesposobnost, kako se 
čini, rađa naglost i oduzima smionost. Toliko o njihovim vojničkim 
sposobnostima. 


3. Što se tiče državničke djelatnosti, peloponeski je rat razlog za 
težak prijekor Periklu. Govori se, naime, da je on doveo do njega 
zainativši se da se Lakedemonjanima ne učini nikakav ustupak. Mislim 
ipak da ni Fabije Maksim ne bi popustio Kartažanima, nego bi se srčano 
izložio opasnosti radi održanja rimske prevlasti. Međutim, Fabijeva 
obzirnost i blagost prema Minuciju osuđuje Periklove stranačke razmirice 
s Kimonom i Tukididom, valjanim ljudima i pravim aristokratima, koje 
je on osudio ostrakizmom i poslao u progonstvo. No utjecaj i moć 
Periklova bila je veća od Fabijeve, zbog čega on nije mogao dopustiti da 
neki drugi vojskovođa svojim loše odmjerenim postupkom uvali grad u 
nesreću osim što je Tolmid jedini izmakao njegovu vodstvu i, pošto je 
silom proturio plan o napadu na Beotiju, teško stradao;* ali svi su se ostali 
priklanjali i prilagođavali njegovu mišljenju zbog veličine njegova utjecaja. 
Fabije, naprotiv, premda siguran i nepogrešiv u svom djelovanju, očito je 
zaostajao za Periklom svojom nesposobnošću da suspregne druge. Sva- 
kako ne bi Rimljane zadesile tolike nesreće da je Fabije imao kod njih 
onolik utjecaj kolik je bio Periklov u Ateni. 

Veledušje u pogledu novca pokazao je jedan ne primivši ništa od 
onoga što su mu nudili a drugi time što je mnogo žrtvovao za potrebne 
otkupivši vlastitim novcem ratne zarobljenike. Samo što iznos njegove 
imovine nije bio velik, već oko šest talenata; a Periklo, premda bez 
sumnje ne bi bilo lako reći koliko se mogao obogatiti uslijed svog utjecaja 
primanjem novčanih usluga od saveznika i kraljeva, očuvao se nepodmit- 
ijivim i čistim od potkupljivanja. 

Najzad, s veličajnošću građevina, hramova i zgrada, kojima je 
Periklo ukrasio Atenu, ne zaslužuju usporedbu svi rimski častoljubivi 
pokušaji sve do careva uzeti zajedno; veličanstvenošću zamisli i veleb- 
nošću izvedbe one prve se toliko uzdižu iznad ovih potonjih da je svako 
uspoređivanje isključeno. 


Bilješke 


! O Kimonu vidi životopis. Mironid, Leokrat i Tolmid bili su slavni atenski vojskovođe 
iz Periklova vremena. 

2 U Ateni svake se godine biralo 10 stratega, zapovjednika vojske, koji su se svakodnevno 
naizmjenično smjenjivali u vrhovnom zapovjedništvu. Kasnije, već u Periklovo doba, 
jedan je imao vrhovništvo nad ostalom devetoricom. 

3 Naime, zauzdavanjem. 

“* Gradovi Kampanije na čelu s Kapuom prešli su na Hanibalovu stranu. Kapua je pala 
god. 213. 

5 Vidi glavu 2, 

# Vidi glavu 18. 

" Drugi je Fabije. 


GAJ MARCIJE 
(KORIOLAN) 


(Boruit 493-488. pr. n. e. 
umro poslije 488.) 


1. Patricijska kuća Marcija u Rimu dala je mnogo glasovitih ljudi od 
kojih je jedan bio i Anko Marcije, po majci unuk Nume i nasljednik na 
prijestolju Tula Hostilija.' Marciji su bili i Publije i Kvinto koji su do 
Rima doveli najbolju vodu i u najvećoj količini i Cenzorin* koga je rimski 
narod dvaput izabrao za cenzora, a onda, nagovoren od njega, izglasao 

.zakon kojim je propisao da se nitko ne može dvaput kandidirati za tu 
magistraturu.“ Gaj Marcije o, kome ovdje pišem, othranjen od majke 
udovice poslije gubitka oca, dokazao je da sirotovanje, premda dječaku 
donosi mnoge nevolje, nimalo mu ne stoji na putu da postane valjan 
čovjek i da se odlikuje između velikog broja drugih, a da bezvrijedni ljudi 
s nepravom svaljuju na nj krivnju i grde ga kao tobožnje žrtve zanemari- 
vanja u djetinjstvu. U drugu ruku, sam je Marcije pružio potvrdu za 
mišljenje onima koji smatraju da plemenita i vrla narav, ako joj uzmanjka 
odgoja, proizvodi skupa s valjanim plodovima i bezvrijedne, kao dobra 
zemlja koju nitko brižno ne obrađuje. Jer dok ga je snaga i žestina njegova 
pregnuća vodila do velikih odluka koje su donosile najviše rezultate, s 
druge je, pak, strane, upadajući u neumjerene strasti i nepopustljivu 
svadljivost činio sebe ne baš lakim za druge ljude i nimalo prilagodljivim 
u saobraćanju; dapače, dok su se svi divili njegovoj neosjetljivosti za 
užitke i napore kao i prema novcu, nazivajući to samozatajom, pravič- 
nošću i muževnošću, u općenju s njime u javnom životu opet ta ih je 
osobina ozlovoljavala kao neugodna, nemila i despotski osorna. Ta od 
svih darova što ih dobrohotnost Muza udjeljuje ljudima nijedan nije tolik 
kao oplemenjenost njihove naravi kulturom i obrazovanošću jer kroz 
kulturu narav prima umjerenost i odbacuje pretjeranost. Međutim, u to 
vrijeme od sviju su vrlina u Rimu na najvećoj cijeni bila djela ratnička i 
vojnička, a dokaz je tome što su vrlinu nazivali istom riječju kao i 
hrabrost; to posebno ime za jednu od kreposti — hrabrost — služi kao 
skupni naziv za vrline uopće. 


2. Više od ostalih strastveno zagrijan za ratničke bojeve, Marcije je 
još od malih nogu u rukama držao oružje i, smatrajući da nema nikakve 
koristi od pomoćnih borbenih sredstava za onoga koji svoja urođena 
i prirodna borbena sredstva nije razvio i pripremio za upotrebu, tako je 
izvježbao svoje tijelo u svakoj vrsti borbe da je bio i brz u trčanju i imao 
u rvanju težinu zahvata koju je protivniku bilo teško svladati. U svakom 
slučaju oni koji su mu stalno bez uspjeha pokušavali osporiti prvenstvo u 

vrsnoći i hrabrosti svaljivali su krivnju za svoje podlijeganje na njegovu 
tjelesnu snagu koja je bila neslomljiva i dorasla svakome naporu. 


3. Prvi je put pošao na vojnu još kao momčić kad su Tarkvinija,* koji 
je bio kraljem u Rimu, zatim prognan, pa poslije mnogo neuspješnih 
bitaka stavio posljednji put sve na kocku, većina Latina, a i mnogi drugi 
Italci, podupirući ga protiv Rima,“ nastojali vratiti natrag na prijestolje ne 
toliko iz želje da njemu ugode, koliko pokušavajući srušiti rastuću moć 
Rimljana od straha i zavisti. U nastaloj bitki,“ u kojoj je sreća mnogo puta 
prelazila s jedne strane na drugu, Marcije, dok se ustrajno borio pred 
očima diktatora, ugleda Rimljanina gdje je pao blizu njega pa ga ne 
zapusti, nego stade preda nj i, braneći ga, ubije neprijatelja koji je nasrtao 
na paloga. Stoga je poslije pobjede rimski zapovjednik prvo Marcija 
odlikovao vijencem od hrastova lišća.? 

To je, naime, odličje što ga zakon podjeljuje onome tko štitom 
zakloni rimskoga građanina iskazavši time osobitu čast hrastu bilo poradi 
Arkađana.!“ koje je bog u jednoj proročkoj izreci nazvao žirojedama,!! ili 
zbog brzine i lakoće kojom se na vojnim pohodima posvuda pronalaze 
hrastovi, ili pak zato što je zakon smatrao da je dolično da se vijenac od 
lišća hrasta, posvećena Jupiteru — zaštitniku gradova,!“ podjeljuje onome 
koji je spasio život rimskoga građanina.! Štaviše, hrast od svega divljega 
drveća donosi najveće obilje lijepa ploda, a od pitomoga on je najjedriji. 
Njegov se žir koristio za jelo i medovina za piće,'* a pružao je za prehranu 
meso većine životinja, travojeda i krilatih, jer nosi imelu od koje se pravi 
ljepilo za ptičje zamke. . 

Kažu da su se u onoj bitki ukazali i Dioskuri'? i da su odmah poslije 
bitke bili viđeni na konjima, koje je oblijevao znoj, kako na Forumu 
javljaju pobjedu na mjestu pokraj izvora!“ gdje se sada nalazi njihov hram. 
Stoga je dan na koji je izvojevana ta pobjeda, julske Ide," bio posvećen 
Dioskurima. 


4. Reklo bi se, kad u mladih ljudi slavoljublje nije sastavni dio 
naravi, odveć rano postignuta slava i čast gasi im žar, te brzo utrnjuje 
njihovu žeđ za njima i dolazi do zasićenosti; naprotiv, čvrstim i postojanim 
naravima postignute časti daju snage i izbacuju ih na vidjelo kao da ih 
moćan vjetar budi ka ljepoti što se vidljiva pomalja. Jer budući da ne 
osjećaju kao da primaju plaću za ono što su učinili nego da daju zalog za 
ono što će učiniti, stide se zaostati za svojim dobrim glasom umjesto da 
ga nadmaše uvijek novim podvizima. Nadahinut takvim čuvstvima i 
Marcije je sebi kao cilj postavio nadmetanje sa svojim vlastitim junačkim 
djelima te je, stalno željan svježih dostignuća, nadovezivao junaštvo na 
junaštvo i gomilao plijen na plijen tako da su se njegovi kasniji zapovjed- 
nici neprestano nadmetali sa svojim prethodnicima u tome tko će mu 
podijeliti više odlikovanja i priznanja. U svakom slučaju, iz velikog broja 
bojeva i ratova što su ih tada Rimljani vodili nije se ni iz jednoga vratio 
bez lovorika i nagrada za hrabrost. 

* Ali dok su ostali ljudi u slavi nalazili glavnu svrhu svoje hrabrosti, 
on je glavnu svrhu svoje slave nalazio u razveseljavanju svoje majke. Ta 

da ona čuje gdje ga hvale i da vidi kako ga ovjenčavaju, pa da ga zagrli 
sva u suzama radosnicama, to mu je, po njegovu mišljenju, bio vrhunac 
počasti i sreće. A to je bez sumnje bilo ono čuvstvo što kažu da ga je 
priznao i Epaminonda,!* smatrajući svojom najvećom srećom što su i 
njegov otac i mati doživjeli da budu svjedoci njegove vještine kao 
vojskovođe i njegove pobjede kod Leuktre. Ali on je imao sreću da 
podijeli svoju radost i uspjeh s oba svoja roditelja, dok Marcije, držeći da 
majci duguje sinovsku zahvalnost koju nije mogao iskazati svome ocu, 
nije uspijevao zasititi svoju želju da razveseljuje i počašćuje Volumniju,!? 
nego se i oženio prema njezinoj želji i molbi i nastavio živjeti u istoj kući 
skupa sa svojom majkom kad su mu se rodila djeca. 


5. Kad su ugled i utjecaj što su mu ih pribavile zasluge već u gradu 
bili veliki, senat, stajući na stranu imućnijih građana, dođe u razmiricu s 
narodom koji je smatrao da trpi mnogo nesnosnih zala od lihvara. Jer one, 
koji su posjedovali ograničena materijalna sredstva, ovi su lišavali svega 
zalaganjem i prodajom, dok su one bez ikakvih sredstava i same odvodili 
i bacali u zatvor premda su na tijelima nosili brojne ožiljke od zadobivenih 
rana i tragove pretrpljenih teškoća na vojnama za domovinu, od kojih su 
posljednje potjecale iz rata sa Sabinjanima“ u kojem su pristali sudjelovati 
tek pošto su im bogataši dali obećanja da će postupak prema njima biti 
umjeren i pošto je senat izglasao zaključak da konzul Marko Valerije“! 
bude jamac tom obećanju. Ali nakon što su se pučani iskazali svojim 
žarom u toj borbi i pobijedili neprijatelje, a vjerovnici nisu pokazivali 
nikakva obzira, dok se senat čak nije ni pretvarao da se ne sjeća dogovora 
nego je opet mirno gledao kako dužnike silom odvlače u zatvor,“ zaredali 
su gradom ozbiljni nemiri i buntovni skupovi, te neprijatelji, kojima nije 
promakla uznemirenost naroda, provališe pa stadoše pustošiti zemlju. A 
kad su konzuli pozivali na oružje za rat doraslo pučanstvo, nitko se nije 
odazivao, pa u ioj situaciji opet dođe do rascjepa među mišljenjima ljudi 
na vlasti. Jedni su mislili da treba davati ustupke siromašnima i olabaviti 
pretjeranu strogost zakona, dok su se drugi tome protivili, a jedan od njih 
bio je i Marcije koji je držao da novčane teškoće nisu najvažnije prijeporno 
pitanje, te je zato pozivao magistrate da budu dovoljno razboriti da 
suzbijaju i guše taj početni pokušaj razularene drskosti svjetine koja se 
suprotstavlja zakonima. 


6. Kako se senat višekratno sastajao u razmaku od nekoliko dana radi 
rasprave o tom pitanju i nije dospijevao ni do kakva konačna zaključka, 
siromasi, iznenada se okupivši i potakavši jedni druge, napustiše grad i, 
zaposjevši brijeg koji se sada zove Svetom gorom, smjestiše se uz rijeku 
Anion** ne poduzimajući nikakve nasilne niti buntovničke čine nego samo 
vičući da su ih bogataši već odavno istjerali iz grada, a da im zrak, vodu 
i mjesto za ukop Italija pruža posvuda; da više od toga nisu imali ni dok 
su stanovali u Rimu, osim povlastice da budu ranjavani i da ginu vojujući 
u obranu bogatih. 

To uplaši senat i on posla na pregovore s pučanima one od svojih 
starijih članova koji su bili najpomirljiviji i najvećma narodu u volji. 

Glavni je govornik poslanstva bio Menenije Agripa;* upućujući puku 
mnoge molbe i govoreći s mnogo otvorenosti u ime senata, zaokruži na 
kraju svoj govor mnogospominjanom basnom. Reče, naime, da su se svi 
čovječji udovi pobunili protiv želuca i optuživali ga da on jedini bespo- 
sleno sjedi na svome mjestu u tijelu i i ništa ne pridonosi za opću dobrobit, 
dok svi ostali, zadovoljavajući njegove: :prohtjeve, trpe velike napore i 
obavljaju teške službe; ali želudac se smijao njihovoj nedotupavosti što ne 
znaju da on u sebe prima svu hranu samo zato da je opet razašilje iz sebe 
i dijeli među druge. »Takav je, dakle, sugrađani«, reče »i odnos senata 
prema vama; jer zaključci i autoritativni čini koji potpadaju pod nadiež- 
nost senata u pogledu raspravljanja i odlučivanja donose svima nama 
zajedno i pojedinačno ono što je korisno i probitačno.«? 


7. Nato se izmiriše pošto su pučani od senta zatražili i dobili pravo 
da biraju petoricu ljudi kao zaštitnike“ onih kojima je potrebna pomoć, 
a ti se sada nazivaju pučkim tribunima.*' I prvi koje izabraše bili su vođe 
njihova odcjepljenja Junije Brut i Sicinije Velut.* Nakon što se grad 
ujedinio, odmah je narod uzeo oružje i s oduševljenjem se stavio na 
raspolaganje magistratima da ih vode u rat. 

Marcije pak, premda mu ni samome nije bilo pravo što je narod osilio 
zbog ustupaka aristokracije i premda je vidio da mnogi drugi patriciji 
jednako osjećaju, ipak ih je poticao da ne zaostaju za pučanima boreći se 
za dobrobit domovine, nego da većma vrsnoćom nego političkom moći 
pokazuju da su im nadmoćni. 


8. Kod naroda Volščana? s kojima su Rimljani bili u ratu grad 
Korioli bio je po ugledu na prvome mjestu. Kad je, dakle, konzul 
Kominije* opsjeo to mjesto, ostali Volščani, pobojavši se za nj, dolazili 
su mu sa svih strana u pomoć protiv Rimljana, namjeravajući zametnuti 
bitku pod njegovim zidinama i napasti Rimljane s dviju strana. 3 Kad je 
Kominije, razdijelivši svoje sile, sam pošao u susret onim Volščanima koji 
su se primicali izvana, a opsadu ostavio pod nadzorom Tita Larcija,?“ 
jednoga od najvrsnijih boraca među Rimljanima, Korioljani, prezrevši 
snagu ostavljeni rimskih jedinica, provališe iz grada i isprva izvojevaše 
pobjedu, te su progonili Rimljane sve do njihova tabora. U tom trenu 
Marcije, izjurivši s malobrojnim pratiocima i pobivši one od neprijatelja 
koji su mu se najviše približili, a zaustavivši navalu ostalih, pozove u sav 
glas Rimljane natrag. Ta imao je, kako je Katon? držao da pravi vojnik 
i treba da ima, ne samo ruku snažna udarca nego i sifinu glasa i vanjštinu 
koja je pri susretu ulijevala strah u kosti neprijatelju i činila njega 
neodoljivim. Kako se mnogo Rimljana okupilo oko njega i pridružilo mu 
se, neprijatelji u strahu uzmaknuše. Aži on se time ne zadovolji nego pođe 
za njima; slijedio ih je u stopu dok su bježali sve do vrata njihova grada. 
Ondje, premda je vidio da se Rimljani okreću natrag budući da je 
mnoštvo projektila sa zidina dolijetalo na njih, a nitko se nije usuđivao ni 
pomisliti da zajedno s bjeguncima upadne u grad prepun ljudi-ratnika 
pod oružjem, zastane i stane ih sokoliti i hrabriti dovikujući im da je sreća 
otvorila vrata grada više za gonitelje nego za bjegunce. Premda ih je samo 

malen broj bio voljan ići za njim, protisnuvši se kroz neprijatelje, zaskoči 
gradska vrata i provali u grad skupa s Korioljanima a da mu se isprva 
nitko nije usudio suprotstaviti niti oprijeti. Ali zatim, kad Korioljani 
vidješe da je u gradu samo malen broj neprijatelja, stade odasvud 
pritjecati pomoć. Borba je oživljavala. Pripovijeda se da je Marcije, 
izmiješan podjednako među prijatelje i neprijatelje, bijući se u gradu u 
boju nevjerojatnu djelima svoje ruke, brzinom nogu i smionošću srca 
nadvladao sve na koje je nasrnuo svom žestinom, te jedne potisnuo u 
najudaljenije dijelove grada, dok su drugi odustali od borbe i bacili 
oružje, pa je tako Larciju pružio mogućnost da u potpunoj sigurnosti 
dovede Rimljane koji su bili vani. 


9. Pošto je grad tako bio osvojen i kako se većina vojnika bacila na 
pljačkanje i odvlačenje plijena, Marcije je bio ogorčen te je vikao na njih, 
smatrajući nepodnošljivim da obilaze građom misleći samo na korist ili da 
pod izgovorom stjecanja koristi izmiču opasnosti u času kad su se konzul 
i njihovi sugrađani srazili s neprijateljima i vode s njima odlučan boj. A 
jer su samo malobrojni obraćali pažnju na njegove riječi, uze sa sobom 
one koji su ga htjeli slijediti i krene putem za koji je doznao da je ranije 
prošla konzulova vojska, česio požurujući svoje drugove i hrabreći ih da 
ne sustaju, a često se i moleći bogovima da ne zakasni na bitku nego da 
dođe u pravi trenutak da se bori zajedno sa svojim sugrađanima i podijeli 
s njima opasnosti. 

Bio je tada kod Rimljana običaj da, postavljajući se u borbeni 
raspored, uzimajući štitove“ i opasujući haljine, ujedno sačine i usmenu 
oporuku imenujući svoje nasljednike pred trojicom ili četvoricom svje- 
doka koji su ih slušali." Marcije zatekne vojnike kako upravo to rade, jer 
je neprijatelj već bio na pomolu. Isprva neke smuti to što ga ugledaše s 
malobrojnom pratnjom prekrivena krvlju i znojem, ali kad on, pritrčavši 
konzulu, ushićen od radosti stisne mu desnicu i javi zauzeće Koriola, a 
Kominije ga zagrli i poljubi, obuze ih samopouzdanje, jedne kad su 
doznali za postignuti uspjeh, druge jer su ga naslutili, i dovikivali su 
glasno konzulu neka ih vodi u bitku. Marcije pak upita Kominija kako 
su neprijatelji raspoređeni i gdje su svrstani njihovi najbolji borci. Kad je 
ovaj odgovorio da misli da su u središtu jedinice Anćana* koji su bili 
najratoborniji i u samosvijesti nisu uzmicali ni pred kime, Marcije reče: 
»Tražim, dakle, od tebe i ištem; postavi nas protiv tih ljudi«. Zadivljen 
njegovim žarom, konzul udovolji njegovoj želji. 

Čim su počela letjeti koplja i kako je Marcije istrčao ispred bojnog 
reda, oni Volščani koji stajahu izravno nasuprot njemu ne odolješe, nego 
onaj dio falange na koji je udario odmah bi razbijen, ali kako su oni što 
stajahu ovima s jedne i druge strane stali zakretati i svojim oružjem 
okruživati Marcija, konzul, pobojavši se za njegovu sigurnost, posla 
onamo svoje najbolje ljude. Pošto se oko Marcija rasplamsala žestoka 
bitka i za kratko je vrijeme palo mnogo boraca, Rimljani, vršeći snažan 
pritisak na neprijatelje, najzad ih silom potisnuše i, krećući u potjeru za 
njima, zahtijevahu od Marcija koji je otromio od umora i rana da se 
povuče u tabor, Ali se on, rekavši da umor nije za pobjednike, natisne za 

neprijateljima u bijegu. Potučen bi i ostatak vojske Volščana, pri čemu 
mnogi izgiboše, a mnogi budu zarobljeni? 


10. Sutradan, kad je prispio Larcije i ostali bili okupljeni oko 
konzula, Kominije se uspne na zborište i iskaza bogovima doličnu hvalu 
za tako velike uspjehe, a onda se okrene:k Marciju. I najprije mu izrekne 
izvanrednu pohvalu dijelom za ono čemu je sam bio očevicem, a dijelom 
za ono o čemu je svjedočio Larcije. Zatim iz obilja blaga i zarobljenih 
konja i ljudi naredi mu da sebi odabere: desetinu prije bilo kakve diobe 
ostalima. A pored svega toga obdari ga bogato opremljenim konjem kao 
nagradom za njegovo junaštvo. Kad Rimljani izraziše glasno odobravanje 
konzulovu postupku, Marcije, istupivši, reče da prima konja i da se 
raduje pohvalama svoga zapovjednika, ali da otklanja sve ostalo smatrajući 
to plaćom a ne počašću, te da će se zadovoljiti svojim dijelom plijena kao 
svaki drugi pojedinac. »Ali ištem od tebe jednu posebnu milost«, reče »i 
molim te da mi je ne uskratiš. Imao sam među Volščanima dragoga 
gostinskog prijatelja, čovjeka čestita i valjana; on je sada zarobljenik i od 
bogata i sretna građanina spao je na roba. Kako ga je, dakle, zadesilo 
mnoštvo nevolja, dovoljno mi je da ga oslobodim bar jedne — prodaje u 
ropstvo.«? 

Te Marcijeve riječi dočeka još glasnije povlađivanje i njegova 
ravnodušnost prema novcu pobudi još šire divljenje od junaštva što ga je 
pokazao u ratu. Jer upravo oni isti koji su krišom gajili određenu zavist i 
ljubomoru zbog izuzetnih počasti koje su mu ukazivane, baš ti tada 
zaključiše da je dostojan da primi velike nagrade zato što ih nije htio 
primiti i na veća je priznanja u njih naišla njegova vrlina koja ga je navela 
da prezre tolike darove od one koja ga je učinila njih vrijednim. 

Ta plemenitija je doista crta ispravno se služiti novcem nego 
oružjem, ali ne osjećati potrebu za njim dičnije je od ma koje njegove 
upotrebe. 


11. Kad je mnoštvo prestalo vikati i bučiti, Kominije, prihvativši, 
reče: »Doista ne možete, suborci moji, silom uguravati one svoje poklone 
u ruke čovjeku koji ih ne prima i neće primiti; ali dajmo mu onaj koji ne 
može odbiti kad mu se nudi i izglasajmo mu ime Koriolan ako mu već i 
samo njegovo djelo još prije nas nije dalo to ime.« Odatle steče Marcije 
svoje treće ime: Koriolan.?*“ 

Po tome je i posvema jasno da je od njegovih imena Gaj bilo vlastito 
ime, da je drugo ime, Marcije, bilo zajedničko ime obitelji ili roda, a 
trećim su se Rimljani poslužili kasnije kao pridjevkom zbog nekog djela, > 
događaja, tjelesnog obilježja ili vrline onako kako su Heleni nadijevali 
nadimak prema djelu kao što je Soter i Kalinik,* po tjelesnom obilježju 
kao što je Fiskon** i Gripo," po vrlini kao što je Euerget“ i Filadelf,# a 
po sretnu događaju kao što je Eudemon,“ nadimak drugoga od dvojice 
Bata. Nekima od kraljeva i i poruga je nadjenula nadimke kao Antigonu 
Doson? i Ptolemeju Latir.* Ta je vrst nadimaka osobito u upotrebi kod 
Rimljana koji jednoga od Metela nazvaše Dijadematom,* jer je zbog rane 
dugo vremena išao naokolo povezana čela, a drugoga Celerom,;* jer je 

požurio da par dana poslije očeve smrti priredi posmrtne gladijatorske 
igre začuđujućom naglošću i brzinom.“ Neke do današnjega dana zovu 
po slučajnostima pri rođenju: Prokulom* dijete rođeno za očeva odsustva 
i Postumom“' rođeno poslije očeve smrti; ako se pak desi da jedan od 
blizanaca preživi, dok je drugi umro, onoga zovu Vopiskom.* Po 
tjelesnim obilježjima ne nadijevaju samo nadimke kao Sula,** Niger* i 
Ruf,“ nego i Ceko* i Klaudije" i u tome dobro čine što navikavaju ljude 
da ni sljepoću ni kakav drugi tjelesni nedostatak ne smatraju sramotom 
niti pogrdom, nego da se odazivaju na takva imena kao na svoja vlastita. 
Ali tom je predmetu raspravljanja mjesto u spisu druge vrste. 


12. Tek što je rat završio, pučki su vođe ponovno stali podgrijavati 
unutrašnji razdor a da nisu imali nikakav nov razlog za pritužbu, nego su 
uzimali kao izliku za optužbe protiv patricija nevolje koje su se javile kao 
posljedica njihovih ranijih razmirica i nereda. Jer najveći je dio zemlje 
ostao neobrađen i nezasijan, a zbog rata izostala je mogućnost opskrbe 
uvezenim namirnicama. Kad je, dakle, nastala žestoka oskudica, pučki 
vođe, videći da niti živeža ima, niti, da ga i ima, narod nema sredstva da 
ga kupi, napadahu bogataše klevetničkim osvadama da iz osvetoljubivosti 
prema puku izazivaju glad. 

Štaviše, iz Velitre* dođe poslanstvo nudeći predaju grada Rimljanima 
i moleći ih da pošalju naseljenike. Jer kužna je bolest, pojavivši se u njih, 
prouzročila tolik pomor i pogibiju ljuđi da je jedva desetina svega 
stanovništva ostala. Stoga oni Rimljani koji su bili razboriti pomisliše da 
je ta nužda Velitrana došla u povoljan i prikladan čas jer je oskudica hrane 
činila potrebnim olakšanje grada od velikog broja žitelja, a istovremeno 
se nadahu da će se buna osuti ako se onaj dio pučanstva koji je 
najgoropadniji i najviše se odazvao na poticanje pučkih vođa očisti iz 
grada poput bolesne i poremećene izlučine. Birajući za naseljavanje takve, 
konzuli ih otpremiše, a ostalima objaviše vojni pohod na Volščane 
dovijajući se tako da ne bude vremena za unutrašnje nerede i držeći da 
će, kad se opet jednom nađu skupa pod oružjem u taboru i u zajedničkim 
bojevima bogati i siromašni, pučani i patriciji, biti jedni prema drugima 
blažeg i prijateljskijeg raspoloženja. 


13. Ali tada im se stadoše opirati pučki vođe Sicinije i Brut vičući da 
konzuli, prikrivši. najveću okrutnost najbezazlenijim nazivom naseljava- 
nja, guraju stvarno na neki način siromašne ljude u bezdan smrti šaljući 
ih u grad prepun kužna zraka i nepokopanih leševa, udomljujući ih kod 
strašna i krvožedna demona;*! a zatim, kao da im nije dovoljno što jedne 
od sugrađana uništavaju glađu, a druge izlažu pošasti, još iz obijesti 
zapodijevaju i rat da grad ne bude pošteđen nikakve bijede zato što je 
odbio da ostane robom bogatima. Ušiju punih takvih govora, narod se 
nije odazivao pozivima konzula na novačenje, a na naseobinu je gledao s 
mržnjom. 

Kako je senat bio u neprilici, Marcije, sad već nadut od oholosti i 
narasle preuzetnosti, te pobuđujući divljenje najmoćnijih ljudi u gradu, 
otvoreno je stajao na čelu otporu demagozima. Naseobinu zbilja odaslaše 

prisilivši teškim kaznama iždrijebane da se isele; ali kako se narod 
posvema kratio da pođe na vojnu, Marcije sam, uzevši sa sobom svoje 
klijente i one Rimljane koje je uspio nagovoriti, provali na područje 
Anćana. I našavći mnogo žita, sam ne uze za sebe ništa od toga, nego se 
sa svojim ljudima, pretovarenima svakovrsnim plijenom, vrati u Rim tako 
da su se ostali građani kajali i, pozavidjevši svojim sumještanima koji se 
tako obogatiše, bili kivni na Marcija jer im je dodijavala njegova slava i 
moć koja je, po njihovu mišljenju, rasla na štetu naroda,# 


14. Nedugo zatim natjecao se Marcije za konzulat, a mnoštvo je 
omekšavalo prema njemu i određeni stid nekako je obuzimao narod da 
čovjeka koji je po rodu i vrsnoći bio prvi ponize i sruše poslije tako brojnih 
i tako velikih njegovih zasluga. Bio je običaj da se oni koji se natječu za 
magistraturu rukuju sa sugrađanima i pozivaju ih da glasaju za njih 
silazeći na Forum u gornjoj haljini bez košulje ispod nje bilo zato što su 
takvim izgledom nastojali svoje traženje glasova učiniti još usrdnijim, bilo 
što su oni koji su nosili ožiljke htjeli javno pokazati znakove svoje 
hrabrosti." Zacijelo, naime, nije strah od dijeljenja novca i izbornog 
podmićivanja bio razlog tome što su Rimljani željeli da kandidat pristupa 
građanima neopasan i bez košulje;* ta tek kasno, poslije duga vremena, 
bilo je uveđeno kupovanje i prodavanje glasova i novac se umiješao u 
izbore.“ Ali dotakavši se poslije toga i sudaca i tabora vojske, podmirlji- 
vost je najzad pretvorila grad u samovladu“ učinivši vojsku potpunim 
robom novca. Čini se, naime, da je veoma dobro bilo rečeno da je 
suverenitet naroda prvi srušio onaj koji ga je pogostio i podmitio. # No 
očito je da ta nevolja, koja se u Rim uvlačila kriomice i malo pomalo, nije 
bila odmah opažena. Jer ne znamo tko je bio prvi koji je podmitio rimski 
narod ili sud; u Ateni se, pak, pripovijeda da je prvi koji je sucima dao 
novaca bio Anit," sin Antemionov, kad mu se sudilo pod optužbom za 
izdaju kod Pila već pri kraju peloponeskoga rata,!! u vrijeme kad je još 
čisto zlatno pokoljenje zapremalo rimski Forum.? 


15. Kad je, međutim, Marcije pokazivao brojne brazgotine iz 
mnogih bojeva u kojima se isticao kroz sedamnaest godina bez prekida 
kao najbolji ratnik, svi su se postiđivali pred njegovom hrabrošću i davali 
riječ jedan drugome da će izabrati njega. Ali kad je došao dan u koji je 
trebalo glasati, pa Marcije gordo upadne na Forum praćen od senata, a 
svi se patriciji okupe oko njega otvoreno pokazavši da se ni za koga nikada 
nisu založili takvom revnošću, odstupi opet mnoštvo od svoje dobrona- 
mjernosti prema njemu prepuštajući se negodovanju i nenavisti. Ta je 
čuvstva još povećavao strah da taj aristokrat koji je uživao tolik prestiž 
kod patricija ne liši posvema narod njegovih sloboda ako postane 
nosiocem vrhovne vlasti. 

Došavši u takvo duševno raspoloženje, glasaše protiv Marcija. Kad 
su drugi bili proglašeni izabranima, ogorčenje obuze senat koji je smatrao 
da je veća uvreda nanesena njemu nego Marciju, a ni on sam nije to što 
se zbilo podnio suzdržano i pomirijivo jer, kako se dao voditi strastvenim 
i svadljivim dijelom svoje duše videći u tome veličinu i ponositost, nije u 

sebi imao dostojanstvene ozbiljnosti i blagosti, tog sretnog spoja što ga 
daju razboritost i odgoj, a glavne su državničke vrline, niti je znao da onaj 
koji se prihvaća javne djelatnosti mora iznad svega izbjegavati svojeglavost 
koja je, kako veli Platon," »driga samoći« i da se mora družiti s ljudima 
i zavoljeti trpeljivost prema pozljedama, osobinu što je neki većinom 
ismijavaju. No kako je uvijek išao ravno i nepopustljivo svojim putem 
držeći da je pobjeđivanje i dominiranje nad svime u svakom pogledu 
rezultat hrabrosti umjesto da u tome vidi mekušastu slabost koja poput 
bolesna čira probija bespomoćnim gnjevom iz najvećma izmučena i 
napaćena dijela duše, otiđe pun smućenosti i gorčine na narod. A mladi 
patriciji, oni koji su se najviše razmetali po gradu svojim plemenitim 
rodom i bili u najvećem naponu, uvijek su bili zadivljujuće privrženi tom 
čovjeku, pa su, i tada salijećući ga i ne čineći mu ništa dobro svojim 
prisustvom, raspirivali njegov bijes dijeleći s njime jed i bol. Ta bio im je 
vođa i blagonaklon učitelj ratne vještine na vojnama i u njihovim ih je 
pobjedama učinio ponosnima na žarko stremljenje prema vrlini bez 
uzajamne zavisti. 


16. U međuvremenu u Rim stiže žito, velikim dijelom kupljeno u 
Italiji, ali ne manji dio poslan na poklon iz Sirakuze od tiranina Gelona;? 
stoga se najveći dio pučanstva ispunio lijepim nadama očekujući da će se 
grad istovremeno osloboditi oskudice i razmirica. Čim se, stoga, sastao 
senat, narod je, okruživši ga izvana, čekao vani rezultat rasprave nadajući 
se umjerenim tržnim cijenama i besplatnoj podjeli onoga što je bilo 
poslano na dar. I doista je, naime, u vijećnici bilo ljudi koji su pokušavali 
nagovoriti senat u tom smislu. Ali Marcije, ustavši, žestoko se obori na 
one koji su išli na ruku narodu nazivajući ih demagozima i izdajicama 
aristokracije tvrdeći da pothranjuju na svoju vlastitu štetu pogubno sjeme 
drzovitosti i bezobraznosti posijano u svjetinu koje nije bilo dobro 
zanemariti u početku njegova rasta, niti ojačati puk tako moćnom 
magistraturom. A sada, reče, je već i opasan budući da je postigao sve što 
je htio i ne dopušta da ga se ni na što sili protiv njegove volje, ne sluša 
konzule, nego ima svoje vlastite vođe u bezvlađu i naziva ih svojim 
magistratima.* Reče da izglasati dijeljenje poklona, poput najgorih 
helenskih demokratskih gradova," ne znači ni manje ni više nego hraniti 
neposlušnost puka na zajedničku propast. »Ta bez sumnje neće oni reći 
da primaju velikodušno uzdarje za vojnu službu kojoj su se iznevjerili, za 
otcjepljenja kojima su ostavili na cjedilu svoju domovinu i za klevete 
protiv senata koje su prihvatili; nego ako se ponađaju da im to poklanjate 
i činite u tome ustupke, podilazeći im iz straha i ulagajući im se, neće biti 
kraja njihovoj nepokornosti, niti će prestati sa zadjevicama i pobunama. 
Stoga je takav naš postupak čisto ludilo; ali ako smo razboriti, ođuzet 
ćemo im tribunat koji je propast za konzulat i rasulo grada, koji više nije 
jedan kao prije, nego nam, pocijepan na dvoje, neće više nikada dopustiti 
da srastemo ponovno u jedno, da postanemo jednodušni i da prestanemo 
bolovati od naših međusobnih razmirica.« 


17. Mnogim riječima poput tih Marcije je preko svake mjere ispunjao 
svojim plahovitim zanosom mlade senatore i gotovo sve imućne, te su oni 

vikali da je on jedini čovjek u gradu koji je neslomiv i za laskanje 
neprijemljiv. Ali neki od starijih senatora suprotstavljahu mu se sluteći 
ishod. A ishod je bio sasvim loš. Jer nazočni pučki tribuni,7 kad opaziše 
da Marcijevo mišljenje prevladava, istrčaše među svjetinu uz glasnu viku 
pozivajući mnoštvo da se okupi i pomogne. A kad se sastala burna 
narodna skupština“ i i na njoj bile j javno priopćene riječi što ih je Marcije 
izrekao, malo je uzmanjkalo te bi: razjareni narod provalio u senat; ali 
pučki tribuni za sve optuživahu Marcija i i po glasniku ga pozvaše da se 
dođe opravdati pred narod.? A kad je on poslane službenike* uvredljivo 
otjerao, oni dođoše osobno zajedno s edilima da ga silom odvedu i 
pokušavahu staviti ruke na nj. No patriciji, združivši se, odbiše tribune 
od njega, a edile*! čak i izudaraše. 

Taj put, međutim, nadošla večer učini kraj neredu; u osvit dana 
konzuli, videći da razbješnjeli narod sa svih strana trkom dolazi na 
Forum, pobojaše se za državu i, sazvavši senat, zatražiše da ovaj razmotri 
kako da pomirljivim prijedlozima i prikladnim zaključcima ublaže i umire 
mnoštvo; jer nije čas za častoljubivo nadmetanje niti bi bilo razborito 
boriti se oko prestiža, nego je situacija opasna i zaoštrena i traži obzirne 
i blage mjere. Pošto većina popusti, konzuli, istupivši pred narod, 
uvjeravahu ga što su bolje mogli i ublažavahu, odgovarajući oprezno na 
njihove optužbe i umjefeno se služeći opomenama i ukorima, te tvrdeći 
da u pogledu cijene tržišne robe i osobito hrane neće biti nikakve razlike 
između naroda i njih. 


18. Kako je veći dio naroda pokazivao znakove popuštanja i kako je 
bilo očito po doličnu i trijeznu slušanju riječi konzula da se opet daju 
voditi i dopuštaju da se na njih utječe, ustadoše tribuni izjavljujući da će 
narod senatu, koji postupa razumno, učiniti toliko protuustupaka koliko 
je u skladu s njegovim dostojanstvom, ali su zahtijevali da se Marcije 
opravda: može li poreći da je podjarivao senat na kršenje ustavnog 
uređenja i ukidanje narodnih povlastica i da se, kad su ga pozivali preda 
se, nije odazivao, te da je, najzad, vrijeđajući i tukući edile na Forumu, 
učinio sve što je bilo u njegovoj moći da izazove građanski rat i naveo 
građane da se late oružja jedni protiv drugih? To su govorili hoteći ili da 
Marcija javno ponize, ako protiv svoje naravi suspregne svoj ponos i 
pokuša se udvoriti narodu ili, ako bude išao za svojim prirodnim 
nagnućem, da uradi nešto što će njegov gnjev na nj učiniti neumoljivim ; 
a očekivali su prije ovo potonje, ispravno prosuđujući ćud toga čovjeka. 

On, naime, stade pred njih kao da se kani opravdati i narod ušuti i 
umiri se da ga sasluša; ali kad pred ljudima, koji su očekivali manje ili 
više mojećiv govor, započe govoriti ne samo uvredljivom drskošću koja se 
najzad okrenula u otvoreno optuživanje nego je i tonom glasa i izrazom 
lica pokazivao neustrašivost koja nije nimalo daleko od prezira i omalova- 
žavanja, narod se ozlojedi; vidljivo je pokazivao svoje nezadovoljstvo i 
zlovolju zbog njegovih riječi, a najsmioniji od pučkih tribuna, Sicinije, 
kratko porazgovorivši sa svojim drugovima u službi pa zatim svečano 
proglasivši da su pučki tribuni Marcija osudili na smrt,“ naredi edilima 
da ga odvedu na citadelu pa ga smjesta bace dolje u provaliju. Ali kad su 

već edili stavljali ruke na nj, učini se čak i mnogima od pučana da je to 
što se zbiva užasno i okrutno, dok patriciji, posvema van sebe od 
uzrujanosti, uz glasne krikove pojuriše njemu u pomoć, jedni čak rukama 
potiskujući službenike koji su obavljali uhićenje Marcija i uzimajući ga u 
svoju sredinu, dok su drugi, pak molili mnoštvo pružajući ruke kad već 
riječ i glas nije bio ni od kakva učinka u toliku neredu i zbrci, sve dok 
prijatelji i rođaci tribuna, shvativši da bez velika pomora patricija nije 
moguće izvesti ni kazniti Marcija, ne nagovoriše ove da iz kazne uklone 
neuobičajenu oštrinu i da ga ne pogubljuju silom bez suda, nego da njegov 
slučaj predaju narodu na glasanje. Nato Sicinije, umirivši se, upita 
patricije s kojim ciljem otimaju Marcija narodu koji ga želi kazniti. Ali 
ovi uzvratiše protupitanjem ; »Što imate, međutim, na umu i za čim idete 
vi kad jednoga od najodlučnijih ljudi u Rimu ovako bez suda odvlačite da 
ga divljački i protuzakonito kaznite ?«* »Ta nemojte«, reče Sicinije »vi to 
uzimati kao izliku za razmirice i razdor s narodom; jer on vam odobrava 
to što zahtijevate — da čovjeku bude suđeno, A tebe, Marcije, javno 
pozivamo da se pojaviš na treći sajmeni dan i uvjeriš sugrađane u svoju 
nevinost ako je ona stvarna; jer znaj da će ti oni glasanjem suditi.« 


19. Zasada su se, dakle, patriciji zadovoljili tim rješenjem i otišli 
veseli što imaju Marcija. Ali u vremenu prije trećega sajmenog dana (a 
sajmove Rimljani priređuju svakih devet dana nazivajući ih stoga nundi- 
nae)“ vojna poduzeta protiv grada Ancija* uli im nadu u odgodu jer su 
držali da će ona dovoljno dugo potrajati da narod postane prilagodljiv 
pošto njegova srdžba izblijedi ili potpuno nestane uslijed zauzetosti 
ratom; ali onda kad se građani vratiše, pošto su brzo izgladili spor s 
Anćanima, patriciji se često okupljahu na sastanke jer su bili puni straha 
i razmišljali kako da Marcija ne izruče puku, a opet da ne pruže pučkim 
vođama izliku za uzbunjivanje naroda. Apije Klaudije,*“ međutimi, koga 
optuživahu da je najgori neprijatelj puka, prosvjedovao je govoreći da će 
senat uništiti njih same i potpuno izdati državno uređenje ako prihvati da 
narod postane vlastan glasati o krivnji patricija; ali najstariji i puku 
najnaklonjeniji senatori smatrahu, naprotiv, da vršenje vlasti neće puk 
učiniti tvrdim i surovim nego, dapače, blagim i čovječnim ; jer budući da 
on ne prezire senat nego se više osjeća od njega preziranim, suđenje 
jednom senatoru bi će za nj znak počasti i utjeha za njegove osjećaje tako 
da će se, uzevši glasačke pločice, okaniti svog bijesa. 


20. Viđeći, dakle, Marcije da je senat u neprilici između naklonosti 
prema njemu i strahu od naroda, upita pučke tribune za što ga optužuju 
i radi čega ga izvode pred narod da mu se sudi. A kad mu oni rekoše da 
je optužba protiv njega posizanje za vlašću i da će mu kao krivnju dokazati 
snovanje o tiraniji, tad ustavši sam od sebe reče da ide odmah pred narod 
da se obrani i da ne otklanja nijednu vrst suđenja niti kazne ako mu se 
dokaže krivnja; »ali pod uvjetom«, reče, »da me stvarno optužite upravo 
za to i da ne prevarite senat.« Kad tribuni pristadoše na to, suđenje započe 
uz tu ogradu. 

No kad se narod skupio, tribuni su silom zahtijevali da se ne glasa 

po centurijama nego po tribusima dajući tako nadmoć u glasovima 
bijednoj i i buntovnoj svjetini koja nije nimalo marila za moral nad bogatim 
i uglednim građanima i vojnim obveznicima. * Napustivši zatim optužbu 
zbog posizanja za vlašću koja je bila nedokaziva, ponovo stadoše podsjećati 
na riječi što ih je Marcije onomad izrekao u senatu nastojeći spriječiti 
sniženje cijena hrani, te potičući da se narođu oduzme pučki tribugat. A 
izniješe protiv njega i novu optužbu zbog podjele plijena koji, uzet iz 
zemlje Anćana,* nije prenio u državnu blagajnu nego ga je podijelio među 
one koji su s njime vojevali: pripovijeda se da je to i bila optužba koja je 
najviše smela Marcija. Jer je nije očekivao niti je imao smjesta spreman 
uvjerljiv odgovor koji će zadovoljiti mnoštvo, nego, kad je stao hvaliti one 
koji su pošli s njime na vojnu, galamom ga prekinuše oni koji to nisu 
učinili, a ti su bili brojniji. Kad, dakle, tribusi najzad odglasovaše, većina 
od tri glasa bila je za osudu. Kao kazna bilo je određeno doživotno 
progonstvo. Poslije proglašenja ishoda narod je odlazio s tolikim ponosom 
i radošću kolik nije pokazivao ni poslije koje pobjede u bitki s .neprijate- 
ljima, a senat obuze silna ojađenost i potištenost jer se kajao i jadio što 
nije radije sve poduzeo i podnio nego da otrpi da narod u tolikoj mjeri 
zloupotrijebi danu mu povlasticu. I nimalo nije tada trebalo haljine ili 
drugog obilježja za razaznavanje, nego je odmah bilo jasno da je onaj koji 
se raduje pučanin, a onaj koji je snužden patricij. 


21. Izuzetak je bio sam Marcije koji se, neprestrašen i nimalo 
skrušen, nego držanjem, hodom i izrazom lica sabran, među svima 
ostalima ojađenima jedini pokazivao bez sažaljenja prema sebi ne iz 
promišljenosti ili blagosti niti zato što je strpljivo podnosio ono što se 
dogodilo, nego iz velike uzrujanosti od bijesa i ogorčenja, a mnogi ne 
znaju da to jest bol. Jer kad se ona obrati u gnjev, kao ognjem progutanu 
odbacuje tromost; zbog toga se i čini djelovanje razjarenoga sličnim 
vrućici grozničava čovjeka jer njegova duša kao da se nalazi u prenapreg- 
nutosti, podrhtavanju i vrenju.*“ A da je njegovo stanje bilo takvo, 
pokazao je Marcije veoma brzo svojim djelima. 

Vrativši se, naime, kući i oprostivši se nježno s majkom i ženom koje 
su jaukale i glasno naricale, te potakavši ih da trpeljivo podnose to što ih 
je zadesilo, otiđe smjesta pa pođe prema gradskim vratima. Pošto ga svi 
patriciji zajedno dopratiše onamo, niti što uzevši niti išta zamolivši, udalji 
se imajući uza se samo tri ili četiri klijenta. Provevši par dana u samoći 
na jednom svome dobru rastrzan brojnim suprotnim naumima kakve mu 
je došaptavao njegov gnjev tako đa nisu smjerali ni na što dobro ni korisno 
nego samo kako da se osveti Rimljanima, odluči najzad s jednim od 
susjednih naroda povesti bezobziran rat protiv njih. Odluči stoga da 
najprije pokuša kod Volščana, za koje je znao da još imaju u obilju i ljudi 
i novaca i računajući da im moć nije toliko bila osakaćena porazima koji 
su ih nedavno zadesili koliko im se duboko usadila želja za borbom i 
srdžba. 


22. Bio je neki čovjek iz grada Ancija koji je zbog bogatstva, 
hrabrosti i odlična roda uživao kraljevski ugled među svim Volščanima a 

ime mu je bilo Tulo Amfidije."! Marcije je znao da taj njega mrzi kao 
nijednog Rimljanina; jer upustivši se često u bitkama u prijetnje i izazove 
i takva nadmetanja u hvalisanju kakva potiče slavoljublje i borbeni žar 
mladih ratnika, povećavala su ova i njihovu osobnu uzajamnu mržnju kao 
dodatak onoj između njihovih naroda. Pa ipak, videći nesumnjivu Tulovu 
duševnu veličinu, kao i to da on više od ostalih Volščana čezne da vrati 
Rimljanima milo za drago ako mu pruže priliku, Marcije bi svjedokom 
onome koji reče: »S ljutnjom je teško boriti se; jer tko to god želi, 
kupuje to uz cijenu života«. Odjenuvši, naime, odjeću i bojnu opremu u 
kojoj će se najmanje činiti da je onaj koji jest svakome koji ga bude vidio, 
poput Odiseja 


»U đe u dušmanski grad.«? 


23. Bila je večer i mnogi ga sretahu, ali ga nitko nije prepoznavao. 
Išao je, dakle, Tulovoj kući i, potajno se uvukavši u nju, iznenada sjede 
šuteći uz ognjište“ i, zakrivši glavu, nije se micao. Ukućani, zapanjeni, 
ne usudiše se podići ga (bilo je, naime nekog dostojanstva i u njegovu 
držanju i u šutnji), nego rekoše Tulu koji je bio za večerom kakva se 
neobična stvar dogodila. A on, ustavši od stola, dođe k njemu i upita ga 
tko je i što mu treba da je došao u njegovu kuću. Otkrivši nato glavu, 
poslije male stanke Marcije reče: »Ako me još ne prepoznaješ, Tulo, nego 
ne vjeruješ vlastitim očima, sva je nužda da postanem svojim vlastitim 
tužiteljem. Gaj sam Marcije koji je tebi i Volščanima nanio najviše zala i 
nadimak Koriolan što ga posvuda nosim ne dopušta da To niječem. 'Ta za 
sve one muke i opasnosti ne stekoh druge nagrade osim toga imena, znaka 
mog neprijateljstva prema vama. I eto, to je sve što im je preostalo jer mi 
ne može biti oduzeto; ali sam lišen svega ostaloga, podjednako zavišću i 
bezobraštinom naroda i mlitavošću i: izdajom onih na vlasti i ljudi moga 
staleža, te sam protjeran kao prognanik i postao sam pribjegar uz tvoje 
ognjište ne radi sigurnosti života i spasa, — ta što bi mi trebalo da dolazim 
ovamo ako se bojim smrti? — nego želeći da se osvetim; a osvećujem se 
onima koji su me istjerali već time što sebe stavljam tebi u vlast. Ako si, 
dakle, željan napadati svoje neprijatelje, hajde, dragi, iskoristi moju 
nesreću i učini moju osobnu zlu kob sretnom kobi Volščana jer ću se 
utoliko bolje boriti za vas nego što sam se borio protiv vas ukoliko se bolje 
bore oni koji poznaju tajne neprijatelja od onih koji ih ne poznaju. Ali 
ako si napustio nadu, niti ja želim živjeti, niti je za tebe dobro da štediš 
davna protivnika i krvna neprijatelja, a sada beskorisna i neupotrebljiva.« 

Kad je Tulo to čuo, izvanredno se obradova i, stegnuvši mu desnicu, 
reče: »Drži se, Marcije, i imaj pouzdanja! Ta došao si nudeći nam u sebi 
samu veliko dobro, a očekuj od Volščana još i veće«. I tada je Marcija 
gostio uza sve znake pažnje a slijedećih su se dana između sebe savjetovali 
o ratu. 


24. U Rimu je pak smutnju izazivala zlovolja patricija na narod za 
koju je glavni motiv bila Marcijeva osuda; gataoci, svećenici i obični 
građani dojavljivali su mnoge nadzemaljske pojave koje su zasluživale da 
se čovjek nad njima zamisli. Pripovijeda se da se desilo ovo. Bio je neki 


300 USPOREDNI ŽIVOTOPISI 


Tit Latin, čovjek ne baš osobito ugledan, ali inače miran i skroman, te 
slobodan od praznovjerja, a još više od isprazna preuveličavanja. On usni 
da mu je Jupiter došao na oči i naredio da kaže senatu da je plesač koga 
su stavili na čelo njegova svečanog ophoda? bio loš i da je izazvao njegovo 
najveće nezadovoljstvo. Vidjevši to u snu, Tit reče da se isprva nije 
osobito zabrinuo; ali kad je isto viđenje, usnivši ga i po drugi, i po treći 
put, opet zanemario, doživje, reče, da: vidi smrt valjana sina, a sam 
iznenada postade uzet. O tome izvijesti senat kad ga na ležaljci u nosilima 
doniješe onamo. A čim je to ispričao, kako kažu, odmah je osjetio da mu 
se u tijelo vraća snaga i, ustavši, sam se vratio kući pješice. Stoga senatori, 
začudivši se, provedoše pažljivu istragu o toj stvari. 

Dogodilo se pak ovo: neki je čovjek, predavši svoga kućnog roba 
drugim robovima, naredio neka ga izvedu na Forum šibajući ga, a zatim 
ga smaknu. Dok su oni to radili i zlostavljali jadnika, a on se od boli 
svakojako izvijao i od velike muke strašno koprcao, po slučaju je za njima 
išao sveti ophod. Mnogi iz ophoda zgražavali su se nad time gledajući 
žalostan prizor i nedolično previjanje žrtve, ali nitko nije prosvjedovao, 
nego su samo zasuli pogrdama i kletvama gospodara robova zbog tako 
okruina kažnjavanja. Jer u te su dane Rimljani postupali sa svojim 
robovima s mnogo blagosti zato što su s njima zajedno i sami radili; robovi 
su čak jeli za stolovima svojih gospodara, pa su iz tog razloga ovi bili s 
njima mnogo ljubezniji i prisniji. Tada je bila teška kazna za roba koji je 
nešto zgriješio da uprti gredu kojom se podupire rudo pa prođe kroz 
susjedstvo. Jer onaj kome se to dogodi i pri tome bude viđen ne uživa 
više nikakvo povjerenje kod svojih ukućana i susjeda. A nazivaju ga 
furcifer; ono, naime, što Heleni nazivaju potpornjem ili viljuškom ruda, 
to Rimljani zovu furca.?* 


25. Kad je, dakle, Latin izvijestio senat o svome viđenju i oni bili u 
nedoumici iko je bio onaj tužni i loši plesač koji je bio na čelu ophodu iz 
sna, prisjetiše se neki zbog neobičnosti njegove kazne onoga roba koga su 
'šibana vodili preko Foruma, pa zatim pogubili. U suglasnosti sa svećeni- 

«cima nesretnikov gospodar: bi kažnjen, a ophod i svečanu povorku bogu 
žu čast prirediše iznova. 

Čini se stoga da je Numa, koji je i u svakom drugom pogledu bio 
najumniji tumač kako treba vršiti vjerske obrede, i u tome postavio 
izvrstan propis da osigura pobožnu zdušnost Rimljana. Kad, naime, 
magistrati ili svećenici obavljaju neku bogoštovnu djelatnost, glasnik 
stupa sprijeda vičući u sav glas: »Hoc age!«? a to znači: »Pazi na ovo!« 

. opominjući ljude da pažnju posvećuju svetim obredima i da ne dopuste 
da ih pri tome omete kakav rad ili zahtjev posla dajući time na znanje da 
većinu svojih djelatnosti ljudi obavljaju pod nekom vrstom prinuđe i 
silom natjerani. A kod Rimljana je uobičajeno da ponavljaju žrtve, 
svečane ophođe i izvedbe ne samo iz razloga kakav je gornji nego i zbog 
sasvim beznačajnih. Na primjer, ako jedan od konja što vuku sveta kola 
zvana tessae!" klone od iscrpljenosti ili opet ako upravljač kola uzme uzde 
lijevom rukom, oni odluče da se ophod drži ponovno. A u kasnija 
vremena jednu su žrtvu prinijeli triđeset puta, jer im se činilo đa je uvijek 

dolazilo do nekog propusta ili smetnje. Takva je bila bogobojazna 
opreznost Rimljana u vjerskim stvarima. 


26. No Marcije i Tulo potajno su se u Anciju dogovarali s najutjecaj- 
nijim ljudima i nagovarali ih neka započnu rat dok još Rimljane razdiru 
međusobne nesuglasice. A kad su se oni ustručavali, jer su ugovorili s 
Rimljanima dvogodišnje primirje i prestanak neprijateljstva, sami im 
Rimljani pružiše izliku javno proglasivši na nekoj predstavi ili igrama, 
bilo zbog kakve sumnje ili zbog klevetničke prijave, neka Volščani 
napuste grad prije zalaska sunca.'" Neki pak tvrde!“ da je do toga došlo 
podvalom i lukavstvom Marcija koji je konzulima u Rim poslao čovjeka 
s nejstinitom optužbom protiv Volščana da smišljaju napad na Rimljane 
za vrijeme priredbi i palež grada," Taj proglas čini sve Volščane još 
ogorčenijim neprijateljima Rimljana; a Tuio, napuhavajući taj nemio 
događaj i podstrekavajući sunarodnjake, najzad ih nagovori da pošalju 
poslanike u Rim!" da traže natrag zemlju i gradove koji su Volščanima 
bili oteti ratom. Rimljani se, saslušavši Volščane razljutiše i odgovoriše da 
Volčani mogu pograbiti oružje prvi, ali da će ga Rimljani odložiti 
posljednji. Sazvavši nato skupštinu svega svog naroda, pošto izglasaše rat, 
Tulo ih posavjetova neka pozovu Marcija ništa mu ne zlopamieći, nego 
pouzdavši se u to da će im kao saveznik donijeti više koristi nego što im 
je štete nanio kao neprijatelj. 


27. A kad je Marcije bio pozvan i održao govor mnoštvu, pa oni 
vidješe iz njegovih riječi da nije manje rječit nego što ih je njegovo oružje 
naučilo da je dobar ratnik, te se uvjeriše u njegovu natprosječnu 
. inteligenciju i smionost, imenovaše ga vrhovnim vojskovođom s potpunim 

ovlaštenjem u vođenju rata zajedno s Tulom. Plašeći se, međutim, da 
vrijeme potrebno da pripremi Volščane ne bude tako dugo da ga liši 
najpogodnije prilike za djelovanje, naloži utjecajnim ljudima i magistra- 
tima po gradovima neka sabiru ostale vojne sile i nužnu opskrbu, a sam 
bez redovna novačenja, nagovorivši najželjnije boja da mu se dobrovoljno 
pridruže, provali iznenada i kad nitko nije očekivao na rimsko područje. 
Iz toga razloga dokopa se tolika obilja plijena da su se Volščani zasitili 
toga da ga troše u taboru ili odvlače kući. Ali to izobilje i velike štete i 
pustošenja neprijateljske zemlje bili su za nj najbeznačajniji rezultat te 
"vojne; jer imao je pri tome samo jedan velik cilj: da još više pojača sumnje 
naroda prema patricijima. Dok je, naime, sve drugo pustošio i uništavao, 
budno je bdio nad njihovim imanjima i nije dopuštao da im se nanosi šteta 
niti da se bilo što s njih uzima. To je dovelo do još težih uzajamnih 
optužbi i trzavica među strankama u gradu jer su patriciji predbacivali 
puku što je nepravedno izagnao moćna čovjeka a narod je njih optuživao 
da iz osvetoljubivosti dovode Marcija protiv Rima ostajući potom mirni 
promatrači rata u kojem se bore drugi, a on štiti bogatstvo i imovinu što 
ih posjeduju izvan grada. Postigavši to i uvelike pomogavši Volščanima 
do samopouzdanja i prezira prema neprijateljima, odvede svoje trupe u 
sigurnosti natrag.!? 

28. Kad se sva vojna sila Volščana sabrala brzo i puna želje za 
borbom, pa se pokazalo da je mnogobrojna, odlučiše dio ostaviti radi 
osiguranja gradova, a s dijelom vojevati protiv Rimljana; Marcije prepusti 
Tulu da odabere kojim će od ta dva odjela zapovijedati. Tulo pak, 
odgovorivši mu da vidi da Marcije u vrsnoći nimalo ne zaostaje za njim, 
a da ga je u svim bitkama bolje poslužila sreća, predloži mu da on vodi 
ofenzivne jedinice, a on će sam ostati da čuva gradove i da pribavlja sve 
potrebno za napadački dio vojske.'“ Stoga Marcije, vojno jači nego ranije, 
najprije krene protiv rimske naseobine Circeji,'"" a kad mu se ovi 
predadoše svojevoljno, ne učini im nikakva zla. Potom stade pustošiti 
zemlju Latina očekujući da će se Rimljani ondje pobiti s njime u obranu 
Latina koji su im bili saveznici i koji su im slali česte pozive za pomoć. 
Ali kako je prosti puk bio nezainteresiran, a konzuli se nisu željeli izlagati 
pogibelji za ono malo vremena koliko im je još preostajalo do isteka 
službe," te su zato otpremili natrag poslanike Latina, u tim okolnostima 
povede Marcije svoje jedinice protiv samih njihovih gradova zauzevši na 
juriš one koji su mu se oduprli: Tolerij, Lavik, Pedo a k tome i Volu,!? 
stanovnike učini ratnim plijenom, a njihovu imovinu opljačka. Ali onima 
koji su prelazili na njegovu stranu posvećivao je veliku brigu, pa da ne 
trpe štete niti protiv njegove volje, taborovao je što je dalje mogao od njih 
i držao se daleko od njihova područja. 


29. Ali kad je, osvojivši i Volu, grad udaljen od Rima ne više od 
stotinu stadija,!!“* dobio u svoju vlast silno biago i gotovo sve odraslo 
stanovništvo okrenuo pod mač, a budući da niti oni od Volščana, kojima 
je bilo naređeno da ostaju u gradovima nisu mogli izdržati, nego su s 
oružjem hitali k Marciju govoreći da njegova jedinoga priznaju svojim 
vojskovođom i zapovjednikom, njegovo je ima bilo veliko, a slava je 
izazivala divljenje po svoj Italiji kad je prelazak s jedne strane na drugu 
hrabrosti jednoga jedinoga čovjeka izazvao u tolikoj mjeri protiv svakog 
očekivanja promjenu situacije. 

U Rimu je, međutim, vlađao potpun nered jer su građani odustali od 
toga da se bore, već su čitave bogovetne dane provodili u zavjereničkim 
sastajanjima i zapodijevanju međusobnih svadljivih prepirki sve dok ne bi 
javljeno da neprijatelji opkoljavaju Lavinij, gdje su ležale pohranjene i 
svetinje predačkih bogova Rimljana i gdje je bila kolijevka njihovog 
naroda, jer to je bio prvi grad što ga je Eneja osnovao.!!! To izaziva 
iznenađenje i sveopću promjenu mišljenja kod puka kao i posvema 
neobičnu i neočekivanu kod Patricija. Jer narod pohita da poništi 
Marcijevu kaznu i da ga pozove u grad; ali senat, pošto se sastao i 
razmotrio taj prijedlog, odbije ga i spriječi njegovo provođenje bilo zato 
što se iz svadljivosti na svaki način suprotstavljao željama naroda, bilo 
zato što nije htio da Marcije zahvaljuje svoj povratak milosti naroda ili 
zato što su se sada ljutili i na samog Marcija što nanosi zlo, svima, premda 
se nisu svi prema njemu ružno ponijeli i što se pokazao neprijateljem 
prema čitavoj domovini, premda je znao da je najutjecajniji i najmoćniji 
dio građanstva suosjećao s njime i doživljavao njegovu nepravdu kao 
svoju. Kad se odluka senata razglasila u mnoštvu, narod je bio bespomo- 

ćan da zakonitim putem glasa o zakonu bez prethodna senatskog 
zaključka,!!? 


30. Ali Marcije, čuvši za to, još se većma ozlojedi i, podigavši opsadu 
Lavinija, u gnjevu krene na Rim, te se utabori kod mjesta zvana Fossae 
Cluiliae!'* u udaljenosti od četrdeset stadija!“ od grada. Njegova pojava 
izazva stravu i veliku pometnju, ali ipak za trenutak učini kraj rascjepu; 
više se, naime, nitko, ni konzul, ni senat, ne usudi usprotiviti želji naroda 
da vrati Marcija iz progonstva; dapače, videći bezglavo tumaranje žena 
po gradu i bogorađenje, suze i molbe staraca pred hramovima!" a 
posvuda nedostatak hrabrosti i spasonosna rasuđivanja, složiše se svi da 
je narod ispravno postupio što se odlučio na izmirenje s Marcijem,-a da 
je senat bio u potpunosti u zabludi zapadajući u ljutnju i zlopamćenje baš 
u trenutku kad je bilo vrijeme da se zaboravi na ta čuvstva. Stoga bi 
jednodušno odlučeno da pošalju Marciju poslanike nudeći mu povratak u 
domovinu i moleći ga da prekine rat s njima. Senatski su poslanici bili 
Marcijevi prijatelji i rođaci, te su očekivali od čovjeka s kojim su bili 
povezani rodbinstvom i prijateljstvom bar pri prvome susretu veliku 
prijaznost. Od toga, međutim, nije bilo ništa; pošto su ih proveli 
neprijateljskim taborom, nađoše ga kako sjedi pun nepristupačne oholosti 
i nepodnošljive nadutosti. Okružen prvacima Volščana naredi im da kažu 
svoje želje. Kad oni prosloviše pomirljivim i učtivim riječima i doličnim 
tonom, te pošto završiše, odgovori im u dijelu koji se ticao njega s mnogo 
gorčine i srdžbe zbog njihova postupka prema njemu, a u odnosu na 
Volščane, kao njihov vrhovni zapovjednik, naređivao je neka Rimljani 
vrate gradove i zemlju što su ih prisvojili u ratu i neka izglasaju za 
Volščane jednaka građanska prava kakva imaju Latini;!* jer nikakav 
prekid ratovanja nije trajan ako se ne temelji na jednakosti i pravičnosti. 
Dade im trideset dana vremena za razmišljanje; kad poslanici otiđoše, 
odmah povuče svoje trupe s rimskog zemljišta.''" 


31. To su uzimali kao prvi razlog za pritužbe protiv njega oni između 
Volščana koji su mu odavno bili zavidni; a jedan je od njih bio i Tulo, ne 
zato što bi mu Marcije bio ma što učinio krivo, nego iz potpuno ljudske 
reakcije. Grizlo ga je, naime, što mu je slava potpuno zasjenjena i što ga 
Volščani zanemaruju smatrajući da im Marcije jedini znači sve, dok ostali 
njihovi prvaci neka budu zadovoljni s onoliko udjela u utjecaju i vlasti 
koliko im on prepusti. To je bio razlog što su se potajice pronosila prva 
predbacivanja i, sastajući se, nezadovoljnici su jedni drugima izražavali 
svoje nezadovoljstvo i nazivali Marcijevo povlačenje izdajom ne toliko 
gradova i vojski koliko bogođanih prilika koje donose spas ili pak propast 
i ovima kao i svemu ostalome zato što je Rimljanima darovao trideset dana 
počinka od ratovanja premda u ratu najveći obrati mogu nastupiti u 
mnogo kraćem vremenu od toga. 

Pa ipak, Marcije nije to vrijeme provodio dangubeći, nego je napadao 
pustošeći i razarajući zemlju rimskih saveznika i zauzeo je sedam velikih 
i mnogoljudnih gradova." Rimljani se ne usuđivahu doći im u pomoć jer 
im je oklijevanje ovladalo duhom, a tijelo im je pri pomisli na rat 

obuzimala obamrlost i uzetost. A kad je Marcijev rok istekao i on je opet 
sa cjelokupnom vojskom bio na rimskome tlu, pošalju mu novo poslanstvo 
da ga zamoli da suspregne svoj gnjev i, odvevši Volščane s rimskog 
područja, da postupa i predlaže kako misli da je najbolje za obje strane; 

jer Rimljani neće učiniti iz straha nikakve ustupke, ali ako on drži da 
Volščanima treba ispuniti neke umjerene zahtjeve, sve će to biti ostvareno 
čim odiože oružje. Na to Marcije odvrati da kao vojskovođa Volščana na 
te riječi ne daje nikakva odgovora, ali kao rimski građanin kakvim se još 
osjeća da im savjetuje i preporučuje neka mirnije razmisle o tome što je 
u skladu s pravdom, pa onda za tri dana dođu k njemu pošto izglasaju 
njegove prethodne zahtjeve; ali ako donesu drukčiju odluku, neka znaju 
da za njih nije bezopasno da opet dolaze u njegov tabor s praznim riječima. 


32. Kad se poslanici vratiše, senat, čuvši njihov izvještaj i osjećajući 
da je grad pod udarcima velikih olujnih valova, odigra svoju posljednju 
kartu.'! Izglasaše zaključak da svi svećenici, službenici bogova i čuvari 
misterija!“ i svi koji su obavljali drevno i djedovsko gatanje po letu 
ptica,“ da svi ti, dakle, otiđu k Marciju opremljeni kako je običaj 
svakome od njih pri vršenju njihovih svetih obređa;!““ neka mu govore i 
potiču ga na isti način kao prije da obustavi rat pa pregovara sa svojim 
sugrađanima u pogledu Volščana. On te ljude doista primi u tabor, ali ne 
učini nikakav drugi ustupak i ne uradi niti kaza ništa blaže, nego im 
naloži neka pristanu na mirno rješenje pod prvotnim uvjetima ili neka 
prihvate rat.!5 Kad se svećenici vratiše, odlučeno bi čuvati zidine ne 
mičući se iz grada i odbijati neprijatelje ako budu napadali, dok su najviše 
polagali nađu u vrijeme i nepredvidljive hirove sudbine jer nisu znali kako 
da se spase vlastitim naporima; grad su ispunjali pometnja, strava i 
zlosutni glasovi sve dok se najzad ne dogodi nešto slično onome što 
Homer često spominje premda ljudi većinom u to ne vjeruju posvema. 
Jer kad on pri velikim i neočekivanim događajima kazuje i pjeva: 


U stce to joj usddi sjajnčoko boštvo Atena,!* 
pa onda: 

Ali mu besmrtnik neki um odvrati u srce staviv 

Strah što narod će reći)? 


i opet: 
Valjda naslutivši nešto iP bog je naredio tako,!?* 


tada ga preziru što tobože nemogućim činima i nevjerojatnim pričama 
oduzima rasudnoj moći svakog pojedinca slobođu voljnog opredjeljenja. 
To, međutim, nije ono što Homer čini, nego postupke koji su prirodni, 
uobičajeni i u skladu s razumom on pripisuje našoj vlastitoj volji i bez 
sumnje opetovano veli: 


Jedna se misao meni u duši junačkoj rodi,\? 


Rekne, a Pelejev sin se ražalosti te mu se srce . 
Dvostruko zamisli tad u njegovim rutavim grudma,!'? 

i opet: 
al nagovorit 
Belerofonta hrabrog 1 poštenog na to ne može, 


dok kod djela neobičnih i vratolomnih koja traže neki nadahnuti polet i 
očajničku hrabrost on ne prikazuje boga kako uklanja slobodno ljudsko 
voljno opredjeljenje, nego kako mu daje poticaja ne tako da čovjeku 
usađuje pobude nego zamisli koje vode pobudama i koje njegovo djelanje 
ne čine nesvojevoljnim, nego stavlja u pokret njegovo htijenje, dok mu sa 
svoje strane pridodaje hrabrost i nadu.!*" Jer ili se utjecaj bogova mora 
potpuno isključiti kao djelatna snaga pri započinjanju ljudskog djelanja ili 
koji bi još drugi način postojao da pomažu i surađuju s njima? Oni 
zacijelo ne oblikuju naše tijelo niti pomiču naše ruke i noge onako kako 
to zahtijeva njihovo djelovanje, nego bude djelatnu i voljnu moć naše duše 
nekim poticajima, predodžbama i naumima ili je, naprotiv, odvraćaju i 
zaustavljaju. 


129 


33. U Rimu su, međutim, tada žene kao ponizne pribjegarke 
pohađale jedne jedna svetišta, a druge druga, ali najbrojnije i najuglednije 
odlazile su u hram Jupitera Kapitolijskoga.!*! Među ovima bila je 
Valerija, sestra onoga Publikole koji je Rimljanima učinio mnoge velike 
usluge u ratovima i u politici.“ Publikola je, istina, još prije toga bio 
umro,'* kako sam priopćio u njegovu životopisu,'* ali Valerija je u gradu 
uživala ugled i poštovanje jer se smatralo da svojim životom nimalo ne 
postiđuje odličan rod. Osjetivši, dakle, nenadano jednu od onih pobuda 
o kojima sam govorio i po božanskom se nadahnuću prihvativši dobrobiti 
zemlje, podiže se sama i pozove sve ostale žene da se podignu skupa s 
njom, pa dođe kući Marcijeve majke Volumnije.!* A kad uđe i nađe je 
gdje sjedi sa snahom i drži na krilu Marcijevu malu djecu, poredavši u 
krug oko nje ostale žene, reče: »Evo, mi smo, Volumnijo i ti, Vergilijo,!?* 
došle kao žene k ženama niti po zaključku senata niti po nalogu 
magistrata, nego nas je naš bog, kako se čini, odazvavši se na našu molbu, 
nadahnuo da se obratimo vama i zamolimo vas za spas svoj i ostalih 
građana, a također, ako nas poslušate, donosimo vam sjajniju slavu od 
one što je stekoše kćeri Sabinjana koje su svoje očeve i muževe od 
ratovanja privele prijateljstvu i miru.!*“ Hajdete s nama k Marciju, 
združite s našima svoje pribjegarske grančice i posvjedočite za svoju 
domovinu istinito i pravedno svjedočanstvo da vam ona, premda je od 
njega trpjela brojna zla, nije u srdžbi niti učinila niti pomislila da vam 
učini nešto nažao, nego vas vraća njemu ako joj i nije suđeno da nalazi u 
njega častan postupak.«!? , 

Na te Valerijine riječi zaoriše poklici ostalih žena, a Volumnija 
uzvrati: »O žene,!* ne samo što trpimo jednak udio u zajedničkim 
nevoljama, nego nas napose tišti osobni jad što je za nas izgubljena slava 
i vrlina Marcijeva dok ga gledamo više kao zarobljenika neprijateljskog 
oružja nego kao njegova štićenika. Ali najveća nam je od svih bijeda što 
je naš rodni grad zapao u tako posvemašnju slabost da u nas polaže svoje 
nade. Ta ne znam hoće li taj čovjek pokazati kakva obzira prema nama 

kad ne pokazuje nikakva prema domovini za koju je nekoć pokazao veće 
poštovanje nego za majku, ženu i djecu.!“ No ipak, raspolažite nama 
kako hoćete i vodite nas k njemu jer ako ništa drugo, možemo barem 
izdahnuti moleći na koljenima za zaštitu svoje domovine.« 


34. Potom, uzevši dječicu i Vergiliju, krene s ostalim ženama u 
tabor Volščana. Pri pogledu na njih i njihov tužan izgled čak i nepri- 
jatelji ponikoše i zašuiješe. Marcije se upravo nalazio na zborištu gdje 
je sjedio skupa sa svojim visokim časnicitna.“' Zato kad ih ugleda 
kako se približavaju, snebi se; prepoznavši svoju majku koja je kora- 
čala na čelu, htjede isprva ustrajati u svom ranijem nepopustljivom i 
neumoljivom stavu, ali svladan osjećajima i zbunjen tim prizorom ne 
izdrža da ostane sjedeći dok se one ne primaknu, nego, sišavši sa zbo- 
rišta brže nego običnim korakom i pošavši im u susret, najprije zagrli 
majku i zadrži je najduže u zagrljaju, a zatim ženu i djecu, ne štedeći niti 
suze niti izraze nježnosti, nego, naprotiv, prepustivši se da ga nosi bujica 
osjećaja. 


35. Ali kad se nasitio toga i opazio da sad majka želi uzeti riječ, 
dovede k sebi povjereničko vijeće Volščana!'“ pa sasluša Volumniju koja 
mu je rekla ovo: »Vidiš, sinko, ako ti i ne govorimo same, prosuđujući 
po našoj odjeći i turobnom izgledu u kakvu nas je samotničku povučenost 
dovelo tvoje progonstvo;!* shvati sad da smo došle ovamo kao najnesret- 
nije od svih žena kojima je sudbina očima najugodniji prizor prevratila u 
najstrašniji da ugledamo ja sina, a ona muža gdje taboruje pod zidinama 
rodnoga grada. A ono što je za druge utjeha svakoj nesreći i bijedi, 

molitva bogovima, nama je postalo najnepriličnijim. Nije nam, naime, 
moguće tražiti od bogova i pobjedu našoj domovini, a istovremeno i tvoju 
sigurnost; štaviše, ono što bi nam neki od neprijatelja mogao poželjeti kao 
kletvu, to mora činiti sadržaj naših molitava. Jer neizbježivo je da tvoja 
žena i djeca budu lišeni bilo domovine bilo tebe. Što se pak mene tiče, ja 
neću sačekati da rat odluči taj ishod za mene dok sam živa, nego, ako te 
ne uspijem nagovoriti da zamijeniš prijateljstvom i slogom razdor i nevolje 
pa postaneš dobrotvorom objema stranama radije nego upropastiteljem 
jedne od njih, onda misli i spremaj se na to da ne možeš napasti svoju 
domovinu prije nego pregaziš mrtvo tijelo one koja te je rodila. Jer ne 
treba da dočekam kleti dan u koji ću doživjeti da moji sugrađani slave 
trijumf nad mojim sinom ili on nad svojom domovinom. Dakako, da ja od 
tebe ištem da spasiš rodni grad upropastivši Volščane, pred tobom, sinko, 
bio bi mučan izbor pri kojem je teško donijeti odluku; jer niti je časno 
uništiti svoje sugrađane, niti je pravo izdati one koji su se pouzdali u tebe; 
ali mi sada od tebe tražimo samo oslobođenje od zala, spasonosno i za 
jednu i za drugu stranu, a većma dično i časno za Volščane jer će se zbog 
njihove vojne nadmoći činiti da udjeljuju najveća od dobara, mir i 
prijateljstvo, premda ih ne manje i sami dobivaju; pa ako se ta dobra 
ostvare, zasluga će u najvećoj mjeri biti tvoja, ako se pak ne ostvare, tebe 
će jedinoga okrivljavati i jedni i drugi. Ta premda je ishod rata nejasan, 
očigledno je toliko da ćeš kao pobjednik biti samo kobni demon svoje 


GAJ MARCIJE (KORIOLAN) 307 


domovine, a o tebi pobijeđenu mislit će se da si radi zadovoljavanja svoje 
srdžbe postao uzročnikom najvećih nevolja ljudima koji su ti bili 
dobročinitelji i prijatelji.« 


36. Dok je to Volumnija govorila, Marcije ju je slušao ne odgovarajući 
ništa. A i kad je završila, kako je stajao dugo vremena šuteći, opet 
Volumnija reče: »Što šutiš, sinko? Je li lijepo popuštati u svemu gnjevu 
i osvetoljubivosti, a nelijepo ugoditi majci koja moli nešto kao ja? Ili zar 
veliku čovjeku dolikuje da pamti ružne postupke što ih je iskusio, dok 
strahopočitanje i iskazivanje poštovanja prema dobročinstvima što ih 
djeca primaju od roditelja nije dužnost velika i valjana čovjeka? Doista 
nikome ne bi većma prilićilo da gaji zahvalnost nego tebi koji se s toliko 
gorčine osvećuješ za nezahvalnost. Pa ipak, premda si već teško kaznio 
svoju zemlju, majci nisi iskazao nikakvu zahvalnost. Bilo bi stoga moje 
najsvetije pravo da bez ikakve prinude ishodim svojim molbama od tebe 
tako plemenit i pravedan ustupak; ali kako te ne uspijevam uvjeriti, zašto 
da se ne poslužim krajnjom nadom u uspjeh ?2« I rekavši to, baci mu se 
pred noge zajedno s njegovom ženom i djecom. Tad Marcije usklikne: 
»Što si mi uradila majko ?«, pa je podiže i, snažno joj stegnuvši desnicu, 
reče joj: »Pobijedila si, a tvoja je pobjeda sreća za domovinu, ali propast 
za mene; odlazim pobijeđen od tebe jedine.« Rekavši to i kratko nasamo 
porazgovorivši s majkom i ženom, njih po njihovoj želji otpremi natrag u 
Rim, a kad prođe noć, odvede Volščane, koji nisu bili svi jednaka 
raspoloženja niti podjednako zadovoljni onim što se zbilo. Jedni su, 
naime, zamjerali i njemu i njegovu postupku, drugi pak niti jednom niti 
drugom budući da su bili skloni miroljubivoj nagodbi, dok neki, premda 
su pokazivali nezadovoljstvo zbog onoga što se događalo, ipak nisu 
Marcija smatrali rdavim čovjekom, već su držali da mu se može oprostiti 
što se dao skloniti tolikim pritiskom. Nitko mu, međutim, nije protuslo- 
vio, nego su ga svi slijedili više iz divljenja prema njegovu junaštvu nego 
iz poštovanja prema njegovu autoritetu.!*“ 


37. Kolik je bio strah rimskog naroda za trajanja rata i u kolikoj je 
on opasnosti lebdio jasnije je dao razaznati tek po njegovu završetku. Jer 
još dok su oni na gradskim zidinama promatrali povlačenje Volščana, već 
su smjesta sva svetišta bila otvorena, dok su građani prinosili žrtve s 
vijencima na glavama kao prilikom pobjede.!? No radost je grada bila 
najvidljivija iz štovanja i ljubavi i senata i čitavog naroda prema ženama 
jer se govorilo i priznavalo da grad očigledno njima zahvaljuje spas. Ali 
kad je senat izglasao zaključak da konzuli izvrše i ispune što one god same 
zatraže u znak počasti ili zahvalnosti, žene ne zaiskaše ništa drugo osim 
da se sagradi hram ženske Fortune'“* za koji bi trošak one namaknule ako 
država preuzme na svoj teret troškove za svete obrede i žrtve koje 
pripadaju bogovima. A kad senat pohvali njihovu nesebičnost i dade na 
javni trošak podići i hram i kip božičin,'“ one svejedno, same pridonijevši 
novac, nabaviše još jedan njezin kip za koji Rimljani tvrde da je u hramu 
prozborio dok su ga postavljali: »Bogougodnim me činom, o žene, 
pobožno darovaste.«1# 

38. Te su riječi, štaviše, odjeknule dvaput, kaže priča koja nas 
pokušava uvjeriti u ono što je teško povjerovati i vjerojatno se nikad nije 
dogodilo. Ta pojave da se božji kipovi znoje, plaču ili čak izlučuju nešto 
poput kapi krvi nisu nemoguće; jer i drvo i kamen često navlače plijesan 
koja stvara vlagu i proizvode iz sebe-mnoge boje, a primaju bojila iz 
atmosfere, pa bi se moglo zaključiti da ništa ne priječi da božanstvo sve 
to upotrebljava kao znamenja.'? Moguće je također da božji kipovi 
ispuštaju zvuk nalik na uzdisanje ili stenjanje uslijed kidanja ili pucanja 
dijelova koje je jače ako do njega dođe u unutrašnjosti; ali da artikuliran 
glas, govor tako jasan, razgovijetan i razumljiv, nastane u beživotnoj 
stvari potpuno je nemoguće kad ni ljudska duša ni božanstvo bez 
posredništva pravilno ustrojena tijela i usklađenih govornih organa nisu 
pustili glasa niti razgovarali. Ali ondje gdje povijest iznuđuje naše 
priznanje činjenica brojnim vjerodostojnim svjedocima moramo zaključiti 
da iskustvo različito od sjetilnoga nastaje u maštajućem dijelu naše duše 
kao što nam se u snu čini da čujemo iako ne čujemo i da gledamo iako 
ne gledamo.!* Pa ipak, oni koji gaje odveć duboke osjećaje naklonosti i 
strasne predanosti božanstvu i zato ne mogu zabacivati ni nijekati ništa te 
vrste raspolažu jakim dokazom za svoje vjerovanje u čudesnost i nadze- 
maljsku prirodu božanske moći. Božanstvo, naime, nema nikakve slično- 
sti s ljudskim bićem ni po naravi, ni po kretanju, ni po umijeću, ni po 
snazi, niti je suprotno razumu ako ono čini nešto što mi ne možemo ili 
ostvaruje nešto nama neostvarivo, nego, naprotiv, razlikujući se od nas u 
svemu, prvenstveno u svojim djelima ono nam je najvećma neslično i. 
različito od nas. Ali većina božanskih moći, po riječima Heraklitovim, 
izmiče našem razumijevanju uslijed nevjerice.!! 


39. Što se pak Marcija tiče, čim se vratio s vojne u Ancij, Tulo, koji 
ga je odavno mrzio i s mukom podnosio svoju zavist prema njemu, stade 
snovati kako da ga smjesta uništi držeći da mu, ako mu sada izmakne, 
druge prilike da ga se dokopa Marcije neće pružiti. Združivši stoga i 

, podgovorivši protiv njega mnoge, pozove Marcija da odstupi sa zapovjed- 
ničke časti pa da položi Volščanima račun.'** Ali Marcije, bojeći se postati 
običnim građaninom dok Tulo obavija dužnost vrhovnoga vojskovođe i 
vrši najveći utjecaj na svoje sugrađane, reče da će svoje zapovjedništvo 
vratiti Volščanima ako to oni budu zahtijevali: ta i preuzeo ga je na 
njihovo jednodušno traženje; račune pak i izvještaj o svom radu ne krati 
se niti prije toga dati svim građanima Ancija koji to žele. Kad je, dakle, 
bila održana skupština, podgovoreni demagozi, ustajući, podbadahu puk 
protiv njega. Ali kad se Marcije diže da govori, pa se pretjerani smutljivci 
iz poštovanja prema njemu utišaše i dadoše mu priliku da zbori bez 
smetnje, a optimati Ancija kao i oni koji se osobito radovahu miru!* jasno 
pokazaše da će ga slušati s dobronamjernošću i donijeti pravičan sud, 
poboja se Tulo dojma što će ga izazvati njegova obrana, Jer Marcije je bio 

« jedan od najrječitijih govornika,!“* a zbog pređašnjih je svojih dostignuća 

uživao naklonost koja je pretezala nad kasnijim zamjerkama; dapače, 
sama je optužba protiv njega bila svjedočanstvo o veličini zahvalnosti što 
su mu je dugovali; jer ne bi Volščani bili došli na pomisao da im je 

učinjeno krivo što nisu dobili Rim u svoju vlast da nisu zahvaljujući 
Marciju došli tako blizu tome da ga dobiju u vlast. 

Stoga zavjerenici odlučiše da ne otežu i ne iskušavaju raspoloženje 
mnoštva, nego najsmicniji među njima, proderavši se da Volščani ne 
smiju slušati izdajicu niti mirno gledati kako se on ponaša poput tiranina 
i ne polaže svoje zapovjedništvo, udare hrpimice na nj te ga ubiju!" i nitko 
od prisutnih nije mu prišao u pomoć. Ali da taj čin nije bio izvršen s 
odobrenjem većine Volščana pokazaše odmah time što su se strčali iz 
svojih gradova k njegovu tijelu i pokopali ga sa svim počastima, te ukrasili 
njegov grob oružjem i plijenom kao grob velika junaka i vojskovođe.!?* 
Kad pak Rimljani doznaše za njegov konac, ne iskazaše nikakav drugi 
znak bilo poštovanja bilo ljutnje prema njemu, nego samo udovoljiše 
molbi žena da mogu za njim žaliti deset mjeseci kao što je bio običaj kod 
svake koja izgubi oca, sina ili brata. To je, naime, bilo najveće dopušteno 
vrijeme žalovanja što ga je odredio Numa Pompilije, kako je izloženo u 
njegovu životopisu. !?? 

Nestanak Marcija odmah se stao bolno osjećati na položaju Volščana. 
Jer kao prvo, zavadivši se oko vrhovništva s Ekvijcima koji su im bili 
saveznici i prijatelji, dotjeraše stvar do ranjenih i ubijanih; zatim, 
potučeni od Rimljana u bitki u kojoj pogibe i Tulo i propade sam cvijet 
njihove vojne sile, moradoše se zadovoljiti najsramotnijim uvjetima mira 
postavši podložnicima Rima i obvezavši se da će izvršavati njihove 
naloge.!? 


Bilješke 


! Numina kći Pompilija bila je udata za Marcija, sina onog Marcija koji je Numu nagovorio 
da primi kraljevsku čast, a poslije njegove smrti ubio se zato što nije bio izabran za 
njegova nasljednika. Njegov sin Anko bio je četvrti rimski kralj i vladao je, po pređaji, 
od 648. do 616. god. Njegovo rođeno ime, koje je etimološki u vezi s grčkim 0nkos »kuka, 
kut«, čini se da je sabinsko i znači, prema jednom modernom tumačenju, hramskog slugu 
(»onaj koji se sagiba da grabi vodu«?). Njegovo srodstvo s rodom Marcija nije nimalo 
pouzdano (Marciji su se pisali s € a Anko Marcije s T: Martius). Ostavio je za sobom 
glas dobra čovjeka i vladara: Lukrecije (3, 1023) ga naziva, prema Eniju, »dobri Anko«. 

? To je aqua Marcia, vodovod što ga je god. 145. sagradio pretor Lucije Marcije Reks u 
ukupnoj dužini od 90,5 km. Najstariji je rimski vodovod bio Apijev, sagrađen još 
312. god. 

* Vidi Kras 13. Rod Marcija Cenzorina bio je plebejski. Spomenuti Gaj Marcije Rutil 

. Cenzorin bio je god. 356. prvi plebejski diktator, a god. 351. prvi plebejski cenzor. 

“ Nadimak što ga je dobio ukazuje na veliko povjerenje što ga je uživao. 

* Radi se o posljednjem pokušaju zadnjeg rimskog kralja Tarkvinija Oholog da se vrati na 
rirasko prijestolje. 

$ Poslije povlačenja Porsene Tarkvinije se sklonio u Tuskul k svom zetu Maniliju Oktaviju 
koji mu je osigurao podršku Latina. 

7 Bilo je to kod Regilskog jezera god. 499. ili 498. ili 496. (sve su to podaci iz rimske 
predaje i povijesnost im je sumnjiva). Tarkvinije je iste godine umro u Kumi. Pobijedili 
su, naravno, Rimljani. 

5 Aulo Postumije Tuberio Regilski. 

? Bio je to »građanski vijenac«. Da ga se zasluži, trebalo je ne samo spasiti rimskoga 
građanina nego i ubiti neprijatelja koji ga napada i ostati pobjednikom na bojištu. 

1 Po tradiciji, prvi naseljenici na mjestu kasnijeg Rima. Vodio ih je kralj Euandar. 

U Herodot (I 66) navodi to drevno proroštvo što su ga dobili Lakedemonjani kad su htjeli 
osvojiti Arkadiju; počinjalo je ovako: 

Tražiš Arkadiju ti? Mnogo tražiš, ne mogu je dati; 
Manogo ljudi stanuje tu te se želudom ( = žirom) hrane; 
Oni će tebe odbijaP a ja ti ne zavidim nikad, itd. 
Prijevod S. Seneca i 

!? Jupiter je dobivao epitete poput Spasilac, Cuvar, Branič i mnoštvo sličnih. 

13 Isto se objašnjenje izlaže u Rimskim pitanjima 92, Aulo Gelije, Atičke noći 5, 6, piše: 
»Građanski se vijenac pravi od hrastova lišća zato što je u drevna vremena hrast ljudima 
pružao hranu«. 

*“* U obliku pomiješane vode i meda. U antici bilo je prošireno mišljenje da med može 
dolaziti s neba i skupljati se na lišću drveća, npr.: 

Et durae quercus sudabunt roscida melia 
(I grubi će hrastovi iznojavati rosni med; Vergilije, Bukolika 4, 30). 

5 Kastor i Polideuko (Poluks). 

!6 Juturnino vrelo. Još u Ciceronovo su vrijeme pokazivali otisak kopita Kastorova konja u 
stijeni. 

# 15. srpnja. Ta je svečana prilika omogućavala rimskim vitezovima (pripadnicima drugog 
imovinskog razreda) da pred očima čitavoga grada demonstriraju pun sjaj svoje bojne 
opreme. Slavili su izv. transvectio, tj. svečani ophod gradom. Polazili su s vrata na koja 

je negda ušao pobjednički diktator, pa su išli naprijed podijeljeni u konjaničke eskadrone 
kao da dolaze ravno iz bitke, ovjenčani maslinom, odjeveni u haljine s grimiznim rubom 
i ukrašeni ratnim odličjima. Prolazili su Forumom gdje bi iskazali poštu Dioskurima, a 
zatim odlazili na Kapitolij gdje su iskazivali poštu njihovu ocu, Jupiteru. 

' Odličan Tebanac (?-362), pobjednik nad Spartancima kod Leuktre 371. god. i Mantineje 
362. god. gdje je pao. Vjerojatno najveći vojni genij antike. 

1% Prema Liviju i Dioniziju Halikarnašaninu Marcijeva se majka zvala Veturija. 

% Prema drugim antičkim piscima taj je rat prethodio onom s Tarkvinijem. 

2 Ili možda diktator Manije Valerije. Naziv »arhont« kojim se ovdje služi Plutarh obično 
označava konzula, ali to nije apsolutno pravilo. Marko Valerije, brat Publija Valerija 
Publikole (vidi životopis), bio je častan i čestit starac. Kad senat poslije sretne pobjede 
nije htio ispuniti svoje obećanje, ostavi Marko Valerije vijećnicu javno tako očitujući da 
osuđuje vjerolomstvo. 

? Insolventnim se dužnicima nije dopuštala odgoda isplate nego samo ako su se osobno 
davali u jamstvo vjerovnicima kod kojih su bili u statusu robova pod imenom nexi sve 
do namire duga. Ako je isplata izostala, ostao bi dužnik doživotno rob. Puk je osobito 
bio ogorčen lošim postupkom što su ga trpjeli nexi. 

23 Anicn, danas Teverone, pritok Tibera, čini prekrasan slap u Tivoliju, Sveta gora bila je 
tri milje od grada (oko 4,5 km), na desnoj obali Aniona i zapadno od nomentanske ceste 
koja je prolazila sabinskim krajem. Vidi Livije 2, 32, 2. 

#4 Konzul 503. Secesija puka bila je 493. god. 

2 Vidi Livije 2, 32, 9-11, i Dionizije Halikarnaški, Rimske starine, 6, 86. 

% Kako plebejci nisu imali pravo da istupe na sudu, patronom su zvali patricija koji je pred 
sudom zastupao plebejca, svoga klijenta, koji je na taj način ulazio u brojne i neprecizno 
definirane obaveze prema svom patronu. Plutarh se ovdje služi terminom prostđtčs koji 
odgovara latinskom patronus (»zastupnik, predstavnik, punomoćnik«). U Ateni je 
prostđičs ta demu bio prvak demokratske stranke poput Perikla ili Kieona. 

7 Čini se da im je to oduvijek bio naziv. Imenovali su isprva dvojicu, a ti su sebi potom 
odabirali trojicu kolega. 

8 Tit Livije kaže da su prva dvojica izabranih bili Gaj Licinije i Lucije Albin koji su zatim 
sebi pridružili Sicinija, dok o imenima ostale dvojice, veli Livije (2, 33), ne postoji 
suglasje. 

2? Volščani su obitavali s obje strane rijeke Liris (danas Garigliano) a najznačajniji su im 
gradovi bili Anksur, Ancij, Arpin, Korioli i Velitre. 

% Postum Kominije, konzul skupa sa Spurijem Kasijem. 

"I U vezi s napadom na Korioli Livije (2, 33, 5-9) i Dionizije Halikarnašanin (6, 92) prvi 
put spominju Marcija. 

* On je bio prvi rimski diktator god. 498. 

# Radi s o Katonu Starijem. Vidi njegov životopis 1. 

% Plutarh govori o velikom štitu izdužena oblika što ga je nosila rimska pješadija. Dimenzije 
su mu bile oko 1,20 prema 0,80 m. Bio je poput vrata: odate u grčkom prijevodu izrazi 
thyra»vrata«, thyrećs »štit«. Načinjen je bio od čvrsto spojenih daščica prekrivenih 
tkaninom, 2 povrh toga kožom učvršćenom metalnim rubom. 

85 To se nazivalo oporukom in procinctu. 

% Radi se o stanovnicima grada Ancija u Laciju na Tirenskom moru. Rimljani su ga zauzeli 
god. 468., 

* Vidi Dionizije Hal. 6, 94. 

% Taj detalj, preuzet od Dionizija jer ga Livije ne spominje, možda treba da pripremi 
kasnije Koriolanovo združivanje s Volščanima. 

% Dionizije Hal., cit. mjesto. 

% Nadimak Spasilac nadjenuli su Rođani prvom Ptolomeju, kralju Egipta od 323. do 285. 
Nadimak Sjajni pobjednik (Kalinik) iz ironije su dali Seleuku II, kralju Sirije od 246. do 
226. 

% Trbušasti: Ptolemej VII, kralj Egipta od 149. do 117. 

*I Jastrebonosi: Antioh VIII, kralj Sirije od 125. do 96. 

4 Dobrotvor: Ptolemej 1II (247-222) zato što je vratio u Egipat kipove bogova koje je odnio 
perzijski kralj Kambiz. 

# Bratoljub: otac prethodnoga, Ptolemej Ii (285—245), iz ironije, jer je umorio svog brata 

Arsena, a bio u zavadi sa starijim bratom Keraunom kome je oteo prijestolje; pored svega 
ratovao je s polubratom Magasom. 

“4 Sretnik: Baton II, kralj Kirene od 583. do 560. 

# Koji će dati (misli se; ali ne daje): Antigon, unuk Demetrija Poliorketa (vidi životopis), 
kralj Makedonije od 232. do 221. god. Nadimak je dobio zbog svojih neispunjenih 
obećanja. 

“ S madđežem na licu: Ptolemej VIII, kralj Egipta od 117. do 107. god. i opet od 89. do 
81. god, 

# Dijademonosac: ne zna se o kojem se članu te velike obitelji radi. 

* Brzi: Kvint Cecilije Metel Celer, pretor 63. god., konzul 60. god., umro 59. god. 

?% Vidi Romul 10, : 

9% Od procul »daleko«. 

5! Posmrče. 

5? Taj je nadimak osobito imao Julije Vopisko, konzul 473. god. pr. n. €. 

# Prema Plutarhu (Sulin životopis), Sula (druga je verzija Sylla) je ime (pridjevak, 
cognomen) dobio po bakrenoj puti. Ali ono nije bilo osobno njegovo i nosili su ga 
pripadnici njegova ogranka Kornelijeva roda barem od njegova pradjeda. Danas se ime 
Sulla obično tumači kao deminutiv ođ sura »mek, nježan«. 

%4 Crni. 

55 Riđi. . 

5% Slijepi: nadimak Apija Klaudija, cenzora 312. god., koji j je oslijepio već u mladosti. 

57 Šepavi. Kod Plutarha stoji: Klodije, što je pučka verzija poznatog imena Klaudija. 

* Optimistička interpretacija! Plutarh daje moralističko tumačenje grubog humora naroda 
osornih i zajedljivih predaka. 

% Dakako! Ali Plutarh veoma voli digresije, osobito kad mu one omogućuju da demonstrira 
svoje široko znanje. Rasprava 0 istoj temi, gotovo istim riječima, nalazi se na početku 
Marijeva životopisa. 

ks Velitre, volščanski grad u Laciju, danas Velletri, 31 km jugoistočno od Rima, rodno 
mjesto Augustovo. 

5 Stari su narodi pripisivali epidemiju djelovanju nakog zlog demona; Apolonije Tijanski 
(Filostrat, Život Apolonija Tijanskog 4, 10) zaustavlja pošast tako šio daje kamenovati 
jednog starog lašca čiji je oblik uzeo dernon. 

# Dionizije Hal. 7, 13. 

# Dionizije Hal. 7, 19. 

% O toj kandidaturi za konzulat nema ni spomena kod Livija (2, 34, 7-35): Marcije potiče 
senat da iskoristi glad i iznudi od naroda odreknuće od tribunata. To toliko razbjesni 
narod da Marciju sude u odsutnosti i osuđuju ga na progonstvo, našto on prelazi k 
Volščanima. Plutarhova se verzija dalekosežno podudara s Dionizijevom (7, 21-64). 

#5 Druga je hipoteza vjerojatnija: za izbora u Rimu bilo je mnogo razmetijiva pozerstva. 

%& To bi bilo djetinjasto: nisu kandidati osobno dijelili novac nego ljudi koje su oni 
određivali za to. 

€ Pretpostavlja se đa običaj kupovanja glasova nije stariji od punskih ratova. Ali u to ne 
možemo biti sigurni. 

& Monarhiju. Rimska je država službeno postala monarhičkom tek za Dioklecijana. No 
ovdje Plutarh misli na samovlašće pojedinca. 

€ Ne zna se tko je autor te izreke. 

?% Anit, sin Antemionov, bio je bogat atenski kožar koji je dotjerao do časti stratega. 
Trebalo je da s brodovljem oslobodi Pi! lakedemonske opsade, ali zbog nepovoljnih 
vjetrova nije mogao oploviti malijski rt i grad je pao. Bio je jedan od Sokratovih tužitelja, 
te je kasnije bio prognan i umro u progonstvu. Pil je bio jaka utvrda na zapadnoj obali 
Mesenije. Atenjani su ga zaposjeli i uspješno branili god. 425. (Tukidid 4, 2-42). Ali 
god. 410, Lakedemonjani opsjedoše njegov mesenski garnizon koji se predao kad atenska 
flota nije uspjela doći u pomoć i osloboditi ga opsade (Diodor 13, 64, 5 i dalje). 

7 Vidi Alkibijad 4. 

% To je bilo Kamilovo vrijeme. Ali već 450. god. smrt Virginije pokazala je iskvarenost 
velikog dijela rimske aristokracije. 

8 U pismu Dionu: Pisma IV 321 C. 

%* Gelon, tiranin Gele na Siciliji od 491. i Sirakuze od 485. god., umro 478. god. 


GAJ MARCIJE (KORIOLAN) - BILJEŠKE 313 


5 Tribuni nisu bili magistrati u rimskom ustavnom smislu (tribunat nije činio stepenicu u 
cursus honorum), nego predstavnici i zastupnici puka. 

"6 Je li vjerojatno da je Koriolan poznavao običaje grčkih demokratskih gradova? Štaviše, 
god, 491. kad je on bio prognan, Atena je još bila veoma daleko od demokracije (pogotovo 
ekstremne). 

7 Pučki su tribuni smjeli sjediti na vratima vijećnice i slušati senatske rasprave. 

% Legalna (službena, redovna) ili polulegalna (izvanredna)? Teško je reći. 

? Prisvajali su sebi pravo koje im zakon nije davao. 

% Niži funkcioneri koji su bili pratioci i poslužiteji tribuna. 

*! Nije lako objasniti intervenciju edila koji su imali doduše neka policijska ovlaštenja, ali 
samo u nadziranju žena i koji su, tek nedavno (494. god.) uvedeni, bili birani samo 
između patricija. Ili su tom prilikom podržali tribune zato što se radilo o diobi žita, što 
je bilo njihova nadležnost, ili Plutarh (anakronistički) misli pučke edile. 

# To je bilo nezakonito. Ali možda Plutarh hoće reći da je narod osudio Koriolana, a tribuni 
su mu saopćili osudu jer su je oni trebali izvršiti. 

#5 UJ tom načinu kažnjavanja zločina protiv naroda nije bilo ničega protuzakonitog. Tako je 
bio pogubljen Manlije Kapitolijski 384. god. pod optužbom da teži tiraniji (vidi Kamilov 
životopis). Strmoglavljivanje s tarpejske stijene bilo je prakticirano od prvih dana Rima, 
Tarpejska pećina je vrh od 31 metra visine okružen krševitim podnožjem punim šiljaka 
gdje su bačeni redovno zaglavili tako da nikad nije trebalo osuđenike bacati po drugi put. 

# Magistrat koji je preuzimao sudski slučaj određivao je dan za raspravu u koji se govorilo 
pred sudom, Rasprava se držala tri dana, a četvrtoga je magistrat izricao presudu koju je 
27 dana kasnije (tri nundinae) podnosio na odobrenje narodu. 

#5 Od novem dies »devet dana«. Za komicijske skupštine birali su se sajmeni dani da bii * 
ljudi iz seoske okolice mogli sudjelovati u njima. 

# Anćani su zaplijenili brodove koji su u Rim dovozili žito poklonjeno od Gelona, a posade 
zarobili. Kad rimsko poslanstvo nije imalo uspjeha, Rimljani poslaše vojsku koja povrati 
i brodove i ljude. 

#7 Apije Klaudije, rodom Sabinjanin, konzul 495. god. Njegova osionost u obrani prava 
senata prouzročila je secesiju puka. 

# U cenurijatskim komicijama, kojih je po Servijevu ustavu bilo 193, najimućniji razređi 
građanstva (prva dva, senatorski i viteški) imali su 98 centurija, a ostala tri 95, pa su lako 
mogli nadglasati ostale. Svaka je centurija imala po jedan glas bez obzira što je u 
imućnima bio manji broj glasača. Ali u tribusima, kojih je u Marcijevo doba bilo 21 
(kasnije 35), bili su bogati i siromašni pomiješani, a siromašnih je građana, dakako, svuda 
bilo više. Ako su, dakle, tribuni tražili da se-glasa po tribusima, značilo je da traže da 
Marcije bude osuđen. Tako je i bilo: 9 ih je glasalo za nj, a 12 protiv njega (Dionizije 
Hal. 7, 64). 

# Što je Marcije vojnicima podijelio plijen iz Ancija tribun Decije tumačio je kao želju da 
pridobije vojnike i njihovom pcmoću zavlada Rimom. 

*% Plutarh voli takve naizgled znanstvene opise i objašnjenja. 

"I Kod Livija (2, 35) Tulo Atije. 

* Radi se o Heraklitu. 

% Odiseja IV 246. Prijevod Maretića i Ivšića. 

% To je bio četvrtast kamen s malim udubijenjem u kojem se čuvao žar. Ognjište je 
posvećeno Vesti, zaštitnici kuće 1 obitelji. Zato se onome tko bi sjeo uz ognjište priznavalo 
pravo azila (npr. Odiseja VII 153). 

# Livije samo kaže da su Volščani Marcija primili ljubezno i da se smjestio kod Tula (2, 
35, 6). Glave 21.23. podudaraju se s verzijom Dionizija Halikarnašanina (7, 67 i 8, 1). 

% Bio je običan plebejac. Istu priču navode Livije (2, 36) i Valerije Maksim (1, 7, 4). 

* Za Velikih ili Rimskih igara. 

% Epitet »viljuškonoša« (furcifer) čest je u rimskoj komediji. 

% Potpuno: »Radi ono što radiš !« (Hoc age quod agis!), prešlo u poslovicu (vidi Numa 14). 

1% Ili tensae. To su bila ceremonijalna kola koja su vukle tovarne životinje, a prevozila su 

uz veliku pompu likove bogova za igara u cirku. 

M1 Vidi Livije 2, 37. 

02 Widi Tsporedbu Alkibijada i Koriolana 2. 

1 Prema Liviju (2, 37, 1-7), sam je Tulo, u dogovoru s Marcijem, došao konzulima. Tako 

i kod Dionizija Hal. 8, 3. 

"4 Livije govori samo o ogorčenju (2, 38). Plutarhova se verzija podudara s Dionizijevom 
(8, 4-10). 

95 Kod Livija o tom pljačkaškom pohodu nema ništa. Na glavnoj vojni (glava 28. kod 
Plutarha) štedi Marcije patricijska dobra (Livije 2, 39). Prema Dioniziju, Tulo je jedan 
dio vojske odveo na područje Latina, a Marcije drugi na rimsko i obojica su se vratili s 
golemim plijenom. 

1% Vidi Dionizije 8, 13. 

"7 Stari grad u Laciju, na Circejskom rtu. Osnovao nga je Tarkvinije Oholi, a po predaji 
ondje je živjela čarobnica Kirka. 

1% Rimske igre, za kojih je rat započeo, slavile su se u rujnu, a vlast konzula istjecala je s 
krajem godine. 


To su sve gradovi u Laciju. Lavik (ili Labik) na zna Albanske gore, jugoistočno 
od Rima, zapadno od Prenesta i sjeveroistočno od: Tuskula; Pedo, na lavikanskoj cesti, 
i: danas Gallicano; Vole ili Bole, ekvijski grad, pripsnle su latinskoj ligi. 

17 km. 

NI Blizu mora, na apijskoj cesti. Ime je dobio po Laviniji, kćeri kralja Latina, kojom se 
oženio Eneja. 

"2 Izvorno, plebisciti (odluke naroda) nisu imali obaveze ni za koga osim za sam narod, a 
do 339. grad. nisu imali zakonske snage ako ih nije odobrio senat. 

"š Ime je dobio po jednom drevnom kralju Albe. 

"4 7.4 km. 

1/5 Hramovi su redovno zatvoreni. Otvaraju se da se vjernicima omogući iskazivanje 
pobožnosti prema bogovima, da im se mole ili im iskazuju zahvalnost, odnosno da ih 
zaklinju u izuzetnim prilikama. 

16 God. 493, Kasijevim sporazumom određeno je da Latini mogu postati rimski građani 
ako se nasele u Rimu. 

17 Nema ni spomena u tom povlačenju kod Livija (2, 39). 

15 O tim uspjesima Livije ne govori. Vidi Dionizije Hal. 8, 38. Plutarhov izvještaj u 
glavama 28—30. podudara se s Dionizijevim (8, 14-35). 

1% Doslovno: bacio je sveto, tj. zadnje, sidro. 

1% Kojih misterija? Plutarh je očito opsjednut eleusinskima. 

21 Već je Romul tako gatao. 

122 S vrpcama, vijencima i zacijelo augurskim štapovima. 

13 Vidi Livije 2, 39, 12, i Dionizije Hal. 8, 38. 

!4 Odiseja XVIII 158 = XXI 1. 

5 Odiseja XIV 178. 

125 Odiseja IX. 339. Prijevod prema Maretiću i Ivšiću. 

"27 Odiseja IX 299. Prijevod Maretića i Ivšića. 

1% flijada I 188-189. Prijevod Maretića i Ivšića. 

1% Ilijada IV 161-162. Prijevod Maretića i Ivšića. 

*" Plutarh ne vjeruje u fatalnost i unatoč svojoj simpatiji prema Platonu približava se 

peripateticima u vjerovanju u slobodnu volju. 


Bi Jupiter Najboli Najveći (Optimus Maximus) čiji je kult potjecao od Tarkvinija Priska koji 
ga je uveo za jednog rata protiv Sabinjana. 

'? Vidi Publikolin životopis. 

133 God. 503. 

* god. 23. 

185 »Rimske su žene u skupini došle Marcijevoj majci Veturiji i ženi Volumniji, a ne mogu 
utvrditi da li po narodnom zaključku ili iz ženskog straha« (Livije 2, 40, 1). I kod 
Dionizija (8, 39, 40), koga Plutarh, čini se, inače slijedi, Veturija je majka, a Volumnija 
žena Koriolanova. 

"Vidi prethodnu bilješku. 

'"7 Vidi Romulov životopis. 

'3 Značajna pojedinost s obzirom na jako izraženu ideju o zavičajnoj solidarnosti koja je 
postojala u antici. 

Formula učtiva obraćanja. 

40 Prema Dioniziju, Marcijeva mati nije htjela pristati na zahtjev rimskih žena; i senat se 
bojao da ih Marcije ne bi zadržao kao taoce. 

“I Kao rimski general klasičnog doba. 

4? Plutarh zamišlja uređenje kod Volščana analogno rimskome. 

1 Ter ih stid zbog sramote drži zatvorene u kući gdje ih se nitko ne usuđuje posjetiti. 

4 Usporedi Livijevu verziju razgovora i njegova rezulrata u 2, 40, 3-9. Plutarhova se 
podudara s Dionizijevom (8, 39-54). 

15 Vidi bilj. 115. 

“# Hram ženskoj Fortuni (Sreći) nalazio se na 4 milje (oko 7 km) od Rima na latinskoj 
cesti, na mjestu gdje se zapovjednik Volščana zaustavio naveden majčinim molbama. 
Svake su godine žene slavile obljetnicu toga na istome mjestu žrtvama i molitvama. 
Marcijeva je majka bila prva Fortunina svećenica. 

4 Vidi Livije 2, 40, 11. 

45 idi Dionizije 8, 56. 

9 Vidi Plutarhovu raspravu Zašto Pitija više ne proriče u stihovima? glava 8. 

15 Dosta nategnut pokušaj znanstvenog objašnjenja. 

i! Vidi Klement Aleksandrijski, Prostirke (Stromata) 5, 13, 88, 5. 

5 Ovdje je praksa Volščana ista kao u Ateni. 

155 To je općenito bilo tako: aristokracija je željela u miru uživati u svome bogatstvu, narod 
je želio rat radi plijena. 

154 Ciceron ubraja Koriolana među velike govornike i uspoređuje ga s Temistoklom. 

155 "Tada, pošto je povukao trupe s rimskog područja, kažu da ga je zbog toga zadesila 
mržnja i zaglavio je pri čemu razni pisci navode razne pojedinosti o njegovoj smrti. Kod 
Fabija (Piktora), koji je daleko najstariji autoritet, nalazim da je čak poživio do duboke 
starosti« (Livije 2, 40, 10) a kad je umro, žalili su za njim i Volščani i Rimljani. Glava 
39. kod Plutarha podudara se s Dionizijem Halikarnaškim 8, 57-59, gdje se tvrdi da je 
Koriolan bio kamenovan. 

156 Prema Fabiju Piktoru, najstarijem rimskom povjesničaru (vidi prethodnu bilješku), 
koga citira Livije (2, 40) Koriolan je, živeći u dubokoj starosti među Volščanima, znao 
reći da je izgon veća bijeda za jednog starca. 

15? Glava 12. 

#58 Vrlo ratoboran narod koji je živio na obje obale rijeke Aniona, a glavni su mu gradovi 
bili Alba, Tibur i Preneste. 

15% Bili su konačno podloženi tek god. 338. pr. n. e. Vidi i Livije 2, 40, 12 i dalje. 


ALKIBIJAD 


(oko 450-404. pr. n. €.) 


1. Čini se da je Alkibijadov rod kao svoga prvozačetnika imao 
Ajantova sina Eurisaka,! a s majčine strane da je bio Alkmeonović, rođen 
od Megaklove kćeri Dinomahe.? Njegov se otac Klinija, s troveslarkom 
opremljenom na vlastit trošak, sjajno iskazao u pomorskome boju kod 
Artemizija, a kasnije je poginuo u borbi s Beoćanima kod Koroneje.“ 
Zato su Alkibijadu skrbnicima bili Ksantipovi sinovi Periklo i Arifron, 
njegovi bliski rođaci.? 

Pripovijeda se ne bez razloga da je Sokratova naklonost i prijaznost 
prema njemu nemalo pridonijela da postane čuven bar utoliko što kod 
Nikije, Demostena, Lamaha, Formiona, Trasibula i Teramena,* koji svi 
postadoše znameniti ljudi u njegovo doba, ne možemo navesti čak ni ime 
majke ijednoga od njih, dok kod Alkibijada znamo i za dojilju, rodom 
Lakonku, a imenom Amiklu, i za nadziratelja Zopira; prvo do toga 
priopćuje Antisten, a drugo Platon.“ 

to se tiče Alkibijadove ljepote, možda je nepotrebno reći bilo što 
osim da ga je, procvjetavši u svakoj uzastopnoj životnoj dobi, učinila 
ljupkom i i dražesnim podjednako kao dječaka, mladića i odrasla muškarca. 
Ta nije istina što je rekao Euripid* da je i jesen sviju ljepota lijepa, ali je 
to zacijelo bilo tako s Alkibijadom, pored malog broja drugih, zahvaljujući 
njegovu lijepu stasu i tjelesnim odlikama. "Čak i račlanje kažu da je 
pristajalo njegovu glasu i da je njegov govor učinilo uvjerljivijim podaru- 
jući mu umilnost. Na to njegovo račlanje podsjeća Aristofan? u stihovima 
kojima se izruguje Teoru: 


(Sosija:) Tad Alkibijad reče mi odračlavši: 
Te6la motli; glavu ima udvolca."“ 
(Ksantija:) Baš pravo to je Alkibijad odračlao. 


I Arhip,'! ismijavajući sina Alkibijadova,'* veli: »Korača gizdavo vukući 
za sobom dugu halju da što je moguće više bude nalik na svog oca, 


U hodu vrat on krivi, račla još. 


2. Njegov je značaj u kasnijem životu pokazao mnogo neđosljednosti 
i mijena, što je bilo i prirodno posred njegovih zamašnih pothvata i 
promjenljivih obrata sudbine. Kako je po prirodi bio čovjek mnogih jakih 
strasti, najsnažnija je u njemu bila želja za nadmetanjem i za prvačenjem, 
kako je vidljivo iz zgoda koje se spominju iz njegove dječačke dobi. 

Jednom kad je pri rvanju bio žestoko pritješnjavan, privuče da ne bi 


ALKIBIJAD 317 


pao,ustima ruke rvača koji ga je stezao, te je bio spreman zagristi. Kad 
ga je ovaj pustio iz zahvata i rekao: »Grizeš kao žena, Alkibijade«, »Ne«, 
odgovori on »nego kao lav«. 

Još dok je bio malen igrao se kockama u uskoj ulici i upravo kad je 
bio njegov red da ih baci, ravno prema njemu nadođoše teško natovarena 
kola. Najprije zatraži od vozača zaprega da pričeka; kocke su, naime 
padale baš onamo kud su prolazila kola; ali kako ovaj, neotesan čovjek, 
nije htio poslušati, nego je tjerao kola dalje, ostali su dječaci raspršiše, no 
Alkibijad, bacivši se pred zapregu licem na zemlju i ispruživši se koliko 
je bio dug, dovikne vozaču da prođe ako hoće, tako da je čovjek, uplašivši 
se, naglo povukao zapregu unatrag, a oni koji su sve to vidjeli prepali se 
i uz viku se strčali k dječaku. 

Kad je došao u dob da uči, drugim je učiteljima bio prilično 
poslušan, ali odbijao da svira na fruli držeći to prostim i neotmjenim, jer 
upotreba trzalice!* i lire, tvrdio je, nimalo ne nagrđuje ni držanje ni 
vanjštinu kakva dolikuje slobodnu čovjeku, dok bi lice čovjeka, koji puše 
u frulu, i vlastiti rođaci teškom mukom prepoznali. Štaviše, lira stapa 
svoje zvukove s glasom i pjesmom onoga koji svira na njoj, dok frula 
začepljuje i zapušuje usta oduzimajući svakome i glas i govor. »Neka 
stoga«, reče »u frulu sviraju sinovi Tebanaca; ta oni ne znaju razgovarati; !* 
ali nama je Atenjanima, kako kažu naši očevi, Atena osnivačica grada, a 
djedovski bog zaštitnik Apolon,'“ a od njih dvoje ona je odbacila frulu, 
a on je čak oderao umišljena frulaša!*«. Tako je Alkibijad napola u šali 
napola ozbiljno oslobodio tog učenja i sebe sama i ostale dječake. Jer 
imeđu njima ubrzo se razglasilo da je Alkibijadu sviranje na fruli odvratno 
i da se on podruguje onima koji to uče. Iz tog razloga frula je bila potpuno 
isključena iz obuke slobodnih ljudi i prezirno posvema zabačena. 


3, Među Antifontovim pogrdama protiv Alkibijada'“ zabilježeno je 
da je kao dječak pobjegao od kuće k Demokratu, jednom od dvojih 
ljubavnika;!'! kad ga se Arifron htio odreći javnim oglašavanjem, Periklo 
ne dopusti rekavši: »Ako je mrtav, doznat ćemo to zahvaljujući oglašava- 
nju samo jedan dan ranije, a ako je živ i zdrav, neće mu više biti spasa 
kroza sav preostali život.«* Antifont još tvrdi da je Alkibijad u rvalištu u 
Sibirtiju' udarcem štapa ubio slugu iz svoje pratnje. Ti navodi, međutim, 
možda ne zaslužuju da im se vjeruje jer ih je izrekao čovjek koji priznaje 
da ga grdi iz mržnje." 


4, Kad su se već mnogi ljudi odlična roda okupljali oko Alkibijada i 
iskazivali mu svoje štovanje, bilo je očigledno da su bili omamljeni 
. njegovom blještavom mladenačkom ljepotom i da mu se zato dodvoravaju; 
ali Sokratova“! je ljubav bila velik dokaz dječakove vrline i duševnih 
darova. Sokrat je vidio kako se pokazuju i prosijavaju njegovim obličjem 
pa ga je, bojeći se utjecaja bogatstva, ugleda i rulje građana, stranaca i 
saveznika koja ga je nastojala unaprijed zarobiti ulagivanjem i uslužnošću, 
bio voljan zaštićivati i ne dopuštati da biljka u cvatu gubi i upropaščuje 
svoj prirodni plod. Nikoga, naime, sudbina nije izvana okružila i utvrdila 
unaokcolo onime što se naziva životnim dobrima u tolikoj mjeri da bi 

postao za filozofiju neranjiv i nedostupan njezinim slobodoumnim rije- 
čima koje ujedaju za srce; tako je Alkibijad, premda od sama početka 
mažen i premda mu je društvo onih, koji su se trudili jedino da mu 
ugađaju, priječilo da čuje čovjeka koji ga je opominjao i poučavao,“ ipak, 
zahvaljujući svojoj prirodnoj cbdarenosti, upoznao Sokratovu vrijednost 
i pustio ga k sebi razišavši se sa svojim bogatim i i uglednim ljubavnicima, 
I ubrzo, ga učinio svojim intimnim prijateljem i posluhnuo riječi 
ljubavnika koji nije išao za nemuževnim“ užitkom niti moljakao za 
poljupce i milovanja, nego mu nastojao dokazati slabost njegove duše i 
suzbijati njegovu ispraznu taštinu. 


K*o rob se zgurio pjetlić krila klonula.?? 


Došao je do zaključka da je Sokratovo djelovanje stvarno služba koju su 
mu povjerili bogovi radi obrazovanja i spasavanja mladih ljudi;* tako 
prezirući sam sebe, diveći se njemu čiju je prijaznu nježnost volio, a 
prema njegovoj vrlini osjećao strahopoštovanje, stjecao je na taj način 
neopazice »sjenu ljubavi za protuljubav«, kako veli Platon,“ tako da su 
se svi čudili gledajući ga kako jede, rva se i dijeli šator sa Sokratom, a 
prema drugim je ljubavnicima osoran i tvrdoglav, prema nekima čak i 
sasvim nasilnički kao u slučaju Anita, sina Antemionova.*#* 

Taj je, naime, bio zaljubljen u Alkibijada i, ugošćujući neke strance, 
pozvao je i njega na večeru. On otkloni poziv, ali kad se napio kod kuće, 
s prijateljima, dođe da nastavi bančiti kod Anita i, stavši na vrata sobe za 
muškarce i ugledavši stolove pune srebrnih i zlatnih čaša, naredi svojim 
robovima da uzmu polovicu njih pa ih nose k njemu kući. No nije se 
udostojao ući, nego je, izvevši tu lakrdiju, otišao. Kad su se gosti, dakako, 
ljutili i govorili kako je drsko i bezobrazno Alkibijad postupio prema 
Anitu, Anit reče: »Bilo je to, dapače, skromno i ljubezno: ta iako je 
mogao uzeti sve, ostavio nam je polovinu od toga«. 


5. Na taj način postupao je i s drugim ljubavnicima; izuzetak je 
učinio s jednim strancem doseljenikom ,Z* kako kažu, koji nije posjedovao 
mnogo, a prodao je sve i utržak od sto stateraž“ donio Alkibijadu i molio 
ga da ih primi, te se Alkibijad nasmijao, obradovao i iskazao mu svaku 
ljubav, vratio njegovo zlato i zapovjedio da sutradan, nadmećući se, 
nadbije ponudom sve zakupnike ubiranja javnih poreza.“ Kad je ovaj 
otklanjao zato što je jamčevina za takvu ponudu iznosila mnogo talenata, 
zaprijeti Alkibijad da će ga išibati ako to ne učini; baš je, naime, imao 
neke osobne zadjevice sa zakupnicima poreza. Izjutra, dakle, doseljenik, 
izišavši na trg, povisi uobičajenu ponudu za talenat. A kad su zakupnici 
poreza, salijećući ga ljutito, tražili neka navede ime svog jamca uvjereni 
da ga on ne može naći, Alkibijad, stojeći podalje, dovikne poglavarstvima: 
»Zapišite mene, on je moj prijatelj, ja se ujamčujem«. Čuvši to, zakupnici 
se nađoše u velikoj neprilici. Jer kako su uvijek običavali dužne zaostatke 
prethodne zakupnine namirivati dobitkom od druge, nisu vidjeli kako da 
se izvuku iz nastale teškoće. Zato su tog čovjeka molili neka povuče svoju 
ponudu nudeći mu novaca, ali Alkibijad mu nije dopuštao da primi manje 

od talenta. A kad mu ponudiše talent, reče mu neka uzme i odustane od 
nadmetanja. I tako mu pomaže da se obogati. 


6. Sokratova ljubav, premda je imala mnogo velikih takmaca, ipak 
je nekako držala Alkibijađa u vlasti jer su ga, zahvaljujući njegovim 
lijepim prirodnim darovima, dirale učiteljeve riječi, obraćale mu srce i 
izmamljivale mu suze, ali prepuštajući se ponekad ulizicama koji su ga 
napastovali brojnim užicima, izmicao je Sokratu i ovaj ga je doslovce 
morao loviti kao odbjegla roba, a ipak je jedino pred njim osjećao 
strahopoštovanje i strah, a sve je ostale svoje ljubavnike prezirao. 

Kleant? je bio onaj koji je rekao da svakoga svog ljubljenika svladava 
hvatajući ga za uši, dok svojim takmacima u ljubavi pruža za zahvate 
druga mjesta koja su za nj nedodirljiva misleći time trbuh, spolni organ i 
grlo; Alkibijad se nesumnjivo lako dao navoditi na užitke; jer od 
Tukidida spominjano »bezakonje tijela«*“ u njegovu životu. navodi na 
takvu sumnju. Pa ipak, njegovi kvaritelji, hvatajući se više za njegovo 
častohleplje i slavoljublje, gurali su ga prije vremena u odveć zamašne 
pothvate uvjeravajući ga da će, čim samo uđe u javni život, ne samo 
potpuno zasjeniti druge vojskovođe i narodne vođe, nego nadmašiti i 
Periklovu moć i slavu među Helenima. Stoga, kao što se željezo, 
omekšavano u vatri, od hladne vode opet skrućuje i njegovi se djelići 
zbijaju u se, tako je Sokrat Alkibijada, kad bi ga god uhvatio prepuna 
razuzdanosti i nadutosti, čvrsto pritezao i pritiskao svojim riječima, te ga 
time činio poniznim i bojažljivim poučavajući ga koliki su njegovi 
nedostaci i nesavršenstva. : 

7. Kad je izlazio iz dječačke dobi, pristupi školniku i zatraži knjigu 
od Homera. Na njegov odgovor da nema ništa Homerovo,*' Alkibijad mu 
opali zaušnicu pa ode. Kad mu drugi školnik reče da ima Homera što ga 
je sam ispravio,“ usklikne Alkibijad: »Što ? Učiš dječake slova a sposoban 
si popravljati Homera ? Pa što ne poučavaš mladiće ?« 

Hoteći porazgovarati s Periklom, dođe na njegova vrata. Doznavši 
da on nema vremena, nego da razmatra kako će Atenjanima položiti 
račun,“ Alkibijad, odlazeći, reče: »Pa ne bi li mu bilo bolje da razmišlja 
kako da Atenjanima ne položi računa 2« 

Još kao momčić pošao je na vojni pohod protiv Potideje,*' a šator je 
dijelio sa Sokratom koji mu je bio i bojni drug u borbama. Kad je došlo 
do žestoke bitke, odlikovaše se obojica, a kad je Alkibijad dopao rane, 
Sokrat stade preda nj, zaštiti ga i naočigled sviju spasi ga zajedno s 
oružjem. Po najpravičnijem prosuđivanju odlikovanje za hrabrost išlo je 
Sokrata; ali kako se vidjelo da stratezi nastoje zbog Alkibijadova ugleda 
njemu udijeliti tu slavu, Sokrat, želeći povećati plemenite ambicije svoga 
učenika, prvi je svjedočio za nj i pozivao zapovjednike neka vijenac i 
nagradnu potpunu bojnu opremu“ dadu njemu. 

Drugom prilikom, za bijega Atenjana poslije bitke kod Delija, 
Alkibijad, koji je bio na konju,“ ugledavši Sokrata kako se povlači pješice 
s malim brojem suboraca, ne prođe kraj njega, nego ga je pratio i branio 
premda su neprijatelji navaljivali i ubijali mnoge. To se, međutim, zbilo 
kasnije. 


320 USPOREDNI ŽIVOTOPISI 


8. Hiponiku, ocu Kalije i i čovjeku velika ugleda i utjecaja zahvaljujući 
bogatstvu i odličnu rodu, prilijepi zaušnicu a da nije bio naveden niti 
gnjevom niti kakvom razmiricom, nego iz šale, okladivši se s drugovima, 
Kad se bruka o toj bezobraštini pronijela gradom i svi, kao što je 
prirodno, bili ogorčeni, u samo svitanje dođe Alkibijad Hiponikovoj kući,. 
uđe pokucavši na vrata i pošto odloži gornju haljinu, izloži mu svoje tijelo 
pozivajući ga neka ga za kaznu išiba. Ali ovaj mu oprosti i okani se svake 
ljutnje, a kasnije ga učini mužem svoje kćeri Hiparete.? 

Neki opet tvrde da Hiparetu s mirazom od deset talenata“ Alkibijadu 
nije dao Hiponik nego njegov sin Kalija; zatim pak, kad je ona rodila 
dijete, Alkibijad je, kažu, utjerao daljnjih deset tvrdeći da je to bilo 
ugovoreno ako se rode djeca. A Kalija, u strahu od njegovih spletkarija, 
obratio se narodu izjavljujući da mu ostavlja svoj novac i kuću za slučaj 
da se dogodi da umre bez izravna potomstva.“ 

Kako je Hipareta bila pristojna i mužu odana žena, pa ju je veoma 
boljelo što je on općio s domaćim i stranim kurtizanama, napusti njegovu 
kuću te ode da živi kod brata. Kad Alkibijad nije mario za to nego je 
nastavio s razvratnim životom, trebalo je da ona kod arhonta uloži zahtjev 
za razvod, ali ne preko punomoćnika nego osobno.“ Kad je dakle došla 
da to učini po zakonu, Alkibijad pristupi i pograbi je, te ode kući s njom 
na rukama a da mu se nitko nije usudio suprotstaviti niti oduzeti mu je. 
Ostala je, štaviše, s njime sve do smrti, ali je umrla kratko vrijeme poslije 
toga kad je Alkibijad krenuo brodom za Efez.? 

To se nasilje nije, međutim, uopće nikome činilo nezakonitim niti 
surovim; ta izgleda da i zakon traži da žena koja se želi razvesti osobno 
poduzme taj korak u zgradi poglavarstva da mužu bude pružena prilika 
da se nađe ondje i da je zadrži.“ 


9, Imajući psa čudesne veličine i ljepote kupljena za sedamdeset 
mina,* odsiječe mu rep koji je bio prekrasan. Kad su mu to prisni znanci 
predbacivali i govorili mu da su svi ozlojeđeni zbog psa i grđe vlasnika, 
prasnuvši u smijeh, Alkibijad odgovori: »To je upravo ono što i želim: 
hoću, naime, da Atenjani naklapaju o tome da ne bi što gorega govorili o 
meni«. 


10. Kažu da je njegov prvi ulazak u javni život bio povezan s jednim 
novčanim prilogom, doduše ne unaprijed smišljenim, jer je, prolazeći 
pokraj Atenjana koji su glasno povlađivali, upitao za razlog bučnome 
odobravanju a doznavši da se daju novčani prilozi u korist države, priđe 
govornici i sam dade prilog. Kako je narod pljeskao i i vikao od zadovolj- 
stva, Alkibijad zaboravi da pod ogrtačem slučajno ima prepelicu;** kad 
se, stoga, ptica preplašila i pobjegla, Atenjani su, kažu, još većma 
zagrajali i mnogi ustali“ da mu je pomognu uhvatiti, a uhvatio ju je i 
vratio Aikibijadu kormilar Antioh; zbog toga mu je i veoma omilio. 

Premda mu je pristup političkom djelovanju široko otvaralo njegovo 
odlično porijeklo, bogatstvo i srčanost u bitkama, te premda je imao 
mnoštvo prijatelja i rođaka, mislio je da ništa ne treba više da mu daje, 
utjecaja na svjetinu od čari njegova govora. A da je bio moćan govornik, 


ALKIBIJAD 321 


posvjedočuju“* ne samo komički pjesnici nego i sam najmoćniji besjednik*? 
u svome govoru protiv Midije gdje veli da je Alkibijad pored ostalog bio 
i izvanredno sposoban u pogledu rječitosti.“ A ako ćemo vjerovati 
Teofrastu, najsvestranijem i najobavještenijem od filozofa,"! Alkibijad je 
bio najsposobniji od sviju ljudi da pronađe i shvati ono što je bilo 
potrebno u pojeđinu slučaju, ali kako je brižno nastojao ne samo oko 
onoga što treba govoriti nego i kako, a nije baš raspolagao velikim 
izborom riječi i izraza, često bi zapeo, zašutio usred govora i nakratko 
zastao nastojeći da se opet pribere jer mu je uzmanjkao prikladan izraz, 
te je brižljivo razmišljao o onome o čemu je govorio. 


ll. Njegove konjušnice postale su glasovite uz ostalo i brojem kola 
za utrke; ta nitko ih drugi nije sedam poslao na Olimpijske igre, niti 
običan osebnik niti kralj, nego on jedini.** I to što je stigao prvi, drugi i, 
kako tvrdi Tukidid, četvrti, a prema Euripidu treći, nadilazi sjajem i 
slavom svako moguće slavoljublje na tome području. U pjesmi o kojoj se 
radilo kaže Euripid" ovo: 


O tebi poj ću pojati, sine Klinijin. 

Pobjeda krasna je stvar; ali najkrasnije, što nijedan drugi od Helena 
ne postiše, 

U utrci kola stići prvi i drugi 1 treći, 

Uspjeh postići bez truda“ te ovjenčan maslinom Zeusovom 

Postati predmetom glasnikova proglašavanja. 


12. Štaviše, taj je njegov sjajan uspjeh učinilo još znamenitijim 
nadmetanje gradova da ga obaspu počastima. Efežani mu, naime, posta- 
više velebno iskićen šator, grad Hijana* pribavljao mu je hranu za konje 
i bezbrojne žrtvene životinje, a Lezbljani*“ vino i ostale potrepštine kojima 
je neštedimice gostio mnoštvo ljudi. Pa ipak, teška kleveta — ili opet 
zloporaba s njegove strane — u vezi s načinom kako je zadovoljio svoje 
ambicije prilikom tog natjecanja dala je još više građe za govorkanje. 

Pripovijeda se, naime, da je u Ateni bio neki Diomed, čovjek veoma 
čestit, prijatelj Alkibijadov, silno željan da postane pobjednik u Olimpiji: 
i doznavši da Argivci imaju trkaća kola koja su vlasništvo države, a kako 
je znao da je Alkibijad veoma utjecajan u Argu i da ondje ima mnogo 
prijatelja, nagovori ga da kupi za nj ta kola. Ali kad ih je kupio, Alkibijad 
ih dade upisati u trkališnu listu pod svojim imenom i zaboravi Diomeda 
koji je bio pun ogorčenja i zazivao bogove i ljude za svjedoke nepravde. 
Sigurno je da se iz toga izlegla i parnica; Isokrat je napisao za Alkibijadova 
sina* govor O zaprezi, no u njemu je tužilac Tisija a ne Diomed. 


13. Kad se upustio u političku djelatnost premda je još bio momčić, 
odmah je potisnuo u sjenu ostale narodne vođe, ali je imao teških 
nadmetanja s Feakom,* sinom Erasistratovim, i Nikijom, sinom Nikera- 
tovim; ovaj je već bio poodmakle dobi i na glasu kao izvrstan vojskovođa 
a Feak je, kao i on, tada bio na početku svog uspona i premda je potjecao 
od uglednih pređa, zaostajao je za njim u drugom pogledu, a napose u 
rječitosti. Činilo se, naime, da je više govorljiv i uvjerljiv u privatnoj 

konverzaciji nego što je bio sposoban voditi debate pred narodom. Jer bio 
je, kako veli Eupolis,* 


Kralj brbljavaca, govornik najnespretniji. 

Ima i neki govor Protiv Alkibijada što ga je napisao Feak, u kojem je 
između ostaloga navedeno i to da se od innoštva zlatnog i srebrnog svetog 
posuđa, koje je bilo vlasništvo države, Alkibijad služio svime u svakida- 
šnjem životu kao da je njegovo vlastito. 

Bio je neki Hiperbol iz atičke općine Peritede, koga i Tukidid 
spominje" kao nitkova, a svim je komičkim pjesnicima bez izuzetka 
stalno davao građe za pošalice na pozornici. Ali kako se on nije osvrtao 
ni na šta što se loše o njemu govorilo i bio neosjetljiv na to budući da 
javno mnijenje nije držao vrijednim pažnje, te kako ono što je stvarno 
bestidnost i bezumlje neki nazivaju odvažnošću i postojanošću, iako se 
nikome .nije sviđao, narod se često znao njime poslužiti kad se želio 
nabacivati blatom na koga od ljudi na položaju i klevetati ga. Davši se, 
dakle, nagovoriti od toga čovjeka, narod je tada baš kanio provesti 
glasanje o ostrakizmu kojim od vremena do vremena onoga od građana, 
koji se previše ističe ugledom i utjecajem, šalju u progonstvo tažeći tako 
više svoju zavist nego strah. A kako je bilo jasno da će ostrakizam pogoditi 
jednoga od one trojice; Alkibijad udruži stranke i, sporazumjevši se s 
Nikijom, okrene progonstvo ostrakizmom protiv Hiperbola. 

Ali kako neki tvrde, nije Nikija nego Feak bio onaj u dogovoru s 
kime i uz pomoć čije je političke podrške Alkibijad poslao u zatočeništvo 
Hiperbola a da ovaj nije uopće mogao ni pomisliti da će ga to zadesiti. Jer 
nitko nevaljao niti neugledan nikada dotad nije potpao pod tu kaznu, kao 
što je negdje i komički pjesnik Platon rekao prisjetivši se Hiperbola: 


No zadesi ga sudba starih dostojna, 
AF njeg i žigova" mu ne bje dostojna; 
Jer radi takvih ostraka ne bjehu smišljena. 


Vijesti o tome, međutim, opširnije su navedene na drugome mjestu. 


14. Alkibijada je ne manje jedilo to što se Nikiji neprijatelji dive nego 
što mu sugrađani iskazuju počasti. Jer Alkibijad je bio konzul“ Lakede- 
monjana u Ateni i starao se za njihove ljude zarobljene u Pilu. Ali kako 
su Lakedemonjani, postigavši mir i dobivši natrag te ljude prvenstveno. 
posredovanjem Nikije, njega osobito voljeli, a među Helenima se govorilo 
da ih je Periklo upleo u rat, a Nikija mu činio kraj, te je većina taj mir 
nazivala Nikijinim, Alkibijad, srdeći se preko svake mjere i zavideći mu, 
snovao je o kršenju mirovnih zakletvi. Opazivši da Argivljani iz mržnje i 
straha od Spartanaca traže priliku da ih se riješe,“ krišom im je davao 
nade u savezništvo s Atenjanima i, šaljući im poruke i dogovarajući se s 
prvacima njihovog naroda, sokolio ih da se ne plaše Lakedemonjana i ida 
im ne popuštaju, nego da se okreću prema Atenjanima i čekaju njihovu 
akciju budući da oni nisu daleko od kajanja zbog sklopljenog mira i žele 
ga se osloboditi. 

Kad su Lakedemonjani sklopili savezništvo s Beoćanima i prodali 
Atenjanima Panakt“ ne netaknut, kako je trebalo po mirovnom ugovoru, 

nego porušen, Alkibijad, razabravši da se Atenjani ljute, još ih je više 
razdraživao, te dizao graju na Nikiju i ocrnjivao ga optužbama, koje su 
bile prividno prihvatljive. Optuživao ga je da kao vrhovni zapovjednik 
nije pokazao želju da sam pohvata neprijateljske vojnike odsječene na 
Sfakteriji," a kad su ih drugi pohvatali, da ih je pustio i vratio nastojeći 
ugoditi Lakedemonjanima; a zatim ih, premda im je prijatelj, nije uspio 
uvjeriti da ne sklapaju savez s Beoćanima kao ni s Korinćanima, ali kad 
god netko od želena želi biti prijatelj ili saveznik Atenjanima, on to 
nastoji spriječiti ukoliko se to ne događa s pristankom Lakedemonjana. 

Nikiji koji se nalazio u tešku položaju kao nekim sretnim slučajem 
nađoše se pri ruci poslanici iz Lakedemona donoseći od kuće umjerene 
prijedloge i uvjeravajući da su došli s punim ovlaštenjima da prihvate sve 
pomirljive i pravične dodatne uvjete. Kad ih je vijeće primilo blagonaklo- 
no, a narod imao sutradan držati skupštinu, Alkibijad, pobojavši se 
miroljubiva ishoda, udesi da se poslanici nađu s njime na dogovoru. A 
kad su se sastali, reče im: »Što je vama, ljudi Spartanci? Kako vam je 
promaklo da je vijeće uvijek umjereno i prijazno u ophođenju s onima 
koji dolaze preda nj, dok je narodna skupština ohola i stremi visoko ? Ako 
izjavite da ste došli s neograničenim ovlaštenjima, ponašat će se bezob- 
zirno naređujući i iznuđujući. Hajdete, okanite se naivnosti, pa ako 
hoćete postići kod Atenjana umjerene uvjete i da vam ne bude nametnuto 
ništa na što ne možete pristati, tada pregovarajte o pravičnoj nagodbi 
uvjeravajući ih da nemate punih ovlaštenja. Ja ću surađivati s vama u želji 
da ugodim Lakedemonjanima.%« Rekavši to, zakune im se i tako ih uspije 
sasvim odvratiti od Nikije, budući da su se potpuno pouzdavali u njega i 
divili se podjednako njegovoj lukavosti i oštroumnosti uvjereni da ona nije 
kao u obična čovjeka. 

Sutradan se narodna skupština sastade i poslanici izađoše pred nju. 
Kad ih je Alkibijad veoma ljubezno zapitao s kakvim su punomoćima 
došli, oni odgovoriše da im ovlaštenja nisu potpuna i neograničena. Tad 
ih Alkibijad smjesta napadne uz ljutite povike kao da se nepravda nanosi 
njemu a ne njima nazivajući ih nepouzdanima i kolebljivcima koji nisu 
došli niti da učine niti da kažu išta pošteno ; vijeće je bilo zlovoljno, narod 
ogorčen, a Nikija zaprepašten i utučen zbog promjene stava tih ljudi jer 
nije znao za Alkibijadovu prepredenu prevaru. 


15. Poslije te blamaže Lakedemonjana Alkibijad, imenovan vrhov- 
nim zapovjednikom, odmah dovede Argivce, Mantinejane i Eliđane u 
savez s Atenom. I način na koji je sve to izveo nitko nije odobravao, ali 
je rezultat bio uistinu velik: podijelio je i potresao gotovo čitav Peloponez 
i u jedan je jedini dan postrojio protiv Lakedemonjana kod Mantineje 
tako velik broj bojnih štitova,“ te im je bitku" sa svim njezinim 
opasnostima nametnuo u najvećoj udaljenosti od Atene, gdje Lakedemo- 
njanima pobjeda nije donijela nikakve naročite koristi, a da su bili 
poraženi, sam bi opstanak Sparte bio došao u pitanje. 

Poslije te bitke u Argu se odmah »tisuća«! prihvati rušenja demokrat- 
skog uređenja i učini grad sebi podložnim; a Lakeđemonjani, pristigavši, 
ukinuše demokraciju. Ali kad mnoštvo ponovno pograbi oružje i nadvla- 


324 USPOREDNI ŽIVOTOPISI 


da, Alkibijad dođe te učini pobjedu naroda sigurnom i nagovori ih da 
produže svoje dugačke zidove; spojivši ih s morem, čvrsto povežu svoj 
grad s atenskom pomorskom silom. Dopremi dapače tesare i klesare iz 
Atene, te je pokazivao svaku moguću revnost za tu gradnju stječući 
zahvalnost i moć sebi ne manje nego svome gradu. Na isti način nagovori 
i Patrane'“ da dugačkim zidovima povežu grad s morem. Kad je netko 
Patrenima rekao: »Atenjani će vas progutati«, Alkibijad odgovori: »Mo- 
žda, ali malo pomalo i počevši od nogu, a Lakedemonjani od glave i 
jednim zalogajem«. 

Atenjanima je, međutim, savjetovao neka se brinu da održavaju i 
svoju moć na kopnu i neka djelom potvrđuju zakletvu kojom redovno 
zaklinju mlade ljude u Agraulinu" svetištu. Prisižu, naime, da će pšenicu, 
ječam, vinovu lozu i maslinu prihvatiti kao prirodne međe Atike, čime ih 
upućuju da smatraju svojim vlasništvom svu plodnu i obrađivanu zemlju. 


16. Ali uza svu tu silnu državničku djelatnost, rječitost, dalekovid- 
nost zamisli i vještinu opstojala je i golema raskoš u načinu življenja, 
pretjerivanje u piću i seksu, ženskasto odijevanje (za sobom je preko trga 
vukao dugačke grimizne haljine) i obijesna rasipnost; pa isijecanje paluba 
na troveslarkama da bi mekše spavao namještajući postelju o remenje 
umjesto na tvrde daske, izrada zlatna štita na kojem nije bilo nikakva 
tradicionalnog atenskog amblema nego Eros naoružan gromom.“* Sve to 
gledajući s gađenjem i nezadovoljstvom, ugledni su se ljudi bojali njegove 
bezobraznosti i preziranja zakonitosti smatrajući to ponašanje tiranskim i 
nečuvenim, dok je osjećaje naroda prema njemu dobro izrazio Aristofan 
ovim riječima: 

Za njime čezne, i mrzi ga, aP želi ga imati," 

a još oštrije nišaneći slikovito na nj: 
U gradu lava hranit nemoj nikako; 
AP othraniš li, ćudima mu služit je." 


Doista, njegovi dobrovoljni novčani doprinosi, plaćanje troškova za javne 
priredbe, nenadmašiva darežljivost prema gradu, slava njegovih predaka, 
moć njegove riječitosti, pa tjelesna ljepota i snaga uz iskustvo i hrabrost 
u ratu činili su da Atenjani budu popustljivi prema svemu drugome i da 
sve strpljivo podnose uvijek nadijevajući njegovim prestupima najblaža 
imena mladalačke djetinjarije i častoljubiva nadmetanja. 

Primjeri su mnogi: kod sebe je zatvorio slikara Agatarha"" i pustio 
tek pošto mu je oslikao kuću, ali ga je onda i obdario; osporavajući mu 
pobjedu, ošamario je Taureju koji mu je bio suparnik u opremanju 
dramskih korova za natjecanje; između melskih" zarobljenika izabrao je 
sebi jednu ženu i živio s njome, te othranio dijete što ga je imao od nje. 
Ta i to nazivahu čovječnošću; pa ipak, najveća odgovornost za pokolj 
sviju za oružje doraslih Meljana pala je na nj, jer je podržao taj zaključak 
narodne skupštine. 

Kad je Aristofont*! naslikao Nemeju* s Alkibijadom kako joj sjedi u 
naručju, sav se svijet stjecao da gleda sliku uživajući u njoj. Ali starije je 
i to ozlovoljavalo, jer im je mirisalo na tiraniju i preziranje zakona. A 

činilo se da ni Arhestrat* nije nimalo neumjesno rekao da Helada ne bi 
mogla podnijeti dva Alkibijada. 

Kad čovjekomrzac Timon* Alkibijada, koga su poslije veoma uspje- 
šna dana iz skupštine svečano ispraćali kući, nije mimoišao, niti mu se 
uklonio kao što je običavao pri susretu s drugima, nego je, pošavši mu 
ususret i porukovavši se s njime, rekao: »Dobro je što rasteš, sinko; ta 
rasteš na veliku nesreću svemu ovom ološu«, jedni su se smijali, drugi 
psovali, ali neki su se i jako zamislili na te riječi. Tako je neujednačen bio 
sud javnosti o njemu zbog neuravnoteženosti njegove naravi. 


17. Siciliju su Atenjani priželjkivali još za Periklova života, a poslije 
njegove smrti stali su se mašati nje, te su svakom prilikom slali takozvanu 
savezničku pomoć onima koji su trpjeli nasilje Sirakužana utirući tako put 
za velik vojni pohod. Ali onaj koji je istom posvema raspalio u njima tu 
strastvenu želju i nagovorio ih da poduzmu napad i podlože otok ne 
djelomično i ne malo pomalo, nego otplovivši onamo s velikim brodov- 
ljem, bio je Alkibijad koji je uvjerio narod da treba da gaji velike nade, a 
sam je posizao za još većima. Prema svojim očekivanjima, i Siciliju je 
držao samo početkom vojne a ne, kao ostali, završetkom. I dok je Nikija 
nastojao narod odvratiti od pokušaja osvojenja Sirakuze smatrajući da je 
to za njih pretežak pothvat, Alkibijad, koji je sanjario o Kartagi i Libiji“ 
i, pošto one budu svladane, u mašti već opkoljavao Italiju i Peloponez, 
smatrao je Siciliju gotovo samo sredstvom i načinom vođenja rata. I mlade 
je ljude odmah zanio svojim nadanjima, a od starijih oni su slušali mnoga 
čudesa o planiranom pohodu tako da su mnogi sjedili u rvalištima i.na 
polukružnim klupama za odmor u parkovima crtajući u pijesku oblik tog 
otoka i položaj Libije i Kartage. 

Kažu, međutim, da se filozof Sokrat* i astrog Meton*" nisu ponadali 
ničemu dobrom od toga vojnog pohoda; prvi, kako se čini, zato što mu 
se javio njegov uobičajeni dobri duh* i nagoviještao mu buđućnost. 
Meton se pak, uplašivši se ili zbog obična proročunavanja budućnosti ili 
zato što se poslužio nekom vrstom gatanja, napravio kao da je poludio i, 
zgrabivši upaljenu zubiju, pretvarao se da se sprema zapaliti vlastitu 
kuću. Neki pak tvrde da to kod Metona nije bilo nikakvo hinjeno ludilo, 
nego da je stvarno noću spalio svoju kuću, a zatim je izjutra, istupivši 
pred narod, molio i zaklinjao da mu pri tolikoj nesreći poštede sina 
sudjelovanja na toj vojni. U svakom slučaju, prevarivši svoje sugrađane, 
on je postigao ono što je želio. 


18. Nikija je bio izabran za vojskovođu protiv svoje volje, a to je 
zapovjedništvo izbjegavao ponajviše zbog svog budućeg druga u službi; 
Atenjanima se, naime, činilo da će ratovanje biti uspješnije ako ne ostave 
Alkibijadu slobodne ruke, nego ako njegovu nasriljivu smionost spoje s 
opreznom promišljenošću Nikijinom; jer i treći vojskovođa, Lamaj,# 
premda poodmakle dobi, unatoč njoj bio je smatran strastvenim u 
bojevima i sklonim vratolomijama ne manje od Alkibijada; dok se vijećalo 
o opsegu i načinu naoružanja, Nikija se ponovo pokuša suprotstaviti i 
spriječiti rat. Ali pošto je Alkibijadovo suprotno mišljenje prevagnulo, 


326 USPOREDNI ŽIVOTOPISI 


jedan od govornika, Demostrat, podnese skupštini pismeni prijedlog po 
kome je trebalo da vojskovođe imaju neograničena ovlaštenja u pogledu 
ratnih priprema i čitava rata.* 

Ali kad je narod izglasao taj prijedlog i sve bilo spremno za polazak 
brodovlja, bilo je nepovoljnih znamenja, napose u vezi sa svetkovinom 
koju su slavili. Kako su, naime, u one dane padale Adonije,?! na mnogo 
mjesta u gradu žene su izložile male likove Adonisa prikazana kao 
mrtvaca koga iznose na pokop, te su oponašale pogrebne obrede bijući se 
u prsa i pjevale tužaljke. Štaviše, sakaćenje Hermovih stupića,“ herma, 
većini kojih su u jednoj jedinoj noći bila porazbijana lica, smelo je i mnoge 
od onih koji inače slabo mare za takve znakove. Bilo je, istina, rečeno da 
su to uradili Korinćani zato što je Sirakuza bila njihova naseobina, u 
nadi da će loša pretkazanja dovesti kod Atenjana do promjene mišljenja 
u pogledu rata i do odustajanja od njega. Pa ipak, mnoštva se nije doimalo 
ni to mišljenje, ali ni mišljenje onih koji su držali da to nije nikakav 
zastrašujući predznak nego prije posljedica koju rado donosi prejako vino 
kad se razularena omladina iz zabave daje zavesti na obijesne čine; 
gledajući na taj događaj istovremeno sa srdžbom i sa strahom, te držeći 
da je potekao od kakve drske i na zamašne stvari usmjerene urote,?** 
strogo su istraživali svaku sumnjivu okolnost sazivajući radi toga i vijeće 
i skupštinu više puta u nekoliko dana. 


19. U međuvremenu predvede narodni vođa Androkio* neke robove 
i strance doseljenike koji su optuživali Alkibijada i njegove prijatelje za 
sakaćenje drugih svetih kipova i za parodiranje misterija pri vinu.“ 
Rekoše da je neki Teodor igrao ulogu Glasnika, Pulition Lučonoše, a 
Alkibijad Posvetnog Svećenika* dok su ostali iz njegova društva bili 
prisutni kao oni što bivaju posvećivani i bili zarađivani pod nazivom 
mista. To je, naime, bilo navedeno u krivičnoj prijavi Tesala, sina 
Kimonova, koju je podnio protiv Alkibijada zbog bezbožna čina protiv 
eleusinskih božica." Kako je narod bio ozlojeđen i pun gorčine na 
Alkibijada, a još ga je na nj razdraživao Androklo (taj je, naime, bio 
Alkibijadu smrtni neprijatelj), isprva se Alkibijad smete. Ali razabravši 
da su mu naklonjeni mornari i vojnici koji su imali ploviti na Siciliju i 
kad je čuo da argivski i mantinejski teško naoružani pješaci, kojih je bilo 
tisuću, otvoreno izjavljuju da samo radi Alkibijada polaze na daleku i 
prekomorsku vojnu, pa će je u slučaju kakva nekorektna postupka prema 
njemu smjesta napustiti, vraćalo mu se samopouzdanje, te je ustrajao da 
mu se odmah pruži prilika da se brani, tako da je njegove neprijatelje opet 
obuzela malodušnost jer su se bojali da se narod ne pokaže previše 
popustljivim pri donošenju sudske odluke o njemu kad mu je on toliko 
potreban. 

Radi toga udesiše da neki od govornika za koje se nije činilo da su 
Alkibijadu neprijatelji, ali su ga mrzili ne manje od onih koji su to 
otvoreno priznavali, ustajući u narodnoj skupštini, izjave da je besmisleno 
da vojskovođa, postavljen da zapovijeda s punim ovlaštenjima nad 
tolikom vojnom silom, sad kad su se već vojska i saveznici skupili, gubi 
sjajnu priliku za polazak ždrijebanjem porotnika i odmjeravanjem vre- 

mena dopuštena za njegov obrambeni govor pomoću vodenog sata.? 
»Nego sad neka plovi s dobrom srećom, a kad bude po završetku rata 
opet ovdje, neka se brani po ovim istim zakonima«. Himbenost tog 
odlaganja nije, međutim, promakla Alkibijadu pa on, istupivši, reče da je 
za nj nesnosan položaj da bude odaslan na čelu tako goleme vojne sile 
ostavivši za sobom klevetničke svađe koje ga drže u strepnji; trebalo bi 
da bude pogubljen ako te optužbe ne pobije, a ako ih pobije i pokaže se 
nevinim, da se može okrenuti protiv neprijatelja bez straha od denuncija- 
nata. 


20. Ali kad ih nije uspio uvjeriti, nego su mu naložili neka plovi, 
izveze se? zajedno s drugovima u zapovjedništvu imajući sa sobom ne 
mnogo manje od sto četrdeset troveslarki, pet tisuća i sto teško naoružanih 
pješaka, oko tisuću tristo strijelaca, praćkara i lakih pješaka, te znatno 
ostalo naoružanje.!“ Iskrcavši se u Italiji i osvojivši Regij'" izloži svoj plan 
vođenja ratnih operacija. I kako se Nikija usprotivio, a Lamah ga 
odobrio,!" zaplovi na Siciliju, te pridobije na svoju stranu Katanu,!? ali 
drugo ne uradi ništa jer ga Atenjani odmah pozvaše kući da iziđe pred sud. 

Ponajprije, naime, kako je spomenuto, neke su neodređene sumnje 
i klevete protiv Alkibijada iznosili robovi i stranci doseljenici; zatim, kad 
su na nj odsutna neprijatelji stali žešće udarati i dovoditi u vezu obijestan 
čin prema hermama s onim prema misterijima tvrdeći da su oba djelo 
jedne iste urote usmjerene na državni prevrat, sve koji su bili okrivljeni 
za ma kakvo suučesništvo bacali su bez suda u zatvor, a narod je sebi 
predbacivao što nisu Alkibijađa onda izveli pred sud i sudili mu pri tako 
teškim optužbama. U toj srdžbi na njega, ako im je u ruke dopao neki . 
njegov rođak, prijatelj ili znanac, postupili su prema njemu s pretjeranom 
strogošću. Tukidid je propustio da navede imena onih koji su podnijeli 
prijavu protiv njega, no drugi spominju Dioklida 1 Teukra o Koji) jena 
primjer komički pjesnik Frinih spjevao ovo: 


Najdraži Hermo, čuvaj se da n2 padneš 
pa razbivši se prušiš priliku za klevetu 
Dnoklidu drugom, željnome zlo činiti, 

i onda: 


I čuvat ću se; Teukru dati nč želim 
ja sodžbinu,'“* tom strancu ruku krvavih. 


Pa ipak, ničega sigurna niti pouzdana nije bilo u navodima prijavitelja. 
Štaviše, jedan od njih, upitan kako je raspoznao lice oskvrnitelja herma, 
odgovori: »Na mjesečini«, i time pokvari cijelu priču jer uopće nije bilo 
mjeseca onda kad je to nedjelo bilo počinjeno; ali ako je to i zbunilo 
razborite ljude, narod nije učinilo nimalo blažim u pogledu kleveta, nego 
kako su i počeli bješnjeti, tako su i nastavili odvlačiti i baciti u tamnicu 
svakoga koji bi bio prijavljen. 


21. Među onima koji su tada bili bačeni u uze i držani pod stražom 
da im bude suđeno bio je i govornik Andokid!" čije porijeklo povjesničar 
Helanik izvodi od Odiseja. Smatralo se da je Andokid neprijatelj 

demokracije i pristaša oligarhijske vlasti, ali najviše ga je za to skrnavljenje 
herma sumnjivim učinio veliki Hermo koji je stajao blizu njegove kuće 
kao zavjetni dar plemena Egejevića; to je, naime, bio gotovo jedini od 
znamenitih kipova u Ateni koji je ostao neoštećen ; stoga se i sada naziva 
Andokidovim Hermom!" i svi ga spominju pod tim imenom unatoč 
natpisu koji svjedoči o drugačijem imenu. : 

Desilo se da se od sviju što su pod istim optužbom ležali u zatvoru 
Andokid najviše zbližio i sprijateljio s čovjekom ne tako uglednim kao on, 
ali izvanredno oštroumnim i smionim, po imenu Timejem. Taj nagovori 
Andokida da optuži sama sebe i nevelik broj drugih; jer, govorio je, ako 
prizna krivicu, po zaključku narodne skupštine zajamčena mu je nekažnji- 
vost, dok je ishod sudskog postupka neizvjestan za sve, ali u najvećoj 
mjeri pun opasnosti za utjecajne građane; bolje je spasiti se uz lažno 
priznanje nego neslavno zaglaviti pod isto takvom optužbom, I gledajući 
na opću dobrobit, bolje je žrtvovati malen broj ljudi sumnjiva značaja ako 
se time može izbaviti od srdžbe naroda mnošvo valjanih. Time razlaga- 
njima i dokazivanjima Andokid se dade nagovoriti od Timeja i, podnijevši 
prijavu protiv sebe sama i drugih, dobi zaključkom skupštine zajamčenu 
sigurnost od kazne za sebe; ali oni koje je imenovao svi zaglaviše osim 
onih koji su pobjegli. A da bi mu se bolje vjerovalo, Andokid pridodade 
i nekolicinu vlastite služinčadi. 

Pa ipak, narod se ni tada ne okani svega svoga gnjeva, nego dapače, 
pošto se riješio oskvrnitelja herma, kao da je njegov bijes imao sada više 
prilike da sebi dade oduška, te se sav sruči na Alkibijada i najzad poslaše 
po njega salaminsku lađu!“ lukavo izdavši njezinoj posadi izričit nalog da 
ne upotrebljavaju nasilje i da ga ne hvataju, nego da umjerenim riječima 
traže od njega neka ih prati kući da se pojavi pred sudom i uvjeri narod 
u svoju nevinost. Bojali su se, naime, nemira i pobune u vojsci u 
neprijateljskoj zemlji, što bi Alkibijad lako mogao izazvati ako samo 
ushtjedne. Jer ljudi su bili potišteni zbog njegova odlaska i očekivali su 
pod Nikijinim vodstvom veliko krzmanje i odugovlačenje rata uslijed 
neaktivnosti sada kad je uklonjen obad koji ga je podbadao na djelovanje. 
Jer Lamah je, istina, bio iskusan ratnik i srčan čovjek, ali zbog siromaštva 
nije imao ni ugleda ni utjecaja. 


22. Tek što je otplovio, Alkibijad liši Atenjane Mesane.!* Bilo je, 
naime, ondje ljudi koji su kanili njima predati grad, ali Alkibijad, 
poznavajući ih veoma dobro, prokaza ih prijateljima Sirakužana i tako 
upropasti taj pothvat. Došavši u Turije!" i iskrcavši se s troveslarke, sakri 
se i umakne onima koji su ga tražili.!!" A kad ga je netko prepoznao i 
upitao: »Zar nemaš povjerenja u svoju domovinu, Alkibijade ?2«, odgovori: 
»U svemu drugome da; ali kad se radi o mome životu, nemam ga ni u 
svoju majku da ne bi zabunom ubacili crnu glasovnicu umjesto bijele«.!!! 
Kasnije pak, čuvši da ga je grad osudio na smrt, reče: »Ali ja ću im 
pokazati da sam živ«. : 

Krivična prijava protiv njega, koja se čuva, glasila je ovako: »Tesal, 
sin Kimonov, iz općine Lakijada,''“ podnosi krivičnu prijavu- protiv 
Alkibijada, sina Klinijina, iz općine Skambonida, da je počinio zločin 

protiv dviju božica, Demetre i Kore, parodirajući njihove misterije i 
prikazujući ih svojim drugovima u svojoj kući, noseći halju u kojoj 
Posvetni svećenik pokazuje zaređivanima svete predmete i nazivajući sebe 
Posvetnim svećenikom, Pulitiona Lučonošom, a Teodora iz Fegeje 
Glasnikom, dok se ostalim drugovima obraćao kao zaređenicima i 
Svjedocima!'!? suprotno zakonskim propisima i odredbama Eumolpovića, 
Glasnika!“ i svećenika u Eleusini.« Donijevši presudu iz ogluhe i 
zaplijenivši mu imetak, povrh toga izglasaše zaključak da ga svi svećenici 
i svećenice prokunu, a kažu da se od njih jedina Teana, kći Menonova, 
iz općine Agraule,!" usprotivila tom zaključku izjavivši da je ona postala 
svećenicom zato da se moli, a ne zato da proklinje. 


23, Kad su bile donesene tako teške osude i odluke protiv Alkibijada, 
on je upravo boravio u Argu; čim je umakao iz Turija, prebacio se na 
Peloponez, ali kako se bojao svojih tamošnjih neprijatelja i odrekao se 
potpuno domovine, posla u Spartu poruku tražeći zajamčenu sigurnost 
života i povjerenje uz obećanje da će im učiniti usluge i koristi veće od 
štete što im ju je ranije nanio u borbi. Spartanci udovoljiše njegovu 
zahtjevu i primiše ga k sebi, a kad je stigao onamo, odmah svojim 
zalaganjem postiže rezultate pobudivši i potakavši Spartance, koji su 
oklijevali i odgađali slanje pomoći, da pošalju onamo Gilipa kao vojskovođu 
i razbiju vojnu silu što su je Atenjani ondje držali;''* kao drugo, da odmah 
pokrenu rat protiv Atenjana; a kao treće i najvažnije, da utvrde Dekele- 
ju,'!" čime je više nego bilo čime drugim uništio i upropastio rodni grad. 

Uživajući javno ugled, a privatno pobuđujući na manje divljenje, 
pridobijao je mnoštvo i opčinjao ga usvajanjem lakonskog načina življenja 
tako da, gledajući ga kako se šiša do gole kože, kupa u hladnoj vodi, te 
se hrani i živi posve prirodno o ječmenu kruhu i crnoj juhi, nije bilo 
vjerovatii svojim očima i moralo se sumnjati da li je taj čovjek ikad u svoju 
kuću uzeo kuhara, samo bacio pogled na proizvođača miomirisa ili podnio 
dodir miletske haljine! od fine vune. Bila je, naime, kako tvrde, u njega 
jedna sposobnost koja je nadmašivala mnoge druge i pokazivala se 
sredstvom za lov na ljude: sposobnost da se prilagođuje i s njima potpuno 
izjednačuje u njihovim običajima i životnim navadama prolazeći preobra- 
žaje brže nego kameleon. Samo što je ta životinja, kako vele, potpuno 
nesposobna da poprimi jednu boju — bijelu,!'" dok za Alkibijada, koji je 
podjednako išao putem i dobra i zla, nije bilo ničega što nije mogao 
nasljedovati ili što nije mogao primiti na se. U Sparti se sav posvetio 
tjelovježbi, priprostoj jednostavnosti i oporoj ozbiljnosti, u Joniji meko- 
putnosti, veselosti i lakomislenosti, u Trakiji opijanju, u Tesaliji ustrajnu 
jahanju,!“ dok je u druženju s Tisafernom !*' nadmašio čak i perzijsku 
pompoznost i raskošnu veličajnost ne toliko što je sam mogao lako 
prelaziti od jednog načina na drugi, niti je stvarno u svom značaju 
prolazio potpunu preobrazbu, nego zato što je, ako je bilo očekivati đa će 
njegov prirodni način ponašanja smetati onima među kojima se nalazio, 
uvijek navlačio ma koje hinjeno držanje koje je u svakom pojedinom 
stučaju moglo njima odgovarati i tražio u tome utočište. U svakom 
slučaju, sudeći po vanjštini u Lakedemonu je bilo moguće reći: »"To sin 

Ahilejev nije nego Ahilej sam? 1 čovjek kakva je Likurg odgojio«; ali po 
njegovim pravim osjećajima i djelima čovjek bi uskliknuo: »To žena je 
otprije«.17 

Timeju, naime, ženu kralja Agisa!** koji je bio odsutan na vojni, do 
te mjere zaveo da je i trudna bila od njega i to nije ni poricala, pa kad je 
rodila muško čedo, vani ga je zvala Leotihidom, ali ime što mu ga je 
majka kod kuće šaputala prijateljicama i služavkama bilo je Alkibijad; 
tolika je ljubav držala ženu u vlasti. A on je na svoj polušaljivi način 
govorio da to nije uradio niti iz obijesti niti svladan željom za uživanjem, 
nego zato da njegovi potomci postanu kraljevi Lakedemonjanima. To što 
se događalo mnogi su dojavljivali Agisu. On tome ponajviše povjeruje 
izračunavši vrijeme; jer kad je došlo do potresa, u strahu je istrčao iz 
ložnice i zagrljaja svoje žene, a zatim deset mjeseci nije imao s njom 
odnosa, pa kako se Leotihida rodio po isteku tog vremena, Agis obznani 
da to nije njegovo dijete. Zbog toga je Leotihidi kasnije bilo uskraćeno 
nasljedstvo prijestolja. 


24. Poslije katastrofe Atenjana na Siciliji Hijani, Lezbljani i Kiziča- 
25 Doslaše u Spartu poslanike da se dogovore o odmetnuću od Atene. 
Premda su Lezbljane podupirali Beoćani, a Kizičane Farnabaz,!“ po 
Alkibijadovu nagovoru Spartanci izabraše da prvo pomognu Hijanima. 1? 
Isplovivši, on osobno navede na otpadništvo gotovo svu Joniju, a k tome 
je zajedno s lakedemonskim vojskovođama nanosio Atenjanima mnogo 
štete, Ali Agis mu je bio neprijatelj zbog uvrede koju mu je kao mužu 
nanio, a jedila ga je i njegova slava; jer je kolalo govorkanje da sve uspjehe 
postiže preko Alkibijada i da ih njemu duguje; a već su i od ostalih 
Spartanaca oni najmoćniji i najčastoljubiviji iz zavisti teško podnosili 
Alkibijada. Ovi, dakle, osiliše i postigoše da poglavarstva odaslaše u 
Joniju nalog da ga se ubije. 
No Alkibijad je, doznavši to potajno unaprijed i uplašivši se, i dalje 
s Lakedemonjanima sudjelovao u svim pothvatima, ali je na svaki način 
izbjegavao da im dođe u ruke, a onda, predavši se radi sigurnosti 
Tisafernu, satrapu kraljevu,!* odmah postao prvi i najznatniji na njegovu 
dvoru. Jer njegova okretnost i izvanredna spretnost izazivahu divljenje 
barbarina koji nije bio čovjek otvoren, nego podmukao i opak; pored 
toga, Alkibijadova umiljatost u svakodnevnu ophođenju i saobraćanju 
bila je tolika da nijedna ćud nije mogla ostati neosjetljiva na nju niti joj 
se ikoja narav mogla oduprijeti, nego su i oni koji su ga se bojali i 
poprijeko ga gledali osjećali u njegovu društvu i pri viđanju s njime ne 
manje zadovoljstvo i njegov osvajajući šarm. Zato se Tisaferno, koji je 
inače bio među Perzijancima najžešći mrzitelj Helena, tako predavao 
Alkibijadovu laskanju da ga je čak nadmašivao svojim uzvratnim udvorno- 
stima. Onome od svojih vrtova, koji je bio najljepši zbog osvježavajućih 
voda, livada s odmaralištima i zaklonima iskićenima kraljevskim sjajem,!? 
nadjenuo je Alkibijadovo ime; i svi su ga neprekidno tako zvali i nazivali. 


25. Odrekavši se, dakle, spartanske stvari zato što im nije vjerovao j 
bojao se Agisa, ocrnjivao ih je i napadao pred Tisafernom ne dopuštajući 

da im izdašno pomaže i da potpuno uništi Atenjane, nego radeći na tome 
da ih škrtim podupiranjem postepeno istrošuje i skučuje, te ih jedne i 
druge uzajamnim iscrpljivanjem čini lakim plijenom za kralja. Tisaferno 
ga je opet rado slušao; bilo je očito da ga voli i divi mu se tako da su u 
Alkibijada pogled upirali Heleni s obiju strana, a Atenjani, trpeći njegovu 
odmazdu, kajali su se zbog mjera što su ih poduzeli protiv njega. No i 
njega je sad već mučio strah da u slučaju potpuna uništenja njegova 
rodnoga grada ne dođe u ruke Lakedemonjana koji su ga mrzili. 

U to su se vrijeme gotovo sve sile Atenjana nalazile na Samu; odande 
su pomorskim snagama nastojali povratiti saveznike koji su se odmetnuli, 
a držali u poslušnosti ostale budući da su na neki način još bili kadri da 
na moru iziđu na kraj s neprijateljima; ali su bili u stalnu strahu od 
Tisaferna i sto i pedeset njegovih feničkih troveslarki, za koje se 
govorkalo da tek što nisu stigle, a poslije čijeg dolaska njihovu gradu! 
nije više ostajalo nikakve nade u opstanak. Znajući to, Aikibijad tajno 
posla pouzdanike na Sam k utjecajnim Atenjanima ulijevajući im nadu da 
će im osigurati Tisafernovo prijateljstvo ne ugađajući time, reče, mnoštvu, 
niti vjerujući njemu, nego aristokratima odvaže li se pokazati valjanim 
ljudima i, učinivši kraj drskosti naroda, svojim vlastitim zalaganjem 
spasiti svoju stvar i svoj grad. 

Ostali su aristokrati bili veoma naklonjeni Alkibijadu; ali jedan od 
zapovjednika, Frinih iz općine Dirade, opirao se naslutivši — a to je 
stvarno i bilo tako — da Alkibijadu nije ništa više stalo do oligarhije nego 
do demokracije, već da samo nastoji na ovaj ili onaj način biti pozvan 
natrag iz progonstva, pa se služi potvorama protiv naroda radi ulagivanja 
moćnicima, pokušavajući tako sebi pribaviti njihove dobre usluge. Kako 
je njegovo mišljenje ostalo u manjini i on sada postao deklariranim 
neprijateljem Alkibijadu, posla tajnu poruku Astiohu, zapovjedniku 
neprijateljskog brodovlja, potičući ga neka se čuva Alkibijada i neka ga. 
dade uhititi budući da ovaj igra dvostruku igru. Ali promaklo mu je da 
se tu izdajica dogovara s izdajicom. Jer Astioh, u strahu pred Tisafernom 
i videći da Alkibijad ima na nj velik utjecaj, odade obojici Frinihovu 
poruku. Alkibijad posla smjesta na Sam ljude da optuže Friniha. Kako 
su svi bili ogorčeni i udruživali se protiv Friniha, te kako nije vidio 
drugog izlaza iz nastala neugodnog položaja, ovaj pokuša izliječiti zlo još 
većim. Ponovo, naime, posla k Astiohu predbacujući mu zbog odavanja 
njegove prethodne poruke, ali obećavajući da će mu u ruke predati 
brodove i tabor Atenjana. 

Ta Frinihova izdaja nije, međutim, Atenjanima naškodila uslijed 
Astiohove protuizdaje. Jer ovaj i tu Frinihovu poruku prokaza Alkibijadu, 
No Frinih, predvidjevši to i očekujući ponovnu optužbu Alkibijadovu, 
preduhitri ga sam objavivši Atenjanima da neprijatelji kane poduzeti 
napad morem i posavjetuje ih da budu kod svojih lađa i da utvrde tabor. 
Kad je, dok su oni bili zaposleni time, ponovo stiglo pismo od Alkibijada 
u kojem ih je pozivao neka se čuvaju Friniha jer on nudi neprijateljima 
izdaju njihova brodovlja, ne povjerovaše misleći da se Alkibijad, koji 
dobro zna neprijateljske pripreme i namjere, služi njima da bi lažno 

ocrnio Friniha. No kasnije, kad je jedan od graničara, Hermon, udarcem 
bodeža na trgu usmrtio Friniha, u nastaloj istrazi Atenjani osudiše 
Friniha već mrtva zbog izdaje, a Hermonu i njegovim suučesnicima 
dodijeliše vijence.!3! 


26. Ali tada na Samu Alkibijadovi prijatelji nadvladaše, pa poslaše 
Pisandra u Atenu da potakne prevrat i ohrabri utjecajne ljude da sruše 
demokraciju i preuzmu u svoje ruke vođenje državnih poslova, jer će im 
pod tim uvjetom Alkibijad pribaviti prijateljstvo i savezništvo Tisaferna. 
To je, naime, bio izgovor i izlika onima koji su nastojali uspostaviti 
oligarhiju. A kad takozvanih »pet tisuća« — a radilo se stvarno o četiri 
stotine — dođoše na vlast i preuzeše kontrolu nad gradom,'** nisu već ni 
najmanje marili za Aikibijada, a rat su vodili mlitavije dijelom zato što 
nisu imali povjerenja u svoje sugrađane koji su još jednako bili nepovjer- 
ljivi prema promjeni vlasti, a dijelom jer su smatrali da će Lakedemonjani, 
koji su uvijek blagonaklono gledali na oligarhiju,'* biti prema njima 
popustljiviji. U tim prilikama demokrati iz grada bili su mirni protiv 
volje, a iz straha; ta nemalo onih koji su se otvoreno suprotstavljali »četiri 
stotine« bili su smaknuti; ali oni na Samu, doznavši za to i ljuteći se, bili 
su željni da odmah plove na Pirej i pošto poslaše po Alkibijada i 
imenovaše ga vrhovnim zapovjednikom, zahtijevahu neka ih vodi u 
rušenje tirana. 

Ali on, daleko od osjećaja koji bi se mogli pojaviti u koga drugoga 
koji bi, iznenada uzdignut do velike moći naklonošću mnoštva, zadovoljan 
mislio da treba da im odmah u svemu ugađa i ni u čemu ne proturječi 
budući da su ga od lutalice i prognanika učinili vođom i zapovjednikom 
tolikih lađa, tabora i tako znatne vojne sile, postupio je kao što priliči 
velikom vojskovođi — suprotstavio se slijepom bijesu koji ih je vukao 
spriječivši tako da počine sudbonosnu grešku, pa je barem u toj prilici 
očigledno donio spas svome gradu. Jer da su, digavši sidro, otplovili kući, 
neprijatelji bi odmah, bez boja, imali u vlasti čitavu Joniju, Helespont i 
otoke dok bi se Atenjani borili s Atenjanima učinivšii vlastiti grad sijelom 
građanskoga rata; a da do tog rata nije došlo, više nego itko drugi zaslužan 
je Alkibijad ne samo nagovarajući i upućujući mnoštvo nego i pojedinač- 
ho, čovjeka po čovjeka, sad zaklinjući, sad silom zadržavajući. U tome 
mu je pomoćnikom bio i Trasibul iz Stirije,!** koji je bio uza nj i žestoko 
je vikao; imao je, naime, kako se pripovijeda, najjači glas od sviju 
. Atenjana, 

A plemenito je bilo i ono drugo što je uradio Alkibijad: obećao je da 
će feničke lađe, koje su Lakedemonjani očekivali poslane od kralja, ili 
privući na stranu Atenjana ili barem postići da ne stignu Lakedemonja- 
nima i isplovio je svom brzinom. I premda su se brodovi pojavili kod 
Aspende,!* Tisaferno ih nije doveo, nego se iznevjerio Lakedemonjanima, 
ali je i jedna i druga strana pripisivala razlog tome skretanju lađa 
Alkibijadu, a osobito Lakedemonjani koji su ga optuživali da je on uputio 
barbarina neka mirno gleda kako Heleni uništavaju jedni druge. Bilo je, 
naime, posve jasno da je strana kojoj se pridruži takva pomorska sila 
drugu u potpunosti lišavala vlasti nad morem. 

27. Potom budu »četiri stotine« zbačene, pri čemu su Alkibijadovi 
prijatelji usrdno surađivali s pristalicama demokratske stranke: iako su 
sad građani koji su ostali u gradu željeli i tražili da se Alkibijad vrati, on 
je sam mislio da se ne smije vratiti praznih ruku niti bez ikakva uspjeha, 
samo zahvaljujući sažaljenju i milosti mnoštva, nego u sjaju slave. Stoga 
ponajprije s malim brojem lađa sa Sama oplovi more oko Knida i Kosa;!* 
čuvši. ondje da Spartanac Mindar s cijelim brodovljem!*" plovi na 
Helespont, a da ga Atenjani slijede, požuri u pomoć atenskim stratezima. 
I igrom slučaja stigne sa svojih osamnaest troveslarki upravo u presudnom 
trenutku kad su obje strane, pošto su se pobile svojim lađama kod 
Abida,'* vodile tešku borbu s podjednakim udjelom u pobjedi i porazu 
sve do večeri. Pojava Alkibijada potakne suprotne misli kod obiju 
zaraćenih strana!" — neprijatelji su se ohrabrili, a Atenjani smeli. Ali on 
brzo istakne prijateljsku zastavu!“ na admiralskoj lađi, pa se zaleti na one 
Peloponežane koji su bili u pobjedonosnu gonjenju. Porazi ih i potisne 
prema kopnu a onda, slijedeći ih u stopu, razbijao im je i onesposobljavao 
brodove, dok su posade plivale na obalu gdje im je Farnabaz sa svojom 
pješadijom pritjecao u pomoć!“! i borio se uz more da zaštiti lađe. Na 
koncu Atenjani zarobiše trideset neprijateljskih brodova, a spasiše svoje 
ugrožene,'** te postaviše pobjedni znak.!# 

Postigavši tako sjajan uspjeh i tjeran častoljubljem da se odmah 
podiči pred Tisafernom, pripremivši gostinske i prijateljske darove,!“* te 
praćen pravom carskom svitom,“ uputi se k njemu. Ali doček ne bi 
onakav kakav je očekivao, već se Tisafernu, koga su Lakedemonjani 
odavna grdili i koji se plašio da ne bude okrivljen pred kraljem,'* učini 
da je Alkibijad došao u pravi čas i, uhitivši ga, zatvori ga u Sardu misleći 
da će to nedjelo raspršiti svađe Spartanaca. 


28. Po isteku trideset dana Alkibijad odnekud nabavi konja i umakne 
svojim čuvarima pa uteče u Klazomenu.!“ I još k tome okleveće Tisaferna 
da ga je on pustio, a sam, otplovivši u tabor Atenjana!* i doznavši da 
su Mindar i Farnabaz zajedno u Kiziku,'? potakne vojnike riječima 
da je nužno da se s neprijateljima bore i na moru i na kopnu, »pa, 
Zeusa mi, i opsijedanjem utvrda«; jer nema ni novaca ako njihova po- 
bjeda ne bude posvemašnja; popunivši lađe momčadi i zaplovivši prema 
Prokonezu,!'“" naredi neka opkoljuju i hvataju mala plovila, te ih budno 
drže pod paskom da neprijatelji ne uzmognu niodakle nazrijeti da se on 
približava. 

A zgodilo se i da je iznenada pala obilna kiša, pa su mu i gromovi i 
tama pomogli da prikrije svoj manevar. Jer nije izmakao samo pažnji 
neprijatelja nego i Atenjana budući da je isplovio izdavši im naređenje za 
ukrcavanje kad su to već prestali očekivati. I domala tama se rasprši, te 
je bilo vidjeti peloponeske brodove kako se ljuljaju pred kizičkom lukom. 
Pobojavši se tada da ga zbog mnoštva njegovih lađa ne opaze iz daljine pa 
pobjegnu na kopno, naredi stratezima!"! da lagano ploveći zaostaju, a sam 
se s četrdeset lađa pojavi na vidiku i stane izazivati neprijatelje na bitku. 
A. kad su oni, potpuno zavarani i omalovaživši ono što su smatrali 
malobrojnim atenskim lađama, zaplovili njima ususret, odmah dođe do 

sukoba i zametne se bitka, ali kad ostale atenske lađe navališe na njih dok 
je već borba bila u toku, pobjegoše prestravljeni. 

Tad Alkibijad s dvadeset svojih najboljih lađa izvede prodor kroz 
neprijateljske redove, te pristane uz obalu i iskrca se, a onda napadne 
neprijatelje koji su bježali s brodova i mnogo ih pobije; pobijedivši 
Mindara i Farnabaza koji su pritekli u pomoć, ubije Mindara koji se 
odlučno borio, a Farnabaz pobježe. Uz mnoštvo i mrtvih i oružja koje 
ostade u rukama Atenjana oni zaplijeniše i sve neprijateljske brodove, a 
kako su se domogli i Kizika koji je Farnabaz prepustio njegovoj sudbini, 
a Peloponežani u njemu bili uništeni, ne samo da su imali čvrsto u vlasti 
Helespont, nego su jednim udarcem istjerali Lakedemonjane i s ostalog 
mora. Uhvaćen bi i izvještaj koji je lakonskim stilom obavještavao efore 
o nesreći što ih je zadesila: »Lađe izgubljene; Mindar mrtav; ljudi 
gladuju; ne znamo što da radimo.« 


29. Alkibijadovi su se vojnici tako ponijeli i ispunili tolikim ponosom 
da su smatrali da im je, nepobijeđenima, ispod časti da se miješaju s 
ostalom vojskom koja je pretrpjela brojne poraze. Jer kratko prije toga 
dogodilo se da su poslije Trasilova poraza kod Efeza!" Efežani podigli 
brončani pobjedni znak Atenjanima na sramotu. To su Alkibijadovi 
vojnici zamjerali Trasilovima veličajući sebe i svoga vojskovođu i odbija- 
jući da s onima dijele bilo vježbališta bilo prostor u taboru. Ali kad 
Farnabaz s mnoštvom konjice i pješadije udari na njih kad su bili upali 
na područje Abida, Alkibijad, pohitavši im u pomoć protiv njega, potuče 
Farnabaza i nastavi ga skupa s Trasilom goniti sve do mraka, oba se dijela 
vojske izmiješaše i vratiše u tabor u uzajamnom prijateljstvu i radosti. 

Podigavši sutradan pobjedni znak, Alkibijad stade pljačkati Farnaba- 
zovu zemlju, a da je se nitko nije usuđivao braniti. Zarobi, štoviše, neke 
svećenike i svećenice, ali ih pusti bez otkupnine. Kad je krenuo u ratni 
pohod protiv Halkedonjana!* koji su se odmetnuli i primili lakedemonsku 
posadu i namjesnika grada, čuvši da su sva dobra u zemlji skupili, te ih 
pohranjuju kod Bitinjana koji su im prijatelji, dođe s vojskom na granicu 
Bitinije i, poslavši glasnike, stade prekoravati Bitinjane. A oni se uplašiše 
pa mu predadoše plijen i sklopiše ugovor o prijateljstvu. 


30. Dok je opasavao Halkedon zidovima od mora do mora, dođe 
Farnabaz da razbije opsadu, a Hipokrat, spartanski namjesnik grada, 
izvede svoje trupe pa napadne Atenjane. Ali Alkibijad, rasporedivši svoje 
jedinice istovremeno protiv obiju vojski, natjera Farnabaza u sramotan 
bijeg, a Hipokrata ubije zajedno s mnogo njegovih potučenih ljudi. 

Otplovivši zatim osobno na Helespont, utjerivao je novac i osvojio 
Selimbriju'** zanemarivši svoju sigurnost u najnezgodnijem času. Jer oni 
koji su nudili predaju grada dogovorili su se da će mu dati znak 
podignutom upaljenom bakljom u ponoć, ali su bili prinuđeni to učiniti 
prije ugovorena vremena jer su se uplašili jednog suurotnika koji je 
iznenada promijenio mišljenje. lako u času kad je zublja bila podignuta 
vojska još nije bila spremna, Alkibijad uze sa sobom tridesetak svojih 
ljudi, pa trkom požuri ka gradskim zidovima naloživši ostalima da ga 

slijede najvećom brzinom. Kad mu se otvoriše gradska vrata i njegovoj se 
tridesetorici priključilo dvadeset lako naoružanih pješaka, provalivši u 
grad, opazi kako Selimbrijci s oružjem jure njemu u susret. Kako se činilo 
da nema nade u spas ako im se odupre, a da pobjegne on koji je na svim 
svojim vojnama do toga dana ostao nepobijeđen — za to je odveć volio 
pobjedu, dade trubom znak za tišinu, te naredi jednome od svojih ljudi 
da objavi Selimbrijcima'“ neka ne pružaju oružan otpor Atenjanima. Na 
taj proglas odmah splasne žar jednih za borbom jer su mislili da je čitava 
atenska vojska unutar gradskih zidina, dok drugi postadoše mekši nadom 
u mirnu nagodbu. Dok su oni tako, sastavši se, pregovarali, pristiže sva 
Alkibijadova vojska i, zaključivši da su, kao što je i bilo, Selimbrijci 
miroljubivo raspoloženi, Alkibijad se poboja da njegovi Tračani ne 
opustoše grad. Bilo ih je, naime, mnogo, a služili su u vojsci rado iz 
naklonosti i odanosti Alkibijadu. Stoga ih sve odasla iz grada, a Selimbrij- 
cima na njihovu molbu ne učini ništa nažao nego, uzevši samo od njih 
novaca i smjestivši posadu u grad, otiđe. 


31. U međuvremenu atenski stratezi koji su opsjedali Halkedon 
sklopiše s Farnabazom ugovor o miru uz uvjete da dobiju novac i da 
Halkedon bude opet podložan Atenjanima, a da oni ne pustoše Farnaba- 
zovu zemlju i da Farnabaz dade sigurnu pratnju atenskome poslanstvu do 
kralja. Kad je, dakle, po Alkibijadovu povratku Farnabaz zahtijevao da 
se i on zakune na ugovorene odredbe, Alkibijad odbije sve dok se 
Farnabaz njima ne zakune. 

Pošto su bile položene prisege, pođe na Bizanćane !* koji su se bili 
odmetnuli i stade opasavati grad zidom. Ali pošto Anaksilaj, Likurg i neki 
drugi pristadoše da mu izruče grad pod uvjetom da ne bude opljačkan, 
proširi priču da ga prijeteći zapleti u Joniji tjeraju odande, pa za dana 
otplovi sa svim lađama, ali noću se potajno vrati,!" te se sam iskrca s teško 
naoružanim pješacima. Primakavši se gradskim zidovima, mirovao je 
ondje dok je brodovlje, otplovivši do gradske luke i nastojeći se silom 
probiti uz mnogo vike, buke i galame,!** zadavalo Bizanćanima velik strah 
neočekivanošću napada, a istovremeno pružalo priliku atenskim pristali- 
cama da bez ikakve opasnosti prime Alkibijada u grad budući da su svi 
žitelii hitali u pomoć luci i brodovima. Pa ipak, ne predadoše se bez 
borbe; jer Peloponežani, Beoćani i Megarani koji su se nalazili u Bizantiju 
natjeraše u bijeg i stjeraše ponovo na brodove vojnike s lađa, a kad opaziše 
da su Atenjani u gradu, postavivši se u bojni red, navaljivahu na njih. 
Pošto dođe do ljute bitke, Alkibijad pobijedi na desnom krilu i Teramen!?? 
na lijevom; od preživjelih neprijatelja oko tri stotine uhvatiše žive. 

Od Bizanćana poslije bitke niti jedan ne pogibe niti bi prognan. Pod 
tim su, naime, uvjetom predali svoj grad i to je bilo uglavljeno s atenskim 
pristašama koji ne zatražiše nikakve posebne povlastice za sebe. Zato je i 
Anaksilaj, kad se u Lakedemonu protiv njega vodio sudski postupak zbog 
izdaje, svojim govorom pokazao da se ne stidi svog čina. Jer, rekao je, 
kako nije Lakedemonjanin nego Bizanćanin i kako je vidio u opasnosti ne 
Spartu nego Bizantij, jer je grad bio opkoljavan zidom, ništa nije moglo 
biti uvoženo, a postojeće su zalihe trošili Peloponežani i Beoćani dok su 

Bizanćani sa ženama i djecom gladovali. Nije on, reče, izdao grad 
neprijateljima, nego ga je oslobodio ratnih strahota ugledajući se u tome 
u najvrlije Lakedemonjane u čijim je očima uopće samo jedna stvar časna 
i pravična: probitak domovine. Čuvši to, Lakedemonjani, osjetivši 
iskreno poštovanje, oslobođiše te ljude optužbe. 


32. Alkibijad pak, čeznući da najzad vidi svoj dom i još više želeći 
da se pokaže pred sugrađanima sad kad je odnio tolike pobjede nad 
neprijateljima, otplovi. Njegove su atičke lađe bile ukrašene mnogobroj- 
nim štitovima i ratnim plijenom, mnogo su zarobljenih brodova vukle za 
sobom, a još su brojnije bile pramčane ukrasne figure!" pobijeđenih i 
uništenih brodova što ih je vozio. Jfednih i drugih bilo je ne manje od dvije 
stotine.!*! 

No ono što Samljanin Duris, koji tvrdi da je Alkibijadov potomak, 
dodaje tome da je svirač na fruli Hrisogon, pitijski slavodobitnik,!$ 
svirkom davao takt veslačima,!“ a da im je zapovijedi izdavao tragički 
glumac Kalipid, obojica zaogrnuti u duge, glatke gornje i lepršave donje 
haljine!“ i u ostali glumački nakit, dok je admiralski brod ulazio u luke 
s grimiznim jedrom kao da s pijanke polazi na ophod bančenja, nije 
zabilježio ni Teopomp, ni Efor, ni Ksenofont,'* a nije ni vjerojatno da bi 
se Alkibijad pred Atenjanima tako razmetljivo vraćao poslije progonstva 
i mnogih nevolja; dapače, on je čak sa strahom pristajao u luci i, kad je: 
pristao, nije stupio sa svoje troveslarke na obalu dok nije s palube na koju 
je stao ugledao na obali nazočna svog bratića Euriptolema i brojne druge 
prijatelje i rođake koji su ga svečano dočekivali i pozivali da iziđe. 

Kad se iskrcao, činilo se da ljudi, dolazeći im u susret, uopće ne vide 
ostale vojskovođe, nego su, strčavajući se k njemu, vikali, pozdravljali ga, 
pratili ga putem, prilazći stavljali mu vijence na glavu, dok su oni koji 
mu se nisu uspijevali primaći gledali u nj izdaleka, a stariji su ga 
pokazivali mladima. Ali mnoga se suza bila izmiješala s radošću grada i 
sjećanje na pređašnje nesreće sa sadašnjom srećom jer su računali da ne 
bi izgubili Siciliju, niti bi ih iznevjerilo bilo koje drugo očekivanje da su 
onda ostavili Alkibijada na čelu onog pohoda i vojske, kad je sada, 
preuzevši grad, s mora gotovo sasvim istjeran, a na kopnu još jedva 
gospodar vlastitih predgrađa i sam u sebi pocijepan, uskrisio iz turobnih 
i bijednih ostataka, te ne samo ponovno uspostavio njegovu nadmoć na 
moru, nego ga i posvuda na kopnu učinio pobjedonosnim. 


33. Zaključak narodne skupštine da se Alkibijad pozove natrag bio 
je usvojen još ranije na pismeni prijedlog Kritije,!“* sina Kaleshrova, kako 
je sam Kritija opjevao u svojim elegijama, podsjećajući Alkibijada na tu 
uslugu ovim riječima: 

Prijedlog koji te vrati, ja ga iznijeh pred svima; 

Rukopis bijaše moj, djelo to uradih ja. 

Pečat jegika moga na r'ječima ovim počiva!“ 

U vrijeme o kojem govorim, pošto se narod sabrao u skupštini, Alkibijad, 
istupivši, nakon što je oplakao i ožalio svoje patnje i malo i umjereno 
prekorio narod, ali glavninu nevolja pripisao nekoj zloj sudbini i svome 

zavidnome zloduhu, izloži najopširnije svoje nade u pogledu pobjede nad 
neprijateljima i potakne slušaoce da budu hrabri, te bi ovjenčan zlatnim 
vijencima i izabran vrhovnim zapovjednikom s neograničenim ovlašte- 
njima i na kopnu i na moru.“ Izglasaše također da mu se vrati njegov 
imetak i da Eumolpovići i Glasnici opozovu kletve koje su bacili na nj po 
nalogu naroda. Dok su oni povlačili svoje kletve, posvetni svećenik 
Teodor reče: »Ta ja nisam na nj niti zazvao nikakvo zlo ako on ne čini 
krivo gradu«.!* 


34. Ali dok je Alkibijada tako pratila sjajna sreća, neke je ipak 
uznemirivalo .vrijeme njegova povratka. Jer na dan u koji je doplo- 
vio svetkovale su se Plinterije!“ u čast božici Ateni. Praksiergovići!“! 
proslavljaju te svete obređe u strogoj tajnosti dana dvadeset petog 
targeliona'“ skinuvši nakit s boginje i zastrijevši njezin kip. Iz tog 
razloga smatraju Atenjani taj dan u najvećoj mjeri nesretnim za ma 
kakve poslove. Činilo se, dakle, da se boginja svojim ni prijaznim 
ni blagonaklonim dočekom zakriva pred Alkibijadom i tjera ga od 
sebe. Pa ipak, iako je sve ispalo baš po njegovoj želji, pa je posadama 
opremano stotine troveslarki s kojima je kanio opet isploviti, obuze ga 
jedno nimalo neplemenito častoljublje koje ga zadrži u Ateni do eleusin- 
skih misterija." 

Otkako je, naime, Dekeleja bila utvrđena!“ i neprijatelji svojim - 
prisustvom ondje držali u vlasti prilaze Eleusini,'? sveta je povorka, idući 
onamo morem, bila bez ikakva sjaja; dapače, žrtve, plesovi i mnogi od 
svetih obreda koji su se obavljali putem'“* kad su odvodili ljakhov'" 
pohod bili su silom prilika izostavljani. Stoga se Alkibijadu činilo da bi 
bilo lijepo i za njegovu bogobojaznost u očima bogova i za njegov dobar 
glas u očima ljudi vratiti svetkovini njezin tradicionalni izgled tako da 
isprati i oružjem od neprijatelja zaštiti svetu povorku ; jer ili će potpuno 
umanjiti i poniziti Agisa'"* ako se ne makne, ili će biti svetu i bogougodnu 
bitku za najuzvišenije i najveće svetinje na pogled rodnome gradu i imat 
će sve svoje sugrađane za svjedoke svome junaštvu. 

Čim je to odlučio i odluku saopćio Eumolpovićima i Glasnicima, 
smjesti osmatrače na uzvisine, a u osvit dana posla naprijed izvidnice, te 
uzevši sa sobom svećenike, zaređenike!? i njihove vodiče!“ i okruživši ih 
svojim trupama, povede ih dostojanstvno i šutke pružajući kao vojskovođa 
tako uzvišen i božjeg veličanstva dostojan prizor da su ga oni, koji mu 
nisu bili zavidni, nazivali velikim svećenikom i vodičem zaređenika. 
Kako ga se nitko od neprijatelja nije usudio napasti, u sigurnosti dovede 
povorku natrag u grad, te mu silno poraste ponos, a u njegovoj vojsci 
uvjerenje da je neodoljiva i i nepobjediva pod njegovim zapovjedništvom. 
Prosti i siromašni puk j je tako osvojio da su začuđujuće strastveno žudjeli 
da im on bude tiranin; neki su o tome govorili, pa čak i dolazili k njemu 
pozivajući ga da se uzdigne nad zavist-te ukine skupštinske zaključke i 
zakone i ukloni brbljavce koji upropašćuju grad da može po svojoj volji 
voditi državne poslove i postupati bez straha od denuncijanata.!*! 


35. Kakvo je, međutim, bilo njegovo osobno mišljenje o tiranidi, 
nepoznato je; ali najutjecajniji među građanima, uplašivši se toga, 

potrudiše se da što više ubrzaju njegov odlazak s brodovljem pa mu, uza 
sve ostalo, i drugove u zapovjedništvu izglasaše posve po njegovoj želji.“ 
Isplovivši, dakle, sa sto lađa i pristavši na Andru,'* pobijedi u bitki 
otočane i Lakedemonjane koji su bili ondje, ali grad ne osvoji, nego to 
postade prvom od novih optužbi njegovih neprijatelja protiv njega. 

Ako je ikada nekog čovjeka uništila njegova slava, čini se da je to bio 
Alkibijad. Kako je bila velika i kako su mu uslijed njegovih uspjeha 
priznavali obilje smjelosti i oštroumlja, neuspjesi su izazivali sumnjičenja 
da se nije dovoljno potrudio jer je njegov prestiž pobuđivao nevjericu u to 
da nije mogao uspjeti; ta da je samo uložio više ozbiljna truda, ništa mu 
ne bi izmaklo. Očekivali su da čuju i da je Hij osvojen kao i ostala Tonija. 
Stoga su bili nezadovoljni doznajući da nije sve obavio kako su željeli 
odmah i bez okolišanja, a nisu se obazirali na nestašicu novca zbog koje 
je, ratujući s ljudima koje je opskrbljivao veliki kralj, bio prisiljavan da 
često ostavlja svoj tabor i odlazi brodovima da pribavlja novac za plaću i 
hranu. Iz te nužde potekla je konačna i odlučujuća optužba protiv njega. 

Kad su Lakedemonjani kao zapovjednika brodovlja odaslali Lisan- 
dra!5 i on svakome mornaru stao nuditi po četiri obola!* umjesto tri, od“ 
novca što ga je dobio od Kira,!* Alkibijad, koji je već s mukom isplaćivao 
i tri obola, otplovio je u Kariju da namakne novaca. Onaj koga je ostavio 
na čelu brodovlja, Antioh, bio je dobar kormilar, ali inače nerazborit i 
primitivan; premda je imao izričit nalog od Alkibijada da se ne upušta u 
pomorski boj čak ni ako neprijatelji budu navaljivali, on pokaza takav 
drzak prezir prema uputama svog zapovjednika da je, napunivši momcima 
svoju vlastitu i još jednu drugu troveslarku, zaplovio prema Efezu i 
krstario uz pramce neprijateljskih brodova uz mnoštvo bezočnih i 
lakrdijaških kretnji i povika. Lisandar ga, međutim, isprva pogna 
izvezavši se samo s nekoliko lađa, ali kako su Atenjani priskakali Antiohu 
u pomoć, zaplovi svim lađama i pobijedi, te ubije Antioha i uhvati mnogo 
lađa i ljudi, pa podigne pobjedni znak.!** Kad je to čuo, Alkibijad se vrati 
na Sam, te se izveze s čitavim brodovljem i stane izazivati Lisandra na 
bitku. Ali ovaj je bio zadovoljan svojom pobjedom i nije prihvatio izazov. 


36. Jedan od onih u taboru koji su mržili Alkibijada, Trasibul,!* sin 
Trasonov, budući da mu je bio neprijatelj, otplovi u Atenu da ga optuži. 
Razdraživši tamošnje njegove protivnike reče narodu da je Alkibijad 
upropastio stvar i skrivio gubitak lađa ponašajući se u službi bahato i 
prepuštajući zapovjedničke dužnosti ljudima koji su stjecali najveći 
utjecaj na nj pijančevanjem i mornarskim torlanjem da bi sam u miru 
mogao skupljati novac krstareći naokolo i razvratno živjeti opijajući se i 
bludničeći s kurtizanama iz Abida'* i Jonije, dok je za sve to vrijeme 
neprijateljsko brodovlje bilo usidreno u maloj udaljenosti. Zamjerahu mu 
i podizanje utvrde što ju je za sebe sagradio u Trakiji kod Bisante!? da 
mu, tvrdili su, bude utočište za slučaj da ne bude mogao ili htio živjeti u 
domovini. Davši se uvjeriti, Atenjani izabraše druge stratege'"' pokazujući 
tako svoju srdžbu i zlovolju prema njemu. Kad je za to doznao i pobojao 
se, Alkibijad se posvema udalji iz tabora i, skupivši najamnike, stade za 
vlastiti račun ratovati protiv onih Tračana koji nisu priznavali nikakva 

kralja; ubrao je mnogo novaca od svojih zarobljenika i ujedno pružao 
sigurnost od barbara Helenima koji su obitavali u susjedstvu. 

Kako su stratezi Tidej, Menandar i Adimant,'* pod čijim su se 
zapovjedništvom sve lađe kojima su Atenjani raspolagali nalazile kod 
Kozje Rijeke,!'* imali običaj da izjutra plove prema Lisandru, ukotvljenu 
kod Lampsaka,! izazivajući ga na bitku i onda se vraćaju natrag, te 
ostatak dana provode u neredu i nebrizi jer su, naime, prezirali svog 
protivnika, Alkibijad, koji je boravio u blizini,!* nije izdržao da mirno i 
nehajno gleda takvo ponašanje, nego je, dojahavši, upozoravao stratege 
da im je sidrište loše jer to mjesto nema ni luke, ni grada, da namirnice 
dopremaju izdaleka, iz Sesta,' a posadama, kako koji iziđe na kopno, 
dopuštaju da lutaju i raspršuju se kamo tko hoće, dok je nasuprot njima 
usidreno brodovlje naviknuto da šutke i bespogovorno izvršava svaku 
riječ izdane zapovijedi. 

37. Unatoč tim Alkibijadovim riječima i njegovu savjetu da brodovlje 
premjeste na sidrište kod Sesta, stratezi nisu nimalo marili; a Tidej ga čak 
uvrijedi naredivši mu da se udalji jer sad nije strateg cn nego drugi. 
Naslutivši da tu ima i neke izdaje, Alkibijad otiđe i reče znancima koji su 
ga ispraćali iz tabora da bi, da ga stratezi nisu tako sramotno otpravili, u 
malo dana prisilio Lakedemonjane da se, htjeli oni to ili ne, upuste u 
odlučnu pomorsku bitku ili da ostave svoje brodove.!* Jednima se činilo 
da se hvasta, drugima da je to što govori vjerojatno ako bi samo, dovevši 
svoje brojne tračke kopljanike i konjanike, kopnom napadao i uznemirio 
neprijateljski tabor. 

Da je on ipak i predobro uočio pogreške Atenjana, ubrzo je 
posvjedočila stvarnost. Jer kad je Lisandar iznenada i neočekivano udario 
na njih, samo je osam troveslarki s Kononom!? uspjelo umaći, dok su 
ostale, nešto manje od dvije stotine, bile odvedene kao ratni plijen. 
Pohvatavši tri tisuće živih ljudi, Lisandar ih dade posmicati." Malo 
potom zauze i Atenu, spali njezine lađe i razori Duge zidove.“ 

Poslije toga Alkibijad, uplašivši se Lakeđemonjana koji su sada 
vladali i kopnom i morem, prijeđe u Bitiniju** dijelom vozeći, a dijelom 
noseći sa sobom brojno blago, premda ga je još više ostalo u utvrdi u kojoj 
je živio. Kako je opet u Bitiniji izgubio znatan dio svog imetka i bio 
opljačkan od tamošnjih Tračana, odluči poći k Artakserksu?" držeći da 
se neće pokazati lošijim od Temistokla, ako kralj bude iskušavao njegove 
usluge, a boljim po motivu zbog kojeg ih nudi; jer neće kao onaj biti 
kralju od pomoći i iskati njegovu ratnu silu protiv svojih sugrađana nego 
domovini na korist, a protiv zajedničkih neprijatelja; misleći da će mu 
Farnabaz najprije omogućiti siguran put do kralja, otiđe k njemu u 
Frigiju;““ ondje je živio s njime dodvoravajući mu se i istovremeno 
primajući od njega znakove počasti. 


38. Atenjane je teško pogađao i sam gubitak prevlasti; ali kad 
Lisandar, lišivši ih i slobode, predade grad »tridesetorici«,?" u času kad 
je sve već bilo propalo razabirali su ono na što nisu ni pomišljali dok je 
još spas bio u njihovoj moći jadikujući i nabrajajući svoje pogreške i 
nepromišljenosti od kojih najvećom smatrahu drugi izljev srdžbe protiv 

Alkibijada. Ta bio je odbačen bez ikakve vlastite krivnje, nego su, 
razljutivši se na nj zato što je njegov podređeni sramotno izgubio nekoliko 
lađa, sami još sramotnije lišili grad najsposobnijeg i najiskusnijeg vojsko- 
vođe. Pa ipak, iz nastale ih je stiske pridizala neka neodređena nada da 
atenska stvar nije posvema izgubljena sve dok je Alkibijad na životu, jer 
se ni ranije nije zadovoljio time da živi kao prognanik ne miješajući se ni 
u štaiu miru, pa neće ni sada, ako raspolaže dostatnim sredstvima, mirno 
gledati zloporabu vlasti Lakedemonjana i bjesnilo »triđesetorice«. 

Nije bilo bezrazložno što se mnoštvo utljuljkivalo u takve sanjarije 
kad je i »tridesetorici« padalo na um da se brinu, raspituju i vode najvećeg 
računa o tome što onaj radi i smišlja. Najzad Kritija“* pokuša objasniti 
Lisandru da vlast Lakedemonjana nad Heladom nije sigurna sve dok je 
Atena demokratska. A Atenjanima, ako im raspoloženje prema oligarhiji 
i jest posve dobrohotno i povoljno, Alkibijad, dok je živ, neće dopuštati 
da ostanu mirni pri nastalom stanju stvari. No Lisandar se nije dao 
uvjeriti tim razlozima prije nego što mu je od poglavarstava kod kuće 
stigao Štap s tajnom porukom“ i nalogom da ukloni Alkibijada bilo zato 
što su se i oni uplašili odrešitosti i poduzetnosti toga čovjeka, bilo što su 
nastojali ugoditi Agisu. 


39. Kad j je, dakle, Lisandar poslao k Farnabazu tražeći da to uradi, 
a ovaj povjerio izvršenje tog djela svome bratu Mageju i stricu Susami- 
tris? * slučajno j je Alkibijad u to vrijeme živio u jednom selu?* u Frigiji; 
ondje je imao uza se kurtizanu Timandru?“ i u snu je imao ovakvo 
viđenje: činilo mu se da je on odjeven u odjeću kurtizane, a da ona, držeći 
njegovu glavu u naručju, ukrašava njegovo lice bojeći mu oči i mažući ga 
bjelilom kao u žena.“ Drugi pak tvrde da je u snu vidio Mageja kako mu 
odsijeca glavu i spaljuje tijelo. No svakako kažu da je to viđenje imao 
neđugo prije svoje smrti. 


Oni što su bili poslani ne usudiše se ući k njemu, nego opkoliše kuću 
unaokolo pa je zapališe. Opazivši to, Alkibijad skupi što je više mogao 
odijela i posteljine, pa to baci u vatru, a onda, omotavši kabanicu oko 
svoje lijeve ruke pa trgnuvši desnom kratak mač, izjuri neozlijeđen od 
vatre prije nego što je odjeća bila zahvaćena plamenom, a barbari se 
raspršiše samo što ga ugledaše. Nitko se, naime, ne usudi oprijeti mu se 
niti sukobiti se s njime, nego, stavši pođalje, gađahu ga kopljima i 
strijelama. Kad je tako pao, a barbari otišli, Timandra podiže mrtvo tijelo 
i zastrijevši ga i omotavši vlastitim haljinama, pobrine se za sjajan i častan 
pokop koliko je to već bilo moguće u tim prilikama. 


Kažu da je kćerka te Timandre bila Laida prozvana Korinćankom 
premda je bila ratna zarobljenica iz Hikare, malog sicilskoga gradića.?!? 
Neki se opet slažu u drugim pojedinostima.s tim opisom Alkibijadove ' 
smrti, ali tvrde da krivnja za nju nije bila ni na Farnabazu, ni na 
Lisandru, ni na Lakedemonjanima nego na samome Alkibijadu koji je, 
zavevši mladu ženu iz odlične obitelji, držao je kod sebe, a njezina braća, 
povrijeđeni nanesenom uvređom, zapališe noću kuću u kojoj je tada obita- 
vaoi ustrijeliše ga, kako je bilo spomenuto, dok je iskakao kroz vrata.? 


Bilješke 


! Vidi Platonov (?) dijalog Manji Alkibijad 121A. 

? Vidi Isokrat XVI 25. 

* Artemizij je rt na sjeveroistoku Eubeje. Bitka je bila između grčke mornarice pod 
Temistoklom i Kserksove perzijske. 

* God. 447. 

5 Stvarno su bili bratučedi. 

* Za Lamaha vidi Nikiju 12, 14 i 15 i glave 18-21 ovog životopisa. Formion se odlikovao 
u peloponeskom ratu. Trasibul ( 2390) je slavni obnovitelj demokracije u Ateni god. 403. 
Teramen (?-404) je jedan od tridesetorice tirana koji je zbog svoje umjerenosti i opozicije 
teroru ostalih morao ispiti otrov. 

" Sokratov učenik i osnivač kiničke filozofije Antisten napisao je (izgubljeni) spis 
Alkibijad; po drugima radi se o povjesničaru s Roda. Platonova je vijest u Manjem 
Alkibijadu (ako je doista Platonov) 122B. Zopir je bio stari trački rob. 

* U izgubljenoj tragediji. 

? Ose 44. i dalje. 

'* Zbog račlanja, Alkibijad umjesto »(glavu) gavrana«, k6rakos, izgovara k6lakos »udvorice, 
Jaskavca«. 

1 Komički pjesnik. Djela su mu izgubljena. Aristofenov suvremenik (5/4. st. pr. n. €.). 

12 Također se zvao Alkibijad. Nije se ničim istakao. 

13 Trzalica se pravila od drveta, slonovače ili rožnjače ptičjeg pera. 

14 Beoćani (Teba je najveći grad Beotije) su bili smatrani tupavima i spore pameti. 

!“ Mitski je predak Jonjana (a to su bili i Atičani) po predaji Ion, Apolonov sin, 

5 Po priči frulu, koju je Atena odbacila jer joj je puhanje nagrđivalo lice, našao je frigijski 
satir Marsija i izazvao Apolona na nadmetanje u svirci. Kad su Muze dosudile pobjedu 
bogu, on je, imajući po dogovoru pravo da s pobijeđenim uradi što hoće, Marsiji živu 
odrao kožu. Ta parabola o glazbi koja čini da čovjek (doslovno) »iziđe iz sebe, iskoči iz 
kože« bila je čest motiv u antičkoj umjetnosti. 

'* Antifont iz Ramnunta (480-411), znamenit govornik, Tukididov učitelj, bio je član 
oligarhijske »četiri stotine« i prigodom njihova zbacivanja ubijen. Njegov govor protiv 
Alkibijada izgubljen je. 

1? Demokrat je često ime u Ateni. Ovaj je inače nepoznat. 

15 Ter će biti nečastan. 

' Danas se smatra da je ta anegdota izmišljena: u govoru Alkibijada koji se pripisuje 
Andokidu nema joj spomena. 

2 Naslov tom pamfletu bio je Pogrde. 

ž% To ne valja shvaćati doslovno; Sokratovi su osjećaji bili upravljeni na uzvišena čuvstva i 
duševne osobine Alkibijadove; no Sokrat je smatrao da se na dušu može djelovati samo 
srcem. 

2 Jer ga je Sokrat odvraćao od nemorala, pa time i od njih. 

2 Tampski trimetar pjesnika Friniha. 

2% Na jednome mjestu u Etičkim spisima Plutarh tu misao pripisuje Polemonu (?-273), koji 
je od 315. god. bio na čelu Akademije. 

5 Fedro 255D. 

2 Kasniji Sokratov tužitelj. 

26 Meteci (mćioikoi, tj. doseljenici) doselili su iz ostale Grčke i stranih zemalja (osobito 

Fenikije, Lidije, Sirije, Frigije) radi trgovine. Nisu imali građanska prava, ali su 
imovinskopravno bili punopravni. 

77 Stater je vrijedio 10 drahmi. 

2 Ubiranje poreza, carina, lučkih pristojbi, postotka od kupoprodaje i drugih daća država 
je davala u zakup ljudima koji su se mogli i udruživati. 

2 Kleant (300?-220), bio je na čelu stoičke škole od 263. god. Od njegovih djela sačuvana 
je samo znamenita himna Zeusu. 

% Tukidid VI 15. 

3! Tj. valjda nijedno pjevanje Ilijade ni Odiseje. 

32 Školnici (»gramatičari«) odgovarali bi našim srednjoškolskim nastavnicima. Alkibijad 
\ hoće poniziti školnika jer gramatičari nisu popravljali Homera u stilskom pogledu nego 
su samo ispravljali nedostatke teksta, dakle nastojali rekonstruirati »autentičan tekst«. 

#5 Svaki je javni funkcioner po isteku roka službe morao polagati račun o trošenju javnih 
novaca i tom ga je prilikom svaki građanin mogao optužiti ako je nalazio osnova za to. 
#4 Potideja na Halkidici, na ulazu na palenski poluotok, odmetnula se 432. god, protiv 
Atenjana koji su poslali kaznenu ekspediciju u proljeće iste godine. Alkibijad opisuje, 

svoje sudjelovanje u njoj u Platonovu Simpoziju 220B--E. Ekspedicija je trajala 3 godine. 

#5 Potpuna je bojna oprema obuhvaćala štit, kacigu, oklop, nazuvke (štitnike za golijeni), 
mač i koplje. Hopliti (teško naoružani pješaci, osnovni vojni rod u većini grčkih država) 
morali su se naoružati na vlastiti trošak. Kao nagradu za pokazanu hrabrost država bi im 
kormpenzirala trošak poklanjanjem počasne bojne opreme. 

* Delij, grad na obali Beotije, na području Tanagre. God, 424, ondje su Tebanci potukli 
Atenjane. ' 

# Pripadao je društvenom staležu »vitezova« koji su u vojsci služili na konju. 

# Bio je iz obitelji »Glasnika« (Kerika). 

? 422. 

“* Oko 56.000 zlatnih francuskih franaka s vrijednošću oko 1914. god, 

“I Premda je Plutarhov izraz dvosmislen, on se ne može prevoditi da je Kalija učinio 
Alkibijada svojim nasljednikom, kako to čine neki. U tom, naime, slučaju, nije trebalo 
istupati u vezi s time pred narod. 

“U slučaju razvoda Alkibijad bi morao vratiti ženi miraz. 

“ Efez na obali Lidije, blizu ušća Kaistra, najznatniji od dvanaest jonskih maloazijskih 
gradova. : 

“To je bio oblik izmirenja. 

“5 Jedna je mina vrijedila sto drahmi. 

“ Držanje pitomih prepelica bilo je u modi među bogatim Atenjanima, 

€ Očigledno sa stepenica na kojima su sjedili. 

4 Šteta je što Plutarh, protiv svog običaja, ne navodi nikakve citate. 

#? Demosten. 

XXI 145. ' 

*I Teofrast iz Erese (?—285), učenik i nasljednik Aristotelov na čelu peripatetičke škole, 
pisac brojnih djela od kojih su nam sačuvani Karakteri i rasprava O biljkama. 

%? Tukidid 6, 12, 2; Isokrat XVI 34. 

* Mjesto iz prethodne bilješke. 

* Autentičnost tog stiha je dvojbena. 

55 Ter nije sam njima upravljao. : 

5% Otok i grad u Egejskom moru, nasuprot poluotoku Klazomene. 

7 Otok Lezb, južno od Teneda, jedan od najljepših otoka u Egejskom moru, znamenit, 
kao i Hij, po svojim vinima. 

*## Zna se da je 16. Isokratov govor imao za temu obranu mlađeg Alkibijada protiv Tisije 
koji je tražio pet talenata odštete. Može se pretpostaviti da je 395. god., kad se parnica 
vodila, Diomed već bio mrtav, a Tisija od početka imao interesa na cijeloj stvari. 

% Feak je bio jedan od vođa aristokratske stranke. God. 423. bio je poslanik na Siciliji. 

*' Znamenit komički pjesnik u 5. st. Stih je iz jedne izgubljene komedije. Sačuvani su samo 
fragmenti. 

518,73,3. 

* Srametni otisci užarenim željezom na neposlušnim robovima. 

& Nikija 10. 

%“ Proksen. Obavljao je funkcije današnjih konzula. 

€ Sparta je bez pristanka Atene sklopila savez sa Beotijom. Arg dotada nije sudjelovao u 
sukobu, bio je prvi grad na Peloponezu poslije Sparte i imao poslije nje najbolju pješadiju, 
a okupio je oko sebe peloponeske gradove zlovoljne na politiku Sparte. Tako se savez s 
Atenom (početkom proljeća 420.) nametao kao prirodno i nužno rješenje. 

% Utvrda na granici Atike i Beotije. 

# Otočić pred obalom Elide gdje su Atenjani uspjeli odsjeći i zarobiti oko 400 Spartanaca. 

% Veoma je sumnjiva autentičnost toga govora. 

# Tj, teško naoružanih hoplita. 

2 U kolovozu 418. 

7 Vidi Tukidid 5, 81. Radi se o jedinici ljudi koji su se bavili isključivo vojevanjem. 

7 Grad u Ahaji (sjev. Peloponez), na korintskom zaljevu. 

7 Agraula je po predaji kći kralja Atene Kekropa koja se strmoglavila s Akropole zato što 
je jedno proroštvo objavilo da će Atenjani biti pobjednici ako se netko od njih žrtvuje za 
grad (poznat motiv u antičkim mitovima). Sagradili su joj hram na mjestu s kojeg se 
bacila. 

* Boga ljubavi prikazivali su s bakljom. 

5 Žabe 1425. 

?* Žabe 1432-1433. 

77 Inače nepoznat. 

8 Radilo se o dječjim zborovima: vidi Demosten, Mid. 117. 

? Poslije uništenja tog otoka 416. god. 

% Radilo se o odluci da se na Melu pobiju svi muškarci, a ostali žitelji prodaju u ropstvo. 

ši Inače nepoznat. 

# Kurtizana. 

# Strateg pod čijim je zapovjedništvom Alkibijad služio kod Potideje. 

# Kasniji junak Lukijana i Shakespearea za koga je bio skovan nadimak »mižantrop« 
(čovjekomrzac). 

8 Libija općenito označuje Afriku, a u užem smislu obalno područje zapadno od Egipta i 
Etiopije i istočno od Tripolitanije. 

# U pseudo-Platonovu Teagesu Sokrat veli: »Možete doznati od mnogih naših sugrađana 
što ja proričem o propasti naše vojske na sicilskom pohodu«. 

# Skupa s Eukremonom uveo je 432. god. desetogodišnje cikluse kojima je uskladio 
mjesečevu i sunčevu godinu. 

% Sokrat sam nikad ne govori o svom »demonu« (/dobrom/ duhu). Izraz kojim se on služi 
t6 daimonion može se prevesti kao »božanski znak, božanska moć«. 

# O njemu i u Nikiji. 

% Time je spriječio da Nikija upotrijebi argument nedostatnih priprema. 

*I Ljubomorna Artemida učinila je da lijepi mladić Adonis, ljubavnik Afrodite, pogine u 
lovu na vepra. Vladarica podzemlja Perzefona dopustila je da Adonis pola godine bude 
u podzemlju, a pola s Afroditom (na Olimpu). Zato je svetkovina trajala dva dana: prvi 
žalosti, a drugi veselja. Adonije god. 415. bile su između puna mjeseca 23. lipnja i onoga 
22. srpnja. Teokritove Sirakušanke daju nam sliku o toj svetkovini u vrijeme prvih 
Ptolemejevića. 

% Stupići s Hermovom glavom. O njih su vezivali konje. Vidi i Kimon 7. 

% Po predaji, osnovali su je 734. god. naseljenici iz Korinta i drugih dorskih mjesta, a vodio 
ih je Korinćanin Arhija. 

% Mislilo se da se urotnici, koji žele oboriti demokraciju, žele na taj način vezati na 
uzajamnu lojalnost sudjelovanjem u kakvu zločinu. 

% Vrlo ugledan političar, ubijen 411. od oligarha. 

%5 Sya je prilika da je ta optužba bila bez ikakva temelja. 

*% To su bili glavni uglednici pri misterijima. 

* Demetre i Kore (Perzefone). 

*% Građani koji su bili članovi helijeje, velike narodne porote, bili su podijeljeni u 10 skupina 
od po 500 članova i svakog se jutra ždrijebom odlučivalo koja će skupina odlučivati u 
kojem sudskom postupku. Kiepsidrom (vodenom urom u obliku pješčana sata) mjerilo 
se dopušteno vrijeme za sudske govore, 

% Oko 1. srpnja. 

1% Vidi Tukidid 6, 30-32. 

0 Grad u mesinskom moreuzu nasuprot Mesini (danas Reggio Calabria), jugoistočno od 
italske pokrajine Brutija. 

12 Plašljivi Nikija htio se ograničiti na demonstraciju sile, a Alkibijad je želio naći na Siciliji 
saveznike prije započinjanja operacija. Stvarno agresivni Lamah nije podržavao Alkibija- 
dovo mišljenje, nego se zalagao za izravan napad. 

15 Sjeveroistočno od Sirakuze, u podnožju Fine. 

1% Honorar za denuncijaciju. 

5 Andokid (467-?), jedan iz kanona desetorice atenskih govornika, otišao je iz Atene 
poslije tog procesa i opet se obogatio pomorskom trgovinom. Vrativši se 403. god. bio 
je optužen zbog bezboštva i branio se znamenitim govorom O misterijima, te bio 
oslobođen. Deset godina kasnije bio je poslanik u Sparti i sklopio ugovor koji, međutim, 
atenska skupština nije odobrila. O njemu poslije toga nema vijesti. 

16 Znači da je taj postojao još u Plutarhovo vrijeme. 

107 Salaminska i paralijska lađa bile su posvećeni državni brodovi koji su se koristili u 
izuzetnim i svečanim prilikama. Vidi i Temistoklo 7. 

1% Danas Mesina. 

1% Grad u Lukaniji, osnovan 443. god. pokraj mjesta gdje je nekoć stajao drevni Sibaris. 

"% Nije utekao sam nego s još nekolicinom kompromitiranih Atenjana u vojsci. Prema 
Tukididu (6, 61), ukrcao se na svoj brod i pošao za salaminskom lađom. 

! Zgodan anakronizam: bijele i crne glasovnice u Ateni su bile nepoznate. 

12 Lakijađe, Skambonide i Fegeje atenske su općine (deme). Uz ime svakog Atičanina 
redovno se navodi i općina kojoj je pripadao (rođenjem). 

15 Zaređenici (misti) bili su oni koji su posvećivani u tzv. male misterije, a »svjedoci« oni 
koji su već bili posvećeni u tzv. velike misterije. 

14 Eumolpovići i Kerici (»Glasnici«) dvije su ugledne obitelji iz kojih su se regrutirali 
svećenici eleusinskih misterija. 

15 Naređeno je, dakle, da ga prokunu ne samo eleusinski nego i atenski svećenici i 
svećenice. 

"6 Stvarno je Kleandridov sin Gilip prodro u Sirakuzu s 3000 ljudi god. 414. i ohrabrio 
stanovnike koji su se već htjeli predati. 

"7 Atički gradić na granici s Beotijom, 24 km od Atene, na Alkibijadov -su savjet 
Lakedemonjani zaposjeli i utvrdili i time lišili Atenjane znatnog dijela opskrbe. 

"8 Og Homerovih vremena Milet, jonski grad u Kariji (Mala Azija), bio je glasovit po 
tkaninama i obradi grimiza. 

15 Legenda o kameleonu i njegovoj sposobnosti mijenjanja boje nije baš u skladu sa 
stvarnošću. Međutim, dok usporedba sa kameleonom u naše vrijeme ima derogatoran 
prizvuk (prevrtljivost), kod Plutarha ona je laskava za Alkibijada. 

120 Tračani su bili smatrani surovim, poludivljim narodom sklonim opijanju; Tesalci su bili 
na glasu po vještini jahanja. 

MI Tisaferno, satrap Lidije, Karije i Jonije, stolovao je u Sardu. On je kasnije (401) na 
prijevaru pohvatao Klearha i druge vođe grčkih Deset tisuća (Ksenofont, Anabaza 2). 
Bio je pogubljen 295. god. na zapovijed kralja, ali utjecajem kraljice majke Parisatide 
koja mu se htjela osvetiti za intrige protiv Kira Mlađeg i zbog njegova doprinosa Kirovu 
porazu poslije pobune. Tisaferno je vodio politiku održavanja ravnoteže između Sparte 
i Atene. 

122 Poglovica koja je iskazivala posvemašnju sličnost. 

125 Tog u Euripidovu Orestu, 129, kaže Elektra ponovo ugledavši Helenu koja na grobu svoje 
sestre Klitemnestre hoće žrtvovati kosu, ali onda iz taštine odsijeca samo krajičke. 
Smisao je: vuk dlaku mijenja itd. 

14 Agis I, sin Arhidama II, brat Agesilajev, vladao od 426. do 398. pr. n. e. 

5 Kizik je grad u Propontidi (danas Mramorno more). 

12 Satrap perzijskih pokrajina uz Helespont, Male Frigije i Bitinije. Sjedište mu je bilo u 
Daskileji. 

127. U glavi 12. spomenuta je popularnost Alkibijadova na Hiju. 

125 Satrapi su stvarno bili poput malih kraljeva od kojih je svaki vodio samostalnu politiku, 
a perzijski je kralj gledao da svoje vrhovništvo održi poticanjem sukoba među njima. 
Međutim, tu je njihovu politiku često prekidalo hapšenje i pogubljenje satrapa. 

1% Parkovi ili vrtovi velika sjaja bili su luksuzni ukras kraljevskih rezidencija u Perziji (grčki 
je naziv parddeisos, a odatle naziv za »raj« u mnogim živim jezicima). 

'* Feničke su galije bile s pravom na veliku glasu. 

Bi God. 411. 

92 Oligarsi pod vodstvom Pisandra predali su vlast u ruke 5000 bogatih građana, ali stvarno 
je i neograničeno vladalo tijelo »četiri stotine«. Demokracija je bila ukinuta, 

183 Pogyuda se oligarhija oslanjala na Spartu, demokracija na Atenu. 

134 Obnovitelj demokracije u Ateni. 

55 Aspend je grad u Pamfiliji na rijeci Eurimedontu, 

1% Knid je pomorski grad u Kariji, a Kos je jedan od otoka Sporada. 

13? Imao je 73 lađe, Atenjani 55. 

1% Na najširoj točki Helesponta (danas Dardaneli), nasuprot Sestu. 

1% Nije se očekivalo da će Alkibijad promijeniti stranu. No kako više nije bio neophodan 
Lakedemonjanima, on je to želio postati za Atenjane. 

14 Radilo se vjerojatno o komadu grimizne tkanine, znaku zapovjedničkog dostojanstva. 

I" Glavna je snaga Perzijanaca bila u suhozemnim trupama. 

4? Drugi prevode »otete« misleći da se radi o petnaest izgubljenih kod Kinoseme. 

45 Spomenik podizan na mjestu izvojevane pobjede, a u slučaju pomorske na najbližoj točki 
obale. Izvorno imao je oblik drvena trupca o koji se vješalo oružje poraženih. Kasnije 
su to bila prava umjetnička djela od mramora ili bronce. 

“A Gostinski su darovi označavali prijateljske veze između gosta i gostoprimca. Prijateljski 
su darovi bili izraz prijateljskih osjećaja. 

45 Premda nije imao nikakva službenog naslova. 

'% Kralj nije vršio neposredan nadzor nad satrapima, ali njegov je gnjev bio strašan. Nalog 
od kralja iz Suze bio je da Tisaferno ratuje protiv Atenjana. 


17 Jedan od jonskih gradova u Maloj Aziji na obali, sjeverno od istoimenog poluotoka. 
Zavičaj filozofa Anaksagore. 

45 Atenska se vojska nalazila kod Kardije na tračkom pra 

!* Grad u Propontidi (Mramornome moru). 

5 Otok u Propontidi, sjeveroistočno od Kizika. Danas mu je ine Marmara po kvalitetnome 
mramoru koji se ondje nalazi. 

'51 Teramenu i Trasibulu, 

52 U ljeto 409. god. Tisaferno je sudjelovao u tome na strani pobjednika. 

"5 HMalkedon je bitinski građ“na Propontidi, na ulazu u Bospor. Podrugljivo su ga zvali 
gradom Slijepih jer njegovi utemeljitelji Megarani nisu opazili mnogo povoljniji položaj 
s druge strane tjesnaca, na mjestu kasnijeg Bizantija. 

'4 Selimbrija ili Selibrija, važan grad u Trakiji na obali Propontide. 

155 Po izdanju Plutarha što su ga priredili Lindskog i Ziegler Alkibijad je oglasio Atenjanima 
neka ne pružaju oružani otpor Selimbrijcima, što ne daje nikakva srnisla. 

5% Bizantij na tračkome Bosporu osnovali su Megarani 656. Njegov izvrstan položaj doveo 
je do procvata toga grada (rimskoga Konstantinopola, danas Istambul). 


bi sa spartanski harmost (upravitelj grada) Klearh napustio je grad otišavši po pomoć. 
5 Time je odvratio pažnju stanovnika od akcije kopnom. 

5 Bio je najumjereniji od »tridesetorice« tirana u Ateni i zato je morao ispiti otrov. 

10 "To su bili amblemi lađa, često u obliku fantastičnih i stravičnih bića. 

iS Taj broj potvrđuju i ostali antički izvori. To je bio rezuitat triju pomorskih bitaka. 

152 Na tim je igrama bilo natjecanje u sviranju lire i flaute. 

15 Pomagao je keleustu koji je zapovijedao veslačima i nadzirao njihovo veslanje. 

4 Ravna haljina bila je šivana iz jednoga komada, nosila se bez pojasa a bila stegnuta u 
struku i padala je ravnim naborima od vrata do nogu. Lepršava je irmala duge rukave, 
imala širok pojas oko struka, pokrivala noge a gdjekad se čak vukla po tlu. 

165 Vidi Ksenofont, Grčka povijest (Helenikć) 1, 4. 

(6 Kritija, po majci ujak Platonov, sudionik u razgovoru u Platonovu Kritiji i Timeju, 
obrazovan aristokrat i pjesnik, ali osion i ohol, bio je najutjecajniji među »triđesetoricom« 
tirana. Pao je 403. kod File u boju s Trasibulom. 

'" Te stihove navodi samo Plutarh. Poput Solona, Kritija je opjevao svoju političku 
djelatnost eiegijskim distisima (heksametar plus pentametar), 

15 Neobičan znak povjerenja s obzirom na tradicionalno nepovjerenje Atenjana prema vlasti 
pojedinaca. 

18 Vrhovni svećenik eleusinskih misterija, iz obitelji Eumolpovića. 

! Obredno kupanje kipa Atene Polijade. 

11 Svećenička obitelj. 

12 24, targeliona koji se podudarao s drugom polovicom svibnja i prvom lipnja. 

13 Svečana povorka polazila je 19. boedromiona (rujan/listopad). 

14 Od Lakedemonjana. 

15 Eleusina je sjeverozapadno od Atene. U njoj je bilo svetište za posvećivanje (zaređivanje). 
Dekeleja je 24 km od Atene na granici s Beotijom. 

1% Iz Atene u Eleusinu. 

!" Kip božanstva koje je bilo nalik na Dionisa kao dijete. 

18 Tog je onaj isti kome je Alkibijad zaveo ženu. 

1% Miste. 

190 Mistagoge. 

8 Ovlaštenja što ih je dobio, najšira poslije Temistoklovih, graničila su gotovo sa 
suverenitetom. 

182 Adimanta i Aristokrata. 

185 Kedan od otoka Kiklada, sjeveroistočno od Eubeje. Znamenit po svojim vinima. 

14 Saveznici nisu plaćali doprinose, a trgovina je gotovo posve propala. 

185 Zapovjednik lakedemonske flote uz obalu Male Azije. Pridobio je Kira Mlađeg koji je 
računao na pomoć Spartanaca kad započne građanski rat protiv brata Artakserksa. 
Lisandar je pao 395. kod Halijarta u Beotiji (vidi životopis). 

'85 Obol je bio šestina drahme, najsitniji novčić. 

'#7 Brat i kasnije suparnik Artakserka Mnemona. Tada je još bio satrap u Sardu u Lidiji, 
koju je dobio na štetu Tisaferna i zato ga je ovaj mrzio. 

1#a Prema Diodoru Sicilskome Atenjani su izgubili 22 broda, prema Ksenofontu 15. 

*# Ne treba ovoga zamijeniti s njegovim imenjakom, sinom Lisije, obnoviteljem demokra- 
cije, u čijoj je vojsci ovaj služio 403. god. 

18 Miletska naseobina (kolonija) u (Maloj) Aziji, nasuprot Sestu na evropskoj obali, na 
mjestu gdje je Helespont najširi. Vrijedio je kao grad užitaka. 

9% Taj je posjed na tračkom Herzonezu stekao 409, Bisanta je bila podložnik Atene. 

PI Na izborima 406. od ranijih stratega samo su Aristokrat i Konon bili ponovno izabrani. 

2 "Tj su se Tračani pobunili protiv kraljeva Medoka i Seuta. 

15 Menandar i Tidej sudjelovali su u sicilskoj ekspediciji. Tidej je bio iz Lamahove obitelji. 

194 Na tračkom Herzonezu, blizu Sesta. 

55 U Miziji, na Helespontu. 

56 TJ svom dvorcu u okolici Bisante. 

97 Na evropskoj obali Helesponta, 28 km od Kozje rijeke. 

?% U kojoj je mjeri taj lijepi plan bio ostvariv, nije lako reći. Na perzijsku pomoć nije mogao 

“više računati, a prevesti trupe iz Evrope u Aziju do Lampsaka nije bilo nimalo 
jednostavno. 

' Umakao je na Kipar gdje je ostao više godina. God. 394. uz pomoć Perzijanaca do nogu 
je potukao brodovlje Lakedemonjana pred Knidom. Bitka kod Egospotama (Kozje 
rijeke) bila je krajem ljeta 405. 

20% Izgovor za taj masakr bila je odluka Atenjana da svakom ratnom zarobljeniku odsijeku 
palac da ne bi mogao rukovati kopljem ili vesiom. 

%1 Koji su povezivali Atenu s Pirejem. 

2 Omeđena sa zapada Mizijom, s juga Frigijom, s istoka Paflagonijom, sa sjevera Pontom 
Euksinom (Crnim morem). Isprva su je nastavala tračka plemena, a kasnije osvojili 
Lidijci. U perzijskoj je državi bila pod upravom satrapa Frigije. 

25 Artakserkso II Mnemon naslijedio je svog oca Đarija II. 

2“ Ondje je u Daskileji Farnabaz stolovao. 

65 Tzv, tridesetorica tirana. 

2% Najutjecajniji i najbeskrupuloziniji od »trideserorice«, 

2 Način komuniciranja efora sa zapovjednicima i poslanicima Sparte. Omofili bi kožni 
remen oko štapa tako da sav štap bude pokriven kožom; zatim su na kožu ispisivali 

poruku i odmatali kožu. Primalac poruke mogao ju je pročitati samo tako da je namotao 
kožni remen na identičan drveni štap (skitalu). 

2% Farnabazov brat Bagej skupa s Ratirom zapovijedao je perzijskim konjaništvom u bitki 
kod Daskileje između Farnabaza i Agesilaja 395 (vidi Agesilajev životopis). 

2% Prema Ateneju (13, 574E) ono se zvalo Melisa. 

20 | Atenej govori o nekoj Teodoti iz Atene. 

21 Očigledno naknadno izmišljeno pretkazanje kasnijeg pogreba. 

22 Vidi Nikiju 15. 

212 Kažu da je kasnije rimski car Hadrijan dao postaviti mramorni kip na Alkibijadov grob. 


Usporedba Gaja Marcija 
(Koriolana) i Alkibijada 


1. Pošto smo izložili njihova djela onoliko koliko ih smatramo 
vrijednima spomena i pamćenja, može se vidjeti da ratni podvizi ne 
pretežu odlučno u korist ni jednoga. Jer su obojica podjednako pružila 
mnoge dokaze svoje smjelosti i hrabrosti kao vojnici, a i mnoge dokaze 
vještine i dalekovidnosti kao zapovjednici, osim ako bi tko htio Alkibijada 
označiti potpunijim vojskovođom zato što je i na kopnu i na moru do kraja 
ostao pobjedonosan i uspješan u mnogim bojevima. Nesumnjivo je da su 
obojica, kod kuće i na zapovjedničkom položaju, uvijek zastupali stvar 
svoje zemlje s očiglednim uspjehom i, nasuprot tome, da su joj nanosili 
još očigledniju štetu kad su prelazili na stranu neprijatelja. Što se tiče 
njihove političke djelatnosti, Alkibijadova prekomjerna bestidnost i ljaga 
vulgarnosti i lakrdijanja pri ophođenju s mnoštvom kome se umiljavao 
izazivale su gađenje kod trijeznih građna, dok je Marcijevo držanje, 
postavši posvema neblagorodno, oholo i optimatsko, rimski narod za- 
mrzio. Hvaliti ne valja, dakako, nijedno od toga dvoga: premda manje 
treba zamjeriti onome tko nastoji steći privrženost naroda time da mu 
ugađa nego onome iko mnoštvo zasipa sramotnim pogrdama samo da se 
ne bi činilo da se trudi da ga pridobije; ta sramota je ulagivati se narodu 
radi stjecanja utjecaja, ali pribavljanje moći činima straha, nasilja i 
tlačenja ne samo da je sramotno nego je i nepravično. 


2. Da je, međutim, Marcije bio smatran u načelu čovjekom prostodu- 
šna i iskrena značaja, a Alkibijad u svojoj političkoj djelatnosti podmuklim 
i neiskrenim nije nimalo nepoznato. Ali Alkibijadu ponajviše predbacuju 
njegovu nemoralnu obmanu kojom je prevario lakedemonske poslanike, 
kako izvješćuje Tukidid,! i tako doveo do narušenja mira. No ta ga je 
njegova politika, premda je grad ponovo uvalila u rat, učinila također 
jakim i strašnim savezništvom s Mantinejom i Argom do kojega je došlo 
Alkibijadovom zaslugom. Ali Dionizije“ izvješćuje da je i sam Marcije 
varkom izazvao rat između Rimljana i Volščana, lažno ocrnivši one koji 
su došli kao gledaoci na igre; a motiv tog čina čini ga još gorim od 
Alkibijadova. Jer nije ga na to navelo častobleplje niti politička borba ili 
nadmetanje kao onoga, nego je samo puštao na volju svom gnjevu, a za 
to Dion" veli da nitko nikada nije zauzvrat primio znak priznanja“, nego 
je uzbunio mnoge dijelove Italije i žrtvovao svome bijesu protiv domovine 
mnoge gradove koji mu nisu bili ništa krivi. Pa ipak, i Alkibijad je u 
svojoj srdžbi postao uzročnikom velikih nevolja svojim sugrađanina. Ali 

čim je razabrao da se kaju, pokazao je prema njima svoju obzirnost.i, kad 
je bio ponovo odbačen, nije uživao zbog pogrešaka stratega, niti je mogao 
podnijeti da mirno gleda njihove loše i opasne planove, nego je učinio baš 
ono za što najviše hvale Aristida koji se tako ponio prema Temistoklu? — 
došao je k onima koji su tada zapovijedali, premda mu nisu bili prijatelji, 
da im jasno razloži i uputi ih što treba da čine. Marcije je, pak, ponajprije 
nanosio zlo čitavu gradu premda ga nije doživio od čitava grada, nego je 
njegov najbolji i najodličniji dio trpio zajedno s njime nanesenu mu 
nepravdu i dijelio bol što ju je on osjećao. A onda, ne davši se dirnuti niti 
popustivši pred brojnim poslanstvima i molbama kojima su njegovi 
sugrađani nastojali zaliječiti jedan jedini izljev nerazumna gnjeva,“ jasno 
pokaza da je ogorčen i nepomirljiv rat poduzeo radi rušenja i uništenja 
domovine, a ne zato da je opet stekne i vrati se u nju. A reklo bi se da su 
se razlikovali i ovime: Alkibijad je, naime, prešao k Atenjanima iz straha, 
a ujedno i iz mržnje jer su mu Spartanci radili o glavi, dok za Marcija nije 
bilo časno da ostavi na cjedilu Volščane koji su u svemu prema njemu 
postupali pravično. Ta i vođom je njihovim bio imenovan i uživao je 
najveće povjerenje i utjecaj, za razliku od Alkibijada koga su Lakedemo- 
njani više zloupotrebljavali nego upotrebljavali, pa se, besciljno obilazeći 
gradom i onda opet tumarajući taborom, najzad predao u ruke Tisafernu; 
osim ako se, Zeusa mi, nije njemu dodvoravao zato da Atena, u koju je 
čeznuo da se vrati, posvema ne propadne. 


3. Što se pak novca tiče, izvješćuju da ga je Alkibijad i često uzeo na 
nelijep način dajući se podmićivati, i da ga je ništa bolje znao potrošiti na 
razuzdanost i razvrat; Marcija opet njegovi pretpostavljeni nisu mogli 
nagovoriti da ga primi niti kad su mu ga htjeli dati kao odlikovanje. Zato 
je i bio najviše omražen kod puka za vrijeme prepirki s narodom oko 
dugova, jer su vidjeli da je uvredljivo prijetio siromašnima, ne iz 
materijalnog interesa, nego iz prkosa i prezira. 

Pišući u jednom svom pismu o smrti filozofa Aristotela, Antipatar' 
veli: »Uz ostale, taj je čovjek imao i dar pridobijanja«; odsutnost tog dara 
u Marcija učinilo je njegove podvige i vrline mrskima čak i onima koji su 
od toga imali koristi, jer nisu mogli izdržavati njegovo naduto samoljublje 
koje je, kako je Platon rekao, »driga samoće«.* Kako se Alkibijad, 
naprotiv, znao susretljivo ophoditi s onima na koje je nailazio, nikakvo 
čudo da mu je slavu, kad je bio uspješan, pratilo iskazivanje počasti i 
simpatija, koja je bujno cvala, te su čak i neke od njegovih pogrešaka 
nailazile na dobronamjeran i obziran prijem. To je i bio razlog što je, 
unatoč nemaloj i nerijetkoj šteti što ju je nanio gradu, ipak bio često biran 
za vojskovođu i stratega, dok Marcije nije uspio kad se natjecao za službu 
koja ga je išla po pravu s obzirom na njegove junačke podvige. Tako 
onoga sugrađani nisu mogli mrziti niti kad su od njega trpjeli zlo, dok je 
za ovoga posljedica bila da ga nisu mogli voljeti makar mu se divili. 


4. Ta doista, Marcije se kao vojskovođa nije osobito iskazao za svoj 
grad nego samo za neprijatelje protiv domovine; od Alkibijada Atenjani 
su često imali koristi i kao od obična vojnika i kao od vojskvođe; k tome, 

kad je bio nazočan, nadvladavao je svoje protivnike koliko mu je srce 
željelo, a klevete su osilile tek za njegove odsutnosti; Marcija su pak 
Rimljani nazočna osudili, a Volščani nazočna ubili,? istina niti pravično 
niti moralno i po ljudskom i po božanskom zakonu, ali sam im je dao 
motiv za dobru izliku zato što, ne prihvativši javno ponuđene uvjete mira, 
a davši se nagovoriti privatnim molbama žena, nije učinio kraj neprijatelj- 
stvima, nego je, dopustivši da se rat nastavi, naprosto propustio povoljnu 
priliku i upropastio izglede Volščana na: uspjeh. Ta trebalo je da prije 
odlaska dobije pristanak onih koji su mu poklonili svoje povjerenje, da je 
imao najveće obzire prema pravednim očekivanjima koja su Volščani 
polagali u njega. Ako opet nije nimalo mario za Volščane nego je vodio 
rat samo iz želje da utaži svoj gnjev, pa ga onda prekinuo, časno bi bilo 
ne da je poštedio domovinu zbog majke, nego da je poštedio majku skupa 
s domovinom; ta njegova su majka i žena bile dio domovine koju je 
opsijedao. Ali to što je, ponijevši se neljubezno prema javnom zaklinjanju, 
molbama poslanika i molitvama svećenika, potom pristao na uzmak majci 
za ljubav, nije bilo toliko izraz štovanja prema majci koliko ponižavanja 
domovine koja se tako spasila sažaljenjem i molbom jedne žene kao da 
nije zasluživala da bude spašena zbog sebe same. Svakako je ta milost bila 
mxska, okrutna i uistinu nemilostiva i ne bež gorčine i za jednu i za drugu 
stranu; jer se povukao niti nagovoren od svojih neprijatelja, niti nagovo- 
rivši svoje ratne drugove. 

Uzrok pak svemu tome ležao je u njegovu nedruštvenu, odveć 
naprzitu i tvrdoglavu značaju koji je sam po sebi neugodan mnoštvu, a 
združen s častoljubljem postaje potpuno divlji i neumoljiv. Takvi se ljudi 
ne ulaguju mnoštvu jer tvrde da im ne trebaju njegove počasti, a onda su 
kivni kad ih ne dobivaju. Zacijelo, osobinu da ne salijeću svjetinu i ne 
dodvoravaju joj se imali su i Metel,'* i Aristid,!! i Epaminonda; ali 
uslijed iskrena prezira prema onome što je narodu u vlasti i da dade i da 
oduzme, premda su bili opetovano protjerivani ostrakizmom,!* pobjeđi- 
vani na izborima!“ i osuđivani pred sudovima,“ nisu se ljutili na 
nezahvalnost svojih sugrađana, nego su opet bili zadovoljni kad su se ovi 
kajali i mirili su se s njima kad su ih zvali. Ta onome, koji se nimalo ne 
dodvorava mnoštvu, nikako ne dolikuje da bude prema njemu osvetolju- 
biv, jer se zlovolja zbog nepostizanja časti ponajviše rađa iz prevelike 
žudnje za njom. 


5. Alkibijad, dakle, nije poricao da ga počasti raduju, a zanemarivanje 
smeta, zbog čega je nastojao biti mio i ugodan ljudima koji su bili s njime. 
Marciju pak njegova nadutost nije dopuštala da se udvorava onima, koji 
su imali moć da iskazuju počasti i uzvisuju, a kad je bio zanemarivan, 
častoljublje je u njega budilo gnjev i povrijeđenost. To su crte zbog kojih 
bi. se moglo prekoriti tog čovjeka; a sve su mu ostale sjajne. Poradi svoje 
trijezne umjerenosti i ravnodušnosti prema novcu zaslužuje da ga se 
stavlja uz bok najboljima i najneporočnijima od Helena, a ne, Zeusa mi, 
Alkibijadu, koji je u tome bio najbezobzirniji i pokazao najviše nemara 
prema moralu. 


Bilješke 


15,45. 

? Dionizije Halikarnaški (Rimske starine 8, 2). 

3 Šurjak Dionizija Mlađeg, Platonov prijatelj (vidi životopis). 

* Pa se uvijek pokajao što je popustio gnjevu. 

* Prije bitke kod Salamine (vidi Aristidov i Temistoklov životopis), 

* Rimljana prema Marciju. Drugi tumače i prevode: utažiti narazuman gnjev jednog 
pojedinca. 

7 Za Aleksandrova pohoda regent Makedonije (i Grčke), umro 2319. god, 

Š Pisma 321C. 

* Iz ljubavi prema antitezama daje se Plutarh zavesti i na takve naivnosti. 

P Lucije Cecilije Metel, konzul 109. god., zbog uspjeha protiv Jugurte dobio pridjevak 
Numidski, prognan Marijevim spletkama 100. god., a slijedeće pozvan natrag iz 
progonstva. 

1! Vidi njegov životopis. 

'? Znameniti tebanski vojskovođa, pobjednik kod Leuktre 371. god. i Mantineje 362. god., 
gdje je i pao. Zadržavši zapovjedništvo 4 mjeseca preko roka, bio je stavljen pred sud, 
ali oslobođen. Vjerojatno najgenijalniji vojni strateg i taktičar u antici. Njegov je životopis 
izgubljen (vidi predgovor), 

15 Kao Aristid. 

# Neodređene aluzije. 

5 Kao Aristid i Metel. 


EMILIJE PAULO 


(oko 228-160. pr. n. €.) 


1. *Meni se dogodilo da sam se prihvatio pisanja ovih Životopisa zbog 
drugih, ali da sam ustrajao i rado ostao pri tom poslu, sada i zbog sebe, 
pokušavajući nekako pomoću povijesti kao u ogledalu urediti svoj život i 
učiniti ga sličnim vrlinama ovdje opisanih. Jer ono što nastaje nije ništa 
drugo nego blisko općenje i zajedničko življenje kad pozdravljajući 
dobrodošlicom i primajući svakoga od njih redom kroz povijest kao da 
nam je gost promatramo »kako li je i kolik«,! uzimajući radi njihova 
upoznavanja najznačajnija i najljepša od njihovih djela: 


Vaj! Koju radost veću od te stek/o bi 
I djelotvorniju za popravljanje značaja ?? 


Demokrit veli da treba da molimo da nailazimo na povoljne slike i da iz 
atmosfere srećemo više one koje su za nas prikladne i dobre, nego one 
koje su loše i nesretne, unoseći time u filozofiju učenje koje nije istinito, 
a koje vodi u beskrajna praznovjerja. Ali bavljenjem poviješću i drugova- 
njem s pisanjem ja sebe osposobljujem da uvijek, primajući u dušu 
spomen najboljih i najčistijih ljudi, odbijam i odvraćam od sebe sve zlo, 
nećudoredno ili prosto što mi ga nameće nužno saobraćanje s onima oko 
mene, svraćajući svoje dobrohotne i spokojne misli samo na najljepše od 
mojih primjera. Od njih sam izabrao sada za tebe* ž, životopis Timoleonta 
Korinćanina i Emilija Paula, ljudi ne samo sličnih nagnuća, nego i sretne 
ruke u svojim djelima i takvih koji će ostaviti prijepornim da li su 
uspješno izveli svoja najveća djela više sretnom sudbom ili razboritošću. 


2. Da je rod Emilija bio jedna od drevnih patricijskih obitelji u Rimu 
slaže se većina povjesničara. A da je prvi od njih i i onaj koji je rodu ostavio 
svoje ime bio Mamerko, sin mudraca Pitagore koji je dobio to ime zbog 
laskave umiljatosti“ i ljupkosti svoga govora rekli su neki od onih koji 
Pitagori pripisuju odgoj kralja Nume.' Većina članova tog roda, koji su 
se vrlinom za kojom su živo težili uzdigli do slave, bili su obdareni 
sretnom sudbinom, ali u slučaju Lucija Paulaš je tek nesreća kod Kane 
pokazala i njegovu razboritost i hrabrost. Jer kad nije uspio svog druga u 
službi? odvratiti od bitke, sudjelovao je s njime u boju protiv svoje volje, 
ali nije htio biti dionikom njegova bijega, nego je, kad je onaj koji je 
navukao na vojsku tu propast ostavio nju na cjedilu, poginuo ostajući na 
svome mjestu i boreći se s neprijateljima.!“ 

Njegova se kći Emilija udala za Scipiona Velikoga,!! a sing o kome 

ovdje pišem, Paulo Emilije, stasavši u vrijeme u kome je cvala slava i 
vrlina najznamenitijih i najvećih ljudi zasjao je, ali ne time što bi 
uznastojao oko istih djelatnosti kao drugi ugledni mladići onog vremena, 
niti krenuo od početka istim putem. Niti je, naime, uvježbavao rječitost 
u sudskim parnicama, a potpuno se okanio i srdačnog pozdravljanja, 
rukovanja i prijateljskih izraza pažnje kojima je većina, ulagujući se, 
nastojala narod učiniti sebi sklonim, te su postali udvorni i revni u 
izbornom kortešovanju. On nije tako postupao ne zato što po prirodi ne 
bi imao sposobnosti za jedno ili drugo, nego zato što je nastojao sebi steći 
ono što je bolje od obojega —- dobar glas na temelju hrabrosti, pravičnosti 
i pouzdanosti, u čemu je odmah nadvisio svoje vršnjake. 


3. Bilo kako bilo, kad se natjecao za prvu od viših magistratura,!? za 
edilitet,'* bi izabran!“ pobijedivši dvanaest drugih kandidata za koje kažu 
da su svi poslije postali konzuli. A kad je postao član svećeničkoga 
kolegija augura,“ koje Rimljani postavljaju kao nadziratelje i čuvare 
umijeća gatanja po letu ptica i po nebeskim znamenjima, tako se posvetio 
izučavanju predačkih običaja i tako se temeljito upoznao s pobožnošću 
starih prema božanstvu da je time, kako je obavljao tu svećeničku službu, 
koja se smatrala nekom počasti i inače se za njom težilo radi prestiža, 
učinio da se ona pokazala jednim od najviših umijeća i posvjedočio tako 
u korist onih filozofa koji su odredili religioznost kao znanost o štovanju 
bogova.!* Jer sve je dužnosti svoje službe izvršavao upućenošću i brižlji- 
vošću, ostavljajući po strani sve ostale poslove kad se bavio time, ne 
izostavljajući ništa i ne dodajući ništa novo, nego se čak stalno prepirući 
s ostalim svećenicima oko sitnih pojedinosti obreda i objašnjavajući im, 
ako se božanstvo i smatra dobrostivim i nesklonim da kara nemarnosti, 
da je ipak, barem za grad, opasan takav nehaj i traženje njihova oprosta: 
ta nitko ne počinje odmah remetiti društveni poredak velikim kršenjem 
zakona, ali oni koji popuštaju u točnosti kod malih stvari ruše i stražu 
postavljenu da čuva velike. 

Sličnu je strogost pokazao i kao istraživač i čuvar vojničkih i 
narodnih običaja, ne nastojeći steći popularnost kod naroda obavljajući 
službu zapovjednika, niti je, kao što je tada činila većina, udvarao drugom 
zapovjedništvu za prvoga ugađanjem podređenima i blagošću, nego je, 
zato što je kao svećenik koji treba da vrši posvećivanje u neki strašni, 
mistični kult objašnjavao do u pojedinosti običaje vojevanja, jedan po 
jedan, kao i zato što je bio strašan prema neposlušnima i prekršiteljima, 
nastojao vratiti domovini raniju veličinu, jer je pri odgajanju vojnika 
pobjedu nad neprijateljima smatrao maltene uzgrednom stvari. 


4. Kad je planuo velik rat između Rimljana i Antioha Velikog," 
najsposobniji su vojskovođe bili njime zauzeti, izbi drugi rat na zapadu 
jer su se pojavili veliki unutrašnji nemiri u Hispaniji. * U taj rat bi poslan 
pretor Emilije Paulo!? ne sa šest liktora koliko ih pretori obično imaju, 
nego uz dodatak drugih šest, tako da je dostojanstvo njegove službe bilo 
ravno konzulskome. On, dakle, u otvorenoj bitki dvaput potuče barbare 
pobivši ih oko trideset tisuća; čini se da je uspjeh bio očigledno rezultat 

njegovih strateških sposobnosti, jer je odabirom povoljna zemljišta i 
prijelazom preko neke rijeke olakšao vojnicima pobjedu; podloži sebi 
dvjesto i pedeset gradova koji su ga dobrovoljno primili. Ostavivši 
pokrajinu pošto je u nju opet uveo mir i lojalnost, vrati se u Rim a da se 
na svojoj vojni nije obogatio ni za jednu drahmu. Bio je i inače prilično 
nezainteresiran za zarađivanje novca, ali je lako trošio i nije štedio svoj 
imetak. A ovaj nije bio velik, nego je čak poslije njegove smrti jedva 
dostalo za vraćanje miraza njegovoj ženi.? 


5. Oženio se Papirijom, kćeri bivšega konzula Masona, i, nakon što 
je živio s njom dugo vremena, razvede se od nje premda je s njom imao 
lijepu djecu: ona mu je, naime, rodila preslavnog Scipiona“! i Fabija 
Maksima." Nikakav zabilježen razlog za razvod nije došao do nas, nego 
čini se da ima neke istine u pričici o razvrgnuću braka: razveo se 
Rimljanin od svoje žene, a kad su ga prijatelji karali: »Nije li pametna ? 
Nije li lijepa ? Nije li plodna 2, on ispruži cipelu na nozi (Rimljani je zovu 
calceus), pa reče: »Nije li lijepa? Nije li nova? Ali nitko od vas ne bi mi 
znao reći mjesto gdje me žulja.« Jer stvarno, velike i općepoznate greške 
razdvajaju jedne žene od muževa, ali kod drugih sitne i česte zadjevice 
zbog neke neugodnosti ili nesklada naravi, što nitko drugi ne zamjećuje, 
stvaraju također nezalječiva otuđenja između onih koji žive zajedno. 

Tako, dakle, Emilije, razvevši se od Papirije, uze drugu ženu; i kad 
mu ona rodi dvoje muške djece, ove je zadržao kod kuće, a sinove od prve 
žene uvede posinjenjem u najveće kuće i najuglednije obitelji, starijega u 
obitelj Fabija Maksima,“ peterostrukoga konzula, a mlađega usvoji sin 
Scipiona Afričkoga koji mu je bio prvi bratučed, pa mu nadjenu ime 
Scipion. Od Emilijevih kćeri jednom se oženi Katonov sin,“ a drugom 
Elije Tuberon,* izvrstan čovjek, koji je siromaštvo podnosio na najveli- 
čanstveniji način. Bilo ih je, naime, šesnaest članova obitelji, samih Elija; 
kućica im je bila malena i jedno je imanjce dostajalo svima, a dijelili su 
jedno ognjište sa ženama i brojnom djecom. Među tim je ženama živjela 
i kći tog Emilija koji je dvaput bio konzul i dvaput je proslavio trijumf, 
a ništa se nije stidjela siromaštva svog muža, nego se divila vrlini zbog 
koje je bio siromašan. U naše vrijeme braća i rođaci se, ako njihova 
zajednička dobra he razdvajaju čitave zone, rijeke i zidine i ako prostrani 
pojasi zemlje ne odjeljuju jedne od drugih, ne prestaju svađati. To su, 
stoga, pouke koje povijest daje na razmatranje i uspoređivanje onima 
kojima je do njihova spasa. 


6. Izabran konzulom, Emilije zarati protiv Ligurijaca koji žive uz 
Alpe i koje neki zovu i Ligustincima,* a bojovan su i žestok narod naučen 
ratnoj vještini susjedstvom s Rimljanima. Oni obitavaju na krajnjim 
rubovima Italije koji završavaju u Alpama i u onim krajevima samih Alpi 
koje oplakuje Tirensko more i leže sučelice Africi, te su izmiješani s 
Galima i primorskim Iberima. Tada su se dali i na more, pa su gusarskim 
brodicama otimali i plijenili pomorsku trgovinu isplovljavajući sve do 
Heraklovih stupova.“ Kad je, dakle, Emilije udario na njih, suprotstaviše 
mu se vojskom od četrdeset tisuća ljudi; a on, premda je imao ukupno 

osam tisuća momaka, zametnuo je bitku s peterostruko brojnijim neprija- 
teljima i, natjeravši ih u bijeg 1 zatvorivši ih u njihove obzidane gradove, 
ponudi im veoma čovječne i pomirljive uvjete; Rimljanima, naime, nije 
bilo po volji da sasvim jstrijebe ligursko pleme koje je kao pregrada ili 
isturena predstraža stajalo na putu pokretima Gala koji su stalno prijetili 
upadom u Italiju. Pouzdavši se, stoga, u Emilija, izručiše mu lađe i 
gradove, A on im gradove vrati ili ne učinivši im ništa nažao ili im samo 
poruši zidove, ali lađe im sve oduze i ne ostavi im nikakvo plovilo s više 
od tri klina za vesla. Također vrati slobodu onima koje su Ligurijci 
zarobili na kopnu ili na moru, našavši među njima mnogo i stranaca i 
Rimljana. Ta je, dakle, zapažena dostignuća donio taj njegov konzulat. 

Poslije je često jasno pokazao da želi ponovo postati konzul; jednom 
je, štaviše, prijavio svoju kandidaturu, ali kako ga mimoiđoše i on 
propade, mirovao je posvećujući pažnju svojim dužnostima augura i 
podajući svojim sinovima domaći i tradicionalni odgoj, što ga je sam 
primio, a s još više žara helenski. Jer ne samo gramatičari i učitelji 
filozofije i govorništva, nego i kipari i slikari, pa stručnjaci za ždrebad i 
pse i učitelji lova, kojima su mladići bili okruženi, bili su Heleni. A otac, 
ako mu to nije priječio kakav javni posao, bio je prisutan kod njihova 
učenja i vježbi postavši među Rimljanima onaj koji je najviše volio svoju 
djecu. 


7. Što se tiče javnih poslova, to je bilo vrijeme kad su Rimljani, 
ratujući s makedonskim kraljem Perzejem,#“ pozivali na odgovornost 
svoje zapovjednike zato što su po njihovu mišljenju zbog neiskustva i 
plašljivosti vodili operacije smiješno i sramotno i više su štete trpjeli od 
neprijatelja nego što su mu je nanosili. Jer Rimljani, koji su upravo 
prisilili Antioha s pridjevkom Veliki" da se povuče iz ostale Azije, pošto 
su ga odbacili preko Taura*' i zatvorili u Siriju i da bude zadovoljan što 
je kupio mir za petnaest tisuća talenata,* koji su malo prije toga satrli u 
Tesaliji Filipa“ i oslobodili Helene od makedonske vlasti i koji su u ratu 
svladali Hanibala,* s kim se nijedan kralj nije mogao usporediti po 
smionosti i snazi, ti su Rimljani smatrali nepodnošljivim da se bore s 
Perzejem kao s ravnopravnim protivnikom kad on već dugo ratuje protiv 
njih s jadnim ostacima poražene očeve vojske, jer nisu znali da je poslije 
svog poraza Filip makedonsku vojnu silu učinio mnogo snažnijom i 
spremnijom za boj. To ću ukratko razložiti vrativši se natrag na početak. 


8. Postavši najmoćnijim od Aleksandrovih** vojskovođa i nasljedni- 
ka“ i stekavši za sebe i svoje potomstvo naslov kralja,* Antigon je dobio 
sina Demetrija* čijem je sinu Antigonu bio nadjenut nadimak Gonata;*" 
njegov sin Demetrije“ umrije poslije kratka kraljevanja ostavivši sina 
Filipa koji je još bio u dječačkoj dobi. Uplašivši se bezvlađa, makedonski 
prvaci dovedu Antigona, pokojnikova nećaka, i ožene ga Filipovom 
majkom nazivajući ga isprva regentom i strategom,*“ a zatim, kad su 
iskusili njegovu umjerenost i brigu za opće dobro, dadoše mu naslov 
kralja. Dobio je nadimak Doson* kao onaj koji rado obećava, ali obećanje 
ne ispunjava. Zakraljivši poslije njega, Filip je još kao mladić razvio u 

najvećoj mjeri osobine koje odlikuju kraljeve i naveo ljude na pomisao da 
će opet uspostaviti negdašnji ugled Makedonije i jedini suspreći moć 
Rimljana koja se već proširivala nad sve narode. Ali potučen u velikoj 
bitki kod Skotuse od Tita Flaminina** za ono se vrijeme pritaji, predade 
sve što je posjedovao Rimljanima i bi zadovoljan što je prošao s 
umjerenom novčanom kaznom.“ Ali kako je kasnije teško podnosio svoj 
položaj i smatrao da kraljevanje milošću Rimljana više priliči zarobljeniku 
koji se zadovoljava raskoši nego čovjeku koji ima ponosa i srca, zaokupljao 
mu je misli rat i potajno se vješto pripremao. Dok je gradove na glavnim 
putovima i uz morsku obalu zapuštao da postanu slabi i gotovo napušteni 
kako bi ga neprijatelji prezirali, skupljao je u unutrašnjosti brojnu vojnu 
silu i, napunivši utvrde, uporišta i gradove unutar zemlje oružjem, 
novcem i ljudima u naponu snage, snažio je rat“ i držao ga na neki način 
skrivena i nevidljiva u zatvoru. Pohranjena ležala je zaliha oružja dovoljna 
da se naoruža tridest tisuća ljudi; osam milijuna medimna žita“ i onoliko 
novca koliko je dostajalo za održavanje deset tisuća najamnika kroz deset 
godina u obrani zemlje bilo je zaštićeno zidinama u utvrdama. 

Ali on nije dospio pokrenuti sve to naoružanje i provesti u djelo 
planove jer je skončao od tuge i potištenosti;* spoznao je, naime, da je 
nepravedno smaknuo jednoga od svojih sinova, Demetrija, zbog klevete 
drugoga, od njega gorega; preostali pak njegov sin Perzej skupa s 
kraljevskom vlašću naslijedi i mržnju na Rimljane, premda nije bio 
dovoljno jak da ponese taj teret zbog sićušnosti i niskosti svoga karaktera 
u kojem je među strastima i opačinama svake vrste lakomost bila na 
prvome mjestu. Pripovijeda se da i nije bio pravi kraljev sin, nego da ga 
(je Filipova žena dobila tek što se rodio od neke argivske švelje imenom 
Gnatenije koja ga je rodila i da ga je onda sebi neopazice podmetnula kao 
svoje vlastito.“ Čini se da je najviše zato i prouzročio Demetrijevu smrt, 
jer se uplašio da kraljevska kuća, kako je imala zakonita prijestolonasljed- 
nika, ne otkrije njegovo nezakonito porijeklo.“? 


9. Međutim, premda je bio prosta roda i kukavan, nošen snagom 
svoga položaja, poduze rat"! i održa se u borbi dugo vremena odbivši 
rimske vođe konzulskog staleža i velike vojske i brodovlja, a neke i 
porazivši. Jer potukavši u konjaničkoj bitki Publija Licinija koji je prvi 
provalio u Makedoniju, ubio je dvije i po tisuće valjanih momaka i, 
uhvativši žive šest stotina drugih, pa onda iznenada lađama napavši 
brodovlje usidreno kod Oreja,** dobi u ruke dvadeset teretnih brodova 
zajedno s teretom a ostale, natovarene žitom, potopi; domogne se i 
četiriju petoveslarki.“* Zametne i drugu bitku na kopnu u kojoj suzbije 
bivšega konzula Hostilija koji se nastojao silom probiti u Makedoniju kod 
Elimija*t; a kad je Hostilije neopažen prodro onamo kroz Tesaliju, a 
Perzej mu ponudio bitku, konzul iz straha ne prihvati izazov. U toku tog 
rata zavojšti usput na Dardance* pokazujući tako da ne haje za Rimljane 
i da ima vremena i za drugo, pa sasiječe deset tisuća barbara i odvuče 
obilan plijen. Bunio je pomalo i Gale nastanjene oko Istra“ koji se zovu 
Bastarni,"" konjaničke i bojovne ratnike, a Ilire je preko njihova kralja 
Gencija pozivao da mu se pridruže u ratu. I proširio se glas da je uz pomoć 

novca nagovorio barbare da provale u Italiju kroz donju Galiju uz 
jadransku obalu. 


10. Kad su Rimljani doznali za to, odlučiše da ostave po strani 
ulagivanja i obećanja onih koji su željeli zapovjedništvo, pa da pozovu na 
čelo vojske čovjeka razumna i takva koji zna kako postupati u zamašnim 
pothvatima. Taj je čovjek bio Emilije Paulo, sad već poodmakle dobi i 
oko šezdeset godina star, ali u punom naponu tjelesnom snagom, a kao 
palisadom okružen mladim sinovima i zetovima, te mnoštvom veoma 
utjecajnih prijatelja i rođaka koji su ga svi nagovarali neka se povinuje 
želji narođa koji ga je zvao da preuzme konzulat. On se isprva nećkao i 
otklanjao njihovo ustrajno nastojanje i počast tvrdeći da mu nije do vlasti, 
ali kako su mu dan za danom dolazili na vrata, zvali ga na Forum i vikali, 
dade se nagovoriti; i odmah čim se pokazao među kandidatima za 
konzulat, učinilo se da nije došao da preuzme magistraturu, nego da silazi 
na Martovo polje“ donoseći i nudeći građanima pomoć i pobjedu u tom 
ratu; s tolikim nadama i takvim željkovanjem primiše ga svi i učiniše po 
drugi put konzulom“ ne đopustivši da se baca ždrijeb za pokrajine“! kako 
je bilo uobičajeno, nego svi odmah njemu izglasaše vođenje makedonskog 
rata.“ Pripovijeda se, kad je bio proglašen vrhovnim zapovjednikom 
protiv Perzeja, da je, otpraćen sjajno od čitava naroda do kuće, našao 
kćerkicu Terciju, koja je još bila maleno dijete, svu uplakanu:; kad ju je 
uzeo nježno u ruke i upitao zbog čega se tako rastužila, a ona, zagrlivši 
ga i poljubivši, rekla: »Zar ne znaš, oče, da nam je Perzej mrtav ?« misleći 
time psetance toga imena, svoje miljenče, Emilije usklikne: »U dobar čas, 
kćeri moja! I prihvaćam to znamenje«. To je, dakle, priopćio govornik 
Ciceron u svom spisu O proricanju.* 


11. Kako je bio običaj da oni koji dobiju konzulsku čast uzvrate 
narodu nekom blagodarnošću obraćajući mu se jednim ljubeznim govo- 
rom sa zborišta,“ Emilije, sabravši građane u skupštini, reče da se za prvi 
konzulat natjecao jer ga je želio, a za drugi zato što je njima trebao 
zapovjednik vojske;* zato on prema njima nije vezan nikakvom zahval- 
nošću, nego, ako smatraju da će s nekim drugim rat bolje uspijevati, da 
on polaže svoje zapovjedništvo u njemu; ako pak imaju povjerenja u 
njega, neka ne pokušavaju da zapovijedaju i oni uz njega, niti da se 
upuštaju u kojekakva naklapanja o ratu, nego neka šuike pribavljaju 
potrebne zalihe za rat jer će, ako traže da zapovijedaju svome zapovjedni- 
ku, ispasti još smješniji svojim vojevanjem nego što su to sada. Tim 
riječima usadi građanima veliko poštovanje prema sebi i velika očekivanja 
od budućnosti, te su svi bili sretni što su, mimoišavši laskavce, izabrali 
vojskovođu koji ima ponosa i iskrenosti u govoru. Tako je rimski narod 
učinio sebe robom vrlini i kreposti zato da drži prevlast i bude najveci na 
svijetu. 


12. To što je Emilije Paulo, kad je krenuo na vojnu, imao sretnu 
plovidbu i lak put prebacivši se brzo i sigurno u rimski tabor, pripisujem 
dobrome duhu; ali kad imam pred očima da je rat pod njegovim 
zapovjedništvom priveden kraju zahvaljujući dijelom žestini njegove 

poduzetnosti, dijelom njegovim izvrsnim zamislima, dijelom usrdnoj 
suradnji njegovih prijatelja, a dijelom njegovim odlučnim usvajanjem 
primjerenih odluka u trenucima opasnosti, ne mogu pripisati sjajan i 
odličan uspjeh toga čovjeka mnogospominjanoj sretnoj sudbini kao u 
slučaju drugih vojskovođa. Osim, dakako, ako tko ne kaže da je Perzejevo 
srebroljupstvo bilo za Emilija dobra sreća pri obratu situacije jer je ono 
upropastilo i srušilo sjajne i velike izglede Makedonaca u ratu koje su 
učinile da im visoko uzlete nade, a sve zato što se Perzej kukavički 
sustezao potrošiti novac. Došli su, naime, na njegovu molbu Bastarni, 
deset tisuća konjanika, a uz njihov bok deset tisuća pješaka, sve 
profesionalni vojnici, ljudi koji ne znaju težiti zemlju, ne znaju broditi, 
niti znaju živjeti od napasanja stada, nego su se uvijek bavili jednim 
poslom i jednom vještinom, borenjem i i nadvladavanjem protivnika. A 
kad su se oni, utaborivši se u Medici,“ izmiješali s kraljevim ljudima, 
sami visoki momci, izvanredne vojničke stege, hvališe i glasni u prijet- 
njama neprijatelju, uliše Makedoncima samopouzdanje i uvjerenje da im 
Rimljani neće odoljeti, nego će ih obuzeti prepast od vanjštine i kretnji 
Bastarna, njima stranih i grozovitih. Ali pošto je kod svojih ljudi stvorio 
takvo raspoloženje i ispunio ih tolikim nadama, kad se od njega tražilo po 
tisuću drahmi*" za svakog časnika, zavrtjelo mu se u glavi od tolike 
množine zlata i izgubio je pamet od tvrdičluka, te se odrekao i žrtvovao 
savezništvo kao da upravlja financijama Rimljana, a ne ratuje s njima, pa 
će morati polagati točan račun o ratnim troškovima onima s kojima je 
ratovao. Pa ipak je od neprijatelja mogao naučiti pouku, jer su oni osim 
drugih priprava skupili i na oružje podigli sto tisuća vojnika za najnužnije 
potrebe. A on, spremajući se protiv tolike sile i za rat u kome su uz to 
bile držane tolike rezerve, mjerio je zlato i pečatio ga u vrećice plašeći se 
doticati ga kao da je tuđe. I to nije radio nekakav potomak Laiđana ili 
Feničana,“ nego onaj koji je svojatao&* po srodstvu vrline Aleksandra i 
Filipa koji su zavladali svijetom jer su smatrali da se moć kupuje novcem, 
a ne novac moći. U svakom slučaju, bilo je rečeno da helenske gradove 
ne osvaja Filip nego Filipovo zlato. A Aleksandar, prihvaćajući se vojne 
na Indiju i videći da Makedonci vuku za sobom perzijsko blago, koje je 
već bilo teško i glomazno, najprije potpali kraljevska kola, a zatim 
nagovori ostale da, učinivši isto, krenu u rat lagani i kao ljudi oslobođeni 
bremena. A Perzej ne htjede, prolivši svoje zlato po sebi, svojoj djeci i 
kraljevstvu, spasiti se malim dijelom svoga blaga, nego radije izabra da 
odveden kao bogat zarobljenik s velikim blagom pokaže Rimljanima 
koliko je, uštedjevši, sačuvao za njih. 


13. Ta ne samo da je poslao natrag Gale" pošto ih je povukao za nos, 
nego, pošto je naveo Ilira Gencija da se za tristo talenata"! uključi s njime 
u rat, iznese pred kraljeve poslanike izbrojano zlato i dade im da ga 
zapečate. Ali kad je Gencije, uvjeren da ima cijenu koju je zatražio, učinio 
djelo bezbožno i strašno — dao je uhititi i staviti u uze poslanike koji su 
od Rimljana došli k njemu — Perzej, smatrajući da više nije potrebno zlato: 
da Gencija potakne na rat jer je, prije nego mu je bilo isplaćeno, pružio 
čvrste zaloge svog neprijateljstva prema njima i tako se teškim nedjelom 

uvalio u rat, liši zlosretnika tih tri stotine talenata i dopusti malo kasnije 
da ga sa ženom i djecom kao ptice iz njihova gnijezda pokupi iz njegova 
kraljevstva pretor Lucije Anicije koji je s vojskom bio poslan protiv njega. 

Došavši protiv takva suparnika, Emilije ga je, istina, prezirao, ali se 
divio njegovoj pripremljenosti i vojsci. Bilo je, naime, četiri tisuće 
konjanika, a pješačke falange gotovo četrdeset tisuća. Smjestivši se s 
morem za leđima uz područje Olimpa na mjestu koje nije bilo pristupačno 
ni sa koje strane i odasvud ga zaštitio utvrđenjima i drvenim vanjskim 
zidovima, nalazio se u velikoj sigurnosti smatrajući da će iscrpsti Emilija 
prolaženjem vremena i trošenjem sredstava. Ovaj je bio čovjek odlučan u 
svome naumu, spreman na svaku odluku kao i na svako iskušenje, ali 
videći da je vojska, zbog slobođe što ju je prije uživala, nestrpljiva i sklona 
da se upliće u poslove zapovjednika predlažući mnoge neizvedive stvari, 
izgrdi ih i uputi da se ničim drugim ne bave niti brinu osim kako će svaki 
sebe i svoje naoružanje učiniti spremnim za djelovanje i upotrebljavati 
mač na rimski način kad im zapovjednik pruži priliku. Nadalje, naredi 
da noćne straže stražare bez kopalja držeći da će biti budniji i uspješnije 
se boriti protiv sna ako se ne budu mogli braniti od neprijatelja kad se 
ovi približe. 


14. Ali kako su njegovi ljudi osobito imali teškoće zbog nedostatka 
pitke vode (jer samo je malo vode izviralo i slijevalo se uz samo more, a 
i ta je bila loša), Emilije, videći visoku i drvećem obraslu planinu do 
Olimpa i zaključujući po zelenilu šume da postoje vodene žile koje teku 
ispod zemlje, iskopa im niz ođušaka i zdenaca duž podnožja planine. Ovi 
se odmah napuniše čistom tekućicom koja se, popuštajući pritisku i tlaku, 
probijala u stvoren prazan prostor. 

Pa ipak, neki poriču da zalihe vode, spremne da izbije, leže skrivene 
pod mjestima iz kojih teku vrela i da njihovo izviranje nije niti otkrivanje 
niti probijanje prolaza do površine, nego da voda ondje i nastaje i stvara 
se uslijed vlažnosti šume: vlažna se para pretvara u vodu uslijed gustoće 
i hladnoće kad god postaje tekućom stiješnjena u dubinama zemlje. Jer 
kao što, kažu, dojke žena nisu poput posude pune gotova mlijeka koje 
istječe, nego, prerađujući u sebi hranu, proizvode i istiskuju mlijeko, tako 
i ta mjesta u tlu, koja su mrzla i puna vrel4, nemaju skrivene vode niti 
ispunjene šupljine“ koje odašilju tekuće i duboke vode sviju tih tolikih 
rijeka od izvora koji j je spreman i pri ruci, nego ta mjesta pretvaraju paru 
i zrak u vođu tako što ih zbijaju tlačenjem i zgušnjavanjem. 73. U svakom 
slučaju, mjesta koja su otkapana slobodnije puštaju vodu da šiklja i 
protječe kao odgovor na takvo diranje, kao i ženske dojke kao odgovor 
na sisanje, jer vlaže i omekšavaju isparavanje;“ ona pak mjesta u zemlji 
koja su nedirnuta i čvrsto zbijena nesposobna su da proizvode vodu jer 
nisu podložna gibanju koje stvara vlagu. Ali oni koji zesiupaju tu teoriju 
pružaju skepticima priliku da prigovore da prema tom umovanju u živim 
bićima nema krvi, nego da ona nastaje kao odgovor na rane preobrazbom 
neke pare ili mesa koja uzrokuje njegovo rastvaranje u tekućinu i 
istjecanje. Štaviše, pobija ih i iskustvo ljudi koji, kopajući podzemne 
rovove ili rudokope, susreću u dubinama rijeke koje se ne skupljaju malo 

pomalo kao što prirodno mora biti ako nastaju u trenutku kad zemlja biva 
potresena, nego se izlijevaju u velikim masama. Pa još, kad se udarcem 
rascijepe planine ili stijene, iz njih brizne bujica vode, a onda potpuno 
presuši. Toliko o tome, 


15. Emilije je mirovao nekoliko dana i kažu da još nikad nije bilo 
tako mirno kad su dvije tako velike vojske došle u toliku blizinu jedna 
drugoj. Ali kad je, prevrćući sve u mislima i razmatrajući, doznao da j je 
ostao još jedan jedini nečuvani prolaz, onaj kroz Perebiju'* uz Pitij" 
Petru,* on drži ratno vijeće više se ponadavši zato što to mjesto nije 
čuvano, nego uplašivši se teške prohodnosti i prirodnih prepreka zbog 
kojih i nije bilo čuvano. Od prisutnih Scipion s pridjevkom Nazika," zet 
Scipiona Afričkoga, koji je kasnije postao najutjecajniji čovjek u senatu, 
prvi se ponudi za vođu kolone koja će izvršiti opkoljavanje. Drugi se javi 
kao dobrovoljac Fabije Maksim, najstariji od Emilijevih sinova, premda 
još mlad momak. Obradovan time, Emilije im dade ljudi ne toliko koliko 
je naveo Polibije,“ nego koliko sam Nazika kaže da je uzeo u kratkome 
pismu što ga je o toj operaciji napisao jednome od kraljeva, naime na broj 
tri tisuće Italaca koji nisu bili raspoređeni na određena mjesta u bojnom 
redu"! te lijevo krilo od pet tisuća momaka. Uzevši osim njih sto dvadeset 
konjanika i dvije stotine izmiješanih Tračana i Krećana pod zapovjedni- 
štvom Harpala, Nazika krene putem uz more i utabori se kod Herakliona* 
kao da namjerava isploviti na lađama i opkoliti tabor neprijatelja. Ali kad 
vojnici povečeraše i nastade mrak, otkrivši svojim časnicima istinu, 
povede vojsku suprotnim pravcem od mora i, zaustavivši se pod Pitijem, 
dade vojsci odmor. Od te se točke Olimp proteže u visinu više od deset 
stadija;* naznačuje to u natpisu onaj koji je izmjerio ovim riječima: 


Navrh Olimpa svetog hram Apolćnu iz Pita 
Stoji; visina mu sva, mjerena s kraja na krčj, 

Iznosi stadija punijeh deset i jedan još pletar, 
Stope al četiri još odbiti treba od t6g.* 

A Ksendgora, Eumelov sin, put izmjeri mjerom; 
Zdravo, Gospode, ti! Darova obilno daj! 


Pa ipak, zemljoradnici kažu da nijedna planina niti ikakva dubiria mora 
premašuje deset stadija. Ali čini se da Ksenagora nije tek onako došao do 
svog izmjera, nego sustavno, prema mjerničkim pravilima. 


16. Nazika, dakle, ondje prenoći; ali Perzeju, koji je vidio da se 
Emilije ne miče s mjesta i koji se nije domišljao što se događa, dođe 
prebjeg Krećanin, utekavši za vrijeme marša, te mu donese vijest o 
obitaznome manevru Rimljana. Smućen, Perzej ne premjesti tabor, nego 
izasla deset tisuća stranih najamnika i dvije tisuće Makedonaca pod 
vodstvom Milona, davši mu zapovijed da požuri i zaposjedne prijevoje. 
Polibije tvrdi* da su oni još spavali kad su ih Rimljani napali; ali Nazika 
-yeli da je nastao oštar i pogibeljan boj oko posjeda visova i da je on sam 
oborio tračkog najamnika koji se zatrčao na nj, a kad su neprijatelji bili 
potisnuti i Milon najsramotnije pobjegao bez oružja u samoj donjoj 
haljini,“ da ih je on nesmetano slijedio silazeći s vojskom u ravnicu. 

Kad je Perzeja to zadesilo, digavši tabor svom brzinom, stane se 
povlačiti j jer je zapao u velik strah i bio prevaren u svojim očekivanjima. 
Ali kad je ipak zastao s vojskom pred Pidnom,* bilo je nužno kušati sreću 
u bitki ili čekati rat s vojskom raspršenom po gradovima, a taj rat, kad je 
jednom zakoračio u njegovu zemlju, nije više mogao istjerati bez velika 
krvoprolića i mnogo mrtvih. Brojem ljudstva nadmoćniji je ondje gdje je 
bio, a u njegovih će ljudi biti borbeni žar jer brane žene i djecu, dok 
njihov kralj motri na njih i sam se, njima na čelu, izlaže opasnosti. 
Takvim su argumentima prijatelji bodrili Perzeja. Postavivši tabor, on je 
raspoređivao svoje trupe za bitku, razgledao zemljište i dijelio zapovjedni- 
štva namjeravajući poći Rimljanima ususret odmah pri dolasku. A ono je 
mjesto pružalo ravnicu njegovoj falangi, kojoj treba ravno tlo i čvrsta 
podloga za kretanje, i brežuljke, koji su se nadovezivali jedan na drugi, 
pogodni kao sklonište i mjesto za bočni napad za laku pješadiju i strijelce. 
Kroz sredinu tekle su rijeke Eson i Leuko, u to doba ne jako duboke (bilo 
je, naime, ljeto na izmaku), ali se činilo da će ipak zadati teškoća 
Rimljanima. 

17. Pošto se spojio s Nazikom, Emilije je u borbenom poretku silazio 
prema neprijateljima. Kad vidje njihov bojni raspored i broj, začudi se, 
pa onda zaustavi napredovanje razmišljajući nešto u sebi. Njegovi pak 
mladi časnici, željni borbe, jašući mimo njega, molili su ga neka ne 
oklijeva, a najviše od sviju Nazika ohrabren svojim uspjehom kod gore 
Olimpa, Ali Emilije, nasmiješivši se, reče: »Ej, da mi je tvoja mladost! 
Ali mnoge pobjede, koje me uče o pogreškama pobijeđenih, sprečavaju 
me da se odmah s marša upustim u bitku protiv već poredane i potpuno 
kompaktne falange«. Nato naredi svojim čelnim i neprijatelju najvidljivi- 
jim trupama da se, postrojavajući se po kohortama, prividno svrstavaju u 
borbeni poredak, a onima iz zalaznice neka se okrenu na mjestu“ pa 
iskopaju šanac i utabore se. Na taj način, kako su redom jedinice 
naizmjence dolazile na zadnje mjesto, neopazice raspusti borbeni raspored 
i bez buke smjesti sve svoje ljude u šanac. 

Kad je pala noć i vojnici se poslije večere prepuštali počinku i snu, 
mjesec, koji je bio pun i visoko na nebu, iznenada se poče zatamnjivati i, 
izgubivši svjetlo i promijenivši različite boje, nestade." Dok Rimljani, 
kao što je u njih običaj, dozivahu njegovu svjetlost natrag udarajući o 
mjed i dižući prema nebu brojne upaljene ugarke i baklje, Makedonci 
nisu radili ništa slično, nego. je strava i zaprepaštenje obuzimalo njihov 
tabor i polako se među mnogima od njih širio šapat da ta pojava označuje 
pomračanje kralja. Nije Emilije bio sasvim bez znanja i iskustva u 
nepravilnostima pomrčina koje u stalnim vremenskim razmacima dovode 
mjesec na njegovu putu u sjenu zemlje i skrivaju ga od pogleda sve dok, 
prošavši zasjenjeno područje, opet ne zasije svjetlošću što je dobiva od 
sunca; pa ipak, kako je božanstvu pridavao važno mjesto u svome životu 
i bio sklon prinošenju žrtava i gatanju, čim vidje da se mjesec opet čisti, 
žrtvova mu jedanaestoro teladi. A žrtvujući u osvit dana goveda Herkulu, 
sve do dvadesetoga nije dobivao povoljna znamenja; a kod dvadesetprvoga 
pojaviše se dobra znamenja i on objavi da će Rimljani pobijediti ako se 

budu držali defenzive. Zavjetovavši se, dakle, da će prinijeti božanstvu 
žetvu hekatombu?! i prirediti svečane igre, naloži časnicima neka raspore- 
đuju vojsku za bitku; sam pak, čekajući da sunce prijeđe na zapad i da 
se počne naginjati prema zalasku da ne bi njegovo jutarnje svjetlo 
bliještalo za bitke njegovim ljudima u lice, provodio je vrijeme sjedeći u 
šatoru pred kojim se široko rasprostirala ravnica i neprijateljski tabor. 

18. Predvečer jedni kažu da su neprijatelji započeli napad nastao 
vještim manevrom samog Emilija pošto su Rimljani potjerali prema njima 
nezauzdana konja koji se zaletio među makedonske redove i da je potjera 
za njim dovela do početka bitke; drugi opet vele da su Tračani, koje je 
vodio Aleksandar, napali rimsku tovarnu stoku koja je dopremala krmu, 
a na njih se žestoko zaletjelo sedam stotina Ligurijaca; kako je i jednima 
i drugima dolazilo sve više pojačanja, tako je, kažu, nastala opća bitka. 
Emilije je, međutim, prosuđujući kao kormilar po nastalu bibanju i 
kretnjama vojski veličinu predstojećeg boja, izišao pred šator i, obišavši 
svoje legionarske jedinice, hrabrio ih, a Nazika je, izjahavši u čarke, vidio 
da čitava neprijateljska vojska samo što nije došla na dohvat ruke. 

Prvi su išli Tračani za koje veli? da su bili najstrašniji izgledom, ljudi 
visoka stasa ispod bijelih i blistavih štitova i nazuvaka,? odjeveni u crne 
haljine,“ vitlajući iznad desnoga ramena uspravljenim velikim, širokim 
mačem od teška željeza. Do Tračana u napad su kretali plaćenici č čija je 
oprema bila raznih vrsta, a s njima t bili su izmiješani Peonjani;* za njima 
kao ireći izabrana momčad Straže,* cvijet samih Makedonaca po mlade- 
načkoj dobi i hrabrosti, blistajući pozlaćenim oružjem i novoizrađenim 
grimiznim haljinama. Dok su se oni razmještali na svoja mjesta, falange 
Mjedenštitova,' pojavljujući se iza šanca, ispuniše ravnicu sjajem željeza 
i blještanjem mjedi, a pobrežje poklicima i bukom kojima su se među- 
sobno poticali. Takvom su se odvažnošću i brzinom primicali da su prvi 
ubijeni pali svega na dva stadija od rimskog šanca. 


19, Kad je navala počela, Emilije dođe i nađe da su prve makedonske 
jedinice već zabole vrhove sarisa* u štitove Rimljana i tako im onemogu- 
ćile da ih dohvate svojim mačevima. A kad su i ostali Makedonci zavrnuli 
svoje male, okrugle štitove s ramena pred sebe i na jedan dani znak 
nagnutim sarisama stali prema legionarima pa Emilije vidje snagu gusto 
povezanih redova štitova i žestinu udarca naperenih kopalja, obuze ga 
zaprepaštenje i strah jer je osjetio da još nikada nije vidio većma 
zastrašujući prizor; često se kasnije znao prisjetiti svojih ondašnjih 
čuvstava i onoga pogleda. Ali tada, pokazujući se svojim borcima vedar i 
dobre volje, jahao je mimo njih bez kacige i oklopa. A makedonski kralj, 
kako tvrdi Polibije," uplašivši se čim je bitka započela, odjaše natrag u 
grad pod izgovorom da ide žrtvovati Heraklu, bogu koji ne prima 
kukavičke žrtve od kukavica, niti ispunjava njihove protunaravne molitve. 
Jer nije u prirodi stvari da cilj pogađa onaj koji i ne gađa, niti da 
nadvladava onaj koji ne ostaje na svome mjestu, niti uopće da onaj koji 
ništa ne poduzima ima uspjeha u tome što radi; sreća ne prati nitkove.!"! 
Nego bog usliši Emilijeve molitve; ta molio se za premoći i pobjedu 
vitlajući kopljem i borio se dok je zazivao boga za saveznika. 

Neki Posejdonije, međutim, koji kaže da je živio u ono vrijeme i 
sudjelovao u onim zbivanjima, a napisao je Perzejevu povijest u više 
knjiga, tvrdi da se kralj nije vratio iz kukavičluka, niti uzevši žrtvu kao 
ispriku, nego da mu se dogodilo da ga je konj, ritnuvši se, udario kopitom 
u nogu; a u samoj je bitki, kaže, premda nije bio sposoban za borbu i 
premda su ga prijatelji ustavljali, naredio da mu doveđu tovarna konja i i 
uzjahavši ga, pridružio se bez oklopa svojim ljudima u falangi. A kako je 
na obje strane letjelo svakovrsno streljivo,!“* zgodi ga veliko koplje od čista 
željeza!? i šiljkom ga, istina, ne dodirnu, ali, projurivši koso uz njegovo 
lijevo bedro, žestina je njegova prolijetanja bila takva da mu je rasjeklo 
haljinu!“ i na mesu načinilo tamnocrvenu potkožnu modricu, čiji je znak 
ostao dugo vremena. To, dakle, veli Posejdonije!“ u obranu Perzeja. 


20. Što se pak tiče Rimljana, kad falangu, suočeni s njom, nisu mogli 
probiti, Salvije, vođa Pelignijaca,'“ zgrabivši bojni znak svoje jedinice, 
baci ga među neprijatelje. A kad su se Pelignijci (jer za Italce je 
neprirodno i bezbožno ostaviti bojni znak) zatrčali prema onome mje- 
stu,!" u srazu jednih i drugih strašne su gubitke zadavali i trpjeli. Jedni 
su nastojali mačevima odgurnuti u stranu sarise, pritiskivati ih štitovima 
prema dolje ili su ih čak odvraćali hvatajući ih rukama, a drugi, držeći ih 
čvrsto uperene objema rukama i probadajući skupa s oružjem one koji bi 
na njih nalijetali, jer ni štit, ni oklop nisu odolijevali snazi udarca sarise, 
bacali su uvis preko glave trupla Pelignijaca i Marucinijaca,!“* koji su bez 
ikakva razmišljanja, u zvjerskom hbjesnilu, srtali ususret udarcima i 
sigurnoj smrti. Kad su tako izginuli oni u prvom redu, oni postrojeni iza 
njih zaustaviše se; i nije to bio pravi bijeg, ali uzmakoše prema gori zvanoj 
Olokro tako da je i Emilije, kad je, kaže Posejdonije, to vidio, razderao 
svoju haljinu, jer se taj dio povlačio, a ostali su se Rimljani odvraćali 
zaplašeni od falange koja nije dopuštala pristup, nego ih je sučeljavala kao 
s nekom gustom palisadom od sarisa neodoljivom odasvud. 

Ali kako je zemljište bilo neravno i bojni red zbog svoje dužine nije 
mogao održavati čvrstoću niza gusto povezanih štitova, pa kad Emilije 
ugleda kako nastaju brojne usjekline i pukotine u falangi kao što je 
prirodno kad su vojske velike i naprezanje boraca nejednako, jer su neki 
dijelovi bili pod jakim pritiskom, a drugi su iskakivali naprijed, brzo 
prišavši i razdijelivši kohorte, on zapovjedi neka se u te razmake i 
praznine ubacuju njegovi ljudi i neka zameću boj prsa o prsa, te ne vode 
jednu bitku protiv svih Makedonaca, nego mnogo pojedinačnih i uzastop- 
nih bitaka. Kad je Emilije tako uputio časnike, a časnici vojnike, čim su 
se uvukli među neprijateljske redove i rascijepili ih, jedni napadajući 
iskosa nebranjene točke, a drugi, obišavši ih, udarajući odostrag, pa je 
falanga tako izgubila povezanost, odmah joj je propala snaga i zajednička 
djelotvornost; pa kako su se sad Makedonci morali boriti čovjek s 
čovjekom ili u malobrojnim grupicama udarajući svojim kratkim mače- 
vima o čvrste štitove legionara koji su sezali do zemlje, a kako su pružali 
slab otpor svojim lakim štitovima od pletera njihovim mačevima koji su 
težinom i snagom zamaha prodirali kroz njihovo naoružanje u tijelo, 
udariše u bijeg. 

21. Ali borba s njima bila je žestoka. Ondje i Marko, sin Katonov, 
a Fmilijev zet, pokazujući vrsnoću svake vrste, izgubi mač. Budući da je 
bio mladić odgojen najvećom brižljivošću i velikom ocu dugovao dokaze 
velike vrline, pomisli da život nije vrijedan življenja ako neprijatelju 
prepusti osobni plijen dok je još živ, pa se baci u bitku govoreći svakom 
prijatelju i znancu koga bi ugledao što: ga je zadesilo i moleći da mu 
pritekne u pomoć. Kako se našlo mnogo tih valjanih ljudi koji su se 
jednim zaletom probili kroz ostale, pod njegovim vodstvom udare na 
neprijatelje. U žestoku boju te uz silno krvoproliće i mnoštvo rana 
potisnuše ih odande i osvojiše to mjesto prazno i napušteno od neprijatelja, 
a onda se dadoše u potragu za mačem. I kad ga najzad pronađoše u hrpi 
oružja i palih vojnika pokrivena leševima, veoma se obradovavši i 
zapjevavši pobjednu pjesmu, još sjajnije nasrtahu na neprijatelje koji su 
se još držali na okupu. I najzad tri tisuće probranih vojnika Makedonaca, 
ostajući na svome mjestu i nastavljajući da se bore, svi budu sasječeni; a 
pokolj ostalih što su bježali bio je tako golem da se ravnica i obronci gorja 
napuniše leševima, a vode rijeke Leuka još su bile izmiješane s krvlju kad 
su je Rimljani prešli dan poslije bitke. Kažu, naime, da je izginulo preko 
dvadeset i pet tisuća ljudi. Rimljana je, kako tvrdi Posejdonije, palo 
stotinu, a prema Naziki osamdeset. 

22. I ta je, najveća od svih bitaka,'“ bila najbrže odlučena; jer pošto 
su Rimljani započeli borbu o devetoj uri,!!“ prije desete već su izvojevali 
pobjedu; upotrijebivši ostatak dana za gonjenje i nastavivši progoniti 
poražene stodvadeset stadija,!!! kako je već bilo kasno uvečer, vratiše se . 
natrag. Ostale su sluge, presrećući ih s bakljama, uz vesele povike 
odvodili u šatore obasjane lučima i ukrašene bršljanovim i lovorovim 
vijencima; ali samoga vrhovnog zapovjednika obuzimala je velika bol. Od 
dvojice njegovih sinova u vojsci onoga mlađega nije bilo nigdje vidjeti, a 
njega je najviše volio i vidio je da se on najviše od braće ističe vrlinom. 
Ali kako je bio strastven i častoljubiv po naravi, a po dobi još napola 
dječak, nagađao je otac da je sigurno poginuo, jer se iz neiskustva 
pomiješao među neprijatelje dok su se oni borili. Cijela vojska dozna za 
njegovu veliku bol i brigu i usred večere skakahu i trčahu sa zubljama 
mnogi k Emilijevu šatoru, a mnogi pred šanac tražeći ga među prvima 
koji su pali. Potištenost je vladala taborom i ravnicom odjekivala vika 
ljudi koji su zvali Scipiona. Od početka on je, naime, sve ispunio 
divljenjem, jer je kao nitko od njegova roda imao značaj prilagođen za 
vodstvo u ratu i u državničkim djelatnostima.!!? 

No kasno, kad su već gotovo svi izgubili nadu, vrati se on iz 
potjere s dva ili tri druga pokriven krvlju svježe ubijenih neprijatelja 
budući da je kao mlad, plemenit pas bio predaleko zanesen nesavla- 
divom radošću zbog pobjede. To je onaj Scipion koji je u godinama 
koje su dolazile!“ sravnio sa zemljom Kartagu i Numanciju i postao 
vrlinom daleko najugledniji i najmoćniji od Rimljana svog vremena. Tako 
mu je sudbina, odgađajući svoju zavidljiva odmazdu Emiliju za taj uspjeh 
za drugu priliku, tada u svoj potpunosti vratila uživanje u njegovoj 
pobjedi. j 

23, Perzej se bijegom povlačio iz Pidne u Pelu'“ jer mu se praktično 
čitavo konjaništvo spasilo iz bitke. Ali kada su pješaci konjanike, 
dostižući ih, psovali kao kukavice i izdajice i nastojali ih izgurati s konja 
i tukli ih, uplašivši se nereda, skrene konja s puta i grimiznu je halju 
raširenu stavio ispred sebe da ne bude uočljiv, a dijadem!" je držao u 
xukama. Da bi pak mogao u hodu istodobno razgovarati s pratiocima, 
sjahavši, vodio je konja za sobom. Ali ti pratioci, jedan pretvarajući se da 
mora vezati odriješenu obuću, drugi da mora pojiti konja, treći da sam 
želi vode za piće, pomalo zaostajahu pa bježahu, ne bojeći se ni 
neprijatelja toliko koliko njegove okrutnosti. Mučen svojim nevoljama 
tražio je na koga će svaliti sa sebe odgovornost za svoj poraz. Kad je noću 
ušao u Pelu i kad su Eukto i Eulej, njegovi rizničari, došli ususret i 
predbacivali mu za ono što se dogodilo dopuštajući sebi u nevrijeme 
slobodu govora i đavanje savjeta, a on, razgnjevljen, ubio sam obojicu 
udarcima svoga malenog mača, nitko -ne ostade uza nj osim Krećanina 
Euandra, Etoljanina Arhedama i Beoćanina Neona. A od vojnika za njim 
su pošli Krećani ne iz naklonosti, nego ustrajući u privrženosti njegovu 
blagu kao pčele saću. Jer svega ga je vukao sa sobom i đao im je da 
razgrabe od toga čaše, vrčeve i drugi stolni pribor od srebra i zlata do 
vrijednosti od pedeset talenata."* Došavši najprije u Amfipol,"" zatim 
odande u Galepso,!!* i, pošto mu je strah malo popustio, opet zapavši u 
svoju prirođenu i najstariju bolest, škrtost, jadikovao je prijateljima da je 
iz neznanja dopustio da neki zlatni predmeti od Aleksandra Velikog 
padnu Krećanima u ruke i uz zaklinjanje sa suzama u očima molio one 
koji ih imaju da mu ih zamijene za novac. Onima koji: su ga točno 
poznavali nije promaklo da je prema Krećanima igrao Krećanina,!'? a oni 
koji su se dali nagovoriti i vratili mu stvari ostadoše bez svega. Ne uzvrati 
im obećanim novcem, nego, ušićarivši još od prijatelja trideset talenata!* 
koje su imali malo kasnije dobiti neprijatelji, preplovi s njima na 
Samotraku i kao pribjegar potraži utočište u hramu Dioskura.!“! 


24. Pripovijeda se o Makedoncima da su uvijek bili odani svojim 
kraljevima, ali tada kad se uz lom glavnog potpornja sve skupa srušilo, 
predajući se sami Emiliju, u dva ga dana učiniše gospodarom čitave 
Makedonije. I čini se da bi to svjedočilo u prilog onima koji su govorili 
da te svoje uspjehe on duguje rijetko sretnoj sudbini. Štaviše, i ono što 
mu se desilo prilikom žrtve bilo je također od boga poslani znak: dok je 
Emilije u Amfipolu prinosio žrtvu i žrtvovana životinja ležala na žrtveni- 
ku, grom, udarivši u žrtvenik, zapali i sažeže žrtvu. No pogotovo je znak 
božanske naklonosti i dobre sreće brzina kojom se proširio glas o njegovoj 
pobjedi. Fer bio je tek četvrti dan otkako je Perzej bio pobijeđen kod 
Pidne, a u Rimu je narod promatrao konjske utrke kad se iznenada u 
prvim redovima začu vijest da je Emilije, pobijedivši u velikoj bitki 
Perzeja, podložio čitavu Makedoniju. Kad se potom taj glas brzo pro- 
širio po mnoštvu, provali radost s pljeskom i poklicima ispunivši onaj 
dan cio grad. Zatim, kako se nije mogao utvrditi siguran izvor vijesti, 
nego se svima jednako činilo da kola posvuda, tad se glas rastepe i 
iščeze u zraku, ali par dana kasnije, dobivši pouzdane obavijesti o 

pobjedi, čudili su se onoj prethodnoj vijesti videći da je u izmišljenome 
sadržavala istinu. 


25. Pripovijeda se također da je izvještaj o bitki italskih Helena na 
Sagri!?“ isti dan dopro do Peloponeza, a isto tako i o bitki s Međanima 
kod Mikale!'“ do Plateje. Malo po pobjedi što su je Rimljani izvojevali 
protiv Tarkvinijevaca,!“ koji su s Latinima zavojštili na njih, dva su 
visoka i lijepa muškarca bila viđena u Rimu kao donosioci izravne vijesti 
od vojske. Naslutilo se da su to Dioskuri. Prvi čovjek koji se namjerio na 
njih pred izvorom na Forumu, gdje su rashlađivali silnim znojem oblivene 
konje, bio je zapanjen njihovom viješću o pobjedi.!“ Kažu da su zatim, 
spokojno se smiješeći, oni rukama dotakli njegovu bradu; promijenivši se 
smjesta od crne u crvenu, ona time dade vjerodostojnost njihovom 
izvještaju, a onom čovjeku pribavi nadimak Ahenobarbo, što znači 
Mjedenobradi.!* Vjerojatnost svemu tome pridaje ono što se dogodilo u 
naše dane. Kad se Antonije!“ pobunio protiv Domicijana,!* pa se 
očekivao velik rat iz Germanije, a Rim bio u veliku uznemirenju, 
iznenada je i sam od sebe narod rasturio vijest o pobjedi i o tome da ni 
djelić poražene vojske nije iznio živu glavu. Vjerovanje u vijest bilo je tako 
potpuno i snažno da su čak mnogi magistrati prinijeli žrtve zahvalnice. 
Kad su, međutim, tražili onoga koji je to prvi razglasio, kako nije bilo 
nikoga, a vijest je izmicala potjeri od jednoga do drugoga, te se najzad, 
kad je utonula u neizmjerno more, u beskrajnu svjetinu, pokaza da nema 
sigurna ishodišta, sam glas ubrzo izvjetri iz grada. Ali kad je Domicijan 
kretao s vojskom u rat, njemu već na putu stiže u susret vijest i pismo 
objavljujući pobjedu.!“ A sam je uspjeh bio postignut onoga dana kad se 
pojavio glas u Rimu, premda su oba mjesta razdvojena udaljenošću od 
preko dvadeset tisuća stadija.!“ Nema nikoga u naše dane kome je to 
nepoznato. 


26. Ali da se vratimo pripovijedanju. Gnej Oktavije, zapovjednik 
Emilijeva brodovlja, pristavši na Samotraki, dopuštao je Perzeju osobnu 
nepovredivost!“! iz obzira prema bogovima, ali mu je priječio da pobjegne 
brodom. Pa ipak, Perzej nekako uspije neprimijećeno nagovoriti nekoga 
Krećanina Oroanda koji je imao čamac da ga zajedno s blagom uzme sa 
sobom. Ali taj je, postupivši kao pravi Krećanin, blago uzeo u čamac 
noću, a pošto je njemu rekao neka dođe sljedeće noći u luku kraj 
Demetrina hrama s djecom i nužnom poslugom, odmah navečer otplovio. 
Perzej je trpio jade spuštajući pojedinačno kroz uzak prozor sebe, ženu i 
djecu nanavikle na potucanje i naprezanja, ali najbolniji je jauk ispustio 
kad mu je netko, dok je on lutao morskom obalom, rekao da je vidio 
Oroanda kako već juri morem. Počinjalo je, naime, svitati i, lišen svake 
nade, stade bježati natrag k tvrđavi, doduše primijećen, ali pretekavši 
Rimljane zajedno sa ženom. Djecu pak, uhvativši ih, predade Rimljanima 
Ijon, čovjek koji je bio njegov ljubljenik, ali je tada, postavši izdajicom, 
pribavio odlučujući razlog tome čovjeku da, kao divlja.zvijer kad joj 
uhvate mlade, dođe u ruke i preda se onima koji su imali u vlasti njegovu 
djecu. 

Najviše je, međutim, povjerenja imao u Naziku i zvao je njega; ali 
kako ovoga tamo nije bilo, oplakavši svoju nesretnu sudbinu i pažljivo 
odvagnuvši prinudu pod kojom se nalazio, predade se Gneju u vlast 
učinivši tada najjasnije vidljivim da je srebroljupstvo bilo manje sramna 
mana od straha pred smrću i time liši sebe onoga jedinoga što sudbina ne 
oduzima onima koji su pali u nesreću: sažaljenja. Jer kad je na svoju 
molbu bio odveden k Emiliju, ovaj, kako je u njemu vidio velika čovjeka 
čiji je pad bio odmazda zavidnih bogova i zle sudbine, pođe mu, ustavši, 
ususret sa suzama u očima praćen prijateljima; ali Perzej — najsramotnijeg 
li prizora! — bacivši se ničice preda nj i čvrsto se uhvativši njegovih 
koljena, započne s ropskim krikovima i molbama koje Emilije ne mogne 
podnijeti niti htjede saslušati, pa pogleda na nj bolna i tužna lica, te reče: 
»Zašto, nesretniče, oslobađaš sudbinu svoje najteže zamjerke njoj ponaša- 
jući se tako da će ljudi pomisliti da tvoja nesreća nije nezaslužena i da nisi 
zasluživao onaj svoj pređašnji usud, a ne ovaj sadašnji? I zašto mi krnjiš 
pobjedu i činiš moj uspjeh beznačajnim pokazujući da si bijednik i 
nedoličan protivnik Rimljanima? Vrlina kod nesretnih doista zaslužuje 
poštovanje čak i od neprijatelja, ali kukavičluk u očima Rimljana, i kada 
postiže uspjeh, u svakom je pogledu najsramotnija stvar.« 


27. Podigavši Perzeja bez obzira na svoje nezadovoljstvo i poruko- 
vavši se s njime, predade ga Tuberonu, a sam, povukavši k sebi u šator 
sinove, zetove i časnike, osobito one mlađe, dugo je sjedio šuteći utonuo 
u misli tako da su se svi čudili. A onda, upustivši se u razlaganje o sudbini 
i ljudskom usudu, reče: »Pa je li onda primjereno da se onaj koji je smrtan 
čovjek, kad mu pripadne uspjeh, oholi i ponosi što je pokorio neki narod, 
grad ili kraljevstvo ili treba da radije razmišlja o tom obratu sudbine koja 
ga, stavivši pred oči ratniku primjer slabosti koja je zajednička svim 
ljudima, uči da ništa ne smatra stalnim i trajnim ? Jer koju priliku ljudi 
imaju da osjećaju samosvijest kad ih svladavanje drugih prisiljava da budu 
u strahu od sudbine i kad razmišljanje o onome što nam dosuđuje 
sudbina, koja se kreće krivudavim putem, sad pristupajući ovome sad 
onome, dovodi do tolike potištenosti'** čak i u trenucima radosti ? Ili kad 
je nasljedstvo Aleksandra, koji se uzdigao do najviših vrhova moći i stekao 
najveću silu, u jedan cigli sat palo i dospjelo vama pod noge i kad kraljeve, 
koji su maločas bili okruženi tolikim desecima tisuća pješaka i tisućama 
konjanika vidite kako iz ruku neprijatelja primaju hranu i piće za jedan 
dan, mislite li da je naš sadašnji položaj osiguran i naša sudbina zaštićena 
od vremena ? Nećete li se, vi mladi, odbacivši tu ispraznu razmetljivost i 
oholost zbog pobjede, ponizno prignuti pred budućnošću neprestano 
očekujući čas kad će demon'* najzad hitnuti na svakoga od vas svoju 
zavidnu odmazdu za vaš sadašnji uspjeh 2« Kažu da je, izrekavši mnogo 
takvih misli, Emilije otpustio mlade ljude baš im dobro obuzdavši 
hvalisavost i obijest britkošću svoga govora kao uzdom. 


28. Nato dade svojoj vojsci priliku za odmor, a sam se posveti 
razgledanju Helade i djelatnosti kako slavnoj tako i čovjekoljubivoj. U 
svom je, naime, obilasku obnavljao narodne vlade i uspostavljao ustavne 

poreike; također ih je darivao darima, jedne žitom iz kraljevih zaliha, 
druge maslinovim uljem. Jer kažu da se našlo pohranjeno toliko toga da 
je prije ponestalo onih koji su molili i dobivali, nego što se iscrpilo 
otkriveno obilje. A u Delfima, vidjevši visok, četvrtast stup umjetnički 
izdjeljan iz bijela kamena, na koji je imao biti postavljen Perzejev kip, 
naloži da ondje stoji njegov; ta pravo je, reče, da pobijeđeni ustupaju 
mjesto pobjednicima. U Olimpiji pak kažu da je izustio onu mnogospomi- 
njanu izreku da je Fidija isklesao Homerovog Zeusa.'*“* Kad j je iz Rima 
stiglo deset povjerenikt, on vrati Makedoncima njihovu zemlju i gradove 
da u njima obitavaju slobodni i samostalni, a odredi da Rimljanima 
plaćaju sto talenata'“ kao danak, dok su svojim kraljevima plaćali kao 
porez više nego dvostruko toliko. Priređujući raznovrsne igre i natjecanja 
i prinoseći bogovima žrtve, dade gozbe i večere obilno trošeći na njih iz 
kraljeve riznice, a u rasporedu i dobru ukusu u tim svečanim prigodama, 
pri redoslijedu smještanja za stol i pozdravljanju, kao i u ukazivanju 
dolične počasti i prijazne pažnje prema dostojanstvu svakoga, pokazivao 
je delikatan i profinjen osjećaj, te se Heleni nisu mogli načuditi što kod 
njega ni razonodi ne nedostaje mjera ozbiljnosti, nego što čovjek, premda 
obavlja tako važne državne poslove, i beznačajnim stvarima pridaje dužnu 
pažnju. A on se radovao i tome što je vidio da je uz tolike sjajne priprave 
on sam bio najugodniji prizor za prisutne i što su najvećma uživali u 
njemu, pa je onima koji su se divili njegovoj pažnji običavao govoriti da 
je ista inteligencija potrebna za ravnanje i bojnim redom i gozbom; 
bojnim redom da bude što strašniji neprijatelju, a gozbom da bude što 
ugodnija uzvanicima. No više nego bilo što drugo ljudi su hvalili njegovu 
slobodoumnost i veledušje jer ne htjede ni pogledati množinu srebra i 
zlata nakupljenu iz kraljevskih riznica, nego je to predao kvestorima!** za 
javnu blagajnu u Rimu. Svojim je sinovima, koji su voljeli Pvt 
dozvolio da za sebe izaberu samo kraljeve knjige, a pri podjeli nagrada za 
hrabrost svome je zetu Eliju Tuberonu dao pehar težak pet funti.!* To 
je bio onaj Tuberon za koga rekosmo!* da živi zajedno s petnaest rođaka, 
a svi se uzdržavaju malim dobarcem. I kažu da je to bilo prvo srebro koje 
je ušlo u dom Elija uneseno kao počast iskazana njegovoj hrabrosti; do 
tog vremena ni oni sami ni njihove žene nisu upotrebljavali ni srebrnine 
ni zlatnine. 


29. Pošto je sve lijepo sredio, pozdravivši se s Helenima i pozvavši 
Makedonce da paze na slobodu što su im je darovali Rimljani čuvajući je 
poštivanjem zakona i slogom, krene s vojskom na Epir, jer je imao odluku 
senata da se vojnici, koji su se s njime borili protiv Perzeja, obeštete tako 
da oplijene tamošnje gradove. Hoteći da udari na sve njih istovremeno i 
neočekivano, dade pozvati po deset prvih ljudi iz svakoga grada i naloži 
im da u određeni dan donesu što god srebra i zlata imaju u svojim kućama 
i hramovima. S predstavnicima svakoga grada posla stražu od jednog 
centuriona s vojnicima, koji su se pretvarali da traže i preuzimaju zlato. 
Ali kad je došao određeni dan, svi oni, jurnuvši u jedan isti čas, navališe 
i opljačkaše gradove tako da je u jedan sat sto i pedeset tisuća ljudi 
pretvoreno“ u roblje a sedamdeset gradova opustošeno. Od tolika zatora 

i potpuna uništenja svakog vojnika dopade ne više od jedanaest drahmi,!*?| 
sav se svijet zgrozio na takav konac rata: komadanje čitava jedog naroda 
donijelo je tako sitan dobitak i malu korist svakom pojedinom vojniku.!“! 


30. Pošto je, dakle, izvršio taj nalog koji je u najvećoj mjeri bio 
suprotan njegovoj prirodnoj blagosti i dobroti, Emilije se spusti u Orik;!# 
odande prešavši u Italiju, zaplovi uzvodno rijekom Tiberom na kraljevskoj 
lađi koja je imala šesnaest redova veslača,“ a bila je bogato ukrašena 
zarobljenim oružjem i haljinama od grimiza i purpura,“ tako da su 
Rimljani u gomilama hrlili iz grada kao na neki prizor trijumfalne 
povorke da u njoj unaprijed uživaju; pratili su uzduž obala lađu koju je 
«pljusak vesala polagano tjerao uzvodno. 

Ali vojnici, koji su bacali zavidan pogled na kraljevsko blago, 
smatrajući da nisu dobili koliko je trebalo, u potaji su bješnjeli zbog toga 
i bili ogorčeni na Emilija, dok su ga javno okrivljivali da je kao 
zapovjednik bio surov i samovoljan, pa nisu s osobitim oduševljenjem 
izišli ususret njegovoj velikoj želji za trijumfom. Opazivši to, Servije 
Galba, Emilijev neprijatelj, premda je bio jedan o njegovih vojničkih 
tribuna, osmjeli se javno reći da mu ne bi trebalo dopustiti trijumf. 
Posijavši među mnoštvo vojnika mnoge klevete protiv njihova zapovjed- 
nika i još jače podjarivši njihovu razdraženost koja je već postojala, tražio 
je od pučkih tribuna još jedan dan: onaj dan, tvrdio je, nije dovoljan za 
iznošenje optužbe jer su preostala samo još četiri sata.!“ Ali kad mu 
tribuni narediše neka govori ako ima što reći, započevši govor dugačak i 
pun svih mogućih uvreda, potroši tako preostalo vrijeme; a kad je pao 
mrak, pučki tribuni raspustiše skupštinu, a vojnici, postavši smioniji, 
sjatiše se oko Galbe i, organiziravši se, u cik zore opet zaposjedoše 
Kapitolij; ondje su, naime, pučki tribuni namjeravali držati skupštinu. 


31. Kako je sa svanućem počelo glasanje, prvi je tribus!“ glasao 
protiv trijumfa i glas o tome proširio se ostalim narodom i senatom. 
Veoma žaleći zbog nedostojna postupka prema Emiliju, mnoštvo je moglo 
samo nedjelotvornom vikom izražavati svoje nezadovoljstvo, ali najugled- 
niji članovi senata, uz povike da je sramota to što se događa, poticahu 
jedan drugoga da udare na bezobraznost i drskost vojnika koja će dovesti 
do svakog bezakonja i nasilja ako ih ništa ne spriječi da liše Emilija Paula 
pobjednih počasti. Proguravši se kroz svjetinu i uspevši se skupa na 
Kapitolij, rekoše pučkim tribunima da prekinu galsanje dok oni ne saopće 
mnoštvu ono što mu žele reći. Kad je glasanje bilo prekinuto i nastala 
tišina, Marko Servilije, bivši konzul i čovjek koji je u dvobojima ubio 
dvadeset i tri neprijatelja, reče da sada najbolje shvaća kao je velik 
imperator bio Emilije Paulo, jer vidi s kako je posve lošom i neposlušnom 
vojskom postigao tako lijepe i velike uspjehe, ali da se čudi narodu što se 
raduje trijumfima nad Ilirima!“ i Ligurijcima,!** a sam sebi uskraćuje da 
vidi makedonskoga kralja živa vođena kao sužnja rimskog oružja. »Ta nije 
li to neobično da ste, kad je prije nesiguran glas o pobjedi dopro u grad, 
prinijeli žrtve bogovima moleći se da se istinitost toga glasa što brže 
potvrdi pred vašim očima, a kad je vaš vojskovođa došao sa svojom 

stvarnom pobjedom, otimate bogovima njihovu počast, a sebi veselje, kao 
da se bojite pogledati u veličinu uspjeha ili kao da želite poštedjeti osjećaje 
neprijatelja 2 Pa ipak, bolje bi bilo da ukinete taj trijumf iz sažaljenja 
prema njemu, a ne iz zavisti prema imperatoru. Ali, nastavi »vašom, 
pomoći dotjerala je zloba do tolike moći :da o ponašanju zapovjednika i 
njegovu trijumfu ima drskosti govoriti čovjek bez ijedne rane, čije tijelo 
sjaji od glatkoće i mekoputna života u zavjetrini, i to nama, koje su tolike 
rane naučile prosuđivati vrline i mane vojskovođa,« Istovremeno, rastvo- 
rivši svoju odjeću, pokaza na prsima nevjerojatan broj brazgotina. Zatim, 
okrenuvši se, otkrije!? neke dijelove tijela koje se ne smatra pristojnim 
ogoljivati pred svjetinom i, obrativši se Galbi, reče: »Ti se smiješ tim 
brazgotinama, ali ja im se dičim pred svojim sugrađanima; braneći njih, 
dobio sam te tragove ožiljaka od neprekidna jahanja danju i i noću. Nego 
hajde, odvedi ove na glasanje; ali ja ću, sišavši dolje, poći sa svima njima 
i prepoznat ću one nevaljalce koji vole da im se u ratovima više laska i 
ulaguje nego zapovijeda.« 


32. Kažu da su te riječi tako pogodile vojništvo i promijenile njihov 
stav da je u svim tribusima Emiliju bio izglasan trijumf. A vele da je bio 
proslavljen ovako.!“" Narod j je, podigavši tribine u kazalištima za konjske 
utrke koje zovu cirkovima!*! i naokolo po Forumu, te zaposjevši sve ostale 
dijelove grada koji su pružali dobar pogled na svečanu povorku, proma- 
trao spektakl obučen u svečanu bijelu odjeću. Svaki je hram bio otvoren 
i pun vijenaca i miomirisa,!“** mnoštvo službenika i liktora zadržavali su 
narod koji se, pretrčavajući s jedne strane na drugu, slijevao prema 
središtu, te su održavali ulice otvorenima i slobodnima za promet. Kako 
su za trijumfalni mimohod bila određena tri dana, prvi je jedva bio 
dovoljan za prikazivanje zaplijenjenih kipova, slika i divovskih figura koje 
je vozilo dvjesto i pedeset kola. Sutradan su najljepše i najraskošnije 
makedonsko oružje provezla u povorci brojna kola, pri čemu je oružje 
blistalo svježe izglačanom mjeđu i željezom i bilo brižljivo i vješto 
raspoređeno, ali tako da izgleda točno onako kao da je hrpimice i nasumce 
nabacano na gomile: kacige do štitova i oklopi na nazuvcima, dok su 
maleni kretski štitovi, trački štitovi od spletena pruća, te tobolci za strijele 
bili izmiješani s konjskim uzdama, a između njih stršali su goli mačevi i 
bile zataknute sarise. Svo je oružje bilo složeno s dosta razmaka tako da 
je u vožnji, udarajući jedno o drugo, odjekivalo oštrim i strašnim 
zveketom i, premda je to bilo oružje pobijeđenih, pogled na nj izazivao 
je strah. Poslije kola s oružjem slijedilo je tri tisuće ljudi koji su nosili 
srebren novac u sedam stotina i pedeset sudova od kojih je svaki 
sadržavao tri talenta,!* a nosila su ih po četvorica; drugi su opet nosili 
vrčeve od srebra, rogove za piće,'“* pehare i visoke čaše, sve lijepo 
raspoređeno za razgledanje, isto tako izvanredno veličinom kao i dubinom 
urezanih ukrasa. 


33. Trećega dana odmah u zoru išli su trubači, ali nisu svirali 
koračnicu niti napjev za svečani ophod, nego onaj kojim Rimljani sami 
sebe potiču na borbu. Za njima su vodili stodvadeset ugojenih volova 

pozlaćenih rogova, te nakićene vrpcama i vijencima. A oni, koji su vodili 
te žrtvene životinje k žrtvovanju, bili su mladići u lijepo obrubljenim 
pregačama, dok su dječaci nosili zlatne i srebrne. posude za žrtve 
ljevanice. Poslije tih išli su oni koji su nosili zlatan novac porazdijeljen, 
kao i srebrni, u posude od po tri talenta. A broj posuda iznosio je 
sedamdeset sedam.'* Za njma su išli nosači koji su visoko držali 
posvećenu pliticu koju je Emilije dao izraditi od deset talenata zlata i 
ukrasiti dragim kamenjem!“ i oni koji su pokazali kupe Antigonovića, 
Seleukovića i one teriklejske!*" i Perzejevo zlatno posuđe. Slijedila su 
Perzejeva borna kola s njegovim oružjem i dijademom položenim na 
oružje. Zatim su, u malom razmaku, vodili kraljevu djecu, sada kao 
robove, i s njima gomilu dadilja, učitelja i odgajatelja oblivenih suzama 
koji su pružali ruke prema gledaocima i upućivali djecu da i ona mole i 
zaklinju. Dva su djeteta bila muška, a jedno žensko! i zbog svoje dobi 
nisu bila sasvim svjesna veličine svojih nevolja; zato su oni i pobuđivali 
više sažaljenja s obzirom na vrijeme kad će ih postati svjesni tako da je 
Perzej koračao gotovo nezamijećen; tako je samilost prikovala poglede 
Rimljana za nejaku dječicu i mnogima se desilo da su prolijevali suze, a 
za sve je prizor bio mješavina bola i radosti sve dok djeca ne prođoše, 


34. Iza djece i njihove posluge išao je sam Perzej odjeven u ta- 
mnu žalobnu gornju haljinu i visoke čizme svoje zemlje, ali veličina 
njegovih jada učinila je da je bio nalik čovjeku potpuno preneraženu 
koji je sasvim izgubio glavu. Za njim je slijedila skupina njegovih 
prijateija i pouzdanika lica zastrta tugom koji su neprestano upirali suzne 
oči u Perzeja dajući tako gledaocima na znanje da oplakuju njegovu 
sudbinu ne brinući se ni najmanje za svoju vlastitu. Perzej je uostalom 
poslao ljude k Emiliju moleći ga da ga ne vodi u trijumfalnome mimohodu 
i da ga poštedi poniženja trijumfa. Ali Emilije, podrugujući se, kako se 
čini, njegovu kukavičluku i grčevitu hvatanju za život, reče: »Pa to je 
barem i prije bilo do njega, a i sada je ako bude htio«, misleći na smrt 
kao bolji izbor od sramote, ali se kukavica nije mogao na nju odvažiti, 
nego je postao dio svoga plijena pustivši da ga tko zna kakve nade učine 
mlitavim. 

Za ovima su nošeni zlatni vijenci, četiri stotine na broju, koje su 
gradovi s poslanicima poslali Emiliju kao počasni dar za njegovu pobjedu. 
Zatim je dolazio na veličanstveno iskićenim bornim kolima sam Emilije, 
čovjek dostojan pogleda i bez tolike pompe, odjeven u zlatom protkanu 
. grimiznu haljinu i držeći u desnici grančicu lovora ispruženu ispred sebe. 
I čitava je vojska nosila grančice lovora slijedeći kola svoga zapovjednika 
po kohortama i legijama i pjevajući jedni nekakve starinske, šaljive 
pjesmice,! a drugi pobjedničke peane!“" i pohvale djelima Emilija u koga 
su svi gledali i smatrali ga sretnikom, ali nitko od čestitih nije mu zavidio. 
No ima doista neki demon kome je dopala zadaća da umanjuje veliku 
sreću kad ona previše nabuja i da miješa prilike ljudskoga života tako da 
nitko ne ostane bez nevolje i slobodan od nje, nego da se po Homeru!" 
može smatrati da je najbolje onima kojima se živoini udes okreće sad u 
jednom, sad u drugom pravcu. 

35. Imao je, naime, Emilije četiri sina; dvojicu koje je, kako je već 
spomenuto,!* posinjenjem udomio u druge obitelji, Scipiona i Fabija, a 
dvojica su po godinama još bili dječaci i djeca od druge žene, koje je imao 
u svojoj kući. Jedan od njih, četrnaestogodišnjak, umre pet dana prije 
nego što je Emilije proslavio trijumf, a smrt drugoga, dvanaestogodišnja- 
ka, uslijedila je tri dana poslije trijumfa. Nije bilo Rimljanina koji nije 
dijelio očevu bol; sav je svijet uzdrhtao pred okrutnošću sudbine videći 
da se nije ustručavala unositi toliku žalost u kuću punu oduševljenja, 
radosti i žrtava i miješati žalopojke i'suze s pobjedničkim peanima i 
trijumfima. 


36. Međutim, Emilije, ispravno prosuđujući da ljudi nemaju potrebe 
za hrabrošću i neustrašivošću. samo pred oružjem i sarisama, nego 
mjenljive okolnosti svoga usuda da su dobre zasjenile loše i javno dobro 
obiteljsku žalost, te niti je bila umanjena veličina njegove pobjede, niti 
okaljano njezino dostojanstvo. 

Pokopavši sina koji je ranije umro, odmah proslavi trijumf kao što je 
bilo navedeno; a kad mu je poslije trijumfa umro drugi, sabravši rimski 
narod u skupštinu, nije im proslovio kao čovjek kome je potrebna utjeha, 
nego kao onaj koji nastoji utješiti sugrađane koji tuguju zbog njegove 
nesreće. Reče, naime, da se nikad nije uplašio nikakve ljudske sile, a od 
božanskih je stalno bio u strahu od sudbine, najnepouzdanije i najprevr- 
tljivije, a kako je ona u tome ratu osobito pogodovala njegovim pothvatima 
poput povoljna vjetra, neprestano je iščekivao neki preokret i neku 
promjenu toka stvari: »Ta prešavši u jedan dan Jonsko more od 
Brundizija'* do Korkire,'“ pristadoh ondje; odande u pet dana stigoh u 
Delfe i žrtvovah bogu; a opet u drugih pet preuzeh zapovjedništvo nad 
trupama u Makedoniji i poslije obavljena uobičajenog očišćenja!“ i 
prešavši odmah na djelo, u daljnjih petnaest dana dovedoh rat do 
najslavnijeg završetka. Ne pouzdavajući se u sudbinu zbog tako glatkog 
toka mojih djela, kako je bila potpuna sigurnost i nikakve opasnosti od 
neprijatelja, najviše sam se za plovidbe kući plašio promjene u naklonosti 
božanstva poslije tolike sreće, jer sam vodio kući tako veliku pobjedničku 
vojsku, tolik plijen i zarobljene kraljeve.!“* Pa čak i kad sam sretno stigao 
k vama i vidio grad pun dobre volje, oduševljenja i žrtava, još sam uvijek 
bio sumnjičav prema sudbini znajući da ona ne udjeljuje ljudima nijedno 
od velikih dobara bez drugačijih primjesa i bez navlačenja božanske 
srdžbe na sretnika. I doista, moja se zebnjom mučena i za budućnost 
ovoga grada zabrinuta duša nije riješila tih muka sve dok nisam po- 
stradao od tolike obiteljske nesreće i dok nisam svojim vrlim sinovima, 
što sam ih jedine ostavio sebi za nasljednike, jednom za drugim u ove 
svete. dane spremio pokop. A sada mi više nema opasnosti za ono što 
mi je najvažnije i pun sam pouzdanja, te mislim da će sretna sudbina 
ostati uz vas neokrnjena i stalna. Jer dovoljno se to božanstvo po- 
služilo mnome i mojim nesrećama da zadovolji svoje božansko nezadovolj- 
stvo zbog mojih uspjeha učinivši mene, slavitelja trijumfa,: ne manje 
jasnim primjerom ljudske slabosti od onoga nad kime sam trijumf slavio; 

osim što Perzej i pobijeđen ima svoju djecu, a pobjednik je Emilije svoju 
izgubio.« 


37. Tako plemenitim i uzvišenim riječima kažu da se Emilije iz 
nehimbena i iskrena srca obratio narodu. Ali Perzeju, premda se sažalio 
nad njim zbog obrata sudbine i veoma poželio da mu pomogne, ništa nije 
mogao ishoditi osim da su ga premjestili iz takozvanoga Karcera!*" na 
čisto mjesto i čovječniji postupak gdje je pod strogom stražom, kako piše 
većina povjesničara, sam sebe umorio glađu, dok neki o njegovu koncu 
izvješćuju na osobit i neobičan način. Vojnici koji su stražarili nad njime, 
zamjerivši mu nešto i u srdžbi, kako mu na drugi način nisu mogli 
dosađivati niti ga zlostavljati, sprečavali su ga da spava svojom nepresta- 
nom pažnjom remeteći mu počinak i držeći ga na svaki mogući način 
budnim sve dok nije iscrpljen na taj način umro. Umrlo je i dvoje njegove 
djece, a ireći Aleksandar, kažu da je postao vještak u umijeću gravire i 
finoj obradi metala; naučio jei govoriti i pisati jezikom Rimljana, pa je 
postao tajnikom magistrata i u toj se službi pokazao sposobnim i lijepo 
odgojenim. 


38. Emilijevim se uspjesima u Makedoniji pripisuje njegova ogromna 
popularnost kod naroda zato što je tada u javnu blagajnu položio toliko 
novaca da narod više nije morao plaćati posebne poreze sve do vremena 
Hircija i Panse koji su bili konzuli za prvog rata između Antonija i i Cezara 
Augusta.'* I to je bilo posebno i osebujno kod Emilija da je, premda je 
bio osobito poštivan i čašćen od puka zadržao svoje aristokratsko 
opredjeljenje i i ništa nije ni rekao ni učinio da osvoji naklonost puka, nego 
jeu političkim pitanjima uvijek bio na strani prvih i najmoćnijih građana. 
Taj je njegov stav godinama kasnije Apije oštro predbacio Scipionu 
Afričkome.'* Jer budući da su bili najveći u gradu, ti su ljudi bili 
kandidati za cenzorsku čast,!" onaj zahvaljujući podršci senata i aristokra- 
ta; to je, naime, bila tradicionalna politika Apijevaca; drugi pak, premda 
i po sebi velik, ipak se uvijek služio velikom naklonošću i privrženošću 
naroda. Kad je stoga vidio Scipiona kako ulazi na Forum, a o boku mu 
ljudi niska roda i bivši robovi, ali koji su se često vrzmali po Forumu i 
bili kadri pokrenuti mase i kortešovanjem 1 vikom prilikom izbora silom 
postići sve što hoće, Apije poviče jakim glasom: »Paule Emilije, zastenji 
pod zemljom kad doznaš da tvog sina k cenzorskoj časti vođe telal Emilije 
i Licinije Filonik«.!! Ali Scipion je uživao naklonost puka jer ga je 
podupirao u većini stvari, dok Emilije, premda je pristajao uz aristokrate, 
nije bio ništa manje omiljen kod narođa od onoga za koga se najviše činilo 
da mu se u najvećoj mjeri dodvorava i da se druži s mnoštvom da bi stekao 
njegove simpatije. Pokazali su to jasno podijelivši mu, uz ostale počasti, 
čast cenzora! koja je najsvetija i najutjecajnija i u drugom pogledu, a 
osobito u ocjenjivanju ponašanja i načina života građana. Jer cenzori 
imaju ovlaštenje da izbace iz senata svakoga čiji je način življenja 
nedoličan, da imenuju prvaka senata! te da kazne sramotom oduzimanja 
konja!“ onoga od mladih koji živi raspušteno. Oni također nadgledaju 
procjenu imetka građana i popisivanje stanovništva. Tako je za cenzure 

Emilija Paula bilo popisano tristo trideset i sedam tisuća četiri stotine 
pedeset i dva građanina, prvakom senata odredio je Marka Emilija 
Lepida, čovjeka koji je već po četvrti put uživao tu počast, a izbacio je iz 
senata trojicu senatora, ne baš od uglednih, dok su prilikom smotre 

175 Pokazali podjednak t d lužbi!?* 
vitezova '* pokazali podjednaku umar i on i njegov drug u službi 
Marcije Filip. 


39. Pošto je tako ispunio najveći dio najvažnijih dužnosti te službe, 
razboli se od bolesti isprva opasne, ali s vremenom ona postade manje 
pogibeljnom, premda je postala mučnom i tvrdokornom. Kad je po 
savjetu svojih liječnika otplovio u Veliju'" u Italiji i proveo ondje mnogo 
vremena na poljima uz more i u potpunome miru, zaželješe ga se Rimljani 
i u kazalištu su često riječima davali oduška svojim živim željama, pa čak 
i molitvama da ga vide. Kad je najzad obavljanje nekoga svetog obreda 
učinilo njegovu prisutnost neophodnom a činilo se da se već tjelesno 
dovoljno oporavio, vrati se u Rim. I prinese onu žrtvu zajedno s drugim 
svećenicima dok se narod, okupljen oko njega, očigledno radovao; 
sutradan opet prinese bogovima žrtvu zahvalnicu za svoje ozdravljenje. I 
dovršivši propisanu žrtvu, kako je bilo ranije spomenuto," pošto se 
vratio kući i legao, prije nego što je opazio promjenu i postao je svjestan, 
zapadne u delirij i umnu poremećenost, te trećega dana umre!" a da nije 
bio osakaćen ni lišen ničega što se smatra da vodi sreći. Jer i pogrebna je 
povorka izazvala udivljenje i pokazala nastojanje da vrlina toga čovjeka 
bude ukrašena sprovodom kakav zaslužuje: najplemenitiji i najblaženiji 
pokojnik. To nije bilo vidljivo u zlatu, ni u bjelokosti, ni u drugim 
častoljubivim i rastrošnim pripremama za takve obrede, nego u naklono- 
sti, poštovanju i zahvalnosti ne samo sugrađana nego i neprijatelja.!“ U 
svakom slučaju, koliko je god slučajno bilo u Rimu Ilira, Ligurijaca i 
Makedonaca, oni mladi i krepka tijela naizmjence su podmetali rame i 
nosili odar, a oni stariji slijedili su povorku zazivajući Emilija kao 
dobročinitelja i spasioca njihove domovine. Jer ne samo da je u časovima 
svojih pobjeda pokazao prema njima blagost i čovječnost, nego je i ostatak 
života proveo stalno im čineći neko dobro i zanimajući se za njih kao za 
porodicu i rodbinu. 

Kažu da je njegov imetak jedva dostigao tristo sedamdeset tisuća 
drahmi!! što je ostavio svojim sinovima kao nasljednicima, ali mlađi, 
Scipion, prepusti čitav svoj dio bratu jer je posinjenjem ušao u obitelj 
Afrikanca.!** Takav je, kako se pripovijeda, bio život i značaj Emilija 
Paula. 


Bilješke 


*K. Ziegler je pokazao da redoslijed životopisa Emilija Paula i Timoleonta treba da bude 
obrnut od tradicionalnih izdanja Plutarha: najprije Rimljaninov. To je jedan od tri slučaja 
gdje Grk nije na prvome mjestu. Zato Ziegler, u skladu s rukopisnom tradicijom, ovu 
glavu stavlja na početak Emilijeva životopisa. Stariji izdavači tiskali su je kao »Uvod« 
ispred Timoleontova životopisa (bez broja), a Emilijev je onda započinjao glavom 2. 

! Ilijada XXIV 630: Prijam promatra Ahileja. 

? Jampski trimetar iz Sofoklove izgubljene tragedije Timpanist. 

3 Sosije Senecion? Njemu se Plutarh obraća na više mjesta na početku životopisa (vidi 
predgovor), ali ne uvijek (vidi npr, Arata). 

* Očigledno je da se tekst do ovog mjesta mora nalaziti na početku knjige životopisa Emilija 
i Timoleonta, a kako se to u rukopisima navodi na početku Emilijeva, Zieglerova 
promjena redoslijeda ukazuje se jedinim prihvarljivim rješenjem. 

5 Filozof rodom s otoka Sama, živio oko god, 550; preselio je u južnu Italiju i ondje u 
Krotonu osnovao neko ezoteričko udruženje. Sklon je mistici, osobito mističkom 
tumačenju brojeva. 

5 Plutarh izjednačuje latinsko ime Aemilius s grčkom riječi kaimylios »lukav, laskav, 
umiljat« (vidi npr. Odiseja I 56). 

7 Vidi Numa glava 1. 

5 Konzul 216, pao u bitki kod Kane. 

* Konzula Marka Terencija Varona. 

"Vidi Fabije Maksim glave 14-16. 

11 Scipiona Afričkog Starijeg Plutarh naziva Velikim, a Mlađega Alričkim. 

1? Magistratura i magistrat upotrebljavaju se u ovom prijevodu zato jer im je teško dati 
odgovarajući ekvivalent u našem jeziku: to je funkcija, i njezin nosilac, i čast, i služba, 
i skup ovlaštenja i dužnosti, i dio rimskog ustavnog poretka. 

13 Radi se o kurulskom edilitetu za razliku od pučkoga. Edili su uglavnom nadzirali javni 
promet roba (trgovanje), brinuli se za opskrbu grada, organizirali javne igre i sl. Kurulski 

«SU edili imali pravo na kuruisku stolicu kao ostali tzv. viši magistrati (pretori, konzuli). 
God. 192. , 

5 Auguri su bili tumači znamenja po letu ptica. Nisu proricali, nego su prije svakog važnog 
pothvata ili radnje istraživali mišljenje bogova. U slučaju nepovoljnih znamenja od 
namjeravane se radnje odustajalo. 

45 Možda aluzija na Platonov Eutifron. 

" Antioh Veliki vladao je Sirijom od 223. do 188. god. Sukob je bio latentan od 196. a rat 
je trajao od 192. do 190. god. 

18 199, god. ondje je bila skršena velika pobuna. Sada se više nije radilo samo o lokalnim 
nemirima. 

5 God. 191. 

? Prilikom razvoda ili smrti muža žena je imala pravo na povrat miraza, 

I Scipiona Emilijana Afričkoga Mlađeg, razoritelja Kartage. 

2? Kvinta Fabija Emilijana, adoptivnog unuka ili praunuka Fabija Kunktatora (Oklijevala); 
vidi njegov životopis. 

2 Kvint Fabije Maksim Verakost Kunkator (Oklijevalo: ? — 203); vidi životopis. 

4 Katona Cenzora ili Starijega (vidi njegov životopis). 

5 Kvint Elije Tuberon, otac poznatog stoičkog filozofa. 

% Ligurijci su kao plaćeni služili u kartaškim vojskama. 

2 Gibraltar. 

2 Starijim sinom Filipa V ; vladao je od 179. do 168. god. a rat je trajao od 171. do 168. god, 

2 Kralj Sirije iz dinastije Seleukovića (vidi bilj. 17). - 

% Osim Sirije. 

3! Planinski lanac na jugu Male Azije, između Kapadokije i Kilikije. 

* Oko 86 milijuna predratnih francuskih zlatnih franaka (prema jednom preračunavanju 
111,225.000 predratnih jugoslavenskih zlatnih dinara). 

# Filip V, sin Demetrija II, vladao je od 221. do 179. god. Na prijestolje se popeo sa 17 
godina pošto je njegov brat Filip IV umro poslije svega 4 mjeseca vlađanja. 

** Hanibal je poslije poraza Kartage u II punskom ratu bježao pred Rimljanima i najzad 
pred opasnošću da im bude izručen 183. god. izvršio samoubojstvo. Smatra li Plutarh 
pobjedom to ili, vjerojatnije, završetak rata 5 Kartagom ? 

# God. 197. Bitka se po dva susjedna brežuljka obično naziva bitkom kod Kinoskefala 
(Pasjih glava), no Plutarh je u slijedećoj glavi (i u Flamininovu životopisu) naziva po 
obližnjemu mjestu Skotusi u Tesaliji. Vidi Flaminini glave 3. i 4. 

#8 Radi se o Aleksandru Makedonskom ili Velikom. 

"Tzv. dijadosi, Aleksandrovi najviši časnici, koji su poslije njegove smrti u Babilonu 323. 
podijelili ogromnu državu, a onda se pomalo istrebljivali u međusobnim ratovima u 
kojima je jedno vrijeme Antigon bio veoma uspješan. 

* Antigon (382-301) uzeo je 306. god. naslov kralja Azije, našto su kraljevski naslov uzeli 
1 ostali dijadosi (Lisimah, Ptolemej, Seleuk). God. 301. izgubio je kod Ipsa krunu i život 
u borbi s koalicijom suparničkih dijadoha Lisimaha (kralja Trakije), Kasandra (vladara 
Makedonije), Seleuka (kralja Sirije) i Ptolemeja (kralja Egipta). Time je propala zadnja 
prilika da se Aleksandrova država ponovno ujedini pod jednim žezlom. Antigon je bio 
jednook, pa mu je nadimak bio Jednooki ili Kiklop. Vidi i životopis Antigonova sina 
Demetrija. 

? S nadimkom Poliorket (Osnivač gradova): dobio ga je prilikom uspješne opsade Salamine 
na Kipru; živio je od 337. do 283. god. vodio vrio buran i pustolovan život, a 
Makedonijom je vlađao od 396. do 387. god. Vidi njegov životopis. 

“0 Antigon Gonata vladao je od 277-239. god. kad je umro; njegov se nadimak tumači 
različito, a možda potječe od imena grada Gone u Tesaliji gdje se rodio. 

“I Demetrije II vladao je od 239-229. god. 

* Strateg je normalno najviša vojnička titula kod Grka (i Makedonaca), a imala je različit 
sadržaj u raznim vremenima i na raznim mjestima. 

% Grč. »Onaj koji će dati«. Antigon Doson bio je sin Demetrija Lijepog, brata Antigona 
Gonate, a vladao je od 229-221. god. 

“# God. 197. Vidi bilj. 35 i Flamininov životopis. 

* Rimljani mu vratiše kraljevstvo ne želeći ostaviti Antioha bez suparnika. Filip je morao 
platiti ratnu odštetu od 506 talenata (2,789.000 francuskih zlatnih franaka), godišnji 
danak od 50 talenata (278.000 franaka), svoju vojsku smanjiti na samo 500 ljudi i 
obavezati se da neće povesti rat bez odobrenja senata. Sve je to bilo više ponižavajuće 
nego stvarno teško. 

“& Personificirani rat shvaćen kao atlet-rvač. U antici su rvači morali imati što veću težinu 
da izmore protivnika (slično kao danas u Japanu, Turskoj i Iranu). 

* Medimnos (vagan, bušel) imao je različitu veličinu u razno vrijeme, no obično se misli na 
antički međimnos od 52,5 litre. 

Filipova je zaliha iznosila oko 42 milijuna litara. 

# God. 179, 

# Ne vidi se što bi bila svrha kraljičina postupka da podmetne tuđe dijete kao svoje i kako 
je to ona uopće mogla izvesti pored Filipa. Stvarno je Perzej bio nezakoniti sin Filipa i 
Argivke Polikratije, ali Demetrijeva je smrt bila posljedica njegove naklonosti prema 
Rimu gdje je 184/183. god. živio kao talac. To je i bio razlog što ga je Filip, istina na 
poticaj Rimljanima neprijateljskog Perzeja, dao umoriti. No Plutarh je očigledno dijelio 
opću antipatiju Grka prema Makedoncima, pa donosi od Perzeja difamirajuću verziju. 

5% Valjda Demetriju. : 

5! Stvarno je on to učinio tek 8 godina poslije stupanja na prijesto. 

** Na sjeveru Eubeje. 

#3 Lađe s pet redova vesala (odnosno pet veslačkih klupa). 

*4 Uz garanciju s Epirom i Tesalijom. 

5 U Iliriji, na području današnje Srbije. 

** Dunava. 

57 Bastarni su stvarno bili germansko, a ne galsko (dakle keltsko), pleme i živjeli su između 
Dnjestra i Dnjepra, te kod ušća Dunava. 

** Forum je naprosto središnji trg u Rimu kao u svim antičkim gradovima. Ali zbog njegova 

, posebnog povijesnog značenja kroz tolika stoljeća i uobičajenosti usvojena latinskog 
naziva ostavljen je on i u ovom prijevodu. 

% Radi izbora. 

0 Za god. 168. 

I Normalno bi se ždrijebom odlučivalo kojem će konzulu pripasti zapovjedništvo, odnosno 
koja će pokrajina biti pod čijom jurisdikcijom. 

& Taj se rat obično naziva drugim makedonskim. Prvi je bio s Filipom V, a treći (149-146) 
je donio kraj makedonske državnosti. 

& Dg divinatione I 103. 

% Na Forumu. 

€ U grčkome isti glagol znači »željeti« i »htjeti«, pa se Plutarh koristi igrom riječi. 

$ Područje tračkih Medijaca oko srednjeg Strimona (danas Struma) u današnjoj Makedoni- 


ji. 

# 900 predratnih zlatnih francuskih franaka. 

& Lidijski su kraljevi bili na glasu po svom bogatstvu, što svjeđoči ime Kreza, zadnjeg 
lidijskoga kralja, koje je postalo uzrečica (»bogat kao Krez«). Feničani su bili znameniti 
trgovci. 

& Aleksandrova se loza zatrla i Perzej se neopravdano dičio srodstvom sa svojim najvećim 
predšasnikom. Filip je Aleksandrov otac. 

2 Bastarne: vidi bilj. 57. 

71 1,668.000 predratnih francuskih zlatnih franaka (1,414.000 zlatnih predratnih jugoslaven- 
skih dinara). 

7 Podzemnih zaliha. 

75 Kondenziranjem. 

Pare pretvaraju u rekućinu. 

5 U obliku krvi. 

6 Kraj u Tesaliji, graniči s Makedonijom, omeđen planinama Kambrurijskim, Pindom i 
Osom, te rijekom Penejem (danas Salambrija). 

7 Apolonov hram kod Trije (danas manastir Dafni). 

7% Primorski grad u Epiru. 

? Publije Kornelije Scipion Nazika Korkul, kasnije slavan kao pravnik i vrhovni svećenik 
god, 150. ' 

9 TJ izgubljenu djelu XXIX knjige svoje povijesti Rima. Polibije je znamenit grčki 
povjesničar u 2. st. pr. n.e. 

"I Bili su, dakle, vjerojatno pričuva ili rezerva. 

# Zapravo Herakleja Linku na granici Makedonije, u Pelagoniji. I sam se grad nazivao 
Pelagonija. 

# Oko 1800 metara, 

% Pletar ima 30,8 m, stopa 0,308 m. 

85 Čini se da je taj zaziv upućen Apolonu. 

% U izgubljenu dijelu XXIX knjige. 

#" Grčkom hitonu. 

% Grad u Makeđoniji istočno do Termajskog zaljeva. 

# U polukrugu, načinivši poluokret. 

% To je, kako se čini, bilo 21. lipnja po julijanskom kalendaru. 

% Doslovno: »žrtva od sto goveda«, ali ih, dakako, nisu toliko žrtvovali, bar ne u kasnije 
vrijeme. 

% Nazika. 

% Metalni štitnici za potkoljenice koje štit nije pokrivao. 

% Hitone, donje haljine. 

% Pegnjani su živjeli u sjevernoj Makedoniji između Aksija (Vardara) i Strimona (Strume). 

* Elitne makedonske jedinice. 

% Također vrsta elitnih jedinica. 

* Oko 350 m. 

% Makedonsko koplje. Poslije Aleksandra petina su ga i Grci umjesto svojih upola kraćih 
kopalja. O njegovim dimenzijama podaci se ne slažu, ali čini se sigurnim da je bilo preko 
6 m dužine i 6 kg teško. 

10 XXHI 26 i 27-30. 

"" Plutarh je opet krajnje jednostran i neobjektivan: 

12 Sye što se »izmeće«, baca: koplja, strijele, hici iz praćke i sl. 

4 Normalno je samo šiljak bio od metala, a držalo od drveta. Velika željezna koplja nosili 
su Perzijanci. 

'% Hiton, donju haljinu. 

15 Nepotrebno je i spominjati da se ne može raditi o istoimenom stoičkom filozofu iz 
Apameje u Siriji koji je živio od 135. do 61. god, Uz ostalo, on za Plutarha ne bi bio 
»neki« Posejdonije. 

1% Pleme sabinskog porijekla u srednjoj Italiji, istočno od Rima. 

17 Gdje je znak pao. 

:* Susjedi Pelignijaca istočno od njih. 

1 Gdjekad je teško dokučiti Plutarhove kriterije. Po čemu bi to bila pro od svih bitaka? 

119 3 sata popodne. 

NI Nešto preko 21 km. 

112 Ne radi se o Naziki nego o Scipionu Pruhlene (Mlađemu). 

13 146. i 133. god. 

14 Makedonska prijestolnica. 

45 Adekvat kasnije krune. Dijadem je bio grimizom presvučena vrpca omotana oko šešira, 
znak kraljevskog dostojanstva. 

116 278.000 zlatnih franaka (235.750) predratnih zlatnih dinara). 

1? Istočno od Pele, na Herzonezu, na obali Strimona. 

H# Još istočnije, između Strimona i Nesta. 

51% Krećane je pratio glas da su lažljivci i lukave varalice. 

#0 Oko 167.000 zlatnih franaka (141.450 predratnih zlatnih dinara). 

#21 Kastora i Polideuka (Poluksa). 

#2 Sagra je rječica kod grada Kalaunije u donjoj Italiji gdje su zapadni Lokrani pobijedili 
Krotonjane negdje u 6. st. pr. n. €. 

13 Kad su se Grci spremali 479. god. napasti u pomorskoj bitki Perzijance kod rta Mikale 
u Maloj Aziji, iznenada se proširio glas o pobjedi kopnene vojske kod Plateje nad 
Mardonijem i Perzijancima (Herodot ITX 100). Obje su bitke bile istoga dana, platejska 
ujutro, a mikalska uvečer. Dakle, ili tekst nije u redu ili je Plutarh pomiješao obje bitke. 

14 Birka na Regilskom jezeru god. 496. : 

5 Vidi Koriolan glava 3. 

#6 Pripadao je Domicijevu rodu i bio predak cara Nerona. [ on je imao crvenu bradu. 

17 Namjesnik u Germaniji. 

IB"Ta pobuna protiv cara Domicijana izbila je god. 92. n. e. 

12 Antonije nije dobio očekivanu pomoć germanskih pomoćnih trupa i bio je potučen od 
Apija Norbana. 

1. Oko 3.600 km. 

31 Grč. asvlia od čega internacionalni izraz vazil«. 

3? »Kakva je sada obuzela mene.« 

3 Ovdje možda mjesto »božanstvo«. Demoni su, bilo kao kategorija bića koja posreduju 
između bog(ov)a i ljuđi, bilo kao dobri ili zli dusi svakog pojedinca, imali važno mjesto 
u Plutarhovoj teologiji. 

5% Fidija, znameniti atenski kipar iz 5. st., izradio je, kažu, kip Zeusov u Olimpiji (jedno 
od antičkih 7 svjetskih čuda) prema Homerovu opisu vrhovnog boga u Ilijadi. 

5 556.000 zlatnih franaka (oko 471.500 zlatnih predratnih dinara). 

136 Kvestori su bili niži magistrati koji su se pretežno bavili državnim i vojnim financijama. 

15? Jedna funta (»libra«) imala je 327 grama. 

138 13 5. glavi 

1% Prodano. 

14% 9,90 zlatnih franaka (8,69 zlatnih predratnih dinara). 

“I Naličje rimske politike. Plutarh se i ne usuđuje upotrijebiti prave riječi za takvo 
divljaštvo. 

14 Na obali Epira. 

145 Vjerojatno je imala četiri reda vesala, a na svakom veslu po četiri veslača. 

!4 Plutarh ima čest običaj da istu stvar kaže dvaput s dvije istoznačne riječi povezane 
sastavnim veznikom ; ta stilska osobina postoji, međutim, već u starozavjetnim tekstovi- 
ma. To, naravno, stvara teškoće pri prevođenju. 

15 Bilo je, dakle, oko 2 sata popodne. 

4 Izvorno naziv za svako od tri plemena koja su sačinjavala Rimljane: Ramnes, Tities, 
Luceres. Od kralja Servija Tulija svi su slobodni građani bili prema mjestu stanovanja 
podijeljeni u 4 gradska i 26, kasnije 31 seoski tribus (tribus urbanae odnosno rusticae). 
Glasalo se po tribusima: svaki je tribus kao cjelina imao 1 glas. Odluka se donosila 
većinom glasova svih tribusa. 

1 Ilire je god. 219. pokorio otac Emilija Paula kao konzul. 

14 Ligurijce je podložio sam Emilije Paulo (glava 6). 

!# Valjda nehotice, nepažnjom, ali je to onda iskoristio kao dodatni argument protiv Galbe. 

150 TJ studenome 167. god. 

151 Te su tribine očito postavili s vanjske strane. 

152 Svetište, boravište božanstva; otvara se samo izuzetno da bi se, u određenim okolnosti- 
ma, omogućio pogled na žrtve ili druge pobožne čine podnesene božanstvu kome je hram 
sjedište. 

153 Arički je talent iznosio oko 36 kilograma. Procijenjeno je da je ukupna vrijednost novca 
bila blizu 10 milijuna zlatnih predratnih dinara. 

154 Vrsta čaše. Rog bi se napunio, a iz rupice na šiljku vino bi brizgalo u usta. Rupica se 
zatvarala prstom. 

155 Nešto preko milijun zlatnih predratnih dinara. 

56 Kao zavjetni dar Jupiteru Kapitolijskome. 

157 Bila su tri makedonska kralja Antigona i šest sirijskih Seleuka. Prve su dvije vrste 
nazvane po njima, a treća po Teriklu, čuvenom korintskom lončaru, 

'5 Dječaci su se zvali Filip i Aleksandar. Ime kćeri nije poznato. 

15 Bio je običaj da vojska pjeva podrugljive i ujedljive pošalice o trijumfatoru. To je trebalo 
odvratiti uroke i zavist bogova. 

16 Svečane pjesme, izvorno posvećene samo Apolonu. 

161 Iijada XXIV 525 i dalje. 

1 TJ 5. glavi. 

16 Danas Brindisi. 

14 Danas Krf (Korfu). 

165 To se vršilo kod prve smotre. 

15 Misli kraljevu porodicu, 

157 Javni zatvor koji neki arheolozi, vjerojatno pogrešno, nazivaju Mamertinskim. Smatralo 
se da ga je podigao kralj Anko Marcije i imao je tri ćelije, jednu ispod druge. Za najvišu 
držalo se da potječe od Servija Tulija, odakle naziv Tullianum. 

16 To je tzv. mutinski rat god. 43. Oba su konzula pala u borbi s Antonijem kod Mutine. 
Cezar August mladi je Oktavijan, kasniji car (»princeps«) August. Njega Plutarh obično 
naziva samo »Cezarom«. 

1% Apije je zacijelo Apije Klaudije, a Scipion Afrički Emilijan (Mladi). 

19 God. 142. 

1! Oslobođeni rob. 

172 God. 164. 

173 Prvi u popisu senatora. Prvaka senata se prilikom glasanja prvoga pitalo za mišljenje. 
Drugih prerogativa nije imao. Za prvaka senata obično se birao najstariji bivši konzul. 

14 To je bila tzv. nota infamiae, bilješka ili oznaka infamnosti (gubitka časti) povezana s 
gubitkom prava da se dotični natječe za određene magistrature. 

175 Cenzori su vršili smotru vitezova (drugi stalež po imovinskom cenzusu; trgovci i 
zanatlije) i mogli su degradirati viteza bilo zbog lošeg održavanja konja, bilo zbog 
ogrešenja o čast ili dobre običaje. Njihove odluke, dakako, nisu uvijek bile nepristrane. 

176 Cengora su bila dva. 

!7? Grad u Lukaniji, također nazivan Elejom. 

18 "Taj je umetak nerazumljiv. Ništa slično nije bilo ranije rečeno (odnosi li se to na 
prethodnu rečenicu ?). 

!" God. 160, sedam godina poslije svoga drugog trijumfa, 

' Ili se misle bivši neprijatelji ili stranci, kako neki prevode. Plutarh je ovdje očigledno 
u zanosu, pa je mjestimice teško razumljiv. 

81 330.000 negdašnjih zlatnih franaka. 

182 Ogydje se izuzetno misli na starijeg Afrikanca. 


TIMOLEONT 


(umro poslije 337. pr. n. e.) 


1. Prilike u Sirakuzi prije odašiljanja Timoleonta na Siciliju bile su 
ovakve. Kad je Dion, odmah pošto je istjerao Dionizija, bio na prevaru 
ubijen, a oni se, koji su u Dionom oslobođili Sirakužane pocijepali, grad 
je, mijenjajući neprekidno jednog tiranina za drugim, od množine nevolja 
gotovo opustio, dok je od ostale Sicilije jedan dio već bio posvema 
opustošen i bez naselja; većinu građova zaposjeli su barbari različita 
porijekla i vojnici bez službe koji su lako dopuštali promjene vladara. 
Desete godine! Dionizije, skupivši plaćenike i istjeravši Niseja!“ koji je 
tada vladao Sirakuzom, povrati opet vlast i iznova postade tiraninom; 
neobjašnjivo je kako ga je malena vojska lišila najveće tiranide* što je ikad 
postojala, a još je neobjašnjivije kako je od ponižena prognanika opet 
postao gospodar onima koji su ga protjerali. Oni, dakle, od Sirakužana, 
što ostadoše u gradu, robovali su tiraninu koji ni inače nije bio blag, a 
tada je zbog nesreća u srcu posvema podivljao, dok su se najbolji i 
najugledniji,* obrativši se vladaru Leontina Hiketi, stavili pod njegovu 
vlast i izabrali ga sebi za vođu u ratu, premda on nije bio bolji ni od kojeg 
priznatog tiranina. To su učinili jer nisu imali drugog utočišta i jer su se 
pouzdali u njega, koji je bio rodom Sirakužanin, a raspolagao je silom 
sposobnom da se mjeri s Dionizijevom. 


2, Kad u međuvremenu na Siciliju stigoše Kartažani“ s velikim 
brodovljem i nadviše se prijeteći nad otok, Sicilci, prestrašivši se, odluče 
poslati poslanstvo u Heladu i tražiti pomoć od Korinćana ne uzdajući se 
u njih samo zbog njihova srodstva, niti zbog dobara što su ih već više 
puta primili od njih, nego 1 zato što su vidjeli da je taj grad uvijek volio 
slobodu, a mrzio tirane i da je najviše i najveće ratove vodio ne radi 
stjecanja prevlasti niti iz lakomosti, nego za slobodu Helena. A Hiketa, 
kome je svrha vrhovnom zapovjedništvu bila uspostavljanje njegove 
tiranide u Sirakuzi, a ne sloboda Sirakužana, već je potajno vodio 
pregovore s Kartažanima, a javno je odobravao Sirakužanima. Pridružio 
se njihovom poslanstvu na Peloponez ne zato što je htio da odande dođe 
pomoć, nego jer se nađao da će, ako Korinćani, što je bilo vjerojatno, 
uskrate pomoć zbog nemira u Heladi i zbog zauzetosti vlastitim brigama ,* 
lakše okrenuti situaciju u korist Kartažana i upotrijebiti ih kao saveznike 
i pomagače protiv Sirakuze ili protiv njihovog tiranina. To se, dakle, 
otkrilo malo kasnije. 

3. Kad poslanici stigoše, Korinćani, navikli brinuti se uvijek za svoje 
gradove-naseobine, a osobito za Sirakuzu, a kako ih tada srećom nije ništa 
u Heladi uznemirivalo nego su provodili vrijeme u miru i dokolici, 
spremno izglasaše zaključak da pošalju pomoć. I dok su joj tražili 
zapovjednika a vlasti bilježile imena i za izbor predlagale one, koji su se 
trudili da se u gradu istaknu, jedan iz puka, ustavši, spomene ime 
Timoleonta, sina Timodemova, premda se on nije više bavio javnim 
poslovima niti je imao kakve nade ili nagnuća u tom pogledu, nego je, 
kako se čini neki bog usadio onom čovjeku“ pomisao da ga spomene: 
takva je i odmah kod izbora bljesnula dobrohotnost sudbine i takva je 
milost pratila ostala njegova djela, dodavši sjaja njegovim vrlinama. 

Bio je sin u gradu uglednih roditelja, Timodema i Demariste, 
rodoljubiv i osobito blag, osim što je žestoko mrzio tirane i zlotvore. U 
ratovima se njegova narav pokazivala tako sretno i uravnoteženo sazdanom 
da je u svojim djelima već kao mladić pokazivao veliku pronicljivost, a u 
starosti ništa manju hrabrost. Imao je brata Timofana, starijega od sebe, 
ali nimalo nalik, nego nepromišljena, koga su loši prijatelji i vojnici — 
stranci, koji su uvijek bili oko njega, iskvarili ulivši mu žudnju za 
samovlašćem i za kojega se činilo da je u ratovanju plahovit i sklon 
vratolomijama. Time je i pridobivao za se sugrađane, te su mu kao 
bojovnu i odrešitu čovjeku povjeravali zapovjednička mjesta. Pri tome mu 
je, uostalom, pomagao Timoleont posvema prikrivajući njegove pogreške 
ili ih prikazujući manjima, a uljepšavajući i uveličavajući ono što je u 
njega priroda stvorila prijatnim. 

4. U boju Korinćana s Argivcima i Kleonjanima* slučajno je 
Timotleont bio svrstan među teško naoružane pješake, a Timofan, koji je 
zapovijedao konjanicima, zapadne u krajnju pogibao. Konj ga, dobivši 
udarac, zbaci posred neprijatelja; drugovi mu se jedni prestrašeni rasprši- 
še, a drugi malobrojni, koji ostadoše boreći se s velikim mnoštvom, jedva 
odolijevahu. Čim, dakle, Timoleont razabra što se dogodilo, trkom dođe 
bratu u pomoć i postavi svoj štit pred njega koji je ležao na zemlji te, 
primivši mnogo udaraca od kopalja i izbliza po tijelu i oružju, teškom 
mukom potisne neprijatelje i spasi brata. 

Kad Korinćani, bojeći se da od saveznika ne postradaju kao i ranije 
izgubivši grad,“ izglasaše zaključak da drže četiri stotine plaćenika, za 
zapovjednika im postaviše Timofana. Ali ovaj, pogazivši časnost i praved- 
nost, odmah poče raditi na tome da grad podloži sebi te, posmicavši bez 
suda mnoge od prvih građana, sam sebe proglasi tiraninom. Timoleont, 
jer ga je to boljelo i jer je bratovu pokvarenost osjećao svojom vlastitom 
nesrećom, pokuša s njime razgovarati i potaći ga da, okanivši se te svoje 
lude i zlosretne težnje, traži kako će popraviti ono u čemu se ogriješio o 
sugrađane. No kad je ovaj njegove poticaje s prezirom odbio, uze sa 
sobom od rođaka Eshila, brata Timofanove žene, a od prijatelja gatara 
koga Teopomp naziva Satirom, a Efor i Timej Ortagorom!! i pustivši da 
prođe par dana pođe gore“ k bratu. Opkolivši ga, sva ga trojica zaklinjahu 
da bar sada posluša razum i promijeni svoje ponašanje. A kad ih je 
Timofan isprva ismijavao, a zatim se dao zanijeti srdžbom i postao grub, 

Timoleont, odmakavši se malo od njega i pokrivši lice, zaplaka, a ostala 
ga dvojica, trgnuvši mačeve, hitro ubiju.!? 


5. Kad se pronio glas o tom djelu, najodličniji od Korinćana 
odobravahu Timoleontu njegovu mržnju na zlotvorstvo i duhovnu veli- 
činu jer je, premda čestit i odan svojoj obitelji, ipak domovinu stavio 
ispred obitelji, a časnost i pravednost ispred korisnosti: kad mu se brat 
odlikovao u borbi za domovinu, on ga je spasio, a kad joj je radio po zlu 
i podjarmio je, on ga je ubio. Ali oni, koji nisu bili kadri živjeti u 
demokraciji i koji su navikli upirati pogled u moćnike, pretvarali su se da 
se raduju smrti tiranina, ali su kod Timoleonta, grdeći ga da je počinio 
bezbožno i odvratno djelo, izazvali potištenost. A kad je doznao da se i 
majka ljuti, proklinjući ga strašnim riječima i užasnim kletvama, pa je 
pošao da je ublaži a ona ne otrpi da ga vidi, nego zaključa kuću, tad se 
doista potpuno rastuži i smete u duhu, te odluči da se ubije glađu ; ali kad 
njegovi prijatelji to ne dopustiše, nego ga podvrgoše svim molbama i 
prinudama, odluči živjeti sam uklonivši se svijetu. I napusti cjelokupno 
javno djelovanje, a u prvo vrijeme nije zalazio niti u grad, nego je vrijeme 
provodio lutajući u duševnim mukama po najpustijim poljima. 


6. Tako se naše odluke, ako čvrstoću i snagu za djelovanje ne dobiju 
iz razuma i filozofije, lako poljuljaju i zavode na stranputicu slučajnim 
pohvalama i pokudama, te tako bivaju izbačene iz okvira pripadajućih im 
razmišljanja. Ta nije, kako se čini, potrebno samo da djelo bude časno i 
pravedno, nego i uvjerenje iz kojeg proizlazi djelovanje treba da bude 
postojano i nepromjenljivo da bismo radili uvjerivši se da tako treba 
raditi, a ne da kao proždrljivci koji silnim tekom žude za poslasticama 
koje brzo zasićuju, a kad se nasite, u trenu im se ogade; tako i mi 
postajemo obeshrabreni u pogledu izvršenih djela kad iz slabosti stane u 
duši blijedjeti slika lijepoga. Jer predomišljanje čini i lijepo djelo ružnim, 
dok se slobodan izbor koji potječe iz znanja i promišljenosti ne mijenja 
niti ako su mu rezultati neuspješni. Stoga i Atenjanin Fokion, usprotivivši 
se onome što je radio Leosten,'* kad se činilo da je Leosten uspio i kad 
je Fokion vidio Atenjane kako prinose žrtve i likuju zbog pobjeđe,!* reče 
da bi volio da je uradio kao Leosten, a da je savjetovao kao Fokion. A još 
snažnije Lokranin Aristid, jedan od Platonovih drugova: kad je Dionizije 
Stariji tražio od njega jednu od kćeri za ženu, reče da bi radije vidio 
djevojku mrtvu nego u braku s tiraninom, pa kad mu je malo zatim 
Dionizije pobio djecu i podrugljivo ga upitao da li još isto misli o udaji 
kćeri, odgovori mu da ga boli ono što se dogodilo, ali da se ne kaje zbog 
onoga što je rekao. Izreke poput tih možda su, dakle, znak veće i 
savršenije vrline. 


7. Ali Timoleontov je jad zbog učinjenoga, bilo to žaljenje za mrtvim 
ili poštovanje prema majci, tako slomio njegovu duševnu snagu, da je 
proteklo gotovo dvadeset godina da se nije prihvatio ni jednog uglednog 
ni javnog posla. Kad je, dakle, bio predložen za zapovjednika, a narod ga 
rado prihvatio i izglasao njegov izbor, Teleklid, tada i ugledom i 

utjecajem prvi u gradu, ustavši, pozove Timoleonta da bude valjan i 
plemenit čovjek. »Jer ako se budeš uspješno borio«, reče »mislit ćemo o 
tebi kao o ubojici tiranina, ako pak loše, kao o ubojici brata«. 

No dok se Timoleont spremao za polazak i skupljao vojnike, stigne 
Korinćanima pismo od Hikete koje otkri njegovu promjenu držanja i 
izdaju. Čim je, naime, poslao poslanike, otvoreno pristade uz Kartažane, 
pa stade s njima raditi na tome da, istjeravši Dionizija iz Sirakuze, sam 
ondje bude tiraninom. Ali plašeći se da će mu izmaći ostvarenje tog 
nauma ako prije dođe iz Korinta vojskovođa s vojskom, posla Korinća- 
nima pismo u kojem im je govorio da nema nikakve potrebe da se izlažu 
naporima i troškovima ploveći na Siciliju i da se izvrgavaju opasnostima 
kad Kartažani, koje je on silom prilika, zbog sporosti Korinćana, učinio 
svojim saveznicima protiv tiranina, zabranjuju njihov pohod i na oprezu 
su vrebajući s mnogo brodova. Kad je to pismo bilo pročitano, ako se 
prije i tkogod od Korinćana držao mlako prema toj vojni, srdžba na 
Hiketu sve razjari, te su se gorljivo pridružili opskrbljivanju Timoleonta 
i njegovim pripremama za polazak. 


8. Kad je brodovlje bilo spremno i vojnici snabdjeveni svime što je 
bilo potrebno, Djevičinim'* se svećenicama učini da su u snu vidjele 
božice!" kako se spremaju na put i govore da će s Timoleontom ploviti na 
Siciliju. Zbog toga Korinćani opremiše i jednu svetu troveslarku i dadoše 
joj ime po dvjema božicama.! A sam Timoleont, oiputivši se u Delfe, 
žrtvova bogu i, kad je ušao u prostor za proricanje, pojavi mu se znak. S 
obješenih zavjetnih darova otpadne jedna vrpca!? na kojoj su bili izvezeni 
vijenci i likovi Pobjede? i, padajući, obavije se Timoleontu oko glave tako 
da se činilo da ga bog ovjenčana šalje na djela koja su ga čekala. 

Tako sa sedam korintskih lađa, dvije korkirske?! i desetom, koju su 
pribavili Leukađani,“ isplovi.“ I noću, kad je izišao na otvorenu pučinu 
i bio praćen povoljnim vjetrom, odjednom mu se učini da je nebo, 
rascijepivši se iznad njegove lađe, prosulo velik i jasan plamen. A iz njega 
se izdigne zublja slična onima u mističkim obredima** i, jureći usporedo 
uz njih istim smjerom, strmoglavi se upravo na ono mjesto u Italiji kamo 
su kormilari upravljali svoje brodove. Gatari obznaniše da ta prikaza 
potvrđuje snove svećenica: da se božice pridružuju tom pohodu i zato 
pokazuju s neba svjetlo; Sicilija je, naime, posvećena Kori, jer je po mitu 
ondje bilo mjesto gdje se odigrala njezina otmica“ i taj je otok na 
vjenčanju njoj bio darovan kao mladoženjin vjenčani poklon. 


9. Tako su, dakle, znaci od bogova hrabrili pohod. A oni, žureći se 
jer su prelazili otvorenu pučinu, zaploviše duž italske obale. Ali vijesti sa . 
Sicilije stvoriše Timoleontu teškoće, a u vojnika izazvaše malodušnost. 
Jer Hiketa Dionizija je, pobijedivši u bitki i zauzevši najveći dio Sirakuze, 
te. ga potisnuvši u citadelu“ i na takozvani Otok, sam sa Sirakužanima 
opsijedao i zatvarao ga zidovima, dok je Kartažanima naredio da se brinu 
o tome da se Timoleont ne iskrca na Siciliji. Tako će, pošto odbiju 
Korinćane, oni sami u miru podijeliti otok. Kartažani pošalju u Regij“* 
dvadeset troveslarki na kojima su plovii Hiketini poslanici noseći 

Timoleontu poruku sasvim u skladu s onim što je onaj radio. Bile su to 
naoko sjajne varke i izlike radi prikrivanja podlih planova, kojima su 
poslanici tražili da Timoleont sam, ako hoće, dođe k Hiketi kao savjetnik 
i dionik sviju njegovih uspjeha; ali lađe i vojnike neka pošalje natrag u 
Korint jer rat, tvrđili su oni, samo što nije završio, a Kartažani su spremni 
spriječiti njihov prolaz i boriti se ako pokušaju silom proći. Kad su, dakle, 
Korinćani, pristavši u Regiju, sreli te poslanike i ugledali Feničane 
usidrene nadaleko, bili su ogorčeni zbog nanesene im uvrede i sve ih 
obuze srdžba na Hiketu, a strah zbog Sicilaca koji su, kako su jasno 
vidjeli, ostavljeni kao bojna nagrada i plaća Hiketi za izdaju, a Kartaža- 
nima za uspostavljanje njegove tiranide. Činilo se nemogućim nadvladati 
dvostruko brojnije ondje usidrene barbarske brodove i Hiketinu vojsku u 
Sirakuzi, nad kojom su oni došli preuzeti zapovjedništvo, 


10. Ipak, kad se Timoleont sastao s poslanicima i zapovjednicima 
Kartažana, prijazno im reče da se pokorava njihovim nalozima (ta što bi 
i postigao oglušujući se?), ali da želi prije nego što ode saslušati njihove 
prijedloge i na njih odgovoriti pred stanovnicima Regija, helenskoga 
grada prijatelja objema stranama ; jer i njemu je to važno radi sigurnosti, 
a i oni će se čvršće pridržavati onoga što obećaju u vezi sa Sirakužanima 
ako sklopljeni sporazum stave pod zaštitu naroda kao svjedoka. To im je 
predlagao spremajući prevaru radi sigurna prolaza moreuzom, a u tome 
su mu pomagali zapovjednici Regijaca, jer su svi željeli da upravljanje 
sicilskim Helenima dođe u ruke Korinćana i jer su se bojali barbarskog 
susjedstva.“ Stoga sazvaše narodnu skupštinu i zatvoriše gradska vrata 
pod izgovorom da to čine zato da se građani ne bi prihvaćali nekoga 
drugog posla. Izlazeći pred mnoštvo držahu dugačke govore, predajući 
jedan drugome istu temu bez ikakva zaključka, trošeći vrijeme bez 
vidljive svrhe, sve dok troveslarke Korinćana ne isplove. Tako su u 
skupštini zadržavali Kartažane koji nisu ništa posumnjali jer je nazočan 
bio i Timoleont i davao povoda da misle da uskoro kani ustati i govoriti 
narodu. Ali kad mu potajno netko javi da su ostale troveslarke isplovile, 
a da jedino njegova, zaostavši, čeka, iskrade se kroz svjetinu neopažen, a 
istovremeno su Regijci oko govornice pomagali da se prikrije njegov 
odlazak, te, sišavši k moru, brzo isplovi. Pristađoše u Tauromeniju*“ na 
Siciliji gdje ih rado primi Andromah, gospodar i vlađar toga grada, koji 
ih je već odavno pozivao. Taj je bio otac povjesničara Timeja i, postavši 
daleko najmoćnijim od tadašnjih vladara na Siciliji, vladao je svojim 
sugrađanima po zakonima i pravedno, a bio je uvijek očigledno pun 
imržnje i neprijateljski nastrojen prema tiranima. Stoga je i Timoleontu 
pružio u svom gradu polazište za operacije i nagovorio svoje sugrađane da 
se pridruže Korinćanima u borbi za oslobođenje Sicilije. 


ll. Pošto je Timoleont isplovio i skupština se razišla, Kartažani 
ostaše u Regiju ljutiti; nadmudreni, bili su predmetom zabave Regijcima, 
što se njima, Feničanima, nije sviđalo ono što je bilo urađeno prevarom.?* 
Zato na troveslarki pošalju u Tauromenij poslanika koji nakon duga 
razgovora s Andromahom, zaprijetivši mu uvredljivo i barbarski ako što 

brže ne otjera Korinćane, najzad pokaza svoju ruku dlanom nagore, a 
zatim opet okrenutu nadolje, pa se zagrozi da će mu grad, koji sada stoji, 
okrenuti naopako. A Andromah, nasmijavši se, ne odgovori ništa drugo 
nego, ispruživši kao i on ruku sada dlanom nagore, a onda dlanom 
nadolje, naredi mu da otplovi ako neće da mu lađa, sada uspravna, ne 
bude isto tako izvrnuta naopako. 

Hiketa pak, doznavši za Timoleontov- prijelaz moreuzom i uplašivši 
se, posla po mnogo kartaških troveslarki. Tada se i desilo da su Sirakužani 
posve očajavali videći da je njihova luka u vlasti Kartažana, da grad drži 
Hiketa, a da citadelom gospoduje Dionizije, dok se Timoleont grčevito 
uhvatio gradića Tauromenija kao uskog ruba Sicilije uz slabu nadu i 
neznatnu vojsku; jer osim tisuću vojnika i za njih najnužnije opskrbe nije 
imao ništa više. U njega nisu imali povjerenja ni gradovi prepuni zala i 
ogorčeni na sve vojskovođe, osobito zbog nevjere Kalipove i Faraksove,"! 
od kojih je jedan bio Atenjanin, drugi Lakedemonjanin. Obojica su, 
premda govoreći da su došli radi slobode i obaranja samosilnika, učinili 
da su nevolje Sicilije pod tiranima izgledale kao zlatno doba i da su njezini 
žitelji smatrali sretnijima one, koji su umrli za ropstva, od onih, koji su 
doživjeli njezinu političku nezavisnost. 


12. Očekujući, dakle, da Korinćani neće biti ni u čemu bolji od svojih 
prethodnika, nego da su k njima opet došle iste majstorije i mamljenja da 
ih lijepim nadama i ljubeznim obećanjima pripitome da umjesto staroga 
gospodara prime novoga, bili su sumnjičavi i odbijali pozive Korinćana. 
Svi osim Adranjana** koji su, nastavajući grad malen, ali posvećen 
Adranu, bogu osobito štovanu na čitavoj Siciliji, bili iznutra pocijepani; 
jedni su nastojali dovesti Hiketu i Kartažane, a drugi slali poziv 
Timoleontu. I nekako se po slučaju dogodi da obojica, žureći se, stigoše 
istovremeno. Ali Hiketa je došao s pet tisuća vojnika, dok u Timoleonta 
ne bijaše u svemu više od tisuću dvjesto. Pošavši s njima iz Tauromenija, 
odakle je do Adranuma bilo tristo četrdeset stadija,“ prvoga dana prevali 
nevelik dio i zanoći na otvorenu, a sljedećega, neprekidnim maršem 
prošavši kroz teška mjesta, već na izmaku dana doču da Hiketa upravo 
pristiže u gradić i podiže tabor. Zapovjednici odjela i četa stoga zaustaviše 
čelne jedinice da im budu ornije za borbu pošto se najedu i otpočinu, ali 
Timoleont, prišavši zamoli ih da to ne čine, nego da ih povedu svom 
brzinom i zametnu bitku s neprijateljima dok još ovi nisu uređeni za boj, 
kako je vjerojatno, jer su tek počinuli od puta i zaposleni oko šatora i 
večere. I dok je to govorio, pođe prvi naprijed kao da ih vodi nesumnjivoj 
pobjedi. Oni ga ohrabreni slijediše udaljeni od neprijatelja manje od 
trideset stadija.“ A kad i to prijeđoše, navališe na njih koji se smetoše i 
udariše u bijeg čim opaziše napadače kako se približuju; zato i ne pade 
mnogo više od tri stotine, dok ih je dvostruko toliko bilo živih zarobljeno, 
a osvojen bude i njihov tabor. Adranjani se pak, otvorivši gradska vrata, 
pridružiše Timoleontu javljajući mu s grozom i čuđenjem da su se u 
početku bitke svete dveri hrama same od sebe otvorile i da su vidjeli kako 
se koplju boga trese vrh oštrice, dok se obilan znoj slijevao niz : njegovo 
lice.? 

13. Ta znamenja, kako se čini, nisu najavljivala samo onu tadašnju 
pobjedu, nego i potonje uspjehe kojima se taj boj pokazao sretnim 
početkom. Jer i drugi gradovi odmah pristajahu uz Timoleonta šaljući 
poslanike; napose i Mamerko, tiranin Katane, čovjek bojovan i silan 
bogatstvom, učini sebe njegovim saveznikom. A što je najvažnije, sam 
Dionizije, odrekavši se nada i već gotovo prisiljen na predaju, prezre 
Hiketu zbog sramotna poraza, a jer se divio Timoleontu, posla njemu i 
Korinćanima ponudu o predaji sebe i citadele. Prihvativši tu neočekivanu 
sreću, Timoleont pošalje Korinćane Euklida i Telemaha i četiri stotine 
vojnika u citadelu, ne sve zajedno i niti otvoreno, jer je to bilo nemoguće 
zbog neprijatelja usidrenih u luci,* nego tako da su se uvukli krišom i u 
malim grupama. Vojnici, dakle, preuzeše citadelu i tiraninov dvorac sa 
svom ratnom opremom i zalihama; bilo je, naime, ondje nemalo konja, 
sve vrste ratnih strojeva i mnoštvo streljiva, a pohranjeno je ležalo 
poipuno naoružanje za sedamdeset tisuća ljudi; s Dionizijem su bile dvije 
tisuće vojnika koje on, kao i drugo, predade Timoleontu, a sam s novcima 
i nekoliko prijatelja isplovi kriomice od Hikete. I prispjevši u Timoleontov 
tabor, gdje ga prvi put vidješe kao obična i neznatna čovjeka, bi poslan 
jednom lađom i s malo novaca u Korint on, koji je bio rođen i othranjen 
u najuglednijoj i najvećoj od svih tiranida. I pošto ju je držao deset godina 
i poslije Dionova pohoda opet drugih dvanaest, bacan ovamo i onamo po 
borbama i ratovima, nadmaši patnjama svoja tiranska nedjela. Ta doživio 
je i to da vidi nasilnu smrt svojih odraslih sinova i obeščašćenje kćeri 
djevica, vidio je i sestru, koja mu je ujedno bila ženom,?' živu zlostavljanu 
najrazvratnijim putenim nasladama neprijatelja, a nasilno usmrćenu, 
skupa s djecom bačenu u more. Te su pojedinosti, međutim, podrobno 
opisane u mojem životopisu Dionovu.*? 


14. Kad je Dionizije doplovio u Korint, nije bilo Helena koji nije 
poželio da ga vidi i razgovara s njime. Ali jedni su se, iz mržnje radosni 
zbog njegove nesreće, veseli sastajali s njim da gaze nogama onoga koga 
je odbacila sudbina, dok su drugi, svrćući pozornost na obrat njegove 
sudbine i suosjećajući s njime, promatrali kako je velika u ljudskoj i 
vidljivoj slaboći moć nevidljivih i božanskih uzroka. Jer ono doba nije 
iznijelo na vidjelo nikakvo djelo ni prirode ni ljudske vještine poput ovog 
djela usuda da onaj, koji je još nedavno bio tiranin Sicilije, provodi 
vrijeme u ribarnici ili sjedi u prodavaonici mirođija pijući s vodom 
izmiješano vino iz krčme“ i javno se svađa sa ženama koje zarađuju 
prođavajući svoju ljepotu, uči pjevačice pjesmama i ozbiljno se s njima 
prepire o kazališnim napjevima i o blagozvučju popijevke. Neki su držali 
da to Dionizije radi zbog besciljna tumaranja i zato što je lakouman i 
prijatelj osjetilna uživanja, drugi pak da to lukavo izvodi zato da bi ga 
Korinćani prezirali i da ga se ne bi bojali, te da ne bi sumnjali na nj da 
ga tišti promjena života i da teži za vlašću, pa da tako prikriva svoju pravu 
narav glumeći u dokolici veliku blesavost. 


. 15. Spominju se ipak i neke njegove izreke po kojima se čini da se 
nije loše snašao u tim prilikama. Jednom, naime, pristavši u Leukadi,? 

gradu utemeljenu od korintskih doseljenika kakva je bila i Sirakuza, reče 
da se osjeća kao mladići zapali u prestupe: jer kao što oni sa svojom 
braćom veselo provode vrijeme, ali izbjegavaju Svoje očeve stideći se pred 
njima, tako bi i on, stideći se matičnoga grada,*! rado ondje živio s njima. 
Kad se, opet, u Korintu neki stranac grublje podrugivao njegovu 
druženju s filozofima, u čemu je on kao tiranin nalazio zadovoljstvo, i 
najzad ga upitao od kakve mu je sad koristi Platonova mudrost, on 
odvrati: »Zar ti se čini da mi Platon nije ništa koristio kad ovako 
podnosim promjenu: sudbine ?« A glazbeniku Aristoksenu“* i nekima 
drugima, kad su ga pitali koja je njegova zamjerka Platonu#? i odakle 
potječe, odgovori da od mnogih zala koje tiraninu donosi njegov položaj 
nijedno nije tako veliko kao to što nitko od onih koji se nazivaju njegovim 
prijateljima ne razgovara s njime iskreno; i njega su takvi lišili Platonove 
naklonosti. Kad je jedan od onih koji hoće biti duhoviti, rugajući se 
Dioniziju, istresao ogrtač ulazeći k njemu kao da tobože ulazi tiraninu,“ 
ovaj zatraži, vraćajući mu porugu, da to čini kad god odlazi iz dra 
kuće da ne bi sa sobom odnio što iznutra. Kad je Filip Makedonac* 
piće nabacio ironičnu primjedbu o popijevkama i tragedijama koje ra 
ostavio Dionizije Stariji i pretvarao se da ne može pojmiti kada je nalazio 
vremena da se bavi time,“ Dionizije mu ne baš loše uzvrati rekavši: 
»Onda kada ti, ja i svi koji se smatramo sretnicima provodimo vrijeme 
oko vrča«.“ 

Platon nije doživio da vidi Dionizija u Korintu; već je bio mrtav.“ 
No Diogen Sinopljanin,? kad ga je prvi put sreo, reče: »Kako li živiš 
nedostojno sebe, Dionizije!«. A kad je ovaj zastao i odvratio: »Lijepo je 
od tebe, Diogene, što suosjećaš sa mnom u mojoj nesreći«, »Kako to 2, 
reče Diogen. »Misliš da suosjećam s tobom, a ne da se ljutim što takva 
ropska duša poput tebe, koja zaslužuje da poput tvoga oca umre ostarjevši 
u tiranskome dvoru, ovdje provodi vrijeme s nama u veselju i raskoši ?«. 
Stoga,“ kad usporedim s tim riječima Filistove* jadikovke nad Leptino- 
vim"! kćerima kako su iz velikog obilja tiranide spale na skromno 
življenje, one mi zvuče kao tužaljke žene koja čezne za alabastrenim 
vazama za pomade, grimiznim haljinama i zlatninom. 

Mislim da se te pojedinosti neće činiti tuđima mojim životopisima 
niti beskorisnima za one čitaoce, kojima se ne žuri i nisu zaokupljeni 
svojim poslovima. 


16. Premda se Dionizijeva zla kob učinila neočekivanom, ništa manje 
nije bilo u Timoleontovoj dobroj sreći nečega čudesnog. Ta iskrcavši se 
na Siciliji, za pedeset je dana zauzeo sirakušku citadelu i otpremio 
Dionizija na Peloponez. Ohrabreni tim uspjesima, Korinćani mu pošalju 
dvije tisuće teško naoružanih pješaka i dvije stotine konjanika koji, 
doplovivši sve do Turija," vidješe da je prijelaz odande na Siciliju 
neizvediv, jer su Kartažani brojnim brodovljem držali u vlasti more, pa 
kako su morali ondje mirovati čekajući svoju priliku, upotrijebiše svoju 
dokolicu za veoma plemenito djelo. Dok su, naime, Turijci bili na vojnom 
pohodu protiv Brutijaca,*“ oni su, preuzevši njihov grad, očuvali ga 
pošteno i vjerno do kraja kao da im je domovina. 

Ali Hiketa je opsijedao ćitadelu u Sirakuzi i sprečavao dovoz žita 
morem za Korinćane u njoj, a potkupivši dva najamnika da na prevaru 
ubiju Timoleonta, posla ih k njemu u Adranum. Timoleont ni inače nije 
držao u pripravi uza se tjelesnu stražu, a tada je pogotovo, pouzdajući se 
u njegovo božanstvo, bezbrižno i ništa ne sumnjajući provodio vrijeme u 
dokolici s Adranjanima. Doznavši slučajno da on namjerava prinijeti 
žrtvu, poslani ubojice dođoše u svetište noseći bodeže pod ogrtačima i, 
umiješavši se među one što su stajali oko žrtvenika, malo pomalo sve se 
više približavahu svojoj žrtvi. I baš kad su stali jedan drugoga poticati da 
počne, udari netko jednoga od njih mačem po glavi i, kad je taj pao, ne 
ostade na mjestu ni. ubojica ni onaj koji je došao s ubijenim, nego prvi, 
kako je još imao mač u ruci, bježeći skoči na neku visoku stijenu, a onaj 
se drugi uhvati za žrtvenik i stade moliti Timoleonta da ga poštedi, pa će 
mu sve otkriti. I dobivši što je tražio, otkri o sebi i o mrtvome kako su 
bili poslani da ga ubiju. Uto drugi ljudi dovedoše i onoga sa stijene koji 
je vikao da nije učinio ništa krivo, nego da je s pravom smaknuo tog 
čovjeka za svoga pokojnog oca, koga je taj ubio jednom ranije u 
. Leontinima. I neki od prisutnih posvjedočili su to i istovremeno se čudili 
okretnosti sudbine koja, pokrećući jedno drugim, prikuplja sve izdaleka 
i, ispreplićući s onim što se čini da se najviše razlikuje i jedno s drugim 
nema ništa zajedničko, upotrebljava neprestano svršetak jedne stvari kao 
početak druge. 

Onoga čovjeka nagrade, dakle, Korinćani s deset mina* jer je svoju 
opravdanu mržnju stavio u službu božanstva koje štiti Timoleonta i što 
gnjev, koji je odavno nosio u srcu, nije ranije utrošio, nego ga je, izazvana 
osobnim motivom, vođen sudbinom, sačuvao za Timoleontov spas. A 
dobra sreća u toj prilici pobudila je kod ljudi nade i za budućnost jer su, 
gledajući u njemu sveta čovjeka i osvetnika koji je po božjoj volji došao 
na Siciliju, Timoleonta poštovali i čuvali. 


17. Kad je promašio u tom svom pokušaju +: vidio da mnogi pristaju 
uz Timoleonta, Hiketa, prekorivši sebe sama što se uz tolike raspoložive 
kartaške snage on njima služi stidljivo, na male dijelove i potajno kao da 
krade, uvodeći krišom u grad savezničku vojsku, pozove njihovog 
zapovjednika Magona s čitavim brodovljem. A ovaj uplovi zaposjevši luku 
svojom strašnom silom od sto pedeset brodova, iskrcavši šezdeset tisuća 
pješaka i utaborivši se u gradu Sirakuzi tako da su svi mislili da je na 
Siciliju došlo davno spominjano i očekivano pobarbarenje. Jer još nikad 
ranije, u nebrojenim ratovima koje su vodili na Siciliji, nije Kartažanima 
uspjelo zauzeti Sirakuzu ; sad kad ih Hiketa primi i predade im je, u očima 
sviju grad postade barbarski tabor. A oni Korinćani, koji su držali 
citadelu, bili su u opasnu i tešku položaju jer nisu više imali dovoljno 
hrane, već su trpjeli nestašicu zbog blokade luke, a neprestano su dijelili* 
svoje snage u čarkama i bitkama oko zidina i u obrani od svake vrste 
opsijedanja. 


18. Ipak, Timoleont im je pritjecao u pomoć odašiljući iz Katane žito 
u malim ribarskim čamcima i lakim čunovima koji su se ponajviše za 

nevremena prokrađali između barbarskih troveslarki koje su ležale u 
velikim razmacima jedna od druge zbog talasanja valova i burkanja mora. 
Opazivši to, Magon i Hiketa odlučiše zauzeti Katanu, odakle je opsjednu- 
tima morem pristizala hrana; uzevši sa sobom najvrsnije trupe, isploviše 
iz Sirakuze. Ali Korinćanin Neon (on je, naime, zapovijedao opsjednuti- 
ma), opazivši s citadele da neprijatelji, koji su ostali, stražare nemarno i 
nehajno, iznenada ih napadne dok su bili raštrkani. Pobivši jedne, a 
natjeravši u bijeg druge, održi pobjedu i zauzme takozvanu Ahradinu*? 
koja se činila najjačim i najčvršćim dijelom grada Sirakuze, jer je ova bila 
na neki način sastavljena i složena od više gradova. * Snabdjevši se tako 
žitom i novcem, Neon ne napusti to mjesto i ne povuče se natrag u 
citadelu, nego je, učvrstivši kružni zid kojim je bila opkoljena Ahrađina 
i povezavši ga utvrđenjima koja je izgradio s citadelom, čuvao oboje. 

Magon i Hiketa već su bili blizu Katane kad im jedan konjanik, 
dostigavši ih, javi o zauzeću Ahradine. Sasvim smeteni, oni brzo uzma- 
koše natrag i ne zauzevši grada na koji su pošli niti sačuvavši onaj koji su 
imali. 


19. U tim događajima promišljenost i hrabrost još imaju neku 
mogućnost da poriču presudnu ulogu sudbine; ali ono što se dogodilo 
poslije toga čini se da se u potpunosti desilo zahvaljujući dobroj sreći. Jer 
korintski vojnici, koji su boravili u Turijima, dijelom bojeći se kartaških 
troveslarki koje su pod Hanonovim zapovjedništvom vrebale na njih, a 
dijelom zato što je more kroz više dana bilo podivljalo od vjetra, krenuše 
pješice kopnom kroz Brutij; nešto nagovorivši, a nešto prisilivši barbare 
da ih propuste, spustiše se u Regij dok je morem još bjesnila velika oluja. 
No zapovjednik kartaškog brodovlja, kako nije očekivao dolazak Korin- 
ćana i jer je držao da ondje čeka uzalud, uvjerivši sebe sama da je smislio 
nešto mudro i lukavo čime će zavarati neprijatelje, naredi mornarima da 
ovjenčaju glave vijencima i ukrase iroveslarke helenskim štitovima i 
grimiznim zastavama,“ te zaplovi prema Sirakuzi. Prolazeći pokraj 
citadele uz bučno pljuskanje vesala i smijeh, vikao je da dolazi pošto je 
pobijedio i pohvatao Korinćane zaskočivši ih na moru dok su pokušavali 
prijeći moreuz, a očekivao je da će time kod opsjednutih izazvati 
obeshrabrenost. Dok je on tako brbljao gluposti i izigravao varalicu, 
Korinćani, sišavši iz Brutija u Regij, kako nije bilo nikakve straže, a 
tjesnac je na pogled bio bez valova i gladak, jer se vjetar neočekivano 
smirio, brzo  poskakaše u brodove za prijevoz i ribarske čamce što su im 
ondje bili pri ruci i otplove i prevezu se na Siciliju tako sigurno i za tolike 
morske tišine da su konje, koji su plivali uz lađe, mogli vući za sobom za 
uzde. 


20. Pošto su prešli, Timoleont, prihvativši ih, odmah zauzme 
Mesanu, a onda, svrstavši ih u bojni poredak, krene na Sirakuzu 
pouzdavajući se više u dobru sreću i ranije uspjehe nego u snagu svoje 
vojske; ta nije imao sa sobom više od četiri tisuće momaka. Ali kad je 
Magonu bio javljen njegov dolazak, on, smeten i uplašen, još većma 
postade sumnjičav iz sljedećega razloga. U plićacima oko grada, koji su 

primali mnogo slatke vode što se slijevala kako iz izvora tako i iz močvara 
i rijeka, boravi mnoštvo jegulja i ima uvijek obilje ulova za svakoga koji 
hoće. Njih su vojnici najamnici s obiju strana za dokolice i primirja 
zajednički lovili. A kako su bili Heleni i nisu imali razloga za osobnu 
mržnju jedni protiv drugih, u bitkama su odvažno srtali u pogibao, ali za 
primirja često su dolazili jedni drugima i ćaskali. Tako i tada, zabavljeni 
ribolovom, razgovarahu diveći se izdašnosti mora i skladnom rasporedu 
okolnih mjesta. I jedan od onih koji su se borili na strani Korinćana reče; 
»Zar ste vi, koji ste Heleni, voljni grad tolike veličine i obdaren tolikim 
prednostima učiniti barbarskim naseljavajući bliže nama Kartažane, naše 
najljuće i najkrvavije neprijatelje, a trebalo bi da se molite da u pravcu 
prema njima leži mnogo Sicilija kao zaštita Heladi? Ili mislite da su oni, 
skupivši vojsku, došli ovamo od Heraklovih stupova? i Atlantskog mora 
da se izlažu opasnosti za Hiketinu vlast? A on, da rasuđuje kao pravi 
vladar, ne bi istjerivao očeve svoje domovine, niti bi protiv nje vodio 
njezine krvne neprijatelje, nego bi, dobivši pristanak Korinćana i Timo- 
leonta, stekao onoliko i časti i moći koliko mu dolikuje.« Te riječi 
razglasiše plaćenici po svom taboru i potakoše u Magona sumnju da 
pripremaju izdaju, premda je već odavno tražio izliku da ode. Stoga, iako 
ga je Hiketa molio da ostane i dokazivao mu koliko su nadmoćni 
neprijateljima, Magon, držeći da za Timoleontom više zaostaje hrabrošću 
i bojnom srećom nego što ga nadmašuje brojnošću vojske, odmah 
podigavši sidro, otplovi bez ikakva razloga što bi ga čovjek mogao navesti, 
sramotno pustivši da mu Sicilija isklizne iz ruku. 


21. Sutradan stigne Timoleont spreman za boj. A kad doznaše za 
Magonov bijeg i vidješe prazne dokove, obuzimao ih je smijeh zbog 
Magonova kukavičluka; obilazeći gradom, oglašavali su da će nagraditi 
onoga koji im rekne kojim je putem pred njima pobjeglo kartaško 
brodovlje. Međutim, Hiketa je unatoč svemu još bio željan borbe 1 nije 
ispuštao iz svog stiska grad,“ nego se čvrsto uhvatio onih gradskih 
dijelova što ih je imao u vlasti, a ti su bili otporni i napadaču teško 
pristupačni. Razdijelivši svoju vojsku, Timoleont sam udari uz rijeku 
Anap gdje se očekivala najžešća bitka, drugima pod vodstvom Korinća- 
nina Isije naredi da navale od Ahradine,"! dok su treće na Epipole“ vodili 
Dinarh i Demaret koji su doveli posljednje pojačanje iz Korinta. Kad su 
istovremeno navalili sa svih strana i Hiketine čete bile potučene i udarile 
u bijeg, to što je grad bio u potpunosti osvojen i brzo pao Korinćanima 
u ruke pošto su neprijatelji bili istjerani s pravom se može pripisati 
srčanosti boraca i sposobnosti njihova zapovjednika, ali to da čak ni jedan 
od Korinćana nije poginuo niti bio ranjen, to je Timoleontova dobra sreća 
pokazala da je njezino vlastito djelo; kao da se natjecala s njegovom 
vrlinom da bi se ljudi, doznajući o tome, većma divili onome za što treba 
zahvaljivati njegovoj dobroj sreći nego onome za što treba hvaliti njegovu 
valjanost. Jer ne samo da je odmah glas o tome ispunio svu Siciliju i 
Italiju, nego je za par dana Heladom odjekivao njegov veliki uspjeh tako 
da je grad Korint, još u sumnji da li je njegovo brodovije prešlo more, 
istovremeno doznao da su njegovi ljudi sretno stigli i da su pobijedili. 

Tako je uspješan bio tok njegova djelovanja i takva brzina kojom je 
sudbina okrunila ljepotu njegovih djela! 


22. Postavši gospodarom citadele, Timoleont nije ponovio Dionovu 
grešku" i nije poštedio to mjesto zbog ljepote i skupocjenosti građevina 
u njemu, nego je, čuvajući se sumnjičenja koje je Dionu donijelo klevetu, 
a onda propast, oglasio neka svatko od Sirakužana koji hoće dođe sa 
željeznim alatom i neka se skupa sa drugima prihvati razaranja utvrde 
tirana. A kad svi dođoše smatrajući proglas i onaj dan najsigurnijim 
početkom slobode, uništiše i razoriše ne samo citadelu, nego i dvorce i 
grobove tirana. Čim je poravnao to mjesto, Timoleont sagradi sudnice 
ugađajući time građanima i čineći demokraciju pobjednicom nad tirani- 
dom. 

Ali kako Timoleont, zauzevši grad, nije imao dovoljno građana, nego 
su jedni izginuli u ratovima i unutrašnjim neredima, a drugi pobjegli pred 
tiranidom, te je trg u Sirakuzi zbog nestanka pučanstva tako obrastao 
gustom travom i visokim raslinjem da su ondje mogli konji pasti, a 
konjušari ležati na tratini, dok se drugi gradovi, osim sasvim rijetkih, 
napuniše jelenova i divljih svinja, pa su u predgrađima i oko gradskih 
zidina često ljudi u dokolici lov lovili, a nitko se od onih, što su stanovali 
po utvrđenjima i kulama, nije odazivao nikakvim pozivima“ niti su silazili 
u grad, nego su svi bili obuzeti grozom i mržnjom prema trgu, politici i 
govornici, odakle im je izrasla većina tirana, odlučiše Timoleont i 
Sirakužani pisati Korinćanima neka iz Helade u Sirakuzu pošalju naselje- 
nike. Inače će zemlja zacijelo ostati neobrađena, a iz Libije su očekivali 
velik rat jer su doznali da su Kartžani Magonovo tijelo, pošto se sam ubio, 
pribili na križ razljućeni zbog načina na koji je vodio onaj pohod, a da 
sami kupe veliku vojsku da u ljeto pređu na Siciliju. 


23. Kad je stiglo to pismo od Timoleonta, a ujedno došli sirakuški 
poslanici i molili ih da se pobrinu za grad i ponovno mu postanu 
utemeljiteljima, Korinćani ne iskoristiše priliku da uvećaju sebe, niti da 
sebi podlože grad, nego najprije, idući na svete igre i najveće svetkovine 
u Heladi, proglasiše preko glasnika da Korinćani, oborivši tiranidu u 
Sirakuzi i istjeravši tiranina, pozivaju Sirakužane i od drugih sicilskih 
Helena svakoga, koji želi, da se nastani u slobodnom i nezavisnom gradu 
razdijelivši jednako i pravično zemlju među sobom; razašiljući, zatim, 
glasnike u Aziju i na otoke, gdje su čuli da raspršeno živi najviše 
prognanika, pozivahu ih da svi dođu u Korint jer će im Korinćani o svom 
trošku pribaviti sigurnu pratnju, brodove i vođe da ih dovedu u Sirakuzu. 
Tim je proglasom grad zaslužio najpravedniju hvalu i najljepšu slavu 
oslobađajući zemlju od tirana, spašavajući je od barbara i vraćajući je 
njezinim žiteljima. 

Kad se ti ljudi sabraše u Korintu, kako ih je bio premalen broj, 
zamoliše da mogu primiti sunaseljenike iz Korinta i ostale Helade; i pošto 
ih se nakupi ne manje od deset tisuća, otploviše u Sirakuzu. Ali već su se 
i mnogi iz Italije i Sicilije okupili kod Timoleonta; i kad im se broj popeo 
na šezdeset tisuća, kako je naveo Atanis,* Timoleont porazdijeli zemlju, 

a proda kuće u gradu za tisuću talenata," istovremeno ostavljajući starim 
Sirakužanima mogućnost da otkupe svoje vlastite kuće. Namaknuo je tako 
obilje novca za zajednicu koja je bila u oskudici kako za druge svrhe tako 
osobito za rat, te je i kipove prodavala, pri čemu se o svakom kipu pojedi- 
načno glasalo i podizala protiv njega tužba kao da živi ljudi polažu računa 
o svome poslovanju; a kažu da su tada Sirakužani, premda su osudili 
ostale, sačuvali kip Gelona, svoga davnog tiranina, diveći se tom čovjeku 
icijeneći ga zbog pobjede koju je izvojevao nad Kartažanima kod Himere. 


24. Dok je grad tako oživljavao i popunjavao se jer su u nj pritjecali 
građani, Timoleont, hoteći osloboditi i ostale gradove i potpuno iskorije- 
niti tiranide na Siciliji vojujući protiv područja kojima su tirani vladali, 
prisili Hiketu da, napustivši Kartažane, razvali svoje citadele po grado- 
vima i pristane živjeti kao običan čovjek u Leontinima, a Leptina, 
tiranina Apolonije“ i mnogih drugih gradića, koji se predao kad mu je 
zaprijetila opasnost da bude silom uhvaćen, Timoleont, poštedjevši ga, 
posla u Korint držeći da je dobro da Heleni u matici zemlji mogu gledati 
sicilske tirane kako žive kao izgnanici i priprosti ljuđi. S druge strane, 
želeći da se vojnici-plaćenici uzdržavaju sredstvima neprijateljske zemlje 
i da ne budu besposleni, sam se vrati u Sirakuzu da se pozabavi 
uspostavljanjem državnog uređenja i da zakonodavcima Kefalu i Dionizi- 
ju, koji su došli iz Korinta, pomogne u uglavljivanju najvažnijih pojedino- 
sti na najbolji način, a Dinarha i Demareta s njihovim trupama otposla u 
krajeve pod kartaškom vlašću“ gdje su oni navevši na odmetnuće od 
barbara mnoge gradove, ne samo sami živjeli u obilju, nego su čak od 
plijena pribavljali novaca za rat. 


25. U međuvrmenu doplove Kartažani u Lilibej'! s vojskom od 
sedamdeset tisuća, dvjesto brodova i tisuću teretnih lađa koje su vozile 
ratne sprave, borne četveroprege, obilje žita i ostalu potrebnu opremu kao 
da neće više rat voditi sad ovdje sad ondje, nego će jednovremeno istjerati 
Helene s čitave Sicilije. A njihova je sila bila dovoljna da stisne sicilske 
Helene i da nisu bili politički oslabljeni i zatirali jedni druge. Doznavši 
da područje pod njihovom vlašću pustoše Korinćani, smjesta bijesni 
krenu na njih pod zapovjedništvom Hazdrubala i Hamilkara.* Kad je pak 
vijest o tome stigla u Sirakuzu, Sirakužani se tako prestrave veličine 
neprijateljske vojske, da se od tolikih desetina tisuća jedva tri tisuće 
odvažilo uzeti oružje pa poći s Timoleontom. Plaćenika je bilo na broj 
četiri tisuće. I od tih se putem oko tisuću, uplašivši se, vratilo u Sirakuzu 
govoreći da Timoleont nije pri zdravoj pameti, nego da je mahnit unatoč 
svojoj dobi što protiv sedamdeset tisuća neprijatelja ide s pet tisuća 
pješaka i tisuću konjanika" i što vojsku odvodi na osam dana hoda od 
Sirakuze do mjesta odakle neće biti spasa onima koji budu bježali, niti 
pokopa onima koji padnu. Timoleont je smatrao prednošću što su ti ljudi 
pokazali kakvi su prije bitke, a druge, ohrabrivši ih, brzo povede do rijeke 


Krimesa,'* gdje je čuo da se i Kartažani okupljaju. 


26. Dok se uspinjao na brežuljak s čijeg su vrha namjeravali 
promatrati čete i silu neprijateljsku, sretnu ih mazge natovarene perši- 

nom; vojnicima pade na pamet da je to loš znak, j jer ponajviše peršinom 
običavamo ovjenčavati grobove umrlih; i uzrečica je iz toga nastala: ako 
je netko opasno bolestan, »za nj treba peršina«. Hoteći, stoga, osloboditi 
vojnike praznovjerna straha i ukloniti njihovu malodušnost, Timoleont, 
zaustavivši ih na putu, izrekne im mnogo: toga primjereno prilici, a reče 
i da im sam od sebe još prije bitke dolazi u ruke vijenac kojim Korinćani 
ovjenčavaju slavodobitnike na istmijskim igrama'* smatrajući vijenac od 
peršina od starine svetim. Još je, naime, tada na istmijskim igrama, kao 
sada na nemejskima, za vijence bio upotrebljavan peršin, a od nedavna 
postala je to omorika. Obrativši se, dakle, kako j je rečeno, vojnicima i 
uzevši peršina, prvi se Timoleont sam ovjenča, zatim časnici oko njega i 
obični vojnici. A gatari, ugledavši kako se primiču dva orla, od kojih je 
jedan nosio zmiju rastrganu čaporcima, a drugi letio uz glasno i zanosno 
kliktanje, pokazaše ih vojnicima i svi se dadoše na molitve i zazive bogova. 


27. Godišnje je doba bilo početak ljeta i i mjesec targelion primicao se 
kraju, a približavalo se vrijeme suncostaja;? 5 gusta magla što se uzdizala 
s rijeke najprije tamom zavije ravnicu i ništa se od neprijatelja nije dalo 
razabrati osim što je gore na brežuljak dopirla neka nerazgovijetna i 
izmiješana buka kao jasan znak da se daleko golema vojska spremala za 
pokret. Ali kad Korinćani, popevši se na brežuljak, zastanu i otpočinu 
odloživši štitove dok se sunce uspinjalo i isparavanje dizalo, tmast se zrak 
zgušnjavao prema visinama i, obavivši ih, zastro vrhunce, a krajolik pod 
nogama razbistravao se i ukazao se Krimes, te se moglo vidjeti neprijatelje 
kako ga prelaze u prethodnici s bornim četveroprezima strašno opremlje- 
nima za boj, a iza njih deset tisuća bjeloštitih, teško naoružanih pješaka.“ 
Za ove zaključiše da su Kartažani po sjaju oružja, po sporosti i besprije- 
kornom poretku u kojem su stupali. A kako su poslije njih vrvjeli ostali 
narodi i u guranju i neredu prelazili rijeku, Timoleont, opazivši da im 
rijeka pruža mogućnost da od glavnine neprijatelja odsijeku onoliko njih 
s koliko su se sami željeli boriti i naloživši vojnicima da uoče da. je 
neprijateljska falanga?" rijekom raskinuta jer su je jedni već prešli, a drugi 
se tek pripremaju, naredi Demaretu da s konjanicima napadne Kartažane 
i unese pometnju u njihove redove dok se još nisu postavili u raspored za 
borbu. Sam pak, sišavši u ravnicu, prepusti krila ostalim sicilskim 
Helenima pridruživši svakom krilu nešto najamnika, a u sredini, uzevši 
sa sobom Sirakužane i najbojovnije od plaćenika, sačeka kratko vrijeme 
promatrajući što rade konjanici, pa kad vidje da se oni zbog bornih kola 
koja su jurila gore-dolje pred bojnim redom ne mogu pobiti s Kartažani- 
ma, nego da moraju, da im se ne bi poremetili redovi da moraju 
neprekidno skretati i onda iz okreta, sučelivši se ponovo s neprijateljem, 
u brzom slijedu pokušavati zagnati se na njih, podigne štit i vikne neka 
ga slijede i neka se ne boje. Pješacima se njegov glas učini nadnaravnim 
i jačim no-obično bilo da ga je zbog čuvstva unutarnje uzbuđenosti i 
zanosa tako napregnuo ili je neko božanstvo skupa s njime združilo glas, 
što se kao misao tada nametnula većini. Kad su njegovi odmah uzvratili 
vikom i pozvali ga da ih vodi i ne oklijeva, dade znak konjanicima da 
projašu izvana uzduž reda bornih kola i napadnu neprijatelje s boka, a 


TIMOLEONT 395 


sam, sabivši borce u prvim redovima štit do štita i naredivši da truba 
zaori, navali na Kartažane. 


28. Ovi odole prvoj navali i, tijela zaštićenih željeznim oklopima i 
mjedenim kacigama, te isturenih velikih štitova, odbijahu uđar kopalja. 
Ali kad je došlo do boja mačevima i uspjeh ovisio o vještini ne manje nego 
o snazi, iznenada se s planina sručiše strašni gromovi i plamene munje 
sunuše s njima. Zatim se s brežuljaka i planinskih vrhova spusti na bojište 
tmina pomiješana s kišom, vjetrom i tučom, što je Helene zahvaćalo 
odostrag i po leđima, a barbare šibalo po licu i zasljepljivalo im oči, dok 
su iz oblaka zajedno izbijali kišni vihor i neprestani plamen. U tome je 
bilo mnogo nevolje, najviše za neiskusne, a čini se da su osobitu štetu 
nanosili gromovi i štropot što je nastajao udaranjem pljuska i tuče po 
oružju onemogućujući da se čuju zapovijedi zapovjednika. Uz to je 
Kartažanima, koji nisu bili lako naoružani nego sa svih strana oklopljeni 
gvožđem, smetalo blato i njedra halja napunjena vodom, tako da su sami 
sebi bili za boj teški i nespretni, dok je Helenima bilo lako rušiti ih. A 
kad bi pali, Kartažani se nisu mogli s oružjem podići iz blata. Pa i 
Krimes, nabujao već od kiša, razlio se od onoga mnoštva što ga je 
prelazilo, te se ravnica, koja se uza nj sterala, a u koju su se otvarale? 
brojne rasjekline i jaruge, punila potocima koji nisu tekli stalnim koritom, 
dok su se Kartažani, koje su oni valjali ovamo-onamo, teško iz njih 
izvlačili. Najzad, kako ih je oluja još pritiskala, a Heleni razbili njihov 
prvi red, četiri stotine ljudi, udari glavnina vojske u bijeg. I mnogi od 
njih pogibahu dostizani u ravnici, mnoge je pak, kad su se sudarali s 
onima koji su još pokušavali prijeći, gutala rijeka nadirući i odvlačeći ih, 
ali najviše su ih, dok su se, pritrčavajući, nastojali pobiti, posmicali 
helenski laki oružanici. U svakom slučaju, pripovijeda se da je među deset 
tisuća poginulih bilo tri tisuće Kartažana — težak udarac za njihov grad. 
Ta niti su rodom, niti bogatsvom, niti ugledom drugi bili bolji od njih, 
niti se spominje da je ikada ranije u jednoj bitki poginulo toliko pravih 
Kartažana, nego su, upotrebljavajući pretežno Libijce, Ibere i Numiđane, 
podnosili svoje poraze na teret drugih naroda. 


29. Ugled palih razabrali su Heleni po plijenu. Jer oni koji su ga 
skidali s leševa neprijatelja vrlo su slabo marili za mjed i za željezo: takvo 
bijaše obilje srebra i takvo obilje zlata. Prešavši, naime, rijeku, osvojili su 
i tabor s teglećom marvom. A od zarobljenika većinu ukradoše vojnici, 
dok je onih koje su predali u zajednički plijen bilo na broj pet tisuća. 
Zaplijenjeno bude i dvije stotine četveroprega.? Ali najljepši i najveličan- 
stveniji prizor pružao je Timoleontov šator s hrpama svakovrsna plijena 
posvuda naokolo, među kojim je za razgledanje bilo izloženo tisuću 
oklopa izuzetne izrade i ljepote i deset tisuća štitova. A kako ih je bilo 
malo da poskidaju plijen s mnogih, a plijen koji su nalazili bio golem, 
jedva treći dan poslije bitke podigoše svoj pobjedni znak.“ 

Zajedno s porukom o pobjedi pošalje Timoleont u Korint najljepše 
od otetog oružja želeći da njegovoj domovini svi zavide gledajući najugled- 
nije hramove iskićene s helenskim plijenom, niti takve u kojima se čuvaju 

neveseli spomeni u obliku zavjetnih darova od pokolja srodnika i 
suplemenika, nego barbarski plijen s najljepšim natpisima koji dokazuje, 
pored hrabrosti pobjednika, i njihovu pravičnost: da su Korinćani i 
njihov vojskovođa Timoleont, oslobodivši Helene što žive na Siciliji od 
Kartažana, posvetili bogovima darove zahvalnosti. 


30. Poslije toga, ostavivši na neprijateljskom području plaćenike da 
pljačkaju i plijene oblast pod kartaškom vlašću, sam pođe u Sirakuzu; 
onih tisuću plaćenika, koji su ga napustili prije bitke, preko glasnika dade 
prognati sa Sicilije i prisilili ih da prije zalaska sunca otiđu iz Sirakuze. 
Ti, dakle, prešavši u Italiju, izginu vjerolomstvom Brutijaca; tom ih 
kaznom za izdaju kazni božanstvo. Kad su, međutim, Mamerko, tiranin 
Katane, i Hiketa, bilo iz zavisti zbog Timoleontovih uspjeha, bilo što su 
ga se bojali kao nepouzdana i nepomirljiva prema tiranima, sklopili savez, 
s Kartažanima i potakli ih da pošalju vojsku i vojskovođu ako ne žele biti 
potpuno istjerani sa Sicilije, zaplovi Gizgon sa sedamdeset lađa“! uzevši sa 
sobom i helenske plaćenike, premda dotada Kartažani nikad nisu upotreb- 
ljavali helenske vojnike. To učiniše tada prvi put buđući da su im se 
zadivili kao nepobjedivima i najvještijima ratu od svih. Skupivši se u 
mesanskome kraju, pubijaše četiri stotine najamnika što ih je Timoleont 
poslao kao pomoć, a na području koje je bilo pod vlašću Kartažana, blizu 
mjesta zvana Hijeta, postaviše zasjedu plaćenicima pod Leukađaninom 
Eutimom i uništiše ih. A dogodilo se da se po tim događajima dobra sreća 
Timoleontova osobito nadaleko razglasila. Jer to su bili neki od onih koji 
su s Fočaninom Filomelom i s Onamarhom zauzeli Delfe i sudjelovali u 
pljačkanju svetišta.*“ A kako su ih svi mrzili i uklanjali im se kao 
prokletima, u nedostatku drugih vojnika Timoleont ih je uzeo dok su 
tumarali Peloponezom. U koliko su se god bitaka došavši na Siciliju borili 
pod njegovim zapovjedništvom, u svima su pobijedili, ali kad je došao 
kraj većini najvažnijih bitaka, poslani u pomoć drugima, izgiboše i biše 
uništeni, ali ne svi odjednom, nego pomalo, te se tako pravda, kažnjava- 
jući ih postepeno, opravdavala pred Timoleontovom dobrom srećom zato 
da kažnjavanjem opakih ne bi dobrima nastala nikakva šteta.“ Tako se 
događalo da blagonaklonost bogova prema Timoleontu nije bila manje 
divljenja vrijedna u njegovim neuspjesima nego u njegovim uspjesima. 


31. Većina se Sirakužana ljutila zbog poniženja što su ih trpjeli od 
tirana. Jer se i Mamerko, umišljen zbog pjesama i tragedija koje je 
napisao, hvalio svojom pobjedom nad plaćenicima i, posvetivši bogovima 
njihove štitove, napisao na njih ovaj preuzetni dvostih: 

Te grimiznobojne, jantar-bjelokosonoglatne 

Štite zarobismo, znaj, priprostim štitićem mi. 


A poslije toga, kad je Timoleont zavojštio na Kalauriju, provali 
Hiketa na sirakuško područje, uza obilan plijen i poslije velikog pustoše- 
nja i nasilja udalji se prolazeći uz samu Kalauriju, pokazujući time prezir 
prema Timoleontu koji je imao malen broj vojnika, Ovaj ga propusti da 
malo odmakne, a onda krene u potjeru za njim s konjanicima i lakom 

pješadijom. Opazivši to, Hiketa, koji je prešao rijeku Damiriju, zaustavi 
se na obali da se brani; pouzdanje mu je ulijevala teškoća prijelaza i 
strmenitost obala s obiju strana. Tad među zapovjednicima Timoleontova 
konjaništva nastade neobično nadmetanje i natjecanje koje odgodi bitku. 
Nijedan, naime, nije bio voljan prelaziti iza drugoga da udari na 
neprijatelje, nego je svaki tražio da on započne borbu, te nije bilo nikakva 
reda u prelaženju, jer je jedan gurao drugoga i pokušavao ga preteći. 
Stoga Timoleont, hoteći ždrijebom odrediti redoslijed časnika, uze od 
svakoga prsten; ubacivši ih sve u svoj ogrtač i promiješavši, pokaza prvi 
što ga je izvukao, a taj je slučajno kao svoj pečatni znak imao uredan 
pobjedni spomenik. Kad mladići to vidješe, povikavši od veselja, ne 
sačekaše više daljnji ždrijeb, nego svaki što je brže mogao prejaše rijeku, 
pa se pobi s neprijateljima. A ovi ne odolješe njihovoj žestini, nego, 
pobjegavši, svi bez razlike ostadoše bez oružja ostavivši tisuću mrtvih. 


32. Zavojštivši nedugo potom na leontinsko područje, uhvati Timo- 
leont živa Hiketu, sina mu Eupolema i zapovjednika njegova konjaništva 
Eutima koje vlastiti vojnici svezaše i dovedoše k njemu. Hiketu i mladića 
kazniše smrću kao tirane, a Eutim, čovjek valjan u boju i izvanredne 
odvažnosti, ne nađe smilovanja zbog neke uvrede nanesene Korinćanima 
za koju su ga optužili. Jer pripovjeda se, kad su Korinćani zavojštili na 
njih, da je rekao u govoru narodu u Leontinima da se ništa opasno ni 
strašno nije dogodilo ako su 


Korinćanke izišle eno iz kuće. 


Takva je po prirodi većina ljudi da ih više vrijeđaju neprijateljske riječi 
nego neprijateljski postupci; teže, naime, podnose uvredu nego štetu. 
Neprijateljima se dopušta braniti se djelima kao nužno pravo, ali se 
smatra da uvrede proistječu iz prekomjerne mržnje ili opakosti. 


33. Kad se Timoleont vratio, Sirakužani pogubiše žene i kćeri Hikete 
i njegovih prijatelja izvevši ih na suđenje pred narodnom skupštinom. To 
je, čini se, bilo najnedoličnije od Timoleontovih djela: jer.da se on 
usprotivio, te žene ne bi bile smaknute. A čini se da je ostao ravnodušan 
prema njihovoj sudbini i prepustio ih gnjevu građana koji su se osvećivali 
za Diona koji je protjerao Dionizija. Jer Hiketa je bio onaj koji je Dionovu 
ženu Aretu, sestru Aristomahu i sina, još dijete, žive bacio u more, o 
čemu je pisano u Dionovu životopisu.? 


34. Zavojštivši poslije toga na Mamerka u Katani, pošto ga potuče u 
odlučnoj bitki kad se ovaj zaustavio kod rijeke Abola i natjera u bijeg, 
pobi preko dvije tisuće njegovih vojnika, od kojih su nemali dio činili 
Feničani što ih je Gizgon poslao kao pomoć. Nato Kartažani na svoje 
traženje sklopiše s Timoleontom mir po kojem su zadržali zemlju s ovu 
stranu rijeke Lika" i obavezali se izručiti imetak i obitelj onima koji se 
budu htjeli odande preseliti u Sirakuzu i jednom se za svagda odreći 
savezništva s tiranima. Tad Mamerko, izgubivši nadu, pođe lađom u 
Italiju da privoli Lukance* na rat protiv Timoleonta i Sirakužana. Ali kad 
njegovi pratioci, okrenuvši svoje troveslarke zaploviše na Siciliju i 

predadoše Katanu Timoleontu, Mamerko bi i sam prisiljen potražiti 
utočište u Mesani kod Hipona, tiranina toga grada. No kad je Timoleont 
udario na njih i opsijedao ih s kopna i s mora, Hipon, pokušavajući uteći 
na lađi, bi uhvaćen. Domogavši ga se, Mesanjani dovedoše u kazalište i 
djecu iz škole da gledaju najljepšu predstavu — kažnjavanje tiranina; stave 
ga na muke i smaknu; Mamerko se pak sam predao Timoleontu pod 
uvjetom da mu sude u Sirakuzi i da mu tužiteljem ne bude Timoleont. 
Odveden u Sirakuzu, kad je izišao pred narod, pokušao je govoriti neki 
svoj odavno sastavljen govor, ali kad se oko njega diglo bučno negodovanje 
i kad je vidio da je skupština neumoljiva, potrči, odbacivši ogrtač, posred 
kazališta i u trku, jureći, razbi glavu o jednu od stepenica nastojeći se 
ubiti. Međutim, nije uspio da tako skonča;, nego ga još živa odvedoše i 
kazniše kaznom kojom se kažnjavaju razbojnici. 


35. Na taj, dakle, način iskorijeni Timoleont tiranide i učini kraj 
ratovima na Siciliji. Došavši, zatekao je čitav otok podivljao od nevolja i 
omrznut svojim stanovnicima, a tako ga je temeljito ukrotio i učinio 
poželjnim za sve ljude da su morem dolazili da obitavaju u mjestima 
odakle su prije vlastiti građani bježali. Ta i Agrigent i Gela,* veliki 
gradovi razoreni od Kartažana poslije atičkog rata," bili su sada nanovo 
napučeni, jedan od Megela i Ferista ih Eleje, drugi od Gorga s Keja,! 
koji doploviše i okupiši negdašnje građane; Timoleont, koji im je za 
useljavanja pružio ne samo sigurnost i mir poslije tako velika rata, nego i 
pribavio drugo potrebno i gorljivo ih podupirao, bio je štovan kao da je 
utemeljitelj tih gradova. A kako su i svi drugi stanovnici otoka jednako 
osjećali prema njemu, činilo se da ni završetak rara, ni uvođenje zakona, 
ni naseljavanje područja, ni uređenje političkog poretka nije dobro ako ga 
se on nije dotakao i uredio ga, kao što stvaralac djelu koje se dovršava na 
kraju dodaje neku bozima milu i uočljivu ljupkost. 


36. U svakom slučaju, premda se u njegovo vrijeme pojavilo mnogo 
Helena koji su bili veliki i učinili velika djela, a među tima bijaše Timotej, 
Agesilaj, Pelopida i Epaminonda, u koga se Timoleont osobito ugledao, 
sjaj njihovih djela pomiješan je s određenim nasiljem i naprezanjem, tako 
da je neka od njih pratio prijekor i kajanje, dok od Timoleontovih djela, 
izuzevši onoga prema bratu na koje je bio prisiljen, nema nijednoga u 
pogledu kojega ne bi dolikovalo reći, kako veli Timej ,* Sofoklove stihove: 


O bozi, ta koja Kipranka iP koja se 
U tome Čežnja njemu pridruži 2% 


Jer kao što se pjesništvo Antimaha* i slikarska djela Dionizija,* obojice 
Kolofonjana,?“ uza svu snagu i polet čine usiljenima i s naporom 
stvorenima, dok slike Nikomahove* i stihovi Homerovi, pored druge 
svoje vrsnoće i privlačnosti, daju dojam da su nastali bez truda i s 
lakoćom, tako se u usporedbi s Epaminondinim i Agesilajevim ratova- 
njem, punim napora i teških borbi, Timoleontovo, koje je također uz 
slavu pokazivalo veliku lakoću, ukazuje ljudima koji dobro i. pravo 
rasuđuju ne djelom sreće nego sposobnosti kojoj je sreća bila naklonjena. 

Pa ipak, on je sve svoje uspjehe običavao pripisivati sreći; jer kad je pisao 
prijateljima kući i kad je javno govorio Sirakužanima, često je znao reći 
da zahvaljuje bogu što je, želeći spasiti Siciliju, ovaj za to djelo odabrao 
njegovo ime. Podigavši kod kuće svetište boginji slučaja, prinosio joj je 
žrtve, a i samu je kuću posvetio svetoj božanskoj sili: A stanovao je u kući 
što mu je odabraše Sirakužani kao nagradu za ratne uspjehe, a dadoše mu 
i najprijatnije i najljepše od svojih ladanjskih imanja; ondje je dokon 
provodio najveći dio svog vremena pošto je pozvao od kuće svoju ženu i 
djecu. Nije se, naime, vratio u Korint; niti se miješao u helenske smutnje, 
niti se izlagao zavisti sugrađana na kojoj doživi brodolom većina vojsko- 
vođa u svojoj nezasitnosti za častima i moći, nego ja ostao na Siciliji 
uživajući u blagodatima što ih je sam stvorio; a najveća od tih bio je 
pogled na tolike gradove i tisuće ljudi sretnih zahvaljujući njemu. 


37. Ali jer mora, kako se govori, ne samo u svih ševa nastati, po 
Simonidu,* kukmica, nego i u svakoj demokraciji potkazivač-klevetnik i 
na Timoleonta udare dva pučka vođe, Lafistije i Demenet. Kad je jedan 
od njih dvojice Lafistije » tražio od njega da u nekoj parnici položi sudsku 
jamčevinu, Timoleont nije dopustio da građani glasno negoduju i onoga 
u tome spriječe; ta svojevoljno je, rekao je, izdržao tolike napore i 
opasnosti zato da se svaki Sirakužanin koji to želi može poslužiti 
zakonima; a kad je Demenet u skupštini iznio mnoge optužbe zbog 
načina na koji je Timoleont obavljao zapovjedništvo u ratu, on mu ništa 
ne odgovori, nego reče da duguje zahvalnost bogovima kojima se molio 
da doživi vidjeti kako su Sirakužani opet stekli pravo slobode govora. 

Izvršivši, dakle, po općem priznanju najveća i najslavnija djela od 
svih Helena svoga vremena, odlikovavši se jedini u onim djelima na koja 
učitelji govorništva!“ u svojim svečanim besjedama!" neprestano pozi- 
vahu Helene, uklonivši se unaprijed zaslugom sretne sudbine, neokaljan 
krvlju i čist, nevoljama koje su pritisle staru Heladu,!" pokazavši 
barbarima i tiranima vještinu i junaštvo, a Helenima i prijateljima 
pravednost i blagost, podigavši većinu pobjednih znakova iz svojih bitaka 
bez suza i tuge svojih sugrađana, predavši za nepunih osam godina!" 
Siciliju njezinim stanovnicima očišćenu od vječnih unutarnjih zala i 
nevolja, u poodmakloj već dobi poče gubiti vid, a onda, malo potom, 
potpuno oslijepi a da niti je sam dao povoda tome, % niti se u tome 
sudbina s njime ružno poigrala, nego, kako se čini, uslijed nekog 
nasljednog uzroka i urođene mane koja se očitovala s godinama; jer kažu 
da ih je nemalen broj u njegovu rodu isto tako izgubio vid koji im je 
oslabio od starosti. Ali Atanis veli da mu se još za trajanja rata s Hiponom 
i Mamerkom, u taboru kod Mile,!* pojavila mrena na očima i svima je 
postalo jasno da osljepljuje, ali on ipak zbog toga nije odustao od opsade, 
nego je ustrajao u ratu dok nije uhvatio tirane; no kad se vratio u 
Sirakuzu, da je odmah položio samovlašće'“ i molio sugrađane da ga 
oslobođe njega pošto su se prilike konačno najsretnije sredile. 


38. Što je, dakle, on sam podnosio svoju nesreću bez gunđanja, ne 
treba se odveć čuditi; ali divljenja je vrijedno štovanje i zahvalnost što su 

mu ih Sirakužani pokazali za njegove sljepoće pohodeći ga često sami i 
dovodeći u njegovu kuću i na njegovo imanje strance koji su boravili u 
gradu da vide njihova dobročinitelja dičeći se i ponoseći što je izabrao da 
kod njih završi život prezrevši trijumfalan povratak u Heladu koji mu je 
bio pripravljen zbog njegovih uspjeha. A od mnogih značajnih stvari koje 
su bile njemu u čast narodnoj skupštini predložene i izvršene nijedna nije 
bila važnija od odluke kojom je sirakuški narod odlučio da u slučaju rata 
s tuđim narodima uzmu Korinćanina za svoga vrhovnog zapovjednika. A 
i postupak u skupštinama pružao je lijep prizor njemu u čast: jer dok su 
drugo rješavali sami, na važnija su razmatranja pozivali njega. Tad bi on 
išao u kazalište vozeći se preko trga u dvoprežnim kolima; i dok su kola 
u kojima je on ostajao sjediti ulazila, narod ga je pozdravljao jednoglasno 
kličući njegovo ime a on, odzdravivši i pustivši neko vrijeme njihovim 
lijepim riječima i pohvalama, zatim pažljivo saslušavši izlaganje predmeta 
rasprave, iznosio je svoje mišljenje. Pošto je to mišljenje bilo glasanjem 
prihvaćeno, njegovi su pratioci odvodili kola kroz kazalište natrag, a 
građani, isprativši ga poklicima i pljeskom, istom su tada iznosili na javnu 
raspravu ostale javne poslove. : 


39. Tako u starosti pažen sa štovanjem i ljubavlju kao zajednički otac 
preminu s malena uzroka!“ koji se pridružio njegovoj odmakloj dobi. 
Nakon što je Sirakužanima bio ostavljen određen broj dana da se 
pripreme za ukop, a susjedima i strancima da se skupe, čitav je obred bio 
obavljen s velikim sjajem, a napose glasanjem izabrani mladići nosili su 
iskićen odar!" preko mjesta gdje je stajala Dionizijeva palača prije nego 
što ju je Timoleont srušio. Pratile su ih tisuće i tisuće ljudi i žena izgled 
kojih je nalikovao svetkovini, jer s svi bili ovjenčani i nosili bijele 
haljine,!* dok su riječi i suze izmiješani s blagosiljanjem pokojnika, 
pokazivali ne formalno ispunjavanje jedne religiozne dužnosti, niti službu 
koja se obavlja na temelju javne odluke, nego opravdano žaljenje i 
zahvalnost proisteklu iz iskrene odanosti. I najzad, kad je odar bio 
položen na pogrebnu lomaču, Demetrije, koji je imao najjači glas od 
tadašnjih glasnika, pročita proglas: 

»Narod sirakuški pokapa ovog Timoleonta, sina Timodemova, Ko- 
rinćanina, uz trošak od dvije stotine mina,!* a odlučio ga je počastiti za 
sva vremena glazbenim, konjičkim i gimnastičkim natjecanjima zato što 
je, zbacivši tirane, porazivši barbare i napučivši najveće od opustošenih 
gradova, vratio sicilskim Helenima njihove zakone.« 

Njegov su pepeo položili u grob na trgu" i, okruživši ga kasnije 
trijemovima i sagradivši ondje rvališta, prepustiše ga svojim mladićima 
kao vježbalište i nazvaže Timoleontejem. A sami, zadržavajući politički 
poredak i zakone što ih je on uspostavio, proživješe dugo razdoblje bez 
prekida u blagostanju.!!! 


Bilješke 


: u ionizije Mlađi bio je istjeran 356, god; bilo je to, dakle 346. god. 

"* Nisej (po drugima zvao se Nipsej) zauzeo je Sirakuzu u ime Dionizja, ali mu je onda 
nije htio predati. 

? Samovlašća. 

š Uobičajeni termin za aristokrate (optimate u Rimu). 

* U proljeće god. 345. pr. n. e. 

* Sirakuzu su osnovali Korinćani god. 735. pr. n. e. pod vodstvom Arhije. 

5 »Sveti rat« protiv Fočana bio je završen, ali je Filip Makedonski svojim spletkama i dalje 
održavao u Grčkoj napetost. 

7 Pučaninu koji ga je predložio. 

* Naime strani najamnici koje su tada svi uzimali u službu. 

* Vjerojatno između 368. i 366. god. Kleona je bila Korintu najbliži grad u Argolidi blizu 
Nemeje. 

“ Argivci su ga zauzeli god. 393. da učine kraj borbi aristokrata i pučana, ali su vjerolomno 
htjeli zadržati grad. 

1 Teopomp, Efor i Timej povjesničari su u 4. st. pr. n. e. Osim manjih fragmenata djela 
su im izgubljena. 

'? Naime u Akrokarint, korintsku citadelu (akropolu, gradsku tvrđu) gdje je Timofan 
zacijelo stolovao. 

13 Po povjesničaru Diodoru Sicilskome sam je Timoleont ubio svoga brata na gradskom 
trgu. Drugi stari pisac, Kornelije Nepot, drži se Plutarhove verzije uz drukčije 
pojedinosti. 

* Leosten je poslije Aleksandrove smrti vodio Grke koji su se pobunili protiv Makedonaca. 
Pobijedili su kod Lamije ali su podlegli kod Kranona gdje je i Leosten pao. Fekion ih je 
odvraćao od rata. 

5 Nad Antipatrom kod Lamije god. 323. Ubrzo nakon toga uslijedio je odlučni poraz kod, 
Kranona. 

* Djevica, grčki Kore, običniji je naziv za Perzefonu, kćer Demetrinu, kraljicu podzemlja. 

'" Demetra i Perzefona; obje su se zajedno štovale u mističkom eleusinskom kultu. 

' Vidi prethodnu bilješku. 

' Slavodobitnici su svoje pobjedničke vijence posvećivali bogovima vješajući ih o vrpce u 
hramovima. 

% Boginja Nika. 

2 Korkira, danas Korfu ili Krf, bio je korintska kolonija (naseobina). 

2 U novije vrijeme nazivana i Santa Maura. I Korkiru i Leukadu naselili su Korinćani. 
Korkira i Leukada su otoci na zapadu od Grčke. 

8 Naime iz korintskog zaljeva. Bilo je to god. 344. 

** Noćni ophod s bakljama bio je dio mističkih kultova, eleusinskoga i drugih. 

5 Perzefonu je oteo bog podzemlja Had i vjenčao se s njom. Majka Demetra dugo je tražila 
otetu kćerku, Zeus je tada odredio da Perzefona dio godine boravi s mužem u podzemlju, 
a dio s majkom na Olimpu. 

% Akropolu, izvorno gornji grad. 

7 Nas (= Otok), jedan od pet dijelova Sirakuze, zvao se i Ortigija; tu je na uskoj umjetnoj 
prevlaci koja je spajala Otok s gradom Dionizije Stariji sagradio citadelu (akropolu). 

*% DJ Kalabriji, u mesinskom moreuzu. 


402 USPOREDNI ŽIVOTOPISI 


2 Naime kartaškog. 

% Danas Taormina, na istočnoj obali Sicilije, ispod Catanije. 

%% Fenička nevjera (»Punica fides«) bila je u antiki poslovična. 

*1 Atenjanin Kalip umorio je Diona premda mu je bio prijatelj; Spartanac Faraks digao se 
s Heraklidom protiv Diona. Narod ih je mrzio zbo£ nedjela i raspuštenosti. 

* Grad Adranum ili (H)adranon, danas Aderno, utemeljio je na istočnom obronku Ftne 
Dionizije Stariji, Bio je posvećen istoimenom orijentalnom bogu vatre i rata. Kult mu je 
bio orgijastički. U hramu su držali tisuću pasa koji su vodili kući pijance i napadali lopove, 

3 65,28 km. 

34 5,76 km. 

aa Ti su se znaci tumačili da bog uzima učešća u bojti na Timoleontovoj strani. 

#6 Kartažana. 

*" Zapravo mu je bila polusestra, a zvala se Sofrosina.: 

* TU Dionovu životopisu o tome nema ni riječi. Opisane okrutnosti počinili su Lokrani 
kojima je Dion omrznuo za svog boravka kod njih 356 + 346. god. 

% Nije ponižavajuće što pije razvođeno vino — takvo su u Grčkoj pili svi — nego što nema 
svoga, pa mora kupovati u krčmi. 

% Na svom putu iz Sirakuze u Korint; Leukada je io na istoimenom otoku zapadno ed 
Grčke. 

“i Korinta. 

# Aristoksen iz Tarenta, rođen između 356. i 352. god., ne zna se kad je umro; bio je 
Aristotelov učenik i naj poznatiji antički glazbeni teoretičar. Od njegovih spisa sačuvano 
je malo. 

“# On umalo nije dao smaknuti Platona kad je ovaj bio po drugi put kod njega. 

“#4 To su ljudi morali činiti da se vidi da ne nose oružje. 

# Bilo je 10 god. 338, kad je Filip pozvao u Korint grčke zastupnike radi rata što ga je 
namjeravao povesti protiv Perzije. 

“ Jednu je tragediju prikazao u Ateni i dobio prvu nagradu. 

? Filip je bio na glasu kao pijanac, a tu je sklonost naslijedio i njegov sin Aleksandar Veliki. 
Sirakuški tiranin Dionizije Stariji uvelike se zanimao za umjetnost i znanost, Na njegovu 
su se dvoru okupljali najveći pjesnici i mislioci. 

*# Platon je umro 348. god. a Dionizijev dolazak u Korint pada u god. 343. 

* Poznati kinički filozof (4122-323). 

% Pisac (izgubljene) sicilijske povijesti, rođak Dionizijev. Prognao ga je Dionizije Stariji, a 
Dionizije Mlađi vratio kući. 

Ž Leptin, brat ili šurjak Dionizija Starijega; jedna od njegovih kćeri udela se za Filista 
protiv tiraninove volje. Po nekima, on je zbog toga prognao Filista. 

"“ Grad u Tarentskom zaljevu, osnovan 443. god. od atenskih doseljenika i napučen 
ostacima stanovnika Sibarisa koji su 510. god. razorili Krotonjani. 

E Brutijci su obitavali između Turija i mesinskog tjesnaca. 

55 Jedna je mina vrijedila otprilike 90 predratnih zlatnih francuskih franaka. 

%4 Tj. usitnjavali, dakle: trošili. 

55 Jedan od pet dijelova Sirakuze. 

. Kolijevka Sirakuze bio je otok Ortigija; ostale su gradske četvrti bile Ahradina, Tiha, 
Neapolis i Epipole. 


*" Grimizna zastava na koplju označavala je početak borbe. 

* Po drugima: u barama, močvarama i jezercima morske vode. 

* Danas Gibraltar. 

€ Metafora iz rvačke terminologije. 

$ Na jugu Sirakuze, između Male luke i luke Tapsa. Vidi bilj. 56. 

% Sjeverni dio grada, strm, gotovo nepristupačan; visoravan Epipole dominirala je 
Sirakuzom ; ležala je sjeverozapadno od Tihe. Ondje je bio dvorac sirakuških tirana. 

% Widi Dion 53. 

% Npr. da dođu u skupštinu. 

#5 Južne Iralije. 

% Sirakužanin; pisac sicilske povijesti. Djela su mu izgubljena. 

$ Nešto preko pet i po milijuna zlatnih predratnih francuskih franaka. 

““\ Kav vlađar bio je vrlo umjeren i sposoban. Potukao je Kartažane gotovo u isto vrijeme 
(po tradiciji istoga dana) kada Grci Perzijance kod Salamine. 

# Nije isti onaj koji se spominje ranije. Apolonija je na sjeveru Sicilije. 

7% U sjevernom dijelu Sicilije. 

7! Danas Marsala. Grad su osnovali Kartažani 357. god. na zapadnoj obali Sicilije. 

"Preci poznatih protivnika Rima. 

3 Brojno stanje grčke vojske ne slaže se s malo prije navedenim brojkama. 

7% Rijeka na sjeverozapadu Sicilije. 

7% Isimijske igre, uz olimpijske, nemejske i pitijske, bile su općegrčka narodna svetkovina. 
Održavane su svake dvije godine na korintskoj prevlaci (istmu) u čast boga mora 
Posejdona. Nemejske su održavane u Nemeji u Argolidi u 1. i 4. godini svake olimpijade, 
jednom zimi, odnosno u proljeće, drugi put ljeti. Po priči osnovao ih je Heraklo Kad je 
svladao nemejskoga lava, 

75 Solsticija. Bilo je to rano u lipnju god. 339. Mjesec targelij trajao je od polovice svibnja 
do polovice lipnja. 

6 Kartaška sveta četa. Štit je bio presvučen sjajnom kožom. 

77 Uobičajen naziv za makedonski, pa onda i grčki, a često i rimski bojni red pješadije. 

8 Od brežuljaka. 

? Bornih kola sa po četiri konja. 

% Pobjednici bi na bojnom polju podigli stup od kamenja, drva i zemlje o koji bi povješali 
oteto neprijateljsko oružje. 

8 DU proljeće 338. god. 

šla Bilo je to u početku drugog izv. svetog rata (356--346). 

* Pravda je time što je u toku vremena izvršila kaznu nad oskvrniteljima svetišta htjela 
pokazati da ne želi da Timoleont strada zbog njih; pazila je da on njihovu propast ne 
osjeti. Plutarh ima apsolutno povjerenje u Providnost. 

# »Jantar(no)-bjelokosnozlatni« štitovi bili su zacijelo kartaški plijen. Antiteza između 
pompoznosti prvog i trivijalnog tona drugog stiha nesumnjivo je namjerna. 

# Leontince. 

# IJ Euripidovoj Medeji govori Medeja ovako koru Korinćanki: 

Korinćanke, izađoh evo iz kuće. 
U grčkom su »Korinćanke« oblik za nominativ i vokativ plurala, a glagolski je oblik 
jednak za 1. lice singulara (Medeja) i 3. lice plurala (kod Eutima). 

ša Glava 58. 

% TJ antici češće joj je ime Halik; danas je to Platani koji se kod Capo bianco (Bijelog rta), 
nedaleko antičke Minojske Herakleje, na jugozapadu Sicilije, ulijeva u more. Sjevernu 
granicu kartaškog područja činila je sjeverna Himera, danas Fiume Grande (Velika 
rijeka). 

#7 Ratnike na glasu. I sam je Mamerko bio italskog porijekla. 

# Po svoj su ga prilici razapeli na križ. 

# Gela na rijeci Gelasu (danas Fiume di Terra Nuova, Rijeka Nove zemlje), na južnoj obali; 
Akragant (danas Girgenti), nazivan »okom Sicilije«, na uzvisini ponešto udaljenoj od 
mora. 

*" Zlosretna atenska ekspedicija 415-413. god. s katastrofalnim ishodom za Atenjane. 

*I Eleja ili Velija u Lukaniji, na Tirenskome moru ; bila je središte eleatske filozofske škole 
Ksenofana, Parmenida i Zenona. Kej je mali kiklađski otok južno cd Eubeje, rodno 
mjesto velikih pjesnika Simonida (556-469) i Bakhilida. 

* Timotej je bio vrstan atenski, a Epaminonda najveći tebanski vojskovođa i ujedno jedan 
od najznačajnijih antičkih vojnih taktičara. Za ostalu dvojicu viđi njihove životopise. 

% Sicilski povjesničar iz Tauromenija, vjerojatno glavni Plutarhov izvor. Rođen, čini se, 
352. god. Živio je dugo u Ateni gdje je umro u starosti od 96 godina. Od njegova je djela 
sačuvano samo nešto fragmenata. 

% Iz nepoznate tragedije. Kipranka je boginja ljubavi Afrodita, a Čežnja (grčki Himeros) 
personificirana je kao bog sličan Erosu. Nije baš jasno u čemu se taj citat dade dobro 
primijeniti na Timoleontova djela. 

% Epski pjesnik u drugoj polovici 5. stoljeća. Bio je preteča aleksandrijske tzv. učene 
poezije. Djela su mu izgubljena. Osobito je bio cijenjen njegov ep Tebaida. 

* Učenik znamenitog slikara Polignota. 

%7 Iz jonskoga grada Kolofona u Maloj Aziji. 

*% Suvremenik Aleksandra Velikoga. 

* Znamenit pjesnik korske lirike. Vidi bilj. 91. 

1% Vjerojatno aluzija na Isokrata koji je pozivao Grke na slogu u borbi protiv »barbara«. 

ll Prigodom općegrčkih svetkovina (olimpijskih igara i sl.). Takav je bio Isokratov 
Panegirik. 

12 Zacijelo misli u prvom redu na ratove s Makedoncima. 

15 346-338. god. 

434 Ty, niti je sam učinio nešto zbog čega bi ga bogovi kaznili sljepilom. 

1% Luka 28 km zapadno od antičke Mesane (danas Mesina); danas Milazzo. 

'%5 I rimski pisac Kornelije Nepot kaže da je Fimoleont imao faktički kraljevsku vlast koju 
je, međutim, vršio uz pristanak i na korist sugrađana. 

*% Lake bolesti. Bilo je to 337. ili 336. god. 

9 To je bila posebna počast što je Platon traži u 12. knjizi Zakona za zaslužne građane, 
Vidi također životopis Filopemenov 11. 

1 Inatoč sprovodu. Crnina je, kao i danas u nas, bila boja žalosti. Bijeleam bojom 
po iskazivalo se štovanje herojima. 
% 18.000 zlatnih francuskih franaka. Misle se atičke mine kao najpoznatiji novac jer je tako 
uvijek u proglasima koji se upućuju najširem auditoriju. One su vrijedile za oko 2/5 više 
od sirakuških. 

10 Ognivači gradova imali su kao heroji grob na gradskom trgu, 

NM Taj optimistički zaključak nije ipak u skladu s poviješću; međupartijske su razmirice 
ubrzo opet stale rastrzati Sirakuzu, a 317. god. Agatoklo je postao tiraninom. 


Usporedba Emilija Paula i 
Timoleonta 


1. Budući da je takva bila povijest te dvojice, jasno je da naša 
usporedba ne može pokazati mnogo razlika ili nepodudarnosti. Ta ratovi 
što su ih obojica vodili bili su protiv slavnih protivnika, u jednom slučaju 
protiv Makedonaca, a u drugom protiv Kartažana, i njihove su pobjede 
bile glasovite; jedan je osvojio Makedoniju i kraljevsku lozu Antigonovu 
doveo kraju sa sedmim kraljem, dok je drugi uklonio sve tiranide na 
Siciliji i učinio otok slobodnim; osim što bi možda netko, Zeusa mi,, 
mogao tvrditi drukčije da se Emilije sukobio s Perzejem kad je ovaj bio 
jak i pobjednik nad Rimljanima, a Timoleont s Dionizijem potpuno 
slomljenim i klonulim, ili opet u korist Timoleonta, da je pobijedio 
mnogo tirana i veliku kartašku vojsku s ono malo trupa što se zateklo u 
njega, ne kao što je Emilije raspolagao ljudima iskusnima u ratu i 
naučenima da slušaju zapovijedi, nego s najamnicima i nediscipliniranim 
vojnicima naviklima da ratuju kako im se sviđa. Jer kad iz nejednake 
opremljenosti proiziđu jednaki uspjesi, veću zaslugu treba pripisati 
vojskovođi. 


2. U obavljanju državnih poslova obojica bijahu pravedni i čestiti, ali 
čini se da je Emilije dosegao tu razinu zahvaljujući pripremi koju su mu 
osigurali zakoni i domovina, dok je Timoleont postao takvim sam od 
sebe. Dokaz je za to što Rimljani u vrijeme Emilija Paula bijahu svi 
podjednako uredna života, vjerni običajima i u strabu od zakona i 
sugrađana, dok, naprotiv, kod Helena u Timoleontovo vrijeme s izuzetni- 
kom Diona nije bilo niti poglavara niti vojskovođe koji je uzeo učešća u 
događajima na Siciliji a da se nije dao podmititi. Pa ipak, Diona su mnogi 
sumnjičili da posiže za samovlašću i da snuje o nekom kraljevstvu poput 
onoga u Sparti; Timej kaže da su čak i Gilipa Sirakužani otpravili natrag 
bez časti i bez slave jer su ga osudili zbog ljubavi prema bogatstvu i 
nezasitne lakomosti u vrijeme dok im je bio zapovjednik. A kako su 
Spartanac Faraks i Atenjanin Kalip prekršili zakone i ugovore ponadavši 
se da će zavladati Sicilijom, naveli su mnogi povjesničari.“ A ipak, tko su 
bili ti ljudi i kakvim su značajnim sredstvima raspolagali da su se ponadali 
nečemu takvome»? Jedan od njih služio je Dioniziju kad je ovaj bio 
prognan iz Sirakuze, a Kalip je bio jedan od časnika Dionovih plaćenika. 
Naprotiv Timoleont, poslan na traženje i molbu Sirakužana kao zapovjed- 
nik s punim ovlaštenjima i ne trebajući tražiti od njih moć, nego samo 
držati ono što su mu oni dali od svoje slobodne volje, položio je svoje 

zapovjedništvo i vlast kad je zabacio njihove nezakonite vladare. 

Ono što je, međutim, divljenja vrijedno kod Emilija jest to što nije, 
podloživši tako veliko kraljevstvo, svoj imetak uvećao ni za jednu 
drahmu, niti je dotakao, pa čak niti pogled bacio na zaplijenjeno blago, 
premda je mnogo toga drugima dao i darovao. Ne kažem, doduše, da 
Timoleontu treba predbaciti što je prihvatio lijepu kuću i imanje; jer 
prihvaćenje u takvim okolnostima nije sramotno; ali još je bolje ne 
primiti; to je više od obične vrline — kad ona pokazuje da ne treba ono 
što zakonito može imati. 

Nadalje, kao što je od tijela koje je kadro podnositi hladnoću ili žegu 
snažnije ono koje je po prirodi sposobno odolijevati objema krajnostima, 
tako je čišća krepost i i jakost duše ako j je niti sreća kvari ohološću i čini 
raspuštenom niti nesreća ponizuje; savršenijim se čini Emilije zato što u 
teškoj nesreći i velikoj boli zbog smrti sinova nije bio viđen imalo 
umanjene veličine niti manje dostojanstven nego u svojoj sreći; dok 
Timoleont, premda je postupio na plemenit način u pogledu svoga brata, 
nije se pomoću razuma znao oduprijeti boli, nego, slomljen kajanjem i 
tugom, dvadeset godina nije mogao podnijeti pogled na govornicu i na 
trg. Treba sramotne čine izbjegavati i stidjeti ih se, no čuvati se svakoga 
rđavoga glasa obilježje je čestita i osjećajna značaja, ali lišena veličine. 


i Vidi Nikija, glava 18. 
? Vidi Timoleont, glava 11. 


PELOPIDA 


(umro 364, pr. n. e.) 


1. Onima, koji su hvalili čovjeka na bojnu polju nepromišljeno 
vratolomna i smiona, Katon Stariji reče da je razlika u tome cijeni li netko 
hrabrost mnogo ili život malo; bio je u pravu. Tako je vojnik, odvažan, 
ali slaba tjelesnog ustrojstva i upropaštena zdravlja, koji je služio kod 
Antigona,' na kraljevo pitanje za razloge svoga bljedila priznao neku tajnu 
bolest; kralj je, potaknut osjećajem časti, naložio svojim liječnicima, da 
upotrijebe svu brigu, ima li vojniku kakve pomoći. No, taj junačina, tako 
izliječen, nije više srtao u opasnost niti je bio žestok borac, tako da se i 
Antigon tužio na nj i čudio toj promjeni. Čovjek mu, međutim, ne zataji 
razlog nego reče: »Kralju, ti si me učinio manje smionim oslobodivši me 
onih zala zbog kojih mi nije bilo stalo do života«. U istome smislu čini se 
da je jedan Sibarićanin rekao o Spartancima da ne čine ništa veliko time 
što čeznu za smrću u ratovima zato da pobjegnu od tolikih napora i od 
takva života. Ali bilo je prirodno što se Sibarićanima, nagriženima od 
raskoši i mekoputnosti, činilo da ljudi koji zbog žarke težnje za krepošću 
i slavom ne poznaju straha od smrti mrze život, dok su Lakedemonjanima 
njihove vrline pružale zadovoljstvo kako u životu tako i u smrti, kako 
pokazuje ova pjesma tužbalica: jer oni, kaže, umriješe 


Niti živjet ni mrijer za dobro ne uzeše oni 
. v . 3 
Nego oboje to dobro dokončati tek.“ 


Ta niti zaslužuje zamjerku bježanje od smrti ako čovjek ne hlepti 
sramotno za životom, niti je smjelo dočekivanje smrti dično kad čovjek 
ne mari za življenjem. Iz tog razioga Homer svoje najneustrašivije i 
najbojovnije junake uvodi u bojeve dobro i lijepo naoružane, dok helenski 
zakonodavci kažnjavaju onoga tko baci štit, a ne onoga tko ispusti mač ili 
koplje, upućujući time da svakome treba da bude preča briga da sam ne 
strada nego da naudi neprijateljima, osobito ako je na čelu gradu ili vojsci: 


2. Jer ako su, kako je razlagao Ifikrat,? lako naoružani pješaci nalik 
na ruke, konjaništvo na noge, falanga teško naoružanih pješaka na prsa i 
oklop, a vojskovođa na glavu, bilo bi očito da on, izlažući se prevelikoj 
opasnosti i postupajući odveć smiono, zanemaruje ne sebe, nego sve čiji 
spas i protivno od toga ovise o njemu. To je razlog što odgovor koji je 
Kalikratida,* premda inače velik čovjek, dao svome gataocu nije bio 
dobar; kad ga je, naime, ovaj molio neka se čuva smrti koju mu žrtve 
navješćuju, on reče da »Sparta ne ovisi o jednome čovjeku«. Dok se, 

naime, borio, plovio ili služio pod zapovjedništvom drugoga, Kalikratida 
je bio tek »jedan čovjek«, ali kao vojskovođa on je držao u sebi sjedinjenu 
snagu sviju, tako da nije bio samo »jedan« kad je skupa s njime propadalo 
toliko toga. Bolji je odgovor dao starac Anitgon kad je imao zametnuti 
pomorski boj kod Andra, a netko mu je rekao da su neprijateljski brodovi 
mnogo brojniji: »A kao koliko ćeš brodova računati mene sama ?«, dajući 
time razumjeti da dostojanstvo zapovjednika predstavlja veliku silu kao 
što stvarno i jest kad je udruženo s iskustvom i hrabrošću, a prva mu je 
dužnost spasavati onoga koji spasava sve ostalo. Stoga je Timotej,“ kad je 
Hares' jednom pokazivao Atenjanima neke brazgotine i štit kopljem 
probušen, lijepo primijetio: »A kako li sam se ja silno postidio zato što je 
za opsade Sama strelica pala blizu mene jer sam, tako se izlažući, 
postupao lakomislenije nego što priliči vrhovnome zapovjedniku i vođi 
tako velike vojne sile!« Gdje, naime, o ukupnom ishodu u velikoj mjeri 
odlučuje izlaganje zapovjednika opasnosti, ondje on ne smije štedjeti niti 
ruke niti sebe osobno pustivši po strani one koji vele da dobar vojskovođa 
treba da umre, ako baš ne od starosti, a ono barem u starosti; ali gdje je 
korist od uspjeha malena, dok njegov neuspjeh znači propast za sve, nitko 
ne zahtijeva da vojskovođa stavlja na kocku život poput obična vojnika. 

To mi je palo na pamet da iznesem kao uvod pri pisanju životopisa 
Pelopide i Marcela, velikih ljudi koji su zbog neopreznosti pali u boju. 
Jer obojica izvrsni borci, prodičivši svoju domovinu sjajnim uspjesima > 
kao vojskovođe, pa još pošto je od najtežih protivnika što su ih imali jedan 
prvi potukao dotad nepobijeđena Hanibala, a drugi pobijedio u otvorenoj 
bitki Lakedemonjane koji su vladali kopnom i morem, ne poštedješe 
sebe, žrtvovavši posve nepromišljeno svoj život onda kad su prilike 
najviše zahtijevale da ljudi takvih vrlina žive i zapovijedaju. Stoga smo 
mi, idući tragom tih sličnosti, napisali njihove usporedne životopise. 


3. Pelopida, sin Hipoklov, bio je, kao i Epaminonda, odlična 
tebanskog roda, a pošto je odrastao u veliku bogatstvu i naslijedio još kao 
mladić prekrasan imetak, dade se na to da pomaže onim vrlim ljudima 
kojima je pomoć bila potrebna da bi bilo očevidno da je stvarno postao 
gospodar svoga bogatstva, a ne njegov rob. Jer većina bogataša, kako veli 
Aristotel,* ili se iz škrtosti ne koriste svojim bogatstvom ili ga zlorabe iz 
rasipnosti i tako jedni provode život neprestano robujući užicima, drugi 
poslovima. Drugi su se, dakle, sa zahvalnošću koristili Pelopidinom 
darežljivošću i ljubeznošću, ali Epaminondu kao jedinoga od prijatelja 
nije mogao nagovoriti da bude dionikom njegova bogatstva; sam je, 
međutim, dijelio Epaminondino siromaštvo dičeći se jednostavnošću 
odjeće, priprostim načinom življenja, spremnošću podvrgavanja naporima 
i služenjem u vojsci kao skroman vojnik; poput Euripidova Kapaneja 

bogat blagom bješe on 

AP i sreći se ne ponžse? 
stideći se da ga vide gdje troši na sebe više od najneimućnijeg Tebanca. 
Epaminonda, kome je siromaštvo bilo navikom i običajem od predaka, 
učinio ga je lakim i podnošljivim baveći se filozofijom i izabravši od 

početka samački život; Pelopida se, međutim, sjajno oženio, a dobio je i 
djecu, ali nije zbog toga manje zanemarivao svoje privatne poslove i 
posvećivao sve svoje vrijeme državi, te tako umanjio svoje imanje. A kad 
su ga prijatelji opominjali i govorili mu da je posjedovanje novca, koje on 
zanemaruje, nužna stvar, reče: »Nužna, Zeusa mi, ovome Nikodemu«, 
pokazavši na nekog slijepog bogalja. 


4. Bili su također u podjednakoj mjeri prirodno nadareni za postiza- 
nje svake vrline, samo što je Pelopida većma uživao u vježbanju tijela, a 
Epaminonda u učenju, tako da je onaj slobodno vrijeme provodio po 
rvalištima i u lovovima, a ovaj u slušanju predavanja i bavljenju filozofi- 
jom. Od mnogih lijepih osobina u obojice, koje su im davale pravo na 
slavu, razboriti ljudi smatraju da nijedna nije tako značajna kao besprije- 
korna odanost i prijateljstvo među njima koji su kroz tolike bojeve i 
zapovjedničke i državničke službe potrajali sve do konca. Jer ako bi tko, 
bacivši pogled na političku djelatnost Aristida i Temistokla, Kimona i 
Perikla ili Nikije i Alkibijada, vidio kolikih su samo uzajamnih razmirica, 
zavisti i ljubomora bile pune, a zatim opet svrnuo oči na dobrohotnost i 
poštovanje Pelopide prema Epaminondi, ispravno bi i opravdano njih 
prije nazvao drugovima u vlasti i zapovjedništvu nego one koji su sav život 
proveli nadmećući se više da nadjačaju jedan drugoga nego neprijatelje. 
Pravi razlog toj njihovoj prednosti bila je vrlina koja ih je vođila da u svom 
djelovanju ne streme slavi i bogatstvu, uz koje prirasta mučna i svadljiva 
zavist, nego, naprotiv, kako su obojica bili od početka nadahnuti 
božanskim čeznućem da domovinu u svoje dane vide na vrhuncu sjaja i 
veličine, imajući to u vidu, svaki je držao uspjehe onoga drugoga svojim 
vlastitima. 
Pa ipak, većina pisaca smatra da je početak njihova prisnog prijatelj- 
stva potekao od mantinejske vojne! u kojoj su sudjelovali na strani 
Lakedemonjna, koji su im još bili prijatelji i saveznici i kojima je Teba 
poslala pomoć. Svrstani, naime, jedan pokraj drugoga među teško 
naoružanim pješacima i boreći se s Arkađanima, kad je lakedemonsko 
krilo kome su oni pripadali popustilo i većina udarila u bijeg, združivši 
štitove, oni odbiše napadače. I Pelopida, primivši sprijeda sedam rana, 
srušio se na veliku hrpu izmiješanih mrtvih prijatelja i neprijatelja, a 
Epaminonda, premda je mislio za nj da više nije živ, stao je preda nj da 
brani njegovo tijelo i oružje i sam se odvažio na borbu protiv mnoštva 
neprijatelja, odlučan da radije pogine, nego da ostavi Pelopidu koji je 
ondje ležao. I kad je već sam bio u velikoj stisci ranjen kopijem u prsa, 
a mačem u ruku, stiže u pomoć s drugoga Krila kralj Spartanaca Agesipol 
i spasi nenadano obojicu. 


5. Kako su se poslije toga Spartanci na riječima ophodili prema T'e- 
bancima kao prema prijateljima i saveznicima, ali stvarno podozrivo 
gledali na samosvijest i snagu toga grada, mrzeći pogotovo Izmenijinu i 
Androklidovu stranku, čijim je članom bio Pelopida, a za koju se smatralo 
da je privržena slobodi i demokratskom uređenju, Arhija, Leontida i 
Filip, oligarhijski nastrojeni i bogati ljudi kojima je svaka umjerenost bila 

strana, nagovore Lakonca Febidu, koji je prolazio onuda s vojskom, da 
iznenada zaskoči Kadmeju!! i, istjeravši iz grada one koji im se suprotstav- 
ljaju, udesi da grad bude podložan Lakedemonjanima i preda vlast u ruke 
oligarha. Kad se ovaj dao nagovoriti i napao Tebance u času kada to oni 
nisu očekivali, jer je baš bila svetkovina Tezmoforija,'“ te zagospodario 
citadelom,!* Izmeniju pograbiše i otpremiše u Lakedemon, gdje je nedugo 
potom bio ubijen, a Pelopidu, Ferenika, Androklida i mnoge druge, koji 
su bili u bjekstvu, javno oglasiše izgnanima.-Epaminonda je ostao u zemlji 
zato što ga omalovažiše smatrajući ga, zbog njegove filozofije, nezaintere- 
siranim za politiku, a zbog siromaštva čovjekom bez utjecaja. 


6. Ali kad Lakedemonjani lišiše Febidu zapovjedništva i kazniše 
globom od sto tisuća drahmi,'“* no svejedno zadržaše svoju posadu u 
Kadmeji, sva se ostala Helada začudi njihovoj nedosljednosti što kažnja-. 
vaju počinitelja, a odobravaju čin. Tebanćima, koji su izgubili svoj 
tradicionalni oblik političkog ustrojstva i koje su.Arhija i Leontida skučili 
pod svoju vlast, nije preostala ni nada u nekakvo oslobođenje od te 
tiranije, jer su vidjeli da je pod zaštitom spartanske vojne premoći i da je : 
nije moguće srušiti ako netko ne učini kraj i njihovu gospodovanju 
kopnom i morem. Unatoč tome Eeontida, doznavši da prognanici borave 
u Ateni gdje uživaju ne samo simpatije naroda nego i poštovanje 
aristokrata, stade im potajno raditi o glavi. Poslavši ljude koji su u Ateni 
bili nepoznati, iz potaje dade umoriti Anđroklidu, ali ne uspje u tome kod 
ostalih. Stiže i od Lakedemonjana pismo nalažući Atenjanima da ne 
primaju niti podjaruju prognanike, nego da ih, naprotiv, tjeraju iz grada 
kao ljude koje su saveznici službeno proglasili zajedničkim neprijateljima. 
Atenjani, međutim, pored čovječnosti koja je kod njih tradicionalna i 
urođena, uzvraćajući Tebancima zato što su im ovi najspremnije pomogli 
pri obnovi demokracije! i izglasali u skupštini zaključak, ako bude koji 
Atenjanin išao s oružjem Beotijom na tirane u Ateni,“ da ga nijedan 
Beoćanin ne smije ni čuti ni vidjeti, ne učiniše Tebancima u svom gradu 
ništa nažao. > 


7. Pelopida pak, premda je bio jedan od najmlađih među prognanici- 
ma, i nasamo je pojedinačno poticao ostale na borbu, a obratio im se i kao 
skupu riječima da nije časno niti moralno mirno trpjeti što im domovina 
stenje u ropstvu, i zaposjednuta vojskom dok oni, zadovoljni samim time 
što su na životu i u sigurnosti, ovise o zaključcima atenske skupštine i i 
neprestano se ponizno dođdvoravaju onima koji su kadri govoriti i 
nagovoriti svjetinu, nego da treba staviti život na kocku za najviše dobro 
uzevši za primjer Trasibulovu odlučnost i hrabrost zato da, kao što je on 
ranije krenuo iz Tebe, pa srušio tirane u Ateni,'7 i oni pođu iz Atene, pa 
oslobode Tebu. Kad ih je, dakle, tim riječima uvjerio, pošalju krišom 
poruke prijateljima koji su ostali u Tebi saopćavajući im svoju odluku. 
Ovi odobriše njihov naum; i Haron, koji je bio najugledniji, pristade da 
im stavi na raspolaganje svoju kuću, a Filida izradi da bude imenovan 
tajnikom Arhije i Filipa koji su bili polemarsi.!* Epaminonda!? je odavno 
ispunio srca mladih ljudi uzvišenim mislima; poticao ih je, naime, u 

vježbalištima da se okušavaju u rvanju s Lakedemonjanima, a zatim, 
videći kako se ohole što ih pobjeđuju i nadjačavaju, korio ih je da bi prije 
trebalo da se stide što iz kukavičluka robuju onima koje tako nadmašuju 
tjelesnom snagom. 


8. Pošto je bio određen dan za izvršenje djela,“ prognanici odlučiše 
da Ferenik, skupivši ostale, ostane na trijasijskoj ravnici,!! a da se 
nekolicina najmlađih izloži opasnosti da uđe u grad pa ako ih zadesi od 
neprijatelja kakvo zlo, da se svi ostali brinu da ni njihova djeca ni roditelji 
ne osjete oskudicu najnužnijega. Pelopida se prvi primi tog pothvata, 
zatim Melon, Damoklida i Teopomp, ljudi iz prvih obitelji i jedni 
drugima prijatelji i odani, premda u nadmetanju za slavu i junaštvo uvijek 
takmaci. Kad ih je ukupno bilo dvanaest, pozdraviše se s onima koji su 
ostajali straga te, poslavši naprijed glasnika k Haronu, pođoše u kratkim 
kabanicama s lovačkim psima i kočićima za postavljanje lovačkih mreža 
tako da nitko od onih, koji ih putem budu sretali, ne bi sumnjao u njihove 
namjere; činilo bi se da dangubeći nasumce tumaraju i love. 

Kad poslani glasnik dođe Haronu i otkri mu da su oni na putu, sam 
Haron nimalo ne promijeni odluke ni pred opasnošću koja se približavala, 
nego je kao valjan čovjek držao svoju riječ i otvarao im svoju kuću, ali 
neki Hipostenida, čovjek ne baš loš nego, dapače, i rodoljub i naklonjen 
prognanicima, kako mu je nedostajalo smjelosti u onoj mjeri koliko je 
tražio onaj kritični trenutak i zasnovani pothvat, postavši žrtvom kao 
neke vrtoglavice od zamašnosti boja koji se primakao na dohvat ruke i 

jedva najzad pojmivši umom da oni, poduhvaćajući se zbacivanja lakede- 
monske vojne sile u gradu, na neki način potresaju njihovu svevlast 
položivši svoje nade u prognanike bez sredstava, otiđe bez riječi kući, pa 
posla nekoga od prijatelja Melonu i Pelopidi tražeći da zasada odlože svoj 
pothvat i, udaljivši se ponovo u Atenu, čekaju povoljniju priliku. Čovjeku 
što ga je poslao ime je bilo Hlidon. Pošavši u žurbi svojoj kući i izvevši 
konja zaište uzdu. Ali kako mu je žena bila u neprilici jer mu je nije mogla 
dati, te reče da ju je posudila nekom znancu, zaredaše najprije prijekori, 
pa onda psovke, pri čemu je žena proklinjala taj put i njemu i onima koji 
ga šalju tako da je Hlidon, potrativši u bijesu velik dio dana na to 
rječkanje, a ujedno zaključivši da to što se desilo ne sluti na dobro, 
potpuno odustao od puta i svrnuo mislima na nešto drugo. Tako je najveći 
i najljepši podvig odmah u samome -počeiku bio sasvim blizu tome da 
promaši svoju priliku. 


9, Pelopida pak i njegovi drugovi, odjenuvši seljačka odijela i 
razdijelivši se, još za dana uđoše u grad na raznim točkama. Bilo je nešto 
vjetra i snijega jer se vrijeme počinjalo mijenjati i, kako se većina ljudi 
već zaklonila pred nevremenom u kuće, ostadoše neprimijećeni. Oni, 
međutim, čija je briga bila da prate što se događa, dočekivahu došljake i 
smještahu ih odmah u Haronovu kuću; tamo ih se našlo skupa s 
prognanicima čertdeset i osam. 

A Kod tirana je situacija bila ovakva. Njihov tajnik Filida bio je, kako 
je spomenuto, u dosluhu s prognanicima i.surađivao je s njima u svemu 


412 USPOREDNI ŽIVOTOPISI 


te je, urekavši davno prije s Arhijom i njegovim ljudima neku pijanku u 
društvu s udatim ženama, nastojao da ih što više onemoćale užicima i 
.opijene vinom preda u ruke napadačima. Ali još prije nego što je njima 
ovladalo pijanstvo, dođe im do ušiju nekakva obavijest, doduše ne lažna, 
ali nesigurna i veoma neodređena, da se. prognanici kriju u gradu. I 
premda se Filida trudio da skrene razgovor na nešto drugo, Arhija ipak 
posla jednoga od svojih pobočnika k Haronu s nalogom da smjesta dođe 
k njemu. Bila je večer i unutra su se Pelopida i njegovi drugovi pripremali 
za akciju navukavši već oklope i uzevši mačeve. Na iznenadno kucanje na 
vrata netko, pritrčavši i doznavši od pobočnika da dolazi od polemarha s 
pozivom za Harona, sav smućen javi novost unutra i svima se odmah 
nametne pomisao da je njihov pothvat prokazan i da su oni sami svi 
izgubljeni a da nisu uradili ništa dostojno svoje vrline. Pa ipak, odlučiše 
da treba da Haron posluša i i pojavi se pred poglavarstvima da ne pobudi 
nikakve sumnje. Bio je on inače pun muževne srčanosti pred svakom 
opasnošću, ali je tada bio potresen i jako uzrujan zbog ostalih urotnika, 
“ u strahu da na nj ne padne kakva sumnja za izdaju ako odjednom strada 
toliki broj izvrsnih građana. Kad je, dakle, imao otići, uzme iz ženske 
sobe sina koji je još bio dijete, ali ljepotom i tjetesnom snagom prvi među 
vršnjacima, te ga stavi Pelopidi u ruke rekavši mu: ako dožive od njega 
kakvu prevaru ili izdaju, neka s dječakom postupaju kao s neprijateljem 
i neka ga ne štede. Mnogima poteku suze zbog Haronove plemenite 
uzbuđenosti, a svi su bili ogorčeni što misli da je ma iko od njih tako 
obeshrabren nastalom opasnošću i tako pokvaren da sumnja u nj ili ga 
makar samo okrivljuje; također su ga molili da ne miješa sina među njih, 
nego da ga ukloni s puta onome što će se desiti, da u osobi dječaka, ako 
umakne tiranima i spasi se, pomalo raste osvetnik gradu i prijateljima. 
Haron, međutim, reče da neće udaljiti sina: ta kakav život ili koji spas 
vide koji bi bio ljepši od smrti bez zlostavljanja zajedno s ocem i tolikim 
prijateljima 2 Pomolivši se bogovima, pozdravivši se sa svima i osokolivši 
ih ode, trudeći se da sabranim izrazom lica i tonom glasa ne 
raspoloženje sasvim različito od stvarnoga. 


10. Kad je došao na vrata one kuće, Arhija s Filipom iziđe preda nj 
i reče: »Harone, čuo sam da se neki došljaci kriju u gradu i da su neki od 
građana u dosluhu s njima«. Haron, zbunjen u prvi čas, upita tko su ti 
došljaci i koji su ti što ih skrivaju; pa kad vidje da Arhija ne zna reći ništa 
određeno, te naslutivši da prijava nije potekla ni od koga iz kruga 
upućenih, reče: »Pazite samo da vas ne smućuje nikakvo prazno naklapa- 
nje. No ipak, razvidjet ću to; jer možda ne treba ništa omalovažavati.« I 
nazočni Filida povladi tome pa, odvevši Arhiju natrag, dotuče ga obiljem 
čista vina i, u nastojanju da zavuče pijanku, nadama u obećani dolazak 
žena. A Haron, kad se vratio kući i našao ljude pripremljene da se ne 
nadaju nekoj pobjedi ili spasu, nego da siavno umru pobivši mnogo 
neprijatelja, saopći istinu samo Pelopidi, a za ostale izmisli neistinitu 
priču da je Arhija s njime razgovarao o nekim drugim stvarima. 

Još ta oluja nije bila prohujala, kad sudbina posla na uroinike drugu. 
Dođe, naime, netko iz Atene od velikog svećenika“ Arhije njegovu 

imenjaku Arhiji, kome je bio gostinski prijatelj, donoseći pismo u kome 
nije bilo ispraznih i izmišljenih sumnji, nego jasno navedene sve pojedino- 
sti onoga što se spremalo, kako se kasnije razabralo. No kad je donosilac 
pisma, doveden pred Arhiju predavši pismo, rekao: »Pošiljalac ovoga 
traži da ga odmah pročitaš; u njemu se, naime, radi o ozbiljnim 
stvarima«, Arhija je već bio pijan. Nasmiješivši se, reče: »Ako je ozbiljno, 
onda sutra«. Pa primivši pismo, gurne ga pod uzglavlje, a sam nastavi 
ćaskanje s Filidom. Te se, međutim, njegove riječi još i danas čuvaju kod 
Helena kao općeprihvaćena poslovica. 


11. Budući da se činilo da je sad prikladna prilika za njihov pothvat, 
urotnici krenuše podijelivši se na dvoje: jedni s Pelopidom i Damoklidom 
na Leontidu i Hipata, koji su stanovali jedan blizu drugoga, a drugi, 
vođeni Haronom i Melonom, na Arhiju i Filipa, navukavši ženske haljine 
na oklope i zasjenjujući lica gustim vijencima od jele i omorike, koje su 
imali na glavama. Stoga, kad su se pojavili na vratima gozbene dvorane, 
uzvanici zapljeskaše i digoše graju misieći da su došle davno iščekivane 
žene. Ali kad oni, zaokruživši pogledom po društvu i točno uočivši 
svakoga od gostiju za stolovima, trgnuše mačeve i, jurnuvši između 
stolova na Arhiju i Filipa, pokazaše tko su, Filida nagovori nekolicinu 
uzvanika da ostanu mirni, dok druge, koji su s polemarsima pokušavali 
pružati otpor i braniti se, pobiše bez ikakvih teškoća jer su bili pijani. 

Ali pred Pelopidom i njegovim drugovima bio je teži posao; jer 
Leontida na koga su išli bio je čovjek trijezan i strašan, a i kuću nađoše 
zaključanu, jer je on već spavao, te dugo vremena na njihovo kucanje 
nitko nije odgovarao. Kad je jedva najzad sluga, čuvši ih, izišao van i 
maknuo zasun, čim su vrata popustila i odškrinula se, upavši svi zajedno 
i oborivši slugu, požuriše prema spavaonici. Ali Leontida, naslućujući po 
buci i topotu nogu što se događa, trgne bodež, ali zaboravi srušiti 
svjetiljke i tako učiniti da ljudi u mraku nalijeću jedni na druge. Naprotiv, 
izložen pogledu uz obilje svjetla, pođe im ususret na vrata spavaonice i 
Kefisodora koji je prvi ušao obori udarcem. Kad ovaj pade, pograbi se s 
Pelopidom koji je bio drugi; njihovu je borbu teškom i mučnom činila 
uskoća vrata, a i Kefisodor, već mrtav, ležao im je na putu. Najzad 
Pelopida nadvlada i, svršivši s Leontidom, odmah pođe sa svojim 
pratiocima po Hipata. I upadoše u njegovu kuću na jsti način, a njega, 
koji ih je smjesta opazio i potražio zaklon kod susjeda, pognavši ga u 
stopu, uhvate i pogube. 


12. Obavivši to i združivši se s Melonom, poslaše u Atiku po 
prognanike koji su ostali ondje,“ a i sugrađane pozivahu u borbu za 
slobodu i naoružavahu one koji su im pristupali skidajući s trijemova u 
ratu zaplijenjeno oružje koje je bilo naokolo izloženo i provaljujući u 
okolne radionice kopljodjelja i nožara. Dođoše im u pomoć i Epaminonda 
i Gorgida s naoružanim ljudima okupivši nemalo mladih i ponajbolje od 
starijih. Grad se već sav uskomešao, vladala je silna galama, po kućama 
upaljena svjetla, trčanje ovamo-onamo, ali mnoštvo se još nije pribralo, 
nego je, preneraženo onim što se događalo i nemajući nikakvu jasnu 

predodžbu o tome, čekalo dan. Stoga se moglo zaključiti da su zapovjed- 
nici Lakedemonjana pogriješili što nisu odmah navalili i pobili se, jer je 
sama njihova posada brojila oko tisuću petsto momaka, a i iz grada su 
mnogi pritrčavali da im se pridruže, nego: su, prepavši se vike, vatri i 
imnogobrojne svjetine koja je odasvud navirala, mirovali zadovoljavajući 
se držanjem same Kadmeje. U osvit dana dođoše iz Atike naoružani 
prognanici, a narod se skupio u skupštinu.: Tad Epaminonda i Gorgida 
uvedu Pelopidu i njegove drugove okružene svećenicima koji su pružali 
pred sobom svoje posvećene povezače i pozivali građane neka priteknu u 
pomoć domovini i bogovima. Skupština pri tom prizoru ustade na noge 
uz pljesak i poklike primajući prognanike kao dobrotvore i spasioce. 


13. Potom Pelopida, izabran za beotarha“ skupa s Melonom i 
Haronom, odmah opkoli citadelu i stade udarati na nju sa sviju strana, 
ozbiljno se trudeći da istjera Lakedemonjane prije nego pristigne vojska 
iz Sparte. I preduhitri je samo toliko da su Lakedemonjani, pušteni uz 
primirje iz citadele, došli tek do Megare kad ih susretne Kleombrot koji 
je s velikom vojskom išao na Tebu. Od trojice svojih gradskih namjesni- 
ka“ u Tebi dvojicu, Heripidu i Arkisa, Spartanci osudiše, pa pogubiše a 
treći, Lisanorida, kažnjen golemom novčanom kaznom, sam otiđe s 
Peioponeza. 

Taj podvig, tako nalik na Trasibulov po pokazanoj hrabrosti njegovih 
sudionika, preturenim opasnostima i izdržanim borbama, a ujedno i po 
uspjehu kojim ga je okrunila sretna sudbina, Heleni nazivahu bratom 
atenskoga.*' Jer nije lako navesti drugi slučaj kad su ljudi, toliko brojno 
slabiji i u većoj mjeri bez sredstava, pobijedili svojom odvažnošću i 
vještinom mnogobrojnije i bolje opremljene protivnike, pa postali zaslužni 
za neprocjenjiva dobra učinjena domovini. A kasnija je promjena političke 
situacije učinila to djelo još slavnijim. Jer rat koji je skršio prestiž Sparte 
i učinio kraj njezinoj prevlasti na kopnu i na moru počeo je od one noći 
u kojoj je Pelopida, ne zaskočivši neko utvrđenje, neke zidine, neku 
citadelu, nego zašavši u privatnu kuću s jedanaestoricom drugova, ako 
treba slikovitim izrazom reći istinu, slomio i razbio okove lakedemon- 
skoga gospodstva koji su se činili neraskidivima i nerazrješivima. 


14. No kad su Lakedemonjani s velikom vojskom upali u Beotiju pa 
Atenjani, obuzeti velikim strahom, otkazali Tebancima savezništvo i, 
izvevši pred sud simpatizere Beoćana, jedne smaknuli, druge prognali, a 
treće kaznili novčanom kaznom, te se činilo da je položaj Beoćana veoma 
težak jer im nitko nije dolazio u pomoć, Pelopida skupa s Gorgidom, s 
kime je zajedno baš obnašao čast beotarha, snujući kako da ponovo zavadi 
Atenjane s Lakedemonjanima, smisli nešto ovakvo. Spartanac Sfodrija, 
čovjek slavan po svojim ratnim djelima i briljantan vojnik, ali lakomislen 
i pun ispraznih nada i nerazumna častohleplja, bio je s vojskom ostavljen 
kod Tespije da prihvaća tebanske odmetnike i da im pruža pomoć. K 
njemu Pelopida na svoju ruku krišom posla od svojih prijatelja nekog 
trgovca s novcem i, što se kod Sfodrije pokazalo većma uvjerljivim od 
novca, s porukom da treba da se prihvati zamašnog pothvata i da 

prepadom zaposjedne Pirej udarivši neočekivano kad Atenjani ne budu 
na oprezu. Ta ništa neće toliko ugoditi Lakedemonjanima kao zauzeće 
Atene, a Tebanci, koji se srde na Atenjane i smatraju ih izdajicama, neće 
im priteći u pomoć. Sfodrija se najzad dade nagovoriti i, povevši svoje 
vojnike, noću upadne u Atiku. I dopre sve do Eleusine, ali kako njegove 
vojnike ondje ostavi hrabrost, stvar iziđe na vidjelo i, uvalivši Spartance 
u rat nimalo beznačajan niti lak, on se povuče u Tespiju.? 


15. Nato Atenjani opet najvećom revnošću stadoše surađivati s 
Tebancima i prihvatiše se ratnih operacija na moru te su, obilazeći 
unaokolo, pridobivali i primali za saveznike one Helene, koji su bili skloni 
da se odmetnu od Sparte. A Tebanci, sukobljavajući se sami svakom 
prilikom s Lakedemonjanima i bijući s njima bitke koje same za sebe nisu 
baš imale velikog značaja, ali su za njih bile dobra vježba i priprema, 
raspaljivahu svoju hrabrost i naporima jačahu tijela stječući s borbenim 
navikama iskustvo i ujedno samopouzdanje. Zato i kažu da je Spartanac 
Antalkida rekao Agesilaju*“ kad se ovaj ranjen vratio iz Beotije: »Doista 
lijepu školarinu ubireš od Tebanaca što si ih protiv njihove volje naučio 
da ratuju i bore se«. Ali im nije uistinu bio učiteljem Agesilaj, nego one 
tebanske vođe koje su ih u pravi čas i promišljeno, kao mlade pse, vješto 
puštali na neprijatelje, a zatim, pošto su okusili ponos pobjede, odvodili 
ih sigurno natrag; najveći je glas u tome uživao Pelopida. Jer od onog 
dana kad su ga prvi put izabrali za vođu svojoj vojsci nije bilo godine da 
ga nisu birali na zapovjednički položaj; vodeći svetu četu ili kao beotarh 
aktivno je djelovo sve do svoje smrti. 

Lakedemonjane, međutim, zađesiše poraz i bijeg i kod Plateje i kod 
Tespije, gdje zaglavi i Febida, onaj što je zaskočio Kadmeju. A pošto ih 
potuče u veliku broju i kod Tanagre, Pelopida im ubije i gradskog 
namjesnika Pantoidu. No ti bojevi, premda su pobjednicima obećavali 
ponos i samosvijest, svejedno nisu izazivali potpunu klonulost duha kod 
poraženih ; to, nime, nisu bile uređene bitke s jasnim i stalnim rasporedom 
trupa, nego su Tebanci polučivali uspjehe poduzimajući pravodobne 
ispade, te izvodeći bjegove i potjere i hvatajući se u okršaje. 


16. Ali sukob kod Tegire, postavši na neki način predigrom onome 
kod Leuktre,! visoko je uzdigao Pelopidinu slavu, ne ostavivši kod 
njegovih drugova u zapovjedništvu dvoumljenja u pogledu zasluga za 
uspjeh, niti kod neprijatelja opravdanja za poraz. Protiv grada Orhomena, 
koji se opredijelio za Spartance i primio dva odjela njihove pješadije radi 
zaštite, Pelopida je oduvijek kovao planove i vrebao zgodnu priliku, a kad 
je čuo da je njegova posada poduzela vojni pohod u Lokridu, ponadavši 
se da će zateći grad bez obrane, zavojštio je na nj vodeći sa sobom svetu 
četu i nekolicinu konjanika. Ali kad je, primakavši se gradu, otkrio đa su 
iz Sparte došle druge trupe kao zamjena za posadu, povede svoju vojsku 
opet natrag područjem Tegire, jer se jedino onuda moglo proći unaokolio 
podnožjem planina; sav je, naime, međuprostor učinila neprohodnim 
rijeka Melas razlijevajući se odmah od izvora u plovne močvare i jezera. 

Malo niže od močvara stoje hram i proročište Apolona Tegirejskog, 

ne tako davno napušteno ; bilo je u punome cvatu sve do perzijskih ratova, 
kad je Ehekrat vršio proricateljsku službu. Ondje se, prema legendi, 
rodio taj bog; također, obližnja se gora zove Del i pod njom prestaje 
razlijevanje rijeke Melas, dok iza hrama izbijaju dva vrela čudesno slatke, 
obilne i hladne izvorske vode, od kojih: jedno sve do danas nazivamo 
Palmom, a drugo Maslinom, jer se božica nije porodila između ta dv 
stabla,** nego između ta dva potoka. Štaviše, i Ptoon* je blizu, odakle 
kažu da je iznenada banuo nerast koji je božicu prestrašio, a isto se tako 
priča o Pitonu* i Titiju* povezuje s rođenjem Apolona u tom kraju. 
Većinu dokaza ostavljam po strani; ta po djedovskom kazivanju ne 
pripada taj bog među božanska bića koja su se od smrtnih stvorova 
prometnula besmrtnima kao Heraklo i Dionis, nego je on jedan od onih 
besmrtnika koji su nerođeni i vječni ako je suditi po onome što su o tako 
zamašnim stvarima izrekli najdrevniji i najmudriji ljudi. 

17. Tebanci, dakle, dolazeći natrag od Orhomena, upadoše u 
područje Tegire istovremeno kad i Lakedemonjani koji su se iz suprotna 
smjera vraćali iz Lokride. Čim ih vidješe gdje prolaze kroz klanac i netko, 
dotrčavši, reče Pelopidi: »Pali smo neprijateljima u ruke«, odgovori on: 
»A zašto ne radije oni nama ?«. I odmah naredi svoj svojoj konjici neka iz 
pozadine izjaši naprijed u napad, a sam teško naoružane pješake, kojih je 
bilo tri stotine, zbije na usku prostoru nadajući se da će se tako najlakše 
probiti kuda god udari kroz neprijatelje koji su ga brojčano nadmašivali. 
Ondje su bila dva odjela Lakedemonjana, a jedan se odjel prema Eforu 
sastoji od petsto momaka, prema Kalistenu* od sedamsto, a prema nekim 
drugim“ piscima, od kojih je jedan Polibije," od devetsto. Zato se 
spartanski polemarsi Gorgoleon i Teopomp, sigurni u pobjedu, baciše na 
Tebance. Kako se napad obostrano s najvećom žestinom i silom usmjerio 
protiv samih zapovjednika, najprije se polemarsi Lakedemonjana sukobiše 
s Pelopidom i padoše; zatim, kako su oni oko njih trpjeli ranjavanja i 
ginuli, strah obuze čitavu vojsku koja se rascijepi na dvoje da propusti 
Tebance, uvjerena da se ovi hoće protući naprijed i provući se van; ali 
kad je Pelopida poveo svoje ljude tim prolazom, koji mu se otvorio, protiv 
onih neprijatelja koji su još bili na okupu i ubijao ih u prolazu, svi 
Lakedemonjani udare u bijeg glavom bez obzira. Ali potjera se ne 
protegnu daleko; Tebanci se, naime, bojahu Orhomenjana koji su bili 
blizu i nove lakedemonske posade. Pa ipak, postigli su pobjedu u izravnoj 
borbi s neprijateljima i pobjedonosno silom iznudili proboj kroz čitavu 
njihovu potučenu vojsku; zato podigoše pobjedni znak i oplijeniše mrtve, 
pa se povukoše kući prepuni ponosa.“ Jer u tolikim svojim ratovima s 
Helenima i barbarima nikad ranije, kako se govori, nisu Lakedemonjani 
pri brojčanoj nadmoći bili pobijeđeni od malobrojnih protivnika, pa 
dapače ni kad su se sukobili u otvorenoj bitki uz podjednako brojno 
stanje. Stoga su i bili prepuni neodoljive samosvijesti; već je i sam glas 
koji su uživali bio dovoljan da zastraši protivnike, koji se ne usuđivahu 
uhvatiti s njima u koštac ni uz jednaku vojnu silu jer se nisu smatrali 
doraslima Spartancima. Ali ova je bitka po prvi put poučila i ostale 
Helene da bojovne i ratu vješte muževe ne donosi na svijet samo Eurota 

i kraj između Babike i Knakija* nego da su najstrašniji svojim neprijate- 
ljima oni narodi gdje se rađaju mladići skloni da crvene pred sramotnim 
i da budu smioni u časnome, te koji većma izbjegavaju prijekore nego 
opasnosti. 


18. Svetu pak četu, kako kažu, prvi je sastavio Gorgida od tri stotine 
odabranih momaka kojima je grad osiguravao vojničku izobrazbu i 
opskrbu u Kadmeji gdje im je bila vojarna, pa se zato zvahu gradskom 
četom; jer tada su zapravo citadele nazivali gradovima. Neki tvrde da j je 
ta družba bila sastavljena od ljubavnika 1 ljubljenika. Također se spominje 
Pamenova“ šaljiva primjedba; ustvrdio je, naime, da Homerov Nestor 
nije bio nikakav taktičar kad je pozvao Helene da se razvrstaju po 
plemenima i bratstvima: 


Bratstvo pomoć da pruža bratstvu a plemenu pleme," 


trebalo je svrstavati ljubavnika uz ljubljenika. Ta suplemenici u opasnosti 
ne mare mnogo za suplemenike, niti jedni pripadnici bratstva“ za druge, 
ali kad četu povezuje ljubavničko prijateljstvo, onda su veze koje je drže 
na okupu nerazrješive i neraskidive kad oni prvi iz ljubavi prema svojim 
ljubljenima, a ovi drugi iz poštovanja prema svojim ljubavnicima ostaju 
u opasnostima čvrsto jedni uz druge. I nema u tome ništa čudno što takvi 
više drže do mišljenja svojih izočnih ljubavnika nego drugih nazočnih 
ljudi, kao što je onaj koji je ležao na tlu i molio i zaklinjao neprijatelja, 
koji se spremao da ga usmrti, neka mu mačem probode grudi rekavši »da 
se ne bi moj ljubljeni postidio videći moje mrtvo tijelo s ranom na 
leđima.« Pripovijeda se da je i Jolaj koji je sudjelovao u Heraklovim 
poslovima i borio se njemu uz bok bio njegov ljubljenik. A Aristotel# veli 
da su još i u njegovo vrijeme na Jolajevu grobu ljubljenici i ljubavnici 
prisizali na uzajamnu vjernost. Prirodno je, dakle, da je i četa bila 
nazivana svetom, kao što je i Platon nazvao ljubavnika bogom nadahnu- 
tim** prijateljem. Kažu čak da je ostala nepobijeđena sve do bitke kod 
Heroneje;* a kad je poslije te bitke Filip, razgledajući poginule, zastao 
na onome mjestu na kome je zajedno ležalo onih tri stotine pošavši ususret 
sulicama** makedonske falange, svi u oružju i međusobno izmiješani, 
zadivivši se i doznavši da je to četa ljubavnika i ljubljenika, prolio je, 
kažu, suze i rekao: »Jadno propali oni koji misle da su oni činili ili 
dopuštali da im se čini nešto sramotno !« 


19. Općenito govoreći, međutim, nije Lajeva strast,“ kao što kažu 
pjesnici, prva učinila taj oblik ljubavi uobičajenim među Tebancima, 
nego su zakonodavci, želeći od malih nogu blažiti i umekšati njihovu 
žestoku i neobuzdanu ćud, pridali fruli veliko značenje i u ozbiljnu radu 
i, dodjeljujući joj u svakoj igri počasno prvenstvo, uzgojili u rvalištima tu 
vrst ljubavi učinivši je glasovitom i smirujući prirodna nagnuća mladića. 
Stoga su ispravno postupili što su u svome gradu udomili božicu za koju 
se priča da se rodila kao kći Aresa i Afrodite,“ držeći da se ondje gdje se 
bojovni i ratnički duh najprisnije združuje i sjedinjuje s onim koji u sebi 
sadrži snagu uvjeravanja i ljupkost, sve građanske djelatnosti kroz sklad 
dovode u najsavršeniji i najuređeniji poredak. 

Porazmještajući, međutim, tu svetu četu u prve bojne redove i 
postavljajući je sprijeda uzduž čitave falange teško naoružane pješadije, 
Gorgida je osobitu hrabrost tih ljudi činio neuočljivom i nije usredotočivao 
njihovu snagu na jedan zajednički cilj, jer je bila raspršena i izmiješana s 
mnogo lošijim jedinicama; ali Pelopida, pošto je njihovo junaštvo jasno 
zasjalo kod Tegire gdje su se borili izdvojeni i sami za sebe, nikad ih više 
ne razdijeli niti rasprši nego ih je, upotrebljavajući ih kao jednu cjelinu, 
ubacivao prve u najtežim bojevima. Jer kao što konji u zaprezi brže trče 
nego kad ih jašu pojedinačno ne zato što jureći jače potiskuju zrak koji se 
od: njihove združene mase kida, nego zato što međusobno natjecanje i 
nadmetanje raspaljuje njihovu žestinu, tako je mislio da su valjani ljudi, 
ulijevajući jedan drugome želju za dičnim dostignućima, najkorisniji u 
ostvarivanju zajedničkog cilja i najžustriji. 


20. Ali kad Lakedomonjani, sklopivši mir sa svima ostalim Heleni- 
ma, usmjeriše rat samo na Tebance,* a kralj j je Kleombrot* provalio u 
Beotiju s deset tisuća teško naoružanih pješaka i tisuću konjanika, te ulog 
u igri za Tebance nije više bio onaj prvotni, nego su im bez okolišanja 
navješćavali i prijetili raseljavanjem, pa je Beotijom vladao strah kakva 
nije bilo još nikada, Pelopida, izlazeći iz kuće, reče ženi koja ga je 
ispraćala plačući i moleći ga neka se čuva: »To, ženo moja, treba 
savjetovati običnim građanima, ali ljudima na vlasti treba reći neka čuvaju 
druge«. Došavši u tabor i zatekavši beotarhe u neslozi, prvi se pridruži 
Epaminondinu mišljenju da se treba ogledati s neprijateljima; Pelopida 
tada doduše nije bio na dužnosti beotarha, ali je zapovijedao svetom 
četom i uživao opće povjerenje kao što je i bilo pravo za čovjeka koji je 
dao domovini toliko dokaza svoje odanosti slobodi. 

Kad je, dakle, bilo odlučeno da se pokuša sreća s odlučujućom bitkom 
i dok su bili utaboreni kod Leuktre“! nasuprot Lakedemonjanima, usni 
Pelopida nešto što ga veoma smuti. Na ravnici Leuktre grobovi su 
Skedasovih kćeri koje po onome mjestu nazivaju Leuktrankama; slučilo 
se da su, silovane od spartanskih došljaka, ondje bile pokopane.“ Poslije 
tako strašna i zločinačka djela njihov otac, pošto je uzalud potražio pravdu 
u Lakedemonu, sasuvši kletve na Spartance, ubio se na grobu djevojaka, 
a proroštva i proročanske izreke neprestano su upozoravale Spartance da 
budu na oprezu i čuvaju se gnjeva leuktarskoga, a da to većina nije pravo 
razumijevala; postojalo je i dvoumljenje u pogledu mjesta, jer se i u 
Lakoniji jedan primorski gradić zove Leuktron, a i pokraj Megalopola u 
Arkadiji ima istoimeno mjesto. Onaj se bolan događaj, dakako, zbio 
davno prije bitke kod Leuktre. 


21. Kad je legao na počinak u taboru, Pelopidi se učini da vidi one 
djevojke kako nariču nad svojim grobovima i proklinju Spartance, a 
Skedasa kako mu naređuje neka kao žrtvu njegovim kćerima zakolje 
plavokosu djevicu ako želi postići pobjedu nad neprijateljima. Premda mu 
se taj nalog činio .groznim i suprotnim svakome pravu, kad je ustao, 
Pelopida ga saopći gataocima i zapovjednicima. Od ovih neki nisu 
dopuštali da se taj nalog zanemari i ne posluša, navodeći kao primjer 

takvih žrtava iz davnine Kreontova sina Menekeja* i Heraklovu kćer 
Makariju,*“ a od kasnijih mudraca Ferekida, koga su Lakedemonjani 
pogubili, a njihovi kraljevi u skladu s nekim proroštvom čuvali njegovu 
kožu, Leonidu koji je, pokoravajući se poruci proročišta, na neki način 
sebe žrtvovao za Heladu," pa nadalje one što ih je Temistoklo uoči 
pomorske bitke kod Salamine žrtvovao Dionisu Mesožderu;* ta uspje- 
si koji su slijedili posvjedočili su ispravnost tih žrtava. S druge strane, kad 
je od Agesilaja, koji je polazio na vojni pohod s istoga mjesta kao 
Agamemnon i protiv istih neprijatelja, božica zatražila kao žrtvu nje- 
govu kćer i on je usnio takav san dok je spavao u Aulidi, nije je dao ne- 
go je, pokazavši se mekanim, doveo svoju vojnu neslavnu i neuspješnu 
završetku." 

Nasuprot tome, drugi su odvraćali od toga uvjeravajući da se 
nijednome od viših bića ne može svidjeti tako barbarska i zločinačka 
žrtva: ta svijetom ne vladaju bajoslovni Tifoni* niti Giganti,* nego otac 
bogova i ljudi; vjerovati u zloduhe koji se naslađuju ljudskom krvi i 
klanjem možda je glupost, a ako takvi i postoje, na njih se ne treba 
obazirati jer su nemoćni; jedino, naime, u slaboj i izopačenoj duši mogu 
se rađati i vriježiti takvi neprirodni i jezivi prohtjevi. 


22. Dok su, dakle, prvaci raspravljali o tome, a Pelopida bio u 
najvećoj neprilici, ždrebica, umakavši iz konjskoga krda i jureći kroz 
vojsku u trku prema mjestu njihova vijećanja, zaustavi se; i dok su se 
ostali divili boji njezine grive koja je sjala poput najžarčeg plamena i 
gizdavosti, uznositosti i samosvijesti njezina ništanja, gatalac Teokrit, 
razmislivši, poviče Pelopidi: »Došla je tvoja žrtva, neobični čovječe, i ne 
čekajmo drugu djevicu nego primi i žrtvuj ovu što ti je bog šalje!« Nato 
uhvativši kobilu, odveđoše je grobu djevica pa je, pomolivši se i pokrivši 
je vijencima, zaklaše radujući se i sami i rasturajući taborom glas o 
Pelopidinu snu i žrtvi. 


23. Na bojnome polju, kad je Epaminonda razvlačio svoju falangu 
koso ulijevo da spartansko desno krilo bude odvučeno što dalje od ostalih 
Helena i da masovnim i silovitim udarcem odbaci Kleombrota natrag, a 
neprijatelji, razabravši što se zbiva, počeše mijenjati svoj borbeni raspo- 
red, te stadoše razvijati svoje desno krilo i širiti ga u luku nastojeći svojim 
brojnijim jedinicama opkoliti i okružiti Epaminondu, Pelopida u tom 
trenu pojuri naprijed i, sabivši u trku svoje tri stotine oko sebe, preduhitri 
Kleombrota prije nego što je uspio razvući svoje krilo ili ga opet prikupiti 
u cjelinu i sklopiti bojni red, tako da Lakedemonjani nisu stajali u bojnom 
rasporedu, nego su se smeteno komešali jedni među drugima kad ih je 
dohvatio Pelopidin napadaj.“ Pa ipak, Spartanci, vrhunski majstori i 
vještaci u svim oblicima ratnog umijeća, ni u čemu se nisu tako obučavali 
niti priučavali kao tome da ne lutaju naokolo ili zapadaju u zabunu kad 
se raskine bojni red, nego da se svaki priključuje svakome uzimajući ga 
za druga u bojnom redu i boreći se kraj njega te, kuda god nadirala 
opasnost, da se okreću onamo, prestrojavaju i bore jednako uspješno kao 
uvijek. Tada, međutim, kako je Epaminondina falanga jurišala samo na 

njih, a mimoilazila ostale, a Pelopida se ubacio među njihove teško 
naoružane pješake nevjerojatnom brzinom i smjelošću, smetoše im samo- 
pouzdanje i bojno umijeće tako da je nastao bijeg i pokolj Spartanaca 
kakav dotada nije bio viđen. Stoga, premda je Epaminonda bio beotarh, 
a Pelopida ne, i premda je Epaminonda zapovijedao čitavom vojskom, a 
Pelopida vodio samo njezin malen dio, ovaj drugi stekao je isto toliko 
slave za tu pobjedu i uspjeh kao i onaj prvi. 


24. Ali obojica su bili beotarsi kad su provalili na Peloponez i 
privukli na tebansku stranu većinu tamošnjih naroda učinivši da su se od 
Lakedemonjana odmetnuli Elida, Arg, sva Arkadija i najveći dio same 
Lakonije. Ipak, zimski je suncostaj bio blizu i preostajalao je malo dana 
od druge polovine zadnjeg mjeseca u godini, a s početkom prvog mjeseca 
sljedeće godine trebalo je da zapovjedništvo preuzimaju novi zapovjednici 
ili da stari, ako ga ne predaju, gube glavu. Ostali beotarsi, u strahu od 
tog zakona i bježeći od zime, nastojali su da žurno odvedu vojsku kući, 
ali Pelopida, dodavši kao prvi svoj glas Epaminondinu i potakavši zajedno 
s njime sugrađane, povede ih na Spartu i prebaci preko Eurote. I pootima 
Spartancima mnogo gradova, a svu zemlju do mora pohara vodeći 
sedamdeset tisuća helenskih vojnika, od kojih su Tebanci sami činili 
manje od jedne dvanaestine. Ali slava te dvojice činila je da su svi 
saveznici, sve bez zajedničke odluke i glasanja, slijedili bez mrmljanja 
njihovo vodstvo. Ta prvi i, kako se čini, vrhovni prirodni zakon daje 
zapovjedništvo nad onim kome je potreban spas onome koji ga je kadar 
spasiti — upravo kao što i mornari koji su se za mirna mora ili dok su bili 
usidreni uz obalu bezobrazno i drzovito ponijeli prema svojim kormilari- 
ma, čim im stane prijetiti opasnost od oluje, odmah svraćaju poglede na 
njih i u njih polažu svoje nade. Jer i Argivci, Eliđani i Arkađani, koji su 
se u savezničkim skupštinama svađali s Tebancima oko vrhovnog zapo- 
vjedništva, u vrijeme kad su se bili bojevi i kad se suočavalo s opasnošću, 
slijedili su tebanske vojskovođe dragovoljno im se pokoravajući. 

Na onom pohodu ujediniše svu Arkadiju u jednu državu, otrgnuše 
Meseniju iz ruku njezinih spartanskih gospodara, pozvaše natrag njezine 
davne žitelje i vratiše ih u ponovo sagrađenu Itomu, a na povratku kući 
preko Kenhreje* pobijediše Atenjane koji su ih pokušavali uznemiravati 
čarkama u ijesnacima i zapriječiti im prolaz. 


25. Zbog tih dostignuća svi su ostali Heleni izvanredno visoko cijenili 
njihovu odvažnost i bili oduševljeni njihovim zaslugama, ali zavist 
njihovih vlastitih sugrađana, rastući usporedo sa slavom tih ljudi, pripre- 
mala im je doček niti častan niti doličan. Kad su se vratili, obojica budu 
pred sudom optuženi uz prijetnju smrtne kazne zato što su, premda je 
zakon naređivao da u prvome mjesecu nove godine, koji nazivaju 
bukatijem, predaju beotarhiju drugima, oni nju zadržali još kroz čitava 
četiri mjeseca kroz koje su vrijeme uredili prilike u Meseniji, Arkadiji i 
Lakoniji. : 

Prvi bi, dakle, predveden sudu Pelopida, što je za nj još povećalo 
opasnost, ali obojica budu oslobođeni krivnje. Epaminonda podnese tu 

zlonamjernu optužbu i iskušenje spokojno smatrajući strpljivost u polirič- 
kim neprilikama značajnim dijelom hrabrosti i duševne veličine, ali 
Pelopida, koji jepo naravi bio strastveniji, a podjarivali su ga prijatelji da 
se osveti svojim neprijateljima, prihvati sljedeću priliku. Govornik Mene- 
klida bio je jedan od onih koji su se s Pelopidom i Melonom okupili u 
Haronovoj kući, ali kako ga Tebanci nisu slavili jednako kao njih, a bio 
je izvanredno vješt govorništvu i bezočna i podmukla značaja, upotreblja- 
vao je svoje prirodne darove za denunciranje i klevetanje moćnijih od 
sebe, a nije s time prestao ni poslije onog suđenja. Epaminondu, dakle, 
uspije potisnuti s beotarhije i isključiti s političke pozornice za dugo 
vremena, ali njegov utjecaj nije bio dovoljan da ocrni Pelopidu kod 
naroda, pa uznastoja da ga zavadi s Haronom; pa kako je zavidnicima 
općenito prilična utjeha, ako su nemoćni da se sami pokažu boljima od 
određenih ljudi, da nastoje na svaki način prikazati ove lošijima od 
drugih, silno je pred narodom veličao Haronova djela pjevajući hvalopojke 
njegovoj djelatnosti u svojstvu vojskovođe i njegovim pobjedama. Štaviše, 
konjaničku bitku kod Plateje, u kojoj su Tebanci pod Haronovim 
vodstvom postigli pobjedu prije one kod Leuktre, pokuša obilježiti 
javnom posvetom na sljedeći način. Androkid Kizičanin,“ primivši od 
grada narudžbu da naslika sliku jedne druge bitke, dovršavao je taj posao 
u Tebi; ali kad se ona odmetnula od Sparte i buknuo rat, Tebanci 
zadržaše kod sebe sliku koja samo što nije bila završena. Meneklida ih, 
dakle, nagovori da tu sliku posvete kao zavjetni dar s Haronovim imenom 
napisanim na njoj, nadajući se na taj način zasjeniti slavu Pelopide i 
Epaminonde; ali to je bio glup poduhvat iz neumjesne ambicije da se kraj 
tolikih tako znamenitih bojeva prednost daje jednome djelu i jednoj 
pobjedi, prilikom koje kažu da je pao neki neugledan Spartanac Geranda 
s četrdesetoricom ljudi, a ništa drugo značajno nije bilo urađeno. Protiv 
tog prijedloga podigne Pelopida tužbu zbog nezakonitosti, tvrdeći da kod 
Tebanaca nije običaj slaviti čovjeka pojedinca, nego se slava pobjede 
pridržava domovini kao cjelini. Za vrijeme čitavog sudskog postupka 
neprestano je obasipao Harona hvalospjevima, za Meneklidu je dokazivao 
da je klevetnik i nitkov, a Tebance je pitao jesu li sami učinili išta dično. 
Tako da je Meneklida bio kažnjen novčanom globom, pa kako je zbog 
njezine visine nije bio u stanju platiti, on kasnije pokuša izazvati bunu i 
izvesti državni prevrat. Te pojedinosti nesumnjivo bacaju neko svjetlo i 
na životopis koji pišem. 


26. Kad je Aleksandar, tiranin Fere," stao otvoreno ratovati S 
mnogim Tesalcima spletkareći protiv sviju njih, a njihovi gradovi poslali 
poslanstva u Tebu ištući vojnu silu i vojskovođu, Pelopida, videći da je 
Epaminonda zaokupljen uređivanjem prilika na Peloponezu, ponudi 
Tesalcima sebe i stavi im se na raspolaganje“ ne podnoseći da mirno trpi 
da mu vlastita vještina i vojska besposliče, a smatrajući da ondje gdje je 
Epaminonda drugi vojskovođa nije potreban. Čim, dakle, s vojskom 
zavojšti na Tesaliju, odmah zauze Larisu, a Aleksandra koji je došao i 
molio za pomirenje pokušavao je učiniti blagim i pravičnim vladarom 
Tesalaca umjesto da bude tiranin. Ali kako je ovaj bio nepopravljiv i ćudi 

zvjerske, a mnogo su ga optuživali kako zbog okrutnosti tako i zbog 
osionosti i gramzljivosti pa je Pelopida bio s njime grub i strog, 
Aleksandar hitro uteče sa svojim štitonošama. € Tada Pelopiđa, ostavivši 
Tesalce u potpunoj sigurnosti od tiranina i u međusobnoj slozi, sam krene 
u Makedoniju gdje je Ptolemej“ ratovao s makedonskim kraljem Aleksan- 
drom,* a obojica pozivala njega kao posrednika i suca da bude saveznik 
i pomagač onome za koga se bude činilo da mu se nanosi nepravda. Kad 
je došao, razriješio je njihove razmirice" i vratio kući prognanike, a kao 
taoce uzeo kraljeva brata Filipa"! i tridesetoricu drugih, sinove najodlični- 
jih obitelji, te ih smjesti u Tebi pokazavši Helenima kako je daleko doprla 
tebanska moć slavom svoje snage i pouzdanjem u svoju pravednost. 

To je bio onaj Filip koji je kasnije zaratio s Helenima da skrši nji- 
hovu slobodu; ali u to je vrijeme bio dječak i živio u Tebi.kod Pamena. 
Iz tog se razloga i pomislilo da je postao oduševljeni poštovalac Epa- 
minonde možda zato što je proniknuo u njegovu djelotvornost kao za- 
povjednika u ratovima, što je bio samo malen dio vrlina toga čovjeka. 
Ali u samosvladavanju, pravičnosti, velikodušnosti i blagosti, u čemu je 
Epaminonda bio uistinu velik, Filip nije stekao udjela niti po prirodi, niti 
oponašanjem. 


27. Kad su se poslije toga Tesalci ponovo žalili da im Aleksandar 
Ferski uznemiruje gradove, poslan bi Pelopida s Izmenijom kao posla- 
nik; i stiže ne vodeći od kuće vojsku, niti očekujući rat, nego se za 
njireče potrebe bio prisiljen služiti samim Tesalcima. Kako je u 
međuvremenu opet dolazilo do smutnji u Makedoniji — Ptolemej je, 
naime, ubio kralja i prisvojio vlast, a prijatelji ubijenoga pozivali su 
Pelopidu — želeći se osobno uplesti u tamošnja zbivanja, a kako nije 
raspolagao vlastitom vojskom, zavrbuje na licu mjesta neke najamnike pa 
odmah s njima pođe na Ptolemeja. Aii kad dođoše jedan blizu drugome, 
Ptolemej, novcem potkupivši najamnike, nagovori ih neka prijeđu k 
njemu, dok Pelopidi u strahu od same slave i imena njegova pođe u susret 
kao svome pretpostavljenome i, pošto se s njime porukovao i zamolio ga 
za njegovu milost, pristade da vlada kao namjesnik umjesto braće 
ubijenoga kralja, a da ima iste neprijatelje i prijatelje koje i Tebanci; kao 
iaoce u ime jamstva dade svog sina Filoksena i pedeset njegovih drugova. 
Njih Pelopida odasla u Tebu, a sam, kako je bio ozlojeđen zbog izdaje 
najamnika i jer je doznao da je većina njihovih dobara, kao i žene i djeca, 
pohranjena u Farsalu tako da bi ih, dobivši to u svoju vlast, dovoljno 
kaznio za to što su se ogriješili o njega, skupivši neke Tesalce, dođe u 
Farsa!. Ali upravo kad je prispio onamo, pojavi se tiranin Aleksandar s 
vojskom. I pomislivši da je došao da se opravda, Pelopida i Izmenija sami 
pođoše k njemu znajući doduše da je krvožedna hulja, ali zbog Tebe i 
vlastita ugleda i slave nisu očekivali da bi im se moglo išta dogoditi. No 
on ih, kad vidje da dolaze bez oružja i pratnje, dade smjesta uhvatiti, a 
Farsal zaposjedne ulivši strah i trepet svim svojim podanicima uvjerenima 
da poslije tako drska zločina neće nikoga poštedjeti idaćes ljudima i 
stvarima koje mu dopadnu ruku postupati kao čovjek kome! a više 
nimalo nije stalo do njegova života. 

28. Tebanci su, međutim, čuvši za to, bili ogorčeni i smjesta poslali 
vojsku odredivši joj iz nekakve ljutnje na Epaminondu druge zapovjedni- 
ke. Tiranin je pak, odvevši Pelopidu u Feru, isprva puštao da svatko tko 
hoće razgovara s njime misleći da ga je nesreća učinila jadnim i slomlje- 
nim. Ali kad je Pelopida Ferane, koji su se jadali, pozivao na hrabrost jer 
da sad tiranina pogotovo čeka kazna i kad mu je u poslanoj poruci rekao 
da je besmisleno da bijedne i ničemu krive građane svakodnevno udara 
na mučila i ubija, a štedi njega, za koga zna posve sigurno da će mu se 
osvetiti ako mu ikada umakne, tiranin, začudivši se njegovoj samosvijesti 
i neustrašivosti, reče: »Ali što se Pelopidi žuri umrijeti ?«, a ovaj, čuvši za 
to, odgovori: »Da ti što brže propadneš postavši bogovima još mrži nego 
sađda«. Otada zabrani ljudima izvana da pohađaju Pelopidu. 

Ali Teba, kći Jasonova a žena Aleksandrova, doznavši od Pelopidinih 
čuvara o njegovoj srčanosti i plemenitosti, poželje vidjeti tog čovjeka i 
progovoriti s njime. No kad dođe k njemu i, budući da je bila žena, ne 
razabra odmah u onolikoj nevolji veličinu njegova značaja, nego zaplače 
zaključujući po neurednoj bradi, odjeći i prebivalištu da trpi postupak 
žalostan i nedostojan svoje slave, Pelopida se čudio neznajući isprva tko 
je ta žena, a kad je prepozna, pozdravi je očevim imenom ; bio j je, naime, 
dobar znanac i prijatelj Jasonu. Kad ona reče: »Žalim tvoju ženu« 
odgovori on: »A ja tebe što nisi vezana a ipak podnosiš Aleksandra«. Te 
riječi duboko dirnuše ženu; ta mučila ju je okrutnost i naprasitost 
tiraninova koji je uz ostale svoje razvratnosti njezina najmlađeg brata 
učinio svojim ljubavnikom. Stoga su je njezini neprestani odlasci k 
Peiopidi, u toku kojih mu je iskreno govorila o svojim patnjama, ispunjali 
gnjevom, gordošću i neprijateljstvom prema Aleksandru. : 


29. Kad tebanski vojskovođe, provalivši u Tesaliju, ne opraviše 
ništa, nego zbog neiskustva ili loše sreće sramotno uzmaknuše, grad kazni 
svakoga od njih globom od deset tisuća drahmi,* a odasla s vojskom 
Epaminondu. *“ Odmah nastade veliko komešanje među Tesalcima koji su 
se zanosili sjajnim nadama s obzirom na slavu tog vojskovođe i stvar je 
tiraninova već bila na rubu propasti; tako je velik bio strah koji je obuzeo 
njegove časnike i prijatelje, a tako snažna težnja za odmetnućem njegovih 
podanika, jer su bili uvjereni da će sada moći gledati kažnjavanje tiranina. 
Pa ipak, Epaminonda je svojoj slavi pretpostavljao Pelopidin spas i, kako 
se bojao da se Aleksandar, ako mu položaj postane neodrživ, pa on 
zapadne u potpun očaj, ne okrene poput zvijeri protiv njega, vodio je rat 
tromo i, kružeći naokolo, držao tiranina u napetosti otezanjem s pripre- 
mama i prijetećim pokretima ne popuštajući njegovu prkosu i odvažnosti, 
ali ne razdražujući njegovu žestinu i divljinu, jer je čuo za njegovu 
okrutnost i omalovažavanje svake dobrote i pravičnosti, ljude je zakapao 
žive, a druge oblačio u kože divljih svinja i medvjeda i onda huškao na 
njih svoje lovačke pse koji su ih trgali na komađe, a on za zabavu 
nesretnike probadao kopijima; u Melibeji i Skotusi, savezničkim i 
prijateljskim gradovima, opkolio je narod, sabran u skupštini, svojom 
tjelesnom stražom i poklao sve za oružje sposobne, a koplju, kojim j je ubio 
svog ujaka Polifrona, pošto ga je posvetio i ukrasio vijencima, prinosio je 

žrtve kao bogu i obraćao mu se kao Tihonu.? Gledajući jednom 
tragičkoga glumca u predstavi Euripidovih Trojanki žurno napusti kazali- 
šte, a njemu posla poruku pozivajući ga da se ne boji da zbog njegova 
odlaska ne ulaže manje truda u svoj nastup; jer on nije otišao iz prezira 
prema njemu, nego iz stida da njega, koji se nikad nije sažalio ni nad 
kojim od onih što ih je pogubljivao, građani ne bi vidjeli kako plače nad 
nesrećom Hekabe i Andromahe. A ipak, prepavši se same slave, imena i 
vojvodskog prestiža Epaminondinog, taj 


K*o rob se zguri pijetao krilo spustivši“ 


i brzo ka njemu posla ljude da opravdaju njegove postupke. Ali Epami- 
nonda nije mogao dopustiti da Tebanci utanače mir i prijateljstvo s 
takvim čovjekom nego, ugovorivši samo tridesetodnevno ratno primirje i , 
dobivši Pelopidu i Izmeniju, povuče se natrag. 


30. Kad su Tebanci doznali da su poslanici Lakedemonjana i 
Atenjana na putu k velikome kralju radi sklapanja saveza, pošalju i oni 
Pelopidu, što je, obzirom na njegov ugled, bio izvrstan izbor. Jer u 
prvome redu, u kraljevim pokrajinama kojima je putovao bio je poznat i 
glasovit; ta slava njegovih bojeva s Lakedemonjanima nije se Azijom 
pronijela polagano niti u malom opsegu; dapače, čim je onamo dopro prvi 
glas o bitki kod Leuktre, ona je, uvećavajući se neprestanim dodavanjem 
kakva nova uspjeha i širenjem, obuhvatila najudaljenije krajeve; a potom, 
pogled na nj ispuni divljenjem satrape, vojskovođe i zapovjednike na 
kraljevu dvoru koji govorahu da je to onaj čovjek koji je istjerao 
Lakedemonjane s kopna i s mora i zatvorio između Tajgeta i Eurote onu 
Spartu koja je malo prije toga preko Agesilaja zapodjela rat s vojim 
kraljem i Perzijancima radi posjeda Suze i Ekbatane. Artakserkso! 
dakako, radovao tome, te se Pelopidi, divio zbog njegove slave i obaširkih 
ga počastima želeći da se čini da njega visoko cijene i udvoravaju mu se 
najveći ljudi. Ali kad ga vidje licem u lice i upozna se s njegovim 
prijedlozima koji su bili pouzdaniji od atenskih, a iskreniji od lakedemon- 
skih, njegovo zadovoljstvo Pelopidom još se poveća i, postupivši na pravi 
kraljevski način, otvoreno pokaza štovanje što ga je osjećao prema njemu 
i ne sakri od ostalih poslanika da najviše drži do njega. Pa ipak, čini se 
da je od sviju Helena najviše počastio Lakedemonjanina Antalkidu,* jer 
mu je poslao vijenac što ga je kod pića imao na glavi umočivši ga u mirisno 
ulje. Pelopidi doista nije ukazao tako profinjen znak pažnje, ali mu je 
poslao najsjajnije i najveće običajne darove, a odobrio je i njegove zahtjeve 
da Heleni budu samosvojni, Mesena? napučena, a Tebanci smatrani 
trađicionalnim kraljevim prijateljima. 

S tim odgovorima, a od darova primivši samo one koji su bili znak 
.naklonosti i dobronamjernosti, krene natrag; a tim je postupkom i najviše 
omrazio ostale poslanike. U svakom slučaju, Atenjani Timagoru osudiše 
i smaknuše, a ako je to bilo zbog mnoštva primljenih darova, bilo je 
ispravno i opravdano; ta nije uzeo samo zlato i srebro, nego i skupocjenu 
počivaljku i sluge da je prostiru, jer Heleni to navodno ne umiju, pa još 
k tome osamdeset krava skupa s govedarima, tobože zato što mu je 

potrebno kravlje mlijeko zbog nekakva pobolijevanja. Na koncu je 
putovao k moru nošen u nosiljci, a od kralja je primio na poklon četiri 
taletna*“ da njima plati nosače. No čini se da podmićivanje nije bilo ono 
što je najviše razjarilo Atenjane; tako kad Epikrat, njegov štitonoša, nije 
porekao da je primio poklone od kralja i govorio je o podnošenju 
prijedloga skupštinskog zaključka, da se umjesto devet arhonata svake 
godine bira devet poslanika između siromašnih pučana, da dobivanjem 
njegovih poklona postanu imućni ljudi, narod prasnu u smijeh. Ali jedili 
su se što su Tebanci ishodili sve, pri čemu nisu uzimali u obzir koliko je 
Pelopidina slava morala više vrijediti od govorništva i govorničkih besjeda 
kod čovjeka koji je uvijek odavao priznanje jačima na oružju. 


31. To poslanstvo, dakle, pridodade nemalo Pelopidinoj popularnosti 
po njegovu povratku zbog napučivanja Mesene i samosvojnosti ostalih 
Helena; ali kako se Aleksandru Ferskome opet vratila njegova stara ćud, 
te je pustošio brojne tesalske gradove, a svim ftiotidskim Ahejcima i 
narodu Magnezije nametnuo svoje posade, doznavši za Pelopidin povra- 
tak, ti gradovi odmah poslaše poslanstva u Tebu tražeći vojnu pomoć pod 
njegovim zapovjedništvom. Kad su im to Tebanci rado izglasali, sve bi 
brzo pripremljeno i vojskovođa na polasku, sunce pomrča*! i za tri dana 
tama pokri grad. Pelopida je, videći da su svi smućeni tom pojavom, 
mislio da ih ne valja siliti, preplašene i obeshrabrene, niti izlagati se 
opasnosti sa sedam tisuća sugrađana, nego, stavivši sebe na raspolaganje 
Tesalcima i uzevši sa sobom tristo konjanika, dobrovoljaca i plaćenika, 
krene, premda su se gataoci tome protivili, a ostali građani nisu pokazivali 
nimalo oduševljenja: smatralo se, naime, da je pomrčina sunca važno 
znamenje s neba i da se tiče slavna čovjeka. No on, odveć ugrijan gnjevom 
na Aleksandra zbog pretrpljenih uvreda, nadao se na remelju svojih 
razgovora s Tebom** da će naći njegov dom već rastrovan i potkopan. Ali 
ipak, najviše ga je mamila plemenitost toga djela jer mu je želja i ambicija 
bila da u vrijeme kad su Lakedemonjani slali vojskovođe i namjesnike 
gradova sicilskome tiraninu Dioniziju,*“ a Atenjani primali novac od 
Aleksandra i postavljali mu mjeden kip kao dobročinitelju, da baš tada 
Helenima pokaže da Tebanci jedini vojuju u zaštitu tiačenih i obaraju po 
Heladi protuzakonite i nasilničke vladare. 


32. Čim je, dakle, stigao u Farsal pa skupio vojsku, odmah pođe na 
Aleksandra. A ovaj, videći da je s Pelopidom malo Tebanaca, a kako je 
sam imao više nego dvaput toliko teško naoružanih pješaka koliko je bilo 
njegovih Tesalaca, iziđe mu ususret do Tetidejona. Kad netko reče 
Pelopidi da tiranin dolazi na njih s brojnim trupama, on odvrati: »To 
bolje; više ćemo njih pobijediti«. 

Kako su se kod mjesta zvana Pasje glave“ strmi i visoki brežuljci 
uzdizali uvis po sredini između obje vojske, uznastojaše ih obojica 
zaposjesti svojom pješadijom. Budući da su njegovi konjanici bili brojni i 
izvrsni, posla ih Pelopida protiv konjanika neprijatelja. Dok su ovi 
nadvladavali neprijatelje i zajedno s onima koji su bježali, izjurili u 
ravnicu, Aleksandar pretekne Pelopidu zauzevši brežuljke jer je napao 

tesalske teške pješake koji su pristizali kasnije i pokušavali jurišati na 
teška i visoka mjesta pa poubija one u prvim redovima, dok ostali, , 
dopavši rana, ne postizavahu ništa. Opazivši to, Pelopida pozva konjanike 
natrag i naredi im da navale na zgusnute neprijateljske redove, a sam 
smjesta zgrabivši štit, trkom se umiješa među one šio su se borili oko 
brežuljaka. I protisnuvši se kroz one odostrag među prednje borce, ulije 
svima toliku snagu i borbeni žar da se i neprijateljima činilo da na njih 
navaljuju ljudi drukčiji i i tijelom i duhom. Dva ili tri njihova juriša odbiše, 
ali videći da oni još krepko napadaju i da:se konjica vraća iz potjere, 
popustiše uzmičući korak po korak. Tad Pelopida, vidjevši s uzvisine đa 
čitava neprijateljska vojska doduše još nije natjerana u bijeg, ali je već 
puna meteža i zbrke, zastade i ogleda se naokolo tražeći Aleksandra. A 
kad ga ugleda na desnome krilu gdje hrabri i svrstava plaćenike, ne uspije 
promišljenošću suspreći gnjev nego, planuvši pri tom pogledu i prepu- 
stivši bijesu upravljanje svojim postupcima, iskoči daleko ispred sviju 
ostalih pa pojuri vičući i izazivajući tiranina. Ovaj ne dočeka njegov nalet 
niti pruži otpor nego, pobjegavši k svojim tjelesnim stražarima, sakri se 
među njih. Plaćenike iz prvoga bojnog reda koji su se izbliza srazili s 
Pelopidom on suzbije, a neki i padoše pod njegovim udarcima, ali većina 
njih zadavahu mu rane izdaleka ga udarajući kopljima, sve dok Tesalci u 
najvećoj uzrujanosti ne dotrčaše s brežuljaka u pomoć kad je on već bio 
pao, a konjanici, navalivši, razbiše čitavu neprijateljsku falangu i, nasta- 
vivši potjeru nel, pokriše zemlju leševima ubivši više od tri tisuće 
ljudi. 


33. To što su Tebanci, nazočni pri Pelopidinoj smrti, bili neutješni 
nazivajući ga ocem, spasiocem i učiteljem u najvećim i najljepšim dobrima 
nije bilo nikakvo čudo; no Tesalci i saveznici također, nadmašivši u 
svojim zaključcima svaku počast koja se primjereno može iskazati 
ljudskoj vrlini, pokazaše svojim bolom još više koliko su bili zahvalni tom 
čovjeku. Kažu da ljudi koji su sudjelovali u onom boju nisu najprije 
skinuli oklope, niti razuzdali konje, niti povezali rane, nego su, onako još 
zagrijani od borbe, s oružjem idući k mrtvacu kao da on još može vidjeti, 
unaokolo oko tijela gomilali neprijateljski plijen, strigli konjima grivu, 
odsijecali i sebi kosu, a kad su odlazili u svoje šatore, mnogi niti su zapalili 

“vatru, niti okusili večeru, nego je šutnja i potištenost vladala cijelim 
taborom kao da nisu izvojevali najsjajniju i najveću pobjedu, već kao da 
ih je tiranin porazio i učinio svojim robljem. A iz gradova, čim je do njih 
doprla vijest o tome, dolazili su visoki zvaničnici i s njima mladići, dječaci 
i svećenici na doček Pelopidina tijela donoseći pobjedne znakove, vijence 
i potpuno pješačko naoružanje od čista zlata. A kad je bio čas da mrtvaca 
iznesu na pokop, najčasniji Tesalci, prišavši, zamole Tebance da njima 
prepuste obavljanje. pogreba. Jedan od njih reče: »Ljudi saveznici, 
tražimo od vas milost koja nama u tolikoj nesreći donosi čast i utjehu. Jer 
Tesalci neće moći ispratiti Pelopidu živa, niti mu iskazati počasti što ih 
zaslužuje a da im se on može radovati, ali ako nam se dopusti da ga se 
mrtva dotaknemo, te ga sami uresimo i pokopamo njegovo tijelo, uvjereni 
smo da ćete nam vjerovati da je veća nesreća pogodila Tesalce nego 

Tebance; jer vas je zadesio samo gubitak valjana vođe, a nas još i slobode. 
Ta kako da se odvažimo od vas zaiskati drugoga vojskovođu kad vam 
nismo vratili Pelopidu ?« Tebanci udovoljiše njihovoj molbi. 


34. Od tog pogreba nikada nije bilo sjajnijega bar po mišljenju onih 
koji sjaj ne vide u slonovači, zlatu i grimizu kao Filist# koji opisuje 
riječima punim čudesna hvalopjeva pogreb Dionizijev kao veleban završe- 
tak velike tragedije njegove tiranide. Nakon Hefestionove smrti** Aleksan- 
dar Veliki nije samo ostrigao grivu konjima i mazgama, nego je i kruništa 
dao skinuti s gradskih bedema da bi se činilo da su i gradovi u žalosti 
poprimili ostrižen i nagrđen izgled umjesto svojeg ranijeg lijepog obličja. 
Kako su to, međutim, bile naredbe despotskih vladara i izvršavale se pod 
pritiskom sile, a uz zavist prema onima kojima su bile namijenjene i 
mržnju prema onima koji su ih silom provodili, nisu bile dokaz nikakve 
zahvalnosti niti poštovanja, nego barbarske nadutosti, raskoši i razmerlji- 
vosti ljudi koji svoje preobilje bogatstva rasipaju na isprazne i nedostojne 
stvari; ali kad je običan građanin umro u tuđini, kad kraj njega nisu bili 
ni žena, ni djeca, ni rođaci, a toliki su ga narodi i gradovi, nadmećući se 
međusobno, bez ikakve prisile, ispraćali, zajednički pokapali i vijencima 
ukrašavali, s pravom se činilo da je dosegao vrhunsku sreću. Ta smrt 
sretnika nije, kako je Ezop običavao govoriti, najbolnija nego najblaženija 
jer ona, pohranjujući uživanje dobrih ljudi u svojim uspjesima na sigurno 
mjesto ne ostavlja prostora mijenama sudbine. Stoga je bolji bio savjet 
Lakonaca olimpijskom slavođobitniku Dijagori* koji je doživio da vidi 
sinove, pa čak i sinove svojih sinova i kćeri ovjenčane kao pobjednike u 
Olimpiji: »Umri, Dijagora! Ta na Olimp se ipak ne možeš popeti«. Ali 
sve olimpijske i pitijske pobjede uzete zajedno ne bi, mislim, nitko 
smatrao dostojnima usporedbe ma i s jednim od Pelopidinih bojeva, a oni 
su bili brojni i on ih je učinio uspješnima; proživjevši najveći dio života 
u slavi i časti, najzad je kao beotarh po trinaesti put, vršeći djelo najvećeg 
junaštva usmjereno na to da smakne tiranina, poginuo za slobodu 
Tesalaca. 


35. Pelopidina je smrt donijela njegovim saveznicima veliku tugu, ali 
još veću korist. Jer Tebanci, kad su doznali za njegov konac, bez ikakva 
odlaganja svoje osvete i svom brzinom zavojštiše sa sedam tisuća teško 
naoružanih pješaka i sedam stotina konjanika pod zapovjedništvom 
Maikite i Diogitona. Zatekavši Aleksandra oslabljena i okrnjene moći, 
prisiliše ga da Tesalcima vrati njihove gradove što ih je držao, da oslobodi 
Magnezijce i ftiotidske Ahejce i povuče iz njihovih središta svoje vojne 
posade, te da se zakune da će slijediti vodstvo Tebanaca prema njihovoj 
zapovijedi protiv bilo kojeg neprijatelja. Tebanci se, dakle, zadovoljiše 
time; ali kakvom su ga malo kasnije kaznom za Pelopidu kaznili bogovi, 
to ću ispripovjediti. Tebu, tiraninovu bračnu družicu, podučio je ponaj- 
prije, kako je spomenuto, Pelopida neka se ne plaši vanjskog sjaja i 
blještavila tiranide jer ova isključivo ovisi o naoružanim stražarima, pa se 
ona, u strahu od njegove vjerolomnosti i iz mržnje prema njegovoj 
okrutnosti, sporazumje sa svoje troje braće Tisifonom, Pitolajem i 

Likofronom i poduzme napad na njegov život na ovaj način. Ostali dio 
tiraninove kuće noću su čuvali stražari, ali spavaonica u kojoj su njih 
dvoje obično spavali bila je na gornjem katu a pred njom stražu je čuvao 
pas na lancu koji je napadao sve osim njih samih i jednoga od slugu koji 
ga je hranio. Kad je, dakle, za Tebu došao čas da izvede svoj udarac, 
držala je braću preko dana skrivenu u jednoj obližnjoj prostoriji pa ušavši, 
kao obično, sama k Aleksandru koji je već spavao i malo potom opet 
izašavši, naredi sluzi da izveđe psa iz kuće; jer gospodar, reče, želi 
počivati u miru; sama pak, plašeći se da ljestve ne zaškripe kad se mladići 
budu njima uspinjali, pokrije prečage vunom; pošto je potom braću 
naoružanu mačevima dovela gore i postavila pred vrata, sama uđe i, 
skinuvši mač koji je visio iznad njegove glave, pokaza im ga kao znak da 
je tiranin u njezinoj vlasti i da čvrsto spava. Kako su se mladići prepali i 
ustručavali, grdeći ih i zaklinjući se u gnjevu da će Aleksandra probuditi 
i prokazati urotu, postiđene a ujedno i zaplašene uvede ih unutra i postavi 
oko počivaljke prinoseći svjetiljku. Tad ga jedan od njih uhvati za noge 
čvrsto ih pritisnuvši, drugi, zgrabivši ga za kosu, povuče mu glavu 
unatrag, a treći ga umori udarcima mača pri čemu je brzina smrti učinila 
možda njegovo umiranje lakšim nego što je zasluživao, ali kako je bio 
jedini ili prvi od tirana koji je zaglavio od ruke vlastite žene i kako mu je 
tijelo poslije smrti bilo zlostavljano jer je bilo bačeno van i zgaženo od 
Ferana, doživio je po općem mišljenju zasluženu kaznu za svoje zločine.% 


Bilješke 


! Antigon (382-301), kralj Azije, otac Demetrija Poliorketa (vidi životopis ovoga). 

ž Elegijski distih. 

* Ifikrat (?-348), atenski vojskovođa, usavršio naoružanje svojih plaćenika i pobijedio 
Spartance 392. 

“* Kalikratida (?—406), nasljednik Lisandrov na čelu spartanskog brodovlja, pobijeđen i 
ubijen od Atenjana kod arginuskog otočja. 

* Andro, jedan od najvećih kikladskih otoka u Egejskome moru. 

* Atenski vojskovođa Timotej (?-354), slavan po svojim vojnama protiv Sparte i Makedo- 
nije, osuđen poslije jednbg neuspjeha kod Bizantija na ogromnu globu od 100 talenata 
(pod optužbom za izdaju zbog podmićivanja); kako je nije mogao platiti, pobjegao je u 
Halkidu na Eubeji i ondje umro. 

? Hares, atenski vojskovođa problematičnih etičkih osobina, sudjelovao u bitki kod 
Heroneje 338. Bio je jedan od Timotejevih tužitelja. 

5 Vidi Nikomakovu etiku 4, 1, 37. 

* Pribjegarke 861-862. 

% Naravno, ne radi se o znamenitoj bitki iz 362. god. u kojoj je Epaminonda pobijedio 
Spartance i Atenjane i poginuo, nego o onoj iz 418. kad su Atenjani pritekli u pornoć 
Argu, Elidi i Mantineji protiv Sparte i njezinih saveznica. Vidi Alkibijad 15. 

" Znamenita citadela (gradska tvrđa, akropola) u Tebi. 

1? Svetkovina u počast Demetri, čuvarici reda i poretka. 

3 Žimi 382. god. Vidi Agesilaj 23. 

4 Oko 79.000 zlatnih predratnih dinara ili 90.000 zlatnih predratnih francuskih franaka. 

!5 God, 403. Trasibul, obnovitelj; demokracije u Ateni, krenuo je iz Tebe na tridesetoricu 
tirana u Ateni, a Teba mu je aktivno pomagala (vidi Ksenofoni, Grčka povijest 2, 4, 2). 

6 Tridesetorica tirana što su ih Spartanci postavili da vladaju Atenom po završetku 
peloponeskog rata god. 404. 

7 Vidi bilj. 15. 

'š Vrhovni vojni zapovjednici u Tebi. 

"1 Ksenofontovu izvještaju o tim događajima (Grčka povijest 5, 4, 1-12) uopće se ne 
spominju ni Epaminonda ni Pelopida; njegova se verzija uopće u mnogo pojedinosti 
razlikuje od Plutarhove. 

2 Zimi god. 379. 

2! Ravnica s tvrđicom na sjeveru Atike prema granici Beotije, uz goru Kiteron. 

2 Prema Plutarhovu iscrpnom izvještaju o tom događaju u Raspravi o Sokratovu demonu 
(glava 29, Moralia 595 £), Haron nije istinu sakrio ni od koga. 

23 On je vršio posvećivanje u Demetrine misterije u Elensini. 

24 Vidi 8. glavu. 

25 Najviši dostojanstvenici beotskog saveza (uglavnom s vojnim ovlaštenjima). Bilo ih je 
obično 11, a od njih dvojica Tebanaca. 

% Njihova je titula bila »harmost«, što doslovce znači »upravitelj, usklađivatelj«. Zapovije- 
dali su spartanskim posadama. 

? Zauzeće Kadmeje bilo je god. 379. 

% Grad u Beotiji, na jugoistočnoj padini Helikona. 

2 Sfodrijin se pokušaj protiv Pireja iscrpnije opisuje u Agesilaju 24, 

% Vidi Agesilaj 26. 

* God. 371. 

?* Kao u delskoj verziji priče o rođenju Apolona i Artemide. 

# Planina na jugoistoku od Kopajskog jezera na kojoj je bilo znamenito Apolonovo svetište. 

* Zmaja Pitona ubio je, po mitskoj predaji, Apolon u Delfima (kojima je odatle drugo ime - 
Pit); zmaj je simbol zemlje iz koje se dižu pare koje su omamljivale delfijsku proročicu. 
Radi se stvarno o stiliziranom prikazu pobjede indoevropskih grčkih došljaka nad 
autohtonim mediteranskim starosjediocima. 

# Titij je bio div koji je napastovao Letu, majku Apolona i Artemide. U podzemlju jastreb 
mu kljuje jetra (sjedište spolnog nagona po antičkoj medicini) koja stalno iznova rastu. 
% Aristotelov nećak, pratilac Aleksandra Velikog; vidi životopis potonjega. Pisao je povijest 

Aleksandrovih pohoda. 

" Učenik Isokratov, pisac opće grčke povijesti, živio u 2. st. pr. n. e. Njegova djelomično 
sačuvana povijest obuhvaća Aziju, Grčku, Italiju i Afriku. 

% Ta je bitka bila god. 375. 

# Vjerojatno dvije manje pritoke Eurote kraj Sparte (po drugima most i rječica). Vidi 
Likurg 6. 

“* Pamen, tebanski zapovjednik. 

4“ Ilijađa II 363. Vidi i Moralia 761 b. 

# Bratstvo je u Ateni bilo dio općine (deme), a u Sparti plemena. 

# U izgubljenu djelu. Vidi i Moralia 761 d. 

# Simposij 179 A. 

4 God. 338. pobijedio je ondje Filip Makedonski Tebance i Atenjane. 

*“* Dugačko makedonsko koplje zvano sarisa. 

*' Tebanski kralj Laj, Edipov otac, bio je zaljubljen u mladog Pelopova sina Hrisipa. Vidi 
Apolodor 3, 5, 5, 10. 

“ Harmonija, koja se udala za osnivača Tebe Kadma. 

+ God. 371. 

% Kjeombrot, sin Pausanijin, spartanski kralj od 380. do 371. god. kad je poginuo kod 
Leuktre. 

5! Grad u Beotiji na putu iz Plateje u Tespiju, između gora Helikona i Kiterona. 

* Od stida su se same ubile. Viđi Pausanija, Putopis Grčkom 9, 13, 3. 

* Kad su »sedmorica« došla pod Tebu, probo se Menekej na zidu i bacio u ponor gdje je 
nekad bio zmaj što ga je Kadmo ubio pri osnivanju Tebe. Zmaj je bio Aresov i Ares je 
tražio ljudsku žrtvu za spas Tebe. Vidi Euripidove Feničanke. 

54 Kad je Euristej progonio Heraklovu djecu i ona se zaklonila u Ateni, proroštvo je za spas 
Heraklovića i Atene tražilo žrtvu djevice i Makarija se sama žrtvovala. Vidi Euripidove 
Herakloviće. 

% U Termopilama god. 480. Vidi Herodot 7, 220. 

€ Vidi Temistoklo 13. 

57 Vidi Agesilaj 6. 

5% Tifon je stoglava neman, otac vihora koji bljuje vatru. Zeus ga je ubio gromom i bacio 
na nj Etnu čiji je vulkanski krater Tifonovo ždrijelo. 

* Djeca Zemlje, ljudskog tijela i zmijskih repova; pokušali su osvojiti nebo, ali su ih Zeus 
i olimpski bogovi uz Heraklovu pomoć suzbili. 

$ 1J Ksenofontovu izvještaju o bitki (Grčka povijest 6, 4, 9-15) sarno su neodređene aluzije 
na tu taktiku, a nema spomena ni o Epaminondi, ni o Pelopiđi. 

SI God. 370. 

# Korintska luka u saronskom zaljevu. Blizu rije je uzak klanac. 

% Kizik je grad u Maloj Aziji, na Mramornome moru (antička Propontida). 

# Fera je tesalski grad oko 16 km udaljen od pagaškog zaljeva, mitsko kraljevstvo Admeta, 
muža Alkestide. Njega je kralj Jason pokušao skučiti pod svoju vlast i ujediniti čitavu 
Tesaliju, ali je bio umoren 370. god. Naslijedila su ga uzastopno dva njegova brata, 
obojica također umorena. Naslijedio ih je njihov nećak Aleksandar, ubojica potonjega od 
braće, : 

# God. 369. e 

# God. 368. : e 

# Ptolemej Aloritej, pretendent na makedonsko prijestolje. Bio je regent, a ubio ga je 
Perdika IH god. 346. 


PELOPIDĐA - BILJEŠKE 431 


# Aleksandar II, sin Aminte II, koga je naslijedio 369. Ubio ga je Ptolemej 367. 

7 Ža kratko, kako se čini. 

7 Budući kralj Filip IL, tada četrnaestogodišnjak. 

7? God. 368. 

#8 Oko 7.900 predratnih zlatnih dinara ili 9.000 predratnih zlatnih franaka. 

" God. 367. 

85 Tj. Srećku. 

* Jampski trimetar nepoznata autora, Citiran i u Alkibijadu 4. 

4 Artakserkso (javlja se i oblik Asokserks0) Mnemon, vladao od 405. do 359. god. Vidi 
njegov životopis. 

# Glavni autor sramotnog mira od god. 387. koji je po njemu nazvan Antalkidinim mirom. 
Razumljivo je da je Artakserkso njega visoko cijenio. 

" Mesena je bila nov glavni grad Mesenije koji je utemeljio na obroncima gore Itome (vidi 
24. glavu) Epaminonda god. 369. Epaminondino oslobođenje Mesenije od spartanskog 
jarma bilo je odlučni udarac ekonomiji i moći Sparte. 

* Oko 18.860 predratnih zlatnih dinara ili 22.240 predratnih zlatnih francuskih franaka. 

ŠI 13. srpnja 364. 

#2 Vidi glavu 28. 

# Dioniziju Starijemu, tiraninu Sirakuze (431-367). 

* Kinoskefala je grčko ime. Ondje je kasnije Tit Flaminin (vidi njegov životopis) pobijedio 
Filipa V Makedonskog. 

g Filist, suvremenik Dionizija Starijeg, koji ga je prognao, napisao je u građu Adriji na 
rijeci Po sicilsku povijest. Umro je sredinom 4. st. Vidi Dion 40. 

% Vidi životopis Aleksandrov. 

# Dijagori Rođaninu, pobjedniku u šakanju, posvećen je 7. olimpijski epinikij Pindarov. 

#% Aleksandar Ferski bio je umoren god. 357. 


MARCELO 


(rođen prije 268-208. pr. n. e.) 


1. Kažu da je Marko Klaudije, koji je pet puta postao rimskim 
konzulom, bio sin Marka, a da je, kako tvrdi Posejdonije,! bio prvi od 
svoje porodice koji je bio nazvan Marcelo, što znači Bojovni.“ Po ratnom 
je, naime, iskustvu bio pravi ratnik krepka tijela, žustre ruke, po naravi 
prijatelj ratu u kojem je, u bojevima što ih je bio, pokazivao mnogo 

“ razmetljivosti i preuzetnosti, dok mu je u drugome pogledu značaj bio 
skroman i prijazan, te u tolikoj mjeri ljubitelj helenskog obrazovanja i 
govorničke vještine da je iskazivao počast i divljenje onima koji su u tome 
postizali uspjeh premda su njemu samome poslovi onemogućili da na 
tome području postigne znanje i usavršenost, kako je bio željan. Jer ako 
je ikada bilo ljudi kojima je bog, kao što je rekao Homer, 


Od rane mladosti dao do &t starost bojeve teške 

Da im valjade biti)? 
to su svakako bili oni prvi među Rimljanima onog vremena; u mladosti 
su ratovali s Kartažanima za Siciliju, u zreloj dobi s Galima u obranu same 
Italije, a već pod starost sražavali su se opet s Hanibalom i Kartažanima, 
ne imajući, kao većina ljudi, počinka od služenja u vojsci što ga donosi 
odmakla dob, nego su ih njihov visok rod i vrlina vodili na dužnosti 
vojskovođa i zapovjednika u ratovima. 


2. Nije bilo nijednog oblika borbe u kome se Marcelo nije pokazivao 
okretnim i izvježbanim. Ali kako je u pojedinačnu borenju u dvoboju 
nadmašio sebe sama, nikada nije otklonio nijedan izazov, a sve je svoje 
izazivače ubio. Na Siciliji je iz životne opasnosti izvukao svoga brata 
Otacilija zaklonivši ga štitom i poubijavši one koji su navaljivali na nj. 
Zbog toga je, premda još mlad, primio vijenac i odlikovanja od svojih 
zapovjednika, a kako mu je ugled rastao, narod ga izabra za kurulskog 
edila,* a svećenici za augura, To je vrsta svećeništva kojoj j je zakon napose 
povjerio dužnost promatranja i motrenja gatarskih znamenja po letu ptica. 

Za vrijeme svog edilstva bio je prisiljen pokrenuti vrlo neugodan 
sudski postupak. Imao je, naime, sina ista imena u punom cvatu dječačke 
ljepote koji je ne manje svraćao na se oči sugrađana svojom čednošću i 
dobrim odgojem; ovome se Kapitolin, Marcelov drug u službi, čovjek 
razuzdan i drzak, približi svojim ljubavnim ponudama. Dječak je isprva 
sam odbio njegovo napastovanje, a kad je, na ponovni pokušaj Kapitoli- 
nov, otkrio stvar ocu, Marcelo, duboko ogorčen, podnese protiv toga 

čovjeka prijavu senatu. Ovaj je izmišljao brojna izmicanja i izmotavanja 
prizivajući se na pučke tribune, ali kad oni nisu prihvatili njegov priziv, 
pokuša izmaći optužbu poricanjem. Kako nije bilo nikakva svjedoka za 
njegove prijedloge dječaku, senat odluči ovoga pozvati preda se. Kad je 
on pristupio, vidjevši njegovo rumenilo, suze i stid pomiješan s neutaživim 
gnjevom, nije im ustrebalo nikakva drugog svjedočanstva, nego osudiše 
Kapitolina i kazniše ga globom, od koje Marcelo dade načiniti pehare za 
žrtve ljevanice, pa ih posveti bogovima. 


3. Kad su, po završetku prvoga punskog rata u njegovoj dvadeset 
drugoj gođini,* borbe s Galima iznova zaokupile Rim,* a Insubri, keltski 
narod koji je nastavao podalpsku Italiju, a bili su snažni i sami za sebe, 
stali pozivati trupe i slati po galske vojnike-najamnike koji se nazivaju 
Gesati, činilo se čudesnim slučajem dobre sreće što rat s Keltima nije 
buknuo istovremeno s onim u Africi, nego su se Gali, zauzevši položaj 
postrance, poput trećega takmičara koji se sprema da stupi na mjesto 
poraženoga, i ostavši posve ispravno i pravično mirni dok su se ostala dva 
naroda borila, stali naoružavati protiv pobjednika tek onda kad je ovaj bio 
slobodan da primi njihov izazov. Pa ipak je Rimljanima zadavala velik 
strah blizina njihove zemlje neprijatelju s kojim ih je čekao rat tako blizu 
vlastitih granica i domova, a i davnašnji prestiž Gala, za koje se govori da 
su Rimljanima ulili najviše straha jer su jednom učinili da i Rimljani 
izgube svoj grad; od tog su vremena rimski svećenici bili oslobođeni 
vojne službe osim za slučaj da državu opet zadesi rat s Galima. Strah su 
jasno pokazivale i njihove pripreme za rat (pripovijeda se da ni prije ni 
poslije nije istovremeno toliko desetina tisuća Rimljana stupilo pod 
oružje) i neuobičajene žrtve što su ih prinijeli bogovima; jer premda se 
dotada nisu pridržavali nikakvih barbarskih ni neprirodnih običaja, nego 
su im gledišta u bogoslužju bila blaga i usklađena s helenskima koliko je 
samo bilo moguće, kad ih je zatekao taj rat, bili su prisiljeni popustiti 
pred nekakvim proroštvima iz sibilinskih knjiga, te dvoje Helena, 
muškarca i ženu, i dvoje Gala, na mjestu nazvanu Stočno tržište, žive 
zakopaju; njima se u čast još i sada u mjesecu novembru vrše tajni sveti 
obredi kojima neposvećeni ne smiju prisustvovati. 


4. Prvi bojevi u tom ratu donijeli su Rimljanima i velike pobjede i 
teške poraze bez ikakva odlučujućega krajnjeg ishoda; ali kad su konzuli 
Flaminije? i Furije zavojštili s velikim snagama na Insubre, viđeno bi gdje 
rijeka, što prolazi picenskim krajem,!" teče krvava, a glas se pronio da su 
se kod grada Arimina!! na nebu pokazala tri mjeseca, dok su svećenici, 
koji su motrili let ptica za konzulskih izbora, čvrsto uvjeravali da su 
konzuli bili proglašeni uz znamenja za njih nepovoljna i zlokobna. Stoga 
senat smjesta posla u rimski tabor pismo zovući i pozivajući konzule da 
se, pošto se najvećom brzinom vrate u grad, odreknu svoje službe, te im 
zabrani da u svojstvu konzula bilo što poduzmu protiv neprijatelja. 
Primivši to pismo, Flaminije ga ne otvori prije nego što je, zametnuvši 
bitku, potukao barbare i opustošio im zemlju. Zato mu narod ne pođe 
ususret kad se vratio s obilnim plijenom nego mu, jer se nije odmah 

odazvao njegovu pozivu i-jer nije poslušao pismo, već se prema njemu 
ponio s uvredljivim prezirom, umalo ne uskrati trijumf; poslije trijumfa 
učini ga običnim građaninom pošto ga je prisilio da se zajedno sa svojim 
drugom u službi svečano odrekne konzulata. Do te su mjere Rimljani sve 
činili ovisnim o volji božjoj, a nisu trpjeli omalovažavanje znamenja i 
predačkih predaja ni onda kad je to bilo! praćeno najvećim uspjesima, 
smatrajući važnijim za sigurnost države da magistrati poštuju vjerske 
običaje, nego da pobjeđuju neprijatelje. 

5. Tako Tiberije Sempronije,!“ čovjek koga su Rimljani zavoljeli 
zbog hrabrosti i čestitosti više nego ikoga, proglasi!? službeno svojim 
nasljednicima u konzulatu Scipiona Naziku i Gaja Marcija, ali kad su oni 
već bili preuzeli upravu u svojim pokrajinama i zapovjedništvo nad svojim 
trupama, Tiberije, namjerivši se na neki liturgijski ljetopis, nađe jedan 
drevni propis za koji nije znao. A bio je to ovaj: kad se magistrat, koji 
radi motrenja znakova po ptičjemu letu boravi izvan grada u unajmljenoj 
kući ili šatoru, bude prisiljen i iz bilo kojeg razloga vratiti u grad prije nego 
što je dobio sigurna znamenja, treba da ostavi ranije unajmljenu nastambu 
i da uzme drugu iz koje će opet od početka vršiti promatranje. To je, kako 
se čini, bilo promaklo Tiberiju, te se dvaput poslužio istom kućom prije 
nego što je spomenute ljude proglasio konzulima. No kasnije, razabravši 
svoju pogrešku, iznese stvar pred senat. Ovaj to ne uze na laku ruku kao 
kakav sitan propust, nego pisa konzulima o tome; i oni se, ostavivši svoje 
pokrajine, brzo vratiše u Rim i položiše svoju magistraturu. To se, 
međutim, dogodilo, u neko potonje vrijeme; no negdje u ono o kome 
govorim oduzeta je bila dvojici najuglednijih svećenika njihova svećenička 
služba; Korneliju Cetegu zato što je utrobu žrtvene životinje predao 
pogrešnim redoslijedom, a Kvintu Sulpiciju zato što je dopustio da mu 
za vrijeme prinošenja žrtve sklizne s tjemena glave pustena kapa koju nose 
svećenici zvani flameni.!“ Štaviše, zato što se baš u času kad je diktator 
Minucije imenovao Gaja Flaminija svojim zapovjednikom konjaništva 
začuo cijuk miša koga zovu sorex, razvlastivši njih dvojicu, postaviše opet 
druge na njihovo mjesto. I premda su se pridržavali takve točnosti u 
najsitnijim pojedinostima, nisu zapadali ni u kakvo praznovjerje, jer su 
samo nastojali da ne mijenjaju niti krše bilo u čemu naslijeđene otačke 
obrede, 


6. Kad su se, dakle, Flaminije i njegov drug svečano odrekli svoje 
magistrature, takozvani inžerreges“ imenuju konzulom Marcela.!* Preu- 
zevši službu, on postavi Gneja Kornelija sebi za druga. Bilo je rečeno, 
premda su Gali iznosili mnoge pomirbene prijedloge i premda je senat bio 
miroljubivo raspoložen, da je Marcelo nastojao razdražiti narod na rat; pa 
ipak, i nakon što je mir bio sklopljen,“ čini se da su Gesati obnovili rat 
prebacivši se preko Alpa i uzbunivši Insubre; sami u jačini od trideset 
tisuća pridružiše se Insubrima koji su bili mnogostruko brojniji i, prepuni 
samopouzdanja, krenuše odmah na Aceru, grad koji je bio smješten 
sjeverno od rijeke Pada. Odande je kralj Britomart, uzevši sa sobom deset 
tisuća Gesata, pustošio zemlju oko Pada. Doznavši za to, Marcelo ostavi 

svog druga u konzulatu kod Acere sa svom teško naoružanom pješadijom 
i trećinom konjaništva, a sam je s ostalim konjanicima i oko šest stotina 
najlakših pješaka, ne usporavajući brzi hod ni danju ni noću, nastavljao 
marš sve dok nije naletio na onih deset tisuća Gesata kod mjesta zvana 
Klastidij, galskog sela koje je, nedugo prije toga postalo podložno 
Rimljanima. Nije bilo vremena da odmori i osvježi vojsku; barbarima, 
naime, ubrzo pruži priliku da doznaju za njegov dolazak, a oni ga prezreše 
zato što je broj pješaka koji su bili s njime bio sasvim malen, dok 
konjanike, kao pravi Kelti, nisu uopće uzimali u obzir. Bili su, naime, 
izvrsni u borbi s konja i činilo se da su u tome osobito nadmoćni, a tada 
su k tome Marcela i brojnošću daleko nadmašivali. Zato smjesta navališe 
na Rimljane velikom silom i uz strašne prijetnje misleći ih uništiti, dok 
je njihov kralj jahao pred njima. Ali Marcelo, u strahu da ga ne okruže i 
ne opkole s njegovom tako malobrojnom vojskom, povede konjaničke 
eskadrone naprijed i uznastoja Gale jahanjem natkriliti rastežući svoje 
krilo u tanku crtu sve dok nije bio u.maloj udaljenosti od neprijatelja. I 
sada, baš kad je skretao u napad, desi se da mu se konj, preplašen 
pokličima neprijatelja, okrenuo i silom ponio Marcela natrag. On pak, 
pobojavši se da to ne unese smutnju među Rimljane ako oni tu nezgodu 
protumače kao loše znamenje, povukavši uzdom konja ulijevo i, učinivši 
s njime pun zaokret, upravi ga ravno prema neprijatelju poklonivši se sam 
suncu kao da do tog okretanja nije došlo slučajno, nego baš radi toga 
klanjanja; običaj je, naime, u Rimljana da se na taj način okreću kad 
klanjanjem iskazuju štovanje bogovima. I kad se već srazio s neprijate- 
.ljem, kažu da se zavjetovao Jupiteru Feretriju!* da će mu posvetiti 
najljepše zarobljeno oružje. 


7. U međuvremenu kralj Gala, smotrivši ga i zaključivši po njegovim 
službenim obilježjima da je to zapovjednik, izjaha daleko pred ostale, pa 
mu pođe ususret ujedno glasno dovikujući izazove i vitlajući kopljem. Bio 
je to čovjek koji je stasom stršio među Galima, a isticao se svojim 
potpunim naoružanjem koje je poput munje biještalo u srebru, zlatu, 
bojama i divnome sjaju. Kad se zato Marcelu, pošto je osmotrio 
neprijateljsku falangu, učini da je to najljepše oružje u čitavoj vojsci i kad 
pomisli da je baš to ono što je zavjetovao bogu, nasrne na nj i, probivši 
mu kopljem oklop, žestinom udarca povećanim zagonom konja u trku 
prevali ga još živa na zemlju gdje ga, zadavši mu drugi i treći udarac, 
smjesta ubi. Tada, skočivši s konja i položivši ruke na mrtvačevo oružje, 
reče pogleda uprta u nebo: »O Jupiteru Feretrije, koji gledaš velika djela 
vojskovođa i zapovjednika u ratovima i bitkama, zazivam te za svjedoka 
da ti, pošto sam vlastitom rukom svladao i ubio ovog čovjeka, kao treći 
rimski poglavar i i vojskovođa!? neprijateljskog poglavara i kralja, posveću- 
jem prvo i najljepše od plijena. Ti nam stoga udjelju; jednako sretnu 
sudbinu u ostalom toku rata !« 

Potom se konjanici pobiše ne boreći se odvojeno samo s nepri- 
jateljskom konjicom nego i s njihovom pješadijom koja ih je istodobno 
napadala i odnesoše pobjedu čudnu i neočekivanu po svojoj vrsti i 
načinu; jer pripovijeda se da nikad ni prije ni poslije nisu tako malo- 

brojni konjanici pobijedili tako brojne konjanike 1 pješake. Pobivši 
većinu neprijatelja i zaplijenivši njihovo oružje i prtljagu, vrati se 
k svome konzulskom drugu koji je mučno ratovao s Keltima kod nji- 
hova najvećega i najnapučenijega grada.“ Mediolan“! se zove i tamošnji 
ga Gali smatraju svojom metropolom; stoga su, žestoko se boreći za nj, 
više oni opsijedali Kornelija nego on njih. Kad je stigao Marcelo i Gesati, 
doznavši za poraz i smrt svoga kralja odoše; Mediolan bude zauzet, a 
ostale svoje gradove Kelti predadoše sami i povjeriše sebe i svoje 
Rimljanima u ruke. I pošto su postigli prilično umjerene uvjete, s njima 
dođe do mira. 


8. Pošto senat odredi trijumf Marcelu samome, sjaj njegove trijum- 
falne povorke, bogatstvo plijena i divovski stas zarobljenika činili su tu 
svečanost čudesnom, ali najugodniji i najneuobičajeniji je prizor pružao 
sam Marcelo koji je bogu nosio potpunu bojnu opremu onog barbarina. 
Odsjekavši, naime, uspravno i visoko deblo ravna hrasta i obradivši ga u 
obliku pobjedna znaka, priveza i pričvrsti o nj plijen rasporedivši i 
porazmjestivši ga po redu dio po dio. Kad je povorka krenula naprijed, 
podigavši ga sam, uspne se na červeropreg i tako je pobjednim znakovima 
urešeni kip, ljepši i sjajniji od bilo kojega u njegove dane, trijumfalno 
prolazio gradom. Vojska je stupala za njim okićena najljepšim oružjem 
pjevajući za tu priliku spjevane pjesme i pobjedničke peane u slavu boga 
i vojskovođe. Tako pošavši naprijed i ušavši u hram Jupitera Feretrija, 
postavi i posveti svoj zavjetni dar kao treći i posljednji koji je to učinio 
sve do naših dana. Prvi je, naime, prikazao s ubijena neprijatelja skinuto 
oružje Romul, a ono je bilo s Keninjanina Akrona,“ drugi Kornelije Kos 
s Ftruščanina Tolumnija, poslije njih Marcelo s Britomarta, kralja Gala, 
a poslije Marcela nitko. Bog kome se prikazuje takav plijen zove se 
Jupiter Feretrije, kako neki tvrde, po tome što je pobjedni znak bio nošen 
na feretronu,? jer je u ono vrijeme helenski jezik bio još jako izmiješan s 
latinskim, dok prema drugima to je pridjevak Jupitera koji udara 
gromovima, jer »udarati« kažu Rimljani ferire; treći opet kažu da to ime 
potječe od udaraca zađanih neprijatelju; jer.i sada u bitkama, kad gone 
neprijatelje, Rimljani potiču jedan drugoga čestim ponavljanjem riječi 
feri, a to znači »udaraj!« Plijen općenito zovu spolia, a ovaj posebno 
opiina.* No ipak tvrde da u svojim Sjećanjima Numa Pompilije spominje 
prvu, drugu i treću vrstu opima naređujući da se, kad je zarobljena ona 
prva, prikaže Jupiteru Feretriju, druga Martu, a treća Kvirinu* i da 
nagrada za prvu bude tri stotine asa,“ za drugu dvije stotine, a za treću 
stotinu. Općenito, međutim, prevladava mišljenje da se opimom može 
smatrati samo plijen stečen u uređenoj bitki, samo ako je to prvi plijen i 
samo ako ga vojskovođa skine s ubijena neprijateljskog vojskovođe. 
Toliko, dakle, o tome. 

Rimljani su bili tako prezadovoljni onom pobjedom i sretnim 
ishodom rata da su i pitijskome Apolonu u Delfe poslali zlatan vrč od 
.. .funti"kao žrtvu zahvalnicu, dali sjajan udio u plijenu savezničkim 
gradovima i mnogo toga poslali sirakuškome kralju Hijeronu koji im je 
bio prijatelj i saveznik.? 

9, Kad je Hanibal upao u Italiju, Marcelo bi s brodovljem odaslan 
na Siciliju; a poslije katastrofe kod Kana“ kad je mnogo desetina tisuća 
Rimljana izginulo u bitki a malobrojni, spasivši se, pobjegli u Kanuzij, 
očekivalo se da će Hanibal odmah marširati na Rim pošto je sada uništio 
jezgru njegove vojne sile. Marcelo najprije s lađa posla tisuću i petsto ljudi 
kao zaštitu gradu, a zatim, primivši nšlog senata, prijeđe u Kanuzij“ i, 
preuzevši ondje sakupljene trupe, izvede ih iz utvrđenja pokazujući da 
neće prepustiti zemlju zavojevaču. Rimljanima su u bitkama izginule 
gotovo sve vođe i utjecajni ljudi, a Fabiju Maksimu, koji je uživao najveći 
prestiž svojom pouzdanošću i pronicljivošću, zamjerali su pretjeranu 
brigu u planovima da ne pretrpi gubitke kao kukavičku pasivnost u 
djelovanju; i smatrajući da u njemu imaju zapovjednika koji im jamči 
sigurnost, ali nedorasla za ofenzivu, svraćali su pogled na Marcela te su 
ih, miješajući i usklađujući njegovu smjelost i poduzetnost s Fabijevim 
oprezom i promišljenošću, ponekad birajući ih obojicu zajedno za 
konzule, a ponekad naizmjence jednoga za konzula, a drugoga za 
prokonzula, izašiljali na bojno polje. Posejdonije kaže da su Fabija 
nazivali štitom, a Marcela mačem.** Sam je Hanibal običavao govoriti da 
se Fabija plaši kao nadziratelja,** a Marcela kao protivnika: prvi mu, 
naime, priječi da Rimljanima čini štetu, a drugi je onaj koji je čini njemu. 

10. Kao prvo, dakle, kako je Hanibalova pobjeda unijela među 
njegove vojnike veliko popuštanje u stezi i preuzetnost, Marcelo ih je 
sjekao dok su, raštrkani iz tabora, pljačkali zemlju i tako je postepeno 
umanjivao snagu kartaške vojske; kao drugo, došavši u pomoć Neapolisu 
i Noli, Neapolitance samo učvrsti u njihovoj lojalnosti, jer su i sami. 
vlastitom odlukom bili postojano na strani Rimljana, ali kad uđe u Notu, 
nađe stanovništvo u rascjepu jer senat nije mogao skučiti pod svoju 
upravu i dovesti u red narod koji je pristajao uz Hanibala. Bijaše, naime, 
u gradu jedan čovjek najvišega roda i znamenit po svojoj hrabrosti, po 
imenu Bandije; pošto se kod Kane zadivljujuće iskazao u boju i pobio 
mnogo Kartažana, a najzad bio nađen gdje leži među mrtvacima tijela 
načičkana strelicama, Hanibal ga, zadivljen, ne samo pusti bez otkupnine, 
nego mu još dade darova i učini ga svojim prijateljem i gostom. 
Uzvraćajući tu milost, Bandije je bio jedan od onih koji su gorljivo 
zagovarali Hanibalovu stvar i koristio je svoj velik utjecaj navodeći narod 
na odmetnuće. Marcelo je smatrao da je grešno smaknuti čovjeka tako 
slavna u njegovoj dobroj sreći, koji je zajedno s Rimljanima uzeo učešća 
u najvećim bojevima, a kako je sam pored svoje prirođene ljubeznosti 
posjedovao način ophođenja tako uvjerljiv da je mogao pridobijati 
častoljubive značajeve, kad ga je jednoga dana Bandije pozdravio, upita 
ga tko je premda je to odavno dobro znao, ali je tražio priliku i izgovor 
za razgovor s njime. Jer kad ovaj reče: »Lucije Bandije«, Marcelo, tobože 
obradovan i začuđen, odvrati: »Pa ti li si onaj čuveni Bandije o kome se 
u Rimu govori više nego o bilo kome od sviju učesnika boja kod Kane jer 
jedini nisi napustio konzula Paula Emilija, nego si ga zaštitio svojim 
tijelom i sam primio većinu strelica namijenjenih njemu?« A kad je 
Bandije potvrdio i pokazao mu neke od ožiljaka, Marcelo reče: »Pa zašto 

onda ti koji nosiš tolika obilježja svoga prijateljstva prema nama nisi 
odmah došao k nama ? Zar je moguće da ti se čini da slabo nagrađujemo 
vrlinu prijatelja mi koji njoj iskazujemo štovanje i kod svojih neprijatelja ?« 
Tako ga prijazno pozdravivši i porukovavši se s njime, pokloni mu 
ratnoga konja i pet stotina srebrnih drahmi.** 


11. Odonda je Bandije bio najpostojaniji pomagač i saveznik Marcelu, 
a najopasnji prijavljivač i tužitelj pripadnika protivne stranke.? A tih je 
bilo mnogo i namjeravali su opljačkati prtljagu Rimljana kad ovi iziđu 
protiv neprijatelja. Stoga Marcelo, svrstavši u borbeni poredak svoju 
vojsku u samome gradu, postavi tegleću marvu s prtljagom uz gradska 
vrata, a Noljanima proglasom zabrani da se približavaju gradskim 
zidinama. Stoga nije bilo vidjeti naoružana čovjeka i to zavede Hanibala 
da izvede vojsku s manje reda nego obično vjerujući da u gradu vladaju 
neredi. Uto Marcelo, naredivši da se raskrile vrata kod kojih je stajao, 
izjaši vodeći sa sobom cvijet svoje konjice i, udarivši čeomice na 
neprijatelje, srazi se s njima. Malo zatim na druga vrata krenuše njegovi 
pješaci trkom i uz viku; i onda opet, dok je Hanibal dijelio svoju vojsku 
da se suprotstavi tima, otvore se treća vrata i ostatak Rimljana istrča kroz 
njih i navali sa sviju strana na neprijatlje presenećene tim neočekivanim 
napadom ; a slabo su se branili i od onih s kojima su se već sukobili zbog 
onih koji su na njih udarali odostrag. I tu su prvi put Hnibalovi vojnici 
ustuknuli pred Rimljanima, potiskivani uz silno ubijanje i ranjavanje k 
svome taboru. Kažu da ih je izginulo više od pet tisuća, a da nisu ubili 
više od pet stotina Rimljana. Livije,* istina, ne potvrđuje“ da je poraz 
Kartažana bio tako težak ni da su njihovi protivnici imali toliko mrtvih, 
ali priznaje da je to bila velika siava za Marcela i da je ta bitka, poslije 
njihovih teških katastrofa, ulila Rimljanima čudesnu odvažnost, jer su 
vidjeli da se ne bore s nepredobivim i nepobjedivim neprijateljem, nego 
s takvim koji je također podložan porazu. 


12. To je bio razlog što je narod, poslije pogibije jednoga od dvojice 
konzuia,* pozvao Marcela da ga naslijedi premda je bio odsutan; unatoč 
protivljenju magistrata, odložio je izbore do njegova povratka iz vojske. I 
bio je jednoglasno izabran za konzula. No kako je u tom času zagrmilo i 
svećenici su to smatrali nepovoljnim znamenjem, iako su se ustručavali 
otvoreno suprotstavljati iz straha od naroda, sam se svečano odrekne 
časti. Ipak nije bio razriješen svoga vojnog zapovjedništva nego, imenovan 
prokonzulom i vrativši se natrag u svoj tabor kod Nole, stade kažnjavati 
one koji su bili prigrlili feničku stvar. Kad je Hanibal hitro došao ovima 
u pomoć protiv njega, njegove izazove da se pobiju u otvorenoj biiki 
Marcelo odbije, ali čim je njegov protivnik većinu vojske otpravio u 
pljačku i nije više očekivao boja, izvede Marcelo svoje čete protiv njega 
porazdijelivši među svoje pješadijce dugačka koplja kakva se upotreblja- 
vaju u pomorskim bitkama i pouči ih da izdaleka vrebaju priliku da 
udaraju Kartažane koji nisu kopljanici, nego se služe kratkim sulicama u 
borbi izbliza. Čini se da je to i bio razlog što su tada Rimljanima pokazali 
leđa koliko ih se god upustilo u sukob i što su glavom bez obzira udarili 

u bijeg uz gubitak od pet tisuća mrtvih iz svojih redova i šest stotina 
zarobljenih, dok su četiri slona bila ubijena, a dva živa zarobljena. Ali 
najvažnije od svega bilo je to što je dva dana poslije bitke preko tri stotine 
konjanika, pomiješanih Hispanaca i Numiđana, prebjeglo k Rimljanima, 
jer se tako nešto Hanibalu ranije još nije dogodilo; on je izvanredno dugo 
u barbarskoj vojsci, sastavljenoj iz šarolikih i običajima raznolikih naroda, 
uspio očuvati jednodušnost. Ti prebjezi, međutim, ostadoše u potpunosti 
odani i samome Marcelu i vojskovođama koji su došli poslije njega.? 


13. Sad Marcelo, postavljen konzulom po treći put,“ otplovi na 
Siciliju. Jer Hanibalovi su uspjesi u raru probudili kod Kartažana nadu u 
ponovno osvojenje tog otoka,*' osobito zato što su u Sirakuzi poslije smrti 
tiranina Hijeronima** vladali neredi. Iz toga su razloga Rimljani također 
poslali ranije onamo vojsku pod zapovjedništvom Apija. Kad je Marcelo 
ovu preuzimao, salijetahu ga brojni Rimljani koje je zadesila sljedeća 
nesreća. Od onih koji su kod Kane bili svrstani u bojni red protiv 
Hanibala jedni pobjegoše, a drugi su bili živi pohvatani u toliku broju da 
se činilo da Rimljanima nije preostalo dovoijno ljudi ni za obranu zidova 
svoga grada. No ostalo im je toliko od njihova ponosa i duševne veličine 
da nisu primili te zarobljenike, koje im je Hanibal nudio uz malenu 
otkupninu, nego su ponudu glasanjem odbili i dozvolili da jedni budu 
posmicani, a drugi prodani u ropstvo izvan Italije, dok je mnoštvo onih 
što se spasiše bijegom bilo otposlano na Siciliju uz zapovijed da ne stupe 
nogom u Italiju sve dok traje rat s Hanibalom.* Ti su, saletjevši Marcela 
hrpimice čim je prispio i bacivši se pred njim na zemlju, tražili uz glasnu 
viku i obilje suza da im se vrati čast primanjem u njihove redove na toj 
vojni, obećavajući da će djelima pokazati da je do onoga njihovog poraza 
došlo uslijed neke velike nesreće prije nego zbog njihova kukavičluka. 
Sažalivši se, dakle, na njih, Marcelo je pisao senatu tražeći dopuštenje da 
praznine u svojoj vojsci od vremena do vremena popunjava njima. Ali 
poslije mnogo raspravljanja senat dade svoje mišljenje da Rim ne treba 
kukavica za javnu službu; ako se pak Marcelo, kao što se čini, želi njima 
služiti, neka ne prime od svog zapovjednika nijedan od uobičajenih 
vijenaca niti odlikovanja za hrabrost. Ta odluka ozlovolji Marcela i, 
vrativši se u Rim poslije rata na Siciliji, prekori senat što mu nije dopustio 
kao nagradu za mnoge velike njegove zasluge da popravi nesreću tolikih 
građana. 


14. Ali na Siciliji u vrijeme o kojem govorim, budući da se sirakuški 
strateg Hipokrat, koji je, ugađajući Kartažanima i pribavljajući sebi 
tiransku vlast, poubijao kod Leontina mnogo Rimljana, ogriješio o njega, 
kao prvo zauze na juriš grad Leontine i Leontinjanima ne učini nikakvo 
zlo, ali one od prebjega, koje uhvati, dađe išibati, pa pogubiti. Kad je 
Hipokrat najprije poslao u Sirakuzu izvještaj da Marcelo smiče sve 
Leontinjane dorasle oružju, a zatim, kad je u gradu zavladao metež, 
iznenada ga zaskočio i zaposjeo, Marcelo, podigavši se krene s čitavom 
svojom vojskom prema Sirakuzi. Utaborivši se u blizini, posla u grad 
poslanike da iznesu istinu o onome što se zbilo u Leontinima, a kako od 

toga nije bilo nikakve koristi, jer ih Sirakužani nisu htjeli slušati (vlast je, 
naime, bila u rukama Hipokratovih pristaša), stade udarati na grad i s 
kopna i s mora, pri čemu je Apije vodio suhozemnu vojsku, a sam je 
upravljao mornaricom od šezdeset petoveslarki,“ punih raznovrsna oružja 
i streljiva. Iznad velike platforme od osam međusobno povezanih lađa# 
podigavši ratni stroj, zaplovi prema gradu pun pouzdanja u veličinu i sjaj 
svojeg naoružanja i u svoju ratnu slavu; ali pokazalo se da za Arhimeda“ 
i njegove bojne sprave to nije ništa. Ovima se on ni u kom slučaju nije 
posvetio kao poslu koji zavređuje ozbiljan trud, nego su većinom bili 
uzgredan proizvod njegova zabavljanja geometrijom, jer se nekoć kralj 
Hijeron živo zainteresirao i-nagovorio Arhimeda da svoju znanost djelo- 
mično svrati s apstraktnoga na konkretno, da se obrati osjetilima i da je, 
na ovaj ili onaj način primijenivši svoju teoriju na praktičke potrebe, učini 
jasnijom za mnoštvo. 

Ta, naime, omiljena i glasovita tehnika gradnje ratnih strojeva 
duguje svoj začetak Euđoksu*# i Arhiti* koji su u geometriju unijeli 
eleganciju finesa i rješenja problema za koja nije bilo dokaza niti riječju 
niti crtanjem dijagrama, potkrepljivali ih mehaničkim ilustracijama lako 
dostupnima osjetilima, pa su tako problem pronalaženja dviju srednjih 
crta razmjernica, neophodnu osnovu za mnoge geometrijske likove, oba 
ta matematičara povezala s mehaničkim konstrukcijama prilagođujući za 
svoje svrhe mezografe* načinjene od krivulja i čunjosječica;*“ ali kad se 
Platon razljutio i žestoko im predbacio da uništavaju i obezvređuju čistu 
ljepotu geometrije koja se njihovom krivnjom od kategorija bestjelesnog 
i apstraktnomisaonog srozava na područje osjetilnoga i, štaviše, služi se 
tvarnim predmetima koji zahtijevaju mnogo prosta, ručna rada, tad se 
mehanika, otcijepivši se, potpuno odvoji od geometrije i, dugo omalovaža- 
vana od filozofije, nije bila drugo do li jedna od vojnih vještina. 

No i sam Arhimed, koji je bio rođak i prijatelj kralju Hijeronu, pisao 
mu je da se bilo kojom zadanom silom može pokrenuti bilo koja zadana 
težina; i mladenački samodopadno, pouzdavši se, kako kažu, u snagu 
svog razlaganja, reče da bi, da ima na raspolaganju neku drugu Zemlju, 
prešavši na nju, pomaknuo ovu našu. Kad se Hijeron začudio i zamolio ga 
da tu postavku primijeni na djelu, te da mu prikaže neku veliku masu 
kako je pokreće malena sila, Arhimed, ukrcavši na trojarbolnu tovarnu 
lađu od kraljevskog brodovlja, izvučenu na obalu uz velik napor mnoštva 
ruku, velik broj ljudi i uobičajen tovar, sam, sjedeći podalje od nje, bez 
imalo truda, mirnim pokretom ruke stavljajući u pokret nekakav kolotur 
s mnogo užadi, dovuče je k sebi glatko i bez trešnje kao da klizi morem. 
Tad kralj, zapanjen time i pojmivši moć njegove vještine, nagovori 
Arhimeda da mu izradi obrambene i napadačke ratne strojeve za svaku 
vrst opsijedanja, kojima se, međutim, sam nikada nije poslužio budući da 
je najveći dio života proveo bez ratovanja i u svetkovanju; ali u vrijeme o 
kojem govorim te su se sprave Sirakužanima u zgodan čas našle pri ruci, 
a skupa sa spravama i njihov tvorac.“! 


15. Kađ su, dakle, Rimljani udarili s dviju strana, zaprepaštenje 
obuze Sirakužane zanijemjele od straha jer su držali da ništa neće moći 

odoljeti tolikoj sili i snazi. Ali kad je Arhimed pustio u pogon svoje 
strojeve, dolijetale su kopnenoj vojsci ususret raznorazne strijele i kamenje 
pregoleme veličine koje se survavalo uz nevjerojatan fijuk i brzinu te je, 
kako uopće nije pružalo zaštitu od njegove težine, rušilo hrpimice sve što 
je zahvaćalo i satiralo redove Rimljana, dok su se istovremeno nad lađe 
iznenada sa zidina prijeteći nadvijali golemi razbijači koji su jedne 
potapali pritiskom svoje težine gurajući ih odozgo u dubinu, a druge 
gvozdenim hvataljkama ili kljunovima nalik na one u ždralova izvlačili za 
pramce okomito uvis i onda krmom naprijed uranjali u vodu ili su ih pak 
vitla, smještena unutar grada, vrtjela i okretala, pa udarala njima o 
klisure i grebene pod gradskim bedemom uz silan pomor smrskavanih 
mornara. Cesto puta pružao se grozan prizor kad se lađa, dignuta u zrak, 
viseći njihala amo-tamo sve dok ne bi, pošto su ljudi s nje bili porazbacani 
i izletjeli na sve strane, prazna tresnula o zidine ili, kad je stisak hvataljke 
popustio, kliznula u vodu. Što se tiče ratnog stroja što ga je Marcelo vozio 
na platformi od povezanih lađa kome je naziv bio sambuka po stanovitoj 
sličnosti po obliku s glazbalom toga imena,“ dok je još bio podalje 
primičući se gradskom bedemu, kamen težak deset talenata“ bi izbačen 
na nj pa onda za njim drugi i treći od kojih neki, pavši na nj uz golem 
tresak i zapljuskivanje valova, smrviše postolje stroja, razbiše njegova 
uzglobljenja i raskinuše platformu tako da je Marcelo u neprilici najvećom 
brzinom otplovio s brodovima, a kopnenoj vojsci naredio uzmak. 

Tad u ratnome vijeću odlučiše da se približe gradskim zidinama još 
obnoć ako budu mogli; jer, mislili su, užad kojom se Arhimed služi na 
svojim spravama, budući da daje snažan zagon hicima, prebacivat će 
metnjevima preko njihovih glava, a izbliza su te sprave sasvim beskorisne 
jer nemaju prostora za udarac. Ali Arhimed je, kako se čini, odavno bio 
pripremio za takav slučaj strojeve s dometom prilagođenim svakoj 
razdaljini i streljivo kratka domašaja; kroz brojne nevelike otvore u zidu, 
koji su se nadovezivali u stainome slijedu, sprave kratka dosega zvane 
štipavci“* mogle su pogoditi bliske ciljeve a da ih neprijatelj nije mogao 
vidjeti. 

16. Kad su se, dakle, Rimljani primakli misleći da su neprimijećeni, 
kako su i ovaj put nailazili na kišu projektila i udaraca jer im je kamenje 
gotovo okomito padalo na glavu, a zid odasvud sipao strelice, uzmakoše 
natrag. Ali tada, kad su se udaljili sa svojim kolonama, kako su ponovno 
izlijetali metnji i dohvaćali ih dok su odlazili, velik je bio pomor među 
njima, brojni sudari lađa, dok oni ničim nisu mogli neprijateljima 
uzvratiti. Arhimed je, naime, većinu svojih sprava sagradio neposredno 
iza gradskog zida, pa se činilo da se Rimljani bore protiv bogova jer su se 
nebrojene nevolje obarale na njih a da se nije vidjelo odakle. 


17. Pa ipak, Marcelo uteče i, šaleći se sa svojim inženjerima i 
građiteljima, reče: »Nećemo li prestati voditi rat s tim Brijarejem' 
geometrije koji upotrebljava naše brodove kao posude za crpljenje mora, 
na našu sramotu zabavlja se potapajuć ih i mnoštvom strelica što ih 
odjednom baca na nas nadmašuje legendarna storuka čudovišta ?« Jer 

stvarno, svi su ostali Sirakužani bili samo tijelo organizma što ga je stvorio 
Arhimed, a duša koja je sve pokretala i svime ravnala bila je njegova, jer 
sva su ostala oružja ležala nepokretna, a grad se koristio isključivo 
njegovima i za napad i za obranu. Videći najzad Marcelo da su Rimljani 
tako prestravljeni da viču čim vide komadić užeta ili drveni štap koji se 
malo pomalja iznad zida: »Eno ga! Arhimed upravlja neku spravu protiv 
nas!«, pa okreću leđa i bježe, odustane od svakog boja i napada 
prepustivši vremenu da odluči ishod opsade. 

Arhimed je, međutim, posjedovao takvu uzvišenost duha, dubinu 
misli i bogatstvo znanstvenih spoznaja da o svojim pronalascima koji su 
mu pribavili ugled i slavu zbog mudrosti ne ljudske nego božanske, nije 
htio ostaviti nikakav spis, nego je, uvjeren da su mehanika i uopće sve 
znanosti s praktičnom primjenom proste i vulgarne, usmjerio sav svoj žar 
samo na one spoznaje na čiju profinjenost i ljepotu nimalo ne utječu 
materijalne potrebe, koje se ne mogu usporediti s bilo kojom drugom i u 
kojima izbija nadmetanje između materijalne tvari i misaonog razlaganja 
pri čemu ona prva pruža veličinu i ljepotu, a ovo drugo preciznost i 
neslućenu vlast nad predmetom proučavanja; jer nije moguće naći u 
geometriji težih i zakučastijih pitanja obrađenih jednostavnijim izrazima 
i po egzaktnijim načelima nego što je slučaj kod Arhimeda. Neki pripisuju 
taj uspjeh njegovoj prirođenoj obdarenosti, drugi pak drže da je rezultat 
izvanredna truda da se sve kod njega čini urađenim bez napora i lako. Ta 
nitko ne bi vlastitim nastojanjem mogao pronaći traženi dokaz a ipak, čim 
ga nauči od njega, javlja mu se misao da je mogao sam doći do njega; tako 
je gladak i brz put kojim Arhimed vodi čovjeka do željena zaključka. 
Stoga .ne valja uskratiti vjerovanje pričama u vezi s njime da je uslijed 
trajne opčinjenosti neke Sirene privržene njegovu ognjištu čak bio 
zaboravio na hranu i zapustio njegu tijela i kako je, kad su ga, što je bivalo 
često, na silu vukli u kupelj i mazali uljem, crtao u pepelu geometrijske 
likove i prstom povlačio crte po svome uljem namazanom tijelu opsjednut 
velikim veseljem i uistinu pravi zarobljenik Muza. I premda je iznašao 
mnoga lijepa otkrića, pripovijeda se da je zamolio rođake i prijatelje da 
mu poslije smrti na grob postave valjak koji u sebi obuhvaća kuglu uz 
natpis koji će naznačivati razmjer u kojem ono tijelo koje obuhvaća drugo 
nadmašuje opsegom obuhvaćeno tijelo." 


18. Takav kakvim smo ga vidjeli, Arhimed, koliko je bilo do njega, 
očuva i sebe i grad nepobijeđenim. Ali u toku opsade Marceio zauze 
Megaru, jedan od najdrevnijih sicilskih gradova,“ zauze i Hipokratov 
tabor kod Akrile i poubija preko osam tisuća ljudi navalivši na njih dok 
su podizali šanac, a pregazi i velik dio Sicilije, navede na odmetnuće od 
kartaškog vrhovništva gradove i ostade pobjednikom u bitkama posvuda 
gdje mu se tko usudio oduprijeti. Zarobivši nešto kasnije nekoga Damipa 
iz Sparte koji je nastojao otići iz Sirakuze, kako su Sirakužani tražili da 
ga uz otkupninu dobiju natrag, za višekratnih susreta i pregovora o tome 
opazi da je jedna kula nemarno čuvana, a da može neopazice primiti u 
sebe ljude jer se na bedem uz nju bilo lako uspeti. Pošto je, dakle, za 
svojih čestih dolazaka na razgovore dobro procijenio visinu kule i dao 

pripremiti ljestve, uvrebavši priliku kad su Sirakužani svetkovali svetko- 
vinu Artemidinu i predali se vinu i zabavi, neprimijećen ne samo 
zaposjedne tu kulu, nego i prije svanuća napuni okolni zid naoružanim 
ljudima i probije Heksapile.* Kad su Sirakužani, primijetivši to, počeli 
smeteno juriti naokolo, naredivši da istovremeno trublje trube sa svih 
strana, Marcelo izazva silan strah i bježanje jer su građani mislili da 
nijedan dio grada nije ostao nezaposjednut.** Ostao je, međutim, najtvrđi, 
najljepši i najveći dio (ime mu je Ahradina) zato što je bio bedemima 
odvojen od vanjskoga grada čiji jedan dio nazivaju Nea, a drugi Tihe. 


19. Kad su i ti dijelovi bili u njegovim rukama, Marcelo siđe u grad 
kroz Heksapile* primajući čestitke svojih časnika. Sam, međutim, bacivši 
pogled odozgo i osmotrivši veličinu i ljepotu grada, kažu da je dugo 
plakao požalivši ga zbog nesreće koja ga je čekala, jer je pomislio koliko 
će mu se lik i izgled domala promijeniti kad ga njegova vojska opustoši. 
Među njegovim časnicima, naime, nije bilo niti jednoga koji se usuđivao 
suprotstaviti vojnicima koji su tražili da se okoriste pljačkom, a mnogi su 
čak zahtijevali da se grad spali i sravni sa zemljom. Ali o tome Marcelo 
uopće nije htio ni čuti nego preko volje i pod silu dopusti vojnicima da 
uzimaju kao ratni plijen materijalna dobra i robove, ali im zabrani da 
taknu slobodne građane i strogo im naredi da ne smiju ubiti, zlostaviti 
niti robom učiniti nijednog Sirakužanina. 

Pa ipak, premda se učinilo da je postupio s takvom umjerenošću, 
smatrao je da grad trpi žalosnu suđbinu; posred tolike radosti njegovih 
ljudi njegova je duša prosijavala samilošću i suosjećanjem dok je gledao 
kako za kratko vrijeme nestaje tako veliko i blistavo blagostanje. Pripovi- 
jeda se, naime, da je iz Sirakuze tada bilo odneseno ne manje bogatstvo 
nego kasnije iz Kartage; jer vojnici silom iznudiše da i ostatak grada, 
zauzet nedugo poslije toga izdajom, bude prepušten pljački izuzevši 
kraljevsko blago; ono bi prebačeno u državnu blagajnu. 

No najviše je Marcela pogodila nesretna smrt Arhimedova. On je, 
naime, na samu proučavao neki geometrijski crtež; i usredotočivši i misli 
i pogled na predmet svoga izučavanja, nije opazio niti prodor Rimljana, 
niti zauzeće grada, nego, kad mu je iznenada pristupio vojnik i naredio 
da s njim pođe k Marcelu, ne htjede prije nego što riješi problem i izvede 
dokaz. Našto ga vojnik, razljutivši se i trgnuvši mač, ubije. Drugi, 
međutim, kažu da mu je Rimljanin pristupio s mačem u ruci da ga odmah 
usmrti a on, ugledavši ga, usrdno ga zamoli da pričeka kratko vrijeme da 
ne ostavi traženi rezultat nedovršenim i nepotpunim, ali ga vojnik, ne 
obazrijevši se na to, smakne. Ima i treća verzija da su ga, namjerivši se 
na nj kad je nosio Marcelu svoje matematičke sprave, sunčane ure, kugle 
i kutomjere koji veličinu sunca čine pogledom mjerljivom, ubili vojnici 
koji su pomislili da u kutiji nosi zlato. Svi se, međutim, slažu da se 
Marcelo rastužio i da je okrenuo glavu od njegova ubojice kao od okaljane 
osobe, a da je počastio Arhimedove rođake kad ih je pronašao. 


20. Dok su stari narodi Rimljane smatrali umješnima u vođenju rata 
i strašnim borcima, ali da primjera obzirnosti, čovječnosti i, uopće, 

građanske vrline oni nisu dali, čini se da je Marcelo u to vrijeme bio prvi 
koji je Helenima pokazao da Rimljani većma poštuju pravičnost. Tako se, 
naime, ophodio s onima koji su se sretali s njime i tako su brojna bila 
dobročinstva što ih je ukazao i gradovima i privatnim osobama da se 
smatralo, ako je protiv stanovnika Ene,“ Megare ili Sirakuze i bilo kakva 
nedolična postupka, da je krivnja za to više na strani žrtava nego 
počinitelja. Spomenut ću jedan slučaj od mnogih. Ima na Siciliji grad 
Engij, nevelik ali veoma drevan i znamenit po tamošnjim ukazanjima 
božica koje nazivaju Majkama.“ Pripovijeda se da je njihov hram 
zadužbina Krećana; i pokazivali su nekakva koplja i brončane kacige s 
posvetnim natpisom što Meriona,* što Uliksa, to jest Odiseja, a oni su ih 
kao zavjetne darove prikazali božicama. Taj grad, koji je s najvećim 
žarom pristajao uz Kartažane, Nikija, njegov prvi građanin, nastojao je 
navesti da prijeđe na stranu Rimljana otvoreno i bez okolišanja iznoseći 
svoje mišljenje u skupštinama i pokazujući nerazboritost svojih protivni- 
ka. Ovi, pak, u strahu od njegova utjecaja i ugleda, smisliše da ga otmu 
i predaju Feničanima. Razabravši da na nj već potajno vrebaju, javno 
stade davati neprimjerene izjave o Majkama i raditi mnogo toga da pokaže 
da ne vjeruje u njihovo ukazivanje i da prezire vladajuće mišljenje o 
njima, pri čemu su se njegovi neprijatelji radovali što je on sam davao 
najjači povod za ono što ga čeka. Ali upravo kad su se bili spremili da ga 
uhite, održavala se narodna skupština, a Nikija, usred govora kojim je 
narodu saopćavao svoje mišljenje o nekoj stvari, iznenada se baci na 
zemlju i, poslije male stanke, pošto je, kako je i prirodno, nastala tišina i 
preneraženost, podigavši glavu i okrenuvši je ovamo i onamo, progovori 
tihim i drhtavim glasom koji je malo pomalo pojačavao i zaoštravao, pa 
kad je vidio da je cijelo slušateljstvo zanijemilo od prepasti, strgnuvši 
haljinu i razderavši košulju, napola gol skoči na noge te stane trčati prema 
izlazu iz kazališta vičući da ga tjeraju Majke. Kako se iz praznovjerna 
straha nitko nije usuđivao dotaći niti mu zakrčiti put, nego su mu se 
ugibali, istrči na gradska vrata ne propustivši nikakva povika niti pokreta 
koji priliči opsjednutu i poludjelu čovjeku. A njegova žena, koja je bila 
upućena u čitavu komediju i sudjelovala u njoj, uzevši sa sobom djecu, 
najprije se, preklinjući ponizno, valjala pred svetištem božica, a zatim, 
pretvarajući se da traži svoga muža koji je tumarao naokolo, sretno ode 
iz grada a da je nitko nije u tome sprečavao, Tako se spasiše u Sirakuzu 
k Marcelu; ali kad je ovaj, poslije mnogobrojnih prijestupa i ogrešenja 
Engijaca, došao pa ih sve pobacao u uze da ih kazni, a Nikija, stojeći do 
njega, briznuo u plač i, najzad, hvatajući Marcela za ruke i koljena, stao 
ga moliti da poštedi njegove sugrađane počevši od njegovih neprijatelja, 
Marcelo, dirnut, pusti sve i gradu ne učini ništa nažao, a Nikiji dade 
mnogo zemlje i darova. To je barem priča što ju je priopćio filozof 
Posejdonije. + 


21. Kad su Rimljani pozvali Marcela natrag zbog rata koji je bjesnio 
kod njih u neposrednoj blizini grada, na povratku ponese većinu 
najljepših zavjetnih umjetnina u Sirakuzi da mu uzveličaju trijumf i 
ukrase grad. Jer dotada Rim nije imao niti je poznavao takvih istančanih 

suvišnosti, niti je u njemu postojalo ljubavi za ljupkost i profinjenost 
umjetnosti, nego je, prepun barbarskog oružja i krvava plijena, i 
unaokolo ovjenčan spomenima i pobjednim znakovima svojih trijumfa, 
pružao pogled koji nije bio ni vedar, ni ohrabrujući, ni stvoren za plahe : 
i raskošju zanesene gledaoce; dapače, kao što je Epaminonda beotsku 
ravnicu nazvao »plesalištem Aresovim«, a Ksenofont“ Efez »ratnom 
radionicom«, tako mi se čini da je tkogod mogao u to vrijeme nazvati 
Rim, prema Pindaru, »svetim gajem ratobornog Aresa«.9 Stoga je kod 
puka Marcelo naišao na više priznanja ukrašavajući grad predmetima koji 
su posjedovali helensku dražest i umiljenost koja je pružala pogledu 
raznolike užitke, ali kod starijih je građana popularniji bio Fabije 
Maksim. Jer on nije maknuo ni prenio iz Tarenta ništa takvo kad je taj 
grad bio osvojen,“ već je odnio novac i druge dragocjenosti, a kipove 
ostavio ondje izrekavši znamenite riječi: »Ostavimo Tarenćanima te 
bogove razljućene na njih !«# A Marcela okrivljavahu ponajprije da je na 
Rim navukao omrazu time što je u svojoj trijumfalnoj povorci dao voditi 
kao zarobljenike ne samo ljude nego i bogove, a onda i zato što je narod, 
navikao ratovati i zemlju težiti, kome su raskoš i mekoputnost bile 
nepoznate i koji je bio, poput Euripidova Herakla, 


Prostodušan i priprost, junak najveći, 


naveo na besposličenje, uglađeno naklapanje o umjetnosti i umjetnicima 
i naviku da u tome provodi velik dio dana. Unatoč takvim zamjerkama 
Marcelo se i pred Helenima dičio da je Rimljane, koji se nisu znali diviti 
čudesnim ljepotama Helade i cijeniti ih, tome naučio. 


22. Ali kad su se Marcelovi neprijatelji protivili Marcelovu trijumfu 
zato što je još preostalo ponešto da se uradi na Siciliji, a izgledi na treće 
slavlje budili zavist, on sam pristade da proslavi potpun veliki trijumf na 
Albanskoj gori, a da u grad uđe samo u manjemu, koji Heleni nazivaju 
ena, a Rimljani ova." Slavljenik ovog potonjeg u svečanoj povorci ne stoji 
na četveropregu, nije ovjenčan vijencem od lovora niti ga okružuje jeka 
trublji, nego ide pješice u sandalama praćen velikim mnoštvom svirača na 
fruli, s vijencem od mrčike ma glavi tako da njegova pojava ne podsjeća 
na rat i više je ugodna nego zastrašujuća. A to je za mene i najjači dokaz 
da je u drevna vremena način izvršenja djela, a ne njihova veličina, bio 
osnova za razlikovanje između obje vrste trijumfa. Jer oni koji su 
nadvladali neprijatelje bojem i prolijevanjem krvi slavili su, kako se čini, 
onaj ratnički i zastrašujući, ovjenčavši svoje oružje i svoje ljude obiljem 
lovora kao što su navikli činiti kad su vršili obredno očišćenje svojih 
vojski," dok je vojskovođama koji nisu morali pribjeći ratu, nego su sve 
priveli uspješnu ishodu mirnim ophođenjem, uvjeravanjem i razlaganjem 
zakon podjeljivao taj miroljubivi i svečarski ophod poput zahvalničkog 
peana bogovima. Ta frula je glazbalo mira, a mrčika je biljka Afrodite 
koja se najviše od sviju bogova užasava nasilja i ratova. Taj se pak manji 
trijumf ne naziva ova po klicanju eua!, kako mnogi drže (jer i onaj se veći 
popraćuje tim poklicima i pjesmama), nego su Heleni taj naziv približili 
jednom kod njih uobičajenom, budući da su bili uvjereni da istovremeno 

nešto časti ide i Dionisa koga nazivamo Euijem? i Trijambom. To ipak 
nije istinito objašnjenje; nego je pri velikom trijumfu davni običaj da 
vojskovođe žrtvuju govedo, a pri malome ovcu. Latinski je pak naziv za 
ovcu 0va;* i po tome nazvaše i manji trijumf ova. A vrijedno je opaziti i 
da je lakonski zakonodavac propisao žrtve na način suprotan rimskome. 
U Sparti, naime, na svome povratku vojskovođa, koji je varkom ili 
nagovaranjem postigao ono što želi, žrtvuje govedo, dok onaj, koji je to 
postigao u borbi, pijetla. Jer premda su bili najratoborniji, smatrali su 
uspjeh postignut riječju i mudrošću većim i čovjeka dostojnijim nego onaj 
ostvaren silom i hrabrošću. Kako stvari uistinu stoje, to pitanje ostavljam 
otvorenim. 


23. Kad je Marcelo bio po četvrti put konzul,“ njegovi neprijatelji 
nagovoriše Sirakužane da ga, došavši u Rim, prijave i optuže pred 
senatom za strašna nedjela što ih pretrpješe suprotno uglavcima o predaji. 
Slučilo se, međutim da je Marcelo upravo prinosio neku žrtvu na 
Kapitoliju; ali kad su se Sirakužani ničice bacili pred senat koji je još 
zasijedao i molili da budu saslušani i da postignu pravdu, njegov ih je 
drug u službi nastojao istjerati ljuteći se što Marcela optužuju odsutna, 
no Marcelo, čuvši za to, smjesta dođe. I najprije je, sjevši kao konzul na 
svoju konzulsku stolicu, obavljao svoje redovne poslove, a zatim, kad je 
sve drugo bilo okončano, siđe s konzulske stolice i postavi se poput obična 
građanina na mjesto s kojega su običavali govoriti oni kojima se sudilo, 
te tako dađe Sirakužanima priliku da mu dokazuju krivnju. Oni se silno 
zbuniše dostojanstvenošću i samopouzdanjem toga čovjeka, te ga sma- 
trahu još strašnijim u grimizno obrubljenoj haljini? i još težim da izdrže 
njegov pogled nego što je bio neodoljiv u oružju. No svejedno, ohrabrivani 
od ljudi, koji se s Marcelom nisu slagali, započeše iznositi optužbu i 
izložiše svoje zahtjeve za pravdom izmiješane s mnogo jadanja, a glavno 
im je uporište bilo da su, premda saveznici i prijatelji Rimljana, doživjeli 
ono čega su drugi vojskovođe poštedjeli mnoge neprijatelje Rima. U 
odgovoru na to Marcelo reče da za mnoga zla što su ih učinili Rimljanima 
Sirakužani nisu pretrpjeli nikakvu nevolju osim onoga što nije moguće 
spriječiti da zadesi ljude čiji grad bude u ratu jurišem zauzet; a to što je 
bio zauzet na taj način bili su krivi sami, jer ne htjedoše poslušati njegove 
opetovane pozive. Ta nisu oni zaratili prisiljeni od tirana nego su, štaviše, 
i same te tirane izabrali radi vođenja rata! 

Pošto su obje strane izrekle svoje govore i Sirakužani se, kao što je 
bio običaj, uklonili iz senata, iziđe zajedno s njima Marcelo prepustivši 
svome drugu u službi da vodi senatsku raspravu i ostade pred vratima 
vijećnice ne promijenivši nimalo svoga uobičajenog držanja bilo zato što 
bi se plašio presude ili što bi bio srdit na Sirakužane, nego očekujući bez 
ikakve ljutnje i sabrano ishod sudskog postupka. Kad su glasovi bili 
predani i bilo proglašeno da je Marcelo dobio parnicu, Sirakužani mu 
padoše pred noge moleći ga sa suzama neka iskali svoj gnjev na njima 
nazočnima, a neka se smiluje ostalome gradu koji se uvijek sjeća 
dobročinstava što ih je primio od njega i zahvalan mu je za njih.: Dirnut, 
Marcelo se s njima izmiri, a ostalim je Sirakužanima nastavio činiti dobra. 

I slobodu koju im je opet vratio, njihove zakone i preostale posjede senat 
im potvrdi. Za uzvrat između drugih izuzetnih počasti što su mu ih 
iskazali, napose su zakonom odredili da Sirakužani kad god Marcelo ili 
netko od njegovih potomaka stupi na tlo Sicilije, nose vijence i žrtvuju 
bogovima. 


24. Od tog trenutka on se okrenuo protiv Hanibala. I dok su gotovo 
svi ostali konzuli i zapovjednici poslije poraza kod Kane primjenjivali 
samo jednu stratešku zamisao — izbjegavanje bitke, a nitko se nije 
usuđivao upuštati u otvoren boj i sukobljavati s njime, Marcelo je udario 
suprotnim putem držeći da će vrijeme, za koje se smatralo da satire 
Hanibala, prije neprimjetno iscrpsti Italiju i da Fabije, neprestano imajući 
pred očima sigurnost, ne liječi na dobar način boljku domovine očekujući 
da skupa sa iznurivanjem Rima nastupi i utrnuće rata, kao što liječnici, 
neodlučni i bojažljivi u primjeni lijekova, drže da je slabljenje tjelesne 
snage znak nestajanja bolesti. Počevši, dakle, time što je zauzeo velike 
samnitske gradove koji su se odmetnuli, uhvati mnoštvo ondje pohranjena 
žita i tri tisuće Hanibalovih vojnika koji su ga čuvali; zatim kad je Hanibal 
u Apuliji ubio samoga prokonzula Gneja Fulvija skupa s jedanaest 
vojničkih tribuna i sasjekao najveći dio njegove vojske, posla Marcelo u 
Rim pismo pozivajući sugrađane neka budu hrabri; jer on već nastupa da 
liši Hanibala njegove radosti. 


Livije tvrdi“ da to pismo, kad su ga pročitali, nije rastjeralo tugu 
Rimljana, nego je još povećalo njihov strah, jer su smatrali da ozbiljnost 
nastale opasnosti nadmašuje onu od prethodnog poraza u onoj mjeri u 
kojoj Marcelo više vrijedi od Fulvija; ai Marcelo, kao što je naveo u 
pismu, idući u potjeru za Hanibalom, upadne u Lukaniju i, našavši ga 
gdje zauzima čvrst položaj na uzvisinama oko građa Numistrona, sam se 
utabori u ravnici. Slijedećega dana, kad je Hanibal sišao, Marcelo, 
postrojivši prvi vojsku u poredak za bitku, pobi se s njime u boju koji je, 
premda neodlučan, bio ogorčen i dugotrajan; j jer pošto je sukob započeo 
od treće ure," jedva se rastadoše već pod mrak. U osvit dana Marcelo, 
ponovo izvevši vojsku, postroji je između leševa palih i stade izazivati 
Hanibala na odlučujuću bitku. A kad se Hanibal sa svojim trupama 
povukao, Marcelo, pošto je oplijenio neprijateljske mrtvace a pokopao 
svoje, nastavi potjeru za njim; i izmakavši svim brojnim zasjedama što 
mu ih je protivnik postavio, izazivao je divljenje postižući prednost u svim 
čarkanjima. To je i bio razlog što je senat, kako su se bližili konzulski 
izbori, odlučio radije pozvati kući drugoga konzula“ sa Sicilije nego 
micati Marcela koji se zakvačio s Hanibalom, a kad je taj došao, senat mu 
naredi neka imenuje Kvinta Fulvija diktatorom.?? 


Diktatora, naime, ne može izabrati ni narod ni senat, nego jedan od 
konzula ili pretora; izišavši pred narod, imenuje dikatorom onoga koga 
već misli. Zbog toga se tako imenovani i naziva »điktatorom«; jer 
»imenovati« Rimljani kažu dicere; neki pak drže da se diktator tako zove 
zato što nikakve odluke ne stavlja na glasanje bilo glasačkim pločicama 
bilo dizanjem ruke, nego on na temelju svog autoriteta naređuje i 

proglašuje* ono što odluči; pismene naredbe magistrata Heleni naime, 
nazivaju diatagmata, a Rimljani edicta. 


25. Ali kad je Marcelov drug u službi, došavši sa Sicilije, htio za 
diktatora odabrati drugoga i, ne hoteći da mu protiv njegove volje 
nametnu kandidata, otplovio noću na Siciliju, u toj situaciji narod 
imenova diktatorom Kvinta Fulvija, a senat pisa Marcelu pozivajući ga 
neka potvrdi imenovanje. Poslušavši, Marcelo ga proglasi i tako ozakoni 
volju naroda, a sam bi ponovo izabran za prokonzula za sljedeću godinu.*' 
Dogovorivši se s Fabijem Maksimom** da Fabije napada Tarent, a da on 
sam, tukući se s Hanibalom i odvlačeći ga, sprečava da dođe u pomoć 
Tarenćanima, udari na nj kod Kanuzija* i, kako je Hanibal često 
premještao tabor i izbjegavao bitku, Marcelo se neprestano iznenada 
pojavljivao i najzad ga, dosađujući mu čarkanjima, izvukao iz njegova 
opkopa. No premda je ponuđena bitka bila prihvaćena, noć ih razdvoji; 
sutradan je opet bilo vidjeti Marcela pod oružjem, s vojskom svrstanom 
u borbeni raspored, tako da je Hanibal u najvećoj muci sakupio svoje 
Kartažane i zamolio ih da se toga dana iskažu u bitki bolje nego u svima 
prethodnima. »Ta vidite«, reče im »da poslije tolikih pobjeda niti možemo 

odahnuti, niti, premda pobjednici, imati mira ako toga čovjeka ne 
skinemo s vrata.« 

Poslije toga se sraze, te dođe do biike. I čini se da su događaji 
pokazali da je Marcelov poraz bio posljedica jednog neumjesnog manevra. 
Kad je, naime, njegovo desno krilo bilo u stisci, naredio je jednoj legiji 
da se prebaci naprijed; kako je to premještanje izazvalo pometnju u 
njegovim četama, time je predao pobjedu neprijateljima, a Rimljana pade 
dvije tisuće i sedamsto. Povukavši se za svoj šanac i prikupivši vojsku, 
Marcelo reče da vidi mnogo rimskog oružja i rimskih tjelesa, ali nijednog 
Rimljanina, A kad su vojnici tražili od njega oproštenje, reče da im ga ne 
daje pobijeđenima, ali da će im ga dati ako pobijede; a sutradan da će se 
ponovno pobiti da bi njihovi sugrađani čuli za njihovu pobjedu prije nego 
za njihov bijeg. Poslije tih riječi naredi da se poraženim kohortama 
odmjeri ječam umjesto pšenice. Zato, premda ih je sva sila bila poslije 
bitke u rđavu i opasnu stanju, kažu da nije bilo niti jednoga koga 
Marcelove riječi nisu boljele više od primljenih rana. 


26. U osvit dana bila je izvješena grimizna haljina, uobičajen znak za 
predstojeću bitku, a osramoćene kohorte na vlastitu su molbu zauzimaje 
prvi bojni red, dok su ostalu vojsku vojnički tribuni izvođili pa svrstavali 
u raspored za borbu. Čuvši to, Hanibal reče: »Herkule, što da se radi s 
tim čovjekom koji ne zna podnositi ni svoju lošiju ni bolju sreću? Ta on 
je jedini koji niti daje počinka kad je pobjednik, niti ga uzima kad je 
pobijeđen, nego ćemo se, kako se čini, vazda boriti s njime jer mu je 
uvijek povod za smione pothvate i hrabrost u uspjesima i stid u 
porazima«. Nato se vojske sukobiše; i kako su se momci borili s 
podjednakim uspjehom, Hanibal naredi da se slonovi postave u prvi bojni 
red, pa da krenu na rimske legionare. Odmah nastade jak pritisak i 
pometnja među najisturenijim rimskim jedinicama, kadii jedan od vojnič- 

kih tribuna, imenom Flavije, zgrabivši bojni znak, pođe slonovima 
ususret i, udarajući prvog slona željeznim šiljkom kopljače, natjera ga da 
se okrene natrag. Naletjevši na slona koji je bio iza njega, životinja smete 
i njega i ostale koji su nastupali iza. Opazivši to, Marcelo naredi 
konjanicima da jurišaju najvećom brzinom na zbunjene neprijateljske čete 
i izazivaju među njima još veći metež. Ovi su u sjajnom napadu sjekli 
Kartažane sve do njihova tabora, a najveći su pomor među njima padajući 
izazivali ubijani slonovi.“ Kažu da ih je izginulo preko osam tisuća; 
Rimljani su imali tri tisuće mrtvih, a gotovo svi su zadobili rane. I to dade 
Hanibalu priliku, pošto je noću u miru digao tabor, da se od Marcela 
odmakne na veliku udaljenost. On ga, naime, nije mogao goniti zbog 
mnoštva ranjenika nego se laganim marševima uputio u Kampaniju i ljeto 
proveo u Sinuesi"* oporavljajući vojnike. 


21. Haifbal pak, pošto se istrgnuo Marcelu, imao je svoju vojsku na 
slobodnu raspolaganju, te je, obilazeći bez straha naokolo, palio svu 
Italiju; Marcelo zbog toga dođe na rđav glas u Rimu. Njegovi neprijatelji 
potakoše Publicija Bibula, jednoga od pučkih tribuna, vješta govornika i 
silovita čovjeka, da ga tuži; sazvavši više puta narod, ovaj ga je pokušavao 
nagovoriti da Marcelovu vojsku povjeri drugom zapovjedniku, »Jer«, 
govorio je »Marcelo se, poslije malog vježbanja u ratu, povukao iz njega 
kao iz rvališta, pa se dao na tople kupke radi njege«. Doznavši za to, 
Marcelo ostavi vojsku pod nadzorom svojih legata, a sam se vrati u Rim 
da se brani od kleveta. Ondje nađe na temelju njih već pripremljen sudski 
postupak protiv sebe. Kad je, stoga, određen dan za suđenje i narod se 
sakupio u Flaminijevom cirku, Bibul ga, ustavši, optuži, a Marcelo se 
sam branio kratko i jednostavno, dok su najugledniji i prvi građani jasnim 
riječima i velikom otvorenošću pozivali narod da se ne pokaže lošijim 
sucem od neprijatelja osudivši zbog kukavičluka Marcela, koga jedinog 
od njihovih vojskovođa Hanibal izbjegava i neprestano manevrira da se 
ne bori s njime zato da bi se mogao boriti s ostalima. Pošto su ti govori 
bili izrečeni, tužitelj se toliko prevario u svojim nadama u ishod parnice, 
da je Marcelo ne samo bio oslobođen od optužbi nego, dapače, po peti 
put izabran za konzula.“ 


28. Preuzevši službu, najprije uguši u Erruriji velik pokret koji je 
težio za odmetništvom i smiri tamošnje stanovništvo obišavši gradove; 
kad je zatim htio posvetiti hram što ga je sagradio od sicilskog plijena 
Slavi i Vrlini, a svećenici ga spriječili smatrajući da u jednom hramu ne 
mogu biti dva božanstva, poče graditi drugi hram uz prvi, premda ga je 
ozlovoljavao otpor svećenstva koji mu se činio zlokobnim predznakom. I 
druga su ga, naime, brojna znamenja smućivala: gromovi su udarili u 
nekolicinu hramova, a u Jupiterovu su miševi izglodali zlato; pročulo se 
i da je vo progovorio ljudskim glasom i da se rodilo dijete s glavoin slona; 
i zato su ga gatari, budući da su iz žrtava pomirnica i žrtava za odvraćanje 
nesreće dobivali zlokobna znamenja, zadržavali u Rimu, premda je žudio 
i gorio od želje za bojem.* Jer nikad nitko nije usplamtio tolikom strašću 
za nečim koliko taj čovjek za odlučnom bitkom s Hanibaiom. To mu je 

bio i san noću, i jedini predmet vijećanja s prijateljima i drugovima u 
službi, i jedino za što se obraćao bogovima: da se ogleda s Hanibalom u 
otvorenu boju. I čini mi se da bi on bio najvolio da se pobije s njime uz 
obje vojske zatvorene unutar zidova jednoga grada ili tabora i, da nije već 
bio obasut obiljem slave i da nije pružio mnoštvo dokaza da se može 
usporediti s ma kojim vojskovođom po uravnoteženosti i promišljenosti, 
rekao bih da je pao žrtvom dječačke strasti i slavoljublja koje nije bilo na 
mjestu kod čovjeka te dobi. Ta bilo mu je preko šezdeset godina petoga 
konzulata. 


29. Pa ipak, pošto su bile obavljene žrtve i svečana čišćenja, što su 
ih propisivali gatari, krene u rat zajedno sa svojim drugom u službi, te 
je mnogo uznemira*ao Hanibala koji se smjestio između gradova Bancije 
i Venuzije.* Ali Kartažanin nije silazio u ravnicu nego mu, doznavši da 
konzuli šalju vojsku protiv Epizefirskih Lokrana,* postavi zasjedu kod 
brežuljka Petelije** gdje izgibe dvije tisuće petsto Rimljana. To ispuni 
Marcela bijesnom željom za bitkom i, digavši tabor, dovede svoje trupe 
bliže neprijatelju. 

Bio je između oba tabora brežuljak koji se dao prilično dobro 
utvrditi, a bio je prekriven svakojakim raslinjem ; vidika je bilo sa strmih: 
obronaka na obadvije strane, a vrela vode vidjela su se kako teku nizbrdo. 
Rimljani su se zato čudili što ga Hanibal, koji je prvi došao do mjesta tako 
povoljna položaja, nije zaposjeo, nego ga je prepustio svojim neprijatelji- 
ma. U stvari, njemu se ono činilo dobrim za utaborenje, ali mnogo boljim 
za postavljanje zasjede; i hoteći ga radije iskoristiti u potonju svrhu, 
napuni šume i usjekline brojnim kopljanicima i suličarima uvjeren da će 
mjesto samim svojim prirodnim prednostima privući Rimljane. I ne 
prevari se u očekivanju: jer odmah se u rimskom taboru mnogo pričalo 
da treba taj položaj zaposjesti i nabrajahu se brojne strateške prednosti 
koje će steći nad neprijateljima, osobito ako se tamo ulogore, a ako ne, a 
ono barem ako brežuljak utvrde. Marcelo, dakle, odluči da odjaše onamo 
s manjim brojem konjanika da ga razgleda. I uzevši sa sobom svoga 
gatara, prinosio je žrtvu; kad je pala prva žrtvena životinja, gatar mu 
pokaže da jetra nemaju glave. Ali kad je žrtvovao po drugi put, glava 
jetara bila je izvanredne veličine, a i sve je drugo bilo začudo povoljno i 
učinilo se da se time uklanja bojazan što ju je izazvala prva žrtva. Ali 
gatari rekoše da ih to još više plaši i smućuje; jer kad se veoma povoljna 
znamenja pojave poslije veoma nepovoljnih i tmurnih, neobičnost je 
promjene razlog za sumnje. Ali jer, kako veli Pindar, 


Sudbe neće ni vatra ni gvozden zid zadržat, 


Marcelo krene iz tabora povevši sa sobom svog druga u službi Krispina, 
svog sina koji je bio vojnički tribun i ukupno dvjesto i dvadeset 
konjanika, od kojih nijedan nije bio Rimljanin, nego ostali Etruščani, a 

četrdesetorica Fregelani** koji su Marcelu uvijek davali dokaz svoje 
valjanosti i odanosti. Kako je brežuljak bio obrastao gustom šumom, 
jedan je čovjek, smješten na vrhuncu, vršio osmatranje neprijatelja; sam 
nevidljiv Rimljanima, vidio je dobro rimski tabor. Kad je taj otkrio onima 

u zasjedi što se događa, pustivši Marcela koji je dolazio na konju, oni se 
iznenada podigoše i, opkolivši ga sa sviju strana, izmetahu na nj koplja, 
udarahu, ganjahu bjegunce i hvatahu se u koštac s onima koji su pružali 
otpor. A to su bila četrdesetorica Fregelana. I kad su se Etruščani odmah 
u početku u strahu raspršili, ovi su se, zbijeni na okup, borili braneći 
konzule sve dok Krispin, pogođen dvama kopljima, ne okrenu konja u 
bijeg, a Marcelo bi proboden kroz bedro širokim kopljem što ga Rimljani 
zovu lancea. Tako ga sasvim malobrojni preživjeli Fregelani ostaviše gdje 
je pao i pobjegoše u tabor ugrabivši njegova ranjena sina. Mrtvih nije bilo 
mnogo više od četrdeset, ali je zarobljeno pet liktora i osamnaest 
konjanika." I Krispin podlegne ranama poživjevši još par dana. Nesreća 
poput ove nikad nije zadesila Rimljane koji izgubiše oba konzuia u 
jednome boju. 


30. Hanibal je veoma slabo mario za ostale poginule Rimljane, ali 
kad je doznao da je pao Marcelo, sam istrči na ono mjesto i stade uz mrtvo 
tijelo; i pošto je dugo promatrao njegovu tjelesnu snagu i vanjštinu, ne 
izusti ni riječi hvalisanja niti pokaza na licu radost, kako bi to učinio onaj 
koji je ubio mučna i neugodna neprijatelja nego, začudivši se neočekivano- 
sti njegova konca, skine mu prsten pečatnjak ,* a tijelo, dolično ukrašeno 
i časno opremljeno, spali; sakupivši zatim ostatke u srebrnu posudu i 
stavivši na nju zlatan vijenac, posla je Marcelovu sinu. A kad su neki od 
Numiđana, namjerivši se na nosioce žare, pokušali da im je otmu, te kako 
su se ovi odupirali, a oni nastojali da je se u borbi silom domognu, 
razbacaše Marcelove kosti. Doznavši za to, Hanibal reče prisutnima: »U 
istinu se ništa ne može uraditi protiv volje božje«, pa kazni Numiđane, 
ali se više ne pobrine za skupljanje ostataka i njihovo slanje natrag, držeći 
da je volja nekog boga što je Marcela zadesio onakav kraj i što je na tako 
čudan način bio lišen ukopa. To je, dakle, izvještaj Kornelija Nepota i 
Valerija Maksima;* ali Livije'“ i Cezar August!"! tvrde da je žara bila 
donesena Marcelovu sinu i uz velik sjaj pokopana. 

Od Marcelovih zavjetnih darova, osim onih u Rimu, ostalo je 
vježbalište u Katani na Siciliji, kipovi- i slike iz Sirakuze smještene na 
Samotraki u hramu bogova koje nazivaju Kabirima i u Lindu!“ u hramu 
Atene. Ondje je bio i njegov kip s ovim natpisom, kako tvrdi Posejdonije: 


Ovo je velika, stranče, zvjezda domaje nam, Rima, 
Slavnih otaca sin, Klaudije Marcel je to. 

Sedam pulta za rata vlast je vrhovnu držo; 
Protivnika je on obilnu prolio krv.19 


Prokonzulsku je magistraturu, koju je Marcelo vršio dvaput, autor 
natpisa pribrojio k njegovih pet konzulata. Rod je njegov održao svoju 
slavu sve do Marcela,!'* nećaka Cezara Augusta," koji se rodio kao sin 
sestre Cezara Augusta!" Oktavije s Gajom Marcelom, a umro je mlad 
obavljajući službu edila u Rimu, kratko pošto se oženio kćeri!“ Cezara 
Augusta.'“ U njegovu čast i spomen njegova je majka Oktavija posvetila 
javnu knjižnicu, a Cezar August kazalište, nazvavši ga po Marcelu. 


Bilješke 


! Stoički filozof, pisao je i povijesna djela kao nastavak Polibijeve povijesti. Na Rodu 
njegova je predavanja slušao Ciceron. 

* Mart je rimski bog rata. »Marcelo« se izvodi od »Marta« — sumnjiva etimologija. (Marcelo 
je očito izvedenica od čestog rimskog imena Marko.) 

* Ilijada XIV 86-87, prijevod Maretića i Ivšića (samo što je »nam« u 87. stihu zamijenio s 
»irn« po smislu), 

* Doslovno: za edila uglednijeg reda, naime za razliku od pučkih edila. Kurulski su bili 
»patricijski« edili. 

5 Prvi punski rat trajao je od 263. do 241. god. 

$ Keltski Insubri provalili su u Italiju god. 225. 

7 God. 390. Vidi Kamilo 19-23. 

* Lat. Forum boarium. 

? Gaj Flaminije, konzul 223. god., potučen i ubijen u borbi s Hanibalom kod Trazimen- 
skog jezera god. 217. 

19 Ne zna se o kojoj se rijeci radi. Picensko je područje ležalo između Ankone i (H)adrije. 

M Danas Rimini. 

'2 Otac glasovite tribunske braće (vidi njihove životopise). Bio je konzul 177. i 163. god. 
Radi se o njegovu drugom konzulatu. 

!3 Predsijedao je narodnoj skupštini prilikom izbora. 

4 Vidi Numa 7. 

!5 U vrijeme republike interrex (»međukralj«) birao se u slučaju da je konzulsko mjesto bilo 
ispražnjeno smrću ili odreknućem, Obavljao je konzulske funkcije kroz pet dana i, ako 
je bilo potrebno, imenovao sebi nasljednika. Takvih je interrexa mogao biti neograničen 
broj sve do popunjenja konzulskih mjesta. Vidi Numa 2. 

16 To je bilo god. 222. 

!? Prema Polibiju (2, 34), nikakva mira nije bilo, premda su Gali ponudili svoje podložni- 
štvo. Konzuli su prodrli u područje Insubra i opsjeli Aceru. 

# Zupiter Feretrije bio je bog spolia opima (»najvećeg, najvrednijeg ratnog plijena«) što ga 
stječe zapovjednik koji je vlastoručno ubio neprijateljskog zapovjednika. Njegov je hram, 
čije se utemeljenje pripisivalo Romulu, bio najstariji na Kapitoliju. 

? Prvi je bio Romul, pobjednik nad Akronom od Kekine, a drugi konzul Kornelije Kos, 
pobjednik nad Vejaninom Tolumnijem god. 428. 

? Rimljani su u međuvremenu osvojili Aceru i zatim uznapredovali do Mediolanuma koji 
su opsjeli. Vidi Polibije 2, 34. 

2! Danas Milano. 

2 Vidi Romul 16. 

8 Vidi Romul 15 i Numa 7. 

% Bogati, dragocjeni, najvredniji. 

5 Kvirin je ime deificiranog Romula. 

2% Ag je vrijedio koliko engleski predratni peni ili između 6 i 9 predratnih zlatnih francuskih 
santima, 

2 Naznaka njegova porijekla ili vrijednosti u grčkom je izvorniku nerazumljiva. Neki to 
nasumce dopunjuju (»sto«). 

# Hijeron II (308-226), kralj Sirakuze od 270. 

2 God. 218. 

3" God. 216. Vidi Fabije Maksim 15. 

*I Grad u Apuliji, kasnije Canossa u napuljskom kraljevstvu. 

# Vidi Fabije Maksim 19, 

3 Grč. pedagoga: to je bio rob koji je pratio dječake u školu i pazio na njihovo pristojno 
ponašanje. 

** Oko 395 predratnih zlatnih dinara ili 450 predratnih zlatnih franaka. 

* Epizođu s Bantijem (ili Bandijem) pripovijeda i Livije (23, 15, 7-16). 

€ Rimski povjesničar iz Patavije (danas Padova) u 1. st. pr. n. &.; napisao povijest Rima 
od osnutka. 

7 »Jedva bih se usudio tvrditi« (23, 16, 15). Istina, tu je tekst rimskog povjesničara 
nesiguran: jedni čitaju 2.300, drugi 8.800. 

* Lucija Postumija Albina koga su Gali do nogu potukli i ubili god. 215. Vidi Livije 23, 24. 

* Vidi Livije 23, 46, 1-7. 

# God. 214. Fabije Maksim bio mu je kolega. 

*! Morali su se povući odande 241. god. prema mirovnom ugovoru s Rimljanima. 

*# Hijeronim je naslijedio svog djeda Hijerona II god. 216: u dobi od 15 godina, a bio je 
ubijen poslije vladavine od 13 mjeseci. 

# Vidi Livije 23, 25, 7. 

“ Petoveslarke su sa svake strane imale po pet redova vesala. Taj je tip ratnog broda bio 
najviše upotrebljavan u drugom punskom ratu. 

# Vidi glavu 15. Prema Polibiju (8, 6), Marcelo je imao osam petoveslarki povezanih u 
parove, a na svakom je paru bio postavljen ratni stroj zvan sambuka (»harfa«), platforma 
koja je vojnike podizala na kruništa i kule opsijedanoga grada. : 

“# Arhimed (287-212), najznamenitiji antički matematičar i fizičar. 

* Eudokso s Knida, astronom i geometar; njegovo zrelo doba pada oko 366. god. 

* Arhita iz Tarenta (460-365), pitagorejski filozof, slavan kao državni poglavar koliko i kao 
učenjak. 

# Mezograf ili mezolab, instrument za udvostručenje kubusa. 

% Problem srednjih razmjernica sastoji se u slijedećem: zadana su dva pravca a i b, a treba 
naći pravce X i y, tako da jea:x=x:y=y:b. To je u vezi s drugim geometrijskim 
zadacima, npr. s diobom kuta na troje i s konstrukcijom kocke koja je obujmom jednaka 
parajelopipedu. Ti se problemi ne daju riješiti samo ravnom crtom i krugom, tj. ravnalom 
i šestarom, pa su pronalazili nove instrumente (poput mezografa) kojima se mogu 
konstruirati komplicirane krivulje kojima se mogu riješiti takvi zadaci. 

5! Vidi Polibije 8, 5, 3-5 1 9, 2, te Livije 24, 34, 

** Sambuka je bila nalik na harfu. Vidi glavu 14. 

* Oko 262 kg. Kao jedinica težine talent je imao oko 26,2 kg. 

5% Vrst hitala (bacača) koji je izbacivao kamenje, olovne kugle i strijele. 

5 Div sa sto ruku i pedeset glava koji je Zeusu pomogao svladati Titane. 

% Kao kvestor na Siciliji god. 75. pr. n. e. Ciceron je našao taj grob koji su Sirakužani 
zanemarili i zaboravili (Tuskulanski razgovori 5, 64 i dalje). 

"" Megara, grad na istočnoj obali Sicilije sjeverno od Sirakuze, utemeljen 728. od Dorana 
iz peloponeske Megare na mjestu negdašnje Hible. 

* Velik portal koji se otvarao kroz šest odvojenih vratnih krila. Heksapile i znače 
»Šestovraće«, 

# Vidi Polibije 8, 37 i Livije 25, 23 i dalje. 

* God. 212. Opsada je trajala gotovo tri godine; vidi Livije 25, 24-31. 

"I Grad u središtu Sicilije, na cesti iz Agrigenta u Katanu. : 

€ Velika majka, kretska Rea, često izjednačavana s frigijskom Kibelom. Vidi Diodor 4, 79, 
5-7. 

* Merion, Idomenejev pratilac, kretski junak u Ilijadi. 

% Grčka povijest 3, 4, 17. : 

& Druga pitijska oda, stihovi i i dalje. Taj se izraz odnosi na Sirakuzu. 

% God. 207. 

# Vidi Fabije Maksim 22. 

% Iz izgubljene trageđije Likimnije; prijevod K. Raca. 

€ Tugoistočno od Rima. 

"Vidi Kras 11. Kasniji je latinski naziv bio ovatio »ovacija«. 

"Tzv. lustracija. Vršio ju je glavnokomandujući vojske i to je bila prilika za smotru i 
prebrojavanje vojske. 

?? Prema bakhaniskom pokliku »eoi!« (»ijuju 0). 

s Ne treba ni spominjati da je i ta Plutarhova etimologija, kao i mnoge druge, bezvrijedna. 
God. 210. 

Z Toga rimskih dostojanstvenika i zvaničnika. 
27,2. 

7 U devet sati izjutra. 

5 Marka Valerija Levina. 

? Taj diktator, Kvint Fulvije Flak, nije imao druge funkcije osim da predsijeda izborima, 
budući da je ozbiljnost situacije tražila da se konzul Valerije što kraće zadržava u Rimu. 

#0 Lat. dicere, 

šI God. 209. 

#2 Fabije Maksim bio je designirani konzul za god, 209. 

# Kanuzij, grad u Apuliji, na lijevoj obali Aufidija, na Apijevoj cesti. 

# Vidi Livije 27, 121 13. 

# Pet ih je bilo ubijeno, prema Liviju 27, 14. 

% Na Tirenskom moru, kod utoka Vulturne, blizu granice Lacija. 

57 U doba republike podzapovjednik vojske. U kasnije doba zapovjednik legije. 

% Za godinu 208. Vidi Livije 27, 20. 

% Vidi Livije 27, 25. 

% Godine 208. 

* To je bio Tit Kvinkcije Krispin. 

* Bancija je u Lukaniji, a Venuzija u Apuliji. 

% Ti Lokrani, saveznici Kartage, nastavali su istočnu obalu Brutija, sjeverno od rta Zefirija 
po kome su dobili ime. 

% Petelija, grad u Brutiju, sjeverno od Krotona, na cesti od Tarenta prema Lokranima. 

% Iz izgubljene pjesme. Ta je misao veoma česta kod Pindara. Prijevod K. Raca. 

** Fregele su bile grad u zemlji Volščana na latinskoj cesti, naseobina Latina od god. 328. 

% Vidi Livije 27, 26 i 27. 

* Kojim se kasnije služio za varke i krivotvorenja: Livije 27, 28. 

:* Rimski povjesničari. Nepot je u 1. st, pr. n. e. također sastavio (sačuvane) životopise 
slavnih ljudi poput Plutarha. 

'* Prema Liviju (27, 28) Hanibal je pokopao Marcela na brežuljku gdje je poginuo. Livije 
je naišao na mnogo protuslovnih izvještaja o Marcelovoj pogibiji (27, 27). 

PI Oktavijan August, 

12 Jedan od tri dorska grada na otoku Rodu. 

'% Elegijski distisi. Prijevod je popravljeni Račev. 

** Marko Klaudije Marcelo (41-23. god. pr. n. €.) oženio se Julijom god. 25. 

15 Oktavijana Augusta. Ovdje ga Plutarh po običaju naziva samo »Cezarom«. 

1% Tulijom. 


Usporedba Pelopide i Marcela 


1. To je, dakle, ono što nam se učinilo vrijednim bilježenja iz 
povijesnih izvještaja o Marcelu i Pelopidi. Dok su po naravi i značaju bili 
gotovo posvema slični — ta obojica su bili i hrabri, i radini, i strastveni, i 
velikodušni — moglo bi se učiniti da je jedina razlika među njima što je 
Marcelo u mnogim gradovima koje je pokorio počinio pokolje, dok 
Epaminonda i Pelopida kao pobjednici nisu nikad nikoga smaknuli niti 
prodali žitelje gradova u ropstvo. A kažu da Tebanci ne bi bili tako 
postupali niti s Orhomenjanima! da su njih dvojica bila ondje nazočna. 

Među njihovim djelima velika su i zadivljujuća Marcelova protiv 
Kelta, jer je potisnuo jednovremeno toliko mnoštvo konjice i pješadije sa 
svojim malobrojnim konjanicima — a takvo što ne da se lako naći 
zabilježeno u izvještajima o nekom drugom vojskovođi — i ubio neprijatelj- 
skoga vođu; u sličnoj situaciji Pelopida, prihvativši se istog djela, nije 
uspio, jer je bio ubijen od tiranina i pretrpio smrt prije nego što je uspio 
izvršiti svoj naum. Pa ipak, s tim se Marcelovim podvizima dadu 
usporediti Leuktra i Tegira, najznamenitiji i najveći od bojeva, a ne 
možemo nijedno Marcelovo, iz zasjede, kradom uspješno izvedeno djelo, 
staviti uz bok onome što je Pelopida uradio vrativši se iz progonstva i 
pobivši tirane u Tebi; dapače, čini se da to daleko nadmašuje svaki 
pothvat izveden varkom i pod plaštem mraka. Hanibal je, istina, bio 
strašan i opasan neprijatelj Rimljanima, kao što su to nesumnjivo bili i 
Lakedemonjani u svoje vrijeme Tebancima, ali pouzdana je činjenica da 
su ovi uzmakli pred Pelopidom i kod Tegire i kod Leuktre, dok Hanibala 
Marcelo, kako veli Polibije,“ nije niti jednom pobijedio, nego se čini da 
je taj čovjek ostao nepobijeđen sve do Scipiona; mi pak vjerujemo Liviju, 
Cezaru, Nepotu i, od helenskih povjesničara, kralju Jubi,? da je Marcelo 
zadao Hanibalovim trupama poneki poraz i natjerao ih ponegdje u bijeg; 
ali oni nisu donijeli nikakve velike prevage, već se prije čini da su to bili 
taktički uzmaci Libijčevi u tim sukobima. Ali ono što je s razlogom i 
opravdano pobudilo divljenje bila je činjenica da su Rimljani poslije 
tolikih poraza vojski, pogibija vojskovođa i ujedno potpuna rasula čitava 
rimskog imperija imali hrabrosti da se s njime ravnopravno hvataju u 
koštac. Jer je postojao čovjek koji je poslije dugotrajna silna straha i 
presenećenosti ulio opet u njihovu vojsku borbeni žar i želju da se biju s 
neprijateljima, nadahnuvši je i osokolivši ne samo na to da baš lako ne 
ustupa pobjedu nego da je, štaviše, i osporava i častoljubivo nastoji steći 
— taj je čovjek bio Marcelo; naviknute, naime, da budu zadovoljni ako su 

samo bježanjem uspjeli umaći Hanibalu, naučio ih je da crvene od srama 
plaćajući spas porazom, da se stide ako samo malo uzmaknu, da se grizu 
ako nisu pobijedili. 


2. Budući, dakle, da Pelopida nije kao vojskovođa podlegao ni u 
jednoj bitki, a Marcelo je od sviju Rimljana svoga vremena postigao 
najviše pobjeda, moglo bi se možda učiniti prirodnim da mnoštvo uspjeha 
jednoga čini teškoću da ga se pobijedi jednakovrijednom nepobjedivosti 
drugoga. Marcelo je, istina, osvojio Sirakuzu, dok Pelopidi to nije uspjelo 
sa Spartom. Ali mislim da je doprijeti do Sparte i kao prvi od ljudi prijeći 
s oružjem Eurotu veći podvig nego osvojenje. Sicilije, osim ako netko, 
Zeusa mi, neće reći da taj uspjeh više pripada Epaminondi jednako kao i 
bitka kod Leuktre, dok Marcelo ni s kime ne dijeli slavu svojih 
dostignuća. Jer ne samo da je sam zauzeo Sirakuzu i potukao Kelte bez 
druga u zapovjedništvu, a Hanibalu se suprotstavio kad mu nitko nije htio 
pomoći, nego su ga dapače svi odvraćali; a on je promijenio izgled rata 
time što je bio prvi vođa koji je Rimljane usmjerio prema smionoj 
pođuzetnosti. 


3. Doista ne mogu hvaliti smrt ni jednoga od njih dvojice; štaviše, 
žalosti me i ljuti neočekivanost slučaja koji ih je odnio; i divim se 
Hanibalu što u tolikom broju bitaka da bi se čovjek umorio brojeći ih nije 
bio čak ni ranjen, a visoko cijenim i Hrisantu u Kirupediji* koji se 
uzdignute sablje i spremajući se da udari neprijatelja na dani znak trube 
za uzmak, pustivši toga čovjeka, veoma spokojno i disciplinirano povu- 
kao. Pa ipak, Pelopidi se može oprostiti kako zato što je bio zažaren 
prilikom koja mu se ukazuje u bitki, tako i zato što ga je ne baš plemenit 
poriv srca gonio na osvetu; najbolje je, dakako, da vojskovođa pobjeđuje 
i da čuva svoj živoi, »ali ako mu je mrijeti, da skonča život junački«, kako 
veli Euripid;* jer na taj način on smrt ne trpi, nego je prije ostvaruje. 
Pored srdžbe Pelopiđine i sam cilj njegove pobjede što ga je imao pred 
očima, svrgavanje tiranina, nije nimalo nerazložito potakao njegov zalet; 
ta teško je naći drugo junačko djelo koje obećava tako plemenitu i sjajnu 
bojnu nagradu. Marcelo pak, kad ga nije tištala velika potreba niti ga je: 
ponio zanos koji često čini da se mimo opasnosti zapostavlja razbor, 
nesmotreno je srnuo u pogibao, te je zaglavio ne smrću vojskovođe, nego 
izvidnika ili uhode, bacivši svojih pet konzulata, iri trijumfa, te oteti 
plijen i ukras pobjednih znakova nad kraljevima“ pod noge Hispancima i 
Numiđanima koji su prodavali svoje živote za Kartažane. Stoga su se i 
sami ti ljudi ozlovoljili zbog svoga uspjeha kad je vrlinom najistaknutiji,. 
utjecajem najmoćniji i slavom najblistaviji Rimljanin uludo zaglavio među 
fregelanskim izvidnicima. 

To se, međutim, ne smije smatrati optužbom protiv tih ljudi, nego 
ogorčenim i iskrenim prosvjedom njima i njihovoj hrabrosti kojoj su 
nepotrebno žrtvovali ostale svoje vrline, ne poštedjevši svoga života i 
životnog daha, kao da ga njihovom smrću gube samo oni sami, a ne još 
više njihova domovina, prijatelji i saveznici. 

Poslije smrti Pelopidi su pogreb priredili saveznici za koje je 

poginuo, a Marcelu neprijatelji od čije je ruke pao. Sudbina je prvoga, 
istina, vrijedna zavisti i sretna, ali bolja je i veća od odanosti, koja uzvraća 
zahvalnošću, mržnja, koja iskazuje divljenje vrlini koja joj je zadavala 
muke. Jer ovdje sama krepost prima zasluženu počast, dok su ondje 
osobna korist i potreba više na cijeni nego vrlina. 


! Orbomeh, drevan i bogat beotski grad, Tebanci su razorili god. 367. 

215, 11, 7, gdje to Hanibal tvrdi pred vojnicima uoči bitke kod Zame (god. 202). 

* Numiđanina, koga je Cezar zarobio poslije bitke kod Tapsa i doveo u Rim, a August mu 
vratio dio kraljevstva. U Rimu je stekao široko obrazovanje i pisao povijest libijsku, 
rimsku, arapsku i asirsku. 

* Ksenofont, Kirupedija 4, 1, 3. 

5 U izgubljenoj tragediji. 

* Sicilskim. 


ARISTID 


(umro oko 467. pr. n. €.) 


1. Aristid, sin Lisimahov, bio je od plemena Antiohovića, a iz općine 
Alopeke.! Što se tiče njegova imovnog stanja, vijesti se razlikuju: po 
jednima je sav život proživio u krajnjem siromaštvu i poslije smrti ostavio 
: dvije kćeri koje su zbog neimaštine ostale dugo neudate; ali suprotstavlja- 
jući se toj verziji, koju navode mnogi, Demetrije Faleranin* u svome 
Sokrat tvrdi da zna za imanje u Faleronu koje je pripadalo Aristidu, a 
na njemu je on pokopan, i dokazima njegova imućnog stanja smatra kao 
prvo njegovu službu arhonta eponima* koju je mogao obnašati samo onaj 
koji je bio iždrijeban između obitelji čiji je imetak bio procijenjen kao 
najveći, a njih su nazivali »petstovagancima«;* kao drugo, njegovo 
progonstvo ostrakizmom;* ta ni o jednome od siromašnih nije se glasalo 
crepićima, nego samo o ljudima iz slavnih kuća i onima koji su izazivali 
zavist ugledom svoga roda; a kao treće i posljednje, činjenicu da je u 
Dionisovu svetištu kao zavjetne darove za pobjedu ostavio horegove? 
tronošce koje su pokazivali još u naše* dane sa sačuvanim ovim natpisom: 
»Pobijedilo je pleme Antiohovića, Aristid je bio horeg, a Arhestrat je 
uvježbao kor«.? 

Ovaj posljednji dokaz, međutim, premda se čini najznačajnijim, 
zapravo je najslabiji. Jer i Epaminonda, za koga svi ljudi znaju da je bio 
i othranjen i da je život proživio u veliku siromaštvu, i filozof Platon 
preuzeli su prilično skupe horegije, prvi sastavljajući kor muškaraca, koji 
su svirali na fruli, drugi kor dječaka za ditiramb,' ali Platonu je novac 
pribavio Sirakužanin Dion,!! a Epaminondi prijatelji poput Pelopide. Ta 
dobri ljudi ne vode bezobziran i nepomirljiv rat protiv poklona prijatelja, 
nego, dok na darove, primljene da budu pohranjeni i da zadovolje 
lakomost primaoca, gledaju kao na nedostojne i ponižavajuće, ne odbijaju 
one, koji potječu od nesebične i dične darežljivosti. 

Ipak, što se tiče tronošca, Panetije!“ nastoji pokazati da je Demetrija 
zavarala identičnost imena: jer od perzijskih ratova, kaže, do kraja 
peloponeskog rata samo su dva Aristida upisana kao pobjednički horegi, 
od kojih nijedan nije identičan s Lisimahovim sinom, nego je jedan od 
oca Ksenofila, a drugi je živio mnogo kasnije, kako dokazuju slova koja 
odgovaraju alfabetu koji je bio u upotrebi poslije Euklida,!* kao i dodano 
ime Arhestrata o kome nema nikakva zapisa u vrijeme perzijskih ratova, 
dok se za peloponeskog rata njegovo ime kao korskog pjesnika često 
pojavljuje na natpisima. 

Treba, dakle, potanje razmotriti valjanost tog Panetijevog argumen- 

ta.“ Ali progonstvu ostrakizmom podlijegao je svatko za koga se smatralo 
da nadmašuje Imnoštvo ugledom, porijeklom ili rječitošću; jer i Periklov 
je učitelj Damon" bio prognan ostrakizmom zato što se činilo da je 
oštroumnošću posve izuzetan čovjek. Nadalje, Idomenej tvrdi da je 
Aristid postao arhontom ne ždrijebom nego izabran od Atenjana.“ Pa i 
ako je postao arhotnom poslije bitke kod Plateje,!“ kako je napisao sam 
Demetrije, sasvim je vjerojatno da je s obzirom na toliku slavu i tako 
velike uspjehe kakvi su bili njegovi bilo ocijenjeno da je zbog svoje 
vrsnoće dostojan te časti koju su oni, što su je dobivali ždrijebom, 
postizali zbog svoga bogatstva. U stvari, Demetrije očigledno živo nastoji 
ne samo Aristida nego i Sokrata izbaviti siromaštva koje on smatra 
velikim zlom;!* ta on tvrdi i za Sokrata da mu je pripadala ne samo 
njegova kuća nego i sedamnaest mina!? koje je Kriton" davao na zajam 
uz kamate. 


2. Aristid j je bio intiman prijatelj Klistena“! koji je uspostavio red u 
državi poslije istjerivanja tirana,“ ali kako se od državnika najvećma 
ugledao u Lakeđemonjanina Likurga i prema njemu osjetio najveće 
divljenje, prigrlio je aristokratsku politiku“? i kao protivnika dobio 
pobornika puka Temistokla, sina Neoklova. Neki tvrde da su se još kao 
djeca i suučenici od početka u svakoj i ozbiljnoj i neozbiljnoj i stvari i 
riječi prepirali jedan s drugim te da je upravo ta obostrana netrpeljivost 
odmah otkrila njihove naravi: Temistoklovu okretnu, smionu i prepre- 
denu koja se svom žestinom lako zalijetala na sve i sva, Aristidovu 
ustaljenu u čvrstu značaju i postojanu u držanju pravičnosti, a lažljivost, 
himbenost i obmanu ne dopuštajući ni u šali. 

Ali Ariston Kejanin kaže da je njihovo neprijateljstvo poteklo i do 
tolike se mjere razvilo iz suparništva u ljubavi. Pošto se, naime, obojica 
zaljubiše u Stesilaja koji bijaše rodom Kejanin, a savršenstvom vanjštine 
i obličja tijela nadaleko je nadmašivao druge koji su bili u sjaju mladićke 
dobi, nisu mogli svoju strast s mjerom podnositi, pa niti odbaciti svoju 
netrpeljivost onda kad je dječakova ljepota stala blijedjeti, nego su se, kao 
da im je ona bila samo pripremna vježba, odmah bacili na politiku s 
vatrenim žarom i protivnim opredjeljenjima. 

Uključivši se u jedno političko udruženje, Temistoklo je imao ne baš 
zanemariv oslonac i podršku tako da je, kad mu je netko rekao da će biti 
dobar vladalac Atenjanima ako samo bude nepristran i jednako postupao 
prema svima, odgovorio: »Ne sjeo ja nikada na sudački stolac pred kojim 
neće moji prijatelji imati kod mene nikakvu prednost pred tuđincima«.“* 
Aristid j je pak išao kroz politiku sam vlastitim putem ponajprije zato što 
nije htio iz solidarnosti s drugovima činiti nepravde, niti ih ozlovoljavati 
krateći se đa ih njima za ljubav čini, a zatim zato što se, uvidjevši da moć 
koja potječe od prijatelja mnoge zavodi na počinjanje nepravdi, čuvao 
takve moći smatrajući da se valjan građanin smije u dyojim djelima i 
riječima pouzdavati samo u poštenje i pravdu. 


3, Pa ipak, kako je Temistoklo poduzimao mnoge opasne mjere i u 
svakom mu se političkom koraku opirao i nastojao ga omesti, Aristid je i 

sam bio gotovo prisiljen, dijelom braneći se, dijelom umanjujući utjecaj 
svog suparnika koji je rastao naklonošću mnoštva, suprotstavljajući se 
protiv svoga boljeg uvjerenja onome što je Temistoklo nastojao provesti, 
držeći da je bolje da narodu izmakne poneki probitak nego da njegov 
protivnik, nadvladavajući u svemu, postane prejak. A najzad, kad se 
jednom odupro opravdanom Temistoklovom prijedlogu i nadvladao ga, 
nije se mogao suzdržati, nego je rekao odlazeći iz skupštine da atenskoj 
državi nema spasa ako i Temistokla i njega ne bace u Baratron.? Drugi 
put opet, kad je iznio pred narodnu skupštinu pismeni prijedlog, prođro 
je s njime usprkos žestokim napadima opozicije; ali kad ga je predsjedava- 
jući skupštine imao staviti na zaključno glasanje, razabravši iz same 
rasprave neprimjerenost svog prijedloga, povuče ga prije glasanja. A često 
je svoje prijedloge podnosio i preko drugih, da Temistoklo iz netrpeljivosti 
prema njemu ne bi stao na put onome što je bilo za državu korisno. 

Sasvim divljenja dostojnom ukazivala se njegova postojanost pri svim 
obratima političke popularnosti jer se nije uznosio počastima, a mirno je 
i spokojno podnosio neuspjehe smatrajući da uvijek podjednako treba da 
pruža svoje državničke usluge državi ne samo besplatno, nego i bez 
podmićivanja i nagrađivanja slavom. I zato, kako se čini, kad su u 
kazalištu bili izgovarani jampski stihovi“ koje je Eshil“ sastavio o 
Amfijaraju :% 


Jer pravedan on želi bit, ne činit se, 
Plod beruć' iz duboke brazde uma svog, 
Iz koje niču savjeti spasonosni,? 


svi pogledaše u Aristida osjećajući da on tu vrlinu posjeduje najviše od 
svih ljudi. 


4. Imao je silnu energiju da se u interesu pravde odupre ne samo 
svom dobrohotnom nagnuću i naklonosti nego i srdžbi i mržnji. Pripovi- 
jeda se barem da je jednom, dok je pred sudom tužio svog neprijatelja, a 
suci, čuvši njegovu optužbu, nisu bili voljni niti saslušati optuženika, 
nego su od predsjedavajućega tražili da se odmah o njemu glasa,“ Aristid, 
skočivši na noge, stao zajedno s onim kome se sudilo moliti da ga saslušaju 
i da mu se dopusti normalan zakonski postupak; a jednom opet, kad je 
bio obranički sudac dvojici ljudi, a jedan od njih stao govoriti da je njegov 
protivnik učinio Aristidu mnogo zla, kažu da je rekao: »Kaži mi radije, 
prijatelju, da li je tebi učinio kakvo zlo; jer ja tebi pravdu dijelim, ne 
sebi«. Izabran za nadzornika javnih prihoda*! dokazao je da su ne samo 
dostojanstvenici, koji su služili zajedno s njime, pronevjerili velike iznose 
novca nego i oni iz ranijih godina, a osobito Temistoklo: 


Muž mudar bje, a? rukom svojom nč vlada." 


Zato Temistoklo, skupivši mnogo građana protiv Aristida, stade ga 
sudski goniti zbog utaje prilikom njegova polaganja računa po isteku roka 
službe,“ pa doista ishodi njegovu osudu, kako tvrdi Idomenej. Ali kako 
su se prvi i najbolji građani u građu ljutili zbog toga, nije mu samo bila 
oproštena globa,** nego je i opet bio imenovan da obavlja istu službu. 

Pretvarajući se tad da žali zbog svojih ranijih postupaka i pokazujući se 
blažim, bio je po volji onima koji su krali javna sredstva jer nije vodio 
nikakve istrage protiv njih, niti je provjeravao njihove račune, tako da su, 
pretrpavajući se državnim novcima, Aristida kovali u zvijezde i za nj 
agitirali po narodu, usrdno se trudeći da bude ponovo izabran na tu 
dužnost. Al: baš kad se imalo o tome glasati, izgrdi on Atenjane: »Ta kad 
sam vjerno i pošteno obavljao službu u vašu korist, bio sam sramotno i 
nepravedno osuđen; a sad kad sam prepustio velik dio javnih dobara 
kradljivcima, o meni se misli da sam divljenja dostojan građanin. Ja se, 
međutim, više stidim sadašnje počasti nego ranije svoje osude, a ujedno 
se žalostim zbog vas jer u vašim je očima časnije ugađati nitkovima nego 
čuvati državni novac.« To rekavši i razotkrivši počinjene krađe, začepi 
doduše usta onima koji su tada u sav glas svjedočili njemu u korist, ali 
steče istinsku i pravednu hvalu najboljih građana. 


5. Kad je Datis, poslan od kralja Darija tobože da kazni Atenjane za 
palež Sarda, a stvarno da podjarmi Helene, pristigao s čitavom pomor- 
skom silom do Maratona* i stao pustošiti zemlju, od desetorice vojskovo- 
đa*7 koje su Atenjani odredili da vode rat uvažavaniji je bio Miltijad, ali 
drugi je ugledom i utjecajem bio Aristid. I tada, prihvativši Miltijadovo 
mišljenje o tome da treba zametnuti bitku, nemalo je prirodno da je ono 
prevagnulo. I kako je svaki vojskovođa držao vrhovno zapovjedništvo 
naizmjence po jedan dan, kad je vrhovništvo došlo na Aristida, ustupi ga 
on Miltijađu dajući time pouku svojim sudruzima u zapovjedništvu da 
nije sramota slušati i slijediti mudra čovjeka, nego je to časno i spasono- 
sno. Ublaživši tako njihovu zavist** i navevši ih da budu zadovoljni time 
što slijede samo jedno mišljenje, i to najbolje,“ ojača Miltijadov položaj 
koji je postao snažan jer mu vrhovništvo nije bilo oduzimano u korist 
ostalih. Sad je, naime, svaki od njih, napuštajući svoje pravo da 
naizmjence zapovijeda jedan dan,“ slušao Milcijada. 

Kako je u bitki u najveću stisku došla sredina atenskoga bojnog reda 
gdje su se barbari najduže održali protiv leontidskog i antiohidskog 
plemena,“ sjajno su se u boju iskazali Temistoklo i Aristid stojeći u 
bojnom redu jedan do drugoga. Jer Temistoklo je bio od Leontovića, a 
Aristid od Antiohovića; a kad barbare > natjeravši ih u bijeg, baciše na lađe 
i vidješe da oni ne plove prema otocima,“ nego ih vjetar i more silom 
tjeraju u dubinu Helade prema Atici,“ uplašiše se da neprijatelji ne 
zateknu Atenu bez obrane, pa požuriše prema gradu s devet plemena i 
stigoše isti dan; Aristid pak, ostavljen kod Maratona sa svojim plemenom 
kao čuvar zarobljenika i plijena ne iznevjeri svoj ugled, nego, premda su 
srebro i zlato ležali naokolo u gomilama i premda je bilo raznovrsne odjeće 
i drugoga blaga neizrecivo mnogo u šatorima i zarobljenim plovilima, niti 
sam poželje da ga se dotakne, niti dopusti kome drugome, osim ako su 
se gdjekoji okoristili kriomice od njega; a jedan je od njih bio i Kalija 
zubljonoša.“ 

Njemu, naime, kako se čini, neki barbarin padne pred noge 
pomislivši zbog duge kose i svećeničke vrpce oko čela# da je on kralj; 
poklonivši mu se do zemlje i prihvativši ga kao molitelj za desnicu, pokaza 

mu veliku količinu zlatnih predmeta zakopanu u nekoj jami. Kalija, 
ponijevši se kao najsuroviji i najopakiji od ljudi, prisvoji ono zlato, a 
čovjeka ubije da ne bi odao tu stvar drugima. Odatle kažu da njegove 
potomke komički pjesnici nazivaju »jamobogatima« podrugljivo nišaneći 
na mjesto na kojem je Kalija našao zlato. 

Aristid odmah potom dobi čast arhonta eponima. “e Istina, Demetrije 
Faleranin kaže da je on postao arhontom malo prije svoje smrti i poslije 
bitke kod Plateje.“ Ali u službenim popisima arhonata poslije Ksantipida, 
za čijeg je arhonata Mardonije bio poražen kod Plateje, nije među veoma 
brojnim imenima moguće pronaći Aristidova imenjaka, dok je neposredno 
poslije Fenipa, za čijeg je arhonata izvojevana pobjeda kod Maratona, 
zabilježen arhont Aristid. 


6. Od sviju njegovih vrlina za mnoštvo je najuočljivija bila pravednost 
jer ju je neprekidno i najredovnije primjenjivao. Stoga je, premda 
siromašan i čovjek iz naroda, stekao najkraljevskiji 1 najbožanskiji 
nadimak »Pravedni«; a taj nije poželio nijedan od kraljeva i tirana, nego 
su uživali da ih nazivaju Gradćbijama,*“* Munjama* i Pobjednicima,* a 
neke Orlovima"! i Sokolovima,* zadovoljniji, dakako, slavom koja potječe 
od sile i moći nego od vrline. Pa ipak, vjeruje se da božanstvo, kojem oni 
nastoje izgledati srodni i slični,“ od njih odudara trojako; nepropadljivoš- 
ću, snagom i vrlinom, od čega je vrlina najuzvišenija i najbožanstvenija. 
Nepropadljiv je, naime, i prazan prostor i počela,** veliku snagu imaju i 
potresi, i gromovi, i vihori, i poplave, no u pravdi 1 pravičnosti ima učešća 
samo ono što misli i rasuđuje. 

Zato, kako su i čuvstva što ih većina ljudi“ osjeća prema božanstvu 
tri: udivljenje,“* strah i štovanje, čini se da ljudi osjećaju prema božan- 
stvima udivljenje i nazvaju ih blaženima zbog njihove nepropadljivosti i i 
vječnosti, prepadaju se i plaše ih se zbog njihove suverene vlasti i moći, 
a ljube, časte i štuju ih zbog njihove pravednosti. No premda imaju takav 
stav, ljudi ipak žude za besmrtnošću, za koju naša narav nije sposobna, i 
za moći, a ta je pretežno u rukama sudbine; vrlinu, koja je jedina od 
božanskih atributa nama dostupna, stavljaju na posljednje mjesto loše 
rasuđujući, j jer život proveden u moći, velikoj sreći i neograničenoj vlasti 
pravednost čini božanskim, a nepravednost životinjskim. 


7. Da se vratimo Aristidu; njemu se desi da je, isprva voljen zbog 
svog nadimka, kasnije bio predmetom zavidničke mržnje, osobito otkako 
je Temistoklo među mnoštvo rasturio priču da je Aristid, uništivši 
sudstvo time što je sam sve presuđivao i izricao pravdu, en 
uspostavio svoju samovladu kojoj nedostaje još samo tjelesna straža ;* 
sad je valjda i narod, visoko ponesen svojom pobjedom" i smatrajući Ste 
dostojnim najvećega, bio zlovoljan na one koji su se imenom i ugledom 
uzdizali nad mnoštvo. Tako, sabravši se u grad odasvud, prognaše 
Aristida ostrakizmom*" dajući svojoj zavisti zbog slave ime straha od 
tiranije. 

Ostrakizam nije bio kazna za zločin, nego se njime eufemistički 
zazivalo oslabljivanje i umanjivanje prestiža i moći koji su tištali državu, 

a stvarno je bio obzirno ublažavanje zavisti kojim se davalo oduška 
zlonamjernoj želji da se napakosti ne nanošenjem nekakva nepopravljiva 
zla, nego udaljavanjem iz grada na deset godina.“ Ali kad su ljudi niska 
roda i bezvrijedni počeli bivati podvrgavani toj mjeri, izišla je ona iz 
upotrebe nakon što je Hiperbol* kao posljednji bio protjeran ostraki- 
zmom. A pripovijeda se da je Hiperbola zadesio ostrakizam iz sljedećeg 
razloga. Alkibijad i Nikija, koji su imali najveći utjecaj u državi, bili su 
upleteni u međusobni stranački sukob. Pa kako je narod kanio upotrijebiti 
ostrakizam i bilo je jasno da će na glasačke crepiće napisati ime jednoga 
od njih dvojice, oni se nagodiše jedan s drugim i združiše obje svoje 
suparničke stranke, pa postigoše da ostrakizmom bude prognan Hiperbol. 
Ozlovoljen time, narod, koji je osjećao da je institucija ostrakizma 
diskreditirana i zloupotrebljena, potpuno je odnemari i zapusti.$ 

Postupak je - da ga naznačimo u glavnim crtama — bio ovakav, Svaki 
građanin, uzevši crepić* i napisavši na nj ime onoga od sugrađana za koga 
je želio da se udalji iz građa, nosio ga je na jedno mesto na trgu koje je 
bilo unaokolo ograđeno drvenom ogradom." Arhonti* su pak najprije 
prebrojavali ukupan broj donesenih crepića; ako je zbroj glasača bio 
manji od šest tisuća, do ostrakizma nije dolazilo; razdijelivši zatim napose 
glasove po imenima, onoga čije je ime bilo napisano na najvećem broju 
crepića oglašavali su" prognanim na deset godina uz pravo da uživa 
prihode od svog imetka.# 

Dok su, dakle, u vrijeme o kojem govorim“ glasači upisivali imena 
na svoje crepiće, pripovijeda se da je jedan nepismen i sasvim priprost 
čovjek, pruživši svoj crepić Arjstidu, jer ga je držao za nekog običnog 
čovjeka iz narođa, zamolio da upiše Aristida. Kad se ovaj začudio i upitao 
ga zar mu je Aristid učinio kakvo zlo, odgovori: »Nikakvo i čak ne 
poznam toga čovjeka, ali dosadilo mi je da posvuda slušam kako ga zovu 
Pravednim«. Čuvši to, kažu da Aristid nije ništa odgovorio, nego je upisao 
svoje ime na crepić i vratio ga čovjeku. A kad je već odlazio iz grada, 
uzdigavši ruke prema nebu, pomolio se molitvom suprotnom, kako se 
čini po pričanju, onoj Ahilejevoj,“ neka Atenjane nikada ne snađe 
neprilika koja će prisiliti narod da se sjeti Aristida. 


8. Ali kad je dvije godine poslije toga Kserkso prolazio kroz Tesaliju 
i Beotiju da udari na Atiku, ukinuvši zakon o ostrakizmu,'! izglasaše 
zaključak da se po njemu udaljeni mogu vratiti, najviše zato što su se 
bojali da ne bi Aristid, priključivši se neprijateljima, podgovorio i naveo 
mnoge od građana da prijeđu k barbarima; ali nisu ispravno prosuđivali 
iog čovjeka koji je i prije te njihove odluke neprestano poticao i tjerao 
Helene da se bore za slobodu, a kad je Temistoklo postao vrhovni 
zapovjednik s neograničenim ovlaštenjima, pomogao mu je u svemu 
djelom i savjetom, čineći radi općeg spasa najvećeg neprijatelja najslavni- 
jim čovjekom. 

Tako je, kad su barbarske troveslarke, dok se Euribijad? bavio 
mišlju da napusti Salaminu, noću isplovile i opkolile uokrug tjesnac i 
otoke,“ te ih zaposjele, kako nitko prije njega“ nije opazio opkoljavanje, 
Aristid došao s Egine probivši se smiono između neprijateljskih brodova; 

došavši još u toku noći k Temistoklovu šatoru i pozvavši ga van sama, 
reče: »Ako smo razumni, Temistoklo, započnimo sada, odloživši svoje 
isprazne i djetinjaste stranačke razmirice, spasonosno i plemenito nadme- 
tanje natječući se da spasimo Heladu. Ti kao zapovjednik i vojskovođa, 
a ja kao tvoj podređeni i savjetnik, jer i sada doznajem da si se ti jedini 
držao najboljeg rasuđivanja potičući Helene da što brže zametnu odlučnu 
pomorsku bitku u moreuzima. I dok tvoji saveznici rade protiv tebe, čini 
se da ti neprijatelji idu na ruku: jer more unaokolo i iza nas već je 
ispunjeno neprijateljskim brodovima tako da je i za one od naših, koji to 
ne žele, nastala nužda da budu srčani ljudi i da se bore; nikakav, naime, 
put za bijeg nije preostao.« Nato reče Temistoklo: »Ne bih bio želio, 
Aristide, da ti mene u tome“ nadmašiš, ali ću pokušati da te nadvisim 
svojim djelima nadmećući se s tim plemenitim početnim korakom«. Pa 
otkrivši mu ujedno varku što ju je spremio barbarima, pozva ga da uvjeri 
Euribijada i da mu razloži da je nemoguće spasiti se bez pribjegavanja 
pomorskoj bitki; u njega je, naime, Euribijad imao više povjerenja." Kad 
je stoga u vijeću vojvoda Kleokrit Korinćanin“ rekao Temistoklu da se 
niti Aristidu ne sviđa njegova zamisao jer prisutan šuti, uzvrati mu Aristid 
da ne bi šutio da Temistoklo nije izrekao najbolje mišljenje; ali ovako nije 
uzeo riječ ne iz naklonosti prema tom čovjeku, nego zato što odobrava 
njegovu zamisao. 


9. Zapovjednici helenskog brodovlja raspravljali su, dakle, o tome; 
a Aristid, vidjevši da je Psitalija, nevelik otočić koji leži u tjesnacu ispred 
Salamine," puna neprijatelja, pošto u pomoćne barke ukrca najželjnije 
boja i najbojovnije od svojih sugrađana,“ iskrca se na Psitaliji i, zamet- 
nuvši bitku s barbarima, sve ih pobi, osim nekoliko uglednika koje žive 
zarobi."! Među njima bijahu tri sina kraljeve sestre Sandauke koje odmah 
posla Temistoklu; pripovijeda se da su po nekoj poruci proročišta, na 
poticaj gatara Eufrantida, bili žrtvovani Dionisu Mesožderu.*“ A Aristid 
je opasavši otočić posvuda teško naoružanim pješacima, vrebao na one 
koji su bili izbacivani na nj da niti tko od prijatelja propadne, niti tko od 
neprijatelja umakne.* Jer čini se da je najveća bojna vreva i najžešća bitka 
bila na tome mjestu;* zato je na Psitaliji bio postavljen i pobjedni znak.# 

Poslije bitke Temistoklo, iskušavajući Aristida, reče da je lijepo i ono 
što su uradili, ali da ostaje još bolje da se uradi: da uhvate Aziju u Evropi 
otplovivši najvećom brzinom na Helespont i razbivši ondje mostove.“ Ali 
kad Aristid, povikavši od negodovanja, zatraži od njega da povuče taj 
prijedlog i da radije gleda i nastoji kako da najvećom brzinom izbace 
Međanina iz Helade da se ne bi, zatvoren i bez mogućnosti bijega, od 
nevolje okrenuo na obranu s tolikom vojnom silom, Temistoklo opet“ 
pošalje krišom eunuha Arnaka, jednoga od zarobljenika, naloživši mu da 
rekne kralju da je on, Temistoklo, Helene koji su se spremali zaploviti da 
napadnu mostove, uspio od toga odvratiti želeći spasiti kralja. 


10. Nato Kserkso, silno se prepavši, odmah požuri na Helespont. Ali 
je iza njega ostao Mardonije s najboljim trupama, u snazi od oko tristo 
tisuća ljudi, a on i jest bio strašan protivnik jer se čvrsto pouzdao u svoju 

pješadiju prijeteći Helenima i pišući im u tom duhu: »Pobjedili ste svojim 
pomorskim drvljem ljude suhozemce koji ne znaju rukovati veslom;* ali 
sada je prostrana tesalska zemlja i prikladna beotska ravnica za valjane 
konjanike i teško naoružane pješake da zametnu boj«.* Atenjanima pak 
posla posebno pismo i poruku od kralja koji je obećavao da će im ponovo 
podići grad, dati im mnogo novaca i učiniti ih gospodarima Helena ako 
samo ostanu po strani od rata. 

Doznavši za to i prestrašivši se, Lakedemonjani poslaše u Atenu 
poslanike, moleći Atenjane da žene i djecu otpreme u Spartu, a od njih 
uzmu hranu za starce; jer velika je bijeda vladala u narodu koji je izgubio 
i zemlju i grad. Pa ipak, saslušavši poslanike, na prijedlog Aristidov 
odgovoriše divljenja vrijednim odgovorom u kojem izjaviše da mogu 
oprostiti neprijateljima što smatraju da se sve može kupiti za bogatstvo i 
za novac jer ne znaju ni za što uzvišenije od toga, ali da se ljute na 
Lakedemonjane što vide samo oskudicu i nevolju koja sada vlada među 
Atenjanima, a zaboravljaju njihovu hrabrcst i ljubav prema slavi poziva- 
jući ih da se za Heladu bore samo radi prehrane." Kad je Aristid podnio 
taj prijedlog odgovora i uveo poslanike u skupštinu, naloži Lakedemo- 
njanima neka kažu svojim sunarodnjacima da ni na zemlji ni ispod nje 
nema tolike množine zlata koju bi Atenjani primili kao cijenu za slobodu 
Helena. A Mardonijevim poslanicima reče, pokazavši im sunce: * »Dok 
ono bude putovalo ovim svojim putem, Atenjani će ratovati s Perzijancima 
zbog zemlje koju su im oni opustošili i hramova koje su im obeščastili i 
spalili,“ Povrh toga on predloži da svećenici svečano postave ploče s 
prokletstvom bačenim na one koji povedu pregovore s Međanima i 
napuste savezništvo Helena.? 

Kad je Mardonije po drugi put provalio u Atiku, Atenjani opet 
predoše na Salaminu. A Aristid je, poslan u Lakedemon, predbacivao 
Lakedemonjanima njihovu sporost i nemarnost kojima su ponovo barba- 
rima na milost i nemilost prepustili Atenu, a tražio je da pođu u pomoć 
onome što je još ostalo od Helade.*" Saslušavši to, efori su se za dana 
pokazivali kako se, slaveći svetkovinu, zabavljaju i ne uzimaju stvar 
ozbiljno; bila je tada, naime, kod njih svetkovina Hijakintija;* ali noću, 
odabravši pet tisuća Spartijata,? od kojih je svaki imao kao poslugu po 
sedam helota, poslaše ih bez.znanja Atenjana.!“ A kad je Arisitd ponovo 
izišao pred njih prosvjedujući, a oni, smijući se, njemu rekli da bunca i 
da još spava jer je njihova vojska, koja ide protiv stranaca (Perzijance su, 
naime, nazivali strancima),!"! već u Orestiji,'* reče Aristid da se šale u 
nevrijeme obmanjujući prijatelje umjesto neprijatelja. To pripovijeda 
Idomenej i oni koji se drže njega. Ali u Aristidovu zaključku narodne 
skupštine ne navodi se kao poslanik on, nego Kimon, Ksantid i 
Mironid.!? 


11. Izabran vrhovnim zapovjednikom s neograničenim ovlaštenjima 
za predstojeću bitku, dođe u Plateju!“* na čelu osam tisuća atenskih teško 
naoružanih pješaka.!““ Ondje!" mu se pridruži i Pausanija,'“* glavnoko- 
mandujući čitave helenske vojske, sa svojim Spartancima, a pritjecalo je 
i mnoštvo drugih Helena. Što se barbara tiče, njihovu taboru, koji se 

uglavnom protezao duž rijeke Asopa,'“" zbog veličine nije bilo kraja, ali 
oko prtljage i glavnog štaba podigli su i četverougaoni zid kojemu je svaka 
strana imala dužinu od deset stadija.!% 

Pausaniji i svim Helenima zajedno gatao je“ Eliđanin Tisamen i 
nagovijestio im pobjedu ako se budu držali defanzivno!“ i ako ne navale 
prvi; ali kad je Aristid poslao u Delfe, objavi bog! da će Atenjani 
nadjačati svoje neprijatelje ako učine zavjet Zeusu, Heri Kiteronskoj, 
Panu i sfragidijskim nimfama i ako prinesui žrtve herojima Androkratu, 
Leukonu, Pisandru, Damokratu, Hipsionu, Akteonu i Poliidu!!? i ako se 
opasnosti bitke izlože na vlastitoj zemlji, u ravnici Demetre Eleusinske i 
Kore.!!* To proroštvo, preneseno Aristidu,: stavi ga u nepriliku. Heroji 
kojma mu je bilo naređeno da žrtvuje bili su, istina, drevni vladari 
Platejaca, a spilja sfragidijskih nimfi na jednom j je od vrhunaca Kiterona, 
okrenuta zalascima ljetnog sunca, i u njoj je ranije, kako kažu, bilo 
proročište, te su mnogi od tamošnjih stanovnika bili obuzeti .proročkim 
zanosom pa ih nazivahu »opsjednutima nimfama«."* Ali ravnica eleusin- 
ske Demetre i okolnost da je pobjeda bila dodijeljena Atenjanima ako 
budu bitku bili u vlastitoj zemlji pozivala ih je natrag u Atiku i mijenjala 
mjesto ratnih:operacija. 

U to vrijeme učini se zapovjedniku Platejaca Arimnestu, kad ga je u 
snu pitao Zeus Spasilac!“ što su Heleni odlučili činiti, da mu je 
odgovorio: »Sutra ćemo vojsku odvesti u Eleusinu, gospodaru,!“* i ondje 
ćemo zametnuti odlučnu bitku s barbarima u skladu s delfijskim 
proroštvom«. Bog mu je nato rekao da se u potpunosti varaju; jer ovdje, 
u platejskoj su zemlji, mjesta naznačena u proroštvu i naći će ih ako ih budu 
tražili. Budući da se to Arimnestu veoma jasno ukazalo, čim se probudio, 
poslao je po najiskusnije i 1 najstarije od svojih sugrađana i, razgovarajući 
s njima i istražujući, otkrio je da blizu Hisije,!'7 u podnožju Kiterona, ima 
prastar hram nazivan hramom Demetre Eleusinske i Kore. Odmah uzevši 
sa sobom Aristida, odvede ga na to mjesto koje je po prirodi bilo veoma 
prikladno da na njemu postroji pješačku falangu vojska, koja je bila 
slabija konjaništvom,!!* jer su obronci Kiterona činili rubove ravnice, što 
su se spajali kod hrama, neprikladnim za konjanike. Tu blizu bilo je i 
svetište heroja Androkrata, okruženo gajem gusta i sjenovita drveća. A da 
proročanstvo ne ostane ni u čemu neispunjeno, radi nade u pobjedu 
Platejci odlučiše, na prijedlog Arimnestov, ukloniti pogranične stupove 
međaše platejskog područja prema Atici i to zemljište ustupiti Atenjanima 
tako da se mognu, za Heladu, u skladu s proroštvom, pobiti na vlastitoj 
zemlji. 

Dogodi se, međutim, te ta velikodušnost Platejaca postade tako 
glasovitom da je i Aleksandar, već kao kralj Azije,!“" mnogo godina 
kasnije podižući zidove Plateje, dao na olimpijskim igrama!*! objaviti po 
glasniku da tom milošću kralj uzvraća zahvalnošću Platejcima za njihovu 
muževnost i veledušje zato što su Helenima za medskoga rata ustupili 
svoju zemlju i pokazali tako svoju potpunu predanost. 

12. Tegejani se, međutim posvadiše s Atenjanima oko mjesta u 
bojnome redu: zahtijevali su da, kao što je uvijek bio slučaj, budući da 

Lakedemonjani drže desno krilo, oni drže lijevo, silno pritom kujući u 
zvijezde svoje pretke.“ A kad su se Atenjani ljutili, istupi Aristid!“ te 
reče: »Ozbiljnost ovog trenutka svakako ne dopušta da se prepiremo s 
Tegejanima o plemenitu rodu i muževnosti, ali vama, Spartanci, i ostalim 
Helenima kažemo da se hrabrost niti gubi niti stječe mjestom u bojnome 
redu; koji nam god položaj dodijelite, nastojat ćemo ga časno držati i 
braniti ne sramoteći ranije bojeve koje smo bili. Ta došli smo ne da se 
svađamo sa svojim saveznicima, nego da se borimo s neprijateljima i ne 
da hvalimo svoje očeve, nego da se sami pokažemo valjanim ljudima u 
obrani Helade; jer ovaj će boj pokazati koliko koji grad, koji zapovjednik 
ili koji, običan vojnik vrijedi Helenima.« Saslušavši te riječi, članovi ratnog 
vijeća!“ i zapovjednici povladiše Atenjanima i dodijeliše im drugo!'? krilo. 


13. Dok je tako sva Helada lebdjela u nesigurnosti, a položaj 
Atenjana bio osobito opasan, ljudi iz uglednih i veoma bogatih obitelji, 
koji su zbog rata osiromašili i vidjeli da je s bogatstvom nestala i sva 
njihova moć i ugled u gradu, dok su drugi u časti i na vlasti, sastaše se 
potajno u kući nekog Platejca i urotiše se da sruše demokraciju; ako im 
pak to ne pođe za rukom štetit će zajedničkoj stvari i izdati je barbarima. 

Dok su se u taboru time bavili i već zaveli mnoge, Aristid, doznavši 
za urotu i uplašivši se zbog kritičnosti trenutka, odluči da tu stvar ne 
ostavi zanemarenom, a niti da je u potpunosti iznese na javu, jer se nije 
znalo na koliko će se protegnuti istraga ako joj granicu bude određivala 
pravda a ne zajednička korist. Od mnoštva urotnika dade stoga uzaptiti 
nekih osam; i dvojica od tih, protiv kojih je već bio otvoren sudski 
postupak, a koji su i snosili najviše krivice, Eshin Lamptrejanin!# i 
Agesija Aharnjanin,'* pobjegoše iz tabora;'“ ostale pusti na slobodu 
pružajući tako onima koji su mislili da još nisu otkriveni mogućnost da 
se osokole i pokaju, ali natuknuvši im da je rat veliko sudište na kojem 
se mogu oprati od optužbi iznesenih protiv njih ako budu ispravno i pravo 
mislili o svojoj domovini. 


14. Poslije toga Mardonije iskuša Helene onime čime je mislio da im 
je najviše nadmoćan — posla na njih, smještene u podnožju Kiterona na 
utvrđenim i krševitim mjestima, cjelokupno svoje konjaništvo, osim 
Megarana. Ovi su, njih tri tisuće, bili utaboreni bliže otvorenoj ravnici, 
te su zato i trpjeli teške gubitke od konjaništva koje je nasrnulo na njih i 
moglo ih napadati sa svih strana. Stoga žurno poslaše glasnika k Pausaniji 
tražeći da im dođe u pomoć jer ne mogu sami odoljeti množini barbara. 
Slušajući tu poruku, a i videći da je logor Megarana zastrt mnoštvom 
neprijateljskih kopalja i strijela, dok su oni stisnuti na malom prostoru, 
sam im nije mogao nikako pružiti pomoć protiv konjanika teško naoruža- 
nom i tromom spartanskom falangom, ali ostalim helenskim vojskovo- 
đama i višim časnicima koji su bili oko njega predloži natjecanje u 
hrabrosti i želji za slavom ne bi li neki dobrovoljno pristali da se prije 
ostalih upute u bitku i priteknu u pomoć Megaranima. Dok su drugi 
oklijevali, Aristid,!* prihvativši taj zadatak u ime Atenjana, pošalje svoga 
najrevnijeg četovođu Olimpiodora s tri stotine ljudi izabranih između 

onih pod njegovim zapovjedništvom i sa strijelcima!'* pomiješanima među 
njih. 

Kad su se ovi brzo opremili i navalili trkom, Masistije, zapovjednik 
barbarske konjice, čovjek čudesne hrabrosti i izvanredne tjelesne veličine 
i ljepote, čim ih ugleda okrene konja protiv njih i napadne ih, Boj između 
onih koji su napad dočekali i onih koji su navalili bijaše žestok jer su i 
jedni i drugi gledali u njemu neku vrst pokusa za ishod čitavog rata. Ali 
Masistija zbaci konj pogođen strelicom, te-je on, nepokretan od težine 
svog oružja, ležao ne mogavši se podići; ni tad nije bio lak plijen 
Atenjanima koji su nasrtali i udarali po njemu jer je bio oklopljen zlatom, 
mjedi i gvožđem ne samo po glavi i prsima nego i po udovima;!*“ najzad 
ga netko usmrti udarivši ga kopljačom!*! ondje gdje je na kacigi bio otvor 
za oko. Vidjevši to, ostali Perzijanci pobjegoše ostavivši njegovo mrtvo 
tijelo.'* Veličinu svog uspjeha razabraše Heleni ne po broju mrtvih — 
palih je, naime, bio malen broj — nego po tuzi barbara. Jer su u počast 
Masistiju ostrigli i sebe, i svoje konje, i mazge, i jadikovanjem i 
naricanjem ispunili ravnicu, pokazujući da su izgubili čovjeka bar za 
samim Mardonijem nađaleko prvoga hrabrošću i utjecajem.!?? 


15. Poslije te konjaničke bitke obje se strane suzdržaše od boja dulje 
vrijeme; gataoci, naime, prema žrtvenim znacima nagoviještahu pobjedu 
podjednako i Perzijancima i Helenima ako se budu držali defanzivno, a 
poraz ako budu napadali. Najzad Mardonije, kako mu je živeža preosta- 
jalo samo nekoliko dana, a Heleni su; budući da su im neprekidno još 
pridolazili poneki, bivali sve brojniji, nestrpljiv odluči da više ne čeka, 
nego da, prešavši u osvit dana Asop, iznenada napadne Helene; i u toku 
večeri dade svojim časnicima lozinku. 

Ali oko ponoći čovjek na konju oprezno se približi helenskom 
taboru; naišavši na stražare, zatraži da Aristid Atenjanin dođe k njemu.. 
Pošto se ovaj brzo odazvao, reče: »Ja sam Aleksandar Makedonski,!** a 
došao sam izlažući se najvećoj opasnosti iz naklonosti prema vama da vas 
ne smete iznenadnost napada tako da se slabije iskažete u borbi. Jer 
Mardonije će sutra zametnuti bitku s vama ne iz neke dobre nade u uspjeh 
niti iz smjelosti nego iz neprilika s opskrbom budući da ga i gataoci 
nepovoljnim žrtvama i proročkim objavama nastoje odvratiti od bitke, a 
vojska je obuzeta velikom malodušnošću i utučenošću.'“ Ali on nužno 
mora kušati sreću ili, mirujući, trpjeti krajnju oskudicu.« Rekavši to, 
Aleksandar zamoli Arjstida da zadrži to za sebe i pamti, ali da ne otkrije 
nikome drugome.!* Ovaj odgovori da nije lijepo sakriti to do Pausanije — 
ta njemu je povjereno vrhovno zapovjedništvo — ali drugima neka to 
ostane tajnom prije bitke, premda u slučaju da Helada bude pobjednica 
nikome ne smije ostati nepoznata Aleksandrova odanost i hrabrost. 
Poslije tih riječi makedonski kralj opet odjaše natrag, a Aristid, došavši 
do Pausanijina šatora, izloži mu čitav razgovor; i poslaše po druge 
zapovjednike i naložiše im da drže vojsku u pripravnosti jer će biti bitke. 

16. Uto Pausanija, kako izvješćuje Herodot," posla Aristiđu poruku 
tražeći da se Atenjani premjeste na desno krilo i svrstaju nasuprot 

Perzijancima — bolje će se, naime, boriti budući da imaju iskustva s 
perzijskim načinom borbe i jer su puni samopouzdanja zbog prethodne 
pobjede nad njima'* — a njemu i njegovim Spartancima neka prepuste 
lijevo krilo gdje će napadati Heleni koji su bili na strani Perzijanaca. 

Ostali su atenski zapovjednici smatrali Pausaniju neobzirnim i 
bezobraznim!* zato šio, ostavivši čitav bojni red nepromijenjenim, samo 
njih premješta gore-dolje poput helota, izlažući ih udaru najboljih boraca 
neprijatelja; ali Aristid je tvrdio da u potpunosti griješe ako su se malo 
prije častoljubivo otimali s Tegejanima o držanje lijevoga krila, a ponosili 
kađ im je bila dana prednost, dok sada, kad im Lakedemonjani dobro- 
voljno odstupaju desno krilo i u nekom smislu predaju vrhovništvo nad 
Helenima, niti veselo primaju ugled što ga time stječu, niti smatraju 
dobitkom to što neće boj zametnuti sa suplemenicima i srodnicima nego 
s barbarima i prirodnim neprijeteljima.!** Nato Atenjani veoma pripravno 
stadoše mijenjati mjesto sa Spartancima; i riječ se mnogo ponavljala idući 
poput lozinke od usta do usta da im se primiču neprijatelji niti bolje 
naoružani niti hrabrijega srca od onih kod Maratona, nego s istim 
štitovima, istim šarenim odijelima i zlatom što pokriva njihova mekušna 
tijela i nemuževna srca: »dok mi imamo oružje i tijela slična kao naši kod 
Maratona, a još veću hrabrost uslijed postignutih pobjeda i ne borimo se 
samo za grad i zemlju kao oni, nego i za pobjedne znakove kao kod 
Maratona i na Salamini da se ne bi mislilo da su oni!“! zasluga Miltijada 
i sreće!“ nego Atenjana.« 

Oni su, dakle, bili zauzeti zamjenom S m jectć u bojnom redu; ali 
Tebanci, doznavši zato od prebjega, obavijestiše Mardonija. I on smjesta, 
bilo iz straha od Atenjana ili iz častoljubive želje da se sukobi s 
Lakedemonjanima,!'* povede mimo bojnog reda svoje Perzijance nasuprot 
Lakedemonjanima, a Helenima koji su bili s njime, zapovjedi da se 
postrojavaju protiv Atenjana. Kad je ta promjena u neprijateljskom 
poretku postala očigledna, Pausanija, vrativši se, stade opet na desno 
krilo, našto Mardonije opet zauze svoje lijevo krilo našavši se prema 
Lakedemonjanima kao što bijaše i na početku; i tako dan prođe 
- besposleno. A Heleni, savjetujući se, odlučiše da premjeste tabor na 
udaljeniji položaj i da zaposjednu mjesto dobro opskrbljeno pitkom 
vodom!“ jer su im obližnji izvori bili zagađeni i upropašteni od nadmoćne 
barbarske konjice. 


17. Kad je nadošla noć i zapovjednici htjeli povesti svoje trupe na 
mjesto određeno za taborovanje, mnoštvo nije pokazivalo osobitu spreim- 
, nost da ide za njima i da se drži borbenog poretka, nego, čim su napustili 
pređašnje opkope, većina pojuri prema gradu Plateji; velik je metež ondje 
vladao dok su se oni tamo raštrkivali i postavljali šatore bez ikakva reda. 
A desi se da Lakedemonjani zaostadoše za drugima sami!? protiv svoje 
volje; jer Amomfaret, čovjek naprasit i prijatelj opasnosti, odavno žudeći: 
za bitkom i zlovoljan zbog mnogih odlaganja i i odgađanja, tađa najzad 
posvema izgubi strpljenje nazivajući pogrdno tu promjenu položaja 
bijegom i izmicanjem, pa izjavi da neće napustiti svoje mjesto, nego će, 
ostajući ondje, sa svojom jedinicom dočekati Mardonijevu navalu.! 

Kad je pak Pausanija, došavši k njemu, rekao da to čini na temelju 
izglasane odluke Helena u ratnom vijeću, Amomfaret, podigavši rukama 
velik kamen i bacivši ga pred noge Pausaniji, reče da time on daje svoj 
glasački kamenčić za bitku,!'*" a da ga nije briga za kukavička vijećanja i 
odluke ostalih. Ne znajući što da radi u: toj situaciji, Pausanija posla k 
Atenjanima koji su već odlazili moleći ih da pričekaju i da pođu zajedno, 
a onda sam povede ostalu vojsku prema Plateji nadajući se da će tako 
prisiliti Amomfareta da napusti svoje mjesto. 

U tome ih zateče dan, a Mardonije (čijoj pažnji nije izbjeglo da 
Heleni napuštaju tabor) s vojskom u punom poretku udari na Lakedemo- 
njane uz silnu viku i buku!“ ne očekujući da će biti bitke, nego da će 
sarno Helene pohivatati na bijegu. A malo je nedostajalo da se to i dogodi. 
Jer Pausanija, vidjevši što se događa, zaustavi svoj marš i naredi da svatko 
zauzme borbeni položaj, ali mu promakne, bilo od bijesa na Amomfareta, 
bilo što je bio smeten brzinom neprijatelja, da nije dao znak za boj ostalim 
Helenima.!? Zbog toga mu nisu došli u pomoć niti odmah niti kompaktni, 
nego u malim grupicama i raspršeni kad je već bitka bila u toku.!? 

Kako Pausanija, dajući da se prinesu žrtve, nije dobivao povoljnih 
žrtvenih znakova, naredi Lakedemonjanima da mirno sjede spustivši 
štitove pred noge i da čekaju njegove zapovijedi ne braneći se ni od kojega 
od neprijatelja, a sam se opet dade na prinošenje žrtava. U međuvremenu 
su perzijski konjanici već napadali; već su i njihovi hici dosizali do 
Spartanaca i gdjekoji je od njih bio pogođen. U taj čas i Kalikrat, za koga 
kažu da je bio vanjštinom najljepši i tijelom najveći!"! od Helena u toj 
vojsci, pogođen strelicom i umirući, reče da se ne tuži na smrt jer jei 
došao od kuće da umre za Heladu, nego što umire a da nije ni ruku 
podigao. Doista je bilo strašno to što su proživljavali ti ljudi, ali je čudesno 
bilo i njihovo vladanje sobom. Nisu se, naime, branili od napadaja 
neprijatelja koji su ih napadali, nego su, čekajući da im pravi čas označi 
njihov bog'** i njihov zapovjednik, podnosili neprijateljske hice i padali 
na svojim mjestima. 

Neki pak tvrde da su na Pausaniju, dok je malo izvan bojnog reda 
žrtvovao i zazivao bogove, iznenada nasrnuli neki Lidijci, pa stali grabiti 
i razbacivati žrtveni pribor, a Pausanija i i njegovi pratioci, kako nisu imali 
oružja, pomlatili su ih štapovima i bičevima;!* kažu da se zato još i sada 
kao oponašanje tog napada vrši šibanje mladića oko žrtvenika!** u Sparti 
i »ophod Lidijaca« poslije toga. 


18. Ojađen tom situacijom, dok je gatalac klao žrtvu za žrtvom, 
Pausanija se okrene prema Herejonu'* lica okupana suzama i pomoli se, 
podigavši ruke, Kiteronskoj Heri i ostalim bogovima koji nadziru 
piatejsku zemlju, da im omogući ako već helenima nije suđeno da budu 
pobjednici, a ono bar da ne izginu prije nego što izvedu kakvo veliko djelo 
i činom pokažu neprijateljima da su zaratili na ljude hrabre i iskušane u 
bojevima. Dok je tako Pausanija zazivao bogove, usred njegove molitve 
ukazaše se povoljni žrtveni znaci i gatalac najavi pobjedu. I pošto je svima 
bila izdana zapovijed da počnu pružati otpor neprijeteljima, falanga 
iznenada dobi izgled jednog živog organizma koji se, razjaren, postavlja 

na obranu te se nakostriješio,!** a barbarima se sada nametao zaključak 
da im predstoji borba s ljudima odlučnima da se bore do smrti. Istaknuvši 
stoga pred sobom mnoštvo svojih štitova od pletena pruća,“ zasipahu 
redove Lakedemonjana strelicama. Ali ovi su nadirali pazeći ujedno da 
održe zatvorenu falangu,'* zaletavši se izbijali njihove pletene štitove i 
obarali brojne Perzijance udarajući ih kopljima u lice i prsa, premda su 
ovi padali ne bez borbe i srčanosti." Jer su, hvatajući koplja, golim 
rukama većinu njih slamali i zatim se nimalo mlitavo upuštali u borbu 
mačevima pa su, služeći se svojim bodežima i kratkim sabljama, trgajući 
Spartancima štitove i bijući se izbliza, odolijevali dugo vremena. 

Atenjani su, međutim, isprva mirovali čekajući Lakedemonjane, ali 
kad je silna vika onih što su se borili stala dopirati i kad je, kako kažu, 
došao glasnik od Pausinije objašnjavajući im što se događa, svom brzinom 
pojuriše njemu upomoć. I dok su napredovali ravnicom prema mjestu 
odakie je dolazila buka, udariše na nj Heleni koji su bili na strani Međana. 
A Aristid!“ najprije, ugledavši ih, iziđe daleko naprijed i poviče, 
zaklinjući ih helenskim bogovima da se uzdrže od bitke i da ne staju na 
put njima niti da ih ometaju dok hitaju pružiti pomoć onima koji stavljaju 
život na kocku za Heladu. No kad je vidio da na nj ne obraćaju pažnju i 
da su se postrojili za bitku, odustavši od toga da ide u pomoć onamo kamo 
je pošao, sukobi se s ovima, premda ih je bilo oko pedeset tisuća. No 
većina njih odmah uzmakne i povuče se, pogotovo zato što su i barbari 
bili daleko," a pripovijeda se da se najžešća bitka zametnula ondje gdje 
su stajali Tebanci čiji su prvi i najutjecajniji ljudi tada najgorljivije pristali 
uz Međane i vodili za sobom mnoštvo ne zato što mu je to bilo po volji, 
nego jer su živjeli u oligarhijskom uređenju.!“! 


19. Kad je tako nastala bitka na dva mjesta, Lakedemonjani prvi 
potisnuše Perzijance; Mardonija ubije Spartanac po imenu Arimnest 
udarivši ga kamenom u glavu!“ kao što mu!? je nagovijestilo proroštvo u 
Amfijarajevu svetištu.!“* Poslao je, naime, Mardonije onamo jedog Lidij- 
ca, a s njim i jednoga Karijca u Trofonijevo proročište;!9 ovorne je doista 
proricatelj prozborio na karijskom jeziku, dok se Lidijcu, pošto je legao 
u posvećenu prostoru Amfijarajeva hrama, u snu učini da mu je pristupio 
jedan od službenika boga i naredio mu da otiđe, a kad on nije htio, on 
mu je bacio u glavu velik kamen tako da se tom čovjeku u snu učinilo da 
je umro od tog udarca; i to se pripovjeda da je bilo tako.!“* Što se tiče 
perzijskih bjegunaca, njih Lakedemonjani zatvoriše iza njihovih drvenih 
zidova. 

Malo poslije toga natjeraše Atenjani Tebance u bijeg ubivši u samoj 
bitki tri stotine najuglednijih i prvih među njima. A kad je nastao bijeg,'* 
dođe k njima glasnik javljajući da su barbarske čete, zatvorene iza drvenih 
zidova, pod opsadom. Tako pustiše da se potučeni Heleni spase,!“* pa 
pođoše pomagati kod drvenih zidova; i pošto se pojaviše pred Lakedemo- 
njanima, koji su bili posve bespomoćni i neiskusni u osvajanju utvrđenja, 
zauzeše tabor uz silan pokolj neprijatelja; pripovijeda se da je od tristo 
tisuća pobjeglo samo četrdeset tisuća s Artabazom.!* Od onih koji su ušli 
u boj za Heladu palo je ukupno tisuću tristo i šezdeset ljudi. Od njih 

pedeset dvojica Atenjana, svi iz ajantidskog plemena koje se, kako veli 
Klidem, najbolje borilo; zato su Ajantovići redovno prinosili sfragidijskim 
nimfama žrtvu što ju je pitijsko!“ proročište naredilo za pobjedu, a trošak 
za nju primali su iz javne blagajne;!'"' Lakedemonjanin je pao devedeset i 
jedan,'* a Tegejana šesnaest. 

Čudno je stoga što Herodot kaže'"* da su se samo oni'“ pobili s 
neprijateljima, a od ostalih Helena nitko. Jer i broj palih! i nadgrobni 
spomenici!“ u njihovu čast svjedoče da je uspjeh bio zajednički; i na 
žrtveniku!" ne bi bio urezan ovakav natpis da su u boju uzela učešća samo 
tri grada, dok su ostali mirno sjedili: 


Negda Helćni su pobjede snagom, Aresa: djelom, 
Pergijance izagnav, za slobodnu Heladu skupni 
Žrivenik podigli taj Zeusu što izbavi njih. 

Ta je biika bila četvrtog beodromiona po atenskom računanju 
vremana, a dvadesetsedmoga pamena po beotskom,!'? pa se na taj dan još 
i sada helensko savezno vijeće okuplja u Plateji i Platejci prinose Zeusu 
Izbavitelju žrtvu za pobjedu. Ne smijemo se čuditi nepodudaranju 
datuma kad i danas, gdje je ono što počiva na astronomiji!" postalo većma“ 


egzakino, razni narodi imaju različite početke i završetke mjeseci. 


20. Poslije toga, kako Atenjani nisu htjeli Spartancima prepustiti 
nagradu za hrabrost niti su njima dopuštali da podignu pobjedni znak, !5* 
malo je bilo nedostajalo da helenska stvar odmah ne ode u propast u 
njihovu oružanom rascjepu da nije Aristid obilnim opominjanjem i 
razlaganjem suspregao svoje drugove u vojvodstvu, a osobito Leokrata i 
Mironida,"! i nagovorio ih da odluku o toj stvari prepuste Helenima. Za 
vijećanja Helena Magaranin Teogiton!* reče da nagradu za hrabrost treba 
dati nekom trećem gradu ako ne žele!* uzbuđenjem izazvati bratoubilački 
rat; kad je nato'*“ ustao Korinćanin Kleokrit, dao je povođa očekivanju 
da će nagradu za hrabrost tražiti za Korinćane; jer poslije Sparte i Atene 
Korint je uživao najveći ugled; ali na zadovoljstvo i iznenađenje svih on 
održa govor u korist Platejaca i posavjetova da se svađi učini kraj tako da 
se njima uruči nagrada za hrabrost jer ukazivanje časti njima ne vrijeđa 
ni jedne ni druge.'* Poslije tih riječi Aristid prvi pristade u ime Atenjana, 
a zatim Pausanija' u ime Lakedemonjana. Tako izmireni, izdvojiše iz 
plijena osamdeset talenata za Platejce, čime oni obnoviše Atenino sveti- 
šte!* i postaviše božičin kip, a hram ukrasiše slikarijama!“ koje postoje 
još i sada u svoj svojoj svježini; pobjedni pak znak podigoše zasebno 
Lakedemonjani, a odvojeno opet Atenjani. ' 

Kad su pitali proročište u pogledu žrtava, objavi im!? pitijski bog da 
podignu žrtvenik Zeusu Izbavitelju, ali neka na njemu ne žrtvuju prije 
nego što pogase vatru po svoj zemlji jer je — reče — okaljana od barbara, 
pa neka je onda zapale čistu sa zajedničkog ognjišta u Deifima.! 
Helenski zapovjednici, dakle, odmah stadoše obilaziti te prisiljavati one 
koji su imali vatru da je gase, a Euhida, jeđan od Platejaca, obećavši da 
će donijeti vatru od boga što brže bude mogao,!"! dođe u Delfe. Očistivši 
se i poškropivši se posvećenom vodom,'* ovjenča se lovorom; uzevši 

zatim vatre sa žrtvenika, trkom se uputi natrag u Delfe i stigne prije 
zalaska sunca prevalivši u jednom istom danu tisuću stadija.!? Pozdravivši 
sugrađane i predavši im vatru, odmah se sruši i domala izdahne. Diveći 
mu se, Platejci ga pokopaše u svetištu?“ Artemide Eukleje'? ispisavši na 
njegovu grobu ovaj tetrametar:! 


Eihida, u Pt!" otičav, dođe natrag isti dan. 


Eukleju većina naziva i smatra Artemidom,!* ali neki kažu da je bila 
kći Herakla i Mirte, Menetijeve kćeri i Patroklove sestre, a da su joj, 
pošto je umrla djevica, Beoćani i Lokrani iskazivali božanske počasti. 
Imala je, naime, i žrtvenik i kip podignut na trgu u svkome gradu i 
mladoženje i mlade prinose joj žrtve prije vjenčanja. 


21. Kad je poslije toga bila održana zajednička skupština Helena, 
podnese Aristid pismeni prijedlog zaključka da se svake godine sastaju u 
Plateji iz čitave Helade povjerenici i svečani poslanici,!? a da svake četvrte 
godine slave svečane igre Eleuterije;*" također da se drži pod oružjem 
saveznička helenska vojska?! od deset tisuća teško naoružanih pješaka, 
tisuću konja i i sto lađa za rat protiv barbara, a da Platejci budu stavljeni 
pod zaštitu boga 222 kao nepovredivi i posvećeni zato što mu prinose žrtve 
u ime Helade. 

Pošto je to bilo prihvaćeno, Platejci preuzeše da za pale i ondje 
pokopane Helene prinose svake godine posmrtne žrtve. I to oni čine sve 
do danas na sljedeći način: šesnaestog dana mjeseca majmakteriona,** a 
to je kod Beoćana alalkomenije , održavaju svečani ophod koji u osvit dana 
predvodi trubač svirajući znak za napad, a slijede ga kola puna vijenaca 
od mrčike,“"* crni bik,“ mladići rođeni slobodni, koji nose žrtve ljevanice 
od vina i mlijeka u vrčevima, a od ulja i pomasti u žarama?* — robu, 
naime, nije dopušteno da se primi ičega što je u vezi s tom službom jer 
su njom čašćeni ljudi poginuli za slobodu — a iza sviju najviši dostojanstve- 
nik Platejaca““ kojemu u drugo vrijeme nije dozvoljeno da obuče drugu 
odjeću osim bijele, a tada, odjenuvši grimiznu halju** i uzevši posudu za 
vodu iz gradskog arhiva, opasan mačem stupa naprijed sredinom grada 
prema grobovima. 

Zatim, zagrabivši vode s izvora, sam pere nadgrobne stupićež* i 
maže ih pomašću pa, zaklavši bika na pogrebnoj lomači?“ i zazvavši 
podzemnog Zeusa i Herma,“!! priziva valjane ljude koji poginuše za 
Heladu na objed i na žrtvenu krv;“'“ potom, izmiješavši u vrču vino s 
vodom i izlivši žrtvu, govori: »Napijam"'* ljudima koji pogiboše za 
slobodu Helena«. Te obrede, dakle, održavaju Platejci još i dandanas. 


22. Kad se Atenjani vratiše u svoj grad, Aristid je vidio da oni teže 
za stjecanjem potpuno demokratskog društvenog uređenja?“ pa, smatra- 
jući S jedne strane da zbog pokazane srčanosti narod zavređuje da se 
njegovi zahtjevi uzimaju u obzir, a s druge da nije više lako potisnuti?! 
njega, koji je bio snažan oružjem i veoma ponesen svojim pobjedama, 
podnese pismeni prijedlog zaključka skupštini da upravljanje državom 
bude svima zajedničko i da se arhonti biraju između svih Atenjana.?!* 

Kad je Temistoklo“ jednom pred narodom izjavio da je smislio neki 

naum koji se ne može javno izreći, ali je inače koristan i spasonosan za 
grad, narediše oni neka ga Aristid jedini čuje i zajedno s njime razmotri. 
A kad je Temistoklo otkrio Aristidu da mu je namjera da spali helensko 
brodovlje na sidrištu“!* — tako će, naime, Atenjani biti najveći i gospodari 
sviju — izišavši pred narodnu skupštinu. Aristid reče da od čina što ga 
Temistoklo namjerava izvršiti nema nijednog drugog niti korisnijeg niti 
nepravednijeg. Čuvši to, Atenjani naložiše Temistoklu neka odustane od 
svojeg nauma. Tako je narod bio pravdoljibrv; tako i taj čovjek bi narodu 
odan i puzdan. 

23. Kad je, kao strateg,!? zajedno s Kimonom poslan u rat,“ vidio 
da su Pausanija““ i i ostali spartanski zapovjednici omrznuti i napodnošljivi 
saveznicima, ophodeći se sam prema njima blago i i ljubezno i i navodeći i 
Kimona da bude njima prilagodljiv i prijazan na vojnim pohodima, 
neopazice liši Lakedemonjane vrhovništva ne teškom pješadijom, lađama 
ili konjanicima nego blagohotnošću i političkim umijećem. Jer kako su 
Atenjani bili omiljeni kod Helena zbog Aristidove pravičnosti i Kimonove 
obzirnosti, još ih je većma činila dobrodošlima lakomost i osionost 
Pausanijina. Ta sa savezničkim je zapovjednicima uvijek saobraćao srdito 
i grubo, a mnoštvo prostih vojnika kažnjavao je batinama? ili ih je, 
natovarivši im na ramena željezno sidro, prisiljavao da tako stoje po 
čitav dan. Nitko nije smio prije Spartanaca uzeti stelje“*“* ni krmiva niti 
prići izvoru da uzme vode, nego su sluge bičevima odande tjerali one koji 
su prilazili. Kad mu Aristid htjede jednom poradi toga predbaciti i 
opomenuti ga, Pausanija, namrštivši se, reče da nema vremena i ne 
sasluša ga. 

Nato zapovjednici brodovlja i kopnene vojske Helena, a osobito 
Hijani, Samljani i Lezbljani, pristupajući Aristidu, stadoše ga nagovarati 
da preuzme vrhovno zapovjedništvo i i privede k sebi saveznike, jer se već 
odavno žele riješiti Spartanaca i prijeći k Atenjanima. A kad je on 
odgovorio da iz njihovih riječi razabire nužnost i opravdanost njihovih 
zahtjeva, ali da je za uspostavljanje povjerenja potreban čin izvršenje 
kojega neće dozvoliti mnoštvu prostih vojnika da opet promijeni strane, 
u tim okolnostima Samljanin Ulijad i Hijanin Antagora, povezavši se 
uzajamnnom zakletvom, zaletješe se kod Bizantija na Pausanijinu trove- 
slarku koja je plovila ispred ostalog brodovlja zatvorivši je s obje strane. 
Kad je on, opazivši što su učinili, skočio sa svog sjedišta i i gnjevno im 
zaprijetio da će za kratko vrijeme pokazati da ti ljudi nisu izveli nasrtaj 
na njegovu lađu nego na svoje vlastite domovine, narediše mu oni neka 
odlazi i neka bude zahvalan podršci koju mu je sreća pružila u boju kod 
Plateje; jer jedino još iz obzira prema njoj se Heleni ustručavaju kazniti 
ga po zasluzi; na koncu, ostavivši ga, otiđoše k Atenjanima. 

Tada se doista uzvišena mudrost Sparte očitova na čudesan način. 
Čim, naime, opaziše da veličina povjerene im vlasti kvari njihove 
zapovjednike, dobrovoljno se odrekoše vrhovnog zapovjedništva“ i 
prestadoše slati vojskovođe u rat jer im je više bilo stalo do toga da im 
građani budu razumni i vjerni starim običajima, nego da vladaju svom 
Heladom. 

24. Heleni su upiaćivali neku vrst doprinosa za rat i dok su 
Lakedemonjani imali vrhovništvo, a kako su željeli da se taj rasporedi 
ravnomjerno po gradovima,“ zatražiše od Atenjana Aristida i povjeriše 
mu da, uzimajući u obzir zemlju i prihode, utvrdi doprinose prema 
pravičnosti i mogućnostima svakoga. A on, premda mu je bila stavljena 
na raspolaganje tolika moć i premda je na neki način Helada svu svoju 
imovinu stavila pod upravu njega jedinoga, pođe na taj zadatak siromašan, 
a vrati se još siromašniji“ pošto je izvršio procjenu i utvrđivanje 
doprinosa za svakoga ne samo čist od svakog podmićivanja i pravičan, 
nego i na radosno zadovoljstvo sviju i primjereno svima. Jer kao što su 
stari“ opijevali zahvalnim himnama Kronov vijek, tako su atenski 
saveznici na isti način hvalili doprinos za Aristidova vijeka koji su nazivali 
nekakvim zlatnim dobom Helade, a osobito zato što je ne mnogo vremena 
iza toga doprinos bio udvostručen, a zatim utrosiručen. Jer onaj što ga je 
odredio Aristid iznosio je do četiri stotine i šezdeset talenata; tome je 
Periklo pridodao gotovo jednu trećinu; Tukidid, naime, veli da je u 
početku rata“! Atenjanima od saveznika pritjecalo šest stotina talenata; a 
poslije Periklove smrti demagozi su, povisujući ga malo po malo, dotjerali 
do ukupnog iznosa od tisuću tri stotine talenata ne toliko zato što je rat 
svojom dužinom i obratima ratne sreće postao skup i nametao velike 
troškove, koliko zato što su zavodili narod na dijeljenje novca za plaćanje 
kazališnih zabava“? i na podizanje kipova i svetišta. 

Kad je, dakle, Aristidovo ime postalo tako veliko i divljenja vrijedno 
zbog njegova raspoređivanja doprinosa, pripovijeda se da ga je Temistoklo 
ismjehivao da ta pohvala“* ne priliči čovjeku nego kesi u kojoj se zlato 
čuva a uzvraćao je time ne baš pravom mjerom na jednu Aristidovu 
otvorenu primjedbu;*“ kad mu je, naime, Temistoklo jednom rekao da 
je najveća vrlina vojskovođe da unaprijed prozire planove neprijatelja, 
Aristid reče: »To je doista potrebno, Temistoklo, ali ono što je lijepo i 
uistinu prava osobina jednog vojskovođe, to je da zna vladati svojim 
prstima.« 


25. Aristid pak veza Helene zakletvom i sam se zakune u ime 
Atenjana bacivši u more grumenje usijana željeza kao potvrdu svojih 
zaklinjanja, ali kasnije, kad su prilike, kako se čini, silile da vlada strože, 
potakne Atenjane da pripišu njemu krivokletstvo, pa da postupaju prema 
korisnosti okolnosti.“ I uopće, Teofrast kaže da je taj čovjek, dok je u 
privatnim poslovima i odnosima sa sugrađanima bio strogo pravedan, u 
zajedničkim stvarima mnogo puta postupio prema osnovnom cilju države 
svjestan da ovaj traži i mnogo nepravde. Ta i kad se vijećalo da se novci 
saveza s Dela prenesu u Atenu** protivno uglavljenome, pa su Samljani 
čak to i predlagali, kažu da je rekao da to nije pravo, ali da je korisno. I 
kad je najzad uspostavio vlast svoga grada nad tolikim ljudima, ostade 
siromašan; do kraja života cijenio je slavu svoga siromaštva ne manje od 
slave svojih pobjeda. To se jasno vidi iz sljedećega. Zubljonošaž" Kalija 
bio mu je rođak; kad su ga njegovi neprijatelji sudski gonili tražeći 
smrtnu kaznu, pošto su u pismenom podnesku dovoljno razložili ono 
zbog čega su ga optužili, spomenuše pred sucima ovakav nekakav razlog 

koji nije pripadao stvari: »Svi znate«, rekoše »đa se Aristidu, sinu 
Lisimahovu, divi sva Helada; što mislite, kakve su njegove domaće 
prilike kad ga vidite kako se u takvoj prostoj i otrcanoj kabanici pojavljuje 
u javnosti? Nije li vjerojatno da čovjek koji se smrzava pred očima sviju 
i gladuje kod kuće oskudijeva u svemu potrebnom za život? Kalija, 
međutim, koji mu je bratić, a najbogatiji je čovjek u Ateni, mirno dopušta 
da ovaj zajedno sa ženom i djecom trpi oskudicu, premda se često 
poslužio njegovim uslugama i mnogo je puta imao koristi od njegova 
utjecaja.« Videći da suci glasno izražavaju svoje negodovanje najviše zbog 
te optužbe i da su se ozlojedili na nj, Kalija pozove Aristida tražeći da 
posvjedoči pred sucima da on, premda mu je Kalija često nudio obilnu 
pomoć i molio ga da je uzme, nije htio, odgovarajući da njemu većma 
priliči da se ponosi svojim siromaštvom nego Kaliji svojim bogatstvom ; 
jer moguće je vidjeti mnoge gdje se bogatstvom služe i dobro i loše, ali 
nije lako naići na čovjeka koji dostojanstveno podnosi siromaštvo; a 
siromaštva se stiđe samo oni kojima nije s voljom to što su siromašni. Kad 
je Aristid posvjedočio istinitost tih Kalijinih riječi, nije bilo nijednoga od 
onih koji su slušali da nije odlazio kući želeći više da bude siromašan kao 
Aristid nego bogat kao Kalija. Bilo kako bilo, to je zabilježio sokratovac 
Eshin.** A Platon“? izjavljuje da je od svih Atenjana, koji su smatrani 
= velikima i znamenitima, taj čovjek jedini vrijedan pažnje: jer Temistoklo, 
veli Platon, Kimon i Periklo napuniše grad trijemovima, novcem i 
tričarijama, dok je Aristid upravljao njime imajući vrlinu kao krajnji cilj. 


Postoje i jaki dokazi njegove umjerenosti u postupcima prema 
Temistoklu. Premda mu je taj čovjek ostao neprijateljem: gotovo za sve 
njegove javne djelatnosti i zbog njega bio ostrakizmom udaljen iz grada, 
kad mu je Temistoklo pružio priliku da mu vrati istom mjerom, budući 
da je pred narodom bio optužen za veleizdaju,“ Aristid nije zlopamtio, 
nego, kad su onoga Aikemon, Kimon i mnogi drugi progonili i optuživali, 
Aristid jedini niti je učinio niti izrekao išta protiv njega i nije se okoristio 
nesrećom svog neprijatelja, baš kao što ranije nije zavidio njegovoj sreći. 


26. Jedni kažu da je Aristida smrt stigla na Pontu,“ kamo je otplovio 
radi javnih poslova; drugi da ga je zadesila u Ateni u starosti, okružena 
štovanjem i divljenjem sugrađana. No Makedonac Krater kazuje o smrti 
. tog čovjeka otprilike ovo. Poslije Temistoklova progonstva, veli, narod 
kao da se uzobijestio, pa je proizveo mnoštvo potkazivača*“ koji su, 
progoneći najodličnije i i najutjecajnije ljude, izvrgavali ih zlobi mnoštva 
koje se uzoholilo svojim blagostanjem i moći. Veli da je kao jedan od ovih 
i.Aristid bio osuđen zbog podmićivanja na tužbu potkazivača Diofanta iz 
općine Amfitrope, jer da je, kad je određivao doprinose, primio od 
Jonjana novaca; i nadalje, kako nije bio u stanju podmiriti globu od 
pedeset mina na koju je bio osuđen, da je otplovio iz grada i umro negdje 
u Joniji. Ali Krater nije za to pružio nikakav dokaz u obliku isprave, niti 
osuđujuću presudu niti zaključak o stavljanju pod optužbu, premda mu 
je običaj đa iscrpno bilježi takve stvarić** i da navodi i one koji izvješćuju 
o tome.“ 

Svi ostali, da tako kažem, koji ralažu u čemu se sve narod ogriješio 
o svoje vojskovođe, koji opisuju i opširno pretresaju Temistoklovo 
progonstvo, Miltijadovo utamničenje, Periklovu globu, smrt u sudnici 
Pahesa*“* koji se sam ubio na govornici kad je vidio da će ga osuditi i 
mnogo takvih slučajeva, navode Aristidov ostrakizam, ali nigdje ne 
spominju takvu osudu. 


27. Štoviše, i njegov se grob pokazuje u Faleronu,** a za nj kažu da 
ga je narod podigao jer on nije ostavio sredstava niti za pogrebne troškove. 
1 za njegove kćeri izvješćuju da su se udale iz pritaneja** na javni trošak, 
pri čemu ih je grad zaručio i izglasao zaključkom svakoj po tri tisuće 
drahmi kao miraz,“ dok njegovu sinu Lisimahuž** narod dade sto mina 
u srebru i isto toliko jutara vinograda i maslinika, a za svaki mu dan 
doznači još po četiri drahme na pismeni prijedlog Alkibijadov. Nadalje, 
kad je Lisimah ostavio za sobom kćerku Polikritu, kako kaže Kalisten, 
narod izglasa njoj uzdržavanje na javni trošak u opsegu“* kao u slučaju 
olimpijskih slavodobitnika. A Demetrije Faleranin, Hijeronim Rođanin, 
glazbenik Aristoksen i Aristotel — ako doista knjigu O plemenitu porijeklu 
treba uvrstiti među Aristotelova autentična djela?“ — izvješćuju da je 
Aristidova praunuka Mirta živjela u bračnoj zajednici s mudracem 
Sokratom koji je, doduše, imao drugu vjenčanu ženu, ali je uzeo k sebi 
ovu koja je, obudovjela, bila zbog siromaštva u oskudici čak i najnužnije- 
ga. Na to je, međutim, dostatan odgovor dao Panetije?*! u svojoj knjizi o 
Sokratu; Faleranin'*“ pak tvrdi u svome Sokratu da se dobro sjeća 
Aristidova unuka Lisimaha,“ zaista veoma siromašna čovjeka koji se 
prehranjivao nekom vrstom tablice za tumačenje snova,“* a sjedio je kod 
takozvanog ljakhejona.“* Podnijevši pismeni prijedlog skupštinskog 
zaključka, Demetrije nagovori narod da majci toga čovjeka i njezinoj 
sestri daje hranarinu od tri obola dnevno; sam pak Demetrije veli da je 
kao zakonodavac? umjesto tri obola doznačio svakoj od tih žena po 
drahmu. ' 

I ništa se ne treba čuditi da je narod tako vodio brigu o potomcima 
slavnih ljudi u svome gradu kad su, doznavši da Aristogitonova“* unuka 
jadno životari na Lemnu ne mogući se udati zbog siromaštva, dopremili 
nju u Atenu i, udavši je za čovjeka odlična roda, dali joj imanje u općini 
Potamu kao miraz. Zato što za tu čovječnost i dobrotu taj grad još i u 
naše dane daje mnoge primjere, opravdano mu se dive i hvale ga. 


Bilješke 


! Sva je Atika bila podijeljena na općine i za svakog se Atenjanina redovno navodi i 
pripadnost atičkoj općini rođenja. 

? Filozof, povjesničar i plodan pisac s kraja 4. stoljeća pr. n. e. Vladar Makedonije 
Kasandar postavio ga je za upravitelja Atene. Pridjevak Faleranin dobio je po mjestu 
rođenja, atenskoj luci Faleronu. Djela su mu izgubljena. 

5 Izgubljen Đemetrijev spis. 

* Devetorica arhonata bili su najviši upravno-izvršni dostojanstvenici u Ateni. Po prvome 
od njih, eponimu, računala se godina njihova službovanja (kao u Rimu po konzulima, u 
Sparti po eforu eponimu, u Argu po svećenici božice Here, itd.). 

* Prvi od četiri imovinska razreda po podjeli koja se po predaji pripisivala Solonu. Po 
starijoj ustavnoj odredbi arhonti su se birali samo između građana prvih dvaju razreda, 
petstovaganaca i vitezova, a od god. 457. i između građana trećeg razreda (zeugita). Vidi 
i Solonov životopis. 

* Progonstvo na deset godina (ali bez konfiskacije imovine!) ako je narod smatrao da 
nekoga od istaknutih građana treba na neko vrijeme ukloniti iz grada zbog opasnosti od 
tiranije (samovlašća). Glasali su svi punoljetni građani glinenim crepićima (ostraka, 
odakle i naziv). Ostrakizam nije bio smatran kaznom, nego preventivnom mjerom. U 
kasnije se doba čak smatrao-i nekom vrstom počasti izgnanome. ' 

7 Koreg je u Ateni bio građanin, redovito imućan, koji je uime svoje file morao na svoj 
trošak sastaviti, opremiti i uzdržavati kor za dramsko natjecanje. Koreg pobjedničkoga 
kora, tj. kora koji je sudjelovao u izvođenju pobjedničkih drama, dobio bi kao nagradu 
tronožac koji bi položio kao zavjetni dar u Dionisovu svetištu. Stavili bi ga na kakav stup 
ili što slično i ondje (a ne na tronošcu) urezali prigodan natpis. Neobična je ovdje množina 
»tronošce« — normalna je jednina kao u glavi 4, Vidi i Nikrija glava 3. 

# Plutarhove. 

* Budući da je to redovno radio sam pjesnik (ponekad uz pomoć posebnog tzv. 
korodidaskala, uvježbavatelja kora), ovo znači isto što i: »Arhestrat je bio pjesnik«. 

0 Žborska lirska vrsta: pjesmu je izvođio u krug poredan zbor od 50 zborista. Čini se (prije 
svega prema Aristotelu) da se iz ditiramba razvila tragedija. 

H Šurjak Dionizija Starijeg, sirakuškog tiranina, Platonov prijatelj. Vidi njegov životopis. 

'? Stoički filozof, prijatelj Scipiona Mladeg, umro 111. 

3 Za arhonta eponima Euklida god. 403. uveden je u Ateni jonski alfabet i njime zamijenjen 
izv. staroatički. 

M Budući da mu nisu pristupačni izvori i dokazi na kojima je Panetije temeljio svoj 
argument, Plutarh se ograđuje. Za nas je Panetijev argument neoboriv. 

5 Muzičar Damon bio je, prema glavi 4. Periklova životopisa, političar kome je glazba 
služila samo kao krinka. 

6 Od 508. do 487. arhonte je birala skupština, od 487. birani su ždrijebom. Aristidov 
arhonat pada u god. 489/8, Moguće je da u to vrijeme izbor za arhonta nije bio vezan za 
cenzus, iako Aristotel u Atenskome ustavu tvrdi da su do 457. arhonti bili birani samo iz 
dva najimućnija razreda (vidi bilj. 5). 

!" God. 479. Grci su pod vodstvom spartanskoga kralja Pausanije uništili perzijsku vojsku 
pod Mardonijem. 

Da je Aristidov imetak bio prilično malen (doduše Aristid nije bio siromah), nema 

nikakve sumnje; dakle, ili je bilo izuzetaka cd cenzusa ili je arhont iz 489. bio jedan drugi 
Aristid. 

# Jedna mina sadržavala je sto drahmi, a 60 mina činilo je jedan talent. Prema Ksenofontu, 
Sokrat je osim kuće posjedovao samo 5 mina. 

2 Imućan Sokratov prijatelj po kome je nazvan jedan Platonov dijalog. 

2“ O Klistenu vidi Periklo 3. Pizistratovići su bili istjerani 510. god., a Klisten je bio arhont 
508. god. 

* Pizistratovih sinova. 

8 Aristidova je politika bila »aristokratska« samo relativno (jednako kao i kasnija Kimono- 
va) utoliko što je on »naristokratske« elemente ustava nastojao prema mogućnostima 
očuvati. 

* U 5. glavi, naprotiv, hvali se Temistoklova sudačka nepristranost. 

2 Provalija iza Akropole u koju su bili bacani na smrt osuđeni teški zločinci. 

% Recitirani dijelovi tragedija (za razliku od pjevanih) bili su pisani gotovo isključivo u 
jampskim trimetrima; stih počinje nenaglašenim slogom, a sastoji se u pravilu. od 
naizmjenično nanizanih po šest nenaglašenih i naglašenih slogova. 

2 Atenski tragički pjesnik (oko 525. do oko 456. god.). 

2 Mitski vladar Arga i slavni vidjelac; sudjelovao u legendarnom pohodu »sedmorice« na 
Tebu i pritom zaglavio; po tradiciji je jedini od sedmorice vođa napadača bio razuman i 
bogobojazan. 

# »Sedmorica protiv Tebe« 594-592, god. No kod Eshila stoji u prvom stihu »najbolji«, a 
ne »pravedan«. U toj zamjeni i jest poanta anegdote koja cilja na Aristida »Pravednoga«, 
Ta je tragedija, uostalom, bila izvedena god. 467. kad je Aristid već bio umro. 

% Taj nezakonit postupak nije bio rijetka pojava i tužitelji su se često njime služili stavljajući 
sucima takav zahtjev. 

#! Takva je služba postojala tek od vremen Aleksandra Makedonskog (Velikog), a u 
5. stoljeću je nije bilo. To pokazuje da je anegdota izmišljena. 

** Jampski trimetar iz neke izgubljene tragedije (Euripidove?). Izvorno se odnosio na 
nekoga koji se u bijesu ne zna svladati, a ovdje se aludira na nečije »duge prste«, 

3 Svaki je javni funkcionar po isteku roka službe morao položiti račun o svorn financijskom 
poslovanju, a tom je prilikom svatko mogao istupiti protiv njega kao tužitelj. 

** Kazna za pronevjeru bila je naknada desetorostrukog iznosa. 

5 Za ustanka maloazijskih grčkih jonskih gradova protiv Perzijanaca miletski je tiranin 

. Aristagora, kome su Atenjani bili saveznici, zauzeo i spalio Sard, sjedište satrapa Lidije. 

3 God. 492. 

3? Iz svakog plemena (file) po jednoga. 

% Prema Miltijadu. 

? Miltijadovo. 

4% Prema Herodotu, učinili su to atenski vojskovođe (sratezi) na vlastitu inicijativu. 

"I Dvije od deset atenskih »fila«, plemena na koja su bili tradicionalno podijeljeni svi atenski 
građani. Solonovom je diobom na imovinske razrede (bilj. 5) bila ta starija rodovska 
podjela zamijenjena podjelom po cenzusu. 

“ Kikladima, na putu prema Maloj Aziji. 

# Prema Herodotu, Datis je namjerno poveo brodove oko ria Sunija da zatekne Atenu bez 
obrane. 

“* Njegova je obitelj imala nasijedno pravo nošenja zublje pri eleusinskim misterijima (što ' 
je bila vrlo važna funkcija u obredima), a to je značilo da je bila bogata i ugledna. 

# Perzijanci su nosili dugu kosu, a vrpcu oko čela smatrao je kraljevskim dijademom. 

“% God. 489/8. Ali nema dokaza da je to bio taj Aristid. 

*" God. 479/8. 

*# Demetrije Poliorket ili Gradobija (Osvajač ili Opsjedatelj Gradova), sin Anrigonov, 
osvojio je Salaminu na Kipru novim ratnim strojevima i odatle mu nadimak (vidi njegov 
životopis). 

# Ptolemej Keraunos, kralj Makedonije poslije Demetrija i ubojica Seleuka I Nikatora, 
kralja Sirije. 

50 Seleuk Nikator. 

ŠI Pir Aetos, kralj epirski (vidi životopis). 

** Antioh Hijeraks, brat Seleuka 1 Kalinika. 

3 Dovoljno je sjetiti se Aleksandra Velikog, pa Antioha Velikoga kome je pridjevak bio 
Theos (Bog), kult kojih je stvarno postojao kod podanika i manje moćnih susjeda. 

4 Prazan prostor imao je važnu ulogu u Epikurovoj filozofiji. Praelementi su kod Epikura 
atomi. 

*5 Jer za mudrace, koji su u manjini, barem strah ne dolazi u obzir. 

* U izvorniku zapravo: divljenje i ujedno želja za izjednačavanjem s njime. 

57 Time, naime, što je u svakom sporu on bio sudac i arbitar. 

*# Kao vanjski znak, 

# U perzijskim ratovima. 

% Glasalo se glinenim crepićima (6straka) pa odatle naziv toj preventivnoj mjeri za očuvanje 
demokracije (v. bilj. 6). 

* Stvarno je po zamisli Klistena, koji je uveo ostrakizam, njime trebalo u zametku gušiti 
pokušaje uvođenja tiranije. Tako ga tumači Aristotel u 22. glavi Atenskog ustava, 

€ Atenski demagog prosta porijekla koji je svojom drskošću postigao određen utjecaj. 
Prognan je bio oko god. 417, a 411. smaknuli su ga oligarsi otoka Sama (vidi Alkibijad 
131i Nikija 11). 

5 Tako zakon o ostrakizmu nije nikad bio formalno ukiniit. 

# Grčk. dstrakon. Pri arheološkim iskapanjima bili su nađeni takvi crepići s ispisanim 
imenima Alkmeonovića Megakla (prognan 487/6. god.) i Periklova oca Ksantipa (prognan 
485/4 god.). 

#5 Ograđeni je prostor imao prema broju fila (plemena) 10 ulaza i isto toliko odjeljaka. 

$ 9 arhonata koji su zajedno s Vijećem Pet stotina ravnali postupkom. 

#7 Preko glasnika. 

€ Ostrakizam nije povlačio konfiskaciju imovine kao obični zločini (veleizdaja, krvni delikti 
i sl.). 

# God. 483/2. 

PU Ilijadi I 407-412. 

7 Dakako, ne za stalno, nego samo za tu prigodu. 

U Temistoklu 11 dodao je Plutarh »privremeno«. 

5 Spartanac, vrhovni zapovjednik grčke vojske. 

7 Tjesnac između otoka Salamine i atičkoga kopna, te otočiće u tjesnacu. 

#5 Herdotov izvještaj o tim događajima razlikuje se od Plutarhova ovdje i u žiotopisu 
Temistoklovu. 

7 Naime, da prvi pružiš ruku pomirnicu. 

77 Nego u Temistokla, 

" Kod Herodota Kleokrat je korintski zapovjednik kod Plateje, a kod Salamine bio je to 
Adimant. Vjerojatnija je i Herodotova verzija da je Aristid samo izvijestio vojskovođe i 
onda odstupio. 

? Neprecizno, jer je Psitalija ležala ispred južnog izlaza iz moreuza. Čitavu epizodu 
Herodot prebacuje u vrijeme poslije bitke, što je logičnije i vjerojatnije. 

% Na obali Salamine bili su postrojeni atenski hopliti (teško naoružani pješaci, inače 
temeljni rod grčke vojske); vidi Herodot, glava 95, osme knjige. 

*! Prema putopiscu Pausaniji, bilo ih je oko 400, a prema pjesniku Eshilu, bili su to sve 
Perzijanci, što je moralo njihov gubitak učiniti Kserksu osobito bolnim. 

# Drugačije o tome govori Plutarh na odgovarajućem mjestu Temistoklova životopisa. 
Pridjevak »Mesožder« dobio je Dionis zbog divljih orgija u kojima su bakhantkinje trgale 
i jele sirovo meso, a moguće je da su mu nekoć bile umjesto životinjskih prinošene i 
ljudske žrtve. 

# Iz istog su razloga Perzijanci prethodno iskrcali svoje vojnike na otočić. 

# Zato što su, prema Herodotu, Perzijance, koje su u bijegu gonili Atenjani, ondje dočekali 
i napali Eginjani. 

# Svakako za pobjedu na tome mjestu. Inače, pobjedni znak za pobjedu u pomorskoj bitki 
bio je postavljen na Salamini. 

*# Dva mosta od povezanih brodova i nabacane zemlje. Prema Herodotu, Temistoklo je to 
ozbiljno predlagao, a usprotivio se Euribijad a ne Aristid. 

# Vidi Temistoklo, glava 16. . 

8 Kserksovu su mornaricu činili Egipćani, Feničani i njemu pokorni jonski (maloazijski) 
Grci, Mardonije se oslanjao na hrabrost i ratnu vještinu Perzijanaca koji su bili ratnici na 

glasu, Danas se, međutim, smatra da je navedena brojka od 300.000 daleko pretjerana 
(tako i kod Herodota) i da je Mardonije mogao imati tri do deset puta manji broj vojnika. 

# To je pismo zacijelo fiktivno. Herodot ga ne spominje, ali otprilike jednak sadržaj ima 
kod njega Mardonijev govor pred Kserksom poslije salaminskog poraza. 

% Dakle, ako ostanu neutralni. Kod Herodota tu poruku prenosi makedonski kralj 
Aleksandar i ona je nešto skromnija. 

* Oni su za vrijeme rasprave čekali vani. 

% Teatralna gesta; Herodot je ne spominje. 

% Perzijanci su osobito bjesnili protiv hramova i kipova bogova jer toga-njihova religija nije 
poznavala. 

%5 | kasnije je glasnik prije početka rada svake narodne skupštine bacao prokletstvo na one 
koji su pregovarali s Perzijancima. 

* Atenjani su zatražili od Spartanaca da odmah pođu u Beotiju ususret Perzijancima, ali su 
ovi odugovlačili s time. 

* edna od glavnih svetkovina Spartanaca. Svetkovala se tri dana u Amikli, staroj 
prijestolnici Lakedemona, u čast Apolonu i lijepom dječaku Hijakintu koga je on 
nehotice ubio hicem diska. Drugi je dan svetkovine bio ovdje, kao i inače u Grka, dan 
najvećeg veselja i raspojasanosti. 

*% Pravih, punopravnih Spartanaca, 

* Državnih robova. Obično je svaki hoplit (teško naoružani pješak) imao uza se po jednoga 
lako naoružanog slugu; kod Spartanaca to je bio helot. Ovdje ih je bilo daleko više. Kako 
je uz to bilo poslano 5000 perijeka (doseljenika u Spartu koji nisu imali građanska prava, 
ali su uživali inače slobodu i imovinsku nezavisnost) s 5000 slugu, ukupno je Sparta digla 
na noge 50.000 ljudi. 

X Prema Herodotu, oni su deset dana svaki put govorili poslanicima neka ponovo dođu. 
slijedećeg dana. 

*U Tako su Spartanci nazivali negrčke neprijatelje: usp. lat. hostis, izvorno također 
»stranac«. 

'% Mjesto u Arkadiji, podno planine Menale. 

Ia Plutarh griješi: poslanstvo o kome se ovdje govori uslijedilo je mnogo kasnije, a Ksnatip 
nije mogao sudjelovati u njemu jer je bio na čelu atenske flote. Poslanstvo na temelju 
skupštinskog zaključka, koje Herodot ne spominje, pratilo je spartanske poslanike koji 
su se vraćali kući. Kimon je bio sin Miltijadov (vidi životopis), a Ksantip otac Periklov 
(vidi životopis ovoga potonjeg). O Mironiđu vidi 20. glavu. 

14 Bilo je to u proljeće god. 479. Plateja je grad u Beotiji (srednja Grčka, sjevernije od 


€). 

"4% Hoplita. To je bio osnovni rod grčke vojske, Konjica je, osim u ravničastoj Tesaliji, te 
donekle u Beotiji, bila od znatno manje važnosti, 

15 Prema Herodotu, združili su se obojica već u Eleusini, atičkome mjestu blizu korintske 
prevlake. 

6 Spartanski kralj. Samo se sobom razumijevalo da zapovjednik Spartanaca bude i vrhovni 
zapovjednik čitave vojske. 

197 Asop je dijelio tebansko područje od platejskoga. Tabor Perzijanaca bio je na lijevoj, 
tebanskoj strani. 

1& Oko 1770 metara. 

1% Prije bitke gatari su po utrobi žrtvene životinje proricali ishod i nijedan se vojskovođa 
ne bi usudio započeti boj bez povoljna predznaka (znamenja). 

19% Prema Herodotu, isto je Mardoniju savjetovao njegov gatalac Hegesistrat, 

"I Apolon. O onome što slijedi Herodot ne zna ništa. 

!12 Hera je bila glavno božanstvo u Plateji; na vrhu gore Kiterona njoj i Zeusu u čast 
svetkovala se velika svetkovina. Pan je općenito bog sarnotnih planina i žala..Sfragidijske 
nimfe ili nimfe proročice dobile su svoje prvo ime po spilji Sfragidiji na Kiteronu. O 
nabrojenim se herojima malo zna; jedino je Aktecn, unuk Kadma, mitskog osnivača 
Tebe, poznat kao lovac koga je Kentaur Hiron učio lovu. Njega su, pretvorena u jelena, 
rastrgali na Kiteronu vlastiti lovački psi, a to mu je bila kazna što je uvrijedio Artemidu. 

13 Perzefona; kultno ime u eleusinskim misterijima bilo joj je Kora (»djevojka, kći«). 

14 Grč. nimfolepti. 


482 USPOREDNI ŽIVOTOPISI 


"5 Ili Osloboditelj; oboje su česti Zeusovi pridjevci. Vjerojatno je prikaza sama sebe tako 
označila da pokaže Arimnestu svoju naklonost, 

116 Tako su se Grci obraćali svojim bogovima. 

1? Hisije su mjesto istočno od Plateje. Međutim, prema Herodotu, nalazio se taj hram 
nedaleko same Plateje gdje se odigrao odlučni boj između Perzijanaca i Lakedemonjana. 

ME Grci uopće nisu imali konjaništva jer su njihova konjanička plemena, Tesalci i Tebanci, 
stali na stranu Perzijanaca. 

15 Makedonski ili Veliki, sin Filipov. 

12 God. 331—330. Bilo je to nakon bitke kod Arbele (vidi Aleksandar, glava 34). Plateju su 
srušili Tebanci po drugi put 379. god., a poslije njihova pada god. 335. zaključili su 
pobjednički saveznici da se Plateja obnovi. 

21 God. 330. 

122 Kao argument za njih u nastalome sporu. Mjesto na lijevom krilu bilo je najuglednije 
poslije onoga na desnome. Stvarno su Arkađani iz 'Tegeje, pošto su tek nakon dugih 
borbi priznali vrhovništvo Spartanaca, stekli pravo na tu počast i uporno ga uvijek 
branili. i 

#5 Merodot ne spominje ime atenskoga govornika koji, međutim, također nabraja novija i 
starija velika djela Atenjana. 

24 Tj, vojskovođe pojedinih gradova i državica. Kod Herodota »poviče sva vojska 
Lakeđemonjana«, itd. 

125 Lijevo. Bilo je prirodno.da Lakedemonjani kao najmoćnije grčko pleme budu na desnom 
krilu. 

125 Prema nazivima dema (općina) kojima su pripadali. Herodot o cijeloj toj uroti ne zna 
ništa. 

127 Žacijelo su ih svjesno pustili da pobjegnu kako bi se izbjegao skandal suđenja. 

128 Herodot i ovdje govori samo o Atenjanima i ne navodi imena. 

125 Kao strijelci služili su u vojsci pripadnici četvrtog, najnižeg imovinskog razreda teta 
(»nadničara«). 

'% Plutarh nepotrebno pretjeruje: po rukama i nogaina nije se udaralo. Prema Ilerodotu, 
Masistije je imao ispod haljine pancirni oklop ođ zlatnih ljusaka. 

5! Donji kraj drška koplja (kopljače) imao je željezni šiljak. Za samu oštricu koplja otvor 
na kacigi bio je premalen. 

132 Prema Herodotu, Perzijanci su napustili Masistijevo tijelo tek nakon žestoke borbe i 
pošto su Atenjani dobili pojačanje. 

183 Tako i Herodot. 

#4 Aleksandar I, sin Aminte, umro 464. god. Službeno je bio saveznik Perzijanaca, pa je 
ranije prenio Mardonijevu poruku Atenjanima s kojima je bio u osobito dobrim i bliskim 
odnosima. 

185 Objašnjava zašto se Mardonije ne nada uspjehu. 

16 Cio taj razgovor ispleo je Plutarh iz Aleksandrova govora kod Herodota zato da zaposli 
Aristida. Aleksandrovo je traženje održavanja tajnosti bilo besmisleno jer je barem 
Pausanija morao biti obaviješten da bi Aleksandrovo upozorenje uopće imalo efekta, 

13? IX 46, gdje se, međutim, opet govori samo o atenskim zapovjednicima bez spominjanja 
imena. 

18 Kod Maratona. 

19% Kod Herodota oni su naprosto pristali. 

4% Po grčkom shvaćanju, barbari (Negrci) bili su Grcima neprijatelji po samoj prirodi. 

“I Pobjedne znakove. 

142 Miltijadova je zasluga maratonska pobjeda, a salaminska je zasluga sreće. 

#3 Herodot navodi samo taj drugi razlog, a on je i mnogo vjerojatniji. 

14 Tzv. »otok« pred Platejom. 

1 Stvarno su Tegejci ostali uz njih i sudjelovali u kasnijoj bitki. 

146 A momfaret je bio član ratnog savjeta, ali kako slučajno nije bio na sastanku na kojem je 
odlučeno premještanje tabora, nije znao za razlog tome. 

17 Kako nije bio nazočan kod glasanja, on sada naknadno glasa! 

4 Po svom običaju. Već kod Homera Trojanci (azijski narod) »su išli uz graju:i zveku« 
(Ilijada NI 2). 

' Plutarh se uzalud trudi da ublaži krivicu ostalih Grka (koju spominje Herodot): oni su 
bili predaleko odmakli đa bi ga mogli čuti, a Pausanija i nije znao gdje su, 

15 Slučajno su čuli zvukove bitke i pomalo se — po Herdotu — vraćali kad su Perzijanci već 
bježali. 

I Ljepota se povezuje s veličinom već kod Homera. 

152 Preko povoljna žrtvenog znaka. 

53 Od žrtvenih životinja. Čirava ta anegdota, o kojoj kod Herodota nema ni spomena, 

nespretno je smišljen pokušaj objašnjavanja nekih postupaka za spartanske svetkovine 

Ortija. 

Radi se o žrtveniku Artemide Ortije na čijem su žrtveniku jednom godišnje do krvi bili 

šibani mladići koji su postali punoljetni (18 godina). Praktičan je razlog bio da otvrdnu 

na boli i eventualno mučenje od neprijatelja, a stvarni vjerojatno onaj što ga navodi već 

putopisac Pausanija (iz 2. stoljeća, u Putopisu Grčkom): da je to ostatak negdašnjeg 

običaja prinošenja ljudskih žrtava. Svakako je to bilo mnogo starije od platejske bitke. 

Stari izvještaji kažu da su mladići čak radije umirali nego ispustili i najmanji jauk. 

#5 Herinu hramu. Nalazio se pred Platejom. 

i TIsporedba se prvenstveno odnosi na naperena koplja. 

57 Načinili su nešto poput zaštitna zida protiv grčkih kopalja. 

#5 Povezan niz hoplita (teško naoružanih pješaka) u stavu »štit do štita«. 

5% I Herodot hvali hrabrost Perzijanaca (IX 61). 

10 7 o tome nema ništa kod Herodota, nego se čini da je Plutarhov dodatak. 

i604 Pa ih nisu mogli vidjeti. 

61 Teba je tada bila pod uzurpiranom vlašću nekolicine ljudi koji su se htjeli učvrstiti 
pomoću Perzijanaca (Tukidid 3, 62). Tako su barem Tebanci kasnije nastojali opravdati 
svoju ondašnju izdaju Grčke. 


1 Dakle na način Homerovih epskih junaka. O tome i o proroštvu koje se'dalje spominje 
Herodot ne zna ništa. 

1 Mardoniju. 

'% Amfijaraj, slavni vidjelac koji je zaglavio u pohodu »sedmorice« na Tebu, imao je u 
Oropu, na granici Beotije i Atike, kao i pokraj Tebe proročišta gdje se proricalo po 
snovima. Onaj koji je tražio odgovor legao bi u hramu na krzno zaklana ovna i čekao 
proročki san. Kako Herodot priča (VIII 133 i dalje), Mardonije je bio poslao prethodne 
zime Karijca Misa u grčka proročišta i taj je posredstvom podmićivanja jednog 
Netebanca tražio odgovor i od tebanskog Amfijarajevog proročišta. O rezultatu Herodot 
ne govori. 

16 Fram Apolona Ptoosa na tebanskom području gdje je proročke odgovore davao jedan 
prvosvećenik ili prvogatalac. Po Herodotu, i onamo je Mardonije poslao Misa. 

l66 Prijelazna formula u pripovijedanju kao kod Herodota. 

17 Podrazumijeva se: mogli su ih pobiti još mnoge, ali nisu jer... 

4 Tebanci su pobjegli u svoj grad (Herodot). 

19 | Herodot veli da ih, osim 40.000 koji su još u pravi čas umakli s Artabazom, nije ostalo 
na životu niti 3000 (FX 70). 

10 Delfijsko. 

11 Tu je žrtvu trebala prinositi država, ali samo je izvršenje pripalo kao počast najhrabrijoj 
fili (plemenu). 

172 Misli prave Spartance, ne računajući perijeke. 

13 IX 85. U glavi 69. kaže Herodot da su se ostali Grci pojavili tek poslije izvojevane 
pobjede pri čemu je prigodom jednog napada tebanske konjice izginulo još 600 Megarana 
i Flijunćana. 

14 Atenjani, Spartanci i Tegejani. ' 

175 Kod Herodota 759, čemu treba pribrojiti Jakedemonske perijeke i lake oružanike. 

1% Herodot kaže da su grobovi ostalih gradova kod Plateje bili prazni. Putopisac Pausanija 
(9, 2, 5) zna, međutim, samo za tri grobna spomenika, jeđan za Spartance, drugi za 
Atenjane, a treći za sve ostale Grke zajedno. 

177 Žrevenik Zeusa Eleuterija pokraj zajedničkoga grčkog spomenika, načinjen od bijelog 
mramora isto kao i Zeusov kip uza nj. Uzgred, taj Plutarhov argument nema nikakve 
snage. Epigram koji slijedi pripisuje se Simonidu Kejaninu. Oblik (dva ili više 
heksametara, te jedan pentametar) poznat je s drugih natpisa. U glasovitoj antičkoj zbirci 


154 


484 USPOREDNI ŽIVOTOPISI 


epigrama Palatinskoj atnologiji taj je epigram naveden s još jednim pentametrom iza 
prvoga heksametra (forma elegijskog distiha): 
Slušajuć' duha svog odlučni, smioni zov. 

15 To bi bilo oko 1. kolovoza 479, god. No u Kamilovu životopisu (19. glava) i na jednome 
mjestu u svojim Fučkim spisima (Moralia) navodi Plutarh 3. boedromiona kao dan bitke. 
Danas se, uostalom, smatra da je Plutarhov datum dan svetkovine zahvalnice dok je 
pravi datum bitke nepoznat (krajem srpnja ?). 

9 Naime, računanje vremena. i 

1 Za čitavu grčku vojsku. Uzgred: za podatke iz ove glave Plutarh je naš jedini izvor. 
Osobito je slabo vjerojatna svađa i njezin ishod. i 

i Leokrat je kasniji osvajač Egine, a Mironid pobjednik nad Beoćanima kod Enofile. 

*? Zapovjednik Megarana. 

183 Grci. | 

' Pri spominjanju nekog trećega grada. Uzgred: prema "Herodotu, Korinćani nisu uopće 
sudjelovali u boju. 

' Ni Spartu ni Atenu. Razlog leži u tome što je Platćja malen grad. Platejci su se borili, 
kao i kod Maratona, uz Atenjane. 

1% Prema putopiscu Pausaniji, hram Atene bio je izgrađen od maratonskog plijena. I 
Plateju su razorili Perzijanci. 

'#7 Zidnim freskama koje i Pausanija spominje na zidovima pronaosa, prostora ispred samog 
svetišta s kipom. Prema njemu, kip je bio od pozlaćena drveta, a goli dijelovi tijela od 
mramora. 

i o za sebe. Pausanija, međutim, spominje samo jedan jedini (Putopis Grčke 9, 2, 6). 

rcima. 

2% u delfijskom je hramu gorjela vječna vatra koja se smatrala zajedništvom slete Grčke. 

"51 "TQ je zacijelo bilo potrebno zato što nitko nije mogao biti dugo vremena bez vatre. 

'# Simboličko očišćenje prskanjem vodom bilo je obavezno za svakoga tko je htio stupiti u 
krug svetišta. U tu svrhu stajale su na ulazu posude s posvećenom vodom. Apolonu 
posvećenim lovorom ovjenčavali su se oni koji su tražili odgovor od proročišta. 

9 177 kilometara; to je stvarno dužina puta onamo i natrag. 

1% Unutar kruga hrama. Takva se počasi iskazivala Samo herojima jer se inače smatralo da 
je leš nečist i da oskvrnjuje svetište. 

95 Slavne. Hramovi Artemidi Eukleji bili su podizani poslije bitke kod Maratona u Ateni, 
Tebi i drugdje, a slavila se i svetkovina istog imena. 

9% Trohejski tetrametar (naglasak na neparnim slogovima; zadnja je stopa katalektička, tj. 
bez nenaglašenog sloga). 

197 Delfe. 

#5 Osim svoje političke funkcije, Artemida Eukleja bila je zaštitnica dobroga glasa, osobito 
mladića i mladih djevojaka. 

e Povjerenici ili zastupnici pojedinih savezničkih gradova u savezničkom vijeću na 
vijećanje, a svečani poslanici na svetkovinu- Eleuterija na spomen na pobjedu svake 4 
godine u čast Zeusu Elcuteriju (Oslobodiocu, Izbavitelju). O tom prijedlogu i drugim 
podaćima u ovoj glavi, a napose o Aristidovoj djelatnosti, imamo samo vrlo oskudne 
vijesti iz drugih izvora. 

200 TJ slavu slobode i Zeusa Eleuterija. 

28 Sastavljena od stalnih kontingenata pojedinih gradova. 

2% Zeusa Eleuterija. 

2% Studeni-prosinac. 

?% Kao i mi, i Grci su častili pokojnike cvijećem i vijencima. 

25 Pokojnicima su bile žrtvovane samo crne životinje. Crna je boja žalosti i smrti. 

2% Žrtve ljevanice za pokojnike sastojale su se od vina, ulja i jedne mješavine od meda, 
mlijeka i vode (melikroton). O pomasti viđi u tekstu. 

27 Nominalno najviši dostojanstvenik (magistrat, zvaničnik) u beotskim državama bio je 
»glavar« po kome se nazivala i godina (kao arhont eponim u Ateni, efor eponim.u Sparti, 
konzuli u Rimu, Herina prvosvećenica u Argu). Kao nosiocu najviše svećeničke funkcije 
bio mu je propisan i strogo određen ceremonijal. 

2% Svečano odijelo ratnika kao kod Spartanaca. 

?*# Stele, nadgrobne ploče uspravno postavljene na grobovima. 

"Tj, mjesru gdje se žrtva spaljivala; žrtva se klala tako da krv teče u pokrajnji jarak. Onda 
bi lešinu do kraja spalili. 

"! Podzemni Zeus je Had, a Hermo je »podzemni« kao provodič duša umrlih u podzemlje, 
Obojica se zazivaju da bi dopustili dušama umrlih da dođu na žrtvenu gozbu. 

*2 Kao što se inače kod žrtve priziva božanstvo kojem se žrtva prinosi. Pokojnike se poziva 
da se napiju žrtvene krvi. 

213 Pri »napijanju« (pijenju u nečije zdravlje, nazdravljanju čašom) Grci su poklanjali i pehar 
kojim se napijalo. Ovdje se umjesto pehara pokojnicima predaje žrtva. 

24 Arjstid je inače zagovarao stariji Klistenov ustav koji ipak još nije narodu prepuštao svu 
vlast. . 

25 Od učešća u državnoj upravi. 

26 Do 457. god. birali su se samo između pripadnika prvih dvaju bogarijih razreda (bar 
tako tvrdi Aristotel). Od biranja ostalih zvaničnika bio je isključen 4. razred (teti, 
nadničari). Ipak, čini se da je gornja vijest u proturječju s Aristotelovim Atenskim 
ustavom, gdje stoji da pasivno biračko pravo nikad nije formalno postalo neovisno o 
imovinskom stanju, nego da se uobičajilo da zeti postižu časti i funkcije tako što su 
redovno davali netočne podatke o svom cenzusu. Aristotel također tvrdi da je upravo 
poslije perzijskih ratova u Ateni bio na snazi izrazito aristokratski obojen ustav, sve dok 
Periklo i Efijalt nisu skršili moć Areopaga. 

2? Poznata anegdota koja ilustrira odnos Temistokla i Aristida, osobito kao političara, ali 
je ne potvrđuje ništa kod Herodota i Tukidida, a s utvrđenim je podacima u protuslovlju. 

25 Vidi Temistoklo 20. Grčka je flota zimovala u tesalskoj luci Pagase. Ciceron (De offic. 3, 
11) tvrdi, međutim, da se radilo o spartanskom brodovlju u lakonskoj luci Giteju; ali 
ako je bilo tako, korist bi za Atenjane bila neznatna, jer je spartanska mornarica bila 
veoma malena. 

2% Najviši časnik u arenskoj suhozemnoj vojsci. Bila su obično desetorica. 

2% Sinom Miltijada, pobjednika kod Maratona. 

21 God. 478. 

222 Kao vrhovni zapovjednik brodovlja osvojio je veći dio Kipra a zatim grad Bizantij na 
Bosporu. 

3 Spartanski je zapovjednik uvijek uza se nosio štap kojim se rado i često služio radi 
održavanja stege. 

24 Slame za postelje. 

25 Istovremeno s otpadništvom Jonjana Pausanija bi opozvan na temelju višestruke 
optužbe, a njegovu nasljedniku Dorkisu uskratiše saveznici poslušnost. 

?* Prema Plutarhu, nije, dakle, bila regulirana raspodjela ratnih doprinosa na pojedine 
gradove. Pritom on zaboravlja da je danak u atenskom pomorskom savezu bio 
nadomjestak za brođove i ljude koje bi koji grad morao davati, a nije htio ili nije mogao. 
Lakedemonjani od članova peloponeskog saveza uopće nisu tražili redovne doprinose 
nego samo prema rrenutnim potrebama. 

22 Hiperbolički. 

2% Stari pjesnici poput Hesioda (Poslovi 1 dani, 109 i dalje). Kronovo je doba bilo zlatni 
vijek. Istu hiperbolu nalazimo u 10. glavi Kimonova životopisa. ; 

? Povjesničar Tukidid, međutim, smatra i taj iznos previsokim, a povećanja su bila 
mnogostruka još prije izbijanja peloponeskog rata iako se mora opaziti da je povećanju 
iznosa pridonosio i sve veći broj članova saveza kao i to što su počeli plaćati oni koji su 

m: isprva đavali brodove i ljude. Aristid je svoj zadatak izvršio u god. 478, 1 477. 

II 13. 

231 Peloponeskog. 

2 Ovo objašnjava »dijeljenje novca«: već od Perikla plaćala je državna blagajna po dva 
obola (veoma malen iznos) siromašnijim građanima kako bi i oni mogli prisustvovati 
Dionisijama i drugim svetkovinama na kojima su se priređivale različite igre, natjecanja 
i predstave. Ali tek od dekelejskog rata i onda opet u 4. stoljeću upotrebljavani su za to 
saveznički novci iz ratne blagajne. Na Perikla se to ne odnosi. 

283 Da od povjerena mu novca nije ništa uzeo. 

24 Ter je Aristid iznio opravdan prijekor, a Temistoklo neopravdano umanjivao njegove 
zasluge. 

5 I prema Aristotelu, Aristid je bio onaj koji je Atenjanima predočio plan kako da steknu 

prevlast nad Grcima i predložio im da za to upotrijebe sve snage građanstva koje je 
ionako sve više selilo u grad i ondje živjelo od obavljanja javnih poslova. 

2% 454, godine. 

277 Svećenička služba u eleusinskim misterijima, najviša do hijerofantove; bila je isprva 
nasljedna u nekim porodicama, pa tako i u Kalijinoj. 

23% Sokratov učenik koji je navodno pisao dijaloge poput Platona. 

2% U Gorgiji 526B. 

24% Alkmeonov sin Leobot bio je tužitelj Vemgio 23), a optužba je bila dosluh s 
Perzijancima. 

241 Pont označava i obalno područje Crnog mora (Porta). 

242 Sokova, sikofanata, denuncijanata: ljudi koji su potkazivali, tužakali, klevetali, prijavlji- 
vali istinito ili, češće, lažno uglednije ljude. 

*5 Ogsude, zaključke o podizanju optužbe, itd. 

24 Dakle, svoje izvore. 

25 O Miltijadu vidi kod Herodota VI 136, o Periklu glavu 35. njegova životopisa. Pahes je 
427. osvojio Mitilenu. Prema jednom kasnijem izvoru, iz strasti prema dvjema lijepim 
Mitilenjankama, Lamaksidom i Helanidom, dao je smaknuti njihove muževe; ali one 
pođoše u Atenu i optužiše ga prilikom njegova polaganja računa. 

%* Najstarija atenska luka. 

Aa (redovna zgrada pritana koji su odgovarali današnjoj vladi. »Udati iz pritaneja« znači 
isto što i »udati na javni trošak«. 

24 Država, dakle, stupa na mjesto oca, a pritanej na mjesto očinskog doma i odatle se ona 
udaje; država je zaručuje (što je bilo bitno za pravovaljan brak, a izvršavao je »gospodar 
djevojke«, u prvom redu otac) i daje miraz (uzgred: 3000 drahmi ili 1/2 talenta nije baš 
bio obilan miraz). 

2% Najstariji sin, po običaju nazvan po djedu. Iz jednoga govora govornika Demostena 
(Lept. 115) doznajemo da je poklonjeno zemljište bilo na Fubeji. Kad se god. 411. 
Eubeja odmetnula od atenskog pomorskog saveza, darovanje je postalo bespredmetno. 

#* Budući da su se olimpijski pobjednici hranili na državni trošak u pritaneju, a to žene po 
atičkom običaju nisu mogle, dobivala je odgovarajuću opskrbu u istoj mjeri. 

20 Danas se smatra da taj izgubljeni spis nije napisao Aristotel. 

251 O Sokratovoj navodnoj bigamiji vidi Diogena Laertija, Životi i učenja istaknutih filozofa, 
2,5, 10. 

a Demetrije i iz Falerona. 

255 "To je kronološki sasvim nemoguće. Demetrije Faleranin ili Faleronski živio je potkraj 
4. stoljeća. 

254 Takve se tablice spominju npr. i kod Arjstofana. Tumači snova sjedili su oko ljakhova 
(Bakhova, Dionisova) hrama i za sitan novac (2 obola u Aristofanovim Osama 52) 
tumačili snove po svojoj knjižici. Bili sa predmet općeg prezira i društveni ološ. 

24% Tjakho je naziv boga Dionisa ili Bakha kao mističnog božanstva u eleusinskim 
misterijima. 

25 Demetrije je bio regent i zakonodavac Atene pod Kasandrom od 317. do 307. god. 

256 Skupa s Harmodijem ubio je atenskog tiranina Hiparha, sina Pizistratova. Potomstvo 
obojice uživalo je velike počasti. Ako se stvarno radilo o unuci, onda je to moralo biti 
oko god. 460. 


MARKO KATON 


(234-149. pr. n. €.) 


1. Za Marka pak Katona! kažu da je rodom bio iz Tuskula, ali da je 
prije svoga vojničkog i političkog djelovanja boravio i živio na očinskom 
imanju u sabinskom kraju. Dok su njegovi preci po općem mišljenju bili 
potpuno nepoznati, sam Katon hvali svog oca Marka kao vaijana čovjeka 
i dobra vojnika, a i za svog pradjeda Katona tvrdi da je više puta dobio 
odličja za vojničku hrabrost i da je, pošto je u bitkama ispod njega bilo 
ubijeno pet konja, primio od državne blagajne njihovu novčanu protuvri- 
jednost zbog svog junaštva.“ Kako su Rimijani one koji po rodu nisu imali 
ugleda nego su vlastitim zaslugama počeli svraćati na sebe pažnju javnosti“ 
običavali nazivati »novim ljudima«, kao što su nazivali i Katona, sam je 
govorio da je, što se vlasti i ugleda tiče, doista nov, ali da je po djelima i 
vrlinama pređa prastar. Treće mu ime“ isprva nije bilo Katon nego 
Prisko, a kasnije je dobio pridjevak Katon zbog svojih duševnih darova; 
jer Rimljani za sposobna čovjeka kažu da je catus.* 

to se pak vanjštine tiče, bio je crvenkaste kose i prodornih plavih 
očiju, kako nedobronamjerno uzgred daje razumjeti autor poznatog 
epigrama:* 


Riđokosog, zajedljivog, plavookog X 
Porcija ni mrtvog ne prima Perzefona u Had. 


Njegovo tjelesno ustrojstvo, od početka priviklo na rad vlastitim rukama? 
na trijezan način života i na vojničke dužnosti, bilo je prikladno za 
svakovrsne djelatnosti i biio je podjednako očvrsnulo i snagom i zdrav- 
ljem. Što se tiče njegove rječitosti koju je smatrao drugim tijelom i 
oruđem za ono što je plemenito a ne samo za ono što je potrebno čovjeku 
koji neće živjeti neugledno niti besposleno, on ju je uvježbavao i 
usavršavao po okolnim selima i gradićima svaki put kad je branio pred 
sudom one koji su ga to zamolili, isprva na glasu kao odrešit parničar, 
kasnije i kao vješt govornik. Zatim se, ljudima koji su s njime saobraćali, 
sve više otkrivala ozbiljnost i ponositost njegova značaja kojemu su trebala 
velika djela i vodeća politička uloga u državi. Jer ne samo da se, kako se 
činilo, pokazivao materijalno posve nezainteresiranim u sudskim postup- 
cima i parnicama nego se dobro vidjelo da ni slavu takvih bojeva nije 
cijenio kao najveću stvar, već je, želeći mnogo više da se odlikuje u 
bitkama protiv neprijatelja i vojnim pohodima, još kao mlado momče 
imao tijelo sprijeda pokriveno ranama. Sam kaže da je prvi put pošao 
vojevati kao sedamnaestogodišnjak u vrijeme kad je Hanibal svojim 
uspjesima palio Italiju.? 

U bitkama se s obzirom na ruke pokazao sposobnim, s obzirom na 
noge nepokolebivim i postojanim,. a s obzirom na izgled prijetećim ; protiv 
neprijatelja služio se riječima punim grožnje i odrešitim glasom, ispravno 
smatrajući i nastojeći drugima dokazati da često takvi postupci prepadaju 
protivnike više od mača. Na marševima je koračao sam noseći svoje 
oružje, a slijedio ga je samo jedan sluga koji se brinuo za sredstva za život; 
pripovijeda se da se na tog čovjeka nikad nije razljutio niti ga je izgrdio 
kad ga je posluživao doručkom ili večerom, nego je većinom dijelio s 
njime takve dužnosti i pripreme čim je bio slobodan od vojničkih poslova. 
Na vojnim je pohodima pio vodu osim ako bi ponekad, ožednjevši 
paklenom žeđi, zatražio octa!“ ili, ako mu jez Imalaksavala snaga, dodavao!! 
malo vina. 


2. A ležao je blizu njegovih polja negdašnji majur Manija Kurija koji 
je tri puta slavio trijumf. Onamo je neprestano zalazio i, promatrajući 
malen opseg imanja i priprostu nastambu, razmišljao o tom čovjeku koji 
je, premđa j je postao najvećim od Rimljana, podložio najbojovnije narode 
i istjerao Pira iz Italije, sam obrađivao to imanjce i nastavao taj majur 
poslije tri trijumfa. Našavši ga ondje gdje uz ognjište kuha repu, poslanici 
Samnićana nudili su mu mnogo zlata; a on ih otpravi rekavši da zlata ne 
treba onaj kome je dovoljan takav objed, za njega pak da je ljepše od 
posjedovanja zlata pobjeđivanje onih koji ga imaju. Pun misli.o tome 
odlazio je Katon i, promatrajući opet svoju kuću, zemljišta, poslugu i 
način življenja, još je više radio vlastitim rukama i kresao suvišno trošenje. 

Kad je Fabije Maksim osvojio grad Tarent,!? slučilo se da je Katon, 
još kao pravi momčić, služio pod njegovim zapovjedništvom; ugošćen 
kod nekog Nearha, pripadnika pitagorejske škole, živo uznastoja da se 
uputi u njihovo učenje. A kad je od tog čovjeka čuo izraze kojima se i 
Platon služi! kudeći »užitak kao najveći mamac na zlo«, a tijelo kao 
»glavnu nevolju duši od koje se ona može osloboditi i očistiti onime čime 
se najviše odvaja i odjeljuje od tjelesnih doživljaja, naime umovanjem«, 
još mu većma omilje priprostost i suzdržanost. Kažu inače da se kasno 
dao uputiti u helensku naobrazbu i da je bio dobrano odmakle dobi kad 
se primio helenskih knjiga, okoristivši se u govorništvu malo Tukididom 
a više Demostenom. Ipak, njegovi su spisi u dovoljnoj mjeri prošarani 
helenskim filozofskim mislima i anegdotama; a mnogi doslovni prijevodi 
našli su mjesto u njegovim sentencijama i Uj 


vo e.. 


Rimljana i i utjecajan, koj je umio razaznati vrlinu u njezinu Mina 

posjedovao je sklonost da je uzgoji i dovede do općeg priznanja. To j je bio 
Valerije Flak. Njegovo je imanje graničilo s Katonovim, a kad je od 
Katonovih slugu doznao kako njihov gospodar radi sam i kakav mu je 
način života, te zađivivši se kad su mu pripovijedali da Katon rano ujutro 
ide na trg i pomaže pred sudom svima koji ga zamole, a onda, vrativši se 
na svoje imanje, pošto završi s radom, ako je zima odjenuvši kratak 
haljetak, a ljeti go do pasa, zajedno sa svojim robovima jede isti kruh 
sjedeći s njima i pije isto vino, pa kad mu ispričaše i mnoge druge 

primjere njegove ćudorednosti i umjerenosti, a spomenuše i neke njegove 
zgodne sentencije, zapovjedi Valerije Flak da ga pozovu k njemu na 
objed. Saobraćajući otada s njime i otkrivajući njegov blag i valjan značaj, 
kome je kao biljci trebalo samo njege i prostora da se razvije, navede ga 
i nagovori da se prihvati političkog djelovanja u Rimu. Preselivši se stoga 
u grad, stekao je odmah svojim sudskim obranama poklonike i i prijatelje, 
a kako mu je Valerijeva podrška pribavila štovanje i utjecaj, najprije 
poluči vojnički tribunat, a zatim kvesturu.!* Potom, kako je već bio važna 
i vrlo istaknuta ličnost, podijelio je najviše časti sa samim Valerijem 
postavši zajedno s njime konzul, a onda opet cenzor.! 

Od starijih građana pristade uz Fabija Maksima koji je bio izvanredno 
slavan i imao najveći utjecaj; ali Katon j je to učinio više zato što je sebi 
kao najljepši uzor postavio njegov značaj i život. Stoga nije oklijevao da 
uđe u sukob sa Scipionom Velikim!“ koji je, tada mlad, radio protiv 
Fabijeve moći i Iislilo se da mu je zavidan, pa mu je Katon, poslan 
zajedno sa Scipionom kao kvestor u rat u Afriku," kad je vidio kako on 
živi u raskoši na koju je navikao i kako obilno rasipa novac među vojnike, 
čak i otvoreno rekao da trošenje novca nije stvar koju mu najviše zamjera, 
nego to što kvari tradicionalnu jednostavnost vojnika koji se predaju 
užicima i rastrošnosti zato što raspoloživa sredstva prelaze vojnikove potre- 
be. A kad je Scipion odgovorio da ne ireba odveć točna kvestora kad ulazi 
punim jedrima u rat, jer on državi duguje račun o djelima a ne o novcima, 
ode Katon sa Sicilije i, podižući u senatu galamu protiv Scipionova rasipa- 
nja neizmjernog novca i njegova djetinjastog provođenja vremena u rvali- 
štima i kazalištima kao da ne zapovijeda vojskom nego prisustvuje narodnoj 
skupštini, izradi! da budu odaslani pučki tribuni da dovedu Scipiona u 
Rim ako se optužbe pokažu osnovanima. Scipion, dakle, pošto je razložio 
da pobjeda u ratu ovisi o pripremama pa, ako je i pokazao da u časovima 
dokolice zna biti ugodan u ophođenju s prijateljima, da ga njegova ljube- 
znost u privatnom životu nikad nije navodila na to đa olako uzima ozbiljne 
i važne stvari, otplovi na svoj ratni pohod. 


4. Utjecaj što ga je Katonu pribavljalo njegovo govorništvo sitno se 
uvećavao i većina ga je nazivala rimskim Demostenom, ali još se više 
spominjao i bio razvikan njegov način življenja. Jer njegova je govornička 
vještina bila već za omladinu predmet općeg i živog nasljedovanja; ali 
čovjek koji se nije ustručavao da poput predaka, radi svojim rukama, koji 
se zadovoljavao jednostavnim objedom, hladnim doručkom, prostom 
odjećom i plebejskom nastambom i koji je više polagao svoje dostojanstvo 
u to da mu suvišne stvari nedostaju nego da ih ima, bio je rijedak. Država, 
naime, zbog svoje veličine tad već nije mogla čuvati čistoću svojih drevnih 
običaja, nego je vladanje nad mnogim kraljevstvima i ljudima dovelo do 
velikog miješanja običaja i do usvajanja raznovrsnih životnih obrazaca. S 
pravom su se, dakle, divili Katonu, videći da je on, dok se drugi lome od 
napora i omlitavljuju od užitaka, ostao nepobijeđen i od jednog i od 
drugog; da ustrajava u svom režimu treninga, poput pobjedničkog atleta, 
ne samo kao još mlad i častoljubiv nego i već kao sijed starac, poslije 
konzulata i trijumfa, te ostaje potpuno isti do kraja. 

Ta kažu da nikad nije nosio odjeću vredniju od sto drahmi,! daje i 
kao pretor i kao konzul pio isto vino kao i radnici, prismok za objed 
kupovao za trideset asa,“i i to radi države, da mu tijelo bude snažno za 
vojevanje; nadalje, kad je nasljeđivanjem dobio jednu vezenu babilonsku 
haljinu, da ju je odmah prodao; da nijedan od njegovih poljskih majura 
nije okrečen; da nikad nije kupio roba skupljeg od tisuću petsto drahmi 
jer mu nije trebalo luksuznih ljepotana nego tvrdih radnika poput 
konjušara i govedara; i te je, kad su postali postariji, smatrao da treba da 
ih proda, a ne da ih beskrajno hrani. I uopće, držao je da ništa suvišno 
nije dobro kupljeno i da je skupo ono što nije potrebno prodavalo se ma 
i za jedan as; za nj je bolje stjecati oranice i pašnjake nego prskane i 
pometane tratine. 


5. To su neki pripisivali sitničavosti, ali su mu drugi odobravali 
smaftajući da on sebi postavlja veća ograničenja samo zato da ispravi i 
učini umjerenima pretjeranosti drugih. Ali iscijedivši robove kao tovarnu 
marvu, u starosti ih tjerati i prodavati ja bar smatram znakom osobito 
zadrte naravi koja ne priznaje nikakva zajedništva između čovjeka i 
čovjeka osim koristi što je jedan iz drugoga može izvući. Ipak vidimo da 
je područje ljudskosti prostranije od područja pravičnosti; ta zakon i 
pravdu mi po prirodi primjenjujemo samo na ljude, ali kad se radi o 
dobročinstvima i ljubežljivostima, one se mogu u nekim slučajevima 
protezati i na nerazumne stvorove izlijevajući se kao iz obilna izvora 
plemenitosti. Ta čestitu čovjeku dolikuje da hrani i konje iznemogle od 
starosti, a pse treba njegovati ne samo dok su štenad nego i kad ostare. 

Kad je atenski narod gradio Hekatompedon,! sve je mazge, za koje 
je opazio da se najviše naprežu, pustio da posve slobodno pasu, a od njih 
za jednu kažu da je, sišavši sama od sebe dolje na radilište, trčala pored 
onih koje su jarmljene vukle kola na Akropolu i išla pred njima vodeći ih 
kao da ih hrabri i pomaže im poticanjem, tako da Atenjani izglasaše 
zaključak da je hrane do smrti na javni trošak. A Kimonovim kobilama, 
koje mu triput doniješe pobjedu u Olimpiji, grobovi su blizu nadgrobnih 
spomenika članova njegove obitelji. Pse, koje su othranili kod sebe i koji 
su im postali privrženi, također su mnogi drugi pokopali, a tako je u staro 
vrijeme osobito učinio Ksantip* sa psom, koji je preplivao uz njegovu 
lađu s kopna na Salaminu onda kad je narod ostavljao svoj grad,“ 
pokopavši ga na rtu koji se do danas naziva Pseći humak.? 

Ta ne treba sa stvorovima koji imaju dušu postupati kao s obućom 
ili posuđem koje odbacujemo kad se upotrebom razbije ili istroši,“* nego, 
ako ni zbog čega drugog, moramo se navikavati da prema njima budemo 
obzirni i prijazni zato da nam to bude vježba u čovječnosti. Ja zacijelo ne 
bih zbog starosti prodao niti govedo koje je radilo za mene, a još manje 
čovjeka odmakle dobi; ne bih ga udaljavao iz zemlje gdje je bio othranjen 
i iz uobičajena načina življenja kao iz domovine za neki sitan novac, 
beskorisna onima koji ga prodaju“ kao što će biti i onima koji ga kupuju. 
Ali Katon, koji kao da se razmetao takvim postupcima, kaže da je u 
Hispaniji ostavio i konja, koji ga je nosio dok je vojevao kao konzul, da 
ne mora gradu zaračunati trošak njegova prijevoza. Da li to treba smatrati 

veličinom ili sićušnosti duha slobodno je odlučiti prema dokazivanju koje 
je uvjerljivije. 

6. Ali u drugim je stvarima njegova uzdržanost zasluživala izuzetno 
divljenje; na primjer, dok je zapovijedao vojskom, uzimao je za sebe i 
svoju pratnju ne više od tri međimna“ žita na mjesec a za tovarnu marvu 
manje od poldrug medimna ječma na dan. Primivši Sardiniju kao svoju 
pokrajinu,“ dok su pretori koji su mu prethodili na toj funkciji optereći- 
vali državnu blagajnu troškovima za šatore, počivaljke i odjeću, a 
brojnom su poslugom i mnoštvom prijatelja, te izdacima i sjajnom 
opremom za objede tištali pokrajinu, njegova je jednostavnost nasuprot 
tome izgledala kao nevjerojatan kontrast. Jer od državne blagajne nije 
zatražio nikakva troška ni za što, a po gradovima je išao sam" pješice, bez 
kola, dok ga je pratio samo jedan državni rob koji mu je nosio haljinu?! i 
žrtveni vrč za bogoslužje. Ali dok se u tim stvarima pokazivao tako 
priprostim i jednostavnim prema svojim podložnicima, opet je dokazivao 
na primjeran način potrebno dostojanstvo i strogost budući neumoljiv u 
vršenju pravde i strog i bezobziran u provođenju upravnih odredbi, tako 
da rimska vlast Sardinjanima nije nikad zadavala više straha niti se 
pokazivala prijatnijom. 


7. Istu je uglavnom sliku davalo i govorništvo toga čovjeka; bio je, 
naime, istovremeno ljubak i silovit, ugodan i zastrašujući, šaljiv i strog, 
sentenciozan i borben kao što Platon kaže o Sokratu,*“ koji se izvana 
doimao onih koji su se namjerali na nj običnim, obijesnim i bezobraznim, 
a iznutra je bio pun ozbiljnosti i poticaja koji su slušaocima tjerali suze 
na oči i dirali ih u srce. Iz tog razloga ne znam što je onima koji govore 
da je Katonovo govorništvo najviše nalikovalo Lisijinu.* Takva pitanja, 
međutim, priliči da rješavaju oni koji bolje razaznaju oblike rimskoga 
govorništva, a ja ću zapisati neke od njegovih izreka koje se pamte, jer 
tvrdim da značaj ljudi bolje odaje njihov govor nego, kako neki misle, 
njihovo lice. 


8. Želeći jednom odvratiti rimski narod od namjere da u nevrijeme 
dijeli žito, započe svoj govor ovako: »Teško je, građani, govoriti želucu 
kad nema uši«. Optužujući raskoš koja je vladala, reče da je teško spasiti 
grad u kojem se riba prodaje po većoj cijeni nego vo. Za Rimljane je rekao 
da su slični ovcama: jer kao što one pojedinačno ne slušaju, nego sve 
zajedno, jedne s drugima, slijede svoje vodiče, »...tako i vi«, reče »od 
onih za koje se kao pojedinci ne biste mogli odlučiti niti da ih uzmete za 
savjetnike, od kojih se, sabrani u jedno, dajete voditi«. Govoreći o 
utjecaju žena na vlast, rekao je: »Svi ljudi vladaju svojim ženama, mi svim 
ljudima, a nama naše žene«. To je, uostalom, prijevod jedne od Temisto- 
klovih dosjetki.*“ Jer ovaj je, budući da mu je sin preko majke mnogo 
zapovijedao, rekao: »Ženo, Atenjani vladaju Helenima, ja Atenjanima, 
mnome ti, a tobom tvoj sin; neka štedljivo koristi svoj utjecaj po kojem 
je, premdđa još nerazumno dijete, najmoćniji od Helena«. 

Za rimski je narod Katon kazao da određuje tržišnu cijenu ne samo 
vrstama grimiza nego i ponašanja. »Jer kao što bojadisari«, reče »najviše 

boje onom bojom za koju vide da joj se najvećma radujete, tako i vaši 
mladi ljudi uče i nastoje nasljedovati ono ponašanje koje vi popraćujete 
svojom pohvalom«, I pozivao ih je, ako su vrlinom i razboritošću postigli 
svoju veličinu, da se nimalo ne mijenjaju na gore, ali ako su je postigli 
neumjerenošću i nevaljalštinom, neka se mijenjaju na bolje; ta dosta su 
već postigli zahvaljujući tim manama, O onima koji su se jako trudili da 
često obnašaju visoku državnu čast“ reče da ti, poput onih što ne poznaju 
put, nastoje da ih uvijek prate liktori da ne bi zalutali. Prekoravao je 
sugrađane što višekratno biraju iste ljude na najviše položaje. »Mislit će 
se, naime, o vama«, reče »da najvišu čast u državi ne smatrate osobito 
vrijednom ili da smatrate da ih nema mnogo koji su nje vrijedni«. O 
jednome od svojih neprijatelja, za koga se činilo da živi sramotno i 
nedostojno, reče: »Njegova majka mora da smatra želju da je on nadživi 
ne pobožnom molitvom za nj nego zlobnom kletvom«. Pokazujući na 
čovjeka koji je prodao očinska polja koja su ležala uz obalu mora, 
pretvarao se da mu se divi što je tobože jači od mora: »Ta ono što je more 
s mukom podlokavalo ovaj je s lakoćom polokao«. 

Kad je kralja Eumena* za njegova boravka u Rimu senat primio s 
izuzetnim počastima i nastalo takmičenje i jagma prvih ljudi u gradu da 
budu u njegovoj blizini, Katon nije krio sumnjičavost i zaziranje od njega. 
A kad mu je netko kazao: »Pa zaboga, on je čestit čovjek i prijatelj Rima«, 
odgovori Katon: »Neka je i tako, ali ta životinja poznata pod nazivom 
kralj po prirodi je mesožderka«. Još reče da nijedan od kraljeva što ih 
ljudi toliko slave nije dostojan usporedbe s Epaminondom, Periklom, 
Temistoklom, Manijem Kurijem ili Hamilkarom nazvanim Barkas.? 
Običavao je govoriti da ga njegovi neprijatelji mrze zato što svaki dan 
ustaje još za mraka i što se, zanemarujući svoje probitke, posvećuje 
državnima. Kazivao je i da voli učiniti pravo i ne primiti hvale nego 
učiniti loše i izbjeći kaznu, te da svakome može oprostiti pogrešku osim 
sebi. 


9. Kad su Rimljani izabrali za poslanike u Bitiniju tri čovjeka od 
kojih je jedan trpio od uloga, na drugome je bila izvršena trepanacija* 
je na lubanji imao šupljinu, a treći je bio smatran budalom, Katon, 
podsmjehujući se, reče da Rimljani šalju poslanstvo koje nema ni nogu, 
ni glave, ni srca." Kad se zbog Polibija Scipion kod njega zauzeo za 
prognanike iz Ahaje,“ kako se u senatu vodila duga rasprava o toj stvari 
jer su se jedni izjašnjavali za njihov povratak kući a drugi protiv, Katon, 
ustavši, reče: »Kao da nemamo što drugo da radimo, sjedimo čitav dan 
raspravljajući o tome da li da jadne grčke starčiće pokopaju naši grobari 
ili oni u Ahaji«. Nekoliko dana nakon što bi izglasano da im se dopusti 
povratak, Polibije je ponovo pokušao ishoditi pristup pred senat kako bi 
prognanicima bile vraćene časti koje su ranije uživali u Ahaji pa je pitao 
Katona za njegovo mišljenje o toj stvari. A ovaj, nasmiješivši se, reče da 
se Polibije, postupajući kao što bi Odisej, hoće vratiti u Kiklopovu spilju 
da uzme šešir i pojas koje j je ondje zaboravio. 

Običavao je govoriti da razboriti ljudii imaju više koristi od nerazbo- 
ritih nego nerazboriti od razboritih; jer ovi se čuvaju pogrešaka onih, a 


MARKO KATON 493 


oni ne oponašaju njihove ispravne postupke. Rekao je da na licu mladih 
radije vidi rumenilo" nego bljedilo“ i da mu je nepotreban vojnik koji 
pokreće ruke na maršu* i noge u boju,* a hrkanje mu je glasnije od bojna 
pokliča. Grdeći nekog pređebela čovjeka,# reče: »Gdje bi moglo biti 
državi od koristi takvo tijelo na kojem sve od glave do slabina zaprema 
trbuh ?« Kad je neki prijatelj užitaka želio njegovo društvo, otklanjajući 
reče da ne može živjeti s čovjekom čije je nepce osjetljivije od njegova 
srca. Za zaljubljena je čovjeka rekao da njegova duša živi u tuđem tijelu.“ 
Za sebe reče da se u čitavu životu pokajao samo triput, jednom što je 
svojoj ženi povjerio tajnu, drugi put što je otplovio lađom do mjesta kamo 
je bilo moguće stići pješice,“ a treći put što je jedan dan proživio bez 
oporuke. Starcu ogrezlu u nevaljalštini reče: »Čovječe, nemoj starosti, 
koja i sama sadrži mnogo rugobe, dodavati još i sramotu opačine!« 
Pučkom tribunu, koji je jednom bio optužen zbog trovanja, kad je 
predlagao i silom pokušavao proturiti loš zakon, reče: »Mladi čovječe, ne 
znam što je gore, ispiti ono što ti smiješaš ili prihvatiti ono što predlažeš.« 
Psovan od čovjeka koji je život provodio u besramnoj raspuštenosti, 
otpovrne: »Moja je borba s tobom neravnopravna: ta ti prostakluke mirno 
primaš i okretno ih drugima dobacuješ, a za mene je govoriti ih 
neugodno, a slušati od drugih neuobičajeno«. Te su, dakle, vrste bile 
njegove izreke koje se pamte. 


10. Pošto je bio izabran za konzula“ s Valerijem Flakom, svojim 
bliskim prijateljem, ždrijebom ga dopadne pokrajina koju Rimljani 
nazivaju ovostranom Hispanijom.“ Dok je ondje neka plemena pokora- 
vao, a druga pridobivao diplomacijom, mnogobrojna barbarska vojska 
udari na nj i zaprijeti mu opasnost da bude sramotno istisnut iz pokrajine. 
Stoga pozove susjedne Keltibere*“ da mu budu saveznici. A kad su oni 
kao plaću za pružanje pomoći tražili dvjesto talenata, svi su drugi časnici 
držali nedopustivim da Rimljani pristanu da plate barbarima za pomoć. 
Ali Katon reče da u tome nema ništa strašno: ta kao pobjednici platit će 
to novcem neprijatelja, a ne svojim, a ako Sudu poraženi, niti će biti ikoga 
da se obećano od njega traži, niti koga da to traži. Tu bitku dobije 
jurišem, a i u ostalom je dijelu tog ratovanja sjajno uspijevao. Polibije 
barem tvrdi da su na njegovu zapovijed u jedan dan bili sravnjeni sa 
zemljom zidovi gradova ovkraj rijeke Betisa;*' a ti su gradovi bili veoma 
brojni i prepuni vještih ratnika. Sam pak Katon veli da je osvojio više 
gradova nego što je dana proveo u Hispaniji; i to nije prazno hvalisanje? 
jer ih je stvarno bilo četiri stotine na broj.“ 

Vojnicima, koji su se u toku tog vojevanja veoma obogatili, još 
podijeli k tome svakome po funtu** srebra rekavši da je bolje da se mnogo 
Rimljana vrati kući sa srebrom u džepovima nego malo njih sa zlatom. 
Ali veli da njega samog nije dopalo ništa od plijena osim onoga što je popio 
i pojeo. »I ne zamjeram«, reče »onima koji se nastoje u takvu slučaju 
okoristiti, ali volim se takmičiti u vrlini s najvrsnijima nego u bogatstvu 
s najbogatijima i u lakomosti s najlakomijima«. I ne samo sebe, nego i one 
oko sebe trudio se očuvati neuprljane od svakog nedopuštena dobitka. Na 
tom je pohodu imao sa sobom pet poslužitelja.“ Jedan od njih, po imenu 

Pakcije.?? kupi* tri zarobljena dječaka; a kad je Katon doznao za to, prije 
nego mu je došao na oči, Pakcije se objesi. Katon pak bod dječake pa 
vrati njihovu cijenu državnoj blagajni. 


11. Dok je još boravio u Hispaniji, Scipion Veliki koji mu je bio 
neprijatelj i htio stati na put njegovim uspjesima, te mu oduzeti vođenje 
poslova u Hispaniji, izradi da bude određen da ga zamijeni na čelu te 
pokrajine.?? Požurivši se koliko je samo bilo moguće, učini kraj Katonovu 
službovanju. Ali Katon, uzevši kao pratnju“ pet kohorti pješaka i petsto 
konjanika, podioži Lacetance*' i dade smaknuti šest stotina prebjega koji 
mu padoše u šake.“ Kad j je Scipion zbog toga davao maha svojoj zlovolji,$ 
reče Katon s mnogo ironije da će Rim biti najveći ako slavni i znameniti 
ljudi ne budu prepuštali lovorov vijenac za hrabrost ljudima neznatnijima, 
a ako se plebejci poput njega, Katona, budu natjecali u vrlini s onima koji 
ih nadvisuju rodom i slavom. Pa kad je ipak“ senat izglasao odluku da se 
ništa od onoga što je Katon uredio ne mijenja niti preinačuje, Scipionova 
uprava proteče beskorisno u neaktivnosti i dokolici, umanjivši time 
njegovu, a ne Katonovu slavu. Katon se pak, proslavivši trijumf, nije 
kao što se većina onih koji streme više slavi nego vrlini kad jednom steknu 
vrhunske časti konzulata i trijumfa, povlače iz javnog života prilagodivši 
sad ostali svoj život ugodnom neradu, opustio i otpustio svoju vrlinu, 
nego se, slično onima koji se prvi put laćaju političkog djelovanja i žeđaju 
za čašću i slavom, iznova zasukavši rukave stavio na raspolaganje i 
prijateljima i i sugrađanima ne uskrativši im svoju pomoć ni na sudu ni na 
vojnim pohodima. 


12. Tako je kao legat“ pomagao Tiberiju Semproniju“ za njegova 
konzulata pokoriti krajeve u Trakiji i na Dunavu, a kao vojnički tribun 
pod Manijem Acilijem* došao u Heladu za pohoda protiv Antioha 
Velikog“ koji je Rimljanima zadao više straha nego itko poslije Hanibala. 
Ta on je, ponovo osvojivši gotovo sve one dijelove Azije što ih je imao u 


vlasti Seleuk Nikator 1 učinivši svojim podložnicima veoma brojne i 


bojovne barbarske narode, bio željan da se sukobi s Rimljanima smatrajući 
ih još jedinim preostalim njemu ravnim protivnicima. Uzevši kao prikla- 
dan raziog za rat oslobođenje Helena, premda oni toga nisu nimalo 
trebali, nego su milošću Rimljana netom“ postali i slobodni i neovisni o 
Filipu i Makedoncima, prijeđe s vojskom u Heladu. I Helada se odmah 
silno uzburkala i uzbuđila nadanjima u kralja zavedena svojim demagozi- 
ma. Stoga Manije posla poslanike u gradove. Većinu onih koji su maštali 
o prevratu Tit Flaminin suspregne bez mnogo buke i smiri kao što je 
navedeno u njegovu životopisu,“ ali Korint, Patru i Egij pridobio je na 
stranu Rimljana Katon. 

Najveći dio vremena proveo je u Ateni; pripovijeda se da ondje ima 
jedan njegov govor, što ga je na helenskome izrekao atenskome narodu, 
o tome da veoma cijeni junaštvo starih Atenjana i da mu je drago što je 
vidio njihov grad zbog njegove ljepote i veličine; ali to nije istina; on je s 
Atenjanima saobraćao preko tumača premda je mogao razgovarati s njima 
izravno, alš je ustrajao uz rimske tradicije i ismjehivao one koji su bili 

zatravljeni svime što je helensko. Tako se Postumiju Albinu,?* koji je 
napisao jednu povijest na helenskome i ispričavao se svojim čitaocima 
zbog toga, narugao rekavši da bi mu trebalo oprostiti da se on toga posla 
prihvatio prisiljen zaključkom Amfiktionijaca."* Kaže da su se Atenjani 
zadivili hitrosti i sažetosti njegova izraza; jer što je sam izrekao kratko, to 
bi prevodilac tumačio naširoko i s mnogo riječi; 1 da on uopće misli da 
Helenima riječi teku s usana, a Rimljanima iz srca. 


13. Kad je Antioh, zatvorivši vojskom termopilski klanac“ i prirod- 
nim obrambenim sredstvima toga mjesta pridodavši palisade i pregradne 
zidove, mirno ondje sjedio držeći da je zapriječio da se rat proširi na 
Heladu,"* Rimljani doista potpuno zabaciše nadu da se izravno silom 
probiju kroz tjesnac, ali Katon, prisjetivši : se onog znamenitog perzijskog 
obilaznog manevra i opkoljavanja Helena," krene noću s dijelom vojske.“ 
Ali kad je, pošto su se uspeli na uzvisine, zarobljenik koji im je bio vodič 
izgubio put i, lutajući neprohodnim i strmim mjestima, ispunio vojnike 
strašnom malodušnošću i strahom, Katon, videći opasnost, naredi osta- 
lima neka miruju i čekaju, a sam, uzevši sa sobom nekog Lucija Manlija, 
vješta u veranju po planinama, pođe naprijed uz mnogo napora i pogibelji 
kroz duboku tminu noći bez mjeseca, pri čemu su mu vidik ometale i 
zaklanjale stršeće grane divljih maslina i vršci stijena, sve dok najzad ne 
nabaše na stazu koja je, kako su mislili, vodila u neprijateljski tabor, pa 
postaviše znakove na | uočljivije izbočine klisura koje su se uzdizale iznad 
planine Kalidroma.? Vrativši se potom opet natrag, povedoše istim 
putem vojsku i, dovevši je do znakova, dočepaše se staze i usmjeriše 
kretanje. Ali tek što su malo odmakli, put ih iznevjeri, dok je pod njima 
zjapila provalija. I opet zavlada zabuna i strah buđući da nisu znali ni 
vidjeli da su baš blizu neprijatelja koje su tražili. No već je svitao dan i 
tu i tamo učini se ponekome da je čuo ljudske glasove, a uskoro su mogli 
vidjeti helensku palisadu i predstražu podno klisure. Zaustavivši stoga 
ondje vojsku, Katon zapovjedi da k njemu nasamo dođu Firmljani“ koji 
su mu uvijek bili pouzdani i orni. Kad su oni pritrčali i okružili ga 
okupljeni, reče: »Potrebno mi je da uhvatim jednoga od neprijatelja živa 
i da od njega doznam tko su ti u predstraži, kolik ih je broj i u kojem nas 
rasporedu i s kakvom spremom dočekuju ostale njihove trupe. Ta je 
otmica stvar brzine i smionosti kojom i lavovi, bez oružja, odvažno polaze 
na plahe zvijeri.« Kad je to Katon izrekao, Firmljani, smjesta poskakavši, 
bez oklijevanja se zatrčaše niz planinu na neprijateljske predstraže. 
Sručivši se na njih neočekivano, sve ih smetoše i raspršiše, a jednoga, 
zgrabivši ga skupa s oružjem, predadoše Katonu. Doznavši od njega đa 
se ostala neprijateljska vojska smjestila u klancu skupa sa samim kraljem, 
dok odio koji stražari na gorskom prelazu čini šest stotina odabranih 
Etoljana, Katon, omalovaživši ih zbog njihova malena broja i nemarnosti, 
odmah povede svoje ljude na njih uz trublje i bojne poklike sam prvi 
trgnuvši mač. A oni, kad vidješe njegove vojnike kako nasrću niz klisure, 
pobjegoše u glavni tabor šireći među svom vojskom potpunu smutnju. 


14. Kad je uto i Manije dolje poduzeo proboj kroz neprijateljska 
utvrđenja i krenuo na juriš svom vojskom, Antioh, pogođen u usta 

kamenom koji mu izbi zube, okrene konja natrag natjeran jakim bolovi- 
ma, a od vojske se nijedan dio ne odupre Rimljanima, nego su, premda 
je bijeg značio neprohodne i beznadne putove i lutanja, dok su duboke 
močvare i strme litice prijetile onima koji padnu i okliznu se, kuljajući 
.onamo kroz klanac i gurajući jedni druge: u strahu od neprijateljskog 
udarca i gvožđa, sami sebe uništavali. 

Katon, kako se čini, nikad nije baš štedio s vlastitim pohvalama i i nije 
izbjegavao da njegovim velikim djelima pratnja bude i jednako veliko 
hvastanje, ali izvještaj o tim svojim podvizima zaogrnuo je najvećom 
visokoparnošću i kaže da su oni koji su ga tada vidjeli kako progoni i 
obara neprijatelje došli na pomisao da Katon manje duguje rimskome 
narodu nego rimski narod Katonu, a da je sam konzul Manije, zagrijan 
svojom pobjedom, ovio ruke oko vrata Katonu još zagrijanu njegovom 
pobjedom, pa ga dugo vremena grlio i od radosti vikao da ni on sam niti 
rimski narod ne bi mogao uzvratiti Katonu istom mjerom za njegove 
usluge. Poslije bitke Katon bi odmah poslan u Rim kao vlastiti glasnik“! 
o bojevima. Sretno preplovi more do Brundizija te, prešavši u jedan dan 
poluotok odande do Tarenta i provevši na putu daljnja četiri, petoga dana 
od iskrcavanja stiže u Rim i prvi javi pobjedu. I grad ispuni radošću i 
žrtvama zahvalnicama, a narod ponosnim osjećajem da je kadar vladati 
svim kopnom i miorem. 


15. To su možda najznamenitija Katonova vojnička djela; u 
političkom pak životu očito je smatrao optuživanje i osude nevaljalih ljudi 
onom vrstom djelatnosti koja zaslužuje najveću revnost. Sam je, naime, 
započeo mnoge sudske progone, a i druge je podržao u takvu gonjenju; 
neke je čak potakao da započnu postupke gonjenja, kao Petilija** protiv 
Scipiona. Kad je, međutim, ovaj nogama pogazio klevete zahvaljujući 
ugledu svoje obitelji i velikoj i istinskoj uzvišenosti svoga duha, ne 
užmogavši ishoditi njegovu smrtnu kaznu, Katon ga se okani; ali njegova 
brata Lucija* osudi, udruživši se s njegovim tužiteljima, na veliku 
novčanu kaznu u korist države, a kako je on nije mogao platiti pa mu je 
prijetio zatvor, bude pošteđen toga* teškom mukom na zauzimanje 
pučkih tribuna. 

Kažu da je nekome mladiću, koji je postigao da neprijatelj njegova 
pokojnog oca bude osuđen na gubitak građanskih prava i koji je poslije 
završena postupka išao preko Foruma, Katon, kad ga je susreo, rekao da 
$u to posmrtne žrtve koje treba prinositi uspomeni svojih roditelja: ne 
janjce i jariće, nego suze i osude neprijatelja. No ni sam nije u svojoj 
političkoj djelatnosti ostajao netaknut, nego je, gdje bi god protivnicima 
pružio priliku, stalno bio uvlačen u opasne parnice i bio u opasnosti da 
bude osuđen. Kažu da je bio tuženi u gotovo pedeset sudskih postupaka, 
zadnji put kad je imao osamdeset šest godina; u toku tog postupka izrekao 
je i znamenite riječi da je teško onome koji je živio s jednim naraštajem 
boriti se s drugim. Ni taj proces nije učinio kraj njegovu nadmetanju pred 
sudovima; četiri godine kasnije, u dobi od devedeset godina, podigne 
optužbu protiv Servija Galbe.* TA čini se da je poput Nestora svojim 
životom i djelima dopro do trećeg pokoljenja.* Jer poslije mnogih sukoba 

u političkom djelovanju sa Scipionom Velikim, kako je ranije spomenuto, 
doživio je da bude suvremenik Scipionu Mlađem koji je bio po usvojenju 
unuk Starijega, a sin Emilija Paula koji je svladao Perzeja i Makedonce.?? 


16. Deset godina poslije konzulata natjecao se Katon za cenzuru. 
Ta je služba kao neki vrhunac svih građanskih časti i na neki način 
zaključak političke karijere, a uz drugu veliku moć sadržavala je i 
ovlaštenje ispitivanja ćudorednosti i života građana. Jer mislilo se da ni 
brak, ni rađanje djece, ni način življenja, ni pijanka ne smiju biti 
samovoljni i bez nadzora, prepušteni hirovima i svojevolji svakog pojedin- 
ca. Smatrajući da se značaj čovjeka otkriva mnogo više u tome nego u 
javnim i građanskim činima, birahu po jednoga između takozvanih 
patricija i plebejaca kao čuvare, obuzdavatelje i kaznitelje da se ne bi tko 
prepuštao svojim uživanjima i kršio domaći i tradicionalni način života. 
Njih nazivaju cenzorima, a imali su vlast kako da liše konja, tako i da 
izbace iz senata svakoga koji živi razuzdano i neuredno. Oni su vršili 
ispravke u procjenama imetka radi oporezivanja i uvrštavanjem u cenzor- 
ske listine razvrstavali građane prema rodu i građanskom staležu. I druge 
su velike ovlasti bile skopčane s tom funkcijom.“ 

Zato su se i Katonu, kad je istakao svoju kandidaturu, svojim 
suprotstavljanjem oprli gotovo svi najpoznatiji i prvi od senatora. Patricije 
je, naime, mučila zavist jer su držali da se plemenito porijeklo blatom 
kalja ako se ljudi neznatna roda budu uspinjali do vrhunca časti i moći, 
dok su se oni koji su bili svjesni svojih nevaljalih postupaka i napuštanja 
djedovskih navada u načinu življenja bojali strogosti toga čovjeka koja će, 
kad jednom bude na vlasti, biti neumoljiva i kruta. Sioga, poslije 
odgovarajućih dogovora i priprema, istaknuše' Katonu sedam protukan- 
didata koji su se ulagivali puku budeći u njemu očekivanje blagosti, jer 
su smatrali da puk traži da se njime vlada popustljivo i njemu po volji. 
Katon, naprotiv, ne pokazavši nikakve popustljivosti, nego otvoreno 
prijeteći s govornice nevaljalcima i glasno vičući da je gradu potrebno 
veliko čišćenje, zahtijevao je od većine da biraju, ako su razumni, ne 
najprijatnijeg nego najodlučnijeg liječnika; a takav je, reče, on sam, a od 
patricija Valerije Flak; jer s njime jedinim kao sudrugom u vlasti misli da 
će moći, sijekući i paleći, učiniti nešto protiv hidre* raskoši i mekoputno- 
sti, dok za druge kandidate vidi da se silom nastoje probiti do cenzorske 
službe da bi je loše obavili jer se boje onih koji je kane obavljati valjano. 
I doista, tako je istinski velik i dostojan velikih državnika bio rimski 
narod da se nije uplašio njegovog prijetećeg držanja i uznositosti Katono- 
ve, nego je, odbacivši one prijatne kandidate, za koje se činilo da će sve 
činiti njemu po želji, izabrao skupa s Katonom Flaka slušajući Katona 
kao da se nije tek natjecao za tu službu, nego kao da je već obavlja i izdaje 
odredbe. 


17. Katon započe, dakle, time što je svog sudruga u službi i prijatelja 
Lucija Valerija Flaka upisao kao prvaka senata,* a izbacio je iz senata, 
između mnogih drugih,* i Lucija Kvincija koji je sedam godina prije toga 
bio konzul* i — a to mu je ugled uvećavalo više od konzulata — brat Tita 

Flaminina koji je svladao Filipa.“ A razlog izbacivanju bio je ovaj: 
zavevši momčića koji se prostituirao od dobi svoje dječačke ljepote, 
Lucije ga je stalno držao uza se i kao vojskovođa vodio ga sa sobom uz 
toliku čast i utjecaj kolike nije imao nijedan od njegovih prvih prijatelja i 
rođaka. Desilo se, međutim, da je Lucije obavljao poslove uprave nad 
svojoim konzularnom pokrajinom ;* na nekoj se gozbi momčić, ležeći po 
svom običaju uza nj, počeo na razne druge načine umiljavati tom čovjeku 
kojim je pri vinu bilo lako upravljati, pa mu reče da ga toliko voli ». . . da 
sam«, veli »kad je kod kuće? bila gladijatorska priredba, nešto što nikada 
ranije nisam vidio, požurio k tebi premda sam žudio da vidim ubijanje 
čovjeka«. A Lucije, želeći da mu ne ostane dužan za ljubav, odgovori: 
»Što se toga barem tiče, nemoj mi biti tužan za stolom jer ću ti ja izliječiti 
tugu«. I naredivši da jedan od na smrt osuđenih bude doveden na gozbu 
i da uza nj stane liktor sa sjekirom, upita ponovo svoga ljubljenog želi li 
vidjeti smaknuće. A kad ovaj odgovori da želi, Lucije naredi da čovjeku 
odsijeku glavu. 

To je, dakle, opis tog događaja što ga navodi većina pisaca i tako je 
Ciceron u dijalogu O starosti“ prikazao samoga Katona kako ga pripovi- 
jeda; Livije'"! pak veli da je smaknuti bio galski prebjeg, a da ga Lucije 
nije dao smaknuti liktoru, nego da je to učinio vlastitom rukom i da je to 
bilo opisano u Katonovu govoru.!? 

Kad je Lucija Katon izbacio iz senata, Lucijev brat, time jako 
pogođen, upotrijebi priživ na narod i zatraži da Katon navede razlog 
izbacivanja.!“ A kad je Katon to učinio i ispripovjedio događaj na gozbi, 
pokušavao je Lucije poricati, ali kad ga Katon izazva na formalan sudski 
postupak uz polaganje jamčevine, stade se izvlačiti.“ I tada bi priznata 
zasluženost njegove kazne; ali kad je u kazalištu bila davana predstava, a 
on prošao pokraj mjesta rezervirana za senatore!“ i sjeo negdje sasvim 
daleko od njih, sažali se narodu i, vičući, prisiliše ga da promijeni mjesto 
ispravljajući tako koliko je bilo moguće i zalječujući ono što se dogodilo. 

Od ostalih izbaci Katon iz senata čovjeka za koga se smatralo da ima 
dobre izglede da bude izabran za konzula, Manilija, zato što je poljubio: 
svoju ženu za dana pred očima svoje kćeri. A za sebe reče da nikada nije 
zagrlio svoju ženu osim kad je nastala velika grmljavina, a da je onda u 
šali dometnuo da je sav sretan kad Jupiter grmi. 


18. Poneko oštro predbacivanje donijelo je Katonu i oduzimanje 
konja!“ Luciju, bratu Scipionovu, čovjeku koji je čak trijumf prosla- 
vio;!" pomislilo se da je to Katon učinio da pogrdi uspomenu pokojnog 
Scipiona Afričkog. Ali najvećem je broju ljudi dodijao svojim potkresava- | 
njem rastrošnosti koju je bilo nemoguće naprosto ukloniti jer je većina 
Rimljana već bolovala od nje i bila njome iskvarena. Idući zaobilaznim 
putem, prisiljavao je da se odjeća, kola, ženski nakit, namještaj i posuđe 
za svakodnevni život, ako im je u pojedinom slučaju vrijednost premaši- 
vala tisuću petsto drahmi,'" procjenjuju na deseterostruku vrijednost 
želeći da uslijed viših procjena i porezi vlasnika budu veći. Dodao je i 
porez od tri asa na svakih tisuću da bi se bogataši, tištani nametima i 
videći da jednostavni i priprosti ljudi plaćaju državnoj blagajni manje 

poreze na jednaka materijalna sredstva, odricali svoje raskoši. Rezultat je 
bio da su na nj bili kivni kako oni, koji su preuzimali teret poreza na 
raskoš, tako i oni, koji su se zbog poreza raskoši okanili. Jer većina drži 
da joj se bogatstvo oduzima ako joj se priječi da ga pokazuje, a da se ono 
pokazuje u onome što je suvišno, a ne u onome što je nužno za život. To 
je pak bilo ono čemu kažu da je i filozof Ariston'" običavao govoriti da 
se najviše čudi; naime da se sretnima smatraju više oni koji posjeduju 
suvišno, nego oni koji su dobro snabdjeveni za život nužnim i korisnim. 
Kad je od Tesalca Skopasa!!" jedan od prijatelja tražio nešto što njemu 
nije bilo od velike koristi i dometnuo da ne traži ništa od onoga što je 
Skopasu nužno i korisno, odgovori ovaj: »Pa upravo na tome se i temelji 
moje blagostanje i bogatstvo — na beskorisnu i suvišnu«. Tako žudnja za 
bogatstvom nije povezana ni s kakvim prirodnim porivom duše, nego joj 
se nameće izvana od iskrivljena mišljenja proste svjetine. 


19. Katon je, međutim, uopće ne obraćajući pažnju na one koji su 
mu prigovarali, još pojačavao svoju strogost presijecajući kanale kojima 
su pojedinci vođu za javnu opskrbu hvatali, pa je odvodili prema svojim 
privatnim kućama i vrtovima, obarajući i rušeći sve građevine koje su 
zadirale u javno zemljište, snizujući na najnižu mjeru naknade za preuzeto 
izvođenje javnih radova, a podižući do maksimuma zakupninu za ubiranje 
državnih prihoda.!!! Sve .je to navuklo na nj mnogo mržnje. Titove 
pristalice, složivši se protiv njega, ukinuše u senatu od njega odobrena 
davanja u najam i zakup radova na svetištima i javnim gradnjama jer su 
tobože postali neunosni i potakoše najsmionije pučke tribune da pozovu 
Katona pred narod i da mu izreknu globu od dva talenta. Suprotstavili 
su se žestoko i podizanju bazilike!!? koju je on dao izgraditi na državni 
trošak na Forumu niže od vijećnice!!* i koja je bila nazvana Porcijevom 
bazilikom. 

Ali očito je da je narod njegovo cenzorstvo izvanredno prihvatio. U 
svakom slučaju, postavivši mu kip u hramu boginje spasa,!!* ne zabilježiše 
na podnožju Katonova vojna zapovjedništva niti trijumf, nego, kako bi se 
natpis mogao prevesti, »kad se rimska država nakrenula i nagnula prema 
padu, da ju je on, postavši cenzorom, opet uspostavio u uspravan položaj 
valjanom upravom, razboritim privikavanjem!'!* i uputama«. Pa ipak, 
ranije je on ismijavao one koji su uživali u takvim počastima i govorio da 
oni ne vide da se gorde djelima mjedara i slikara, dok njegove najljepše 
portrete njegovi sugrađani nose naokolo u svojim srcima; a samo onima 
koji su izražavali čuđenje što on nema kipova, dok ih mnogi neugledni 
ljudi imaju, reče: »Ta više volim da ljudi pitaju zašto mi kip nije podignut 
nego da pitaju zašto jest«. Uopće, želio je da dobar građanin i ne dopušta 
da ga hvale osim ako su te pohvale korisne za zajednicu. 

A opet, sam je sebe veličao u najvećoj mjeri ođ svih ljudi, on koji 
čak tvrdi da su Rimljani, koje su krivili zbog kakve pogreške u životu, 
govorili da ne zaslužuju da im se to predbacuje: ta nisu oni Katoni; i da 
su oni koji su ga nespretno pokušavali oponašati u ponekima od njegovih 
postupaka bili nazivani »lijevim« Katonima; a da je senat svraćao pogled 
na nj u najopasnijim trenucima kao što se na plovidbi upire pogled u 

kormilara i da su često, ako nije bio prisutan, odlagali raspravu o stvarima 
koje su zahtijevale najozbiljnije razmatranje. To mu doista posvjedočuju 
i drugi; ta velik je ugled stekao u gradu za svoga života i zbog svoje 
rječitosti i zbog svoje starosti. 


20. Bio je također dobar otac, valjan suprug i poslovan čovjek ne baš 
neznatnih sposobnosti i nije upravljanju svojim dobrima posvetio tek 
uzgrednu pažnju, kao da je to stvar od male ili nikakve važnosti. Stoga 
držim da treba izložiti i prikladne pojedinosti njegova ponašanja u odnosu 
na to. Oženio se ženom!!* odličnijom po rodu nego po imetku, smatrajući 
da i žena plemenita roda i imućna žena posjeduju ozbiljnost i ponos, ali 
da su ipak one koje su plemenita roda, stideći se onoga što je sramotno, 
većma poslušne svojim muževima u svemu što se tiče časti. Za onoga koji 
tuče ženu ili dijete govorio je da diže ruku na najsvetiju od svetinja; da 
smatra da je veće hvale vrijedno biti dobar suprug nego velik senator;!! 
jer se, i kod starog Sokrata ničemu drugome ne divi osim što je u općenju 
sa ženom neugodne naravi i tupavim sinovima uvijek ostajao ljubezan i 
dobroćudan. Kad mu se rodio sin, nikakav posao nije smatrao tako 
hitnim — osim ako se nije radilo o državnom poslu — da bi ga spriječio da 
bude prisutan dok njegova žena kupa i previja novorođenče. Hranila ga 
je, naime, svojim mlijekom ; a često je primala na prsa i malu djecu robova 
da im to zajedništvo u othranjivanju usadi naklonost prema njezinu sinu. 
Kad je pak dječak počeo shvaćati, Katon ga sam uze, te ga je učio slovima 
premda je imao obrazovana roba koji je bio učitelj, imenom Hilon, koji 
je poučavao mnoge dječake. No Katon je, kako sam veli, smatrao da nije 
pravo da mu rob grdi sina ili ga vuče za uho ako sporije uči, a još manje 
da njegov sin duguje robu zahvalnost za tako važan nauk, nego mu je sam 
“bio učiteljem kako u čitanju i pisanju, tako i u upoznavanju zakona i u 
tjelovježbi, učeći ga ne samo bacati koplje i i boriti se u oružju nego i šakati 
se, i vrućinu i hladnoću podnositi, i i plivajući probijati se kroz virove i 
divlje struje rijeke.!!* I svoju Povijest Rima kaže da je napisao vlastitom 
rukom!" i krupnim slovima da njegov sin u svojoj kući ima mogućnost 
da upozna drevne predaje svoje domovine,!'“ da se u nazočnosti svog sina 
čuvao nepristojnih riječi ne manje nego u prisutnosti svetih djevica koje 
zovu Vestalkama, a da se nikad nije zajedno s njime okupao. Čini se 
zapravo da je to bio općenit običaj u Rimljana; jer i tastovi izbjegavahu 
da se kupaju skupa sa svojim zetovima stideći se da pred njima otkrivaju 
svoju golotinju. Kasnije, međutim, naučivši od Helena da se svlače goli, 
oni opet zaraziše Helene lošim običajem da to'“' čine zajedno sa ženama. 

Tako je Katon radio na lijepu djelu oblikovanja i obrazovanja sina u 
vrlini. Ali kako mu je gorljivost bila besprijekorna, a duh, zahvaljujući 
* prirođenim darovima, odgovarao na očev trud, dok se, međutim, njegovo 
tijelo pokazivalo odveć neotpornim na podnošenje napora, Katon je za nj 
olabavio pretjerano naprezanje i strogost svog načina življenja. Ali njegov 
sin, premda tako nježne tjelesne građe, bio je dobar vojnik i sjajno se 
iskazao u bitki protiv Perzeja!“ pod zapovjedništvom Emilija Paula. No 
kad mu je zatim jedan udarac izbio mač iz ruke ili mu je iskliznuo zbog 
vlage, ozlovoljen tom nezgodom okrene se nekolicini svojih prijatelja i, 

pozvavši ih u pomoć, baci se opet posred neprijatelja. Raščistivši to . 
mjesto nakon duga i teška boja, nađe najzad mač među mnogim hrpama 
oružja i tjelesa poginulih kako prijatelja tako i neprijatelja koji su bili 
nagomilani jedni na druge. I vrhovni zapovjednik Emilije Paulo zadivi se 
tom podvigu mladog čovjeka; još postoji pismo samoga Katona sinu u 
kojem obasipa izvanrednim pohvalama njegovo gorljivo nastojanje i trud 
da ponovo nađe mač. Mladić se kasnije i oženio Paulovom kćeri 
Emilijom, sestrom Scipiona,!“* pri čemu je u tako znamenitu obitelj bio 
primljen ne manje zbog sebe nego zbog svoga oca. Tako je brižna pažnja 
što ju je Katon posvetio odgoju sina donijela dostojan plod. 


21. Pribavljao je mnogo služinčadi kupujući od ratnih zarobljenika 
one mlađe i još sposobne da podnesu odgoj i uvježbavanje kao štenad ili 
ždrijepci. Nijedan od njih nikad nije ušao u drugu kuću osim ako ga je 
poslao Katon ili njegova žena. A upitan što radi Katon, odgovarao bi 
samo da ne zna. Trebalo je da rob radi neki od nužnih kućanskih poslova 
ili da spava; Katon je veoma volio dremljive robove smatrajući da su 
dobroćudniji od onih budnih i da su oni koji su se naužili sna upotrebljiviji 
za bilo kakav posao od onih koji su potrebni sna. Držeći da na najveće 
nepodopštine robove zavodi spolni nagon, odredi da za utvrđen novčani 
iznos smiju održavati odnose sa sluškinjama, ali da se ne smiju približavati 
nijednoj drugoj ženi. 

U početku, kad je još bio siromašan i služio u vojsci, nije bio 
nezadovoljan ničim od hrane razlažući da je najveća sramota natezati se s 
kućnim robom radi trbuha. Ali kasnije, kako su mu se prilike popravljale, 
priređujući gozbe za prijatelje i drugove u službi, kažnjavao je odmah 
poslije objeda kožnatim bičem robove koji su u nečemu bili odveć 
nemarni pri posluživanju ili pripremanju gozbe. Uvijek je vješto udešavao 
da njegovi robovi imaju neki razlog za međusobnu svađu i razmiricu, jer 
ga je njihova sloga činila sumnjičavim i zadavala mu strah. One za koje 
se učinilo da su počinili nešto za što zaslužuju smrtnu kaznu stavio bi pred 
sud, pa bi ih dao smaknuti pred svom svojom služinčađi ako su bili 
osuđeni. 

Kako se sve više prihvaćao stjecanja novca, poljodjelstvo je više 
smatrao razonodom nego izvorom prihoda, pa je, ulažući sredstva u 
sigurnije i stalnije poslove, stjecao ribnjake, tople izvore, mjesta prepu- 
štena valjačima sukna, smolarnice,!““ zemlju sa samoniklom pašom i 
šumama, što mu je sve donosilo velik novac, a nije moglo, kako sam kaže, 
pretrpjeti štete od Jupitera.!“ Upustio se i u najozloglašeniju vrstu 
davanja zajmova za brodove uz kamate na sljedeći način: tražio je od onih 
koji su od njega uzimali zajmove da pozovu mnoge druge u zajedničko 
poduzeće, a ako bi se skupilo pedeset poduzetnika i isto toliko brodova, 
on bi držao samo jedan dio dionica u čitavu poduzeću preko svog 
oslobođenika Kvinciona koji je poslovao s uzajmljivačima novca i pratio 
ih na plovidbi. Na taj način rizik nije teretio čitav pothvat nego samo 
malen dio uz veliku dobit.'“* Običavao je pozajmljivati novac i onima od 
svojih kućnih robova koji su to željeli; oni su njime kupovali dječake, a 
zatim, pošto bi ih kroz godinu dana izvježbali i izobrazili na Katonov 

trošak, ponovo ih prodavali. Mnoge od tih dječaka zadržavao je i Katon 
priznajući robu!“ najvišu cijenu ponuđenu za njegovog dječaka. Potičući 
sina na takve postupke, kaže da nije osobina muškarca nego žene udovice 
umanjivanje makar i dijela svoje imovine. Ali već je prežestoka!* ona 
Katonova riječ kad je pošao tako daleko da je nazvao čudesnim i 
božanstvenim čovjeka koji prema obračunima ostavlja više stečene imo- 
vine nego naslijeđene. 


22. Kad je već bio starac, dođoše u Rim!“ kao poslanici Atene 
filozofi akademičar Karnead i stoičar'* Diogen da ishode poništenje jedne 
presude kojom je atenski narod, koji se oglušio o sudski poziv, na tužbu 
Oropljana, a odlukom Sikionjana, bio osuđen na plaćanje odštete od pet 
stotina talenata. Odmah su književno najobrazovaniji mladići pohrlili k 
njima i priključili im se slušajući ih i diveći im se. Osobito je draž 
Karneadova, koja je imala silno djelovanje i ne manji utjecaj, nalazeći 
brojno dobronamjerno slušateljstvo, kao zamah vjetra ispunila grad 
govorkanjem o sebi; proširila se vijest da je začuđujuće nadareni Helen, 
začaravajući i razoružavajući sve, ulio gradskoj omladini silno veliku 
strast uslijed koje su, zanemarivši druge svoje naslade i zabave, postajali 
opsjednuti filozofijom. To se sviđalo ostalim Rimljanima i rado su gledali 
kako mladi ljudi stječu udjela u helenskoj kulturi i druže se s ljudima koji 
pobuđuju opće divljenje; ali Katon je od početka bio zlovoljan što se to 
oduševljenje za govorništvo uvlači u grad plašeći se da ne bi mladići, 
upravljajući svoje ambicije u tom smjeru, zavoljeli slavu koja se temelji 
na riječi većma od one koja je rezultat djela i ratnih pohoda. A kako je 
ugled tih filozofa u gradu rastao i dalje i prve je njihove govore pred 
senatom preveo na svoj vlastiti poticaj i molbu ugledan čovjek poput Gaja 
Acilija, odluči na lijep način skinuti sve te filozofe gradu s vrata. I digavši 
se u senatu, ukori magistrate što ostavljaju tako dugo neobavljena posla 
poslanstvo sastavljeno od ljudi koji svojom vještinom nagovaranja lako 
mogu postići sve što žele; treba stoga što brže nešto odlučiti i izglasati 
zaključak o onome što poslanstvo predlaže da bi ti ljudi, vrativši se u svoje 
škole, raspravljali s helenskim sinovima, a rimski mladići slušali zakone i 
vlasti kao i prije. 


23. To nije uradio, kako neki misle, iz osobne netrpeljivosti prema 
Karneadu, nego iz odbojnosti prema filozofiji uopće i jer se iz rodoljubna 
žara nabacivao porugom na sav helenski duhovni život i naobrazbu, pa je 
tako čak i za Sokrata ivrdio da je — brbljivac i nasilnik! — pokušavao na 
način na koji mu je to bilo moguće tiranizirati svoju domovinu ukidajući 
njezine običaje, te privlačeći svoje sugrađane mislima protivnima zako- 
nima i usmjeravajući ih u drugom pravcu. Izrugujući se Isokratovoj 
retorskoj školi, kaže da kod njega učenici stare kao da će u Hadu!" pred 
Minosom!* upotrebljavati svoju vještinu i suditi se. I nastojeći sinu 
omraziti sve heiensko, poslužio se izrekom odveć nepromišljenom za 
svoje godine kao da proriče ili pretkazuje da će Rimljani izgubiti svoju 
.moć čim se zaraze helenskom učenošću. Vrijeme, međutim, pokazuje 
ispraznost tih njegovih zlogukih riječi; jer grad se uzdigao do vrhunca 

svoje moći upravo onda kada je usvojio i helenske znanosti i sveukupno 
obrazovanje. 

Ali nije Katon bio neprijatelj samo helenskim filozofima nego je bio 
sumnjičav i prema Helenima koji su se u Rimu bavili liječništvom. I jer 
je, kako se čini, čuo za Hipokratov odgovor Velikome kralju'* koji ga je 
zvao nudeći mu neku veliku nagradu od mnogo ialenata, da se nikada ne 
bi stavio u službu barbarima, neprijateljima Helena, Katon je govorio da 
je to zajednička zakletva helenskih liječnika i opominjao je sina neka ih 
se čuva; a sam je, reče, sastavio podsjetnik i po njemu liječi bolesne u 
svojoj kući i propisuje im dijetu ne pazeći sirogo da poste, nego hraneći 
ih zeljem'* ili komadićima patke, goluba iti zeca; jer i to je meso, govorio 
je, lagano i korisno za bolesnike osim što uzrokuje kod onih koji ga se 
najedu mnogo snova; zahvaljujući takvom liječenju i načinu prehrane 
dobra je zdravlja i sam, a održao je u dobru zdravlju i svoje ukućane. 


24. Bar što se ovoga tiče, očigledno nije izbjegao kaznu bogova zbog 
svoje preuzetnosti; izgubio j je, naime, i ženu i sina. Sam pak, tijela krepko 
očvrsnula zdravljem i snagom, veoma se dugo opirao starosti, tako da je 
i kao starac bio veoma sklon općenju sa ženama i da se oženio nimalo 
prema svojoj dobi iz sljedećeg povoda. Pošto je izgubio ženu, oženio je 
sina kćerkom Emilija Paula, a sestrom Scipiona, dok je sam, kao udovac, 
održavao vezu s mladom robinjom koja je potajno dolazila k njemu. 
Dakako, u malenoj kući u kojoj je bila mlada udata žena ta je stvar bila 
opažena; i jednom kad se učinilo da je ta ženska odveć drsko projurila 
pokraj sinovljeve spavaonice, mladić ne reče ništa, ali starcu ne promaknu 
da ga je nekako veoma kiselo pogledao i odvratio pogled. Kad je, dakle, 
razabrao da je ta stvar neugodna sinu i snahi, ništa im ne zamjeri niti 
predbaci, nego siđe, kako je običavao, s prijateljima na Forum, pa pošto 
glasno pozva nekog Salonija, koji mu je nekoć bio pisar, a sad je bio 
nazočan i u njegovoj pratnji,'* upita ga da li je našao ženika svojoj mladoj 
kćeri. A kad taj čovjek odgovori da to i ne kani a da se prethodno s njime 
ne posavjetuje, reče Katon: »Pa eto, ja ti nađoh prikladna zeta ako ti 
rmožda ne bi smetala njegova dob; jer u drugome mu nema zamjerke, ali 
je jako star«. Kad je, dakle, Salonije tražio neka se pobrine za tu stvar i 
dađe djevojku čovjeku koga izabere budući da je ona njegova štićenica!** 
i da joj treba njegova skrb, Katon bez ikakva okolišanja reče da traži 
djevojku za sebe. I isprva, kako je prirodno, taj prijedlog zapanji čovjeka 
koji je držao da je Katon daleko prošao dob za ženidbu, dok je on sam 
daleko od toga da se srodi s kućom konzulskoga dostojanstva i trijumfator- 
skih časti, ali videći da Katon misli ozbiljno, veselo prihvati njegov 
prijedlog i, čim su sišli na Forum, načiniše ženidbeni ugovor. 

Dok se obavljala svadba, Katonov sin, uzevši sa sobom svoje 
prijatelje,!*" upita oca ne dovodi li mu valjda maćehu zato što mu je on 
dao razloga za predbacivanje ili ga ražalostio. A Katon usklikne: »Bože 
sačuvaj, sine! Tvojim sam ponašanjem u svemu veoma zadovoljan i 
nemam nikakve zamjerke,!* ali želim ostaviti iza sebe još više takvih 
sinova, a za domovinu takvih građana«. Kažu ipak da je tu misao izrekao 
ranije atenski tiranin Pizistrat kad je svojim odraslim sinovima doveo kao 

maćehu Argivku Timonasu, za koju vele da mu je rodila ljofonta i Tesala. 
Iz drugog braka imao je Katon sina kome po majci nadjenu ime 
Salonije.!* Stariji mu pak sin umre kao pretor i Katon ga se često sjeća 
u svojim knjigama kao valjana čovjeka, a kažu da je taj težak gubitak 
podnio sabrano 1 s filozofskim mirom i da zbog njega nije nimalo popustio 
u političkom radu. Katon, naime, nije kao kasnije Lucije Lukul!“ i Metel 
Pijo“ od starosti postao preumoran za javnu djelatnost smatrajući 
državnički rad tegotnom obavezom, niti je kao ranije Scipion Afrički!# 
zbog napada zavidljivaca na svoju slavu, okrenuvši leđa narodu, učinio za 
promjenu nerad krajnjim ciljem ostatka svoga života, nego se, kao što je 
Dionizija!“ netko nagovorio neka smatra svoju tiranidu najljepšim 
mrtvačkim pokrovom, tako učinivši politički rad najljepšim zanimanjem 
svoje starosti, za odmor i zabavu prihvaćao pisanja knjiga iz poljodjelstva 
kad je god imao vremena. 


25. Sastavljao je, dakle, govore o raznim temama i povijesna djela; 
poljodjelstvom se bavio još kao mladić i to iz potrebe — kaže, naime, da 
je imao samo dva izvora sredstava: poljodjelstvo 1: štednju — no sada mu 
je sve što se zbiva na poljima pružalo tek razonodu i užitak u promatranju. 
Sastavio je i knjigu o poljodjelstvu!“ u kojoj je ostavio i upute o 
pripremanju kolača i sušenju voća, tražeći slavu u tome da se u svemu 
pokaže nadmoćnim, i osobitim. I njegovi su objedi na selu bili obilniji; 
pozivao je, naime, svaki put one od susjeda i vlasnika okolnih imanja koje 
je dobro poznavao i s njima je vrijeme provodio u veselju, a da ga nisu 
ugodnim i i dobrodošlim smatrali samo oni koji su bili njegove dobi, nego 
i mladi, jer je bio čovjek velikog iskustva, a pročitao je i čuo mnogo 
vrijedno slušanja. Stol je smatrao najpogodnijim za sklapanje prijateljsta- 
va; i razgovor je obilno skretao na hvaljenje vrlih i valjanih građana, a 
uopće nisu bili spominjani nevaljali i rđavi. O takvima nije Katon 
dopuštao da se uza stol govori ni s pokudom ni s pohvalom. 


26. Smatra se da je zadnji od njegovih političkih čina bilo razorenje 
Kartage; jer ako je mladi Scipion!# i dovršio to djelo, a ono najvećma su 
po Katonovu savjetu i prijedlogu poduzeli Rimljani taj rat iz sljedećeg 
razloga. Katon je bio poslan'“ Kartažanima i Numiđaninu Masinisi, jer 
su oni međusobno ratovali,**" da istraži uzroke njihove razmirice, Masinisa 
je, naime, bio prijatelj rimskom narodu od početka, dok su Kartažani ušli 
u ugovorne odnose s Rimljanima poslije poraza što su ga pretrpjeli. od 
Scipiona'* jako umanjene moći zbog gubitka svoga imperija!“? i teške 
ratne odštete u novcu.“ Ali našavši grad ne, kako su Rimljani mislili, u 
nevoljnu i jadnu stanju, nego gdje vrvi brojnom jedrom, za oružje 
doraslom momčadi, pretrpan silnim bogatstvom, a pun svakovrsna oružja 
i ratne opreme, te nemalo samosvjestan zbog toga, smatrao je da 
Rimljanima nije čas da uređuju i sređuju stvari Numiđana i Masinise, nego 
da će se, ako pravovremeno ne suzbiju grad od davnina njima neprijatelj- 
ski i kivan sad kad je nevjerojatno ojačao, Rim naći u isto takvim 
opasnostima kao nekoć. Brzo!“! se stoga vrativši, izvijesti senat da se čini 
da prijašnji porazi i nedaće Kartažana, koji nisu toliko smanjili njihovu 

snagu koliko njihovu nerazboritost, njih nisu učinili slabijima nego 
iskusnijima u ratovanju, a da su njihovi sadašnji bojevi s Numiđanima tek 
uvod u borbu s Rimljanima, dok su mir i ugovor samo prazne riječi 
kojima prikrivaju odgađanje rata do povoljne prilike. 


27. K tome kažu da je Katon, namjerno!* stresavši togu, pustio da 


u senatu ispadne na tlo libijska smokva; a onda kad su se senatori zadivili 
njezinoj veličini i ljepoti, da je rekao da je zemlja koja donosi takve 
plodove udaljena od Rima samo iri dana plovidbe. A ono je već bilo i 
odveć bezobzirno grubo, naime to što j je m mišljenju i izrečenom o ma 
kojem pitanju na koncu dodavao ove riječi:'*# »A moje je mišljenje! i to 
da Kartaga ne treba da postoji«. Naprotiv, Publije Scipion Nazika,!** 
pozivan da iznese svoje mišljenje, neprestano je ustrajao govoreći i 
iznoseći što misli: »Mislim da Kartaga treba da postoji«. Jer je, videći, 
kako se čini, da narod već iz obijesti upada u mnoge pogreške, da ga senat 
zbog blagostanja i samosvijesti više ne može susprezati i da zbog svoje 
moći na silu čitav grad vuče za sobom onamo kamo naginju njegovi 
hirovi, htio barem da strah od Kartage poput uzde obuzdava drskost 
mnoštva budući da je smatrao da je snaga Kartažana premalena da bi 
mogla nadvladati Rimljane, a prevelika da bi je oni mogli prezirati. Ali 
upravo je u tome Katon vidio opasnost: da nad glavom naroda, koji je 
opijen i većinom pogrešno postupa zbog svoje moći, ostane visjeti 
prijetnja grada uvijek velikog, a sada još i otriježnjena nedaćama i 
kažnjena zbog preuzetnosti, kao i u tome da nisu potpuno uništili vanjske 
prijetnje svojoj prevlasti te su tako priskrbili prilike i vremena da nađu 
lijeka domaćim promašajima. 

Pripovijeda se da je tako Katon prouzrokovao treći i posljednji rat 
protiv Kartažana,!? ali tek što su započeli ratovati, on umre!“ izrekavši 
proročanstvo o čovjeku koji je imao taj rat dovršiti; tada je još bio mladić, 
ali je kao vojnički tribun pružao dokaze zdrava suda i odvažnosti u 
bojevima. A kad je vijest o tome stigla u Rim, kažu da je Katon, čuvši 
je, rekao: 


Sam da je svjestan on, a drugima lutaju sjenke.!"? 


Tu je ocjenu ubrzo Scipion potvrdio svojim djelima; Katon pak!* od 
potomstva ostavi jednoga sina od druge žene, za koga rekosmo da mu je 
pridjevak bio Salonije, te jednog u unuka!** od sina koji je umro prije njega. 
I Salonije je umro kao pretor,!“ a sin što ga je imao, Marko, postade 
konzulom.!“! Taj!“ je bio djed Katona Filozofa,!* krepošću i slavom 
najznamenitijeg čovjeka svog vremena. 


Bilješke 


! Marko Katon (Cenzor ili Stariji) živio je od 234. do 149. god. pr. n. e. 

ž Od Hanibalova vremena služili su rimski konjanici na vlastitu konju. 

* Točnije oni koji su prvi postigli čast kurulskih magistrata. 

* Svaki je Rimljanin obično imao tri imena: vlastito ime, ime po rodu kojem je pripadao i 
»nađimak« koji se također prenosio na potomke. No Prisko je Katonu postalo nađimak 
po svoj prilici tek kasnije da bi se razlikovao od svog praunuka Marka Porcija Katona 
Utičkog. 

* Sabinška riječ u vezi s lat. acutus, izvorno »oštar«, onda »oštrouman«. 

$ Fingirani nadgrobni natpis. 

7 Podzemni svijet u kome je Perzefona vladarica uz muža Hada. Prijevod je u prozi; u 
izvorniku je elegijski distih. 

# Za razliku od poslova što su ih obavljali robovi. 

? God. 217. 

9 Vodu s octom, uobičajeno osvježavajuće piće za vojnike, žeteoce i sl. preporučivao je već 
Hipokrat. 

N Vodi. 

12 God. 209. 

5 Timej 69D, 

4 God. 205. ili 204. 

5 God. 195, odnosno 184, 

5 Afričkim Starijim. 

" God. 204. 

' Tek pošto je bio odbijen Fabijev zahtjev za trenutnim opozivom. 

' Tj. denara. Plutarh izjednačuje denar i drahmu, iako im vrijednost nije bila ista. 

2% Sasvim sitan novac (vrijedio otprilike koliko engleski penny). 

2! »Hram od sto siopa«, naime Partenon; posvećen božici Ateni; spalio ga Kserkso 480. 
god., rekonstruirao Periklo. Unatoč uvećanom tlocrtu (70 m x 33 m) zadržao je starin- 
sko ime. 3 

** Otac Miltijada, pobjednika nad Perzijancima kod Maratona 490. god., a djed istoimenog 

# Otac Periklov, pobjednik nad Perzijancima kod Mikale 479, god, 

#4 God. 480. evakuirali su Atenjani grad pred perzijskom opasnošću. 

85 Kinosema. Vidi Temistoklo 10. 

% Tzv. hijastički raspored riječi (u obliku slova X — grč. KR): posuđe se razbije, a obuća 
istroši. 

27 Jer za nj ne mogu dobiti mnogo. 

% Atički međimno (na koji se ovdje zacijelo misli), glavna mjera za rastresite suhe tvari, 
imao je oko 52 1/2 litre. Prema Polibiju, obični je vojnik primao mjesečno 2/3 medimna 
žita. 

2 God. 198. 

9 Bez službene pratnje. 

ši Ako se htio presvući. 

32 Simpozij 215A. 

3 Lisija (458-378), atenski govornik koga su Rimljani smatrali utjelovljenjem izv. aticizma 

(strogog, jednostavnog govorničkog stila bez ikakvih ukrasa; protivno je azijanizam) i 
koga su zbog njegove sažetosti i lapidarnosti neki cijenili čak više nego Demostena. 

* Temistoklo 18. 

# Konzulsku. Od Katona je potjecala izreka i načelo: Neka nitko ne bude po drugi put 
biran za konzula! 

* Eumen Il, pergamski kralj (vladao je od 197. do 159. god.). Osnovao je pergamsku 
knjižnicu, suparnicu aleksandrijskoj. Kad su ga ljudi makedonskog kralja Perzeja 
bezuspješno pokušali ubiti u Delfima, došao je u Rim 172. god. i otkrio senatu Perzejeve 
ratne pripreme. 

# Epaminonda je bio tebanski vojskovođa i jedan od najgenijalnijih antičkih vojnih stratega 
i taktičara (njegov je životopis izgubljen: vidi predgovor); o Periklu i Temistoklu vidi 
njihove životopise; o Maniju Kuriju na početku ovoga. Hamilkar Barkas (»Munja«) bio 
je znameniti kartaški vojskovođa i Hanibalov otac. 

% Operacija otvaranjem lubanje, 

* Po rimskom je shvaćanju srce bilo sjedište inteligencije. 

*““ Poslije poraza makedonskoga kralja Perzeja 168. god. tisuću odličnika iz ahejskog saveza 
njihovi su protivnici denuncirali Rimljanima da su bili u dogovoru s Perzejem, pa ih 
Rimljani odvedoše u Rim i zadržaše ondje unatoč opetovanim molbama Ahejaca da ih 
oslobode. Među njima bio je povjesničar Polibije, sin poznatog ahejskog vojskovođe 
Filopemena (vidi životopis). Kad su na zauzimanje Scipiona, kome je Polibije postao 
učiteljem, najzad bili oslobođeni, ostalo ih je na živonru još samo 300. U Moralia 199D 
kaže Plutarh da se Katon »pretvarao da mu do te stvari nije nimalo stalo« sve do rasprave 
u senatu kad je njegovo mišljenje riješilo stvar u korist Ahejaca, 

“Od stida. 

* Od straha. 

% Radi pljačke, 

“ Bježeći. 

# Lucija Veturija izbacio je Katon iz staleža vitezova zbog prevelike debljine. 

“Te je zato i neupotrebljiv. 

# Zacijelo zbog nepotrebno potrošena novca za prijevoz. 

€ God. 195. 

# Isprva je Hispaniju rijeka Ebro dijelila na dvije glavne pokrajine, ali kasnije je ovostrana 
Hispanija sezala i preko te rijeke. 

% Vrlo bojovan narod oko gornjeg toka Durija i Taga, nastao miješanjem pražitelja 
Hispanaca (Ibera) i došljaka Kelta (Gala). 

5! Danas Guadalquivir. To je bilo blizu granice prema onostranoj Hispaniji. 

52 Ali je nesumnjivo pretjerivanje. 

3 Zacijelo se nije moglo raditi o cbzidanim, utvrđenim gradovima. 

54 Rimsak libra = 327,45 grama. 

55 Kao što je obično bivalo kad su vojskovođa i njegovi prijatelji podijelili korist od pobjede. 

5* Za ondašnje običaje veoma malen broj! To su bili mladići iz otmjenih obitelji koji su 
vršili otprilike službu posilnoga i učili ratnu vještinu. 

** Drugi čitaju: Pako. 

*# Kupio ih je ispod ruke od nekog vojnika, a ne prilikom dražbene prodaje plijena sub 
corona ili sub hasta (pod u zemlju pobodenim bojnim znakom). Time je oštetio državu. 
5% Prema Korneliju Nepotu, senat je odbio Scipionovo traženje da mu se dade namjesništvo 

Hispanije i umjesto toga dao mu je Italiju. 

% Do luke u kojoj se trebao ukrcati za povratak u Rim. 

& Točnije Jacetanci, hispansko pleme između Ebra i Pirineja. 

% Izručenje dezertera bilo je stalan uvjet koji su Rimljani postavljali prilikom sklapanja 
mira, a izručene bi uvijek pogubili. 

# Zato što je za njegova vrhovnog zapovjedništva Katon to poduzeo na svoju ruku. 

% Unatoč Scipionovu nezadovoljstvu. 

#5 God. 194. 

% Jedan od (obično dvojice) podzapovjednika u rimskoj vojsci. Kasnije naprosto zapovjed- 
nik legije. 

# Tiberije Sempronije Grakho, zajedno sa Scipionom konzul 194. god. 

€ Manije Acilije Glabrion, konzul 191. god. 

# Prgunuk osnivača sirijskoga kraljevstva Seleuka Nikatora (umro 281. god.; vladao je od 
224. do 187. god.). 

? Dekretom pročitanim na istmijskim igrama 196. god. 

7! Glave 15-18. 

?? Prema podacima rimskog povjesničara Livija mnogo toga što Plutarh navodi u ovoj glavi 
nije točno. 

7 Aulo Postumije Albin bio je i po svom živoiu Grk u lošem smislu, kako izvješćuje grčki 
povjesničar Polibije koji također spominje istu anegdotu. 

74 Amfiktionijska skupština, vijeće predstavnika grčkih gradova i državica, nadležna je vlast 
za »Grka« Albina. 

5 God. 191. 

% Rimljani su, naime, bili u Tesaliji. 

7" Za Kserksove vojne na Grčku 480. god. 

% Prema Liviju, poslao ga je konzul s 2000 ljudi protiv Etoljana koji su čuvali obilaznicu. 

? Brdo iznad Termopila. 

% Vojnici iz kohorte koju su sačinjavali stanovnici grada Firma u Italiji, 

ŠI Jer je sam izvojevao pobjedu. 

% Dvojica braće Petilija optužiše Scipiona zbog pronevjera u ratu s Antiohom. 

# Lucije Scipion Asiagenus (»u Aziji rođeni«). To je bilo god. 187. 

* Tribun Tiberije Grakho spasio ga je iz zatvora, ali imetak su mu zaplijenili i prodali u 
korist države. 

#5 Kao propretor onostrane Hispanije dao je 7000 Luzitanaca, koji su _mu se predali na 
vjeru, dijelom pobiti, a dijelom prodati u roblje unatoč svom obećanju da će ih poštedjeti, 

% Homer (Ilijada I 250) kaže to za Nestora: vladao je već trećim ljudskim naraštajem. 

#" Kod Pidne 168. god. 

8 God. 184. 

# Oduzeti konja pripadniku viteškog staleža značilo je degradirati ga. 

% Razrez poreza, javne gradnje, itd. 

*I Doslovno: pratili su. Kandidate su, naime, pri njihovu svakodnevnom dolaženju na 
Forum pratili ugledni ljudi pokazujući tako da podržavaju njihovu kandidaturu. 

* Misli se lernejska hidra s kojom se uspješno borio Heraklo. Čim bi joj odsjekao jednu 
glavu, naraslo bi nekoliko novih. Zato je njegov drug Jolaj smolom spalio mjesto 
odsječene glave i tako sprečavao izrastanje novih. 

% Prvak senata bio je senator koga su cenzori pri sastavljanju senatskih listina prvoga unosili 
u popis. To nije povlačilo nikakva posebna prava — jedino je u raspravi prvi iznosio svoje 
mišljenje — ali je donosilo velik ugled. Obično je prvakom senata bio određivan najstariji 
bivši konzul. 

% Prema Liviju, sedmoricu, 

* God. 192. 

* Tir Flaminin (viđi životopis) potukao je Filipa V Makedonskog kod Kinoskefala god. 198, 

* Katonu. 

% Bila je to Galija. 

*? U Rimu. 

10 XII 42. 

PI Ab urbe condita XXXIX 42. 

1 Održana u senatu. 

15 Priziva na narod, koji je postojao npr. protiv odluka konzula ili pretora, nije bilo u 
slučaju službenih čina cenzora koji su uostalom razlog navodili odmah pri izbacivanju 
nedostojnih senatora. Plutarhov je prikaz, dakle, netočan. ; 

14 Vidi Flaminin 19. 

15 LJvedena su 194. god. na poticaj Scipiona Afričkog Starijeg. 

1% Izbacivanje iz viteškog staleža; vidi bilj. 89. 

' Za pobjedu nad Antiohom god. 189. poslije koje je uzeo pridjevak Azijski. No zasluge 
za pobjedu pripisivali su njegovu bratu koji je na toj vojni bio Lucijev podzapovjednik. 

1% Tj, 15.000 asa ili, prema Plutarhovu računanju (10 asa za 1 denar), 1500 denara (premda 
je od 217. god. odnos tih dviju novčanih jedinica bio 1:16). 

19% Stoičar s Hija, živio u I polovini 3. st. Nije, dakako, identičan s Aristonom koji se 
spominje u Aristidovu životopisu, u 2. glavi. 

10 Tegalski aristokrat. 

1! Tzv. publikani isplatili bi državnoj blagajni razrezani porez za nekoliko područja, a onda 
bi za svoj račun od obveznika uijerivali i višestruko veće iznose. 

12 Bazilike su služile sudovanju i sklapanju poslova. Porcijeva je bila najstarija, a izgorjela 
je god. 53. kad su spaljivali leš Ciceronovog neprijatelja, zloglasnog Klodija. 

15 Hostilijeva kurija ili vijećnica. izgorjela je istom prigodom kad i Porcijeva bazilika. 

14 Salus, koju su Grci identificirali sa svojom Higijejom, boginjom zdravlja. 

15 Na suzdržanost. 

16 Zvala se Licinija. 

17 Zato što je ono prvo teže. 

18 Tibera. 

15 A ne diktirajući robovima, kao što je bio običaj. 

IA ne da mora izvana nabavljati knjige i poduku. 

21 Da se kupaju goli. 

122 Kod Pidne god. 168. 

135 Emilijana Mlađeg; vidi glavu 5. 

14 Mjesto gdje se proizvodila smola (katran). No izvorni tekst nije sasvim jasan, pa drugi 
prevode: obradiva zemljišta. 

125 Kao boga oluje. Rimljani su kapital ulagali uglavnom u prekomorsku trgovinu. 

1 Pozajmljeni novac nije bio osiguran samo jednim brodom nego njih 50. Bilo je slabo 
vjerojatno da će svih 50 propasti, a eventualni gubitak nije nikada mogao biti tako velik 
da ga ne bi obilno nadoknadio dobitak s preostalih brodova. A to je nadgledao Kvincion. 

127 Kao njegov pekulij, vlastitu imovinu koju je rob mogao stjecati po rimskome pravu. 

18 A da bi se mogla smatrati dobrom. 

1% God, 155. 

150 Treći, koga Plutarh ne spominje, bio je peripatetičar Kritolaj. Atenjani su na tužbu 
Oropljana zbog pljačke njihova područja bili osuđeni od Sikionjana, kojima je rimski 
senat povjerio pravorijek u toj stvari, na prilično visoku naknadu štete od 500 talenata. 

13 DJ podzemlju 

132 Suncem u podzemlju. 

135 Perzijskom. Radilo se navodno o Artakserksu, ali cijela je epizoda izmišljena. 

14 O brojnim ljekovitim svojstvima zelja (protiv čireva, nagluhosti, uloga, glavobolje, itd.) 
raspravlja Katon opširno u svom djelu O poljodjelstvu, glava 156. i dalje. 

185 Kao klijent pratio je patrona na Forum. 

15 Kao kći njegova klijenta. 

17 Dakle pred svjedocima. 

188 Vidi glavu 6. Usporedbe Aristida i Katona. 

1 Zapravo Salonijan. To je bio njegov cognomen (ili agnomen). 

14 Lucije Lukul povukao se poslije svojih ratova u Aziji sasvim u privatan život. Vidi Lukul 
38. 

“I Kvint Metel Pijo (sin Metela Numidskog) bio je s Pompejem zapovjednik u ratu protiv 
Sertorija pri čemu je došla jako do izražaja njegova staračka slabost; vidi Sertorije 18 i 
Pompej 17. 

M Vidi glavu 15. 

45 Radi se o Dioniziju Starijem, sirakuškom tiraninu, koga je prilikom jednog ustanka 
Sirakužana prijatelj bodrio da se uporno bori za svoju vlast. 

14 De agri cultura ili De re rustica, jedino Katonovo sačuvano cjelo, premda u prerađenu 
obliku. 

14 Emilijan Afrički Mlađi. Dovršio ga je god. 146. 

4€ Bilo je to god. 150. 

47 Stvarno je Masinisa, koji je bio rimski prijatelj, upao god 157. na kartaško područje, a 
Kartažani se nisu usudili braniti da ne povrijede ugovor o miru, nego su se pritužili u 
Rimu, odakle poslaše komisiju na čelu s Katonom da presudi stvar. 

48 Starijeg. 

14 Svih posjeda izvan Afrike. 

15% Po 200 talenata kroz 50 godina! 

51 Do posredovanja komisije nije došlo jer se Kartažani — ne bez razloga — nisu htjeli 
podvrći arbitraži Rimljana. 

52 Premda je to izveo kao tobože slučajno. Smokva je bila skrivena u naboru na prsima koji 
je služio kao džep. j 

155 Senatori su imali pravo na takve digresije. : 

19% Tj, »predlažem da više ne postoji«, a u verziji poznatoj iz rimskih izvora: »Uostalom, 

smatram da Kartagu treba razoriti«, 

!5* Vjerojatno Scipion Nazika Korkul, veliki svećenik god. 158. i otac ubojice Tiberija 
Grakha. 

15 God. 151-146. 

155 God. 149, 

17 Odiseja X 495. Odnosi se na Tiresiju koji je, po tradiciji, milošću Perzefone jedini i u 
podzemlju zadržao razum. »Lutaju sjenke« jer su bez života i snage. Prijevod Maretić-Iv- 
šića, 

155 Danas se smatra da je Katon umro u dobi od 85, a ne 90 godina, kako veli Plutarh. To 
bi značilo da Plutarh godinu njegova rođenja stavlja prerano. 

#% Marko Katon, konzul 118. god., sastavio je brojne govore. 

1% Vidi glavu 24. | 

161 Prema rimskim izvorima Salonije (Salonijan) je imao dva sina: Lucija (konzul god. 89.) 
i Marka; Marko je bio pučki tribun, a umro je natječući se za preturu (dakle Plutarh 
griješi); njegov je sin bio Marko Katon Utički (vidi njegov životopis). 

12 Salonije, ne Marko. 

1 Katon Utički je bio gorljiv pristaša stoičke filozofije (viđi njegov životopis), 


Usporedba Aristida i 
Marka Katona 


1. Pošto sam napisao i o ovima ono što je spomena vrijedno, ako se 
usporedi čitav život jednoga s čitavim životom drugoga, nije lako 
razabrati razliku koja se gubi pored mnogih velikih sličnosti. A ako ih 
treba raščlaniti u našoj usporedbi dio po dio, kao pjesmu ili sliku, 
zajedničko je obojici da su se uzdigli do političke moći i ugleda urođenom 
vrlinom i snagom bez sredstava koja su od ranije imali. Ali očito je da je 
Aristid postao slavan kad još Atena nije bila velika i da je ušao u redove 
državnika i političara čiji je imetak još bio osrednji i prilično ujednačen ; 
jer najviši je imovinski razred tada iznosio pet vagana žita, drugi tri 
stotine, a posljednji i treći dvije stotine.“ A Katon je, dolazeći iz malena 
gradića i od načina života koji se činio seoskim, strmoglavce uronio kao 
u neko neizmjerno more rimske politike u kojoj više nije bilo mjesta 
vođama poput Kurija, Fabricija i Atilija* i koja nije dopuštala da se 
siromasi i oni koji su živjeli od rada vlastitih ruku uspinju od pluga i 
motike na govornicu kao visoki dostojanstvenici i narodni vođe, nego je 
bila naviknuta da se obazire na visok rod, na bogatstvo, na dijeljenja 
hrane, na izborna kortešovanja i već je zbog ponosa i moći uživala da 
obijesno postupa s onima koji su težili za vlašću. Nije bilo isto imati za 
takmaca Temistokla koji nije bio slavna roda, a posjed mu je bio osrednji 
— kažu, naime, da je imao imetak vrijedan pet ili tri talenta kad se prvi 
put prihvatio političkog djelovanja — i nadmetati se za prvenstvo sa 
Scipionom Afričkim, Servijem Galbom i Kvincijem Flamininom ne 
imajući nikakvo drugo sredstvo djelovanja osim glasa koji je otvoreno 
govorio za pravdu. : 


2. Osim toga, Aristid je kod Maratona 1 opet kod Plateje bio tek, 
jedan od desetorice stratega:;* a Katon je bio izabran kao jedan od dvojice 
konzula gdje su se mnogi otimali o tu čast, pa kao jedan od dvojice 
cenzora nadbivši sedmoricu najuglednijih prvih Rimljana, koji su se 
natjecali zajedno s njim. Nadalje, Aristid nije bio prvi ni u jednom od 
svojih vojnih uspjeha, nego Miltijada ide prvo mjesto kod Maratona, 
Temistokla kod Salamine, a kod Plateje Herodot kaže“ da je Pausanija 
izvojevao najljepšu pobjedu, dok Aristidu drugo mjesto osporavaju ijudi 
poput Sofana, Aminije, Kalimaha i Kinegira“ koji su se izvanredno 
odlikovali u tim bojevima. Katon pak ne samo da se pokazao prvim i 
djelom i razboritošću za hispanskog rata u vrijeme kad je i sam bio konzul 
nego i kao vojnički tribun kod Termopila, za tuđega konzulata, stekne 

slavu pobjede otvorivši širom Rimljanima vrata za napad na Antioha i 
prenese rat za leđa kralju koji je gledao samo ispred sebe. Jer ta je 
pobjeda, očevidno djelo Katonovo, istjerala Aziju iz Helade i učinila je 
kasnije pristupačnom Scipionu.“ 

Na bojnom polju, dakle, obojica su ostala nepobijeđena, ali je na 
političkom Aristid stradao udaljen iz grada ostrakizmom i nadvladan u 
stranačkim borbama od Temistokia, dok se Katon, premda su mu tako 
rekavši svi, koji su u Rimu bili najmoćniji i najugledniji, bili protivnici i 
premda se do pod starost borio s njima poput atieta, do kraja uspio održati 
na nogama.“ Upleten u veoma mnoge krivične procese i kao tuženik i kao 
tužitelj, mnoge je kao tužitelj dobio, a nikada kao tuženik nije izgubio, 
imajući kao zaklon za svoj život i kao djelotvorno sredstvo svoju rječitost 
kojoj bi se s većim pravom nego sreći i dobrom duhu toga čovjeka moglo 
pripisati to da nije nikada bio sramotno osuđen. Da je, naime, rječitost 
velika stvar, posvjedočio je i Antipatar za filozofa Aristotela pišući o 
njemu poslije njegove smrti da je, uz druge darove, taj čovjek imao i dar 
uvjeravanja. 


3. Da čovjek ne može posjedovati savršenije vrline od političke, 
općenito se priznaje; a sposobnost vođenja kućnoga gospodarstva većina 
drži zacijelo ne baš neznatnim njezinim dijelom: ta i grad kao neki 
uređeni skup kuća i kruna svega postaje snažan u svom javnom životu 
ako građani uspijevaju u svom privatnom životu. Ni Likurg ih, prognavši ' 
iz Sparte zlato, prognavši srebro, uvevši za svoje sugrađane novac od 
željeza iskvarena vatrom, nije mislio odvratiti od kućnoga gospodarstva, 
nego se, dokinuvši raskoš i gnojni čir bogatstva, kao nijedan drugi 
zakonodavac pobrinuo da ono što je neophodno i korisno svi imaju“ u 
obilju, jer se kao dionika u zajedničkom građanskom pravu pobojao više 
onoga bez sredstava, bez kuće i pogođena siromaštvom nego bogataša i 
naduta cholice.!! Za Katona se, dakle, čini da nije bio ništa lošiji na čelu 
svoga domaćinstva, nego na čelu države; ta i sam je. uvećao svoj imetak 
i postao je drugima učiteljem kućnoga gospodarenja i i poljodjelstva sasta- 
vivši mnogo korisnih uputa o tome; Aristid je pak svojim siromaštvom i 
pravednost ozloglasio kao zator doma i tvorca prosjaka, korisnom svima 
više nego onima koji je posjeduju.“ Pa ipak,!* Hesiod"* je mnogo toga 
rekao pozivajući nas na pravednost združenu s kućnim gospodarstvom i 
izgradio je lijenost kao početak nepravde, a dobro je spjevao i Homer: 

. a iežčnje ne bješe mem 

Milo ni kućni rad što čestitu odgaja djecu, 

Nego mi vazda drage veslačice bijahu lađe 

1 rat i koplja glatka i strijele mile mi bjehu, 


podrazumijevajući da su isti ljudi oni koji zanemaruju svoja domaćinstva 
i oni koji žive od nepravde. Jer ako liječnici za ulje kažu da je veoma 
korisno tijelu izvana, a veoma škodljivo iznutra, nije isto tako pravednik 
blagotvoran za druge, a nemaran za sebe i svoje, nego se čini da su kod 
Aristida njegove osobine kao državnika u tom pogledu bile manjkave" 

ako se doista, kao što kaže većina pisaca, nije pobrinuo ni da ostavi 

kćerima miraz, ni sebi pogrebninu. Iz tog je razloga Katonova kuća sve 
do četvrtoga koljena pribavljala Rimu pretore i konzule; jer i njegovi 
unuci i još njihova djeca ponesoše najviše časti u državi. Što se pak tiče 
potomstva Aristida koji je došao na prvo mjesto među Helenima, teška je 
i očajna siromaština srozala jedne na to da se potucaju proričući ljudima 
sudbinu iz tablica, a druge je prisilila da zbog oskudice pružaju ruku za 
javnom potporom, dok nijednome nije dopustila da pomisli na išta sjajno!7 
i dostojno njihova velikog pretka. 

4, Možda ta prva stvar! izaziva prijepor? TA siromaštvo po sebi 
nikako nije sramotno, nego samo kad je dokaz lakomislenosti, neumjere- 
nosti, rastrošnosti ili nepromišljenosti, dok je, kad se nalazi u čovjeka 
trijezna, marljiva, pravedna, hrabra i odana služenju državi svim svojim 
sposobnostima znak veledušja i veleumlja. Jer nije moguće čovjeku da 
čini velike stvari dok su mu misii obuzete sitnima, niti da pritječe u 
pomoć mnogima potrebnima dok je sam potreban mnogoga. Nije za 
političku djelatnost bogatstvo velika poputbina,!? nego dostatnost samome 
sebi koja, ne tražeći za sebe osobno ništa suvišno, ne vodi nikakvom 
nedostatku vremena za javne poslove. Bog je jedini potpuno prost od svih 
potreba, a najsavršenija i najbožanstvenija je ljudska vrlina ona koja svodi 
potrebe na najmanju moguću mjeru. Kao što, naime, tijelo koje ima 
dobro izmiješano ustrojstvo“ ne treba ni suvišne odjeće ni hrane, tako se 
i zdrav pojedinac i obitelj održava najjednostavnijim sredstvima. U skladu 
sa svojim potrebama treba oblikovati i svoje stjecanje dobara; jer tko 
mnogo zgrće, a uživa malo od toga nije samodostatan, nego ako mu to 
nije potrebno, lida je što stječe ono što ne želi, a ako želi, jadnik je zato 
što mu škrtost priječi da u tome uživa. 

Doista, ovo je pitanje što bih ga rado postavio Katonu osobno: ako 
bogatstvo služi uživanju, zašto se onaj koji je mnogo stekao hvasta da je 
s malim zadovoljan ? Ako je pak sjajna stvar — kao što i jest — jesti običan 
kruh i piti vino kakvo piju radnici i služinčad i ne ustrebati niti grimiza 
niti okrečenih kuća, onda ni Aristid, ni Epaminonda, ni Manije Kurije, 
ni Gaj Fabricije nisu propustili ništa od onoga što je dolično okrenuvši 
leđa stjecanju onoga uživanje čega su zabacivali; jer za čovjeka“ koji je 
sebi priređivao repu kao najukusnije jelo i sam ju je kuhao, dok mu je 
istovremeno žena mijesila kruh,“ nije bilo potrebe da mnogo priča o 
parama i da piše o zanimanju kojim bi se tko najbrže mogao obogatiti.“ 
Velika je, naime, stvar kod jednostavnosti življenja i samodostatnosti to 
što oslobađa čovjeka želje jednako kao i brige oko suvišnoga. Zato kažu 
da je Aristid rekao na suđenju Kaliji i to da priliči stidjeti se siromaštva 
onima, kojima nije s voljom to što su siromašni, dok onima, koji su to, 
poput njega, svojevoljno, priliči da se time diče. Jer smiješno je misliti da 
je Aristidovo siromaštvo poteklo iz lijenosti kad je njemu bilo moguće da 
postane bogat ne urađivši ništa sramotno, nego skinuvši plijen samo s 
jednog barbarina ili zaplijenivši samo jedan šator. Toliko, međutim, o 
tome.“ . ' 


5. Vojni pohodi pod Katonovim zapovjedništvom nisu rimskoj moći 
pridodali ništa veliko s obzirom na njezinu već postojeću veličinu, dok su 

među Aristidovima najljepša, najsjajnija i najznatnija djela Helena: 
Maraton, Salamina i Plateja. I zacijelo Antioh nije bio vrijedan da se 
usporedi s Kserksom, niti srušeni zidovi hispanskih gradova s tolikim 
desecima tisuća barbara palih i na kopnu i na moru; pritom Aristid nije 
djelom ni za kim zaostajao,“ ali je slavu i vijence, kao što je činio is 
bogatstvom i novcem, prepuštao onima koji su ih većma trebali,“ jer je i 
bez toga nadvisivao sve. 

Ja, međutim, ne zamjeram Katonu zbog njegova stalnog veličanja 
sebe i stavljanja sebe na prvo mjesto među svima; pa ipak, on u jednom 
govoru kaže da je hvaljenje sama sebe neumjesno kao i kuđenje sama 
sebe; a u pogledu vrline mi se čini savršenijim od onoga koji sam sebe 
veliča onaj, kome to nije ni od drugoga potrebno. Ta nedostatak 
častoljublja nemalo pridonosi blagosti koja treba da krasi državnika i, 
obrnuto; častohleplje j je teško podnosivo i ono više no išta drugo rađa 
zavist od koje je jedan bio posve slobodan, a u drugoga je nje bilo još 
itekako u velikoj mjeri. Tako je Aristid Temistoklu išao na ruku u 
najvećim pothvatima i na neki način kao tjelohranitelj njegova vrhovnog 
zapovjedništva opet pridigao Atenu, dok Katon, suprotstavljajući se 
Scipionu, umalo nije omeo i upropastio njegov pohod na Kartagu u kojem 
je svladao nepobjedivog Hanibala,“ a najzad ga je pomoću neprestanih 
sumnjičenja i kleveta istjerao iz Rima, dok je njegovu bratu naprtio 
najsramotniju osuđu zbog pronevjere. 


6. Pa onda, onu suzdržanost što ju je Katon uvijek obasipao 
mnogobrojnim najljepšim pohvalama očuvao je Aristid istinski netaknutu 
i čistu, dok je Katonov brak, u neskladu i s njegovim dostojanstvom i s 
njegovom dobi, proširio protiv njega ne baš neznatnu ni beznačajnu 
objedu u tom pogledu.*' Nimalo, naime, nije bilo lijepo što je već kao 
starac od toliko godina svome odraslome sinu i njegovoj mladoj ženi kao 
maćehu doveo u kuću kćer oca koji mu je bio sluga i državi je služio za 
plaću.“ No bilo da je to učinio za svoje zadovoljstvo ili iz srdžbe, 
osvećujući se svom sinu zbog nezgode s ljubavnicom, sramotno je i ono 
što je učinio i motiv koji ga je na to potakao. I razlog što ga je sarkastično 
naveo mladome čovjeku nije bio istinit. Jer ako je želio dobiti još isto tako 
valjanih sinova, trebalo je da od početka planirajući nov brak uzme ženu 
plemenita roda umjesto da se, dok je to moglo biti skriveno, zadovoljava 
općenjem s nezakonitom i nemoralnom ženom i, kad je bio zatečen na 
djelu uzimanjem za tasta čovjeka koga je bilo najlakše nagovoriti umjesto 
takva s kojim će mu srođivanje biti najvećma na čast. 


Bilješke 


! "To je, po predaji, Solonova podjela stanovništva na četiri imovinska razreda (četvrti, 
Sa bili su zeti ili nadničari koji nisu imali ni dvjesta vagana žita godišnjeg 
prihoda). 

* Manije Kurije Dentat razbio je Pira od Beneventa god. 275. (vidi Katon Stariji 2). Gaj 
Atilije Regul, konzul 257. i 250. god., upravo je sijao sjeme kad su mu javili da je izabran 
za konzula. 

3 Jedan od načina kortešovanja. 

: Atenskom (kopnenom) vojskom zapovijedala su desetorica stratega. 

9, 64. 

$ Sofan iz općine Dekeleje odlikovao se kod Plateje između svih Atenjana (Herodot 9, 73), 
Aminija kod Salamine (Herodot 8, 93), a polemarh (visoki časnik) Kalimah i Kinegir pali 
su kod Maratona (Herodot 6, 114). Raspored imena je hijastički. 

7 Bitka kod Termopila odigrala se god. 191. Lucije Scipion i njegov brat Afrikanac prešli 
su slijedeće godine u Aziju i porazili Antioha kod Magnezije. 

š Slika je iz rvališta. 

* To se mjesto iz Antipatrova pisma citira i u usporedbi Alkibijađa i Koriolana (glava 2). 

I Kako ne bi moglo poslužiti ni u koju drugu svrhu. Vidi Likurg 9. 

UH Plutarh hoće pobiti mogući prigovor na primjeru Sparte koja je bila jaka bez blagostanja 

. pojedinca: Likurg je nastojao postići da obitelji zadrže svoj imetak kao ekonomsku 
osnovicu i jamstvo protiv siromašiva tako što je zabranio prodaju i oporučno raspolaganje. 
Tako su svi imali potrebni minimum. A siromah, koji nije mogao plaćati svoj doprinos 
za zajedničko blagovanje, gubio je građansko pravo. 

? Prema učenju sofista veli Platon (Država I 343C): »Pravednost i pravedno stvarno je tuđe 
dobro«, tj. dobro za drugoga. 

#3 Pa ipak slavni nas pjesnici uče a pravednost i umijeće gospodarenja idu ruku pod ruku. 

“i Poslovi i dani stihovi 301 i 309. 

5 Odiseja 14, 222 i dalje. Prijevod je Maretića i Ivšića. 

'# Utoliko što za njegovo siromaštvo nije bila kriva pravednost nego on sam. 

17 Tj. da teži nekim višim ciljevima. 

* Kritika Aristida zbog siromaštva; prva s obzirom na njegove druge prednosti o kojima u 
5. glavi. 

! Sredstvo, oprema; za bavljenje politikom obično se smatralo da je to bogatstvo. 

2 Prema teoriji koja je izložena u 86. glavi Platonovog dijaloga Timej, a koja svodi bolesti 
na pogrešan sastav (»mješavinu) i odnos elemenata od kojih se sastoji tijelo. 

21 Prema općem shvaćanju da gramzljivost i škrtost idu zajedno. 

2 Manije Kurija: Katon 2. z 

8 "Taj se detalj ne spominje na mjestu iz prethodne bilješke nego u Fokionu 19 o Fokionovoj 
ženi. 

* Katon je u spisu De agri cultura (O poljodjelstvu) raspravljao o raznim načinima stjecanja 
dobitka: trgovini, lihvarenju, ratarstvu i ovom posljednjem dao je prednost. 

5 U smislu: Dosta o tome! , 

% Tome što se njegovo ime ne spominje uvijek na prvome mjesru razlog nije što bi en bio 
manje zaslužan od drugih, nego to što je iz skromnosti prepuštao slavu drugima. 

2 Dakle častoljubivima i onima koji su tek morali steći ugled i časti. 

2 Kod častohlepnih, 

* Aristid. Drugi je, dakako, Katon. 

2 God. 202. kod Zame u sjevernoj Africi. 

5! TJ pogledu suzdržanosti. 

# Primanje plaće za službu državi smarralo se nedostojnim pravoga slobodnoga građanina. 

